
1. Opće značenje 


Koncepcija upravnog akta u tehničkom smislu nastala je tek u državi, 
koja je i upravno djelovanje podvela pod pravo (što se, naročito u nje- 
mačkoj literaturi, naziva pravnom državom). Za taku upravu je značajno. 
da nema nikakve samosvojne vlasti, već da djeluje samo prema zakon- 
skim propisima. Prema načelu zakonitosti ne može uprava neposredno 
pristupati akciji i zadirati u pravnu sferu građana i njihovih asocijacija, 
već mora prije toga donijeti, na zakonu zasnovani, akt. Načelo zakoni- 
tosti uprave dopušta samo izuzetno neposrednu akciju uprave u poseb- 
nim, hitnim i pravom predviđenim slučajevima, — naročito kad se druk- 
čije ne bi mogla otkloniti opasnost, koja neposredno prijeti zajednici. 
Po načelu zakonitosti uprave upravni akt primjenjuje zakon na pojedini 
slučaj, a djelotvorna akcija samo je izvršenje toga akta: izvršenju se pri- 
stupa tek na osnovu upravnog akta, koji je idejno primijenio zakon na 
pojedini slučaj. 

Osnovno je u koncepciji upravnog akta, da njime uprava za pojedini 
slučaj primjenjuje zakon (pravni propis), da tim aktom načelno i sebe 
veže i da su određene njene akcije samo izvršenje toga akta. Kaže se.! 
da uprava svojim izvršnim rješenjem izjavljuje jednovremeno i svoju 
namjeru i svoje pravo prelaženja na izvršenje. Na koncepciju upravnog 
akta nesumnjivo je utjecala koncepcija sudske presude, — kao što su opće- 
nito u razvoju podvođenja uprave pod pravo mnogo poslužili pravni 
oblici, koji su se već ranije razvili kod sudstva. — Upravni akt predstavlja 
posebni pravni institut, koji se odvaja od svog donosioca i živi vlsstitim 
životom. Za taj upravni akt vrijede i posebna pravila o njegovu postanku. 
važenju i prestanku s vrlo razvijenim pravnim režimom. Raspraviti čitav 
taj pravni režim bit će glavna zadaća ove radnje. 

Kao pravni akt upravni akt se strogo razlikuje od prostih materijalnih 
operacija (radnja) uprave, — dok je u intenciji prvog da izvrši pravni 
efekt, nema toga cilja kod posljednjih. Nije naprotiv značajno za mate- 
rijalne operacije, da se ne izvršavaju na osnovu pravnih propisa, pa je 


1 Hauriou str, 354. 

i pretjerano tvrditi, da su one bez pravnog značaja odnosno efekta (i ma- 
terijalni akt može imati pravnih posljedica, na pr. počinjena povreda 
povlači za sobom obavezu da se naknadi šteta), — kako se to gdjekad čini 
u pravnoj teoriji. Što se i takve materijalne operacije često nazivaju 
upravnim aktom, ne smije da nas zavede u bludnju, budući da se tu 
termin upravni akt primjenjuje u jednom širem smislu. No te operacije 
ili radnje mogu stajati u uskoj vezi sa samim upravnim aktom, da znače 
na pr. njegovo pripremanje, praćenje ili izvršenje. 

Sam izraz upravni akt je francuskog porijekla (acte administratif), 
skovan potrebom, da uprava, koja se vrši po načelu zakonitosti, dobije i 
svoj odgovarajući, posebni pravni institut.š Termin se nije probio u sva 
moderna prava, — tako je na pr. stran nordijskoj pravnoj nauci.* Čitav 
se termin danas — drugdje i kod nas — više primjenjuje u teoriji negoli 
u zakonodavstvu i praksi. 

Najveća je nevolja, što se termin upravni akt primjenjuje u raznom 
smislu, tako da se njegov pojam u više stepeni širi odnosno sužava. U širo- 
kom, formalnom smislu bio bi to svaki akt upravnog organa bez obzira, 
da li je apstraktan ili konkretan (po tome bi bio upravni akt i norma- 
tivni propis, koji je donio upravni organ), da li je autoritativno odnosno 
jednostrano ili neautoritativno odnosno dvostrano donesen (po tome bi 
bio upravni akt i građanskopravni ugovor, koji sklopi organ uprave), da li 
ima ili nema pravne efekte (po tome bi pored pravnih upravnih akata 
postojali i materijalni upravni akti). Taj široki smisao može se onda, u 
ovom ili onom pogledu, suziti, — tako na pr., da se njime obuhvate i nor- 
mativni propisi, koje donosi organ uprave, ali isključe građanskopravni 
poslovi tog organa i t. d. Ukratko termin upravni akt upotrebljava se u 
raznom smislu, tako da je često potrebno pobliže ispitati, koji smisao 
upravo daje tome izrazu onaj, koji se njime služi.5 I ta neodređenost u 
pojmu upravnog akta bit će glavnim razlogom, što se zakonodavstvo i 
praksa dosta uzdržavaju od termina upravni akt. Kad ga zakon upotrebi, 
prinuđen je da ga zbog potrebne jasnoće izbliže opiše odnosno definira, 
— kako je to na pr. učinio čl. 5 jugosl. Zakona o upravnim sporovima. 

Široki pojam upravnog akta, koji obuhvaća najraznorodnije vrste 
upravnih akata, s glavnom zajedničkom karakteristikom, da ih donosi 


2 Tako i sam Duguit i Bonnard, koji inače nastoje suptilno kategorizirati pravne 
akte po materijalnom momentu. — Svakako je pogrešno oglašavati sve mater. operacije 
drž. organa isključivo kao upravne akte, jer takve operacije ne vrše samo drž. upravni 
organi, već i zakonodavni i sudski organi. 

3 Prema Ottu Mayeru I str. 60, javlja se taj izraz najprije kod Merlina g. 1812. 
Prema M. je i njemački Verw.akt samo prijevod francuskog acte admin. 

4 Andersen str. 4. 

5 Tako na pr. u njemačkoj literaturi Meyer — Dochow označuje upravnim aktom 
svako djelovanje upravnog organa u vršenju njegova ovlašćenja. Kormann (str. 26 i d.) 
razlikuje četiri razna pojma upravnog akta. — U Francuskoj većina pisaca — unatoč 
Duguitovoj školi, koja je razvila produbljeni studij pravnog akta i pritom naročito 
odijelila generalne od konkretnih akata, koje donosi uprava — uvršćuje pod upravni 
akt i normativne propise upravnih organa. To je posljedica okolnosti, što francuska 
teorija posmatra upravni akt prvenstveno s gledišta upravnosudske kontrole, a po 
franc. pravu upravnosudska tužba se' može dići i protiv normativnog akta uprave. 

organ uprave, — od vrlo je slabe teoretske i praktične koristi. Štoviše, 
taj sveobuhvatni pojam lako zavodi u bludnju, jer pravne pojave, koje 
se vežu samo uz određene vrste takvih akata, proteže i na druge akte, 
koje donosi organ uprave, ili zamagljuje problematiku pojedinih vrsta 
takvih akata. Termin upravni akt koristan i upotrebljiv je samo onda, 
ako njime zahvatimo samo određene karakteristične pojave, koje čine 
neko jedinstvo, i tako dođemo do jedne specifične pravne kategorije. U 
tom smislu jedan dio pravne teorije pokušava doći do specifičnog pojma 
upravnog akta, — to bi bio pojam upravnog akta u užem, pravom ili teh- 
ničkom smislu. Da bi se teoretskim putem došlo do takvog pojma, po- 
trebno je prije svega, da se upravni akt kao posebni pravni institut tre- 
tira samostalno i cjelovito, a ne samo u vezi s određenom drugom prav- 
nom pojavom. Što francuska teorija upravnog prava, kojoj se inače teško 
može poreći primat u svjetskoj teoriji upravnog prava, očigledno zaostaje 
što se tiče same teorije upravnog akta za teorijama drugih naroda (naro- 
čito njemačkom i austrijskom), treba prvenstveno pripisati okolnosti, 
što francuska teorija posmatra suviše usko upravni akt pod aspektom 
upravnosudske tužbe, a ne kao samostalnu pravnu pojavu.$ 


Ne bi se moglo tvrditi, da je teorija upravnog akta u njegovu tehnič- 
kom i specifičnom smislu jednodušna i da je izgradila jedinstvene karak- 
teristike toga akla;#* ipak se može uzeti, da u toj teoriji prevladava shva- 
ćanje, da upravni akt karakteriziraju tri esencijelna elementa: konkret- 
nost, autoritativnosi i pravno djelovanje ili efekt. Te tri značajke sma- 
traju se i u ovoj radnji odlučnim za pojam upravnog akta, što odgovara 
i jugoslavenskom pozitivnopravnom pojmu upravnog akta odnosno rje- 
šenja prema Zakonu o upravnim sporovima odnosno Zakonu o općem 
upravnom postupku. Potrebno je izbliže analizirati rečene tri značajke 
i istaći takve akte uprave, koji se u nedostatku kojeg od ta tri elementa 
ne mogu smatrati upravnim aktom u pravom smislu te riječi. Ti izvodi 
nisu samo od teoretskog, već i od praktičnog značenja, — tako naročito 
po jugoslavenskom pravu u pitanju vođenja upravnih sporova. 


$ I u mnogim drugim stvarima primjećujemo u francuskoj teoriji, kako upravno- 
sudska materija guši druge materije upravnog prava. Tako je tu na pr. na pomalo 
začuđujući način ugušena čitava materija o samom upravnom postupku. 


fa Tu se javljaju vrlo različna shvaćanja, tako na pr. u najnovije vrijeme Stainov 
razumjeva pod upravnim aktom konkretni upravni akt i općenormativni akt, opravda- 
vajući to naročito okolnošću, što se u oba slučaja akt donosi strogo na osnovu zakona. 
Upotrebljavajući za upravni akt i sinonimni izraz »akt državnog upravljanja«, Stainov 
time želi obuhvatiti široku konkretnu i regulatornu djelatnost države u području pri- 
vrednog planiranja i rukovođenja kulturnim, socijalnim i drugim oblastima društvena 
života (str. 6-7). ; 

Uzet u ovako širokom smislu upravni akt (akt državnog upravljanja) sastavljen je 
od ovih pet bitnih elemenata: 1. da se radi o očitovanju volje koja ide za postizava- 
njem određenog pravnog efekta, 2. da se izdaje autoritativno, 3. da ga donosi državni 
organ, 4. da se donosi na osnovu i u izvršenju zakona, i 5. da se donosi u krugu 
vršenja državnih zadataka pri izgradnji socijalizma (str. 12). Putem tih elemenata pisac 
povlači razlike upravnog akta prema materijalnim operacijama bez pravnog efekta, 
prema građanskopravnim poslovima, prema aktima nedržavnih organa, prema aktima 
suđenja i prema jednakim takvim aktima koji se donose u kapitalističkim sistemima. 

2. Konkretnost upravnog akta 


Prva je značajka upravnog akta njegova konkretnost. Kako je čitav 
pravni režim konkretnog rješenja posve drukčiji od režima propisa, koji 
donosi organ uprave, moraju se propisi izdvojiti iz pojma upravnog akta. 
Upravnim aktom se ne postavljaju pravna pravila, koja posredno djeluju 
na pravne odnose, već se ti odnosi neposredno i konkretno reguliraju. 

Upravni akt i naredba (propis uprave). Razlika između zakona i na- 
redbe ne počiva na sadržajnoj, već na formalnoj podlozi, prvi donosi 
zakonodavni organ određenom legislativnom procedurom i formom, a 
drugi na to ovlašćeni organ uprave. Naprotiv razlika između naredbe i 
upravnog akta počiva na materijalnoj, sadržajnoj razlici: oba akta donosi 
organ uprave, ali, dok on naredbom propisuje generalno i apstraktno 
pravno pravilo, koje idejno ima vrijediti za neodređeni broj slučajeva, 
upravnim aktom odlučuje o nekom konkretnom slučaju. U tom se smislu 
kaže, da naredba zasniva pravna pravila, a upravni akt pravne odnose. 
Naredba se podudara s upravnim aktom, što je donosi organ uprave, a sa 
zakonom svojom generalnošću i apsiraktnošću. Kod naredbe imamo neki 
duplicitet: s obzirom na autora nalik je na upravni akt, a s obzirom na 
sadržinu na zakon. Pravni režim naredbe se u nekim točkama približuje 
režimu zakona, a u drugima upravnog akta. Odatle pojava, da neki u 
teoriji, kojima se prvo čini važnijim, prikazuju naredbu kao zakon u ma- 
terijalnom smislu, dok je, tome naprotiv, drugi prosto uvrštavaju u 
upravni akt, Treba odlučno odbaciti oba ta ekstrema (koncepciju na- 
redbe kao legislativnog i kao upravnog akta), i naredbu uzeti kao po- 
sebnu vrstu pravnog vrela, koje se po nekim svojim osobinama bitno 
razlikuje od drugih pravnih vrela, a naročito i od zakona. 

Pravni režim naredbe je iz osnova drukčiji od režima upravnog akta. 
lako jedan i drugi akt donosi organ uprave, radi se o dva skroz različna 
ovlašćenja, koja se moraju strogo razlikovati. Sve kad je isti organ uprave 
jednovremeno ovlašćen na donošenje i naredbe i upravnog akta, ne može 
on, mjesto da donese naredbu, donositi prosto od slučaja do slučaja 
upravni akt (svrha je naredbe baš i u tome, da se uprava veže općom 
normom u donošenju upravnih akata); organ uprave je vezan vlastitom 
naredbom dotle, dok ona ne bude na propisan način izmijenjena, i ne 
može, od slučaja do slučaja kod donošenja upravnog akta od nje odstu- 
pati? Velika je praktična razlika, da li će se neka materija izbliže regu- 
lirati naredbom, ili će se od toga odustati i ostaviti veća sloboda rješa- 
vanja donosiocu upravnog akta. 


7 U domaćoj novijoj literaturi je naročito Vavpetič (nav. rasprava o odločbi) opsežno 
i sistematski razradio razloge, zbog kojih je potrebno strogo razlikovati upravni akt 
(konkretno rješenje) od pravnog propisa, koji donosi organ uprave. Pri tome pisac 
nalazi karakteristiku upravnog akta prema propisu u opreci konkreinosti prema 
apstraktnosti (a ne toliko individualnosti prema generalnosti). 

5 Fleiner, Instit. str. 70. 

% Zato Hatschek (str. 7), argumentirajući, da naredba ne može biti upravni akt, 
ispravno tvrdi, da, kad bi se napustila razlika između toga dvoga, ne bi ni bilo zakonite 
uprave, jer bi ona mogla po miloj volji stvarati sebi pravilo za svaki pojedini slučaj. 


8 


Nadležnost za donošenje naredbe i upravnog akta se vrlo često ne po- 
klapa, jer njome ne raspolaže isti organ; posve je neispravno uzimati na- 
redbodavnu vlast kao neku veću vlast, koja bi eo ipso uključivala i dono- 
šenje upravnog akta. U slučaju takva nepodudaranja nadležnosti ne može 
organ, koji je nadležan samo za donošenje naredbe, remetiti nadležnost 
za donošenje upravnog akta na taj način, da rješavanje konkretnog slu- 
čaja simulira kao donošenje naredbe; ako zakon za svoje kompletiranje 
predviđa naredbu, onda se na to ovlašćeni organ ne može tim ovlašće- 
njem tako poslužiti, da od slučaja do slučaja donosi konkretni upravni 
akt. 

Ako već u pitanju nadležnosti postoje velike razlike i potrebna su 
stroga diferenciranja između naredbe i upravnog akta, to pogotovu po- 
stoji velika razlika u pitanju pravnih efekata (na pr. problem pravosna- 
žnosti odnosno opozivanja), u načinu i proceduri donošenja.tih akata, 
njihovom pravnom važenju (na pr. pitanje retroaktivnog djelovanja), 
izvršavanju ili pravnim sankcijama, ispravljanju griješaka i pravnoj kon- 
troli i t. d. Ukratko, čitav pravni režim naredbe je bitno drukčiji od 
onog upravnog akta, i mnoge griješke u teoriji izviru baš odatle, što se 
pravni režim značajan za jedan od tih akata prosto prenosi i na drugi akt. 

Zbog ovog načelno različnog pravnog režima naredbe i upravnog akta 
treba načelno zabaciti, da se ovo dvoje formalno ujedinjuje u istom aktu. 
Ako do tog nepoželjnog spajanja ipak dođe, svaki od ta dva dijela za: 
država sve svoje pravne osobine i mora se zasebno prosuđivati prema 
onim pravnim pravilima, koja za njega vrijede. 

Generalni upravni akt. Generalnost i individualnost dopuštaju stup- 
njevanje, tako da se i jedno s drugim prelijeva, — pa je u takvim sluča- 
jevima teško po samom tom momentu odsjeći razliku između naredbe i 
upravnog akta. Uistinu značajka naredbe ne leži toliko u generalnosti, 
koliko više u apstraktnosti njenih propisa, t. j. naredba se odnosi na neke 
konkretne slučajeve, koje ne navodi individualno, već zamišlja takve slu- 
čajeve posve apstraktno. (S druge strane propisi naredbe ne moraju poi- 
movno biti univerzalni ili apsolutni, jer se mogu odnositi i samo na neke 
specijalne slučajeve ili određenu kategoriju pojedinaca). 

Upravni akt određuje svog adresata u pravilu individualno, ali ga može 
odrediti i generalno, — odlučno je samo, da se odnosi na neki konkretni; 
slučaj. Na primjer, kad se na temelju nekog propisa donese rješenje, da 
svi stanovnici određenog naselja, stariji od osamnaest god. (a da se ne 
navedu poimence), moraju ići na određeni hitni rad (gašenje vatre, za- 
ustavljanje poplave i sl.), po srijedi je generalni upravni akt, za koji 
vrijede načelno propisi upravnog akta, a ne naredbe.!" U pitanju gene- 
ralnog upravnog akta pravna teorija je daleko od jednodušnosti.!! ZUP 
izrijekom predviđa mogućnost generalnog upravnog akta (čl. 94 i čl. 211 


st. 2). 


1 Jugoslav. Zak. o općem upravnom postupku (ZUP) sadržava (čl. 94) posebne pro- 
pise o dostavljanju takvih akata. 

11 Gen. upravni akt u gor. smislu dopuštaju na pr. Hatschek str. 128—9, Forsthoff 
str. 168, Ruck str. 60, Menger str. 103 (s pregledom raznih shvaćanja). U domaćoj 
novijoj pravnoj literaturi čini to Slav. Popović (Upravni spor str. 68). — samo šta pri- 

3. Autoritativnost upravnog akta 


Za formalni upravni akt je bitno, da se donosi u onim upravnim stva- 
rima, gdje njegov donosilac istupa kao vlast. Ili negativno izraženo, nije 
upravni akt takav akt uprave, koji ona donosi slično kao što ovo čini 
građanin (kao na pr. građanskopravni akt). Ako uzmemo podjelu ranije 
francuske teorije na akte vlasti (actes d'autoritć ili de puissance publique) 
i akte poslovanja (actes de gestion) — koja je podjela utjecajem Duguitove 
t. zv. škole javne službe bila prilično uklonjena iz francuske teorije, ali 
u novije doba opet oživljuje — onda se upravnim aktom u pravom smislu 
riječi može smatrati samo prvonavedeni akt.!? Kako se ispravno kaže 
(Mestre), osnovna teorija upravnog prava je jednostrani upravni akt, za 
razliku od građanskog (privatnog) prava, gdje je to ugovor. 


Privatna očitovanja. Upravni akt pretpostavlja autoritativno izricanje 
nosioca vlasti, pa zato ne mogu biti upravni akti razna pravna očitovanja 
građana, imala ona ma kako veliki značaj na području upravnog prava 
(na pr. preuzimanje nekih dužnosti, odricanje prava). 


Građanskopravni poslovi. Nije upravni akt, kad uprava djeluje s gra- 
đanima na ravnoj nozi, naročito u građanskopravnim poslovima. Građan- 
skopravni posao i upravni akt ne razlikuju se načelno po svojoj sadržini, 
jer i upravni akt može imati imovinsku sadržinu; već po načinu reguli- 
ranja, što se upravni akt donosi autoritativno. Uprava je gdjekad u mo- 
gućnosti, da do istog imovinskog pravnog efekta dođe ili građanskoprav- 
nim poslom ili jednosiranim upravnim aktom, kao na pr. da neku nekret- 
ninu stekne kupoprodajnim ugovorom ili eksproprijacijom, da nabavi 
neka imovinska dobra redovnom kupnjom ili jednostranom rekvizicijom. 


Pozitivno pravo može u pojedinim materijama modificirati opće gra- 
đansko pravo o sklapanju ugovora, kad se takav ugovor sklapa u poslo- 
vima javne uprave.!3 Tim putem može se doći i do posebnog javnopravnog 
instituta — govori se o javnopravnom ili administrativnom ugovoru — koji 


tome, po mom mišljenju, preusko tumači čl. 5 Zak. o upravnim sporovima, smatrajući 
da se protiv gen. upravnog akta ne može voditi upravni spor. 

Drugima je odlučno, da li je adresat akta pojedino lice odnosno više određenih lica 
ili obrnuto, neodređeno više lica, — tako na pr. Andersen str. 29, koji se povodi za 
Wal. Jellinekom. Slično smatra i Adamovich str. 44, da je odlučno, da li je adresat 
označen individualno ili apstraktno; ako je adresat pojedino lice, ili su adresati doduše 
više lica, ali označeni individualno, radi se o upravnom aktu; ako se akt odnosi na 
općenitost ili na određene grupe stanovništva, radi se o naredbi. Po tome ne bi uopće 
bilo gen. upravnog akta, već bi takav akt bio naredba. Merkl (Verw.recht str. 179) 
je neodlučan, da li da naš generalni akt uzme kao upravni akt ili kao naredbu, 


12 Stvarno dolaze do sličnog zaključka i pristaše Duguitove škole. Tako na pr. sa- 
vremeni predstavnik te škole Laubadčre, iako pobija podjelu na akte vlasti i akte 
poslovanja, traži (str. 142) za upravni akt, da je »accompli en vue du fonctionnement 
d'un service public, a Poccasion d?une activit6 de service public. Ne constituent donc 
pas des actes administratifs les actes relatifs aux activitćs privćes de Padministration, 
notamment les actes de gestion du domaine privć.« 


i3 Tako na pr. ugovor o stipendiji prema Osnovnom zak. o stipendijama od 9. VII. 
g. 1955. 

se strogo razlikuje od građanskopravnog ugovora.“ Ali ni takav javno- 
pravni ili administrativni ugovor nije upravni akt u pravom smislu riječi. 
Samo u određenim slučajevima krije se pod tim nazivom pravi upravni 
akt, koji se samo donosi na zahtjev ili suglasnost stranke, tako da je to 
samo jedan od uvjeta za donošenje tog načelno jednostranog upravnog 
akta. 

Pri suprotstavljanju upravnog akta građanskopravnom poslu treba 
imati na umu, da njihovi pravni efekti nisu uvijek strogo odijeljeni. 
Tako mogu upravni akt i građanskopravni posao djelovati na isti predmet 
i jedan akt utjecati na drugi (na pr. neki stan može se dodijeliti uprav- 
nim aktom, ali odnos takva stanara prema kućevlasniku je najamni od- 
nos, koji je bitno modificiran autoritativnim dodjeljenjem stana). Naro- 
čito može upravni akt imati građanskopravne posljedice kod javnih na- 
bavki određenih dobara, kad upravni akt obavezuje neko lice, da zaključi 
ugovor o određenoj isporuci. Upravni akt je ovdje pretpostavka za skla- 
panje građanskopravnog posla. U takvim slučajevima dolazi do građan- 
skopravnog djelovanja samo pod pretpostavkom i u granicama, kako je 
to utvrđeno upravnim aktom.!5 No zbog takva građanskopravnog djelo- 
vanja upravni akt se nikako još ne pretvara u građanskopravni posao i 
odnosno građanskopravno djelovanje ne nastaje u pravilu između dono- 
sioca upravnog akta i njegova adresata, već između posljednjeg 1 trećeg 
lica. 


T. zv. dvostrani upravni akt. Kao autoritativni akt, upravni akt ie uvi- 
jek jednosirani akt. dok kod građanskopravnih poslova imamo jedno- 
strane i dvostrane pravne poslove, pri čemu pretežu posljednji (naročito 
ugovor). Zato je contradictio in adjecto isticanje posebne vrste dvostra- 
nih. pa i višestranih upravnih akata. Među takve dvostrane ili višestrane 
upravne akte uvrštava na pr. jedan dio francuske teorije naprijed nave- 
dene administrativne ugovore, a neki (kao naročito Kormann) u njemač- 
koj teoriji rečene javnopravne ugovore i dogovore. Kako je već istaknuto, 
ti se slučajevi ne mogu smatrati upravnim aktom u njegovu pravom smi- 
slu riječi. Pod dvostranim upravnim aktom se obuhvaćaju i upravni akti. 
koji se mogu donijeti samo na zahtjev stranke. Uistinu su i takvi akti 
jednostrani, pri čemu je zahtjev odnosno privola stranke samo zakonski 
uvjet za donošenje tog akta. 


14 Taj se institut naročito razvio u francuskom pravu s bogatom pravnom literatu- 
rom (naročito Jčze i u najnovije doba Laubadčre). I u njemačkoj pravnoj literaturi 
tretira se dosta javni ugovor i dogovor (6ffentlichrechtlicher Vertrag i Vereinbarung), 
iako tamo taj institut nema ono veliko značenje, što ga ima admin. ugovor u Francu- 
skoj. O tom institutu vodi se u njemačkoj literaturi i dosta veliki spor (vidjeti Kor- 
mann str. 29 i d., Fleiner Inst. str. 209 i d.). O javnopravnim ugovorima u švicarskom 
pravu Ruck str. 84 i d. 


15 O tome Kroeber str. 12. U toj svojoj studiji Kroeber ukazuje na raznolikost 
upravnih akata s građanskopravnim posljedicama i grupira takve akte u tri glavne 
glupe: koji spremaju, utvrđuju i stvaraju građanskopravne odnose (privatrechts — vor- 
bereitende, — feststellende i — gestaltende Akte). O upravnim aktima, koji osnivaju 
građanska prava, Kormann str. 98. 


IB 


U novijoj pravnoj teoriji inzistira naročito Walter Jellineki* na dvo- 
stranom upravnom aktu, pod kojim razumijeva takav upravni akt, koji 
se može donijeti samo uz sudjelovanje pojedinca i koji bez toga nema 
pravnog efekta.!7 Prema njemu takav je dvostrani upravni akt sastavljen 
iz dva nejednaka dijela: privatnog očitovanja volje i očitovanja volje 
javnog organa. Kao naročiti primjer takva akta on ističe postavljanje 
drž. službenika.!* Jellinek svojom konstrukcijom ispravlja stariju nje- 
mačku teoriju, koja je takve akte smatrala javnopravnim ugovorom (tako 
naročito Laband), ali nije potrebno, da se zbog toga pribjegne amfibij- 
skoj konstrukciji dvostranog upravnog akta. Uistinu se u takvim sluča- 
jevima radi o jednostranom upravnom aktu, a zahtjev odnosno pristanak 
stranke samo je jedan od zakonskih uvjeta za donošenje takva akta; samo 
što tom zakonskom uvjetu treba dati jače značenje od nekih drugih za- 
konskih uvjeta, što se ispoljuje naročito u tome, da njegov nedostatak 
ne povlači za sobom samo oborivost nego baš ništavost (nepostojanje) 
upravnog akta (a takim jačim djelovanjem mogu se snabdjeti i određeni 
drugi zakonski uvjeti za donošenje upravnog akta). 

Kritizirajući W. Jellineka Fleiner!? dobro ističe, da W. Jellinek dolazi 
do ispravnog zaključka pogrešnim putem; jer do zaključka, da je akt do- 
nesen bez nužnog sudjelovanja stranke bez pravnog efekta, dolazi se 
mnogo jednostavnije ispravnom teorijom o pravnoj važnosti upravnog 
akta. Na čitavo se ovo pitanje još vraćamo niže pod toč. II — 3. 


Upravni akt kao očitovanje volje donosioca akta. Prejako isticanje 
ovog momenta i njegovo stavljanje u isti red s očitovanjem volje u gra- 
đanskom pravu, što se javlja naročito u jednom dijelu njemačke teorije.?* 
zamagljuje čitavu koncepciju upravnog akta, te komplicira rješavanje 
pojedinih problema toga akta. Upravni akt se na taj način, po svojim 
osobinama i pravnim posljedicama, neprirodno približuje građanskoprav- 
nom poslu.?! Treba zadržati na umu, da se pri očitovanju volje donosioca 
upravnog akta ne radi o ličnoj volji odnosnog službenika, već o volji. 
koju je on izjavio kao javni organ; nije odlučna njegova subjektivna unu- 
trašnja volja, već u aktu deklarirana.?? 

Izvršnost kao značajka upravnog akta. Osnovna intencija upravnog 
akta je, da njegovo odlučenje bude realizirano i u život provedeno. U 
koncepciji upravnog akta bitna je njegova izvršnost. Ističući taj značajni 


15 Str. 242 i d. 

'" Hernritt (Grundlehren str. 445) zove takve upravne akte »Verw.akte auf Wil- 
lensiibereinstimmung«. 

5 U pravnoj teoriji se pitanje pravne prirode upravnog akta, donesenog po zahtjevu 
ili privoli stranke, baš i najviše tretira u slučaju postavljanja pragmatičkog službenika. 
O tome moje Upravno pravo, knj. II (str. 109 i d.), od novijih domaćih rasprava naro- 
čito Baltić: Pravna priroda akta postavljenja (Anali beogr. Pravnog fak., g. 1955.) 

1% Institutionen str. 192 i d. 

ž* U naročito oštrom obliku kod Kormanna i njegovu pojmu »rechtsgeschiftliche 
Staatsakte«, 

*! Dobra kritika protiv prejakog isticanja ovog voljnog momenta kod Andersena 
str. 10 i d., Forsthoffa str. 171-2. 

?* O tome Duguit Traitć, sv. II, str. 370 i d., RDP, g. 1906, str. 416 i d. 

moment, neki francuski pisci (naročito Hauriou i Waline) zamjenjuju i 
čitav termin acte administratif sa decision ex€cutoire. No treba primije- 
titi, da je taj element izvršnosti očigledan baš u francuskom pravnom i 
drugim sličnim sistemima (naročito i u jugoslavenskom), gdje je izvr- 
šnost opća značajka upravnih akata, tako da nije potrebno pri reguliranju 
pojedine materije to i izrijekom ozakonjavati, i gdje izvršni naslov daje 
upravnom aktu sam njegov donosilac i nije potrebno, da se organ uprave 
toga radi obraća sucu. Obrnuto vrijedi u angloameričkom pravu, ali i 
tamo se u pojedinim upravnim materijama sve više probija rečeni fran- 
cuski sistem. 


4. Pravni efekt upravnog akta 


Upravni akt kao pravni akt mora biti upućen na neki pravni efekt: 
njime se utvrđuju, stvaraju, modificiraju ili ukidaju prava i obaveze (du- 
žnosti), ukratko pravni odnosi. Obične materijalne ili tehničke operacije 
nisu nikakvi pravni akti, pa ne mogu dosljedno biti ni upravni akti. 

Poučavanja, savjetovanja. Prosta saopćenja, poučavanja, upozorava- 
nja, savjetovanja i sl. upravnih organa bez neposrednog pravnog efekta 
ne predstavljaju formalni upravni akt; dok slična uputa ili opomena, do- 
nesena pod prijetnjom određenih pravnih sankcija, predstavlja pravi 
upravni akt. Rečena poučavanja, uvjeravanja i sl. moraju u demokratskoj 
upravi sve više dobivati na značenju (treba da idu pred prinuđivanjem), 
— ali to nisu formalni upravni akti. Dok se kod pravog upravnog akta 
pravne posljedice nadovezuju neposredno na temelju tog akta i saglasno 
njegovu odlučenju, kod običnog poučavanja, uvjeravanja i sl. pravne po- 
sljedice nadovezuju se prema općim pravnim propisima, bez obzira na to 
poučavanje. 

Akti bez neposrednog pravnog efekta, doneseni u vezi s upravnim 
aktom. Za formalni upravni akt je potrebno, da neposredno proizvodi 
pravne efekte, a ne da služi samo kao osnova za donošenje pravog uprav- 
nog akta. Tako je na pr. povodom pokretanja upravnog spora jugosla- 
venska sudska praksa zauzela stajalište, da odluka više liječničke komi- 
sije, kojom se neko lice oglašava sposobnim za privređivanje, nije uprav- 
ni akt, već da to postaje tek onda, kad sama invalidska komisija na osno- 
vu rečene liječničke odluke donese rješenje o pravu tužioca. Takvi akti, 
koji nemaju neposredni pravni efekt, već stoje samo u vezi s drugim 
pravim upravnim aktom, mogu tom aktu prethoditi ili doći iza njega 
(na pr. akt, kojim uprava samo tumači svoj raniji akt ili izjavljuje, da 
kod njega ostaje), — no oni ne predstavljaju formalni upravni akt. 

Akti evidencije. Akti evidencije nisu formalni upravni akti i imaju 
najviše značaj prezumpcije za svoju istinitost, koja se može pobijati. 
Tako na pr. matične knjige (odnosno izvodi iz njih), za koje jugoslaven- 
ski Zakon o državnim maličnim knjigama (čl. 3) izrijekom propisuje, da 
se »činjenice upisane u matičnim knjigama i koje se njima dokazuju 
smatraju kao istinite dok se sudskim putem? ne dokaže protivno.« 

Uvjerenje. Isto vrijedi i za uvjerenje (zasvjedočenje), kojim se potvr- 
duje postojanje nekih činjenica ili pravnih odnosa. Za razliku od pravog 
upravnog akta, uvjerenje ne zasniva, a ni ne utvrđuje autoritativno takve 
činjenice ili odnose, već ih samo zasvjedočava s obzirom na neki drugi 
akt. Uvjerenje je po svom pravnom značaju javna isprava,“ a ne upravni 
akt. Uvjerenje ne može kao upravni akt postati pravosnažnim, već se pri 
njemu samo pretpostavlja istinitost onoga, što zasvjedočava, i to dotle, 
dok se ne dokaže protivno (napose ne može uvjerenje oboriti upravni akt, 
kojim se utvrđuje odnosna činjenica ili pravni odnos). Uvjerenje u pra- 
vilu izdaje onaj organ, koji vodi službenu evidenciju o činjenicama ili 
pravnim odnosima, koji se zasvjedočavaju; no pravni propisi mogu ovla- 
stiti, da organ izdaje uvjerenje i u stvarima, o kojima ne vodi službenu 
evidenciju. 

Zbog posve različnog pravnog značaja i različnih pravnih posljedica 
treba strogo razlikovati uvjerenje od upravnog akta, kojim se utvrđuje 
neki pravni odnos ili činjenica, — jedno je na pr. svjedodžba o držav- 
ljanstvu, a drugo je rješenje, kojim se utvrđuje, da li se neko lice ima 
ili nema smatrati državljaninom određene države.25 Međutim u praksi se 
upravni akt i uvjerenje na razne načine povezuju, tako na pr. da se uvje- 
renje donese na osnovu pravosnažnog upravnog akta, koji je utvrdio ili 
zasnovao neki pravni odnos, ili se upravni akt donese u obliku formulara, 
sličnom formularu uvjerenja, — naročito se u praksi dozvole, znači pravi 
upravni akti, izdaju i u obliku formulara uvjerenja. U svim takvim i 
sličnim slučajevima bit će potrebno, da se strogo razlikuje, da li se radi 
o upravnom aktu (rješenju) ili uvjerenju, odnosno dokle seže jedno, a 
dokle drugo. Dok se protiv upravnog akta (i strogo deklaratornog) ulažu 
pravni. lijekovi, a sam akt može postati pravosnažan, uvjerenje ne može 
steći pravosnažnost, i istinitost njegovih navoda, ukoliko nije zakonom 
izrijekom drukčije propisano, može se u svako doba pobijati. 

ŽUP normira pitanje uvjerenja (čl. 171 i 172) u poglavlju, koje radi o dokazivanju, 
i to pod ispravama, — ističući na taj način, da je uvjerenje po svom pravnom značaju 
isprava. Drž. organ (odnosno samostalna ustanova ili erganizacija) izdaje uvjerenje o 


28 Osobina je toga propisa, da se dokazivanje mora vršiti sudskim putem; da zakon 
to nije izrijekom propisao, moglo bi se dokazivanje vršiti i u upravnom postupku. 

24 Kao javna isprava, uvjerenje ima određeni pravni efekt, pa je zato i neispravno 
svrstavati ga među materijalne ili faktične akte (kako je to činio u starijoj njemačkoj 
literaturi Gareis, a kod nas čini Stjepanović str. 353-4). Protivan je ekstrem, kad se 
uvjerenje predočuje kao vrsta deklaratornog upravnog akta, što se javlja naročito u 
austrijskoj literaturi nakon Bernatzika (tako na pr. Merkl Verw.recht str. 191). 

25 Od uvjerenja treba strogo razlikovati čisto deklaratorni upravni akt (niže pod 
toč. II-1). Posljednji obuhvaća svojom definicijom i čl. 5 jug. Zak. o upravnim sporo- 
vima. Protivno stajalište zastupa pogrešno Majstorović (Nar. država, br. 11-12/51, str. 
18), koji je ovdje, čini se, pomiješao uvjerenje s deklaratornim upravnim aktom. 
Ispravno o tome Slav. Popović (str. 66—7). 

26 Njemačka teorija govori u takvom slučaju o »unechte Beurkundung«. ' 

Općenito gledano, uvjerenje se izdaje u različnom obliku, tako na pr. da se na 
određeni akt udari službeni znak, da se potvrdi privatna isprava, dade izvod iz služ- 
bene evidencije, a naročito u posebnom formularu ili knjižici (na pr. putna isprava, 
lična legitimacija). ' 

činjenicama, o kojima vodi službenu evidenciju, a kad je to naročito propisano, i o 
drugim činjenicama. Uvjerenje o činjenicama, o kojima se vodi službena evidencija, 
mora se izdavati suglasno podacima službene evidencije i ono ima značaj javne isprave. 
Uvjerenje o činjenicama, o kojima se ne vodi službena evidencija, donosi se na osnovu 
posebnog postupka, u kome se moraju te činjenice utvrditi prema propisima upravnog 
postupka; tako doneseno uvjerenje ne vezuje organ, kome je podnijeto kao dokaz i koji 
ima rješavati o stvari, — taj organ može iznova utvrđivati činjenice, navedene u 
uvjerenju. j 


Unutrašnji akt uprave. Bitno je za unutrašnji akt uprave, da se kreće 
unutar samog upravnog organizma, naročito da ima za cilj unutrašnju 
organizaciju i funkcioniranje uprave, a da ne djeluje spram van, spram 
stranaka i trećih lica (ne zadire u pravnu situaciju pojedinaca). Takav 
unutrašnji akt ne može se, u pravilu, zbog nedostataka opisanog pravnog 
efekta smatrati upravnim aktom u opisanom pravnotehničkom smislu 
riječi. Taj akt ne možemo smatrati samo materijalnom operacijom, jer 
on ima izvjesne pravne efekte, ali u pravilu ne one upravnog akta; takav 
akt nije upravni akt, ali je pravni akt, a ne obična materijalna operacija.?7 
Pod takve unutrašnje akte ide naročito davanje uputa ili instrukcija od 
strane višeg organa. Ali ako se pod vidom unutrašnjeg akta zadre u indi- 
vidualna službenička prava pojedinog službenog lica, onda je to istinski 
upravni akt, protiv koga se može i odnosno lice braniti odgovarajućim 
pravnim sredstvima. Isto tako kad unutrašnji akt zadre u subjektivno 
pravo organa, kome je upućen, ne može mu se poreći značaj pravog 
upravnog akta. Praktična pravna posljedica bit će onda u tome, što će 
taj organ moći protiv takvog akta uložiti pravna sredstva. No pri tome 
je osnovni, i dosta delikatni problem, kad se može uzeti, da postoji tako 
subjektivno pravo. ' 


5. Donosilac upravnog akta 


> 


S obzirom na svog donosioca može se pojam upravnog akta razviti na 
više načina. Odgovarajući praktičnim potrebama, pravna teorija u suvre- 
menima građanskim državama unosi uglavnom u definiciju upravnog 
akta, da je lo akt upravnog organa (razumijevajući tu ne samo državnu 
upravu, već i samoupravu). U tim je definicijama upravnog akta jedan 
od osnovnih elemenata, da ga donosi upravni organ. Uistinu i u ovim si- 
stemima nastaje veliko pitanje, koji različni organi odnosno organizacije 
mogu donositi upravne akte, i faktički donose upravne akte i takvi or- 
gani, koji nisu upravni organi u strogom smislu riječi.?? 

Jasno je to u onim sistemima, gdje upravne poslove ne vrše samo 
upravni, već i drugi drž. odnosno javni organi.#% Tako je čl. 5 našeg Zak. 


21 Kako to na pr. u teoriji neispravno smatra Duguit (Trait&, knj. II, str. 358 i d.). 
Novije shvaćanje iz same Duguitove škole kod Laubadčra str. 167 i d. 


2 O tome moje Upravno pravo FNRJ, knj. I, str. 81 i 85. 


2% Tako na pr. Derseh (str. 230 i d.) pita, da li mogu upravne akte donositi samo 
organi vlasti (Beh&rden) ili i druge organizacije, koje raspolažu javnom vlasti. On to 

o upravnim sporovima unio u definiciju upravnog akta, da se radi o aktu 
drž. organa (a ne samo organa uprave), još dalje je otišao ZUP, prema 
kome nisu upravni akti (rješenja) samo takvi akti organa drž. uprave i 
drugih drž. organa, već i samostalnih ustanova i organizacija (sve uz 
uvjete, propisane u čl. 1 tog zakona).5! Iz ovog primjera odmah vidimo, 
kako i isto pozitivno pravo može pojam upravnog akta s obzirom na do- 
nosioca razviti na razne načine. 


6. Definicija upravnog akta 


Rezimirajući elemente u pojmu upravnog akta, možemo ga sintetički 
opisati, kao autoritativno odlučenje (prema prednjemu donosilac se može 
odrediti na razne načine) radi izazivanja neposrednog pravnog efekta u 
pravima i dužnostima fizičkih i kolektivnih lica za konkretni slučaj na 
području upravne djelatnosti. 


Pojedine istaknutije definicije iz pravne literature će pitanje bliže razjasniti. U nje- 
mačkoj pravnoj literaturi postala je klasičnom definicija Otta Mayera: »ein der Ver- 
waltung zugehčriger obrigkeitlicher Ausspruch, der dem Untertanen im EFinzelfall be- 
stimmt, was fiir ihn Rechtens sein soll« (sv. I, str. 93). Wal. Jellinek proširava tu 
definiciju i smatra upravnim aktom »jede hoheitliche Willenstusserung fiir den FEin- 
zelfall innerhalb der Verwaltung« (str. 239). Fleiner karakterizira upravni akt u užem 
smislu kao »die mit obrigkeitlicher Autoritat vorgenommene, auf einen rechtlichen 
Erflog abzielende Handlung einer _ Verwaltungsbeh&rde.«  (Institutionen str. 183). 
Ipsenu je upravni akt »der zur Herstellung eines 6ffentlichen Rechtsverhiltnisses be- 
stimmte Ausspruch der Verwaltung, der nicht Rechtssatz ist« (str. 7). Peters opisuje 
upravne akte kao »hoheitliche Willens4usserungen im Gebiete der &ffentlichen Ver- 
waltung, die einen konkreten Finzelfall betreffen« (str. 151). Forsthoff ubraja među 
upravne akte »alle einseitigen, hoheitlichen Akte der Verwaltungsbehčrden, von wel- 
chen eine unmittelbare rechtliche Wirkung ausgeht, mit Ausnahme der Rechtssetzung 
und Rechtsprechung.« Hauriou definira svoju »dćcision exćcutoire« kao »toute dćcla- 
ration de volontć en vue de produire un effet de droit, vis-A-vis des administrćs, 
€mise par une autorit&ć administrative — dans une forme exćcutoire, e? est-a- dire dans 
une forme qui entraine VPexćcution d*office« (str. 356). A slično i Waline kao »tout 
acte juridique unilatćral d'un administrateur qualifić et agissant en tant que tel, 
susceptible de produire par lani mčme des effets de droit« (str. 421). Antoniolliu je 
upravni akt »hoheitliche Willensiusserung einer _ Verw. behčrde fiir den EFinzelfall« 
(str. 196). Stassinopoulos definira upravni akt kao »la declaration de volontć €mise 
par un organe administratif et dčterminant d*une facon unilatćrale ce qui est du droit 
dana un cas individuel« (str. 37). 


potvrđuje za područje socijalnog osiguranja i radnog prava (usto navodi i razna mi- 
šljenja iz njemačke literature). 

U Dallozu čitamo doslovno (g. 1947, sv. 1, str. 56): »-— postoji čitava serija akata, 
koje donose vlasti (autoritćs) miješanog značaja, poluprivatnog, polujavnog, za koje je 
izvjesno, da se radi o upravnom aktu tek kad se Drž. savjet prizna nadležnim za tužbe 
protivu njih.« 

% Nije posve točno, kad se definicija upravnog akta, u koju je ušlo, da ga donosi 
organ uprave, označuje kao upravni akt u formalnom smislu (u opreci prema uprav- 
nom aktu u materijalnom smislu), budući da ni pod taj pojam upravnog akta ne idu 
svi akti, koje donosi organ uprave, već samo određene, materijalno ograničene stvari. 

31 O problemu donošenja formalnih rješenja u upravnom postupku od samostalnih 
ustanova i organizacija Vavpetič (nav. rasprava o upravnom postupku, str. 36 i d.). 

lI 


VRSTE UPRAVNIH AKATA 


I kad se stegne pojam upravnog akta na njegovo uže i pravo značenje, 
on još uvijek obuhvaća raznolike slučajeve, koji se međusobno bitno 
razlikuju u pojedinim točkama svog pravnog režima, odnosno svojim 
pravnim posljedicama; tako da je studij upravnog akta primoran podvići 
te slučajeve zasebnoj pravnoj analizi, i ne može se ograničiti samo na 
opći i zajednički pojam upravnog akta.! Nama je ovdje samo do toga, da 
istaknemo one pojedine vrste ili kategorije upravnih akata, koje zbog 
svojih pravnih posebnosti traže naročitu obradu; ne ide se za razvijanjem 
potpunog ili iscrpnog sistema svih vrsta (kategorija) upravnog akta, a 
pogotovu ne za ulaženjem u takva kategoriziranja upravnopravne litera- 
ture? sa svim onim, većim ili manjim, razlikama pojedinih pisaca uprav- 
nog prava. 


1. Stvarajući (kreatorni ili konstitutivni) i utvrđujući (deklaratorni) 
upravni aktiš 


Konstitutivni akti formiraju (zasnivaju, mijenjaju ili ukidaju) pravne 
odnose (pravnu situaciju), dok ih deklaratorni samo utvrđuju; u slučaju 
deklaratornog akta određeni pravni odnos postoji već otprije i zadaća je 
akta samo da uivrdi to postojanje; u slučaju konstitutivnog akta nema 
još određenog pravnog odnosa (pravne situacije) i zadaća je akta baš u 
tome, da ga formira. Deklaratorni upravni akt javlja se naročito (ne isklju- 
čivo) kod onih upravnopravnih odnosa, koji ne nastaju na temelju uprav- 
nog akta, već po sili zakona.“ U takvom slučaju ne treba posredstva 
upravnog akta, da bi nastao pravni odnos, već tu ima upravni akt samo 
za zadaću da utvrdi, da li već postoji taj pravni odnos. 

Konstitutivni akt stvara neki pravni odnos, deklaratorni rješava samo 
spor ili sumnju o postojanju ili sadržaju nekog pravnog odnosa. Razliko- 
vanje između ta dva akta uspoređuje se* s općim razlikovanjem između 


! S druge strane je pretjerano, kad na pr. Matile (str. 46) tvrdi, da ne postoji aps- 
traktni upravni akt, već samo pojedine vrste upravnih akata, koje se međusobno razli- 
kuju po svojim posljedicama ili svojoj prirodi. Uistinu pojedine vrste upravnih akata 
imaju zajedničke i svoje posebne značajke, i te zajedničke značajke sadržane su u 
svakom upravnom aktu, te opravdavaju opći pojam upravnog akta (pritom može biti 
po pojedinim pitanjima, na pr. pravosnažnosti akta, i sporno, da li se ono proteže na 
sve upravne akte ili samo na neke njihove vrste). — Meni se čini, da ima više opravda- 
nja protivno tvrđenje Merkla (Verw.recht str. 186). da se teorija i suviše rastočila u 
studiju pojedinih vrsta upravnih akata, a zapustila opći studij upravnog akta. 

* O takvom sistemiziranju pobliže kod Kormanna str. 49 i d., — pri čemu treba 
primijetiti, da su nakon tog djela pridošla u njemačkoj literaturi i druga sistemiziranja. 

3 O konst. i deklar. upravnim aktima u novijoj domaćoj literaturi naročito Vav- 
petič (o odločbi str. 5 i d.). 

* O tome razlikovanju moje Upravno pravo FNRJ, str. 105. 

5 Coester str. 14. 

ljudske spoznaje i djelovanja (akcije). Da bi izbili ma kakvu materijalno 
-funkcionu razliku između sudstva i uprave, neki piscić tvrde, da kod 
sudstva ne postoje konstitutivni, već samo deklaratorni akti. Uistinu se 
može govoriti samo o tome, da kod uprave prevladavaju konstitutivni, a 
kod sudova deklaratorni akti, 

Pravnom analizom pojedinih akata _ moramo doći do zaključka, da 
uopće nema isključivo konstitutivnih i isključivo deklaratornih akata 
(osim nekih izuzetaka), — već da u pravilu svaki konstitutivni akt sadr- 
žava deklaratorne, a svaki deklaratorni konstitutivne elemente. 

Donoseći konstitutivni akt, uprava mora prema režimu zakonitosti naj- 
prije utvrditi, da li postoje zakonski uvjeti za donošenje toga akta. Or- 
gan, koji donosi konstitutivni akt, stvarno ujedinjuje dvije funkcije, koje 
izvršava istim aktom: on formira novi pravni odnos i utvrđuje, da je to 
formiranje pravno valjano (zakonski ispravno). Ti deklaratorni ele- 
menti mogu u pojedinom konstitutivnom aktu biti vrlo jaki i moraju se 
često strogo razlikovati od konstitutivnih. Na pr. nekom licu se daje od- 
ređena dozvola i pritom rješavaju prigovori protiv te dozvole (na pr. 
prigovori susjeda protiv građevinske dozvole): rješenje, kojim se dopušta 
građenje, ima konstitutivno značenje, a rješenje o uloženim prigovorima 
deklaratorno. Tamo, gdje vrijedi načelo zakonitosti uprave, nemoguće je 
zamisliti isključivo konstitutivni akt, koji bi se donosio posve arbitrarno, 
tako da ne bi bilo potrebno utvrditi zakonske uvjete za njegovo donoše- 
nje. U režimu zakonitosti uprave ne postoji akt slebodne ocjene u tom 
smislu, da bi ta slobodna ocjena vrijedila skroz za sve dijelove akta i da 
ne bi nigdje bilo deklaratornih elemenata. Isključivo konstitutivni akt 
dao bi se, u režimu zakonitosti uprave, zamisliti samo tako, da se rečene 
dvije razne funkcije (formiranje novog pravnog odnosa i utvrđivanje za- 
konskih uvjeta za to formiranje) povjere i raznim organima, i pošto je 
jedan od njih utvrdio postojanje potrebnih zakonskih uvjeta, da drugi 
donese sam konstitutivni akt (no i u tom slučaju potreban je minimalni 
deklaratorni element u utvrđivanju vlastite nadležnosti). 

I deklaratorni akt sadržava po pravilu konstitutivne elemente. Njegov 
je cilj da djeluje ubuduće, jer aktom utvrđeni pravni odnos ima se i 


$ Više u njemačkoj nego u francuskoj teoriji. Dobro ističe konstitutivne sudske 
presude Mazeaud i svodi ih na samo rimsko pravo (str. 18), te pobija stajalište nekih 
francuskih pisaca, koji poriču konstit. presude. 

7 O tome ispravna analiza kod Coestera str. 77 i d. 

8 Duguit je bio posve logičan, kad je kao bitno za sudski akt uzeo sjedinjenje 
konstatacije (deklaratorni element) i odluke (konstitutivni element) i njegovi oponenti 
nisu u pravu, kad odbacuju samu odluku kao bitni element sudskog akta. (No Dugui- 
tova griješka je u tome, što je sjedinjenje toga dvoga uzeo kao značajku za neki spe- 
cifični sudski akt, jer se uistinu to dvoje, u uskoj povezanosti, nalazi i u upravnom 
aktu.) Što se izvoda Duguitovih oponenata tiče, istina je samo to. da izuzetno mogu 
postojati i čisto deklaratorni akti, — konstatacija bez odluke. I Bonnard je pravilno 
reagirao na tu kritiku, kad je Duguitovo sjedinjenje oba dijela uzeo kao pravilo za 
sudski akt, ali dopustio, da izuzetno može taj akt biti i bez odluke. 

Dobra analiza pojave, da i deklaratorni akt, osim nekih izuzetaka, sadržava konsti- 
tutivne elemente, kod Mazeauda (str. 19 i d.), koji kaže (str. 20): »Tout jugement dć- 
claratif est donc, dans certains de ses effets, constitutif. Jurisdictio, disait dćja Paul. 

Z 

ubuduće takvim smatrati, -kakvim je utvrđen; deklaratorni akt nema za 
svrhu samo da utvrdi neki pravni odnos, već da ga i realizira, napose 
da dade pravni naslov za prinudno izvršenje. Deklaratorni akti sadrža- 
vaju mnoge konstitutivne elemente. 

Presuda na neko činjenje sadržava uvijek dva elementa: deklaratorni 
o samom pravnom odnosu i konstitutivni, koji izriče, što je dužnik dužan 
učiniti, u kom roku i na koji način. Tih konstitutivnih dijelova može u 
takvom aktu biti toliko mnogo, da se može i prepirati o tome, da li treba 
akt kao cjelinu smatrati konstitutivnim ili deklaratornim,? Ali za razliku 
od isključivo konstitutivnih akata, razmjerno više su mogući isključivo 
deklaratorni akti, — ali i oni su izuzetak od pravila.!? 

S obzirom na gornje izvode vidimo, da uvrštavanje pojedinih upravnih 
akata u konstitutivne ili deklaratorne nije nipošto jednostavno.!! Ne sa- 
mo što u određenim slučajevima treba ispitati niz momenata, da bi se 
zaključilo o konstitutivnom, odnosno deklaratornom značaju pojedinog 
akta, nego to može biti i vrlo sumnjivo, te se isti upravni akt s jednog 
gledišta (shvaćanja) može uvrstiti među konstitutivne, a s drugoga među 
deklaratorne.!? Uzmimo primjere iz jugoslavenskog zakonodavstva. Rje- 
šenja o gubitku državljanstva oduzimanjem i otpustom su tipični sluča- 
jevi konstitutivnog akta. Naprotiv ima rješenje, kojim se potvrđuje od- 
nosno ne potvrđuje odricanje državljanstva, deklaratorno značenje. Jed- 
nako ima deklaratorno značenje i potvrda izjave o ponovnom stjecanju 
državljanstva po čl. 23. Zakona o državljanstvu. Ali kuda uvrstiti rješenje 
o gubitku državljanstva odsutnošću? Zakon o državljanstvu je iscrpno 
propisao uvjete, u kojima se odsutnošću gubi državljanstvo. Ako su ispu- 
njeni ti uvjeti, navedeno rješenje se mora donijeti, ako nisu ispunjeni, 
ono se ne smije donijeti. Tu možemo vrlo ozbiljno raspravljati, da li to 
rješenje ima konstitutivno ili deklaratorno značenje. Naši zakonski pro- 


sine modica coertitione nulla est«. I dalje: »La mission du juge est alors essentiellement 
active, constructrice, presgue constitutive«. Mazeaud dalje ispravno analizira, da je i 
svaka konstitutivna presuda djelomice deklaratorna, te da sudac i u tim slučajevima 
vrši ulogu suđenja kao i kad rješava sporove. 

% Tako se na pr. u francuskoj pravnoj teoriji vodi veliki spor o tome, da li pre- 
suda o naknadi štete, pričinjene građanskopravnom krivicom, ima deklaratorni ili 
konstitutivni značaj. Vrh. sud i Duguit pripisuju joj konstitutivni značaj, Mazeaud i 
neki drugi pisci deklaratorni značaj, dok treći posreduju između ta dva ekstremna 
stajališta, uzimajući, da je presuda deklaratorna, što se tiče načela dužnosti reparacije, 
a konstitutivna što se tiče određivanja iznosa te obaveze. 

19 O strogo deklaratornim aktima pri sudskoj kontroli zakonitosti nad upravom 
vidjeti u mom Upravnom pravu FNRJ, str. 250-I i 260. 

U [sto vrijedi i za sudske presude. O tim teškoćama Mazeaud str. 23 i d. 

12 Tako su na pr. u pravnoj literaturi smatrali građevinsku dozvolu deklaratornim 
aktom oni, koji su uzimali, da je pravo građenja već uključeno u pravu vlasništva, dok 
su oni s protivnim shvaćanjem tu dozvolu smatrali konstitutivnim aktom (za naše da- 
našnje shvaćanje može se od tih dviju alternativa prihvatiti prije posljednja). Ili slučaj, 
kad upravni organ izriče kazne za prekršaje. U teoriji su tu neki razlikovali samo 
izricanje o krivnji od odmjerivanja kazne u zakonom određenim granicama: prvo bi 
bilo deklaratorno, a drugo konstitutivno. U određivanju deklaratornog značaja uprav- 
nih akata pravna teorija nalazila je naročite teškoće u takvim teoretski deklaratornim 
aktima, kojih sadržaj nije unaprijed jasno određen (na pr. izreka o naknadi štete). 
Kormann (u nav. djelu) govori o »rechtsbestimmende Verfiigungen«. 

pisi o šumama (savezni Opći zakon i republički zakoni) razlikuju stalno 
zaštitne šume (koje trajno zaštićuju tlo, na kome se nalaze ili trajno osi- 
guravaju interese općeg značaja, koji su uslovljeni postojanjem tih šuma) 
od privremeno zaštitnih (koje privremeno zaštićuju prirodne i građevne 
objekte izvan svog staništa ili privremeno osiguravaju interese općeg: 
značaja). Proglašenje šuma za privremeno zaštitne ima očigledno konsti- 
tutivni značaj, — ali kako je sa stalno zaštitnim? 

Iz toga, što uprava kod donošenja deklaratornog upravnog akta izriče, 
što je pravo, a kod konstitutivnog istupa djelotvorno; povlači dio pravne 
teorije zaključak, da je za konstitutivni upravni akt bitno vršenje diskre- 
cione ocjene. Uistinu se, općenito uzeto, može samo kazati, da je kod 
konstitutivnih akata običnije vršenje diskrecione ocjene negoli kod de- 
klaratornih akata. Pogotovu je netočno naprosto konstitutivni akt izjed- 
načavati s vršenjem diskrecione ocjene. Ima mnogo konstitutivnih akata, 
za donošenje kojih je organ drž. uprave strogo zakonom vezan, — tako 
da ne vrši nikakve diskrecione ocjene. S druge strane moguć je dekla- 
ratorni akt, u kome je upravnom organu ostavljena određena diskreciona 
ocjena (tako naročito diskreciona ocjena procesne prirode). Prema tome 
je baš kod konstitutivnih upravnih akata od praktične važnosti pitanje, 
da li i u kom opsegu se kod njih vrši diskreciona ocjena. Tako je na pr. 
akt o primitku državljanina jedne narodne republike u državljanstvo 
druge konstitutivni akt. Ako molitelj ispunjava određene uvjete, dono- 
šenje takvog akta je strogo pravno vezano (nadležni organ ne postupa po 
diskrecionoj ocjeni); ako nisu ispunjeni ti uvjeti, akt se donosi po diskre- 
čcionoj ocjeni. 

Akt. kojim narodni odbor odohrava osnivanje poduzeća od strane građana. može se 
smatrati konstitutivnim aktom: ali prema Uredbi o osnivanju poduzeća i radnja (SL. 1. 
br. 51/53). »nar. odhor dužan je izdati« to odobrenje. »ako je to ekonomski opravdano« 
(čl. 41). Slično je i nadležni organ narodnog odbora prema Uredhi o zanatskim rad- 
njama i zanatskim poduzećima (Sl. 1. br. 5/54) »dužan izdati odobrenje« za rad pri- 
vatne zanatske radnje. »kad osoba koja traži odobrenje za rad ispunjava uvjete pro- 
pisane« rečenom Uredbom; a prema Uredbi o ugostiteljskim poduzećima i radnjama 


(SL. 1. br. 6/54) nar. odbor »ne može uskratiti« davanje odobrenja za osnivanje radnje, 
»ako su ispunjeni propisani uvjeti.« 


Kad se uzme na um sve naprijed navedeno, onda je posve razumljiv 
stav mnogih pisaca, kad tvrđe, da granice između konstitutivnog i dekla- 
ratornog akta nisu fiksne, već da vrlo fluktuiraju.!3 Zato nije daleko od 
istine Merkl,!* kad tvrdi, da razlika između konstitutivnih i deklarator- 


18 Tako naročito Kormann str. 73, gdje su i naznačeni drugi pisci istog shvaćanja. — 
I sam Bernatzik, koji u svom djelu o pravosnažnosti daje naročito veliko značenje 
razlikovanju između konstitutivnog akta (Verfiigung) i deklaratornog (Entscheidung), 
mora priznati, da se deklaratorni akt većinom spaja s konstitutivnim, i da je u mno- 
gim slučajevima vrlo teško odrediti, da li se radi o jednome ili drugome. 

14 Verw.recht str. 187, Rechtskraft str. 222. Relativistički posmatraju to pitanje i 
Evtihiev-Vlasov str. 83. 

Na taj način je Merkl umjereno riješio čitavo ovo pitanje, u kome je bio vrlo radi. 
kalan Weyr, njegov drug u t. zv. mladoaustrijskoj, Kelsenovoj normativnoj školi. Po- 
lazeći sa stajališta, da se kod pravne spoznaje nema uzimati u obzir kauzalnost, Weyr 
uopće poriče »unutar strogo normativne spoznaje« konstitutivne i deklaratorne akte. 


20 


nih akata nije apsolutna, već samo relativna. Budući da su u svakom 
upravnom aktu pomiješani konstitutivni i deklaratorni elementi, smatra 
se neki upravni akt u cijelosti konstitutivni ili deklaratorni prema tome, 
koji od tih elemenata prevladava.!5 

Teškoća strogog razlikovanja između konstitutivnih i deklaratornih 
akata prinudila je praksu odnosno zakonodavstvo, da su se prestali kon- 
stitutivnim i deklaratornim aktima davati posebni nazivi, već se obuhva- 
ćaju jedinstvenim nazivom. Tako i u nas rješenje može biti i konstitu- 
tivni i deklaratorni upravni akt. Značajan je za to austrijski razvoj. Ta- 
mo je ranija teorija i praksa mnogo isticala razliku između konstitutiv- 
nog (Verfuigung) i deklaratornog (Entscheidung) akta i stalno ih označa- 
vala posebnim izrazima. No to je svijesno slomio austrijski upravnopo- 
stupovni zakon iz 1925. g. i zaveo za upravni akt jedinstveni termin »Be- 
scheid«, koji obuhvaća i konst. i deklar. akt, — što je općenito prihvaćeno 
s velikim olakšanjem. Tako i »odluka« ZUP-a stare Jugoslavije, kao i 
»rješenje« našeg današnjeg ZUP-a obuhvaća i deklaratorni (po ranijoj 
hrvatskoj terminologiji rješenje) i konstitutivni (po ranijoj hrvatskoj 
terminologiji odredba) akt. 

Razlikovanje konstitutivnog i deklaratornog akta ima izvjesno prak- 
tičnopravno značenje. Samo što se i s tim značenjem u pravnoj teoriji 
dosta pretjeruje. i6 Naročito je Bernatzik svojedobno samo deklaratornim 
aktima priznavao spo Oba da postanu pravosnažni.!/ Sam Austrijski 
upravnopostupovni zak. od 1925. g. načelno izjednačuje u iome pitanju 
konstitutivne i deklaratorne akte. Tako da se može kazati, da to zavisi 
uu prvom redu od pozitivnog prava pojedine zemlje (tako na pr. po tirin- 
škom zemaljskom redu postoje u tom pitanju neke razlike između kon- 
stitutivnog i deklaratornog akta). 


Općenito se može kazati, da u načelu deklaratorni akt djeluje ex tune 
(od momenta kad je nastao pravni odnos, koji akt utvrđuje), a konstitu- 
tivni ex nunc (akt djeluje samo ubuduće). U tome je jedna od redovnih 
(ne uvijek) pravnih posljedica konstitulivnosti odnosno deklaratornosti 
nekoga akta, koja ima važno praktično značenje. Ako je na pr. za neko 
djelovanje potrebno odobrenje ili potvrda upravnog organa, onda je prak- 
tički važno, da li to ima konstitutivno ili deklaratorno značenje. U pr- 
vom slučaju se može s takvim djelovanjem otpočeti tek nakon dobivene 
dozvole (upravni organ daje tu ovlašćenje za određeno djelovanje), u 
drugom slučaju (upravni organ tu samo ispituje, da li su ispunjeni svi 
zakonski uvjeti) ono se može otpočeti odmah, ali nastupaju neke nepo- 
voljne posljedice, ako bude potvrda naknadno odbijena. Čini se normal- 
nijim pravilo, da takvi akti djeluju konstitutivno, a deklaratorno samo, 
ako se to može neposredno ili posredno izvesti iz odnosnih propisa. > No 


15 Tako i sam Otto Mayer u pitanju konstit, i deklar. presuda (u članku Rechts- 
kraft str. 45). 

6 Što je u pravnoj literaturi i oštro kritizirano, tako na pr. Merkl Verw.recht str. 
188 i Kormann str. 73. ' 

17 fu samoj njemačkoj literaturi našao je tu Bernatzik neke pristaše (o tome Forst- 
hoff str. 213, bilj.). 

da konstitutivni akt djeluje ex nunc, a deklaratorni ex tunc, samo je 
pravilo, koje može imati i ima izuzetke. Određeni dijelovi deklaratornog 
akta (to će naročito bili njegovi konstitutivni dijelovi) djeluju nužno ex 
nunc, a s druge strane može pravni propis nekim konstitutivnim aktima 
dati unatražno (retroaktivno) djelovanje,!š a deklaratornim da djeluju 
ex nunc. Uzmimo iz našeg saveznog ZDS slučaj prestanka službe po sili 
zakona, gdje u većini slučajeva prestanak službe nastupa tek danom do- 
nošenja rješenja o prestanku službe, — tako da to deklaratorno rješenje 
djeluje ex nunc. 

Ovlašćenje za donošenje konstitutivnog akta ne može se tako jedno- 
stavno shvatiti, da eo ipso u sebi uključuje i nadležnost za rješavanje 
spora po tome pitanju (za donošenje strogo deklaratornog akta odgova- 
rajuće materije). Organ, koji izdaje dozvolu za vođenje obrta, ne mora 
samim tim biti i nadležan za rješavanje pitanja, koja nastaju u povodu 
vođenja toga obrta; organ, koji proglašuje neki put javnim, ne mora biti 
i nadležan da rješava i sporove u pitanju javnosti puta. To su dvije razne 
nadležnosti, koje se načelno moraju zasebno prosuđivati.!? — No ipak u 
dvojbi, ako se posrednim ili neposrednim putem ne može izvesti nadle- 
žnost nekog drugog organa, treba u sistemima razvijenog upravnog prava 
zaključiti, da je za takve deklaratorne akte nadležan isti organ, koji do- 
nosi i odgovarajući konstitutivni akt.?% To vrijedi napose i za naše pozi- 
tivno pravo. Naprotiv, u onim sistemima (kao u anglosaskom), gdje se 
načelno daje općenito u nadležnost redovnim sudovima rješavanje spo- 
rova, ne bi donošenje takvih deklaratornih akata išlo u nadležnost onog 
organa, koji donosi odgovarajući konstitutivni akt, već u nadležnost sud- 
skog organa. 


2. Diferenciranje konstitutivnih i deklaratornih akata 


Ovlašćujući i obavezujući konstitutivni akti. Konstitutivni akti mogu 
se podijeliti na ovlašćujuće i obavezujuće, pri čemu se ovlašćenje ili oba- 
veza prosuđuju s gledišta adresata akta (jer svako ovlašćenje ima odgo- 
varajuću obavezu ili obrnuto, — nema jednog bez drugoga). A kako za 
isto lice ovlašćenje često. za sobom povlači i dužnost, kao i obrnuto, od- 
lučno je, što od toga preteže i što se ima smatrati glavnim, a što spored- 
nim. Općenito uzeto, može se kazati, da je načelo zakonitosti graduelno 
osjetljivije pri donošenju obavezujućih negoli ovlašćujućih akata, jer se 
prvima mogu vrijeđati prava pojedinaca. No u onim pravnim sistemima 


18 I sami pisci, koji radikalno stoje na načelu stečenih prava, dopuštaju dosta izu- 
zetaka, prema kojima konstitutivni akt djeluje retroaktivno. O tome opsežan prikaz 
u članku Gruia. 

1% U teoriji to pitanje raspravlja naročito Wal. Jellinek str. 252, Herrnritt, Grundi. 
str. 281. 

% Tako na pr. austrijski sudovi javnog prava daju u nadležnost upravnim organima 
donošenje čisto deklaratornih rješenja, bilo po službenoj dužnosti, ili na zahtjev stranke, 
koja ima za to opravdani interes (o tome Antoniolli str. 202). 

— kao što je baš i jugoslavenski — gdje je strogo provedeno načelo zako- 
nitosti uprave, nije zakonski osnov potreban samo za obavezujuće, već 
i za ovlašćujuće akte; drukčije prema klasičnom njemačkom načelu za- 
konitosti uprave, po kome je tu osnovno samo zaštita pravne sfere poje- 
dinca.2! I procesni propisi za donošenje akta su gdjekad stroži kod oba- 
vezujućeg negoli ovlašćujućeg akta. S obzirom na moment stečenih prava 
lakše se opozivlju obavezujući akti, nego što se opozivlju ovlašćujući.?? 

Aht, koji zasniva, mijenja ili ukida. Dalje se može razlikovati, da li se 
aktom zasniva ovlašćenje odnosno dužnost, ili se oni mijenjaju ili uki- 
daju, — efekti akta su u ta tri slučaja bitno različni. 


Ovlašćujući akti se u praksi građanskih država, pa djelomice i u teo- 
riji, sitno razlikuju raznim jezičnim oznakama (kako ne dotječu izrazi 
domaćeg jezika, uzima se u pomoć i strani), — a da se ne može nikako 
dokučiti, u čemu bi bila pravna razlika tih različnih izraza.?? 


Dozvola i povlastica. Među ovlašćujućim aktima razlikuju u teoriji 
dozvolu s jedne strane i povlasticu s druge. U njemačkoj teoriji se to 
dvoje često suprotstavlja kao konsenz i koncesija, pri čemu se drugi ter- 
min upotrebljava mnogo šire nego u francuskoj teoriji.“ Prema ovoj 
koncepciji dozvolom zauzima donosilac akta stajalište k određenom pro- 
jektiranom djelovanju odnosno radnji, — koju time ili odobrava ili od- 
bija. Na odnosno djelovanje ima pojedinac općenito već pravo i tom do- 
zvolom mu se samo potvrđuje pravo, koje već posjeduje kao građanin, — 
pri čemu se ispituje, da li projektirano djelovanje ili radnja ne vrijeđaju 
javni interes.25 Takve dozvole su naročito raširene na području policij- 
skog djelovanja. 

Za razliku od dozvole povlasticom dobiva adresat posve novo ovlašće- 
nje, koje doonda uopće nije imao. Dok se povlasticom podjeljuje posve 
novo ovlašćenje, dozvolom se samo izriče, da s gledišta javnog interesa 
nema zapreke za slobodno vršenje neke djelatnosti ili izgradnju naprave; 
u prvom slučaju se podieljuje posve novi djelokrug, a u drugome samo 
izriče, da se ono može slobodno vršiti; organ, koji podjeljuje povlasticu, 


% O ta dva različna načela zakonitosti uprave moje Upravno pravo FNRJ, str. 98. 

?> QQ tome pobliže u poglavlju o pravosnažnosti. 

2 Tako je na pr. njemačka praksa birokratskom invencioznošću razvila nazive: Be- 
willigung. Erlaubnis, Befreiung. Konsens, Zulassung, Genehmigung. Gestattung, Appro- 
bation, Kollaudierung, Patent, Verleihung, Konzession i drugo. 

U teoriji je te razne suptilnosti pokušao razraditi Kormann (str. 58 i d.). Tko želi 
razonodu na tom cjepidlačenju, neka ga čita, — pravno ne će mnogo naučiti! 

%& Koncesija u svom pravom i tehničkom smislu riječi, kako je razvijena u fran- 
cuskoj pravnoj terminologiji, znači koncesioniranu javnu službu, t. j. takvu javnu 
službu, koju vrši neko privatno (fizičko ili pravno) lice u vlastito ime po naročitom 
ovlašćenju javne vlasti (pobliže o čitavom tom institutu u mom Upravnom pravu, 
knj. II, sir. 59-92). 

25 Otto Mayer je takvu dozvolu okrstio kao zabranu uz pridržaj dozvole (Verbot 
mit Erlaubnisvorbehalt). Termin je posve nezgodan i izražava baš protivno od smisla 
ovog instituta (zabrana bi prema tome bila normalna, a vršenje izuzetno), i njega već 
Spiegel (str. 216-8) kritizira, jednako i Herrnritt Grundl. str. 343; no taj se termin nije 
samo raširio u njemačkoj literaturi, već i izvan nje (tako na pr. u novije vrijeme 


Matile str. 67). 

djeluje pozitivno, a kod dozvole negativno, — poglavito u prvom slučaju 
organ u pravilu ne ispituje samo, da li određeno djelovanje ne smeta 
javnom inleresu, već i da li ga unapređuje. 

S pravnog gledišta smatra obično ova koncepcija, da molilac dozvole 
ima subjektivno pravo na podjeljenje dozvole, dok da takvog prava nema 
molilac povlastice. Uistinu se o takvom pravu molioca dozvole može go- 
voriti samo u onom slučaju, ako organ ne podjeljuje dozvolu po diskre- 
cionoj ocjeni (ako smije uskratiti dozvolu jedino, ako nije ispunjen koji 
zakonski uvjet). U protivnom ima molilac samo formalno pravo, da mu 
se molba riješi, — no takvo pravo može imati i molilac povlastice. 

No pretežni dio rečene koncepcije dozvole (konsenza) u njemačkoj 
teoriji zauzeo je stajalište, da adresat dozvolom ne dobiva nikakvo su- 
bjektivno pravo (budući da dozvola znači samo uspostavljanje one slobo- 
de, koju on već i onako ima); ali kako adresat očigledno ipak nešto do- 
zvolom dobiva, počelo se govoriti o javnopravnom ovlašćenju ili o javno- 
pravnom posjedovnom stanju (Besitzstand).* Na to treba odgovoriti s 
dvije alternative: ili to ima iste posljedice kao i subjektivno pravo, i če- 
mu onda izmišljavati taj novi termin, ili je to manje od subjektivnog 
prava, a onda se dolazi do apsurdne posljedice, da se adresat dozvole 
stavlja u gori pravni položaj od adresata povlastice.27 A posljednje je 
upravo i učinio jedan dio ove koncepcije ( u teoriji i u praksi), otežava- 
jući opozivanje upravnog akta kod povlastice, a olakšavajući to kod do- 
zvole s argumentacijom, da se opozivanju u prvom slučaju opire stečeno 
subjektivno pravo, koga da nema u drugom slučaju. Uistinu dozvola ne 
tolerira, već izrijekom dopušta neko djelovanje, i dozvolom dobiva adre- 
sat u najmanju ruku subjektivno pravo negativnog statusa prema javnoj 
vlasti, od koje može tražiti, da slobodno vrši dozvoljeno djelovanje, dok 
mu se ovo na zakonit način ne opozove odnosno ne ukine. Tu ne može 
postojati nikakvo pravo opozivanja, koje bi bilo načelno »slobodnije« 
nego kod opozivanja povlastice. Na čitavo ovo pitanje vratit ćemo se još 
pod toč. VI.3. i 

Jedno je od najvažnijih pravnih pitanja pri podjeljivanju dozvola, da 
li se ta dozvola daje prema strogim pravnim normama, tako da se mora 
podijeliti, čim su ispunjeni svi potrebni zakonski uvjeti, ili se dozvola 
daje po diskrecionoj ocjeni. Što se toga tiče, susrećemo pri podjeljivanju 
dozvola dugu ljestvicu mogućnosti, počinjući sa slučajevima, gdje je 
postavljeno vrlo malo zakonskih uvjeta, a ostavljene široke granice di- 
skrecione ocjene, pa dalje dolaze slučajevi sa sve jačim zakonskim uvje- 
tima i sve ograničenijim vršenjem diskrecione ocjene, da bi konačno došli 


ži Već se Spiegel opravdano podsmjehivao Oitu Mayeru, koji je ovdje govorio o 
»pravnoj sigurnosti«: »Also »rechtliche Gesicherheit« und doch kein subjektives Recht. 
Die Freiheit wird wieder hergestellt (war also nicht vorhanden) und doch erhiilt der 
Empfiinger nichts Neues hinzu zu dem, was er ohne Erlaubnis hat. Ist das nicht wert- 
lose Begriffsjurisprudenz« (str. 219). 

*! Logičniji je zaključak s gledišta koncepcija dozvole, da se za slučaj građenja bez 
građevinske dozvole ne može samo zbog toga odrediti rušenje tako podignute građe- 
vine, već da se to rušenje može učiniti samo s razloga, što građevina ne odgovara 
propisima građevinskog reda (Scholz str. 219). 

do slučajeva, gdje su zakonski uvjeti potpuno istisli vršenje diskrecione 
ocjene. Nešto slično susrećemo i kod podjeljivanja povlastica, samo što 
se može općenito reći, da u pravilu ima razmjerno više diskrecione ocje- 
ne kod podjeljivanja povlastice negoli dozvole. Između povlastice i do- 
zvole ne postoji načelna razlika u tome, što se kod prve vrši, a kod dru 
ge ne vrši diskreciona ocjena; podjela ovlašćujućih akata na one, u ko- 
jima se vrši i u kojima se ne vrši diskreciona ocjena, nikako se ne po- 
klapa s podjelom na povlastice i dozvole. 

Odobrenje. Pored dozvole se u teoriji i praksi kao posebna vrsta kon- 
stitutivnog akta navodi odobrenje (Genehmigung), gdje zakon stupanje 
na snagu određenih pravnih akata veže uz saglasnost određenog organa. 

Akt— uvjet. Među konstitutivnim upravnim aktima naročito se ističu 
oni, koji imaju značaj akta — uvjeta (prema Duguitovoj terminologiji, 
koja se dosta raširila) ,?% pa dosljedno zasnivaju čitav niz pravnih odnosa. 
Amo ide naročito zasnivanje pravnih statusa ili općih pravnih položaja 
(na pr. podjeljivanje državljanstva, službeničko imenovanje). I mnoge 
dozvole (na pr. dozvola za vođenje zanata) i povlastice donose se u obli. 
ku akta-uvjeta. Važno je pritom, da se pravna situacija (prava i dužno- 
sti) adresata akta ne određuje samim aktom (kao što je to kod subjek- 
tivnog akta), već ona u cijelosti zavisi od općih propisa, i dosljedno na 
tom području ne može biti »stečenih prava«, već se pravna situacija 
adresata akta mijenja prema promjenama pravnih propisa. Pravni polo- 
žaj adresata akta-uvjeta je načelno isti kao i kod lica, na koje se auto- 
matski protežu pravni propisi. Prema tome je ogromna razlika, da li se 
pravni položaj nekog lica određuje subjektivnim aktom ili aktom- 
uvjetom. 

Akti, koji kreiraju trajni pravni odnos. Pri razlikovanju konstitutiv- 
nih akata vrlo je važno razlikovanje, da li se aktom krcira pravo ili du- 
žnost, koji se konzumiraju samo jednim izvršenjem ili se aktom kreira 
neki trajni pravni odnos (pobliže o tome pod toč. VI. 6-b). Akti, koji 

kreiraju neki trajni pravni odnos, samo se donekle pokrivaju s aktom- 
uvjetom. 

Akti o podjeljivanju sposobnosti. Među konstitutivne akte treba ubro- 
jiti i podjeljivanje pravne i poslovne sposobnosti, kao i uopće priznava- 
nje raznih individualnih sposobnosti odnosno kvalifikacija.?? 

Dispenz. O dispenzu se govori, kad donosilac konstitutivnog akta mo- 
že, po naročitom zakonskom ovlašćenju, odustati od određenih strožih 
uvjeta u posebnim slučajevima, pa pri donošenju određenog upravnog 


* Duguit razlikuje tri vrste pravnih akata: Pacte — rčgle, koji ima strogo objek- 
tivni značaj, zasnivajući opću i bezličnu pravnu situaciju (kao na pr. zakon ili nared- 
ba); Pacte subjectif, koji se odnosi na neku individualnu pravnu situaciju i Pacte con- 
dition, po kome se na pojedinca primjenjuje neko objektivno pravno pravilo s čitavim 
svežnjem subjektivnih prava i dužnosti. Taj akt je, prema naučanju Duguita, objekti- 
van, jer samo uvjetuje primjenu nekih dispozicija objektivnog prava, no u njemu ima 
i nešto subjektivno, jer uvjetuje tu primjenu prema određenom subjektu. Akt-uvjet 
se ograničuje na to, da na određeno lice prenese neku opću pravnu situaciju, kome 
legalnom stanju ništa ne pridodaje. 

2" O tome pobliže Kormann str. 86 i d. 


akta primijeniti blaže uvjete (na pr. imenovati drž. službenikom lice, 
koje nije domaći državljanin, ili koje je mlađe ili starije od propisane 
dobi). 

Lični i stvarni konstitutivni akt. Konstitutivni akt može biti lični ili 
stvarni. U prvom slučaju ovlašćenja pojedinih lica proizlaze neposredno 
iz samog akta, a u drugom slučaju ona proizlaze posredno s obzirom na 
njihov pravni odnos prema određenoj stvari (vlasništvo, posjed i t. d.). 
Među takve stvarne akte ide na pr. oglašavanje nekih određenih građe. 
vina ili naprava podesnim za određenu upotrebu. Naročitu važnost imaju 
ovdje takvi akti, kojima se određene stvari oduzimaju privatnom raspo- 
laganju i privode javnoj svrsi, na pr. oglašavanje stvari javnim dobrom. 

Razlikovanje je od praktične važnosti, što takva stvarna ovlašćenja 
djeluju nezavisno od individualno određenog lica, — ovlašćenja na pr., 
koja proizlaze iz neke strogo stvarno dozvoljene građevine ili naprave, 
ima svaki imalac te naprave. Naprotiv lična ovlašćenja nisu u pravilu 
prenosiva, a kad su i prenosiva, treba najčešće za to prenošenje i posebna 
dozvola. Strogo lična ovlašćenja moraju se i lično vršiti, a zamjena (za- 
stupstvo) vrši se po naročitim propisima. Prema tome se kod pojedinih 
ličnih ovlašćenja javlja dvostruko pitanje: 1) da li su, i uz koje uvjete, 
prenosiva i 2) da li ih mora ovlašćeno lice samo vršiti ili se može u tome 
zamjenjivati. 

Prema tome je praktički vrlo važno utvrditi, da li se na pr. određena 
dozvola odnosi samo na neki objeki, samo na neko lice, ili jednovremeno 
na oboje. Na pr. ako je dozvoljeno podizanje i vođenje neke naprave kao 
takvo, svejedno je, koje će to lice voditi; ali ako je učinjeno strogo ad 
personam, potrebna je kod promjene imaoca naprave nova dozvola. 

Obavezujući akt. Obavezujućim upravnim aktima se propisuju dužno- 
sti. Takva dužnost može biti pozitivna (nešto učiniti) ili negativna (uz- 
držati se od činjenja); u prvom slučaju govori se o naređenju (nalog), a 
u drugom o zabrani. Kod propisivanja ovih dužnosti treba da postoji 
mogućnost prinude, jer bez toga nema upravnog akta, već se radi o obič- 
nom opominjanju. Naređenje ili zabrana može se donijeti u vezi odnosno 
u izvršenju drugog upravnog akta ili kao samostalni upravni akt. 

Svako naređenje ili zabrana zasniva se na odnosu podčinjenosti (radi 
se o autoritativnom aktu). To može biti opći odnos podčinjenosti, koji 
se zasniva na državljanstvu odnosno na samom momentu boravka na 
području određene države, ili posebni odnos podčinjenosti, koji se na pr. 
zasniva na drž. službeničkom odnosu, na pripadnosti nekoj javnoj usta- 
novi (u širokom smislu te riječi) ili na samom uživanju određene javne 
stvari ili službe. 

U njemačkoj pravnoj teoriji se posebno tretiraju akti, koji se temelje 
na rečenom posebnom odnosu podčinjenosti (Verwaltungsakte auf Unter- 
werfung) i koji djeluju samo prema licima, koja se nalaze u takvom od- 
nosu. Taj posebni odnos podčinjenosti može se zasnivati na nekom za- 
konskom propisu ili upravnom aktu, a može nastati i samim stupanjem u 
neku javnu ustanovu odnosno služenjem određene javne službe (tko se 
na pr. služi javnom bibliotekom, podvrgnut je i propisima njene službe). 


" 

Neki pisci isključuju zapovijesti (naređenja i zabrane), koje se donose na 
osnovu posebnog odnosa podčinjenosti iz upravnog akta.3% Ako takvo 
pojedino naređenje i zabrana ispunjava sve one uvjete, koje smo pod 
toč. I označili kao bitne za pojam upravnog akta, nema razloga poricati 
im karakter upravnog akla. 

Akti administrativnog kažnjavanja. Zasebno mjesto zauzimaju među 
upravnim aktima akti administrativnog kažnjavanja. U njima je jasno i 
usko povezan deklaratorni (izreka o krivici) s konstitutivnim (izricanje 
kazne) elementom, — tako da se težište može i više položiti na prvi ele- 
ment, pa onda ove akte uvrstiti među deklaratorne. 

Konstitutivni akti se mogu vrlo različno diferencirati, pa tako razviti 
i posebne vrste, koje nisu ovdje iznesene.?! 

Deklaratorni akt. Mnogo jednostavnije je diferenciranje i problematika 
deklaratornih upravnih akata. Deklaratornim aktom može se utvrđivati 
neka činjenica ili okolnost, mjerodavna za neki pravni odnos ili koja 
povlači za sobom upravnopravne posljedice (kao na pr. svojstvo nekog 
lica ili stvari, godine službe drž. službenika i t. d.), ili, mnogo važnije, 
sam pravni odnos (na pr. ima li neko domaće državljanstvo). Deklara- 
torni akt ima često za glavnu svrhu da dade osnovu konstitutivnom aktu 
(da bi se na pr. nekom licu mogla izdati obrtna dozvola, utvrđuje se, da 
li ono ima potrebne kvalifikacije; da bi se umirovljeniku mogla odmjeriti 
mirovina, utvrđuju se njegove godine službe); zato se često takvo utvrđi- 
vanje ne vrši posebnim aktom, već spaja s donesenim konstituiivnim ak- 
tom (naročito kad se kod istog organa stječu obje nadležnosti). 


3. Upravni akti, koji se mogu donijeti samo na prijedlog ili uz privolu 
stranke 


Za donošenje upravnog akta odnosno pokretanje upravnog postupka 
vrijedi najčešće službena (oficijelna) maksima, prema kojoj to organ čini 
po vlastitoj inicijativi; usto ima u suvremenom upravnom pravu i sluča- 
jeva stranačke maksime, kad se upravni akt donosi, samo ako to odre- 
đeno lice — pravnoprocesno izraženo stranka — traži ili dade svoj prista- 
nak.** Primjeri takve stranačke maksime su mnogobrojni kod podjelji- 
vanja dozvola i povlastica, ili na pr. kod zasnivanja službeničkog odnosa, 
naturalizacije ili otpusta iz državljanstva. U čemu je problem ovih slu- 
čajeva stranačke maksime, vidjeli smo već naprijed kod pretresa teorije 


% Tako naročito Otto Mayer str. 101 i d. Protivno, novije argumentiranje kod 
Forsthoffa str. 170. 

81 Veliko diferenciranje konstitutivnih upravnih akata vrši Kostić str. 59 i d. Nji- 
ma dodaje (str. 74 i d.) rekonstitutivne i dekonstitutivne akte: prvi pretpostavljaju, da 
već postoji akt konstitutivnog značaja i onda mijenjaju pravnu situaciju stvorenu tim 
aktom, a drugi oduzimaju stečena ovlašćenja. 

82 To nije tautologija, jer pristanak može dati lice, koje nije stavilo prijedlog za 
pokretanje postupka. Tako na pr. kod naturalizacije potrebna je molba (prijedlog) od- 
nosnog lica. No da bi takvom naturalizacijom jednog od roditelja malodobno dijete 
zajedno s roditeljem steklo državljanstvo, traži se kod djece, starije od 14 godina, i 
njihov pristanak. Slično i kod otpusta. 

t. zv. dvostranog upravnog (pod 1-3) akta: potrebno je te slučajeve uskla- 
diti s koncepcijom, da je upravni akt jednostran (čim bi odnosni akt 
bio dvostran, prestao bi biti upravni akt). Tamo smo već i utvrdili, da je 
prijedlog odnosno pristanak stranke samo jedan zakonski uvjet za dono- 
šenje tog akta, ali vrlo jak uvjet, kojega neispunjenje ima mnogo teže 
zakonske posljedice od neispunjenja nekih drugih zakonskih uvjeta. S 
druge strane taj je prijedlog odnosno pristanak poipuno u dispoziciji 
stranke, koja ga može u svako vrijeme, sve dok ne bude upravni akt do- 
nesen, povući odnosno opozvati. 

Praktički se pitanje svodi na to, da li je upravni akt, donesen hez po- 
trebnog prijedloga odnosno privole stranke, samo oboriv (rušljiv), ili je 
on ništav. Teorija, koja je akte, koji se mogu donijeti samo na prijedlog 
(pristanak) stranke, svela pod pojam upravnog akta i porekla, da se radi 
o nekom ugovoru, kako je to smatrala ranija teorija (najviše se to treti- 
ralo kod pitanja imenovanja državnih službenika), — otišla je u drugi 
ekstrem i dala preveliko značenje samom aktu, a premalo prijedlogu 
(pristanku) stranke. Po tome shvaćanju nedostatak prijedloga (privole) 
stranke čini akt oborivim, ali ne i ništavim. Konzekvence tog shvaćanja 
su očigledno tako teške, da je u njemačkoj teoriji i praksi snažno istu- 
pilo protivno stajalište o ništavosti takvog upravnog akta. 

Usvajajući načelno tezu mištavosti takvih akata, moramo istaći, da se 
zbog jednostranosti upravnog akta ne mogu za zahtjev (privolu) stranke 
staviti onako strogi uvjeti kao za očitovanje volje kod ugovaranja. Za- 
htjev (privola) stranke ne mora se u pravilu davati strogo formalno i 
izrijekom, već se to može učiniti i šutke odnosno konkludentnim činje- 
njem. Ništavost akta, donesenog bez potrebnog prijedloga (privole) 
stranke, može naknadno konvalidirati privolom stranke. Netko je na pr. 
bez svog zahtjeva postavljen za državnog službenika, ali se time zadovo- 
ljio i nastupio službu, — posve je razumno uzeti, da je time izvorno prav- 
no nevaljani akt konvalidirao; po strožem stajalištu, takav bi se akt, i 
pošto je odnosni službenik ma koliko dugo vršio službu, morao po slu- 
žbenoj dužnosti oglasiti ništavim. 

Na uspješan način rješava čitavo to pitanje naš ZUP. Tu se (čl. 268) pod toč. 4 kao 
slučaj ništavog rješenja navodi rješenje: »koje je donio organ bez prethodnog zahijeva 
stranke (čl. 126),% a na koje rješenje stranka nije naknadno izričito ili prešutno pri- 
stala«. Tim reguliranjem ne može postati pravosnažno rješenje, doneseno bez prethod- 


nog zahtjeva stranke (stranka ne mora pobijati takvo rješenje), ali s druge strane ovo 
rješenje konvalidira naknadnim pristankom stranke.35 


%8 Tako naročito i Otto Mayer, koji je najzaslužniji u njemačkoj teoriji, što je ovdje 
ugovornu koncepciju zamijenila koncepcija upravnog akta. No za njegovim premalim 
uvažavanjem stranačkog momenta poveli su se i drugi pisci, tako na pr. i Kormann 
(str. 272). 

34. U tom čl. se normira, da se »u stvarima u kojima je po zakonu ili po prirodi 
stvari za pokretanje i vođenje upravnog postupka potreban zahtjev stranke« može 
postupak pokrenuti i voditi »samo ako postoji takav zahtjev«. 

85 Bez takvog izričnog normiranja došli bi do nemoguće situacije, da bude na pr. 
netko bez svog izričnog zahtjeva postavljen za drž. službenika, da tome naknadno 
privoli i vrši niz godina službu, a onda da se otkrije zakonski nedostatak u aktu po- 
stavljenja i taj oglasi ništavim. 

4. T. zv. slobodni i pravno vezani upravni akti, akti bez sudske kontrole 


Razlikovanje na slobodne i pravno vezane upravne akte potpuno je 
nespojivo s modernom koncepcijom diskrecione ocjene u sistemu pune 
zakonitosti uprave. Slobodno kretanje uprave ima drugačije značenje u 
sistemu, gdje uprava nije uopće vezana zakonom (pravnim propisom), 
drugačije, gdje zakon znači za nju samo ograničenje kretanja, koje je 
načelno slobodno, a drugačije u sistemu pune zakonitosti, gdje je zakon 
temelj djelovanju uprave i gdje uprava bez toga ne može uopće djelovati. 
Vršenje slobodne ocjene nije samo mnogo šire, već i kvalitetno drukčije 
u sistemu, gdje zakon predstavlja samo ograničenje načelno slobodnog 
upravnog djelovanja, nego što je to slučaj u sistemu pune zakonitosti 
uprave. U posljednjem sistemu diskreciona ocjena je negativna i sekun- 
darna pojava, koja se može tek onda javiti, kad je prestala vezanost bilo 
kakvom pravnom normom. Ne nastaje pravna vezanost ograničavanjem 
apriori opstojne slobodne ocjene, već naprotiv diskreciona ocjena može 
tek ondje nastati, gdje je uprava ostala bez pravnog propisa. Posve je 
drukčije u sistemu, gdje zakon samo ograničava u načelu slobodnu upra- 
vu; tu je slobodna ocjena za upravu od bitnog, primarnog značenja, dok 
zakonska ograničenja te slobodne djelatnosti imaju samo sekundarno 
značenje. Da bi se i terminološki naglasila čitava ta razlika, primjenju- 
jem termin slobodna ocjena za sistem ograničene, a onaj diskrecione 
ocjene** za sistem pune zakonitosti uprave. 


Akt, u kome se vrši diskreciona ocjena, posve je neispravno označavati 
slobodnim aktom: prvo, što vršenje diskrecione ocjene nije nikakvo arbi- 
trarno ili slobodno djelovanje i drugo, što je uopće nemoguće zamisliti 
upravni akt, koji bi u svim svojim dijelovima bio diskrecion i pravno 
nevezan. U svakom aktu, kojim se vrši diskreciona ocjena, moraju posto- 
jati neki pravno vezani dijelovi, — u najmanju ruku je to pitanje nadle- 
žnosti odnosno samog podjeljivanja ovlašćenja za vršenje diskrecione 
ocjene. 

Pojmovno je isključen upravni akt, koji bi u svim svojim dijelovima 
bio diskrecien i pravno nevezan, jer da bi se mogla uopće vršiti diskree, 
ocjena, potrebni su neki, minimalni zakonski uvjeti. Pravna norma, kad 
donosi propise o donošenju upravnog akta, postupa na tri razna načina: 
ili da se kraj određenih uvjeta mora donijeti neki akt, ili da se kraj dru- 
gih uvjeta može, ali ne mora donijeti, ili da se u nedostatku tih uvjeta 
ne smije uopće donijeti akt. U prvom i trećem slučaju susrećemo katego- 
ričku, a u drugom disjunktivnu normu. Obje te kategoričke norme pred- 
stavljaju dvije krajnosti, dvije krajnje granice, između kojih se kreću 
slučajevi disjunktivne norme, slučajevi diskr. ocjene. Gledano sa staja- 
lišta diskrec. ocjene, prva granica ima minimalno, a druga maksimalno 


36 Sam izraz diskrec. ocjena je kombinacija francuskog »le pouvoir discretionnaire« 
s njemačkim »das freie Ermessen«. Od izraza slobodna podesniji je izraz diskreciona, 
jer bolje izražava misao vezanosti organa interesom javne službe, odnosno potrebama 
konkretnog slučaja i poriče samovoljno djelovanje; dok je s druge strane zgodnije go- 
voriti o ocjeni nego vlasti, jer se tako ističe i moment dužnosti. 

značenje. Ako nema još ovih minimalnih zakonskih uvjeta, organ ne 
može uopće vršiti diskrec. ocjene, a čim se pojave maksimalni uvjeti, on 
je ne može više vršiti; minimalni zakonski uvjeti znače za diskrec. ocjenu 
početak, bez čega se ona ne može ni vršiti, a maksimalni njen svršetak, 
kad se ne može više vršiti. 

Pojam slobodnog akta (akta slobodne ocjene) ograničava vršenje sud- 
ske kontrole legalnosti nad upravnim aktom i po tome bi takav akt u 
cijelosti, pa čitavom svom sadržaju i svim uvjetima, bio podvrgnut slo- 
bodnoj ocjeni i dosljedno oslobođen svake kontrole legalnosti. Ta je kon- 
cepcija bila svojedobno dosla raširena u starijoj francuskoj teoriji i sta- 
rijoj praksi Drž. savjeta s fatalnom praktičnopravnom posljedicom, što 
se od upravnosudske kontrole legalnosti nisu izuzimali samo određeni 
dijelovi pojedinog akta (jer samo ovi mogu biti diskrecioni), već sam akt 
kao takav, u čitavoj svojoj cjelini (znači i oni njegovi dijelovi, koji su 
pravno vezani). Naročitu hranu dobila je koncepcija akta slobodne ocjene 
u Austriji i Njemačkoj u momentu zavođenja sudske kontrole legalnosti, 
a u cilju, da se administraciji osigura slobodno, od suda nekontrolirano 
područje.*“ No pravnim razvojem čitava koncepcija slobodnog akta (akta 
slobodne ocjene) je u naprednijoj pravnoj teoriji na evropskom konti- 
nentu zabačena (u Engleskoj je još i danas jaka, a u Francuskoj i nekim 
drugim zemljama zadržava se kod t. zv. actes de gouvernement). A i 
inače (kako ćemo još vidjeti u toku ove rasprave) koncepcija slobodnog 
akta zavodi na čitav niz krivih zaključaka, iu razvoju čitave teorije 
diskrec. ocjene predstavlja upravo najveći progres, što je čitava ta kon- 
cepcija načelno zabačena. . 

Ne može se uopće govoriti o aktu slobodne (diskrecione) ocjene, već 
samo o aktu, kojim se vrši diskreciona ocjena. Nema diskrecionog akta, 
već samo određene diskrecione ocjene povodom nekog akta, a u uprav- 
nom sporu izmiču kontroli legalnosti samo diskrecioni dijelovi tog akta, 
dok naprotiv dolaze pod tu kontrolu svi ostali, pravno vezani dijelovi 
tog akta. Opseg i intenzitet diskrecione ocjene mogu biti vrlo različni u 
pojedinom upravnom aktu. Pod samu diskrec. ocjenu može se staviti: 
a) da li će se uopće zasnovati neki pravni odnos ili izvršiti neko djelo i 
b) kako će se to učiniti, koja će biti sadržina toga akta odnosno djela, 
te koja će se sredstva primijeniti. Diskrec. ocjena može se protezati ili 
samo na prvo pitanje, ili samo na drugo, ili jednovremeno na oba pita- 
nja, a što se drugonavedenog pitanja tiče, ona može biti šira i uža. Pre- 
ima tome vrlo je važno točno razlikovati, da li je donosilac upravnog akta 
uopće ovlašten na vršenje diskr. ocjene i u kome je opsegu na to ovla- 
šten. I po tome postoje velike razlike između upravnih akata, — ali te se 
razlike ne mogu suprotstaviti (ili neispravno se suprotstavljaju) pojmom 
»slobodnog« i pravno vezanog upravnog akta. 

Naš ZUP odlučno odbacuje koncepciju slobodnog akta, po kojoj ne bi 
ni procesni propisi, koji važe za t. zv. vezane akte, važili za te slobodne 
akte. ZUP izrijekom određuje (čl. 4 st. 3) da njegove odredbe važe i za 


37 Pobliže o tome u mojoj Diskrec. ocjeni str. 305 i d., str. 80 i d. 

slučajeve »u kojima je organ ovlašten da u upravnim stvarima rješava 
po slobodnoj ocjeni«; što se još i upotpunjuje odredbom, da kod rješa- 
vanja po slobodnoj ocjeni mora rješenje biti doneseno »u granicama ovla- 
štenja i u skladu sa svrhom u koju je ovlaštenje dato« (st. 2). 

Slično kao što je okolnost vršenja diskrecione ocjene dovela do po- 
sebne kategorije upravnog akta, dovelo je to i isključivanje sudske kon- 
trole u onim sistemima, gdje se sudska kontrola generalnom klauzulom 
dopušta općenito protiv svakog upravnog akta. Tako je u Francuskoj ra- 
zvijena posebna vrsta upravnog akta — acte de gouvernement,% za koji 
je značajno isključivanje vršenja sudske kontrole legaliteta. Sistemi na- 
protiv, kao na pr. raniji njemački, gdje se nadležnost take kontrole odre- 
đuje enumerativno, nemaju ni potrebe, da ističu takvu posebnu vrstu 
upravnih akata. 


5. Rješenje i zaključci 


Upravni akti mogu se donositi u strogo određenoj formi, dok se drugi 
donose bez takve naročito propisane forme. Prema tome se mogu razli- 
kovati formalni i neformalni upravni akt. Takav formalni upravni akt 
propisuje naročito naš ZUP u obliku rješenja. U onim pravnim sistemima, 
kao naročito u jugoslavenskom, gdje je propisan naročiti upravni postu- 
pak, vrlo je važno razlikovanje, da li se određeni upravni akt mora doni- 
jeti u takvom postupku ili se može donijeti izvan tog postupka, 

S obzirom na rješavanje u upravnom postupku treba razlikovati odlu- 
čivanje o glavnom postupovnom predmetu od odlučivanja o pitanjima, 
koja se tiču samog postupka, odnosno pitanja, koja se kao sporedna po- 
jave u vezi s provođenjem postupka. Naš ZUP govori u prvom slučaju 
o rješenju, a u drugom o zaključku (čl. 201 i 219), dok je ZUP stare Jugo- 
slavije tu govorio o glavnoj i sporednoj odluci. U pravilu se rješenjem 
odlučuje o čitavom glavnom predmetu, — izuzetno se može taj predmet 
i podijeliti, pa donijeti djelomično, dopunsko ili privremeno rješenje 


(čl. 214-216 ZUP-a). 


Naročita praktičnopravna razlika između rješenja i zaključka je u pitanju ulaganja 
žalbe i u formi akta. Protivno rješenju, po našem ZUP-u (čl. 221) načelno se protiv 
zaključka ne dopušta samostalna žalba, već se zaključak može samo pobijati žalbom 
protiv samog rješenja, osim kad je žalba protiv zaključka zakonom isključena. Samo- 
stalna žalba može se izjaviti protiv zaključka, samo kad je to zakonom izrijekom pred- 
viđeno i to na način, koji je predviđen za žalbu protiv rješenja. Žalba protiv zaključka 
ne odlaže njegovo izvršenje, osim ako je zakonom ili samim zaključkom drukčije odre- 
đeno. Zaključak, protiv koga se može izjaviti samostalna žalba, mora biti obrazložen 
i sadržavati uputstva o žalbi. 

Dok se rješenje u pravilu izdaje napismeno,*? zaključak se saopćava usmeno, a na- 
pismeno se izdaje na zahtjev lica, koje može protiv zaključka izjaviti samostalnu žalbu, 
ili kad se na osnovu zaključka može odmah tražiti izvršenje (čl. 220 st. 3). 

88 Pobliže o toj vrsti akta u mojoj Diskrec. ocjeni str. 490 i d. 

%% Prema izričnoj odredbi ZUP-a (čl. 205 st. 5) i kad se rješenje objavi usmeno. 
mora se strankama izdati napismeno, osim kad je drukčije određeno zakonom ili pro- 
pisom donesenim na osnovu zakona. 

6. Negativni upravni akt 


Pod negativnim upravnim aktom misli se dvoje: 1. kad se aktom odlu- 
čuje, da se ne će nikakva promjena izvršiti u postojećem stanju (obično 
će to biti odbijanje zahtjeva neke stranke, — odbijajući akt) i 2. kad se 
organ drži posve pasivno i šutke prelazi preko čitavog predmeta (stranci 
na njen zahtjev ne daje uopće nikakav odgovor). U prvom slučaju stranka 
dobiva od organa formalni upravni akt, protiv koga ima načelno sva va- 
žeća pravna sredstva (svejedno kako je organ motivirao ovo svoje odbi- 
janje: bilo iz materijalnih razloga ili zbog svoje nenadležnosti, pri čemu 
jeili naveo nadležni organ ili to nije učinio). 

No pravi problem se javlja u drugom slučaju: kako osigurati stranci 
pravni lijek protiv takve šutnje. Francusko pravo je to učinilo na taj na- 
čin, što se povrijeđenoj stranci, pošto nerješavanje prekorači određeni 
rok, daje pravo da pokrene upravni spor slično slučaju, kad je njen za- 
htjev upravnim aktom izrijekom odbijen. Tu su ideju onda preuzeli 
upravnosudski sistemi i u drugim državama (sada i Zapadna Njemačka). 
No u onim pravnim sistemima, gdje se upravni spor ne pokreće kao u 
Francuskoj neposredno protiv upravnog akta, donesenog u prvom ste- 
penu, već se mora prije toga ići žalbom na viši stepen, mogla se stranka 
pravno samo tako zaštititi, da joj se dade neko pravno sredstvo unutar 
upravnih instancija. To je učinjeno na taj način, da samom šutnjom prvo- 
stepenog organa kroz određeno vrijeme na neki zahtjev stranke prelazi 
nadležnost za rješavanje devolucijom, po žalbi stranke, na viši organ. 
Tako je stranka dvostruko zaštićena: upravnim putem protiv nerješava- 
nja niže upravne instancije i upravnosudskim putem protiv nerješavanja 
one upravne instancije, protiv čijeg akta se može pokrenuti upravni 
spor. To je naročito sistem jugoslavenskog i austrijskog prava.“ Pitanje 
je u FNRJ pozitivnopravno bilo regulirano Zakonom o upravnim sporo- 
vima (čl. 23), a sada ga iscrpno regulira i ZUP (čl. 10 st. 3, 217, 246 
i 247). 


7. Složeni (kompleksni) upravni akti 


Složeni upravni akti su takvi, pri donošenju kojih surađuju dva ili više 
organa.“! Načelno se mogu ti složeni akti razlikovati? prema tome, da li 
je suradnja zbog toga, što neka upravna stvar ima dvije razne strane, 
tako da o njoj moraju rješavati dva razna organa, ili samo da bi se osi- 
guralo ispravno rješenje, tako da rješenje donosi jedan organ, a drugi 


4% Pobliže o tome pitanju moje Upravno pravo FNRJ, str. 261-2 i 303-4, Diskre- 
ciona ocjena str. 299 i d. 

“1 Stjepanović (str. 352) naziva takve akte zbirnim ili kolektivnim. — Pod složenim 
upravnim aktom razumijeva se u teoriji (tako na pr. Wal. Jellinek str. 252 i d.) i takav 
upravni akt, u kome se ujedinjuju dvije ili više vrsta upravnog akta (na pr. dozvola ili 
povlastica s naređenjem ili zabranom) ili se aktu pridaju razni dodaci. 

42 Kako to naročito ističe Peters str. 30 i d. 

samo sudjeluje u raznom obliku. U prvom slučaju mogu oba organa od- 
nosni akt formalno donijeti zajednički, a može ga donijeti i jedan od 
hjih uz prethodnu suglasnost drugoga (tako na pr. u nas kod stjecanja 
državljansiva naturalizacijom, pri čemu se radi o saveznom i republičkom 
državljansivu). 

Čitava suradnja može se provesti i strogo interno, tako da u aktu pre- 
ma vani nema nikakva znaka, da su organi zajedno djelovali. Najjači je 
oblik suradnje, kad akt zajedno izdaju odnosni organi. Drugi put donosi 
akt samo jedan organ, naznačujući u njemu suradnju drugog organa. Po- 
sljednja suradnja može imati vrlo različne oblike: kao na pr. da prije 
donošenja akta mora drugi organ biti saslušan ili pozvan da stavi svoj 
prijedlog, da dade svoju prethodnu suglasnost ili odobri planirani akt. 
Složeni upravni akti pokreću niz upravnopostupovnih odnosno tehničkih 
pitanja. 


43 Naročito kad se takva suradnja vrši između stepenom višeg i nižeg organa, a akt 
formalno donosi niži organ, pita se, koji organ ima riješiti žalbu. Za diskusiju je naro- 
čito slučaj, kad viši organ surađuje, da hi se osiguralo bolje stvarno rješenje, a ne 
kad i on surađuje. jer stvar pripada materijalno u njegovu nadležnost (tu je jasno. da 
ne može on sam rješavati i o žalbi). Pitanje je bilo sporno prije donošenja ZUP-a (vi- 
djeti rasprave: Davinić — Pravno sredstvo protiv zbirnog upravnog akta (Anali beo- 
gradskog Pravnog fakulteta g. 1955) i Dr. Bazala — Koji je organ nadležan da rješava 
po žalbi protiv rješenja upravnog organa donijetog po prethodnoj ili naknadnoj sugla- 
snosti višeg organa (Arhiv g. 1955). Sam sav. Vrhovni sud usvojio je stajalište, da rje- 
šenje po žalbi — ukoliko nije zakonom drukčije propisano — donosi organ, koji je inače 
nadležan za drugostepeno rješenje po žalbi protiv stepenom nižeg organa. pa ma to bio 
i organ, koji je dao suglasnost na rješenje, protiv koga je izjavljena žalba (o tome 
Kalember — Arhiv, g. 1955, str. 227). 

Naš ZUP sadržava posebne odredbe o reč. složenim aktima. Kad prema zakonskom 
propisu o jednoj stvari rješavaju dva ili više organa, oni se imaju sporazumjeti, koji će 
od njih izdati rješenje. a u rješenju mora hiti naveden akt drugog organa (čl. 202). 

Kad rješenje donosi jedan organ uz prethodnu suglasnost drugog organa, rješenje 
se donosi nakon date suglasnosti, — pri čemu se u rješenju ima navesti akt o davanju 
odnosno uskraćivanju suglasnosti (čl. 203 st. 1). Kad rješenje donosi jedan organ u su- 
glasnosti odnosno uz potvrdu ili odobrenje drugog organa, organ, koji donosi rješenje, 
šalje ovo tom drugom organu, koji može suglasnost (potvrdu, odobrenje) dati potvr- 
dom na samom rješenju ili posebnim aktom; rješenje se smatra donijetim, kad je drugi 
organ dao suglasnost. a smatra se kao akt organa, koji ga je donio (čl. 203 st. 2—3). 
Kad je organ dužan prije donošenja rješenja pribaviti mišljenje drugog organa, rješe- 
nje se može donijeti samo poslije pribavljenog mišljenja (čl. 203 st. 4). Ukoliko po- 
sebnim propisom nije određen drugi rok, organ, koji daje suglasnost ili mišljenje, du- 
žan je to učiniti u roku od mjesec dana, kad je to zatraženo; ako u tom roku ne oba- 
vijesti organ, koji donosi rješenje, da daje ili odbija suglasnost, smatra se, da je dao 
suglasnost, a ako ne da nikakvo mišljenje. može organ donijeti rješenje i bez tog mi- 
šljenja, ako posebnim propisima nije drukčije određeno (čl. 203 st. 5). — U rješenju, 
koje se donosi prema prednjemu (čl. 203), mora se navesti suglasnost (potvrda, odobre- 
nje) odnosno mišljenje drugog organa (čl. 205 st. 4). 

Po žalbi protiv naprijed navedenih složenih rješenja rješava organ, koji je nadležan 
za rješavanje po žalbi protiv akata organa, koji je izdao odnosno donio rješenje, uko- 
liko posebnim propisom nije određena nadležnost kojeg drugog organa. Taj viši organ 
može povodom žalbe samo poništiti rješenje, a ne može ga izmijeniti (čl. 227 st. 1). 
Ako bi međutim po ovom pravilu bio za rješavanje žalbe nadležan onaj isti organ, koji 
je dao suglasnost, odobrenje ili potvrdu na prvostepeno rješenje, tada se nadležnost 
za rješavanje žalbe pomiče na njegov neposredno viši organ. U slučaju da takvog or- 

8. Tobožnji sudski akt uprave 


O takvoj posebnoj kategoriji akta moralo bi se govoriti onda, ako bi 
uistinu postojao posebni sudski akt u materijalnom smislu, koji zadržava 
svoja bitna obilježja i kad ga donosi organ uprave, a ne samo organ pra- 
vosuđa. Takav akt, sve kad ga donosi i organ uprave, trebalo bi da se bitno 
razlikuje od običnog upravnog akta (koji bi bio upravni akt u formalnom 
i mater. smislu). Uistinu u teoriji niti je uspjelo razviti posebnu katego- 
riju sudskog akta u mater. smislu, a niti su utvrđene posebne značajke 
takva akta, kad ga donosi organ uprave, tako da bi se on, po svojim zna- 
čajkama, bitno razlikovao od običnog upravnog akta. 


Puni neuspjeh koncepcije sudskog akta u mater. smislu najljepše se 
može vidjeti u francuskoj teoriji, koja je i razmjerno najviše obradila tu 
koncepciju. U suvremenoj francuskoj teoriji su prije svega u velikoj ma- 
njini pristaše koncepcije sudskog akta u mater. smislu prema većini dru- 
gih pisaca, koji sudski akt konstruiraju ili u strogo formalnom smislu (s 
bitnom značajkom, da ga donosi organ pravosuđa) ili u formalno-materi- 
jalnom smislu (samo određeni akti organa pravosuđa). Ali i ti, prorije- 
đeni pristaše koncepcije sudskog akta u mater. smislu, kako piše Lam- 
puć** (i sam pristaša te koncepcije), razvijaju »najrazličitije pojmove i 
pribjegavaju, da bi ga okarakterizirali, vrlo raznolikim značajkama«: — 
»nema pitanja, gdje bi vladala veća konfuzija i javljalo se veće razilaže. 
nje nego u definiciji sudskog akta«. Ne postoji neka jedinstvena kon. 
cepcija sudskog akta u mater. smislu,“ već samo poprište kontroverza, 
gdje autori međusobno protuslove i gdje jedan pobija drugoga. Pri sve- 
mu tome se pojedini zastupnici koncepcije sudskog akta u mater. smislu 
. ne razlikuju samo u tome, što na različan način tumače i opravdavaju tu 
kategoriju, već je oni i skroz različno postavljaju. Isti akt se prema jed-« 
noj takvoj teoriji ima, a po drugoj nema smatrati sudskim u mater. 
smislu. 

Slom čitave teorije sudskoga akta u mater. smislu najuočljivije se ispo- 
ljio u školi Duguita, koja je čitavom tom pitanju obratila najveću pažnju 
i najdublje ga razradila, ali svršila time, da su se glavni predstavnici te 
škole, polazeći s istih pravnoteoretskih pretpostavki i služeći se istom 
naučnom metodom, razišli bukvalno na sve četiri strane svijeta. Sam 
Duguit razvija pojam sudskog akta u mater. smislu sa stajališta koncep- 
cije izricanja prava, njegov najgorljiviji pristaša Bonnard posve druk- 
čije, sa stajališta koncepcije spora, dalji pristaša škole Scelle prelazi na 
mješovitu koncepciju sudskog akta, tražeći za nj uz materijalne i for- 
malni moment, a Jčze vrši i ovdje funkciju Penfant terrible čitave škole 


gana nema, može se protiv prvostepenog akta pokrenuti neposredno upravni spor (čl. 
227 st. 2). 

Posebne odredbe sadržava ZUP (čl. 262) o poništavanju pravosnažnog rješenja do- 
nesenog bez potrebne suradnje. 

“_RDP g. 1946, str. 5. 

#5 Detaljan prikaz i kritiku čitave koncepcije sudskog akta u mater. smislu dao sam 
u članku u Analima, i nema potrebe, da na ovom mjestu ponavljam te izvode. 

(kako ga je označavao Hauriou), i rušeći uopće pojam sudskog akta u 
mater. smislu prelazi na onaj u formalnom smislu, pa tako dobiva aplauz 
i najvećeg pristaše koncepcije sudskog akta u formalnom smislu, Carrć 
de Malberga.*5 

S druge strane franc. teorija sudskog akta u mater. smislu ne daje ni- 
kakve posebne značajke tome aktu, kad ga donosi organ uprave. Takva 
značajka bi u najmanju ruku, dosljedno france. teoriji, morao biti autori- 
tet presuđene stvari; no, kako ćemo još pobliže vidjeti pod toč. VI — 5, 
teorija sudskog akta u mater. smislu ne daje te značajke takvom aktu, 
kad ga donosi organ uprave. 

Iz naprijed razloženog se jasno vidi, da je bez svakog opravdanja po- 
stavljati posebnu kategoriju sudskog akta uprave. 


NI 


DONOŠENJE UPRAVNOG AKTA 


Zakonito (pravilno) donošenje upravnog akta pretpostavlja — pored 
osnovne okolnosti, da je donosilac akta za to nadležan — dvoje: da je akt 
donesen na osnovu pravilno provedenog postupka, koji je propisan, i da 
sam akt ima propisani oblik i sadržaj. Traži se pravilnost procedure, koja 
je prethodila donošenju akta, i pravilnost samog akta. Negativno izra- 
ženo, pri upravnom aktu dolaze u obzir (ne gledajući na pitanje nadle- 
žnosti) dvije razne griješke: a) griješka u proceduri, na osnovu koje je 
akt donesen i b) griješka u samom aktu. 


1. Procedura 


U modernom upravnom pravu razvio se zbog donošenja upravnog akta 
posebni upravni postupak: slično, kao što sud donosi odluku na osnovu 
provedenog postupka, čini to i moderna uprava. U izgradnji pravila tog 
postupka bilo je najodlučnije dvoje: osigurati aktu ispravni sadržaj (doći 
do t. zv. materijalne istine) i osigurati strankama, da u postupku zastu- 
paju (brane) svoja prava i pravne interese. Naročito je ovo drugo postalo 
značajnim za modernu, demokratsku upravu, koja ne operira više s poda- 
nicima, već s građanima. Pravila upravnog postupka razvila su se, veli- 
kim dijelom, u razradi položaja stranke i osnovnih načela, koja to zašti- 
ćuju, kao naročito načela saslušanja stranke. I baš okolnost, što su u 
starom civilnom postupku, za razliku od starog policijskog postupka, već 
bila ta prava osigurana, tumači nam, zašto se izgradnja pravila moder- 
nog upravnog postupka u znatnoj mjeri koristila institutima civilnog po- 


49. Sv. I, str. 787-8. 


stupka. — S druge strane u onim pojedinim upravnim predmetima, gdje 
su sve potrebne činjenice i sl. već utvrđene i gdje to ne treba više po- 
sebno utvrđivati, kao i gdje nije potrebno, da stranke posebno zastupaju 
svoja prava (pravne interese), ne treba ni voditi posebni ispitni postupak 
i upravni akt se može donijeti neposredno po skraćenom postupku.! 

Pravila upravnog postupka razvijala su se djelomice za sve upravne 
stvari (opći upravni postupak), a djelomice za pojedine upravne stvari 
odnosno oblasti, i to, općenito gledano, više praksom (odlučna je ovdje 
bila napose praksa sudova, koji vrše kontrolu legalnosti nad upravnim 
aktima)? negoli izričnim propisima. Široko zakonsko kodificiranje uprav- 
nog postupka prvi put je, na uzoran način, izvršeno u Austrijskoj repu- 
blici g. 1925. Za tim su se primjerom uskoro povele Čehoslovačka, Polj- 
ska i stara Jugoslavija. Za današnje stanje uzakonjavanja upravnog po- 
stupka možemo, bez uveličavanja i pretjerivanja, kazati, da naš ZUP 
predstavlja takvu najopsežniju i najdetaljniju kodifikaciju na svijetu. 
Inače ima danas na svijetu vrlo malo širih kodifikacija općeg upravnog 
postupka. Napose ne predstavlja takvu kodifikaciju ni vrlo interesantan 
američki (SAD) Administrative Procedure Acte iz g. 1946.,* budući da 
sadržava samo određena procesna pravila (naročito načelo saslušanja 
stranaka sa saveznim pitanjima i dužnost obrazlaganja rješenja), a ne 
upravni postupak u cijelosti (usto Zakon regulira i takva pitanja, koja 
nisu upravnoprocesne prirode). Utoliko taj zakon zaostaje za naprijed 
navedenim kodifikacijama, ali nadilazi mnoge druge zemlje (naročito 
Englesku, pa i samu Francusku), gdje pravila upravnog postupka nisu 
zakonski ni u tom opsegu regulirana. 

Postoji svakako upadljiva razvojna razlika između sudskog i upravnog 
prava, što sudsko pravo počinje baš s procesnim pravom (učitelj upored- 
nog prava Summer-Maine tvrdi, štaviše, da je najstarije pravo bilo pro- 
cesno pravo), dok se slično procesno pravo na području uprave tek ka- 
snije razvija. Ni danas još tako razvijeno upravno pravo kao što je fran- 


1 Taj je moment posebno razrađen u čl. 141 i 142 našeg ZUP._a. 

2 Klasičan primjer daje za ovo judikatura starog austrijskog Upravnog suda. Po 
austrijskom zak. od g. 1875. bila je jedna od glavnih zadaća ovog suda da ispituje, da 
li nisu pri donošenju upravnog akta zanemareni bitni oblici upravnog postupka. Ta- 
kvih je propisa bilo vrlo malo, pa je sama judikatura tog suda razvila ova procesna 
pravila i prema njima onda kontrolirala zakonitost pojedinog upravnog postupka. U 
austrijskoj literaturi se ovo djelo suda duhovito uspoređivalo s majstorlukom Mil. 
hausena, kad se taj, pošto je upao u duboku jamu, iz nje izvlači, zgrabivši se svojim 
rukama za vlastitu kosu. 5 

I naša je sudska praksa bila u tom pitanju stvaralačka. O tome Jevtić-Šramek, Stva- 
ralačka aktivnost vijeća za upravne sporove u oblasti upravnog postupka — Anali beogr. 
Pravnog fak., g. 1956, str. 59 i d. 

3 Pri čemu se ta kodifikacija mogla, dobrim dijelom, poslužiti naprijed nav. pravi- 
lima Upravnog suda. 

4 U samoj komisiji, koja je izrađivala zakonski pretprojekt i koja je podnijela svoj 
izvještaj g. 1941. tražila je manjina komisije mnogo detaljnije propise, dok se večina 
ograničila na vrlo mali broj pravila. Sam zakon povukao je neku srednju liniju između 
ta dva gledišta. 

Procesne zakone donijele su i pojedine državice SAD-a, — o tome pregled Broouke 
Graves, Public administration in a democratic society, g. 1950. str. 991 i d. 

cusko ne poznaje posebno upravno-procesno pravo, pa začuđuje kako se 
i u samoj francuskoj teoriji slabo tretiraju pitanja upravnog postupka. 
Za Francusku se to i opet može objasniti, što problemi upravnog spora 
apsorbiraju pitanja upravnog postupka. 


2. Formalne potrebe upravnog akta 


Pravnim propisima određuje se forma upravnog akia odnosno forma 
njegovih pojedinih vrsta. Gdje tih propisa nema, minimum formalnosti 
određuje se po prirodi stvari time, kako bi uopće došlo do izražaja, da 
se radi o upravnom aktu (jer gdje nema ni nekih minimalnih vanjskih 
znakova, ne može biti ni riječi o upravnom aktu). Akti doneseni bez po- 
sebne forme, naročito bez pismene forme, nazivlju se neformalnim uprav- 
nim aktima. Minimum formalnosti mora biti u tome, da je izrijekom izra- 
žena volja za donošenjem akta. To bi bio na pr. još i slučaj, kad na molbu 
stranke za određenom dozvolom službeno lice samo kimne glavom; ali to 
više nije slučaj kod t. zv. upravnog akta po konkludentnom činjenju ili 
nečinjenju.5 U poslj. slučaju se iz okolnosti, da organ za duže vrijeme 
trpi dobro mu poznato faktično stanje ili čak na to nadovezuje neke 
svoje akcije (na pr. ne podijeli dozvole, ali traži od stranke neka činjenja, 
kao da je dozvola podijeljena), zaključuje, da je dozvola podijeljena. 
Slično stanje je i u slučaju, kad po izričnom zakonskom propisu šutnja 
administracije za određeno vrijeme na neki zahtjev stranke znači, kao 
da je zahtjevu udovoljeno. U svim tim slučajevima imamo principijelno 
istu pravnu situaciju kao i u slučaju, kad organ pređe šutke na određeni 
zahtjev stranke za određeni rok, pa pravni propis omogućuje stranci, da 
protiv toga uloži pravni lijek. Ni u jednom ni u drugom slučaju nije fak- 
tički donesen upravni akt, već se samo postupa, kao da je on donesen 
(točnije rečeno, smatra se, kao da je neka dozvola ili ovlašćenje podije- 
ljeno odnosno uskraćeno), s tom razlikom, da se u prvom slučaju ovo 
uzima pozitivno, a u drugom negativno. 


U pojedinostima forma pojedinog akta može, prema odredbama prav- 
nog propisa, biti vrlo različna. Kao glavni oblik forme dolazi u obzir pi- 
smenost, koja može dobiti vrlo različne oblike, kao na pr. da bude naro- 
čito stilizirana ili svečana. Pri svim tim različnim formalnostima treba 
razlikovati bitne od nebitnih, — nepridržavanje nebitnih formalnosti je 
bez značenja za valjanost upravnog akta. 


Ne može se iz same prirode upravnog akta izvesti, da bi on imao biti 
pismen, — to zavisi od pozitivnog prava pojedine zemlje. U tom pogledu 


5 Takve upravne akte uzima jedan dio njemačke teorije, o tome Forsthoff str. 
179-80, Kormann str. 175 i d. 

$ Taj je minimum formalnosti svojedobno jedan dio francuske teorije općenito tra- 
žio za izvršive upravne akte (zaključujući na ovu potrebu iz same prirode tih akata). 
međutim praksa francuskog Drž. savjeta priznaje i takve usmene akte i oni se u 
praksi šire (o tome Hauriou str. 360). 

se može samo kazati, da je u tendenciji čitavog razvoja, da se upravni 
akti donose u pismenoj formi. To traži sigurnost pravnog života, nesum- 
njivo utvrđivanje prava i dužnosti fizičkih i kolektivnih lica, olakšavanje 
kontrole nad aktom, a naročito olakšavanje mogućnosti strankama, da 
protiv akta ulože pravni lijek. 


Ta se tendencija očito ispoljuje u novijim upravnopostupovnim propisima. Tako 
na pr. izrijekom propisuje naš ZUP (čl. 205 st. 5), da se i rješenje, koje se objavljuje 
usmeno, mora strankama izdati pismeno, osim kad je drukčije određeno zakonom ili 
propisom zasnovanim na zakonu. Izuzetno dopušta ZUP (čl. 212 st. 1), da se rješenje 
može sastojati »samo od dispozitiva u obliku bilješke na spisu«, i to »u stvarima ma. 
njeg značaja u kojima se udovoljava zahtjevu stranke a ne dira se u javni interes niti 
interes druge osobe« i »ako su razlozi za takvo rješenje očigledni i ako nije drukčije 
MI Ali i takvo rješenje se mora stranci izdati napismeno, ako to stranka traži 
(st. 2 . ZUP (čl. 213) dopušta usmeno rješenje i u slučaju preduzimanja iznimno hitnih 
. ali i u tom slučaju mora organ, kad to stranka traži, izdati rješenje stranci 
pismeno. Tome naprotiv se zaključci (naprijed pod toč. 1-5) donose usmeno, a pismeno, 
kad to traži lice, koje može protiv zaključka izjaviti samostalnu žalbu, ili kad se na 
osnovu zaključka može odmah tražili izvršenje (čl. 220 st. 3). 


Pismeni upravni akt mora sadržavati naročite točke zbog posvjedoči- 
vanja autentičnosti i individualiziranja akta, — tako propisuje ZUP (čl. 
205 st. 3), da rješenje, koje se izdaje pismeno, mora sadržavati: naziv 
organa, koji je donio rješenje, broj i datum rješenja, potpis službenog 
lica i pečat organa, koji je rješenje donio. 

Naročiti oblik dobiva upravni akt, kad se donosi po određenom 
obrascu (formularu). Po ZUP-u može takve obrasce za određene sluča- 
jeve propisivati savezni organ uprave, nadležan za poslove opće uprave 
(ČL. 301 st. 2—3). 


Veliko praktično značenje ima, da se svaki upravni akt izrijekom 
označi takvim, da bude očigledno, da se radi baš o upravnom aktu. Na 
taj se nadovezuju važne pravne posljedice (kao da stranka može samo u 
određenom roku pobijati akt i u protivnom on postaje pravosnažan). O 
nekom predmetu se može na pr. donijeti uvjerenje ili se može utvrditi 
upravnim aktom, — stvar je u ta dva slučaja posve drukčija s gledišta 
stranke i ona se sasma drukčije mora ponašati, Ako krivo uzme, da se 
radi o uvjerenju, a ne o uivrđujućem rješenju, mogu za stranku nastu- 
piti vrlo nepovoljne pravne posljedice. ZUP, što se toga tiče, izrijekom 
piano A (čl. 205 st. 1), da se svako rješenje mora »kao takvo označiti«; 

zuzetno propisima o pravilima službe može se predvidjeti, da se rješenju 
može dati i drugi naziv. 


Kao autoritativni akt, upravni akt mora biti jasan i određen. No svaka 
nejasnoća ne čini još upravni akt pogrešnim. Akt nije pogrešan, ako se 
tumačenjem može lako ukloniti nejasnoća. Inače nejasnoća upravnog 
akta ide načelno u demokratskoj upravi na štetu uprave, a u korist adre- 
sata akta (obrnuto u policijskoj državi), — jer donosilac akta mora irpjeti 
i takvu moguću interpretaciju akta, koja je u interesu adresata akta, iako 
je donosilac akta nešto drugo želio. 


3. Sadržajne potrebe upravnog akta 


Konkretiziranje predmeta i subjekata akta. Sadržajno je prije svega 
nužno, da upravni akt jasno konkretizira predmet, o kome radi, i su- 
bjekte, na koje se odnosi (stranke ili adresati akta). No ti subjekti ne 
moraju biti uvijek označeni individualno, budući da upravni akt može 
biti i generalni (naprijed pod toč. I—2), koji te subjekte obilježuje opće- 
nito po određenim znacima. S obzirom na ovo ZUP izrijekom propisuje 
(čl. 211 st. 2) za slučaj, kad se radi o stvari, koja se tiče većeg broja lica, 
koja organu nisu poznata, da se može donijeti jedno rješenje, ali ono 
mora sadržavati takve podatke, da se iz njih može lako utvrditi, na koja 
se lica rješenje odnosi. — Propisi o pojedinim upravnim stvarima odnosno 
oblastima često propisuju, koji sadržaj ima da obuhvati određeni 
upravni akt. 

Dispozitiv (fodlučenje). Srž sadržaja svakog upravnog akta je dispozi- 
tiv, koji rješava čitav predmet postupka. Dispozitiv se može, po poirebi, 
podijeliti i na više točaka (izrijekom predviđa ZUP — čl. 206 st. 2). Što 
se tiče dispozitiva, ZUP izrijekom predviđa, da se dispozitivom može rje- 
šiti i o troškovima postupka (st. 3), da se za slučaj nalaganja izvršenja 
kakve radnje mora u dispozitivu odrediti i rok, u kome se ta radnja ima 
izvršiti (st. 4) i da se, kad žalba ne odlaže izvršenje rješenja, mora to 
u dispozitivu navesti (st. 5). 

Obrazloženje. Dok je dispozitiv za upravni akt esencijelan (bez toga 
nema upravnog akta), obrazloženje je samo prirodno. Obrazloženje ima 
vrlo veliko praktično značenje: ono učvršćuje načelo zakonitosti: prinu- 
đuje donosioca, da temeljito promisli o rješenju, koje ima donijeti; 
stranci daje uporište za opravdane pravne lijekove odnosno uvjerenje. 
da je rješenje ispravno, a pravni lijek bezizgledan; omogućuje lakšu kon- 
trolu upravnog akta, Obrazloženje pruža važno i autentično sredstvo za 
ispravno tumačenje dispozitiva. Zato je i vrlo važno obrazloženje, kad se 
povodom vršenja kontrole upravni akt stavlja izvan snage ili mijenja, — 
i to ne samo važno za konkretni slučaj, već i instruktivno za donosioca 
odnosnog akta, što se tiče budućih slučajeva. 

Najbitnije je, da se u obrazloženju navede činjenično stanje i pravni 
razlozi, zbog kojih je na osnovu tog stanja doneseno odnosno rješenje.“ 
Obrazloženje se ne mora strogo odvojiti od dispozitiva, no to je za pre- 
poruku kod većih i zamršenijih predmeta, — u takvom slučaju ima obično 
upravni akt tri dijela: a) uvod, kojim se točno označuje predmet, o kome 
se radi, b) dispozitiv i c) obrazloženje. U slučaju protivurječnosti između 


7 Kao sadržaj obrazloženja utvrđuje ZUP (čl. 207 st. 2) »Kratko izlaganje zahtjeva 
stranaka, utvrđeno činjenično stanje, prema potrebi i razloge koji su bili odlučni pri 
ocjeni dokaza, razloge, zbog kojih nije uvažen koji od zahtjeva stranaka, pravne pro- 
pise i razloge koji s obzirom na utvrđeno činjenično stanje upućuju na onakvo rje- 
šenje kakvo je dano u dispozitivu«. Ako žalba ne odlaže izvršenje rješenja, u obrazlo- 
ženju se mora navesti propis. koji to predviđa; u obrazloženju rješenja moraju se 
ebrazložiti i oni zaključci, protiv kojih nije dopuštena posebna žalba. 

dispozitiva i obrazloženja odlučan je, u sumnji, dispozitiv. — Da bi obra- 
zloženje moglo vršiti svoju punu funkciju, mora biti materijalno ispravno 
i precizno; ono je bez prvog -svojstva, kad je krivo ili izmišljeno, a bez 
drugoga, kad samo nabacuje beznačajne fraze (posljednje nije, nažalost, 
rijeiko u upravnoj praksi). 

Opća dužnost obrazlaganja upravnog akta dala bi se izvesti rigorozni- 
jom primjenom načela zakonitosti uprave.š No to se danas, općenito gle- 
dano, ne čini. U mnogim suvremenim upravama nema šire dužnosti obra- 
zlaganja upravnih akata, već je to obrazloženje samo onda potrebno, kad 
to izrijekom traži neki pravni propis. To vrijedi naročito u Francuskoj 
i Engleskoj.? I u njemačkoj teoriji se načelno smatra, da je obrazloženje 
upravnog akta neophodno, samo kad to traži zakon ili poslovni običaj 
(Geschiiftsgebrauch).!" Tome naprotiv je značajno za Amer. upravno- 
procesni zakon (naprijed pod toč. 1), da je tamo propisana opća dužnost 
administracije, da obrazlaže svoja rješenja, — i savremeni američki pisci 
rado ističu ovo preimućstvo amer. admin. rješenja prema francuskim 
i engleskim. 

Značajno je za nove kodifikacije upravnog postupka, što propisuju 
obrazloženje rješenja i daju tom obrazloženju veliko značenje. I sva naša 
tri Opća zakona o narodnim odborima (iz god. 1946., 1949. i; 1952.) 
daju tome veće značenje.!! ZUP postavlja za rješenja kao pravilo obra. 
zloženje (čl. 207) i navodi detaljno slučajeve gdje otpada potreba poseb- 


? Tezner (Das freie Ermessen str. 59) smatra načelo saslušanja stranke i dužnost 
obrazloženja rješenja jednim od najmoćnijih stupova pravne države. Interesantno je 
dstaknuti, kako naši Opći zakoni o nar. odborima, i amer. upravnoprocesni zakon baš 
tome posvećuju najveću pažnju. — U novijoj našoj literaturi naglašava naročito Vavpe- 
tič veliko značenje obrazloženja i dopušta, da se samo izuzetno, kad je ono nepotrebno, 
može od njega odstupiti (nav. rasprava o upravnom postupku, str. 23-24). 

?% Pobliže o obrazlaganju upravnih akata u franc. pravu kod Jčza, knj. III str. 218. 
i d. — Načelno traži Drž. savjet obrazloženje upravnog akta, samo kad to propisuje 
Zakon ili reglaman (jedno takvo novije rješenje RDP g. 1953, str. 1068). U takvom 
slučaju mora biti obrazloženje precizno i jasno, a ne neodređeno i u frazama (novije 
takvo rješenje RDP g. 1951, str. 1124 i d.). Izuzetno se susreću i slučajevi, kad Drž. 
savjet traži, da bude upravni akt obrazložen i kad to ne određuje neki pravni propis, 
- o tome Waline str. 139. Drž. savjet dopušta, da interesenti dokažu netočnost obra- 
zloženja (čak i u nekim slučajevima — ne uvijek! — kad je administracija spontano 
obrazložila upravni akt). 

Jednako je i u Engleskoj administracija dužna obrazlagati svoja rješenja, samo kad 
je na to obavezana posebnim propisom, ali engleski pisci ističu, da administracija, na- 
ročito razni ministarski odjeli, često daju u praksi ex gratia obrazloženje. Ali na taj 
način se honetna administracija jače izvrgava sudskoj kontroli. — što će teško stimu- 
lirati dobrovoljno obrazloženje. Tome naprotiv i u Francuskoj i u Engleskoj upravni 
sudovi načelno i općenito obrazložu svoje odluke. Francuski pisci ističu kao prednost 
francuskog prema engleskom sistemu, što u Francuskoj zakoni i reglamani mnogo više 
nego u Engleskoj propisuju reč. dužnost obrazlaganja (Tixier, Le contrčle juridiciaire 
de Padministration anglaise, g. 1954., str. 136). 

19 Fleiner Instit., str. 191. 

11 Tako propisuje onaj zakon iz g. 1952. (čl. 76 toč. 3), da rješenje »doneseno u 
upravnom postupku mora u pravilu biti obrazloženo, naročito kad se zahtjev stranke 
odbija ili kad se stranci nalaže kakva obaveza.« 

nog obrazloženja.!? I rješenje, koje se donosi povodom žalbe, mora sadr- 
žavati obrazloženje, u kome se naročito ocjenjuju i svi navodi žalbe; 
samo ako je te navode već prvostepeni organ pravilno ocijenio u obrazlo- 
ženju svog rješenja, može se organ, koji rješava žalbu, samo pozvati na 
razloge prvostepenog rješenja (čl. 245). 

Jednako, kao što je pogrešan upravni akt bez obrazloženja (kad je ovo 
obavezno), pogrešan je i upravni akt s neispravnim ili fingiranim obra- 
zloženjem.!? 

Tamo, gdje je općenito propisana dužnost obrazlaganja upravnog akta, 
pokreće se pitanje, da li se moraju obrazlagati i oni takvi akti, u kojima 
se vrši diskrec. ocjena, ili ovdje ne treba obrazloženje odnosno može se 
samo pozivati na vršenje diskrec. ocjene, javni interes i sl. (što stvarno 
izlazi na isto).!“ Posljednje ima svoj korijen u naprijed pobijanoj (pod 
toč. 1 — 4) koncepciji akta slobodne ocjene u cijelosti, a rasplinjuje se, 
čim se shvati, da pod diskrec. ocjenu ulaze samo neki točno određeni 
dijelovi akta, na čije vršenje mora biti donosilac akta izrijekom ovlašćen. 
Naročito, efikasno vršenje sudske kontrole traži opsežno obrazloženje 
akta, u kome se vrši diskreciona ocjena.!? 


Ranija čehoslovačka kodifikacija upravnog postupka izrijekom ne 
traži obrazloženje, kad uprava odlučuje »po slobodnoj, nikojim uprav- 
nim propisom ograničenoj ocjeni«. (U novom češkom reguliranju uprav- 
nog postupka iz g. 1955. nema više tog propisa.) Takva propisa nema ni 
u austrijskoj kodifikaciji,'# kao ni u onoj stare Jugoslavije, dok je u oba 
zakona načelno normirana široka dužnost obrazlaganja rješenja (odluke). 
Ali pri primjeni oba ta zakona javljala se sumnja, da li akti, u kojima 
se vrši diskrec. ocjena, moraju imati normalno obrazloženje ili dotječe 
prosto pozivanje na vršenje diskrec. ocjene. Pitanje jasno rješava naš 
ZUP, određujući izrijekom (čl. 207 st. 3), da je organ, kad rješava stvar 
po diskrec. (slobodnoj) ocjeni, dužan da u obrazloženju navede taj pro- 


1? To je slučaj, kad u »jednostavnim« stvarima učestvuje samo jedna stranka ili više 
stranaka, od kojih nijedna ne prigovara postavljenom zahtjevu, a zahtjev stranke se 
uvažava. U tom slučaju obrazloženje sadržava samo kratko izlaganje zahtjeva stranke 
i pozivanje na pravne propise, na osnovu kojih je stvar riješena. Propisima o vršenju 
službe može se, uz određene uvjete predvidjeti, da u takvim određenim stvarima rje- 
šenje sadržava samo dispozitiv (čl. 208). 

15 Franc. Drž. savjet, štoviše, poništava zbog ncispravnog obrazloženja, u nekim 
slučajevima, i upravne akte, koje nije ni trebalo obrazlagati. 

14 Pobliže o čitavom tom problemu u mojoj Diskrec. ocjeni str. 410 i d. 

15 Ne može se dopustiti donosiocu upravnog akta, da se tako izvuče od sudske kou- 
trole, da jednostavno ne obrazloži svoje akte. U razradi načela legalnosti sudska kon- 
trola seže danas sve dublje i dablje, ona obuhvaća i takve nezakonitosti, koje su speci- 
fične pri vršenju diskrec. ocjene: sudovi ispituju, prema rječniku njemačke teorije 
(s kojim se ja lično ne slažem) »granice diskrecione ocjene«, da li se nisu donosiocu 
akta potkrale griješke pri vršenju diskrec. ocjene, napose da li nije diskr. ocjena vršena 
samovoljno ili se njen vršilac nije rukovodio zakonitim ciljem i sl. Sve to sud može 
stvarno vršiti samo pomoću obrazloženja akta. 

168 Sam austrijski projekt sadržavao je sličnu odredbu naprijed pomenute češke 
Uredbe, ali je to izmijenjeno za parlam. rasprave; pritom se Ustavni odbor izjasnio, da 
je pri takvim stvarima dovoljno obrazloženje. ako se u aktu samo pozove na vršenje 
diskrec. ocjene. 

pis i da izloži razloge, kojima se pri donošenju rješenja rukovodio,!7 ti 
se razlozi »ne moraju navesti kad je to u javnom interesu zakonom ili 
uredbom izričito predviđeno.« 

Uputstva o žalbi. Davanje u rješenju uputa o žalbi jema je u onim 
pravnim sistemima, gdje postoji redovna žalba i gdje se ne može pokre- 
nuti neposredno upravni spor, već treba prije toga iscrpsti žalbeni put. 
Tako propisuje ovu uputu i naš ZUP (čl. 209) obaveznim za rješenje. 
Tom se uputom stranka obavještava, da li je protiv rješenja dopuštena 
žalba ili nije: kad je ona dopuštena, ima se navesti, kome «se izjavljuje, 
a kome se i u kome roku predaje, da se može izjaviti i na zapisnik i sa 
kolikom taksom. ZUP razrađuje, zaštićujući zakonske interese stranke, 
slučajeve, kad nije data nikakva uputa, ili je ova pogrešna odnosno 
nepotpuna, 


4. Dodaci upravnom aktu 


Takvi su dodaci: uvjet, namet, rok i pridržaj opoziva. 


a) Pojedini dodaci 


Uvjet. Uvjetom se djelovanje upravnog akta čini zavisnim od nekog 
budućeg događaja (okolnosti), kojega je nastup neizvjestan. Pritome se 
može razlikovati, da li to zavisi od volje adresata, ili je to nezavisno od 
njegove volje, ili je to jedno i drugo: prema tome se onda razlikuju pote- 
stativni, kauzalni i mješoviti uvjeti. Uvjet može biti suspenzivni (odložni) 
i rezolutivni (raskidni). U prvom slučaju akt djeluje tek izvršenjem 
uvjeta. — tako da uvjet odlaže puno stupanje na snagu akta; dok u dru- 
gom slučaju aki stupa odmah na snagu, ali se izvršenjem uvjeta stavlja 
izvan snage. U slučaju suspenzivnog uvjeta djelovanje upravnog akta je 
pendentno, ali čim se izvrši uvjet, eo ipso djeluje i upravni akt, a da nije 
potrebno donositi novi upravni akt (ukoliko se donese takav akt, on ima 
čisto deklaratorno odnosno tumačeće značenje). I takav pendentni akt 
ima već neke pravne efekte i može postati pravnosnažan. Pod akte sa 
rezolutivnim uvjetom mogu se uvrstiti određeni privremeni (provizorni) 
upravni akti, koji vrijede samo do donošenja definitivnog upravnog akta. 

Ne pripadaju među prave uvjete t. zv. pravni uvjeti (conditio juris), 
gdje djelovanje upravnog akta već po samom zakonu zavisi od određene 
okolnosti (događaja), pa se zato ovo ne treba ni uvrštavati u pojedini 
upravni akt. Naprotiv je pretjerano uopće zabacivati mogućnost suspen- 
zivnih upravnih akata s argumentacijom, da se tu radi o nenadležnosti 
ratione temporis; po tome, ako nisu ispunjeni zakonski uvjeti, ne može 
se donijeti akt pod uvjetom, da se ti uvjeti kasnije ispune, — uprava mora, 


1 Prije toga je već i naša sudska praksa po upravnim sporovima zauzela stajalište, 
da upravni akti moraju biti obrazloženi i kad se donose po diskrec. ocjeni. 

da bi mogla donijeti akt, sačekati i ispunjenje tih uvjeta.! Mi susrećemo 
doista slučajeve, kad bi stavljanje takvih uvjeta bilo nedopustivo s ra- 
zloga anticipiranosti akta, — klasičan je primjer za to anticipirano postav- 
ljanje za javnog službenika.!? Ali niti se mogu svi anticipirani akti? sma- 
trati načelno nevaljanim (slično reiroaktivnim aktima), a niti se mogu 
uopće načelno svi akti sa suspenzivnim uvjetom smatrati anticipiranim 
aktom, — potreba života traži takve akte.?! 


Namet (modus). Namet ima samostalnu egzistenciju i nije tako usko 
povezan s čitavim aktom, kao što je to kod uvjeta. Dok uz suspenzivni 
uvjet akt ne može stupiti na snagu, dok taj uvjet ne bude izvršen, kod na- 
meta akt stupa na snagu bez obzira, da li je izvršen ili nije izvršen na- 
met. Ako lice, kome je propisan namet, ne izvrši taj namet, akt time ne 
utrnjuje, ali organ može taj namet prinudno izvršiti. Dok suspenzivni 
uvjet odlaže, ali ne prinuđuje, to namet ni ne odlaže, ni ne raskida akt, 
ali prinuđuje. Zato, ako na pr. akt predviđa prinudno izvršenje određe- 
nog dodatka, onda je to siguran znak, da se ne radi o uvjetu nego o na- 
metu, isto tako, ako adresat akta ima nešto izvršiti, pošto je već konzu- 
miran čitav upravni akt. Jedan od načina ove prinude može biti u kraj- 
njoj liniji i samo raskidanje dotičnog akta (obično neka dozvola). No i u 
ovom slučaju postoji bitna razlika između rezolutivnog uvjeta i nameta. 
što rezolutivni uvjet stavlja ipso jure rješenje izvan snage. dok je kod 
nameta za to potreban poseban akt. 


Zbog bitnih razlika između djelovanja uvjeta i nameta, potrebno je 
ovo dvoje strogo diferencirati, što gdjekad otežavaju zakonski propisi. 
koji terminološki ne razlikuju točno uvjet od nameta. Inače se nameti 
u upravnim aktima susreću mnogo češće nego uvjeti. 

Slično nepravim uvjetima (t. zv. pravni uvjet) postoje i nepravi na- 
meti (modus juris), 

Rok. Uvjetima su slični rokovi, koji se pridaju aktu. Po isteku odre- 
đenog roka ili stupa akt na snagu (to bi odgovaralo suspenzivnom uvjetu) 
ili se stavlja izvan snage (to bi odgovaralo rezolutivnom uvjetu). Rok se 
može odrediti nekim točnim kalendarskim danom, vremenskim razma- 
kom, ili na neki događaj, koji mora nastupiti (certus an, sed inc. quando). 
Razlika je između čistog roka i uvjeta, što kod čistog roka nema neizvje- 
snosti, nego je situacija točno fiksirana. No rok se može kombinirati 
s uvjetom, pa onda se javlja neizvjesnost. I rokovi mogu biti zakonski 


18 Tako neki u francuskoj teoriji. a u novije vrijeme naročito Strassinopoulos 
str. 92. 

19 Pobliže o tome moje Upravno pravo, knj. II str. 143. 

% O anticipiranom aktu pobliže pod toč. IV-8. 

*\ Da bi na pr. stranka mogla dobiti dozvolu za izgradnju stambene zgrade, mora 
biti vlasnik zemljišta, imati prilaz toj zgradi, omogućenu kanalizaciju i sl. Nema prav- 
nog razloga, da se takva građevinska dozvola podijeli pod uvjetom, da molilac izvrši 
uknjižbu svog vlasništva, da osigura taj prilaz, kanalizaciju (to bi na pr. imalo ići 
preko tuđeg zemljišta) i sl. Baš kod izdavanja raznih dozvola susreću se često u praksi 
razni suspenzivni uvjeti, te nema razloga. da se to zabranjuje. Ili na pr. u nekim drža. 
vama se dosta prakticira podjeljivanje državljanstva pod suspenzivnim uvjetom, da će 
biti podijeljen otpust iz dosadanjeg državljanstva. 

rokovi, kad ih propisuje sam zakon, i onda nemaju značaj posebnog do- 
datka upravnom aktu.?? 

Pridržaj opoziva.?3 Značaj posebnog dodatka ima i t. zv. pridržaj opo- 
ziva, kojim se u rješenju izrijekom ističe, da određeni organ može u 
svako vrijeme ili uz određene uvjete opozvati to rješenje. I taj je doda- 
tak sličan rezolutivnom uvjetu, ali se razlikuje od njega, što ne nastaje 
ipso jure, već je potrebno posebno, novo rješenje, kojim će se izreći opo- 
zivanje. 


by) Dopustivost dodataka 


U literaturi se gdjekad stavljanje dodataka dovodi u preusku vezu 
s vršenjem diskrecione ocjene, uzimajući, da bi se samo u tom drugom 
slučaju mogli stavljati dodaci, ali onda i u vrlo širokom opsegu. Šta se 
toga tiče, može se samo, i to posve općenito, kazati, da akti, u kojima se 
vrši diskreciona ocjena, omogućuju u pravilu mnogo širu primjenu ovih 
dodataka, nego je to slučaj pri aktima, koji su strogo pravno vezani. Pri- 
tom dodaci ne smiju ni u kom slučaju vrijeđati zakonske dispozicije. Ako 
je na pr. zakon točno naveo uvjete i okolnosti, uz koje se mora donijeti 
upravni akt, onda se, čim to predleži, mora taj akt i donijeti, — a ne 
smiju se pod plaštom dodataka izmišljati neki novi uvjeti (okolnosti). 

Predodžba o širokoj mogućnosti stavljanja dodataka pri aktu, u kome 
se vrši diskrec. ocjena, u najužoj je vezi s naprijed već ponovo pobija- 
nom koncepcijom diskrec. akta kao takva. Ne može se prosto rezonirati, 
ako organ može, po svojoj diskrec. ocjeni, posve odustati ed donošenja 
nekog akta, onda smije i manje učiniti, pa akt donijeti i s nekim ogra- 
ničenjem ili dodatkom. Taj, neke vrste argumentum a majori ad minus 
ne može se tako jednostavno izvoditi. Prije svega treba razlikovati, što 
je pod diskrec. ocjenom: pitanje, da li će se uopće donijeti neki akt ili 
kako će se to učiniti (koja će se sredstva primijeniti i t. d.). Pravni režim 
upravnih akata, gdje organ odlučuje, po diskrec. ocjeni, da li će taj akt 
donijeti ili ga ne će donijeti, ali gdje je za slučaj, da ga donese, sadržajno 
točno determiniran objektivnim pravom, odgovara, što se našeg pitanja 
tiče, režimu akta, koji je strogo pravno vezan. Ovdje takvi dodaci mogu, 
općenito uzeto, baš tako postojati ili ne postojati kod obje vrste akata. 
Najljepše se to vidi kod akta — uvjeta,“ koji se donosi po diskrec. ocjeni. 
U drugom slučaju, kad je pod diskrec. ocjenom pitanje »kako«, vršenjem 
diskrec. ocjene ne postavljaju se samostalno takvi načini rješenja, već se 
samo bira između više objektivnim pravom unaprijed postavljenih mo- 
gućnosti. I pri takvom vršenju diskrec. ocjene organ je pravno ograničen 
u postavljanju dodataka. 


*? Ti se rokovi mogu onda kombinirati. Tako na pr. propisuje Pravilnik o civilnom 
padobranstvu (Sl. 1. br. 41/55), da dozvola za skakanje padobranom vrijedi određeno 
vrijeme, a najviše godinu dana (čl. 2). Posljednje predstavlja strogo zakonski rok. 

*8 Pobliže o tom pridržaju dolje pod toč. VI-6 d. 

** Naprijed pod toč. II-2. 

I kad organ može stavljati dodatke, ne može stavljati koje mu drago 
dodatke, nego samo takve, koji se sadržajno dadu braniti glavnim pred. 
metom akta, naročito kojima se usavršava zadaća ili svrha, za kojom ide 
akt. Kao dodatak se ne može stavljati, što je pravno isključeno, nespo- 
jivo s glavnim predmetom akta odnosno njegovom svrhom ili s time bez 
svake veze. Na pr. kod građevinske dozvole dopušten je namet, kojim se 
vrši mjera sigurnosti protiv požara, ali nije dopustivo, da se, bez po- 
sebnog zakonskog ovlašćenja, građevinska dozvola uvjetuje s plaćanjem 
neke svote ili drugim sličnim opterećenjem. 


c) Utjecaj nedopustivih (nezakonitih) dodataka na sam upravni akt 


U pitanju je, da li nezakoniti dodatak ruši sam akt, ili on prosto otpada, 
a sam akt ostaje na snazi. (U drugom slučaju postoje opet dvije alterna- 
tive: da je dodatak ništav ili oboriv, — što nas na ovom mjestu ne intere- 
sira.) Dok neki u literaturi vrlo raširuju prve slučajeve, većina ih ili na- 
čelno posve isključuje?5 ili raznim formulacijama vrlo ograničuje. Tako 
bi na pr. bila, po mom mišljenju, prihvatljiva formula, kad se kaže.?“ 
da, ako dodatak ima tako veliko značenje prema glavnom predmetu, da 
se može smatrati glavnom svrhom čitavog akta, onda nevaljanost dodatka 
povlači za sobom i nevaljanost čitavog akta. 

Svakako treba uzeti, da je u pravilu nezakonitost (nevaljanost) do- 
datka bez utjecaja na sam akt: dodatak otpada, a sam akt ostaje. Takvi 
izuzeci (da nevaljanost dodatka utječe i na sam akt) mogu se javiti u ne- 
kim određenim slučajevima akta, u kome se vrši diskrec. ocjena, a teško 
ih je uopće zamisliti u aktu, koji je strogo pravno vezan. 


25 Tako na pr. Kormann str. 161. 
*€ Andersen str. 359. 


IV 


PRAVNO DJELOVANJE UPRAVNOG AKTA 


1. Općenito o pravnim efektima upravnog akta 


Esencijelno je kod upravnog akta i proizlazi iz samog njegova pojma 
(naprijed pod I — 4), da je sposoban da izaziva pravne efekte, — bilo 
kreatorno ili deklaratorno. Budući da je subjektivno pravo, utvrđeno ili 
podijeljeno upravnim aktom, često apsolutne prirode,! — to upravni akt 
često izaziva pravne efekte erga omnes, a ne samo prema strankama 
(adresatima) odnosnog upravnog akta (na pr. postavljenje službenika, 
podjeljenje građevinske ili određene druge dozvole, akt o državljanstvu 


! Moje Upravno pravo FNRJ, sir. 102. 

nekog lica). Taj pravni efekt prema trećim licima je tipičan efekt apso- 
lutnog subjektivnog prava, t. j. negativan, da se ta treća lica moraju uz- 
držati od određenog činjenja. 

Što se tiče djelovanja odnosno pravnog efekta upravnog akta, treba 
načelno razlikovati tri razne strane: 1. adresata ili stranku upravnog 
akta, prema kojoj je akt u prvom redu upućen; 2. organ, koji je donio 
upravni akt, i koji je po njegovu donošenju i sam — u nekom većem ili 
manjem obliku — njime vezan; i 3. treća lica (privatna i javna). Razli- 
kovanje između lica pod 1. i 3. je od najveće praktične važnosti, jer 
samo lica pod 1. imaju načelno položaj stranke u postupku oko dono- 
šenja upravnog akta kao i pravne lijekove protiv njega. Praktički pravni 
život dosta komplicira razgraničenje između ove dvije vrste lica i ono 
zadaje gdjekad dosta teškoća. — U prva dva slučaja radi se o neposred- 
nom, a u trećem o posrednom djelovanju upravnog akta. 

' 


2. Obaveznost upravnog akta 


Iz autoritativnosti upravnog akta, upravo iz samog pojma upravnog 
akta (naprijed pod I-3), proizlazi njegova obaveznost: svatko (građanin 
ili javni organ) je dužan, dok je akt na snazi, da ga smatra takvim i da 
ga respektira. Što se specijalno tiče obaveznosti od strane donosioca uprav- 
nog akta, to ona sama po sebi ne znači, da taj donosilac ne bi mogao akt 
nikako povući odnosno izmijeniti (to pripada u posve drugi problem), — 
već znači samo, da ga akt dotle veže, dok ne bude pravovaljano povučen 
ili izmijenjen. Susrećemo sličnu pravnu situaciju kao kod vezanja dono- 
sioca opće pravne norme tom njegovom normom. 

Obaveznost akta treba strogo razlikovati od njegove pravosnažnosti. 
Svaki pravosnažni upravni akt je eo ipso i obavezan, ali ako je akt 
obavezan, ne mora biti još i pravosnažan. Dok se pravosnažnost i oba- 
veznost mogu donekle lakše (ili bar bez težih posljedica) izjednačavati 
kod sudske presude, ne može se to nikako činiti kod upravnog akta. Pra- 
vosnažnost se mora postaviti kao poseban pojam, koji ne znači isto što 
i obaveznost. 

Obaveznost se ne proteže na čitav upravni akt, već načelno samo na 
njegovo neposredno izricanje što je pravo (dispozitiv ili odlučenje akta), 
— naročito se ona ne proteže na obrazloženje i incidentalna rješenja. 


3. Predmnjeva pravovaljanosti upravnog akta 


Iz autoritativnosti upravnog akta proizlazi, da se dotle, dok se ne do- 
kaže protivno, smatra, da je upravni akt zakonit odnosno pravovaljan. 
U tome je načelna? razlika između akta javnog organa i privatnog akta. 


? Kako kaže Otto Mayer knj. I, str. 95, organ, koji donosi upravni akt »time ujedno 
zasvjedočava, da predleže posebni preduvjeti za važenje toga akta«. 

Američki pravnici“ izražavaju ovo latinskom formulom: Omnia praesu- 
muntur rite et solemniter esse acta donec probetur in contrarium. Ta 
snaga upravnog akta, koja znači, da mu se građani moraju provizorno 
(uz pridržaj pravnih lijekova) ili definitivno pokoriti, ne može proizla- 
ziti iz okolnosti, što se akt može prinudno izvršiti, nego iz naročite 
snage, koju pravni poredak daje upravnom aktu za razliku od privatnog 
akta. 


4. Na čemu se temelji pravna snaga upravnog akta 


U sistemu, koji provodi puno načelo zakonitosti uprave, ne može se to 
temeljiti na samom upravnom aktu, već samo na zakonu (pravnoj nor- 
mi), na osnovu koga je i akt donesen. Osnovno je u načelu zakonitosti 
uprave, da uprava nije neka samosvojna vlast, tako da bi njena ovlašće- 
nja izvirala iz same pojave, da je javna vlast, — već da sva svoja ovlašće- 
nja crpe iz zakona. Uprava su usta, kroz koja govori zakon. Primijenjeno 
na upravni akt, ovo znači: da upravni akt ne temelji svoju pravnu snagu 
(ne izaziva pravne efekte) iz autoriteta (vlasti) svog donosioca, pogotovu 
ne iz samoga sebe (što bi bila neodrživa slika za realnu pravnu konstruk- 
ciju), već iz samog pravnog poretka (skupa pravnih normi). 

To pravilo vrijedi u cijelosti za sve upravne akte u onim pravnim si- 
stemima — kao što je to naročito i naš jugoslavenski pravni sistem — koji 
provode puno načelo zakonitosti uprave. Drukčije je to na pr. prema ve- 
likom dijelu njemačke teorije, gdje se načelno traži samo za upravne 
akte, koji namiču obaveze (terete) građanima, posebno zakonsko ovla- 
šćenje, dok se kod upravnih akata, koji građane ovlašćuju, traži samo, 
da to ne bude u protivurječju s pravnom normom. U prvom slučaju 
predstavlja pravna norma sam temelj za djelovanje uprave, dok u dru- 
gom slučaju samo ograničuje slobodno djelovanje uprave. U tom drugom 
slučaju upravni akt temelji svoju pravnu snagu neposredno iz autoriteta 
njegova donosioca. 


5. Razlikovanje između stupanja upravnog akta u pravni život 
i njegova djelovanja prema strankama 


Francuska teorija razlikuje ove dvije pojave i suprotstavlja ih jezično 
kao validitć i opposabilitć. Stupanje upravnog akta u pravni život imalo 
bi kao dva najvažnija pravna efekta: a) što je akt izašao iz stadija kon- 
cipiranja, pa je njegov donosilac, do neke mjere, njime vezan i ne može 
ga onako slobodno mijenjati kao u stadiju koncipiranja i b) što se akt 
može, u nekom pravcu, primjenjivati.“ 


% Hart str. 598. 

* Ovo je naročito stajalište francuske upravnosudske prakse, — Laubadčre str. 174—5, 
Waline str. 423. — Nakon nekog kolebanja, Drž. savjet zauzima u novije vrijeme staja- 
lište, da upravni akt momentom izdanja podjeljuje prava, bez obzira na formalnosti 

Prema rečenom shvaćanju moment stupanja akta u pravni život ne 
poklapa se s momentom, kad akt djeluje prema stranci (odnosno kada 
počinje stranci teći rok za pravne lijekove), — svaka od te dvije pojave 
zavisi od drugih činjenica. Akt stupa u pravni život svojim izdanjem, 
francuska terminologija govori o P€mission, te uzima za to najčešće od. 
lučnim moment potpisivanja akta.5 Akt se može stranci suprotstaviti, kad 
joj je na Poni način saopćen. — Čitavo ovo razlikovanje između vali- 
ditć i opposabilitć je dosta izvještačeno i francuska teorija se ovdje samo 
trudi da protumači praksu svog Drž. savjeta. I sami neki francuski pisci 
nisu oduševljeni tim razlikovanjem i držim, da ne bi bilo korisno opće- 
nito ga prihvatiti i prenositi u druga prava, pa tako ni u naše pravo. 
Uistinu, da bi upravni akt stekao pravnu snagu, mora biti na propisan 
način saopćen stranci (onome, koga se tiče), — tek sada stupa u vanjski 
svijet, dok prije toga ima akt samo interno značenje.7 

Pritom je potrebno, da akt bude na propisan način saopćen. Ti načini 
mogu biti vrlo različni: kao usmeno saopćenje akta, javno publiciranje 
akta, individualno dostavljanje pismenog rješenja (gdje postoje opet ra- 
zlike, — na pr. da se neka rješenja moraju stranci strogo lično dostav- 
ljati). Značajno je za nove propise u modernoj upravi, da su, u interesu 
jačanja pravnog položaja stranke, vrlo razradili odredbe o ovom saopća- 
vanju, naročito da tendiraju sirogo formalnom individualnom dostavlja- 
nju pismenog rješenja, i od dana dostave pismenog rješenja računaju 
pravne posljedice protiv stranke. To vrijedi naročito za naš ZUP, koji 
je vrlo razradio propise o dostavljanju akta. Da bi akt mogao prema 
stranci djelovati, da bi napose počeo teći proliv siranke rok za pravni 
lijek, nije dovoljno, da se stranci bilo na koji način saopći akt, već je 


saopćavanja (o tome nota Walina u RDP g. 1954., str. 801 i d.). — D'inopposabilite 
upotrebljava se u franc. pravu (tako na pr. De Soto str. 75) i u jednom drugom smi- 
slu, t. j. da akt važi prema svim licima, izuzimajući samo neka određena lica, koja se 
mogu pozivati na nedostatke akta. 

5 [to se već može kritizirati. Emitiranje pretpostavlja, da je odnosni akt stupio na 
neki način u vanjski svijet i prestao biti interno uredski. Dok je potpisivanje ostalo 
strogo interno, akt još ne veže njegova donosioca, koji još uvijek može akt izmijeniti 
kao u stadiju koncipiranja; s druge strane akt, koji se javno objavi nakon vršene 
rasprave, stupa nesumnjivo u pravni život, sve ako još i nije formalno potpisan. 

6 Dobra kritika ovog francuskog razlikovanja s ispravnim zaključcima kod Stras- 
sinopoulosa str. 222 i d. 

7 Načelno može donosilac akta do tog momenta i mijenjati svoj akt, kao i u vrijeme 
njegova koncipiranja. Dalo bi se, međutim, diskutirati, da li donosilac akta može 
s aktom tako slobodno disponirati sve do momenta, dok nije akt stvarno saopćen 
stranci, ili samo do momenta, dok se nije pristupilo operaciji saopćavanja (dostavnica 
na pr. predana pošti). Lično mi se posljednje čini praktičnijim. 

Francusko razlikovanje između važenja akta i njegova suprotstavljanja može se 
upotrebiti u slučaju akta s više stranaka, kad samo nekoj od tih stranaka nije akt 
saopćen; akt je u tom slučaju stupio na snagu, samo ne djeluje prema onoj stranci, 
kojoj nije saopćen. 

8 Tako je na pr. promjena izvršena u našem Osnovnom zakonu o prekršajima od 
g. 1951. u odnosu prema zakonu od g. 1947. Dok prema posljednjem zakonu rok za 
žalbu prisutnoj stranci teče od dana usmenog saopćenja odluke i u slučaju, kad joj 
se, na njen zahtjev, dostavlja prepis saopćene odluke, — po novom zakonu joj to teče 
od dana dostave toga prepisa. 

potrebno, da se to učini na onaj način, koji je propisan za određeni 
upravni akt. No ova dužnost saopćavanja akta ne čini djelovanje akta 
protiv stranke zavisnim od toga, da adresat bude i faktički upoznat sa 
sadržajem akta; akt, koji je na propisan način saopćen (dostavljen) 
stranci, djeluje i protiv stranke, koja je samovoljno otklonila, da se s 
njime upozna odnosno uskraćuje da primi pismeno rješenje. 

Sastaviti akt i saopćiti ga jesu dvije skroz različne operacije, od kojih 
može biti i jedna valjana, a druga pogrešna, pa se mora i strogo razliko- 
vati griješka u samom aktu od griješke u saopćenju toga akta. Griješka 
u saopćenju čini samo to nevaljanim, ali je bez utjecaja na valjanost sa- 
mog akia (ne i njegovu pravnu snagu); što se ispravlja na taj način, da 
se isti akt ponovo saopćava na propisan način. Naprotiv, ako je sam akt 
nevaljan, treba ga zamijeniti novim aktom i taj na propisan način opet 
saopćiti stranci. 


6. Prinudno izvršenje 


a) Koncepcija prinudnog izvršenja u modernom upravnom pravu 


Izvršenje upravnog akta, u užem i tehničkom smislu riječi, znači pri- 
nudno provesti u život dispozitiv upravnog akta, pošto je stranka propu- 
stila da io dobrovoljno učini. — Dok je obaveznost bitna značajka uprav- 
nog akta, kod mnogih upravnih akata ne dolazi posebno izvršenje uopće 
u obzir, jer je samim donošenjem upravnog akta polučen čitav potrebni 
pravni efeki ili je realizacija akta ostavljena stranci na volju. 

Izvršenje je posljednji stadij u upravnom postupku, pošto je već do- 
nesen upravni akt, Koncepcija izvršenja upravnog akta znači, da uprava, 
u predmetu, o kome se načelno donosi upravni akt, ne može neposredno 
pristupiti akciji, nego tek u izvršenju upravnog akta, donesenog na te- 
melju zakonskog propisa; obrnuto izraženo, prije nego što uprava pri- 
stupi neposrednoj akciji (prinudnom izvršenju), mora donijeti formalni 
upravni akt, kojim kreira ili deklarira određeni pravni odnos sa snagom 
prinudnog izvršenja. Time se polučuju kao dvije najvažnije stvari provo- 
đenje načela zakonitosti uprave i osiguranje prava stranke: 1) prije nego 
što će uprava pristupiti akciji. ona ima dobro da promisli, što treba 
stvarno učiniti u smislu zakonskih propisa i 2) stranke (lica, na koja se 
ima protegnuti akcija uprave) učestvuju u postupku o donošenju uprav- 
nog akta, koji treba izvršiti, s mogućnošću pravnog lijeka prije provo- 
đenja same akcije (izvršenja). 

Ta koncepcija izvršenja je tekovina moderne uprave, koja počiva na 
ideji zakonitosti uprave. U staroj, apsolutističkoj i pravom slabo vezanoj 
upravi, uprava je mogla mnogo slobodnije pristupati neposredno akciji 
bez prethodnog donošenja upravnog akta. U modernoj upravi — kad se 
radi o materiji, koja se regulira upravnim aktom — uprava može samo u 
naročitim, izuzetnim slučajevima provoditi izvjesne mjere izvršenja, a 
da nije još donesen upravni akt, — tako na pr. u slučaju nekih hitnih mje- 

ra za očuvanje javne sigurnosti i sl. U takvim slučajevima govori se o 
bezodvlačnom izvršenju (prinudi). — Osim toga moderni upravni postup- 
ci omogućuju, da se, uz naročite uvjete, i prije donošenja rješenja o ne- 
koj obavezi donese privremeni zaključak radi osiguranja izvršenja oba- 
veze (posebno regulirano u čl. 293 i; 294 ZUP-a). 

Što se tiče samog prinudnog izvršenja, to treba za modernu upravu, 
koja počiva na načelu zakonitosti, napose istaći: 1) da nema nekog općeg 
pravila, po kome bi neposlušnost upravnom aktu (neispunjavanje dužno- 
sti utvrđene upravnim aktom) bila već sama sobom kažnjiva i 2) da upra- 
va ne može po miloj volji i na osnovu samog autoriteta upravnog akta 
pristupati njegovu prinudnom izvršenju, već to može činiti samo na 
osnovu zakonskog ovlašćenja, služeći se pritom upravo onim prinudnim 
sredstvima, koje joj zakon (pravni propis) daje. Tome suprotna bila su 
načela policijske države. Baš na području prinudnog izvršenja najuočlji- 
vije su duboke načelne razlike između uprave policijske države i one, 
koja djeluje po načelu zakonitosti. — Prema prednjemu moderno upravno 
pravo izgrađuje poseban sistem prinudnih sredstava s glavnom svrhom, 
da bude strogo zakonski regulirano, kada se može pristupiti prinudnom 
izvršenju upravnog akta i kojim se to sredstvima može činiti, 


b) Podjeljivanje izvršne snage upravnom aktu 


U pitanju, tko podjeljuje izvršnu snagu upravnom aktu, razvila su se 
po pojedinim zemljama dva razna sistema, koje možemo prema njihovim 
glavnim predstavnicima označiti kao francuski i angloamerički. Po pr- 
vom, francuskom sistemu daje izvršnu snagu upravnom aktu sam njen 
donosilac, dakle sama uprava, — izvršna snaga proizlazi iz samog uprav- 
nog akta (time u vezi jedan dio francuske teorije zamjenjuje i sam ter- 
min acte administratif sa decision exćcutoire); po drugom, angloamerič. 
kom sistemu daje sudska odluka izvršnu snagu upravnom aktu i uprava 
može načelno samo na osnovu takve odluke prinudno izvršavati svoje 
akte.? 

No i u angloameričkom pravnom sistemu podjeljuju pojedini zakoni, 
u sve većem opsegu, upravnim aktima izvršnu snagu;!* dok s druge strar 
ne i u francuskom sistemu postoje slučajevi, kad se samo sudskom inter- 
vencijom može provoditi prinudno izvršenje upravnih akata. Ali načelna 

3 


% S obzirom na okolnost, da se uprava za prinudno izvršenje svojih akata ne treba 
prethodno obraćati sudu, govori se u francuskoj teoriji o le privilčge du prćalable; 
a s obzirom na okolnost, da uprava sama ostvaruje prinudno izvršenje o le privilčge de 
|P oexćcution d'office administrative (Laubadčre str. 177 i d., Bonnard, Pr. str. 224i d., 
Waline str. 424). — Situacija je po ovom sistemu, što se tiče položaja tužioca — tuženog, 
posve obrnuta nego u sistemu, gdje se uprava za izvršenje svojih akata mora obraćati 
sudu. U posljednjem sistemu uprava je tužilac, a stranka tužena strana; dok po fran- 
cuskom sistemu stranka može samo braneći se protiv administrativnog izvršenja pokre- 
nuti sudski spor o zakonitosti, u kome ima položaj tužioca. 

1 O ovlašćenjima američke administracije, da sama izvršava svoje akte, i o kompa- 
raciji s takvim ovlašćenjima francuske administracije Schwartz: Le droit admin. amer. 
str. 41 id. 


50 


razlika između ova dva sistema ostaje u tome, što je po angloameričkom 
sistemu za izvršnost pojedinih vrsta upravnih akata potrebno posebno za- 
konsko ovlašćenje, dok se po francuskom sistemu pretpostavlja kao pra- 
vilo takvo ovlašćenje uprave, a sudski put traži se samo u posebnim slu- 
čajevima. — U jugoslavenskom pozitivnom pravu provodi se načelno opi- 
sani francuski sistem. 


c) Sredstva prinudnog izvršenja 


Što se tiče sredstava (načina) prinudnog izvršenja, to s obzirom na 
predmet izvršenja treba razlikovati novčane obaveze (dužnosti) od ne- 
novčanih. Sredstva izvršenja su različna s obzirom na predmet izvršenja 
i zato nije dopustivo na pr. propise, koji vrijede za prinudno izvršenje 
strogo ličnih (nezamjenljivih) obaveza, naročito posrednu (psihološku) 
prinudu, primjenjivati i za utjerivanje novčanih obaveza. 


Utjerivanje novčanih obaveza je opet različno, ako se vrši nad tjele- 
snim pokretnim stvarima, ili netjelesnim pokretnim stvarima (naročito 
tražbine), ili nekretninama. Nenovčane obaveze mogu opet biti zamjen- 
ljive i nezamjenljive. Zamjenljive može mjesto obaveznog lica i na njegov 
trošak izvršiti treće lice, — tako da se ta obaveza, s obzirom na izvrše- 
nika, pretvara u novčanu obavezu. Treće lice, koje izvršava posao, stoji 
samo u pravnom odnosu prema organu, koji provodi izvršenje, a nikako 
prema izvršeniku, a svi troškovi, koji naslaju takvim izvršenjem preko 
trećeg lica, znače za izvršenika posebnu novčanu obavezu.!! Zamjembe- 
nom izvršenju može biti samo mjesta, ako treće lice može neko činjenje 
izvršiti kao i sam izvršenik; nema mu mjesta kod strogo ličnih činjenja, 
kao i u slučaju, kad izvršenik mora nešto propustiti ili trpjeti. Nezamjen- 
ljive nenovčane obaveze izvršavaju se posrednom (psihološkom) ili nepo- 
srednom prinudom. 


Kod posredne prinude uiječe se na izvršenika time, što mu se prijeti. 
da će za slučaj, ako svoju obavezu ne izvrši u ostavljenom roku, biti nov- 
čano kažnjen, ili pritvoren.!* Ako taj rok bezuspješno proteče, zaprije- 
ćeno prinudno sredstvo se izvršava i pristupa novim prijetnjama. Ova 
prinudna kazna kao sredstvo izvršenja mora se pojmovno strogo razliko- 
vati od represivne administrativne kazne. Administrativna kazna ima 
pred očima već svršeno djelo, na kome ne može ništa izmijeniti, dok 
izvršna kazna kao sredstvo prinudnog izvršenja zadire u samo djelovanje 
izvršenikovo sa ciljem, da ga natjera na vršenje njegovih obaveza. Prvom 
se ispašta neko kažnjivo djelo, a kod druge se radi samo o prinudnom 


11 Prema izričnoj odredbi ZUP-a (čl. 286 st. 2) može organ, koji provodi izvršenje, 
izvršeniku naložiti, da unaprijed položi iznos, potreban za troškove izvršenja, a da se 
obračun naknadno izvrši, — zaključak o polaganju ovog iznosa je izvršan. 

!* Prema izričnoj odredbi ZUP-a (čl. 287 st. 1) takvo se prinudno sredstvo može kod 
nenovčanih obaveza samo primijeniti, ako je izvršenik dužan da nešto dopusti ili trpi, 
pa postupa protivno toj obavezi, ili ako je predmet izvršenja izvršenikova radnja, koju 
ne može mjesto njega da izvrši drugo lice. 


sredstvu. Za primjenu ovog prinudnog sredstva ne traži se posebna izvr- 
šenikova krivnja. Čim izvršenik ne udovolji svojoj dužnosti, čim je on u 
zadocnjenju (in mora), može se pristupiti toj prinudi, a da ne treba ispi- 
tivati naročitu krivnju izvršenikovu. To je moguće protiv individualnih 
kao i protiv kolektivnih lica (protiv posljednjih, razumije se, samo u obli- 
ku novčane kazne). Visina izvršne kazne, kojom se prijeti, ne odmjeruje 
se prema krivnji obaveznog lica, nego prema jačini otpora. Čim izvršenik 
ispuni svoju dužnost, ili više ne može da je ispuni, ili je ena postala 
bespredmetnom, otpada i to prinudno sredstvo. 5 druge strane čitava 
stvar ne svršava tu, kao u slučaju administrativne kazne, čim je takvo 
lice izdržalo kaznu. Izvršenik se tu prinuđuje daljim izvršnim kaznama, 
sve dok ne ispuni svoju dužnost. Tu ne vrijedi kao kod administrativne 
kazne načelo »ne bis in idem«. Da bi se ovo prinudno sredstvo moglo 
izvršiti protiv pojedinog lica, mora se ono individualno i konkretno za- 
prijetiti; čega nema kod represivne kazne, koja dolazi neposredno kao 
pravna posljedica pojedinog prekršaja. Iz različnosti tih dviju vrsta ka- 
žnjavanja proizlazi, da se one, kad postoje potrebni uvjeti, mogu upore- 
do primjenjivati, — načelno se ta kažnjavanja među sobom ne isključuju. 


Oblici neposredne prinude su različni prema vrsti obaveze izvršeni- 
kove. Neposredna prinuda može ići protiv osobe samog izvršenika (na pr. 
prinudno liječenje određenih bolesti, prinudno privođenje lica, koja mo- 
raju iskazati ili svjedočiti) ili protiv njegove stvari (na pr. oduzimanje 
inficiranih predmeta, rušenje protupropisne ili opasne građevine).!> 


Kad postoji mogućnost, da se izvršenje provede na više načina i pri- 
mjenom raznih sredstava, izvršenje se mora, u đemokratskoj upravi, pro- 
vesti na onaj način i primjenom onog sredstva, koje je po izvršenika naj- 
blaže, a da ipak dovodi do cilja. Propisujući to načelo, naš ZUP (čl. 274 
st. 1) se uzdržao od toga, da odredi neku skalu prinudnih sredstava, bu- 
dući da zavisi potpuno od konkretnog slučaja, da li je neki način ili sred- 
stvo za izvršenika blaže ili tegoinije.!“ 


Drugo je pitanje, kojim će putem uprava provoditi izvršenje upravnih 
akata, — da li će to sama činiti (administrativnim putem), ili se za to 
služiti izvršnim organima suda (sudskim putem). Tako je naročito u na- 
šem ZUP-u točno propisano, kad se izvršenje rješenja provodi upravnim, 


13 Prema izričnoj odredbi ZUP-a (čl. 289) ovo se prinudno sredstvo može primijenili 
kod onih nenovčanih obaveza, koje se ne mogu uopće ili se ne mogu pravovremeno 
provesti izvršenjem preko drugih lica ili posrednom prinudom. 

14 Tako postupaju i strana zakonodavstva, — o tome Forsthoff str. 241. 

Inače čitavo ovo načelo sarazmjernosti kod izvršenja samo je primjena općeg na- 
čela demokratske uprave, da se kod svake obaveze, koju uprava nalaže pojedincu imaju 
primjenjivati one zakonske mjere, koje su za stranku povoljnije, ako se njima postiže 
zakonska svrha. ZUP to izrijekom ističe među svojim osnovnim načelima (čl. 5 st. 2), 
te stavlja u dužnost drugostepenom organu, da povodom žalbe izmijeni prvostepeno 
rješenje, »ako se svrha radi koje je rješenje doneseno može postići i drugim sredstvima 
povoljnijim za stranku« (čl. 242 st. 2). 

a kad sudskim putem.!? No u slučaju takvog sudskog izvršenja zadržava 
se ideja izvršnosti upravnog akta, — izvršenje određuje uprava (ona daje 
aktu izvršni naslov), a samo ga provode sudski organi, koji pritom mogu 
samo ispitivati, da li je upravni organ bio nadležan da odredi izvršenje, 
a mogu i uskratiti izvršenje ništavog upravnog akta.!6 

U našem ZUP-u je točno propisano, kada se uprava za izvršenje svojih 
akata može služiti sudskim putem. No u onim sistemima, gdje nema tak- 
vog točnog zakonskog propisivanja, javlja se kao posebno pitanje, pod 
kojim uvjetima može sama uprava, mjesto da provede izvršenje admini- 
strativnim putem, poslužiti se sudskim putem.!7 


7. Retroaktivno djelovanje upravnog akta 


Kako je naprijed (toč. II-1) razloženo, posve je prirodno, da deklara- 
torni upravni akti djeluju retroaktivno, — tako da se pravilo, da upravni 
akt ne može djelovati unatrag, u svoj punoći javlja upravo kod konstitu- 
tivnih upravnih akata, 5 obzirom na naprijed (ioč. 5) istaknuto razliko- 
vanje između važenja upravnog akta i njegova djelovanja prema stranci, 
razlikuju se u francuskoj teoriji i dvije vrste retroaktivnosli upravnog 
akta: 1) kad se važenje akta želi protegnuti na vrijeme, prije nego što je 
akt izdan i 2) kad se želi da akt djeluje prema stranci, prije nego što joj 
je saopćen (u francuskoj teoriji, govore nek; u tom slučaju o pra > 
retroactivitć). 

Retroaktivnost upravnog akta može biti otvorena ili prikrivena. Posljed. 
nja se na pr. javlja u slučaju, kad upravni akt simulira, kao da se odnosi 


15 Pitanje sudskog izvršenja se praktički najviše javlja kod novčanih obaveza. Iz 
razloga racionalnosti i ekonomičnosti namiče se tu koncentracija izvršenja kod sudskih 
organa. Naš ZUP vrlo dosljedno provodi sudsko izvršenje kod novčanih obaveza. Izuzi- 
majući izvršenje na novčanim primanjima, koja potječu iz radnog ili službenog odnosa 
radnika ili službenika, izvršenje radi ostvarivanja novčanih potraživanja vrši se sud- 
skim putem. (Nako prema ZUP-u općenito ostaju na snazi posebne odredbe o postu- 
panju u carinskim, deviznim i poreskim stvarima, to se u poreskim stvarima i dalje 
zadržava ranije admin. izvršenje nad tjelesnim pokretnim stvarima.) Mnogo je uže 
postojalo takvo izvršenje sudskim putem po ZUP-u stare Jugoslavije. Administrativno 
izvršenje se tu kod novčanih obaveza načelno protezalo na sve tjelesne pokretne 
stvari, koje se ili nalaze u posjedu izvršenika ili ih je treće lice voljno izručiti. Na 
druge stvari (napose na nepokretnu imovinu, novčane tražbine, zahtjev, da se izruči 
tjelesna stvar, kao i druga imovinska prava) vodilo se sudsko izvršenje. Sudsko izvr- 
šenje imalo se voditi i na tjelesne pokretne stvari u onom slučaju, kad bi se protiv 
istog lica imalo jednovremeno provoditi sudsko i admin. izvršenje. 

15 Po mom mišljenju treba posljednje priznati sudovima u jugosl. pravnom sistemu. 
No ne može se to smatrati općim pravilom za sva pozitivna prava (tako na pr. po 
austrijskom pravu se smatra, da samo nadležni upravni organi mogu upravni akt ogla- 
šavati ništavim). 

17 U francuskom pravu se to pitanje pokreće u dva oblika, da administracija po- 
kreće takav krivični ili građanski (civilni) put. Prvi put je nesporan, ali ga administra- 
cija može upotrebili samo na osnovu izričnog zakonskog propisa. O drugom putu su 
se u Francuskoj razvila dosla različna shvaćanja, a čini se da danas prevladava nega- 
tivno stajalište (o tome Laubadere str. 181-2). 


na neki raniji upravni akt, koji je već izazvao pravne efekte, — kad novi 
upravni akt tobože samo interpretira ili potvrđuje raniji akt. Susrećemo 
slično simuliranje, kao kad se novi pravni propis donese u obliku inter- 
pretacije ranijeg propisa. Drugi, grublji način prikrivanja retroaktivnosti 
je antidatiranje upravnog akta odnosno dana, kad je akt stranci saopćen. 

Razlozi zabrane retroaktivnih upravnih akata i čitava problematika te 
retroaktivnosti (razumije se konstitutivnih akata) imaju neke sličnosti 
sa sličnim pitanjima kod pravnih propisa,!5 — ali ti su problemi daleko 
od identičnosti i moraju se zasebno tretirati. Zato se i neka pravila, koja 
vrijede o retroaktivnosti pravnih propisa, ne mogu prosto prenositi i na 
retroaktivno djelovanje upravnih akata (kako se to gdjekad čini u prav- 
noj teoriji). Naročito ako neki zakon djeluje retroaktivno, ne ovlašćuje 
se još time i uprava da donosi retroaktivne upravne akte.!? 


. Načelna zabrana retroaktivnosti upravnog akta ima dva osnovna prav- 
na razloga: zaštitu subjektivnih prava i pravnih interesa građana i kon- 
formnost zakonu. Praktički je važno utvrditi, da li je taj razlog samo u 
prvom ili i u drugom momentu; uzme li se samo prvo, onda bi bili zabra- 
njeni samo retroaktivni akti, koji opterećuju građane, a ne i oni, koji 
su za njih povoljni (u nekim zemljama, naročito u Italiji, zauzima teorija 
i praksa baš ovo stajalište). 

Pitanje se javlja naročito u onim pravnim porecima, gdje nema zako- 
na, koji bi izrijekom branio retroaktivne upravne akte. Takva je situacija 
naročito u Francuskoj, gdje je načelo zabrane retroaktivnog djelovanja 
upravnog akta zapravo razvila judikatura Drž. savjeta,?* koja smatra re- 
troaktivnost kao takvu nezakonitom bez obzira, da li vrijeđa neko su- 
bjektivno pravo odnosno pravni interes.*! Ta se objektivna nezakonitosi 
retroaktivnog akta opravdava povredom nadležnosti, jer donosilac uprav- 
nog akta nije nadležan, da regulira pravne odnose unatrag,?? — u pitanju 
je zaštita vremenske podjele nadležnosti javnih organa. Organ ima vršiti 
svoju nadležnost prema realnom, postojećem, a ne budućem stanju. — 


18 O problemu retroaktivnosti pravnog propisa moje Upravno pravo FNRJ, str. 
139 1 d. a 

19 No primjenjujući retroaktivni zakon, može upravni akt, uz potrebne uvjete, do- 
biti retroaktivnu snagu, koja ne može prelaziti vrijeme retroaktivnosti zakona. 


2% O tome opsežno u knjizi Dupeyroux. Pritom je ta upravnosudska praksa vrlo 
stroga protiv retroaktivnih upravnih akata. Izuzeci se uglavnom svode na načelo legal. 
nosti (slučajevi kod Letourneura str. 44 i d). Ta je praksa najviše došla do izražaja 
u stvarima službeničko-pravnih odnosa (retroaktivnog imenovanja, otpuštanja i sl), 
i rekvizicije. — Ovo načelo zabrane retroakt. djelovanja ubraja se među opća pravna 
načela admin. sudstva, > Jeaneau str. 92 i d., Letourneur str. 37—8. 

*1 Samo faktički mnogi retroaktivni upravni akti, koji ne vrijeđaju ničije pravo 
ili pravni interes, ostaju na snazi, jer nitko ne pokreće upravni spor. 

22 Govori se o povredi nadležnosti ratione temporis. Prvi put je nezakonitost retro- 
aktivnog upravnog akta opravdavao povredom nadležnosti ratione temporis vladin po- 
vjerenik 'Teissier g. 1907. pred Drž. savjetom (u stvari Le Bigot). Radilo se o ovlačće- 
nju imenovanja i T. je izvodio, da je to ovlašćenje vremenski ograničeno, da je javni 
organ nenadležan ratione temporis, da rerroaktivno imenuje. Iza toga to shvaćanje 
prihvaća znatan dio teorije, a naročito razrađuje Jeze. U novije vrijeme značajni izvod 
o nenadležnosti ratione temporis u raspravi Auby. 

I u našem jugoslavenskom pravu nema neke izrične zakonske odredbe, 
koja bi zabranjivala retroaktivne upravne akte (a ta se zabrana ne može 
prosto izvesti iz zabrane donošenja retroaktivnih pravnih propisa), no 
takvu objektivnu zabranu (bez obzira da li upravni akt vrijeđa subjek- 
tivna prava ili pravne interese) treba uzeti i za naše pravo, i to iz sličnih 
razloga, kako se to opravdava u Francuskoj. 


Mogu se, naprotiv, donositi retroaktivni upravni akti, kad ih zakon 
izrijekom dopušta. Po istom tom načelu legalnosti donose se mnogo- 
brojni retroaktivni upravni akti u izvršenju sudske odluke, kojom je kao 
nezakonit poništen raniji upravni akt. Slično retroaktivno djelovanje su- 
srećemo u određenim slučajevima opozivanja upravnog akta ili kad se on 
oglašava ništavim. Tu se radi o aktima, koji zakonski realiziraju neki 
raniji akt sa svrhom, da uklone nezakonitost tog ranijeg akta. Ti akti 
imaju deklaratorno značenje i retroaktivni su po samoj svojoj prirodi 
(njihova retroaktivnost ne zavisi od volje donosioca akta). Slično djeluje 
retroaktivno po samoj svojoj prirodi takav upravni akt, koji u odnosu 
prema nekom ranijem upravnom aktu ima značaj suspenzivnog ili rezo- 
lutivnog uvjeta. 


Da li se može samo zakonom podijeliti ovlašćenje na donošenje retro- 
aktivnih upravnih akata, slično kao što samo zakon može dati reiroaktiv- 
nu snagu nekom pravnom propisu? Držim, da takvo puno izjednačavanje 
nije ispravno.“ Ako se uzme na um, da se određivanjem retroaktivnog 
djelovanja upravnog akta rješava pitanje nadležnosti donosioca toga 
akta, onda svaka pravna norma, koja može propisivati nadležnost nekog 
Grgana, može i propisivati mogućnost donošenja retroaktivnih upravnih 
akata. No kako podzakonski pravni propisi vrlo često ne mogu regulirati 
pitanje nadležnosti, ne mogu ni regulirati pitanje retroaktivnosti. 


8. Produženo pravno djelovanje — anticipirani upravni akt 


Obrnuto retroaktivnom djelovanju, upravni akt ovdje prolongira svoje 
djelovanje, — njegovi pravni efekti imaju nastupiti kasnije, nego što bi to 
trebalo normalno da bude. Francuski Državni savjet je to pitanje naj- 
više rješavao kod anticipiranog postavljenja službenika (otpusta i drugih 
služb. odnosa) u opreci prema retroaktivnom postavljenju. Dok bi se kod 
retroaktivnog postavljenja imalo smatrati, da je službenik postavljen u 
ranije vrijeme, nego što je faktički došlo postavljenje; kod anticipiranog 


23 Pritom franc. Drž. savjet često ni ne traži, da je ta retroaktivnost i izrijekom 
u zakonu propisana, već mu je dovoljno, da se to dade izvesti iz same svrhe zakona 
(Auby nav. članak str. 45). — U praksi se javljaju i slučajevi, da zakon daje retro- 
aktivnu snagu i takvom upravnom aktu, koji je već stupio na snagu. Dok je jedan dio 
francuske teorije (naročito Carrć de Malberg) oštro pobijao takvo postupanje, sam 
franc. Drž. savjet odbacuje tužbe protiv takve retroaktivnosti. 


#4 Tako na pr. Dupeyroux str. 231, Auby nav. članak str. 44. 

postavljenja imalo bi to da vrijedi tek u budućnosti (obično u cilju, da 
osigura kandidatu neko mjesto, koje još nije upražnjeno). 

Jedan dio francuske teorije (naročito Jčze) zabacuje takve anticipirane 
upravne akte s jednakim načelnim obrazloženjem kao i retroaktivne, — 
s nenadležnošću »ratione temporis«, Međutim Auby u svojoj duhovitoj 
analizi ove nenadležnosti ispravno ističe,%* da se ovdje ne radi o tome, 
da donosilac anticipiranog akta poseže u nadležnost svog nasljednika, 
već da li akt ima pravilne motive. Po mom mišljenju, kod anticipiranog 
upravnog akia postavlja se čitavo pitanje slično kaco i kod dodavanja 
aktu suspenzivnog uvjeta, — što se može pravilno riješiti samo od slučaja 
do slučaja. — Sama praksa francuskog Državnog savjeta nije kod antici- 
piranog upravnog akta razvila takvo opće i strogo načelo zabrane kao 
kod retroaktivnog, koje bi načelno branilo donosiocu upravnog akta, da 
vremenski produži njegove pravne efekte. 


9. Utrnuće (prestanak) djelovanja (važenja) upravnog akta 


Najnormalniji slučaj utrnuća djelovanja upravnog akta je slučaj, kad 
je iscrpljeno ono ovlašćenje ili dužnost, koje je akt propisao. U životu 
se javljaju mnogobrojni upravni akti, koji ne reguliraju neko trajno 
pravno stanje. već samo određuju neko ovlašćenje ili dužnost, koji pre- 
staju njihovim izvršenjem. S obzirom na to vrlo je važno razlikovati, da 
li se aktom zasniva neki trajni pravni odnos ili samo ovlašćenje ili du- 
žnost, koji se konzumiraju jednokratnim ili višekratnim izvršenjem. 


Sličnu situaciju susrećemo u slučaju nastupa rezolutivnog uvjeta, od- 
nosno kad pređe određeni vremenski rok, kao i u slučaju opoziva zbog 
neostvarenja.?* Razlika između tog opoziva i prva dva slučaja je u tome. 
što se kod opoziva mora donijeti posebni akt, kojim se opozivlje ranije 
podijeljeno ovlašćenje. 

Posebni je slučaj utrnuća (koji nastupa naročito kod raznih dozvola), 
da se lice, kome je podijeljeno ovlašćenje, odrekne ovoga ili se naprosto 
uopće njime ne posluži u određenom roku. Taj slučaj ima svojih osobina, 
ali je pretjerano. kad se načelno poriče, da bi uopće. mogao biti razlogom 
utrnuća.?7 


Dalji je normalni slučaj utrnuća djelovanja akta, kad u slučaju strogo 
ličnih ovlašćenja ili dužnosti umre njihov nosilac. I budući da su subjek- 


*5 Nav. članak str. 59. 

28 Kad se akt može opozvati, jer ovlašćeno lice nije ispunilo i neku dužnost, spo- 
jenu s tim ovlašćenjem. Institut se mnogo primjenjuje u njemačkoj upravnoj praksi, 
— o njemu pobliže Kormann str. 403 i d., Ipsen str. 163 i d. 

27 Kako to na pr. tvrdi Otto Mayer, sv. 1, str. 252. 

tivna prava upravnopravnog odnosa vrlo često strogo lične prirode,?5 to 
tako utrnuće nije nipošto rijetko. Pritom može tako utrnuće biti povo- 
dom za donošenje novog upravnog akta,?? Slično utrnuće susrećemo u 
slučajevima t. zv. realnog upravnog akta, kojega je neposredni predmet 
neka stvar, a ta ili prestaje postojati ili izgubi svoj pravni značaj. 


Upravni akt prestaje vrijediti, kad ga nadležni organ, uz potrebne za- 
konske uvjete, izrijekom stavi izvan snage. S pravnog gledišta to su naj- 
važniji i najinteresantniji slučajevi prestanka upravnog akta, a tako stav- 
ljanje izvan snage je vrlo različno i može se razlikovati s raznog gledišta. 
Prije svega treba razlikovati, da li ovo stavljanje izvan snage djeluje sa- 
mo ex nunc, ili ex tunc: u prvom slučaju se zadržavaju sve pravne po- 
sljedice, koje su nastale do momenta stavljanja akta izvan snage, a samo 
se za budućnost onemogućuje njihovo djelovanje, dok se u drugom slu- 
čaju načelno poništavaju i pravne posljedice, koje je već proizveo taj 
akt.50 


Upravni akt se može stavljati izvan snage zbog nezakonitosti, neopor- 
tunosti ili iz drugih razloga: u toku redovnog upravno-instancionog puta, 
u upravnom sporu, ili izvan toga (bilo povodom vanrednih pravnih lije- 
kova ili u naročitim slučajevima); na prijedlog stranke odnosno zaintere- 
siranog lica ili po službenoj dužnosti (bilo od istog organa ili od nekog 
drugog organa). S pravnog gledišta su sva ta razlikovanja vrlo važna i o 
svemu tome bit će još pobliže govora u vezi s problemom pogrešnog 
upravnog akta i pravnosnažnosti (naročito opozivanje). 


Od stavljanja izvan snage pojedinog upravnog akta sudskim ili uprav- 
nim aktom, treba strogo razlikovati slučaj, kad se općenito zakonom (na 
zakonu osnovanim propisom) zabranjuje vršenje određenih ovlašćenja, pa 
se ujedno proglašuju ukinutim i sva takva, ranije podijeljena ovlašćenja. 
Posljednje se ne razumijeva već samim takvim načelnim zabranjivanjem 
za budućnost, već se to mora izrijekom normirati. Zakon, koji za buduć- 
nost zabranjuje vršenje određenih ovlašćenja, može ovlastiti, da se (pod- 
zakonskim normativnim aktom općenito ili upravnim aktom individu- 
alno) ukidaju takva ranije podijeljena ovlašćenja, — u tom slučaju ukida 
se ranije ovlašćenje tek donošenjem takvog akta. 


** O tome moje Upravno pravo FNRJ, str. 107. 

*? Na pr. umre imalac neke radnje i da bi se omogućilo dalje vođenje te radnje, 
treba donijeti novi akt. ' 

30. Naš ZUP dosljedno razlikuje ovo dvoje i prema našoj već uvriježenoj termino- 
logiji govori u prvom slučaju (ex nunc) o ukidanju, a u drugom (ex tunc) o poništa- 
vanju. — U inače vrlo razvijenoj francuskoj terminologiji ne vrši se takvo konzekventno 
razlikovanje, pa se često pod »retirer« ili »rapporter« razumijeva i ukidanje i poni- 
štavanje; ali neki (bilj. br. 82 pod toč. VL.) predlažu, da se termin »retrait« rezervira 
za poništavanje, a »revocation« ili »abrogation« za ukidanje. 


V 


POGREŠNI UPRAVNI AKT! 


1. Što znači pogrešnost akta 


Pogrešnost znači prije svega protivupravnost, da je povrijeđen bilo 
«koji zakoniti pravni propis, bilo koja općepravna norma. No pogrešan je 

i upravni akt, koji vrijeđa i neku, zakonito podijeljenu internu normu, 
generalnu instrukciju ili konkretni nalog. Pogrešnost obuhvaća dalje i 
nepravilnost, u tom smislu, da akt doduše nije protivupravni (ne vrijeđa 
nikakav pravni propis), ali vrijeđa opći društveni interes ili je ne- 
oportun. 

No u pravnoj literaturi uzima se i pogrešnost u užem smislu, i to u 
dva smisla. Jednom se pod tim razumijeva samo protupravni upravni 
akt, t. j. koji nije samo sadržajno nevaljan ili neoportun, nego upravo 
vrijeđa neki pravni propis. Tako postupa naročito pravnoformalistička 
struja u pravnoj nauci.? Opasnost je takvog pravnoformalističkog posma- 
tranja, da se sadržajno nevaljanim aktima daje maska valjanog i isprav- 
nog akta. Drugi uzimaju pogrešan upravni akt u opreci prema nezakoni- 
tom (protivupravnom) upravnom aktu, t. j. takav akt, koji doduše ne vri- 
jeđa neki pravni propis, no koji sadržajno nije određeni predmet, naro- 
čito neko diskreciono pitanje, pravilno riješio. 

Ali obuhvaćajući pogrešnost u uvodno opisanom, širokom smislu, ne 
ćemo zaboraviti, da pogrešnost u protivupravnosti ima drukčije pravne 
sankcije negoli druge griješke. Jednako je razumljivo, da se pravno treti- 
ranje problema pogrešnog akta najviše koncentrira na protivupravne 
griješke. 

Znači, samo zamrsiti pojmove, kad se pogrešnim smatra samo akt s 
takvom griješkom, koja je od utjecaja na samo važenje akta. Pojam po- 
grešnosti ne može se vezati samo s tom sankcijom, jer on može imati i 
druge pravne sankcije, pa i biti uopće bez takve sankcije. Posve bezna- 
čajne griješke, pa i one protivupravne, nemaju uopće nikakvih sankcija; 
drugi neki pogrešni akti su bez utjecaja na samo važenje akta (upravni 
akt ostaje u cijelosti na pravnoj snazi), već izazivaju samo neki drugi 
pravni efekt (na pr. naknadu štete ili neke disciplinske mjere). Na pr. 
upravni akt, kojega je griješka u tome, što je povrijedio neku internu 
direktivu, ne će se često moći staviti izvan snage, već će se eventualno 
protiv njegova donosioca disciplinski postupiti.? 


! Fehlerhafter Verw.akt, acte irrćgulier. 

2 Tako naročito Kelsenova škola, — Kelsen već u nav. članku, str. 47 i d., Merkl 
Allg. Verw.recht str. 192. 

š Zato je i vrlo nezgodno, kad jedan dio njemačke pravne teorije mjesto o pogre- 
šnosti (Fehlerhaftigkeit) upravnog akta govori o Giiltigkeit ili obrnuto o Ungiltigkeit. 
Treba se čuvati od prenošenja te neprikladne terminologije, koja se i u njemačkoj 
literaturi ispravno kritizira (tako Kormann str. 209, Walter Jellinek str. 254, Forsthoff 
str. 186). Stvarno se tu radi o neumjesnom prenošenju terminologije o građanskoprav- 
nom poslu: ungiiltig u smislu unwirksam (bez djelovanja). 

2. Razlozi pogrešnosti i djelomična pogrešnost upravnog akta 


Iz prednjega izlazi, da razlozi, zašto je upravni akt pogrešan, mogu 
biti vrlo različni. Za pravno rezoniranje ima naročito značenje svrstava- 
nje razloga nezakonitosti. U pravnoj teoriji se, što se toga tiče, vrše vrlo 
različna sistemaliziranja. Lično smatram relativno najprikladnijim takvo 
sistematiziranje u pet grupa:* 1. nenadležnost, 2. formalna i procesna 
griješka, t. j. formalna griješka samog upravnog akta i griješka u proce- 
duri, na osnovu koje je on donesen, 3. griješka u činjeničnom stanju, 4. 
povreda materijalnog sadržaja pravnog propisa i 5. nezakonitost u cilju 
ili svrsi. 

Moguća je i djelomična pogrešnost u upravnom aktu. To je od naro- 
čite praktične važnosti pri poništavanju upravnog akta, jer će se u tak. 
vom slučaju sankcija pogrešnosti odnositi samo na taj pogrešni dio, a 
sam će upravni akt odnosno preostali dijelovi upravnog akta ostati ne- 
dirnuti. To biva naročito, kad se pogrešnost ne odnosi na sam dispozitiv 
upravnog akta, već je na pr. samo pogrešno u upravnom aktu podijeljena 
uputa o pravnom lijeku (u tom će slučaju griješka u uputi biti samo od 
utjecaja na pitanje o ulaganju pravnog lijeka, ali bez utjecaja na dispo- 
zitiv upravnog akta). Inače u pravilu griješke, koje se odnose na dispo- 
zitiv, usko su povezane s čitavim aktom, tako da pogrešnost jednog di- 
jela utječe na čitav akt, — praktički izraženo, čitav akt se kao pogrešan 
mora staviti izvan snage. Drukčije, kad dispozitiv upravnog akta ima 
više dijelova bez unutrašnje uske povezanosti, kao naročito u slučaju, 
kad je istim upravnim aktom riješeno o različnim pravnim odnosima, 
tako da su faktički jednim upravnim aktom riješeni razni predmeti, koji 
su se mogli svaki za sebe i zasebno riješiti posebnim upravnim aktima. 
Tu je griješka jednog dijela akta bez utjecaja na ostale dijelove akta, a 
izvan snage se stavlja samo onaj pogrešni dio. Pogotovu se može ništiti 
kao nezakonito retroaktivno djelovanje upravnog akta, a da sam akt 
ostaje na snazi? 


O posebnom pilanju, kako utječu nezakoniti dodaci na sam upravni 
akt, raspravljeno je već naprijed pod toč. III-4. 


3. Pravne posljedice (sankcija) pogrešnosti 


Najradikalnija i najjednostavnija bi bila sankcija pogrešnosti upravnog 
akta, da takav akt ne bi uopće mogao stupiti na snagu i izazvati pravne 
efekte. Akt ne bi uopće pravno vrijedio. No takva sankcija postoji u da- 
našnjim pozitivnim pravima samo kod najgrubljih griješaka. Inače se 
pogrešni akt mora izrijekom staviti izvan snage, — bilo da se poništi ili 
izmijeni. Sankcija pogrešnosti je ovdje sama egzistencija upravnog akta, 


* Pobliže moje Upravno pravo FNRJ, str. 166 i d. 
5 Interesantan takav primjer iz prakse franc. Drž. savjeta kod Dupeyrouxa str. 175. 


59 


Pritom iskrsava čitav niz pitanja, od čega zavisi efikasnost ove sank- 
cije, kao na pr. koji organ vrši stavljanje izvan snage pogrešnog akta, 
naročito da li može takav akt opozvati i onaj isti organ, koji ga je i do- 
nio; vrši li se takvo poništavanje samo na nečiji zahtjev ili i po službenoj 
dužnosti; tko je ovlašćen da pokreće zahtjev za stavljanje izvan snage 
pogrešnog akta, pri čemu je vrlo važno, da se osigura takvo pobijanje 
interesiranim licima; uvjeti takva pobijanja, naročito u kom se to roku 
mora učiniti i t. d. Pri čitavom ovom pitanju ima naročito značenje ra- , 
zlikovanje između akata, koji propisuju dužnosti, od akata, koji podje- 
ljuju ovlašćenja. Kod prvih će se sam adresat akta brinuti za njihovo 
pobijanje, kod drugih treba omogućiti pravni lijek od nekog državnog 
organa, — kako to pozitivno jugoslavensko pravo dosljedno provodi i u 
upravnom postupku i u upravnom sporu. 


Pri stavljanju akta izvan snage stvar je jednostavna, kad se takav akt 
nije još uopće počeo izvršavati; no stvar se komplicira, kad je taj akt 
već izvršen. Ako je u takvom slučaju stranka, protiv koje je akt izvršen, 
pretrpjela štetu, mora joj se ova reparirati, — što predstavlja onda poseb- 
nu sankciju za pogrešni upravni akt. 

Dalji mogući pravni efekt pogrešnog akta je dužnost naknađivanja na- 
stale štete, — kojega smo primjer naprijed vidjeli. 


Ovamo ide i odgovornost lica, koje je koncipiralo ili donijelo akt, — 
naročito takva krivična ili disciplinska odgovornost. Pritom su moguće 
i neke mjere protiv samog organa, koji je donio pogrešan akt. 


Problematika sankcija pogrešnog upravnog akta ima nekih dodirnih 
točaka s istim pitanjem kod građanskopravnih (privatnih) akata. Ali ta 
problematika ima i svojih jakih osobina, koje proizlaze iz bitnih razlika 
između upravnog i građanskopravnog akta, a napose iz: a) naprijed (toč. 
IV-3) razloženog načela predmnjeve pravovaljanosti upravnog akta i b) 
što je na uvažavanju pogrešnosti upravnog akta i provođenju odnosnih 
sankcija zainteresirano čitavo društvo, — to je u javnom interesu, a ne 
samo u interesu stranaka. Zato se načela o sankcijama pogrešnih građan- 
skopravnih akata smiju samo s najvećim oprezom prenositi i na pogre- 
šne upravne akte. Svakako je jedan dio pravne teorije (kao na pr. Kor- 
mann) i došao djelomično do krivih zaključaka, što je odviše izjednačio 
problematiku upravnog akta s građanskopravnim aktom. Što je rečeno za 
sankcije pogrešnog upravnog akta, vrijedi općenito za čitavu problema- 
tiku pogrešnog upravnog akta. 

Sankcija pogrešnog proiivupravnog akta posljedica je te protivuprav- 
nosti. Zato se ne može postaviti pravilo, da je ta sankcija samo tamo, 
gdje ju otvara zakon. Bliža je istini Jezeova formula, da u javnom pravu 
griješka ima u pravilu sankciju, dok da je u privatnom pravu takva sank- 
cija, u nedostatku zakona, izuzetak.# Svaki razvijeniji pravni poredak 
razvija vrlo nijansirane sankcije za pogrešni upravni akt. Ispravno se u 


% Jeze, knj. I, str. 86, članak u RDP g. 1913., str. 310. Po njemu je i neispravno 
tvrditi, kako za javno tako i privatno pravo, da bez zakona nema sankcije. 

teoriji ističe,“ da se pritom ne smije ograničiti na čistu logiku, kao da 
sankcija pogrešnosti samo logički proizlazi iz same prirode pogrešnosti: 
bitni element, koji utječe na sankciju, jest težina počinjene griješke, kao 
i važnost, općeg ili individualnog, interesa. 

Ispravci tehničkih griješaka. Naročito mjesto imaju griješke, kojih je 
osobina u tome, da se mogu jednostavno ispraviti, a da ne treba zbog 
toga i aki stavljati izvan snage.5 Za razliku od pogrešnosti može se ovdje 
govoriti o neispravnosti ili neurednosti.? — Ovi ispravci nisu vremenski 
ograničeni, a pogotovu nisu vezani uz zahtjev stranke (oni se vrše ili po 
službenoj dužnosti ili na zahtjev stranke). Njima se ne stvara ništa novo, 
već samo ispravlja očigledna griješka. Na taj način se ovi ispravci bitno 
razlikuju od dopunjavanja akta, i predstavlja grubu nezakonitost, kad se 
posljednje vrši u obliku i pod izgovorom opisanog ispravljanja akta. 


4. Bitne i nebitne griješke 


Nebitne griješke nemaju pravnih posljedica, preko njih se prelazi, kao 
da ih ni nema. Za svako ljudsko djelovanje, osobito djelovanje upravnog 
aparata, ne može se tražiti apsolutno i besprijekorno postupanje, — uvijek 
će biti griješaka, do kojih nužno dolazi zbog potrebe ekspeditivnijeg rje- 
šavanja. Važno je pritom samo to, da su takve griješke ostale bez utjecaja 
na valjanost upravnog akta kao takvog; drugim riječima, da bi odnosni 
upravni akt i bez tih griješaka bio isti. 

Nebitne griješke su od naročitog praktičnog značenja u pitanju egzi- 
stencije samog upravnog akta: kad se na njih naiđe u toku postupka oko 
poništavanja akta, one se prosto toleriraju, polazeći s gledišta, da su bez 
svakog utjecaja na valjanost upravnog akta,!? Što se tiče slučajeva neza- 
konitosti, to se nebitne griješke razmjerno najviše javljaju kod formalnih 
griješaka samog akta i griješaka u proceduri, na osnovu koje je donesen 
akt. Postupanje kontrole zakonitosti u pojedinim zemljama u pitanju 
uvažavanja nebitnih formalnih griješaka dosta se razlikuje; jednom ta 
kontrola vrlo strogo i slabo uvažava nebitne griješke, dok je druga mno- 
go blaža i tolerantnija.!! 


7 Jeze, knj. I, str. 73 i d. Tu je dobro kritizirano — ne znam, da li svijesno — logi- 
cističko postupanje u tome pitanju (niže pod toč. 8). 

8 Prema _ZUP-u se o ispravci takvih netočnosti donosi poseban zaključak, protiv 
koga je dopuštena posebna žalba (čl. 218 st. 2-3). 

? Kormann govori o Wortberichtigung (str. 214). »Ispravljanje ne stvara ništa, što 
već ne bi prije važilo, ono samo uklanja griješke u ljepoti« (str. 325). 

Kostić (str. 238) govori o neurednim aktima. 

4 U tom smislu franc. Drž. savjet razlikuje irrčgularitćs avec ou sans influence. 

1 Što se toga tiče, razlikuje se na pr. dosta postupanje francuske i američke (SAD) 
sudske kontrole. U rješenjima franc. Drž. savjeta govori se za bitne griješke, da su 
supstancijelne ili esencijelne za razliku od akcesornih ili sekundarnih formalnosti. 
Samo povreda esencijelnih formalnosti dovodi do poništavanja upravnog akta. Praksa 
franc. Drž. savjeta je još i proširila slučajeve, kad se akt zbog formalnih griješaka ne 
poništava, tako a) kad se sami interesenti ne drže formalnosti, b) kad se formalnost 

Ne može se apstraktno utvrditi, koja je griješka bitna, a koja nebiina, 
pa sastaviti neki katalog nebitnih griješaka, — treba od slučaja do slučaja 
ispitati sve faktičke okolnosti i koje je posljedice proizvela griješka. Ista 
griješka može u jednom konkretnom predmetu imati značaj bitne, a u 
drugome nebitne griješke. Griješka, koju općenito uzeto smatramo te- 
škom, može u određenom predmetu imati značaj nebitne griješke, i obr- 
nuto, griješka, koju općenito uzeto smatramo lakom, može u određenom 
predmetu biti bitnom. Na pr. povreda načela saslušanja stranke ili propu- 
štanje, da se u upravnom aktu navede propis, na osnovu koga je donesen, 
predstavlja, općenito uzeto, krupniju griješku, — ali u određenom pred- 
metu mogu se i one smatrati nebitnim. 


5. Konvalidiranje pogrešnog upravnog akta 


Pod konvalidiranjem griješke razumijeva se, da neki kasniji akt ili 
događaj briše tu griješku, tako da se smatra, kao da je akt u času dono- 
šenja bio uopće bez griješke. Takav slučaj imamo naročito kod akata 
s griješkom oborivosti, ako se lica odnosno organi ovlašteni na obaranje 
drže pasivno. No pri pitanju konvalidiranja pogrešnog upravnog akta 
najviše se tretira slučaj (kao pravno najinteresantniji), da li potvrđivanje 
nekog pogrešnog akta može proizvesti tako konvalidiranje. Uzmimo kao 
primjer slučaj, da je akt donio nenadležni organ, a iza toga potvrdi ga 
nadležni. Na tom primjeru odmah i vidimo, da se tu stvarno radi o pro- 
blemu retroaktivnog djelovanja; jer pravi akt je baš taj drugi akt, pa se 
radi o tome, da se tom drugom aktu dade retroaktivno djelovanje.!? Da 
bi mogao upravni akt tako retroaktivno djelovati, potrebno je — kako 
smo već naprijed (toč. IV — 7) razložili — i posebno ovlašćenje pravne 
norme. Gdje nema takva generalnog zakonskog ovlašćenja za retroaktivno 
djelovanje, postavlja se pravilo,!* da pogrešnom upravnom aktu može 
oduzeti griješku i ozdravili ga samo pravna norma, koja je bar istog ste- 
pena s normom, koju je akt povrijeđio (akt, koji je povrijedio zakon, 
može u opisanom smislu samo zakon konvalidirati). 


ne može izvršiti zbog više sile i c) u slučaju naročite hitnosti; osim toga Drž. savjet 
smatra, da se na formalnosti, određene isključivo u interesu administracije, može samo 
ova pozivati (Duez-Debeyre str. 387-8, Laubadčre str. 387—8). — Dosta različna je 
tome praksa američkih (SAD) sudova, kod kojih načelno formalna griješka uvijek po- 
vlači za sobom nevaljanost upravnog akta; dok se s druge strane može takva griješka 
pokriti pristankom interesirane stranke. Odlučno je za takvu praksu shvaćanje, da su 
formalnosti razvijene upravo u interesu stranke (Schwartz str. 180 i d.). 

Naš Zakon o upravnim sporovima izrijekom propisuje (čl. 36 st. 2), da sud upravni 
akt poništava u onom slučaju, kad se »u upravnom postupku nije vodilo računa o pra- 
vilima postupka, koja bi bila od uijecaja na rješenje stvari«. A ZUP (čl. 239 st. 2) 
izrijekom propisuje da drugostepeni organ ima odbiti žalbu »kad ustanovi da je u prvo- 
stepenom postupku bilo nedostataka, ali da su oni takvi da nisu mogli imati utjecaja 
na rješenje stvari«. 

12 Tako ispravno velik dio franc. teorije, naročito Joze (tako na pr. u RDP g. 1944. 
str. 336 i d.). 

18 Antoniolli str. 214. 

Poseban je slučaj konvalidiranja griješke, kad na to pristanu zaintere- 
širane stranke. Teoretski i načelno, moglo bi se ovo dopustiti samo u 
stvarima, s kojima stranke slobodno disponiraju (neka je na pr. formal- 
nost propisana isključivo u interesu stranaka, koje se mogu nje uvijek od- 
reći); praktički ide to mnogo dalje, jer stranke time, što se uzdrže od 
pobijanja upravnog akta, stvarno osnažuju taj akt. Tipičan slučaj takvog 
konvalidiranja, koji predviđa sam zakon, normira ZUP u čl. 268 st. 4 
(naprijed pod II u tekstu kod bilj. 34). 


6. Pogrešnost akta, u kome se vrši diskreciona ocjena 


Griješke u takvom aktu predstavljaju, s više razloga, poseban problem. 
koji je potrebno posebno osvijetliti. 


a) Pravna značajka diskrec. ocjene 


Bitno je kod diskrec. ocjene, da se zakon (pravni propis) svijesno uz- 
držao od određenog reguliranja (razne mogućnosti, koje dolaze u obzir, 
s njegova su gledišta od jednake vrijednosti) i ovlastio svog primjenji- 
vača, da prema svom shvaćanju izabere onu mogućnost, koja najbolje 
odgovara potrebama konkretnog slučaja. 

Karakterističnost ovog biranja najbolje se uočuje, ako se ono usporedi 
s druga dva oblika slabije vezanosti primjenjivača pravnog propisa: kad 
je pravna norma nejasna, te se do njena smisla mora doći posebnim tuma- 
čenjem, i kad ima zakonska praznina, pa se mora stvoriti posebno pravno 
pravilo. | kod interpretacije pravne norme iskrsava pred očima interpre- 
tatora više mogućnosti, ali on ne bira između njih prema vlastitom shva- 
ćanju, već mora uzeti ono, što je u intenciji same te pravne norme, — on 
mora pogoditi upravo ono, što ima na umu sama pravna norma. Inter- 
pretator pritome djeluje doduše u povodu nekog konkretnog slučaja i za 
njega, ali utvrđujući pravi smisao odnosne pravne norme, on je tumači 
općenito, kako ona ima vrijediti za sve srodne slučajeve. Interpretirati 
pravnu normu znači utvrditi, što ta norma in apstracto propisuje. — U 
slučaju zakonske praznine pronalazač pravnog pravila stvarno sam bira 
između više mogućnosti; za razliku od interpretacije, njegovo rješenje 
nije unaprijed određeno i ne radi se apriori o jednom samo mogućem 
rješenju. Ali, slično interpretaciji, pravno pravilo se ne pronalazi isklju- 
čivo s obzirom na konkretni slučaj, već se apstraktno misli na sve isto- 
rodne slučajeve, — pri čemu je osnovno pitanje, kako bi sam zakonodavac 
postupio, kad bi to regulirao. I pošto je jednom postavio takvo pravno 
pravilo, njegov je kreator, načelno i idejno, njime vezan za buduće, isto- 
rodne slučajeve, — baš kao i interpretator. Ni jedan ni drugi ne mogu tu 
postupati u jednom slučaju ovako, a u drugom onako. 

Kod diskrec. ocjene vrši se s jedne strane biranje između više moguć- 
nosti, a s druge strane se to čini strogo konkretno i individualno s obzi- 

rom na potrebe svakog pojedinog slučaja. Za razliku od interpretacije 
vršilac diskrec. ocjene ostvaruje vlastito shvaćanje, a za razliku od obo- 
jega (interpretacija i pronalaženje pravnog pravila) kod diskrec. ocjene 
težište je posve na konkretnom slučaju. Za vršenje diskrec, ocjene nije 
samo odlučno, da se bira između više mogućnosti, već da se to biranje 
vrši uvijek iznova s obzirom na potrebe pojedinog konkretnog slučaja. 
I zato se vršilac diskrec. ocjene, u načelu, jednim načinom biranja ne 
veže za druge slične slučajeve; rješenje po diskrec. ocjeni nema značaja 
presedana za buduće slične slučajeve, kao što je to kod interpretacije 
i pronalaženja pravnog pravila. 

U cijelosti se kao pravna značajka diskr. ocjene može označiti biranje 
između više mogućnosti, koje su apstraktno i generalno unaprijed odre- 
đene kao jednako vrijedne, i da se to biranje vrši strogo konkretno i 
individualno od slučaja do slučaja, i to prema shvaćanju organa, koji 
vrši diskrec. ocjenu. 

Naročito treba odbaciti shvaćanje (koje se nekoć pronosilo u teoriji), 
kao da bi bilo najbitnije u pojmu diskrec. ocjene, da se organu pri dono- 
šenju akta ne suprotstavlja nikakvo subjektivno pravo pojedinca. Čim i 
ukoliko ima subjektivnog prava, ne može se više djelovati po diskrec. 
ocjeni; ali ne može se postaviti i obrnuto pravilo, da bi diskrec. ocjena 
svagdje ondje postojala, gdje nema više subjektivnog prava, budući da 
se vezanost vrši samim objektivnim pravom. 

Sama diskrec ocjena, dok se pravilno vrši, ne kreće se više u sferi 
legalnosti. Organ odreduje tu svoje postupanje po drugim mjerilima. To 
mogu biti razna mjerila ili momenti: ekonomski, socijalni, pravičnost, 
može se čak analogno uzeti i koje pravno načelo (koje ovdje nije impe- 
rativne prirode). Čitavo to postupanje označuje se kao postupanje po 
oportunosti (shodnosti). U tome smislu se suprotstavlja postupanje pre- 
ma zakonitosti postupanju prema shodnosti i ističe, da se vršilac diskrec. 
ocjene kreće u sferi shodnosti. Što je shodnije, postojano se mijenja, i to 
ne samo od vremena do vremena, nego i od slučaja do slučaja; i baš 
s obzirom na ovo stalno mijenjanje pravna norma se uzdržava od reguli- 
ranja i prepušta rješenje svom primjenjivaču. 


b) Vršenje diskrec. ocjene prema interesu javne službe i službenoj 
dužnosti 


Slobodno kretanje vršioca diskrec. ocjene posve je druge prirode od 
slobodnog kretanja privatnog lica. Pojedinac djeluje u svom privatnom 
interesu, javni organ samo u javnom interesu, ili, kako se to voli izraža- 
vati moderna francuska teorija, u interesu funkcioniranja javne službe, 
odnosno da se javni organ mora rukovoditi onom svrhom, koju je imao 
zakon na umu, kad mu je dao ovu nadležnost. Bernatzikova formula: 
»čini, što držiš, da je u javnom interesu« stalna je direktiva i pri vršenju 
diskrec. ocjene. Izbor između više mogućnosti ne vrši vršilac diskr. ocje- 
ne kao privatnik po svojoj miloj volji, već samo kako po njegovu shva- 
ćanju to leži u javnom interesu. U tom smislu se opravdano govori, da 

diskrec. ocjena mora biti vršena kao dužnost (das pflichtmiissige Ermes- 
sen). Službeno lice i pri vršenju diskr. ocjene mora vršiti svoju službenu 
dužnost; razlika je prema djelatnosti, koja je zakonom strogo vezana, što 
sadržaj dužnosti kod vršenja diskr. ocjene utvrđuje sam njen vršilac, dok 
mu to u slučaju pravne vezanosti određuje sam zakon (pravni propis). 
Baš okolnost, što je pravna norma ostavila javnom organu ovo slobodnije 
kretanje, obvezuje taj organ na uvećanu pažnju, da djeluje u korist dru- 
štva (javnog interesa). 

U tom se smislu govori, da vršenje diskr. ocjene ne znači samovolju. 
Samovoljno postupati znači pokretati se momentima stranim javnom inte- 
resu, znači ispasti iz kruga javne funkcije, i raditi po ličnoj volji. Takvo 
samovoljno djelovanje ne protivi se samo ideji vršenja prava, već i sa- 
mom pojmu javnog organa. Vršenje diskr. ocjene ne smije biti samovolja. 
Vršilac diskr. ocjene ima se rukovoditi momentima stvarne oportunosti. 
Kao što se oportunost bitno razlikuje od legalnosti, tako se i razlikuje 
od lične samovolje ili arbitrarnosti. Kod legalnosti je odlučna volja za- 
kona, kod arbitrarnosti lična volja, a kod oportunosti odnosna konkretna 
situacija: treba izabrati onu mogućnost, koja prema konkretnoj situaciji 
najviše odgovara interesima javne službe. Diskr. ocjena znači, prema 
tome, više vladu samih stvari negoli ličnu vladu: ne odlučuju ni pravne 
norme, ni ljudi, već prvenstveno sam stjecaj stvari. Ako je kod legalnosti 
značajna gencralnost, kod arbitrarnosti subjektivnost, onda je kod diskr. 
ocjene značajna konkretnost slučaja, 


Kad javni funkcionar, vrijeđajući osnovna načela svoje dužnosti, 
ispada iz uloge javnog organa i djeluje samovoljno, njegovo je djelo ne- 
zakonito (a ne samo neoportuno). U državi s razrađenim pravnim po- 
retkom, svaka grublja samovolja, svaka teža povreda službene dužnosti 
predstavlja i povredu pravnog poretka odnosno nezakonitost. I takav se 
akt, ma kako se on pokrivao tobožnjim vršenjem diskr. ocjene, poni- 
štava s razloga nezakonitosti, 


c) Griješka nezakonitosti 


Već je opetovano razložena pogrešnost i štetnost koncepcije slobodnog 
akta u cjelini. U svakom aktu, u kome se vrši diskr. ocjena, ima odre- 
đenih pravno vezanih dijelova, na koje se protežu sankcije protivuzako- 
nitosti. Koja su takva pitanja zakonitosti, koja dolaze načelno pod udar 
kontrole legalnosti? Takvih griješaka nezakonitosti ima dvije vrste: jedne 
su iste kao i kod akata, koji su u cijelosti pravno vezani i gdje se uopće 
ne vrši diskr. ocjena, a druge, koje su svojstvene za akt, u kome se vrši 
diskr. ocjena (one su naročito u protivupravnom vršenju diskr. ocjene).it 


24 U njemačkoj teoriji (naročito Laun i Wal. Jellinek) razvilo se naučanje o poseb- 
nim granicama diskr. ocjene. Iako oštro uperena protiv koncepcije slobodnog akta u 
cijelosti, teorija granica diskr. ocjene ostaje još uvijek pod utjecajem te koncepcije, 
jer posmatra diskr. ocjenu kao zasebnu, samostalnu kategoriju, kojoj treba samo po- 


5 RAD sti 65 


Važno je pritome zadržati na umu, da i te druge griješke predstavljaju 
objektivnu protivupravnost. 

Među prvonavedena pitanja ide prije svega pitanje nadležnosti i s time 
povezano pitanje, da li je organ uopće ovlašćen da vrši diskr. ocjenu. 
U diskr. ocjeni organa može ležati, da li će reki predmet pozitivno ili 
negativno riješiti, ali organ se ne može po svojoj diskr. ocjeni proglasiti 
nadležnim odnosno nenadležnim. Ako se organ u predmetu, koji može po 
diskr. ocjeni pozitivno ili negativno riješiti, proglasi nenadležnim, onda 
je načelno ovo baš takva protivuzakonitost, kao i kad se proglašuje ne- 
nadležnim u predmetu, koji je pravno strogo vezan. 

Od naročitog je praktičnog značenja shvatiti, da opći procesni propisi 
vrijede načelno i za postupak oko donošenja akta, u kome se vrši diskr. 
ocjena.!? I baš tu oni i imaju svoje naročito značenje, jer osiguravaju pra- 
vilno vršenje diskr. ocjene; što veća sloboda odlučivanja, to i veće prak- 
tično značenje procesnih odredaba. Ako propisi o općem upravnom po- 
stupku žele po pojedinim pitanjima isključiti primjenu nekih svojih pro- 
cesnih odredaba za stvari, koje se rješavaju po diskr. ocjeni, onda to mo- 
raju i izrijekom normirati, — u protivnom se pretpostavlja, da ovi pro- 
pisi vrijede i za te stvari. Od naročite je praktične važnosti, da se u po- 
stupku oko donošenja rješenja po diskr. ocjeni respektira načelo saslu- 
šanja stranaka (tu postoji baš česta tendencija, da se uprava toga oslo- 
bodi). Jednako mora i sam akt u stvari, koja se rješava po diskr. ocjeni, 
imati načelno sve formalne i sadržajne potrebe kao i akt u stvari, koja 
je pravno strogo vezana. Što se toga tiče najviše se diskutira pitanje obra- 
zloženja akta, što je već naprijed opisano (pod toč. I1I-3). 

Dalje su vrlo važni materijalnopravni uvjeti, koje postavlja zakon za 
vršenje diskr. ocjene: diskr. ocjena se može vršiti, samo kad su ispunjeni 
određeni zakonski uvjeti. Postojanje tih uvjeta je čisto pitanje legalnosti. 
Kad se u nekoj stvari vrši diskr. ocjena, ima uvijek, u većem ili manjem 
opsegu, materijalnopravnih propisa, kojih se vršilac diskr. ocjene mora 
pridržavati i kojih povreda predstavlja nezakonitost. 

I činjenično pitanje (činjenično stanje) pripada u pitanje legalnosti. 
Činjenice su strogo objektivne. One ili postoje ili ne postoje, a diskr. 


vući pravne granice. (Osim toga je tu posrijedi i staro shvaćanje zakonitosti uprave, 
da zakoni samo ograničuju u načelu slobodnu upravu.) Modernoj teoriji je čitava diskr. 
ocjena negativna i sekundarna pojava utoliko, što može nastati tek onda, kad je pre- 
stala svaka zakonska smjernica. Nije potrebno konstruirati neke posebne granice diskr. 
ocjene, već je važnije produbljavati studij pravnih normi i ukazivati, dokle sve sežu 
smjernice tih normi; svaki akt, u kome se vrši diskr. ocjena, treba rastaviti u njegove 
sastavne dijelove i pritom utvrditi one dijelove, koji su pravno vezani. Teorija o gra. 
nicama diskr. ocjene razlikuje onda između izvanjskih i unutrašnjih granica diskr. 
ocjene. Izraz unutrašnji je pogotovu nezgodan, lako zavodi u bludnju, pa se i mnogo 
kritizira (pobliže o čitavoj teoriji granica diskr. ocjene u mojoj Diskr. ocjeni str. 
397 i d.). 

15 U pravnoj literaturi je naročita zasluga Teznera, što je — obrađujući sistematski 
i na širokoj osnovi pitanje upravnog postupka i diskr. ocjene — stalno ukazivao na unu- 
trašnju vezu između ova dva pitanja. Naš ZUP (čl. 4 st. 3) načelno propisuje, da nje- 
gove odredbe važe »i za slučajeve u kojima je organ ovlašten da u upravnim stvarima 
rješava po slobodnoj ocjeni«. 

ocjena se može pravilno vršiti samo na osnovu valjano utvrđenog činje- 
ničnog stanja i može se odnositi samo na povlačenje zaključaka s obzi- 
rom na objektivno utvrđeno činjenično stanje. Ako činjenično stanje nije 
valjano utvrđeno, ako se diskr. ocjena vrši, bilo da se uzimaju neposto- 
jeće činjenice ili se prelazi preko postojećih, onda to nije pitanje opor- 
tunosti, koje ide u okvir diskr. ocjene, već pitanje legalnosti, koje je 
izvan toga okvira. 

Iz istih razloga nije ni diskr. ocjena slobodno sudačko uvjerenje ili 
slobodno ocjenjivanje dokaza, kao ni odmjerivanje kazne unutar neke 
zakonske stavke. Jednako je neispravno uzimati i t. zv. tehničku ocjenu 
kao naročitu vrstu diskr. ocjene, koja da principijelno izmiče od kontrole 
legalnosti. Uistinu baš tehnička, znanstvena i slična pravila djeluju poput 
pravnih normi. Organ pri tehničkoj ocjeni ne bira prema vlastitom shva- 
ćanju između više mogućnosti, koje su sa zakonskog gledišta jednako vri- 
jedne, već ima posredstvom tehničkog ili stručnog znanja pronaći ono 
određeno rješenje, koje ima zakon pred očima. — Što sve to neki ubrajaju 
u diskr. ocjenu, potječe odatle, što pritom ima mnogo subjektivnog djelo- 
vanja i što se to djelovanje teže kontrolira, — ali to dvoje ne daje još 
samo sobom značaj diskr. stvari. 

Posebno mjesto imaju griješke, koje su specifične pri vršenju diskr. 
ocjene. Amo ide naročito naprijed pod b) razloženi slučaj, kad javni 
fuukcionar ispada iz uloge javnog organa i vršeći samovoljno ocjenji- 
vanje vrijeđa svoju službenu dužnost. Pritom dolaze nesumnjivo u obzir 
snbjeklivni momenti od strane vršioca ocjene. Nije ispravno — kako to re- 
zonira naročito jedan dio njemačke literature! — da se kod nezakonitosti 
smije gledati samo na objektivnopravnu situaciju, da je pitanje krivnje 
službenog lica pravno irelevantno, i da, gdje nema posebne pravne nor- 
me, takva lična krivnja službenog lica ne utječe na pravnu valjanost sa- 
mog akta, donesenog po diskr, ocjeni. Uistinu akt, gdje je službeno lice 
doduše izabralo jednu objektivnim pravom dopustivu alternativu, ali ne 
s obzirom na interese javne službe. već rukovodeći se svijesno stranim 
momentima, napose svojim ličnim momentima, mora biti nezakonit i 
pravno nevaljan. Može se još razumjeti, kad se pri strogo pravno veza- 
nim aktima, gdje pri rješenju dolazi u obzir samo jedna jedina alterna- 
tiva, tvrdi, da je nepotrebno ulaziti u ispitivanje tih subjektivnih mome- 
nata; jer dok službeno lice mora donijeti akt točno određenog sadržaja, 
to da je onda svejedno, koji su ga motivi rukovodili pri donošenju toga 
akta. No pri vršenju diskr. ocjene je stvar posve drukčija: ovdje su 
na pr. nedopustivi subjektivni (lični) momenti izazvali rješenje po alter- 
nativi A, dok bi bez njih došlo do rješenja po alternativi B. S druge 
strane treba priznati, da može postati opasnim, kad kontrola legalnosti, 
naročito kad je vrši sud, suviše ulazi u ispitivanje tih subjektivnih i strogo 
ličnih momenata. Franc. Drž. savjet je svojom klasičnom taktičnošću, 
kojom se općenito odlikuje njegova judikatura, našao tu pravi put: on 


!6 Pobliže o tome u mojoj Diskr. ocjeni str. 427 i d. 

uivrđuje deturneman vlasti na osnovu akta, koji se pobija i saveznog do- 
sijea organa, ali sam ne vrši nikakvo posebno ispitivanje, da bi utvrdio 
krivnju službenog lica (osim toga leret dokaza pada uvijek na onoga, 
koji pobija akt). 

Veliki dio njemačke i austrijske teorije obrađuje rečene specifične gri- 
ješke pri diskr. ocjeni, kao griješke u ocjenjivanju (Ermessensfehler), — 
u pojedinostima se čitava ta teorija može dosta kritizirati." Francuska 
teorija i praksa — pod vodstvom judikature Drž. savjeta — obuhvaća ove 
griješke pretežno institutom dćtournement de pouvoir. 


d) Griješka neoportunosti 


Kontrola, koja je ograničena samo na pitanje legalnosti, ne može za- 
hvatiti griješku neoportunosti, — tako naročito sudska kontrola, Kontrola 
angloameričkih sudova preko »reasonableness« može već zahvatiti i samu 
griješku neoportunosti,!5 samo što su angloamerički sudovi (a naročito 
engleski) vrlo suzdržljivi u toj kontroli. 


No griješku neoportunosti mogu uz određene uvjete zahvatiti drugi 
javni organi (naročito stepenom viši organ uprave), pa zbog griješke ne- 
oportunosti staviti akt izvan snage ili ga čak izmijeniti. Po tome pitanju 
treba načelno razlikovati instanciono rješavanje, koje se vrši povodom 
žalbe, od nadzornog rješavanja. 


Teoretski se razlikuje pravna i interesna žalba: prva se poziva na mo+ 
mente legalnosti, a druga oportunosti, otvarajući novo vršenje diskree. 
ocjene. Općenito uzeto može žalba biti uvijek i interesna, i njenim po- 
vodom može viša instancija iznova vršiti diskrec. ocjenu. Ako zakon želi 
ovo u određenoj materiji ograničiti, mora to i izrijekom normirati, — 
inače se pretpostavlja, da viša instancija može raniju diskrecionu ocjenu 
zamijeniti vlastitom. Posljednje vrijedi naročito za žalbu odnosno instan- 
Ciono rješavanje po austrijskom i sličnim zakonima o upravnom postupku. 


17 Pobliže o čitavoj toj teoriji u mojoj Diskr. ocjeni str. 421 i d. 

18 [ što se toga tiče, to je sredstvo mnogo opsežnije od franc. deturnemana (kako to 
dobro razlaže Tixier: La rčgle de »reasonableness« — RDP g. 1956., str. 2913). 

Prema ZUP-u rješava drugostepeni organ povodom žalbe u potpunosti po svim pita- 
njima, pa može i slobodnu ocjenu prvostepenog organa zamijeniti svojom ocjenom 
(čl. 242 st. 1). No što se tiče potonjeg postavlja ZUP tri veća izuzetka, poglavito u 
interesu samoupravnosti: 1. u određenim poslovima općinskog ili kotarskog organa 
uprave (čl. 242 st. 3) drugostepeni organ ne može poništiti ili izmijeniti prvostepeno 
rješenje zbog toga što smatra, da je prvostepeni organ necjelishodno iskoristio pravo 
slobodne ocjene, — može to učiniti drugostepeni organ, koji je u sastavu istog nar. 
odbora. U određenim takvim slučajevima (čl. 264) može organ neposredno višeg ste- 
pena samo obustaviti rješenje donijeto na osnovu slobodne ocjene, pri čemu meritorno 
odlučenje donosi narodni odbor. 2. Državni organ koji rješava po žalbi protiv rješenja 
samostalne ustanove ili organizacije u poslu, koji je prenijet u njen samostalni djelo- 
krug, ne može poništiti ili izmijeniti pobijano rješenje zbog necjelishodnog vršenja slo- 
bodne ocjene (čl. 244 st. 2). 3. Zbog istog razloga ne može se ni izmijeniti rješenje 
kod određenog rješavanja na osnovu društvenih planova ili propisa o upravljanju opće- 
narodnom imovinom (čl. 295 st. 3). 

Obrnuto pravilo vrijedi za nadzorno rješavanje. Ovo se načelno odnosi 
samo na pitanje legalnosti i ne rješava predmet meritorno, već samo ka- 
satorno. Ako zakon želi nadzornom rješavanju u određenoj materiji dati 
veće ovlašćenje, mora to izrijekom propisati. 


7. Diferenciranje sankcija protivupravnih upravnih akata 


Kako smo već vidjeli!? sankcije pogrešnih, a dosljedno i protivuprav- 
nih, upravnih akata su vrlo različne i ne mogu se svesti na jedan jedin- 
stveni oblik. To nije samo razumljivo, već i neophodno s razloga, što je 
i bitni element, koji utječe na formiranje sankcije, vrlo različan (veličina 
griješke i važnost općeg i individualnog interesa), Za pravno rezoniranje 
vrlo je važno utvrditi i proučiti razne sankcije protivupravnih upravnih 
akata, i to naročito, koje se odnose na samu egzistenciju upravnog akta. 
Samo ako te sankcije strogo diferenciramo, možemo i točno utvrditi nji- 
hove pravne značajke i čitav njihov pravni režim, kao 1 riješiti sva sa- 
vezna pravna pitanja. 

Bilo bi najprostije poći sa samog jezičnog razlikovanja 8nih termina, 
koje daju pravni propisi ili praksa u pitanju pogrešnosti upravnog akta 
i njegove sankcije, i prema tome opisati pravni režim pojedinih sankcija. 
No ta je terminologija vrlo neodređena)?" tako na pr. često dva ili više 
izraza označuju istu griješku odnosno sankciju, dok se drugi put isti ter- 
min upotrebljava u raznom smislu. Poboljšano je to u onim pozitivnim 
pravima, koja imaju zakone o općem upravnom postupku (kao naročito 
Austrijska republika i Jugoslavija) ili druge opće i detaljnije propise o 
upravnom postupku (kao na pr. tirinški zemaljski red), — gdje možemo 
nekako izvesti pravno razlikovanje raznih griješki i njihovih sankcija. 
Inače ostaje dužnost pravne teorije, da ocrta te razne kategorije. 

Teorija u tome može uspjeti samo onda, ako to vrši u najužoj vezi s 
pozitivnim pravnim propisima i postojećom praksom, od kojih i uzima 
čitav materijal, te ga ima prvenstveno uopćiti i sintetizirati. U teoriji?! 
se ukazuje na to, da praksa slabo primjenjuje od teorije povučeno razli- 
kovanje griješaka upravnog akta. Bit će tome više razloga. Ali praksa 
može prihvatiti teoretsko razlikovanje samo onda, ako to bude za nju 
razumljivo i ako to odgovara praktičnim potrebama. Da io poluči, teorija 
ne smije ove kategorije izmišljavati iz nekih apstraktnih ili filozofskih 
ideja, već ih crpsti iz realnosti pravnog života. Takve dvije skroz opreč- 
ne metode primjenjuju na pr. Jčze i Kelsen, i bit će od interesa prikazati 
te dvije razne koncepcije, da bi se vidjelo, da se metafizičkom metodom 


19 Naprijed pod toč. 3. 

% Tako na pr. pokazuje Herrnritt (Grundlehren, str. 282), kako austrijska praksa 
»ziemlich wahllos« primjenjuje izraze ungiltig, unwirksam, absolut nichtig, gesetzwidrisg, 
mangelhaft i t. d. Slično ukazuje i Jčze (knj. I str. 69) na neodređenost izraza nullitć. 
inexistence, inopposabilitć, rćsolution, rescision i t. d. 


4 Tako na pr. Coester str. 44. 

ne može doći ni do kakvih pravno realnih kategorija. Osim toga nam ta 
dva pisca pokazuju antipodne primjere za vrlo detaljirano diferenciranje 
s jedne i strogo uniformiranje sankcija s druge strane. 


Vjeran svome osnovnom načelu, da je za pravnu teoriju najvažnije 
dobra metoda, a ta da je posmatranje činjenica, Jčze i ovo svoje katego- 
riziranje pogrešnih pravnih akata vrši posmatranjem i izvođenjem zaklju- 
čaka iz postojećih činjenica i pojava. Svoje kategoriziranje Jčze vrši za 
pozitivno francusko pravo, ali ono nije bez koristi ni za nadnacionalnu 
pravnu teoriju.?? Naročito nam ono pokazuje, kako se tu može vrlo de- 
taljno diferencirati (Jazeovi slučajevi mogli bi se i umnožiti). Jčze?š kla- 
sificira sankcije pogrešnosti, kako postoje u Francuskoj, redom prema 
njihovoj težini, u osam odnosno devet grupa. 


1. Najteža griješka povlači za sobom nepostojanje akta (inexistence). 
Smatra se, da akt ni ne postoji, pa nema ni potrebe autoritativno ogla- 
šavati ovo nepostojanje. Akt nema pravnog efekta i svako se može, svim 
pravnim sredstvima, na to pozivati, pa je i protiv njega dopustiva pa- 
sivna rezistencija, Griješka ne može nigda konvalidirati, 


2. Kod radikalnog nuliteta (nullitć radicale) akt postoji, dok ga ne 
poništi nadležni organ, — u čemu je biina razlika prema naprijed nave- 
denom nepostojećem aktu. Akt nije doduše bez svakog pravnog efekta, 
ali je taj vrlo prekaran. Svak se može pozivati na tu griješku, griješka 
se može suprotstaviti u svako vrijeme i svim pravnim sredstvima (akci- 
jom ili ekscepcijom) i ne može konvalidirati. 


3. Kod običnog nuliteta (nullitć simple) akt je manje beznačajan od 
slučaja radikalnog nuliteta. Na nulitet se može pozivati vrlo veliki broj 
pojedinaca (svi interesenti); no dok se indirektnim putem (putem eks- 
cepcije) može to činiti u svako doba, direktnom akcijom (zahtjev, da se 
akt kao takav poništi) samo unutar određenog roka. U posljednjem leži 
bitna razlika prema radikalnom nulitetu. 


4. Kod relativnog nuliteta (nullitć relative) akt se može poništiti samo 
na zahtjev određenih interesenata, kojih je broj ograničen. Ne samo di- 
rekina akcija, već i ekscepcija može se vršiti samo unutar određenog 
roka. Griješka može konvalidirati potvrđivanjem (confirmation). Takvi 
slučajevi su na području javnog prava, za razliku od privatnog, rijetki. 


5. Još je slabiji slučaj, kad pored prednjega sudac ni ne mora poništiti 
akt, već ga zakon ovlašćuje, da to čini prema prilikama pojedinog slu- 
čaja. 

6. U daljem slučaju ne radi se više o nulitetu, već da se pogrešni akt 
ne može više suprostaviti (non opposabilitć) određenim pojedincima, 
dok prema svim ostalima djeluje, kao da je bez griješke. Takvo nesuprot- 


** Kategoriziranje vrši Jčze općenito za pravne akte, a ne isključivo samo za 
upravne akte. 

*3 Knj. 1, str. 75 i d., članak u RDP, g. 1912., str. 719 i d., RDP, g. 1913., str. 
294 1 d. 

stavljanje mora ovlašćeni od nadležnog organa tražiti u određenom roku, 
inače griješka konvalidira. 

7. Akt ne gubi sve, već samo neke pravne efekte (privation de cer- 
tains effets). 


8. Akt povlači za sobom novčanu odgovornost službenika, koji ga je 
donio, prema administraciji, ali ima prema trećima sve pravne efekte,?4 


9. Griješke bez svake pravne sankcije. 


Kelsen?* zabacuje načelno pravno diferenciranje protivupravnih grije- 
šaka, što je logična posljedica njegova pravnog formalizma i isključiva- 
nja pravnih sadržajnih elemenata: diferencirati griješke akta prema te- 
žini povrijeđene pravne norme nije po Kelsenu pravno, već čisto poli- 
tičko shvaćanje, koje se mora isključiti iz pravnog rezoniranja. Po Kel. 
senu imaju svi uvjeti, određeni pravnim propisom za donošenje uprav- 
nog (državnog) akta, jednaku vrijednost; pa ako nedostaje ma i jedan od 
tih uvjeta, akt se ne može »pripisati državi« i ništav je. A pitanje, da li 
postoji ništavosl, samo je pitanje pravne logike, o čemu država ne odlu. 
čuje autoritativno, već razum pojedinca. Ništavi akt nije uopće državni 
akt i nema nikakvih pravnih posljedica, a svako može uskratiti njegovu 
primjenu. Ako pozitivno pravo želi nekoj griješci dati manje pravno zna- 
čenje (kao da akt ne bude ništav već samo oboriv), mora to izrijekom i 
propisati. To znači, da bi u sumnji i svaka najmanja griješka povlačila 
za sobom ništavost akta. I nebitna griješka, ako nije zakonom drukčije 
određeno, povlači za sobom ništavost aktaž& sa svim radikalnim posljedi- 
cama, da se uopće ne radi o državnom aktu. 


Sumnjam, da bi se to pravilo dalo provesti bilo u kom pozitivnom 
pravu:?7 a sama zemlja Kelsenova — Austrija postavila je baš obrnuto na- 
čelo, da je ništav samo upravni akt s griješkom, za koju zakonski propis 
izrijekom određuje ništavost.# 


% U svom članku u RDP, g. 1912., str. 719 i d. Joze naročito tretira slučaj, kad 
povreda pravnog propisa nema za sankciju nulitet akta. Pritom Jčze uzima naročito 
u obzir okolnost, kad bi poništavanje takvog akta nanijelo tešku štetu trećem licu, 
koje nije ni moglo spoznati griješku akta. Posljedica je takvog pogrešnog akta odgo- 
vornost službenog lica, koje je donijelo akt, — ta je odgovornost u pravilu disciplinska, 
a izuzetno i imovinska, 

25 U nav. članku, a njegovu osnovnu ideju prihvaća Merkl, Rechtskraft str. 292, 
All. Verw.recht str. 195, a pomalo zagrijava se za nju i Antoniolli str. 214. 


*6 Merkl, Rechtskraft str. 292. 


27 Protivnici teorije i pravne metode Kelsenove izvlače baš ovaj slučaj kao klasičan 
primjer neplodnosti i praktične neupotrebljivosti Kelsenove teorije i metode, — tako 
na pr. Schwinge: Der Methodenstreit in der heutigen Rechtswiss., g. 1930., str. 13-14. 

*8 Zakon o općem upravnom postupku od g. 1925., 6 68 st. 4. — Kakav bi bio teret 
za zakonsku tehniku, kad bi se u svakom slučaju morala istaći oborivost pogrešnog 
akta, a prezumirala bi se ništavost; dok se s druge strane ne dadu uopće u zakonu 
predvidjeti nebitne griješke, jer one zavise — kako smo naprijed vidjeli — od prilika 
pojedinog slučaja. 

8. Ništavost i oborivost (rušljivost) 


a) Razlikovanje ništavosti i oborivosti 


U mnogim pozitivnim pravima, naročito u njemačkom i austrijskom 
pravu, čini se kod protivupravnih upravnih akata načelno razlikovanje 
između ništavih i oborivih. U jugoslavenskom upravnom pravu ovo razli- 
kovanje ne samo da vrijedi, već ima i veliko praktičnopravno značenje. 
U francuskoj pravnoj teoriji i praksi se uglavnom ne čini ovo razlikova- 
nje, a naročito nema traga ovom razlikovanju u velikim sistematskim 
djelima o francuskom upravnom pravu. Glavni je razlog tome taj, što se 
pravne sankcije pogrešnog akta posmatraju prvenstveno s gledišta uprav- 
nog spora: nullitć je griješka, zbog koje može upravni sud poništiti uprav- 
ni akt (što obuhvaća i ništavost i oborivost).?? 

Razlikovanje između ništavosti i oborivosti preneseno je iz privatnog 
(građanskog) prava. Ali očigledno se tako prenošenje može vršiti samo 
uz velike adaptacije, budući da postoji i golema razlika između građan- 
skopravnog posla i upravnog akta. Posebna priroda upravnog akta traži 
ovdje nužno mnoge promjene. Javlja se to već kod samog termina obo- 
rivosti. U građanskom pravu govori se o pobojnosti (Anfechibarkeit), 
jer je tu biino reagiranje stranke odnosnog pravnog posla, — da bi taj 
posao bio nevaljan, potrebno je pobijanje stranke. Upravni akt se na- 
protiv, kad ima griješka oborivosti, ne stavlja samo izvan snage, kad ga 
stranka pobija (ili na to ovlašćeni javni organ), već ga može uz određene 
uvjete opozvati i sam njegov donosilac. Pri ideji oborivosti nije bitno, 
da neko pobija akt, već da je za pravno nevaženje akta potrebno, da 
bude autoriiativno stavljen izvan snage. Zato je za upravni akt ispravnije 
govoriti o oborivosti ili rušljivosti negoli o pobojnosti.?" 


%* Zato je neispravno i zavodi u bludnju nullitć prevoditi u našu ništavost ili njem. 
Nichtigkeit (što neki i čine), pa zato je i naprijed pri prikazu Jčza njegov nullitć pre- 
vođen u nulitet, a ne ništavost. Moglo bi se samo kazati, da francuski pojam neposto- 
jećeg akta ima nekih dodirnih točaka s pojmom ništavog akta. — Kad bi se i na fran- 
cuskom jeziku htjela označiti opreka između ništavosti i oborivosti, moglo bi se govo- 
riti o la nullitć i Pannulabilite (kako to čine švicarski pisci na francuskom jeziku). 

Već se Alcindor (str. 4) žalio, da na području jav. prava nema u Francuskoj uopće 
nikakve teorije o pogrešnosti (nullitćs), pa čak ni pokušaja konstrukcije takve teorije. 
Mnogo bolje nije ni danas. Meni se čini, da to treba uglavnom pripisati okolnosti, što 
se čitav taj problem u francuskoj lituraturi preusko tretira samo u vezi s upravnim 
sporom. De Soto (str. 7) ispravno tumači pojavu, da u Francuskoj nema mnogo studija 
o nulitetu upravnih akata, time što su francuski pisci »hipnotizirani« upravnosudskom 
tužbom. No nažalost se ni on nije oslobodio te hipnoze, pa uglavnom razmatra nulitet 
upravnog akta samo s gledišta vođenja upravnog spora, i zbog toga ne uspjeva da 
razvije neku širu i principijelniju teoriju o pogrešnom upravnom aktu. 


% Tako se i u njemačkoj literaturi izraz Anfechtbarkeit zamjenjuje s Aufhebarkeit, 
kao na pr. Forsthoff str. 186 i d. Wal. Jellinek Verw.recht.str. 255 uzima štoviše dva 
izraza: Anfechtbarkeit i Widerruflichkeit. — što je nepotrebno, ako se usvoji izraz 
oborivost. 

b) Pojam ništavosti 


U teoriji, naročito njemačkoj, opisuje se ništav akt kao nevažeći i bez 
pravnog efekta: nitko ne može na njegovu osnovu steći pravo, niti se akt 
može izvršiti.3! Ništav akt, prema tome, ni ne postoji u pravnom smislu, 
pa se zato mjesto o ništavosti govori i o nedjelotvornosti (Unwirksamkeit) 
akta. Njegovo postojanje je samo prividno, a nepostojanje može se ogla- 
siti u svakom stadiju postupka i u svako vrijeme, ono je strogo deklara- 
torno, ima retroaktivno značenje i djeluje ex tunc. Načelno ne može ni- 
štav akt nikad konvalidirati, — za njega se kaže (Ipsen); da je mrtvo- 
rođenče. Svako interesirano lice može pri ma kakvoj primjeni ništavog 
upravnog akta staviti ekscepciju ilegalnosti (bez obzira, da li je takav 
akt pobijalo redovnim pravnim lijekom). Po strogoj pravnoj logici bio 
bi i bespredmetan pravni lijek protiv ništavog akta, ali on se na pr. u 
njemačkoj literaturi i praksi, iz ispravnih razloga, dopušta, — pri čemu 
se stvarno radi o tužbi za utvrđenje nepostojanja upravnog akta.? Tu 
tužbu može stranka dići u svako doba i izvan redovnog pravnog lijeka. 
Uistinu upravni sudovi u Zapadnoj Njemačkoj povodom vođenja uprav- 
nog spora jednako poništavaju ništave i oborive akte, što onda i otežava 
razlikovanje između ništavog i oborivog akta.5? 

Kao značajku ništavosti dodaju neki u teoriji, da ništavi upravni akt 
može adresat prosto ignorirati i uskratiti mu svaku poslušnost. No kod 
upravnog akta (zbog njegove autoritativnosti i predmnjeve pravovalja- 
nosti) nije ta stvar tako jednostavna kao kod ništavog građanskopravnog 
posla. Praktički dolazi pitanje pokoravanja građanina ništavom uprav- 
nom aktu najviše do izražaja kod prinudnog izvršenja takvog akta. Samo 
kad bi građanin tu imao jus resistendi (što on u pravilu nema), bilo bi i 
ispravno tvrditi, da se građanin ne treba pokoriti ništavom aktu.š* Taj 
otpor onda neki pisciš3 oslabljuju na taj način, što kažu, da to građanin 
čini na svoju pogibao. No takav »otpor na svoju pogibao« može građanin 
dati i oborivom aktu, pa se ne vidi, u čemu bi tu onda bila razlika izme- 


31 O pojmu ništavosti naročito Herrnritt Grundlehren str. 290., Fleiner str. 203 i d. 
Forsthoff str. 187 i d., Ipsen str. 15, Wal. Jellinek Verw.recht str. 254 i d., Kormann 
str. 204 i d., Otto Mayer knj. I, str. 95. 

: 32 O takvoj upravnosudskoj tužbi prema novom njem. pozitivnom pravu Menger str. 
184 i d. Pritom se javljaju neke procesne teškoće. U jugoslav. pozitivnom pravu stvar 
je regulirana ZUP-om (čl. 269 st. 3 i 4). Rješenje oglašava ništavim organ, koji ga je 
donio ili odgovarajući organ uprave višeg stepena, a ako toga nema — organ, koji vrši 
nadzorno pravo nad organom, koji je donio rješenje; protiv rješenja, kojim se neko 
rješenje oglašava ništavim ili se odbija zahtjev stranke ili jav. tužioca za takvo ogla- 


šavanje, dopuštena je žalba, — ako nema organa uprave neposredno višeg stepena, 
može se neposredno pokrenuti upravni spor. ' 
*8 Forsthoff str. 188 nota. — Jugoslav. Zak. o upravnim sporovima vodi utoliko po- 


sebnu brigu o griješci ništavosti, što izrijekom određuje (čl. 37 st. 2), da na ništavost 
upravnog akta sud pazi po službenoj dužnosti. 

#4 Hippel str. 96 posve ispravno obrazlaže protiv teze, da svatko može ništavom 
aktu otkazati poslušnost (u oštrom obliku Kormann str. 206. koji se i ovdje odviše 
oslanja na načela, koja vrijede za građanskopravni posao), da se to može uzeti samo u 
onim slučajevima, kad je dopušten nekažnjiv otpor. 

85 Kao na pr. Fleiner Instit. str. 205. 

đu ništavog i oborivog akta. Davati svakome pravo da uskrati poslušnost 
ništavom aktu, to je teže iz praktičnih razloga priznati, što se šire obu- 
hvaćaju slučajevi ništavosti (kako ćemo niže vidjeti, u tome postoji u 
teoriji veliko razmimoilaženje).55 


c) Pojam oborivosti 


Protivno ništavom aktu teorija prikazuje oboriv akt kao puni prav- 
ni akt, koji je samo ugrožen u svojoj egzistenciji. Oborivi akt se mora 
izrijekom staviti izvan snage, jer u protivnom vrijedi i proizvodi sve 
pravne efekte. Nedjelotvornost ne djeluje ovdje kao kod ništavog akta 
po sebi, već je potrebno, da se akt izrijekom stavi izvan snage. Specijal. 
no adresat upravnog akta, da bi otklonio djelovanje oborivog upravnog 
akta protiv sebe, mora obarati akt pravnim lijekom; ako to propusti uči- 
niti, ili ne uspije s pravnim lijekom, akt postaje protiv njega pravosna- 
žan i on mu se mora pokoriti. Dvoje treba tome načelu dodati. Prvo, da 
se takav oboriv akt može stavljati izvan snage i po službenoj dužnosti 
odnosno na prijedlog drugog državnog organa i drugo, da ga stranka 
može normalno obarati redovnim pravnim lijekom u upravnom postupku 
odnosno pokretanjem upravnog spora, ali i nekim vanrednim pravnim 
lijekovima. — Ali u svakom slučaju je kod nezakonitog upravnog akta po- 
ložaj zainteresiranog lica drukčiji negoli kod nezakonitog građanskoprav- 
nog posla. Povreda zakona ima u drugom slučaju načelno teže pravne 
posljedice nego kod upravnog akta; nezakoniti građanskopravni posao je 
u pravilu bez pravnih posljedica, dok nezakoniti upravni akt, izuzimajući 
slučaj ništavosti, vrijedi, dok se ne stavi izvan snage. Oborivi upravni 
akt ima prezumpciju zakonitosti i vrijedi, dok se ne stavi izvan snage. 


. Neispravno je opreku oborivosti prema ništavosti nalaziti u tome, kao 
da bi akt, kojim se stavlja izvan snage oboriv akt, djelovao samo ex 
nunc?" (dok je u slučaju ništavog akta to nužno ex tunc). Uistinu kod 
najznačajnijeg takva stavljanja izvan snage — povodom žalbe i upravno- 
sudske tužbe — i kod oborivosti ide djelovanje ex tunc, — i tu nema nika- 
kve razlike između griješke ništavosti i oborivosti. Samo u nekim sluča- 
jevima stavljanja upravnog akta izvan snage, izvan postupka redovne 
žalbe odnosno upravnog spora zbog griješke oborivosti, susrećemo i dje- 
lovanje ex nunc, — nezakoniti akt se u takvim slučajevima ukida, a ne 
poništava. U tome je vrlo poučno rješenje ZUP-a, koji kod vanrednog 
stavljanja akta izvan snage (izvan redovne žalbe odnosno upravnog spo- 
ra) strogo razlikuje slučajeve poništavanja od slučajeva ukidanja. I za 
stavljanje izvan snage izvan redovnog pravnog lijeka, ne bi se moglo 


3% Žato se tu i najteže može probaviti teza Merkla (Verw.recht str. 198 i d.), koji 
s jedne strane u dvojbi (u smislu Kelsenove nauke) svaki pogrešni upravni akt smatra 
ništavim, a protiv takog akta zabranjuje neposlušnost, samo kad je takva zabrana izri- 
jekom normirana. Kako bi mogao takav sistem da funkcionira u današnjem javnom 
Životu? Fiat teoria pereat mundus! 


37 Tako na pr. Merkl Verw.recht str. 194. 

postaviti pravilo da ono djeluje ex nune. Bitna je osobina oborivog akta 
samo u tome, što se mora izrijekom staviti izvan snage, jer u protivnom 
vrijedi odnosno postaje pravosnažan. 


d) Relativna ništavost 


O relativnoj ništavosti se govori, kad se samo određena, ovlašćena lica 
mogu na nju pozivati, — što se slabo susreće na području upravnog prava. 
O relativnoj ništavosti govori se i onda, kad se »ništavi« akt ne može 
prosto ignorirali, stranka ne može naprosto protiv njega staviti ekscep- 
ciju ilegalnosti, — već se akt mora izrijekom od nadležnog organa staviti 
izvan snage (ili se posljednje još i vremenski ograničuje). Protivno tim 
slučajevima se onda prava ništavost naziva apsolutna ništavost. Uistinu 
se u posljednjem slučaju radi samo o jednom naročitom obliku obori- 
vosti, koja uopće može vrlo varirati. 


e) Razgraničenje ništavosti i oborivosti 


Ništavost predstavlja najtežu griješku. U teoriji vlada prilična jedno- 
dušnost, da u dvojbi treba upravni akt s protupravnom griješkom sma- 
trati oborivim. Nije potrebno, da zakon (pravni propis) za svaki pojedini 
slučaj određuje sankciju oborivosti. Čim je on propisao, da se upravni 
akt mora donijeti uz određene uvjete, time je i uključeno, da se u pro- 
tivnom radi o pogrešnom aktu, koji je u pravilu oboriv. U pitanju ništa- 
vosti i oborivosti situacija je, što se upravnog akta tiče, obrnuta, nego 
što je ona kod građanskopravnog posla, gdje je ništavost pravilo,3š Čita- 
vom tom shvaćanju je naravno dijametralno oprečna naprijed opisana 
(toč. 7) Kelsenova teza, ali tu tezu, osim njegovih najbližih pristaša i 
šimpatizera, nije nitko mogao u teoriji prihvatiti, a da i ne govorimo o 
zakonodavstvu i praksi, 


Razgraničenje između ništavosti i oborivosti jednostavno je tamo, gdje 
je zakonski postavljeno načelo, da ništavost postoji samo po izričnoj za- 
konskoj odredbi, — kako to naročito vrijedi za područje općeg upravnog 
postupka u Auslriji i Jugoslaviji. Tamo, gdje nema takvih općih i načel- 
nih propisa, — a to je u većini zemalja — dosta je mučno iz pojedinih za- 
kona izvesti, da li neka povreda zakona povlač; za sobom ništavost ili 
oborivost odnosnog akta (ti zakoni ili uopće o tome šute ili im je termi- 
nologija vrlo neodređena). Pravila o tome morala je onda razviti praksa 
i teorija. Posljednja nije mogla doći u tome pitanju (ni unutar pojedinog 
pozitivnog prava) do nekog, ma i približno jedinstvenog gledišta, već su 
tu vrlo znatna razmimoilaženja. Dok jedni pisci vrlo sužuju slučajeve 
ništavosti, drugi ih više šire, a treći vrlo raširuju. To je i posve razumlji- 


5 To seu teoriji često iznosi, tako na pr. Kormann str. 216 i 305, Alcidor str. 18, 
Fleiner str. 203, Ruck str. 68. 

vo, jer se razgraničenje između ništavosti i oborivosti ne da pravnopoj- 
movno izvršiti, već razlika počiva na momentima shodnosti i shvaćanju 
pojedinca, koja se griješka ima smatrati težom (ili naročito teškom), a 
koja lakšom, — a to može lako varirati od pisca do pisca. 


Uzet ćemo samo neke tipične odgovore na to pitanje, jer bi nas pre- 
daleko odvelo, da dademo puni katalog tih različnih mišljenja u teoriji 
(što ne bi ni bilo od neke veće koristi). Dosta se ograničio Otto Mayer,?? 
koji smatra ništavim upravni akt, koji uopće nije donio javni organ (Be- 
h6rde) ili određene mjere ne idu uopće u nadležnost odnosnog organa. 
Razmjerno dosta uzak je i Schoen (str. 266), po kome su upravni akti 
samo izuzetno ništavi: a) koji su »posve izvan opće stvarne ili mjesne 
nadležnosti« organa i b) koji zahtijevaju ili dopuštaju, što je faktički 
nemoguće, nemoralno ili zakonski zabranjeno, kao i takvi, koji su besmi- 
sleni, ili kojima nedostaje »neophodno nužni sadržaj«. Inače Mayeru 
blizak Fleiner već jako raširuje slučajeve ništavosti.“? Fleineru je ništav 
upravni akt, kome nedostaje »bitni« pravni element, a takvi bi bili bitni 
elementi: a) stvarna i mjesna nadležnost, b) da je akt donesen u zako- 
nom propisanom obliku i uz održanje bitnih postupovnih propisa, c) da 
su ispunjeni svi uvjeti, koje zakon propisuje kao nephodne za određeni 
akt i d) da akt izriče nešto, što je pravno i faktički moguće, i ne vrijeđa, 
što je zakonom zabranjeno. Ipsen (str. 15) uzima kao razloge ništavosti 
potpunu nemogućnost, potpunu (včllige) nenadležnost i bitne postupov- 
ne nedostatke; a Ruck (str. 68) nenadležnost, nemoguć ili zakonom za- 
branjen sadržaj, prinuđeno (silom) izdavanje akta, kao i povrede »bit- 
nih« postupovnih ili formalnih propisa. Vrlo su detaljno razradili razloge 
ništavosti u svojim djelima Andersen i Kormann. Posljednji je dao jednu 
od prvih sistematizacija ovih razloga, pa je, pozitivno i negativno, izvršio 
dosta jak utjecaj na kasniju njemačku literaturu.“! 


32% Verw.recht knj. I., str. 95. 

40 Institutionen str. 203 i d. 

“1 Kormann (str. 232 i d.) sistemizira slučajeve ništavosti: 1. Ništavost zbog nemo- 
gućnosti, bilo apsolutne ili relativne. U apsolutnu uvrštava: a) nemoguće činjenje (kad 
je činjenje faktički nemoguće, kad je ono pravno zabranjeno i kažnjivo, ili kad je ne- 
moralno); b) činjenje, koje se odnosi na objekt, koji ne postoji, — bilo da je to osoba, 
stvar ili pravni odnos; e) kad se prema pozitivnim zakonskim propisima određena lica 
ili stvari oglašuju nesposobnim za određene pravne odnose. A _u relativnu: a) upravni 
akt neslužbenog lica; b) akt nepravilno sastavljenog kolegija ili kad je mjesto kolegija 
djelovao pojedinac; c) akt »apsolutno« nenadležnog organa (kazuistički vrlo razrađeno), 
d) kad je propisana suradnja više organa, a djeluje samo jedan. 2. Ništavost zbog for- 
malnih nedostataka. Samo nedostatak »bitne« forme akta dovodi do ništavosti. Nedo- 
staci u procesu, koji prethodi donošenju upravnog akta, ne dovode do ništavosti, već 
najviše do oborivosti (tu K., izuzetno, prema nekim drugim piscima sužuje slučajeve 
ništavosti). 3. Ništavost zbog sadržajnih nedostataka. Tu se tretira neodređenost, be- 
smislenost i nepotpunost upravnog akta. 4. Ništavost zbog nedostataka u volji. Amo K. 
uvrštava u prvom redu poslovnu nesposobnost. Ništav mu je i akt, koji je donesen 
prinudom (Zwang), i to samo ako se radi o vis absoluta, jer to isključuje svaku volju. 
Sve ostale nedostatke volje ne smatra K. razlogom za ništavost, — tako ni vis compul- 
sivu (prijetnja) ni zabludu, kako su to neki drugi smatrali. 

1) Pojedini slučajevi ništavosti 


Prvi i najvažniji takav slučaj je nenadležnost. No postoji veliko razmi- 
moilaženje, kad povreda nadležnosti predstavlja griješku ništavosti, a 
kad oborivosti, jer se očigledno ne može svaki slučaj nenadležnosti sma- 
trati griješkom ništavosti.#? 


Dosta se tu razlikuje između stvarne i mjesne nadležnosti, pa se samo povredasprve 
smatra ništavošću. Kako se ovo razgraničenje ne da međutim ovdje tako šablonski 
izvršiti, vrše se mnoge korekture. Tako na pr. Hippel** smatra opterećujuće akte 
stvarno nenadležnih organa u pravilu samo oborivim, a ništavim samo onda, kad se ne 
može pretpostaviti, da će ih trpjeti njihovi adresati, pošto je protekao rok za pravni 
lijek. Puno važenje akata nenadležnih organa traži Hippel u određenim slučajevima iz 
javnog interesa, kad se to ne protivi interesima aktom opterećenih lica. Kao drugi 
primjer možemo uzeti Forsthoffa.“ kao novijeg pisca. Forsthoff smatra u pravilu 
upravne akte mjesno nenadležnih organa oborivim, a ništavim u slučaju. kad se radi 
o odnosu samostalnih nosioca uprave (na pr. načelnika dviju općina), jer da je tu situ- 
acija posve drukčija nego u slučaju odnosa mjesnih instancija unutar istog resora. Jed- 
nako dovodi po Forsthoffu mjesna nenadležnost do ništavosti, ako nadležnost zavisi 
od mjesta, u kome se nalazi neka stvar. Načelno po Forsthoffu obuhvaća ništavosi sve 
slučajeve grube povrede stvarne nadležnosti, no kad se radi o takvim nadležnostima. 
koje se međusobno dodiruju (na pr. akt rudarske policije zadre u nadležnost mjesne 
policije). ne može se griješka lako uočiti. pa u interesu javnog povjerenja ne treba 
takav akt smatrati ništavim, već samo oborivim. 

Kod stvarne nenadležnosti je važno, u čiju je nadležnost zadrto i tu griješke mogu 
vrlo graduirati.# I slučajevi mjesne nenadležnosti mogu po svojoj težini vrlo varirati, 
- pa neki u teoriji za takve odredene slučajeve smatraju. da predstavljaju ništavost.!5 

U njemačkoj literaturi ima i pokušaja. da se razlikovanje između stvarne i mjesne 
nadležnosti zamijeni drugim razlikovanjem, koje bi više odgovaralo razlikovanju između 
ništavosti i oborivosti. Take se došlo do pojma apsoluine i poipune nenadležnosti. koje 
bi povlačile za sobom ništavost. Oba su pojma ostala međutim tako nejasna, da se nji- 
ma praksa može vrlo slabo služiti.#" 


12 Što ipak čine neki pisci. kao na pr. Herrnritt Grundlehren str. 285. Fleiner Instit. 
str. 203. 

43 Str. 107 i d. 

“4 Str. 190 i d. 

45 Na pr. nepravilno preuzimanje nadležnosti kreće se unutar istog organa (na pr. 
savjet nar. odbora preuzme stvar upravnog organa ili obrnuto); za stvar nadležni organ 
rješava stvar u nepravilnoj instanciji (na pr. organ kot. nar. odbora riješi predmet u 
prvoj instanciji, a mogao ga je rješavati samo u drugoj): nenadležnost se kreće unutar 
istorodnih organa (na pr. jednorodnih uprav. organa republike, općine ili kotara) ili 
raznorodnih upravnih organa (na pr. lučka kapetanija prema uprav. organu nar, od- 
bora): nenadležnost je uperena protiv sudske nadležnosti i t. d. 

46 Tako, osim već nav. primjera, i Andersen str. 101 i d. 

17 Prema Kormannu (str. 247 i d.) zpsolutna nenadležnost samo se uglavnom po- 
kriva sa stvarnom, jer ima slučajeva. kad stvarna nenadležnost ne znači i apsolutuu 
nenadležnost, kao obrnuto i slučajeva, gdje mjesna nenadležnost znači apsolutnu ne- 
nadležnost. Malo bliže se idejno Hatsehek (str. 97 i d.) izjašnjava o apsolutnoj nenad- 
ležnosti. Ona se ne poklapa s običnom stvarnom nenadležnošću, već postoji »kad 
upravni akt ni pod kojom okolnosti ne može doći u nadležnost odnosnog drž. organa, 
jer nenadležnost počiva na resornoj zamjeni (Ressortverwechslung).« Mjesna nenadle- 
žnost povlači po H. u pravilu oborivost, a izuzetno i ništavost, pri čemu H. uzima 
Kormannovu ideju, »ako je objekt, na koji se odnosi upravni akt, oduzet vlasti mjesno 
nenadležnog službenika«. 

U nekim njemaćkim zakonima, judikaturi, a i u teoriji (tako na pr. Ipsen) govori se 
o potpuno (vollig) nenadležnim organima. — pri čemu ostaje ta »potpunost« nerazja- 
šnjena. 


+4 
-2 


Prema ZUP-u stare Jugoslavije smatrao se upravni akt ništavim, kad je izdan od 
»vlasti koja nije stvarno nadležna za dotični predmet, ili od organa koji ni u kom slu- 
čaju nije mogao biti ovlašćen na izdavanje takvog akta« ($ 135 toč. 1). Mjesno nenad- 
ležno doneseni upravni akt bio je samo oboriv. Slično su i propisi o nar. odborima 
općenito smatrali ništavim rješenje, doneseno od stvarno nenadležnog organa (tako 
čl. 76 toč. 7 Općeg zak. o nar. odborima od g. 1952.). Današnji ZUP vrši veliko dife- 
renciranje u pitanju pravnih sankcija protiv povrede stvarne nadležnosti, strogo razli- 
kujući ova tri slučaja: 1. Kad je rješenje doneseno »u stvari iz sudske nadležnosti« ili 
u stari, o »kojoj se uopće ne može rješavati u upravnom postupku« (čl. 268 toč. 1), — 
takav je akt ništav (teoretski možemo kazati, da je to slučaj apsolutne ništavosti); 
2. »ako je za donošenje rješenja nadležan organ uprave ili savjet nar. odbora, a rje- 
šenje je donio savjet, vijeće ili sam nar. odbor« (čl. 262 st. 3), — akt je samo oboriv 
(ako se ne pobija žalbom, postaje pravosnažan); i 3. u ostalim slućajevima rješenja, 
donijetog od stvarno nenadležnog organa (čl. 262 st. I toč. 1), može se odnosno rješe- 
nje — po službenoj dužnosti, ili na zahtjev stranke odnosno javnog tužioca — poništiti 
u roku od pet godina, računajući od dana, kad je rješenje postalo konačno u upravnom 
postupku (čl. 263). ZUP vrši potrebno diferenciranje, kako to praktički odgovara na- 
šim potrebama i prilikama. — Što se tiče mjesne nenadležnosti, to ZUP (čl. 265) ovla. 
šćuje organ, koji je nadležan za rješavanje o sukobu nadležnosti, da poništi takvo rje- 
šenje, i to u roku od godinu dana od dana, kad je rješenje postalo konačno u uprav- 
nom postupku. 


Postoji i struja,** koja smalra ništavim akt, koga je trebalo da donese 
neki kolegijalni organ, a donio ga je ili samo pojedinac ili je kolegij bio 
nepravilno sastavljen. Po ZUP-u (čl. 249 toč. 8) je razlog za obnovu po- 
stupka, »ako kolegijalni organ koji je donio rješenje nije rješavao u sa- 
stavu predviđenom postojećim propisima ili ako za rješenje nije glasala 
propisana većina«. Isto vrijedi i u slučaju, »ako je u donošenju rješenja 
učestvovala službena osoba koja je po zakonu morala biti izuzeta« 
(toč. 6) ili je rješenje donijelo službeno lice nadležnog organa, koje nije 
bilo ovlašćeno za njegovo donošenje (toč. 7). 


I kad je propisana kolaboracija više organa kod donošenja nekog uprav- 
nog akta (složeni akt — toč. II—7), a akt donese samo jedan organ uz po- 
vredu propisane saradnje, smatraju ovo neki razlogom za ništavost.#? 
Naš ZUP (čl. 262 st. 1 toč. 3) predviđa za takav slučaj poništavanje akta 
u roku od pet godina od dana, kad je rješenje postalo konačno u uprav- 
nom postupku (čl. 263 st. 3). I u slučaju, kad je za donošenje upravnog 
akta potreban zahtjev ili privola adresata, a akt je donesen bez toga, uzi- 
maju neki ništavost (vidjeti naprijed pod 1-3 i 1I-3). 


Ništavim se smatra akt donijet od organa, koji je na to bio prinuđen 
grubom silom; stvarno to i nije akt onoga, koji ga je donio, već onoga, 
koji je izvršio nasilje. Slučaj je sličan uzurpaciji vlasti i posve je razu- 
mljiva ništavost takvog akta. Već nema jednodušnosti u pitanju, da li se 
ima jednako tretirati i akt, koji je donijet kao posljedica protivupravne 
prijetnje. 1 druge nedostatke volje kod donosioca akta — kao zabluda, 
protupravni utjecaji sa strane i sl. — uzimali su nekoć neki njemački 
pisci kao razlog za ništavost. prenoseći očito ovo s građanskopravnog po- 
sla. U novijoj njem. literaturi je to prilično zabačeno. 


48 Tako na pr. Herrnritt Grundl. str. 286. 
49 Fortshoff str. 195. 

Općenito gledano, u teoriji se strože postupa s formalnim nedostacima 
samog upravnog akta negoli s procesualnim nedostacima, koji su pretho- 
dili donošenju samog akta. Tako po Kormannu nedostatak bitnih formi 
dovodi do ništavosti; po Andersenu* postoji obično ništavost, kad se 
propisana forma upravnog akta uopće ne izvrši, a kad se ona samo djelo- 
mice izvrši, onda postoji samo u nekim slučajevima ništavost; šire uzima 
ovdje ništavost Forsthoff (str. 196). — Procesualni nedostaci su dosta 
općenito samo razlogom za oborivost, — no neki i određene takve grije- 
ške smatraju razlogom za ništavost akta?! 


Materijalne povrede zakona se u teoriji u pravilu smatraju samo kao 
razlog oborivosti. Što se sadržajnih nedostataka akta tiče, to se često u 
literaturi ističe, da je ništav akt, koji je faktički nemoguće izvršiti (fak- 
tički nemogući sadržaj za razliku od slučaja, kad nemogućnost izvršenja 
leži samo u ličnosti adresata). Jednako je ništav akt, ako bi njegovo izvr- 
šenje dovelo do krivičnog djela, a to se još i proširuje na slučajeve, koje 
apsolutno zabranjuje pravni poredak.5? Ništavim se smatra i besmisleni 
ili potpuno nerazumljiv akt. Naš ZUP smatra ništavim rješenje, »koje bi 
svojim izvršenjem moglo prouzrokovati neko djelo kažnjivo po krivič- 
nom zakonu« (čl. 268 toč. 2) ili »čije izvršenje uopće nije moguće« (toč. 
3). — ZUP daje jaču pravnu sankciju za slučaj, kad je rješenjem »oči- 
gledno povrijeđen materijalni zakon u korist pojedinca ili pravne osobe, 
a na štetu društvene zajednice« (čl. 262 st. 2). Takvo rješenje može se 
ukinuti u roku od godine dana od dana, kad je rješenje postalo konačno 
u upravnom postupku (čl. 263 st. 3). 


Već je svojedobno Tezner oštro kritizirao, da se daje preveliko zna- 
čenje formalnim pred materijalnim griješkama, — no kod ništavosti je to 
dobrim dijelom neizbježivo. 


g) Ništavost prema austrijskom i jugoslav. zak. o općem upravnom 
postupku 


Oba ova zakona zahvatila su pitanje ništavosti upravnog akta u odsjeku, 
koji radi o naročitim slučajevima stavljanja izvan snage upravnih akata. 
lako se pitanje ništavosti rješava prvenstveno pod tim aspektom, ipak se 
iz tih odredaba dadu izvesti svi pravni elementi ništavosti. Pritom ta dva 
zakona razvijaju bitno različan režim ništavosti, i zapravo se kod austrij- 
skog reguliranja ni ne radi o pravoj ništavosti, već o jednom naročitom 
obliku oborivosti. 


5 Str. 140 i d. 

51 Kao na pr. Herrnritt Grundlehren str. 287. 

5% Forsthoff sir. 202. F. ide još i dalje, pa to proširuje i na slučajeve, kad upravni 
akt vrijeđa neku zakonsku zabranu (na pr. podijeli neku dozvolu, koje podjeljivanje 
zakon zabranjuje). Po F. je ništav i akt, koji naređuje adresatu nešto, što on pravno 
ne može učiniti (kao primjer se navodi slučaj, da se naloži kućevlasniku da odmah 
ukloni stanara, koji je ovlašten da ostane u stanu). 


8 Handbuch str. 312; Verw.Archiv, sv. 19, str. 455. 

Austrijski Opći upravnopostupovni zakon određuje ($ 68 st. 4), da se »mogu rješe. 
nja po službenoj dužnosti u vršenju nadzornog prava od višeg organa koji stvarno do. 
lazi u obzir izjaviti ništavim, ako rješenje: a) bilo izdano od nenadležnog organa (Be- 
horde) ili od nevaljano sastavljenog kolegija. b) izazvalo bi krivičnozakonsku posljedicu, 
€) stvarno je neprovedivo ili d) trpi na nekoj griješci za koju zakonski propis izrijekom 
prijeti ništavošću«. Dalje se (st. 5) kaže, da se nakon tri godine po isteku žalbenog 
roka ne može više izjaviti rješenje ništavim u slučaju pod a); a u st. 7 da na rečenu 
izjavu o ništavosti nema nitko pravnog zahtjeva. 

Iz ovog teksta dadu se izvesti ovi zaključci:5* Na području općeg upravnog postupka 
nema uopće t. zv. apsolutno ništavih rješenja, već se upravni akt smatra samo onda 
ništavim, ako ga je takvim izjavio za to nadležni organ. Ta izjava o ništavosti ima 
konstitutivno značenje, — poništava se akt, koji je doonda imao pravne posljedice, 
s djelovanjem ex nunc. Da li će organ izjaviti ništavost akta, zavisi od njegova naho- 
đenja, stranka nema na to nikakav pravni zahtjev, već se njena predstavka u tom 
pravcu smatra samo pokretanjem nadzornog prava. Kod akata najviših upravnih organa 
uopće je isključeno izjavljivanje o ništavosti. Stranka, dosljedno, ne može ni u drugom 
postupku, pa ni u sudskom, stavili ekscepciju ilegalnosti.*#* Apsolutna ništavost (prava 
ništavost) upravnih akata moguća je i u austrijskom upravnom pravu, bilo izvan pod- 
ručja općeg postupovnog zakona ili kad pojedini zakon izrijekom isključi rečenu od- 
redbu Općeg upravnopostup. zakona.“ 

Ništavost prema ovom austrijskom reguliranju je lux a non lucendo, — i tu se stvarno 
uopće ne radi o ništavosti, već o naročitom obliku oborivosti.5 

Posve drukčije regulira ništavost ZUP (čl. 268 i 269). Kao i u austrijskom sistemu 
slučajevi ništavosti se navode taksativno. stim da se drugi slučajevi mogu samo zako- 
nom propisivati“" Akt, kojim se neko rješenje oglašava ništavim, ima strogo dekla- 


54 Adamovich str. 133; Antoniolli str. 34—5, 211 i d.; Herrnritt Verw.verf. str. 118 
i d. (s kritikom čitave ove ništavosti); Mannlicher str. 239 i d. 

.% Korner (str. 152-3) uvjerljivo dokazuje, da bi odluke, koje smjeraju na krivično 
djelo ili koje imaju nemogući sadržaj. morale hiti apsolutno ništave, — ali odatle se ne 
može izvesti, da je to tako i prema rečenom $ 68 (st. 4). 

5€ Čitavo naprijed opisano shvaćanje zauzimaju oba austrijska suda javnog prava 
(Ustavni i Upravni sud), no Vrh. redovni sud zauzeo je drugo stajalište. Prema njemu 
su redovni sudovi vezani upravnim akiom samo uz uvjet, da je upravni organ bio nad- 
ležan za doncečenje akta, da se kretao unutar svojih službenih ovlašćenja i da je upravni 
akt dopustiv (zulissig). U protivnom, prema shvaćanju suda, akt je apsolutno ništav, 
i redovni sud ga nema uzimati u obzir, svejedno da li je od nadležnog upravnog organa 
izrečena ili nije izrečena ništavost. 

57 Ovo dominantno stajalište se i poriče u austrijskoj literaturi i tvrdi, da bi bio 
protuusiavan zakon, koji bi zaveo t. zv. apsolutnu ništavost (Werner: Verfassungs- 
rechtliches vom Bescheidbegriff — Juristische Blatter, g. 1955. str. 298 i d.) 

58 Već je i zakon stare Jugoslavije riješio pitanje ništavosti bitno drukčije od austrij- 
skog zakona. 

8% I već samo zbog toga je potrebno, da se pitanje ništavih akata zakonski regulira 
(dovoljno je pogledati različne teorije o &lučajevima pravosnažnosti, da se uvidi, do 
koje dolazi društvene nesigurnosti, ako se samim zakonom ne utvrde slučajevi ništa- 
vosti); neshvatljivo je tvrđenje (Weber str. 83), da je opće zakonsko reguliranje pitanja 
ništavih akata »nepotrehno i štetno«. Rasprava je pisana za vrijeme hitlerovog režima! 

U tekstu razloženo stajalište o ništavosti i oborivosti zauzima uglavnom i Stainov. 
Prema njemu značajke ništavosti jesu nemogućnost konvalidiranja pogriješke, neposto- 
janje pravnog efekta i deklaratorni karakter oglašavanja ništavosti. Naprotiv, oboriv 
je akt onaj »koji prividno odgovara svim uslovima postavljenim u zakonu i koji pro- 
izvodi pravne posljedice, no pri izdavanju koga je došlo do takve pogriješke, koja bi 
mogla dovesti do toga da se nadležnim putem akt izmijeni ili ukine«. Razmatrajući 
problem ništavosti Stainov zastupa gledište, da svaka ništavost mora biti izrijekom 
propisana zakonskim putem, izuzev ako se radi o aktu čije bi izvršenje predstavljalo 
kažnjivo djelo. U nedostatku takvog izričnog normiranja akt je samo oboriv (str. 


182 i d.). 

raiorno značenje; odnosni akt je po sebi ništav bez obzira na to deklariranje, pa se 
na tu ništavost mogu stranke, javni organi (naročito sudovi) i prije toga pozivati od- 
nosno uzimati to u obzir, — ništavi akt se smatra kao da ne postoji. Akt, kojim se neko 
rješenje oglašava ništavim, samo autoritativno uivrđuje postojeće stanje. Ovo oglaša- 
vanje ništavim može se izvršiti u svako doba, bilo po službenoj dužnosti ili na prijed- 
log stranke odnosno javnog tužioca. Rješenje oglašava ništavim organ, koji ga je donio 
ili odgovarajući organ uprave višeg stepena, a ako ovog nema, organ, koji vrši nad- 
zorna prava nad organom, koji je donio rješenje. Protiv rješenja, kojim se neko rješe- 
nje oglašava ništavim ili se odbija zahtjev stranke za takvo oglašavanje, dopuštena je 
žalba; ako nema organa uprave višeg stepena, može se neposredno pokrenuti upravni 
spor. Stranka ima, prema tome, pravni zahtjev za oglašavanje nekog rješenja ništavim 
i ne istupa ovdje kao prosti podnosilac predstavke. Ukratko, ništavost prema ZUP-u 
je istinska ništavost, a ne neka vrsta oborivosti kao po rečenom austrijskom zakonu. 


9, Francuska koncepcija nepostojećeg akta 


Francuska teorija nepostojećeg akta ima dosta dodirnih točaka s na- 
prijed razloženim pojmom ništavog akta. ali se ipak radi o dva razna 
pojma, a nikako o identičnim pojmovima. Zato je i pogrešno, kad se su. 
više izjednačuju naprijed navedena dva razna stepena nezakonitosti 
upravnog akta, ništavost i oborivost, s francuskim razlikovanjem između 
nepostojanja i nuliteta.$% 


Francuska teorija smatra upravni akt nepostojećim, kad je njegova 
griješka tako flagrantna, da je on očigledno bez svake vrijednosti — takav 
akt ne može ni uživati prezumpcije pravilnosti.#! Za nepostojeći upravni 
akt se naglašava,#* da je bez svakog pravnog efekta, da se svaki interesent 
može pozivati na njegovo nepostojanje, svim sredstvima (akcijom i eks- 
cepcijom) i u svako doba, da griješka ne može ni na koji način zacijeliti 


$0 To se može donekle primijetiti i u djelu Strassinopoulosa str. 34 i d. U francuskoj 
literaturi je Alcindor (str. 8) pokušao trodiobu pogrešnih akata, zavodeći između nepo- 
stojanja i nuliteta iregularitet kao posredni oblik (upoređeno sa sistemima, koji razli- 
kuju ništavost i oborivost, bila bi to neka vrsta t. zv. relativne ništavosti). Alcindor 
nije sa svojim razlikovanjem mogao prodrijeti. Prema A. je u slučaju nepostojanja akt 
lišen svake pravne snage. U slučaju nepravilnog akta (to je »acte nul«, ali A. smatra, 
da je bolje govoriti o »acte irrćgulier«) rješenje je bez svake pravne vrijednosti, ali 
ima neku faktičku snagu i povlači neke posljedice. U slučaju nepostojećeg akta nije 
uopće potrebno neko oblasno djelovanje, — vlast je razoružana onim časom, čim poje- 
dinac odbije, da se pridržava akta; ako vlast hoće izvršiti akt, pojedinac ima pravo da 
se silom odupre, — ako je akt izvršen, pojedinac može goniti odgovornog službenika 
pred redovnim sudom sa »voie de fait«. Naprotiv u slučaju iregularnog akta, mora se 
posebnim autoritativnim putem, pogrešan akt poništiti i ne može se uopće postaviti 
Pitanje otpora silom izvršenja akta. Ali takav iregularni akt je »nul ab initio«, na što 
se može pozvati svako povrijeđeno lice: bilo direkino, u kom slučaju poništavanje dje- 
luje erga omnes, ili indirektno protiv nekog rješenja, donesenog s obzirom na iregu- 
larni akt. I kad je protekao rok pobijanja iregularnog akta, njegova griješka nije po- 
krivena; taj akt može uvijek opozvati organ, koji ga je donio, a indirektnim sudskim 
putem može se izreći njegova nezakonitost (str. 79). 


$1 Bonnard Prčcis str. 237. 
S2 Jeze 1, str. T6 id. 

i da javni službenik, koji pokušava takav akt izvršiti, čini voie de fait, 
Teorija nepostojanja razlikuje u upravnom aktu uvjete važenja (validitć) 
od uvjeta postojanja; u prvom slučaju akt je »nul«, bez vrijednosti, a u 
drugom nema uopće akta,#5= 

I teorija nepostojećeg akta je u osnovnome prenesena iz teorije gra- 
đanskog prava, iako s nekim izmjenama, — slično kao i ništavost. U juris. 
dikciji Drž. savjeta ima čitava koncepcija nepostojanja nesravnjivo ma- 
nje značenje nego kod redovnih sudova i kod pretežnog dijela pravne 
teorije. 5 Najveće praktično značenje nepostojećeg upravnog akta je na- 
ročito u tome, što se tim putem omogućuje i redovnim sudovima, da 
ispituju zakonitost upravnog akta, što oni inače ne mogu činiti (odavle 
i razumljiva pojava, da baš jurisdikcija redovnih sudova najviše rukuje 
i proširuje opseg nepostojećeg akta). Za taj slučaj bi i najviše odgova- 
rao, stvarno kontradikiorni, izraz — nepostojeći upravni akt. Polazi se sa 
stajališta, da se akt bez određenih bitnih značajki ne može smatrati 
upravnim aktom, pa zato i otpada zabrana ocjenjivanja zakonitosti ta- 
kvih akata od redovnih sudova. Neki tvrde,# da se nepostojeći akti mogu 
poništavati iako je protekao rok za upravnosudsku tužbu. Auby* — na 
osnovu velikog materijala, koji je sakupio — tvrdi, da je današnje staja- 
lište Drž. savjeta doduše, da mu nepostojeći upravni akt ne oduzima nad- 
ležnost, da ga oglasi nepostojećim #7 ali da Drž. savjet i za takvo ogla- 
šavanje traži redovni tužbovni rok od dva mjeseca. 


$3 Time se zasniva puna nadležnost redovnih sudova — o franc. voie de fait u mojoj 
raspravi Odgovornost države za štetu str. 172-3 (Rad Jugosl. akademije znanosti i 
umjetnosti knj. 300 i poseban otisak). 


2. De Soto str. 47. 


$1 Mestre čak i poriče, da bi ta jurisdikcija razlikovala nepostojeće akte od sluča- 
jeva nuliteta. Inače se i sam Mestre protivi posebnoj vrsti nepostojećih akata i smatra 
da bi samo iz pravno-praktičnih razloga bilo potrebno priznati nove slučajeve upravno- 
sudske tužbe, koji bi obuhvatili i akte, koje donose lica lišena svake vlasti. — De Soto 
(str. 64-5) navodi kao naročite pravne sankcije protiv nepostojećeg akta: 1. nepostojeći 
akt ne može se ratificirati, — može se donijeti samo posve novi akt; 2. interesirano lice 
ne treba se uopće osvrtati na nepostojeći akt; 3. kad se vodi spor o zakonitosti, admi- 
nistracija je dužna dokazati, da je odnosni akt unatoč svom izgledu pravi upravni akt, 
— teret dokaza se pomjerava; 4. u slučaju naknade štete u obzir dolazi u pravilu samo 
lična odgovornost onoga koji je donio akt. Auby, koji je dosada u francuskoj teoriji 
najviše razradio pitanje nepostojećih upravnih akata, smatra (str. 264), da se u svemu 
mogu uzeti samo tri serije slučajeva, gdje bi se moglo smairati, da Drž. savjet primje- 
njuje teoriju nepostojanja. 

$5 Tako u novije doba Laubadčre str. 215. Dupeyrou (str. 263) tvrdi, da većina 
franc. pisaca, koji su o tome pisali, zauzimaju isto stajalište, ali da se sam Drž. savjet 
nije o tome izjasnio. 

55. Str. 264 i d. 

$7 Što bi bilo logički prema punoj koncepciji nepostojećeg akta, jer takav akt nema 
uopće značaja upravnog akta. Drž. savjet oglašava takve akte »nuls et de nul effet«. 
Ako akt ne potječe od upravnog organa; on se ne poništava, već se odnosna izjava 
smatra kao »inopćrante« (Waline str. 435). 

#8 Auby (str. 301 i d.) vidi razliku u postupanju Drž. savjeta s običnom upravno. 
sudskom tužbom i tužbom protiv nepostojećeg akta u tome, što u prvom slučaju pre- 
suda o poništavanju sadržava dva elementa, konstataciju o nezakonitosti i odlučenje 
o anulaciji, koje oduzima aktu izvršnu snagu, dok oglašavanje akta nepostojećim sa- 

Pri nepostojećem aktu radi se načelno o vrlo krupnoj griješci, no u 
pitanju, koje takve griješke čine akt nepostojećim, vlada u francuskoj 
teoriji — u nedostatku zakonodavstva, koje je jedino u stanju da to točno 
fiksira — velika razrožnost, — nešto slična onome, što smo naprijed vidjeli 
kod utvrđivanja slučajeva ništavosti.# Mišljenja se uglavnom slažu u 
tome, da ima nepostojeći akt u slučaju uzurpacije admin. funkcije, kad 
tobož akt donese lice, koje nije uopće u javnoj službi./" Mnogi smatraju 
nepostojećim aktom, kad upravni organ rješava nenadležno u predmetu 
iz sudske nadležnosti; ali potpune jednodušnosti tu nema, pa i sama 
praksa Drž. savjeta nije postojana. Pogotovu se smanjio broj pristaša 
teze, da prisvajanje vlasti između samih upravnih organa predstavlja ne- 
postojeći akt.7! 

Što se sadržaja akta tiče, to se često kao nepostojeći smatra akt, koji 
je očigledno besmislen ili potpuno nerazumljiv (gdje je nemoguć svaki 
pokušaj interpretacije i nejasnoća se ne može interpretacijom otkloniti). 
— Većina pristaša nepostojećeg akta ne smatra, da bi motivi ili svrha 
akta mogli biti razlogom, da se neki akt smatra nepostojećim.7? — Materi- 
jalna povreda zakona se samo u naročitim slučajevima smatra razlogom, 
da bi se neki akt smatrao nepostojećim.7? Tu se naročito ističe: kad ne- 
zakoniti akt vrijeđa privatno vlasništvo i kad vrijeđa javne slobode. U 
prvom pitanju vodio se veliki spor između redovnih sudova i Drž. savjeta. 
i red. sudovi su nastojali ovdje vrlo proširiti opseg nepostojećeg akta (sam 
Konfliktni sud zauzeo je ovdje neki srednji put).““ Mnogo više i općeni- 


država samo prvi element. Anulacijom iščezava odnosni upravni akt. oglašavanjem ne- 
postojanja samo se potvrđuje, da akt nije ni postojao i učvršćuje se vladanje građana. 
koji su se već prije mogli oduprijeti aktu. 

$ Pregled tih raznih slučajeva odnosno kontroverza u nav. djelu Auby. 

7% Ali pri potanjem razvrstavanju takvih slučajeva — na pr. akt je donijelo lice, 
koje nije nigda ni bilo postavljeno u javnoj službi, ili je bilo postavljeno, ali je izgubilo 
službu, ili mu je postavljenje naknadno poništeno — već se javljaju sumnje, da li“se 
u takvom određenom slučaju radi o nepostojećem aktu. 

“LL Tako na pr. i sam Alceindor — koji inače pored poznate dvije vrste pogrešnih akata 
uvodi još i treću vrstu, čime bi logički morao ograničiti slučajeve nepostojanja — sma- 
tra slučajem nepostojećeg akta (str. 24 i d.) prisvajanje vlasti jednog upravnog organa 
u očitim slučajevima, kao i apsolutnu nenadležnost, kad upravni organ donese akt, koji 
očigledno ne bi mogao donijeti nijedan upravni organ. — Waline (str. 435) smatra slu- 
čajem nepostojećeg akta, kad jedan ministar rješava mjesto drugog. 

?* Protivno stajalište je u teoriji zastupao naročito Duguit (Traitć, knj. HI, str. 
769), po kome službenik izilazi iz admin. domene, ako svom aktu daje za objekt ili 
svrhu nešto, što je strano vođenju javne službe. Po D. ne treba u takvom slučaju po- 
kretati upravnosudsku tužbu, već se pojedinac, po potrebi, može neposredno obratiti 
redovnom sudu. 

79 Tako na pr. Waline (str. 435) smatra nepostojećim aktom slučaj očigledne nezako- 
nitosti. 

“A U teoriji je zauzimao stajalište redovnih sudova naročito Duguit (Traitć knj. III, 
str. 767 i d.). Po njemu upravni službenik izilazi iz admin. domene i uzurpira vlast. 
kad god bez naročitog zakonskog ovlašćenja donosi riešenje. koje zadire n indiv. slo- 
bodu, ili privatno vlasništvo. Takvo je rješenje nepostojeće i bez svakog pravnog zna- 
čaja. Ako iz takvog akta nastane neko pitanje, ono ide u nadležnost redovnih sudova. 

tije se smatra nepostojećim upravni akt, koji nezakonito vrijeđa javne 
slobode, — što je u vezi s tim, da se redovnim sudovima u takvom slučaju 
priznaje pravo, da ocjenjuju zakonitost takvih akata. — Dok praksa Drž. 
savjeta ne priznaje formalnu griješku razlogom za nepostojeći akt, čine 
to redovni sudovi, — a sam Konfliktni sud ograničava ove slučajeve. 


10. Prenošenje koncepcije nepostojećeg upravnog akta 


u prava izvan Francuske 


Nepostojeći upravni akt je specifična francuska pravna tvorevina, koja 
zahvaljuje svoj opstanak naročitim prilikama i potrebama francuskog 
pravnog sistema. Nema ni potrebe ni koristi prenositi taj institut u one 
pravne sisteme, koji poznaju i primjenjuju pravu ništavost i načelno raz- 
likuju ništave i oborive upravne akte. U takvom sistemu bilo bi jedino 
korisno nepostojećim aktom smatrati slučaj grube uzurpacije vlasti, kad 
je djelovalo posve neovlašćeno lice, koje je grubo prigrabilo vlast, tako 
da se to djelovanje posve očigledno ne može pripisati nekom drž. organu 
odnosno društvenoj organizaciji. U takvom slučaju nema uopće uprav- 
nog akta, pa zato ne može on biti ni ništav, već prosto nepostojeći; 
organ, koji ulazi u ocjenu takvog akta, ne će ga oglasiti ništavim, već ne- 
postojećim. Ništavi akt je bez pravne važnosti, ali faktički egzistira, ne- 
postojeći je i bez faktičke egzistencije. 

Dalje proširavanje pojma nepostojećeg akta u sistemima, koji primje- 
njuju pravu ništavost, nije samo nepotrebno, već i muti pojam ništa- 
vosti.77" Druga je stvar, kad se traži posebna jača vrsta pogrešnosti akta 
u sistemima, kao što je na pr. austrijski, koji načelno poznaje samo t. zv. 
relativnu ništavost. Tu takvo traženje može imati svoje opravdanje. 


5 
6 


Pitanje je postalo aktuelno naročito kod rekvizicije stanova. 

U tome smislu i ispravno Stjepanović: Admin. pravo str. 389-90. 

: Tako na pr. kad Coester (str. 42) smatra nepostojećim aktom i slučaj, kad je akt 
donio drž. službenik, ali iz drugog područja nego je njegovo, ili je donio besmisleni 
akt; ili Slav. Popović (str. 63) akt, kod koga postoji potpuno odsustvo bitnih formi ili 
ga je donio potpuno nenadležni organ. 


= 
ti 


78 Tako na pr. kad Mannlicher (str. 240) uzima za austr. pravo, da upravnog akta 
uopće nema ne samo u slučaju, kad su djelovala lica, koja su protupravno prisvojila 
poslove javne uprave, već i kad su upravni akt donijela i lica, kojima su doduše povje- 
reni poslovi javne uprave, ali bez vlasti (na pr. organi ekonomske uprave), ili ako ta 
lica imaju doduše sva ovlašćenja, ali izgube snagu razuma. 

VI 


PRAVOSNAŽNOST (PRAVOMOĆNOST) UPRAVNIH AKATA 


1. O općem pojmu pravosnažnosti 
a) Značenje i bistvo općeg pojma pravosnažnosti 


Ideja pravosnažnosti se u današnjem pravnom razvoju ne primjenjuje 
samo na sudske akte — i to kako na one redovnih tako i upravnih sudova, 
a kod prvih i u parničnom, krivičnom i vanparničnom postupku — već 
i na upravne akte. 

Izvorno se pojam pravosnažnosti razvio u parničnom postupku, ali je 
odatle prenesen i na druge akte javnih organa, koji u naročitom postupku 
rješavaju neko konkretno pitanje. Odatle, što se pravosnažnost najprije, 
ili točnije rečeno najjasnije razvila u parničnom postupku, sasvim je na- 
opako zaključivati, kao da bi to bio čisto civilističkoprocesualni institut, 
neprimjenljiv za druge procese.! Upravni postupak je na sličan način 
preuzimao institut pravosnažnosti iz parničnog postupka, kao što je to 
uradio i kod nekih drugih pravila procesa)? — znači uz potrebne, manje 
ili veće, adaptacije. Kao što je uopće veliki razvoj podvođenja uprave 
ped pravo u mnogome značio ono, što je već bilo provedeno kod sud- 
stva, provesti i kod uprave, — uprava se oblikuje u neke sudske forme. 


Problem pravosnažnosti se ne rješava žaljenjem, što se taj pojam iz 
parničnog postupka, u kome je već i samome vrlo sporan, prenio i na 
druge stvari, a'napose i na upravni akt.* To prenošenje koncepcije pravo- 
snažnosti iz parničkog postupka ima svoje stvarno značenje, što se izvje- 
sna određena pravna situacija, kako postoji u građanskom postupku, želi 
prenijeti i na druge poštupke. To se, očigledno, ne može tako učiniti, da 
se mehanički i u cijelosti institut pravosnažnosti presuda u građanskim 
stvarima prenese i na druge akte. Prenositi se može samo izvjesna odre- 
đena osnovna koncepcija pravosnažnosti, koja se može jednako provoditi 
kod svih akata; dok pravosnažnost u parničnim i drugim sudskim siva- 
rima, a pogotovu kod upravnih akata mora imati i svojih posebnosti. 

Teorija bi morala razviti opći pojam pravosnažnosti, kako on vrijedi 
za sve akte, na koje se primjenjuje, a zatim u studiju pojedinih takvih 
akata (na pr. presudi parnične stvari i t. d., upravnom aktu) dati speci- 
fičnosti odnosne pravosnažnosti. Upada uoči, kako pravna literatura nije 


1 5 tim argumentom se u starijoj njemačkoj literaturi htjela dokazati neprimjenlji- 
vost pravosnažnosti u upravnosudskom postupku odnosno upravnom sporu (o tome 
Schultzenstein, Archiv str. 396). 

? To re znači, da je upravni postupak samo preuzimao od civilnog postupka, a da 
nije ništa davao. Naprotiv i upravni postupak je, vice versa, utjecao na razvoj moder- 
nog civilnog postupka (o tome u mojoj »Stranci« str. 10). 

3 Tu pojavu formulira Otto Mayer (knj. I str. 62) na klasičan način: »der Rechts- 
staat beđeutet die tunlichste Justizformigkeit der Verwaltung.« 

4 Tako na pr. Forsthoff str. 207. 


uopće još dala neko veće djelo, koje bi tretiralo opći pojam pravosna- 
žnosti. Glavni je razlog tome taj, što veća odnosno šira djela o pravo- 
snažnosti ili preusko obuhvaćaju akte sposobne za pravosnažnost (samo 
sudske akte, a među ovima najčešće samo one iz parničnog i krivičnog 
postupka) i apriori isključuju odavle upravne akte, — (tako naročito veća 
francuska djela posvećena francuskoj teoriji autoriteta presuđene stvari, 
kao na pr. Guillien, Lacoste), ili preširoko obuhvataju akte i izvan po- 
stupka po konkreinom predmetu, kao na pr. Merkl i Husserl. Naročito 
predstavlja Merklovo djelo o pravosnažnosti jedno od najduhovitijih i 
najelegantnijih djela pisanih o tom pitanju, ali je nužno promašilo i pro- 
sto obišlo pravi problem pravosnažnosti, jer je odgovarajući Merklovoj 
teoriji razvoja prava po stepenima (Stufenth.) zahvatilo čitavo formiranje 
prava od zamišljene izvorne norme (Ursprungsnorm) na niže, a napose 
i važenje općenormativnih propisa. 

Za izučavanje procesnih pitanja bilo bi uopće od najveće važnosti, da 
se razvije opća procesna nauka, koja bi obrađivala općenito načela pro- 
cesa, a ne samo posebno parnični, vanparnični, krivični, upravni i t. d. 
postupak. Spiegel* je već pred pol stoljeća s pravom ukazivao na nedo- 
statak takve opće procesne teorije. Od tada je prohujalo više od pola sto- 
ljeća, pa su i na tom području učinjeni neki koraci unaprijed (napose u 
samoj Spiegelovoj Austriji),/ ali smo još uvijek daleko od izgrađene opće 
procesne nauke. Ta nauka mora početi izučavanjem pojedinih procesnih 
instituta, utvrđujući pritome općeprocesno značenje pojedinog instituta 
i s kakvim se on posebnostima razvio u pojedinim vrstama procesa (par- 
ničnom, vanparničnom, krivičnom, upravnom). Pritom bi institut pravo- 
snažnosti dao naročito interesantnu materiju. Ali čitava općeprocesna 
nauka mogla bi izvršiti svoj zadatak, samo ako bi obuhvatila razne oblike 
sudskog i upravnog postupka; a zamaglila bi tu problematiku, kad bi ova- 
mo uvukla i postupak oko donošenja zakona i drugih općenormativnih 
akata. Opća procesna teorija bila bi kadra, da korisno pročisti nauke o 
pojedinim procesima. Bila bi to naročita zadaća i opće teorije o pravo- 
snažnosti. . 


5 Merkl je posve pravilno iznio potrebu opće teorije o pravosnažnosti i ukazao na 
naučnoteoretski nedostatak postojećeg stanja dviju strogo odvojenih teorija pravosna- 
žnosti (civilističke i publicističke). koje se nikako ne spajaju u zajedničku teoriju pra- 
vosnažnosti. 

$ Nav. djelo, str. 88. 

7 O čitavoj problematici općeprocesne nauke nav. članak Schima. 

8 To je upravo učinio Merkl u problemu pravosnažnosti, i tako došao do posve 
novog pojma i teorije pravosnažnosti. Merkl izrijekom ističe (Rechtskraft str. 181), da 
se njegova teorija pravosnažnosti razlikuje od svih ranijih teorija. To još ne bi bilo 
zlo, ali je nevolja u tome, što nam ta teorija ne tumači one pravne pojave, koje treba 
da teoretski tumačimo, i koje su ranije teorije pravosnažnosti pokušavale tumačiti, dok 
se Merkl digao u stratosferu sasma drugih pojava i tumači nešto posve drugo. Ne tvr- 
dim, da je to loše, — samo nije problem pravosnažnosti sudskog i upravnog akta, već 
nešto posve treće. 

Pod pravosnažnošću razumijeva Merkl trajanje “važenja pravnoga, što bi bila svoj- 
stvenost svih pravnih normi (ne samo individualne pravne norme, kamo on uvrštava 
sudski i upravni akt, već i zakona i drugih generalnih pravnih normi). Ta pravosnažnost 

Ono, što je najviše zamrsilo civilističku teoriju pravosnažnosti (koja 
nije samo najrazvijenija, već i od najvećeg utjecaja na teorije pravosna- 
žnosti drugih pravnih grana) i izaziva najveće sporove, jeste okolnost, da 
se u okviru pojma pravosnažnosti posmatraju pojave, koje amo ne pripa- 
daju i koje imaju samostalno značenje. Baš opća teorija o pravosnažnosti, 
promatrajući taj pravni institut pod općim aspektom, bila bi najpozvanija 
da raščisti tu materiju i precizira institut pravosnažnosti njegovim bitnim 
elementima i ukloni odavle nepotrebne tuđice, koje samo mute pojam 
pravosnažnosti. Dok se takvo raščišćenje ne izvrši, vrijedit će i dalje pod- 
smjehivanje, da je čudna ironija, što materijalna pravosnažnost, koja bi 
imala u pravnom životu mirotvorno djelovati, zavodi u nauci spor, koji 
se pretvara u vječni;? kao što će i dalje svaki pisac, koji obrađuje pravo- 
snažnost, osjećati potrebu, da razloži bistvo pravosnažnosti jer nema je- 
dinstva u tom pojmu;!? i čitava će problematika pravosnažnosti biti i 
ostati neiscrpljivom.!! 

Što je bitno u općem pojmu pravosnažnosti? Posrijedi je procesno pra- 
vilo, da se u redovnom postupku ne može više staviti u pitanje neki kon- 
kretni predmet, koji je konačno riješen, odnosno da se o istom predmetu, 
riješenom od nadležnog organa, ne može voditi novi postupak, — ne bis 
in idem.“ Osnovno djelovanje pravosnažnosti odnosi se na sam postu- 
pak, koji se smatra okončanim. Drugi akt donesen protivno tome pravilu 
— ne gledajući na slučajeve vanrednog stavljanja izvan snage odnosno 
mijenjanja — opterećen je protivupravnošću. Koncepcijom pravosnažnosti 
okončava se vođenje procesa i sprečava njegovo ponavljanje, bez obzira 
da li je predmet pravilno ili nepravilno riješen. I baš u posljednjem slu- 


nije po M. pozitivnopravni institut, već pravnopojmovno svojstvo pravne norme, koje se 
ostvaruje pri svakoj pravnoj normi svakog mogućeg pravnog poretka. Prema osnovnoj 
koncepciji teorije stepena, nepromjenljiva je izvorna pravna norma, dok su izvedene 
pravne norme istog pravnog sistema izmjenljive samo prema pravnim uvjetima njihove, 
stepenom više pravne norme. [I to načelno je pravo u svim svojim oblicima nepromjen- 
ljivo, ukoliko nije promjenljivost izrijekom određena. Idejno vrijede pravne norme 
vječno, ali tu vječnost može pozitivno pravo, uz najveće varijacije, pretvoriti u prola. 
znost; funkcija pozitivnog prava nije određivanje nepromjenljivosti, već određivanje 
uvjeta, pod kojim će se mijenjati pravni sadržaj norme. Tome se mora odmah primi- 
jetiti, da pravosnažnost upravnih akata (u običnom, a ne Merklovu smislu) nije apriori 
postojala, već je tek u novije doba, pred našim očima, zavedena baš pozitivnim pra- 
vom, — bilo kao u Austriji i Jugoslaviji zakonodavnim putem ili drugim vrelima uprav- 
nog prava, kao naročito sudskom judikaturom. Prelazeći tako na nešto posve treće, 
Merkl specifične probleme pravosnažnosti, koji se moraju baš tu riješiti, prosto izba- 
cuje iz same teorije pravosnažnosti; tako na pr. pojava, da se pravosnažnošću pokriva 
pogrešnost akta, ne bi pripadala u domenu instituta pravosnažnosti, već u posebni in- 
stitut kalkila griješke (Fehlerkalkiil). 


? Sauer nav. članak str. 308. 

19 Što utvrđuje Tezner već g. 1911 (Verw.Archiv knj. XIX, str. 467-8), a iza toga 
nije se stanje popravilo, već naprotiv samo pogoršalo. 

11 Merkl Rechtskraft str. V. 

12 Sauer (str. 315) pobija, da je u pojmu pravosnažnosti najbitnije pravilo ne bis in 
idem, jer da bi se po tome i upravnom aktu morala priznati pravosnažnost. Za opću 
teoriju pravosnažnosti, koja želi obuhvatiti i upravne akte, taj drugi argument doka- 
zuje baš protivno. 

čaju ispoljuju se i najočevidnije efekti pravosnažnosti: res pro veritate 
habetur. 

Koncepcija pravosnažnosti je nužno vezana s vođenjem određenog po- 
stupka: gdje nema takvog postupka, ne može biti ni pravosnažnosti. Ili 
pozitivno izraženo, razvijanjem procesnih pravila razvija se i ideja pravo- 
snažnosti. Nije prosta slučajnost, da je ideja pravosnažnosti upravnih 
akata u Austriji i Jugoslaviji! zavedena u zakonima, koji detaljno regu- 
liraju upravni postupak. To ne znači, da razrađeni procesni propisi mo- 
raju neophodno sadržavati i institut pravosnažnosti (može se na pr. pro- 
pisati vrlo detaljni upravni postupak, koji ne usvaja ideju pravosnažnosti 
upravnih akata), ali takvi, sistematski i iscrpno doneseni, propisi logički 
tendiraju propisivanju tog instituta. Za takav je postupak, uz koji se veže 
pravosnažnost, nužno, da se radi o postupku sa strankama. Gdje uopće 
nema stranaka, ne može se ni govoriti o postupku u pravom smislu. Ali 
nije nužno za taj postupak, da se po primjeru parnične stvari vodi kon- 
tradiktorni spor između dviju stranaka sa suprotnim pravnim zahtjevima, 
koje stoje u međusobnom direktnom odnosu. Presuda krivičnog suda, do- 
nesena po starom inkvizicionom postupku, nije manje sposobna za pravo- 
snažnost od takve presude, donesene po modernom akuzatornom po- 
stupku. Postupak pretpostavlja stranke, ali to može biti i jedna jedina 
stranka (jednostranačka stvar). Potreba dviju stranaka sa suprotnim inte- 
resima i direktnim međusobnim odnosom je usko civilistička predodžba, 
formirana prema parničnom procesu, a ima i svoj razlog u uveličavanju 
značenja raspravne maksime, kao da ne bi bio pravi proces, u kome se 
provodi inkviziciona maksima.!* 

Na što se proteže pravosnažnost. Pravosnažnost se načelno odnosi samo 
na konačnu odluku (rješenje) u glavnom predmetu postupka, a ne i na 
pojedine zaključke donesene u toku postupka, uključujući i obustavlja- 
nje postupka. Što se tiče pojedinih dijelova akta, to pravosnažnost na- 
čelno zahvata samo dispozitiv, a ne i obrazloženje. U općoj procesnoj 
teoriji to se može smatrati dominantnim, ali ne i jednodušnim mišlje- 


18 ŽUP i izrijekom ističe načelo pravosnažnosti upravnih akata, dok je to kod ZUP-a 
stare Jugoslavije proizlazilo indirektno iz njegovih odredaba (slično i u austrijskom i 
poljskom reguliranju). Ali već i prije donošenja starog ZUP-a počelo se u upravnosud- 
skoj praksi stare Jugoslavije razvijati načelo materijalne pravosnažnosti upravnih aka- 
ta (o tome podaci kod Kostića str. 233 i d.) 

#4 Ta predodžba i služi kao argument protiv sposobnosti upravnih akata, da postanu 
pravosnažni. Slučajevi s kontrarnim strankama, gdje stranke stoje u direktnom među- 
sobnom odnosu, jesu izuzetni u upravnom postupku; tu susrećemo u pravilu ili a) jed- 
nostranačke stvari, gdje u postupku sudjeluje samo jedna stranka ili više njih, koji 
stoje na istoj poziciji ili b) stvari s kolidirajućim strankama, gdje stranke doduše stav- 
ljaju oprečne zahtjeve, ali ne stoje u direktnom međusobnom odnosu, već svaka stran- 
ka u posebnom odnosu prema rješavajućem organu, — bilo da jedna od njih nešto od 
organa traži (na pr. neku dozvolu), a druga se tome protivi, ili da obje kolidirajući 
traže od organa istu stvar (na pr. dodjelu istog stana). 

15 Iscrpni podaci o tome pitanju za franc. pravo kod Le Clech-a, fase. [, str. 153 i d. 

Međutim na one zaključke u postupku, protiv kojih se može uložiti samostalna žal- 
ba, može se primijeniti i ideja pravosnažnosti. 

njem.!5 Obrazloženje može samo služiti, da dade pravi smisao dispozi- 
tivu, ali ono samo ne stječe pravosnažnost.!" Čitavo je to razlikovanje 
kod upravnih akata često zato otežano, što se obrazloženje ne odvaja 
točno od dispoziliva, već se u tekstu (često u istoj rečenici) oboje spaja 
(i na ovom se primjeru može vidjeti praktična prednost vanjskog odva- 
janja dispozitiva od obrazloženja). 

Pravosnažnost stječe samo dispozitiv o glavnom predmetu, a ne i rje- 
šavanje nekog prethodnog pitanja; to vrijedi i za prethodno pitanje iz 
vlastite nadležnosti odnosnog organa, — drukčije, kad je intencija dono- 
sioca akta bila, da meritorno riješi i ovo prethodno pitanje (na pr. 
kod donošenja dozvole rješava meritorno prigovore protiv podjeljenja 
dozvole).!5 


b) Vanredni pravni lijekovi i vanredno stavljanje izvan snage akata 


No pravosnažnost ne znači apsolutnu neizmjenljivost, jer i kraj pravo- 
snažnosti ostaje mogućnost vanrednih pravnih lijekova odnosno vanredno 
stavljanje izvan snage akta (poništavanje, ukidanje ili mijenjanje). Ta je 
pojava vrlo uočljiva u pravnim sistemima, kao austrijski i jugoslavenski, 
u kojima vrijedi načelo pravosnažnosti upravnih akata. No to nije ni- 
kakva osobina pravosnažnosti upravnih akata, već pojava, koja je nužno 
vezana sa sprovođenjem koncepcije pravosnažnosti akata. 

Akt postaje pravosnažan bez obzira, da li je ispravan ili pogrešan, — 
od čega se principijelno izuzima samo ništav ili nepostojeći akt, koji već 
po svojoj samoj prirodi ne može postati pravosnažan. Pravosnažnost akta 
pokriva njegovu pogrešnost: res judicata pro veritate habetur. Djelovanje 
pravosnažnosti i jeste najefikasnije kod pogrešnog akta: unatoč pogre- 
šnosti akta postupak se smatra okončanim i ne može se više staviti u pi- 
tanje. Interes za pravnom sigurnošću prevagnuo je nad interesom, da akti 
ne budu pogrešni (nezakoniti); bolje je i progutati neki pogrešni akt, 
nego poreći njegovu konačnost i ostaviti ga pod trajnim znakom pitanja. 
Do ogromnih prednosti, koje daje institut pravosnažnosti u društvenom 
životu, može se samo doći uz sjenku, da na taj način i pogrešni akti po- 
staju konačni, kao da su ispravni. Taj se nedostatak mora ukalkulirati u 


16 Tako je na pr. Savigny protezao pravosnažnost i na one razloge, koje kvalificira 
kao objektivne: još dalje je išao Dernhurg, koji pripisuje pravosnažnost čitavoj sudskoj 
presudi, uključujući i njene razloge. U franc. teoriji daje naročito Guillien (str. 371-2) 
razlozima veliko značenje u pitanju autoriteta presuđene stvari. 

Valticos (str. 51 i d.) pokazuje, kako proširivanje područja pravosnažnosti vrše na- 
ročito oni, koji uzimaju svrhom pravosnažnosti sprečavanje protivurječja u suđenju; 
oni, preko odlučenja u glavnom pitanju, proširuju pravosnažnost i na sva druga pita- 
nja, koja se implicite rješavaju presudom (kao utvrđivanje činjenica, prejudiciona pita- 
nja, razne ekscepcije). 

17 Zato smatram, da nije točno govoriti — kako se to dosta općenito čini u francu- 
skoj teoriji i praksi (u najnovijoj literaturi Durand str, 20 i d.) — da se autoritet pre- 
suđene stvari odnosi i na razloge, kad su oni neophodni, da utvrde smisao dispozitiva. 


18 Q čitavom tom pitanju ispravno Herrnritt u Grundlehren str. 325 i d. 

rečene prednosti. Ali sudbina je većine pravnih instituta, da njihovo svi- 
jetlo prati i sjenka, — pa često mora glavni napor ići samo u tom pravcu, 
da bude sjenka što manja. 

Ta se sjenka smanjuje u našem slučaju na taj način, što se u naroči- 
tim slučajevima, kad se radi o nekoj većoj pogrešnosti akta, dopuštaju 
i protiv pravosnažnog akta vanredni pravni lijekovi odnosno vanredno 
stavljanje izvan snage akta. Na taj način se sprečava, da pravosnažnost 
pokriva teške griješke, a jer se radi o izuzetnim slučajevima, za koje se 
propisuju naročiti uvjeti kao i posebni rok u kome se mogu vršiti, takvo 
probijanje načela pravosnažnosti nije nepodnošljivo. To predstavlja ko- 
rekturu instituta pravosnažnosti, no ta je korektura neophodna; institut 
pravosnažnosti se ne bi mogao ni primiti, kad bi po njemu i svaki akt 
s najgrubljom griješkom postao neizmjenljiv. Jezikom dijalektike rečeno, 
pravosnažnost i vanr. lijekovi (vanr. stavljanje izvan snage) jesu suprot- 
nost, ali među njima postoji jedinstvo: te se suprotnosti uzajamno uslov- 
ljuju, jedna pretpostavlja drugu i jedna povlači za sobom drugu, — kao 
što je naprijed rečeno svijetlo i sjenka. : 


Za razliku od griješke u ništavosti ili nepostojanja akta, koja ne može 
nigda prekludirati i na koju griješku se može u svako doba pozivati, re- 
čeni vanredni pravni lijekovi odnosno vanredno stavljanje izvan snage 
moraju se u pravilu vršiti unutar određenog, kraćeg ili dužeg roka, i kad 
taj rok prođe, pravosnažnost akta potpuno pokriva njegovu griješku. Od 
toga ima dosta malo izuzetaka," kad rečena vanredna sredstva nisu vre- 
menski ograničena, već se mogu vršiti u svako doba, slično slučaju, kad 
se neki akt oglašava ništavim (nepostojećim), — i zapravo se tu i radi o 
jednom prelaznom obliku prema ništavosti akta. 


No dok je vanredno stavljanje izvan snage pravosnažnih akata ne- 
ophodno za institut pravosnažnosti, ono se nužno drukčije vrši u građan- 
skom parničnom negoli u vanparničnom postupku, drukčije u krivičnom 
postupku, a pogotovu drukčije u upravnom postupku. Tu razliku nužno 
traže različni zadaci tih postupaka odnosno njihova rješenja, struktura 
tih postupaka i t. d. Naročito postoji na tome području velika razlika iz- 
među parničnog i upravnog postupka. Sredstva za vanr. stavljanje izvan 
snage pravosnažnih akata na području upravnog postupka su ne samo 
mnogobrojnija i jače razvijena, već je tu i najvažnije, da se pokreću po 
službenoj dužnosti. No posve je neopravdano zbog toga poricati uprav- 
nim aktima sposobnost, da postanu pravosnažni (odnosno tvrditi, da kod 
upravnih akata nema pravosnažnosti). — Poseban problem se javlja kod 
pravosnažnosti upravnog akta, da li upravni spor poput žalbe sprečava 
nastup pravosnažnosti ili se on ima smatrati vanrednim sredstvom stav- 
ljanja izvan snage pravosnažnih akata (u naprijed opisanom smislu). U 


19 Tako na pr. ZUP (čl. 252 st. 4) dopušta obnovu postupka bez svakog vremenskog 
ograničenja, ako je rješenje donijeto na podlozi lažne isprave, lažnog iskaza svjedoka 
ili vještaka, ili ako je došlo kao posljedica kakvog djela kažnjivog po krivičnom zako- 
nu, kao i u slučaju, ako se rješenje zasniva na presudi donijetoj u krivičnom postupku, 
a ta presuda je pravosnažno ukinuta. 

slučaju, kad se može protiv upravnog akta neposredno pokrenuti upravni 
spor (francuski sistem), treba nesumnjivo izabrati prvu alternativu; no, 
po mom mišljenju, treba isto učiniti i u sistemu, gdje se upravni spor po- 
kreće po iscrpljenju upravnohijerarhijskog puta.“ ZUP (čl. 11) posljed- 
nje i izrijekom propisuje. 


c) Stvari, koje treba izdvojiti iz pojma pravosnažnosti 


Kao što je već razloženo pod a), glavni razlog današnjoj zapletenosti 
pojma pravosnažnosti leži u tome, što se ovamo uvrštavaju stvari, koje 
doduše imaju neku vezu s institutom pravosnažnosti, ali koje ne idu u 
njegov pojmovni okvir. Da bi se pročistio i precizirao pojam pravosna- 
žnosti, treba ovo ukloniti iz samog pojma pravosnažnosti. 

Pravosnažnost kao stvaranje materijalnog prava. O samom pravnom 
bistvu pravosnažnosti posioje dvije načelno oprečne koncepcije, o kojima 
se vodi veliki spor među civilistima: procesna koncepcija u opreci pre- 
ma koncepciji, da pravosnažnost znači stvaranje novog prava. Konze- 
kventno provedeno drugo shvaćanje dovodi do potpunog izdvajanja insti- 
tuta pravosnažnosti iz procesnog i njegova uvrštavanja u materijalno 
pravo. U njemačkoj pravnoj literaturi, gdje se i najviše raspravljaju te 
dvije koncepcije, predstavlja koncepcija pravosnažnosti kao stvaranja 
novog prava starije shvaćanje (zastupali su ga naročito pandektisti), koje 
je danas u očitom povlačenju pred procesnom koncepcijom. Ali kako to 
ističu i same pristaše koncepcije stvaranja prava (na pr. Pagenstecher), 
bilo bi to važno samo kod neispravne presude, jer inače, prema njihovu 
shvaćanju, presuda u civilnom procesu ne stvara nešto, što već ne bi bilo 
pravo. No kako se može značajka nekog pravnog instituta tražiti u poja- 
vama, koje samo izuzetno nastupaju?! Uostalom sadržajno neispravna 
presuda ne postaje pravosnažna, što stvara i ukida neko pravo, već što 
pobijeđeni gubi dalju procesnu zaštitu. 

Pravosnažnost se može ispravno shvatiti samo kao procesni institut. 
Ali to ne znači, da se mora prihvatiti i ekstremno procesno shvaćanje 
pravosnažnosti, po kome bi pravosnažnost utjecala isključivo na procesno 
ostvarivanje materijalnog prava, a ne na samo to pravo. (To bi na pr. 


% O ta dva principijelno različna načina pokretanja upravnog spora u mom Uprav- 
nom pravu FNRJ, str. 247. 


%% Interesantno je, što se ovog čitavog pitanja tiče, razlikovanje, koje u novije 


vrijeme provodi Stainov (str. 218 i d.). Pisac ovdje razlikuje tri stvari: pravnu snagu 
upravnog akta, njegovu obaveznost i formalnu odnosno materijalnu zakonsku snagu. 
Pravna snaga akta izražava demokratsko-centralističku povezanost državnih organa i 
znači uspostavljanje određenog hijerarhijskog reda među upravnim aktima prema po- 
ložaju, koji zauzimaju njihovi donosioci u ljestvici državnih organa. Ona je, prema 
tome, to jača što se donosilac akta nalazi na višem stupnju ljestvice. Naprotiv, obve- 
zatnost akta ne diferensira se hiierarhijski, — svi su adresati akta, poradi načela zako- 
nitosti, u jednakoj mjeri dužni da bezuslovno izvršavaju zakone i druge nadležno do-. 
nesene akte. Od pravne snage i obvezatnosti u rečenom smislu razlikuje se t. zv. mate- 
zijalna odnosno formalna pravna snaga (to je naša pravosnažnost). 

značilo, da neka obaveza i dalje pravno vrijedi unatoč tome, što je vje- 
rovnik. pravosnažno odbijen tužbom.) Uistinu je kod pravosnažnosti pri- 
marno, da pobijeđeni ne može više procesno ostvarivati svoje pravo; no 
to procesno djelovanje prebacuje se i na samo materijalno pravo, koje 
iščezava, — slično kao što to biva i u slučaju tužbovne zastare. Ako se 
već hoće govoriti o neposrednom stvaranju prava pravosnažnošću, onda 
se tu ne može uopće raditi o nekom materijalnom, već samo procesnom 
pravu.?! 

Čitavo to pitanje stvaranja materijalnog prava nije uopće pravnoteoret- 
ski problem kod pravosnažnosti, već kod samih konkretnih sudskih i 
upravnih akata, — bez obzira bili oni ili ne bili sposobni za pravosnažnost. 
U modernoj pravnoj literaturi iznio je čitav taj problem na najintere- 
santniji način Merkl u već navedenoj teoriji stepena, po kojoj primjena 
pravne norme znači i stvaranje prava, jer se tom primjenom donosi indi- 
vidualna (konkretna) pravna norma. Pravna norma bila bi po tome kako 
generalna tako i individualna odnosno konkreina. Po tome se sudski ili 
upravni akt prikazuje, gledano prema gore, kao primjena zakona, a, gle- 
dano prema dolje, kao stvaranje prava. Po mom mišljenju?* treba u ovom 
pitanju prihvatiti stajalište Carrć de Malberga, da se samo oni sudski i 
upravni akti mogu smatrati novom pravnom normom, gdje je dodat neki 
novi normativni element; a ne može se govoriti o stvaranju prava, gdje 
je konkretni upravni akt potpuno unaprijed određen općim pravnim pra- 
vilom, — što je slučaj kod većine civilnih sudskih presuda i kod mnogih 
upravnih akata. Može se općenito kazati, da sud donosi pravnu normu 
u konstitutivnim presudama, u slučajevima kad presuđuje stvar po diskre- 
cionoj ocjeni, kao i u svim slučajevima, kad sudsko izricanje prava nije 
unaprijed — točno i detaljno određeno višom pravnom normom. Kako svi 
ti momenti, općenito gledano, dolaze mnogo češće kod upravnog akta ne- 
goli sudske presude, to upravni akti sadržavaju pravnu normu češće od 
sudske presude, — i to baš takvi upravni akti, kojima znatan dio pravne 
teorije uopće poriče sposobnost za pravosnažnost. Konačno, ma kako 
uzeli čitavu tu stvar, sigurno je, da pitanje ovog normativnog stvaralač- 
kog djelovanja sudskog ili upravnog akta ne ulazi uopće u problematiku 
pravosnažnosti tih akata. 

Sprečavanje protivurječja među presudama. Nasuprot preciznom shva- 
ćanju, da je funkcija pravosnažnosti spriječiti ponavljanje istog postupka, 
ističe se u literaturi još i dalja funkcija, spriječiti kontradikcije među 
presudama. Uistinu se pritom radi o posve drugom problemu, obično 


*1. O tome Sauer (str. 322 i d.), čija je osnovna teza, da presuda stvara in concreto 
procesno pravo, na koje se nadovezuju određena obavezujuća djelovanja (bindende 
Wirkungen). : 

2? O tome kao i o čitavoj teoriji stepena pobliže u mom Prilogu teoriji o pojmu 
prava, g. 1952, str. 54 i d. 

28 Valticos je u svom djelu detaljno razradio ta dva razna shvaćanja pravosnažnosti 
s odgovarajućim posljedicama. No držim, da je pretjerano ovo drugo, pozitivno shva. 
ćanje pravosnažnosti označiti kao njemačko, a prvo, negativno kao francusko. Uistinu 
ge ne bi moglo ni tvrditi, da bi u cjelokupnoj njemačkoj teoriji pravosnažnosti rečeno 
pozitivno shvaćanje bilotma i dominantno, dok se s druge strane javlja takvo shvaća« 

o pitanju razgraničenja nadležnosti, a ne o pitanju pravosnažnosti. Ako 
dvije presude dođu u kontradikciju, najčešće će se raditi o sukobu nad- 
ležnosti, a taj se ne rješava prosto po načelu pravosnažnosti, po kome bi 
imala opstati isključivo prvodonesena presuda! Uvlačiti i sprečavanje 
kontradikcija među presudama u institut pravosnažnosti ne samo da 
iskrivljuje taj institut i zamućuje mu pravi smisao, već i postavlja na po- 
sve krivu podlogu rješavanje kontradiktornosti među presudama. 


Vezanost organa aktom drugog organa. Neophodno je za svaki uređeni 
pravni poredak, da se javni organi moraju pridržavati nadležno i zako- 
nito donesenih akata drugih javnih organa, da specijalno sudove i upra- 
vu vežu drugi sudski ili upravni akti, — što može uključivati i dužnost 
suda odnosno uprave, da donese svoj akt prema aktu drugog suda ili 
uprave. U tom vezanju suda odnosno uprave sudskim ili upravnim aktom 
može se razlikovati vezanje uz akt kao takav i vezanje uz ono, što je u 
aktu utvrđeno (po njemačkoj terminologiji Tatbestandswirkung i Fest- 
stellungswirkung). Te uzajamne vezanosti mogu imati vrlo različni inten- 
zitet, — intenzivnija je na pr., općenito uzeto, vezanost civilnih sudova 
krivičnom presudom negoli obrnuto. Problem vezanosti jednog organa 
aktom drugog organa pokreće niz vrlo interesantnih i važnih pitanja, 
ali sve je to poseban problem, koji se ne može rješavati pomoću instituta 
pravnosnažnosti, a pogotovu se to ne smije unositi u sam pojam pravo- 
snažnosti. Ističe se na pr. kao posljedica pravosnažnosti, da jedan sud 
mora respektirati pravosnažne akte drugog suda; ustinu on ne mora re- 
spektirati takav pravosnažan akt, ako je zadro u njegovu nadležnost, a 
ne može prijeći preko njega i dok još nije pravosnažan.?6 


nje i u samoj francuskoj literaturi (na pr. Guillien, a načelno i Lacoste u br. 3). Clec'h 
tvrdi (fasc. 1, br. 21), da je zakonodavac redigirajući čl. 1350 i d. Građ. zakonika htio 
i spriječiti protivurječnosti u judikaturi. Veliko djelo Duranda, izašlo nakon Valticosa, 
posmatra načelno i dosljedno autoritet presuđene stvari kao jedno od sredstava, kojim 
se odluka jednog suda nameće drugome. Prema Durandu ima autoritet presuđene 
stvari dvostruku svrhu: pozitivnu, da dokrajči spor i negativnu, da spriječi protivu- 
rječje među sudskim odlukama. Specijalno smatra Durand (str. 375) autoritet presu- 
dene stvari kanalom, kojim se vežu (se nouent) odnosi između redovnih i upravnih 
sudova. 

Valticos prema tome i udešava neke svoje argumentacije, koje se ne mogu prihva- 
titi. Tako na pr. tumači (str. 62), da je okolnost, što se autoritet presuđene stvari u 
Francuskoj pridaje presudi, čim je donesena, a u Njemačkoj i Italiji, kad se više ne 
može ulagati žalba, u vezi s time, da li je funkcija suđene stvari samo u sprečavanju 
procesa ili u sprečavanju kontradikcije u suđenju. 

* U slučaju kontradiktornosti dviju civilnih odluka, donesenih u posljednjem ste- 


penu u istoj stvari, Francuski kasacioni sud postupa baš obrnuto, i smatra pravovalja- 
nom drugu odluku (o tome Clec'h fasc. I, br. 268). 


*5 Zašto ne i među upravnim aktima odnosno među upravnim aktima i presudama? 
Ili bi to imalo značiti, da se takve kontradikcije imaju rješavati po sasvim drugim na- 
čelima negoli među sudskim presudama? 

28 Povezivanje ta dva problema (pravosnažnost i vezanost organa aktom drugog or- 
gana) dovodi do iskrivljenih ili pretjeranih zaključaka. Tako na pr. kad Binding (str. 
350-1) općenito zaključuje, da nijedan sud ne može pravosnažnom presudom drugog 
suda biti više vezan, nego što je sud vezan vlastitom pravosnažnom presudom, pa zato 
da ta vezanost otpada, ako drugi sud smatra vjerojatnim neki razlog za obnovu. 

Kako čitava ova problematika vezanosti jednog organa aktom drugog . 
organa nema direkine veze s pravosnažnošću, moralo bi biti baš jasno 
onim piscima, koji poriču upravnim aktima sposobnost, da postanu pra- 
vosnažni (a to čine baš oni, koji vezanost jednog suda s aktom drugog 
suda uvlače u institut pravosnažnosti); jer ako bi bila vezanost jednog 
organa aktom drugog organa samo posljedica pravosnažnosti toga akta, 
onda upravni akti, kojima se ne priznaje pravosnažnost, ne bi uopće 
mogli vezivati druge javne organe. Uistinu može pravosnažnost samo vre- 
menski utjecati na rečenu vezanost, t.'j. da ova nastupa tek momentom 
pravosnažnosti. 

Pravosnažnost i izvršnost. Pravosnažnost se ne smije poistovećivati s 
izvršnošću akta.?7 Izvršnost znači, da se odlučenje nekog akta može iz- 
vršiti prinudnim sredstvima. Izvršnost se vremenski često povezuje s 
pravosnažnošću, što nastupa s momentom pravosnažnosti. No izuzetno 
može se izvršiti i akt, koji još nije pravosnažan (na pr. kad žalba nema 
suspenzivnog djelovanja),?% kao što je i s druge strane moguće, da ni 
pravosnažni akt (donesen na pr. pod suspenzivnim uvjetom ili rokom) 
nije izvršan. — Jednako treba pravosnažnost razlikovati od konačnosti, 
t. j. da je neki predmet konačno riješen upravnim putem. Samo takav 
konačni akt može postati pravosnažan, ali svaki konačni akt nije i pra- 
vosnažan (tako po izričnoj odredbi ZUP-a, ako se protiv njega može po- 
krenuti upravni spor). 


2. Nosioci pravosnažnosti 


a) Na koga se načelno proteže pravosnažnost. Osobina pravosnažnosti 
upravnog akta 


Pravosnažnost se proteže na organ, nadležan da odlučuje o odnosnom 
pitanju, kao i na procesne stranke: tužioca, tuženoga, prigovarače, inter- 
venijente i t. d. Po koncepciji pravosnažnosti konzumirano je: a) pravo 
rješavanja, b) pravo tužbe, i c) pravo obrane, prigovaranja i sl. U pita- 
nju praktičnih efekata pravosnažnosti treba imati na umu sve troje, — 
predstavlja usko civilističko posmatraje, kad se samo konzumiranje tu- 
žbenog zahtjeva smatra pravnim efektom pravosnažnosti. Sam pravni 
odnos, koji je nastao pravosnažnošću, postoji između organa, koji je do- 


27 Tu gdjekad već i sama zakonska terminologija nije točna. Tako je na pr. srpski 
građ. parnički postupak od g. 1865. pojam pravosnažnosti izražavao s izvršnošću. To je 
onda prešlo i na neke propise stare Jugoslavije, naročito na području upravnog prava, 
pa se pod izvršnošću razumijevalo, da se odnosni akt ne može više pobijati red. prav- 
nim lijekovima (a prepiralo se o tome, da li se time i isključuje upravnosudska tužba). 

“ Dobro ističe razliku između pravosnažnosti i izvršnosti Valticos str. 29 i d. 

* Veliki izuzetak postoji prema jugoslav. upravnom pravu, budući da je pravosna« 
Žno samo rješenje, protiv koga se ne može pokrenuti upravni spor (izrijekom propi- 
sano u ZUP-u čl. 11), dok upravnosudska tužba »po pravilu ne sprečava izvršenje 
upravnog akta« (Žak. o upravnim sporovima čl. 16 st. 1). 

nio akt, i stranke, a ne i između samih stranaka. No rečeni efekti imaju 
različno značenje u pojedinim vrstama procesa, koje izvire iz različ- 
nosti tih procesa i njihova predmeta. Jedno je situacija u parničnom 
postupku, koji se može pokrenuti samo po zahtjevu stranke, u kome 
istupaju dvije oprečne stranke (tužilac i tuženi) s protivnim interesima, 
gdje se redovno vodi spor o dispozitivnom pravu i gdje spor okončava 
presudom o nekom građanskopravnom odnosu; druga u krivičnom po- 
stupku, gdje pravosnažnost vodi naročitu brigu o osuđenom i mogućnosti 
repariranja nepravedno osuđenog; treća u upravnom postupku, koji se u 
pravilu pokreće po službenoj dužnosti, a i tamo, gdje se pokreće po pri- 
jedlogu stranke, ne radi se ni o kakvom dispozitivnom pravu stranke, 
već o imperativnom (kogeninom) pravu i o jačem ili slabijem javnom 
interesu, na koji mora voditelj postupka paziti po službenoj dužnosti, a 
spor se vrlo rijetko vodi između dvije suprotne. stranke, koje bi poput 
stranaka u parničnom postupku stajale u direktnom odnosu, te spor 
okončava utvrđenjem ili kreiranjem administrativnopravnog odnosa; 
četvrta u različnim vanparničnim postupcima (jer ni nema nekog jedin- 
stvenog vanparničnog postupka), od kojih su neki srodniji upravnom 
negoli parničnom postupku.?? Odatle je i značenje efekata pravosnažno- 
sti drugačije prema naprijed navedenim faktorima u ovim raznim po- 
stupcima. U ređovnom parničkom postupku je najvažnije konzumiranje 
tužbenog zahtjeva ili točnije, da stranke ne mogu iznova pokretati isti 
spor, a u upravnom postupku, da sam organ ne može više opozivati akt 
(iznova rješavati stvar). Kod upravnog akta, protivno slučaju civilne 
presude, stranci, kojoj je aktom utvrđeno (kreirano) neko pravo, ne pri- 
jeti opasnost toliko od druge stranke, koliko od organa, koji je donio 
akt; dok je kod civilnog procesa, s gledišta pravosnažnosti, najvažnije 
spriječiti ponavljanje procesa po istom predmetu, što se može dogoditi 
samo na zahtjev protivne stranke, kod upravnog akta je najvažnije spri- 
ječiti odnosno ograničiti opozivanje akta od organa, koji ga je donio. 


Opozivanje akta je glavna srž problematike pravosnažnosti upravnog 
akta. Konzumiranje zahtjeva stranaka u postupku postojalo je već davno 
na području uprave, ali da bi se moglo govoriti o pravosnažnosti uprav- 
nog akta, trebalo je, baš organu, koji donosi taj akt, oduzeti slobodno 
opozivanje.“* Naprijed opisane razlike između građanskog parničnog i 


*% S tih razloga i poriču mnogi, iz sličnih razloga, i kod upravnih akata, tim aktima 
sposobnost, da postanu pravosnažni (literatura o tome kod Coestera str. 120). 

% Za pojam pravosnažnosti je bitno konzumiranje prava rješavanja, vezanosti i sa- 
mog organa, koji je donio akt, pravosnažnošću toga akta. Zato je po samom bistvu pra- 
vosnažnosti neodrživ Teznerov pojam pravosnažnosti, koji odavle isključuje vezanost 
organa njegovim aktom i okreće pravosnažnost samo prema strankama. Po Tezneru 
(Administrativverf. str. 433) može se raditi samo o vezanosti organa na svoje akte, a 
nikako o pravosnažnosti tih akata prema ovom organu, — pitanje ove vezanosti bilo bi 
odvojeno i nezavisno od pitanja pravosnažnosti. 

Da Tezner zastupa to stajalište u svom velikom udžbeniku o ausir. admin. postupku 
iz 1896. g. (značenje i veličinu kojega djela možemo mjeriti na nedostatku sličnog djela 
u drugim pravnim literafurama, kad ni danas u odličnim udžbenicima francuskog 
upravnog prava ne nailazimo ma i na malo poglavlje o upravnom postupku) ne hi bilo 

upravnog postuka nam i zorno objašnjavaju, da je bilo posve prirodno, 
da se pravosnažnost prije razvila kod civilnih presuda negoli upravnih 
akata. Razumljivo je, da su se izvorno upravni akti u širem opsegu mo- 
gli slobodno opozivati i da se tek daljim razvojem ovo opozivanje sve 
više ograničavalo i konačno to ograničavanje dovelo i kod upravnih aka- 
ta do koncepcije pravosnažnosti. 


b) Pravosnažnost prema strankama 


Što se tiče lica izvan organa, koji donosi akt, to pravosnažnost djeluje 
načelno samo prema takvim licima, koja su bila povučena u postupak 
oko donošenja odnosnog akta; pri čemu nije odlučno, da su ona i fak- 
tički učestvovala u tom postupku, već je glavno, da im je bilo omogu- 
ćeno takvo učestvovanje odnosno zaštita njihovih prava. Za djelovanje 
pravosnažnosti vrijedi izreka: res inter alios judicata aliis necque nocet 
necque prodest. Pravosnažnost djeluje automatski i na sve pravne sljed- 
nike stranaka. Naročiti takav slučaj predstavljaju t. zv. upravni akti in 
rem, koji zasnivaju odnosno utvrđuju takve pravne odnose, koji se ne 
individualiziraju određenim licima, već određenom stvari, na pr. rješe- 
nja o upotrebi i t. d. zemljišta, građevina, voda i sl., — takvo rješenje 
zahvata automatski svakog imaoca (uživaoca) takvih stvari. Posebno se 
može ovdje istaći slučaj materijalne procesne zajednice,3! kad zajedni- 
čari čine jedinstvenu i nerazdruživu stranku, tako da djelovanje jednog 
zajedničara (ili djelovanje protivu njega) vrijedi i za sve ostale. 


c) Pravosnažnost prema trećim licima 


Kad se u teoriji govori o djelovanju pravosnažnosti prema trećim li. 
cima ili erga omnes, radi se stvarno o takvom djelovanju same stvari, o 
kojoj je odlučeno (pri čemu je u pravilu zasnovano ili utvrđeno neko 
apsolutno pravo). Sudski i upravni akt mogu djelovati erga omnes, ali 
to nije djelovanje pravosnažnosti, već činjenično djelovanje samog 
akta,** Kod takva dijelovanja prema trećim licima osnovni je pravni pro- 


nerazumljivo, ali začuđuje, da ga zastupa i u djelu, objavljenom g. 1925., iste god., 
kad je i izašao novi austr. zakon o upravnom postupku. Za pravosnažnost samog uprav- 
nog akta znači Teznerovo stajalište obići glavnu srž čitavog problema i umrtviti čitav 
institut pravosnažnosti. S naučnometodološkog gledišta čini se, da je Tezner čitavo to 
svoje stajalište izradio u opreci prema Bernatziku, s kojim je rado vodio literarni dvo- 
boj, — samo što je u drugim slučajevima bio mnogo sretnije ruke, kao na pr. u polemici 
o neodređenim pojmovima (o čemu pobliže u mojoj Diskrecionoj ocjeni str. 344 i d.) 

31 O tome moji Osnovi upravnog prava str. 436, 

#2 To je njemačka odnosno austrijska publicistička teorija pravosnažnosti (a baš u 
upravnim aktima i susrećemo najviše takvo djelovanje erga omnes) odlučno i dobro 
utvrdila, kao na pr. Herrnritt Grundlehren str. 313, Tezner Administativverf. str. 410, 
Coester str. 90, Husserl str. 158, Forsthoff str. 213, AntoniolfffPstr. 216. Tome naprotiv 
franc. publicistička teorija autoriteta presuđene stvari vrlo raširuje t. zv. apsolutni 

blem u tome, da li su takva lica, koja nisu bila kao stranke povučena u 
postupak oko donošenja odnosnog akta, ovlašćena, da pobijaju taj akt. 
Pravni poreci predviđaju za to posebne pravne lijekove, kao na pr. u 
Francuskoj tierce opposition, u našem pravu (po Pp-u i ZUP-u) čini to 
jedan od slučajeva obnove postupka (po Grpp-u stare Jugoslavije bio je 
to razlog za tužbu zbog ništavosti). Takve pravne lijekove imaju ona 
lica, koja su imala biti povučena u postupak oko donošenja odnosne od- 
luke, koja je donesena bez njihova učešća. 


Odrediti krug takvih lica mnogo je jednostavnije za područje parnič- 
nog postupka negoli za područje upravnog postupka, gdje to pitanje 
dolazi naročito u obzir kod stranaka s kolidirajućim interesima. Tako je 
na pr. vrlo delikatan problem, do koje granice će se priznati položaj 
stranke licima, koja iznose prigovore podjeljivanju nekog prava (ovla- 
šćenja). Ako je taj krug prevelik, on lako ometa donošenje rješenja, od- 
nosno izaziva njegovo stavljanje izvan snage (kad se naknadno javi iz 
postupka isključena stranka); ako je premalen, ne samo da vrijeđa prav- 
ne interese tih prigovarača, već i smanjuje garanciju za sadržajno isprav- 
no rješenje.** Uistinu bi bila zakonodavčeva zadaća, da po pojedinim 
upravnim oblastima odredi krug interesenata, koji će imati pravo da kao 
stranke istupaju u postupku sa svojim prigovorima, 


Preipostavimo sada slučaj, da pozitivno pravo porekne određenom 
interesentu pravo stranke (prigovarača) u postupku oko donošenja od- 
nosnog akta. Taj će akt djelovati i protiv takvih lica, no to djelovanje 
nije djelovanje pravosnažnosti upravnog akta, već nedostatka legitima- 
cije od postupka isključenog lica i taj nedostatak postoji, dok upravni 
akt nije još ni bio pravosnažan.“* Da se pri svemu tome ne radi o djelo- 
vanju pravosnažnosti, moralo bi biti jasno baš onima, koji uopće ne pri- 
znaju upravnim aktima sposobnost da postanu pravosnažni. 


autoritet presuđene stvari (djelovanje erga omnes), — jedan dio te teorije (kao na pr. 
Jeze. Guillien) čak smatra, da je autoritet presuđene stvari u pravilu apsolutan. 

Valticos (str. 61) je dobro primijetio, da je logično uzeti, da pravosnažnost djeluje 
samo prema procesnim strankama, ako se uzme, da je kod nje bitno spriječiti isti 
proces među istim strankama, no ako se u pravosnažnosti gleda i sredstvo sprečavanja 
kontradikcije u suđenju, onda je razumljivo uzimati, da pravosnažnost djeluje i prema 
trećim licima. No to manje se onda može opravdati njegovo prikazivanje prve koncep- 
cije kao francuske, a druge kao germanske (naprijed bilj. br. 23), jer baš obrnuto 
njemački pisci ograničuju djelovanje pravosnažnosti na same procesne stranke, dok 
franc. pisci raširuju autoritet presuđene stvari erga omnes. Logičniji i dosljedniji je u 
tome Durand (str. 29 i d.), kad tvrdi da je djelovanje autoriteta presuđene stvari samo 
relativno (inter partes), ako se time želi spriječiti ponavljanje istog procesa, a naprotiv 
apsolutno, ako se želi izbjeći protivurječje među sudskim odlukama. 


38 Pritom treba imati.na umu, da u upravnom postupku ne dobiva pojedinac polo- 
žaj stranke kao u parničnom postupku, samo da bi zaštitio svoja prava ili pravne inte- 
rese. već i zbog zaštite samog javnog interesa. 


3% Kako to ispravno razlaže Tezner u Handbuchu str. 351. 

3. Objektivna i subjektivna pravosnažnost 


a) Svrha instituta pravosnažnosti 


Pravni instituti — onakvi kakvi u životu postoje, a ne kako se vještački 
zamišljaju — ne nastaju i ne razvijaju se iz neke zamišljene unutrašnje 
prirode prava, odnosno samog njegova pojma, već zbog zadovoljenja ne- 
kih posve opipljivih i stvarnih potreba određenog društva. Kad Merkl 
tako jako ističe, da svoj pojam pravosnažnosti razvija iz samog pojma. 
prava (što stavlja i u podnaslov svog djela), bit će i taj njegov postupak 
jedan od razloga, što uopće nije razvio nauku o onoj pravosnažnosti, 
kako postoji u realnom pravnom životu, već nešto sasma drugo. U pozi- 
tivnom pravu, koje oblikuje pravne institute, dolazi do izražaja zadovo- 
ljavanje potreba društva i svaki takav pravni institut ima svoju odre- 
đenu društvenu svrhu i zadaću. Vrlo je važno uivrditi tu pravu dru- 
 oštvenu svrhu i zadaću pojedinog pravnog instituta, jer od toga zavisi 
njegovo pravilno tumačenje i njegova pravilna primjena. 


Razumljivo je, da se sa svrhom i zadaćom instituta pravosnažnosti naj- 
više bavi publicistička teorija pravosnažnosti, budući da je specijalno 
za upravni akt posebni problem, da li postoji njegova pravosnažnost, 
odnosno da li je treba zavesti. (Zato se i nužno mora čitava ta proble- 
matika tretirati de lege lata i de lege ferenda, pri čemu se samo ta dva 
razna načina posmatranja ne smiju konfundirati.) Pravosnažnost uprav- 
nog akta je u nekim pozitivnopravnim porecima tek u razmjerno novije 
doba zavedena, u drugima se tek probija, a u trećima joj nema još ni 
traga. Zato baš studij pravosnažnosti upravnog akta može dati općenito 
najinteresantniji materijal općoj teoriji pravosnažnosti, a specijalno i za 
pitanje društvene svrhe i zadaće čitavog instituta pravosnažnosti. 


O toj svrsi mnogo raspravlja publicistička teorija pravosnažnosti. Već 
je prvi predstavnik publicističke teorije pravosnažnosti — Bernatzik? do- 
bro utvrdio kao »dva osnovna motiva« pravosnažnosti ekonomičnost sa 
strane javnog organa i potrebu za pravnom sigurnošću" sa strane stra- 
naka. Ta pravna sigurnost ne predstavlja samo zaštitu pravnih interesa 
pojedinaca, već leži i u javnom interesu. S gledišta stranke pravna sigur- 
nost znači pouzdanje građana u akt javnog organa; ako pravna sigurnost 
traži pouzdanje u privatni akt, mora to pogotovu tražiti za akt javnog 
organa. To je samo druga strana one iste medalje, kojoj je prva pred- 
mnjeva pravovaljanost upravnog akta. 


% U nav. referatu str. 48. 

35 Nije razložno mjesto toga tražiti ovaj razlog u očuvanju autoriteta organa, koji je 
donio akt, — kako to čine neki civiliste (na pr. Biillow). Tezner je već davno (Handbuch 
str. 316), posve ispravno, protiv toga rezonirao, da autoritet upravnog organa ne može 
ležati u tome, da se pridržava besmislenog i neshodnog akta samo zato, što ga je jed- 
nom donio, već u tome, da u smislu progresa zamjenjuje lošije s boljim. 

%7 U sličnom smislu govore francuski pisci o socijalnom miru ili pravnoj sigurnosti 
(kao na pr. Jeze I, str. 257, Alibert str. 299, Bonnard Prčcis str. 110). 


98 


b) Razlikovanje između objektivne i subjektivne pravosnažnosti 


Rečene dvije svrhe ne moraju biti odlučne u svakom pozitivnom pra- 
vu za institut pravosnažnosti, budući da tome institutu može biti svrhom 
samo očuvanje pravne sigurnosti, a ne i procesna ekonomičnost, — ili 
drugim riječima mogu se uzeti u obzir samo interesi stranaka, a ne i 
interes organa, da ne mora ponovo rješavati isti predmet. Kad je svrha 
pravosnažnosti i procesna ekonomičnost, govori se o apsolutnoj pravo- 
snažnosti, a kad je to samo pravna sigurnost odnosno zaštita pravnih in- 
teresa stranaka, govori se o relativnoj pravosnažnosti. Po mom mišljenju, 
bilo bi adekvatnije ovdje suprotstavljati objektivnu subjektivnoj pravo- 
snažnosti.35 


Objektivna pravosnažnost brani uopće organu, da ponovo rješava isti 
predmet, dok subjektivna brani samo takvo diranje u raniji akt, kojim 
bi se povrijedila tim aktom utvrđena povoljna pravna situacija stranke. 
Subjektivna pravosnažnost ne smeta, da organ opoziva akt, ne vrijeđa- 
jući pritom pravnu situaciju pojedinca, — bilo da se pritom uopće ne 
radi o pitanju pravne situacije pojedinca? ili je taj akt bio za pojedinca 
samo teretan.“ Isto tako subjektivna pravosnažnost ne smeta, da organ 
opoziva svoj akt uz pristanak lica, koje je aktom steklo neko pravo — 
t. zv. odricanje na neopozivost akta (pretpostavljajući, da se time ne vri- 
jeđaju prava trećih lica niti da opozivanje zabranjuje neki pravni propis, 
t. ). da je zabrana opozivanja u javnom interesu, a ne u interesu stranke). 
Po objektivnoj pravosnažnosti ne može ni stranka bez naročitog razloga, 
kao što je ovo na pr. izmjena činjeničnog stanja — tražiti izmjenu akta, 
dok to može po subjektivnoj, ukoliko time ne dira u prava trećih lica. 


#8 Time bi se i izbjeglo miješanju pojmova, jer kad se na pr. u franc. teoriji govori 
o apsolutnom i relativnom autoritetu presuđene stvari, misli se na djelovanje erga 
omnes ili inter partes. 


%% Subjektivna pravosnažnost ne sprečava opozivanje akta, koji se uopće ne odnosi 
na prava odnosno pravnu situaciju pojedinaca. To vrijedi naročito za t. zv. interne 
akte, koji ostaju samo unutar same upravne organizacije. 


40 Postavilo se općenito pravilo, da se mogu slobodno opozivati akti, koji su za 
stranku teretni — bilo da namiču samo dužnost ili joj oduzimaju neko ovlašćenje. Sve 
to može vrijediti samo pod pretpostavkom, da takvo opozivanje ne vrijeđa prava trećih 
lica. — Pretjerano je kazati, kako to na pr. čini Kormann str. 34 i str. 35, da bi se akt, 
koji opterećuje stranku mogao uvijek slobodno opozivati, — bez obzira da li je ta pro- 
mjena na korist ili na štetu stranke. Praktički može i akt, koji je prividno samo tere- 
tan za stranku, biti joj uistinu i od kakve koristi, — pa se u takvom slučaju ne može 
akt opozivati bez njene privole (pogotovu ne, ako bi novi za nju bio još teretniji). 

Za moderno upravno pravo bilo bi i opravdano postaviti načelo, da je uprava načel- 
no dužna opozvati protupravan akt, koji je opteretio stranku. (O tome Strassinopoulos 
str. 269, Fersthoff str. 214). Svakako takav akt nije mogao steći subjektivnu pravo- 
snažnost. Tome načelu odgovara odredba ZUP-a (čl. 266 st. 3), da je organ dužan do- 
nijeti rješenje, ako stranka u svom zahtjevu za mijenjanje ili ukidanje pravosnažnog 
rješenja iznese, da je rješenjem povrijeđen zakon. 

Kad se opozivom mijenja raniji akt, odlučno je s gledišta subjektivne pravosnažnosti, 
da li se time poboljšava ili pogoršava pravna situacija pojedinca. 

Po subjektivnoj pravosnažnosti upravni akt se može opozvati (izmije- 
niti), ako se u tome slože organ i stranke“! 


Upravni akt, kojim se odbija neki zahtjev odnosno uskraćuje ovlašće- 
nje (t. zv. negativni akt), ne stvara u pravilu nikakvo pravo, i zato su- 
bjektivna pravosnažnost ne priječi, da organ ponovno pretrese takav 
zahtjev i podijeli ovlašćenje, koje je ranije uskratio.!? Organ ne bi tako 
mogao samo onda postupati, ako je takvim odbijanjem nastalo neko 
pravo za treća lica (ili gdje to zakonski propis izrijekom brani, drugim 
riječima, gdje propisuje za određenu upravnu stvar objektivna pravo- 
snažnost). To će biti prirodno uzeti u slučaju, ako se raniji upravni po- 
stupak vodio s kontrarnim strankama (koje su istupale slično strankama 
parničnog postupka). U upravnom postupku ima nesumnjivih slučajeva, 
kad se određeni interesenti moraju kao stranke saslušati, a da time ni- 
kako ne stječu pravo na očuvanje odnosnog upravnog akta.43 U sumnji 
treba zaključiti, da to vrijedi za slučajeve s kolidirajućim strankama. 


Provesti dosljedno objektivnu pravosnažnost upravnih akata značilo 
bi apsolutno braniti strankama, da traže, kraj istog činjeničnog stanja, 
da im se podijeli ovlašćenje, koje im je ranije uskraćeno, ili braniti or- 
ganu, da donese novi upravni akt, koji, a da ne oštećuje pravne interese 
stranke, bolje rješava neko pitanje ili čak ispravlja protupravnost rani- 
jeg akta, koju je pokrila njegova pravosnažnost. Cui prodest taj krajnji 
formalizam, koji bi samo pružao odmaralište dolce far niente upravnoj 
birokraciji. Pravosnažnost, koja treba da bude blagodat strankama, po- 
stala bi im nepodnošljiv teret. Posve je drukčija situacija u parničnom 
postupku s dvije oprečne stranke, gdje zahtjev za ponovnim vođenjem 
postupka normalno zadire u pravnu sferu protustranke; a konačno ovdje 
nije ni potrebno kao na području uprave pokretanje novog postupka, 
da bi se korigiralo ili ublažilo ranije rješenje. Pravosnažnošću se, naime, 
civilne presude ne mijenja ovlašćenje stranke, da slobodno disponira 
svojim pravom: vjerovnik, kome je sudskom presudom priznata njegova 
tražbina, može uvijek odustati od njena uijerivanja ili čak i oprostiti 
dug, a tuženi može od svoje volje udovoljiti zahtjevu tužioca, sve ako je 
i tužba odbijena. 


“1 Zato Matile (str. 91) preširoko zaključuje, da je uopće autoritet presuđene stvari 
(a pod tim obuhvaća pravosnažnost) dispozitivno pravilo, koje se može ukloniti, ako se 
u tome suglase organ i stranke. To vrijedi samo kod subjektivne, a ne i kod objektivne 
pravosnažnosti. 

42 U praksi se javlja pitanje, da li kod akata, koji se donose po prijedlogu stranke, 
mora organ za donošenje novog (pozitivnog) akta čekati na prijedlog stranke, ili to 
može jednostavno učiniti na osnovu ranijeg prijedloga stranke, koji je odbio. Na to se 
ne može općenito odgovoriti, već to zavisi od okolnosti pojedinog slučaja. 

48 Tezner Administrativverf. str. 435. 5 

“4 Pritom je važno, da o takvom opozivanju (mijenjanju) treba kao stranke saslu- 
Šati i sva ona lica, koja su učestvovala u prvom postupku, i da sva ta lica imaju protiv * 
novog upravnog akta sva ona pravna sredstva, koja su imala protiv ranijeg. 

c) Protezanje objektivne i subjektivne pravosnažnosti 


Kako je na području upravnog akta baš subjektivna pravosnažnost 
najraširenija i kako se s mnogo razloga dade pravdati neprikladnost 
objektivne pravosnažnosti za upravni akt, to neki pisci ističu, da se ne 
može na području uprave zavesti pravosnažnost kao kod presuda u par- 
ničnom postupku, kao da bi samo objektivna pravosnažnost bila prava 
pravosnažnost. Njihova argumentacija se stvarno odnosi samo na objek- 
tivnu pravosnažnost, pri čemu i zaboravljaju, da ima i građanskih par- 
ničnih postupaka s načelom subjektivne pravosnažnosti. 

U tome postoji na pr. bitna razlika između jugoslavenskog, austrij- 
skog, njemačkog i sličnih parničnih postupaka s jedne i francuskog gra- 
đanskog postupka s druge strane. Dok u prvima mora sudac po službenoj 
dužnosti paziti na pravosnažnost i ne mogu stranke ni saglasnim dogo- 
vorom obići pravosnažnost i pokrenuti iznova postupak u istom pred- 
metu, koji je pravosnažno presuđen; u francuskom civilnom postupku 
stranka se može odreći preimućstva presuđene stvari, ona čak ne može 
ekscepciju presuđene stvari po prvi put iznijeti pred Kasacionim sudom, 
a sud nije ovlašćen, da to pitanje ispituje po službenoj dužnosti (napro- 
tiv je i u Francuskoj u krivičnim stvarima proveden objektivni autoritet 
presuđene stvari).*ć 

U onim pozitivnim pravima, gdje se nije razvila pravosnažnost uprav- 
nih akata izričnim zakonskim normiranjem, već samim pravnim životom, 
došlo je do nje najčešće probijanjem ideje, da je uprava u opozivanju 
svojih akata ograničena time, da ne može vrijeđati pravilno stečena pra- 
va. Ta se ideja vrlo mnogo ističe na pr. u njemačkoj i francuskoj prav- 
noj literaturi,*" a na toj je podlozi došlo u judikaturi francuskog Drž. 
savjeta do shvaćanja, da uprava može opozivati svoje akte, koji vrijeđaju 
pravne propise, samo unutar upravnosudske tužbe. Za sav taj razvoj je 
značajno, da se formirala koncepcija strogo subjekiivne pravosnažnosti, 
daleko od objektivne pravosnažnosti. 


luteresantni su u tome pitanju jugoslavenski i austrijski zakon o općem upravnom 
postupku, koji zavode pravosnažnost upravnih akata: prvi subjektivnu, a drugi objek- 
tivnu, iako u nekom blažem obliku. ZUP definira izrijekom pravosnažnost kao subjek- 
tivnu (čl. 11), a u njegovim propisima nema ni traga odredbi austrijskog zakona da se 
zahtjevi stranaka (učesnika), gdje nema razloga za naročitu izmjenu ili ukidanje akta, 
imaju odbaciti zbog odlučene stvari (entschiedene Sache). Osim toga jugoslav. zakon 
i izrijekom određuje (čl. 266 st. 1), da se »pravosnažno rješenje može ukinuti ili izmi- 
jeniti a pristankom osoba koje su na osnovu tog rješenja stekle neko pravo, ako se to 
ne protivi zakonu ili drugom propisu zasnovanom na zakonu, ili se ne vrijeda pravo 


45 Kao na pr. Fleiner Instit. str. 196. 

46. Q čitavom tom francuskom sistemu Clec'h. fasc. I, br. 14 id. br. 216 id. 
fase. 1, br. 32 i d. 

47. O toj literaturi Forsthoff str. 218 bilj. br. 1. Za Francusku na pr. Bonnard Prč- 
cis str. 110: Waline postavlja (str. 436) kratko pravilo: da se upravni akt može uvijek 
opozvati, ako na njegovu temelju nije neko lice steklo određeno pravo; ako ga je 
steklo, akt se može opozvati samo zbog nezakonitosti, a ne zbog neshodnosti, i to samo 
unutar roka sudske tužbe. 

neke treće osobe«. Tu se dalje i izrijekom odreduje (st. 2), da se pod rečenim uvje- 
tima može ukinuti ili izmijeniti i rješenje, kojim je zahtjev stranke odbijen. Sve to ne 
znači, da bi organ morao ulaziti u ponovno rješavanje istog predmeta, kad god to 
stranka traži. On to samo može učiniti, i to samo ako postoje naprijed navedeni uvjeti. 
Organ je dužan donijeti novo rješenje, ako stranka iznese, da je ranijim rješenjem po- 
vrijeđen zakon (st. 3); pritom će morati zahijev stranke odbiti, ako bi se time vrije- 
đalo pravo nekog irećeg lica (ako je prema tome licu ranije rješenje postalo pravo- 
snažno). 

Austrijski zakon izrijekom ističe ($ 68 st. 1) rečeno odbacivanje, čime se izražava 
koncepcija objektivne pravosnažnosti.“ Iz imperativnosti te odredbe proizlazi, da je 
javnom organu zabranjeno, da na zahtjev stranke ulazi u ponovno ispitivanje iste 
stvari." Zakon ublažava objektivnu pravosnažnost odredbom ($ 68 st. 2), da se rješe- 
nja, iz kojih nikome ne nastaje pravo, mogu ukidati i mijenjati." Time se na neki 
način objektivna pravosnažnost kombinira sa subjektivnom. 


d) Stepenovanje subjektivne pravosnažnosti 


Ako već objektivna pravosnažnost dopušta stepenovanje odnosno pro- 
vođenje u strožem ili blažem obliku, kako to pokazuje naprijed navedeni 
primjer iz austrijskog prava, pogotovu je to slučaj kod subjektivne pra- 
vosnažnosti. Tu se, naime, radi o tome, kako će se obuhvatiti ta subjek- 
tivna, upravnim aktom stečena prava, koja se ne smiju opozivanjem akta 
vrijeđati. Karakteristično je za tendenciju širenja tih prava odnosno ši- 
renja subjektivne pravosnažnosti, da se u pravnoj literaturi, u jurisdik- 
ciji, pa i u zakonskim tektstovima umjesto o stečenim pravima, koja se 
ne smiju opozivanjem akta vrijeđati, govori o takvoj pravnoj situaciji, 
pravnom interesu, pravnom stanju, pravnom krugu pojedinaca i sl. 

Za pitanje, dokle se sve uzima postojanje subjektivnog prava, vrlo je 
poučna jurisdikcija francuskog Državnog savjeta. Naročito se odatle is- 
ključuju provizorni akti, akti naklonosti (gracieux) kao i uopće podje- 
ljivanje nekih prednosti, koje još ne znači subjektivno pravo.5! Ta prak- 
sa ne smatra, da je stranci nastalo pravo aktom s rekognitivnim znače- 
njem, gdje se samo konstatira, da interesirani ispunjava određene uvjete 
i odatle povlači posljedice," te dopušta opozivanje takvih akata. Pogo- 


48 U izvornom projektu Zakona, kako je bio predložen parlamentu, nalazila se ova 
odredba st. 1 na kasnijem mjestu istog $. Parlam. odbor premjestio ju je na početak 
čitavog $, gdje da joj je mjesto kao »osnovnoj odredbi o materijalnoj pravnoj snazi 
rei judicatae«. 


4% Antoniolli str. 2178. 


5% Odatle se zaključuje (Mannlicher str. 239, toč. 15), da se mogu ukidati ili mije- 
njati rješenja u jednostranačkim stvarima, koja ili zasnivaju samo dužnosti ili odbacuju 
zahtjev stranke; jednako se to može činiti, ako se stranka, kojoj je rješenjem nastalo 
pravo, izrijekom odrekne tog prava. 

51 Hauriou (str. 364 i d.) tome primjećuje, da i u takvom slučaju pravna situacija 
tendira stabilitetu i da se može izmijeniti samo u interesu službe, i uz održanje odre- 
đenih formi; interesenti, koji su i bez istinskog prava dobili novom situacijom pred- 
nosti, imaju legitimni interes, da se stvoreno ne mijenja pogrešnim aktom, pa su u 
takvom slučaju legitimirani na dizanje upravnosudske tužbe. 

52 Odent str. 375 i d. Na pr. nekom se izdaje kombatantska karta ili podjeljuje 
(likvidira) odšteta ili plaća. 

tovu se može, u svako doba, anulirati akt, koji utvrđuje činjenično sta- 
nje, a da ne podjeljuje pravo, — kad se pokaže, da ne odgovara stvarno- 
sti"? Dopušta se u mnogim slučajevima opozivanje policijskih dozvola 
(Pautorisation).**“ Naročiti slučaj predstavlja opozivanje dozvola? za 
okupaciju javnog dobra (one se smatraju provizornim). 


Pri primjeni subjektivnog prava kao brane protiv opozivanja uprav- 
nog akta razvile su se vrlo različne konstrukcije. Kao takav primjer 
može se navesti čudesna teorija slobodnog opozivanja najobičnijih do- 
zvola (na pr. građevinske dozvole), kako ju je razvio jedan dio njemačke 
teorije,“ a i prakse. Pošlo se sa stajališta, da adresat akta stječe samo 
onda pravo, ako dobiva nešto pozitivno (na pr. u slučaju koncesije). To 
da nije slučaj kod najmnogobrojnijih dozvola, koje samo dopuštaju nešto, 
što predstavlja prirodnu slobodu djelovanja, koje je samo dotle zabra- 
njeno, dok to javni organ izrijekom ne dopusti; budući da stranka ovdje 
ne dobiva ništa »pozitivno«, već se samo uspostavlja prirodno slobodno 
djelovanje stranke, zaključuje se, da se takva dozvola može slobodno 
opozivati. Ograničenje takvog opozivanja se onda traži u tome, što se 
opoziv zabranjuje od momenta, kad je stranka, pouzdavajući se u akt, 
pristupila izvođenju dozvole (na pr. počela graditi zgradu). Čitava se ta 
konstrukcija protivi zdravom razumu. Ako se dozvolom samo otvara mo- 
gućnost faktičnog vršenja prava, koje pravo odnosno lice već ionako 
ima, onda bi u interesu pravne sigurnosti takvo opozivanje moglo biti 
samo teže negoli u slučaju podjeljivanja posve novog prava.57 


58 Waline str. 436. 


54 Prema Alibertu (str. 321 i d.), kad je podijeljena dozvola (Pautorisation ili la 
licence) građanin ima stečeno pravo na njeno održanje; to ne znači neizmjenljivost 
dozvole, već da se ona može opozvati samo iz takvih razloga, koji su s pravnog staja- 
lišta jači od prava za održanje akta. Sudstvo ide za tim, da ovdje uspostavi ravnotežu 
između prava i interesa, koji su u igri. U svakom slučaju upravni sudac ocjenjuje zako- 
nitost razloga za opozivanje akta i ispituje, da li nije pravna ravnoteža povrijeđena u 
korist javnog interesa (autor navodi mnogobrojne primjere iz prakse france. Drž. sa- 
vjeta). — Prema Walinu (str. 435) može se policiiska dozvola opozvati, samo ako su se 
promijenile i okolnosti, zbog kojih je podijeljena. a ne i zbog razloga, koje organ već 
kod prvog izdanja akta nije mogao ignorirati. Širi od Walina je Odent (str. 378—9), koji 
ipak ističe, da takvo opozivanje djeluje samo pro futuro. Meni se lično čini, da se u 
najznačajnijim takvim slučajevima uopće ne radi o opozivanju akta, već od donošenju 
posve novog akta, koji proistječe iz nadzornog prava policije nad nekim stanjem, a koji 
novi akt onda samo faktički povlači za sobom opozivanje podijeljene dozvole. 

55 Kao novija odluka Drž. savjeta RDP g. 1955. str. 775. 

56 Mjesto mnogih drugih Forsthoff str. 218, Otto Mayer I, str. 244, Scholz, str. 224. 
Vidjeti izvode naprijed pod toč. II-2. 

57. Ne želim time tvrditi (niti sam uopće za to kompetentan), da se prema pozitiv. 
nom njemačkom pravu ne mogu opozivati takve dozvole. Ali čitavo ovo tumačenje 
opoziva je čista skolastika, pa ako takvo pravo opoziva uistinu postoji, treba ga druk- 
čije tumačiti (na pr. da takvi akti sadržavaju šuteći pridržaj opoziva). 
policijskih dozvola razlikuje, da li ona znači samo utvrđivanje nepostojanja zakonskih 
zapreka općoj slobodi molioca ili je kreatorne prirode. U prvom slučaju je dozvola 
kao deklaratorni akt sposobna, a u drugom slučaju kao konstitutivni nesposobna za 

Što se tiče opoziva podijeljenog prava (ovlašćenja), razmjerno dosta 
rano se probilo shvaćanje, da je svejedno, da li je to pravo podijeljeno 
po kategoričkoj pravnoj normi ili po diskrecionoj ocjeni, — ni po diskre- 
cionoj ocjeni podijeljeno pravo ne može se slobodno opozivati. Pošto je 
izvršio diskrecionu ocjenu, organ je konzumirao ovo svoje ovlašćenje i 
ne može se na njega vratiti, jer se tome protivi stečeno pravo stranke. 
Podjeljivati i oduzimati neko pravo znači dvije različne stvari, koje se 
i različno pravno prosuđuju; pravni propisi, koji vrijede za jedno, ne 
mogu se naprosto primjenjivati i na drugo. Moglo bi se samo kazati, da 
su oni specijalni propisi, koji vrijede u pogledu oduzimanja (mijenjanja) 
prava podijeljenog po diskrecionoj ocjeni, u dosta slučajeva (na pr. do- 
zvola za nošenje oružja) mnogo elastičniji, dopuštajući organu mnogo 
veću ingerenciju, nego što je to slučaj kod stvari, koja je pravom strogo 
vezana. 


Često se u pojedinim pozitivnim pravima razvija kao pravilo, da ne 
zavređuje zaštite stranka, koja je na prevarni način došla do nekog ovla- 
šćenja:5% fraus omnia corrumpit i varalica ne može steći pravo. Slično 
gubi, uz određene uvjete, takvu zaštitu i stranka, koja nije ispunila nalog 
ili dužnost, vezane uz podijeljeno ovlašćenje (opoziv zbog neostvarenja 


pod toč. TV-9). 


pravosnažnost (u smislu Bernatzikova razlikovanja, da je samo deklaratorni upravni 
akt sposoban za pravosnažnost). Ali i u tom drugom slučaju Herrnrittu je za pitanje 
opozivanja takvih dozvola odlučno pitanje otpora stečenih prava. 

Nešto umjereniji je u ovom pitanju dozvola u njemačkoj teoriji Hatschek (str. 146). 
koji razlikuje polic. dozvole prema tome, da li stvaraju subjekt. javno pravo ili samo 
zasnivaju javnopravno posjedovno stanje (Besitzstand). Prvo se može oduzimati samo 
za slučaj protivupravnosti ili ako je to potrebno u javnom interesu (i to u ovom dru- 
gom slučaju uz naknadu štete); dok se u drugom slučaju može dozvola opozivati kako 
zbog protivupravnosti, tako što ne odgovara policijskim zahtjevima (Polizeiwidrigkeit) 
i nije potrebno naknađivati štetu. 

Razložno kritizira reč. dominantno stajalište u njemačkoj literaturi Ipsen (str. 74 
i d.), ističući, da dozvola ima i konstitutivni značaj i izaziva pravne posljedice, koje 
se bez naročitog zakonskog ovlašćenja ne mogu slobodno opozivati, budući da se u 
najmanju ruku mora priznati, da dozvola stvara posebnu pravnu poziciju, koja se 
mora zaštititi slično subjektivnom pravu. Razlika između pravnog položaja adresata 
dozvole i pravnostvarajućeg upravnog akta samo je u tome, da je na području dozvole 
broj normi, koje ovlašćuju na opozivanje, veći negoli na području, gdje upravnim 
aktom nastaju subjektivna prava. i 

U zakonodavstvima nekih njemačkih država se već razmjerno rano pravnim propi- 
som ograničuje slobodno opozivanje dozvola (tako $ 87 bađenskog propisa iz 1864. o 
organizaciji unutr. uprave, $ 43 propisa u upravnopostupovnim stvarima iste zemlje od 
1884). Naročite propise sadržavaju o tome pitenju tiriuški Zemaljski upravni red iz g. 


1930. ($ 141 1 d.) i pruski Policijskoupravni zakon od 1. VI. 1931. ($ 42 i 43). 


58 Za francusko pravo Odent str. 377, za njemačko Torsthoff str. 215. O tome 
Strassinopoulos str. 270 i d. ZUP uzima kao jedan od razloga za obnovu postupka (čl. 
249. toč. 4), ako je za stranku povoljno rješenje »doneseno na osnovu neistinitih na- 
voda stranke. kojima je organ koji je vodio postupak bio doveden u zabludu«. 

4. Formalna i materijalna pravosnažnost 


a) Općenito 


Općenito bi se mogla opisati (što odgovara bar većini teorija pravo- 
snažnosti) razlika između formalne i materijalne pravosnažnosti, da for- 
malna znači, da stranke ne mogu više akt pobijati redovnim pravnim 
sredstvima, a materijalna, da je neko pitanje konačno riješeno, da je akt 
načelno neizmjenljiv i da ga naročito ne može više mijenjati (opozivati) 
organ nadležan za njegovo donošenje. Ili kako se kaže (Unger), po for- 
malnoj pravosnažnosti nepobojna je odluka (rješenje), a po materijal- 
noj samo odlučenje (ono što je riješeno). Formalna pravosnažnost upe- 
rena je protiv stranaka, onemogućujući im pobijanje akta redovnim 
pravnim sredstvima, — ona znači nepobojnost; materijalna pravosnažnost 
se odnosi na sam sadržaj akta, prvenstveno što se tiče organa, nadležnog 
za donošenje odnosnog akta, — ona znači određenu (ne apsolutnu) neiz- 
mjenljivost samog akta. 


b) Na području upravnog prava 


Baš ovo posljednje od najvećeg je značenja za koncepciju pravosna- 
žnosti upravnog akta. U parničnom postupku radi se samo o oprečnom 
pravnom interesu dviju privatnih stranaka, nad kojima sudi kao neutralni 
arbitar, sudac; u upravnom postupku doneseni akt može teško pogoditi 
javne interese i njegovo očuvanje ne može biti tako irelevantno organu 
uprave, kao što je ovo sudu kod presude u građanskoj stvari. U uprav- 
nom postupku vrlo je stara pojava, da se stranka odbija sa zahtjevom za 
pokretanje istog predmeta, koji je već bio po iscrpljenju žalbenog puta 
konačno riješen. Naprotiv je tek posljedica novijeg razvoja, da ni javni 
organ ne može akt, koji je donio pod normalnim uvjetima, opozivati od- 
nosno ponavljati postupak. Tako je posve prirodno, da se kao formalna 
pravosnažnost upravnog akta smatra nepobojnost akta od stranke odno- 
sno njena vezanost tim aktom, a kao materijalna pravosnažnost neopozi- 
vost akta od javnog organa odnosno njegova vezanost tim aktom. To je 
razlikovanje već razvio prvi teoretičar pravosnažnosti upravnog akta — 
Bernatzik, pa se ono i danas najviše primjenjuje u teoriji pravosnažnosti 
upravnog akta," I sami pravni propisi, kad govore o pravosnažnosti, 
imaju jednom na umu formalnu, a drugi put materijalnu pravosnažnost. 
— što je potrebno od slučaja do slučaja strogo razlikovati. I baš opisana 
materijalna pravosnažnost predstavlja jezgro problema pravosnažnosti 
upravnog akta. 


5% Tezner, isključujući iz pojma pravosnažnosti vezanost samog javnog organa, mo- 
rao je to razlikovanje drukčije izvršiti. 

Do materijalne pravosnažnosti upravnog akta može doći tek, kad je 
nastupila formalna pravosnažnost.#" Formalna pravosnažnost upravnog 
akta nastupa: a) dostavom odnosno objavljivanjem akta, protiv koga 
nema više ili nema uopće redovnog pravnog lijeka i b) protekom roka za 
redovni pravni lijek, bilo da uopće nije izjavljen ili je to učinjeno pre- 
kasno. Načelno ne može neki akt protiv stranke postati pravosnažan, ako 
stranka nije bila o njemu pravilno obaviještena. U postupku s više stra- 
naka može isti akt lako u razno vrijeme postati pravosnažan prema poje- 
dinim strankama (na pr. jedna se od njih žali, a druga to propušta). 


c) Na području građanskog prava 


Na području građanskog prava nije razlikovanje između formalne i 
materijalne pravosnažnosti od toliko velikog značenja kao na području 
upravnog prava. Pojam materijalne pravosnažnosti, štaviše, često ovdje u 
teoriji zavodi na stramputicu unošenja tuđih elemenata u pojam pravo- 
snažnosti (naprijed pod 1-e). Napose je onom dijelu teorije pravosna- 
žnosti, koji u pravosnažnosti vidi stvaranje materijalnog prava, bistvo 
materijalne pravosnažnosti u formiranju tog prava.%! Posve je jasno, da 
procesna koncepcija pravosnažnosti, koja je u svojoj osnovi ispravna, 
mora odbaciti takvo shvaćanje materijalne pravosnažnosti. Tako na pr. 
Hellwig smatra, da bi čitav izraz materijalna pravosnažnost trebalo na- 
pustiti, jer samo unosi konfuziju sa shvaćanjem, da se pravosnažnost 
proteže i na sama sporna prava; kod materijalne pravosnažnosti da se 
radi samo o djelovanju presude, pa se mjesto o materijalnoj pravosna- 
Žnosti može prosto govoriti o djelovanju presude. 


U francuskoj teoriji autoriteta presuđene stvari nema neko značajnije 
mjesto čitavo razlikovanje između formalne i materijalne pravosnažno- 
sti, napose joj se oštro protive publiciste (kao na pr. Bonnard i Lampuć), 
a u novije se doba ističe,# da ono nije ni od kakve koristi u francuskom 
pravu i da je mnogo uputnije operirati samo s jedinstvenim pojmom 
presuđene stvari. 

Materijalnom pravosnažnošću pokrivaju se i razne druge stvari, koje 
ne pripadaju u sam pojam pravosnažnosti: Rao naročito funkcija sprije- 


$0 Nije svaka vezanost javnog organa i mater. pravosnažnost, — na pr. čim je organ 
donio upravni akt, iako je protiv njega još otvorena žalba, organ je u određenom po- 
gledu vezan tim aktom i ne može ga prosto opozivati. Materijalna pravosnažnost pred- 
stavlja onu vezanost organa, koja je posljedica okolnosti, što je akt konačno riješen. 

$1 Tako se na pr. kaže, da formalna pravosnažnost pripada u procesno pravo, a ma- 
terijalna u građansko pravo (Bilow); da je materijalna pravosnažnost u tome, da pre- 
suda znači među strankama pravo (Dernburg); da je razlika između formalne i materi- 
jalne pravne snage u opreci između formalnog i materijalnog prava: formalna pravna 
snaga utvrđuje procesni odnos, a materijalna materijalnopravni odnos. 

$? Sličnom se argumentacijom protiv mater. pravosnažnosti služi i Bonnard (Con- 
trole str. 85). 


% Valticos str. 42. 

čiti kontradikcije među presudama, dužnost jednog suda da respektira 
pravosnažnu presudu drugog suda,5* kao i uopće vezanost jednog organa 
aktom drugog organa. 


5. Francuski pojam autoriteta presuđene stvari 


a) Autoritet presuđene stvari prema pravosnažnosti 


Između francuskog pojma autoriteta presuđene stvari i pravosnažnosti 
ima razmjerno više sličnosti odnosno dodirnih točaka, nego što ih ima 
(kako smo vidjeli naprijed pod toč. V-9) između nepostojećeg akta i ni- 
štavosti. Naročito autoritet presuđene stvari uključuje osnovno negativno 
jezgro pravosnažnosti — ideju definitivnosti akta,5 t. j. da se u redovnom 
postupku ne može više staviti u pitanje konačno riješeni (presuđeni) 
konkretni predmet, odnosno da se o istom predmetu ne može voditi novi 
postupak (ponavljati spor). Ipak se između ta dva termina ne može sta- 
viti znak jednakosti (smatrati autoritet presuđene stvari samo francu- 
skim izrazom za pravosnažnost) i oni izražavaju, pored mnoge sličnosti, 
razne pojmove. Zato se mora teorija čuvali, da kod skupnog obrađivanja 
autoriteta presuđene stvari i pravosnažnosti ne miješa ta dva pojma,6 


Bonnard ispravno tvrdi, da između rečena dva pojma postoje razlike, 
— samo ih on nije točno povukao. Nije točno, kad tvrdi,57 da pravosna- 
žnost ima šire značenje od autoriteta presuđene stvari i da je posljednji 
samo izraz prvoga. To bi moglo vrijediti samo za neke koncepcije pravo- 
snažnosti, naročito za Merklovu, koga Bonnard za potvrdu svoje teze i 
izrijekom citira, kao i za koncepcije pravosnažnosti kao stvaranja mate- 
rijalnog prava, na koje koncepcije Bonnard i aludira. No te koncepcije 
su danas daleko od toga, da bi značile dominirajući pravac u teoriji 
pravosnažnosti. 


Da bi se zahvatilo pravo značenje termina autoritet presuđene stvari, 
najbolje je gledati na samo jezično izražavanje. — posrijedi su efekti 
sudskog akta. Autoritet presuđene stvari je s jedne strane širi od pravo- 
snažnosti, jer obuhvaća i druge pravne efekte, a ne samo ideju definitiv- 
nosti akta, — ne gleda se samo na posljedice pravosnažnosti, već na po- 


8 Tako na pr. Forsthoff (str. 207) naglašava u mater. pravosnažnosti vezanost svih 
sudova na pravosnažnu sudsku presudu, a Matile (str. 12) sprečavanje kontradiktorne 
presude. — O takvom shvaćanju mater. pravosnažnosti pobliže Zuglia str. 631—2. 

$ Mjesto mnogih drugih: Bonnard, Contrdle str. 84, Odent str. 423, Guillien str. 257. 


56 Kod pisaca, koji se u svojim djelima služe s obje te teorije, stvar se obično svr- 
šava time, da oni pozitivno konstruiraju čitavu stvar po jednoj ili drugoj koncepciji. 
Tako na pr. Švicarac Matile stvarno pod izrazom presuđene stvari tretira pravosna- 
žnost, a Grk Strassinopoulos francuski autoritet presuđene stvari, — prema tome odgo- 
varaju i njihovi zaključci: prvi priznaje, a drugi poriče pravosnažnost odnosno auto- 
ritet presuđene stvari upravnim aktima. 

%7 Contrgle str. 85. 

sljedice samog akta (kako kaže Durand, str. 29, kod autoriteta presu- 
dene stvari nije bitno postojanje, već sam sadržaj presude), a s druge 
strane uži, jer pretpostavlja sudski akt i isključuje već samim izrazom 
odavle upravni akt. | 


b) Pravni efekti autoriteta presuđene stvari 


U potkrepu prve teze, mjesto mnogih drugih, navest ćemo Duez-De- 
beyrea.#* Tu se kao posljedice respekta presuđene stvari navode: a) za. 
brana svakoj vlasti, ma koja to bila, da dira u sudski akt, b) obaveza za 
vladu i službenike, da ne razvijaju aktivnost, koja bi bila protivna sadr- 
žini sudskog akta i c) obaveza za vladu i administraciju, da se podvrgnu 
sudskoj odluci, ostvarujući akte, potrebne za izvršenje te odluke. U fran- 
cuskoj literaturi je dosta razrađena teza, da je posljedica presuđene 
stvari, da jedan sud poštuje presudu drugoga suda,#% a naročito se oba- 
veza administracije, da izvršava sudski akt, posmatra pod aspektom au- 
toriteta presuđene stvari: taj autoritet zasniva za administraciju obavezu, 
da poštuje presudu (zbog načela autoriteta presuđene stvari nezakonit je 
upravni akt, koji protivuriječi ili uskraćuje primjenu sudskog akta).7? 
5 istog gledišta se razlikuje apsolutni i relativni autoritet presuđene 
stvari: da li presuda djeluje erga omnes ili samo prema procesnim stran- 
kama (u prvom slučaju ne može nitko ponovno pokrenuti spor, a u dru- 
gom ne mogu to učiniti samo stranke ranijeg spora).7! Specijalno domi- 
nantna teorija admin. spora daje sporu punc jurisdikcije relativni, a 
sporu anulacije (sporu o zakonitosti upravnog akta) apsolutni autoritct 
presuđene sivari. — Sa stajališta teorije pravosnažnosti, u svim tim sluča- 
jevima ne radi se o pravnim efektima pravosnažnosti, već o djelovanju 
samog sudskog akta; to se može povezali s pravosnažnošću samo vre- 
menski, t. j. da takvo djelovanje može nastupiti tek momentom pravo- 
snažnosti akta. 


“ 


58 Str. 220 i d. 

#9 Na pr. Laubadčre str. 257, Waline str. 156. 

7 Na pr. Laubadčre str. 210 i 338, Waline str. 162, a naročito je to crvena nit, 
koja se provlači kroz čitavo djelo Duranda. 

71. O tome Bonnard Contr8le str. 85; Valticos str. 54 i d.; Odent str. 423, Jčze I, str. 
257 i d., RDP g. 1913. str. 332 i d., koji posljednji vrlo raširuje apsolutni autoritet 
presuđene stvari, smatrajući, da je osnovno načelo autoriteta presuđene stvari apsolut- 
na snaga, dok da je relativna samo izuzetak od pravila (toga radi se i protivi tierce 
opposition protiv upravnosudskih presuda po sporu o zakonitosti upravnog akta); još je 
radikalniji Guillien (str. 8 i d., 265 i d., i 347 i d.), koji smatra auloritet presuđene 
stvari uvijek apsolutnim, pa zato i odbacuje čitavo razlikovanje između apsolutnog i 
relativnog autoriteta; auntipodno stajalište zauzma Carr€ de Malberg (I str. 787), pre- 
ma kome ima sudska presuda samo autoritet inter partes, dok da upravni akt proiz- 
vodi u načelu efekt erga omnes. 

c) Kojim momentom nastupa auloritet presuđene stvari 


Budući da se prema koncepciji autoriteta presuđene stvari gleda pr- 
venstveno na efekt presude kao takve, nastupa autoritet presuđene stvari 
načelno odmah, — u čemu postoji bitna razlika prema pravosnažnosti. 
Pravosnažnost može nastupiti tek iscrpljenjem odnosnih redovnih prav- 
nih lijekova, dok autoritet presuđene stvari nastupa odmah po donoše- 
nju prvostepene presude. Pravosnažan je načelno konačni aki, dok auto- 
ritet presuđene stvari ima svaka presuda, bez obzira da li je konačna.?? 
Presuda ima autoritet presuđene stvari, čim je izrečena i bez obzira da li 
je protiv nje dopustiva žalba, — no taj se efekt smatra provizornim, i on 
prestaje čim se izjavi žalba.?3 


d) Strogo ograničenje na sudske akte 


Već samo jezično izražavanje pokazuje, da se autoritet presuđene 
stvari odnosi samo na sudske akte. Chose jugće odgovara latinskom res 
judicata, a pod tim se razumijevala isključivo odluka suda. Kako kaže 
Guillien (str. 22): autoritet presuđene stvari je najuže povezan sa sud- 
skim aktom; gdje postoji sudski akt, ima on i taj autoritet, — ali i samo 
ako je sudski akt. (Po samom Guillienu sudski akt je samo onaj, koji je 
to u formalnom i materijalnom smislu.) U francuskoj teoriji je prava 
dogma, da sudski akt, ali i samo taj, ima autoritet presuđene stvari, — to 
ispovijedaju svi, od Carrć de Malberga (radikalnog pristaše formalnog 
razlikovanja između sudskog i upravnog akta) do Duguita (njegova anti- 
poda s takvim materijalnim razlikovanjem). No najveća se razmimoila- 
ženja javljaju u pitanju, što je sudski aki, pri čemu postoje iri glavna 
pravca: formalni (djelo sudskog organa), materijalni (određena stvarna 
obilježja) i formalnomaterijalni (spajanje ta dva elementa). 

Materijalno shvaćanje sudskog akta trebalo bi, logički, značiti, da ta- 
kav akt zadržava svoje svojstvo bez obzira, koji ga je donio organ; speci- 
jalno bi i upravni akt 1rebalo da bude sudski akt u materijalnom smislu, 
ukoliko ispunjava sve uvjete rečenog sudskog akta. Ako sad sudski akti 
u materijalnom smislu imaju ma koji svoj specifični pravni efekt, onda 
bi to morao biti autoritet presuđene stvari; a dosljedno teoriji sudskog 
akta u materijalnom smislu, trebalo bi da taj efekt ima svaki takav akt, 
ma koji ga organ donio. Prema tome bi i upravni akt, koji ispunjava uvje- 
te sudskog akta u materijalnom smislu, trebalo da ima autoritet presu- 
dene stvari. No pristaše teorije sudskog akta u materijalnom smislu (ko- 


"* Guillien, str. 408—9, Durand str. 19 i d. 

Prema tome, da li je presuda više ili manje definitivna, razlikuju se (Dalloz: Nou. 
veau rćpertoire de droit, g. 1947, t. 1, str. 511) presude a) sa »force de chose jugće 
irrćvocable«, kojih se predmet ne može pokrenuti ni pred kojim sudom; b) s običnim 
»force de chose jugće«, koje se mogu pobijati samo s vanrednim pravnim lijekom i e) 
s autoritetom presuđene stvari, koje se mogu pobijati i s redovnim pravnim lijekom. 


"8 Dalloz kao naprijed; Clec'h, fase. I, br. 144 i d. 

jih su se redovi u Francuskoj vrlo prorijedili) ne povlače taj zaključak. 
Da su to učinili, došlo bi u francuskoj teoriji do sličnog proboja, kako 
ga je izvršio Bernatzik u austrijskoj teoriji pravosnažnosti akta (pola- 
zeći sa stajališta, da se u deklaratornom aktu radi o izricanju prava, što 
Bernatzik smatra imanentno sudskom funkcijom, on zaključuje, da se sa 
svakim takvim aktom, pa i u slučaju formalnog upravnog akta, mora 
vezati ideja pravosnažnosti). 


Pristaše teorije sudskog akta u materijalnom smislu ili uopće šute o 
pitanju, da li svaki sudski akt u materijalnom smislu ima autoritet pre- 
suđene stvari, ili se izražavaju otvoreno negativno.“ S gledišta pravne 
teorije moramo se pitati: šta nam uopće preostaje od čitavog pravnog 
režima sudskog akta u materijalnom smislu, ako ni autoritet presuđene 
stvari nije logična pravna posljedica samog akta (jer neke druge pravne 
posljedice sudskog akta u materijalnom smislu ta teorija ni ne navodi), 
i konačno šta će nam uopće čitava ta pravna kategorija sudskog akta u 
materijalnom smislu, kad ona uopće nema nekog svog specifičnog prav- 
nog efekta?! 


Formalno posmatrano,5 bio bi contradictio in adjecto govoriti, da 
upravni akt ima autoritet presuđene stvari. Kako ćemo još pobliže razlo- 
žiti (pod toč. 6-e), i u francuskom pravu došlo je do tog razvoja, da i 
upravni akti imaju sposobnost za pravosuažnost. Kad bi u toj teoriji bio 
udomaćen termin pravosnažnosti, ona bi danas sigurno govorila (ili bar 
jedan dio te teorije) o pravosnažnosti upravnih akata; kako to nije slu- 
čaj, a kako ne može govoriti o autoritetu presudene stvari za upravne 
akte, ona je morala posegnuti za drugim terminom odnosno izražava- 
njem.7$ 


7“ Tako Bonnard rezolutno ivrdi (u članku u Mćlanges str. 11 i 23), da se autoritet 
presuđene stvari odnosi samo na akte, koji su sudski sa sva tri gledišta (materijalnog, 
organizacionog i formalnog); Lampuć smatra (str. 54 i d.) načelno, da autoritet presu- 
đene stvari daje sudskom aktu zakon i da taj autoritet ne proizlazi logički iz sadržaja 
samog akta. 


5 Jeze, ugledni kombatant Duguitove škole, prebacio je čitavu Duguitovu koncep- 
ciju sudskog akta s materijalnog na formalno stajalište: sudski akt je ona konstatacija, 
koja ima snagu legalne istine. Drugim riječima: samo sudski akt ima autoritet presu- 
dene stvari i samo akt s takvim autoritetom je sudski akt. Ovo formalno gledište ne 
samo da se jako proširilo u Francuskoj, već i izvan nje (kao na pr. Strassinopoulos 
str. 74, po kome je postojanje autoriteta presuđene stvari odlučno za razlikovanje 
između sudskog i upravnog akta). 


#5 Tako se, izražavajući subjektivnu pravosnažnost, govori o Vintangibilitć des effets 
indiviđduels des actes, — što je i šire i ipak određenije nego raniji le respect des droits 
acquis. 

Drugi govore za određene upravne akte, da doduše nemaju autoritet presuđene 
stvari, ali »une force qu'on peut rapprocher de cette autoritć« (Lacoste str. 511). 


Odent piše doslovno (str. 370): »Isto tako kao i sudske odluke, nereglamentarne 
administrativne odluke, bile izrične ili prećutne, postaju definitivne, ako se nisu pobi- 
jale prije isteka roka za upravnosndsku tužbu. Njihova zakonitost se ne može više 
osporavati. Njih ne mogu više građani pobijati, ni administracija opozivati«. Tu je 
precizno data ideja pravosnažnosti upravnih akata, — samo što je mjesto »pravosna- 
žno« rečeno »definitivno«. 

6. Opozivanje upravnog akta 
a) Pojam i značenje 


Što je opozivanje akta. Opozivati upravni akt znači stavljati izvan 
snage (ukidati ili poništavati) ili mijenjati akt, koji je već počeo djelo- 
vati i u pravilu bio već izvršen. Akt, koji još nije počeo djelovati, se ne 
opoziva.“ Jednako ne znači opozivanje akta, ako se on stavlja izvan sna- 
ge ili mijenja u toku redovnog pravnog lijeka, — bilo da to čini organ, 
koji rješava žalbu, ili organ, kojega se akt žalbom pobija, ili da se to 
čini povodom upravnog spora. Iz razloga racionalnosti odredbe o rješa- 
vanju žalbe ne ograničuju organ, koji je donio akt, samo na slanje akta 
višoj instanciji, već ga ovlašćuju i na neka meritorna rješavanja, koja 
mogu prema pojedinom pozitivnom pravu biti veća ili manja, a koja 
u pravilu imaju utoliko provizorno značenje, što se protivu njih može 
opet uložiti žalba na višu instanciju.?? 

Ne znači opozivanje akta ispravljanje pisarskih ili sličnih formalnih 
griješki u aktu, nadopunjivanje akta, tumačenje njegova smisla, kao ni 
suspendiranje izvršenja akta, — ali se pod tim plaštem može lako izvršiti 
faktičko opozivanje. Ne predstavlja opozivanje akta oglašavanje akta ni- 
štavim odnosno nepostojećim, — akti s takvom griješkom ne mogu uopće 
postati pravosnažni. — U opozivanje akta ne pripada ni slučaj nastupa 
rezolutivnog uvjeta odnosno roka predviđenog upravnim aktom; u ta- 
kvom slučaju odnosni upravni akt prestaje automatski vrijediti, a akt, 
koji to izriče, ima samo deklaratorno značenje. Govori se o opozivanju 
radi neosivarenja (Widerruf kraft Verwirkung) za slučaj, ako lice, kome 
je podijeljeno neko ovlašćenje, ne ispuni i određene dužnosti vezane s 
vršenjem tog ovlašćenja. 

Opseg i intenzitet opozivanja. Opozivanjem se može raniji akt ili pro- 
sto staviti izvan snage ili izmijeniti. U prvom slučaju prvim aktom izvr- 


7" U njemačkoj literaturi se tu govori o nepravom opozivu (unechter Widerruf). 


7% Tako su na pr. ta ovlaštenja organa, kojega se akt pobija po ZUP-u razmjerno 
dosta velika. Taj organ može povodom žalbe: a) odbaciti nedopuštenu, nepravodobnu 
ili od neovlašćenog lica izjavljenu žalbu (čl. 233 st. 2); b) donijeti novo rješenje, ako 
nađe, da je žalba opravdana, a nije potrebno provoditi novi ispitni postupak (Zakon 
stare Jugoslavije je to načelno ograničavao na jednostranačke stvari — čl. 234 st. 1); 
€) upotpuniti provedeni postupak, ako nađe, da je njegova nepotpunost mogla biti od 
utjecaja na rješavanje (čl. 235 st. 1), ili je žalilac iznio u žalbi takve činjenice i do- 
kaze, koji bi mogli biti od utjecaja na drukčije rješenje, a žaliocu nije bilo omogućeno 
učestvovanje u postupku, ili on opravda ovo propuštanje u postupku (st. 2) — pa prema 
rezultatu dopunjenog postupka u granicama zahtjeva stranke, donijeti novo rješenje 
i d) provesti odvojeni ispitni postupak u određenim slučajevima, gdje to nije učinjeno, 
i po potrebi donijeti novo rješenje (čl. 236). U svim tim slučajevima ima stranka pro- 
tiv odnosnog rješenja pravo nove žalbe. 

9 U onim pravnim sistemima, gdje donosilac akta nema takvih ovlašćenja za rje- 
šavanje u toku same žalbe, ali može opozivati akt, ili se radi o organu, koji može samo 
opozivati akt, a ne i rješavati ga instanciono, pokreće se pitanje, da li na opozivanje 
ovlašćeni organ mora sačekati rješenje žalbe ili se može poslužiti opozivanjem, dok je 
još žalbeno rješavanje u toku, (o tome pobliže Ipsen str. 58-59. 111). 


HI 


šeno pravno reguliranje iščezava posve, dok se u drugom slučaju zamje- 
njuje drugim reguliranjem (koje može sadržaj prvog akta izmijeniti i 
radikalno i umjereno). Gdjekađ se pod opozivanjem (opozivanje u užem 
smislu) misli samo na prvi, a ne i na drugi slučaj. — Ovlaštenje za stav- 
ljanje izvan snage akta ne uključuje nipošto u sebi i ovlaštenje za nje- 
govu izmjenu, — mijenjati akt znači veće ovlašćenje od prostog stavlja- 
nja izvan snage. Tako na pr. nadzorno, vaninstanciono, stavljanje izvan 
snage upravnog akta, donesenog u upravnom postupku, kako se razvilo 
u modernom postupku, redovno ne sadržava ovlaštenje za izmjenu akta. 

Opozivanje može biti totalno i parcijalno. Opozivati se može iz pravnih 
razloga, što upravni akt ne odgovara zakonu (pravnom propisu) ili što 
nije cjelishodan. Nema sumnje, da postoji bitna razlika između opoziva- 
nja pogrešnih i pravilnih akata, — no zato ipak ne treba (kako to na pr. 
čini Ipsen) stavljanje izvan snage pogrešnih akata izdvojiti iz pojma opo- 
ziva. Baš u teoriji pravosnažnosti upravnih akata ima naročito značenje 
opozivanje pogrešnog akta. — Opozivanje može ići i na korist i na štetu 
stranke, a opoziv ranijeg akta može djelovati i ex nunc i ex tune. 

Koji organ vrši opoziv. Normalno vrši opozivanje organ, koji donosi i 
sam akt, — bilo prva ili viša instancija. Često vrši opozivanje i organ, 
koji nije instancija, već vrši samo nadzor (nadzorni organ). Svakako je 
za preporuku, da se kod zakonskog normiranja opozivanja i točno pro- 
piše, koji će organ biti za to nadležan (kako je to na pr. učinio jugosla- 
venski i austrijski zakon o općem upravnom postupku). 

Pravni zahtjev stranke na opozivanje. Drugo je važno pitanje, da li 
stranka ima i kod opozivanja onakvo pravo na rješenje kao i kod redov- 
nih pravnih lijekova, ili se opozivanje vrši isključivo po službenoj du- 
žnosti, a stranka može samo predstavkom tražiti vršenje opoziva. Tipični 
slučajevi opozivanja razvili su se u obliku vršenja po službenoj dužnosti, 
no u posebnim slučajevima priznato je stranci pravo, da joj bude njezin 
zahtjev za opozivom riješen,5! štoviše razvili su se i posebni pravni lije- 
kovi, kojima može stranka tražiti opozivanje akta (tako na pr. u jugo- 
slavenskom i austrijskom upravnom postupku obnova i povraćaj u pre- 
đašnje stanje). 

Terminološka razlikovanja. U francuskoj terminologiji se većinom ter- 
min »retrait« primjenjuje za djelovanje ex nunc kao i za ono ex tune, ali 
se množe glasovi, da se taj termin ograniči samo na retroaktivno (ex 
tunc) djelovanje, a da se u slučaju djelovanja ex nunc govori o revoca- 
tion ili abrogation. 

U njemačkoj literaturi se ovdje rado pravi terminološko razlikovanje 
prema tome, da li opozivanje ide u korist ili na štetu stranke, pa se tako 
na pr. u prvom slučaju govori o povlačenju (Riicknahme), a u drugom 


80 S gledišta donosioca akta je ovo ograničenje u opozivanju od velikog praktičnog 
značenja: ako je povodom stavljanja izvan snage nekog akta potrebno donijeti novi 
akt, takav akt može donijeti samo organ redovno nadležan za njegovo donošenje. 

81 Tako na pr. po ZUP-u u slučaju čl. 262 st. 1, čl. 266 st. 3. 

% Tako na pr. Laubadčre str. 183, Delbez str. 465, Dupeyroux str. 251 i d., koji 
navodi za to stajalište i druge pisce. (Vidjeti bilj. br. 30 pod toč. IV). 

o opozivanju (Widerruf).* Razlikovanje se pravi i s obzirom na to, koji 
organ vrši opozivanje.5“ 

Ograničavanje opozivanja i formiranje pravila o njegovu vršenju. Čim 
se uprava počela podvoditi pod pravo, počelo bujati načelo zakonitosti 
uprave i došlo do pravnog instituta upravnog akta, otpala je i mogućnost 
arbitrarnog, potpuno slobodnog opozivanja toga akta, jer bi se to proti- 
vilo samom pojmu upravnog akta, U početku razvoja ograničavanja slo- 
bodnog opozivanja su manja, polazi se sa gledišta, da uprava može zbog 
zaštite javnog interesa načelno uvijek opozivati svoj akt, — koje stajali- 
šte, u nekoj blažoj formulaciji dugo, pa još i danas, brane neki pisci. 
Uprava ne treba da bude za takvo opozivanje posebno ovlašćena pravnim 
propisom, već obrnuto pravni propis ima samo za svrhu, da ograniči 
njeno načelno slobodno opozivanje akta u javnom interesu. 

Međutim u vezi s čitavim pravnim razvojem, koji je cjelokupnu javnu 
upravu sve intenzivnije podvodio pod pravo, ograničenja slobodnog opo- 
zivanja sve više su se širila. Ta ograničenja (točnije rečeno pravno for- 
muliranje uvjeta, kad se smije opozivati) nisu se samo određivala zako- 
nom (pravnim propisom), već su se razvijala samom praksom vlasti (na- 
ročito judikaturom upravnih sudova) i pravnom teorijom, — deducirajući 
ovo iz određenih općih pravnih načela, kao naročito iz zaštite prava 
građana. Francusko pravo je za io samo klasičan primjer, a ne izuzetak 
od pravila i može se, općenito gledano, kazati, da je do ograničavanja 
slobodnog opozivanja manje došlo izričnim odredbama zakonodavca, a 
više ovim drugim putem. Isto vrijedi i za sama pravila opozivanja. 

Ograničavanje slobodnog opozivanja vršilo se raznim sredstvima. Tako 
se već vrlo rano ističe, da se opozivanje ne može vršiti samovoljno, već 
samo kad je to u javnom interesu. Opozivanje se rado ograničava razlo- 
zima pravne sigurnosti.# — Razrada pravila postupka u donošenju uprav- 
nog akta (napose učestvovanje stranaka u postupku), o formi samog 


88 Tako na pr. Forsthoff str. 214. Wal. Jellinek (str. 250) naziva oboje Zuriicknahme, 
a Widerruf kao i Forsthoff, 

54 Tako na pr. Kormann (str. 323) naziva opozivanje od strane donosioca akta 
Riicknahme, a od nadzornog organa »Aufhebung«; a Delbez (str. 463) govori u prvom 
slučaju o »retire« ili »rapporte«, a u drugom o »annule«. — I u jednom dijelu talijanske 
teorije posmatra se ovo s gledišta organa koji djeluje: opoziv (revoca) vrši sam dono- 
silac akta, a poništavanje (anulamento) viši organ. No pretežniji dio teorije, kao i 
praksa Drž. savjeta, posmatra ovo s gledišta motiva: akt se poništava zbog nezakoni- 
tosti, a opoziva zbog neshodnosti. 

#5 Mjesto mnogih drugih Schoen str. 267, Otto Mayer 1, sir. 96. 253-4, Fleiner 
Technik sir. 8, Institutionen str. 199, Kormann str. 335, Josef str. 484, Ruck str. 69, 
Strassinopoulos str. 252. Tako na pr. izvodi Schoen, da kod upravnih akata treba poći 
s gledišta njihove opozivosti, jer nije svrha upravnog akta izricati pravo u pojedinom 
slučaju, već izazvati neki uspjeh u općem interesu; ako se naknadno utvrdi, da taj 
uspjeh nije uopće polučen ili je čak i štetan, mora biti uprava ovlašćena, da svoj akt 
opozove. A Fleiner tvrdi, da je za upravni akt osnovno, da se podudara s javnim inte- 
resom i da zato uprava može opozivati akte, ako to traži javni interes. 

86 Tako na pr. ističe Fleiner (Instit. str. 200), da je zakonodavac osigurao neopozi- 
vost napose onih upravnih akata, koje je upravni organ donio po opsežnom ispitnom 
postupku, kojega je svrha, da s jedne strane svestrano ispita javni interes, a s druge 
strane dade građanima osiguranje, da se tim putem doneseni akt ne će više mijenjati. 

akta, o pravnim lijekovima protiv tog akta, a naročito o upravnosudskoj 
zaštiti od najvećeg su značenja i za pravno ograničavanje opoziva. I opo- 
ziv je formalni upravni akt, za koji sva navedena pravila mogu samo 
još intenzivnije vrijediti, nego što su vrijedila za akt, koji se želi opo- 
zvati. 

Specijalno, ako je uprava vezana na donošenje nekog akta i ako ga, 
kad postoje određeni uvjeti, mora donijeti, bilo bi besmisleno, kad bi ga 
mogla u svako doba i slobodno opozivati. Drugim riječima, pravilno do- 
neseni upravni akt, koji se kraj određenih uvjeta mora donijeti, ne može 
se opozivati iz razloga, koji nisu uvjet za njegovo donošenje. To logički 
vrijedi i za slučaj, ako je rješenje pitanja, da li postoje takvi uvjeti, 
ostavljeno u nekoj mjeri pod diskrecionom ocjenom. Ali obrnuto, iz 
toga, što je neko pravo (ovlašćenje) podijeljeno po diskrecionoj ocjeni 
(ili je tako podjeljivanje uopće fakultativno), još nikako ne proizlazi, da 
bi se ono moglo i slobodno opozivati: slobodno donošenje upravnog akta 
nipošto ne uključuje i slobodno opozivanje.?7 

Naročito ograničenje slobodnog opozivanja potječe od pravila, da 
uprava mora respektirati prava građana, pa se poriče slobodno opoziva- 
nje onih upravnih akata, kojima je stranci nastalo neko pravo. Što su 
se ta prava Šire tumačila i ograničenja opozivanja postajala intenzivnija, 
to se više od sistema slobodnog opozivanja prelazilo na sistem subjek- 
tivne materijalne pravosnažnosti upravnog akta. (Opet primjer postepe- 
nog prelaženja slobodnog opozivanja u sistem materijalne pravosnažnosti. 
upravnog akta i kako granice tih dvaju sistema fluktuiraju.) 

Čitav razvoj teče u tom pravcu, da izuzetak postaje pravilo: opoziva- 
nje se može vršiti, samo gdje to pravna norma dopušta. Ovo posljednje 
izražava koncepciju pravosnažnosti upravnog akta i osnovna je idejna 
razlika između sistema slobodnog opozivanja i onog pravosnažnosti, što 
je u prvom sistemu mogućnost opozivanja upravnog akta pravilo, a nje- 
gova neopozivost izuzetak, dok je to u drugom sistemu baš obrnuto. Izu- 
zeci od pravila neopozivosti upravnog akta (kako smo vidjeli naprijed 
pod toč. 1b) jesu neophodni, i danas se ne bi dalo zamisliti pozitivno 
pravo, koje bi posve odbacilo mogućnost opozivanja upravnih akata. 
Takvi zakonski izuzeci opozivosti mogu u određenom sistemu materijalne 
pravosnažnosti upravnih akata biti veliki, a jednako mogu i u određenom 
sistemu slobodnog opozivanja biti veliki i intenzivni obrnuti izuzeci ne- 
opozivosti upravnih akata. Tako ta dva sistema mogu lako međusobno 


87 Što je ispravno naglašavala već i ranija njemačka pravna teorija, na pr. Kor 
mann str. 341, Wal. Jellinek str. 271. 

8 I u samoj Njemačkoj se dosta rano javlja to pravilo. Sadržava ga i jedna na- 
redba državice Baden iz g. 1884., gdje se kaže, da se upravni akt može, između osta- 
loga, »izmijeniti ili ukinuti«, ako aktom nije stranka već stekla neki zakonski zahtjev 
(gesetzmiissigen Anspruch). — U starijoj pravnoj literaturi naglašava ovo ograničenje 
naročito Bernatzik — Rechtssprechung str. 286. 

8 U sistemu opozivanja može se osim toga razlikovati i intenzitet ovoga. Tako je 
na pr. dominantna njemačka teorija razlikovala slobodnu i ograničenu opozivost: u 
prvom slučaju može se upravni akt opozivati bez naročitih razloga, a u drugom samo 
uz naročite razloge (o tome razlikovanju s kritičnim primjedbama Ipsen str. 56 i d.). 

fluktuirati, pa je zato za ona pozitivna prava, gdje nije izrijekom nor- 
mirano načelo materijalne pravosnažnosti upravnih akata, razumljiv 
spor, da li tamo i principijelno vrijedi to načelo. 


Pitanje opozivanja upravnog akta postavlja se kako u sistemu slobod- 
nog opozivanja tako i u onome materijalne pravosnažnosti upravnih aka- 
ta. No kako je u posljednjem opozivanje upravnog akta svedeno pravnim 
propisom na točne razmjere (u čemu i leži najbitnija značajka ovog si- 
stema), to je čitavo pitanje opozivanja ovdje mnogo jednostavnije nego 
u sistemu slobodnog opozivanja. To vrijedi naročito za jugoslavensko i 
austrijsko pravo, gdje je materijalna pravosnažnost upravnih akata za- 
konski regulirana i gdje su točno i iscrpno regulirani slučajevi opozi- 
vanja. 


b) Utjecaj uprave na trajni pravni odnos (stanje) 


Kad je upravnim aktom kreiran neki trajni pravni odnos ili stanje 
(na pr. imenovan službenik, podijeljeno državljanstvo, dozvola za vođe- 
nje nekog obrta, radnje, za dizanje građevine i sl.), nije uprava time za- 
vršila svoju zadaću, već ona zadržava nad tim trajnim odnosom stalan 
nadzor odnosno neku ingerenciju, što može i time svršiti, da ukine čitav 
taj odnos (stanje). Takvo ukidanje treba strogo razlikovati od opozivanja 
akta: njime se doduše automatski stavlja izvan snage odnosni kreatorni 
upravni akt, ali to nije opozivanje tog akta, već posve samostalni akt do- 
nesen na osnovu vršenja nadzora nad trajnim pravnim odnosom, a bez 
direktne veze s pitanjem kreiranja tog odnosa. 


Sve to ne vrijedi samo za pitanje ukidanja kreatornog akta, već i za 
stavljanje novih uvjeta. Na pr. u nekoj dozvoli za građenje zgrade za 
javne priredbe nisu bili dovoljno predviđeni uvjeti za osiguranje od po- 
žara; bilo bi apsurdno kazati, da je rješenje postalo pravosnažno i da se 
ne mogu stavljati više novi uvjeti. Tehnika napreduje, iskustvo s poža- 
rima se obogaćuje, javni organ usavršava svoja znanja i mijenja starija 
shvaćanja, uvjeti. za osiguranje od požara postavljeni u kreatornom aktu 
postaju zastarjeli i treba ih izmijeniti novima, Svi se ti novi uvjeti ne 
stavljaju neposredno s obzirom na kreatorni akt, već na osnovu postoja- 
nog nadzora, koji je dužna uprava vršiti s obzirom na javnu sigurnost 
nad odnosnom zgradom. Pretpostavimo dvije vodenice: jedna radi od 
pamtivijeka, a da nije nikada podijeljena dozvola za njeno poslovanje, 
dok je za drugu podijeljena takva dozvola. Ako je za pravilno djelovanje 
tih vodenica potrebno odrediti neke mjere sigurnosti, posve je svejedno, 
o kojoj se od njih radi: donosi se samostalni novi upravni akt, koji može, 
ali ne mora, bili od faktičnog utjecaja na raniji kreatorni akt. Ozbiljnije 
pitanje, koje bi se kod stavljanja takvih novih uvjeta s obzirom na raniji 
kreatorni akt moglo postaviti, jeste pitanje naknade štete. Da li je na pr. 
uprava, koja je povodom izdavanja građevinske dozvole moliocu stavila 
skupe i štetne uvjete, dužna nadoknaditi štetu, ako kasnije sve to izmi- 


ils 


jeni i imaocu građevine opet nanese velike troškove? No to je posebno 
Pitanje, i ono ne obara pojam, da se u navedenim slučajevima ne radi o 
opozivanju ranijeg akta, već o posve novom upravnom aktu, koji samo 
faktički utječe na sadržaj kreatornog akta. 


U praksi i teoriji se gdjekad griješi, što se opisani samostalni upravni 
akti predstavljaju kao opozivanje ranijeg akta; na taj se način ne samo 
nepravilno prosuđuju takvi samostalni akti, već se unosi i zbrka u insti- 
tut opozivanja. Strogo razlikovanje ta dva slučaja je od najveće prak- 
tične važnosti, budući da je pravni režim opozivanja drukčiji od onog 
novog akta. Razlikovanje je to potrebnije, budući da se i upravni akt, 
koji kreira neki trajni odnos, može opozivati (na pr. službenik je imeno- 
van, neka dozvola izdana na osnovu neispravnih podataka); pa valja od 
slučaja do slučaja prosuditi, da li se radi o opozivu ranijeg akta ili o opi- 
sanom posve novom aktu. 

Uvjeti za donošenje ovog novog akta su posve samostalni uvjeti, neza- 
visni od uvjeta za donošenje odnosnog kreatornog akta. To se može naj- 
zornije vidjeti u onim upravnim oblastima, koje su detaljnije regulirane 
pravnim propisima. Tako na pr. jugoslavenski zakon o državnim službe- 
nicima posve samostalno i nezavisno postavlja uvjete o zasnivanju slu- 
žbeničkog odnosa od uvjeta za prestanak tog odnosa, zakon o držav- 
ljanstvu uvjete o stjecanju državljanstva od uvjeta za gubitak državljan- 
stva, propisi o zanatskim radnjama uvjete o osnivanju privaine zanatske 
radnje od uvjeta, kad ona prestaje i t. d. Ima međutim i takvih propisa 
o trajnim odnosima (stanjima), koji utvrđuju samo uvjete za kreiranje, 
a ne i za ukidanje tih odnosa, iako je sigurno, da uprava ima i mora imati 
takvo ovlašćenje. U takvim slučajevima će morati sama uprava (pod sud- 
skom kontrolom) konstruirati takve uvjete, pri čemu ne će moći u tu 
svrhu prosto preuzimati one uvjete, koji su propisani za osnivanje samog 
odnosa. Uprava će moći toga radi preuzimati samo takve uvjete, koji 
odgovaraju prirodi stvari njena nadzora ili utjecaja na dotični trajni 
pravni odnos; možemo, štoviše, tvrditi, da u slučaju sumnje treba sma- 
trati, da su uvjeti za donošenje akta potrebni samo u času njegova do- 
nošenja, a ne i za čitavo vrijeme trajanja toga odnosa, 


Za ukidanje trajnog odnosa se može propisati i nadležnost različnog 
organa od donosioca kreatornog akta. — Dok opoziv može, uz određene 
uvjete, djelovati i ex tunc, akt, kojim se ukida neki trajni odnos, djeluje 
načelno samo ex nune (izuzetno, mogla bi mu samo izrična zakonska od- 
redba dati retroaktivno djelovanje). 


Novi zakonski propisi o uvjetima za kreiranje trajnog pravnog odnosa 
načelno ne djeluju unatrag na već kreirane odnose; dok zakonski propisi 
o uvjetima za ukidanje takvih odnosa (vršenje nadzora ili utjecaja nad 
njima) djeluju odmah na sve postojeće takve odnose i njihov vršilac im 
ne može suprotstaviti neko svoje stečeno pravo.? 


%% O tome str. 140 mog Upravnog prava FNRJ. 

c) Funkcioniranje opoziva 


Razlozi opoziva. Opozivati se može, općenito gledano, s jedne strane 
iz pravnih razloga, što upravni akt ne odgovara zakonu (pravnom pro- 
pisu) ili što nije cjelishodan, a s druge strane, što je griješka ili nedo- 
statak postojao već u momentu donošenja akta, koji se opoziva ili je nak- 
nadno pridošao. Da bi se mogao vršiti opoziv, moraju postojati bitni 
razlozi, — a ne neka nevažna sitnica. Pravni razvoj teče danas u pravcu, 
da se ti razlozi unaprijed navedu u pravnim propisima; esencijelno je to 
kod sistema, koji počivaju na načelu materijalne pravosnažnosti uprav- 
nih akata. I s negativnog gledišta vrlo je važno, kad zakoni po pojedinim 
upravnim oblastima iscrpno navode razloge za opozivanje; odatle se 
onda zaključuje,! da se u takvoj upravnoj materiji ne može opozivanje 
vršiti iz kog drugog razloga. 

Opozivanje ima najveće praktično značenje kod konstitutivnih akata 
(napose dozvola), naročito se tu javlja opozivanje zbog necjelishodnosti 
i zbog promijenjenih ili novo nastalih okolnosti. No pretjerano je tvr- 
diti, da je opozivanje protivno samom pojmu deklaratornog akta)? i tu 
je na pr. posve prirodno opozivanje zbog protivupravnosti. 

Opozivanje akta zbog protivupravnosti, koja je već postojala u času 
njegova donošenja — kamo ide kako griješka u neispravnoj primjeni 
pravnog propisa (t. zv. pravna griješka) tako i griješka u nepravilnom 
utvrđivanju činjenica, na osnovu kojih se donosi rješenje (griješka u či- 
njeničnom stanju), pripada u problem repariranja protivupravnosti. U 
pitanju je, koje se protivupravnosti mogu obarati samo redovnim prav- 
nim lijekom, a koje, i uz koje uvjete, i preko toga. 

Prema načelu zakonitosti uprave, upravni akt se može donijeti, samo 
ako postoje određeni zakonski uvjeti; ako se naknadno utvrdi, da tih 
uvjeta nije bilo u času donošenja akta, onda se takav akt može, uz odre- 
đene uvjete, opozvati kao protivupravan. Posve je druga stvar, kad su 
ti zakonski uvjeti doduše postojali u času donošenja akta, ali su se ka- 
snije okolnosti izmijenile odnosno pridošli novi razlozi (nova causa su- 
perveniens). koji se protive (to će biti naročito slučaj zaštite javnog 
interesa) i daljem trajanju aktom sivorenog trajnog pravnog odnosa 
(stanja). Takvo opozivanje dolazi apriori u obzir samo kod akata, koji 
stvaraju trajni pravni odnos (stanje), i kako smo vidjeli naprijed pod b), 
redovno u takvim slučajevima ni ne dolazi u obzir opozivanje ranijeg 
akta, već samostalno ukidanje rečenog odnosa. No u takvim slučajevima 
nije ni opozivanje posve isključeno, — do njega će na pr. doći, kad ga 


% Otto Mayer I, str. 253, Ipsen str. 106. 

9 Coester str. 39 i d. zavodi ovdje čak trodiobu, razlikujući deklaratorne akte sa 
pravosnažnošću i bez nje. Konstitutivni akti bi se načelno slobodno opozivali, kod 
deklaratornih bez pravosnažnosti bio bi u sumnji organ aktom vezan i ne bi ga mogao 
tako slobodno opozivati kao konstitutivne akte, dok do naročite vezanosti dolazi kod 
deklaratornih akata s materijalnom pravosnažnošću. 

% Kako i griješka u činjeničnom stanju znači nezakonitost (protivupravnost), u 
mom Upravnom pravu FNRJ, str. 168 i 254. 

neki zakonski propis izrijekom predviđa ili odnosni upravni akt sadrža- 
va klauzulu pridržaja. ' 

U njemačkoj teoriji opozivanja upravnih akata rješava se na tri razna 
načina pitanje opoziva, kad otpadnu bitni uvjeti, potrebni za donošenje 
akta: jedni općenito priznaju takvo opozivanje za sve upravne akte, kod 
kojih je pojmovno moguć (koji se ne izvršavaju već samim donošenjem) ; 
drugi to dopuštaju bez otezanja za dozvole, a za druge akte, koji su za 
stranke povoljni, samo kad to zakon odredi; i treći, samo kad to dopušta 
zakon."* Ne samo s gledišta pravosnažnosti upravnih akata, već čak i sa 
gledišta zakonitosti uprave, može doći u obzir samo treće stajalište. Prvo 
shvaćanje ruši posve stabilnost upravnih akata i ono bi značilo, da se ti 
akti donose uz šuteću klauzulu: rebus sic stantibus. 

Izmjenu faktičkih okolnosti treba strogo razlikovati od izmjene u 
pravnom ili stručnom shvaćanju organa, koji je donio akt. Zbog takve 
izmjene se pogotovu ne može opozvati akt. Posve drukčije u pod b) ra- 
zloženom slučaju. Jednako, kao što smo već tamo vidjeli, ne može se ni 
opozivati akt, ako su zakonom izmijenjeni uvjeti o njegovu donošenju. 
Drukčije, ako to neki zakon izrijekom odredi; na pr. zakon izrijekom 
predvidi reviziju ranije podijeljenih ovlašćenja, s tim da se mogu opo- 
zvati ovlašćenja, koja ne odgovaraju više novim uvjetima. 

Djelovanje ex nunc i ex tunc. Akt opoziva predstavlja uvijek novi akt, 
a kako on uklanja akt, koji je već stupio u pravni život, nastaje pitanje, 
da li se time imaju smatrati poništenim i pravne posljedice, koje je raniji 
akt proizveo (djelovanje ex tunc), ili one ostaju netaknute, a samo se 
ubuduće zavodi nova pravna situacija (djelovanje ex nune). Budući da 
opozivanje predstavlja vanredno pravno sredstvo (izvan redovnog prav- 
nog puta), to se pravnologički može zaključivati, da je normalno djelo- 
vanje ex nune; za djelovanje ex tunc treba da postoje i naročiti razlozi. 
— u sumnji treba pretpostaviti djelovanje ex nunc. Kad zakonodavac 
želi, da opozivanje djeluje ex tunc, treba da to i izrijekom propiše; kad 
on o takvom djelovanju šuti, bit će prirodno pretpostaviti djelovanje 
ex nunc: 

Kad se nekom licu opozivlje određeno pravo (ovlašćenje), posve je 
prirodno za rečeno djelovanje uzeti u obzir i samo njegovo ponašanje 
kod donošenja akta, koji se opoziva; ako je to lice na skroz nepravilan 
način pribavilo akt, kojim mu je to pravo podijeljeno (na pr. zlonamjer- 
no krivim podacima zavelo u bludnju donosioca akta), ukazuje se djelo- 
vanje ex tunc posve pravičnim.? Pritom je svejedno, da li je zbog takvog 
vladanja stranke donesen protivupravni ili samo necjelishodni akt (na pr. 
organ je po diskrecionoj ocjeni na osnovu krivih podataka podijelio neko 
ovlašćenje, koje ne bi podijelio, da je raspolagao ispravnim podacima). 

Ispravno je pravilo, da se pravilni upravni akti, na osnovu kojih su 
pojedinci stekli pravo, ne mogu opozivati djelovanjem ex tunc. No bilo 
bi preoštro postaviti suprotno pravilo, da u svakom slučaju nepravilnih 


% Pobliže o tome Ipsen str. 142, koji sam brani treće stajalište. 


%5 O tome Wal. Jellinek str. 279. 

(nezakonitih) akata djeluje akt opoziva retroaktivno." Praktičnost bi 
tražila, da se malo bliže diferenciraju pojedini slučajevi, — što nije uvi- 
jek ni tako jednostavno." 

Akt, kojim se drugi akt oglašuje naštavim, djeluje već po samom poj- 
mu ništavosti uvijek ex tunc, — ali tu se ni ne radi o opozivanju akta, 
već samo o deklariranju ništavosti. 


Naknada štete. Davanje naknade štete će rijetko doći u obzir kod opo- 
zivanja zbog protivupravnosti (dao bi se zamisliti slučaj, da je zbog toga 
nanijeta teška i nepravedna šteta stranci). Najbolji primjer davanja nak- 
nade štete bit će slučajevi, kad se upravni akt opoziva zbog okolnosti, 
koje su naknadno nastale. Svakako je za preporuku, da sam zakonoda- 
vac regulira čitavo ovo pitanje, jer nastaju velike teškoće, kad se to 
mora deducirati iz općih načela, na pr. iz teorije rizika? ili ekspropri- 
jacije.?? 

Principijelno smatram, da uopće nije pravilno davati odštetu zbog 
opoziva kao neke vrste eksproprijacije. Rješenje pitanja priznavanja 
štete kao i njene visine treba prepustiti slobodnijem rasuđivanju, koje se 
mora rukovoditi pravičnim i socijalnim momentima. Važno je na pr., 
koja i kakva su prava, koja se opozivlju, — da li su ona na pr. spekula- 
tivna ili egzistenciona. Za nepodnošljivo stanje, do koga je došlo nakon 
izdanja akta, treba često da neki rizik snosi i sama stranka; ne može se 
razložno braniti načelo, da je organ izdanjem akta, apsolutno i u svakom 
slučaju, povukao na sebe čitav rizik. Takvo slobodnije ocjenjivanje vi- 
sine štete predvidio je u određenom slučaju opozivanja i stari i novi 
jugoslav. zakon o općem upravnom postupku (pobliže pod toč. g). 


d) Pridržaj opoziva 


Pridržaj opoziva (Widerrufsvorbehalt) je dodatak! sadržan u uprav- 
nom aktu, kojim se izriče, da će se on opozvati, ako i kad nastupe_odre- 
đeni uvjeti ili okolnosti. No gdjekad se i .u slučajevima zakonskog regu- 


?6 O tome pitanju pobliže Dupeyroux str. 253 i d. Rarinecesco (str. 652—-3) daje na- 
čelno opozivu zbog nezakonitosti retroaktivno djelovanje, ali izuzima od toga sluča- 
jeve, kad je nezakoniti akt dugo djelovao i kad bi njegovo retroaktivno poništavanje 
bilo od štetnih posljedica za opći interes. 

%7 Tako je na pr. ZUP vrlo raširio slučajeve obnove postupka, a povodom njegova 
redigiranja uvidjelo se. da je teško unaprijed za sve te slučajeve propisati, kad će 
djelovanje biti ex tune, a kad ex nunc. Zato je ostavljeno (čl. 257) organu, koji rješava 
o obnovi, da o tome sam odluči, uzimajući na um sve okolnosti pojedinog slučaja (ra- 
zumije se, da tu još i ostaje sudska kontrola). — Inače je ZUP pri obrađivanju sluča. 
jeva vanrednog stavljanja izvan snage rješenja (opozivanja) vrlo brižljivo obradio dje- 
lovanje ex nune (ukidanje) i ex tune (poništavanje). 

% O tome pobliže u mojoj raspravi: Odgovornost države za štetu, g. 1954., str. 214 
i d. (Rad Jug. akademije znanosti i umjetnosti knj. 300 i posebni otisak). 


%% O tome pobliže Ipsen str. 172 i d. 
100. Naprijed pod toč. III-4. 

liranja mogućnosti opozivanja akta govori o pridržaju opoziva. Rečeni 
dodatak u upravnom aktu može imati dva razna značenja: a) da prosto 
ponovi mogućnost opozivanja, koja je već zakonom utvrđena, — tako da 
čitav taj dodatak ne stvara pravno ništa novo, budući da se opozivanje 
može i bez njega vršiti (stranka se samo poučava i upozorava na posto- 
jeću mogućnost opozivanja); i b) da kreatorno predvidi mogućnost opo- 
zivanja, — bilo da je donosilac akta na to izrijekom zakonom ovlašćen ili 
to nije slučaj. U tom drugom slučaju imamo pridržaj u punom smislu 
riječi, koji ima neke sličnosti s rezolutivnim uvjetom; ali akt, kojim se 
konačno izriče opoziv, nema, kao u slučaju utvrđenja nastupa rezolutiv- 
nog uvjeta, deklaratorni već konstitutivni značaj. Pridržaj opoziva se 
može spojiti i s rokom, tako da se opoziv može vršiti samo unutar tog 
roka. 


Glavni je pravni problem, kada je dopušteno u upravnom aktu stav- 
ljati reč. pridržaj. Da li samo, kad to izrijekom zakon dopušta, ili još 
i preko toga u nekim posebnim slučajevima, ili vrlo široko. Kao takav 
posebni slučaj uzima se dosta općenito u njemačkoj teoriji i praksi, kad 
je ostavljeno diskrec. ocjeni donosioca akta, da li će podijeliti ili uskra- 
titi neko pravo (ovlašćenje); argumentacijom a majore ad minus zaklju- 
čuje se, ako zakon dopušta potpuno odbacivanje zahtjeva, onda logički 
dopušta i takvo ograničeno podjeljivanje prava, koje je konačno za 
stranku ipak povoljnije, nego da joj se zahtjev posve odbaci. — Nega- 
tivno se u njemačkoj pravnoj teoriji i praksi ograničuje rečeni pridržaj, 
što se ne dopušta u slučaju, kad stranka ima pravo na donošenje pozitiv- 
nog upravnog akta, ili kad zakon izrijekom normira slučajeve opozivanja, 
a pritom ne pomene pridržaj. 


Naprijed navedene tri mogućnosti ovise od sistema pojedinog pozitiv- 
nog prava: što neko pozitivno pravo šire dopušta opozivanje upravnih 
akata, to će logički i šire dopuštati takav pridržaj. Ako uprava ima pravo 
naširoko opozivati svoje akte, onda može za stranku biti samo od kori- 
sti, da bude na to i posebno upozorena u klauzuli pridržaja. Široko pri- 
znavanje slobodnog opozivanja upravnog akta zapravo znači, da svaki 
takav akt sadržava šuteći pridržaj opoziva. Tako na pr. onaj dio njemačke 
teorije, koji dopušta široko opozivanje dozvole, stvarno smatra, da akti 
o takvim dozvolama sadržavaju šuteći pridržaj opoziva. S gledišta načela 
zakonitosti uprave posve je logično tražiti za pridržaj, koji je teretan 
za stranku, posebno zakonsko ovlašćenje.!! Pravni sistem, koji usvaja 
načelo pravosnažnosti upravnih akata, može dopustiti pridržaj, samo ako 
ga i zakon dopušta (budući da pridržaj opoziva lomi načelo pravosna- 
žnosti). 


21 Tako na pr. Ipsen str. 152, — no koji smatra takim zakonskim ovlašćenjem i nav. 
slučaj vršenja diskr. ocjene. 

e) Opozivanje upravnog akta po francuskom pravu 


Zahvaljujući svom pozitivnom pravu, francuska teorija o opozivanju 
upravnog akta je dosta jednostavna,!% — daleko od one velike komplici- 
ranosti i mnogobrojnih sporova, što karakteriše njemačku teoriju opo- 
zivanja. Za pitanje opozivanja je u francuskom pozitivnom pravu naj- 
važnije s jedne strane, da li se radi o pravilnom ili nezakonitom aktu, a 
s druge strane, da li su aktom pojedinci stekli prava. Opozivati se može 
bez oklijevanja upravni akt, po kome nije neko lice steklo pravo. Retro- 
aktivno opozivanje pravilnog upravnog akta s istih je razloga nedopu- 
stivo kao i retroaktivni upravni akt (ipak je Drž. savjet u nekoliko na- 
vrata dopustio retroaktivno opozivanje upravnog akta, gdje pojedinci 
nisu stekli prava),'% a opozivanje ex nune nije dopušteno protiv lica, koja 
su aktom stekla pravo. 


Opozivanje nezakonitog akta vrši se ex tune, ali shvaćanje judikature 
Drž. savjeta se po tome pitanju mijenjalo.!“ Do g. 1912. uzima Drž. sa- 
vjet apsolutnu neopozivost upravnih akata, pravilnih i nepravilnih, čim 
su kreirali neko pravo (reparirati se može po tome nezakonitost, samo 
ako treće lice digne upravnosudsku tužbu). God. 1912. u rješenju Blanc 
(iza koga dolazi do niza sličnih rješenja) Drž. savjet smatra, da, ako je 
upravni akt nezakonit i izvrgnut upgavnosudskoj anulaciji, upravni organ 
može preteći sud i spontano ispraviti počinjenu griješku. Pritome nije 
Drž. savjet odgovorio na pitanje, u kome roku može uprava vršiti tako 
korigiranje. To je onda pročistilo rješenje Cachet iz g. 1922, čega se 
stalno pridržava praksa ovog suda. Prema tom se opozivanje protiv lica, 
koja su aktom stekla pravo,!% dopušta samo unutar roka upravnosudske 
tužbe (dva mjeseca), odnosno ako je pokrenut upravni spor i za njegova 
trajanja, sve dok o njemu nije presuđeno, no samo u granicama tužbov- 


192 Waline str. 435 i d., Laubadčre str. 183 i d., Duez-Debeyre str. 214 i d., Bon- 
nard Prčcis str. 1101, Alibert str. 320 i d., Odent str. 375 i d., Dupeyroux str. 253, 
257 1 d., Delbez, de Soto str. 205. i d. 


108 Što se u teoriji i oštro kritizira, naročito Jčze, koji smatra, da se pravilno done- 
seni upravni akt ne može uopće opozvati, već se o takoj stvari može samo donijeti 
novi akt (RDP g. 1910. str. 52 i d., g. 1911. str. 61 i d., g. 1913. str. 225 i d., g. 1945. 
str. 262 i d. — knj. I. str. 204 i d.). 


14 Delbez str. 489 i d. 


"5 U francuskoj teoriji se raspravlja pitanje, da li se nezakonitim aktom mogu 
uopće steći prava. Jedni (kao Delbez, Laubadčre) to poriču, drugi otvoreno priznaju 
(kao Vedel), a treći (kao de Soto) ističu, da se protekom određenog vremena stvara kod 
pojedinaca legitimno pouzdanje i da se faktična situacija preobražava u pravnu situ- 
aciju, subjektivno pravo. Prvonav. koncepcija je u očiglednom protivurječju s opisa- 
nom praksom Drž. savjeta, koja predstavlja pozitivno pravo. U svojoj novoj noti odluci 
Drž. savjeta (nav. RDP g. 1956.) Waline dovodi ad absurdum radikalnu tezu, da se 
nezakonitim aktom ne može steći pravo i posve logički zaključuje, da to judikatura 
dopušta. Pritom sam Waline tumači ograničavanje opozivanja nezakonitog akta rokom 
upravnosudske tužbe politički: smatra se, da je unutar toga roka mnogo veća socijalna 
nezgoda zadržati negoli anulirati akt, dok je, po isteku roka, situacija obrnuta, — više 
vrijedi nezakonitost nego nered (desordre), briga o legalnosti žrtvuje se brizi o stal- 
nosti situacije. 

nog zahtjeva.!% Takvo opozivanje može vršiti donosilac akta ili viša hije- 
rarhija, a ono ima jednaki retroaktivni efekt kao i presuda upravnog 
suda. Čitavo ovo opozivanje predstavlja racionalizaciju u vođenju uprav- 
nog spora: upravni organ čini ono, što bi trebalo da uradi sud, pa ga na 
taj način rasterećuje.!97 


Waline (str. 436) kratko rezimira pravo opozivanja u francuskom 
pravu: »—> upravni akt se može uvijek opozvati, ako neko lice nije po 
njemu steklo pravo. Ako je steklo pravo, akt se može opozvati samo zbog 
nezakonitosti, ne zbog obične necjelishodnosti i samo za roka, u kome se 
može tražiti anuliranje zbog prekoračenja vlasti«. Time se upravo na 
uzoran način utvrđuje za francusko pravo subjektivna pravosnažnost 
upravnih akata. 


Pravo opozivanja se po francuskom pravu praktički najviše širi na taj 
način, što se uzima, da određenim aktom nije uopće stečeno pravo (na- 
prijed oko bilj. br. 51), pa čak (izuzetno) i u takvim slučajevima, gdje 
je donosilac akta imao namjeru, da kreira pravo.!% 


16 Kao u mnogim drugim stvarima Drž. savjet (za koji franc. teorija s mnogo 
opravdanja tvrdi, da nije manji stvaralac upravnog prava, nego što je to zakonodavac) 
ovdje je uskočio i donio pravni propis mjesto zakonodavca. Zakonodavac nije u Fran- 
cuskoj utvrdio neki opći rok ni za žalbu ni za opozivanje. I kao što je Drž. savjet 
utvrdio rok za hijerarhijsku žalbu (analogno upravnosudskoj tužbi), tako je to utvrdio 
i za opozivanje. Taj se njegov napor može samo pozdraviti. Nedostatak ovog franc. 
opozivanja — osobito kad se uporedi sa sličnim opozivanjem, kako je regulirano u 
jugoslav. i austrijskom pravu — jest u tome, što će često taj rok biti prekratak i one- 
mogućiti opozivanje nezakonitih akata, koje bi trebalo staviti izvan snage. Ali tu bi 
mogao najbolje pomoći zakonodavac. (Međutim, kako vidimo iz bilj. hr. 108, i sam 
Drž. savjet pokušava, kod izuzetnih slučajeva, sam doći do toga.) 

Oštro, po mom mišljenju i neopravdano, kritizirao je formiranje reč. pravila od 
Drž., savjeta — Duguit (t. III, str. 784 i d.). On daje općenito pravo opozivanja neza- 
konitih upravnih akata, i to apsolutno za njegove t. zv. actes-conditions, a kod subjek- 
tivnih, kad se ne radi o odgovornosti administracije ili njenih službenika. Blaži je u 
kritici Delbez (str. 499), koji smatra ovo ograničavanje u roku slabo spojivim s nače- 
lom zakonitosti. Po njemu bi trebalo razlikovati u čitavom tom pitanju između subjek- 
tivnog i objektivnog akta. 

Drugi su u francuskoj teoriji dobro primili ovo pravilo Drž. savjeta, a napose Hau- 
riou, koji ga oglašuje »trijumfom stečenih prava«. a 

107 Kao što je već naprijed rečeno, sve to ne vrijedi za akte, do kojih je stranka 
došla na prevarni (fraudolozni) način. Takav noviji slučaj, gdje je Drž. savjet dopustio 
opozivanje RDP g. 1955. str. 764 

18 Waline u nav. noti (str. 864 i d.) analizira takva dva slučaja iz novije prakse 
Drž. savjeta, gdje Drž. savjet smatra, da aktom nije stečeno pravo. U odluci Constantin 
iz g. 1953. dopušta Drž. savjet opozivanje jedne dozvole, po proteku roka, pri čemu 
je, pored ostaloga, postojala i očigledna nenadležnost. U odluci Fontbonne iz g. 1956. 
radi se o slučaju opozivanja, preko roka, akta o reaktiviranju u vojnoj službi, što od- 
nosno lice nije ispunjavalo zakonske uvjete (naročito dobnu granicu). Drž. savjet u 
ovom slučaju ne govori kao obično o prekoračenju vlasti (excčs de pouvoir), već o 
griješci »tel qu" elles doivent čtre regardćes comme nulles et non avenues, et ne sau- 
raient, en consequence, faire naitre aucun droit au profit des intćressćs.« 

Po mom mišljenju čitava je stvar u tome, što se u oba slučaja radi o težim nezako- 
nitostima, kod kojih ne zadovoljava za opozivanje kratki rok upravnosudske tužbe. 
Drž. savjet faktički, u nav. dva slučaja produžuje taj rok, i to pomoću konstrukcije, 
da nije stečeno pravo (jer mu prema pozitivnom francuskom pravu samo to omogu- 
ćuje, da izbjegne kratki rok upravnosudske tužbe). Da je ta konstrukcija izvještačena, 

Od romanskih zemalja nisu Belgija, Rumunjska! i Italija!!" uopće 
preuzele rečeno pravilo franq;_ Drž. savjeta, dok se u Grčkoj razvio 
mnogo duži rok za opozivanje.!!! 


f) Zakonsko reguliranje opozivanja 


Opozivanje upravnih akata može sam zakonodavac regulirati bilo na- 
čelno i općenito za sve upravne akte ili samo za određene vrste uprav- 
nih akata (upravne akte u određenim upravnim stvarima). U suvremenim 
državama se dosta rijetko susreće prvo reguliranje (ne poznaje ga ni 
razvijeno francusko upravno pravo), već mnogo više drugo reguliranje. 
Opće reguliranje opozivanja javlja se u pojedinim njemačkim državi- 
cama, naročito u Badenu u propisima od g. 1864. i 1884. s dosta širokom 
formulacijom. Relativno najpotpunije takvo reguliranje sadržava zemalj- 
ski upravni red Tiringena (Landesverwaltungsordnung fir Thiiringen) 
iz g. 1926. No najznačajniji je u tome pitanju austrijski Zakon o općem 
upravnom postupku iz g. 1925., koji, nasuprot tirinškom zakonu, regu- 
lira pitanje opoziva na podlozi pravosnažnosti upravnih akata. Za njim 
se poveo, sa dosta dodataka i izmjena, Zak. o općem upravnom postupku 
stare Jugoslavije iz g. 1930.!!? Naš sadašnji ZUP predstavlja danas naj- 
razrađeniji sistem opozivanja upravnih akata, koji počiva na ideji pravo- 
snažnosti tih akata. 


ne da se tajiti, budući da samo ništav odnosno nepostojeći akt ne može kreirati prava 
(a ne i nezakoniti, makar se radilo i o grubljoj nezakonitosti). Neprilika je za franc. 
pozitivno upravno pravo u tome, što nije dovoljno razvilo vanredna pravna sredstva 
odnosno vanredno stavljanje izvan snage nezakonitih upravnih akata (niže pod toč. g). 
Tu nepriliku pokušava Drž. savjet prebroditi reč. odlukama. 

1% U Rumunjskoj se može nezakoniti upravni akt opozvati u svako doba (Rarine- 
cesco str. 651). 

110 Po talijanskom pravnom shvaćanju nezakoniti upravni akt ne može uopće za- 
snivati subjektivna prava i može se u svako doba staviti van snage, i to s djelovanjem 
ex tunc (Zanobini. Corso di diritto amministrativo, drugo izd., 1939 g., Vol. 1, str. 
352 i d.). 

"LU Grčkoj se dopušta opozivanje nezakonitog upravnog akta i preko roka za 
upravnosudsku tužbu, u neodređenom »plauzibilnom« roku, kojega je dužina ostavljena 
ocjeni suca (Strassinopoulos str. 254 i d., naročito str. 269). Taj »razumni« razmak 
vremena varira prema uvjetima pojedinog slučaja, pri čemu sudac treba da uzme u 
obzir stečena prava, teškoće, koje nastaju opozivanjem akta, i držanje uprave, koja je 
mogla dati građanima impresiju, da je akt zakonit. Grčki sud razvija takve vrlo raz- 
lične rokove. No čitava ova neopozivost kod nezakonitih akata zaštićuje samo lica 
dobre vjere i ona iščezava, kad je takav akt prouzrokovan samim tim licem. 

U? Reguliranje Čehoslovačke republike upravnog postupka iz g. 1927. povodi se 
uglavnom za austrijskim primjerom, ali obilazi čitavo pitanje materijalne pravosna- 
Žnosti upravnih akata. U poglavlju, koje radi o stavljanju izvan snage i ukidanju rje- 
šenja izvan žalbenog postupka, donesene su samo odredbe o povraćaju u pređašnje 
stanje.i o obnovi postupka, a sve je ostalo izostavljeno uz lakoničku odredbu (6 83): 
»Dosadanje ovlašćenje vlasti, da stavljaju izvan snage ili mijenjaju po službenoj du- 
Žnosti pravosnažno rješenje, ostaje nepromijenjeno« a novi Čehoslovački upravni po- 
stupak iz g. 1955. ne sadržava uopće više institut obnove, a pored žalbe propisuje 
široko postavljenu reviziju i protest generalnog prokuratora. Čitav novi čehoslov. 
upravni postupak je vrlo daleko od načela pravosnažnosti upravnih akata. — Ranije 
poljsko upravnopost. reguliranje pridržava se uglavnom austrijskog primjera. 

Opozivanje se principijelno drukčije regulira u zakonu, koji počiva i 
koji ne počiva na koncepciji pravosnažnosti upravnih akata. U prvom 
slučaju opozivanje se regulira kao izuzetak od pravila, a u drugom slu- 
čaju se opozivanje regulira kao ograničenje u načelu slobodnog opoziva- 
nja; u prvom slučaju može javni organ opozvati pravosnažni upravni akt, 
samo gdje mu to zakon dopušta, a u drugom slučaju ne može on akt opo- 
zvati, ako mu to zabranjuje pravni propis. U prvom slučaju reguliraju se 
posebni pravni instituti (obnova i t. d.), koji omogućuju opozivanje, dok 
se u drugom slučaju može naširoko općenito govoriti o opozivanju. Što 
se čitavog ovog pitanja tiče, najbolje je komparirati rečeni tirinški za- 
kon, koji ne priznaje mater. pravosnažnost upravnih akata, s jugoslav. 
i austrijskim zakonom, koji stoje na podlozi te pravosnažnosti. Za po- 
sljednje sisteme nije samo značajno radikalno ograničavanje opozivanja, 
već i njegovo svođenje na određene tipične slučajeve, tako da ta dva 
zakona ni ne raspravljaju neposredno i općenito o opozivanju,!!5 kao što 
to radi tirinški zakon, već su čitavo opozivanje izdiferencirali u neko- 
liko posebnih pravnih instituta (obnova, ukidanje akta u naročitom jav- 
nom interesu i t. d.). 


Rečene tirinške odredbe poučno je bliže razgledati, jer one uglavnom odrazuju pro. 
sječnu njemačku teoriju o opozivu, pa su i pretežno dobro u teoriji primljene,!!“ Usto 
će biti poučno razgledati i propise o opozivanju iz dviju vrlo značajnih upravnih 
oblasti (financijske i policijske), koji su doneseni neposredno pred dolazak Hitlera na 
vlast, kad je sahranjena vladavina prava. 

Tirinški zakon u odjeljku, koji radi o »drugim izmjenama«, u opreci prema redov- 
nim pravnim lijekovima, postavlja ($ 141) najprije načelo, da upravni organ može svoj 
akt (Verfiigung) opozvati, ako ga smatra neopravdanim (ungerechtfertigt!!") i u onom 
slučaju, ako se akt ne može uopće ili ne može više pobijati, — sve to ukoliko u daljim 
odredbama Zakona nije drukčije određeno. Ti se izuzeci odmah nastavno navode. 6 142 
određuje, da se na štetu učesnika (Beteiligte) može akt bez njihove privole opozvati 
samo iz pretežnih razloga općeg dobra (aus iiberwiegenden Griinden des gemeinen 
Wohles), osim: 1. ako sam akt sadržava pridržaj opoziva, koji zakon ne isključuje (ne 
kaže se, koji zakon dopušta), — prema tome se čini, da Zakon polazi sa stajališta, da 
se u aktu može naširoko stavljati klauzula pridržaja; 2. ako je akt donio stvarno ne- 
nadležni upravni organ; 3. ako akt protivuriječi pravu, koje je važilo u času njegova 
donošenja; 4. ako su za akt odlučne faktičke okolnosti uzete u zabludi na osnovu ne- 
ispravnih podataka učesnika; 5. ako je akt prouzrokovan nedopuštenim sredstvima 
(unlautere Mittel); i 6. ako zakoni dopuštaju druge razloge za opoziv. 

Dalji $ 143 određuje, da se akt, kojim se izriče dozvola, odobrenje ili priznanje 
(Erlaubnis, Genehmigung, Bewilligung, Anerkennung), koje učesnicima podjeljuje ovla- 
šćenje ili pogodnost (Befugnis oder Vergiinstigung) ili ih oslobađa dužnosti,''* može — 
ukoliko nije u aktu pridržan opoziv, koji zakon ne isključuje — na štetu učesnika bez 
njihove privole opozvati samo: 1. ako je akt donio stvarno nenadležni upravni organ; 


118 Direktne propise o opozivanju susrećemo u ova dva pravna sistema u specijalnim 
propisima pojedinih upravnih oblasti ili stvari. Austrijski zakon i naročito ističe ($ 68 
st. 6), da ostaju nedirnuta ovlašćenja vlasti, data u upravnim propisima o opozivu ili 
ograničenju nekog prava. 

114 Tako na pr. Wal. Jellinek str. 277—8. 

115 Što obuhvaća i protivupravnost i necjelishodnost (Knauth-Wagner str. 215). 

116 Prema tome bi se 6 142 odnosio samo na akte, koji su za stranku teretni ili 
povoljni izvan slučajeva $ 143. 

2. kao naprijed toč, 3; 3. ako.i ukoliko u slučaju izmjene prava, koje je važilo u času 
donošenja akta, nije još od dozvole i t. d. učinjena upotreba, a postoje činjenice, koje 
bi po novom pravu opravdale odbijanje; 4. ako su se izmijenile faktične okolnosti, koje 
su bile za akt odlučne; (U slučaju toč. 3 i 4 se još traži, da je opozivanje potrebno, 
da se spriječi ili ukloni opasnost za opće dobro, — Verhitung oder Beseitigung von 
tiberwiegenden Nachteilen oder Gefahren fir das gemeine_ Wohl) 5.-6. kao naprijed 
pod toč. 4 i 5; 7. ako lice, u čiju je korist akt donesen ne ispuni aktom nametnute 
dužnosti; i 8. ako policijski organ bez svoje krivnje naknadno sazna za činjenice, koje 
bi opravdavale odbijanje zahijeva, a u opasnosti su interesi, koji se policijski zaštićuju. 

$ 144 određuje u prvom stavu, da se opoziv može i retroaktivno vršiti, ako je u 
slučaju $ 142 toč. 5 i 6 143 toč. 6 lice, u čiju je korist donesen akt, znalo za primjenu 
nedopustivih sredstava. (Iz ovoga se smije zaključiti, da u ostalim slučajevima djeluje 
opozivanje ex nunc).!!7 U drugom stavu govori se o naknadi štete za slučaj opozivanja. 
Oštećenom se tu priznaje naknada štete u okviru opravdanosti (Billigkeit) za slučaj 


$. 143 toč. 1, 214. 

Za čitavo ovo reguliranje je značajna široka mogućnost opozivanja, i njegova vre- 
menska neograničenost (osobito, ako se to uporedi s jugoslav. i austrijskim regu- 
liranjem). 

Prema 6 96 Zakona Rajha o podavanju iz g. 1931. (Reichsabgabenordnung) može se 
priznanje ili dozvola (Anerkennung, Genehmigung, Bewilligung, Erlaubnis), koja daje 
učesnicima ovlašćenja ili pogodnosti ili ih oslobođava dužnosti, ukoliko nisu pridržani 
opoziv ili drugi uvjeti, opozvati samo: 1. ako je akt donio stvarno nenadležan organ; 
2. ako su se izmijenile faktične okolnosti, koje su bile odlučne za donošenje akta, ili 
je postojanje tih faktičnih okolnosti pogrešno uzeto na osnovu podataka učesnika, koji 
su bili netočni ili zaveli u bludnju (unrichtige oder irrefiihrende Angaben); 3. ako uče- 
snik uvjete ili obaveze, koje su mu pri davanju ovlašćenja postavljene, ne ispuni ili ne 
pruži naknadnđ traženo osiguranje. — Ako je učesnik prouzrokovao akt nedopustivim 
sredstvima kao obmana, prinuda, podmićenje — akt se može opozvati retroaktivno. 

Prema $ 42 pruskog Policijskoupravnog zakona iz 1931 g. može se opoziv ili ogra- 
ničenje policijske dozvole ili potvrde (Erlaubnis oder Bescheinigung) vršiti — ne gle- 
dajući na posebne zakonske odredbe — samo: a) ako je podjeljenje protivuriječilo po- 
stojećem pravu; b) ako je podjeljenje došlo na osnovu podataka predlagača, koji su 
u bitnim odnosima bili netočni ili nepotpuni; c) ako i ukoliko u slučaju izmjene posto- 
jećeg prava nije od dozvole ili potvrde joč učinjena upotreba, a postoje činjenice, 
koje bi po novom pravu opravdale njihovo odbijanje; i d) ako naknadno nastupe ili, 
ne gledajući na slučaj pod b), policijski organ naknadno sazna za činjenice, koje bi 
polic. organ ovlastile na odbijanje dozvole ili potvrde, ukoliko bi bez opoziva bili 
ugroženi interesi, koji se policijski štite. 


g) Pregled i komparacija vanrednog stavljanja izvan snage (opozivanja) 
upravnih akata u jugoslavenskom i austrijskom pravnom sistemu 


Ovo je pitanje od najveće važnosti u sistemima, koji priznaju pravo- 
snažnost upravnih akata. Ova se koncepcija i može praktički samo onda 
u život provesti, ako se i pravilno normira, u kojim se slučajevima može 
opozivati upravni akt. To se pitanje može danas najljepše razgledati 
komparacijom jugoslavenskog i austrijskog zakonodavstva, od kojih prvo 
počiva na ideji subjektivne, a drugo umjerene objektivne pravosnažnosti 
(naprijed iza bilj. br. 47). 


117 Osim kad je u pridržaju opoziva drukčije određeno, ili stranka privoli retroak- 
tivnosti, — Knauth-Wagner str. 223. 

1. Povraćaj u pređašnje stanje i obnova 


Jugosl. i austr. zakofi preuzima oba ova instituta, uz potrebne adap- 
tacije, iz sudskog parničnog postupka, 


Povraćaj u pređašnje stanje dopušta se načelno stranci, koja je iz opravdanih ra- 
zloga propustila da u roku izvrši neku radnju u postupku. Fugosl. zakon pokazuje u 
dvije točke neku veću liberalnost prema stranci, što joj dopušta povraćaj: a) »kad je 
ona iz neznanja ili očiglednom omaškom podnesak pravodobno poslala poštom ili nepo- 
sredno predala nenadležnom organu« (čl. 103 st. 2) i b) kad je »očigledno omaškom pre- 
koračila rok, ali je podnesak ipak primljen od nadležnog organa najkasnije za tri dana 
po isteku roka« (st. 3). 


Predlog za povraćaj mora stranka podnijeti u roku od osam dana po jugosl. zak. 
odnosno tjedan dana po austrijskom zak. — računajući od dana, kad je prestao razlog, 
koji je prouzrokovao propuštanje, odnosno od dana, kad je stranka saznala za propu- 
štanje. Jugosl. zakon postavlja usto još i izrijekom objektivni rok: »nakon isteka tri 
mjeseca od dana propuštanja ne može se tražiti povraćaj« (čl. 105 st. 2), 

Protiv dopuštanja povraćaja nema načelno žalbe, — jugosl. zak. predviđa je samo 
izuzetno za slučaj, ako je povraćaj dopušten po prijedlogu, koji je bio neblagovremeno 
podnijet ili uopće nedopušten (čl. 107 st. 1). Protiv odbijanja prijedloga za povraćaj 
dopušta jugosl. zakon (u dosljednom provođenju načela dvostepenog rješavanja) posebnu 
žalbu, samo ako je takav zaključak donio organ, koji u glavnoj stvari rješava u prvom 
stepenu, a austr. Zakon dopušta takvu žalbu na vlast »nadređenu u instancionom putu«. 

Obnova. Obnoviti se može ovim institutom samo postupak, koji je okončan rješe- 
njem, protiv koga nema redovnog pravnog sredstva u upravnom postupku. Jugosl. za- 
kon se ističe prema austr. velikim povećanjem slučajeva obnove. K tri slučaja austr. 
zak.: l. rješenje izazvano lažnom ispravom, lažnim iskazom svjedoka ili djelom, kažnji- 
vim po krivičnom zakonu, 2. nove činjenice i dokazi i 3. ako je rješenje zasnovano na 
nekom prethodnom pitanju, koje je za to nadležni organ kasnije drukčije riješio, do- 
daje se još i napose kao 4. slučaj, »ako je rješenje povoljno za stranku doneseno na 
osnovu neistinitih navoda stranke, kojima je organ, koji je vodio postupak, bio dove- 
den u zabludu« (čl. 249 toč. 4). U austr. zak. je taj slučaj implicite sadržan pod toč. 1. 
Kao daljih šest slučajeva, preuzetih uglavnom iz novog jugosl. Zak. o parničnom po- 
stupku, navodi ZUP: 5. ako se rješenje zasniva na presudi donijetoj u krivičnom po- 
stupku, a ta presuda je pravosnažno ukinuta; 6. ako je u donošenju rješenja učestvovalo 
službeno lice, koje je po zakonu moralo biti izuzeto; 7. ako je rješenje donijelo službeno: 
lice nadležnog organa, koje nije bilo ovlašćeno za njegovo donošenje; 8. ako kolegi- 
jalni organ, koji je donio rješenje, nije rješavao u sastavu, predviđenom važećim pro- 
pisima, ili ako za rješenje nije glasala propisana većina; 9. ako licu, koje je trebalo 
da učestvuje u svojstvu stranke, nije bila data mogućnost da učestvuje u postupku; 
i 10. ako stranku nije zastupao zakonski zastupnik, a po zakonu je trebalo da je za- 
stupa. Točku 8. obuhvaća djelomično austr. zakon svojom 1. zv. relativnom ništavošću. 
— naprijed pod tač. V — 8 g. 

Obnovu postupka može tražiti stranka, a može se i pokrenuti po službenoj dužnosti 
(na štetu stranke). Po jugosl. zak. može javni tužilac tražiti obnovu postupka pod 
istim uvjetima kao i stranka. Zbog okolnosti pod toč. 2, 6, 7 i 8 stranka može tražiti 
obnovu postupka, samo ako bez svoje krivice nije to mogla iznijeti u ranijem postupku; 
a iz razloga iz toč. 6—10 stranka ne može tražiti obnovu postupka, ako je taj razlog 
bio bez uspjeha iznijet u ranijem postupku. 

Jugosl. zakon razgraničuje obnovu u upravnom postupku s onom u postupku o 
upravnom sporu, određujući, da u slučaju, ako je rješenje, po kome se traži obnova 
upravnog postupka, bilo predmet upravnog spora, obnova se može dozvoliti samo zbog 
onih činjenica, koje je organ utvrdio u ranijem postupku, a ne i zbog onih, koje je 
utvrdio sud u svom postupku. 

Stranka može tražiti obnovu postupka po jugosl. zak. u roku od mjesec dana, po 
austr. dva tjedna, računajući od dana kad je saznala za razlog obnove, odnosno kad je 
taj razlog mogla upotrebiti. Nakon proteka roka od pet god. po jugosl. zak. odnosno 
tri god. po austr., računajući od donošenja (dostavljanja) rješenja, obnova se ne može 


126 


ni tražiti ni pokrenuti po službenoj dužnosti. Od toga se izuzimaju slučajevi pod 1. i5., 
kad se može obnova tražiti odnosno pokrenuti i poslije toga vremena.tiš 

O obnovi rješava onaj organ, koji je donio rješenje, kojim je postupak okončan. 
Kad se obnova dopušta, određuje se posebnim aktom (judicium rescindens), u kom će 
se opsegu postupak obnoviti i tko će izvršiti potrebne nove procesne radnje, — ukoliko 
se ne bi moglo odmah donijeti novo meritorno rješenje (judicium rescissorium). Po 
jugosl. zak. može se protiv zaključka donijetog o prijedlogu za obnovu postupka, kao 
i protiv rješenja donijetog u obnovljenom postupku, izjaviti žalba, samo kad je ove 
akte donio prvostepeni organ, — ako ih je donio drugostepeni organ, može se nepo- 
sredno pokrenuti upravni spor. Po austr, zak, ne dopušta se samostalna žalba protiv 
akta, kojim se određuje obnova; dok protiv odbijanja prijedloga za obnovu postoji 
žalba na višu instanciju. 

Kad se postupak obnavlja, nastaje pitanje, da li se ranije rješenje ima poništiti 
(tako da novo rješenje djeluje ex tune, pa se poništavaju i sve pravne posljedice, koje 
je to rješenje proizvelo), ili samo ukinuti (tako da novo rješenje djeluje ex nunc). 
Dok austr. zak. uopće ne tretira to pitanje, jugosl. zak. prepušta rješenje tog pitanja 
organu, koji odlučuje o obnovi, da to riješi od slučaja do slučaja »s obzirom na sve 
okolnosti pojedinog slučaja« (čl. 257). 


2. Vanredno ukidanje 


U naročito teškim slučajevima ugroženja javnog interesa (nabrojeno 
iočno u čl. 267 st. 1 ZUP-a i $ 68 st. 3 austr. zak.) može se rješenje uki- 
nuti (izmijeniti), ako je to neophodno za uklanjanje tih opasnosti. Rje- 
šenje po tome donosi organ, koji je donio rješenje, koje se ima ukinuti 
izmijeniti), ili viši instancioni odnosno nadzorni organ. Takvo rješenje 
smatra se novim rješenjem, protiv koga su načelno dopušteni svi pravni 
lijekovi. 

Jug. zak. predviđa izrijekom i davanje naknade, ako bi takvim ukida- 
njem stranka trpjela štetu. Naknada se daje samo za stvarnu štetu, ali ne 
globalno za svaku takvu štetu, već sud rješava o visini takve naknade »po 
svom uvjerenju, uzimajući u obzir sve okolnosti slučaja« (čl. 267 st. 4).11? 
O zahtjevu za naknadu štete rješava u prvom stepenu republički vrhovni 
sud (Aut. pok. Vojvodine) u vijeću za upravne sporove. — Austr. zak. ne 
govori uopće ništa o toj naknadi. 


3. Poništavanje i ukidanje po pravu nadzora 


Ovaj način opozivanja akta detaljno normira jugosl. Zak. dok je nepo- 
znat austrijskom. Rješenje, koje je konačno u upravnom postupku, može 
se poništiti po pravu nadzora: 1. u određenim slučajevima stvarne ne- 
nadležnosti (naprijed pod V. iza bilj. 47), 2. ako je u istoj stvari ranije 
donijeto pravosnažno rješenje, kojim je taj predmet drukčije riješen 
i 3. ako je rješenje donio jedan organ bez suglasnosti, potvrde, odobrenja 
ili mišljenja drugog organa, što je bilo potrebno po zakonu ili drugom 
propisu zasnovanom na zakonu. Rješenje, koje je konačno u upravnom 


118 Kako je u ausir. zak. toč. 4 i sadržana u toč. 1), — to i obnavljanje ovog slučaja 
nije vremenski ograničeno. 
19% U određenim slučajevima bit će pravično. da i sama stranka snosi neki rizik. 

postupku, može se ukinuti, ako je njime »očigledno povrijeđen materi- 
jalni zakon u korist pojedinca ili pravnog lica, a na štetu društvene za- 
jednice« (čl. 262 st. 2). 

Rečeno poništavanje i ukidanja vrši organ uprave višeg stepena od 
organa, koji je donio rješenje odnosno organ, koji vrši nadzorna prava 
nad tim organom. Ovo poništavanje vrši se po službenoj dužnosti, po za- 
htjevu stranke ili javnog tužioca, a reč. ukiđtanje po služb. dužnosti ili 
po zahtjevu javnog tužioca. Rješenje o poništenju može se donijeti u 
roku od pet god., a ono o ukidanju u roku od god. dana, — računajući od 
dana, kad je rješenje postalo konačno u upravnom postupku. Protiv 
ovih rješenja može se, uz potrebne zakonske uvjete, neposredno voditi 
upravni spor. 

Organ, koji je nadležan za rješavanje sukoba nadležnosti, može u roku 
od jedne godine poništiti rješenje, koje je konačno u upravnom po- 
postupku, a koje je donio mjesno nenadležni organ. 


4. Ukidanje i mijenjanje uz pristanak stranke 


Suglasno subjektivnoj koncepciji pravosnažnosti, ZUP sadržava naro- 
čite odredbe o ukidanju i mijenjanju pravosnažnog rješenja uz pristanak 
lica, koja su na osnovu tog rješenja stekla neko pravo (naprijed iza bilj. 
47). Tome naprotiv je austr. zakon, kalmirajući svoju objektivnu kon- 
cepciju pravosnažnosti, odredio, da se po službenoj dužnosti mogu uki- 
dati (mijenjati) akti, po kojima nisu stečena neka prava (naprijed kod 


bilj. 50). 
5. Zahtjev za zaštitu zakonitosti 


ZUP (čl. 261) ovlaštava javnog tužioca na dizanje posebnog zahtjeva 
Za zaštitu zakonitosti protiv pravosnažnog rješenja donijetog u stvari, 
u kojoj se ne može voditi upravni spor, ako javni tužilac smatra, da je 
rješenjem povrijeđen zakon.1192 


6. Mijenjanje i poništavanje rješenja u vezi s upravnim postupkom 


U pretprojekitu ZUP-a bila su tu predviđena dva slučaja takva poni- 
štavanja (mijenjanja): a) unutar roka za pokretanje upravnog spora i 
b) za vrijeme vođenja upravnog spora. Prvi je slučaj stvarno preuzet iz 
francuske prakse (naprijed iza bilj. br. 104), on bi vrlo dobro upotpunio 
naš sistem vanrednog stavljanja izvan snage rješenja, te smanjio nepo- 
trebno pokretanje upravnih sporova!" (a sasvim odgovara koncepciji 


Ha Bliže o toč. 4. i 5. u mojoj raspravi »Pogrešni upravni akt« u Zborniku Pravnog 
fak. Zagreb, g. 1957. ; 

1% Tekst je taj glasio: »Organ koji je donio rješenje protiv koga se može voditi 
upravni spor može u roku za pokretanje spora svoje rješenje poništiti ili izmijeniti iz 
onih razloga iz kojih bi sud mogao poništiti takvo rješenje. Protiv takvog rješenja 
može se neposredno pokrenuti upravni spor«. 

ŽZUP-a da nema pravosnažnosti u roku upravnosudske tužbe). Konačno 
je u zakonskom tekstu ovo ispalo, što treba žaliti. ZUP (čl. 260) pred- 
viđa samo drugi slučaj, koji se već i prije njega prakticirao po Zak. o 
upravnim sporovima. 

Ne ide amo slučaj ništavih akata, budući da takvi načelno ni ne mogu 
steći pravosnažnost, — o bitno različnom režimu takvih akata po jugosl. 
i austr. zak. raspravljeno, je već naprijed (pod toč. V — 8-g). 


7. Literarna natezanja oko mater. pravosnažnosti upravnih akata 
a) Opće značenje teorije za pitanje pravosnažnosti 


Što je za teoriju upravnog prava postao problem mater. pravosnažnosti 
upravnih akata njenom neuralgičkom točkom!?! (otprilike ono, što je po- 
sjed u civilističkoj teoriji), nema se pripisati prirodi odnosno teškoći sa- 
mog tog problema, već samom literarnom tretiranju tog problema. Tamo, 
gdje je to tretiranje dobilo puni zamah, kao na pr. u njemačkoj i švicar- 
skoj teoriji, može se bez pretjerivanja (ako uzmemo na um i sve nijanse 
pojedinih teorija), kazati: koliko autora, toliko i teorija o reč. pravosna- 
žnosti. Pišući!?? o raznim teorijama, koje se trude da povuku materijalno 
-funkcionu razliku između uprave i sudstva, podsjetio sam na Iherin- 
gove izvode o literaturi korealne obligacije.!?3 Isto vrijedi i za reč. te- 
orije o pravosnažnosti (u njima se i dobrim dijelom odražavaju koncep- 
cije o razlikovanju suda i uprave). 

Kad su na Kongresu jugoslav. pravnika g. 1954. bile pretresane teze 
za novi opći upravni postupak, među kojima je bila i ona o pravosnažno- 
sti rješenja, predlagao je jedan učesnik, da se sa izradom zakonskom ove 
stvari sačeka, dok se ovo pitanje ne pročisti u teoriji. Dobronamjerno, 
ali i naivno. Ja sam star, i sigurno ne bih toga mogao dočekati, no ne 
manje sigurno vrijedilo bi to i za samog predlagača, sve kad bi doživio 
i metuzalemove godine. Sva zakonodavstva, koja su dosada zasjekla pita- 
nje mater. pravosnažnosti upravnih akata, nisu mogla računati, da će im 
to pročistiti teorija, već su ga morala samostalno riješiti. Projekt napri- 
jed navedenog tirinškog zakona je dobro istakao, da se čitavo pitanje 
mora riješiti zakonodavnim putem, »jer se ono ne će nigda moći rašči- 
stiti drugim putem.«1?* Pogotovu je takvim samostalnim putem pošao 
austrijski zakonodavac, zavodeći mater, pravosnažnost upravnih akata. 


1% Jedan njemački pisac (O. Biihler u knjizi o poreskom pravu) govori čak o sa- 
blasti pravosnažnosti (Rechtskraftgespenst). 


'22 Upravno pravo FNRJ, str. 88. 


123 Ihering (Scherz und Ernst in der Jurisprudenz, izd. 4, g. 1891., str. 8-9) piše o 
tome, da se savremeni pravnici mogu podijeliti u dvije klase: u one, koji su o toj 
stvari pisali, i u one. koji nisu o tome pisali. »Glava mi se puši, kad se udubljujem u 
tu literaturu, i što više o tome čitam, to mi se više miješa, i ako imam prosuditi neki 
praktični slučaj, mogu ga samo tako savladati, da sve, što sam igda čuo ili čitao o ko- 
realnoj obligaciji, posve zaboravim.« 


125 Citirano prema Ipsenu str. 54. 

U životu se dogodilo baš obrnuto od onoga, što je imao na umu naš pred- 
lagač: mije teorija pročistila stvar za zakonodavca, već je zakonodavac 
pročistio stvar za teoriju (nakon donošenja Zakona, austrijska teorija o 
pravosnažnosti upravnog akta mogla se uravnotežiti i otpale su pređa- 
šnje kontroverze). 

Posljednje je i posve zakonomjerno. Da li i u kom opsegu će postojati 
mater. pravosnažnost upravnih akata, nije nikakvo apstraktno teoretsko 
Pitanje, već pitanje pojedinog pozitivnog prava. Pravnopraktično jezgro 
problema je u tome, da li će se dopustiti, da definitivno utvrđeni upravni 
akt uprava više ili manje slobodno opoziva, ili će joj se to dopustiti samo 
u zakonom točno određenim slučajevima. U prvom slučaju nemamo, a u 
drugome imamo režim mater. pravosnažnosti upravnih akata; a to ne 
određuje teorija, već svako pojedino pozitivno pravo prema svojim po- 
trebama. 

Tretirajući u ovoj raspravi mater, pravosnažnost upravnih sata ni- 
sam svijesno htio početi s analizom tih mnogobrojnih teorija i pokuša- 
jem, da iz njih izvedem potrebno i tako razvijem teoriju i pojam ove 
pravosnažnosti. Nastojao sam, naprotiv, razviti tu teoriju neposredno iz 
pravnih pojava i činjenica; kad bih pošao prvim putem, lako bih se izgu- 
bio u vrtlogu tih različitih teorija. Evo zašto govorim o tim različnim 
teorijama na kraju, a ne na početku ovog poglavlja. 

Pravosnažnost se dugo u teoriji smatrala osobinom sudskog akta, za 
koju je posve nepodesan upravni akt, — onako slično, kao što ovo i da- 
nas vrijedi za francuski autoritet presuđene stvari. Prvi proboj u tom 
shvaćanju izvršio je u teoriji g. 1886. Bernatzik, koji je ideju pravosna- 
žnosti proširio i na određene upravne akte, pa se zato s pravom naziva 
ocem publicističke teorije pravosnažnosti (Merkl mu je i opravdano po- 
svetio svoje djelo o pravosnažnosti, premda se od njegove teorije vrlo 
udaljio). Sam Bernatzik tvrdi, da je čitav problem već postojao u praksi, 
a da ga je on samo u literaturu uveo. I njegova koncepcija pravosnažno- 
sti počiva na sudskom aktu, ali na takvom aktu u mater. smislu, bez 
obzira da li ga donosi sud ili uprava. I takvi akti, koje donosi uprava, 
sposobni su za pravosnažnost, — ali i samo takvi upravni akti. Odlučno 
mu je izricanje prava ili suđenje (Rechtssprechung), koje je, prema nje- 
mu, utjecajem apsolutizma u kontinentalnoj Evropi velikim dijelom odu- 
zeto sudovima i preneseno na upravu. S takvim suđenjem i kad se to 
čini upravnim aktom, nužno je spojena mater. pravosnažnost. Na taj na- 
čin je mater. pravosnažnost vezana samo uz deklaratorni upravni akt 
(Entscheidung). B. priznaje i za konstitutivne upravne akte neku nepro- 
mjenljivost, napose da je takvim aktom vezan i sam javni organ, ali to 
još ne bi bila mater. pravosnažnost.125 


125 Kad se prema B. usporedi ta nepromjenljivost konstitutivnih akata s mater. pra- 
vosnažnošću deklaratornih, vidi se, da se ne radi ni o načelnim ni o velikim razlikama. 
I tako postaje razumljivo, da je veliki dio austrijske teorije (naročito Tezner, posto- 
jani antipod Bernatzika) počeo primjenjivati mater. pravosnažnost i na konstitutivne 
upravne akte, — dok konačno nije i sam austrijski zakonodavac po pitanju mater. pra- 
vosnažnosti izjednačio konstitutivne i deklaratorne upravne akte. 

b) Upravnosudske odluke 


U starijoj njemačkoj teoriji bila je sporna pravosnažnost i samih od- 
luka u upravnim sporovima (upravnosudske odluke). Najviše se poricala 
ta pravosnažnost, jer se ona smatrala strogo civilnoprocesnim institutom, 
koji se ne smije prenositi i na odluke po upravnim sporovima.!?* Iza 26. 
njem. kongresa pravnika (Juristentag) iz g. 1902. u njem. literaturi je 
potpuno prevladalo stajalište, da su rečene odluke sposobne za materi- 
jalnu pravosnažnost.!?7 [ oni njem. pisci, koji načelno poriču materijalnu 
pravosnažnosti upravnim aktima (kao na pr. Otto Mayer, Fleiner, Wal. 
Jellinek, Giese), priznaju nju bez rezerve odlukama u upravnim sporo- 
vima.!?5 


Ali priznanje pravosnažnosti odluka po upravnim sporovima ne može 
ostati bez utjecaja na teoriju o pravosnažnosti upravnih akata. Ista stvar, 
kad se rješava jednim putem, postaje pravosnažna, a kad se rješava dru- 
gim putem, ostaje bez pravosnažnosti.!?? Kako sada razložno braniti, da 
upravni akt s obzirom na svoj sadržaj (jer je tu angažiran javni interes, 
koji ne može prekludirati pravosnažnošću) ne može postati pravosnažan, 
kad taj isti sadržaj u odluci u upravnom sporu dobiva pravosnažnost. 


c) Austrijska i njemačka teorija o materijalnoj pravosnažnosti upravnih akata 


Bernatzikovo istupanje postalo je pravi bojni poklič u njemačkoj i 
austrijskoj literaturi u pitanju materijalne pravosnažnosti upravnih aka- 
ta, > što se u njemačkoj literaturi nije ni danas smirilo (u austrijskoj je 
izvršio smirenje sam zakonodavac). Pritom su, od prvog časa, austrijska 
i njemačka teorija zauzele bitno različne pozicije: prva je prijazna, a 
druga pretežno protivna materijalnoj pravosnažnosti upravnih akata. 
Kako je dobro u literaturi ponovo istaknuto!" ta je opreka rezultat 
praktičnopravnih potreba, jer s obzirom na veću nadležnost upravnih 
sudova u Njemačkoj može se tamo nekako izaći na kraj, da budu samo 
odluke u upravnim sporovima, a ne i upravni akti materijalno pravo- 
snažni. (Specijalno se prema Bernaizikovoj teoriji ista stvar, koja se 
smatra u Njemačkoj pravosnažnom zbog toga, što su o njoj presudili 


126 Schultzenstein, Archiv str. 396. 

127 Zorn, oštar protivnik tog stajališta, izradio je doduše za Kongres referat u pro- 
tivnom smislu, ali nije na kongres i lično došao, tako da je ovaj — kako se podsmje- 
hivao Otto Mayer — in contumaciam zauzeo protivno stajalište. — Osim Zorna se u 
njem. literaturi, od istaknutijih pravnika, naročito isticao Gneist u protivljenju pravo- 
snažnosti upravnosudskih odluka. 

128. TJ francuskoj teoriji bio je naročito Laferričre, koji je utvrdio sudski značaj 
akta. kojim upravni sud rješava upravni spor, i priznao mu načelno autoritet presu- 
đene stvari prema čl. 1351 Grad. zakonika. 

12% Tako na pr. piše Otto Mayer (Archiv str. 25): gdje se najprije donosi upravni 
akt, zatim ovaj preispituje u upravnom sporu, taj drugi akt »posve istog predmeta i 
sadržaja kao prvi« »nije više jednostavni upravni akt, već presuda i sposobna za 
pravnu snagu«. 

1% Bernatzik Verhandlungen, str. 35-6: Tezner Archiv, sv. 20, str. 131; Ani 
stein str. 375; Ipsen str. 27; Merkl Rechtskraft, str. 23. 

upravni sudovi, oglašava i za Austriju pravosnažnom, iako o njoj ne rje- 
šava upravni sud već upravni organ.) Austrijsko i njemačko stajalište 
sukobili su se naročito na rečenom kongresu iz g. 1902.13! Kao kompro- 
misni donesen je, gotovo jednoglasno, zaključak,!** koji ne fiksira točno, 
koji se upravni akti izjednačuju upravnosudskom odlukom,!33 — tako da 
je formalno zaključak zadovoljio i Nijemce i Austrijance, jer ga je svak 
mogao po svome tumačiti.!34 ' 

U austrijskoj teoriji nije samo prihvaćeno Bernatzikovo stajalište, već 
je znatan dio te teorije (naročito zaslugom Teznera) proširio pravosna- 
žnost i preko deklaratornih akata. Naprotiv je u njemačkoj teoriji bio 
otpor protiv Bernatzika vrlo jak. Općenito je u njemačkoj teoriji samo 
prihvaćena formalna pravosnažnost upravnih akata, pa i od onih autora, 
koji načelno poriču materijalnu pravosnažnost (kao Otto Mayer, Fleiner, 
Wal. Jellinek). Vrlo ima malo autora, koji u njemačkoj teoriji općenito 
priznaju materijalnu pravosnažnost upravnim aktima (tako Stier— Som- 
10,85 a mogao bi se ovamo ubrojiti i Husserl). Inače se teorije o materi- 
jalnoj pravosnažnosti pojedinih njemačkih autora mogu grupirati u dvije 
glavne grupe (u svakoj od njih postoje velike nijanse): a) koja načelno 
poriče materijalnu pravosnažnost svim upravnim aktima (kao Otto 
Mayer, Schoen, Fleiner, Wal. Jellinek, Ipsen, Niemann, — razumije se, 
pogotovu svi, koji su pisali za Hitlerove ere) i b) koji to priznaju samo 
nekim upravnim aktima (kao Hatschek, Coester, Forsthoff). 


, 


d) Načelno poricanje materijalne pravosnažnosti upravnim aktima 


Najočigledniji razlog, zbog čega se u njemačkoj teoriji poriče materi- 
jalna pravosnažnost upravnim aktima, jest predodžba o čisto civilističkoj 
prirodi ovog instituta; pri čemu se prelazi preko pojave, da se taj insti- 
tut primjenjuje i u svim drugim sudskim postupcima, a napose, da je 
usvojen i za odluke iz upravnog spora. Protivnici ove pravosnažnosti 
ističu, da uprava ne ostvaruje kao sudstvo pravo, već javne interese, dok 
joj je pravo samo sredstvo tome cilju. Zato da se uprava ne može vezati 
i ograničiti upravnim aktom, već mora stalno uvažavati nove potrebe; 
dosljedno provedena pravosnažnost isključila bi onu postojanu brigu oko 
unapređenja javnog interesa, odnosno oko uvažavanja novih okolnosti ih 
prilika, što je specifična funkcija uprave. Ta naoko praktičnopravno va- 
žna argumentacija potpuno se rasplinjuje, kad se uvaži: a) da ideja pra- 


181 Austrijsko gledište branio je Bernatzik (uz naročitu potporu Seidlera), a nje- 
mačko naročito Sechultzenstein. 

1% Zaključak glasi: »Die Rechtskraft der verwaltungsgerichtlichen Urteile und der 
ihnen gleichstehenden Entscheidungen ist grundsitzlich anzuerkennen, und zwar in der 
Weise, dass die Urteile (Entscheidungen) den Staat binden«. 

1858 Schultzenstein Archiv str. 378. 

184. Pod Entscheidung su Austrijanci razumijevali deklaratorne upravne akte (Herrn. 
ritt Grundlehren str. 312). 

185. Njegovo je gledište u nav. članku ukratko, da upravni akti imaju mater. pravo- 
snažnost i da je, obrnuto, stvar pojedinog zakona, da izuzetno odredi, da li i u kojim 
slučajevima se akt može opozivati. 

vosnažnosti akta ne isključuje (naprijed pod toč. 6-b) postojani nadzor 
ili utjecaj uprave nad stalnim pravnim odnosima (stanjima) i b) da se i 
u sistemu materijalne pravosnažnosti (kako to zorno pokazuje austrijski 
i jugoslavenski zakon) može regulirati opozivanje akta zbog potrebnog 
uvažavanja javnog interesa. 


U čitavoj argumentaciji protivnika materijalne pravosnažnosti uprav: 
nih akata dolazi do izražaja staro shvaćanje, kao da bi se uprava načelno 
drukčije odnosila prema pravu nego sudstvo, a nema potrebe da to i na 
ovom mjestu pobijam.! Merkl!7 iznosi u nešto oštroj dikciji, no koja 
je u srži točna, da je poricanje pravosnažnosti upravnih akata samo po- 
sljedica poricanja pravne prirode uprave i uopće posljednja pozicija 
uzmaka (Riekzugsposition) nauke o pravnoj irelevantnosti uprave. 


Argumentacija Otta Mayera (I str. 164) dokazuje baš protivno od ono- 
ga, što bi autor želio dokazati. Mayeru nije bistvo pravosnažnosti u veza- 
nosti organa, da ne može odustati od akta, jer akte takve vezanosti ima 
i kod upravnog organa; po njemu se o pravosnažnosti, svojstvenoj sud- 
skoj presudi, smije tek onda govoriti, ako ta vezanost dolazi samo zbog 
postupka, iz koga je proizašao akt, Tu se krije jedna ispravna misao (na- 
prijed pod toč. 1-a), ali odavle bi se moglo izvoditi nepostojanje pravo- 
snažnosti kod upravnih akata, samo dok se oni donose skroz neformalno 
bez naročitog postupka. Čim se zavede posebni upravni postupak, onda, 
prema rečenoj Mayerovoj koncepciji, mora i upravni akt, donesen po 
provedenom takvom postupku, biti i sposoban za pravosnažnost.15 


I autori, koji načelno zastupaju tezu o nesposobnosti upravnih akata 
za materijalnu pravosnažnost, postavljaju neka ograničenja za opozivanje 
upravnih akata, pa se stvarno približuju onima, koji priznaju ovu pravo- 
snažnost samo određenim vrstama upravnih akata. Tako na pr. Wal. Jel- 
linek (str. 273) smatra, da za pravna deklariranja u upravnom aktu po- 
stoji, analogno sudskoj presudi, predmnjeva za neopozivost (vrlo srodno 
Bernatzikovu shvaćanju). Fleiner daje još izričnije takvom odlučivanju 
u upravnom aktu materijalnu pravosnažnost (Instit. str. 184, bilj. 12). 
Fleiner priznaje dalje (str. 200) neizmjenljivost onim upravnim aktima, 
koji su doneseni na temelju opsežnog upravnog postupka, a naročito u 
onim aktima (str. 201), koji su po zakonskom ovlašćenju zasnovali prava 
za određena lica. Što se posljednjih tiče, Fleiner već korača prema su- 
bjektivnoj pravosnažnosti. 


O tome u mom Upravnom pravu FNRJ, str. 85 i d. 


187. Verw.recht str. 212. 


1388 Tako su već na reč. Kongresu iz g. 1902. tvrdili Austrijanci Brunstein i Thu- 


min (Schultzenstein Archiv str. 375—6), da se upravnim aktima mora priznati mater. 
pravosnažnost, čim se donesu u uređenom postupku i uz saslušanje učesnika. — I Ipsen 
(načelni protivnik mater. pravosnažnosti upravnih akata) tvrdi, da se pravosnažnost 
svojatala uvijek na onim područjima upravnog prava, gdje je upravni akt donesen u 
formalnom postupku i gdje postoji velika sličnost sa civilnim postupkom. 


bad 
i 


e) Priznavanje materijalne pravosnažnosti nekim vrstama upravnih akata 


Najraširenija takva teorija bila je, naprijed opisana, Bernatzikova, koja 
je neko vrijeme i dominirala u austrijskoj teoriji. Najdulje joj je for- 
malno ostao vjeran Herrnriit,!? kome samo kod deklaratornih upravnih 
akata nastupa djelovanje pravosnažnosti, dok je kod konstitutivnih u 
pitanju njihova neopozivost s djelovanjem, koje je nalik na djelovanje 
pravosnažnosti. No između toga dvoga Herrnritt povlači veće razlike od 
Bernaizika i čini se, da je pritom na njega utjecala teorija Otta Mayera 
(i u tome Herrnritt predstavlja prema Bernatziku nazadak). Prema 
Herrnrittu konstitutivni akti se mogu opozivati (izmijeniti) ne samo, kad 
se utvrdi, da su njima već u početku nedostajali nužni preduvjeti, već i 
u slučaju, kad tu izmjenu traže javni interesi (de lege ferenda traži 
Herrnritt za posljednji slučaj primjerenu odštetu),!4 

Hatschek (str. 7) u osnovnome razlikuje slično Bernatziku između 
Entscheidung i Verfiigung, te priznaje samo prvoj materijalnu pravo- 
snažnost.!! 

Coester (str. 13, 93 i d.) razlikuje upravne akte sa materijalnom pra- 
vosnažnosti i bez nje. Sposobni za materijalnu pravosnažnost su oni 
upravni akti, koji su doneseni posebnim pravnim putem; akt treba da 
rješđva o nekoj materijalnopravnoj situaciji u sporu, koji se vodi prav- 
nim putem u uređenom postupku. Kod kreatornih upravnih akata isklju- 
čena je materijalna pravosnažnost. Coesterova koncepcija je u osnovno- 
me mnogo sužena Bernatzikova koncepcija (neka srednja linija između 
Bernatzika i Otta Mayera). 

Forsthoff (str. 210 i d.) razlikuje upravne akte s promjenljivim i ne- 
promjenljivim učinom (variable i invariable Sachlage ili Tatbestand), — 
samo drugi mogu imati materijalnu pravosnažnost. Kao glavni primjer 
prvoga se navodi policijska funkcija, koja stoji pred okolnostima, koje 
se neprestano mijenjaju, — i zato takvi akti ne mogu prekludirati materi- 
jalnom pravosnažnošću. Forsthoffovi upravni akti s nepromjenljivim uči- 
nom su uži od Bernaizikovih deklaratornih akata (Entscheidung). Za ma- 
terijalnu pravosnažnost takvih akata Forsthoff još traži posebni postupak 
sa strankama. 

Sve tri navedene njemačke teorije očigledno su nadahnute Bernatzi- 
kovom koncepcijom, koju i Coester i Forsthoff stežu. I u tome je bitna 
razvojna razlika između austrijske i njemačke teorije o materijalnoj pra- 
vosnažnosti upravnih akata: dok je austrijska teorija raširivala Bernaizi- 
kovu koncepciju pravosnažnosti upravnih akata, u Njemčkoj čak i oni, 


1% Grundlehren str. 306 i d. 

149 U svom novom djelu Verw.verfahren iz g. 1932. (str. 115), napisanom uakon 
donošenja novog austr. zakona, Herrnritt, razumije se, napušta svoju raniju teoriju, 
ističući, da novi austr. zakon ne pravi nikakve razlike između deklaratornog i konsti- 
tutivnog akta i da se na oba proteže maler. pravosnažnost. Ipak ostaje kod toga, da bi 
kod konstitutivnih akata bilo ispravnije govoriti o »neizmjenljivosti« ili »neopozivosti«, 
negoli o pravosnažnosti. 

#41 Uopće je u literaturi Bernatzik ostavio jaki trag s obzirom na pripisivanje ma- 
ter. pravosnažnosti samo deklaratornim upravnim aktima (o tome Langrod str. 24). 

koji je ipak donekle prihvaćaju, stežu i ograničuju je, idući u susret do- 
minantnoj liniji, koja uopće poriče čitavu tu pravosnažnost. 

Za teorije, koje samo nekim vrstama upravnih akata daju materijalnu 
pravosnažnost, najplodnije tlo daje švicarsko pravo. Ako je austrijska 
teorija (mislim danas) najviše razvila opću pravosnažnost upravnih aka- 
ta, a njemačka teorija poricanje takve pravosnažnosti, švicarska se odli- 
kuje time, da nastoji samo određene vrste upravnih akata snabdjeti spo- 
sobnošću za pravosnažnost. Čak konzervativni Ruck,!4 koji, povodeći se 
za njemačkom teorijom, načelno poriče upravnim aktima materijalnu 
pravosnažnost, dopušta neke izuzeike. A čini se, da je i na Fleinera dje- 
lovao Švicarski zrak, da razvije velike izuzetke od načela opozivosti 
upravnih akata. 

Tako je do načela opozivosti određenih akata došao i sam Burckhard 
(str. 61 i d.), koji povlači inače jaku i načelnu razliku između javnog i 
privatnog prava, te naročito naglašava, da privatni interes zabranjuje 
izmjenu jednom osnovanog prava protiv volje ovlaštenog, dok da javni 
interes traži svakodobno prilagođivanje pravnog stanja tome interesu. 
No tako je jednostavna stvar samo kod pravnih situacija, koje nastaju 
neposredno samim zakonom. Kod upravnog akta, naprotiv, javlja se 
ozbiljno pitanje njegova opozivanja. I u upravnom pravu se određuje, da 
je upravni akt, bez obzira na njegovu protuzakonitost, neizmjenljiv (ne- 
opoziv). Akt ima u tom slučaju isto djelovanje kao i pravosnažna pre- 
suda. No razlog ove pravne postojanosti je drukčiji: akt nije zbog toga 
neopoziv, što njegovoj svrsi ne bi odgovaralo, da se ponovno stavi u pi- 
tanje, već što bi se opozivanjem akta povrijedili međutim osnovani inte- 
resi. Neizmjenljivost upravnog akta zavisi od težine tih interesa (autor 
izbjegava izraz pravo odnosno ovlašćenje). Ne može se postaviti opće 
pravilo, kad se ne smije upravni akt opozivati, već rješenje toga pitanja 
zavisi od različnih interesa u svakom pojedinom slučaju. Radi se o vaga- 
nju interesa, koje mora izvršiti primjenjivač pravne norme, ako to već 
nije učinio sam zakonodavac. Sudska presuda donesena u posljednoj in- 
stanci nužno je materijalno pravosnažna, a upravni akt to nije nužno. 

I judikatura Sav. švicarskog suda postupa različno s upravnim akti- 
ma,!#3 samo što se tu ne prosuđuje prema Burckhardovu receptu, od slu- 
čaja do slučaja, da li ima neki upravni akt svojstvo pravosnažnosti, već 
se to uzima načelno za čitave vrste upravnih akata (n pr. za fiskalna tak- 
siranja, za građanska prava, za utvrđivanje penzija). Slično stajalište za- 
uzimlju uglavnom i organi kantona.i““ Tako se na pr. građevinskoj do- 
zvoli priznaje pravosnažnost od časa, kad su radovi oko građenja tako 
napredovali, da bi izmjene izazvale nesrazmjerne troškove. 

Beetschen!# razlikuje tri vrste upravnih akata: 1. negativne, kao 
one, koji stvaraju obavezu ili ukidaju pravo, — oni su bez materijalne 


142 Nav. djelo str. 69 i d. 

148. Matile str. 38. 

144 Ibidem str. 40. 

145 U disertaciji: Die materielle Rechtskraft der Verwaltungsverfiigungen, Žiirich 
1923. Do knjige nisam mogao doći, iako sam se molbom obratio na dvije švicarske 
biblioteke (među njima i cirišku). Služim se ovdje Matilovim prikazom (str. 32 i d.). 


pravosnažnosti; 2. akti koji podjeljuju dozvolu, nemaju vjerojatno tu 
pravosnažnost; a 3. imaju ju vjerojatno deklaratorni nt kao i oni koji 
stvaraju pravo ili sposobnost. 

Novo razlikovanje zavodi Matile (str. 50 ji d.), koje ima dosta sličnosti 
s Forsthoffovim, — iako su obojica očigledno nezavisno jedan od drugoga 
došli do svojih zaključaka. Matile razlikuje upravni akt a posteriori i a 
priori i priznaje pravosnažnost načelno samo prvome. U slučaju akta a 
posteriori uprava povlači sve pravne posljedice iz faktične situacije, kako 
ona postoji u času donošenja rješenja, a u slučaju akta a priori uprava 
rješava ubuduće o pravu, kojega postojanje ili sadržaj zavisi od budućih 
činjenica. Najbolje ćemo to vidjeti na Matilovu primjeru: »važenje po- 
licijske dozvole ne određuju samo činjenice, koje postoje u momentu 
donošenja dozvole, već i sve pogodne činjenice, koje mogu kasnije iskr- 
snuti. Uprava podjeljuje dozvolu, pretpostavljajući, da će se postojeće 
stanje održati. Ako koji od tih uvjeta otpadne, dozvola treba iščeznuti« 
(str. 50). No od pravila, da upravni akti a priori ne stiču pravosnažnost, 
Matile dopušta izuzetke, kad je s jedne strane neizmjenljivost od ne- 
znatne štete po javni interes, a s druge strane izmjenljivost od teških 
posljedica za korisnika akta, — »ima slučajeva kad upravna tehnika mora 
ustupiti mjesto posmatranju, koje vodi više računa o pravičnosti ili po- 
litici nego o pravu« (str. 66).145 

.0Matile ističe, da se njegovo razlikovanje ne poklapa s razlikovanjem 
između konstitutivnog i deklaratornih akata, i jedni i drugi takvi akti, 
ako sadržavaju konstataciju, koja vrijedi samo za moment, za koji je 
učinjena, imaju pravosnažnost. Uistinu se Matilovi akti a priori odnose 
na takve upravne akte, koji se odnose na trajni pravni odnos (stanje). 
I kako je već razloženo (naprijed pod toč. 6-b), vršenje utjecaja na takve 
odnose nezavisno je od pitanja pravosnažnosti akta, kojim je taj odnos 
zasnovan (tu se ne radi o opozivanju takvog akta). Tako čitava Matilova 
kategorija apriornih akata bez materijalne pravosnažnosti ne samo da 
nije potrebna, već dovodi samo do konfuzije pojmova.1#7 

U rezoniranju Matilovu postoji još jedna griješka, koja iskrivljuje in- 
stitut pravosnažnosti, a koja je i bitno utjecala na njegovu konstrukciju 
apriornih akata. Radi se o nepravilnom i odviše mehaničkom primjenji- 
vanju identiteta stvari, kako se razvilo u građanskom procesu, na uprav- 
ne stvari.!“5 Prema Matilu djeluje pravosnažnost, samo ako je drugi su- 
dac pozvan da se izjavi o istom pravu, proizašlom iz istih činjenica. U 
civilnom procesu u slučaju novae causae superveniens ne mogu stranke 
više iznijeti ekscepciju, da je predmet pravosnažno riješen, — takva nova . 
causa poništava efekt presuđene stvari i omogućuje novu presudu. Matile 


146 Tako -na pr. M. pripisuje (str. 68-9) — u skladu sa švicarskom praksom, a i u 
vezi s njemačkom teorijom — pravosnažnost građevinskoj dozvoli od momenta, kad je 
građenje tako uznapredovalo, da bi izmjene bile za graditelja od nepodnošljive štete. 

147 S druge strane je jasno, da je utjecaj uprave na reč. trajne pravne odnose na- 
čelno jednak, bilo da se radi o konstitutivnom ili deklaratornom aktu; na pr. u slučaju 
iz toč. 6-b svejedno je, da li je o vodđenici izdana izrična dozvola ili je aktom utvrđeno, 
da postoji pravo na njeno vođenje. 


148. Nav. djelo str. 16 i d., 45 i d. 

prebacuje čitavu tu koncepciju i na upravni akt i smatrajući, da je iz- 
mjena javnog interesa takva nova causa, zaključuje, da nema identiteta 
predmeta, i da se zbog toga načelo pravosnažnosti ne protivi opozivanju 
odnosnog akta. Uostalom to nije ništa novo u pravnoj literaturi i protiv- 
nici materijalne pravosnažnosti su je i na taj način poricali, jer da se 
zbog micanja javnog interesa može teško pri upravnom aktu zadržati 
identitet. Uistinu je posve krivo tvrditi, da se identitet neke dozvole 
it. d, mijenja time, što nastupe nove okolnosti 1 t. d. Dozvola i t. d. 
ostaje zbog novae causae superveniens nepromijenjena, a praktički je u 
pitanju dvoje: da li se može čitav akt opozvati (zašto moraju postojati i 
naročiti razlozi, odnosno ovlašćenje, dok bi se po Matilovu shvaćanju 
i shvaćanju protivnika materijalne pravosnažnosti upravnih akata moglo 
bez ustezanja vršiti opozivanje) i da li može uprava ukinuti ili izmijeniti 
trajni odnos (stanje), koje je u pitanju, na osnovu njena prava da vrši 
nadzor odnosno uijecaj nad tim odnosom. 


f) Formulacije, koje stvarno izražavaju koncepciju materijalne pravosnažnosti 
u subjektivnom smisfu 


Gdjekad se paušalno tvrdi, da cjelokupna francuska teorija ne priznaje 
upravnim akiima materijalnu pravosnažnost. Tvrđenje je posve neis- 
pravno, a potječe odatle, što se autoritet presuđene stvari prosto identi- 
ficira s materijalnom pravosnažnošću. Sve to već je opsežno naprijed 
pretreseno. Uistinu se francuska teorija direkino i izrično uopće ne izja- 
šnjava o materijalnoj pravosnažnosti upravnih akata, al] je faktički pri- 
znaje i opisuje drugom formulacijom (naprijed bilj. br. 76). Naročilo 
izražava formulacija Vintangibilitć des effets individuels des actesi? u 
cijelosti koncepciju subjektivne pravosnažnosti. 

Sličnu pojavu susrećemo i u njemačkoj literaturi, kad se odbacuje 
materijalna pravosnažnost upravnih akata, ali se grila ista pojava — ali 
pravosnažnost u subjektivnom smislu — opisuje kao neopozivost uprav- 
nog akta. Nije šija nego vrat! Tako je već počeo sam Bernatzik, kad je 
govorio o neopozivosti konstitutivnih upravnih akata (Verfugung), a vrlo 
su raširili taj način izražavanja načelni protivnici materijalne pravosna- 
žnosti: pojam, koji su izbacili pod jednom etiketom, zadržali su pod dru- 
gom. Merkl kaže posve ispravno, da se konstitutivnim upravnim aktima 
priznaje materijalna pravosnažnost, čim se poriče, da se mogu slobodno 
opozivati; ako se priznaje, da konstitutivnim upravnim aktom (Ver- 
fugung) mogu prekludirati javni interesi, ima to isti smisao, kao i kad se 
kaže, da je akt pravosnažan.15" 


(Primljeno za štampu na 9. sjednici Odjela za filozofiju i društvene nauke od 2 
XI. 1956.) 


14% Q njoj sažeto Bonnard Prčcis str. 110. 

Kad na pr. kaže de Soto (str. 205) da u pravilu administracija ne može opozvati 
individualni upravni akt, jer se to protivi načelu »de FPintangibilitć« efekata akta, — 
izražava stvarno koncepciju subjektivne pravosnažnosti akta. 

150. Verw.recht str. 205. 

Resumć sommaire 
LDACTE ADMINISTRATIF 
1. La notion de Pacte administratif 


l. Aprčs avoir exposć la gćnčse de la notion de Pacete administratif 
dans PEtat moderne, VPauteur d€montre la nćcessit€ de limiter cette no- 
tion d'une facon siricte a certains actes bien dćterminćs. A cet effet, il a 
recours a trois facleurs qui sont caractćristiques de Vacte administratif: 
acte individuel, acte dautoritć, effet juridique. 

2. L'auteur expose que VPacte administratif doit čtre un acte indivi- 
duel. A cette occasion, il examine la delimitation de VPacte administratif 
envers le reglement et dćtermine la notion de Vacte administratif gćnćral. 

3. En examinant Pćlećment autoritaire dans Vacte administratif, Pau- 
teur soccupe des dćelarations des particuliers, des contrats de droit 
privć, des contrats de droit public, des soi-disant actes administratif3 
doubles, de la signification de la declaration de volonić de VPauteur de 
Vacte, de la force exćcutoire en tant que trait caractćristique de Pacte 
administratif. 

4. En exposant Veffet juridique en tant gu'ćlć€ment de lacte admini- 
stratif, PVauteur parle de la consultation des organes administratifs, des 
actes sans effet juridique immćdiat rendus en connexitć avec un acte 
administratif, du certificat en tant que document public, et des actes 
internes de Padministration. 

3. En ce qui concerne la dćtermination de la notion de Vacte admini- 
stratif par rapport a son auteur, cčest le droit positif de chaque pays qui 
decide , si ce ne sera qu'un acte ćmanant d'un organe administratif ou 
bien d'un organe de VEtat dans un sens plus large, ou, enfin, si des actes 
čmanant de ceriaines agences ou organismes indćpendanis seront quali- 
fićs d'actes administratifs. 

6. Aprčs avoir exposć des definitions de Pacte administratif donnćes 
par diffćrents auteurs, Pauteur dćfinit Facte administratif comme une 
decision dautoritć (ćtant entendu — ce qui a 6tć dit a la section 5 — que 
la question de VPauteur de VPacte peut čtre rćsolue de facons diffćrentes) 
rendue pour provoquer un effet juridique imme€diat en ce qui concerne 
les droits et les devoirs des personnes physiques ou collectives dans un 
cas d*espčce appartenant au domaine de Vactivitć administrative. 


I. Classification des actes administratifs 


1. En exposani la classification en acles crćatifs ou constitutifs et 
actes declaratifs, Pauteur dćmontre le caractere relatif de cette distinc- 
tion et dćcrit les effets juridiques des actes constitutifs et dćelaratifs. La 
section 2 traite de la distinction entre actes constitutifs et daclaratifs et 

des consequences juridiques d'une telle distinction. A la section 3, on 
parle des actes administratifs rendus sur la proposition (consentement) 
des parties et des problemes soulevćs en ce qui concerne ces actes. Dans 
la section 4, Pauteur expose Pessence du pouvoir diserčtionnaire, rćfute 
la conception de ce qu'on appelle acte libre (diserćtionnaire) et dć€montre 
les consequences nuisibles d'une telle conception. L?'objet de la section 
5 sont les actes administratifs formels et informels, notamment les actes 
rendus d'aprčs une procćdure administrative spćciale, et, en ce qui con- 
cerne ceux-la, les actes qui dćcident au fond de la question principale de 
la procćdure et les actes qui ont trait aux questions de procćdure ou aux 
questions dlincident. La section 6 traite des actes nćgatifs, quand Porgane 
administratif garde une attitude complčtement passive envers la demande 
de la partie, tandis que Pacte complexe, rendu en voliaboration de deux 
ou plusieurs organes, est Pobjet de la section 7. Dans la section 8, Fauteur 
rćfute la conception de Vacte juridictionnel dans le sens matćriel et 
rejette ce qu'on appelle actes juridictionnels de Padministration en tant 
que catćgorie spćciale des actes administratifs. 


III. Crćation des actes administratifs 


Ce chapitre comporte les points suivantes: 1. La procćdure dćmission 
de Vacte administratif et la rć€glementation lćgislative de la procćdure 
administrative. 2. Les formalitćs nćcessaires de lacte administratif. 3. 
Contenu nčcessaire de Vacte administratif, notamment le dispositif, Vex- 
posć de motifs et instruction sur les voies de recours. 4. Dispositions 
supplćmentaires, notamment les conditions, les charges, les dćlais, et les 
reserves de rćvocation. 


IV. Les effets juridiques de Pacte administratif 


1. Les effets de droit de Vacte administratif en ce qui concerne le 
destinataire de Nacte, Porgane qui Va rendu et les tierces personnes 
(effet erga omnes). 

2. La force obligatoire de Vacte. 

3. La prćsomption de la validitć de Vacte administratif. 

4. Le fondement de la force de droit de Vacte administratif. 

5. Demission de Pacte et sa notification a la partie. L'auteur ne sou- 
tient pas Padoption de la distinction, connue dans la doctrine francaise, 
entre validitć et opposabilit€. 

6. Les problemes de lVexćcution forcće de Pacte administratif. 

7. La rćiroactivitć des actes administratifs. 

8. Vacte administratif anticipć. 

V. L'acte irrćgulier 


1. Lirrćgularitć est concue dans un sens plus large et ne se limite pas 
a Pacte illćgal. 
2. Exposć sysićmatique des causes d'irrćgularitć et irrćgularitć par- 
tielle de Pacte administratif. 
3. Revue gćnćrale des effets juridiques et des sanctions de Virrćgu- 
laritć. 
4. Vices substantiels (essentiells) et accessoires (secondaires). 
5. Convalidation de Pacte administratif irrćgulier. 
6. Le problčme des vices de l'acte rendu dans Vexercice du pouvoir 
discrćtionnaire. ' 
7. Les diffćrentes mćihodes de distinction des sanctions de Vill&galit€ 
des actes administratifs. 
8. Distinction entre nullitć (Nichtigkeit) et annulabilitć€ (Aufhebbar- 
keit) et questions connexes. 
9. La conception francaise de Pacte inexistant. 
10. Adoption de la notion de Pacte inexistant dans les systčmes qui ne 
connaissent pas la nullitć. 


VI. Force de droit des actes administratifs (Rechtskraft) 


1. La notion gćnćrale de la force de droit. La force de droit en tant 
que notion procćdurale gćnćrale qui apparait aussi dans la procćdure 
administrative dans la signification »ne bis in idem«. Dans chacune des 
diverses procćdures (procedure civile, proc€dure criminelle, ete.), la for- 
ce de droit a ses criteres spćcifiques. La raison principale de la comple- 
xitć actuelle de la notion de la force de droit (m€me dans le domaine 
de la procćdure civile) est due au fait qu'on y classe des choses qui ne 
rentrent pas dans le cadre de cette notion, telles que Vidće de la crćation 
du droit matćriel, la prćvention des contradictions entre dćcisions diffć- 
rentes, LPeffet de Vacte rendu par un organe de lier les autres organes, la 
force exćcutoire, La force de droit ne doit pas &tre identifiće avec Vim- 
mutabilitć absolue, puisquiil y des voies de recours extraordinaires et 
des cas de retrait extraordinaire de Vacte. Celui-la s'exerce de maničres 
diffćrentes dans les diverses procćdures. Notamment dans la procćdure 
administrative, le retrait a ses caractčres spćcifiques. 

2. Les sujets de la force de droit. La force de droit concerne les orga- 
nes compćtents pour la dćcision et les parties de la procćdure. La por- 
tće diffčre dans les diverses proc€dures, Dans la procedure civile, la plus 
grande importance est attribuće a ce que les parties ne peuvent pas ini- 
tier la meme affaire de nouveau. Dans la procćdure administrative, le 
moment principal est celui que Porgane lui-mčme ne peut plus rćvoquer 
son acte. C'est dans ce moment quil faut chercher Pessence meme du pro- 
blčme de la force de droit de Vacte administratif. — La force de droit ne 
produit d'effet envers les tierces personnes (n'est pas opposable erga 
omnes). 

3. La force de droit objective et subjective. La force de droit objective 
a pour but d'assurer une activitć ćconomique de Vorgane public et Pem- 
pčche d'une facon absolue de rendre une dćcision sur le m&me objet. La 
force de droit subjective a pour but de garantir la sćcuritć lćgale. Par 
consćquent elle interdit de toucher a un acte administratif antćrieur 
d'une facon qui rendrait pire une situation favorable que la partie a ac- 
quise de cet acie. 

4. La force de droit formelle et matćrielle. La force de droit formelle 
signifie que les parties ne peuvent plus attaquer Vacte. La force de droit 
matćrielle lie Porgane public lui-m&ame de facon quil ne peut pas le 
rćvoquer a sa guise. 

5. La notion francaise de Vautoritć de la chose jugće, notamment la 
distinctien envers la notion de la force de droit. 

6. La rćvocation de Vacte administratif. a) Notion et signification. b) 
Linfluence de Padministration sur une situation de droit durable, ce 
gwil faut distinguer strictement de la rćvocation de lPacte. c) Fonction- 
nement de la rćvocation, notamment les raisons de la rćvocation, effet 
ex nunc et ex tunc, question des dommages-intčrčts. d) La rćserve de 
rćvocation (Widerrufsvorbehalt). e) La rćvocation de Lacte administratif 
en droit francais. f) La r&glementation lćgislative de la rćvocation, exem- 
ples tirćs des systčmes juridiques qui, en principe, ne reconnaissent pas 
la force de droit des acles administratifs. g) Exposć et comparaison de la 
rćvocation des actes administratifs d'aprčs la loi autrichienne de 1925 et 
la loi yougoslave de 1956, ces deux lois reconnaissant le principe de la 
force de droit des actes administratifs. 

7. Les divergences dans la doctrine au sujet de la force de droit ma- 
ićrielle des actes adminisiratifs. Exposć et critique des diverses thćories. 

Mijo MirRKkOVvIĆ 


GEOGRAFSKI ELEMENTI 
U DJELIMA MATIJE VLAČIĆA 


Sadržaj: 1. Uvod. Vlačić kao geografski pisac. — Priroda Vlačićevih geografskih 
iskustava i geografske obrade. — 2. Vlačičevi izvori i Vlačićeva djela kao izvori. — 3. 
Zavisnost materijalnog života čovjeka od geografskih uvjeta. — 4. Ekonomsko-geograf- 
ska slika života Judeje. — O topografskom smještaju. — Geologija. geomorfologija i pe- 
dologija. — Utjecaji na promjene zemljine kore. — Klima, suša, žega, žestina pljuskova 
i bujica i žestina vjetrova. — Vegetacija. — Fauna. — Gospodarske djelatnosti. — Tehnika 
rada. — Hrana, stanovanje i odijevanje. — Naravi ljudi. — Zemljišno vlasništvo i ple- 
menska organizacija. — Društveni odnosi. — 5. Uspoređenja. — Istovetnosti, različitosti 
i specifičnosti prirodnih pojava. — Vlačićeva svjedočanstva. — 6. Uspoređenja sa geo- 
grafskim i ekonomskim elementima Isire. — 7. Obrada sredine i uvjeta života, u kojima 
je nastala jeruzalemska potrošačka komuna. — 8. Pojam rada i gledanja na rad. — 9. 
Politička geografija. — Širenje islama u VII. stoljeću. — Polapski Slaveni. — Tatari. — 
10. Crkvenopolitička geografija. — Vlačićeva analiza širenja i razvitka crkve prema 
geografskim kriterijima, bez obzira na konfesionalnu podjelu. — Kretanje proizvodnih 
sredstava, mjera, ratarskih kultura i religioznih ideja vrši se od istoka prema zapadu 
i od juga prema sjeveru. — 11. Vlačićeva pravila. — 12. Antropogeografija. — Zaključak. 


1. Obrada geografske materije u radovima Matije Vlačića zadire na ne- 
koliko područja geografskih istraživanja. On obrađuje fizičku, ekonom- 
sku, političku i historijsku geografiju, etnografiju i antropogeografiju. 

Načela istraživanja i metode rada, koje primjenjuje Vlačić, jednim 
dijelom čine i suvremena načela i metode istraživanja. Jedno i drugo nije 
u nekim strukama promaknuto mnogo dalje. A ima u 20. vijeku u obradi 
pojedinih geografskih grana još uvijek obrađivača, koji nisu svoja načela 
istraživanja doveli na onu naučnu visinu, na koju ih je izdigao Vlačić 
prije četiri stoljeća. 

To sve čini Vlačićeva razmatranja danas još uvijek živim, savremenim 
i našoj generaciji korisnima.! 

Matija Vlačić mnogo se kretao i promijenio mnogo mjesta boravišta. 
Više od po jednu godinu živio je u Labinu, Mlecima, Baselu, Tubingenu, 

1 Vlačić je u literaturi mnogo obrađivan, ali samo kao teolog i historičar. Na ana- 
lizu i prikaz njegove geografije, lingvistike i filozofije pisac nije dosada naišao. Ovo 


je također prvi pokušaj obrade Vlačićevih geografskih pogleda. 

Wittenbergu, Magdeburgu, Regensburgu, Strassbourgu i Frankfurtu na 
Majni i skoro godinu dana u Antwerpenu. A za vrijeme boravka na svim 
ovim mjestima on je bez prestanka putovao od Labina do Hamburga i od 
Strassbourga do Rostocka i Konigsberga. Upoznao je mnoge sredine i 
njihove osobine, slušao je govore senatora u duždevoj palati u Mlecima, 
gladovao je i oskudijevao u odjeći kao korepetitor, u Baselu, Tibingenu 
i Wittenbergu, bivao na ručkovima kod knezova u Hajdelbergu i Berlinu, 
u mletačkim samostanima i kod građana, pastora i profesora u velikim 
i malim njemačkim gradovima i u selima. Prošao je kroz mnoge životne 
položaje, od siromašnog đaka i studenta, koji sam zarađuje sredstva za 
život, do velikog pisca, uglednog profesora i crkvenopolitičkog rukovo- 
dioca i upoznao je život pojedinih sredina u mnogostrukim njihovim 
društvenim komponentama. Bio je na saborima i u audijenciji kod cara, 
bavio se husitizmom, bogumilstvom i valdovcima, družio se s Česima, 
Poljacima, Francuzima, Englezima, Škotima, Holanđanima, živio je tri. 
deset šest godina stalno među Nijemcima, proučavao je vrlo temeljito 
judaizam, tatarski monoieizam i muhamedanstvo, imao je određena shva- 
tanja o komponentama kulture njegova doba: judaizam, helenizam, itali- 
zam, germanstvo i slavenstvo. I u kulturi slavenstva pridavao je ruko- 
vodeću ulogu Južnim Slovenima. Samo ta jedna njegova kulturnogeograf- 
ska koncepcija, u vrijeme, kad je najveći dio jugoslavenskog prostora 
pod Turcima, a Hrvatska ima istočnu granicu kod Siska i kod Đurđevca, 
i u Hrvatskoj nema ne samo univerziteta, nego ni jedne srednje škole, 
i nijedne tiskare, zaslužuje posebnu analizu. Iz života i doživljavanja, iz 
boravka u vrlo različitim geografskim predjelima raznih morfoloških oso- 
bina, s raznim sastavom i položajem tla, s različitim i suprotnim klimat- 
skim uvjetima u raznom saobraćajnom položaju Vlačić je izvlačio za- 
ključke o uvjetovanosti privređivanja, koja dolazi od te raznovrsnosti, 
nejednakosti i suprotnosti »prirode, mesta i neba« (»natura loci et coeli«) 
i o međuzavisnosti između prirodnih uvjeta gospodarskog života i kul- 
turnog izraza. 

Susrećući žive ljude, koji su pripadali raznim evropskim narodima, 
i preko toga Afrikance i Azijate, Židove, Turke, Mongole, Vlačić je uoča- 
vao, da se svi ti pripadnici raznih naroda drukčije oblače, jedu druga 
jela, imaju razne naravi, drukčije postupaju međusobno i prema dru- 
gima, drukčije iskazuju radost i žalost, ljubav i mržnju. I nije pokušavao 
protumačiti tu raznovrsnost rasom, porijeklom i krvlju, nego tom svo- 
jom »prirodom mjesta i neba«, geografskim elementima, gospodarskim 
uvjetima i historijskim razvitkom na tim osnovnim podlogama: geogra- 
fiji i ekonomiji. 

Vlačić je također stalno kovao ponekad dosta složene ali uvijek realne, 
moguće i ostvarljive strateške planove, koji su imali geografsku podlogu 
i bili historijski uvjetovani: sad za proširenje ili učvršćenje reformacije 
na jednoj ili drugoj strani i posebno u Austriji, Češkoj, Moravskoj, Slo- 
veniji i posebno u Koruškoj, Burgenlandu, Vojvodini, Erdelju, u Hrvat. 
skoj Istri, u sjevernoj Italiji; sad su njegovi planovi bili iskivani za siste- 
matsko suzbijanje protureformacije; sad, kako će njemački borbeni pro- 

testantski sjever sa svojim bogatim i nezavisnim hanzeatskim gradovima 
i svojom kompaktnošću utjecati, da se digne duh otpora klonulom feuđu, 
osobito saksonskom. Jedanput, u jeku najteže borbe, koju je vodio pro- 
tiv cara, pape i velikog njemačkog feuda, koji je prišao caru (Karlu V.), 
Vlačić je pokušao da utjecajem na Petra Petrovića, po Vlačićevoj titu- 
laturi u štampanoj posveti u knjizi datiranoj 1. III. 1550. toga »uzvišenog 
kneza, vječitog grofa Temišvara i namjesnika donjih strana kraljevine 
Ugarske«, pokrene protiv cara vojsku na turskoj granici. Više puta po- 
kušavao je utjecati na dužda i senat u Veneciji — koja je povremeno i 
sama pokazivala znakove otpora protiv papinske protureformacije i inkvi- 
zicije na svome području, — da se Venecija odupre papinoj politici i pri- 
mijeni na svome području načelo vjerske tolerancije, kao jedini put za 
afirmaciju reformacije u Italiji. Svi ti Vlačićevi planovi vodili su računa 
o zakonima prostora i odnosu snaga u vremenu. : 

Više nego iiko drugi prije njega Vlačić je u vremenu od 1552. do 1557. 
organizirao sakupljanje historijskih izvora, t. j. starih rukopisnih knjiga, 
osobito grčkih, latinskih, staroslovenskih, ali i husitskih (čeških). To se 
skupljanje protezalo od Škotske do Rima, i od Atlantika do Bospora. 
Skupljajući spise, korespondirajući s tim zemljama i razgovarajući s lju- 
dima iz tih zemalja, Vlačić je, i sam stranac u Njemačkoj, gomilao zna- 
nja o pojedinim zemljama, njihovim uvjetima života, ekonomiji, kultur- 
nim prilikama i o politici. 

Radeći također više od dvadeset godina na uporednoj historiji svih 
crkava, na šesnaestovjekovnoj njihovoj historiji, i uporno tražeći ele- 
mente samostalnosti, posebnosti i osobitosti svake pojedine crkve u sva- 
koj pojedinoj zemlji, proučavajući u detaljima židovsku crkvu, posebno 
proučavajući i druge nekršćanske crkve, Vlačić je izvlačio iz stranih spisa 
geografske i ekonomske podatke za pojedine predjele i pojedina histo- 
rijska razdoblja, vršeći stalna uspoređenja između činjenica, oznaka i 
pojedinosti, koje su se odnosile na daleke zemlje i daleka stoljeća, onih 
činjenica i iskustava, koje je stekao na svojim mnogim putovanjima iz- 
među Jadranskog, Sjevernog i Baltičkog mora. 

Kako je najveći dio svojih putovanja: na konju ili na riječnom brodu, 
a i prikupljanje dokumentacije i prepisku Vlačić vršio pretežno u konspi- 
raciji, kako je često bježao pred progonima i skrivao se u selima izvan 
glavnih putova, u kućama siromašnih pastora ili seljaka, upoznavao je 
položaj mjesta, klimu, rodnost ila. naravi ljudi, i navike sredina bolje 
i morao je svemu tome posvećivati veću pažnju. Zbog toga i jače je upi- 
jao posebne oznake brda, šume, pljuskova, rijeka, plodova, putova. 

Usto kao južnjak, kakav se sam smatrao, proizašao iz prirodnih i eko- 
nomskih i društvenih uvjeta Sredozemnoga mora, gdje ljudi jače vole i 
jače mrze, više se raduju i više se žeste, smatrao je da baš on ima refor- 
maciji, nastaloj u hladnijem i vlažnijem pojasu, kazati o porijeklu govora, 
riječi, slika, figura, tropa, stila i uspoređenja biblijskih knjiga, što je sve 
nastalo u njegovoj klimi ili klimi, koja je njegovoj toliko mnogo srodna, 
one stvari, na koje ljudi posve druge geografske sredine ne bi mogli doći. 
Sve zavjetne knjige, pisma i poslanice, pisali su ljudi juga, na Sredoze- 

mnom moru za ljude sebi slične istih ili posve srodnih geografskih i eko- 
nomskogeografskih predjela i sredina. Svi govori, pisma, psalmovi, pje- 
sme, proroštva, molitve i utjehe potječu od takvih ljudi i sve je to u pri 
mah bilo namijenjeno isto takvim ljudima, 

Prema tome, da bi se razumjele zavjetne knjige, da bi se razumjele 
sve tada poznate velike religije, kojima je kolijevka Azija i osobito Mala 
Azija, kakvi su judaizam, kršćanstvo i islam, treba razumjeti jug, Sre- 
dozemno more i Malu Aziju. Ali ne samo to. Da bi se razumjela helenska 
mitologija, koju je Rim kasnije posve usvojio, treba upoznati geografske 
i ekonomske prilike Male Azije. Homer piše načinom Staroga zavjeta, 
Novi zavjet sadržava homerske motive. Priroda, zemlja, klima, zanima- 
nja i način života, historijski razvitak na tim podlogama izazivao je iste 
predodžbe, slike, motive, uspoređenja kako u piscima Starog i Novog 
zavjeta tako i u Homeru. 

2. Kao i na drugim područjima svoga rada Vlačić se i u geografskim 
istraživanjima služio čitavom klasikom, ali više kao cjelokupnim steče- 
nim znanjem, i usvojenom i na klasici dalje građenom i specifičnom iz- 
građenom metodom, nego kao izvorima. Kad citira klasične pisce bilo 
Homera ili Tukidida, Vergila, Horaca, Livija, Cicerona ili druge, on na- 
vodi njihove misli, rečenice ili stihove samo kao ilustraciju svojih ana- 
liza i zaključaka, kao analogiju, kao nešto, što je suglasno bilo sa bibli- 
jom ili njegovim postavkama. Svakako Vlačić upozorava na korisnost, 
da se radi upoznavanja Palestine, Haldeje ili Egipta čita Strabon i drugi 
stariji pisci (Ključ II, stupac 599). Ističe također (u idućem stupcu 
Ključa) poznata mjesta Plinija, Aristotela, Teofrasta i Dioskorida, kori- 
sna za upoznavanje životinja, bilja, drveća i mladica u Maloj Aziji i oso- 
bito u Palestini. Ali sve 1o kod Vlačića ne djeluje samostalno i ti pisci 
samo potvrđuju ono, što je u bibliji već rečeno. I kad on, koji je jednako 
čistio Aristotela kao i originalne tekstove zavjetnih knjiga od vulgarnih 
primjesa nastalih u rimskoj crkvi, prikazujući svoju »sintetičnu«, »anali- 
tičku« i »definitivnu« metodu, operira s Aristotelom, a to čini često, 
upotrebljava Aristotela kao potvrdu svojih vlastitih metodoloških postu- 
paka. Preuzimajući težak zadatak da protumači »govor svetih knjiga«, 
kako i glasi podnaslov njegova »Ključa«,)? i prilazeći geografskim i eko- 
nomskim problemima u samome »Ključu« u namjeri, da protumači smi- 
sao pojmova i riječi, koje se tamo nalaze i da stvori tako prvi sistemat- 
ski enciklopedijski riječnik, Vlačić smatra to tumačenje svojim, prvim 
te vrste i originalnim. Poradi toga (za razliku od čestih citata izvora u 
centurijama), ovdje izvore ili ne citira, ili su mu glavni izvori pojedina 
mjesta u zavjetnim knjigama ili stari, ne mnogi crkveni pisci, osobito 
Augustin i Jerolim Dalmatin (Jerolima i naziva svojim zemljakom).? 

Geografskih i ekonomskih fragmenata ima u mnogim Vlačićevim dje- 
lima, osobito u centurijama i u »Ključu«. U rječniku »Ključa«, na pr. 


ž Čitav naslov djela: »Clavis scripturae sacrae seu de sermone sacrarum literarum«. 


5 »Unus popularis meus Hieronymus linguarum egregie peritus fuit«. Clavis I, 
Praefatio. 

obrađuje neke od onih geografskih oznaka, koje nalazi u Pismu, kao 
Jeruzalem, Nil, Egipćansko more, ili geografske ekononiske pojmove, kao 
zemlja, more, oblaci, magla, svijet (i niz pojmova vezanih sa: pojmom i 
terminom svijeta), prostranstvo, gore, rijeke, vode, suše, ili razrađuje 
značenje proizvoda ratarstva, vinogradarstva, maslinarstva (pšenice, vina, 
ulja), stočarstva, trgovine (mjere, srebro, zlato, novac, bogatstvo) i dr. 

S više sistema pristupa Vlačić geografskoj i ekonomskoj problematici 
osobito u tri svoja rada. Prvi pokušaj naučnog obuhvatanja i svrstavanja 
geografske materije sadržava njegova »metoda povijesnog djela i opće 
granice pojedinih glava«, rađena kao sadržaj metoda rada i popis pita- 
nja, koja se imaju obraditi u centurijama. Druga glava svakog stoljeća 
imala je da obradi historiju crkava po zemljama, t. j. svake crkve u sva- 
koj zemlji, a crkve i zemlje razvrstane su u velika geografska područja. 
To razvrstanje crkava i zemalja u geografska područja, posve nezavisno 
od konfesionalne pripadnosti crkve, rađeno po geografskom kriteriju, 
pokazuje strogost i čistoću Vlačićeve geografske koncepcije. Ali ne samo 
u toj glavi nego u svim glavama centurija dolaze do izraza i u planu za 
obradu i u samoj obradi geografski elementi. Obrada crkvenih šizama, 
hereza, koncila, biskupa morala se vršiti po pojedinim zemljama. I oso- 
bito je geografija morala ostati podloga u obradi problematike triju po- 
slednjih glava svake centurije: stanje Židova u tome stoljeću, stanje u 
svakom stoljeću nekršćanskih religija i politička zbivanja i promjene 
svakog stoljeća. Čitava ta obrada čini pozitivan i važan prilog povijesnoj 
geografiji. 

Pokušaj klasifikacije geografskih disciplina izvršio je u svojoj raspravi 
»O materiji i ciljevima (granicama) nauka i pogreškama filozofije u bo- 
žanskim stvarima.«* Po toj klasifikaciji agronomija i astrologija obra- 
đuju nebo, kozmografija i geografija zemlju, elemente i njihove razne 
oznake i kvalitete obrađuje fizika, elemente u zraku meteorologija.5 

Utjecaj geografije na ekonomiju, jedne i druge na kulturni izraz: kako 
posebni geografski i ekonomskogeografski uvjeti utječu na formiranje 
specifične prirode čovjeka i specifičnih oznaka čovjeka, koje Vlačić po- 
sebno proučava, kao animalnog čovjeka, kao društvenog čovjeka i kao 
duhovnog (ili što bismo danas rekli: kulturnog) čovjeka, kako geografija 
utječe na proizvodnju, geografija i proizvodnja na govor i pismo, izra- 
žajne sposobnosti i izražajne načine, na društvene organizacije, vjero- 
vanja i mišljenja, Vlačić obrađuje u drugome dijelu »Ključa« u više glava 
i osobito u odjeljku šeste rasprave, koji nosi naslov: » Upozorenje o po- 
irebi upoznavanja raznih stvari, koje se izražavaju baš u svagdašnjem 
Životu, a koje su djelomice svim narodima zajedničke, djelomice speci- 
fične za Izraelićane, da bi se govor Pisma mogao razumjeti«# i u idu- 


“ »De materiis metisque scientiarum et erroribus philosophiae in rebus divinis« 
prvi put otštampano u drugom izdanju Vlačićeve knjige: »Disputatio de originali pec- 
cato et libero arbitrio ete.« 1563, str. 509-548. 

5 Isto mjesto, str. 511-512. 

$ »Admonitio de necessitate cognitionis variarum rerum, potissimum in communi 
vita existentium, tum omnibus gentium communium, tum Israelitis propriarum ad intel- 
lectum Sermonis sacrarum Literarum«. Clavis TI (izdanje 1628), stupac 577-596. 

ćem odjeljku >O položaju Kananeje i oznakama (života) Jeruzalema « 
(»De situ Cananacae et forma Jerosolimae«), stupac 596-606 drugog di- 
jela »Ključa«. . 

3. U raspravi o materiji i ciljevima nauka Vlačić izrađuje postavku, 
da je glavni, posljednji i najviši predmet svih nauka čovjek. Taj se Vla- 
čićev čovjek javlja kao predmet proučavanja na tri područja, u svome 
fizičkom, društvenom i religioznom životu.? 


Fizički život čovjeka jednak je svemu živome na svijetu, jednak je 
životinjama. Taj život kao i ono, što njemu koristi, a što mu škodi, pro- 
učava osobito medicina i mnoge, kako Vlačić kaže, »neliberalne nauke« 
(illiberales artes). Čini nam se, da je baš ova oznaka »neliberalnih nauka« 
za čitav niz prirodnih nauka, uključivši i matematiku, i za ekonomske 
discipline, t. j. one, koje koriste održanju fiziološkog života, a zatim i 
društvenog života ljudi, osobito karakteristična za Vlačićevo naučno 
gledanje i za onu složenost, sastavljenu ne samo od suglasnih, nego i od 
proturječnih komponenata toga posmatranja. Ona nam također omogu- 
ćuje bolje upoznavanje osnovnih Vlačićevih postavki. Vlačić naime 
stvara klasifikaciju nauka po hijerarhijskom redu, koji nije izgrađen po 
formalnologičkom postupku, nego po skali korisnosti i važnosti pojedi- 
nih nauka. U takvom obliku javljaju se »neliberalne« discipline, t. j. pri- 
rodne, ekonomske i tehničke korisne i upotrebljive svojim rezultatima, 
koji mogu biti posve točni, precizni i stvarni, a da ne rješavaju ništa 
bitno. Matematika, t. j. aritmetika i geometrija čine se, kaže Vlačić, po- 
najviše korisne čovjeku. Njihovi teoremi, jasni i precizni, potrebni su 
mnogim naukama. Ali oni ne rješavaju ništa bitno. »Najviše su korisni 
ljudima i najviše su udaljeni od boga«.? I da bi dokazao, kako moralna 
i matematska pravila nisu jednaka i nisu jednako bitna za čovjeka, Vla- 
čić uspoređuje moralno pravilo: ne svjedoči krivo protiv drugoga sa arit- 
metičkim pravilom: četiri i četiri čini osam.!? 

/Ta Vlačićeva argumentacija ne ide bitno dalje od Aristotela i skola- 
stike. I njegova podjela na tri sfere: animalnu, društvenu i religioznu 
ima još uvijek korijen u skolastici. Nove pridonose Vlačićeve čini nje- 
govo povezivanje triju sfera i isticanje njihova uzajamnog međusobnog 
djelovanja, njegovo shvaćanje, za koje se bori petnaest godina od 1560. 
do 1575., t. j. do kraja života, da životinjsko u čovjeku, njegova mesna- 
tost i materijalnost čini suštinu (supstanciju) čovjeka, t. j. čitavog ljud- 
skog roda od Adamova pada, i da ta mesnata, materijalna životinjska 
substanca u čovjeku, kao bit čovjeka bez prestanka utječe na one druge 
dvije sfere života, na društveni i na religiozni život ljudi. Meso je oznaka 
za sve životinje i za čovjeka. »Meso čine i najplemenitije snage čovjeka 


7 >»Ultimum et summum humanarum scientiarum objectum est homo, qui potissi- 
mum triplice consideratur: secundum vitam phisicam, civilem et theologicam seu divi- 
nam«. De materiis metisque scientiarum, Disputatio, izdanje 1563, str. 512. 


8 »Vitam communem cum brutis«. Isto mjesto, str. 512. 
? Disputatio, str. 513. 
10 Igto mjesto, str. 513. 

i sama razumna sposobnost (čovjeka), kojom se služimo u religiji.«!! 


I kad se čovjek bori za spas (u religioznom smislu), bori se mesnatim 
snagama (»carnalibus viribus«). Samo sofisti i zavodnici smatraju, da je 
životinjsko u čovjeku samo ono, što je niže i materijalno, a ne i njegove 
racionalne snage. I filozofi se za time povode i nalaze, da je pokvaren 
samo životinjski dio čovjeka, a razum da je zdrav. Za Vlačića sve je u 
čovjeku mesnato, tijelo, srce i duša. Čitav je čovjek rođen od mesa. 
S toga je čovjek meso i čovjek nije duh. I čitav čovjek povodi se za me- 
snatim.!* Ta je Vlačićeva postavka, formulirana tako 1567. (pet godina 
iza njegove prvotne klasifikacije nauka) i zbog nje ga je protestantska 
teologija proglasila heretikom, osudivši u t. zv. Formuli sloge, neposredno 
poslije njegove smrti, takvo njegovo učenje. I kad su protestanti izdali 
ponovo njegov »Ključ« 1628., unijeli su na prvoj strani, poslije Vlačićeva 
predgovora i prije teksta »opomenu čitaocu«, da je takvo učenje evange- 
lijska crkva odbacila, da su te postavke njegova privatna mišljenja (»pri- 
vatas suas opiniones«), koja se ne odobravaju, ali se u tekstu ostavljaju, 
da bi se čitalac upoznao i s njima. 

To što je Vlačić pokušao prirodu čovjekovu prikazati kao jedinstvenu 
i srce, dušu i pamet ljudsku učiniti funkcijama mesa (t. j. materije), on 
je nastojao dokazati brojnim citatima iz Starog i Novog zavjeta i paulin- 
skih poslanica. Ali svi njegovi citati su samo fragmenti kao: »što je ro- 
đeno od mesa, meso je«; »Hrist u doba svoga mesa«; »Meso i krv ne će 
za sebe kraljevsivo neba«; i slično. Vlačić je pokušao za svoje tvrdnje 
Zvati u pomoć i Luthera. Sve je to bilo ispravno. Vlačić je zasnivao svoje 
postavke i na Svetom pismu i na Lutheru, ali je sam smatrao za potrebno 
da dalje stvara i pošao je dalje od Pisma i od Luthera. On je svakako 
želio ostati u okviru teologije i luteranstva. I ne hoteći izašao je iz njih. 
I nemamo drugog tumačenja za takav njegov postupak, nego nastojanje, 
da pomiri doktrinu i iskustva. Ustvari on je na temelju iskustva stvarao 
novu dokirinu. Radeći stvaralački na razradi teološke problematike, on 
je zakoračio u nauku, za koju je još uvijek smatrao, da ne može dati ni 
jedan zadovoljavajući odgovor, na pr. u vezi s bitnim pitanjima o smi- 
slu života i o smislu smrti. 

Takav, kakav je, čovjek živi materijalnim životom i posve se posvećuje 
njemu. Proizvodi i stječe materijalne proizvode. Proizvodnja i stjecanje 
čine podlogu materijalnog života i čine čovjeka zavisnim od geografskih 
uvjeta, u kojima živi. To je onaj svagdašnji život (»communis vita«) i 
one raznovrsne stvari, koje se javljaju u svakidašnjem životu, koje su 
zajedničke svim narodima, a opet se javljaju i kao specifične pojave po- 
jedinih naroda i pojedinih sredina. To je priroda mjesta i neba (»natura 
loci et coeli«) i priroda stvari (»natura rerum«) od koje je zavisan mate- 
rijalni život čovjekov, t. j. po Vlačiću svakidašnji život tog njegova (te- 


11 »Caro etiam ipsas nobilissimas hominis vires, nempe rationalem potentiam, qua 
in religione utimur. denotare videtur« Clavis, I, izdanje 1628, stupac 106-107. 

12 »Quia totus homo, nascitur ex carne: caro est et non est spiritus; et ad carnalia 
tendit«. Clavis, 1, 107. — Zatim: »Caro ... significat autem totum hominem corpore et 
animo ... praesertim vero ipsum cor ac rationalem animam.« Isto mjesto, 107. 

ološkog) mesnatog čovjeka. Poradi toga hoće Vlačić da razotkrije tu 
dvostruku prirodu fizičku i ekonomsku u svojoj ekonomskogeografskoj 
slici Judeje. 

4. Vlačićeva ekonomskogeografska obrada Judeje obuhvaća oko dva- 
deset pet folijantskih stupaca, pet u drugoj raspravi drugog dijela Ključa, 
dvadeset u šestoj raspravi. Ustvari to nije neki novi sistematski geograf- 
ski i ekonomski opis, nego mnogo više iznošenje problematike, koju 
treba istraživati, uputstvo i upozorenja, što treba pri istraživanju takve 
vrste uzimati u obzir i kako je Vlačić u svemu bio konkretan, njegova su 
uputstva odmah popraćena primjerima, koji su tako bitni i osnovni, da 
iz njih iskače ekonomsko-geografska slika zemlje, možda i više nego to: 
konkretnih predjela. Sredimo li primjere, dobijamo sistematiku, sva- 
kako prvu geografsku i ekonomsku sistematiku. Vlačić je tako postao 
prvi geografski pisac sistematičar među Jugoslavenima, a da to nije htio 
biti, kao što je bio i filozof, dapače i samostalan i jak filozof, a da se 
čitavog vijeka ipak izrugivao filozofima, i njihovoj nemoći. 

Izrađujući svoju ekonomskogeografsku problematiku Vlačić se prvo 
zadržava na prijašnjim opisima Judeje. On smatra, da su prijašnji opisi 
dobri, odobrava rad pisaca i hvali njihovu marljivost. Ali odmah dolazi 
i njegov prigovor. Onakvi, kakvi su, nisu dovoljni. Da bi se na pr. razu- 
mjela konkretnost zbivanja opisanih u zavjetnim knjigama, treba za svaku 
činjenicu i svaki dogođaj točno odrediti, gdje se što zbilo. Treba točno 
utvrditi topografski smještaj. Topografski smještaj određuju topografi, 
i Vlačić upotrebljava taj termin (»topographi«). Utvrđivanje smještaja 
ne smije biti samo vanjsko i formalno, nego ireba da ima i konkretni 
sadržaj. Vlačić navodi (po Luki 10) primjer, kako su razbojnici napali 
čovjeka na putu između Jeruzalema i Jerihona. Da bi se to razumjelo, 
treba utvrditi važne činjenice, i to: 

a) da su oba grada znamenita i da je saobraćaj (ljudi i robe) između 
njih gust; na tome putu prolazi mnogo putnika; 

b) da je Jerihon bio na glasu zbog proizvodnje paominih datulja; 

6) da se tu obavlja prijelaz preko Jordana; 

d) da je taj predjel, kojim ide put između dva grada, izvanredno ka- 
menit, izlomljen i zakučast (»regio confragosa«), da je brežuljkast i i s oku- 
kama i dubokim dolinama, što ga čini podesnim za zasjede i napade ta- 
tova i razbojnika; poradi toga je i prijelaz tim putem pogibeljan (Cla- 
vis II, 596). 

Ulaženje u konkretne činjenice materijalne prirode predjela mnogo je 
teže, kaže Vlačić, od samoga vanjskoga opisa, ali je i mnogo korisnije 
od beskorisnih nabrajanja i natrpavanja namještenim i pretjeranim ale- 
gorijama.13 

U obradi Vlačić postupa geološki, geomorfološki i pedološki, ali ne 
upotrebljava nijedan od tih termina. Za njega je to upozoravanje na po-- 
sebno značenje brda, dolina, kamenja, pustinja i pijeska. I što je bitno, 

3 »Haec opera, ut difficilior, ita multo utilior esset, in istis decriptionibus Pale- 


stinae et Jerosolimae (!), quam quod multas, partim inutiles, partim etiam violentas 
allegorias infaciunt« (Clavis II, 596). 

Vlačić zapaža i primjećuje, kako je zemljina kora podložna stalnom pro- 
cesu promjena. Promjene nastaju djelovanjem prirodnih elemenata, koji 
su tu osobito žestoki. Razvedenost i ispresjeckanost područja, brdovitost 
i provalije, žestina padavina, suša, koja sve upali, čini da i kamenje gori 
zatim rijetki, nagli i žestoki pljuskovi i odmah iza njih strašne bujice, 
opasne ljudima i stoci, koje se survavaju s planina i provaljuju u doline 
i ravnice noseći sve sa sobom.!“ Dolaze žestoki vjetrovi, istočni i južni, 
suhi, što sve isprže.!“ Zatim opet sunce, što ispeče kamen i poslije opet 
nagli pljuskovi. 

Judejska je zemlja kamenita. U njoj su ogromne stijene, koje se nazi- 
vaju živima,i# a ima i preobilje sitnog rasuiog kamena. Kamenje je razlo- 
ženo u postojane nizove (»perpetua seria«) povezano je međusobno, oso- 
bito oko brda i na obroncima. Drugdje su stijene razbacane, izolirane, 
skrivajući u sebi prostrane i duboke spilje. Na drugim mjestima pojedine 
stijene naglo se izdižu iz zemlje, kao zubi, a tako ih zovu.!7 

Pustinje nastaju koje zbog nedostatka vlage, koje zbog pješčanog sa- 
stava tla. Poradi suše u pustinjama ništa ne raste: ni trava, ni drveće. 
Istina sve nisu takve. U nekima postoje još šume, koje nisu iskrčene. 

Kiša ljeti nema uopće puna iri mjeseca. (Za tu tvrdnju Vlačić navodi 
izvor i svjedočanstvo Jerolima Dalmatinca, koji je u Palestini živio i ze- 
mlju opisao.) Suše su pravilo. Uzroci su žestoka ishlapljivanja, tako da 
oblaci i ne mogu nastati, Kiše su samo rane ili kasne, kad klijaju žita ili 
na jesen. Baš kao i na Cipru, kaže Vlačić. Predio je topao i suh, kao 
uopće na jugu. Što ideš više prema jugu (Vlačić tu misli u Evropi prema 
jugu ili iz Evrope na otoke i u Afriku), sve je više toplo i suho. Što ideš 
više prema sjeveru, sva su mjesta više hladna i više vlažna.!8 

Veliku vrelinu i žegu pojačava upaljeni pijesak i mnoštvo zagrija- 
nog kamenja. Čini se, da gore pijesak i kamenje, toliku jaru odbacuju 
od sebe. U dolinama prisojni obronci privlače snagu sunca i opet pove- 
ćavaju toplinu. Mjesta su bezvodna, kiša pada rijetko, ljeti zapravo ni- 
kad, tako da se ni zemlja, ni stoka, ni ljudi ne mogu osvježiti i opora- 
viti.!? 


14 Ex hac porre confragositate, montositate, ac (ut ita dicam) vallositate ct prae- 
terea tam violentibus meteoris ac subitaneis ingentibusque imbribus solitum est sequi: 
ut subito ingentes et noxii satis pecoribus ac hominibus torrentes sint excitati; qui de 
montibus ruentes late in subjectas planities exundaverint.« (Clavis II, 585). 

15 »Denique habuerunt propriam quandam calamitatem ventorum, orientalium ac 
meridionalium, siccorum et omnia adurentium.« (Clavis IL 582). 

16 pabundans ... ingentibus petris, quas vivas vocant«. (Clavis IL, 584). 

27 »aliae (petrae) in altum ex terra prominentes, quae ob hanc formam metapho- 
rice, dentes vocatae sunt« (Isto mjesto, 584). 

18 »Notum enim est, quod quantum magis ad Meridiem tendas, tanto sint omnia 
tum fervidiora, tum aridiora: et contra, quanto magis ad sepientrionem, tanto magis 
omnia loca, tum frigidiora tum et humimidiora« (Isto mjesto, stupac 582). 

19 >Ad augendum porro illorum calorem etiam illud multum fecit: quod alicubi fue. 
rent multae arenae et praesertim multa saxa: quae ita a sole inflammantur, ut, veluti 
ardentes quidam carbones, vicissim de se fervorem effundant. Auxit et illud calorem, 
quod in vallibus multa loca fuerunt valde aprica; ubi major est solis vis: quod item 
loca fuerunt inaquosa, et rarae in aestate pluviae, vel potius nullae, quibus homines, 
Jjumenta, ac terra ipsa. restincto calore recrearentur«. Isto mjesto, 582. 

Zbog neizmjerne žege dolazi do strašne suše. Sve se trave spare, posuše 
se usjevi, čak i drveće. Ali tamo, gdje ima vlage, u vrtovima i uz potoke, 
voćke i plodovi su sjajni. Tamo voćkama ne pada lišće. Sve, što se tamo 
,radi, uspijeva i voćke donose plodove u svoje vrijeme. 
= Krajnosti klime utječu i na vegetaciju i na faunu. Lijepih samoniklih 
šuma ima malo. One, kojih ima, osobito su dragocjene. Vlačić nabraja 
korisno i lijepo drveće, koje uspijeva. To su paome i balzami, na glasu 
zbog korisnosti i upotrebljivosti ploda, za paomu kažu pisci, (t. j. Vlačić 
tvrdi, da kažu pisci) što je više težina pritiska prema dolje, to holje ra- 
ste; ona je poradi toga simbol nesalomljive vrline, ali osim toga rodi i 
datuljama, koje su ugodne i zdrave za jelo; divlji čempresi i mirte; po- 
nositi cedri, osobito lijepi, visoki i vitki (»pulcherrimae et procerissimae 
arbores«), podesni za građu. Od njih se dobija odlično građevno drvo, a, 
kaže Vlačić, i čitave se zgrade grade od cedrovine (»posita materia pro 
opere, ipsa aedificia confecta«). 

Osobito su važne tri drvne kulture: masline, smokve i loza. Uz njih još 
i granatne jabuke (malogranata). Smokve nose dvostruki plod, — to ka- 
zuje Vlačić Nijemcima iz svoga istarskog iskustva, — prvo ocvitke (»gros- 
s0s«), zatim obične smokve. Za tri osnovna plemenita drveta: lozu, ma- 
slinu i smokvu vezano je ne samo gospodarsivo nego i mnogo toga od 
opće kulture juga. Odatle toliko simboličnih značenja za svako od tih 
drveta u Pismu. Smokva znači što i posjed ili vlasništvo (»svaki je sjedio 
pred svojom smokvom«, t. j. na svome imanju), dobar plod, ali labilan, 
lakopokvarljiv i kratkotrajan, ali znači što i skroman život i zadovolj- 
stvo s malim. Smokva zavodi, da se pod njom živi u miru i u bezbrižno- 
sti i da se ne ide za velikim stvarima, slavom i moći.2? Loza znači obila- 
tost i plodnost: »žena je načičkana djecom kao loza grozdovima«.?! Su- 
protno opet: žena, koja pobacuje djecu i ne rađa, uspoređuje se s lozom, 
kojoj otpada grožđe još kiselo. Dobra loza daje dobro grožđe i dobro 
vino, rđavoj lozi i plodovi su rđavi. Maslina je simbol vječito zelene mla- 
dosti, plodnosti i dobre kakvoće plodova, vječito novih mladica, što iz- 
laze iz korijena, vedre i radosne, što nose u sebi zametke buduće plod- 
nosti i jamstva budućeg roda i sl. 

Više su škrte Vlačićeve naznake o ratarskim usjevima. On upozorava, 
da zbog jake topline plodovi i usjevi sazrijevaju brzo, t. j. brže nego u 
zemljama s umjerenom klimom. Samo posredno naznačuje, da ne mogu 
bez zalijevanja ili natapanja uspijevati one ratarske kulture, kojima ve- 
getacijski period ulazi u ljeto. Ali u nabrajanju usjeva je oskudan. Za- 
pravo se nešto malo zadržava na dva usjeva: na pšenici i bobu. Može se 


% »Proverbialis loquatio de iis est, (Ficus ad regnum vocata) qui suae tranquillitati. 
paci, otio et aliis comodis inhaerentes, negligunt magnas opes, gloriam ac potentiam«. 
Clavis I, 311. 

21 Vlačić se zaista u ovoj slici naslanja na riječi psalma, koji uspoređuje ženu pra- 
vednicu s plodonosnom lozom, ali njemu se slika žene načičkane djecom kao loze gro- 
zdovima: »mulier liberis circumsepta sicut vitis suis fructibus« nametala i iz njegove 
obitelji; obje su njegove žene bile tako načičkane djecom, jer ih je prva rodila 12, 
druga 6. Ako to psalam smatra oznakom muža pravednika, mogao se Matija takvim 
smatrati. 

pretpostaviti, da su to bila i dva osnovna usjeva onako suhe klime, t. j. 
usjevi, koji sazrijevaju prije no što počinje pravo suho i žarko ljeto. 
Oskudica podataka o ratarskim kulturama nije u suglasnosti sa nizom 
drugih njegovih konstatacija: da je poljoprivreda (bez stočarstva, bez 
vinogradarstva) bila jedno od glavnih zanimanja, da su se morali vršiti 
ili izmlatiti mnogi usjevi, da se mnogo mljelo rukom, govedima, konjima 
i magarcima, da je kruh bio glavna hrana. Potpuno nedostaju naznake o 
proizvodnji ječma i zobi, koji sazrijevaju prije pšenice i uspijevaju na 
mršavijoj i više sušnoj zemlji, o proizvodnji slanca (slanutka), sikirice 
i drugih kultura suhog povrća i suhih zemljišta, što također rano sazri- 
jevaju. 

O životinjama ima više pojedinosti, nego o bilju. Vlačić navodi divlje 
životinje: lavove, risove, medvjede, otrovne zmije i otrovne škorpije. Bilo 
je, kaže Vlačić, pustinjskih zmija, koje su ne samo grizle nego i palile 
dahom (»tum et flatu adurantes«), Od pitomih životinja osobito je mnogo 
raširena ovca, toliko višestruko korisna, pritom skromna, s malim zado- 
voljna, strpljiva i jednostavna, ali i naivna i nesigurna, tako da je po- 
stala simbol za čovjeka, koji voli boga, ali isto tako lako zastrani na 
jednu ili na drugu stranu. Stoga je ovcama i ljudima jednako potreban 
pastir. Stari židovski pisci zvali su pastirima ovaca kraljeve, posve tako 
i Homer. Vlačić spominje i volove, krave, magarce, mazge, koze, kokoši 
i piliće, golube i golubice, a da posebno ne obrađuje ekonomsku važnost 
svake od tih pojedinih životinja. 

Gospodarske djelatnosti stanovništva Vlačić također ne obrađuje svaku 
posebno, nego tvrdi, da ljudi ponajviše žive od poljoprivrede i vinogra- 
darstva, — čemu treba dodati masline, smokve i paome, ili od stočarstva? 
Ipak zaslužuje pažnju Vlačićeva tvrdnja, da su stanovnici Judeje rijetko 
bili zanatlije, trgovci, prerađivači kovina, mornari, zlatari, — kako je to 
u drugim zemljama. Slab je bio ribolov, još manji lov. Mjesta su bila 
naseljena i obrađena, poradi toga i nije bilo. mnogo druge divljači, osim 
ptica. U zemlji nije bilo ni drugih jezera ili močvara, osim jedinog Gene- 
zaretskog ili Kapernaitskog. Isto tako nije bilo drugih rijeka, u kojima 
bi bilo ribe, osim Jordana. A nisu mogli imati ni mnogo ribnjaka zbog 
opće oskudice vode. Zbog svih tih općih uvjeta života, i posebno zbog 
ognjene žege predjela (»loci aestum«) svi su očekivali kišu, da natopi 
usjeve, loze, drveće i pašnjake. Sve se svodilo na stočarstvo, ratarstvo i 
vinogradarstvo.?* 

Stanovnici nisu bili ni graditelji ni uopće poduzimljivi u zanatima. 
Zbog toga je već Salomon tražio zanailije i mornare u drugim zemljama. 
Uopće nisu osobito upućeni u pomorstvo, iako nisu bili posve udaljeni 


?2 »Vixerunt plerumque, vel ex agricoltura, vel ex vinetis; (quibus adjunge oliveta, 
ficeta et palmeta) vel denique ex re pecuaria«. Clavis II, 591. 

28 »Artifices, mercatores, metallici, nautae et aurigae, (unde in aliis gentibus plu- 
rimi victitant) rari ibi fuerunt«. Isto mjesto, 592. 

*% »Quare multae locutiones sacrarum litterarum respiciunt potissimum istam tri- 
plicem rem familiarem: nempe rem pecuariam, agriculturam et vineta«. Isto mjesto, 


592. 

od mora. S toga se mnogo govori o otocima, morskim obalama, brodo- 
lomima, pomorskim poslovima, žestini vjetra na moru, morskim valovima, 
o kitovima i morskim čudovištima. 

Očito je, da Vlačić smatra, da su neki Izraelićani bili posve stočari, 
drugi ratari i vinogradari i da su sva druga zanimanja bila među njima 
slabo zastupljena i nerazvijena. Među takva slabo zastupljena zanimanja 
Vlačić ubraja i trgovinu. I trgovci, kao posebno zanimanje, bili su rijetki, 
iako se spominju trgovački poslovi, roba, obračuni, novac, zlato i srebro. 


Po tim kriterijumima, ma da Vlačić taj naš suvremeni ekonomski ter- 
min nije upotrebljavao, živjelo se uglavnom u naturalnoj privredi. Sim- 
boli obilja nisu ni novac, ni srebro, ni zlato, nego pšenica, vino i ulje.?5 


O tehnici rada, oruđima i posudama Vlačićeve naznake nisu također 
osobito iscrpne. Sigurno ni izvori nisu na tom području obilati. Dva puta 
ponavlja, da se žito vršilo govedima, ali da su se snopovi žita i razna 
suha mahunasta povrća mlatila cjepovima i palicama. Ističući kao simbol 
disproporcija, kad je u isti jaram upregnuto jedno govedo i jedno magare 
pri oranju, Vlačić samo posredno naznačuje, da se oralo parom goveda, 
ili parom magaradi, ali izuzetno također neprirodnom zapregom jednog 
goveda i jednog magarca. Prenosna snaga bio je magarac. Magaraca je 
bilo dosta, na njima su jahali također velikaši (»magnati«). Bogati ljudi 
putovali su na magarcima zbog strmine puta i kamenitosti područja. Vla- 
čić pretpostavlja mogućnost, da su ti magarci, na kojima su jahali veli- 
kaši, bili nešto bolje pasmine od običnih, kako su i u Arkadiji te bolje, 
»arkadske«, pasmine bile na glasu.?$ 


Seljaci su želi i kosili i pokazivali osobitu spremu u obradi i njegova- 
nju loze. Sirili su i uživali dosta sira. 

Bili su izvrsni vinogradari, veliku su pažnju posvećivali vinogradima 
i proizvodili su najbolja vina. Najveća im je briga bila da dođu do naj- 
boljih sorata loze. Tražili su takve sorte nadaleko, donosili ih, sadili, 
obrađivati i njegovali. Mnogo su polagali na izbor sorata, oplemenjenje 
i brižljivu obradu?? 

Mošt, vino, ulje i vodu prenosili su u mješinama ovčjim i kozjim, na 
ramenu ili na magarcu, ili mazgama. Mošt se stavlja u nove mjehove, da, 
dok vri, ne bi upijao mirise i kiseline starih mješina. Starom prevrelom 
vinu stare mješine više ne škode. 


25 »Frumentum et vinum et oleum, pro omni commodo ponitur ... pro omnium ne- 
cessariorum rerum abundantia«. Clavis 1, 355. 


26 »Asinos etiam candidos videntur habuisse, quibus Magnates quoque insidere sunt 


soliti ... Forte fuerunt melioris cuiusdam generis communibus: sicut et Arcadici cele- 
'brantur. Causa, cur eis soliti sint uti equitando, fuit maxima confragositas et lapido- 
sitas regionis: ubi asellis commode utimur«. Isto mjesto, 588. — I opet ima Vlačić pri 


opisivanju pred očima strme, kamenite obronke labinske, što se sa visoravni u oba 
smjera spuštaju prema moru, u pravcu Raškog zaliva i u smjeru Rapca i Ravni. 

27 »Vina creverunt optima: ideoque vinetorum fuerunt studiosissimi, summoque stu- 
dio optima genera quaesierunt, et vel ex longinque petierunt plantarunt et propaga- 


runt; et vineas earum excoluerunt«. Isto mjesto, 586. 

U Judeji se ne kuha mnogo, kao na sjeveru. Jedu se hladna i suha jela: 
kruh, povrće, smokve, orasi, svježe i suho grožđe, mlijeko, sir, ulje, med 
i slično. Pije se voda i s vodom ublaženo vino. 


Stanovalo se ljeti i spavalo se mnogo vani. Odatle izreke: spavati pod 
»svojom smokvom« i pod »svojom lozom«. Vani, izvan grada, ali ipak na 
domaku grada stanovalo se i spavalo i pod šatorom. Sve to i radi osvje- 
ženja i da bi se izbjegle stjenice i buhe (»fugiendorum pulicum ac cimi- 
cum«, II, 587). Zbog tople klime nisu bili potrebni posebni pokrivači 
pri spavanju. Mnogi su spavali odjeveni, drugi su se pokrivali svojim 
odijelom. 


Uopće je nošnja skrojena tako, da bi služila i danju i noću, kod kuće 
i na putu. Gornja je haljina bila duga, i odmah dodaje Vlačić uspore- 
đenje: kao kod Mađara ili kod Turaka, ali i kod Nijemaca u davnini. 
Opasivali su se pasom od tkanine, tkanicom, kao sada, kaže Vlačić, Turci 
i Panonci, »ut nunc Turcae et etiam Pannones« (II, 595). Panonci su 
Hrvati, jer Mađare posebno navodi kao Mađare. 


Naravi ljudi razlikuje Vlačić na one, koje su postojane, i na one, koje 
se mijenjaju. Ma da Vlačić odmah u primjeru nadovezuje, da među ne- 
postojane elemente ljudske prirode ubraja religioznost i poštenje,?? va- 
žna je njegova konstatacija. da ljudske naravi, osobito moralna načela 
ljudi, nisu stalna kategorija, nisu urođeni i za uvijek dati, nego su pod- 
vrgnuti promjenama i u zavisnosti od uvjeta života. geografskih i dru- 
štveno-ekonomskih i od historijskih zbivanja. 


Kao sliku geografskih i klimatskih utjecaja Vlačić navodi primjer, 
kako kamenito tlo, brežuljci i planine, strmi putovi, usijano kamenje i 
pretjerana žega čine, da se i stoka i ljudi kreću sporo uzbrdo i nizbrdo. 


Ipak, kaže Vlačić, »svi južnjaci, a tako i orijentalci. gore od strasti 
i stanje svoje u afektu pokazuju više nego sjevernjaci. Oni su više veseli 
i to daju na znanje. Više su žalosni, pa i to pokazuju. Više ljube. Više 
se ljute. Žestoki su, kad hoće da postignu, za čim teže. Više se također 
plaše«.3% Svoju žalost zbog velikog gubiika, kao gubitka djece, bračnog 
druga, roditelja, braće, pokazuju otvoreno i ostentativnije, nego ljudi u 
hladnijem podneblju. Oni plaču i nariču, da ih svi čuju, poste, gladuju, 
idu u uprljanom rublju i poderanim haljinama, čupaju sebi kosu, deru 
svoja odijela, tuku se šakama u grudi, bacaju se na zemlju, leže na gro- 
bovima, — uvijek tako, da ih svi vide, da svraćaju na sebe pažnju svijeta, 
I odmah Vlačićevo uspoređenje: kakav je njihov bijes u afektu ili žestina 
spolne nadraženosti, može se zaključiti iz postupaka u takvim slučaje- 


28 »Mores ac natura gentis, sive perpetui, sive etiam ii, qui subinde mutantur«. Isto 
mjesto, 988. 

2% »ut quod alias honestiores magisque pii fuerunt, alias minus.« Isto mjesto, 588. 

% »Omnes Meridionales, ac simul Orientaliores, magis affectibus ardunt: magis eos 
etiam foris doan quam Septentrionales: sive laeti, sive etiam tristes affectus 
sint: magis amAnt; magis irascuntur; magis oderunt; magis concupiscunt; magis etiam 
metuunt«. Istd mjesto, 590. 

vima Grka ili Talijana, osobito južnih, t. j. južno od Firence i preko Ape- 
nina, ili Španjolaca.š! 

Takvi su bili i Židovi. Zbog toga je kod Židova, kao i kod Azijata 
uopće, postojala poligamija. 

Okrutnost tih Azijata je velika. Vladari i moćnici ubijaju i daju ubi- 
jati ljude iz čistog mira, ne samo u ratu, nego i u miru, bez ikakvog du-. 
gog sudskog procesa.?? Tako su postupali Saul, David i Salamon, tako, 
kaže Vlačić, postupaju danas turski tirani i satrapi.33 Odatle one okrutne 
izreke: napiti se tuđe krvi, prati ruke ili noge u tuđoj krvi. 

Kad dođe do rata,- pobjednik nemilosrdno tamani pobjeđenoga ili 
stvara od pobjeđenoga svoje roblje. Poradi toga pobjeđeni bježe, odmeću 
se od vlasti pobjedioca, skrivaju se u podzemne špilje i pećine, iako ih 
i tako ostane tamo malo živih. 

Judejci su vjerovali, da im je bog dao zemlju, obilato i preobilato, da 
je između sebe podijele na ravne dijelove. Izmjerili su užadima površine 
i bacali su zatim ždrijebove, koji će dijelovi zemljišta pripasti prvo ko- 
jem plemenu, pa unutar plemena obitelji, pa zatim osobi.** Odatle izrazi 
»sudbina moja«, »sreća moja«, »nasljedstvo moje«, »moj dio«, imaju 
svoju konkretnu materijalnu podlogu u zakonitom ždrijebu, u pravu po 
vrvi, t. j. po plemenskoj i rodovskoj (obiteljskoj) pripadnosti, prema 
onoj, prvoj diobi po vrvi (uzici, konopcu) kojom su izmjeravani podije- 
ljeni dijelovi zemljišta. Odatle, kaže Vlačić, i naziv hebrejski, grčki i 
latinski: kler (clerus) kao oznaka za naslijeđeni i izmjereni dio ili imo- 
vina gospodnja (To je bog dao svome narodu, a svećenici su prigrahbili 
sebi: »Quod primum de toto Dei populo dictum, nunc isti spirituales, 
si diis placet, ad se rapuerunt«, 590). 

Zemlju, na kojoj žive pripadnici plemena, smatraju plemenskom i nji- 
hovu plemenu od boga danom. Ostaju stalno na njoj i čuvaju je. Samo 
ih glad može prisiliti, da sa nje odlaze i da se sele, 

Kako je zemlja dijeljena po plemenima, takva je dioba utjecala na da- 
lju konzervaciju plemenske organizacije, plemenskog života i plemenske 
isključivosti. Ona je još više učvršćena plemenskom  diferencijacijom 
funkcija. Plemena je bilo dvanaest, i ta su plemena bila podijeljena na 
dvije različite grupe u crkvena ili levitska i u politička ili profana. Le- 
viti su bili podijeljeni na svećenike (viši stupanj) i na obrednike (niži 
stupanj). Svećenici su opet bili podijeljeni na: vrhovnog svećenika i na 
niže od njega glavare svećeničke i zatim na obične svećenike. Pripadnici 


81 »Quanta, ac quam indomita sit eorum vel ira, vel ardor libidinis: facile in Grae- 
cis, Italis praesertim, ultra Florentiam et Apenninum agentibus, (quae pars est multo 
meridionalior) et in Hispanis, licet vel experientia animaduertere«. Isto mjesto, 590-591. 

%* »Hinc factum est, ut Reges ac Potentes, subito, etiam pacis tempore, ac sine 
aliquo longiore processu, aliquos interfici iusserint«. Isto mjesto. 591. 

33 »Sicut et nune turcici tyranni ac Satrapae«. Isto mjesto. 591. 

3% >Eam (terram) metiti sunt funibus et projecerunt sortes; guae portio cui tribui, 
familiae aut personae contingeret.« Isto mjesto, 590. — Sve to toliko staro, arhaično i 
maloazijsko dolazi do izraza u istim uvjetima hiljade godina kasnije u Poljičkom Sta- 
tutu (za koji Vlačić nije znao) kao »vrv« i »vrvno pravo« i »stari, zakoniti ždrijeb«. 

plemena ženili su se i udavali unutar plemena. Josip i Marija stupili su 
u brak kao pripadnici istoga plemena. 

Stranci, došljaci, putnici bili su izvan svih plemena. Oni nisu imali 
roda, ni vrvnog prava, prava na zemlju, koju je bog dodijelio Izraelića- 
nima, a oni su je podijelili na svoja plemena. Biti izvan plemena, značilo 
je biti izvan čvrstih odnosa, izvan prava. Stranac, kaže Vlačić, u bibliji 
ne znači samo onoga, što živi izvan svoje domovine, nego u isto vrijeme 
nešto žalosno i jadno.#? U Judeji je položaj stranaca bio gori nego: dru- 
gdje. Oni ovdje nisu mogli ni naslijediti ni kupiti zemljišno vlasništvo, 
jer je zemlja pripadala samo Izraelićanima.5# Oni nisu za sebe mogli reći, 
da potječu od Abrahama, ni da su dionici božanskih obećanja. Nisu 
mogli pripadati ni religioznoj zajednici Judejaca i bili su zbog toga omr- 
znuti.*“ Sam bog, kaže Vlačić, smatrao je, da treba jadnike strance među 
Judejcima nekako zaštititi, pa ih je svrstavao u kategoriju udova, siro- 
čadi, bolesnih i odbačenih, prema kojima treba biti milosrdan. 

Kao u svakoj plemenskoj organizaciji postoji kult predaka. Djeca uzi- 
maju kao svoja prezimena imena oca, djeda i t. d., da bi uspomena na 
čitav rod predaka ostala čvrsta. Kad se spomene sin, spominju se i otac, 
djed i više predaka rodovske loze. Poradi toga obitelji imaju posebne 
vlastite obiteljske grobnice. Bogatije obitelji i imućniji pojedinci sami, 
još dok su živi, nastoje da sebi i svojima podižu sjajne spomenike. Grob- 
nice se izrađuju u kamenu, da ne bi zemlja doprla do tijela mrtvaca. 
Ako ima u takvoj grobnici više lješeva, koje zemlja ne rastvara. tako da 
grobovi zaudaraju, posipaju se, da bi se zatvorili, vapnom, tako da se 
grobovi bijele: pobijeljeni grobovi. 

U svećenička plemena ulazili su i suci, pjevači, muzičari, starci, obred- 
nici pri žrtvama i bolničari. Vlačić sve te podjele naziva redovima (»pro- 
cul dubio diversissimi ordines illorum fuere«). 

Svećenički redovi održavali su škole? od studenata i učenjaka raznih 
naroda onakve, kakve su postojale poslije u Rimu, koje su tamo kardi- 
nali progutali i kakve sada (t. j. u XVI. stoljeću) postoje u Parizu.“ Ta- 
kve su bile i škole proroka ne samo u Jeruzalemu, nego i rasute! po či- 
tavom Izraelu. Od njih su nastale sekte: saducejska, farizejska, eseovska, 
nazarenska i prije toga rehabitska. 

Društveni odnosi među profanima: jedni su bili bogatiji, drugi siroma- 
šniji, neki su bili robovi, drugi putnici i prosjaci, neki su bili potomci 
stranih naroda. Bili su jedni stočari, drugi ratari, treći vinogradari. Bilo 


#5 »Peregrinus ... etiam plerumque aliquid triste ac aeromnosum in se includit«. 
Clavis I, 894. 

š%* »qui nec soli haereditatem eis habere aut emere licebat: utpote quod tantum 
Israelitis erat divisum.« Clavis I, 894. 

31 »tum et odio habebantur«. Isto mjesto, 894. 

5 >Ob peregrinorum igitur miseriam, Deus eos saepe connumerat viduis, pupillis 
et Mae et aliis omni ope praesidioque humano destitutis, eorumque se patronum 
et defensorem esse, profitetur«. Isto mjesto 894. 

% »Varia collegia studiorum et doctorum«, II, 599. 
*% »ex omnibus gentibus, non minus quam postea Romae, quae jam a Cardinalibus 
devoratae sunt; et nunc Parisiis«. II. 599. 

je vojnika, trgovaca, književnika i upravljača. Uza sve to u početku među 
njima nije bilo one oštre klasne podjele (Vlačić kaže, podjele na [dru- 
štvene| redove): na optimat, knezove, vlastelu i peie Sve je to urak 
đeno kasnije, za kraljeva i od kraljeva.“! 

9. Vlačićevo uspoređenje geografije zemlje, koju opisuje po izvorima, 
a da u njoj nije bio, ima čitaocima, koji također nisu bili u Palestini 
i ne će tamo doći, da učini sliku života tamo bliskom, upozoravajući i na 
one detalje i elemente, koji su njima poznati. Sva uspoređenja Vlačić 
uzima iz svoga vlastitog iskustva, pošto je došao do spoznaje, da je ono, 
što u izvorima stoji o toj dalekoj maloazijskoj zemlji, do koje je tada 
bilo nemoguće prodrijeti, sad istovetno s pojedinim istovrsnim geograf- 
skim elementima onih predjela, kroz koje je on prošao i koji su njemu 
dobro poznati, sad različito od prirode poznatih zemalja, sad suprotno 
nekim elementima u tim zemljama. Poradi toga uspoređuje morfologiju 
Palestine sad sa predjelima Istre, sad s predjelima Njemačke, klimu s 
klimom Istre i Italije, naravi ljudi s naravima ljudi na evropskom jugu, 
hranu, odijevanje i privrednu' djelatnost isto tako. 

Ali kad Vlačić u tim uspoređenjima navodi ono, što dolazi iz njegova 
iskustva, iz onoga, što je on vidio i doživio u Istri i u Njemačkoj, njegov 
navod postaje svjedočanstvo savremenika, važno za historijsku geogra- 
fiju, ekonomsku geografiju, ekonomsku historiju i etnografiju. 

Vlačić se stalno vraća istim osnovnim teoretskim postavkama: razne 
zemlje i narodi imaju neke stvari zajedničke 1 iste, druge stvari posebne 
i specifične. Potrebno je pronalaziti i uspoređivati ono, što je jednako 
i ono, što je različito. Dva područja mogu biti posve slična, skoro ista. 
Ravnični položaj i obilje oborina, koje ne otječu, i hladna klima stvaraju 
močvarne predjele: Poljska, Litva, Letonija (Livonija) i Rusija (Mosko- 
vija) zbog stalnih močvara i jezera imaju predjele, koji se nikad ne isu- 
šuju. U tim predjelima rastu močvarne trave u izobilju i duboke i stare 
šume. To su sjeverne ravnične, močvarne pustinje, nastale zbog preobilja 
vode.“ Ti se krajevi mogu međusobno uspoređivati zbog elemenata, koji 
su im svima zajednički. 

Isto tako imaju južni krajevi, krajevi sredozemnomorski, brdoviti, ka- 
meniti, gdje zemlja propušta vodu, gdje ima malo oborina, gdje oborine 
brzo ishlapljuju, zajedničke osobine i oznake, koje dolaze od istih, srod- 
nih ili sličnih geoloških, morfoloških i klimatskih uvjeta. U Judeji, u 
Maloj Aziji, u Africi, na Sredozemnome moru nastaju neobrađena po- 
dručja i pustinje zbog oskudice vlage i pjeskovitosti tla.#3 

Zajedničko tim južnim područjima je propusnost tla, niski stupanj 
oborina i jaka vrućina. 


! »Non fuerunt alioqui, initio, inter eos alii ordines, Optimatum Principium, Nobi- 
liam aut Plebejorum; qui tamen postea a Regis constituti sunt«, Il, 599. 

* »Sicut in Septentrionalibus locis, ut Polonia, Lituania, Livonia et Moscovia, ob 
nimias paludes et stagna multa loca non coluntur. Quare in hisce septentrionalibus 
desertis, crescunt non tantum multae palustres herbae; sed etiam arbores, in maxima 
copia«, Clavis II, 586. 

5 »Deserta in illis regionibus maxima ex parte fuerunt inculta, ob inopiam aqua- 
rum et simul arenositate«. Isto mjesto, 585. 

Uspoređujući sjever i jug, posebne geografske uvjete sjevera i posebne 
geografske uvjete juga, vidi se, kako je na sjeveru sve pod utjecajem 
preobilja vlage, na jugu sve pod utjecajem oskudice vlage. Sva vegetacija 
i fauna, bilje, drveće i životinje podložne su tim uvjetima. Privređivanje 
ljudi također je zavisno od tih specifičnih, nesuglasnih, suprotnih uvjeta. 


I Vlačićevo je pravilo: »Na jugu nastaju pustinje zbog nedostatka vlage 
i preobilja topline, suprotno tome na sjeveru, zbog nedostatka vrućine 
i preobilja vlage«.“ 


Iz te različitosti prirode onih predjelatš u uspoređenju s njemačkom 
prirodom (jer je knjiga namijenjena Nijemcima), treba razumjeti opise, 
koji bi inače sjevernjacima, ako ne bi uočili, da je priroda tamo posve 
drukčija nego kod njih i suprotna njihovoj, izgledali smiješni i metafore, 
alegorije ili uspoređenja nerazumljivi: da.su bila sreina vremena, kad su 
šikljali izvori vode u pustinji, puna vode jezera, a hrast i jela su tamo 
rasli. Na sjeveru se ne može razumjeti, kakva je to sreća, kad proteku 
izvori, napuni se sve vodom, raste hrast i jela, jer svega toga ima tamo u 
izobilju i posve su svakidašnje stvari.46 


Vlačić se zadržava i više na pustinjama. Takve pustinje u Aziji i u 
Africi spominju još stari klasični rimski pisci, jer su u njima rimske 
vojske dolazile u opasnost od žeđe i žege (»sili ac aestu sunt periclitati«), 
a nekad su zbog toga i izgibale. Ali sve pustinje nisu bile posve puste. 
Bilo je u njima na mjestima šuma. A iamo, gdje je Ivan propovijedao, 
Zaharija živio, i Joab imao svoju kuću, bilo je u pustinji sedam gradova. 


Priroda nije u svemu različita, nego je u nečemu i istovetna. Visoke, 
osamljene stijene, sa širokim glavicama na vrhu, na glavici grad, kakvih 
ima u Arabiji i u Judeji, — na takvoj je stijeni kaže Vlačić, sagrađen ple 
meniti grad Arabije Petra, — nisu specifičnosti ni Judeje, ni Arabije. Ta- 
kve su stijene i na njima utvrđeni gradovi bili Eta, kamo se bio zaklonio 
Samson, takva je bila Rimmon, kamo su se zaklonili ostaci od šest sto- 
tina Benjaminovaca, Njih ima u Njemačkoj i drugdje. Takva je stijena, 
i na njoj grad, Kala na Sali, nedaleko Jene. Kala je dobila ime po svojoj 
ljepoti, Sala, zbog vinorodnosti svoga područja, nazvana je hebrejskim 
imenom. Grad se diže iznad rijeke na ogromnoj živoj stijeni. (Vlačić je 
poznavao Kalu, ne samo izvana, zbog toga, što je živio u Jeni četiri go- 
dine ili nešto više od toga, nego i zbog toga, što se u gradiću na visini 
skrivao kod pastora u onim noćima punim nemira i bez sna, kad je iz 
Jene bježao, kao i onda, kad je s protivnicima pregovarao o izmirenju i 
tu na visini čekao i uzalud čekao povoljne glasove.) Takva osamljena 
stijena, kaže Vlačić strši i posred Rajne kod većeg katarakta blizu Schaf- 


44 »Possis uno verbo dicere: deserta meridionalia oriri ex defectu humiditatis et 
abundantia caloris: contra septentionalia, ex defectu caloris et abundantia humiditatis«. 
Isto mjesto, 586. 


45 »diversitas naturae illorum locorum«, 586. 


46 »Talium enim rerum nimia copia est in hisce locis, at in illis, summa ut dixi 
inopia«, 586. 

hausena, koja tu stoljećima odolijeva nasrtajima vode i leda i čudo je 
veliko, da se odupire takvoj sili i da već nije odsječena? 

U. Njemačkoj ima predjela, gdje i vinogradarstvo napreduje, kao što 
ima mjesta, gdje ga nema. Rašireno je na brežuljcima uz Rajnu, Majnu. 
i Nekar, t. j. ha krajnjem zapadu Njemačke, a nema ga ni na Labi, ni'na 
Vezeri, ni na drugim rijekama Njemačke. 

U Njemačkoj, kaže Vlačić, u njegovo vrijeme, t. j. sredinom 16. sto- 
ljeća, vode zajednički na pašu krave i koze, koje pripadaju svima u mje- 
stu. Kad se vraćaju s paše i prolaze kroz mjesto, te krave i koze odvajaju 
se same od stada i same nalaze put kući, a da im ga nitko ne pokazuje.“ 
Sve je to u njemačkim gradovima (»in civitatibus«), i to ne samo ma- 
njim, nego i većim, »gdje i ljudi ponekad zablude u labirintu ulica, a sto- 
ka ne zabludi«. Iz tog Vlačićeva opisa vidi se ne samo to, što on hoće 
da potvrdi, t. j. da po izreci Pisma magarac ili govedo poznaje gospodara 
i kuću, nego za ekonomsku historiju i ekonomsku geografiju njegov opis 
čini svjedočanstvo suvremenika o životu u tadašnjim većim, velikim i 
najvećim njemačkim gradovima po broju stanovništva. U njima postoje 
još stanovnici, koji se bave poljoprivredom i stočarstvom, a i zanatlije i 
trgovci nisu se još otkinuli od poljoprivrednostočarske podloge. Vlačić 
je prošao kroz sve veće njemačke gradove i njegovo svjedočanstvo ne 
zasniva se na slučajnome. Isti fenomen potvrđuje i Trubar za gradić 
Kempten, u kojem je živio i bio pastor (u pismu o Stipanu Konzulu). To 
nam pomaže, da lakše možemo razumjeti, kako je Magdeburg, u kome je 
Vlačić vodio otpor protiv cara i velikog feuda u njihovu pokušaju pri- 
silnog unijaćenja protestanata (1550-1551) sa svojih 40.000 stanovnika 
mogao godinu dana izdržati opsadu vojske Morica Saskog. Seljaci su u 
gradu imali krave, koze i svinje, dopremili su u grad stočnu hranu, klali 
su stoku, jeli su suho meso i kobasice i mogli su duže izdržati. (Prije po- 
četka opsade, Vlačić, koji je bio slab na želucu, izražava bojazan, da li će 
i on moći kao i drugi živjeti u opsjednutom gradu »od njemačkih ko- 
basica«.) 

Interesantno je i drugo Vlačićevo svjedočanstvo, da su se u njegovo 
vrijeme u brdskim predjelima Jene i u Thiringiji mnogo upotrebljavali 
magarci za prijenos tereta, tamo gdje su putovi strmi ili kameniti.? 

I jedno Vlačićevo sjećanje na put u karavani između Mletaka i Nje- 
mačke: da konji ne bi svraćali s puta, da bi dohvatili travku s teretom, 
koji nose na sebi, stavljene su im brnjice na usta. Tako bi išli ne zaustav- 


7 »Similis petra eminet in medio Rheni, in cataracta majore, prope Schafhusium: 
quam tot seculis, tanto impetu aquae et glacisi, ingenti vi impingentis, non abscissam 
esse, plane miraculum est.« Isto mjesto. 584. 

48 »Hic enim (in Germania), cum vaccas et capras in civitatibus habeant, reverso ex 
pascuis toto grege, sponte sua quaeque suorum herorum domos, nemine mosirante re- 
petuni«. Isto mjesto, 580. 

4 »etiam in frequentioribus et amplioribus civitatibus, ubi homines aliquando via- 
rum labyrinthis decipiuntur«. Isto mesto, 580. 

% »Sicut et Thuringia, Jenae, asinis ob loca montosa multum utuntur«. Isto mjesto, 


588. 

ljajući se jedan za drugim. Vlačić kaže, da to vidimo na putu u Alpama 
i drugdje (»sic videmus in Alpibus et alibi«). 

Uza sve srodnosti, sličnosti i istovetnosti, postoje geografske i eko- 
nomske specifičnosti juga. Sredozemnog mora, Male Azije, koje treba 
uzeti u obzir, da bi se razumio odraz, koji te specifičnosti dobijaju u 
književnosti (u zavjetnim knjigama kao i kod Homera). 


Izreku: »i loze se ovjenčaše drvećem«5! ne će razumjeti ne samo Ni- 
jemci iz istočne Njemačke, gdje nema vinograda, nego ni Nijemci vino- 
gradari iz zapadne Njemačke. Ta i takva mjesta, koja se nalaze u pje- 
sničkim djelima i u drugim dobrim grčkim i latinskim piscima, mnogo 
će lakše razumjeti na pr. oni, koji poznaju Italiju i koji su takve stvari, 
radnje i postupke tamo vidjeli.*? (Dodajući tu opasku, Vlačić je propustio 
da objasni onu lijepu izreku, koju je sam istakao: i loze se ovjenčaše dr- 
većem i da od izreke izradi sliku: kako se loza sljubljuje uz drvo, veže 
se uz drvo, penje se i grana po njemu, penje se uz maslinu, šest, sedam 
ili više metara visoku, sve više gore prema suncu i nastaje simbioza iz- 
među drveta i loze, koju u Vlačićevu kraju zovu loznica. I ta je loznica 
bila sastavni i bitan dio stare vinogradarske tehnike u svim zemljama 
Sredozemnoga mora, pa i u Dalmaciji, na otocima i u Istri. Živo drveće, 
brijest i topola, u 20. stoljeću i njegovoj drugoj polovini primjenjuju se, 
ma da na mnogo savršeniji način kao sredstvo vinogradarske tehnike, 
koja omogućuje rast loze u visinu i stvaranje, na protegnuioj žici ne sa- 
mo dva ili tri, nego i sedam ili osam redova jedan iznad drugoga, tako da 
jedna loza u dobroj zemlji i gdje ima vlage daje 30, 40, 50 i više kilo- 
grama grožđa u otvorenom vinogradu.) 


To je ono konkretno, što stoji iza riječi, to je priroda stvari (natura 
rerum). 


Tako i svi oni simboli kršćanstva, koji se osobito javljaju u Novom 
zavjetu, a dolaze od mediteranskog primorja od dodira sa morem, od 
života na moru i od zanimanja na moru, postaju nerazumljivi, ako se ne 
Shvati sadržaj riječi i priroda stvari, koju riječ označuje. Tko ne razu- 
mije plovidbu, ne će moći da ima nikakvu predstavu o tome, što znači 
izraz: sjediti uz ručicu krmila (»ad elavum sedere«), što je šantina (dvo- 
dno na brodu, sentina), što jarbol (»malus«), što uznemireno more, što 
bura, što brodolom, sidro i razne druge pomorske stvari. Vlačić zna, ma 
da se na tim primjerima ne zadržava posebno, jer oni čine samo ilustra- 
ciju njegove problematike o razumijevanju prirode stvari, koliko je od- 
govorno sjediti ili stojati uz ručicu krmila, koliko empirijskog iskustva 
zahtijeva takav posao na uzburkanom moru i pri vjetru, kad su jedra na- 
peta, i kakvu odgovornost za sudbinu broda, ljudi i tereta stvara takva 
funkcija. . 


51 »Vites maritare arboribus«, 577. 


5? >Plurima prefecto in Poetis, aliisque bonis authoribus Graecis et Latinis multo 
rectius intelligent, gui in Italia versati sunt ... variasque ibi res ac mores viderunt«, 


517. 

Tako je i s drugim pojavama prirode i gospodarstva. U bibliji se toliko 
hvali hladovina, izdižu se zasjenjena mjesta i potoci, hvale se oblaci, što 
osvježuju zrak, vjetrovi, što ublažuju sparinu, kamenje, što strši u visi 
daje zaklon od sunca, da se ta mjesta ne mogu razumjeti bez poznavanja 
prirode predjela i neba,% gdje je sve to prikladno. Sparina je takva, da 
sve očekuje osvježenje, bilo da dolazi od hladovine ili od oblaka, ili od 
daha povjetarca, ili od vode, ili od kiše, ili dapače od rose. 

Zbog vrućine tamo mnogo ranije nego drugdje sazrijevaju usjevi i plo- 
dovi, kao jabuka, grožđe i drugi plodovi. Ova se razlika opaža i u poje- 
dinim predjelima Evrope, pa i u Njemačkoj i Italiji. 

Toplina predjela čini, da su sve pojave u zraku i oborine tamo mnogo 
žešće, kao što je također poznato, da su grmljavine i bljeskovi, grad, na- 
gle oluje i pljuskovi u Italiji mnogo žešći nego u Njemačkoj. Sve je to 
u Judeji još žešće,5“ 

Od tih prirodnih uvjeta i od te žestine nastale su metafore o bujicama 
Belijalovim (a Vlačić tumači u rječniku Ključa, I, 72, da to znači bijesno 
nasrtanje čitavog svijeta i uz njega još i đavola i svih podzemnih, čo- 
vjeku nesklonih sila), o silnim poplavama, o šumu velikih voda, o dubo- 
kom blatu. Svega toga ima u bibliji, osobito u Prorocima i psalmima. 

Ali i Homer, kao Azijat, koji nije daleko od neba i sunca judejskog, 
ima dosta posve sličnih izreka i uspoređenja. Dobro bi učinio onaj, koji 
bi ih skupio i usporedio sa sličnim mjestima u govoru Pisma. 

Ali i drugi grčki pisci, kaže Vlačić, ne samo Homer, obrađuju iste mo- 
tive i imaju iste slike 1 uspoređenja. T kao drugi primjer, uz Homera, 
navodi Pindara. 

6. Mnoga se uspoređenja odnose na Istru. Vlačić je zove Istrom, svo- 
jom domovinom, na jednom mjestu i svojom najmilijom domovinom. Sa- 
mo u jednom stupcu (592 izdanja 1628.) Ključa tri puta navodi Istru. 
Uspoređuje morfologiju, klimu, zanimanje, vršidbu, hranu, 

Već u odjeljku »o govoru i glasovima, koji se odnose na naravi i pri- 
rodu (»ingenium naturaque«) ljudi i predjela« u prvoj raspravi drugog 
dijela Ključa, i odmah u početku Vlačić navodi primjere, kako ima istih 
pojava u Judeji i kod Židova, kao kod Grka'i Rimljana, kod Hrvata i kod 
Vlaha, da takvih pojava kod Nijemaca nema, Žalost su pokazivali sta- 
novnici Judeje kao i Grci i Rimljani: muškarci su u žalosti brijali kosu 
i bradu, ležali su na grobu, kao da su i oni mrtvi, stavljali su prah na 
glavu, polijevali su mrtve mirisima, ponekad su i spaljivali mrtve i ležali 
su u njihovu prahu, obavijali su se u nabore odjeće i gestikulirali su, a i 
naricali su za mrtvima. 


58 »Hanc naturam loci et coeli, nisi quis probe noverit et expenderit«, V. 583. 

54 >Ex hoc eodem loci fervore accidit, ut omnia meteora sint illic vehementiora: ut 
notissimus est fulgura et fulmina, ac grandines, subitosgue turbines, pluvias et tempe- 
states, esse multo violentiores in Italia, quam in Germania. Longe vero importuniores 
ac impetuosiores sunt in Judaea«. II, 583. 

55 »Homerus, ut homo Asiaticus, et non valde dissimilis coeli et soli Judaico, pluri- 
mas prorsus similes phrases et similitudines habet. Quas, si quis cum Scripturae ser- 
mone conferret, non malam operam navaret«. Clavis II, 585. 

Važna je tehnika rada (»mentio artium«), kaže Vlačić, koja je druk- 
čija tu nego drugdje. U Judeji su vršili govedima baš kao Vlasi i Hrvati.5# 
Da bi bilo jasno, da se usporedba odnosi na Hrvate i Vlahe u Istri, Vlačić 
istu tvrdnju ponavlja pet sto stupaca dalje: U Judeji se vrše govedima, 
kako to rade u mojoj domovini novi doseljenici Vlasi.57 A da bi izradio 
sliku vršidbe, za one, koji nisu vidjeli, kako se govedima vrši, Vlačić 
opisuje ono, što je u Istri vidio: Gumno je ograđeno, pržinasto tlo po- 
krije se snopovima, a preko snopova gaze goveda, koja se tjeraju okresa- 
nim kocima.? 

I istarske geografske predjele Vlačić uspoređuje s judejskima. Neke 
su doline u Judeji pitome, plodne i obrađene, druge su jako duboke, pu- 
ste, gluhe, neobrađene, samo su u njima šume i guste šikare. Iz njih pro- 
bija groza i strah." »Posve takva je draga rijeke Raše u mojoj domovini, 
gdje je, po Pliniju, granica Italije«.$ Vlačić svakako piše i tu ono, što je 
doživio: jezu i strah u dubokom, močvarnom, malaričnom, neobrađenom 
i nenastanjenom kanjonu Raše, kako je u njegovo doba i sve do 1930. 
izgledao, od današnjeg grada Raše, pa u polukrugu, kojim ide današnja 
željeznička pruga. Još i sada, kad je dno drage iskrčeno, isušeno, sani- 
rano i obrađeno, pogled, koji se pruža od Frančića ili Turina niz strme 
obronke u dubinu, izaziva nelagodnost. 


Uspoređenja s Istrom u stupcu 592 Ključa odnose se na vršidbu, na 
zanimanje stanovništva i hranu. 


Zanimanje stanovništva u Judeji u stoljećima prije naše ere, u homer- 
sko doba, zatim i u Hristovo doba Vlačić uspoređuje s onim zanimanjima, 
koja je vidio i doživio u Istri u doba svoga djetinjstva i mladosti, t. j. 
petnaest stoljeća poslije Hrista i dvadeset ili više stoljeća poslije homer- 
ske epohe. Vlačić ne čini nikakve rezerve u uspoređivanju tako raznih 
historijskih razdoblja. Raška draga njegova djetinjstva čini mu se nepri- 
stupačna, nedokučiva, gluha i jeziva kao i duboki ponori u Judeji, koje 
biblija naziva »uvalom sjene smrti«. Tehnika obrade zemlje, vršidba go- 
vedima i mlaćenje cjepovima u Istri u njegovo doba, isti su kao u Judeji 
u Mojsijevo ili u prednjoj Maloj Aziji u homersko doba. Priroda ista, 
proizvodna sredstva u poljoprivredi ista, stočarstvo isto. Priroda, zemlja, 
nebo, oborine, vjetrovi, sunce, oskudica vlage, sve je isto u svih prohu- 
jalih petnaest, dvadeset ili dvadeset pet stoljeća. 


5% »Sicut et Vallachi et Crabatae«. Clavis II, 44. 

#7 »Triturarunt bobus sicut in mea patria Vallachi advenae«, Clavis II, 592. — Ma da 
na prvome mjestu spominje Hrvate i Vlahe. a na drugom samo nove doseljenike Vlahe 
u Istri, t. j. doseljenike iz njegova doba, t. j. prve polovine 16. stoljeća, odnosi se i 
jedan i drugi podatak na Istru. U Istri se vršilo govedima ne samo u 16. stoljeću nego 
iu prvoj godini 20. stoljeća. Može se reći, da su sve do 1920. svi Hrvati Istre vršili 
govedima. Na otoku Krku na isti se način vrše govedima i u drugoj polovini 20. 
stoljeća. 

5% »quos (bobus) intra sepium constrata manipulis, stimulis, agitant«. Il, 592. 

5% »Aliae (valles) fuere admodum profundae ac vastae, sylvis et dumis refertae; 
eoque intus tetrae et horrendae«. II, 585. 

$% >Talis plane est vallis Arsiae fluminis, in mea patria: qui est plinio terminus 
lialiae«. II. 585. 

U Judeji su stanovnici ili stočari, ili ratari, ili vinogradari. Maslina i 
smokva su dopune tim osnovnim poljoprivredno-stočarskim zanimanjima. 
Posve tako je i u njegovoj domovini, a tako je u mnogim predjelima 
Italije. : 

Kuhanim jelima i raznim pripremljenim jelima u raznim zdjelama Ju- 
dejci su se služili mnogo manje, nego stanovnici sjevernih područja (Ev- 
rope). Mnogo se jelo onako, kako je zemlja dala, svježe i suho grožđe, 
sir, mlijeko, ulje, med i slično. Često samo kruh i voda. Možda se nekad 
dodavao uz kruh sir, mlijeko ili smokve. Voda onim ljudima više prija, 
nego što bi prijala sjevernjacima: oni su bili kolerični i stanovali su u 
vrućim i sparnim predjelima, a voda je ublaživala pretjeranu upaljivost 
i razdražljivost. » Takav način ishrane mnogo se upotrebljava i u [stri, 
mojoj najdražoj domovini«.# 

7. Posebnu pažnju zaslužuje Vlačićeva obrada sredine i uvjeta, u ko- 
jima je stvorena potrošačka komuna u Jeruzalemu u prvom stoljeću naše 
ere. Vlačić ne upotrebljava termin potrošačka komuna (taj je termin naš 
i on odgovara stvarnosti), nego samo komuna ili tačnije: zbog čega su 
neki kršćani u početku u Jeruzalemu svoju imovinu predavali zajednici. 
Prvo su to bili neki kršćani, neka grupa kršćana u Jeruzalemu, ne svi 
kršćani. Zatim ta je grupa kršćana predavala zajednici svoju imovinu, 
svoja dobra, t. j. ono, što je svaki od njih individualno prije stekao ili 
naslijedio. Uzrok za takvo predavanje pojedinačne imovine zajednici i 
rukovanje u zajednici tom imovinom, koja je postala zajednička, Vlačić 
proučava u vezi sa geografskim, ekonomskim i društvenim značenjem 
elementa mjesta (locus). 

Uzroci stvaranja zajednice imovine i zajednice potrošnje te imovine 
bili su prema Vlačiću ovi. Prvi je razlog u tome, što su ti kršćani bili 
progonjeni i bili su u strahu, da će im progonitelji oduzeti imovinu. Po- 
radi toga davali su je u zajednicu, da bude korisna kršćanima i ne prijeđe 
u vlasništvo neprijatelja.“ Drugi je razlog bio u tome, što se u Jeruzalem 
steklo mnogo kršćana iz najudaljenijih krajeva radi religioznog kulta i 
da uče evangelijska učenja. Kad su došli tamo, a nisu imali ni zanimanja 
ni prihoda, morala ih je izdržavati zajednica.# Treći je razlog bio, što je 
čitavo to mnoštvo kršćana, muškarci i žene, postalo gomila, koja je pot- 
puno ličila na skolastičku gomilu, sva predana proučavanju teologije. 


$1 »Sicut in mea patria et multis locis Italiae«. IL, 592. 

5 »Saepe etiam solo pane et aqua (in victu usi suni); ac forte vel caseo, vel lacte, 
vel ficibus epulati sunt. Hinc talis victus crebra sit mentio. Multae etiam voces ac 
phrases inde sumptae sunt: Comedere cum aliquo panem: Dare alicui suum panem et 
aquam. Convenit vero aqua illis hominibus melius quam Septentrionalibus ut illae ni- 
miae inflamatones salubriter sint aqua temperatae. Quod genus victus etiam in Istria, 
mea dulcissima patria, multum in usu est«. IL, 592. 

#3 »Jerosolimae intio Christiani aliqui sua bona in commune redigebant«. Clavis 
JI, 35. 

54 »Quod alioqui eis auferebantur a persecutoribus«. Isto mjesto II, 35. 

% »qui necessario sustentari debebant a fratribus«. Isto mjesto, 35. 

% »gquod iotu illa turba, viri et mulieres, erat veluti quaedam scholasticorum turba; 
tota in studium Theologiae intenta«. IL 35. 

Svi su se spremali, čim steknu neka znanja, da odu odatle ma na koju 
stranu, ma u koju zemlju, da vrše propagandu, da naučavaju ono, što su 
naučili.#7 Takvi kršćani, koji su se posve predavali propagandi evange- 
lijske doktrine i u tom poslu kretali se iz zemlje u zemlju i iz mjesta u 
mjesto, niti su mogli da se posvete svojem imanju, — oni koji su takvo 
imanje imali, — niti su mogli fizičkim radom svojih ruku zarađivati, da bi 
se prehranili. Kad su odlazili, nisu imovinu mogli sobom ponijeti.# 

Nešto je u tom pravcu prodaje nekretnina i davanja novca utrženog 
od njih u zajednicu utjecalo i Hristovo proročanstvo o propasti Jeruza- 
lema i uništenja čitavog njegova stanovništva. Mnogi, koji su u to proro- 
čanstvo vjerovali, bili su tim više spremni da prodaju imanja na području 
grada i da krenu u agilaciju za evanđelijsko učenje na drugo mjesto.# 

Usto, bogatiji kršćani smatrali su, da imaju pomagati siromašnije. Vla- 
čić ima za ovaj motiv nešto blažu i drukčiju formulaciju, da ne bi izlazilo, 
da su prvi kršćani smatrali, da je za spas njihove duše potrebno činjenje 
dobrih djela, šio bi bilo suprotno i Lutherovu i Vlačićevu učenju. Zbog 
toga on tu samo kaže, da je motiv stvaranja zajedničke imovine mogao 
biti i taj, što se na nekom mjestu moglo naći više braće (t. j. kršćana), 
koja nisu mogla steći i pribaviti ono, što im je bilo potrebno za život. 
Zbog toga su bogatiji za takve siromašne grupe kršćana trošili svoje, ma- 
kar i sve svoje." (Nisu činili, prema tome, dobra djela radi dobrih djela 
i radi spasa, nego su činili dužnost kao pripadnici crkve da pomažu sla- 
bije crkvene grupe, sve u interesu crkve i religije.) 

Vlačićeva analiza mjesnih uvjeta i sredine izgrađena je na osnovnoj 
pretpostavci, koju on i izričito ističe: na promjenljivosti uvjeta života i 
promjenljivosti sredine (»locus, euius ratio variat«). Sve navedene okol- 
nosti bile su historijske, prolazne i promjenljive. One se nisu nigdje 
stekle onako kao u Jeruzalemu. Privremena, kraikotrajna potrošačka ko- 
muna prvih kršćana tamo bila je rezultat sticaja takvih okolnosti na jed- 
nome mjestu. 

8. Posebnu pažnju posvećuje Vlačić pojmu rada i gledanju na rad bi- 
blijskih spisa i klasičnih pisaca. On je sam bio neumoran, možda i pretje- 
rano zanesen radnik i sav predan radu za čitav svoj muževni vijek. Po- 
sljednje godine života izdao je osam spisa. Pisao je, sve dok je mogao 
stajati na nogama, u zanosu da služi stvari, u koju je vjerovao. Zbog toga 
je ono, što je napisao o radu, važno, kako za ocjenu rada u Starome vi- 
jeku, za religioznu i filozofsku ocjenu rada, tako i za njegovu vlastitu 


$7 »ut brevi, postquam aliquantulum profecisset, abiret in quaseunque terras, do. 


cendi gratia«. IL, 35. 

#8 »Quare nec, qui habebant possessiones, poterant illis colendis vacare; nec, qui 
nihil habebant, poterant manuariis operibus vacare, unde victus lucrarentur. Et deni- 
que, quia cito erat illinco allio migraturi, quid ibi cum immobilibus bonis agerent«. 
UH, 35. 

$ »Forte etiam multos movit prophetia Christi de devastatione Jerosolymae et to- 
tius illius gentis, ut tanto libentius sua venderent«. IL, 35. 

7% >Si adesse major fratrum copia aliquo loco. nec possent necessaria aquirere, te- 
nerentur ditiores vel omnia sua in eos impendere«. II, 35. 

ocjenu: što je njega nosilo i upravljalo u radu. Ekonomskoj geografiji 
gledanje na rad služi za razumijevanje ne samo kretanja proizvodnje i 
proizvodnog procesa, oruđa i proizvodnih odnosa, nego i dinamike eko- 
nomskog razvitka neke određene zemlje u određenoj epohi. 

Vlačić dodiruje pojam rada i njegovu problematiku na mnogim mje- 
stima. Ima nekih izvanrednih ekonomskih misli i u njegovim neobjavlje- 
nim rukopisima u Wolfenbiittelu. Među njima postoji i njegova misao 
zabilježena njegovom rukom u konceptu plana jednog njegova rada, koji 
ima da izradi: »Seljak, koji radi, mora prvo znati o plodovima«.7i To 
znanje proizvođača o plodovima svakako obuhvaća dvoje: i znanje, ka- 
kve će plodove donijeti njegov rad, i znanje, što će biti s plodovima nje- 
gova rada. 

I jednu drugu misao kao maksimu Vlačić oštro ističe: »Rad, koji je 
uporan, savlađuje sve, i onome, tko ima volju, nije ništa teško«.7? 

Iscrpnije je obradio Vlačić starozavjetni, kršćanski, antički i svoj po- 
jam rada u rječniku Ključa, t. j. u prvom dijelu uz termin: rad (labor), 
stupac 520 i 521 prvoga djela »Ključa«. 

Pozivajući se na Aristotela, koji obilježava rad kao aktivnost ili posao 
izvršen s naporom, i na Cicerona, koji označuje rad kao težu i naporniju 
djelatnost tijela i duha, — a duh nije drugo do misao — Vlačić zaključuje, 
da se pod radom razumije korisna djelatnost povezana sa naporom, koji 
ona izaziva.?3 Tome značenju pridolazi, kaže Vlačić, drugo, koje se svodi 
na samo proširenje drugog dijela toga užeg pojma. Po tome tumačenju 
rad znači samo napor, tjeskobu, trud i nesreću.“* Taj drugi pojam upo- 
trebljavaju i latinski pisci, i njima raditi (laborare) znači ili bol ili borbu 
protiv zapreka. Raditi u smislu biblije, znači također nešto izvršavati 
s najvećim poteškoćama. Rad i bol (i ispraznost) često se sjedinjuju. 
Mjesta u bibliji označuju rad i kao napornu i trudnu djelatnost i kao na- 
por i bol i muku bez rezultata. U psalmima se govori o starcima, koji 
prežive 80 godina, da njihovo vrijeme i nije drugo do rad ili bol (što je 
isto) ili ispraznost. Kad se u bibliji tvrdi, da su Egipćani radili, da piju 
vodu iz rijeke,'* može to mjesto imati dvostruko značenje: ili da su s ve- 
likom odvratnošću bili prisiljeni da piju one pokvarene vode? ili da su: 
s najvećim poteškoćama kopali nove bunare, tražeći podzemnu vodu? 
(koja bi bila povezana s riječnom vodom). Činiti da netko radi (»labo- 
rare facere aliquem«) ne znači drugo, do nekome nametati tešku muku 


71 »Laborantem agricolam oportet primum de fructibus percipere«. — Sign. 741, 4, 
fol. 96. Wolfenbittel. 

72 »Labor omnia vincit improbus et nihil est difficile volenti«. Clavis, II. 

73 »Completitur ergo tum utilem actionem, tum et eius molestiam«. Clavis 1, 520. 

74 »hac vox et tantum posteriorem partem retinens, solam molestiam, anxietatem et 
onus mali«. Isto mjesto, 520. 

75 »Qua significatione et Latini utuntur, cum eis, Jaborare, aut aegrotare. aut cum 
odversis conflictare, significat«. Isto mjesto, 520. 

78 »Laborabunt Aegyptii ut bibant aquas & flumine«. Isto mjesto, 521. 

77 »id est, magnam cum nausea coguntur uti illis corruptis aquis«, 1, 521. 

78 »aut etiam summa difficultate sibi novos puteos fodient, quaerentes aquam«. Isto 
mjesto, 521. 

i dovoditi ga time u poteškoće. Raditi čekićem znači prosto kovački po- 
sao ili posao radnika. U tome slučaju rad znači samo ono prvo, djelatnost 
tijela i misli, bez primisli nesreće, koje drugi pojmovi rada sadržavaju. 

Ali rad, kaže Vlačić, označuje, i to ne rijetko, i nešto, što je dobro, 
dobre stvari, rođene u mučnom radu.?? U psalmu se tvrdi: ako budeš jeo 
plod rada svojih ruku, sretan si i bit će ti dobro.5% 

Prema tim oznakama rad je imao trostruko značenje: prostu djelat- 
nost tijela i misli (danas bismo rekli prema savremenim tekovinama na- 
uke: djelatnost mišičja, mozga i živaca), oznaku boli (a to je prisilja- 
vanje sebe na trošenje energije i substance mišičja, mozga i živaca), koja 
se potencirala do oznake nametnutog tereta i nesreće, i na kraju oznaku 
pozitivnu, religiozno-moralnu ili filozofski moralnu, na kojoj je toliko 
gradio Tolstoj u starim svojim danima pojam ljudske sreće: jesti ono (ili 
odijevati se i obuvati u ono), što si stvorio svojim rukama. 

Sve te tri oznake rada, koje Vlačić prikazuje, čine antički, starohe- 
brejski (t. j. starozavjetni) i starokršćanski pojam rada. Antika i klasika 
utemeljavajući pojam rada na sistemu rada robova, koji su obrađivali 
zemlju, radili u zanatlijskim radionicama i na građevinskim radovima, 
veslali na brodovima i činili kućnu poslugu, dala je i radu oznaku podlo- 
žnosti, prinude, nametnutog tereta, nesreće i nižih, t. j. robovskih funk- 
cija. Među vrlinama, koje se slave, nema ranga za rad, a Sokrat, prema 
Platonu, najdublji ocjenjivač vrlina, uvijek je besposlen i uvijek je spre- 
man na razgovor. Aristotel govori o radnicima onako, kako je u 18. sto- 
ljeću slavonski vlastelin Adamović pisao (u svome Regulamentu) o svo- 
jim slugama ili kako su direktori stranih rudnika u Jugoslaviji između 
1918. i 1941. govorili o prostoli, sirovosti i surovosti rudarskih radnika 
svoga poduzeća. 

Prvi kršćani također nisu smatrali rad nečim osobito pozitivnim. Oda- 
jući se agitaciji i propagandi kršćanstva, — kako je to Vlačić opisao, 
obrađujući uvjete, u kojima je stvorena jeruzalemska potrošačka ko- 
muna, — oni nisu marili za proizvodnju, ni za obradu svojih imanja, ni 
za rad na tuđim imanjima, nego su trošili ono, što su stvorili njihovi 
preci. Ni u kasnijim crkvama nije rad bio posebno cijenjen i Augustin 
se morao buniti protiv fratara, koji su to postali od seljaka, pa nisu 
htjeli da obrađuju polja i vrše kao fratri zanatlijske poslove. (Ako sena- 
tor, pisao je Augustin, koji postane fratar, treba da ore, treba utoliko 
prije da ore seljak, koji je postao fratar.) Smatrajući sebe izabranicima 
božjim, odavali su se religioznoj propagandi, ostavljajući rad drugima: 
robovima, slugama, kmetovima. Misao o božjim izabranicima potiskuje 
u pozadinu osnovnu novozavjetnu misao o jednakosti svih ljudi. Izabra- 
nici su viši od ostalih. Crkveni ljudi, rukovodioci, samostanci, popovi 
smatraju sebe izabranicima, a priznaju privilegiju izabranosti i svima 
svjetovnim gospodarima, malim i velikim feudalcima, kraljevima i care- 


7% »Labor quoque non raro ipsas res bonas, magno labore partas, denotat. Isto 


mjesto, 521. 
89 »Si laborem manuum tuarum comedes, beatus es et bene tibi erit«. Isto mjesto, 


521. 

vima. Masa, kmetovi, seljaštvo, radništvo ne može već zato, što čini ho- 
mogenu i ujednačenu masu, biti među izabranicima. Oni, koji rade, nisu 
izabrani. 

Elementi drukčijih gledanja postoje i u Starom i u Novom zavjetu i 
kod Augustina, ali oni dolaze do izraza mnogo kasnije u vezi s afirma- 
cijom zanatstva u gradovima i poziva (vocatio, Beruf) u religioznoj i 
filozofskoj etici. Određena vrsta rada postaje trajno zanimanje, zani. 
manje postaje poziv, u kome treba istrajati i koji se ne smije napuštati, 
vršenje poziva dokazuje, da je uspostavljen kontakt s bogom, rad u po- 
zivu postaje dokaz izabranosti. Tako, osobito u reformaciji, i osobito kod 
Kalvina shvaćena misao o predestinaciji izokreće iz temelja prijašnje 
tumačenje izabranosti u njegovu suprotnost: oni, koji vrše poziv, oni, 
koji rade, pokazuju, da su izabrani. Afirmativno gledanje renesanse i hu- 
manizma na život ovoga svijeta donijelo je pozivno poimanje rada. Re- 
formacija i kalvinizam razvili su tu ideju dalje: rad postaje dužnost. Na- 
staje odgovornost ne samo prema radu, nego i prema njegovim rezulta- 
tima, prema proizvodima i proizvodnim sredstvima. (Sve do dužnosti 
prema novcu.) 

Kao i u mnogim drugim gledištima, Vlačić je u gledanju na rad u mnogo 
većoj mjeri filozof novoga, nego teolog staroga. On se sam probio do 
vrha idejne i crkvene hijerarhije koliko svojim karakterom, odlukama 
i postupcima, toliko svojim radom. Sam njegov »Ključ« najveće njegovo 
teoretsko (ako smijemo tako reći) i sistematsko djelo nosi na naslovnoj 
strani prvoga dijela, odmah ispod naslova oznaku, da je: »to djelo rađeno 
s najvećim radom i ljubavlju mnogih godina, u mnogim probdjevenim 
noćima i u snažnoj vjeri«.?5! Ne stoji uz tu napomenu, tko joj je autor, 
da li sam Vlačić ili izdavač — tiskar. Vjerovatno je to opaska izdavača. 
Svakako ona odražava stvarnost: pozitivni Vlačićev odnos prema radu, 
najupornijem, istrajnom, dugogodišnjem, Ona govori o radu u mnogim 
probdjevenim noćima i o snažnoj vjeri, koja je držala Vlačićevu glavu 
uspravnom u tim dugim noćnim samogovorima i vodila umornu ruku od 
držanja pera, da istraje, da stvori nešto, što dotada nikad prije nije bilo 
stvoreno.5? 

9. Politička i crkvena historija obrađivana u centurijama posebno za 
svaku zemlju, za crkve i pojedine biskupije u tim zemljama, prikazivanje 
kretanja Židova i kretanja carstva, širenje kršćanstva uopće i osobito 
među sjevernim Slavenima, za svako od prvih trinaest stoljeća naše ere, 
— zatim širenje islama, dolazak Madara, provale Tatara, opisivanje obi- 
čaja, naravi, ekonomskog života i postupaka Turaka, Polapskih Slavena, 
Mađara i Tatara čini solidne fragmente historijske geografije. Mnogi od 
tih problema, kao na pr. širenje i stupanj afirmacije kršćanstva, kretanje 
Židova kroz svih 13 vjekova ili osobito za Jugoslavene važna pojava Ma- 
đara, zahtijevaju širu i cjelovitiju obradu. U ovom prikazu zadržat ćemo 


1 »Opus, et maximo annorum aliquot labore ac studio, multisque vigiliis atque 
fide singulari«. Clavis 1, naslovna strana, izdanje 1628. 

82 >Ut simile, in hoc quidem argumenti genere, nullum unquam esse editum, re 
ipsa facile sint deprehensuri«. Isto mjesto, naslovna strana. 

se samo na registraciji triju fragmenata: pojave islama, geografsko šire- 
nje u prvom njegovu stoljeću, kroničarskih podataka o Polapskim Slave- 
nima i o Tatarima. 

Pojava islama obrađena je u sedmoj centuriji, i to prvo njegovo širenje 
u VII. stoljeću, zatim njegova doktrina. Jedno i drugo obrađivano je 
prema starijim historičarima i kroničarima. To su Zonaras, Petar Kluni- 
jacensis, Vicentij, Sigebert i osobito Azoara. 

Islam je nastao u Arabiji, početkom sedmog stoljeća. (Prema dotad 
Vlačiću poznatim izvorima, nije bila sigurna godina, ni koje se Muha- 
med rodio, ni koje je umro, ni tačni datumi širenja pokreta, jer su kro- 
ničari navodili razne godine. Prema kroničarima Muhamed se rodio u 
Jezrabu, t. j. u Medini, ne u Meki.) Islam su primili Saraceni, »koji su 
i sami Arabi«,%* oni su ga 617, (kaže se tu prema Saracenskoj kronici) 
prenijeli u Perziju. Zatim je raširen u Siriju i prodro u Jeruzalem. U po- 
četku su i Judejci jatomice prilazili islamu, držeći, da je Muhamed me- 
sija. Odvratili su se od njega, kad su vidjeli, da sam Muhamed jede meso 
od deve. 

Širenje svoje konfesije Muhamed je izvršio silom. Sa 41 godinom bio je 
na čelu vojske, osvojio je Meku i Hunaim, kralja Aliendelu prisilio na 
plaćanje danka, napao je (po kronici on, po kasnijim izvorima bili su to 
njegovi nasljednici), polazeći iz Atriba, Heraklija, koji se kao pobjednik 
vraćao iz Perzije, zauzeo područja podesna za naseljavanje, pokorio je 
prevarom staro stanovništvo, opljačkao je Siriju i mnoge rimske provin- 
cije (Centurio VII, 647). 

Prema kronikama Muhamed je bic okrutan, razvratan, bezuman, ma- 
đioničar i epileptičar (»virum illum demonicum et amentem«: »incidit 
in morbum ... epilepticum, quo alias laborare solebat frequentibus«; »dđi- 
cunt illa magicam artem esse«. Centurio VIL, 652). U namjeri da dokaže, 
da je Muhamed bio samo čovjek kao i svi drugi, kronika bilježi svjedo- 
čanstvo, da je »jeo i ispražnjavao se kao i ostali ljudi« (»Comedit ut ce- 
teri, atque perfora vadit«, Centurio VIL, 653.). 

Saracenska kronika bilježi također, da je Muhamed učio, da su od svih 
naroda najpametnija četiri: Arapi, Perzijanci, Rimljani i Judejci.* On 
je također imao priviđenje, da su četiri grada na svijetu došla iz pakla, 
i to: velegrad Egipta, Antiohija u Siriji, Ehbera u Jermeniji, Elmede u 


Pi 


% Ti fragmenti nisu danas novost, ono što je u njima, čini znatnim dijelom opća 
mjesta u udžbenicima historije. U Vlačićevo vrijeme oni su prikupljani iz originalne, 
uglavnom dotad neštampane dokumentacije i iz raznih kronika. Podaci su uspoređivani, 
kritički pregledavani, svrstavani i prolazili tada kroz prvu naučnu obradu. 

8! >Qui et ipsi natione Arabes sunt«, stupac 596. — Ovo naglašavanje arapske na- 
cionalnosti kod Saracena upućuje, da je pisac tih fragmenata Vlačić, koji elemenat 
narodnosti konzekventno ističe u centurijama, bez netolerantnosti i bez negativne ocje- 
ne ma koje druge narodnosti. Islam njega je interesirao i zbog prodora u jugoslavenske 
zemlje i zbog analize njegove doktrine, kojom se posebno bavio. 

85 »sed cum vidissent eum de camelo comedere, cognoverunt, eum non esse Mes- 
siam« Centurio VII, 652. 

8 »Omnium gentium sapientissimae sunt quattuor: Arabes, Persae, Romani et Ju- 


dei«. Centurio VII, 624. 

Kaldeji,*" a da su tri grada došla na svijet ravno iz raja, i to su: Meka, 
Jezrab (u kome se po kronici Muhamed rodio) i Jeruzalem. 

Obrada Polapskih Slavena izvršena je u 12. centuriji po kronici Hel- 
modovoj.?? 

Kronika je tendenciozna i jednostrana i govori o pokrštavanju Sla- 
vena i njihovu otporu protiv pokrštavanja. Ali je izvor s mnogo konkret- 
nih i stvarnih zapažanja. 

Po tome izvoru Slaveni (u 12. stoljeću) bavili su se poljoprivredom, 
ribolovom i lovom. Bili su više gostoljubivi nego ma koji drugi narod.?? 
Nijednome strancu kod njih nije bilo potrebno da traži gostoprimstvo, 
jer oni sami skupljaju goste i svi su radosni, kad im gost uđe, kao da ga 
očekuju i žele.?! Sve što radom steknu, proguta ta njihova potreba dari- 
vanja, to utoliko više, što se rasipanje vrši pred očima sviju. Takvo pre- 
tjerivanje u pokazivanju razmetljivosti mnoge od njih tjera na krađu 
i razbojništva, a te su im osobine urođene. Oni ih opravdavaju žudnjom 
razdavanja drugima. Sa slavenskim se zakonima slaže, da budeš noću 
pokraden, a sutradan da sudjeluješ na gošćenju od toga. Toliko je jaka 
njihova strast ukazivanja gostoljublja, da je dopušteno, da se zapali kuća 
onome, koji bude zatečen, da je odbio da primi putnika? Oni su svi 
suglasni u tome, da smatraju nečasnim i prostim i takvim, za kojim svi 
treba da zvižde, svakoga onoga, koji bi se usudio ne dati dio putniku 
namjerniku. 

Prema kršćanima, t. j. onima, koji su ih silom htjeli pokrstiti, ili oni- 
ma, koji su pristali da se pokrste, Slaveni su postupali, prema Helmodo- 
voj kronici, vrlo okrutno. Tvrdi se, da su nekim, već lješevima, vadili 
srce ili drob (»viscera extorserint«, Centurio XII, 17) pa ih naticali na 
kolac (»palo circumdici«). Druge su pribijali na križ, vršeći kao neki 
obred, izrugujući se tako simbolu spasenja. Svoja su božanstva udobro- 
voljivali kršćanskom krvlju, a Helmod kazuje, da su kršćane upotreblja- 
vali i u intimnim odnosima.? 


»Quattuor civitates ex inferno in mundum venisse somniat: nimirum Vastas Ci- 
vitas Aegypti, Antiochia Syriae, Ehbera Armeniae, Elmedae Chaldae«. Centurio VII, 


»Trio ex paradiso in mundum venerunt: nimirum Mecha, Jesrab et Hyerusolim«. 
Centurio VII, 633. 

% Helmodus, Chronicon Selavorum ili De Selavis. Novije štampano izdanje iz go- 
dine 1898. 

9% >Nulla gens honestior Selavis in hospitalitatis gratia«. Centurio VII, 996. 

9% >In colligendis hospitis omnes quasi ex sententia alacres suni«. Centurio XII, 
996. 

% Si quis vero, quod rarissimum est, peregrinum removisse deprehensus fuerit, 
huius domum vel facultates incendio consumere licitum est«. Centurio XII, 996. Ovaj 
citat nalazimo i kod Klaića u Povjesnici srednjega vijeka, pisanoj kao udžbenik za 
više razrede srednjih škola (III. izdanje, 1902, str. 47). Mi ga ponavljamo ne samo zbog 
toga, što je on danas manje poznat, nego i poradi toga, što ga je Vlačić štampao tri i 
po stoljeća prije Klaića po originalnoj rukopisnoj kronici. Vrijeme nije ništa oduzelo 
važnosti toga mjesta. Kako Klaić ne navodi neko konkretno izdanje Helmodove kro- 
nike, iz koje je uzet citat, mogao je citat potjecati i iz drugog nekog djela, pa i Cen- 
turija. 

% »Christianorum sanguine sua numina placare eosdem consuevisse narrat«. Cen. 


turio XII 17. 

Tatari su obrađivani u XIII. centuriji."* Tatari žive od mlijeka, prosa, 
smoka i mesa. Imaju mnogo stoke, ali goveda i konje ne kolju, ako nisu 
životinje ranjene ili nemoćne. Jedu i mačke i pse. Jedu često i ljudsko 
meso, nešto iz nužde, nešto iz uživanja, a nešto i radi zastrašivanja.%5 

Stanuju u kolibama, koje nisu ugledne, i ako mogu, zimuju na mor- 
skim obalama. Dobri su jahači, lovci i strijelci. Kad se kreću na put, jašu 
ne samo na konjima, nego i na govedima. 

Okrutni su, nemaju poštovanja prema starcima, ni obzira prema djeci. 
Koga zateknu u krađi, ubijaju bez milosrđa. Gdje god uhvate ženu, za- 
državaju je za sebe. Smatraju, da su ljudi samo oni, svi drugi da su psi 
nedostojni ni da razgovaraju s njima. Lažljivci su, varljivi i perfidni. 

Kad neko umre, stavlja se koplje pred njegov stan, da se zabrani ulaz. 
Ako je bio srednje imućan, mrtvac se postavi u polju na stolicu, ispred 
njega se pospremi sto i na njemu kopanj mesa i žara s mlijekom od ko- 
bile. Tako se pokopa. Također se pokopa kobila sa ždrebetom ili krava 
sa teletom i konj s uzdom i sedlom. Drugi se konj odere, meso se pojede, 
koža napuni sijenom i tako napunjen postavi se da stoji nataknut na dva 
drveta. Sve se to čini, da bi mrtvac na drugome svijetu imao šator, ko- 
bilu ili kravu s mlijekom i konja za jahanje. 

Ako je pokojnik bio bogat i velikaš, odnesen je u neko udaljeno mje- 
sto i tamo sahranjivan u najsjajnijem ornatu. Rodbina mrtvoga tada je 
određivala jednoga od njegovih robova, koje Šu zvali Slavenima i taj je 
bio s pokojnikom živ zakopan. 

Tatari paze na sne i upravljaju se po njima, Imaju neka svoja suje- 
vjerja, kojih se drže. Smatraju prekršajem i grijehom i nečim, što sluti 
na zlo: dodirnuti nožem vatru, hvatati i ubijati ptice, potkivati konje ili 
ako se kost slomi drugom kosti. 

10. Radeći točno prije četiri stoljeća (1556) čuvenu metodu crkvene 
povijesti za Magdeburške centurije, t. j. sadržaj i uputstva, kako će za 
svako stoljeće u svakom svesku razraditi isti broj od 1.000 glavnih pred- 
meta obrade i glavnih pitanja u 16 u svakom svesku istovrsnih glava, 
s istim naslovima i podnaslovima Vlačić je u toj napisanoj (i u prvom 
svesku centurija tiskanoj) metodi: 

prvo, izradio u drugoj glavi ioga programa ili metode konkretnu regi- 
onalnu topografiju crkava, koje se imaju obrađivati i koje su se obra- 
đivale: 

drugo, razradio u pojedinim predmetnim glavama popis pitanja, koja 
će se istraživati i obrađivati. 


"Kako ova centurija, posljednja, koja je objavljena, nije rađena pod Vlačićevim 
rukovodstvom, nije posve sigurno, da je on pisao članak o Tatarima. Uza sve to na- 
vodimo i ovaj fragmenat, koji je kao i ostali rađen po programu izrađenom od Vla- 
čića i po njegovoj metodi. 

%5 »Carnes humanas soepius devorant, tam necessitatis, tum dilectationis imo etiam 
terroris incutiendi gratia«. Centurio XIII, 1292. 

% >lidem morti vicini unum ex suis mancipiis, quae Slavos vocant, designant, qui vi- 
vus una tumulatur«. Centurio XII, 1290. 

(Znamo, da je taj metod i program radio Vlačić, jer je sačuvan ruko- 
pis i zapisnik sjednice, na kojoj su primljeni kao Vlačićevi prijedlozi.) 

Topografski smještaj crkava, kako ga je Vlačić izradio, odgovara koje 
stanju i širenju crkava u prvom stoljeću naše ere, koje stanju i širenju 
u kasnijim stoljećima, a da ipak iste crkve nisu morale postojati u svih 
16 stoljeća, za koje je izrađen program, odnosno za onih 13 stoljeća, za 
koje su svesci povijesti (centurije) objavljeni. Čitava ta druga glava nosi 
naslov: O mjestu i širenju crkve.?7 

U obradi se imalo postupati tako, da se u toj drugoj glavi svake centu- 
rije prvo sumarno i pregledno prikaže opće stanje crkve kao cjeline u 
tome stoljeću: da li je crkva bila u to vrijeme velika i na daleko raširena 
ili ograničena i skučena.95 I zatim da se prema programu i metodi obra- 
đuju po redu i po zemljama one crkve, za koje se u dokumentaciji nađe, 
da su u tom stoljeću postojale.? Neke su crkve postojale u prvim stolje- 
ćima, pa su u kasnijim izgubile na značenju ili su nestale. Druge nisu u 
prvim stoljećima postojale, pa su se zatim razvile, raširile i konsolidirale. 

Podioba i geografski hijerarhijski red, koji je Vlačić izradio, pokazuju, 
koje se mjesto u crkvenom razvitku pridaje pojedinim zemljama, osobito, 
što je Vlačiću najvažnije, u razvitku autonomnih crkava. U svojoj podi- 
obi Vlačić prvo stvara pet velikih geografskih područja: azijsko, afričko, 
otočko Sredozemnoga mora, kontinentalno evropsko (Vlačić to zove samo 
evropsko) i oceansko, t. j. zemalja u (Atlantskom) oceanu tik uz Evropu. 


< 


Vlačić vrši razgraničenje velikih područja isključivo prema kriteriju 
općegeografskom, saobraćajnogeografskom 4 historijskogeografskom, t.j. 
po naučnim kriterijima. Nema ni traga podjeli na istok-zapad ili prema 
kasnijem konfesionalnom cijepanju. 

Azijske zemlje Vlačić stavlja na prvo mjesto i svrstava ih prema sje- 
dištu njihovih crkava u tri skupine. 

Prvu skupinu čine: Palestina sa Jeruzalemom, jer je početak crkve u 
Jeruzalemu i razumije se, kaže Vlačić, dok je tamo bila Hristova crkva.19% 
U ovu skupinu dolaze i crkve u Haldeji i Arabiji. 

Drugu skupinu čine:!%! Sirija, Mezopotamija i Asirija. 

Treću skupinu čine: zemlje u Maloj Aziji, u koje Vlačić svrstava ove: 
Cilicija. Pamfilija, Pizidija, Lucija, Jonija, Lidija, Lukaonija, Frigija, Bi- 
tinija, Galateja, Paflagonija (između Ponta i Bitinije), Ponti Kapadokija, 
Jermenija (sjeveroistočna mala Azija), Parti (sjeverna Perzija), Perzija 
(južna Perzija na Perzijskom zalivu) i Indija (1). 


97 »De loco et propagatione ecelesiae«. Centurio I, Methodus. 

% »Primum generalia quaedam praemittuntur: nempe Ecclesiam tum temporis fuis- 
se amplam, lateque dispersam, vel augustam et exiguam«. Isto mjesto, Centurio I. 

9% »secundo, sequitur enumeratio specialis earum ecelesiarum quarum in hoc sae- 
culo sit mentio«. Isto mjesto, Centurio I. 

190 »Primum vero hic ecelesiae recensentur per Palestinam sitae et initium sumitur 
a Hyerosolymitanae, quamdiu quidem ibi mansit Ecclesia christi: eique subjicitur reli- 
quae circumjacentes«. Isto mjesto. 

101 »Deinde sequuntur Ecclesiae per Syriam, Mesopotamiam, Assyriam«. Isto mjesto. 

Afričke zemlje raspoređene su u pet skupina. Prvu čini Egipat s Alek- 
sandrijom, drugu Etiopija, treću Marmarika i Cirenaika (između Egipta 
i Sirte), četvrtu Libija i Hesperija, petu Kartaga, Numidija, Mauritanija 
i Getulija. 

Otočke zemlje, to su crkve na onim otocima, kaže Vlačić, »prije ne- 
goli se prijeđe u Evropu«.!% Otoke nabraja ovim redom: Salamina, Ci- 
par, Rodos, Kreta, otoci u Egejskom moru i u Pontu, zatim Sicilija, Sar- 
dinija 1 Korzika. 

Evropske zemlje prema istim kriterijama Vlačić svrstava u ove zone 
i ovim redom. 

Prvo: Atena, Korint, Peloponez, Ahaj i Tesalija, Macedonija, Mizija 
Gornja i Donja, Ilirija, Sklavonija, Karintija, Italija, Galija, Hispanija, 

drugo: Germanija, s napomenom, da se tamo spominju prvo crkve uz 
Galiju, Rajnu i Ilirik,!%% zatim one, koje su na ostalim područjima!“ 
i u Češkoj, 

treće: Sjever (Evrope bez bliže oznake) ,!05 

četvrto: Sarmatija (t. j. Poljska i Ukrajina) i Skitska (t. j. Rusija od 
Crnog mora do Sibirije), 

peto: (Vlačić tvrdi na kraju):'0% Oceanija, t. j. prema navodu: Brita- 
nija, Škotska i Hibernija (Irska). 

U rasporedu kontinentalne Evrope prvu najbrojniju (t. j. po broju 
crkava) i najvažniju zonu čine sredozemnomorske zemlje, južni rub 
Evrope, od Helesponta do Hispanije, t. j. grčke, ilirsko-južnoslavenske 
i romanske zemlje. Vlačić u tu zonu stavlja među ostale i sedam zemalja, 
koje on smatra ilirskim ili slavenskim: Macedoniju, Donju i Gornju Mi- 
ziju, Ilirik, Sklavoniju i Karintiju. Kako on, za svoje doba, ilirski jezik 
(t.j. južnoslovenski) smatra jednim od četiri glavna jezika,!“ daje tim 
ilirskim područjima tako veliku važnost u osnivanju, širenju i afirmaciji 
crkve. 

Uz ovu Vlačićevu podjelu potrebno je nekoliko napomena. Vlačić obra- 
đuje historijsko-geografski razvitak crkava i njemu je osnovna ona po- 
lazna topografska podloga. Crkve se šire od Male Azije, gdje nastaju, u 
tri smjera prema zapadu: uzduž sjeverne obale, preko sredozemnomor- 
skih otoka i uzduž južnoevropskih zemalja. 

To su bili prije kršćanske ere saobraćajni putovi, tuda su se kretala 
proizvodna sredstva, stvorena u Maloj Aziji, zanatskoprerađivačka teh- 
nika, ratarske kulture, religiozne i filozofske ideje. Ni helenska, ni rim- 
ska civilizacija nisu stvorile nova proizvodna sredstva, mjere, utege, za- 
natsku i poljoprivrednu tehniku, pomorskosaobraćajnu i ribolovnu teh- 


102 
103 


»priusquam ad Europam trajicitur«. Isto mjesto, Centurio 1. 
»ubi primum Ecclesiae prope Galliam, Rhenum et Divni nominantur«. Isto 
mjesto, Centurio I. 

104 »deinde in reliquis regionibus«. Isto mjesto, Centurio 1. 

105 )in regionibus versus septentrionem«. Isto mjesto. 

16 »postremo«. 

197 »quattuor principalium nunc linguarum: Graecae, Latinae, Germanicae et Illy. 
ricae«, Clavis II, 690. 

niku, koja nije već postojala u Maloj Aziji. Grci su primili homersku 
maloazijsku mitologiju (Vlačić: »Homerus ut homo Asiaticus«), Rimljani 
su doslovno prepisali i preveli na svoj jezik grčku mitologiju. Odatle 
proizlazi važnost sedam jugoslavenskih zemalja, koje Vlačić poimenično 
navodi, a da posebno ne navodi nijednu njemačku zemlju, ma da su cen- 
turije pisane u prvome redu za Nijemce i Švicarce. Crkveni razvitak išao 
je od Karantanije i Ilirika s jedne strane od Galije, s druge strane prema 
Njemačkoj, Ćiril i Metod došli su dapače od Tesalije i Makedonije u Ili- 
rik i Karantaniju. 

ll. Bitnu osobinu Vlačićevih radova čini njegovo nastojanje, da pri 
ulaženju u svaku analizu označi polazne postavke, s kojima pristupa ra- 
zrađivanju predmeta i da razradu završi zaključcima, koji mogu (u nje- 
govu daljem dijalektičkom postupku) postati polazne postavke nove ana- 
lize. Tako i u obradi geografskih elemenata Vlačić stvara opća pravila, 
koja su spoznajno teoretske, metodološke i materijalne prirode, prema 
materiji, t. j. predmetu, koji obrađuje. Čitav postupak je naučan, iako se 
i ta naučnost mora uzimati relativno, t. j. u okviru epohe, u kojoj Vlačić 
stvara, i u okviru cilja, t. j. ideja, za koje radi. 


Prvo njegovo pravilo neposredno izraženo u geografskoj analizi odnosi 
se na relativnost ljudske spoznaje i na materijalnu opredijeljenost onih, 
koji stvaraju zaključke o stvarima. Poradi toga je nužno, da se ocijeni 
polazno gledište onih, koji rasuđuju, zaključuju, govore ili pišu. »Seljaci, 
tvrdi Vlačić, rasuđuju o svima stvarima, što se odnose na grad, po svojim 
seljačkim shvatanjima i svome seljačkome znanju, građani opet sa su- 
proinog gledišta«,!% Titir (pastir u Vergilu, pa i Vergil sam), kaže Vla- 
čić, rekao je za sebe, da je, prije nego što je došao u Rim, mislio naivno, 
da je Rim grad poput Mantove i Verone, koje je poznavao. Tek kasnije, 
kad je došao u Rim, vidio je, da je Rim veći i od najvećih gradova i da 
je prema drugima kao visoki i viiki čempresi prema niskoj i neuglednoj 
smrdeljici. 

Pravnici rasuđuju o teologiji prema svojoj pravnoj metodi, a teolozi 
o pravu prema svom teološkom postupku.!9? 

Takav postupak je posljedica toga, što o svemu, što kasnije čujemo: ili 
čitamo, redovito rasuđujemo prema onome, što smo prije znali.!!* (Danas 
bismo rekli, da se prilazi stvarima sa gotovim preduvjerenjem, unapred 
opredijeljenim i da se u istraživanja unose rezultati vlastitog odgoja, 
iskustva, uvjerenja.) Tako se izvrće misao doktrine. Vlačić pritom misli 
na teološku doktrinu!!! 


108 »Sic Rustici omnia urbana secundum suas res ac notitias; cives contra exami- 
nare solent«. Clavis II, 578. 


109 Sic Turisperiti Theologia ex Iure; Theologi contra, eorum questiones ex Theolo- 
gia iudicare conantur«. Clavis IL, 578. 


119 ,Usitatissimum enim est, ut ex praeconceptis jam antea notitiis, ea quae post 
audivimus, aut legimus, iudicemus«. Isto mjesto, 578. 


111 »sique tum theologiam, tum et sacras litteras, prorsus inverterunt ac perven- 


terunt«. Isto mjesto, 578. 

Poradi toga je potrebno upoznati prirodu svih stvari (izvan naših odre- 
đenosti), steći neko znanje o njoj i osobito o prirodi čovjeka, o prirodi 
njegovih fizičkih i psihičkih snaga, strasti i postupaka.1!? 

Drugo Vlačićevo pravilo je metodološko. Za upoznavanje, — i Vlačić 
opet misli na upoznavanje smisla Pisma, — korisna je spoznaja svih na- 
uka, kako logičkih tako i prirodnih, isto tako tehničkih i poljoprivred- 
nih.!!* Zapravo nema nikakvog znanja i iskustva, koje nam ne bi bilo 
korisno. Tražeći pravu spoznaju, sve ćemo iskoristiti: opći osjećaj, 
(»communis sensus«), svakidašnje iskustvo (»quotidianaque experimen- 
tia«), prave uzročnike zla i uzročnike dobra (»tum malitiae tum et virtu- 
tum recteque factorum«) i svake postupke u životu (»quarum vis hujus 
vitae actionum«). 

Ovo metodološko pravilo uvjetuje upoznavanje prirode stvari (odre- 
đenog predjela) i prirode čovjeka (određenog društva) iskorišćivanjem 
istraživanja mnogih nauka: prirodnih i društvenih, tehničkih i poljopri- 
vrednih. 

Treće pravilo odnosi se na materijalnu prirodu stvari (t. j. predjela) 
i čovjeka u njoj (t. j. čovjeka u konkretnom predjelu i konkretnim život- 
nim uvjetima), i ono je također metodološko. Istražujući prirodnoge- 
ografske i ekonomskogeografske elemente, a zatim i antropogeografske 
nekoga predjela, nalazimo, da ima stvari, koje su zajedničke svim zemlja- 
ma i svim narodima, kao i da ima drugih, koje su specifične za pojedine 
zemlje i narode. Pošto je upozorio prvo na onu prvu grupu pojava (za- 
jedničkih), Vlačić ističe važnost onih specifičnih (činjenica i oznaka). 
Zbog važnosii tih specifičnosti treba ulaziti dublje u njih i razrađivati ih 
u pojedinostima,!!“ 

Od tih postavki Vlačić izvodi novo, četvrto pravilo utvrđivanja pojava 
i činjenica u geografiji. Činjenice i oznake su ili istovetne za više pre- 
djela i više tipova ljudi, ili su slične i srodne, ili su različite (diversitas 
naturae: jedan je predio i jedan tip ljudi različit je od drugoga) ili su 
suprotne. 

Istovetnost nekih geografskih fenomena postoji na čitavom svijetu; 
pojava, činjenica i oznake su istovetne ili slične, fizičkogeografski i kli- 
matski uvjeti Male Azije, otoka u Sredozemnome moru, sjeverne Afrike 
i južne Evrope slični su i srodni, neki su uvjeti različiti (iako su slični) 
u južnoj i sjevernoj Italiji. Još su više različiti, ako se uspoređuje Italija 
i Njemačka. Suprotni su, ako se uspoređuje krajnji evropski jug i sjever 
na Baltičkom moru. Neko je zemljište posve neplodno, tako da na njemu 


2 >Utile esset omnium naturam nosse, vel mediocri quadam notitiam, praesertim 
autem Hominis, eiusque virium, vel physicarum, vel rationalium, vel etiam motuum, 
et actiorum ipsius.« Isto mjesto, 579. 

118 »Quare omnium artium notitia, tum logicarum, tum et naturalium, atque adeo 
etiam mechanicarum et rusticarum prodest ad sacrarum literarum cognitionem«. Isto 
mjesto, 579. 

14 »Quoniam vero de aliquibus rebus, omnibus gentibus ac regionibus communibus, 
brevissime, ac in genere tantum monui: dicam nunc de illis, quae Palestinae et Israe- 
litis magis propria sunt, aliquanto plenius et magis per partem«. Clavis II, 582. 

ne rodi ništa.!!5 Druga su zemljišta posve plodna ili manje plodna, ali 
ipak rode. Oštrina klimatskih fenomena, osobito kretanja u zraku i obo- 
rina mnogo je žešća u Italiji negoli u Njemačkoj, au Judeji još žešća. 
* U Judeji žestoki suhi vjetrovi (istočnjak i jugo) spalei i osuše ono, što nije 
sažeglo sunce. U Italiji bura (sjevernjak) isto suši zemlju i usjeve, ali ne 
onako žestoko kao vjetrovi u Palestini. U Njemačkoj takvi suhi vjetrovi 
manje su štetni i manje poznati, '!6 Ovamo ulazi i ono već ranije navedeno 
Vlačićevo pravilo, da se pješčane pustinje na jugu stvaraju od nedostatka 
vlage i preobilja topline, a na sjeveru močvarne pustoši stvaraju se od 
nedostatka topline i preobilja vlage. 

12. Pravila, koja Vlačić postavlja, i analiza, koju vrši na temelju njih, 
vodi konačno jednome: upoznavanju prirode konkretnog čovjeka u kon- 
kretnoj sredini i u određenim uvjetima života, tipa čovjeka izraslog u 
prirodnim i ekonomskim uvjetima predjeli, vodi antropogeografskoj 
spoznaji. 

Prirodu predjela (mjesta) čine njegove topografske, morfološke, ge- 
ološke, pedološke i klimatske osobine, oborine, zračne struje, prirodne | 
vegetacije i životinje. Vlačić ih nabraja i po redu razrađuje. To su: po- 
ložaj predjela, planine, brežuljci, doline, ravnice, stijene, vrtače, jame, 
pećine, strmine i prohodnost, razvedenost, rijeke, jezera, more, potresi, 
kretanja zemljišta, sastav tla (kamen, pijesak, plodna zemlja), pustinje, 
močvare, kiše, vode, bujica, grad, vlaga zraka i vlaga zemljišta, toplina, 
žega, omora, vjetrovi. Zemljina kora i specifičnost zemljine kore, pro- 
mjene, što na njoj nastaju, atmosferski uvjeti i njihova specifičnost i di- 
namičnost, osobito sunčana svjetlost, padavine i vjetrovi vrše međusobno 
utjecaj: atmosfera na zemljinu koru i zemljina kora na atmosferu. Jedno 
i drugo stvaraju uvjete biljnog i animalnog života. 

Prirođu stvari čini baš to uzajamno djelovanje zemlje, topline, vje- 
trova i vode i njihov utjecaj na vegetaciju i na životinje. Ti uvjeti ze- 
mljine kore, atmosfere, vegetacije i životinja čine podlogu života čo- 
vjeka, njegova zanimanja, skupljanja plodova, lova, ribolova, proizvodnje 
i razmjene dobara. 

Priroda ljudi izgrađena je na toj prirodnoj i ekonomskoj podlozi u 
prilagođivanju čovjekova života prirodnim uvjetima i u borbi ljudi i ljud- 
skih skupina, da prirodne uvjete iskoriste i njih prilagode svojim cilje- 
vima. Kako predjeli tako i ljudi imaju opća i zajednička svojstva i spe- 
cifična svojstva. Antropogeografija vrši proučavanje onih elemenata u 
ljudima, koji su specifični i koji su se razvili kombiniranim djelovanjem 
prirodnih uvjeta predjela i ekonomije čovjeka. Prirodni uvjeti i ekonom- 
ski uvjeti života nekoga predjela odrazuju se u zanimanju ljudi, u tehnici 
njihova rada, u oruđima, u načinu nastanjivanja, u kućama i stanovima, 
u odijelu, obući, posteljama i pokrivačima, u yrsti hrane i načinu pripre- 


115 »Aridi, nihil ferrentes«. Clavis II, 584. 

1% »Denique habuerunt (Judei) propriam quandam calamitatem ventorum, orienta- 
lium ac meridimalium, siccorum et omnia odurentium: multo magis quam Boreas fri- 
giditate sua solet in Italia: quae ipsa Boreae malitia Germanis minus noxia notaque 
est«. Clavis II, 582. 

manja jela, u načinu kretanja ljudi u poslu i seobama, u tipovima dru- 
štvene organizacije i društvenih odnosa. Tako nastaju tipovi ljudi, s od- 
ređenim i posebnim temperamentima i karakterima, koji se odrazuju u 
njihovim postupcima, tipovi društvene organizacije, tipovi braka, načina 
i stila života, tipovi vjerovanja i odraza svega toga u govoru i pismu, 
tipovi ljudske kulture predjela u određenom vremenskom razdoblju. 

Nauka može istražiti sve tipove ljudi, društvene organizacije, vjero- 
vanja i društvene kulture, tek pošto istraži prirodne i ekonomske uvjete 
života, prirodnu geografiju i ekonomsku geografiju. 


Prikaz obrade geografskih elemenata kod Matije Vlačića pokazuje, da 
je Vlačić prije četiri stoljeća postavio načela, izgradio metodu i sistem 
antropogeografskih istraživanja, da je već tada konstituirao antropoge- 
ografsku nauku i da se moderna antropogeografija 19. i 20. stoljeća 
kreće u bitnim istraživanjima na njegovim načelnim postavkama, i rade 
s njegovom metodom. 

Geografski, ekonomskogeografski, antropogeografski elementi u Vla- 
čičevoj obradi toliko su pažljivo izraženi, da se ne samo sigtematizacijom 
Pitanja nego i konkretnim pitanjima istraživanja i iscrpnošću njegova 
programa mogu još uvijek korisno i plodno poslužiti suvremena istra- 
živanja. i 

Preciznost i solidnost te Vlačićeve obrade tolika je i takva, da se nje- 
govu radu uopće ne može prigovoriti, da je propustio ma šta od onoga, 
što je bilo dostupno čovjekovu znanju. 

Zbog toga i u toj grani nauke Vlačić i poslije četiri stoljeća djeluje 
stvaralački. Uvijek učitelj, živ i suvremen. 

(Primljeno za štampu na 9. sjednici Odjela za filozofiju i društvene nauke 


od 27. XI. 1956.) 


Zusammenfassung 


DIE GEOGRAPHISCHEN ELEMENTE IN DEN WERKEN 
VON MATTHIAS FLACIUS ILLYRICUS 


Die Werke von Matthias Flacius Illyricus wurden bisher fast aus- 
schliesslich vom Standpunkie der Theologie und der Geschichte, insbe- 
sonders der Kirchengeschichte behandelt und gewiirdigt, wihrend seine 
Beiirage zur geographischen Forschung, zur Sprachwissenschaft und: zur 
Philosophie entweder iiberhaupt unberiicksichtigt blieben oder nur mit 
kurzen Bemerkungen gestreift wurden. 

Der Verfasser, der sich seit einem Vierteljahrhundert den Flacius- 
forschungen in Jugoslawien gewidnest hatte, und Flacius als Gesehichts- 
forscher und Geschichtsschreiber in seiner Abhandlung iiber die Magde- 
burger Zenturien in den Veroffentlichungen der Jugoslawischen Akade- 
mie in Zagreb (Rad Jugoslavenske akademije znanosti i umjetnosti u Ža- 
grebu, knjiga 306, Seiten 5—74, 1955) bearbeit hat unternimmt in dieser 
seiner Arbeit den Versuch die Beitrige von Matthias Flacius Illyricus 

zur _geographischen, wirtschafisgeographischen und insbesondere zur 
menschengeographischen (anthropogeographischen) Forschung darzustel- 
len und einer methodologischen Priifung zu unterziehen. 

Wenn auch Flacius in seiner am Anfang der ersten Ženturie vergf- 
fentlichten Methode und im Programm zur kirchengeschichtlichen For. 
schung die Regeln aufstellte iiber die topographische Ordnung in wel- 
cher einzelne Kirchen in jedem von den sechzehn zu bearbeitenden 
Jahrhunderten bearbeitet werden und in seinem Verzeichnis von 1.100 . 
Hauptfragen die in der Bearbeitung jedes Jahrhunderts beriicksicht 
werden sollten, schon manche geographische, wirtschaftsgeographische, 
anthropogeographische_ und ethnographische Komponente hervorhob, 
die auch in den betreffenden Kapiteln jeder Zenturie inhaltlich ausge- 
arbeitet wurden, und wenn er auch in seiner_ Abhandlung iiber_ den 
Inhalt und die Grenzzwecke der Wissenschaften (»De materiis metisque 
SCientiarum, gedruckt zum ersten Mal in der zweiten Ausgabe seiner 
»Disputatio de originali peccato et libero arbitrio, ete« 1573, S. 509—548) 
den Posten der einzelnen Ficher der geographischen Wissensehaft im 
Komplexe der gesamiwissenschaftlichen Forschung streifte, die Grund- 
sitze und Methode der geographischen Forschung enthilt sein Haupt- 
werk: Clavis scripturae Sacrae seu de sermone sacrarum Liiterarum. 

Sein Interesse ist auch hier nicht in erster Reihe die geographische 
Forschung an sich, sondern seine Bemiihungen gehen dahin die Heilige 
Schrift so zu deuten, wie sie von denjenigen die sie geschrieben haben 
und von denjenigen, fir welehe sie gesehrieben war, verstanden wurde. 
Also der Menseh Palistinas bis zu Christi Zeit. Wie war dieser Mensch, 
welche Figentimlichkeiten der geographischen und klimatischen Um- 
welt, der wirtschaftsgeographischen Bedingungen sowie der gesellschaft- 
lichen Institutionen auf die Gestaltung des historischen Menschen Judias 
wirkten, wie war die Natur der Gegend, die Natur der wirtschaftlichen 
und gesellschafilichen Umstinde sowie die Natur dieses Menschen (na- 
tura loci et coeli, natura rerum, natura hominum) ? 

Solche Fragestellung erhilt besonders scharfe Ziige durch seine 1560 
formulierte und 15 Jahre danach bis zu seinem Tode verteidigte Ansicht 
iiber das Wesen des Menschen iiberhaupt. Eigentlich wollte Flacius unter 
keiner Bedingung ein Philosoph sein und wurde es doch, gegen seine 
eigene Absicht. Das Wesen des Menschen ist Fleisch, die Fleisehlichkeit 
ist des Menschen Substanz. Auch die edelsten Krafte des Menschen, 
Verstand, Geist, Seele, Herz sind Fleisch. »Qui totus homo nascitur ex 
carne: caro est et non spiritus; et ad carnalia tendit«. Und dann: »Caro 
significat autem totum hominem corpore et anima... praesertim vero 
ipsum cor et rationalem animam«. (Clavis, 1. Ausgabe 1628. 107). Obwohl 
Flacius diese Ansicht iiber das Wesen des Menschen auf einzelne Stel. 
len der Heiligen Schrift und Luthers Schriften stiittzen wollte, und aus- 
serdem dieser ganzen Ansicht nur einen theologischen Sinn beimass und 
Sie auf den Menschen nach dem Adamsfall bezog und mit dem peccatum 
originale verband, auch die Grenzen der theologischen Erkenntnis nicht 
iibersehreiten wollte, war diese seine Erkenntnis viel iiberzeugender 

durch die Erfahrungen des tiglichen Lebens, somit auch mit der FEr- 
fahrung iiberhaupt als mit den Žitalen aus der Schrift begriindet. Durch 
die Jahrhunderte war keine Kirche geneigt, seine eigene evangelische 
Kirche miteingenommen, diese seine Arnisicht anzunehmen und zu besti- 
tigen, und betrachtetete sie nur als eine von den allgemeinen Leitsiitzen 
der kirchlichen theologischen Lehre abweichende Privatmeinung (»suas 
privatas opiniones«) eines gelehrten Theologen. 

Ist der Mensch nun so und war er immer so seit dem Anfang der Men- 
schengesellschaft, und folgt er auch dem Fleische, so haben besondere 
materielle geographische Verhiltnisse, Wirtschafts- und Geselschafts- 
verhiltnisse jeder Gegend dem dort Jahrhunderte hindurch lebenden 
und von ihnen abhingingen Menschen besondere Merkmale aufgeprigt: 
in seinem Temperament, seinen Charakterziigen, im Wirtschaften, Ge- 
hen, Benehmen, in den Beziehungen zu den Menschen des eigenen Stam- 
mes und des eigenen Volkes sowie in seinen Beziehungen zu den Frem- 
den. Die geographischen und wirtschaftlichen Lebensbedingungen wir- 
ken weiter auf die Figentiimlichkeiten des menschlichen Ausdrucks, auf 
die schrifstellerischen und poetischen Bearbeitungen der Geschehnisse. 
Flacius hebt hervor, dass Homer, als homo asiaticus und den geographi- 
schen Verhaltnissen Palistinas nicht entfernt und fremd eine dem alten 
Testament sehr iihnliche Ausdruckweise gebraucht und dass sich eine 
vergleichende Analyse beider Ausdruckweisen lohnen wiirde. 

Um die Menschen, die die Heilige Schrift geschrieben haben sowie 
diejenigen, fiir welche sie geschrieben wurde, richtig zu verstehen und 
somit die richtige Deutung den einzelnen Worten der Schrift, den Phra- 
sen, Figuren, Tropen, Gleichnissen zu geben, untersucht Flacius die geo- 
graphische Struktur und die Lebensbedingungen Judias. Seine Quelle 
bildet wieder mehr die Heilige Schrift als andere Werke, obwohl er sich 
bei dieser Analyse und insbesonders zur Aufstellung von Vergleich- 
ungen auch der hellenisehen und lateinischen Klassik bedient und die 
altchristlichen Autoren ausniitzt. Sein geographisches Bild Palistinas 
ist ausserordentlich durchgedacht im System und in der Schilderung, 
sowie reich an FEinzelheiten und Vergleichen mit anderen Landern. Er 
schildert die topographische Lage der einzelnen Gegenden und einzelnen 
Stadte, dann die geologischen, geomorphologisehen und pedologischen 
Eigenschaften und die Auswirkungen von kombinierten geomorphologi- 
schen und klimatischen Faktoren auf die Verinderungen der Erdober- 
flache. Besonders sind die Wirkungen der klimatisehen Faktoren, der 
Hitze und Diirre, dann der plgtzlichen Regengiisse und heftigen diirren 
Winde auf die Vegetation, Fauna und menschliche Wirtschaft hervorge- 
hoben. Es werden die Biiume und Tiere beschrieben, und die Friichte 
registriert. Die Menschen leben entweder von der Viehwirtschaft oder 
vom Landbau und Weinbau, die Oliven, Feigen und Palmen (Datteln) 
als Zusatz hinzugenommen. Sie sind dauernd ansissig, treiben nur wenig 
Handel, sind keine besonderen Handwerker, noch weniger Fischer, Se- 
eleute und Baumeister. Die Seeleute und Baumeister werden bei anderen 
Volkern gesucht. Bodenbesitz ist nach den Stimmen und innerhalb die- 

ser nach den Familien verteilt und nach der Schrift den Judšern von 
Gott angewiesen. Sie haben es dann mii Seilen vermessen und auf gleiche 
Teile verieilt. An Boden erhielten sie genug und iibergenug. Wie Grund 
und Boden nach den Stammen verteilt wurde, so blieb Eigentumsrecht 
nach Stammen, was zur Konservierung der Stammesorganisation bei- 
trug. Die Ehen wurden nur zwischen Stammesgenossen geschlossen. Die 
Differenzierung der Funtionen zunichst nach den Stammen, dann inner- 
halb der Stimme brachte weitere gesellschaftliche Differenzierungen her- 
vor. Jedenfalls, betont Flacius, die eigentliche_Nobilitat, Optimaten, 
wurden erst wihrend der Kčnige und von diesen geschaffen. Die Lage 
eines Fremden unter diesen Bedingungen ist die moglichst schlechteste. 
Er hat keinen Erbteil am Grund und Boden, kann den Boden nicht kau- 
fen, ist nicht Stammesmitglied und stammt auch nicht von Abraham. 
Gott hat sich der Fremden angennomen, hat sie zu den Witwen, Waisen, 
Kranken und Aussitzigen eingereiht und Erbarmen ihnen gegeniiber 
angeordnet. 

Uber die Arbeitstechnik fand Flacius nicht besonders pricise und 
erschopfende Angaben. Somit auch nicht iiber Werkzeuge, d. h. Pro- 
duktionsmittel. An zwei verschiedenen Stellen wiederholt er die Anga- 
ben dass Judaer Getreide mit den Ochsen droschen, aber dass die ein- 
zelnen Getreidesorten sowie die dirren Bohnengemiise mit Flegeln ge- 
klopft wurden. Da er zugleich als Symbol der Disproportion betrachtet, 
wenn ein Ochse und ein Esel beim Ackern als Paar zusammen eigenspannt 
werden, so folgt daraus, dass man den Pflug benutzte und dass entweder 
ein Paar Ochsen oder ein Paar Esel unter Pflug eingespannt wurden. 
Die wichtigste Transporikraft war der Esel, den auch die Magnaten bei 
den steilen und steinernen Wegen zum Reiten beniitzten. Der Most und 
der Wein wurden in Schliuchen auf den Riicken der Esel oder auf den 
Schultern der Menschen transportiert. 

Die Einwohner waren ausgezeichnete Weinbauer. Sie suchten iiberall 
die besten Sorten von Weinreben, pflanzten sie weiter und plegten die 
Weinberge. Sie arbeiteten intensiv an Sortenwahl, Veredelung und 
Bearbeitung von Weinreben. Auch die besten Weine wuchsen dort. 

Die Wirtschaftsstufe war die Naturalwirtschaft. Als Symbole des 
«Reichtums und der Fille wurden weder Geld, Silber noch Gold betrach- 
tet, sondern Naturalfriichte: Weizen, Wein und OI. 

Sie kochten nicht viel, benuizten auch nicht viele Koch- oder Tisch- 
geschirre, sondern assen meist kalte Speisen, so wie sie in der Wirt- 
schaft produziert wurden: Brot, Gemiise, Feigen, Nisse, Weintrauben, 
frische und getrockene Weintrauben, Mileh, Kise, ČI und Honig. Die 
Sommernichte verbrachten sie meistens im Freien und schliefen ein je- 
der »unier seinem Feigenbaum, unter seiner Rebe«, ausserhalb des 
Wohnhauses. und der Stadt aber in der Nihe der Stadt. Sie schliefen 
entweder gekleidet oder mit dem Oberkleid gedeckt. 

Die steilen Berge und steinigen B6den, steilen Wege und erhitzten 
Steine, wie auch die iibermissige Luftwirme verursachten, dass sich die 
Tiere und die Menschen nur langsam bergauf und bergab bewegten. 

Die Temperamente der Sudlinder sowie der Orientalen sind auch 
durch die geographiscben Verhiltnisse beinflusst. Sie brennen von Lei- 
denschaften und ihr Empfinden im Affekte zeigen ostentativ nach aus- 
sen weit mehr als die Nordlinder. Sie sind mehr lustig und wollen das 
bezeigen, sie sind auch mehr traurig und wollen das nach aussen zeigen. 
Sie lieben mehr, sie ziirnen heftiger, sie hassen auch mehr. Wenn sie 
einer Sache: nachgehen und Erfolg haben wollen, handeln sie feurig in 
ihrem Begehren. Um sie, insbesondere im Geschlechtsverkehr und im 
Geschlechtstriebe, leichter zu verstehen, vergleicht sie Flacius mit den 
Griechen, Siditalienern (siidlich von Florenz) und den Spaniern. Star- 
ker Geschlechtstrieb fiihrte zu Polygamie. Sie sind auch grausam. Die 
Herrscher und die Machtigen lassen sofort, auch in Friedenszeiten die 
Menschen umbringen ohne jedes lingere Gerichtsverfahren. So benahmen 
sich Saul, David und Salomon, so, fiigt Flacius hinzu, machen es heute 
die turkischen Tyrannen und Satrapen. 

Um die Verhšltnisse Judias verstindlicher zu machen, beniitzt Fla- 
cius viele Vergleiche. Da er in diesen als Zeuge wirkt, erhalten dadurch 
seine Angaben auch einen historischgeographischen Wert, Die _hohen 
Steinwinde mit breiten K&pfen, auf welchen palistinische und arabi- 
sche Stadte wie Petra, Eta und Rimmon gebaut wurden, vergleicht er 
mit Kala an der Saale, das ihm aus seiner personlichen Erfahrung be- 
kannt war, sowie mit der hohen Steinwand in der Mitte des Rheins ne- 
ben den grosseren Katarakten bei Schaffhausen. 

Am Rhein, Main und Neckar gedieh die Weinrebe schon zu seinen 
Lebzeiten, wihrend an der Elbe und Weser keine Weinberge vorhanden 
waren. In den deutschen Stadten, sogar in den grčsseren, und er be- 
suchte alle wichtigeren, wohnten noch Bauern und Viehziichter. Die 
Stadt hatte gewčhnlich einen gemeinsamen Kuhhirten und einen Ziegen- 
hirten und wenn die Kiihe und Ziegen am Abend nach der Stadt zuriick- 
getrieben wurden, konnte eine jede im Labyrinth der Strassen den Weg 
nach Haus herausfinden. In den bergigen Gegenden in der Nihe von 
Jena, — und er wohnte in Jena 4 Jahre hindurch, — benutzte man ebenso 
wie in Palastina den Esel als Tragtier an den steinigen und steilen Berg- 
wegen. Besonders lebendig wirken seine Vergleiche des Ackerbaus, 
Weinbaus und der Viehzucht Judas und Istriens, von wo er stammte, 
wie auch die Gleichheit des Essens und Trinkes in beiden Landern. 

Auch die Beschreibung der konkreten historischen Bedingungen, die 
die Verhiltnisse des Ories ausmachten, und die auf die Griindung der 
christlichen Konsumkommune in Jerusalem im  ersten  Jahrhundert 
wirkten, sind iberzeugend. Die ersten Christen wollten alle Propagandi- 
sten des Evangeliums werden, sie bewegten sich von Stadt zu Stadt, ohne 
Beruf, ohne wirtschaftliche Grundlage. Die einen verkauften ihren Be- 
sitz, und gaben den Erl&s der Gemeinschaft, die anderen mussten von der 
Gemeinsschaft erhalten werden. Dieser ganze Haufen von ersten Chri- 
sten war den spiteren scholastisehen Haufen šhnlieh: alle wollten nur 
von der Theologie wissen und nur Theologie studieren und sobald sie 
etwas erlernt hatten, gingen sie weiter, um an der Verbreitung des Chri- 

stentums sich aktiv zu beteiligen. Man trachtete die Liegenschafen in 
Jerusalem auch deshalb zu verkaufen, weil die Christen von Christi 
Prophezeiung vom Untergang Jerusalems und der Zerst&rung seiner ge- 
samten Bevolkerung beeinflusst waren. 

Da Flacius selbst einer des grossten und fruchibarsten Schrifisteller 
war und ein unermiidlicher Arbeiter, ist es nicht ohne besonderen Reiz, 
seine Ansichten iiber die Arbeit zu verfolgen. Er schrieb in einer seiner 
Bemerkungen, dass der Bauer zunichst iiber die Friichte unterrichtet 
werden miisste, und wiederholt in der Clavis, dass die harte Arbeit alles 
besiegt und nichts sei unmčglich demjenigen, der will. In seiner Defi- 
nition in der Clavis ist die Arbeit zunichst eine schwerere und und nicht 
angenehme Anstrengung des Kčrpers und des Geistes, — und Geist ist 
nichts anderes als der Gedanke, — dann ist die Arbeit eine niitzliche Ti- 
tigkeit, verbunden mit der Uberwindung des Unwillens. Dann wird die 
Arbeit auch nur von dieser negativan Manifestation aus betrachtet und 
ist dann nur Anstrengung, Furcht und Ungliick. Aber auch etwas Gutes 
bedeutet die Arbeit: gute Dinge entstanden durch angestregte Arbeit. 
Flacius zitiert jene Stelle aus dem Psalm, die so viel zu denken und zu 
handeln Tolstoj gab: wirst du die Frucht der Arbeit deiner Hiinde essen, 
so wirst du gliicklich sein und es wird dir wohl ergeben. 

In dem Methodus zu den Zenturien hatte Flacius die Reihenfolge 
der Entstehung und Verbreitung der Kirchen aufgestellt: zunichst die 
Kirchen Asiens, dann Afrikas, dann der Mittelmeerinseln, dann Siideuro- 
pas: Griechenlands, der Balkanlinder, Italiens und Hispaniens, dann 
Galliens und von Gallien und Ilyrien aus die Verbreitung nach West. 
deutschland, dann kommen an die Reihe die nordischen Linder, Osteu- 
ropa und zuletzt Britannien, Schottland und Irland. Bei dieser Reihen- 
folge und Topographie der einzelnen Kirchen beniitzt Flacius nur den 
geographischen und den verkehrsgeographisehen Masstab, ohne Riick- 
sicht auf die spitere Konfessionspolitik und die politisehen Grenzen. 

In seinen geographischen Betrachtungen hat Flacius einige methodo- 
logische und erkenntniskritische Regeln wie auch Regeln iiber die Ur- 
siichlichkeit der geographischen Phinomene aufgestellt. 

Zusammenfassend betont der Verfasser, dass Flacius der Begriinder 
der systematischen anthropogeographischen Forschungen und Sech&pfer 
einer wissenschaftlichen Methode zu diesen Forschungen war. Indem er 
die Erkenninis der speziellen Merkmale eines Menschentypus von der 
Erkenntnis der geographischen und  wiritsehaftsgeographischen Bedin- 
gungen der Gegend abhingig macht die Wechselwirkung der Natur- 
krifte untereinander und ihre spezielle kombinierte Wirkung auf Natur 
des Menschen erforschen will und teilweise (fiir Judaa) erforscht hat, 
hat Flacius die anthropogeographische Wissenschaft konstituiert und 
eine Methode fiir diese wissenschaftliche Forschung so vollkommen aus- 
gearbeit, dass die moderne zeitgenG6ssische anthropologische Forschung 
des 19. und des 20. Jahrhunderts nach drei oder vier Jahrhunderten 
nicht viel Wesentliches diesen Grundlagen hinzuzufiigen im Stande war. 

MiHo BARADA 


PRILOZI 
KRONOLOGIJI HRVATSKE POVIJESTI 
(1062—1075) 


Potaknut novim otkrićima i napisima obradit ću u ovoj radnji neka 
pitanja iz kronologije hrvatske povijesti. To je grana povijesne nauke, 
koja obrađuje i utvrđuje vremenske podatke pojedinih povijesnih činje- 
nica. Premda su kronološki podaci kostur i okosnica historije, nažalost 
upravo u toj grani naša historiografija uvelike hramlje. Glavno je, da je 
kod nas netko, bilo to i pred više stoljeća, postavio neku povijesnu činje- 
nicu u određeno vremensko doba, to se odmah i bez provjeravanja prima. 
Usudi li se iko pokazati, kako je neki od tih datuma potpuno samovoljan 
i pogrešan, to se ne samo ne prima, nego se ili preko toga šuike prelazi, 
ili se takvo pisanje još i neznalački pobija. Tomu je, držim, razlog nepo- 
znavanje najosnovnijih načela kronologije kao nauke. Ta je pak nauka, 
bar u osnovama, opsegom i problematikom jednostavna i laka. Poznavati 
je nije neka osobita mudrost, a upravo je zato, još većma vrijedno osude 
ne poznavati je. 

Obradit ću ovdje neka pitanja iz kronologije hrvatske povijesti XI. 
stoljeća, od g. 1062.—1075. To razdoblje pripada vremenu živog vrenja 
i odsudnog previranja u evropskom društvu, koliko u osnovama, toliko 
na površini. Upozoravam čitatelja, da su kronološka pitanja, koja ću 
rješavati, uzeta radi njihove važnosti, a imena povjesničara, koja ću na- 
voditi, jedino i samo koliko i kako su pojedinci o tim pitanjima pisali. 
Daleko sam i od pomisli, da bilo kome umanjim ili okrnjim ugled. Pogo- 
tovo, jer mnogi od tih povjesničara pripadaju priznatoj eliti naše histo- 
riografije. 


A. REFORMNI SINODI 60-IH I 70-IH GODINA XI. ST. 

U zadnje vrijeme je pronađen u riznici korčulanskog kaptola vrlo dra- 
gocjen rukopis iz prve polovice XII. stoljeća. O njemu je donio kratak 
izvještaj dr. V. Foretić,! zabavivši se više njegovim povijesnim podacima 

1 Starine, 46., Zagreb 1956., 23-44. 

nego samim rukopisom. U tom rukopisu zabilježeni su važni podaci za 
kronologiju hrvaiske povijesti. Osobito je važan zapis iz vremena pape 
Aleksandra II. (1./10. 1061. — 21./4. 1073.), koji ovdje s prijevodom do- 


nosim:* 


Alexander II sedit annos XI, 
menses X, dies XIII. Hic inter alia 
multa in diuersis mundi partibus 
religiose ut bonus pastor emendans, 
audiuit de Cressimiro Chroatorum 
principe, quod dolo necari fecisset 
Goislaum fratrem. Misso apocrisa- 
rio Mainarđo religiosum scilicet ui- 
rum, qui sua sagacitate, si ita res 
habetur inquireret. Qui ueniens sa- 
tisfactionem accepit ab eo, iurans 
cum duodecim suis iuppanis non se 
teneri illo crimine. Ipse autem re- 
conciliatus iterum adeptus est prin- 
cipatus illius terre a parte sancti 
Petri apostoli. Dum autem legatus 
ipse apud Dalmatinos demoraretur, 
comperit eos infessos nefariis cri- 
minibus, qui facto concilio, prout 
tempus dabat eos emendans, ad do- 
minum suum repedauit. Sequenti 
uero anno misit alium timentem 
deum, nomine Theusum, qui omnia 
uiriliter scrutans, facto generali sy- 
nodo utiliter emendauit, Nam con- 
sanguinitatem in quarta et in quin- 
ta propinquitate innexi tenebantur 
et ordinationem malam  episcopo- 
rum et copulatione uxorum presbi- 
teros et diaconos emendans et uen- 
ditiones hominum  funditus euer- 
tens, similiter ut superius cum ho- 
nore rediit. 


Aleksandar II. stolovao je 11 go- 
dina, 10 mjeseci, 13 dana. On, iz. 
među mnogih drugih stvari, kao 
dobar pastir pobožno revnujući u 
raznim stranama svijeta, dozna za 
Krešimira, vladara Hrvata, da je 
zločinački dao ubiti svoga brata 
Gojslava. Stoga je poslao poslanika 
Majnarda, pobožnog muža, da svo- 
jom dovitljivošću istraži, da li je to 
tako. Taj došavši, primi od njega 
opravdanje, jer mu se zakleo on i 
dvanaest njegovih župana, da nema 
učešća u tom zločinu. On pak. po- 
miren (s crkvom), ponovno steče 
vladavinu one zemlje sa strane sv. 
Petra apostola. Dok je pak taj po- 
slanik boravio kod Dalmatinaca, ot- 
kri da su zaraženi opakim zloćama; 
održavši sinod, ispravljajući ih, ko- 
liko su prilike dopuštale, povrati se 
gospodaru svomu. 

Iduće pak godine pošlje drugog 
(poslanika) bogobojaznog imenom 
Teuza, koji sve podrobno razmo- 
trivši, održavši opći sinod, uspješno 
ispravi. Jer ženidbu u četvrtom i 
petom stepenu rodbinstva, i pogre- 
šno postavljanje biskupa i ženidbu 
svećenika te dijakona ispravivši i 
prodaju ljudi posve uništivši, slično 
kao gore, časno se povrati. 


Navedeni zapis napisan je kratkim i zbijenim stilom ljetopisca, pa ću 


se osvrnuti na nekoje izraze, potrebne za razumijevanje sadržaja i činje- 
nica, o kojima se ovdje radi. U prvom su redu izrazi o ubojstvu Gojslava, 
brata kralja Krešimira. U Rim je stigla vijest, da je Petar Krešimir dao 
dolo — zlobno, opako, prijevarom ubiti svog brata Gojslava. Poslanik pak 
papin Majnard, poslan od pape Aleksandra II. da to razvidi, primio je od 
Petra Krešimira opravdanje (satisfactionem accepit), i to pošto se oprao 


* Prema faksimilu — i. d. — 1. 58 r. 9 do 1. 59 r. 2. 

svečanom rotom samodvanaestorice, da on nije krivac bratove smrti. 
Radi se o onodobnoj roti, koja se kod Slavena obično vršila u duodeci- 
malnom broju. Isti izvor dodaje, da je Petar Krešimir time bio reconci- 
diatus — pomiren s crkvom. Iz tog posljednjeg izlazi povijesna činjenica, 
da je Petar Krešimir bio udaren crkvenom kaznom izopćenja ili bar inter- 
dikta. Dalje se u tekstu kaže, da je poslije pomirbe, poslanik Majnard 
papinskom vlašću oslobodio Petra Krešimira crkvene kazne, na što je 
Petar Krešimir »iterum adeptus est principatus illius terre a parte sancti 
Petri« ponovo zadobio čast i vlast hrvatskog vladara. 

U toj vijesti još je zabilježeno, kako je papa Aleksandar II. poslao 
Majnarda s glavnom zadaćom da istraži ubojstvo Gojslava, a ne da pro- 
vede crkovne reforme u našim krajevima. Reformni sinod održao je Maj- 
nard usput. 

Uz Majnarda spomenut je u toj vijesti još i drugi poslanik Aleksandra 
II. Teuzo, za kojega zapis kaže, da je bio poslanik »sequenti anno« po- 
slije Majnarda, što ne mora značiti vremenski godišnji razmak, nego iduću 
kalendarsku godinu. 

Isti izvor zove naše krajeve »apud Dalmatinos«, t. j. nazivom pojma 
sezanja starorimske Dalmacije, kako to često srednjovjekovni izvori čine 
i kako će se u ovoj radnji još vidjeti. 

U našim dosad poznatim izvorima osim za poslanika Majnarda i Teuza 
zabilježene su vijesti također 1 o kardinalu Ivanu, a uz to i o sinodima, 
koje su oni držali. Sve je to naša historiografija itekako obradila, a iz- 
među svih osobito F. Šišić,“ držeći se pri tomu uglavnom kronologije, 
koju je postavio Lucius, a razradio Fr. Rački. Tako je po Fr. Račkomu 


god. 1060.,5 a kardinal Ivan 1063.7 Po Šišiću, Majnard je poslanik i drži 
sinod u Splitu »pod kraj februara ili na početku maria 1060.«]' Teuzo 
god. 1060.) a kardinal Ivan »pod kraj 1063., odnosno na početku 1064.«19 


Da li i koliko te kronološke posiavke odgovaraju stvarnosti? 


1. Poslanik kardinal Majnard 


Osim već navedenog izvora Korčulanskog kodeksa poslanika Majnarda 
spominje Toma, arciđakon splitski, na dva mjesta. Na prvom piše:!! 


% Po Foretiću i. d. 38 — to bi bio »prvi poznati nam spomen dvanaestorice župana, 
koji su stajali na čelu dvanaest hrvatskih plemena«, dok se tu o tima ne radi, nego o 
broju rotnika pri zakletvi ili roti. 

# Povijest Hrvata, Zagreb 1925, 449 sl. 

5 Documenta, Zagreb 1877, 52, 53, 54, 204. 

1. d. 59, 99. 

1. d. 208, 449. 

N. d. 503, 504, 510, 538. 

1. d. 509, 552. 

1. d. 516, 538. 

ti Izdanje Fr. Račkoga, Zagreb 1894, 49. 

Fuerat siquidem tempore domini 
Alexandri pape et Johannis deces- 
soris Laurentii supra dicti a domi- 
no Maynardo  quondam Pomposia- 
no abbate, postea episcopo carđi- 
nali, quedam synodus omnium pre- 
latorum Dalmatiae et Chroatie mul. 


U vrijeme gospodina Aleksandra 
pape i Ivana, prethodnika prije spo- 


_nutog Lovre, održan bijaše velikom 


svečanošću sinod svih crkvenih do- 
stojanstvenika Dalmacije i Hrvat- 
ske od Majnarda, nekoć opata pom- 
pozijanskog, poslije biskupa kardi- 


tum solempniter celebrata. nala. 


Na drugom mjestu kod istog Tome, pri opisu prijema hrvatskog po- 
slanstva, i to svećenika Ulfa, biskupa Cedede i opata Potepe od bezime- 
nog pape, zapisano je, kako im je taj papa naredio, da moraju držati 
i vršiti »omnia quae a uenerabili fratre nostro Mainardo, sanctae Rufinae 
episcopo cardinali, synodaliter statuta sunt«.!? 

Po Tomi i po Korčulanskom kodeksu papa je Aleksandar II. poslao 
kardinala Majnarda u naše krajeve, gdje je on održao reformni sinod u 
Splitu, i to po Tomi u vrijeme splitskog nadbiskupa Ivana. O istom tom 
papinskom poslaniku Majnardu nalazi se zabilježena u trećem izvoru, 
koji se sada čuva u Britisch museum u Londonu, u prijepisu iz XII. sto- 
ljeća, vijest, kako je papa Aleksandar II. potvrdio zaključke splitskog 


sinoda. Ta potvrda glasi:!? 


Alexander regi et episcopis Dal- 
matiarum. Notificamus, omnia capi- 
tula, que per confratres nostros ve- 
nerabiles, Mainardum scilicet colla- 
teralem episcopum nostrum et Jo- 
hannem  archipresulem vestrum in 
Spalato  aliisque  civitatibus sunt 
statuta, eadem in Romana synodo 
seriatim ea referente, a beate me- 
morie predecessore nostro Nicolao 
apostolica auctoritate et sub ana- 
thematis  interpositione  roborata. 
Cuius nos constitutionem exequen- 
tes, ipsaque statuta confirmantes, 
quedam eorum his nostris apicibus 
inserimus. 


Aleksandar kralju i biskupima 
dalmatinskim. Obznanjujemo, da su 
svi zaključci, koji su doneseni od 
časne naše braće, i to od Majnarda 
pobočnog našeg biskupa i Ivana va- 
šeg nadbiskupa u Splitu i drugim 
gradovima, isti, o kojima je redom 
izvješćujući na rimskom sinodu, od 
blažene uspomene našeg prethodni- 
ka Nikole bili potkrijepljeni apo- 
stolskom vlašću i pod prijetnjom 
izopćenja. Kojega (pape) mi odred- 
bu izvršujući i te zaključke potvr- 
đujući, neke ćemo od njih uvrstiti 
u ova naša slova. 


Tekst je takav, da se može dvojako shvatiti: 
1. da su zaključci splitskog sinoda bili pretreseni na rimskom refor- 


mnom sinodu od strane Nikole II. 


i slijedilo bi, da je Majnard održao 


sinod u Splitu na početku 1060. za Nikole II.; 
2. da su zaključci Majnardova splitskog sinoda isti kao i oni reformnog 
lateranskog sinoda u travnju 1059. za Nikole II., zato ih sad Aleksandar 


II. potvrđuje. 
2 1d51 


13 F, Šišić, Priručnik, Zagreb 1914, 236. 

Vijesti Korčulanskog kodeksa, Tome arciđakona i potvrde pape Alek. 
sandra 11. međusobno se slažu i popunjuju. Iz njih izlaze ove važne kro- 
nološke činjenice: 

1. reformni sinod u Splitu držao je poslanik pape Aleksandra II. 
Majnard; 

: držao ga je kao kardinal; 

3. skupa sa splitskim nadbiskupom Ivanom. 

Majnard je po jednoj ispravi već g. 1059. bio visoka ličnost u papin- 
skoj kancelariji. Kardinal biskup Humbert, koji je bio i bibliotekar, 
umro 5/5. 1061.. a naslijedio ga je Majnard, postavši posljednji kardina- 
lom biskupom Silvae Candidae ili S. Rufinae i bibliotekar, posljednju 
službu vrši do 13/1. 1063.'* Budući da je on poslanik pape Aleksandra 
II., koji je zasjeo na papinsku stolicu 1./10. 1061., to Majnardovo po- 
slanstvo pada u vrijeme poslije tog datuma. Majnard je poslije izvršene 
istrage o ubistvu Gojslava održao reformni sinod u smislu zaključaka 
lateranskog sinoda, koji je držao papa Nikola II. u travnju 1059.15 

Kronologiji Majnardova poslanstva smeta podatak s njegovim imenom 
u ispravi i kartularu samostana sv. Ivana biogradskoga. U ispravi je za- 
bilježeno: »anno ab incarnatione ... millesimo L"* VIIIL“, indictione X .. 
mense februario«, da je Petar Krešimir dao eksempciju ili imunitet tom 
samostanu »coram apocrisario sancte romane ecclesie uenerabili abbate 
Mainardo, misso a Nicolao sanetissimo papa«.!# Po tomu Majnard bi bio 
poslanik pape Nikole I[. u našim krajevima u veljači 1059. Ta vijest nije 
pouzdana iz više rasloga. U prvom redu nije uzeta iz originala, nego iz 
poznijeg prijepisa, koji je osobito u dataciji iskrivljen. Tako je indikcija 
pogrešna, jer u veljači 1059. nije bila X., kako je zabilježeno, nego XII. 
Konačno reformni sinodi slijedili su tek poslije onog, koji je držao Ni- 
kola II. u Lateranu u travnju 1059., pa zato ni Majnard nije mogao biti 
prije tog vremena poslanik u našim krajevima. Po samom sastavu i obli- 
ku, kako je isprava do nas došla, a u kojoj bi bio spomenut Majnard, 
jasno se vidi, da se radi o takozvanom prividnom originalu. Pogotovo 
jer je zabilježena u dvije redakcije, užoj i široj, a u objema se spominje 
Majnard, opat poslanik. Bez obzira na sve to, ovdje se radi o kronologiji 
Majnarda poslanika Aleksandra II., a to je on mogao biti jedino poslije 
1./10. 1061. 


2. Teuzo 


Po navedenom tekstu Korčulanskog kodeksa, Aleksandar II. poslao je 
u naše krajeve osim Majnarda također i biskupa Teuza. Za njega se znade 
da je god. 1059. bio biskup u Orvijetu.!7 Teuzo održao je opći sinod 
(facto generali sinodo) i to »sequenti anno«, pošto je Majnard kao po- 


4 H. Bresslau, Handbuch Urk.lehre, I, Leipzig 1912, 236-237; F. Šišić, Povijest 
Hrvata, n. d. 502. 510. 

15 O tom sinodu u pojedinostima v. Šišić, I. d. 501-502. 

16. Rački, Doc. n. d. 53, 54. Naprijed v. 192. 


17 Šišić, Pov. Hrvata, n. d. 509. 

slanik tog istog pape bio u našim krajevima, sudio Peiru Krešimiru i 
održao reformni sinod. ' 

Za Teuza pak poslanika znaju i naše isprave. Postoji tekst isprave nje- 
gove presude u korist zadarskog samostana sv. Krševana u sporu za 
crkvu sv. Ivana u Telašćici na Dugom otoku.!5 Ta isprava sadrži ove kro- 
nološke podatke: 

1. vodila se parnica »ante conspectum domni Teuzonis, apostolice se- 
dis apocrissarii, missi a domino Alexandro romano pontifice«; 

2. u vrijeme Petra opata zadarskog samostana sv. Krševana; 

3. Nikole zadarskog priora i stratega; 

4. Lovre izabranog splitskog nadbiskupa — »in presentia (Laurentii) 
apsarensis episcopi, a Spalatinis et a cuncto consilio archiepiscopus 
electus«; 


5. indictione III. 

Za te kronološke podatke može se kazati: vladanje pape Aleksandra 
II. traje od 1./10. 1061. do 21./4. 1073.; opat se Petar spominje u funda- 
cionoj ispravi ženskog benediktinskog samostana sv. Marije u Zadru iz 
g. 1060./? i u ispravama iz g. 1067.,2% 1070.2! i t. d.; za priora Nikolu 
znade samo ta isprava. Kako se vidi ti podaci za kronologiju malo kažu, 
jedino, da je Teuzo bio poslanik Aleksandra II. Za datiranje pak odsu- 
dan je podatak »indictione IIl.« U to doba, kao drugdje također i kod 
nas, redovito je u općoj upotrebi bila indikcija bizantska. Ona se bilje- 
žila od 1. IX. godine ispred do 31. VIII. iduće godine. Tako zabilježena 
indikcija III. za pontifikata Aleksandra II. bilježila se samo od 1. IX. 
1064. do 31. VIII. 1065. Po tom kronološkom podatku, zabilježenom u 
gornjoj ispravi, a taj se podatak podudara s vladanjem Aleksandra II. i 
životom opata Petra, navedena presuda poslanika Teuza zbila bi se ne- 
gdje između 1. IX. 1064. i 31. VIII. 1065.; u tom vremenu bio bi i Teuzo 
poslanik u našim krajevima. 

Međutim naša historiografija datira tu presudu g. 1059.2? ili 1060.,2% 
pri tomu ne štedeći sačuvani tekst od teških izmjena. U ispravi zabilje- 
ženo ime pape Aleksandra II. zamjenjuju s onim pape Nikole II., indik- 
ciju III. mijenjaju u XIII. A zašto sve to? 

U ispravi Teuzove presude naznačen je kao svjedok osorski biskup 
Lovro, kao već izabrani splitski nadbiskup — a Spalatinis et a cuncto 
consilio archieposcopus electus. Za Lovru pak Toma arciđakon piše:?* 
»Ordinatus est in sede salonitane ecelesie anno incarnationis millesimo 
sexagesimo«, što bi po onomu incarnationis vremenski odgovaralo, da se 
to zbilo negdje između 25. III. 1059. i 24. III. 1061. Tolik je to vre- 
menski razmak, jer stilus incarnationis ima dva calculusa, pisanus i flo- 


18. Rački, Doc. 59—60. 

19 Id. 66. 

20 1. d, 60. 

21 d. 80. 

22 1. d. 59. 

23 Šišić, Pov. Hrvata, n. d. 552; isti Priručnik n. d. 245 »prije 1. rujna 1060«. 
2% Izd. Račkoga n. d. 54. 


rentinus. Po calculusu pisanusu g. 1060. bilježila se od 25. III. 1059. do 
24. III. 1060.; po calculusu florentinus od 25. III. 1060. do 24. III. 1061. 
A jer se ne zna, o kojem se calculusu radi, zato je tolik razmak Tomina 
datuma o nastupu Lovre na nadbiskupsku stolicu)? i već je po tome g. 
1060. sporna. 

Naša historiografija, držeći se pretpostavke, da je Tomin podatak g. 
1060. ispravan, redovito i bez izuzeika uzima tu godinu za osnov ne sa- 
mo Lovrina nastupa, nego i mnogih drugih kronoloških povijesnih poda- 
taka, pa tako i za datiranje te Teuzove presude. A da li je to ispravno? 

Toma, kao drugorazredni izvor, koji, kako sam izričito naglašava, piše?# 
»partim scripta, partim relata, partim opinionem sequenies«, u kronolo- 
giji nije baš pouzdan. Da navedem primjer. Po njemu je nadbiskup split- 
ski Petar živio »anno domini nongentesimo nonagesimo, tempore Tirpi- 
miri et Muncimiri filii eius, regum«.?7 Stvarna je činjenica, da su Trpi- 
mir, Mucimir i nadbiskup Petar po ispravama od 4. III. 852.28 | 28. IX. 
892.2 živjeli u IX. stoljeću. Ispravnost tih obiju isprava izvan je svake 


25 Koliko pri stilus incarnationis treba paziti na dva njegova kalkulusa, neka po- 
kažu ovi primjeri. V. Novak za ispravu pod br. 97 u Supetarskom kartularu — n. d. 
207 — piše: »Taj notarski instrumenat je sasvim age datiran, te nam on ne zadaje 
nikakovih teškoća za njegovo točno datiranje. Anno ab incarnatione domini nostri Jesu 
Christi millesimo centesimo septuagesimo sexto, indictione uero nona... Budući da 
indikcija IX. traje 1176. samo do kraja augusta, onda je sigurno, da je taj instrumenat 
izdan negdje u vrijeme od početka godine, 1. j. od 25. marta do kraja augusta 1176. 
Jer prvog septembra već je započinjala X. indikcija. Dakle, indikcija 1176. se sasvim 
podudarala s naznačenom godinom u tom razmaku, jer je annus incarnationis isto što 
2 annus annunciationis«. Kako se vidi pri pisanju Novak uopće ne uzima u obzir kod stila 
incarnationis njegove dvije varijante, calculus pisanus i florentinus. Uzevši ih u obzir, 
jer jedino tako postupak postaje ispravan, datiranje gornje isprave sasma će drugačije 
izgledati. G. 1176. isprave po calculusu pisanusu bilježila se od 25. HI. 1175. do 24. 
HI. 1176.; po calc. florentinus od 25. HI. 1176. do 24. III. 1177. Označena pak, indik- 
cija IX. bilježila se, naravno, ako je po srijedi ona bizantinska, od 1. IX. 1175. do 
31. VIII. 1176. A jer nema drugih komputističkih podataka, povezavši zabilježenu 
indikciju IX. s dvama calculusima g. 1176, za datiranje gornje isprave može se kazati: 
ako je datirana calc. pisanus, izdana je između 1. IX. 1175. i 24. III. 1176.; ako po 
calc. floren., tad između 25. III. i 31. VIII. 1176. Budući da se calculus ne može odre- 
diti, za tu ispravu može se napisati, da je izdana između 1. IX. 1175. i 31. VIII. 1176. 
Ne stoji tvrdnja V. Novaka, da je izdana negdje »od 25. marta do kraja augusta 1176.« 

Slično tvrdi — i. m. — također i za ispravu br. 98.: »I taj je instrumenat vrlo jasno 
i točno datiran. Anno dominice incarnationis millesimo centesimo octagesimo VII, 
indictione V. Peta se indikcija podudara sa 1187. godinom do 1. septembra. A taj 
je instrumenat izdan svakako, dakle između 25. marta i 1. septembra 1187.« Isto što i 
u prvom slučaju. Ako je po calc. pis. izdana je između 1. IX. 1186. i 31. VIII. 1187.; 
po flor. pak između 25. III. i 31. VIII. 1187. A jer su kalkulusi neodređeni, može se 
napisati, da je izdana između 1. IX. 1186. i 31. VIII. 1187. 

No ni tim poteškoće nisu iscrpljene. Pitanje je i o kojoj se vrsti indikcije radi? 
Možda je tu bila ona romana, koja je počinjala s 25. XII. i sa 1. [.? Konačno ima 
slučajeva da oznaka incarnationis stoji u značenju nativitatis. Zato je presmiono 
tvrditi, za te isprave, da su »sasvim određeno«, »jasno i točno« datirane. Nisu, jer im 
nedostaju pomoćne komputističke jedinice. 

2 Izd. Račkoga n. d. 24. 

27 1.d 42. 

?" Rački, Doc. n. d. 3-5. 

2% 1. d. 14-16. 

sumnje. Sačuvan je i kameni natpis s imenom Mucimira iz g. 895.5% Po 
tomu Tomini kronološki podaci o Trpimiru i Mucimiru potpuno su po- 
grešni. Opća je činjenica, da kronološki kao i drugi podaci sredovjekov-' 
nih pisaca utoliko su pouzdani, ukoliko odgovaraju podacima prvoraz- 
rednih izvora. To pravilo vrijedi i za Tominu vijest o vremenu nastupa 
nadbiskupa Lovre na splitsku stolicu god. 1060., pa i nju treba provjeriti. 

U Korčulanskom kodeksu piše, da je papa Aleksandar »slijedeće go- 
dine« poslije Majnardova poslanstva, poslao u naše krajeve Teuza kao 
poslanika i koji da je održao opći reformni sinod. Papa Aleksandar II. 
zasjeo je na papinsku stolicu 1. X. 1061., a Majnard je njegov poslanik 
poslije toga. Zato je terminus ante quem non Majnardova poslanstva, a 
tim i nastupa nadbiskupa Lovre svakako god. 1062. Taj će termin ante 
quem non potvrditi i drugi izvori. Tako u navedenoj potvrdi Aleksandra 
II. stoji, da je kardinal Majnard, papin poslanik, održao sinod u Splitu 
skupa sa splitskim nadbiskupom Ivanom, a ne Lovrom »per confratres 
nostros venerabiles Mainardum scilicet collateralem episcopum nostrum 
et Johannem arhipresulem vestrum«. Po tomu je svjedočanstvu Majnard 
održao spomenuti sinod u Splitu skupa sa splitskim nadbiskupom. Iva- 
nom, a ne Lovrom. A jer je sinod Majnardov bio poslije 1. X. 1061., to 
Lovro nije mogao biti splitski nadbiskup 1060., a ni 1061. Uzevši još u 
obzir po Korčulanskom kodeksu, da je Teuzo bio poslanik »slijedeće go- 
dine« poslije Majnarda, datum vremena Teuzova poslanstva pomaknut 
će se naprijed i približit godini, koja je zabilježena u njegovoj presudi, 
t. j. negdje poslije 1. IX. 1064. 

Sve je to u potpunom suglasju s viješću Tome arciđakona, da je Maj- 
nard držao sinod u Splitu »tempore domini Aleksandri pape et Johannis 
decessoris Laurentii«. Po tim dvama suglasnim izvorima Majnard je dr- 
žao sinod u Splitu u prisustvu i uz sudjelovanje splitskog nadbiskupa 
Ivana, a ne Lovre; slijedi, jer je Majnardovo poslanstvo bilo poslije 1. X. 
1061., a Teuzovo tek »slijedeće godine«, da je terminus ante quem non 
Lovrina nastupa na splitsku stolicu god. 1062. 


3. Kardinal Ivan 


Za tog papinskog poslanika do danas se znade samo po Tomi, u od- 
lomku o protivreformnom pokretu, pod vodstvom siranog svećenika 
Ulfa (Wolfanga), domaćeg lažnog biskupa Cedede (= Seđeha), i opata 
Potepe.#! Toma uz drugo kaže, kako je protiv zaključaka sinoda, koji je 
održao poslanik Majnard s nadbiskupom Ivanom u Splitu i odobrenja 
tih zaključaka od pape, nastao u našim krajevima oštar otpor pod vod- 
stvom stranog svećenika Ulfa. Budući da se po Tomi taj pokret nije sti- 
šavao, papa:?? 


% Šišić, Priručnik, n. d. 124. 
LV. moj Episcopus chroatensis, Croatia sacra 1930, 188-203, gdje sam pokušao 
unijeti svijetla u to zamršeno pitanje. 


3% Izd. Račkoga n. d. 49. 

absque omni mora quendam lega- 
tum Johannem cardinalem mittere 
festinauit ad extirpandum nefandi 
scismatis fomitem de partibus Scla- 
uonie. Itaque cardinalis ad illas par- 
tes adueniens multitudinem populi 


bez svakog oklijevanja požuri se 
poslati nekog legata Ivana kardina- 
la, da iskorijeni žarište opakog raz- 
dora iz krajeva Slavonije. I tako do- 
šavši kardinal u one krajeve, nare- 
di da se sakupi velik broj puka i 


et cleri coadunari iussit, klera, 


ondje osudi pristaše otpora, uhvativši i dovevši Ulfa u Split, »ubi con- 
gregata sinodo eundem iniquum presbiterum ab omni ordine cleri depo- 
suit«, a uz prethodno mučenje, doživotno ga zatvori u tamnicu. To je 
čin poslanika kardinala Ivana na splitskom sinodu. Pitanje je kada je taj 
poslanik u tom poslu bio u našim krajevima? Da li između Majnardova i 
Teuzova poslanstva ili poslije? Na to će pitanje, kao i na pitanje potanje 
kronologije poslanika Majnarda i Teuza, dati odgovor kronologija po- 
slanstva Girarda, nadbiskupa Siponta u Apuliji. 


4. Nadbiskup Girard 


Za protivreformnog vođu Ulfa zabilježeno je kod Tome arhiđakona, 


da je papa Grgur VIL: 


misit legatum ad partes Dalmatie 
venerabilem uirum Girardum archi- 
episcopum Sipontinum. Qui Spala- 
tum accedens ... Misit igitur et con- 
uocauit suffraganeos salonitane me- 
tropolis uniuersos. Qui cum conue- 
nissent, prouincialem cum eis sino- 
dum apud Salonam đebita maturi- 
tate celebrauit ... 

Intera uenerabilis Girardus lega- 
tus, Spalati positus, inuenit supra- 
memoratum Ulfum, cui_Golfancus 
agnomen erat, ab annis iam duode- 
cim papali iussu grauissimis compe- 
dibus alligatum ... Hunc ergo fecit 
absolui ... 


poslao u dalmatinske krajeve po- 
slanika časnog muža Girarda, nad- 
biskupa Siponta. On došavši u Split 
... posla i sazva sve sufragane solin- 
ske metropolije. Oni, kad se sasta- 
doše, s njima održa s dužnom žur- 
bom sinod kod Solina . 

Međutim časni poslanik Girard, 
nalazeći se u Splitu, nađe gore ime- 
novanog svećenika Ulfa, kojemu bi- 
jaše nadimak Wolfang, već dva. 
naest godina po naređenju papin- 
skom vezana u najtežim okovima ... 
Njega dakle dade odriješiti. 


Po Tomi papa Grgur VII. (1073-1085) poslao je u naše krajeve po- 
slanika_ Girarda, sipontinskog nadbiskupa iz Apulije. Kada je to bilo, 
Toma ne kaže, ali će to otkriti dvije isprave. Postoji pismo pape Grgura 
VII. upućeno Dubrovčanima 20. III. 1074.,%* kojim on šalje u Dubrovnik 
tog Girarda, da posreduje, kako bi pod prijetnjom izopćenja Dubrovčani 


33 1 d. 53-54. 
34 1. Kukuljević, Codex diplom., I. Zagreb 1874, 148-149. 


13 RAD sli 

riješili spor sa svojim biskupom Vitalom. Iz tog pisma, za ono, o čemu se 
ovdje radi, važno je ovo: 

1. to je pismo uputio papa Grgur VII.; 

2. poslao je Girarda, svog poslanika Dubrovčanima — »proinde missimus 
ad vos dilectum fratrem nostrum Giraldum sypontinum archiepiscopum, 
ut in hac re nostra legatione fungens, iustitiam inde decernere debeat«; 

3. ako Girard ne uzmogne taj spor dokrajčiti, tad da dođu pred njega 
Vital i novoizabrani biskup — Quod si peccatis inpedientibus, causa apud 
vos examinari et deffiniri non possit, volumus ut utrumque, videlicet 
episcopum captum — t. j. Vitala — et eum quem irregulariter elegistis, in 
nostram presentiam conducatis — da sam papa stvar dovrši; sve pak to 
pod prijetnjom izopćenja; 

4. pismo je izdano u Rimu »Data Rome XIII. kalendas aprilis, indic- 
tione XII.« 

Izvan svake je sumnje autentičnost tog pisma i njegovo datiranje po 
indikciji XII., 20. III. 1074. Po tom pismu Girard je bio poslanik u Du- 
brovniku svakako od negdje poslije ožujka 1074. Za Girardovo poslan- 
stvo tog vremena u našim krajevima svjedoči i druga isprava, nažalost 
; danas izgubljena. Po Farlatijuš5 nalazila se u arhivu Sv. Krševana u 
Zadru. Tekst, u mnogom nepouzdan, ima Farlati,* a po njemu Rački.?7 
Iz teksta poslužit ću se samo onim, što ovdje dolazi u obzir, a to je za 
kronologiju Girardova poslanstva. 


In anno millesimo LX XV ab incar- 
natione d. n. Jesu Christi, mense 
nouembri. Ea tempestate, qua co- 
mes Amicus regem Croatie cepit, 
ego Girardus, sancte romane eccle- 
sie apocrisarius sipontineque sedis 
gratia dei archipresul, missus a do- 
mino Gregorio papa, partes in istas, 
statui sanctam synodum Spalatina 
in urbe ... 


U god. 1075., od utjelovljenja gospo- 
dina našega Isusa Krista, mjeseca 
studenoga. U ono vrijeme, kad knez 
Amiko zarobi hrvatskoga kralja, ja 
Girard, svete rimske crkve poslanik 
i sipontinske stolice milošću bo- 
žjom nadbiskup, poslan od gospo- 
dina Grgura pape, u ove krajeve, 
sazvao sam sveti sinod u gradu 
Splitu ... 


Ta je isprava datirana 1075. stila incarnationis, što znači, da zabilje- 
žena godina u ispravi nije počinjala 1. [., nego 25. III. 1 uz to jednim 
od dvaju kalkulusa. Jedan, zvan pisanus, po kojemu se godina bilježila 
od 25. III., ali ne godine, kako je mi danas bilježimo, nego one ispred. 
Tako g. 1075. navedene isprave, ako je zabilježena po kalkulusu pisa- 
nusu, ona se bilježila od 25. III. 1074. do 24. III. 1075. današnjeg bro- 
jenja godina. Po drugom pak kalkulusu, zvanom florentinus, g. 1075. 
bilježila se od 25. III. 1075. do 24. III. 1076. našeg brojenja. O kojemu 
bi se od ta dva kalkulusa radilo u navedenoj ispravi, određivalo bi se po 
raznim drugim pomoćnim komputističkim podacima, kao epaktama, kon- 


*5 IIlyricum sacrum, III. 142. 
36 1 d. 142. 
87 Doc. n. d. 99-100. 

kurentama, a u prvom redu po indikciji. Ali, jer od tih podataka u prije- 
pisu nije zabilježen nijedan, po samoj indikciji moglo bi se kazati: ako 
je datirana po kaelkulusu pisanusu, da je tad izdana studenoga 1074; ako 
pak po kalkulusu florentinusu, tad studenoga 1075. U ispravi se radi, 
kao i u onoj u Dubrovniku, o poslanstvu Girarda, nadbiskupa Siponta, 
koji je po prvoj svakako bio u Dubrovniku u prvoj polovici g. 1074.; 
može se zaključiti, da je i ta splitska datirana kalkulusom pisanus, t. j. 
da je »studenoga 1074.« držao Girard sinod u Splitu. 

U prilog takvog datiranja govori više razloga, koje ću navesti. U pr- 
vom redu poslanstva nisu dugo trajala. Ako bi se pak uzelo, da je Gi- 
rardova splitska isprava datirana kalkulusom florentinus, on bi po njoj 
držao sinod u Splitu »studenoga 1075.«; boravio bi u našim krajevima 
gotovo dvije godine, što je u suprotnosti s običajnom praksom trajanja 
poslaničke službe, a i sa sadržajem pisma pape Grgura VII. Dubrovča- 
nima od 20. III. 1074. To pismo upućuje na Girardovu kratkotrajnu za- 
daću. Bila _ mu je dužnost, kad istraži, zašto su Dubrovčani zatvorili 
svog biskupa Vitala i izabrali novoga, to dokrajčiti. Ako mu to ne bi 
pošlo za rukom zbog opiranja Dubrovčana — peccatis impedientibus - 
morali su oni pod prijetnjom izopćenja poslati u Rim Vitala i novoiza- 
branog biskupa, gdje se imao taj spor riješiti. Po svemu, Girardova za- 
daća bila je po sebi vremenski ogran&ena i ni na jedan način nije se 
mogla produljiti toliko, da bi trajala od prve polovice 1074. do »stude- 
noga 1075«. Već i do »studenoga 1074.« predugo bi trajala. 

Dok se Girard nalazio u prvoj polovici 1074. u Dubrovniku, papa Gr- 
gur je proširio zadaću njegova poslanstva, a tim ga vremenski i produžio. 
Po drugoj ispravi, onoj splitskoj, može se zaključiti, zašto i zbog čega se 
to dogodilo. U splitskoj ispravi piše: »ea tempestate qua comes Amicus 
regem Croacie cepit«. Po tomu je negdje poslije 20. NI. 1074., norman- 
ski knez Amiko, navalivši na naše krajeve, zarobio hrvatskog kralja; 
upleće se u to papa Grgur, povjerivši Girardu, koji se već nalazio u na- 
šim krajevima, da i to uredi. Povjerio mu je, jer je Girard za to bio 
zgodna ličnost. Prvo zato, što se radilo o periculum in mora, a drugo što 
je Girard, kao sipontinski nadbiskup, normanski podanik, poznavao 
Amika. 

Za tu pak navalu Normana više će izvora posvjedočiti, ne samo da je 
bila, nego i kada je bila. 

a. »Historia sancti Christophori martiris«, koju je po starijim podacima 
napisao rapski biskup Juraj Kostica (1292-1313) god. 1308. U njoj o 
navali Normana stoji:39 


Tempore igitur_uenerabilis uiri U vrijeme dakle časnog muža go- 
domini Domane, natione absarensis,  spodina Domana, rodom Osoranina, 
arbensium  episcopi, contigit, ui biskupa rapskoga, zgodilo se, da 
quedam ingens Uaragorum gens, et neki silni narod varjaški i u veli- 
in magna multitudine menibus eius- kom broju približi se iznenada zidi- 


% 1 d. 455-456; Šišić, Pov. Hrvata u. d. 550. 

dem urbis ex improuiso appropin- 
quaret. Quam gquidem ciuitatem ob- 
sedit a quartađecima die aprilis ad 
nonam diem mensis madii ... Viđens 
autem dux illius gentis ... ac cum 
Arbensibus pace composita, rediit 
cum suis ad propria ... Quapropter 
predictus episcopus suis Arbensi- 
bus ordinauit, ut IX“ die mensis 
madii uictoriam predictam deuote 
et reuerenter celebrarent, quod us- 
que in hodiernum diem, ut patet, 
a cunctis obseruatur. 


Po tom samom izvoru Varjazi? = 


nama istoga grada. Koji je pak grad 
opsjedao od 14. travnja do 9. mje- 
seca svibnja ... Videći pak vođa 
onoga naroda .... i s Rabljanima 
sklopivši mir, vrati se sa svojima u 
svoje krajeve ... Za to rečeni biskup 
naredi svojim Rabljanima, da po- 
božno i dostojno svetkuju 9. dan 
mjeseca svibnja spomenutu pobje- 
du, što do današnjega dana, kako 
je to očito, svi izvršuju. 


Normani od 14. IV. do 9. V. neodre- 


đene godine uzaludno su opsjedali Rab; na uspomenu tog normanskog 
neuspjeha Rabljani su od tada unaprijed svetkovali svake godine 9. V, 
svetkovinu na čast sv. Kristofora, pod nazivom »dies victorie s. Cristofori 
martyris«, kao dan uspomene na odbijenu normansku navalu. Budući da 
se prava godišnja svetkovina sv. Kristofora svetkuje 25. VII., a ova po- 
sebna izvanredna 9. V., očiti je dokaz njena posebnog i izvanrednog po- 
stanka, a to bi bio dan oslobođenja od normanske navale, na koju ih je 
ta nova i posebna svetkovina trajno kroz vjekove sjećala. Zato, baš ta 
izvanredna svetkovina izravni je dokaz, da se navala na Rab uistinu do- 
godila, i i to svršetkom travnja i početkom svibnja. Povijesna je to činje- 
nica i za naše pitanje vrlo važna, Po njoj se znade, da je navala Normana 
na Rab bila negdje između 14. IV. i 9. V., znade se godišnje doba, ali ne 
godina normanske navale. Godinu će otkriti drugi izvori. 


b. U prvom redu A: Dandolo, mletački ljetopisac XIV. stoljeća, koji 
piše po starijim izvorima:#% 


Hic — papa Grgur VII. — se- Ovaj — Grgur VII. — pošto je odr- 


cundo anno, celebrato Romae con- 
cilo XC_ episcoporum  simoniacos 
excomunicat et sacerdotes uxoratos 
a divino removet officio ... In quo 
tempore Dalmatino-fines invadunt 
et destruunt. Dux — dužd Dominik 
Silvije — igitur egressus eos abire 
coegit et ab incolis solitam fidelita- 
tem cum promissione non adducen- 
di Normannos in Dalmatiam susce- 


pit. 


žao u Rimu sinod, izopćio 90 simo- 
nijskih biskupa i oženjene svećeni- 
ke uklonio od vršenja Božje službe 
... U koje vrijeme (Normani) nava- 
ljuju na krajeve dalmatinske i uni- 
štavaju. Dužd Dominik Silvije sto- 
ga izašavši, prisili ih na odlazak i 
od stanovništva primi običajni izraz 
vjernosti s obećanjem, da ne će do- 
voditi Normane u Dalmaciju. 


3% To je naziv normanskih vojnih plaćenika iz Rusije u Bizantu. 


4% Rački, Doe. n. d. 457. 

Bi 


Po tom svjedočanstvu provala Normana u naše krajeve zbila bi se: 


1. poslije reformnog koncila, kojeg je papa Grgur VII. držao u Rimu 
19. III. 1074.;%1 

2. provala Normana zbila se druge godine pontifikata Grgura VII., a 
Grgur zasjeo je na papinsku stolicu 22. TV. 1073. i druga godina njegova 
pontifikata traje od 22. IV. 1074. do 21. IV. 1075. 

Ta dva Dandolova kronološka podatka vrlo su važna. Provala Norma- 
na po Dandolu zgodila se nešto poslije 19. III. 1074., ali u drugoj godini 
pontifikata Grgura VII. Kronološki podatak 19. III. 1074. upućuje na 
kronološku činjenicu, da se to zbilo pri samom početku druge godine 
Grgureva pontifikata, t. j. svakako g. 1074. Tako se po Dandolu znade i 
godišnje doba i godina normanske provale. Dandolovo godišnje doba pot- 
puno je u suglasju s podatkom Žića sv. Kristofora, da je normanska op- 
sada Raba bila između 14. IV. i 9. V. Upozoravam, da se to odnosi samo 
na vrijeme navale na Rab, ali se ne zna vrijeme početka njihove opće na- 
vale na druge krajeve u našim krajevima kao ni doba svršetka. Kronolo- 
gija opsade Raba nije ujedno i trajanje normanske navale na naše kra- 
jeve, nego je ona samo jedan međučin. Po svemu Dandolovi podaci su 
točni; navala Normana na naše krajeve počela je negdje u travnju 1074.4? 

Konačno s tom provalom Normana u naše krajeve i viješću A. Dan- 
dola u vezi je isprava,“ kako su od naših krajeva, gradovi Split, Trogir, 
Zadar i Biograd, najprije sklopivši savez s Venecijom, obećali vjernost 
duždu Dominiku Silviju i to: 


Anno ab incarnatione  eiusdem Godine od utjelovljenja njegova 


millesimo LXXV, mense februario, 
die VIII, indictione XV ... omnes 
concives nostre civitatis,, uobis Do- 
minico Siluio, duci Uenetie et Dal- 
matie ac imperiali protophedro et 
seniori nostro, ut ab hac die in an- 
tea (nun)quam nullus nostrum ci- 
uium audeat adducere Normannos 
aut extraneos in Dalmatiam. 


1075., mjeseca veljače, dana 8., in- 
dikcije XV ... svi građani našega 
grada, vama Dominiku Silviju, duž- 
du Venecije i Dalmacije i carskomu 
protoproedru i našemu gospodaru 
(zaklinjemo se), da od današnjega 
dana unaprijed ne će se nikada ni 
jedan naš građanin usuditi dovesti 
Normane ili strance u Dalmaciju. 


Sačuvana su dva prijepisa te isprave iz XII. stoljeća, koja se među- 
sobno uglavnom razlikuju u dataciji. Prijepis čuvan u mletačkoj Marciani 


ima godinu 1075., 


dok onaj u Cicogniani g. 1072. Uzeo sam onaj s g. 


RA i je po sebi nin Po anno NK arnenoa ski datirana more 


*X. 


41 Šišić, Pov. Hrvata a. d. 552. 


4% Za Amika i njegovu navalu zna i Vilim Apuljski, koji piše: »Hune - 
oderat et quia fines dalmaticos sine velle suo temtavit adire«. Šišić, 


Robert Guiskard - 
Pov. Hrvata n. d. 553. 
43 Rački, Doc. nu. 


dvama prijepisima. Onaj mletačke Marciane ima g. 1075., 


44 Rački, Doc. n. d. 103. 
45 Šišić, Priručnik n. d. 464. 


Amika - dux - 


d. 101-103; Šišić, Priručnik n. d. 264-265. isprava je sačuvana u 


a onaj Ciconiane 1072. 

lusu pisanusu g. 1075. bilježila se od 25. III. 1074. do 24. III. 1075., a po 
kalkulusu florentinusu od 25. II. 1075. do 24. III. 1076. A jer se radi o 
datumu 8. 11., ako je gornju ispravu pisar datirao kalkulusom. pisanusom, 
izdana bi Bila 8. II. 1075., a ako pak kalkulusom florentinusom, tad 8. II. 
1076. Posljednja mogućnost otpada, jer je tim gradovima, kako ću poslije 
pokazati, u to doba već vladao Zvonimir. Ostaje da je datirana kalku.u- 
som pisanusom i izdana 8. II. 1075. 


Datum 8. II. 1075. odgovara kronologiji već navedenih izvora o navali 
Normana u naše krajeve, koji jasno svjedoče, da je to bilo g. 1074., i to 
poslije ožujka, a nikako g. 1075. Navalu Normana stavljati u god. 1075., 
kako naša historiografija općenito čini, ničim se ne može braniti i otpada 
kćo samovoljna i pogrešna u prilog g. 1074., u koju godinu pada svakako 
i Girardova splitska isprava. Girard je održao sinod u Splitu »studenoga 
1074«; on je bio poslanik pape Grgura u našim krajevima u drugoj polo- 
vici god. 1074. A jer navedena vijest Tome kaže, da je on tom prigodom 
oslobodio iz tamnice Ulfa, u kojoj je čamio »već 12 godina«, t. j. 12-tu 
godinu ili u 12-toj godini. Po Tomi njega je zatvorio poslanik kardinal 
Ivan, pa poslanstvo tog kardinala pada u to vrijeme, t. j. u drugu polo- 
vicu g. 1063.4# S tim datumom pobliže je određeno vrijeme Majnardova 
poslanstva. Ako je kardinal Ivan bio poslanik u našim krajevima negdje 
u drugoj polovici 1063., ali prije studenoga, tada je, po prije utvrđenom 
terminus post quem g. 1062., i Majnard je bio u prvoj polovici god. 1063. 
A jer je Teuzo bio poslanik »slijedeće godine« poslije Majnarda, on je to 
bio god. 1064. Po indikciji III. zabilježenoj u Teuzovoj presudi, a koja 
je indikcija trajala od 1. IX. 1064. do 31. VIII. 1065., Teuzovo poslan- 
stvo pada u svršetak god. 1064. 


Po tomu Majnard je bio poslanik u našim krajevima u prvoj polovici 
g. 1063.; kardinal Ivan u drugoj polovici te iste godine, a Teuzo g. 1064., 
ali Polje 1. 1X. 


Uređena kronologija tih triju poslanika omogućava određenje mE 
vremena izbora i nastupa osorskog biskupa Lovre na splitsku stolicu. 
Budući da je za Majnardova poslanstva u Splitu još bio nadbiskupom 
Ivan, a u ono Teuzovo, Lovro je već bio izabran, odreknuće nadbiskupa 
Ivana i Lovrin izbor zbili su se na sinodu, koji je držao kardinal Ivan 
druge polovice g. 1063., na kojem je bio osuđen i Ulfo sa svojim prista- 
šama. Premda Toma za nadbiskupa Ivana kaže: »Et cum pre senectute 


46 Ako je Ulfo studenoga g. 1074. stajao utamničen »dvanaestu godinu«, znači, da 
je on prije studenoga te godine bio navršio punih 11 godina tamnovanja. Zbog toga, 
da se dobije datum Ulfove osude i početka tamnovanja, treba od g. 1074., i to nešto 
prije studenoga, odbiti 11 godina, i dobije se datum osude i utamničenja — g. 1063., ali 
Prije studenoga. Budući da je Majnard bio poslanik u prvoj polovici g. 1063., kad još 
Ulfo nije ni bio počeo svojim pokretom, a Teuzo pripada istom svršetku g. 1064., ostaje 
da ga je osudio kardinal Ivan i to negdje u drugoj polovici g. 1063. prije studenoga. 
Kronologija Ulfova tamnovanja, koju donosi Šišić, Pov. Hrvata n. d. 553 — ne može 
stajati. Po njemu bi kardinal Ivan osudio Ulfa »prvih mjeseci g. 1063.« a Girard ga 
oslobodio studenoga 1075. i po tomu bi studenoga 1075. Ulfo tamnovao 13. godinu. 
I to govori, da Girardova splitska isprava pripada g. 1074., a ne 1075. 

iam factus esset inutilis, cessit ab onere pastorali«,*7 njega je kardinal 
Ivan kao nezgodnu osobu prisilio na odreknuće i dao izabrati Lovru, 
dušom i srcem odanog papinstvu i njegovim tadašnjim težnjama. Budući 
da se radilo o prijelazu s jedne biskupije na drugu, što je kanonski bilo 
zabranjeno, bila je potrebna dozvola papinske stolice za taj prijelaz. Do- 
zvola je bila dana; vjerojatno ju je donio poslanik Teuzo, kojega na putu 
u Split prati Lovro, gdje ga je Teuzo svečano ustoličio, što je učinio 
negdje krajem g. 1064. Po svemu, Lovro ni na jedan način nije zasjeo 
na splitsku nadbiskupsku stolicu 1060., kako piše Toma, a po njemu svi 
redom, nego tek na svršetku 1064. 


5. Gojslav = ban Gojčo 


Ubijeni brat Petra Krešimira Gojslav, svakako je ista osoba s banom 
Gojčom nekih naših isprava.“* On se spominje: 


1. U takozvanom prividnom izvorniku isprave datirane »anno ab in- 
carnatione domini nostri Jesu Christi millesimo L= VIIIT*, indictione X“ 
... mense februario«*? kojom Petar Krešimir daje imunitet benediktin- 
skom samostanu sv. Ivana u Biogradu na moru. U njoj je uz druge na- 
veden kao svjedok i »Goyzo bano«. Po anno incarnationis 1059. i mje- 
secu veljači, ako je datirana po kalkulusu pisanusu, izdana bi ona tobože 
bila u veljači 1059., ako po kalkulusu florentinusu, tada u veljači 1060. 
Indikcija X. ne slaže se s označenom godinom. U prvom slučaju računa- 
nja godine bila bi indikcija XI, a u drugom XIII. Po tomu, ai drugim 
znakovima, kako sam to već i prije kazao, radi se o poznijem falsifikatu, 
naravno učinjenom po nekim originalima. 

2. U parafrazi te iste isprave, koja se nalazi u kartularu samostana sv. 
Ivana biogradskoga, zabilježen je »Goyzone bano«.5 

3. U nedatiranoj ispravi istog kartulara broj 89, kojom Petar Krešimir 
dariva neke zemlje samostanu biogradskih benediktinki sv. Tome, svje- 
dok je »Goicone bano«.?! Rački ju je samovoljno datirao oko 1065. 

4. Isprava istoga kartulara, kojom Petar Krešimir daje imunitet tomu 
samostanu benediktinki sv. Tome, datirana je »anno gquoque dominice 
incarnationis millesimmo LXIX, indictione VI, mense octobri«,* svjedok 
je »G(0oyzo) bano«. Anno incarnationis 1069. po kalkulusu pisanusu bi- 
lježio se od 25. III. 1068. do 24. III. 1069., a po kalkulusu florentinusu 
od 25. III. 1069. do 24. III. 1070. Indikcija pak VI. po bizantskom na- 
činu bilježila se od 1. IX. 1067. do 31. VIII. 1068., i jer se radi o mje- 


47 Izd. Račkoga n. d. 46. 

48 Već je Šišić, Pov. Hrvata n. d. 503, napisao, da je Gojčo »hipokoristik« od 
Gojslav. 

9% Rački, Doc. n. d. 52-53. “ 

50 |, d. 52-54. 

51. [. d. 65. 

s? |. d. 74-75. 

secu listopadu, pripadala bi ona listopadu 1067., što ne odgovara ni jed- 
nom od kalkulusa stila incarnationis g. 1069. Ako se uzme, da se tu radi 
o indikciji rimskoj, koja je počinjala 1. I. i indikcija VI. bilježila od 1. I. 
do 31. XII. 1068., po listopadu radilo bi se o kalkulusu pisanusu god. 
1069. Budući da je Policorijon ili taj biogradski kartular iz XIV. stoljeća, 
kad je rimska indikcija bila u običaju i u našim krajevima, izlazi da data- 
cija navedene isprave ne pripada originalu, nego vremenu sastavka poli- 
choriona ili kartulara. 

Kako se iz svega toga vidi, sve navedene isprave ne samo da nisu iz- 
vorne, nego su i po sastavu sasma sumnjive. Po vijesti Korčulanskog ko- 
deksa o banu Gojslavu-Gojču, da je bio ubijen negdje g. 1062., otpada 
Račkoga datiranje isprave pod br. 3 oko g. 1065., a također pod br. 4 u 
god. 1069. 

Po utvrđenoj činjenici, da je Majnard bio poslanik u našim krajevima 
negdje u prvoj polovici 1063., nasilna smrt Gojslava pripada vremenu 
nešto prije, t. j. u g. 1062. 

Koliko je podatak Korčulanskog kođeksa o Gojslavu važan za krono- 
lošku i diplomatičku ocjenu navedenih naših isprava, jednako je i za po- 
vijest. Po istomu vidi se, da je službu bana vršio redovito uži član vla- 
darske kuće, često i protiv vladareve volje. Gojča naslijedio je Stjepan, 
vjerojatno sin mu, koji se kao dux, t. j. suvladar spominje u ispravi 25. 


XII. 1066.53 


6. Opat Gebizon 


Sa dosad navedenim podacima u kronološkoj i stvarnoj je vezi također 
poslanstvo papinskog poslanika Gebizona, opata samostana sv. Bonifacija 
i Aleksija na brdu Aventinu u Rimu, skupa sa Fulkoinom, biskupom Fos- 
sombrone kod Ankone, da investiraju Zvonimira u jedinstveno kraljev- 
stvo Hrvatske i Dalmacije. O toj investituri postojale su tri isprave, koje 
su se nekoć čuvale u Lateranu. Do nas su pak došle preko prijepisa, ali 
ne Cenciusa iz g. 1192., kako misli Šišić,“ nego vjerojatno preko Collec- 
tio canonnum kardinala Deusdedita. On je te tri isprave unio u to svoje 
djelo, koje je napisao 1086./8., još za živa Zvonimira. Najstariji prijepis 
toga djela nalazi se u Vatikanskoj biblioteci, u kom je Deusdedit zabi- 
lježio te tri isprave. 

Naravno prema zadaći te pravne kolekcije isprave nisu donesene in 
extenso svaka za sebe, nego sve tri skupa s uvodnim dodatkom i nekim 
izostacima. ' 

Taj dodani uvod važan je za određenje vremena postanka te kolekcije, 
a tim i za autentičnost tih triju isprava, i glasi: 


83 |. d. 66. : 
54 Šišić, Priručnik n. d. 266. 
55 Vat. lat. 3833, 1. 91-92. 

Deusdedit: 
Ex synodo habita in dalmatica (1) 
a legatis VII pape Gregorii, silicet 
a Gebizone tunc monasterii sancto- 
rum Bonifatii et Alexii abbate, nec 
non et a Folceuino Foro Simpronii 
episcopo, que synodus habetur in 


Cencius po Šišiću?$ 


De censibus sive tributo CC bi- 
santiorum, quos debet rex Chroatie 
aique Dalmatie, et fidelitate eccle- 
sie Romane prestita ab eodem. 

Ex sinodo habita in Dalmatia, a 
legatis VII pape Gregorii, silicet a 


Gebizone tunc monasterii sancto- 
rum Bonifatii_ et Alexii abbate, 
nunc vero Cesenate episcopo, nec 
non et a Fuleuino Foro Simpronii 
episcopo, que sinodus .habetur in 
archivo sacri palatij Lateranensis, 
in quo de regno Dalmatie ita inter 
cetera legitur. 


archivio sacri palatii lateranensis, 
in qua de regno et rege Dalmatiae 
ita inter caetera legitur«, 


Navedeni stavak napisao je Deusđedit ispred isprava Zvonimirove in- 
vestiture; prepisao ga je /. Cencius dodavši ispred kao svoje od »De cen- 
sibus« do »prestita ab eodem«. Po Deusdeditovu uvodu Gebizon je neka- 
dašnji (tunc) opat, kad je on tu kolekciju sastavljao, što je ispravno, jer 
je on već 1083. bio biskup u Ceseni. Taj dodatak donosi i Censius, ali 
nešto potpuniji od onoga sačuvanog u Deusdeditovom prijepisu. U Cen- 
ciusovu tekstu za Gebizona piše tunc abbate, kao i kod Deusdedita, a 
suviše nunc vero Cesenate episcopo. U prvom redu ono nunc isključuje, 
da bi sastavljač tog teksta bio Cencius, koji je radio 100 godina poslije, 
g. 1192. Cencius je od riječi do riječi preuzeo tekst od nekog drugog 
pisca, koji je te naše isprave bio unio u svoj sastavak. Vjerojatno to je 
bila Deusdeditova kolekcija, ali u drugom poipunijem prijepisu od ono- 
ga, koji je do nas došao. 


Sve tri isprave kod Deusdedita donesene su pod zajedničkom data. 
cijom, o kojoj se ovdje radi i glasi: »Anno dominice incarnationis 
millesimo LXXVI, indictione XIV, mense octobris«. Radi se o datiranju 
sa stilom incarnationis, koji sam po sebi ima dvojaki kalkulus. Označena 
god. 1076., ako je datacija po kalkulusu pisanusu, ona se bilježila od 25. 
HI. 1075. do 24. III. 1076.; ako pak po kalkulusu florentinusu, tad od 
25. III. 1076. do 24. III. 1077. Ali je u dataciji označena i indikcija XIV., 
koja će jasno kazati, o kojemu se od ta dva kalkulusa u njoj radi. Indik- 
cija XIV. bilježila se od 1. IX. 1075. do 31. VIII. 1076.; a jer je u da- 
taciji još označeno, da se to dogodilo mjeseca listopada, izlazi, da je ta 
datacija učinjena s kalkulusom pisanus, a tada i đa se Zvonimirova inve- 
stitura dogodila mjeseca listopada godine 1075. našega današnjeg raču- 
nanja, a nikako mjeseca »listopada godine 1076.« Da se to dogodilo listo- 
pada 1076., tad ne bi stajala indikcija XIV. nego XV. 

Ova datacija tako je jasna, da samo ignorantia crassa u nju može sum- 
njati. 


5% Šišić, Priručnik m. d. 267. 


Već sam Lucius kaže, da je Zvonimir vladao godine 1075.7 dok drugi 
to izmijeniše i postavljaju početak Zvonimirova vladanja s danom kru- 
nisanja »na početku oktobra 1076«.55 : 


B. KRONOLOGIJA KRALJA SLAVCA 


U razdoblju, o kojem se ovdje radi, naša je kistoriografija uplela i kra- 
lja Slavca. Pitanje Slavčeve kronologije staro je, ali u novo doba opet 
živo pokrenuto i raspravljano, pa ću se i ja na njega osvrnuti. Pogotovo, 
jer bi po našoj historiografiji pripadalo u razdoblje, o kojem se u ovoj 
radnji govori. 

Slavizo rex spomenut je u Kartularu*? samostana sv. Petra u Selu, mje- 
sta Supetra, koje se nalazi uz more u Jesenicama nedaleko Splita, i to 
dva put u br. 6, a u br. 74, 75 i 95 po jedamput. Ali bez drugih važnijih 
oznaka, datuma i sličnoga, za kronologiju. Uz to Slavčevo ime nije spo- 
menuto-ni u jednom do danas poznatom drugom izvoru. 

I. Lucius, poznavajući taj Kartular, i u njemu našavši Slavizo rex pri 
određivanju kronotakse hrvatskih vladara XI. stoljeća, postavio ga je 
poslije Krešimira, t. j. u god. 1074.—1075.% To je učinio po već obrađenoj 
ovdje prije Girardovoj ispravi, koju je Lucius pogrešno datirao »stude- 
noga 1075.«, a u kojoj je spomenuto zarobljenje »hrvatskoga kralja«.$! 
To on ničim ne samo da ne dokazuje niti obrazlaže, nego samo piše: 
»hane regis captivitatem de Slavizo intelligendam argui potest« — »to 
zarobljenje kraljevo, da se radi o Slavcu, može se tvrditi,« dokazivati, 
zaključivati i sl. ' 

Po riječima »argui potest«, tu svoju tvrdnju nije ni Lucius smatrao za 
povijesnu činjenicu, nego samo za pretpostavku. Čudno, da se nitko na 
tu činjenicu kao pretpostavku nije nikad obazreo ni u nju ušao. 


57 De regno, Amsterdam 1666, 85: »sicuti pro rege Slavorum anno 1075 iam habi- 
tum apparet«. : : 

58 Šišić, Priručnik n. d. 264. A opća je činjenica, da krunjenje redovito nije ujedno 
i početak vladanja, pogotovo u neobičnom slučaju kao što je bilo ono Zvonimirovo, 
kojemu je moralo prethoditi diplomaisko pregovaranje. 

5% Izdanje V. Novak i P. Skok, Zagreb 1952. pod naslovom Supetarski kartular, 
Supetarski u naslovu ne može stajati, jer se supetarski ne odnosi ni na crkvu ni na 
S njom nekoć povezani samostan, nego isključivo i samo na mjesto, u kojemu se na- 
lazila crkva sv. Petra. Na susjednom Braču slično u mjestima Sutivanu, Supetru, Su- 
martinu i t. d. erkve su sv, Ivana, sv. Petra, sv. Martina, kako je često slučaj kod naših 
mjesnih imena, da im ime potječe od san(ctus) + ime sveca. Nikada nazivi sa su- ne 
odnose se na crkvu nekog sveca, nego na mjesto, u kojemu se. crkva s imenom do- 
tičnog sveca nalazi. Pogotovo, jer Kartular Sv. Petra nema pred očima svoje zemlje 
u Supetru, nego i one u drugim krajevima, kao širom današnjeg Poljičkog primorja, 
Splitskog, Solinskog i Kaštelanskog polja. Tako je eto u našu historiografiju ušlo i 
djelo s pogrešnim naslovom. 

% De regno, Amsterdam 1666, 85—87. 

#1 Id. 85. 

Na pretpostavci, da je Slavac bio tobožnji zarobljeni hrvatski kralj, 
Lucius e stvorio i borbu između Slavca i Zvonimira. 


Seve 


prava. < 

Borba između Slavca i Zvonimira, kao i zarobljenje Slavca od Norma- 
na, a tim i njegova kronologija g. 1074.—1075., smatrala se. utvrđenom 
povijesnom činjenicom, tako da se nije nitko nikada na Slavčevu krono- 
logiju ni obazirao. Pri obradbi neretvanskih vladara, nastojeći da utvr- 
dim kronologiju Berigoja, Jakova i Rusina, morao sam ući i u pitanje 
Slavčeve kronologije. A jer se Slavac spominje samo u Kartularu sv. Pe- 
tra, nemajući pri ruci čitavog teksta, uzeo sam originalni tekst, koji se 
čuva u arhivu splitskog kaptola. Po iekstu tog Kartulara, uvidio sam, u 
što prije kao ni drugi nisam ni sumnjao, da je kronologija Rusina i 
Slavca, osobito kako je zabilježena u Račkoga Documenta pogrešna. Da 
ne povrijedim osjetljivost, obradio sam to sa svim obzirima u raspravi 
Dinastičko pitanje u Hrvatskoj XI st.# To sam učinio kao obični cultor 
rerum historicarum, pa nije čudo da je to ostalo gotovo nezapaženo. 
Usmeno sam znao, da Lj. Karaman odlučno odbija tu moju Slavčevu kro- 
nologiju, ne smatrajući za potrebno da ustane protiv. Međutim, kad je 
član historiografske elite, V. Novak u Supetarskom Kartularu poprimio 
moju kronologiju i dao joj širi publicitet, Karaman nije mogao dalje 
šutjeti. Pogotovo, kad mu je radnja V. Novaka pružila obilno gradiva 
za to. Osnov mog rješavanja Slavčeve kronologije sastojao se: po Kartu- 
laru sv. Peira o jednoj te istoj zemlji najprije sudi Jakov morstik, a po- 
slije njega Slavizo rex, oba neretvanska vladara, a vremenski između njih 
bi bio i Rusin, morstik, koji je umro prije Slavca. Jakov kao morstik 
zajamčen je u izvorima od 1077. do 1088., za njim Rusin neodređenog 
vremena, a tad Slavac, koji po kronologiji Jakova da pripada svakako u 
vrijeme poslije g. 1090. 

V. Novak je već 1921., dakle prije mene, a moja je radnja izašla g. 
1932., a njegova tek 1952., došao do iste Slavčeve kronologije.#* Razu- 
mljivo je po tomu, da se on za Slavčevu kronologiju ne služi mojim raz- 
laganjem, nego svojim posebnim. Osnov tog njegova dokazivanja bio bi: 
g. 1080. sagrađena je i posvećena crkya sv. Petra, a oko g. 1090. samo- 
stan; »sve ono, što je ma u kojoj vezi s crkvom, treba datirati poslije 
1080. godine, a ono s manastirom svakako poslije 1090. godine«; usto 
»znači, da se uprav tom činjenicom vladanje kralja Slavca stavlja u vri- 
jeme poslije 1090. godine«.#7 Na to ću za sada opaziti, da jedino i samo po 


82 Illyricum sacrum III. 145. 

6 T. Smičiklas, Poviest Hrvata, I. 221. 

54 O porijeklu i zasužnjenju hrvatskog kralja Slavca, Vjesnik hrv. arheol. dr. N.5. 
VII. Zagreb 1904; Priručnik, Zagreb 1914, 260-263; Povijest Hrvata, Zagreb 1925, 
538-559. 

$ Vjesnik za hist. i arh. dalm. 1. Split 1932. 

% Supetarski kartular n. d. 33—34, 196. 

$ I d. 195. 

kronologiji Jakova morstika g. 1090. postaje povijesna činjenica i mjerilo 
Slavčeve kronologije a nikako nije ta godina u vezi s gradnjom samosta- 
na. Zbog toga godina 1090. po V. Novaku potpuno lebdi u zraku. K tome 
potpuno je pogrešna i tvrdnja V. Novaka, da su spomeni ecclesia i mona- 
sterium u Kartularu sv. Petra mjerilo datiranja. Takvi razlozi V. Novaka 
ne samo da nisu ništa pridonijeli u prilog novije Slavčeve kronologije, 
nego su je i oslabili, pruživši prigodu pristašama starije Slavčeve krono- 
logije da se jave. Javio se Lj. Karaman sa raspravom »Još o kralju Slav- 
cu«y# uhvativši se uglavnom razlaganja V. Novaka, dok je moje kao 
sporedno gotovo pustio po strani. 

Lj. Karaman u tom napisu nigdje ne ulazi u kronološke činjenice 
kralja Slavea, a o njima se radi, niti donosi dokaz bilo koje vrste u pri- 
log staroj Slavčevoj kronologiji. On se hvata sasma sporednih činjenica 
V. Novaka i pobija ih a time i moje. Na primjer. da upotreba ecclesia | 
monasterium ne mogu služiti za dokaze datiranja pojedinih navoda u 
Kartularu, koja je činjenica po sebi sporedna, a ustvari i pogrešna, te u 
tomu Karaman ima poipuno pravo. Toga se Karaman uhvatio i posvetio 
glavninu svog napisa (str. 260-263). Na strani 264. do 265. donio je sa- 
držaj prvih glava Kartulara, naravno kako njemu odgovara. Što je na- 
Pisao na str. 266.—268. njegova su čisto povijesna domišljavanja, vrijed 
na koliko vrijedi i njegova Slavčeva kronologija. 

U tom napisu Karaman nije iznio ni jedan dokaz u prilog stare Slav- 
čeve kronologije, koju on zastupa, pa ni protudokaz onoj, koju sam 
ja iznio. Razlozi izneseni protiv V. Novaka mene se ne tiču. 

Koliko sam Karaman drži do svoga dokazivanja, pokazuju ove njegove 
riječi: »Ako je to tako, a najvjerojatnije jeste, tose je Slavac još negdje 
prije 1080. našao u Poljičkom primorju«# i sudio. Značajno piše i na 
drugom mjestu: »Ovim člankom htio sam samo upozoriti na slabe strane 
teze o Slavcu«.7? 

Sam Karaman ono, što je iznio o Slavčevoj kronologiji ne drži baš za 
dokazano, ali zato J. Šidak,"! ne kazavši ništa, u čemu je srž pitanja 
Slavčeve kronologije, kaže: »U najnovije vrijeme Lj. Karaman ... iznosi 
više uvjerljivijih dokaza u prilog starijem mišljenju«, t. j. onom Luciusa 
i drugih. 

Nije čudo, da se Karamanu pridružio i L. Katić, oštri branilac ne sa- 
mo stare Slavčeve kronologije, nego i romantičnosti. On prosto pregri- 
javši Karamanov napis, završava: »Nije svakoga uvjerio ni Barada ni 
Novak ... Karaman je dokazao, da se g. 1080. u Kartularu nema uzeti kao 
datum, kad je crkva sagrađena, već samo kad je posvećena, što izlazi iz 
Kartulara«.7? Ako Katić u tomu nalazi osnov rješavanju Slavčeve krono- 


% Zgodovinski časopis, Kosov zbornik, VI-VII, Ljubljana 1952/53, 259-269. 

$% I. d. 265. 

70 I. d. 268. 

71 Historija narođa Jugoslavije, 1953. Čudno da pri tomu Šidak ne spominje V. 
Novaka, premda je Karamanov napis, koji Šidak uzima u obzir, izašao poslije Supe- 


tarskog kartulara. 
72 Jura sancti Petri de Gomai, Starohrvatska prosvjeta HI/4, Zagreb 1955, 184. 

iogije, zaista mu je to pitanje potpuno strano. Značajan je i njegov za- 
ključak: »Tako je Karaman vratio povjerenje Luciusu, te nije potrebno 
razbijati glavu, kako neretvanska oblast dobiva nemoguću granicu preko 
Cetine, i kralj Slavac zauzima svoje staro mjesto u nizu hrvatskih kra- 
ljeva između Petra Krešimira i Zvonimira, te se Petar Krešimir oslobađa 
žiga normanskoga ropstva«.73 

Nerado pišem o onomu, o čemu sam već jedamput pisao, premda ta- 
kva pitanja nikada ne puštam iz očiju, nego ih budno pratim, bilježim, 
dodajem i ispravljam. Tako sam postupao i s pitanjem Slavčeve kronolo- 
gije, pa ću ta zapažanja ovdje iznijeti povijesnoj eliti na uvid kao odgo- 
vor. Pogotovo, jer je pisanjem V. Novaka pitanje Slavčeve kronologije 
upućeno krivom stazom. Moja je zadaća da to pitanje povratim natrag 
u pravu brazdu. Pri tomu koliko god mogu čuvat ću se pregrijavanja 
iznesenog i već obrađenog gradiva svoga kao i tuđeg. 


II. 


Prvotni zavještaj zadužbine Petra Crnoga 


U Slavčevoj kronologiji prvu, zadnju i jedinu riječ ima spomenuti 
Kartular sv. Petra, osobito njegov početak. Da se čitatelj lakše snađe i 


sudi, donijet ću glavninu teksta tog početka u izvorniku i u prijevodu: 


In Christi nomine et eiusdem in- 
* carnationis anno millesimo octoge- 
simo, indictione uero VIII. Tempo- 
ribus quogue domni Laurentii ue- 
nerabilis Spalatine sedis archiepi- 
scopi, regi Chroatorum, nec non 
Valizze prioris. Petrus ego Žerni, 
qui et Gumay filius, vna cum do- 
mina Ana mea coniuge, filia scilicet 
Mayfave, diuina docente clementia 
ac plurimorum dei seruorum fulti 
consilio, salubre causa nostrorum 
defunctorum immo delictorum re- 
demptionis  inniuimus  consilium, 
quatinus de nostro proprio conque- 
stu, more  fidelium, omnipotenti 
deo pro posse nostro aliquam por- 
tionem offere_possemus, guodque 
deo iuuante expleri diffiniuimus. 


18 1 d. 186. 


A/1. U ime Kristovo, a njegova 
utjelovljenja g. 1080., indikcije pak 
8., u vrijeme također gospodina Lo- 
vre, poštovanoga nadbiskupa split- 
ske stolice, hrvatskoga kralja Zvo- 
nimira i Valice priora. Ja Petar 
Crni, također i sin Gumaja, zajedno 
s gospođom Anom mojom ženom, a 
kćerju Majifave, potaknuti božan- ' 
skom milošću i poduprti savjetom 
mnogih božjih slugu, stvorismo spa- 
sonosnu odluku radi spasa naših 
preminulih i grijeha, da bismo uz- 
mogli od naše vlastite tečevine po 
običaju vjernika, prema našoj moći 
svemogućemu bogu prikazati jedan 
dio, a što smo božjom pomoći odlu- 
čili izvršiti. Stoga u mjestu, zvanom 
Selo, u blizini crkve sv. Stjepana, 

Igitur in loco, qui dicitur Selle, cir- 
ca ecclesiam sancti Stephani, que 
ditioni domini nostri, uidelicet bea- 
tissimi Domnii, subiacet, cepimus 
ad honorem principis apostolorum 
omnium Petri apostoli ecclesiam 
construere, quamque deo permiten- 
te studio artificum compleuimus. 
Denique iam  peracta, conuocato 
presule iam memorato, ceterisque 
ministris ordinis diuini, V. idus 
mensis octubris eandem consecrari 
rogauimus. Ad cuius sollempnita- 
tem quam  plurimi Spalatinorum 
Chroatorumque uirorum gratia re- 
missionis seu absolutionis uenerunt. 
Deinde auctoritatate duce diuina 
prephatus archiepiscopus cum cete- 
ris sibi astantibus ministris pro do- 
lis etusdem ecclesie nos exigere ce- 
pit. Nos uero pro uiribus et nostro 
posse quecumque tamen necessaria, 
eitusdem dei  seruis  dictantibus, 
ercnt, optulimus ibi. 

In primis quidem competentia 
offitii missarum: librum missalem 
1., calicem argenteum cum sua pa- 
tena et omni apparatu misse; li- 
brum passionum sanctorum 1., anti- 


phonarium  nocturnale 1., psalte- 
rium 1. 
Terras autem  dedimus omnes 


que in circuitu eius habentur eccle- 
sie, a confinio territorii _ prelibate 
ecclesie sancti Domnii usque ad lo- 
cum qui dicitur Saline, quicquid i in- 
fra est mons siue udllis, a maris ri- 
pa usque ad uineam  Tilstocosse. 
Omnia enim ista nostro proprio ac- 
quisiuimus pretio, ideo in domo dei 
dedimus. 

Nam in primis terram in qua sita 
uidetur ecclesia, comparauimus u 
Pribistrio pro duobus soliđis et uno 
modio frumenti alio autem de sale 


quod dedimus pro fine sibi ... 

koja pripada posjedu gospodina na- 
šega, a to je blaženoga Dujma, po- 
česmo graditi crkvu na čast prvaka 
svih apostola, sv. Petra apostola, i 
koju dopuštenjem božjim, radom 
majstora završismo. Napokon, po- 
slije njena sagrađenja, pozvavši već 
spomenutog, poglavara i druge vrši- 
oce božje službe, zamolismo, da ju 
posvete 11. X. Na tu svečanost do- 
đoše premnogi Splićani i Hrvati ra- 
di oprosta ili odrešenja. Onda vo- 
đen božjom vlašću rečeni nadbi- 
skup sa drugim podređenim sveće- 
nicima poče tražiti od nas nadarbi- 
nu za tu crkvu. Mi pako prema si- 
lama i našim mogućnostima, kako 
su tražili službenici božji, sve što 
je pak bilo potrebno, ondje prika- 
zasmo. 


A/2. U prvom redu naime pripad+ 
nosti misne službe: Misal, 1 srebre- 
ni kalež s njegovom pliticom i svom 
misnom odorom; knjigu žića svetih 
1, za noćnice antifonar 1, psaltir 1. 


A/3. Dadosmo pak sve zemlje, 
koje se nalaze naokolo iste crkve, 
od granice zemljišta spomenute cr- 
kve sv. Dujma do mjesta zvana $0- 
line, štogod je između, uzvisina ili 
udolina, od morske obale do vino- 
grada Tustokose. Sve pak to kupi- 
smo vlastitim novcem i zato dado- 
smo u hram božji. 


A/4. U prvom redu naime kupi- 
smo zemlju, na kojoj stoji crkva, 
od Pribistrija za dva solida i jednu 
mjeru žita, a drugu soli, što dado- 
smo njemu kao konačno utanače- 
nje ... 


. 


Ibidem iuxta eandem terram emi- 
mus a Zulo pro IV. modiis frumenti 
et 1. argenteum pro fine ... 


Insuper emimus Semianum a suis 
inimicis pro XL. romanatis. Ipse 
autem non habens unde se redime- 
ret, dedit mihi territorium quod sui 
patris erat, ut ego diuiderem cum 
filio suo omne per medietatem. Et 
in parte mea dedit totum  territo- 
rium super ecclesiam et sibi rete- 
nuit territorium in Malcin, et quod 
remaneret diuiđeremus. Et sic a me 
liber abscessit. Et hec conuentio ac 
diffinitio facta fuit ante ecclesiam 
in Nacle, coram his nobilibus ... 


Post hec uero Miroslauus cum fi- 
liis Michahelis, Acedelo quidem et 
Chualo, aduersus nostram  diffini- 
tionem hanc maligno spiritu conci- 
tatus surrexit et non modicam par- 
tem de prephato territorio a me 
subirahere cepit, a territorio Pri- 
bitrii usque sursum ad Petram. 


Vnde nos conuocatis iterum mul- 
tis Spalatinorum , nobilibus, inter 
quos etiam Jacobum, Marianorum 
ducem, cum suis militibus ibidem 
interesse rogauimus, ante gquorum 
presentiam cum prefato decertaui- 
mus Miroslauo, ubi et conuentio- 
nem hisdem monentibus cum eis de- 
nuo fecimus. Quapropter afirmauit 
nobis prefatas terras, quas subtrere 
uolebat, et insuper nobis agmen- 
tauit monticellum, que prope Petra 
situm est, et ualle (!) similiter inci- 
piente a Saline usque ad mare. Et 
dedimus sibi pro conuentione octo- 
ginta modia ordei et unum solidum 
pro fine. Et ipse Miroslauo antepo- 
suit se dicens: »Quicumque ammo- 
do uoluerit te de hoc requirere, ego 


A/5. Na istom mjestu kod te ze- 
mlje kupismo zemlju od Žulja za 4 
mjere žita i 1 srebrenjak u ime ko- 
načnog utanačenja ... 


A/6. Osim toga kupismo Zemlja- 
na od njegovih neprijatelja za 40 
solida. On pak ne imajući, odakle 
da se otkupi, dao mi je posjed, koji 
je bio njegova oca, da sve podije- 
lim na polovicu sa njegovim sinom. 
A za moj dio dao mi je čitavo ze- 
mljište poviše crkve, a za sebe za- 
držao zemljište u Malčinu, a što bi 
preostalo, da podijelimo; 1 tako oti- 
de od mene slobodan. A ova no- 
godba i konačno utanačenje bi uči- 
njeno pred crkvom u Naklicama, 
pred ovim odličnicima ... 


A/7. Poslije toga pak Miroslav sa 
Mihajlovim sinovima, Acedelom na- 
ime i Hvalom, potaknut od opakog 
duha, usta protiv tog našeg konač- 
nog utanačenja i poče mi otimati ne 
baš maleni dio spomenutoga zemlji- 
šta, od Pribistrijeve zemlje sve go- 
re do Stinice. 


A/8. Stoga mi ponovno. pozvavši 
mnoge plemenite Splićane, također 
zamolismo Jakova, neretvanskog 
vladara, da među njima bude pri- 
sutan sa svojom oružanom  prat- 
njom, pred kojima se parničismo 
sa spomenutim Miroslavom, gdje na 
nagovor tih plemenitih učinismo 
ponovno s njima pogodbu. Zato 
nam (Miroslav) potvrdi spomenute 
zemlje, koje je htio oduzeti, i uz to 
doda Glavicu, koja leži uz Stinicu i 
udolinu jednako, koja počinje od 
Solina do Zatilja i od Zatilja do 
mora. A dadosmo mu u ime pogod- 
be 80 mjera ječma i jedan solid za 
konačno utanačenje. A sam se Mi- 
roslav isprsi govoreći: »Unaprijed 
iko god bi te zbog ovoga htio tra- 


207 


me omnibus pro te opponam«. Ac- 
tum est ante notitiam horum te- 
stium: ... 


Nam post multorum  annorum 
curricuia decidi in infirmitate (1), 
ut nulla spes euadendi esset. Ideo 
uotum uoui in ipsa infirmitate, ut 
si ego conualescerem de infirmitate, 
in prefata ecclesia Petri apostoli 
ibi me totonderem et habitum bea- 
tissimi Benedicti reciperem. 


Igitur dispensante diuina clemen- 
tia surrexi de lectulo et consilio: et 
adiutorio  Laurentii _ archiepiscopi 
ceterrorum clericorum in supra no- 
minata ecclesia domnum Gregorium 
nostrum  nepotem abbatem ordi- 
nauimus. Et hoc quod uoui auxilio 
dei adimpleui. 


Sed cum cepimus edificare do- 
mos, quas necessaria erant fratri- 
bus, aminuculo dei consumauimus. 
Ouapropter_consilio memorati ab- 
bati aliorumque fratrum uoluimus 
in nominato  Monticellum, quod 
conparaui a Mirosiauo et a filiis 
Michehelis, uicum  construere no- 
stris famulis, ceperunt Uilkiki nec 
non Prodanus duornico cum omni- 
bus Tugaranis causa inuidie zelo- 
que diaboli inflammati resistere di- 
centes: »Non licet tibi construere 
uicum in Monticellum, quia noster 
est«. Et ego illis: »Uallem et mon- 
tem incipiente ex Saline usque Sa- 
tilie, omnia mea sunt, quia emi a 
Miroslauo coram idoneis testimo- 
nils«. 


Attigit eo tempore uenire in no- 
stris partibus Slauizo rex et Petrus 
banus nec non Sarubba causa di- 
scordie que erat inter Slauzo et 
Lubomiro. Vnde uocauerunt nos 
ante hos nominatos uiros omnes Tu- 
garani, residentibus in ecclesia beati 

žiti, ja ću se svima mjesto tebe su- 
protstaviti«. Bi učinjeno u prisu- 
stvu ovih svjedoka ... 


B/1. Jer se poslije prolaza više 
godina razboljeh, (tako) da nije po- 
stojala nikakva nada u ozdravlje- 
nje, zbog čega sam se zavjetovao u 
toj bolesti, ako prebolim iu bolest, 
da ću se u spomenutoj crkvi sv. 
Petra podšišati i obući odoru sv. 


Benedikta. 
B/2. Stoga po određenju božjeg 


milosrđa ozdravivši pa savjetom i 
pomoću nadbiskupa Lovre te osta- 
lih klerika, postavismo opatom u 
gore spomenutu crkvu gospodina 
Grgura našeg nećaka; i ono, što sam 
se zavjetovao, božjom sam pomoću 
izvršio. 

B/3. Kad pak počesmo graditi 
zgrade potrebne redovnicima, bo- 
žjom ih pomoći završismo. 

B/4. Zato savjetom spomenutog 
opata i drugih redovnika odredi- 
smo, da se na spomenutoj Glavici, 
koju sam pribavio od Miroslava i 
Mihajlovih sinova, sagradi selište 
našoj posluzi. 

B/5. počeše se Vukići, i to Pro- 
dan dvornik sa svim Tugaranima 
opirati iz zavisti, a đavolskom že- 
stinom zadojeni, govoreći: »Ne smi- 
ješ graditi selište na Glavici, jer je 
naše«. A ja njima: »Udolina i uzvi- 
sina počevši od Solina do Zatilja, 
sve je moje, jer sam kupio od Mi- 
roslava pred valjanim svjedocima«. 


B/6. Zgodi se da je u to vrijeme 
došao u naše krajeve kralj Slavac i 
Petar ban te Saruba zbog spora, 
koji je bio između Slavca i Ljubo- 
mira. Radi čega pozvaše nas svi Tu- 
garani pred te spomenute osobe, 
koji su sudili u crkvi sv. Petra, koja 


Petri, que sita est in Olmisi, scilicet 
coram Slauzo nec non Petro et Sa 
rubba, ceperunt altercare nobiscum, 
et ita nobis iudicauerunt, ut ego 
uocarem tres meliores ex prefatis 
testimoniis, uiđelicet  presbiterum 
Petrum Piseniza, et Forminum Pla- 
timisse, nec non diaconum Duy- 
mum Boce. Igitur_ habii Spalatum, 
mecumque adduxi eos et ad nomi- 
natas Petras ascenderunt et ita, ut 
supra scriptum est, quia Monticel- 
lum et uallem, et incipiente a Sa- 
line usque ad uineam Tilstocosse, 
totum nostrum esse testificauerunt 
coram .. 


Sadržaj tog izvora bio bi: 


je u Omišu. I počeše se s nama pre- 
pirati pred Slavcem i pred Petrom 
te Sarubom pa nam tako dosudiše, 
da ja pozovem trojicu ponajbolju 
od spomenutih svjedoka, naime Pe- 
tra Pšenicu i Formina Platimise kao 
i dijakona Dujma Boce. Stoga po- 
đoh u Split i sobom ih dovedoh, te 
se popeše na spomenute Stinice i 
onako, kako je gore napisano po- 
svjedočiše, jer da je Glavica i udo- 
lina započevši od Solina sve do vi- 
nograda Tustokose sve naše... 


i 


1. Sagradivši Petar Crni o svom i svoje žene trošku i potpuno dogo- 
tovivši crkvu sv. Petra u Selu, dade je svečano posvetiti dne 11. X. 1079. 


ili 1080. — A/1. 


2. Tom zgodom snabdio je on crkvu svim predmetima potrebnim za 


obavljanje službe — A/2. 


3. Po onodobnom kanonskom pravu obdario je tu crkvu zemljištem, 
koje je služilo za uzdržavanje crkve i svećenika u njoj namještena — A/3. 

4. Zemlja — 1 — na kojoj je sagrađena crkva — A/4, 

5. Druga zemlja — HI — uz nju — A/5. 

6. Treća zemlja — II — koju je Petar Crni dobio od Zemljana kao nak- 
nadu, što ga je oslobodio ropstva — A/6. 

7. Tom otuđenju protive se Miroslav i dr. — A/T. 

8. Dolazi do parnice i nagodbe, pri kojoj sudjeluje Jakov, neretvanski 
vladar, tako da je Miroslav s drugovima ne samo odobrio Zemljanovo 
otuđenje, nego i on dodao četvrtu zemlju — IV — A/8. 

9, U bolesti Petar Crni zavjetovao se, da će ako ozdravi postati re- 
dovnik u samostanu uz svoju zadužbinu — B/1. 

10. Ozdravivši on to čini, postavivši opatom samostana svog nećaka 


Grgura — B/2. 


ll. Petar Crni gradi samostan — B/3. 

12. Gradi selište za samostansku služinčad na zemlji IV/1 — B/A. 
13. Tomu se protive Tugarani — B/5. . 

14. Dolazi do parnice i presude pred kraljem Slavcem — B/6. 


Uz te činjenice, koje su izravno zabilježene u A i B navest ću neke, 


koje iz tog sadržaja izlaze: 


1. Pri posveti crkve g. 1079./1080. jedini darovatelji, mne bili 
su Petar Crni i njegova žena Ana — A/1. 

2. Jedini tadanji posjed te crkve bio je skup međusobno odan po- 
vezanih zemalja, koje su darovali Petar i Ana. 


314. RAD st 

3. Godine 1079./1080. Petar Crni još nije bio stupio u samostan pri 
toj crkvi — B/1. 

Zbog razumijevanja i lakše upotrebe navedenog teksta Kartulara, po- 
dijelio sam ga na dva kronološki i stvarno različita dijela A i B sa po 
nekoliko odjeljaka označenih arapskim brojevima. 


2. 


Upozorit ću najprije na početne riječi Kartulara »in Christi nomine 
et eiusdem incarnationis anno millesimo octogesimo, indictione uero 
VIII ...« To su dvije diplomatičke formule. Ono »in Christi nomine« je 
invokacija, a »eiusdem incarnationis ...« datacija. 


Čudno da tako jasne razlike između jedne i druge formule, V. Novak 
nije zamijetio, On otklonivši ono »anno«, »eiusdem incarnationis« ubraja 
u invokaciju, kad piše:"* »invocatio, i to verbalna: In Christi nomine et 
eiusdem incarnationis«. A da se tu ne radi o slučajnoj pogrešci, pokazuje, 
što slično i na drugom mjestu tvrdi:75 »Poslije svakako karakteristične 
verbalne invokacije (In Christi nomine et eiusdem incarnationis)«. Ni- 
kada i.ni na jedan način eiusdem incarnationis ne pripada u invokaciju, 
nego uvijek u dataciju; pogotovo jer je incarnationis osnovna oznaka 
datacije. 

No V. Novaka tvrdnje s time ne svršavaju. On piše: »Onda bismo 
mogli da za Split tvrdimo, da je već i u to vrijeme i na tome u svim re- 
formatorskim imitacijama išao tragom rimske kurije, uzevši 25. mart za 
početak svoje godine, kako je to u rimskoj kuriji početo za vrijeme pape 
Nikole II. (1059/61)«. Koliko to odgovara stvarnosti o upotrebi stila u 
rimskoj kuriji navest ću mu H. Grotenfenda, koji piše:7" »Die pipstliche 
Kanzlei wendete bis zur Mitte des 10. Jahrh. den 25. Dez. an, dann da- 
neben den calc. Flor. bis 1088., von da bis 1143. auch den calc. Pis ...« 
Po tomu taj stil nije počeo, kako tvrdi V. Novak od Nikole II., nego po- 
čevši od polovine X. st. upotrebljavao se u Rimskoj kuriji. 

Od kada se pak taj stil upotrebljava kod nas? Tim stilom su napisane 
sve datacije naših isprava od svršetka IX. stoljeća do g. 1079./80., o ko- 
joj se ovdje radi. Ne samo to, nego neke od njih imaju od riječi do riječi 
.č tu invokaciju i dataciju kao i naša Petrova isprava. Tako oporuke prio- 
ra Maja iz g. 986.78 i Dausetove od 1. IX. 1044.7% »In Christi nomine et 
eiusdem incarnationis«; Oporuka pak Agapina iz g. 999.5 gotovo je ista 
i glasi: »In Christi nomine et eiusdem anno incarnationis«; oporuka prio- 


74 Supetarski kartular n. d. 166. 
758 T. od. 190. 
I. m. 
77 Taschenbuch der  Zeitrechnung, Hannover 1928, 13. Najkraći, ali najbolji 
udžbenik. 
78 Rački, Doc. n. d. 21. 
PLd47. 
80 T. d. 26. 

ra Andrije iz g. 918.8! uz razliku u invokaciji, dataciju ima posve istu: 
»In nomine domini nostri Jesu Christi et eiusdem incarnationis anno«. 
Dakle ništa neobična u našoj diplomatici. Sve naše isprave, kako sam to 
već kazao, od 9. stolj. do g. 1079./80., koje imaju dataciju, ta je isklju- 
čivo ona stila incarnationis.5? Pa kako je mogao V. Novak napisati, da se 
taj stil uvodi kod nas pod uplivom reformacije Nikole II.? 


. Ono incarnationis Petrova zavještaja nikako ne pripada formuli invo- 
kacije nego datacije i radi se o stilu incarnationis. Budući da taj stil ima 
dva kalkulusa, zabilježena g. 1080. po calc. pisanusu pisala se od 25. HI. 
1079. do 24. III. 1080.; po calc. florentinus od 25. HI. 1080. do 24. III. 
1081. Ali, jer je označen i nadnevak 11. X., ali bez drugih komputističkih 
jedinica, za našu ispravu može se jedino kazati, da se odnosi ili na 11. X. 
1079. ili isti dan 1080.% Zato ću pisati, da je posveta crkve sv. Petra bila 
1079./80. 


IH. 


Smještaj i granice zemljišta prvotnog zavještaja 


Polazna točka za određenje kronologije Slavca nalazi se u A. Radi se 
u prvom redu o određenim zemljama, koje je Petar Crni kupio, a sači- 
njavale su zemljišni skup — kompleks, Taj kompleks on je poklonio crkvi 
sv. Petra pri njenu posvećenju g. 1079./80. Sve u A navedene činjenice, 
prethodile su posvećenju crkve i drugih zemalja crkva tad nije imala. Te 
činjenice podcrtavam kao osnovne u određivanju Slavčeve kronologije. 
Priznaje ih i Karaman, pa jer su važne u ovoj raspravi, navest ću, što 
on piše:** »Na dan svečanog posvećenja crkve dne 11. oktobra 1080., na 
poziv splitskog nadbiskupa Lovre, Petar Crni je dao svojoj zadužbini 
kompleks zemalja oko crkve, koje je ranije bio pravovaljano nabavio. 
[I tada se u izvodima br. 2-6 — moje A i B — redom iznosi, kako je Petar 
došao do tog posjeda, kako je nabavljao najprije jednu, pa drugu i dalj- 
nje zemlje, ie na kakve je poteškoće i borbe za priznanje svog vlasni- 
štva on naišao. Ne spominju se u tim izvodima br. 2-6 neke nove zemlje. 


811 d. 17. 

8% |. d. 32, 33, 34, 35, 38, 39, 41, 42, 43, dvije 44, 48, 49, 51, 56, 63, 65, 66, 67, 
69, 72, 74, 75, 80, 81, 84, 85, 87, 89, 90, dvije 91, 95, 99, 101, 103, 106, 108, dvije 
109, 111, 114, 116 i 118. 

#% U izvornoj zavještajnoj ispravi stajalo je vjerojatno indictione uero IIlI, kako. 
se onda bilježilo brojku 4. Prepisivač uzevši prvu i-crticu, koja je na kraju mogla 
imati i zavijutak, za V., dobio je VIII. Ako uzmemo, da je u izvorniku bila označena 
indikcija 4, koja se bilježila od 1. IX. 1080. do 31. VIII. 1081., jer se radi o datumu 
11. X., zavještaj bi bio datiran calc, floren. g. 1080. 


4 N, d. 264. 

ne iznose se naknadna darivanja, već se samo iznose peripetije zemalja 
darovanih i spomenutih već u uvodnom izvodu 1., koji je napravljen pre- 
ma fundacionalnoj listini izdanoj povodom posvećenja g. 1080.« Točne i 
potpuno ispravne tvrdnje. 


Pri posvećenju g. 1079./80., kako to jasno Karaman priznaje, zavje- 
štaj, koji je tom prigodom učinio Petar Crni svojoj zadužbini u zemlji- 
Šštu, sastojao se od kompleksa zemalja, o kojima je govor u A i B Kartu- 
lara. Zbog važnosti tog prvotnog zemljišta u pitanju Slavčeve kronolo- 
gije, ja ću se potanje na njega osvrnuti. ' 


Podatak A/3 sadržava: kraj i mjesto, gdje se crkva nalazila, granice 
zemljišta darovana joj prigodom,posvete g. 1079./80. Zadužbina, o kojoj 
je govor po A/3 nalazila se JI u blizini sustjepanske crkve sv. Stjepana, 
današnjeg groblja poljičkih Jesenica. Razmak između tih dviju crkava 
vrlo je malen, iznosi nekoliko stotina metara. Zemljište, koje je crkva sv. 
Petra dobila pri posveti po A/3, na zapadu graničilo je sa zemljištem 
crkve sv. Stjepana, a na istoku sa Solinama. Sve to postoji i danas: crkva 
sv. Stjepana i Soline, lat. Saline, uz more istočno od crkve sv. Petra. | 


Time su zapadna i istočna granica prvotnog zemljišta točno određene 
i poznate. Za ostale dvije granice, t. j. treću i njoj nasuprot četvrtu, A/2 
kaže: »od morske obale do vinograda Tustokose«. Po tim podacima to 
prvotno zemljište imalo je donekle četverokutni oblik, pa su po dvjema 
poznatim stranicama, istočnoj i zapadnoj, određene i druge dvije. Budući 
da za treću granicu piše, da je bila more, a nasuprot toj trećoj — a maris 
Tipa ... usque ad vineam Tilstocosse — bila je četvrta. Poznat je time 
smjer, u kojem je ta četvrta granica ležala, t. j. prema brdu ili primor- 
skoj kosi Mosora, danas zvanom Vršina.* Gdje je baš ta četvrta granica 
ležala, utvrdit ću poslije, kad odredim sam položaj vinograda Tustokose. 
Taj pak po A/3 određeni smještaj, granice i oblik skupnog zemljišta, da- 
rovanog g. 1079./80., još će biti jasniji obradom položaja pojedinih ze- 
malja, koje su tom kompleksu tada pri posveti pripale. 


# Čudno, kako, tih svojih ispravnih tvrdnji Karaman nije uvidio važnost! 


% Taj smjer, onaj prema brdu, a ne uz morsku obalu — a maris ripa usque ad ... — 
po sebi jasno označuje, gdje se nalazila četvrta granica, a t/m i gdle je ležao i 
vinograd Tustokose. V, Novak pod utjecajem svoje stvarne i filološki krive pretpc- 
stavke, da bi Tilstocosse bilo isto što i Monsgrassus = Mutokras, pogrešno uzevši, da 
ono »a maris ripa«, znači »uz obalu« — n. d. 70. — okrenuo je četvrtu granicu potpuno 
krivim smjerom i tako je postavio na krivo mjesto. U A/3 zapadna granica zemljišta 
prvotnog zavještaja tačno je postavljena i određena, tako da uopće i nije u pitanju 
— a conjfinio territorii prelibate ecclesie sancti Domnii. Po tomu zapadna je granica 
ležala između crkve sy. Stjepanaji sv. Petra, zadužbine, o kojoj se ovdje radi, stotinjak 
metara između njih. Međutim je V. Novak tu, tako kratko udaljenu zapadnu granicu 
ed crkve sv. Petra, prebacio na zapad nekoliko kilometara, davši tako kriv smještaj, 
£ranice i opseg zemljišta prvotnog zavještaja. 

Koje su sve zemlje sačinjavale taj kompleks prvotne darovštine po- 
tanko navodi Petar Crni. Tako zemlju (I) — A/4 — kupio je on od Pribi- 
strija i na njoj sagradio crkvu, a nalazila se ta zemlja uz more, što je i 
danas sve vidljivo. Druga zemlja — II —, kupljena od Žulja — A/5 — mo- 
rala se također nalaziti uz more, i to istočno od crkve i zemlje I kupljene 
od Pribistrija, pravcem prema Solinam, ali ne i do njih. Da se ta zemlja 
II tu nalazila, pokazuje smještaj treće zemlje III — A/6 i A/T. Za tu treću 
zemlju kazano je. — A/6 — da je obuhvatala »totum territorium super 
ecclesiam«. Dok u A/7 Miroslav, otimajući tu treću zemlju, za nju piše, 
da je sezala »a territorio Pribistrij usque sursum (gore) ad Petram« (Sti- 
nica). Po tomu što je treća zemlja bila neposredno poviše one Pribi- 
strija 1, ostaje, da se druga nalazila uz more istočno od prve. 

Četvrta zemlja IV, koju su Miroslav i drugovi prodali Petru Crnomu, 
sastojala se od tri dijela, koja bilježim IV/1, TV/2, TV/3, — A/8. Zbog va- 
žnosti podataka A/6 i A/7 o toj IV zemlji za Slavčevu kronologiju, treba 
te njene dijelove svakako pojedinačno pretresti. 

Zbog treće zemlje, koja je po A/6 bila poviše crkve, a po A/7 dopirala 
gore sve do Stinice, došlo je do parnice s Miroslavom i drugovima. Pri 
nagodbi tad sklopljenoj, ne samo da je Miroslav s drugovima odobrio 
otuđenje te treće zemlje, nego je još prodao Petru Crnomu »Glavicu, 
koja leži uz Stinicu i udolinu jednako, koja počinje od Solina do Zatilja 
i od Zatilja do mora« IV. Po tomu zemljište prvotne darovštine sastojalo 
se od ovih dijelova: zemlje — I — kupljene od Pribistrija, II od Žulja, III 
od Zemljana i IV od Miroslava. 

Zemlja — IV — kupljena od Miroslava i drugova sastojala se od tri di- 
jela: Prvi dio — IV/1 — bila je Glavica; drugi dio — IV/2 dio udolina od 
Solina gore do Zatilja i treći dio — IV/3 — od Zatilja dolje do mora. Ali 
tako, da je — jer je IV/2 ležala poviše Solina, a IV/3 uz Soline — IV/3 le- 
žala zapadno od one druge —1IV/2 —, a to odgovara A/3, u kojem se za 
čitav kompleks zemljišta prvotnog zavještaja kaže, da je prema istoku 
sezao »usque ad Salinas«. Soline su uz more, a poviše njih Zatilje, koje 
je po širini prema zapadu prelazilo Soline. Oba ta lokaliteta Zatilje i 
Soline kao i Stinice ležali su izvan granica prvotnog zemljišta Petrove 
zadužbine. Graničili su sa IV/2 i IV/3 prvotne Petrove darovnice. 

Kad je poslije Petar Crni po B/4 i B/5 na Glavici (IV/1) počeo graditi 
selište, stambene i gospodarske zgrade za služinčad, opriješe se tomu 
Tugarani, jer da je Glavica njihova. Naprotiv Petar je tvrdio, da je »udo- 
lina i uzvisina počevši od Solina do Zatilja« njegova, jer ju je kupio od 
Miroslava. Nastala je zbog toga parnica — B/6 — i završila u korist Petra 
Crnoga izjavom svjedoka na samome mjestu na Stinici, »jer da je Gla- 
vica i udolina, pa počevši od Solina sve do vinograda Tustokose« Petra 
Crnoga. 

Takav je bio čitav zemljišni kompleks i njegovi dijelovi I, TI, HI i IV. 
pri zavještaju g. 1079./80. 

Pri navedenome svi su položaji poznati, osim onoga »vinea Tilsticosse«. 
Taj se vinograd spominje u A/3 i B/6. U A/3 za cjelokupno zemljište 
prvotnog zavještaja u Kartularu piše, da je sezalo »od morske obale do 
«vinograda Tustokose«. Po A/8 pak ta gornja granica bila je na mjestu, do 
kojega je sezala »udolina i uzvisine počevši od Solina do Zatilja.« U B/6 
za tu istu površinu kaže se: »Glavica i udolina, pa počevši od Solina sve 
do vinograda Tustokose«. U navedenim riječima A/3, A/8 i B/6 radi se 
o četvrtoj granici, onoj prema Vršini, cjelokupnog zavještajnog zemljišta 
g. 1079./80. s razlikom, što A/3 i B/6 na tu gornju granicu postavljaju 
vinograd Tustokose, a B/8 Zatilje. Izlazi, da je vinograd Tustokose bio 
u Zatilju, i to istočnom njegovu dijelu, onom poviše Solina. Toponim Za- 
tilje i danas postoji, pa taj položaj nije sporan; a time ni vinograd Tu- 
stokose koji nema ništa zajedničkoga niti može imati s Monsgrassus V. 
Novaka, jer se Mutokras ne nalazi na toj strani, a niti graniči sa zemlji- 
štem prvotnog zavještaja. Od tog zemljišta udaljen je nekoliko kilometara. 

Po tim podacima određeno je sezanje zemalja, dotično zatvorena je 
i četvrta granica; omeđen je i zemljišni prostor, koji i koliki je Petar 
darovao crkvi sv. Petra g. 1079./80. 


IV. 


Rusin-Slavčev zavještaj 


Iz utvrđene stvarne povijesne činjenice smještaja, opsega i sezanja ze- 
mljišnog posjeda, kojim je fundator Petar Crni sa ženom Anom g. 
1079./80. obdario crkvu sv. Petra u Selu, može se prijeći i na određi- 
vanje Slavčeve kronologije. 


Broj 72—75 Kartulara sv. Petra sadrži zavještaj Rusina, morstika i 
brata mu kralja Slavca, na korist sv. Petra, zadužbine Petra Crnoga. 


Zavještaj njihov glasi: 


Breuem recordationem facio ego 
Rusinus qui et morsticus de terris 
que sunt in Tristenico. Pars que 
mihi contigit, uolo et iubeo ut sint 
in monasterio sancti Petri pro re- 
medio anime. Nam si quis eam sub- 
trahere (!) iratum habeat trinum et 
unum deum et meam maledictio- 
nem ... 

Denigue post mortem  prefati 
marstici uenit uxor eius et affir- 
mauit prefatas terras ... 

Kratki zapis činim ja Rusin, koji 
sam i morstik o zemljama, koje su 
u Trsteniku. Dio (zemalja) koji me- 
ni pripada, hoću i naređujem da su 
samostanu sv. Petra za spas duše. 
Ako bi je tko oduzeo, neka ga sna- 
đe srdžba trojstva i jedinstva bo- 
žjega i moje prokletstvo. Zatim po- 
slije smrti rečenog morstika, dođe 
njegova žena i potvrdi spomenute 
zemlje. Poslije dođe Slavac kralj i 
potvrdi spomenute zemlje pred Pe- 


Postea uenit Slauiz rex et corro- trom banom i Sarubom županom i 
borauit prenominatas terras coram djedom, sinom Klime. Tu Slavac 
Petro bano et Sarubba iupano et pred tim svjedocima, kao što je bio 
ded fio Climini ... potvrdio dio svog brata, iako je 

Ibiđem Slauiz ante eosdem testes trajno darovao i svoj dio, koji je 
sicut partem fratris sui affirmauit ondje imao u istu crkvu, za spas 
sic suam partem, que ibi habebat, duše svoje kao i brata svoga. 
in eadem ecclesia pro remedio ani- 
me sue nec non sui fratris perpe- 
tualiter contulit. 


Jasne su to riječi i sadržajno određene. Za kronologiju Slavčevu dolazi 
u obzir jedino položaj zemlje, koju su Rusin i Slavac poklonili sv. Pe- 
tru. Ona se nalazila u Trsteniku; toponim sačuvan do danas, poznat P. 
Kaeru, L. Katiću i V. Novaku. Leži o. 2 km zapadno ne samo od crkve 
sv. Petra, o kojoj se radi, nego i sv. Stjepana, i to pod današnjom žup- 
skom crkvom u Jesenicama. Po tomu Trstenik je potpuno izvan granica 
prvotnog zemljišnog kompleksa zadužbine iz g. 1079./80., a jer zemlja Ru- 
sin—Slavčeva zavještaja nije u granicama prvotnog Petrova zavještaja, to 
ona i ne pripada prvotnom zemljištu, koje je crkva sv. Petra pri posve- 
ćenju dobila; ona g. 1079./80. još nije imala zemljište Rusin-Slavčeva 
zavještaja: izlazi, da ga je dobila poslije g. 1079./80. 

Budući da je tako g. 1079./80. terminus ante quem non Rusin-Slav- 
čeva zavještaja, a posrijedi su zavještaji vladara, jer je Rusin učinio svoj 
zavještaj kao morsticus, a poslije njegove smrti Slavac kao rex, izlazi da 
vladanje Rusinovo seže i u vrijeme poslije g. 1079./80., a tad Slavčevo 
pogotovo, jer je ono bilo poslije Rusinova. 


V. 


Slavac vlada 90-tih godina XI. stoljeća 


Uz taj tek navedeni dokaz za opću Slavčevu kronologiju, u Kartularu 
postoje podaci, koji će tu kronologiju ne samo potvrditi, nego i pobliže 
odrediti; po njima će se moći bar približno upoznati, kada su živjeli Ru- 
sin i Slavac kao vladari Neretvana. 

To su podaci zabilježeni u Kartularu za HI. i IV. zemlju prvotnog ze- 
mljišta Petrove zadužbine. Petar Crni dobio je zemlju, koja se nalazila 
između one Pribistrija i Stinice — III — kao naplatu za novac, kojim je 
on iskupio Zemljana od ropstva — A/6. Ali se toj nagodbi Petra Crnoga 
sa Zemljanom usprotivi Miroslav s drugovima. U parnici, koja se vodila 
pred Jakovom, neretvanskim vladarom, nagodili su se tako, da su Miro- 
slav i dr. ne samo priznali Petru Crnomu tu spornu — III — zemlju, nego 
su mu još u prodajno ime dodali: »Glavicu ... i udolinu, koja počinje 
od Solina do Zatilja i od Zatilja do mora« — A/8. Takve su bile treća i 
četvrta zemlja g. 1079./80. 


215 


Više pak godina poslije (Nam post multorum annorum curricula), Pe- 
tar se Crni u bolesti zavjetovao, da će stupiti u samostan kod te svoje 
- zadužbine sv. Petra — B/1 do B/3. Kad je počeo graditi Selište na Glavici 
— IV/1 — usprotiviše se tomu Tugarani, jer da je Glavica njihova — B/4 
i B/5. A baš se u to vrijeme dogodilo, da je došao u te krajeve kralj Sla- 
vac s banom Petrom, Sarubom i drugom pratnjom, Tugarani podniješe 
tužbu proti Petra Crnoga kralju Slavcu, koji je sudio u crkvi sv. Petra, 
u današnjem Priku kod Omiša, na desnoj strani Cetine, i Petar Crni 
dobi pravo — B/6. 

U prvom redu ovo se drugo suđenje zgodilo, kad je Petar Crni već bio 
redovnik ili bar pri odluci, da će to biti,57 a što je po svemu navedenom 
za ono pod A bilo svakako poslije posvećenja crkve sv. Petra g. 1079./80. 

K tomu po A/8 i B/6 o jednom te istom zemljištu sude dva neretvan- 
ska vladara: Jacobus dux Marianorum, dok Petar Crni još nije bio redov- 
nik, i Slavizo rex poslije, kad je već bio ili htio to da bude. 

Kronologija Jakova, neretvanskog vladara — morsticus ili dux Maria- 
norum — poznata je. Po br. 80 Kartulara vodi parnicu kralj Zvonimir u 
Šibeniku pred raznim svjedocima, među kojima su bili Jakov morstik i 
Petar, svećenik kardinal. Za tog pak papinskog poslanika kardinala Ivana, 
znade se, da je bio u našim krajevima g. 1077./8.,8% kada se i ta parnica 
pred Zvonimirom vodila, a kojoj je prisustvovao i Jakov morstik. Po 
tomu se Jakov kao neretvanski vladar spominje počevši od te godine 
1077. do 1088.5% Time je kronologija vladanja Jakova, neretvanskoga 
vladara, određena, i koliko je poznata, obuhvata razdoblje od g. 1077. do 
1088. Budući da je Jakov po A/8 sudio o IV. zemlji prvotne zadužbine, 
a to je svakako bilo prije g. 1079./80., kronologija tog suđenja ne samo 
da nije u suprotnosti, nego se potpuno poklapa s iznesenom Jakovlje- 
vom kronologijom. 

O istoj toj zemljišnoj jedinici — IV —iu sličnom pitanju, post multo- 
rum annorum curricula i kad je Petar Crni već bio ili htio biti redovnik, 
sudi i kralj Slavac — B/6 — i Petar Crni dobiva parnicu upravo pozivom 
na spomenutu, nekadanju Jakovljevu presudu.? 

Svakako Slavčeva presuda zbila se poslije Jakovljeve. Već sam prije 
utvrdio, da zavještaj Rusin-Slavčev pada u vrijeme poslije godine 1079./ 
80. Rusin je morstik kao i Jakov, t. j. obojica su neretvanski vladari. Ja- 


87 Po riječima B/1 do B/3: »post multorum annorum curricula ... uoui in ipsa infir- 
mitate, ut si ego conualescerem ... in prefata aecclesia Petri apostoli me totonderem 
et habitum beatissimi Benedicti reciperem ... surrexi de lectulo ... in supra nominata 
ecclesia dominum Gregorium, nostrum nepotem abbatem ordinauimus. Et hoc quod 
uoui auxilio dei adimpleui... caepimus aedificare domos quas necessaria erant fra- 
tribus aminuculo dei consummauimus ...« dade se zaključiti, da se te riječi odnose na 
gradnju i postojanje samostana, u Koni stupa ili je već bio u njemu Petar Crni i kad 
sudi Slavac. 

%# Rački, Doc. n. d. 119, 121, 132, 211, 212; Šišić, Pov. Hrvata n. d. 559-560. 

8 Rački, Doc. n. d, 113, 147, 149. 

% Dok je ta činjenica jasna, Rački zaveden Luciusovom pretpostavkom o Slav- 
čevoj kronologiji, Slavčevo je suđenje stavio »c. a. 1074.« — Doc. n. d. 99. —, a ono 
Jakova »c. a. 1076.« — I. d. 111. 

kov po rečenom vlada svakako i prije g. 1079./80., kao i poslije, sve tamo 
do oko g. 1088. Rusin pak po samom zavještaju neodređeno negdje po- 
slije g. 1079./80., a po vladanju Jakova oko g. 1090. Budući da po Rusin 
—Slavčevu zavještaju, Slavac živi poslije Rusina, to su Rusin i Slavac vla- 
dali svakako poslije tog vremena, negdje 90-tih godina 11. stoljeća. 


Zaključak 


Za Slavčevu kronologiju iznio sam dva dokaza. Njihovo gradivo nije 
izmišljeno ni oblikovano nekom mudrom učenošću ni nadmudrivanjem; 
sve je po sebi prosto i jednostavno, crpeno samim uvidom u sadržaj Kar- 
tulara, pa bi moji zaključci bili: 

1. Luciusova ili stara Slavčeva kronologija prosta je i jednostavna 
pretpostavka, koju ni Lucius, ni itko do danas poslije njega nije obra- 
zložio. ' 

2. U slučaju dvaju (ili više) prijepornih mišljenja nije dovoljno pobi- 
jati, pa dapače i pobiti, protivničke razloge, nego i iznijeti razloge u pri- 
log svojemu stavu. Ta zar ne mogu oba mišljenja biti kriva? U tomu je 
metodički nedostatak Karamana i dr. 

3. Početak Kartulara sastoji od dva kronološki različita dijela A i B. 
A sadržava, kako je Petar Crni nabavio zemlje, s kojima je obdario svoju 
zadužbinu pri posveti njene crkve sv. Petra g. 1079./1080. B pak ono, 
što se zgađalo s četvrtom zemljom prvotnog zavještaja u počecima posto- 
janja samostana. 

4. Po zavještaju iz g. 1079./80., onaj Rusin-Slavčev svakako je uči- 
njen poslije, a nikako prije g. 1079./80. 

5. Po kronologiji Jakova, neretvanskoga vladara od g. 1077./8. do g. 
1088., neretvanski vladari Rusin i Slavac pripadaju vremenu 90-tih go- 
dina XI. st. 

6. Otpada tvrdnja, da bi Rusin i Slavac pripadali 60-tim ili 70-tim go- 
dinama XI. stoljeća. 

7. Što sam napisao o Slavčevoj kronologiji g. 1932., ostaje. 

8. »Slabe strane teze o Slavcu«, to su one Karamana i njegovih pre- 
grijevača. 


(Primljeno za štampu na 10. sjednici Odjela za filozofiju i društvene nauke ođ 


21. XII. 1956.) 

STIPE GUNJAČA 


UBIKACIJA SREDNJOVJEKOVNOG CASTRUMA 
BREČEVO 


U ispsavama i u drugim podacima, koji se odnose na srednji vijek, 
spominje se više pula castrum pod imenom Brec, Brechewo ili Breche- 
now, a nalazio se u rukama feudalaca dinasta Nelipića. Dosada nije utvr- 
đen položaj tog castruma, iako se u literaturi susrećemo jedamput s hipo- 
tetičnim nabacivanjem, da se on mogao nalaziti ispod Kukuzova klanca 
nad Sinjskim poljem,! a drugi put s apodiktičnom tvrdnjom, da je ležao 
na Ćukovoj gredi u Muću Gornjem i nigdje drugdje. 2 Međutim smo imali 
razloga, s kojih nas ni jedan ni drugi lokalitet nije mogao zadovoljiti, pa 
ćemo se ovdje potruditi, da revidiramo cjelokupan problem. U tu svrhu 
ćemo pretresti predloške, kao i dosadašnju nadgradnju na njima, pogle- 
dati kako stoje navodna arheološka uporišta, uočiti topografske elemente, 
te na osnovu toga dati drukčiju interpretaciju i napokon na osnovu naj- 
novijeg arheološko-topografskog otkrića konačno utvrditi točan položaj 
potpuno zaboravljenog Brečeva. 

Najprije ćemo iznijeti sve podatke, u kojima se spominje Brečevo i uči- 
nit ćemo to onim redom, kako su ti podaci bili objavljeni, a to zato, da 
se vidi, što je stajalo pred očima prethodnih istraživalaca: 

1. »1322. Neliptius Voyvoda filius Georgii, filius Isani, accipit dona- 
tionem castri Desnich a Carolo Rege. 

Mentio N. adoles. Comitis Joannis Neliptij de Tignino et Valislava 
eius matre ibique t. m. castra Unaz, Pocitel, Serb et Esek ad manus Re- 
gis ... libere resignans et casirum Signiense Brez cum pertinentiis in Ce- 
tina et castrum Clissie assignans Regi. 


! Fra Stjepan Zlatović, Topografičke crtice o starohrvatskim županijama u Dalma- 
ciji i sirim gradovima na kopnu od Velebita do Neretve. Starohrvatska prosvjeta, 
stara serija III. Knin, 1897. str. 11. 


* Dr. Ćiro Kalebić, Povijesni prilozi topografiji gradova i tvrđava u župi Cetini. 
Vjesnik za arheologiju i historiju dalmatinsku L. Split, 1932. str. 301-303. 

Nomina nobilium: Banus Vulk, Voyvoda Paulus fr. Chorvatini Dabissa 
Chorvatinus Stephani, Stephanus Drusich comites, Prislavus Chlapovich, 
Stephanus Chelnich Dragisse filius, Comes Stephanus Tikcinus filius Vi- 
tani, Olenache (?) Ostryz (?) Progata (?) Chypani (7) Chychevich (?) 
judices et Jupani. Actum Tigninij etc.«3 ' : 

2. »1345. Ludovicus Rex donat eidem Joanni (Neliptio de Tignino) 
castrum Žin in Cetina, item Brezevo in Poglie cum omnibus etc. ete. 
item castrum suum hereditarium Canoshaz vocatum.«t 


3. »I411. Joannes qguondam Marini, Cetine, Clissi et Breze Comes ado- 
ptat Joannem (filium) Comitis Nicolai de Veglia cum assignatione dotis 
omnium suorum bonorum pro dote suae filiae_ collocatae in uxorem 
Joanni filio dicti Nicolai.«5 


4. Iz teksta isprave bana Nikole od 23. VI. 1345: 


>... convenimus et concordamus infrascriptum, videlicet, quod idem 
comes Joannes (= Nelipić) ante omnia castra quatuor, videlicet Pochi- 
tel, Scerb, Stog et Vnch ad manus regias libere cum omnibus suis iuribus, 
pertinenciis et possessionibus, quae in suis stare manibus resignabit, et 
castrum Tininii et castrum Brechow cum omnibus suis debitis perti- 
nenciis retinebit, quousque sibi Cetina cum suis pertinenciis et debitis, 
et castrum Cliscia insimul presententur et assignentur nostra seu regia 
potestate, at tune cum prefata castra scilicet Cetina et Cliscia et ad ipsa 
spectancia habuerit, dictus comes Johannes castra predicta, scilicet Tini- 
nium et Brechouo ad manus regias sine guestione ac more subterfugio 
resignabit. Quamdiu vero dominus comes Johannes castra sepedicta, vi- 
delicet Tininium et Brecheuo manenies, nulli nisi predicto comiti Johanni 
seruire et a nullo nisi ab eodem comite debeant iudicari ...«$ 


5. Iz skoro identičnog teksta isprave bana Stjepana Kotromanića istoga 
datuma: 

>»... conuenimus et concordamus infrascriptum, videlicet, quod idenr 
comes Johannes ante omnia castra quatuor videlicet Vnaz, Potcitel, Serb 
et Stok ad manus regias libere cum omnibus que in suis sunt manibus 
resignabit, et castrum Tign ac castrum Brec cum omnibus suis perti- 
nenciis retinebit quousque sibi Cethina cum suis pertinenciis et dehbitis 
et castrum Clissia insimul presententur et assignentur nostra seu regia 
potestate, et tune cum prefata castra, scilicet Ceth et Cliss et ad ipsa spe- 
ctantia habuerit dictus comes castra predicta, videlicet Tign et Brec ad 
manus regias sine questione ac more subterfugio resignabit, Quamdiu 
vero dictus comes castra sepedieta, scilicet Tign et Brec tenuerit, nobi- 


3 Note cronilogiche e documenti raccolti da Giovanni Lucio Traguriense. Bullettino 
di archeologia e storia Dalmata, IV. Split, 1881, str. 86. 


4 Idem, str. 87. 
5 Idem, ibidem. 


$ Ferdo Šišić, Iz arkiva u Željeznom, Vjesnik kr. hrvatsko-slavonsko-dalmatinskoga 
Zemaljskog arkiva, VII. Zagreb, 1905. str. 142-3. — Tade Smičiklas, Codex diplomaticus 
regni Croatiae, Dalmatiae et Slavoniae, XI. Zagreb, 1913. str. 2056. 

les in tenutis et pertinenciis dictorum castrorum Tign et Brec manentes, 
nulli nisi predicto comiti seruire et a nullo nisi ab eodem comite debeant 
iudlicari ...«7 

6. Iz definitivne redakcije ugovora u listini kralja Ludovika od 
21. XI. 1345: 

>»... Et quod insuper idem comes Johannes tamquam filius iam effec- 
tus fidelitatis et obedientie, castra nostra regalia, videlicet Tininium et 
Pochitel, item castrum Szereb item castrum Oztogh item castrum Vnach 
vocata cum eorum supatibus et pertinenciis, qui et que olim per dictos 
tirannos erant occupata, immo diuturno iam tempore a sacro diademale 
diuagata et alienata, ad manus nostras regias slatuit, reddidit et restituit; 
ob hoc vt alii posterique notabile exinde sumant deuotionis reddendi ad 
graciam exemplum, et a sui erroris semitis felici gaudeant declinacione, 
castrum nostrum Zyn vocatum cum districtus eius Cetina appellato et 
quibusvis pertinenciis item castrum Brechewo cum campo qui vocatur 
Pogle ... ymmo facimus, quod de prefatis castris Zyn Brechewo et Cha- 
michech ...«5 


7. Godine 1372. isti Ludovik potvrđuje u Požunu posjede Ivana Neli- 
pića, pa se među ostalim navode castra: ' 

»Chechwen)? Zyn,!" Pegh,!'! Trawnik!? nuncupata in comitatu Cetine 
existencia, item casira sua Brechenow in campo Kanyamezu et Kemi- 
chez! in districtu Oprominye!* iuxta fluvium Kerka in regno nostro 
Croacie sita et existencia«.!5 

8. U necbjavljenom dokumentu iz g. 1378, u kojemu se nabrajaju pri- 
suinici na jednom shodu (zboru) u Sinju, stoji: 

>... Isti sunt qui erant in dicto sahodom (= shod): primo et principa- 
liter_ Cetinenses!* in magna copia. Item de polle!" magna multitudine 


7 Šišić, O. c. str. 143-4. Dr. Ljudevit Thall6czy, Istraživanja o postanku bosanske 
banovine s naročitim obzirom na povelje K&rmendskog arhiva. Glasnik Zemaljskog mu- 
zeja za Bosnu i Hercegovinu XVIII. Sarajevo 1906, str. 436—7. — Smičiklas, O. ce. str. 207. 


8 Šišić, O. c, str. 145—7. — Smičiklas, O. e. str. 250. 
% Čačvina, kojoj i danas kula strši na jugoistoku Sinjskog polja. 
1% Sinj. 


14 Danas izgubljen lokalitet. 

12 Danas Vindušića gradina u selu Potravlju sjeverozapadno od Sinja. Preostaci kule 
su jako postradali u prošlom ratu. 

18 Kamičac s lijeve strane Krke. U indeksu Smičiklasova Codex diplomaticus XIV 
lokalitet je krivo objašnjen kao »castrum in campo Kanyamezu in districtu Oprominye 
iuxta fluvium Kerka 1372. 441«. Tako isto ono Kanyamezu kao »campus in districtu 
Oprominye iuxta fluvium Kerka in regno Croatiae 1372, 440«. Iz teksta se jasno čita, 
da je Brečevo u campo Kanyaniezu, a Kamičac u Promini uz rijeku Krku, pa Kamičac 
nema ništa zajedničko s poljem Kanyamezu niti Kanyamezu sa Prominom i Krkom. 

14 Predjel od Planine Promine do rijeke Krke. 

15 Šišić, O. c. str. 154—5. — Smičiklas, O. e. XIV. str. 441. 

1% Podrazumijeva se mjesto Cetina. 

17 Ovdje se ne kaže izričito, koje je to polje i u dokumentima često nalazimo spo- 
menuto“ samo polje, campus. Tako smo jednom protumačili, da se »campus« odnosi na 
Kninsko polje, jer nam ga je indirektno označavala kninska tvrđava (v. moju radnju 
»O položaju kninske katedrale«. Starohrvatska prosvjeta III. serija sv. 1. Zagreb, 1949, 

excepto dicto Johanne Dminoevich et Michael ac Humileno. Item quoque 
plures de Breceuo. Item de Ogorge!8 multi. Item de Cresesce!? plures. 
Item de Posuge* multi. Item in maiori parte multitudo Vlachorum ...«?! 

Prva iri podaika iste su tehničke provenijence i pripadaju kompilaciji 
dokumenata od jedne te iste ruke, na što ćemo se još osvrnuti poslije. 

Izvodi pod brojevima 4, 5 i 6 potječu iz dokumenata, koji su izdani u 
istoj godini, a ti dokumenti rade u biti o istoj stvari. Odraz su dramat- 
ske borbe pod Kninom, kad se kralj Ludovik Anžujski, odlučivši slomiti 
moć hrvatskih Sel aša3 iza smrfi najjačeg od njih, vojvode Nelipića, sru- 
čio na njegova sina Ivana i udovu majku mu Vladislavu, te na njih po- 
slao dvije vojske: jednu pod zapovjedništvom slavonskog bana Nikole, 
a drugu pod bosanskim banom Stjepanom Kotromanićem. Ivan i Vladi- 
slava bili su prisiljeni, da načine pomirbeni ugovor. Taj je sklopljen po- 
jedinačno s oba bana i u isti dan 23. VI. 1345. Budući da je u istom pred- 
metu data definitivna redakcija od strane kralja Ludovika (21. XI. 1345) 
sa prilično izmijenjenim sadržajem, to dva prva predloška imamo sma- 
trati preliminarnim, a treći definitivnim ugovorom.?? 

Dva preliminarna ugovora mnogo se međusobno prate doslovnim tek- 
stom, no ipak tu i tamo ima pokoja sitnija razlika: dijelom u rasporedu 
teksta istovetna sadržaja, dijelom u izmjeni odnosno dopuni koje riječi, 
pa i u pisanju toponima, što nas navodi na pomisao, da to doslovno ne- 
podudaranje pripišemo mogućnosti, da oba teksta nije ispisivao jedan te 
isti pisar. Taj detalj nam je ovdje važan zbog razlike u nazivu imena 
Brečeva. 

Rekli smo, na što se odnosi izvod pod br. 7, a onaj pod br. 8 potječe 
iz opširnog razlaganja, kako je protekao shod održan pred vratima sinj- 
skog .grada. Taj se sastao na poziv Margarete, udove Ivana Nelipića, zbog 
neuspjelog napadaja na nju i na njena Sina, kad se jednom vraćala iz 
crkve sv. Marije pod Sinjem u grad Sinj. 

Kad je Zlatović obrađivao topografiju Cetinske županije naveo je 
među njenim gradovima i »Brez«, za koji kaže: »8. Brez. U Sinjskom 
polju bijaše grad Brez, što ga spominje listina kralja Ludovika u XV. 
vijeku. Njemu ga povrati Vladislava udovica Nelipića = [ibere ressigna- 
vit et castrum Signense Brez cum pertinentiis in Cetina: te joj opet po- 


str. 58-61). I ovdje je u centru Sinj, pa se ono »polle« najprirodnije odnosi na Sinjsko. 
Inače se i Petrovo polje jednom spominje samo sa »pole«, a prepoznajemo ga po tomu, 
što se u tekstu spominje »Siverichi in pole«, jer je Siverić u Petrovu polju (ta isprava 
je iz g. 1371., nije objavljena, a nalazi se u splitskom Kaptolu). Svakako sam spre- 
mniji držati, da se u našem slučaju »polle« odnosi na Sinjsko, a ne na koje drugo, i to 
zato, što se ovdje govori da je iz »polja« Ivan Dminojević i još druga dvojica, a taj 
isti Dminojević se u prijepisu jedne isprave iz g. 1377. (porijeklo isprave kao i pred- 
nje) spominje kao vicekastelan Sinja. 

18 Danas Ogorje zapadno od Sinja, iza Plišivice. 

1% Danas Križice između Dugopolja i Dicma. 

% Danas Posušje u Hercegovini. 

#1 prijepisa, koji je svojedobno načinio dr. L. Katić u arhivu splitske kurije i 
ustupio mi ga na upotrebu. 

2 Ova posljednja isprava bila je u cijelosti potvrđena g. 1406. od kralja Sigismunda. 
Smičiklas, O. ce. str. 252. 

vraća: item Brezovo in poglie (Bullettino di archeologia e storia, 1881. 
IV. 86). Danas se ne zna za to mjesto, ali cijenimo, da mogaše biti na jug 
od Kukuzova klanca, gdje se navrh brijega nad poljem vide silne gomile 
razrušenih utvrda.«?3 

Poslije Zlatovića nuzgredno je spomenuo »Brez« 1. Marković te rekao, 
da su poznata imena velikaških dvorova i kula, među kojima i: »Brez u 
Sinjskom polju«,“ te u noti to objasnio »Castrum Brez-Brezevo in Po- 
glie. Ovako se spominje u listinama kralja Ludovika god. 1322. (sic!) i 
1345. Bullettino di archeologia, 1881, p. 86, 87«. 

Iako je Zlatović tekst udesio tako, da se može razumjeti, da je konzul- 
tirao i ispravu kralja Ludovika i »Note cronologiche e documenti rac- 
colti da Giovanni Lucio Traguriense«, kao da bi bio upotrebio izvore od 
dva porijekla, ipak se on poslužio samo jednim porijeklom. U prvom redu 
Ludovikova listina nije tada njemu bila pristupačna, a drugo iz prenese- 
nog teksta vidi se, da se poslužio samo »Notama«, jer u »Notama« od 
riječi do riječi stoje oba Zlatovićeva navoda. On sam navodi kao izvor 
samo »Note«, a ne i oznaku listine kralja Ludovika, koju da je čitao, ne 
bi se mogao toliko zaboraviti, da navede, da je listina iz XV. umjesto iz 
XIV. stoljeća. Napokon odaje ga oblik imena Brez, koji se samo u »No- 
tama«, i to tri puta susreće i nigdje drugdje. Ostaje dakle sasvim pouz- 
dano, da se Zlatović poslužio samo »Notama«, a sada da vidimo — koliko 
se to našeg pitanja tiče — kakav je taj izvor. 

»Note« se obično smatraju za Luciusove, pa im se tako poklanja po- 
vjerenje, koje uživa ovaj kritični historik.25 Ali na takav samo prividan 
dojam mogu zaista utjecati dvije okolnosti; prvo, što je čest »Nota« eks- 
cerptirao iz dokumenata sam Lucius, što on i navodi (na pr. »Ex libris 
Consiliorum Spalati«), pa se može previdjeti, da je i ove naše on eks- 
cerptirao, a drugo, što su fragmenti tih »Nota« izlazili sukcesivno u tri 
godišta »Bullettina«,%* pa nije u svakom nastavku istaknuta provenijenca 
podataka, nego se napisao samo naslov »Note cronologiche e documenti 
raccolti da Giovanni Lucio Traguriense«, te se odatle lako može shvatiti, 
da su sve »Note« Luciusove. 

Međutim, Lucius navodi porijeklo svakog dijela »Nota«, a naše tri 
koje su objavljene kao prvi nastavak, nemaju tu osim glavnog naslova 


Čeve> 


prvim dijelom »Nota«, a tu Lucius jasno kaže, odakle one potječu, kad 
ie naveo: »Ex quodam summario penes heredes quondam Io. Tomci epi- 
scopi Bosnae-Sibenici«. Tu se još kaže, da su sve »Note« nađene u jed- 


23 Žlatović, L. c. 

*& Fra Ivan Marković, Sinj i njegovo slavlje. Zagreb 1898. str. 3. 

25 Tako Šišić: Zanimljivo je, da je neke od tih spisa (u arhivu u Kismartonu) po- 
znavao Lucius, kako se to vidi iz njegovih »Nota« priopćenih u spljetskom »Bullettino« 
god, TV. Iz arkiva u Željeznom, str. 137. — A _T. Smičiklas jednu notu (prvu) zove 
izričito Luciusovom. Codex diplomaticus IX. Zagreb 1911. str. 102. 

26 God. IV. str. 70-1. 86—7, 102—3, 119-121, 134--6, 171—3. — God. V. str. 23-4, 38-12. 
39—6, 153—5, 163—6. — God. VI. str. 7—10, 25-9, 41—3, 55-8 i 17-78. 

nom Luciusovu autografu, koji nosi datum iz godine 1653., i da, čini se, 
nisu dotada objavljene.?7 

Naše tri prve note dakle potječu iz sastavka, koji je nađen kod bašti- 
nika biskupa Ivana Tomka Mrnavića, a kako mi ne znamo, da se ijedan 
drugi Mrnavić bavio historijom osim Ivana Tomka, to je posve vjero- 
jatno, ne samo da je sastavak bio njegov, nego da ga je on iz raznih pred- 
ložaka ekscerptirao, a Lucius ga odatle za svoju upotrebu prepisao. Po- 
znato je, da 1. T. Mrnavić nije kritičan historik, kao i to, da se rado ba- 
vio iznošenjem porijekla nekih historičkih ličnosti ili porodica i da je 
pritome koješta izmišljao, da bi koješta dokazivao, pa je Šišić njegov po- 
stupak s genealogijama nazvao mahnitanjem.?5 


Pogledamo li na karakter svih nota, koje se odnose na Mrnavićevu 
ostavštinu, upast će nam u oči činjenica, da one uglavnom sadržavaju 
pokupljena imena raznih »odličnika« i velikaša, uz koje se pribilježava 
poneka činjenica, tek da se zna, za što je dotično ime vezano. Tako su 
note prepune imena velikaša, čemu je pri ekscerptiranju dato neraz- 
mjerno više pažnje nego samim historijskim činjenicama. Ovo nam 
otkriva, kakva je bila namjera ispisivača nota. Naime, očito se vidi, da 
je ovakvo oblikovanje nota u prvom redu izazvao interes za imena raznih 
velikaša, a to zato, da se dobiju genealoške niti, koje su mogle prethoditi 
sastavljanju djela upravo onakvih, kakva su Mrnavićeva. Stoga ne mo- 
žemo više dvojiti, da je note, kako rekosmo, sastavio sam Mrnavić na 
osnovu neke građe. Da je takvoj shemi uistinu prethodila. historijska 
građa to smo u stanju konstatirati, jer smo prepoznali neke predloške, 
koji su, dakako, vrlo površnim ekscerptiranjem ušli u note. 


Naša prva nota potječe ili od originala ili od prijepisa navedene 
isprave bosanskog bana Stjepana Kotromanića od 23. VI. 1345., što se 
upadljivo prepoznaje po imenima svjedoka, koji su i redoslijedom i bro- 
jem na ovoj ispravi identični s onima, koji se pod »Nomina nobilium« 
nalaze u prvoj noti. Radi se dakle o nevještom i površnom ekscerptu, 
koji je s izobličenja već Smičiklasu upao u oči, te je on ne zalazeći ni u 
kakve analize odsudio: »Ne ima sumnje da je u ovoj Lucićevoj bilješci 
puno pogrešaka. Smijemo sumnjati i o vjerodostojnosti listine«.2% A Šišić 
je dodao, da ovu bilješku iz Smičiklasova kodeksa treba izbaciti. 


Druga nota potječe od isprave kralja Ludovika od 21. XI. 1345. koja 
je navedena pod našim brojem 6. Budući da imamo tri isprave, koje rade 
o istom predmetu, a u ovoj noti se spominje ime Ludovikovo, to nam 
sam ispisivač odaje služenje njome. To zaista potvrđuju i druge dvije 
okolnosti: prva, šlo se samo u ovoj ispravi spominje grad Kamičac, a u 


27 Bullettino IV. str. 70. : 

28 Šišić, Priručnik izvora hrvatske historije. Zagreb, 1914. str. 40. 

% Smičiklas, L. c. 

80 Šišić, Povijest Hrvata u vrijeme narodnih vladara. Zagreb 1925. str. 448, nota 44. 


3 Gledaj na pr. Lajos Thall6czy — Samu Barab4s, Codex diplomaticus comitum de 
Frangepanibus, 1. Budapest 1910. str. 163—9, 190-—7, 2004. 

noti se nalazi »caslrum suum hereditarium Canoshaz vocatum«, a druga, 
što se u Ludovikovoj ispravi javlja i polje te se u notama prenosi »Bre- 
zovo in Poglie«. 

Treća nota mora također potjecati od jedne listine meni doduše nepo- 
znate, ali po tome, što je postojala stvarna ženidbena veza između Neli- 
pića i Frankopana i što je zbog takve veze slijedilo više dokumenata?! 
sudim, da je jedan takav mogao doći u Mrnavićeve ruke. 

Ovim nam je potvrđeno, da su note, koje se odnose na naše pitanje, 
a bez sumnje i ostale, bar većim dijelom, pravljene zaista na osnovu 
građe, a drugo je pitanje kako se pritom postupalo. 

Ako se uzme uobzir naprijed navedena svrha, radi koje su se pravile 
Mrnavićeve note, onda se od njih i ne može mnogo očekivati za naše 
pitanje. Ali ipak je utvrđeno, da je pri ispisivanju on postupao vrlo po- 
vršno i svojevoljno i da je zbog toga dao povoda zabuni. Ovdje ćemo se 
osvrnuti na slabe sirane ispisivača s obzirom na našu temu: 

A) Prije smo naveli, da se samo u ovim notama susreće oblik imena 
Brez, Brezevo, pa kako susrećemo i druge oblike, ovdje ćemo usput izići 
načisto s pitanjem pravog oblika naziva ovog castruma. 

Kad smo sada razjasnili, odakle se sastavljač naših nota služio, onda 
smo dužni kontrolirati, kako se taj oblik javlja u predlošcima. Tekst po- 
mirbe Nelipićevih s banom Stjepanom Kotromanićem iznijeli su Thal. 
l6ezy, Šišić i Smičiklas. Prva dvojica su radili po originalu u K&rmendu 
(Željeznom), te oni navode oblik Brec, Brecs = Breč. U tekstu pak Lu- 
dovikove isprave nalazimo Brechewo. U biti oba ta oblika imamo u no- 
tama, i to jedamput Brez, Breze, a drugi put Brezevo, već kako se nala- 
zilo u predlošcima. Radi se samo o tome, da je, držim, uvijek Mrnavić u 
pomirbenom tekstu s Koiromanićem ono Brec, Brecs, umjesto da pročita 
Breč, prenio to sa Brez, a tako isto i ono Brechewo iz Ludovikove isprave 
prenio kao Brezevo. A to u stvari ima sasvim drugi etimološki korijen, 
i taj potječe od breze po čemu je nastalo Brezevo polje (ad campum qui 
appellatur Brezopolje), koje se također nalazi u dokumentu iz g. 1224.2 
i nalaz: se sasvim u drugom kraju (u staroj župi Goričkoj). Spominje se 
također i Wyden de Breza (Brezovac, utvrda na Kapeli sjeverozapadno 
od Plitvičkih jezera). Ovako nedužno iskrivljena modifikacija imena 
lako dovodi do topografske zbrke. 

Iz ove usporedbe vidi se, da oblik Brez i Brezevo pripada lošoj tran- 
skripciji ili proizvoljnosti ispisivača nota, pa stoga on otpada iz kombi- 
nacije. 

Ostaje nam, da raščistimo preostala dva oblika: Breč i Brečevo. Oba 
oblika: Brec, Brecs i Brechow, Brecheuo, Brechewo javljaju se prvi put 
istodobno u oba preliminarna teksta pomirbe. Ali u svakom tekstu se ne 
miješaju kraći oblici sa dužima, nego se u tekstu pomirbe s banom Ko- 
tromanićem nalazi konstantno kraći oblik Brec (Thall&czy prenosi Brecs), 


32 Smičiklas, Codex diplomalicus III. Zagreb, 1905, str. 239. 
8 Thallćezy-Barab4s, O. e. I. str. 284. 

a u onomu bana Nikole dolaze samo duži oblici. Upozorili smo na okol- 
nost, da su skoro identične tekstove preliminarne pomirbe vrlo vjero- 
jatno pisala u istom danu dva različita pisara i da tu i tamo ima pokoja 
sitna razlika, pa tumačim, da se tako pojavila i razlika u pisanju kraćeg 
oblika imena kod jednog, a dužeg kod drugog. Inače je teško vjerovati, 
da se'u isto vrijeme, čak istog dana, ovaj castrum dvojako, iako slično, 
nazivao i da bi ga stoga jedan pisar nazivao Breč, a drugi Brečevo. Prije 
se događalo, da je jedan pisar naveo točno ime, a drugi ne. Držim, da je 
krivo prenesen oblik Brec, a to u prvom redu zato, što ovaj oblik ne su- 
srećemo nigdje drugdje, nego samo u aktu bana Kotromanića, pa isto- 
dobno spominjanje Brečeva, umjesto Breča u ispravi bana Nikole i re- 
dom u svima drugim kasnijim dokumentima, među kojima ima tekstovno 
nezavisnih, potvrđuje, da se taj castrum nazivao samo Brečevo. S druge 
strane, kad se već radi o jednoj omaški, onda je prirodnije, da je omaška 
na skraćenom obliku, jer je teško vjerovali, da bi se inače toliko puta, 
i to nezavisno, mogao spomenuti oblik, koji je složeniji, pa baš i s pri- 
djevnim nastavkom, koji se ne bi mogao ponoviti, da nije točan. Očito 
se dakle vidi, da je oblik Breč stvar pisara Kotromanićeve isprave, a da 
je pravi oblik Brečevo, kako smo ga već na naslovu naveli i kako ćemo 
ga dalje zvati. 


B) Sada ćemo vidjeti, kako se u našem slučaju pokazao odnos sastav- 
ljača nota prema kronologiji. 

Već je čitalac mogao zapaziti, pod kakvom se kronološkom zbrkom 
pojavio naš prvi izvod. Tu je pod godinom 1322., kao »Mentio« doduše, 
navedeno, kako Ivan Nelipić i majka mu Vladislava predaje Unac, Poči- 
telj i t. d. kralju, i to se pridodalo prednjoj bilješci, u kojoj su glavni 
akteri poimence spomenuti kralj Karlo (Roberto) i vojvoda Nelipić, za- 
pravo otac Ivanov. A u ovom slučaju radi se o drugom kralju (Ludoviku) 
i drugim Nelipićima, ženi i sinu Vojvode, te napokon, kako pokazasmo, 
i o drugoj godini, i to o g. 1345. 

Kad smo već dokazali, da se sastavljač nota služio dvjema ispravama 
iz g. 1345., možemo nagađati, kako je do ovog kronološkog nesklada 
moglo doći. Obje listine imaju na sebi jasne kronološke oznake, preko 
čega se nije moglo prijeći, a kad se ipak prešlo, znači, da pri sastavlja- 
nju nota kronologija nije igrala prvu ulogu i da je sastavljaču više bilo 
do nečega drugoga. Bit će vjerojatno, da se ovdje radilo o povezivanju 
imena, pa kad se u dokumentu drugi put susreo s imenom Nelipić, pri- 
dodao ga kao »mentio« (pripomenu) prvom dokumentu, u kojem se spo- 
menuo Nelipić, i ne obazirući se na godinu 1322. Ovo ostaje kao naga- 
danje, ali se ipak vidi, da kronologija nije bila respektirana, pa Brečevu 
kao ni Sinju (castrum Signiense Brez) ne nalazimo prvi put spomena 
g. 1322, nego u godini 1345. 

C) Iako je sastavljaču nota bio glavni cilj, da pokupi iz dokumenata, 
»nomina nobilium«, ipak se on i prema tom radu površno odnosio, što 
se najbolje vidi iz komparacije tih imena sa Šišić-Smičiklasovom redak- 
cijom listine: : i 

U Notama: 

Banus Vulk, Voyvoda Paulus fr. 
Chorvatini  Dabissa — Chorvatinus 
Stephani, Stephanus Drusich comi- 
tes, Prislavus Chlapovich, Stepha- 
nus Chelnich Dragisse filius, comes 
Stephanus Tikcinus filius Vitani, 
Olenache (?) Ostryz (?) Progata (?) 
Chypani (?) Chychevich judices et 


kod Šišića i Smičiklasa: ' 
Wolk voyvoda, Paulus  filius 
Chorwatini, Dabissa  Chorwatinus 
Stephani, Stephanus Drusik,* co- 
mites Pribislauus Chlappouik, Ste- 
phanus Celnik, Dragissa filius co- 
mitis Stypkonis, Tichcinus  filius 
Vitani, Zerkoe, Ostoya, Rogata, 
Stypan Goislauik nobiles et iupani.?5 


Jupani. 


lz ovoga se u prvom redu vidi nevješto čitanje predloška od strane 
autora nota, pa je više imena ostalo nepročitano. Zatim kriva dodjela 
atributa i pobrkana rodbinska pripadnost pojedinaca. 

Vuku je dat atribut ban, a on je vojvoda. U tekstu nigdje nema spo- 
mena o banu Vuku, koji to i nije bio, nego se očito spominje Stephanus 
kao banus Bosne na glavnim mjestima, a ujedno se spominje i »Nicolao 
totius Slavonie banus« kako su i bili, pa je Vukov atribut »banus« izmi- 
šljen, što valjda ne bi bilo, da je razumio, da ono »voyvoda« iza njegova 
imena ide njega, a ne idućeg po redu Pavla, sina, a ne brata Hrvatinova 
kako on čita. 

Kad se ovako postupilo s običnim ispisivanjem imena, što je autoru 
nota bilo u prvom planu, razumljivo je onda, kako su mogli proći oni 
momenti, koji su mu bili od sporednog značaja. 

D) Krupni nedostaci i samovoljnost pokazuju se pri prijenosu sadr- 
žaja i smisla iz dokumenata u note. 

Sastavljač je naprosto na svoju ruku izmijenio smisao i dodao, da je 
castrum Brečevo sinjski, što u predlošku ne stoji, niti se za Brečevo 
igdje navodi, da bi pripadalo kojem drugom gradu, nego je uvijek spo- 
menuto samostalno. A u notama je odjednom »Zastrum Signiense Brez 
cum pertinenciis in Cetina«. Ovakva topografska oznaka Brečeva pot- 
puno je ishitrena i pripada potpunoj samovolji ispisivača. 

E) Vrlo je vjerojatno, da je do zbrke došlo i kod sažimanja treće note 
iz predloška. Tu se govori da je Ivan pok. Marina adoptirao Ivana, sina 
Nikole Krčkog 1 prepisao na nj sva svoja dobra uime miraza kćeri, koju 
je taj adoptirani Ivan uzeo za ženu. Ovo se odnosi na Ivana (Anža) Fran- 
kopana, koji je zaista uzeo Katicu, kćer Ivana II (Ivaniša) Nelipića, a ne 
kćer Ivana qm. Marini. Ovaj posljednji je Splićanin i bio je u nekom 
rodu s Nelipićima. Bit će da je u dokumentu bilo spomena o svoj tro- 
jici, koja nose ime Ivan, pa da je sastavljač krivo razumijevši tekst za- 
mijenio jednog Ivana za drugoga. To stim više, što za živih Nelipića 
nitko drugi nije imao Cetinu, kao ni Brečevo. 

Kako vidjesmo, našom analizom pokazan je čitav niz netačnosti sva- 
kojake naravi, te više ne možemo dvojiti, da je ispisivač nota, za kojega 


34 To je družik. funkcija na banovu dvoru, kao što je i onaj čelnik, atribut drugog 
Stjepana. 
35 Smičiklas, O. e. XI. Zagreb, 1913. str. 208 


smatram da je bio sam I, T. Mrnavić, postupao previše površno, pa su 
te note i odviše nepouzdane, a da bi se bez potanje analize mogle kri- 
tički crpsti. 

A Zlatović, nemajući doduše čime kontrolirati ove note, prihvaća sve 
iz njih pod gotov groš. Ovako zaveden pomišlja na Brečevo u Cetini i 
očijuka s položajem južno od Kukuzova klanca, koji se nalazi na međi 
između sela Brnaza i Turjaka južno od Sinja. Nije bez nekog razloga, 
zašto se Zlatović pored tolikih lokaliteta sa sličnim arheološkim indi- 
cijama u Cetinskoj krajini, iako hipotetično, opredijelio baš za ovaj. 
Kukuzov klanac nije uopće trebao biti spomenut, jer je položaj, koji 
Zlatović navodi južno od njega, u Turjacima, pa je u tom imao nepo- 
sredniju topografsku oznaku. No Kukuzov klanac pripada selu Brnaze 
(brnac = vlaški sir), a taj naziv ima toponimski prizvuk sa Brez, Breze, 
Brezevo, kako u notama stoji. Budući da stoji i to, da je sinjski i u Ce- 
tini, to Zlatoviću u ovom predjelu nema sličnijeg toponima doli Brnaza. 
Tražio je oslonca i u arheološkim preostacima, ali ono, na što se on upire, 
pripada prethistorijskoj gradini i brojnim tumulusima, te nam time 
ostavlja potpuno slobodne ruke, da Brečevo tražimo drugdje. 

Drugo mjesto dodjeljuje Brečevu dr. Ć. Kalebić. Potaknut od Šišića, 
kojeg nije uvjerila Zlatovićeva hipotetična ubikacija, stao se, kako sam 
navodi, zanimati za položaj Brečeva. To je učinio tako, da je Zlatovića 
samo spomenuo i jednostavno prešao ne samo preko njegove ubikacije, 
nego i preko podataka, kojima se Zlatović služio. On to nikako nije uči- 
nio iz uvjerenja, da su ti podaci nepouzdani, jer za to nije znao, nego je 
on pošao s jednim apriornim shvatanjem, kojemu je smetalo ono »ca- 
strum Signiense Brez cum pertinenciis in Cetina« i ograničavalo ga na 
Cetinsku županiju, a on našao mjesto Brečevu izvan nje, pa je stoga pre-' 
šao preko svega šuike, iako je osvrt na Brečevo stavio pod naslov rad- 
nje »Povijesni prilozi topografiji radova i tvrđava u župi Cetini«. On 
sam očituje, kako je pristupio traženju Brečeva po toponimskom pri- 
zvuku, pa je tako pomislio, da bi radi sličnosti imena Breč mogao ležati 
na Bročancu ili na Bračeviću, te navodi strateške razloge, zašto te loka- 
litete ne usvaja.“ Kalebić iznosi podatke iz onih dokumenata, koji spo- 
minju Brečevo, a nalaze se objavljeni u Smičiklasovu Codex diplomati- 
cus ne da bi što razradio na njima, nego samo da izloži historijat. Držeći 
kao misao vodilju toponimski prizvuk, došao je do vode, koja se zove 
Dobreč ili Stobreč na Gornjem Muću ispod kuća Čićić-Jelavić. Sad je 
stao tražiti u blizini položaj i tradiciju, pa o tome kaže, da se iznad vrela 
nalazi brdo Visovac-Dobreč, a sjeverozapadno od Visovca da se diže 
»Ćukova greda« između dva komšiluka Ćuka (prezimena): Ta greda je, 
veli, na osami i s obje strane strma, pa onda, da se diže između brda 
Oltarnik i Visovac-Dobreč, 1 km sjeverozapadno od Visovca Dobreča. Na 
toj gredi da stoji »Gradina« od prostog neklesanog kamena u suhozidu 
bez kreča, narod je zove »Brečeva« ili »Bečka stolica«, a starci pripovi- 
jedaju, da ju je sagradio ban Breč.37 


% Kalebić, 0. c. str. 302. 
37 Kalebić, O. c. str. 302—3. 

Ako se načas zaustavimo na toponimu, koji je Kalebića tu doveo, bit 
će nam sve jasno, ako spomenemo Breč-Dobreč. Poveo ga je dakle onaj 
skraćeni oblik, koji se izuzetno pojavio jedan jedini put, najvjerojatnije 
nesporazumom pisara. A kad se castrum nije tako zvao, onda od njega 
nije mogao nastati naziv ni vrelu Dobreču (još i Stobreću!) ni Gradini, 
pa nam ne ostaje drugo nego da zaključimo, da se ovakva ubikacija upu- 
tila odmah pogrešnim putom. 

Sada da se još osvrnemo na arheološke preostatke. Pored onoga, što je 
Kalebić rekao o suhozidini od prostog i neklesanog kamena, on prilazi 
detaljnijem opisu, pa kaže: »Ruševine »Gradine« imadu oblik pačetvo- 
rine. Pročelni zid dug je 10 m, a na njemu se raspoznavaju vrata. Sje- 
verozapadna zidina duga je 26 m, a široka 2 m, te se u formi luka spaja 
u sredini s jugoistočnom zidinom, koja je duga oko 120 m, a široka 3 m. 
Unutrašnji prostor »Gradine« širok je 4 m. Južno od »Gradine« vidi se 
jedna okrugla gomila u promjeru od 4 m. Gradina mora da je bila dosta 
visoka, a sprijeda će biti imala toranj za izvidnicu. Ona mora da je slu- 
žila više za izvidničke nego za obrambene svrhe, što se dade zaključiti 
iz njezine građe u suvozidu«.5 Zatim se zadržava na strateškom momentu 
ovog položaja i radnju zaključuje, da je Brečevo bilo tu i nigdje drugdje. 

Ovaj opis je već po sebi čudan i prilično preikan maštom, Dovoljna 
je autorova vlastita konstatacija, da se u tim preostacima ne nalazi kreča 
i da je sve u suhozidu, pa da se vidi, kako se sam demantira, Nema toga 
suhozidnog utvrđenja, koje bi se u dokumentima iz ovih vremena i to 
više puta i izričito nazivalo casirum, Već po samom opisu vidi se, da se 
radi o prethistorijskom utvrđenju, kakvima je dalmatinska Zagora upravo 
posuta. Uostalom, to sam i na licu mjesta utvrdio o čemu ovdje prilažem 
skicu, koju je na terenu snimio B. Petrić (SK. I kao i fotografija br. 1). 

I tako položaj Brečeva ostaje pred nama još uvijek kao neriješeno 
pitanje, pa ga tražimo dalje stim, da ne uzimamo više u obzir ni Turjake 
ni Ćukovu gredu. 

Sada pošto smo utvrdili, da su podaci u Mrnavićevim notama nepo- 
uzdani, štaviše, kad smo dokazali, da su dva glavna podatka preuzeta iz 
onih istih isprava, kojih posjedujemo cijeli tekst, postaju nam podaci iz 
tih nota suvišni, te ih kao balast sa svom konfuzijom, koju su u naše pita- 
nje unijeli, isključujemo iz daljih kombinacija. Tako nam preostaje pet 
ostalih podataka na osnovu kojih ćemo tražiti ili, bolje, približiti se polo- 
žaju Brečeva. 

Ako pogledamo, što sve zajedničko imaju ti preostali podaci, onda 
ćemo svakako vidjeti, da jedno ispada kao sigurno, a to je, da se Bre- 
čevo nije nalazilo u Sinjskom polju, kao ni u Cetini uopće. Naime, nepo- 
sredan je dokaz u tome, što se Brečevo navodi uvijek odvojeno od Cetine. 

Tako u podacima pod našim brojevima 4 i 5 navodi se Knin i Brečevo 
»eum omnibus suis (debitis).et pertinenciis«, a zatim druga oblast: »Ce- 
tina cum suis pertinenciis et debitis«. Da je Brečevo bilo u Cetini, ne bi 
ga ovdje trebalo izdvojeno spominjati, a ono se izdvojeno spominje kao 


8% Kalebić, O. c. str. 303. 

i Knin. Inače, da se nalazilo u Cetini, bilo bi prešućeno, kao što su pre- 
šućena i ostala mjesta u njoj, jer ih pokriva pojam široke oblasti Cetine. 

To još jasnije dokazuje tekst isprave pod našim brojem 6, gdje se, kad 

«se naveo »Zyn vocatum cum districtus eius Cetina appellato et quibusvis 

pertinentiis«, prešlo na drugu regiju, i to se jako istaklo sa »item castrum 
Brechewo cum campo qui vocatur Poglie«. 

Izvod pod br. 7 još jače potkrepljuje ono, što smo malo prije rekli. 
Tu se detaljnije nabraja, što je u Cetini: »videlicet Chechwen, Zyn, Pegh, 
Travnik«. A kad se to navelo, opet se nastavilo: »item castra sua Breche- 
now in campo Kanyamezu et Kemichez in districtu Oprominye«. Dakle. 
spomenuta četiri castruma su u Cetini, Brečevo u polju Kaniamezu, a 
Kamičac u Promini. Tu je sve jasno teritorijalno izdiferencirano, da se 
više nikako ne može spajati Brečevo s Cetinom. 

«Napokon u izvodu pod br. 8, kad su navedeni Cetinjani i »Polje«, 
istaknuto je, da se prelazi izvan te oblasti s onim »item quoque«. 


Uklonivši ovako Brečevo iz Cetine, umanjio se nešto prostor na ko- 
jemu ga imamo tražiti. Mi ćemo poći od prvih triju isprava. U njima se 
jako osjećaju dvije teritorijalne skupine. Jedna je sjeverna i u njoj je 
Počitelj (Kod Metka u Lici), Srb i Ostrpžac na Uni, te Unac (na Uncu, 
pritoci Une), a druga skupina je južnije i u njoj su: Cetina, Klis, Bre- 
čevo i Kamičac, a Knin stoji negdje po sredini. Nelipići su imali odmah 
i bezuvjetno prvu oblast predali kralju, a u pogledu druge kaže se, da će 
Nelipić zadržati Knin i Brečevo dok mu se ne izruči Cetina i Klis, te 
onda to Ludovik preinačuje i umjesto Klisa, koji je u rukama Bribirskih, 
ostavlja Nelipiću Brečevo i uzima samo Knin. Tu je Knin prije kao pre- 
lomnica, a kasnije kao južna točka ove sjeverne oblasti postao ujedno i 
sjeverna granica preko koje nisu prelazili Nelipićevi posjedi, a Brečevo 
je ipak ostalo Nelipiću. To je i historijski protumačivo time, da je kralj 
posjed i utjecaj ojačalih dinasta, svojih protivnika, htio što više poti- 
snuti od kontinentalne jezgre i udaljiti ih prema periferiji. Prema tome 
sada se stiska područje, na kojem se ima tražiti Brečevo, na oblast južno 
od Knina, a zapadno od Cetinske županije. 

Sada nam u pomoć dolazi još jedna okolnost, koja se navodi u izvo- 
dima pod br. 6 i 7, jer odatle znamo, da je Brečevo imalo svoje polje, za 
koje se u jednom dokumentu kaže da se zvalo Polje, a u drugom imamo 
vlastito ime tog polja — Kanyamezu. Da se pitanje definitivno riješi, 
treba pronaći to polje, ali i ostatke utvrde na njemu ili na nekom visu 
oko njega. A to nije išlo lako, jer je u ovako određenom predjelu više 
krških polja, a tragovi utvrđenja niti su bili poznati niti otkuda vidljivi. 


Sever 


Na traženje položaja Brečeva potakao me pok. Šišić, kad je, očito ne 
zadovoljivši se Kalebićevom ubikacijom, očekivao, da ću Brečevo zahva- 
titi u »Topografskim pitanjima Cetinske županije«, no unatoč mojim na- 
stojanjima nisam imao nikakve podloge, da ga tu obuhvatim. Poslije toga 
Šišić mi je ukazivao na mogućnost, da bih ga mogao otkriti u nazivu Ka- 
nyamezu, što da madžarski znači Kopčevo polje (od kobac, jastreb) i da 
pogledam, ne bi li što odalo selo Kanjane u Petrovu polju, koje se nalaze 
istočno od Siverića, jer da to ime podsjeća na Kanyamezu. No Kanjane 

leže na okrajku Petrova polja, i tu nema nikakve tradicije o postojanju 
nekog grada (kule, utvrde), a jedan položaj, koji se zove Zidić ne odaje 
ništa, što bi podsjećalo na castrum. Dalje sam kombinirao različito. Po- 
mišljao sam na to, da bi se ime Brečeva ugasilo migriranjem pred tur- 
skim nasrtajima, kao što je to bio slučaj s mnogim drugim toponimima. 
Jedan anonimus pribilježava, da su Turci g. 1522. uništili utvrde po Pe- 
trovu polju i po Promini, te da su načinili tvrđavu u Drnišu.? Dalje, ne 
pokriva li koji turski naziv srušeno Brečevo, kao što su: sam Drniš, Ka. 
dina glavica i Balina Glavica. Tako su sva ta mjesta na Petrovu polju, 
i to polje nosi to ime, što nikako nije brečevsko Kanyamezu, ipak se 
dade pomišljati, da se u jedno vrijeme koji zakutak Petrova polja mo- 
gao posebno zvati, kao što se drukčije zove zaljev od mora, kojemu pri- 
pada. No sve je bilo uzalud, jer osim Drniša i Petrovca nema nigdje nad 
ovim poljem ruševine srednjovjekovnog utvrđenja, a bez toga nema točne 
ubikacije. Činilo mi se zatim, da bi, kad se već suzio okvir traženja na 
prije spomenuti prostor, mogao dobro poslužiti redoslijed toponima u 
izvodu pod našim br. 8, jer se tu očituje dobar orijentacijski kriterij. 
Naime tu se vidi, kad su već navedeni Cetinjani i polje, za koje se izra 
zismo da je Sinjsko, kako se ostala mjesta nižu orijentacijskim kriteri- 
jem od zapada prema istoku: Ogorje i Križice sa zapadne strane Cetin- 
ske županije i Posušje s istočne. U dokumentu se Brečevo spominje prije 
Ogorja, pa bi se prema ovako utvrđenom kriteriju ono moralo nalaziti 
zapadno od Ogorja. 


Ovako stisnutom obruču došao je u prilog još i toponimski prizvuk 
sela, koje se nalazi između Petrova polja i Ogorja, a to je Bračević, s ko- 
jim je, vidjeli smo, ali na čas kombinirao Kalebić. Pod tim selom je još 
i prilično prostrano krško polje. Godine 1946. na proputovanju sam na- 
vratio u Bračević, naišao na nekolicinu ljudi kod tadašnje škole i stao 
se raspitivati, da li su im poznati ostaci kakve kule u blizini i kako se 
zove polje pod selom. Dobio sam odgovor, da oni ne znaju za tragove bilo 
kakve kule sve do Drniša, a da se polje zove Vrba, da potok Vrba, po 
kojemu se polje nazvalo, dijeli polje na dva djela, te onaj, što je s lijeve 
strane potoka, pripada selu Ramljanima, a s desne selima Bračeviću i 
Crivcu. Na moje citiranje »Kanyamezu« nije bilo nikakve reakcije doli 
sažimanja ramenima. I tako sam produžio put s uvjerenjem, da pretpo- 
stavka o prije spomenutom orijentacijskom kriteriju nije bila točna, te 
da će položaj Brečeva i dalje ostati nepoznat, sve dok se ne uđe u trag 
onomu »Kanyamezu« za približnu orijentaciju, a ostacima kule u blizini 
toga za točnu ubikaciju. 

Srpnja godine 1955. u društvu B. Petrića i 1. Marovića reambulirao 
sam teren okolice Drniša radi pisanja »Prošlosti Knina i okolice«, te 
smo pregledali sav kraj, koji se nalazi južno od rječice Čikojle. Zadnja 
naša točka bila je Balina glavica (stari Municipium Magnum). Pored 
arheoloških lokaliteta interesirala me i srednjovjekovna topografija, pa 


8% Notizie storiche riguardanti la Dalmazia. Bulletino di archeologia e storia Dal- 
mata V. Split, 1882, str. 189. 

sam među ostalim, kad sam se nalazio blizu kojeg polja, propitkivao za 
Brečevo i za Kanyamezu, ali nigdje tomu traga sve do zadnjeg dana re- 
ambulacije. Nalazeći se tada na vrhu Baline glavice skupa sa seljakom 
Matom Mešinom iz Umljanovića upala mi je u oči jedna mlinica podno 
brijega, a nakraj polja sa sjeverne strane Čikojle, nedaleko samog njena 
izvora. Na upit, kako se ta mlinica zove odgovorio mi je Mešin na moje 
iznenađenje — Kanjevača! 

To bi dakle, pomislim. odgovaralo onomu Kanyamezu, što nije nego 
madžarska modifikacija za Kanjevaču. To nije ni čudno, kad se zna, da 
je isprava koja spominje Kanyamezu, pisana u Požunu. Povod takvoj mo- 
difikaciji mogao je nastati i iz brkanja sa Kanyafewde (spominje se g. 
1523. Paulus Kerecheny de Kanyafewde, viceban i križevački comes),f? 
a ima i Kanyauicha,*! za koju sastavljač indeksa Smičiklasova Codex di- 
plomaticus kaže da je to Beketinec.“ Oba ova naziva mnogo su bliža Po- 
žunu, pa nije isključeno, da je to moglo utjecati na naš oblik, Kanya. . 
mezu, koje se polje, kako vidjesmo, moralo nalaziti u sasvim drugom i 
udaljenijem kraju. 

Prema prednjem izlaganju ovaj položaj kod vrela Čikojle mogao bi 
odgovarati, jer iako je u Petrovu polju, on pripada njegovu zadnjem iz- 
danku, koji od velike ploče tog polja prilično rastavljaju uzvisine, kao 
što su Balina glavica i Višejurac, pa je moglo dobiti posebno ime Kanje- 
vača. Jest ime, a uz širu koncesiju i posebno polje, ali gdje su tragovi 
castruma? Nad cijelim krajem Petrova polja dominira Balina glavica, 
koja je kao dominantna zapažena još u prethistoriji,*3 pa je uzela i učešća 
u rimsko-dalmatinskim ratovima, a posuta je i ruševinama iz doba rim- 
ske dominacije, ali traga srednjovjekovnom castrumu tu — nema. 

Pitanje Brečeva me još više obuzelo kad sam doznao za Kanjevaču, pa 
sam početkom prosinca iste godine odredio pregledati položaje sa sje- 
verne strane Čikojle iznad Kanjevače, ne bili se našao kakav trag ca- 
struma na koti Višejurac. Sobom sam poveo prof. J. Grabovca i ku- 
stosa muzeja D. Jelovinu. No putujući dolinom prije spominjane Vrbe 
kroz Ramljane, desetak km prije Kanjevače zaustavim grupu mladića na 
putu i, da provjerim dokle se sve zna za Kanjevaču, upitam ih, koliko 
ima do Kanjevače? Odgovor je bio: »pa već ste je prošli, ostala vam je 
za leđima«. To je dakle druga Kanjevača. Nato smo ispitivali seljake o 
starinama i tradiciji u okolici. Rekoše nam, da na »CGradini«, koja se 
diže u Ramljanima iznad same ceste, ima ostataka zidova oko kojih ima 
maltera, da se na nadignutoj površini polja Vrbe na strani Bračevskoj 
nalazio stari grad imenom Djeverdan-grad, da se Kanjevača zove poče- 
tak polja Vrbe na istočnoj strani i da u brdu iznad toga postoje tragovi 
kapelice. Nevrijeme nam nije dopustilo, da išta drugo obiđemo osim ra- 


*% Matija Mesić, Građa mojih rasprava u »Radu«. ić V. Zagreb, 1873. str. 209. 
“1 Smičiklas, O. c. XIV. str. 272, 281, 282. 
42 [sto, u indeksu pod Kanyauicha. 


“3 S. Gunječa, Topografska pitanja na teritoriju stare Cetinske županije s ekskur- 
sima o ubikaciji Setovije i Tiluriuma. Split, 1937. str. 35, nota 18. 

mljanske »Gradine«, gdje smo ustanovili, da nema nikakva traga zidanju 
u malter i da je to opet jedna prethistorijska gradina, pa se povratismo. 

Dne 29. prosinca 1955. otišao sam ponovo na Vrbu i najprije obišao 
položaj »Djeverdan — grada«, te sam tu, s lijeve strane potoka Vrbe, po 
nabrežini nailazio na ulomke rimske opeke, što govori za neko rimsko 
naselje. Tu sam susreo seljaka Josu Filipovića iz Ramljana, koji mi je 
ispričao, da se potok Vrba nekad zvao Dina, što se i danas spominje u 
narodu: »Teče Dina ispod Djeverdina«. S njim sam se uputio na brdo 
iznad polja, pristupajući tako Bračeviću s protivne strane nego g. 1946. 
Od njega sam doznao, da postoji jedno groblje, koje se zove »Križi« (sl. 2). 
To groblje se nalazi u ogradi Marka Odaka pok. Frane i na njemu je se- 
dam stećaka, a dva druga velika groba s visokim vijencem imaju velike 
krstove. Jedan od tih je, vidi se, nedavno porušen i vijenac je raskopan, 
ali ne do rake. Budući da Filipović nije znao za točan položaj »Kape- 
lice«, kojoj nam je bio cilj, odatle nas je prema istoku odvela pastirica 
iz komšiluka Viseća, koji se nalazi na prilično visoku brijegu iznad sa- 
mog početka polja Vrbe. Do 500m pred tim komšilukom u ogradama 
Marije ud. Žmirić i Odaka Ante, koje se zovu »Kapelica«, na il bri- 
jega iznad polja, upravo iznad njegova prikutka zvanog Kanjevača, — koji 
se proteže s obje strane potoka Vrbe od Delaševa do Škomrljeva mlina — 
nalaze se ostaci nekoliko porušenih objekata. 


U ogradi Odak Ante vidi se nadtemeljni zid jedne zgrade, kojoj se sa- 
čuvao ugao u visini od preko 1 m. (sl. 3). Struktura zida je kasnosrednjo- 
vjekovna, što odaju oblici lomljenog kamenja i slab malterni spoj. 

Na međi iste ograde i u susjednoj ogradi Marije Žmirić na istoku pruža 
se oveći nasip, u kojem se nazire malter i nađe se pokoji ulomak kasno- 
antikne tegule. Duž ovog nasipa nalaze se dva stećka, od kojih je jedan 
in situ, a drugi je pokrenut s položaja. 

Na sjeverozapadnom uglu ove ograde ondje, gdje se spomenuta ograda 
Ante Odaka dijeli suhozidom na dva dijela, pod sadašnjim suhozidom 
Marije Žmirić nalaze se ostaci starog zida, koji je zidan u malter i ima 
osobine slične već navedenomu. 

Malo dalje prema sjeveroistoku uz seoski put, koji iz Viseća vodi u 
polje, a s njegove južne strane, upravo tik puta nalazi se cisterna. Tu 
su cisternu otkopali seljaci pred tri godine, a na osnovu tradicije, da je 
tu bila stara cisterna, od koje se vidjela samo plitka jama u obliku vrtače. 
Seljaci su čisteći tu jamu zaista naišli na zasutu cisternu, koja je bila 
obložena suhozidom tako, da se dobar dio suhozidne stijene i danas za- 
držao netaknut. Štaviše, in situ su i porijetko uzidane suhozidne stepe- 
nice od prostih većih krševa, koje strše iz stijene, a služile su za zahva- 
tanje vode pri nižoj razini vode u cisterni kao i za čišćenje cisterne od 
naplavka. Cisterna je duboka 4 m, ljevkasta je oblika tako, da promjer 
njena dna iznosi 2 m, a gornjeg vijenca 3 :5 m. 

U blizini te otvorene cisterne, desetak metara prema jugu, u ogradi 
Augustina Bakovića nalazi se još jedna udubina potpuno slična naličja, 
kakvo je imala prednja prije nedavnog čišćenja, pa se i za nju tvrdi, da 
predstavlja drugu, zasutu gusternu. 

< Vraćamo se sa sjeverne strane u spomenutu ogradu Marije Žmirić i 
dolazimo do ruševina jednog zdanja, koje se poznaje po uzdignutom na- 
sipu od obrušenog materijala. Taj nasip na južnoj strani doseže visinu od 
dva metra i svugdje se po njemu nalaze tragovi maltera. Zdanje je bilo 
pačetvrtastog oblika, tako da su mu duže strane iznosile oko 7 m, a kraće 
preko 5 m, kako se odoka može prosudili. Inače se tu i tamo po vrhu 
nasipa opažaju razom površine linije zida u malter. 

Nego desetak metara južno od ovog preostatka nalazi se »Kapelica« na 
položaju, s kojeg naglo puca vidik na polje Vrbu (sl, 4), 1 neposredno iz- 
nad okrajka tog polja zvanog Kanjevača. To su u šikarju obrasle pre- 
ostale zidine (sl. 5) okruglog zdanja s malim uglatim začeljem. Sadašnja 
predaja veže ruševine ovih dvaju posljednjih objekata ovako: »Ove zi- 
dine okrugla oblika pripadale su crkvi sv. Frane, a one druge (pačetvr- 
taste) fratarskoj kući. Jednom su navalili Turci na susjedno selo Pribude 
i napali na crkvu sv. Luke pod Ričipoljem, u kojoj se narod nalazio na 
misi, te su srušili crkvu i tom prigodom zatrpali narod i fratra u njoj. 
Zatim su Turci krenuli ispod Crivca prema Drnišu, a kad su se odatle 
vratili neobavljena posla, srušili su kapelicu sv. Frane i župsku kuću do 
nje u Bračeviću«. 

Nalaz na terenu jasno govori za postojanje jednog srednjovjekovnog 
naselja u selu Bračeviću u ogradama Kapelice iznad odlomka polja Vrbe 
zvanog Kanjevača. 

Ovdje nas interesiraju ostaci one oble građevine, što se nalaze na rubu 
zaravanka iznad Kanjevače i zovu se Kapelica (od koje je nastalo ime 
okolnim ogradama). Rekosmo, da preostaci imaju okrugao oblik s istu. 
renim uglatim začeljem. To su ostaci nadtemeljnog zida, kojemu se de- 
bljina kreće od 70 do 80 em, a najveća mu je visina na začelju i iznosi 
125 em. Zidne stijene su izvana i iznutra poluobrađena lica, a sređina je 
zida ispunjena okresinama i obilnim malterom. Zidno kamenje su krupno 
lomljeni krševi, kojima su lice i rubove oko njega dotjerivali samo ma- 
ljem. 

Preostaci svojim tlorisnim oblikom predstavljaju zapravo kružni vije- 
nac od kojeg samo jedan mali dio odstupa i razvija se u trapezastu četvo- 
rinu (sl. 6). Vanjski promjer ovog vijenca iznosi oko 510, a nutarnji 
360 em. Na zapadnoj strani ovih ostataka nalazi se in situ donji prag 
ulaznih vrata i svojom cjelokupnom sačuvanom dužinom određuje nam 
širinu vrata, koja je iznosila 64 em. Inače se prag, stojeći izložen na po- 
vršini, oglodao sa strana, te mu se širina kreće od 20 do 24 cm. Na povr- 
Ššini praga sa sjeverne strane nalazi se rupa blizu kraja, u koju je upadao 
klin sa vrata. 

Na protivnoj strani od ulaza nalazi se ono trapezasto izduženje, ko- 
jemu širina na početku iznosi 107, a na završetku 90 cm. Bočne strane su 
duge po 95 em, a dubina iznosi 120 cm, tako da se ovdje promjer izdužuje . 
u os zdanja, koje postiže dužinu od 600 em (izvana). 

Napomenuti je, da je kružna osnova izvedena potpuno pravilno, a 
vrata se u osi ne podudaraju s isturenim začeljem, nego su dova 
nešto k jugu. 

Za jednodnevnog rada pri čišćenju unutrašnjosti ovog objekta, samo 
zbog snimanja, čemu su prisustvovali i pomagali namještenici Muzeja 
hrvatskih arheoloških spomenika B. Petrić i D. Jelovina i kustos muzeja 
u Skoplju B. Aleksova, pronašlo se u nasipu, a pred rastvorom začelja 
nekoliko ulomaka staroslavenskog lonca koji je ornamentiran s valovni- 
cama (sl. 7.). Dalje je bio upadljiv veliki kameni blok, koji je u začelje 
uzidan tako, da zaprema čitavu njegovu širinu, te. naliči na stećak po- 
stavljen »na nož«. Primijetio se i jedan ulomak ođ sitnozrnatog bijelog 
vapnenca, koji je uzidan u sjeverni bok začelja. Ovo je bez sumnje done- 
seno s ruševina nekog zdanja iz blizine i uzidano kao spolija. Nažalost 
površina mu je izlizana, te se ne zna nije li tu postojao kakav ornamenat 
ili natpis. Na samom rastvoru začelja našli smo nekoliko stijena usuho 
nabacanih ali tako, da se pritome pratio slijed nutarnjeg kružnog oboda. 

Iako drugog istraživanja nije bilo, ipak se na osnovu dosadašnjeg izla- 
ganja i nalaza na terenu dade zaključiti jedno, a to je da »Kapelica« ne 
predstavlja ostalke crkve, nego da se ovdje radi o ostacima tipične sred- 
njovjekovne oble kule s isturenim (Hors — d? oeuvre) začeljem, koje je 
bilo nadgrađeno kao izvidnica. 

Radi se dakle o pronalasku ostataka jednog castruma, a taj prema usta- 
novljenom topografskom okviru i prepoznatim drugim oznakama, kao 
što je polje Kanjevača ispod njega, i napokon sačuvano ime sela u obliku 
Bračević ne može biii drugi doli srednjovjekovni »Castrum Brechewo«. 

Oblik preostataka castruma u vezi s primjenom imena »Kapelica« do- 
kazuje, kako se toliko izgubila veza s ovim objektom, te se uopće nije 
znalo, da je io bila kula. Bit će da je kula bila srušena onim udarom 
Turaka na Petrovo polje i Prominu, za koji nam anonimus bilježi da se 
zbio g. 1522. I zaista poslije nam se Brečevo nikada i nigdje više ne spo- 
minje, pa mu se tako davno zatro trag. Današnje stanovništvo u ovim kra- 
jevima doselilo se uglavnom koncem XVII. stoljeća, te poslije dugotraj- 
nog previranja i vakuuma za turske okupacije nije ubaštinilo tradicije 
i zato je ove za njih nijeme preostatke nazvalo Kapelicom, bez sumnje 
stoga, što je to nametao oblik isturenog začetka, koji je lako primjenljiv 
na crkvenu apsidicu, a pošto su sveukupni preostaci prilično čednih di- 
menzija, to ih oni nisu nazvali Crkvom, Crkvicom ili Crkvinom, nego Ka- 
pelicom. U ovakvoj primjeni naziva ležao je razlog, zašto g. 1946. nisam 
dobio odgovor na pitanje, gdje je bila kula i zašto tada nisam ušao u trag 
toj kuli. Migraciji, naročito akomodaciji stanovništva pri njoj imamo pri- 
pisali i pojavu onog prije spomenutog lokaliteta Kanjevače blizu vrela 
Čikojle u Petrovu polju. Pri akomodaciji je stanovništvo katkada preno- 
silo imena prethodnog boravišta. Tako na pr. stanovnici Vrlike, koja se 
nalazila na izvoru rijeke Cetine, pobjegavši pod bližnji castrum Prozor, 
prenijeli su ime starog naselja te se Prozor zaboravio i danas se zove 
Vrlika.“ Na sličan način je pri lokalnoj akomodaciji ona prije spomenuta 
Kanjevača mogla dobiti ime od stanovnika, koji su pri akomodiranju do- 


“4 S. Gunjača, Topografska pitanja na teritoriju stare Cetinske županije s ekskur- 
sima o ubikaciji Setovije i Tiluriuma. Split 1937. str. 26—9. 

šli s ove Kanjevače pod Brečevom. Kako se polje Vrba nigdje ne nalazi 
spomenuto u srednjovjekovnim ispravama, smatram, da je to nov naziv: 
za nekadašnje Kanjevačko polje, koje je pripadalo Brečevu, a da je od 
tog starog naziva za cijelo polje preostao trag samo u njegovu istočnom 
zakutku. U tom preostatku naziva kao i u imenu sela Bračević tinjao je 
blijedi žižak tradicije nekadašnjeg Brečeva, kojemu sada pronađosmo i 
ostatke, pa skinusmo ovo pitanje s dnevnog reda doprinijevši time jedan 
prilog poznavanju srednjovjekovne hrvatske topografije. 


(Primljeno za štampu na 4. sjednici Odjela za filozofiju i društvene nauke 


od 25. V. 1956.) 


LOCALIZATION OF THE MEDIAEVAL CASTRUM 
BREČEVO 


In this paper the author sets out to establish the position of a castrum 
variously mentioned in mediaeval documents as Brec, Brechewo and 
Brechenow. Not being satisfied with the hitherto established position of 
the site, he presents relative documents and discusses their contents as 
well as the results achieved thus far. By an analysis of these documents 
the author establishes the fact that three of them had been excerpted 
from a certain source by 1. Tomko Mrnavić, and that in so doing the 
latter had proceeded in an uncritical and arbitrary manner. For this 
reason, according to the author, Zlatović was the victim of a fallacy in 
his atiempt to establish Brečevo in the Sinj Field (Sinjsko Polje). The 
author contests the position as established by Zlatović by asking for 
archaeological traces in support of the latter's hypothesis, and produces 
evidence to the effect ihat those are prehistoric and not mediaeval 
remains. 

In the same way the author eliminates another locality — Cukova Gre- 
da near Muć —, where dr. Kalebić localizes Brečevo, stating that the use 
of the name Breč as opposed to Brečevo is wrong and thai in using the 
wrong term the above author had reached the incorrect toponymic con- 
nection Breč — Dobreč which exists below Ćukova Greda. Here, too, he 
revises the archaeological remains and establishes that there are no 
traces of a mediaeval castrum but that we are concerned with a common 
prehistoric structure. 

The author develops his localization on the basis of another five do- 
cumenis, searches for what is common in them, and establishes that Bre- 
čevo cannot be situated in the Sinj Field for the reason that it is always 
mentioned outside the Cetina district. He limits the extent of the search 
to the region south of Knin and west of ihe Cetina district. This should, 
according to him, be connected with a Karst field called »Kanyamezu« 
in those documents, above which there must exist traces of a castrum. 
He establishes that the form »Kanyamezu« is a Hungarian modification, 
and discovers that a corner of the Vrba Field — a more recent name — 

also to-day is called Kanjevača — a name that should be identical with 
Kanyamezu —, while immediately above that locality he finds the remains 
of a castrum in the village of Bračević. 

In the paper under discussion these remains are being described, while 
the legend of the chapel created by subsequently immigrated popu- 
lations is refuted by the author. He produces evidence to the effect that 
those are the remains of a mediaeval castrum that had disappeared at the 
beginning of the 16th century. The author likewise states that in addition 
to the shapes of these remains the exactness of the localization is con- 
firmed by the near-situated Kanjevača Field as well as by the name of 
to-day's village of Bračević, which should be regarded as a rush-light of 
indirect tradition. The paper is a contribution to the knowledge of 
mediaeval Croatian topography. 

FERDO ČULINOVIĆ 


PRESTANAK KRALJEVINE JUGOSLAVIJE 
I POSTANAK DEMOKRATSKE FEDERATIVNE 
JUGOSLAVIJE 


PROBLEMATIKA U VEZI S POSTANKOM NOVIH DRŽAVA 


lako je postanak Demokratske Federativne Jugoslavije — nove jugo- 
slavenske države nastale za vrijeme Drugog svjetskog rata — s naučnog 
stajališta svakako zanimljivo područje, ipak se do sada tom historijskom 
zbivanju s naučne strane nije pridavala ona pažnja, koju to područje 
nesumnjivo zaslužuje. Većina dosadanjih radova o tome periodu nedavne 
prošlosti jugoslavenskih zemalja nosi više ii manje obilježja opisnog 
razmatranja historijskih činjenica, i to najčešće o ratnoj historiji. Raz- 
mjerno je manji broj onih djela, koja obrađuju samu suštinu tadanje 
jugoslavenske revolucionarne smjene sistema, a još rjeđa su ona, koja 
tretiraju problematiku i prestanka i postanka nove jugoslavenske države 
u tadanjim uvjetima. 

Već letimičan pogled na sadržaj ove revolucionarne smjene sistema 
vlasti u Jugoslaviji za Drugog svjetskog rata upućuje na to, od kolikog 
je značaja temeljita analiza toga procesa. Prestanak Kraljevine Jugosla- 
vije i postanak Demokratske Federativne Jugoslavije isprepleten je na- 
ime s nizom složenih i specifičnih problema, rješenje kojih nije ni lako, 
ni jednostavno, U spletu ove problematike ističu se naročito ova pita- 
nja: kad je prestala stara, a nastala za Drugog svjetskog rata nova jugo- 
slavenska država, u kakvom je odnosu tadašnja izgradnja jugoslavenske 
federacije i ova revolucionarna smjena sistema vlasti, te kada je prestala 
monarhija, a uvedena republika u Jugoslaviju pod uvjetima tog revolu. 
cionarnog smjenjivanja sistema vlasti. 

Odgovor na ta tri pitanja otkriva neposrednije suštinu i značaj revo- 
lucionarne smjene sistema vlasti u Jugoslaviji pod uvjetima revolucionar- 
nog preobražaja njezine Narodnooslobodilačke borbe za Drugog svjetskog 
rata. Osnovni je zadatak ove radnje upravo u tome, da analizom historij- 
skih činjenica iz toga zbivanja ukaže na jezgru te revolucionarne smjene, 
napose da ukaže na osobitosti ovog državnopravnog historijskog zbivanja. 

Postanak novih država uopće nerijetko je povezan s više problema, 
kojih je pravilno rješenje od značaja za bolje razumijevanje odnosnog 
zbivanja. Zato se u novije vrijeme naučni svijet i više bavi proučavanjem 
te strane društvenoga života. 

Poslije Prvog svjetskog rata izazvao je postanak nekih novih država 
jače interesovanje kako u političkom, tako i u teoretskom pogledu. I di- 
plomaciji i naučnim radnicima postavio je postanak nekih novih država 
više pitanja, koja su zadirući u aktualne i značajnije političke interese 
iziskivala svoje objašnjenje. Diplomate su u radu oko toga više ili manje 
otvoreno isticali i neposredne političke motive svog interesovanja za tu 
problematiku, dok su naučni radnici kod analize toga zbivanja razmatrali 
teoretsku stranu problema prikrivajući svijesno ili nesvijesno prave iz- 
vore tog svoga interesovanja. 

Kod ove problematike ukazalo se napose na pitanje o t. zv. »faktičnoj 
vladi«. I nauka i praksa naime suočili su se s osobitostima postepenog 
nastajanja nove države u uvjetima, dok nova država, međunarodno još 
nepriznata, niče i izgrađuje se nasuprot staroj državnosti, kao negacija 
starog i afirmacija novog državnopravnog stanja. Za takvo postepeno po- 
javljivanje nove države u uvjetima revolucionarnog rušenja starog, a iz- 
gradnje novog sistema vlasti, uobičajilo se od spomenutog vremena upo- 
trebljavati gornji naziv (»faktične vlade«), da bi se time označio taj spe- 
cifični problem, koji se i u naučnom i u političkom pogledu nametao i 
tražio svoje pobliže objašnjenje.! 

U naučnom svijetu u vezi s pojavom »faktične vlade« pojavilo se po- 
red problema o njezinim neposrednim obilježjima naročio i pitanje o 
njenu položaju u međudržavnim odnosima. dok je još uvijek stara dr- 
žava međunarodno priznati subjekt ovih odnosa, ali se progresivni uspon 
novog sistema sve više ističe iziskujući i za sebe priznanje te s tim vezana 
prava u odnosu prema drugim državama. S naučnog stajališta ovdje se 
ispoljavao napose i problem o suverenitetu, odnosno o mogućnosti odva- 
janja njegove faktične od pravne strane i t. d. 

U praktičnopolitičkom pogledu postaje ova problematika češće — po 
svršetku Prvog svjetskog rata — predmet rasprava kako u diplomatskim, 
tako i u internopolitičkim krugovima zemalja, u kojima je došlo do ta- 
kvog procesa. Ponekad je po koji problem s toga područja dobivao i 
krupniji politički značaj, ukoliko su s njime bili povezani zamašniji bilo 
vanjskopolitički, bilo internopolitički interesi tih zemalja. 


1 Dok je N. Sander (»Das Factum der Revolution und die Kontinuitit der Rechts- 
ordnung«, objavlj. u čas. »Zeitschrift fiir 6ffeniliches Recht«, sv. I, za 1919) govorio o 
»faktičnoj vladi«, koja je već potpuno sastavljena, ali joj nedostaje samo međunarodno 
priznanje, dotle su neki autori poslije Drugog svjetskog rata otišli od postavke o »fak- 
tičnoj vladi« i dalje nalazeći njezine elemente u revolucionarnom nastajanju nove vlasti, 
i to čak i onda, kada još nije formiran niti njen najviši organ (kao na pr. Alfred Ver. 
dross u djelu »Das Včlkerrecht«, II. izd., Wien 1950, str. 224 i d.), odnosno kada je 
nova vlast već zahvatila pretežni dio starog državnog teritorija, kako to ističe Spiro- 
poulos u djelu »Die de facto Regierung im Volkerrechi« (Kiel 1926, str. 23 i d.) kada 
»faktičnu vladu« smatra kao — »diejenige Regierungsbehčrde, die ihre Obrigkeitsge- 
walt faktisch iber das nahezu gesammte Staatsgebiet erstreckt ...« 

U vanjskopolitičkom pogledu ta se problematika poslije Prvog svjet- 
skog rata isticala s obzirom na uređenje međunarodnopravnog položaja 
nekih novih država, nadalje u vezi s pitanjem o njihovu državnopravnom 
vanjskom kontinuitetu i t. d. Do tih pitanja došlo je napose u pogledu 
Države SHS nastale potkraj oktobra 1918. odcjepljenjem od Austro-Ugar- 
ske onih jugoslavenskih zemalja, koje su dotle bile u državnom sklopu 
toga dualizma. Vlada Kraljevine Srbije priznala je posebnom notom tu 
novu državu, a neke savezničke vlade pokazivale su i izvjesne sklonosti 
da slično postupe,? dok je međutim tadanja vlada Kraljevine Italije pre- 
ma Državi SHS zauzimala drukčiji stav. Nastojeći za sebe osigurati 
striktno izvršenje za Italiju povoljnog Londonskog pakta, rimska vlada 
nije priznavala postojanje ove nove države, nego je ostajala dugo pri 
svojoj fikciji o daljem postojanju Austro-Ugarske i onda, kada nje više 
stvarno nije ni bilo.“ Vidjelo se to pored ostaloga naročito i iz činjenice, 
da Italija 2. novembra 1918. sklapa ugovor o primirju s »vrhovnom 
austro-ugarskom vojnom komandom« i ne uzimajući u obzir činjenicu, 
da se na nekadanjem državnom teritoriju te habsburške monarhije stvo- 
rilo više novih država, među njima i Država SHS. Karakteristično je, 
da jei sam posljednji vladar Austro-Ugarske posebnim svojim aktom od 
31. oktobra 1918. (ne ulazimo ovaj čas u razmatranja njegovih motiva) 
predao bivšu austro-ugarsku ratnu mornaricu baš Državi SHS. Drugi 
eklatantan primjer takvog stava talijanske vlade pruža afront princa 
Borghese marta 1919. prema vladi Kraljevine SHS, kada je (imenovan 
decembra 1918. >za poslanika u Srbiji«) odbio da prizna postojanje čak 
i same Kraljevine SHS, te ne predavši svoje diplomatske akreditive otpu- 
tovao natrag za Rim. Opće je poznato i nepriznavanje Sovjetskog Saveza 
dugi niz godina poslije Oktobarske revolucije. 


U unutarnjopolitičkom pogledu ta se problematika u vezi s postankom 
novih država mjestimično i povremeno zaoštravala do akuinih političkih 


? Kralj. srpska vlada posebnom notom od 8. novembra 1918. izvijestila je dra. Antuna 
Korošca, tadanjeg predsjednika zagrebačkog Narodnog vijeća SHS, da kralj. srpska 
vlada — »priznaje Narodno veće u Zagrebu kao zakonitu vladu Srba, Hrvata i Slove- 
naca, koji žive na teritoriju Austro-Ugarske monarhije«. Nikola Pašić pri tome ističe, 
kako je »danas uputio notu vlađama Francuske, Engleske, Italije i Sjedinjenim Drža- 
vama Američkim moleći ih, da i oni sa svoje strane priznadu Narodno veće u Zagrebu 
kao zakonitu vladu jugoslavenskih zemalja bivše monarhije Austro-Ugarske ...« O držav- 
nopravnim aktima savezničkih velikih sila prema Državi SHS iz oktobra i novembra 
1918. vidjeti pobliže: F. Šišić, »Dokumenti o postanku Kraljevine SHS«, Zagreb 1920, 
str. 233 i d. i moju knjigu: »Devetstoosamnaesta na Jadranu«, izd. Zagreb 1951, str. 271. 

# Tajni Londonski pakt između velikih sila Antante i Italije od 26. aprila 1915. (o 
ulasku Italije u rat protiv Centralnih sila na strani država Trojnog sporazuma) nije 
karakterističan samo po imperijalističkom nagrađivanju Italije jugoslavenskim jadran- 
skim teritorijem, nego i po činjenici, da je taj pakt predviđao na našim obalama tri 
države — Hrvatsku, Srbiju i Crnu Goru, isključujući zajedničku jugoslavensku državu. 

4 Kako se to vidi iz Zbornika diplomatskih akata, kojeg je talijanska vlada izdala 
neposredno po svršetku Prvog svjetskog rata pod naslovom »Libro verde«. 

5 Tekst ovog ugovora objavio je F. Šišić u zbirci »Dokumenti o postanku Kraljevine 
Srba, Hrvata i Slovenaca — 1914.-1918.«, Zagreb 1920, na str. 221-224. 

$ Dokumentaciju o tome (i historijat ove »primopredaje«) vidjeti u mojoj knjizi »De- 
vetstoosamnaesta na Jadranu«, izd. Zagreb 1951, str. 217. i d. 

sporova, kako se to vidjelo naročito u staroj Jugoslaviji. Tu se naime baš 
u vezi s konstituiranjem nove države javlja već prvih dana političkog 
života u Kraljevini SHS niz problema oko toga. Tako su na pr. centrali- 
sti, naročito u Radikalnoj stranci osporavali postanak i postojanje 
Države SHS, a zagrebačkom Narodnom vijeću SHS (vrhovnom organu te 
tada već bivše države) odricali su legitimnost za vršenje državnih funk- 
cija i t. d.Z S druge strane su međutim i federalistički krugovi, naročito 
Radićeva Hrvatska republikanska seljačka stranka i drugi, jedno vri- 
jeme zauzimali sličan stav naprama Kraljevini SHS, te odricali državno- 
pravno konstitutivni karakter i samom Prvodecembarskom aktu. Slična 
se pitanja, iako u manjoj mjeri, javljaju i u kasnijem političkom životu 
stare Jugoslavije, te sa svoje strane dovode do poznatog zaoštravanja po- 
litičkih suprotnosti u zemlji. 

Poslije Drugog svjetskog rata ova se problematika u vezi s postankom 
novih država pojavljuje u novim prilikama. I vanjskopolitički i unutra- 
šnjopolitički pitanja s toga područja dovodila su do osjetnog zaoštravanja 
odnosa i sporova. Takav značaj problematike s područja postanka novih 
država dovodi do pobližeg razmatranja mnogih njenih pitanja i to kako 
u teoriji, tako i u političkoj praksi. 

Diplomacija je iz razumljivih razloga nastojala, da se sva pitanja s toga 
područja riješe u potpunosti onako, kako to odgovara aktualnim politič- 
kim interesima one države, koje je predstavnik zastupao oko toga ovo 
ili ono stajalište. Premda je on kod toga svoje gledište o određenoj pro- 
blematici nastojao gotovo redovno da prekrije nekom objektivnošću, ipak 
se moglo više ili manje čak i bez dublje analize konstatovati, da je u toj 
akciji po srijedi konkretni aktualni politički interes branitelja toga sta- 
jališta. U naučnom svijetu međutim prilazi se ovoj problematici već s po- 
Zivanjem na naučna, na neka principijelna načela. No i tu se u krajnjoj 
liniji nerijetko moglo zapaziti, kako su politički interesi i ovdje osnovni 
motivi, moglo se nazreti više ili manje izraženi obranaški stav oportu- 
nizma, što ne znači, da se naučnom radu oko toga smije općenito odreći 
principijelnost, a ujedno i potreba naučnog razmatranja ove problematike. 


SPECIFIČNOSTI POSTANKA 
DEMOKRATSKE FEDERATIVNE JUGOSLAVIJE 


Problematika s područja postanka novih država dobiva međutim na- 
ročito značenje u pogledu procesa nastajanja Demokratske Federativne 
Jugoslavije. Ovdje se naime susreću problemi, kojih rješenje nije ni lako, 
ni jednostavno, jer se tu stječu veoma složene pojave, kojih kod drugih 


7 Kako to proizlazi iz postavki Slobodana Jovanovića napose u njegovu djelu 
»Ustavno pravo kraljevine Srba, Hrvata i Slovenaca«, Beograd 1924, str. 14. i d., za- 
tim kod Lazara Markovića u djelu »Hrvatsko pitanje« (zbirka članaka o tome), Zagreb 
1922, str. 90 i d. 

% Kako izlazi iz stava Stjepana Radića na zboru njegove stranke u Zagrebu, održa- 
nom 4. decembra 1918. godine. 

dosadanjih procesa postanka država uglavnom nije bilo. Na to upućuju 
napose neke specifičnosti, koje u osjetnoj mjeri otežavaju odgovor na 
mnoga pitanja s toga područja. 

Četiri su osnovne specifičnosti, koje se javljaju u procesu postanka 
nove jugoslavenske države za vrijeme Drugog svjetskog rata, a koje tom 
procesu daju naročiti pečat, ali ujedno i otežavaju rješenje niza problema 
s tim u vezi. 

Prva specifičnost u procesu postanka Demokratske Federativne Jugo- 
slavije je u činjenici, da ova država nastaje pod uvjetima prerastanja 
jugoslavenske Narodnooslobodilačke borbe u revoluciju, koje je rezultat 
bila revolucionarna smjena sistema vlasti u Jugoslaviji za prošlog svjet- 
skog rata. U vezi s tim okvirom, unutar kojeg je nastajala Demokratska 
Federativna Jugoslavija, ističu se mnogi problemi, kojih nema kod po- 
stanka drugih novih država dotle. 

Zato je mnogo lakše razjasniti proces pojave novih država, koje su na- 
stale do sada poznatim redovnim načinima, bilo originalnim, bilo deri- 
vativnim putem. Nije teško naime odgovoriti na to pitanje s obzirom na 
postanak Države SHS potkraj Prvog svjetskog rata ili Čehoslovačke, koje 
su nastale odejepljenjem njihovih područja od Austro-Ugarske. Mnogo je 
teže međutim u potpunosti i svestrano objasniti postanak države, koja 
nastaje u okviru revolucije. Već na prvi mah izlazi tu, da nije lako sa- 
svim određeno tvrditi, kada je — vremenski konkretno i točno — nastala 
nova država kao rezultat pobjede u nekoj revoluciji. Tako je i s obzirom 
na postanak Demokratske Federativne Jugoslavije prilično komplikovan 
taj proces njezina nastajanja u uvjetima revolucionarnog previranja u 
Jugoslaviji za Drugog svjetskog rata. 

Ovdje se pored pitanja o postanku Demokratske Federativne Jugosla- 
vije posebno ističe i pitanje — kada je prestala postojati Kraljevina Jugo- 
slavija. To je pitanje od osobite važnosti za pravilnu ocjenu toga procesa 
i bez odgovora na nj (na pitanje o prestanku Kraljevine Jugoslavije) ne 
može se dobiti ni pravilan odgovor na osnovno naše pitanje, postavljeno 
u naslovu. Oba su ona međusobno usko i nerazdvojno povezana. Pitanje 
o postanku nove treba dakle uporedo i istovremeno rješavati i s pitanjem 
o prestanku stare države. To proizlazi iz spomenute prve specifičnosti 
postanka Demokratske Federativne Jugoslavije, naime iz činjenice, da 
je ona nastala u revoluciji tokom Drugog svjetskog rata. 

Na prvi se mah čini, kao da ovo pitanje (o prestanku Kraljevine Jugo- 
slavije) uopće i ne predstavlja nikakvu poteškoću, jer je odgovor na nj 
inkludiran već iz analize postanka novog jugoslavenskog sistema, nove 
jugoslavenske države. Tako se čini, ali pobliže razmatranje čitavoga tog 
revolucionarnog procesa, rušenja stare i nastajanja nove jugoslavenske 
države za Drugog svjetskog rata, otkriva, da je to pitanje vrlo složeno 
i da odgovor na nj nije lak. 

Gornje mišljenje o jednostavnosti odgovora na pitanje o prestanku 
Kraljevine Jugoslavije (u vezi s postankom Demokratske Federativne 
Jugoslavije) vjerojatno je i bilo povod, što se u dosadđanjim naučnim ra- 
dovima s ovoga područja malo ili nimalo poklanjala pažnja i pitanju — 

kada je prestala postojati Kraljevina Jugoslavija. U našim dosadanjim 
radovima o razviiku nove jugoslavenske vlasti za vrijeme Narodnooslobo- 
dilačke borbe mi smo (kao i drugi autori) uglavnom ukazivali na proces 
nastajanja nove jugoslavenske države za Drugog svjetskog rata. Među- 
tim temeljitija analiza čitavog tog procesa revolucionarnog nastajanja 
novog jugoslavenskog sistema vlasti za prošlog rata upućuje nas na pri- 
jeku potrebu, da ovo razmatranje dopunimo razmatranjem historijskih 
činjenica i njihovom analizom — o tome, kako i kađa je prestala Kralje- 
vina Jugoslavija. Ovo je utoliko potrebno, što se istom s razjašnjenjem 
obiju ovih strana iog revolucionarnog procesa pojave Demokratske Fede- 
rativne Jugoslavije dobiva potpuna i jasna slika toga procesa, dvostrane 
revolucionarne izmjene sistema vlasti u Jugoslaviji. Dakle, naš je zada- 
tak, da ovom radnjom osvijetlimo postanak Demokratske Federativne 
Jugoslavije ne samo s obzirom na činjenice, koje pokazuju, kako se ta 
nova država pod uvjetima Narodnooslobodilačke borbe i njena revoluci- 
onarnog preobražaja postepeno izgrađivala razvitkom njenih organa vla- 
sti, nego i upućivanjem na činjenice, koje otkrivaju, kako i kada je pre- 
stao dotadanji jugoslavenski sistem vlasti, kako i kada je prestala posto- 
jati Kraljevina Jugoslavija. A u narednim izlaganjima vidjet ćemo, ko- 
liko je problematika s područja postanka Demokratske Federativne 
Jugoslavije komplikovana upravo s obzirom na prestanak Kraljevine 
Jugoslavije u vezi s postankom Demokratske Federativne Jugoslavije. 


Druga specifičnost u procesu postanka Demokratske Federativne Ju- 
goslavije sastoji se u načinu njena nastajanja. Novi sistem vlasti u Jugo- 
slaviji nastao je za vrijeme prošlog rata pod uvjetima revolucionarnog 
preobražaja Narodnooslobodilačke borbe, ali je ta druga specifičnost u 
činjenici, što se nova jugoslavenska vlast tada izgrađivala odozdo prema 
gore. U nastajanju nove jugoslavenske države za prošlog rata niču naj- 
prije osnovni organi nove vlasti, narodnooslobodilački odbori," a kasnije 
istom formiraju se i viši, odnosno vrhovni organi te vlasti,!? čime se za- 
vršava konstrukcija novog sistema vlasti. Poteškoće kod razmatranja 
ovog dinamičkog razvitka novog sistema vlasti ispoljavaju se već u tome, 
da nije lako utvrditi, kada je u tom postepenom izgrađivanju stvorena 
nova država. 


? Tako se pored ostaloga u čl. 6. Ustava FNRJ ističe taj pravac razvitka novog jugo- 
slavenskog sistema vlasti za Drugog svjetskog rata, koji je tekao — »od mjesnih narod- 
nih odbora do skupština narodnih republika i Narodne skupštine FNRJ«. 

1 Govoreći o razvitku narodnooslobodilačkih odbora »iz političkih organa, iz organa 
borbe« do novog političkog sistema, Eduard Kardelj kaže: »Gdje god je partizanska 
vojska oslobađala teritoriju, baš su ti organi, koji su jedini postojali i koji su jedini 
i imali autoritet u narodu, preuzimali funkcije lokalne vlasti, dok su centralne funkcije 
narodne vlasti zadržavali — jer nije bilo drugih organa — bilo viši štabovi NOV, bilo viši 
politički organi. Tek kasnije su se te funkcije počele diferencirati ...« (»Deset godina 
narodne revolucije«, izd. »Kulture«, 1951, str. 29). No u Sloveniji te centralne funkcije 
preuzima Osvobodilna fronta Slovenije, odnosno njen Izvršni odbor, a u Srbiji Glavni 
Narodnooslohodilački odbor, a za cijelu Jugoslaviju od jeseni 1942. (26. novembra) tada 
osnovani AVNOJ, dok su slična centralna rukovodstva u pojedinim jugoslavenskim kra- 
jevima (osim spomenutih u Sloveniji i Srbiji) kasnije formirana (ZAVNOH za Hrvatsku, 


ZAVNOBIH za Bosnu i Hercegovinu i t. d.). 

Ali u vezi s tom specifičnošću pojavljuje se i drugo pitanje u vezi 
s prestankom postojanja Kraljevine Jugoslavije. Treba dakle i s te strane 
razmotriti, kako i kada su konkretno ovdje prestali postojati elemenii 
starog sistema vlasti, da bi se na njihovim ruševinama izgradila nova 
vlast. 

Znatne poteškoće pojavljuju se upravo u vezi s problemom o pre- 
stanku Kraljevine Jugoslavije i postanku Demokratske Federativne 
Jugoslavije upravo s obzirom na problem suvereniteta nad Jugoslavijom. 
Taj je problem općenito težak i komplikovan sam po sebi, s obzirom na 
suštinu suvereniteta, a ovdje, kod prestanka stare i postanka nove Jugo- 
slavije taj se problem ispoljava u naročitoj složenosti. Tu se suočavamo 
s tom problematikom kod revolucionarne izmjene suvereniteta stare i 
nove jugoslavenske države, pri čemu se nameće i pitanje o mogućnosti 
i dopustivosti odvajanja faktične od pravne strane suvereniteta Jugosla- 
vije u tom revolucionarnom smjenjivanju sistema vlasti. Ni u tom po- 
gledu nije u prijašnjim naučnim radovima s ovoga područja bilo do- 
voljno određenosti, te je dakle potrebno pokušati i s te strane osvijetliti 
ovaj proces. 

Treća specifičnost u procesu postanka Demokratske Federativne Jugo- 
slavije sastoji se u načinu izgradnje jugoslavenske federacije. Za prošlog 
rata pod uvjetima revolucionarnog preobražaja konstituirala se najprije 
savezna država, Demokratska Federativna Jugoslavija, a istom poslije 
toga dolazi do formalnog obrazovanja i šest jugoslavenskih država-čla- 
nica ove federacije. Ova osobitost izgradnje jugoslavenske federacije 
dala je već do sada povoda suprotnim tumačenjima, na koja smo uglav- 
nom već ukazali u našoj knjizi »Razvitak jugoslavenskog federalizma« 
(Zagreb, 1952). Ali su u novije vrijeme, a napose od V. kongresa KPJ 
dobiveni neki novi podaci, koji su od značaja za pravilnu ocjenu toga 
procesa i za rješenje problema s tim u vezi, pa je i s obzirom na njih, 
kao i zbog potpunosti ovoga izlaganja korisno ovdje ukratko osvrnuti se 
i na tu problematiku s područja postanka Demokratske Federativne 
Jugoslavije. 

Četvrta specifičnost tog procesa sastoji se u razvitku oblika vladavine 
Demokratske Federativne Jugoslavije. U dosadanjim naučnim radovima 
oko te problematike ispoljila se znatna složenost toga procesa. Analiza 
historijskih činjenica oko razvitka republikanskog oblika vladavine nove 
jugoslavenske države pokazuje naime, koliko je komplikovano to pita- 
nje s obzirom na osobitost postanka Demokratske Federativne Jugosla- 
vije, i to baš s obzirom na njezin oblik vladavine. 

Ali i ovdje se u većini dosadanjih naučnih radova s toga područja 
ispoljava već istaknuto jednostrano razmatranje procesa postanka Demo- 
kratske Federativne Jugoslavije. Nesumnjivo je važno naći točan od- 
govor na pitanje: kada i kako je stvorena nova jugoslavenska republika 
pod uvjetima Narodnooslobodilačke borbe za Drugog svjetskog rata. Ali 
je s time nerazdvojno povezana i druga strana toga procesa, pa treba 
stoga obratiti pažnju i na proces likvidacije monarhije, te naći točan 
odgovor na pitanje: kada i kako je prestala postojati monarhija u Jugo- 

slaviji. Očigledno je, da bez odgovora na to pitanje nema točnog rješenja 
ni prvog pitanja — kad je stvorena jugoslavenska republika. 

Na tu dvostranost u ovom procesu i s obzirom na oblik vladavine uka- 
zano je već i u našoj raspravi o tome pod naslovom »Postanak jugosla- 
venske republike« (izdanje Pravnog fakulteta, Zagreb 1948). Ali i tu je 
glavno težište razmatranja više položeno na sam postanak republike, ne. 
goli na likvidaciju monarhije u Jugoslaviji. Osim toga, i u pogledu pro- 
cesa razvitka oblika vladavine u Jugoslaviji, napose s obzirom na likvi- 
daciju monarhije, utvrđeni su kasnije neki noviji podaci, koji pobliže 
jasnije osvjetljavaju taj proces. I stoga je dakle potrebno da se ovdje 
osvrnemo ukratko i na ta pitanja, naročito radi potpunosti prikaza cije- 
log procesa postanka Demokratske Federativne Jugoslavije. 

Ali pri tome potrebno je ukazati napose još i na neke činjenice u vezi 
sa problemom suvereniteta nad Jugoslavijom za Drugog svjetskog rata. 
Problem o suverenitetu pojavljuje se ne samo kod spomenutog poste- 
penog nastajanja narodnooslobodilačkih odbora na tadanjem oslobođe- 
nom teritoriju Jugoslavije (do Drugog zasjedanja AVNOJ-a), nego i po- 
slije Drugog zasjedanja AVNOJ-a s obzirom na postojanje i djelovanje 
kraljevske vlade u inozemstvu. Na ovu stranu do sada se nije toliko obra- 
ćala pažnja, iako se tu stiču značajni problemi, koji su zanimljivi naro- 
čito s obzirom na suštinu suvereniteta kao državnopravnog stanja naj- 
više i nezavisne vlasti. 

Zadatak je ove rasprave da pobliže ukaže na sav taj proces revoluci- 
onarne smjene sistema vlasti u Jugoslaviji za Drugog svjetskog rata, da 
bi se razmatranjem svih relevantnih strana toga procesa i sistematskim 
pregledom važnijih historijskih činjenica, te njihovom analizom dobio 
temeljit odgovor na pitanje u naslovu. 


TRI STAJALIŠTA O PRESTANKU STARE 
I POSTANKU NOVE JUGOSLAVENSKE DRŽAVE 


Spomenute osobitosti revolucionarne izmjene sistema vlasti u Jugo- 
slaviji za Drugog svjetskog rata dale su povoda za različito tumačenje 
toga procesa, te su se na te probleme uglavnom formirala tri osnovna 
stajališta. 

Prvo stajalište sastoji se u postavci, da je nova jugoslavenska država 
nastala već s osnutkom prvih narodnooslobodilačkih odbora.H Iako pri 
tome nije izričito rečeno, ali odatle proizlazi onda i pretpostavka, da bi 
tada navodno prestala postojati i Kraljevina Jugoslavija. 


11 Tako na pr. o tome prof. M. Šnuderl piše kako bismo »mogli reći, da je nova 
država i kao takva i kao republika nastala, kad je plamen ustanka obuhvatio zemlju 
i kad je na ruševinama stare vlasti počela da niče nova, faktična i pravna, narodna 
vlast u novim formama NOO i njegove vojske, kad je u društveno-političkom opsegu 
nastajao narodni suverenitet ...« (u prikazu »Zbornika Pravnog fakulteta u Zagrebu«, 
objavljenog u čas. »Arhiv za pravne i društvene nauke«, Beograd br. 4. za 1949., 
str. 676.) 

Drugo stajalište izraženo je više u prijašnjim političkim odnosima ne- 
kih država prema Demokratskoj Federativnoj Jugoslaviji, a teoretski bi 
se oslanjalo i na pretpostavku, da nova država nastaje navodno tek s me- 
đunarodnim priznanjem. Dakle bi prema tome navodno i Demokraiska 
Federativna Jugoslavija nastala tek otkako je međunarodno priznaia.!? 
Time bi došli do pretpostavke i o tome, da je tada istovremeno navodno 
prestala postojati 1 Kraljevina Jugoslavija, jer se više nije smatrala (a ni 
bila) subjekt međudržavnih odnosa. 

Treće stajalište sastoji se u postavci, da je Demokratska Federativna 
Jugoslavija nastala u revolucionarnoj smjeni sistema vlasti za Drugog 
svjetskog rata, i to s Drugim zasjedanjem AVNOJ-a,5 kada dolazi do 
državnopravno kvalitativne prekretnice u tom procesu postepenoga ne- 
stajanja starog i nastajanja novog sistema vlasti. To ujedno znači, da je 
tada istovremeno prestala postojati Kraljevina Jugoslavija. 

U idućem izlaganju osvrnut ćemo se u bitnim linijama na sva ova tri 
stajališta, da bismo razmatranjem odnosnih relevantnih historijskih činje- 
nica i njihovom državnopravnom analizom došli do odgovora na osnovno 
naše pitanje: kada je prestala stara, a kada nasiala nova jugoslavenska 
država, Demokratska Federativna Jugoslavija. 


* 


Prvo stajalište ukazuje u svoju poikrepu na dvije činjenice: 1. da su 
već prvi narodnooslobodilački odbori, osnovani od augusta 1941., bili 
organi nove vlasti na tadanjem oslobođenom dijelu Jugoslavije i 2. da je 
postanak novoga jugoslavenskog sistema vlasti dobio svoju ustavnu sank- 
ciju s važenjem ex tunc, a ne ex nunc, čime bi dakle i osnutak prvih 
organa te vlasti bio ne samo ozakonjen t. j. dobio svoje pravno priznanje 
kao legitimna vlast, nego i kao činjenica, koja predstavlja revolucionarnu 
izmjenu sistema vlasti u Jugoslaviji. 


Što se tiče ovog prvog argumenta mora se priznati, da su zaista već 
prvi narodnooslobodilački odbori u Jugoslaviji (od augusta 1941.) bili 
organi vlasti.“ Nema nadalje sumnje ni u pogledu toga, da je osnutak 
tih novih organa vlasti izražavao revolucionarno smjenjivanje stare vla- 


1? Ovo stajalište nije dobilo svoju teoretsku obradu, ali se za to ono u poslijerat- 
nim godinama, izrazilo u političkim stavovima nekih zemalja, nesklonih tada novoj 
jugoslavenskoj državi. 

18 Ovo je stajalište pretežno i deladito: a dobilo je i svoje ozakonjenje nizom prav- 
nih normi, napose s obzirom na državnopravni značaj Dvadesetdevetog novembra (kako 
na pr. pokazuje odredba čl. 3. Ustava FNRJ i dr.). 

14 Prema podacima, koje daje Dragojlo Dudić u svom radu »Dnevnik 1941«, prili- 
kom osnivanja Narodnooslobodilačkog odbora, osnovanog 5. septembra 1941. u Krup. 
nju, pročitan je i jedan dekret. »Prvi dekret nove vlasti u ovome mesecu naređuje 
ukidanje svake druge strane vlasti. Ovim dekretom ukinuta je vlast sreskog načelstva, 
opštine i žandarmeriske stanice u Krupnju ...« Slično proizlazi i iz sačuvanog »Pravil- 
nika o ustrojstvu i radu odbora _ NOF« Kirinsko-sjeničarskog kotara na Kordunu (od 
14. XII. 1941.), koji je objavio Branko Žutić u svojoj radnji »Razvitak ustanka u na- 
rodnooslobodilačkom ratu na najsjevernijem području Korduna«, čas. »Nastava histo- 
rije«, za 1949., str. 153. 


sti Kraljevine Jugoslavije s novom. Branioci toga stajališta!“ usvajaju 
dakle poznati već stav teorije efektiviteta i djelimično imaju pravo, uko- 
liko ostaju na terenu historijskih činjenica, ali griješe, kada ga ostavljaju 
i propuštaju iz očiju neke druge za to relevanine fakte. 

Ne može se pobiti činjenica, da tada, dakle s prvim narodnooslobodi- 
lačkim odborima (već 1941. godine), još nije došlo do prevlađavanja si- 
stema vlasti Kraljevine Jugoslavije s novim sistemom narodnih odbora.!$ 
Činjenica je nadalje, da je, poslije razvitka mreže narodnooslobodilačkih 
odbora kao osnovnih organa nove vlasti, došlo do formiranja vrhovnih 
organa te nove vlasti, te da je tek tada (od Drugog zasjedanja AVNOJ-a) 
dovršeno u osnovi ono, šlo je tek započeto s prvim narodnooslobodilač- 
kim odborima.!7 

Ne može se nadalje osnovano ustvrditi, da je već s prvim narodnooslo- 
bodilačkim odborima prestala postojati Kraljevina Jugoslavija, da je već 
tada (ljeti 1941.) srušen u potpunosti njezin sistem vlasti, na kojih mje- 
sto dolazi već tada sistem vlasti narodnih odbora. Iako su prvi narodno- 
oslobodilački odbori bili i djelovali kao organi nove političke vlasti, oni 
još nisu značili i likvidaciju starog sistema vlasti, a-niti je njima već tada 
stvoren novi sistem vlasti Demokratske Federativne Jugoslavije. 

Prvi narodnooslobodilački odbori izražavali su dakle s jedne strane 
afirmaciju nove vlasti, a s druge negaciju stare, sistema vlasti Kraljevine 
Jugoslavije, s njima je naime došla do jasnog izražaja već i Narodna 
revolucija, ali ona time još nije dospjela do svoje vrhunske točke, kada 
je svršena tadanja revolucionarna izmjena sistema vlasti u Jugoslaviji. 

Što se tiče drugog argumenta gornjeg stajališta, naime ustavne sank- 
Cije ove revolucionarne izmjene sistema vlasti u Jugoslaviji za Drugog 
svjetskog rata, treba priznati, da je ona zaista imala retrogradni pravni 
učinak. Time je nedvojbeno ozakonjena pobjeda jugoslavenske Narodne 
revolucije, koju je izražavao baš osnutak narodnooslobodilačkih odbora 
kao organa nove vlasti nasuprot sistemu vlasti Kraljevine Jugoslavije. 

Ali pri tome treba reći i to, da naknadna ustavna sankcija toga procesa 
u njegovim prvim razvojnim etapama ipak ne mijenja faktično stanje 
stvari u vrijeme, kada je taj proces započeo. Ustavna sankcija revolu- 
Cionarnog razviika narodnooslobodilačkih odbora za Drugog svjetskog 


15 Naime stajališta, da je Demokratska Federativna Jugoslavija, dakle nova jugo- 
slavenska država za Drugog svjetskog rata, nastala već s prvim narodnooslobodilačkim 
odborima. 

16 U drugoj polovini 1941., kada su se počeli osnivati narodnooslobodilački odbori 
(10. avgusta u Divoselu kod Gospića, 22. jula u Andrijevici u Crnoj Gori, zatim za 
Crmnicu, Ulcinj, Bar, Sutomore, Petrovac i Sv. Stefan, te Sreski narodnooslobodilački 
odbor Šavnički, a septembra iste godine za teritoriju zapadne Srbije s Glavnim NOO-om 
u Užicu i dr.) tek je započeo proces revolucionarne izmjene vlasti, te se o prevlađiva- 
nju stare vlasti nad novom tada još ne može govoriti. 

17. U pismu Centralnog komiteta Jugoslavije Pokrajinskom komitetu za Crnu Goru 
od 10. novembra 1941. kaže se uz ostalo: »Osnovna zadaća Partije na oslobođenoj teri- 
toriji jeste brzo izgrađivanje vlasti i to odozdo na gore«. (Vidjeti pobliže: I. Krbek, 
»Razvitak narodnih odbora kao osnovnih organa vlasti radnog naroda«, objavlj. u zbor- 
niku »Nova Jugoslavija«, Zagreb 1954, str. 48.). 

rata znači naročito priznanje legitimiteta tom revolucionarnom procesu, 
i to od prvih njegovih elemenata do konačne pobjede, koja je izražena 
Drugim zasjedanjem AVNOJ-a. Ali ta sankcija ne može izmijeniti činje- 
nicu, da u vrijeme osnuika prvih narodnooslobodilačkih odbora (ljeti 
1941.) još nije bio dovršen ni osnovni okvir novog sistema vlasti u Jugo- 
slaviji i da je tada još postojao i sistem vlasti Kraljevine Jugoslavije, ma- 
kar da je sama zemlja bila okupirana. Stara vlast postojala je u to vri- 
jeme na tadašnjem još okupiranom području, gdje ju je okupator uklju- 
čio u svoj režim, jednim dijelom ona se donekle održavala i na prijašnjem 
t. zv. »ravnogorskom području« pod vlašću eksponenata emigrantske 
kraljevske vlade oko Draže Mihajlovića, dok je u inozemstvu emigrantska 
vlada s kraljem, tada još legitimno, vršila funkcije te vlasti. Nema ni de 
facto, ni de jure nikakvog osnova za spomenuto prvo stajalište, t. j. da 
je Demokratska Federativna Jugoslavija (jer to je nova jugoslavenska 
država) stvorena već s prvim narodnooslobodilačkim odborima. 


Drugo stajalište o prestanku stare i postanku nove jugoslavenske dr- 
Žžave nema stvarnog osnova.!#* Teoretske postavke nekih autora o postan- 
ku države istom »kao subjekta međudržavnih odnosa«!? preslabe su na- 
suprot činjenicama, 

Ovdje se naime ne uzima u obzir u prvome redu činjenica, da je dr- 
žava organizacija klasne vlasti i da se ona kao takva pojavljuje prven- 
stveno u internopolitičkim odnosima, kad je stvorena organizacija pri- 
nude za održanje i unapređenje interesa klase, koja drži ključne pozi- 
cije vlasti. Ne osporavajući važnost vanjskoj funkciji države, ipak za 
ocjenu postojanja ili nepostojanja države kao organizacije klasne vlasti 
ireba priznati prioritet unuirašnjim funkcijama. Država ne nastaje »istom 
kao subjekt međudržavnih odnosa«, nego onda, kada je izgrađena spome- 
nuta organizacija klasne vlasti, kada je već stvoren njen sistem, dakle 
sveukupnost njenih organa za klasnu prinudu. Za točnu ocjenu postanka 
države uopće od presudne je važnosti dakle utvrditi, da li je već nastao 
sistem političke vlasti na nekom teritoriju. 

Neosnovanost gornjeg stajališta (o pojavi države tek »kao subjekta 
međudržavnih odnosa«) otkriva napose činjenica, da je to priznanje uvi- 
jek posterioran akt nasuprot izgradnje određenog sistema političke vlasti 
kao organizacije klasne prevlasti. Međunarodno se može priznati samo 
država, koja već postoji, a ne ona, koja će istom možda nastati. Inozem- 
no priznanje nema dakle konstitutivan, nego samo deklaratoran karak- 
ter u pogledu postojanja neke države. a 

Vanjska funkcija države nije dakle bitna za ocjenu postojanja države. 
Ta je funkcija ovdje drugostepenoga karaktera, i očito je krivo vezati 
konstataciju postanka države s njezinim međunarodnim priznanjem. 


18 Jer prioritetnoj činjenici (postojanju nove države) pretpostavlja posteriorno pri- 
znanje toga fakta. 

19 Kao što su u političkim borbama oko donošenja Ustava Kraljevine SHS u svoje 
vrijeme neki političari (iz redova Radikalne stranke) isticali osporavajući postojanje 


Države SHS. 

Gornju neosnovanost o mogućnosti postojanja neke države uvjetovanu 
njezinim međunarodnim priznanjem pobijaju i mnoge opće poznate či- 
njenice baš s područja međudržavnih odnosa u prošlosti. Da međunarod- 
no priznanje nema — kako se tvrdi — neki »državotvorni karakter«,2" to 
pokazuje na pr. i činjenica, da je Sovjetski Savez postojao već niz godi- 
na, a zapadne ga velike sile nisu priznavale kao državu.?! Slično je da- 
nas i s Narodnom republikom Kinom. Nju kao državu ne priznaju zapad. 
ne velike sile i protivne su njenu primanju kao člana OUN. Bilo bi zaista 
apsurdno, kada bi se odatle izveo zaključak, da zbog tog nepriznavanja 
(i neprimanja NR Kine u OUN) — ne postoji ova država. 

Međunarodno priznanje uvijek zavisi od određenih političkih interesa. 
Tu se redovno radi o oportunitetu strane, koja priznaje ili ne priznaje 
neku državu. Ovdje se radi uvijek o stavu, koji se zauzima prema činje- 
nici. Tu je dakle u pitanju činjenica i posmatrač. Odgovara li njegovu 
interesu, on je priznaje, ako ona ne odgovara, onda — on poriče njeno 
postojanje. Ali takav stav konačno ništa ne mijenja na stvari: činjenica 
postoji bez obzira na to, da li je posmatrač želi ili odbija vidjeti. 

Jednako je dakle i u pogledu gornje »teorije« o postanku Demokratske 
Federativne Jugoslavije »tek otkad ona istupa kao subjekt međudržavnih 
odnosa«, te prestankom Kraljevine Jugoslavije u istom svojstvu. Demo- 
kratska Federativna Jugoslavije izgradila je u osnovnim linijama svoj 
sistem državne vlasti već na Drugom zasjedanju AVNOJ-a, ali nju save. 
zničke velike sile dugo nakon toga još nisu priznavale. Za njih je posto- 
jala samo Kraljevina Jugoslavija, s kojom su održavale redovne diplo- 
matske odnose. Demokratsku Federativnu Jugoslaviju nisu pravno pri- 
znale, iako su de facto održavali veze s njom preko svojih (iako samo) — 
vojnih misija. Do izričitog priznanja dolazi tek, pošto je izvršen aran- 
žman, koji je Nacionalni komitet oslobođenja Jugoslavije (odnosno nje- 
gov predsjednik, maršal Tito) sklopio s emigrantskom kraljevskom vla- 
dom 16. juna 1944. na Visu, zatim 1. novembra 1944. u Beogradu, od- 
nosno pošto je u vezi s preporukama savezničkih velikih sila (formulira- 
nim u Krimskoj deklaraciji, 12. februara 1945.) AVNOJ proširen s nekim 
predratnim političarima i pretvoren u Privremenu narodnu skupštinu 
DFJ, te 7. marta 1945. sastavljena Privremena narodna vlada na čelu s 
maršalom Titom kao predsjednikom. Za točnu i pravilnu ocjenu osno- 
vanosti gornjeg stajališta treba ovdje ukazati na slijedeće: da je od Dru. 
gog zasjedanja AVNOJ-a u Jugoslaviji bio već potpuno izgrađen (u svojim 
tadašnjim osnovnim okvirima) novi sistem vlasti s AVNOJ-em i NKOJ-em 
(Nacionalnim komitetom oslobođenja Jugoslavije — kao svojom vladom). 
te sa sličnim vrhovnim predstavničkim tijelima u Hrvatskoj, Bosni, Her- 
cegovini, Sloveniji, Srbiji, Makedoniji i Crnoj Gori kao posebno organi- 
zovanim državnopravnim područjima, odnosno »državama-članicama« u 


2% 'T. j. da već samo to priznanje ima učinak — stvaranja nove države; što je oči- 
gledno apsurdno i protivno jasnim činjenicama. 

?! Do formalnog, pravnog priznanja SSSR-a od zapadnih velikih sila dolazi tek 1924. 
(napose od strane Vel. Britanije, Francuske i Sjedinjenih Američkih Država) (vidj. V. 
P. Potemkin, »Istorija diplomatiji«, tom 1I1., Moskva 1945, str. 285 i d.). 

sklopu Demokratske federativne Jugoslavije. Činjenica je dakle bila — 
postojanje već izgrađenog novog sistema vlasti u Jugoslaviji. Ali nasuprot 
ovoj činjenici stajalo je tadanje savezničko nepriznavanje toga fakta. 

Može li se i ovdje, u pogledu prestanka postojanja Kraljevine Jugosla- 
vije i postanka Demokratske Federativne Jugoslavije uzeti za osnovano 
rečeno stajalište, koje ne uzima u obzir činjenice, nego ističe kao pre- 
sudni faktor — međunarodno priznanje? Napose, ako podsjetimo na po- 
steriornost priznanja, koje pretpostavlja već postojanje države kao fakta! 
Očigledno se dakle navedeno stajalište ne može održati, jer protivuriječi 
faktima i predstavlja neosnovanu fikciju. 

Treće stajalište o prestanku Kraljevine Jugoslavije i postanku Demo- 
kratske Federativne Jugoslavije polazi — kako smo to već naprijed uka- 
zali > od historijskih činjenica. Osnovna teza toga stajališta sastoji se u 
slijedećemu: 1) da je u Jugoslaviji za vrijeme Drugog svjetskog rata pod 
uvjetima revolucionarnog preobražaja Narodnooslobodilačke borbe došlo 
do izmjene sistema vlasti, 2) da se ta revolucionarna izmjena vlasti poste- 
peno vršila s jedne strane rušenjem stare vlasti Kraljevine Jugoslavije — 
koju su okupatori znatnim dijelom uključili u svoj okupacioni režim — i 
istovremeno izgrađivala nova vlast, vlast narodnooslobodilačkih odbora, 
3) da je u tome postepenom smjenjivanju sistema vlasti u Jugoslaviji 
Drugo zasjedanje AVNOJ-a (29. i 30. novembra 1943. u Jajcu) imalo u 
državnopravnom pogledu prekretnički karakter, jer se na njemu — pre- 
ma tom stajalištu — konačno dovršila (u osnovnim linijama) ova revolu- 
cionarna izmjena sistema vlasti za Jugoslaviju, te je tada prestala posto- 
jati Kraljevina Jugoslavija, a stvorena Demokratska Federativna Jugo- 
slavija.?? 

S obzirom na taj svoj prekretnički karakter kaže se ovdje, da je Drugo 
zasjedanje AVNOJ-a imalo i državnopravni konstitutivni karakter,?3 jer se 
na njemu neposredno najizrazitije pokazala spomenuta revolucionarna 
izmjena vlasti u Jugoslaviji. Pobliže o tome pokazat će nam pregled zna- 
čajnijih historijskih činjenica u okviru toga procesa, o čemu govorimo u 
narednom izlaganju. 


ČETIRI OSNOVNE ETAPE 
REVOLUCIONARNE IZMJENE VLASTI U JUGOSLAVIJI 
ZA DRUGOG SVJETSKOG RATA 


Na Drugom zasjedanju AVNOJ-a, u svom programatskom referatu ista- 
kao je maršal Tito četiri osnovne etape dotadašnjeg razvitka jugoslaven- 
ske Narodnooslobodilačke borbe, a u njenom okviru istovremeno i četiri 


22 Tako nova jugoslavenska država na Drugom zasjedanju AVNOJ-a (29. i 30. no- 
vembra 1943. u Jajcu) nije tako izričito nazvana, već su samo tako označena njezina 
osnovna svojstva, u kasnijim državnopravnim aktima nove države, kao i njenih država 
članica, uveden je ovaj naziv nove države (skraćenicom: »DFJ«), koji prestaje s dono- 
šenjem Deklaracije o proglašenju FNRJ, 29. novembra 1945. godine. 

2 Napose s obzirom na tvrdnju, da je tom prilikom konstituirana Demokratska fede- 
rativna Jugoslavija. 

faze razvitka novog jugoslavenskog sistema vlasti. Ta periodizacija ovog 
revolucionarnog procesa odgovara ključnim historijskim događajima iz 
toga zbivanja, te je u skladu s čitavim tadašnjim zbivanjem, a kako ova 
podjela omogućuje sistematski pregled i same revolucionarne smjene si- 
stema vlasti u Jugoslaviji*“ kroz to vrijeme, to ćemo se u narednom izla- 
ganju držati uglavnom ovdje već utvrđenih kriterija za tu periodizaciju. 

Razumije se, da s ovom podjelom toga razvitka na četiri njegove ta- 
dašnje etape ne kidamo njegovu jedinstvenost, jer ni ovdje ne smatramo 
te faze za zasebna i odvojena zbivanja, nego samo za dijelove jednog i 
jedinstvenog procesa (revolucionarne smjene sistema vlasti u Jugoslaviji), 
koji ovdje prikazujemo kroz tu formalnu podjelu samo radi boljeg shva- 
ćanja suštine i pravog značaja čitavog tog zbivanja. Ovakvim pregledom 
i analizom dobit ćemo ujedno neposredniji i jasniji odgovor na pitanje 
— kako i kada je prestala stara, a kako i kada je nastala nova jugoslaven- 
ska država za Drugog svjetskog rata. 


Prvu etapu ove revolucionarne izmjene vlasti u Jugoslaviji obilježavalo 
je s jedne strane rasulo sistema vlasti Kraljevine Jugoslavije, a s druge 
strane pojava prvih narodnooslobodilačkih odbora na području, koje su 
jugoslavenske partizanske snage otpočele oslobađati od Osovinskih oku- 
patora. To je dakle bila početna faza u tom procesu revolucionarne iz- 
mjene vlasti pod uvjetima revolucionarnog preobražaja jugoslavenske 
Narodnooslobodilačke borbe. 

Rasulo sistema vlasti Kraljevine Jugoslavije ispoljilo se već aprilskih 
dana 1941., da se kasnije još jače izrazi u prijelazu pretežnog njegova 
dijela u režim okupatorskoga gospodstva nad Jugoslavijom. Tokom t. zv. 
»munjevitog rata«,25 koji su kroz dvanaest dana? vodile sile Osovine pro- 
tiv Kraljevine Jugoslavije, izbila je u punoj mjeri trulost ovoga sistema. 
Vlada s kraljem izgubila je svaki neposredni kontakt s ostalom organiza- 
cijom vlasti u zemlji zahvaćenoj ratnom disorijentacijom i panikom, koja 
je vidljivo rasla i posvuda se širila. Ako njezin rad u to vrijeme prosu- 
đujemo po kasnije pronađenim dokumentima, onda se dobiva dojam kao 
da je kroz tih nekoliko dana opće obezglavljenosti državnih vrhova i ta 
vlada (s kraljem) samo tražila sigurno sklonište pred neprijateljem, da 
konačno (održavši 13. aprila 1941. na Palama kod Sarajeva posljednju 
ministarsku sjednicu, na kojoj se nije ništa značajno riješavalo; niti rije- 
šilo) pobjegne iz zemlje 15. aprila 1941. iz Nikšića (avionima s Kapinog 
polja) najprije u Grčku, zatim u Jeruzalem, a onda u Kairo, da se stalno 
smjesti u Londonu. Odatle je nešto kasnije razvila živu djelatnost, ali 
protiv Oslobodilačkog rata, koji je narod Jugoslavije poveo na poziv Ko- 


*4 O tome pobliže vidjeti: »Prvo i Drugo zasedanje Antifašističkog veća narodnog 
oslobođenja Jugoslavije«, stenografske bilješke, izdanje Prezidijuma Narodne skupštine 
FNRJ, Beograd, 1953, str. 179. i d. 

25 Kako se i u službenim krugovima Hitlerovske Njemačke nazivalo kratkotrajni 
aprilski rat između sila Osovine i Kraljevine Jugoslavije. 

26 Naime — od 6. aprila (kada je otpočeo napad Osovinskih trupa na Kraljevinu 
Jugoslaviju) do 17. aprila 1941. (kada je Vrhovna komanda Kraljevine Jugoslavije bez- 
uvjetno kapitulirala). e 

munističke partije Jugoslavije (na njen poziv od 22. juna 1941.). Vrhov- 
na komanda, taj drugi značajni organ starog sistema vlasti, pokazala se 
jednako nedorasla za izvršivanje osnovnih zadataka u odasvud napadnu- 
toj zemlji. Održavajući veoma slabu vezu s podređenim višim koman- 
dama, a i sama načeta petokolonaštvom, ta Vrhovna komanda protuma- 
čila je direktivu predsjednika vlade generala Dušana Simovića?" (upu- 
ćenu joj 13. aprila 1941.), kao ovlaštenje na pregovore za kapitulaciju, 
te je 17. aprila 1941. potpisala (u Beogradu) bezuvjetnu kapitulaciju 
pred delegatima sila Osovine. Pravi značaj ove Vrhovne komande vidio 
se i po tome, što je bez velikog otpora prihvatila fašistički diktat, kojim 
se čitava tadašnja jugoslavenska vojska proglašava ratnim zarobljenikom 
kao cjelina (a da mnoge velike jedinice još nisu ni vidjele neprijatelja), 
kao i time, što su ovom kapitulacijom priznali okupatorima pravo da 
postupaju s jugoslavenskim građanima (ako ustanu na borbu protiv za- 
vojevača) kao s pobunjenicima,?? dajući tako okupatorima formalno i 
neke argumente o lišenju međunarodnopravne zaštite jugoslavenskih par- 
tizana, protivno odredbama Haških konvencija o pravilima suhozemnog 
ratovanja od 1899. i 1907. godine. Dok su se tako ponijeli u tim prilika- 
ma vrhovi sistema vlasti Kraljevine Jugoslavije, nije bolje bilo ni s pre- 
ostalim dijelom toga sistema. Još tokom tog aprilskog ratovanja prestale 
su funkcionirati neke ustanove i organi vlasti, a kada je okupator uzeo 
čitavu zemlju, pretežni dio stare vlasti uključen je u okupacioni režim. 
Kada su jugoslavenski partizanski odredi stali od augusta 1941. osloba- 
đati pojedina područja okupirane Jugoslavije, oni u pojedinim mjestima 
ili nisu zaticali nikakvih organa stare vlasti ili su ih odmah raspuštali kao 
nepodesne za funkciju pod narodnooslobodilačkim prilikama. Revolucija 
se dakle tu već ispoljavala u ovom stavu protiv ostataka tog starog siste- 
ma vlasti, koji se kompromitovao napose i dotadašnjom službom okupa- 
torima. 

Pojava prvih narodnooslobodilačkih odbora na tadašnjem oslobođenom 
teritoriju već je značila negaciju sistema vlasti Kraljevine Jugoslavije, 
makar da se za te nove organe vlasti isticalo, kako su oni samo privreme- 
nog karaktera. Takvo obilježavanje tadašnjeg karaktera prvih narodno- 
oslobodilačkih odbora davalo je povoda različitom tumačenju, a napose 
pretpostavci, da su ti organi bili tada stvoreni kao neki supstrat za poli- 


*7 Prije odlaska s Pala u Nikšić (13. aprila 1941.) i uoči svog bijega iz zemlje tada- 
nji predsjednik vlade, general Dušan Simović uputio je novoimenovanom načelniku 
Vrhovne komande, generalu Dušanu Kalafatiću akt, kojim mu u ime vlade daje direk- 
tive o daljnjem postupanju Vrhovne komande ovlastivši ga da postupi »prema situ. 
aciji«, a vlada će odobriti njegove naredne akte. 

28 Akt o toj kapitulaciji nalazi se (u ovjerenom prijepisu samo) u arhivi Vojnoisto- 
rijskog instituta JNA. 

2 U st. 2. t. 2. ovog kapitulacionog akta kaže se »Prema vojnicima, koji se poslije 
zaključenja primirja i izvršenog prikupljanja udalje od svojih jedinica, primijenit će se 
smrtna kazna«. U t. 14. ovog akta pod naslovom »Odmetništvo« kaže se: »Vojnim licima 
zabranjeno je da napuste zemlju. Tko bude sudjelovao u borbi protiv sila Osovine, 


s njim će se postupati kao sa franktirerom« (taj akt nalazi se u arhivi Vojnoistor. 
instituta JNA, Beograd). 


tičku vlast, kojoj će se suština tek u budućnosti odrediti, a napose da se 
time nije išlo protiv sistema vlasti Kraljevine Jugoslavije. Takvo tuma- 
čenje ove privremenosti nije osnovano. 


Kardelj je u svom članku »Narodnooslobodilački odbori moraju po- 
stati istinski privremeni nosioci narodne vlasti« (objavlj. u užičkojs? 
»Borbi«, 19. oktobra 1941.) o tome napisao i ovo: 


»... Narodnooslobodilački odbori nemaju danas još svuda karakter 
nosioca vlasti, ali ga oni moraju dobiti. Oni danas jesu stvarno no 
sioci vlasti, istina privremeni nosioci.?! Jer njihova je dužnost, da 
vrše tu funkciju u interesu narodnooslobodilačke borbe, do našeg 
oslobođenja, do trenutka, kada će po proterivanju okupatora iz naše 
zemlje, moći da se pređe na posao organizovanja državne upra- 
Ve ...<3? 


To pored ostaloga pokazuje, da se ti novi organi vlasti tada još nisu 
bili ustalili, da se u to vrijeme mislilo na eventualnu njihovu izmjenu s 
kasnijim drugim organima. Ali to još ne znači, da se time nije ustalo pro- 
tiv starog sistema, da pojava prvih narodnooslobodilačkih odbora stoga 
nije bila već tad negacija vlasti Kraljevine Jugoslavije. Kardelj je pored 
ostaloga s tim u vezi napisao u spomenutom članku i ovo: 


»Neki od naših saveznika postavljaju pitanje: zašto se stvaraju 
ovi odbori i zašio se ne ostaje pri starim opštinskim upravama i žan- 
darmerijskim stanicama, naravno s izmenjenim ljudstvom? Iz pro- 
stog razloga, što su baš ti stari organi vlasti bili ona mreža, preko 
koje je okupator pljačkao i ugnjetavao srpski narod, sprovodeći 
svoje mere ...«?3 

Osnivanje ovih narodnooslobodilačkih odbora izražavalo je dakle već 
revolucionarni preobražaj Narodnooslobodilačke borbe. Ovi organi na- 
staju istina (prvenstveno) radi bolje organizacije Narodnooslobodilačkog 
pokreta, napose radi snabdijevanja oslobodilačkih vojnih odreda i niza 
poslova u vezi s ovim ratom. Ali se ti narodnooslobodilački odbori osni- 
vaju i s određenim revolucionarnim ciljem.** Točnost ovog zaključka po- 
tvrđuje i činjenica, da se pri ukazanoj potrebi za organizacijom vlasti 


% Jer je »Borba« u to vrijeme izlazila u oslobođenom gradu Užice. 

#1 Time se naime misli na organe vlasti. 

32 L. Geršković, »Dokumenti o razvoju narodne vlasti«, »Prosveta«, II. izdanje, Beo- 
grad, 1948, str. 17-21. 

8 Cit. izdanje, str. 17. 

* O tome pobliže vidjeti: Tito, Referat na V. kongresu KPJ, Materijali sa tog 
kongresa, izdanje »Kulture«, 1948, str. 80. i d.; M. Pijade, »Narodni odbori kao organi 
državne vlasti«, objavlj. u brošuri »O narodnim odborima«, izdanje »Borbe«, Beograd, 
1946, str. 30. i d.; 1. Krbek, »Razvitak narodnih odbora kao osnovnih organa vlasti 
radnog naroda«, objavlj. u zborniku »Nova Jugoslavija«, izd. Instituta za historiju 
države i prava Pravnog fakulteta u Zagrebu, str. 42. i d. 

ipak nije usposlavljala stara vlast, nego su se osnivali novi organi, na- 
rodnooslobodilački odbori.?? 


Potrebno je ovdje podsjetiti na spomenutu činjenicu, da su ti narodno- 
oslobodilački odbori već u svojim prvim danima djelovali kao organi 
vlasti. Vidi se to napose iz podataka o poslovima, koje su mnogi ovi na- 
rodnooslobodilački odbori već rane jeseni 1941. vršili. To na pr. pokazuje 
i Okružnica komande Posavskog narodnooslobodilačkog odreda od au- 
gusta 1941. godine, izlazi to iz više najstarijih odluka i drugih akata Slo- 
venske narodnooslobodilačke fronte," iz akata Narodnooslobodilačkog 
odbora u Užicama (od oktobra 1941.)% i dr. Ti se narodnooslobodilački 


%# Pobliže o tome: J. Marjanović, »Forme borbe i rada KPJ u Narodnooslobodilač- 
kom ratu«, objavlj. u čas. »Komunist«, br. 1. za 1951. str. 128. i slij., te dr. 


*3% U njoj se uz ostalo ističu kao zadaci narodnooslobodilačkih odbora: »... 1. Organi- 


zovanje ishrane ... II. Obrazovanje fonda narodnog oslobođenja (prikupljanje novca za 
pomoć narodnoj borbi), III. Nabavka odela i obuće, IV. Prikupljanje preostalog oružja, 
sastavljanje spiskova o tome gde i kod koga se nalazi, V. Nabavka potrebnih jahaćih 
i teglećih konja, VI. Pripremanje skladišta za oružje... VIi. Sastavljanje spiskova za 
borbu sposobnog stanovništva, VIII. Kontrola obližnjih drumova i puteva, sprečavanje 
trgovine sa gradovima, IX. Likvidacija naših neprijateljskih odelenja i otvorenih peto- 
kolonaša, X. Organizovanje obaveštajne službe ... XI. Rasturanje literature dobivene od 
čete, XII. Rešavanje sitnih sporova među seljacima, XIII. Briga o sirotinji sela, o poro- 
dicama partizana i ukapšenih ...« 


37. O tome vidjeti: M. Šnuderl, »Dokumenti o razvoju ljudske oblasti v Sloveniji«, 
Ljubljana 1949, str. 20. i slij. 


3## U jednoj svojoj odluci iz toga vremena kaže Narodnooslobodilački odbor Užica 
uz ostalo ovo: »Narodnooslobodilački odbor u Užicu kao slobodno izabrani nosilac vla- 
sti slobodnog srpskog naroda u našem gradu, bio je uvek rukovođen brigom da pored 
snabdevanja naših junačkih partizanskih odreda, u prvom redu učini sve što je u dana- 
šnjim prilikama moguće za obezbeđenje nezbrinutog radnog stanovništva našeg grada. 


U tom smislu obaveštavamo radnike, nameštenike i činovnike Užica i Užičkog 
okruga, da je narodnooslobodilački odbor Užica doneo sledeće odluke: 1. Za sve dugove 
radnog stanovništva, t. j. onih koji žive samo od svog rada, proglašuje se moratorijum 
na neodređeno vreme, 2. Radnici, nameštenici i činovnici, koji su uposleni u fabrikama, 
radionicama, saobraćaju i ustanovama, koje danas rade, primaće nadnice i plate. Usled 
teških finansiskih prilika Narodnooslobodilački odbor pridržava sebi pravo da izvrši 
izvesnu redukciju plata viših kategorija činovnika. Isplati će se pristupiti odmah. 
3. Neobezbeđenim državnim i samoupravnim činovnicima koji nisu primili svoje plate 
za mesec oktobar, biće iste isplaćene. Za ostale plate iz ranijih meseci, pre oslobođenja 
Užica, Narodnooslobodilački odbor neće biti u stanju, radi teških finansiskih prilika, 
sada da isplaćuje. 4. Neuposleni radnici, nameštenici i činovnici, koji nemaju moguć- 
nosti da se sami izdržavaju, dobiće odmah izvesnu novčanu pomoć. U najkraćem roku 
biće za sve neuposlene otvorene javne menze. 5. U pitanju pomoći izbeglicama — po- 
stupiće se uglavnom kao i u slučaju pomoći ostalom neuposlenom stanovništvu. 6. Za 
izvestan broj neuposlenih i izbeglica stvoriće se mogućnosti zaposlenja u redovima ko- 
risnim za obezbeđenje fronta i stanovništva. 

»Pošto će sve ove mere tražiti velika finansiska sredstva, Narodnooslobodilački od- 
bor apeluje na stanovništvo našeg grada i okruga, da ga svesrdno pomogne i široko 
razvije akciju za narodnooslobodilački fond. Istovremeno Narodnooslobodilački odbor 
poziva sve radnike, nameštenike i činovnike, i ostale građane, da samopregorno i sve- 
sno vrše svoju dužnost, jer samo u zajedničkom naporu svih nas leži zalog pobede 
naše narodnooslobodilačke stvari.« (objavlj. u »Istoriskom arhivu KPJ«, tom 1., knj. 1, 
str. 20-21.) 

odbori kao organi vlasti stvaraju namjesto organa vlasti starog sistema, 
sistema Kraljevine Jugoslavije, koji se time ruši. Narodnooslobodilački 
odbori ističu se dakle ovdje već kao otgani vlasti, koji na svome područ- 
ju isključuju svaku drugu vlast. Oni su dakle negacija vlasti Kralje. 
vine Jugoslavije. 


Okupatori nisu srušili sistem vlasti Kraljevine Jugoslavije“! Oni su 
znatnim dijelom, kako smo već istakli, organe te stare vlasti iskoristili 
za svoj okupacioni režim.“ A to je uz ostalo i bio neposredni povod i 
uzrok, što je ideja o prijekoj potrebi rušenja vlasti Kraljevine Jugosla- 
vije duboko zahvatala narodne mase okupljene u tadašnjem jugoslaven- 
skom Narodnooslobodilačkom pokretu. Pojava prvih narodnooslobodi- 
lačkih odbora i njihovo djelovanje kao organa nove vlasti izražavali su 
početni stadij revolucionarne izmjene vlasti, pored revolucionarnog prg- 
obražavanja jugoslavenske Narodnooslobođilačke borbe: time se poste- 
peno rušio stari, a uspostavljao novi sistem vlasti u Jugoslaviji. Bio je 
to istom početak revolucionarnog mijenjanja vlasti, ali s izrazito revo- 
lucionarnim obilježjem.“ 


% O čemu govori već i spomenuti direktivni članak u »Borbi« od 19. oktobra 1941. 
godine. 


4 U programu KPJ kaže se o toj strani revolucionarnog smjenjivanja vlasti u Jugo- 
slaviji pod uvjetima Narodnooslobodilačke borbe: »... Bez rušenja starog državnog apa- 
rata, koji je bio oruđe izdajničke buržoazije i koji se stavio u službu okupatora, ne- 
mogućno je bilo uspešno razvijanje ustanka protiv okupatora. Izbijanjem ustanka po- 
činje — na ruševinama vlasti izdajničke buržoazije — uspostavljanje organa narodne 
vlasti.« 


“1 O tome vidjeti na pr. M. Pijade, »O projektu programa KPJ«, u zborniku »Iza- 
brani govori i članci, 1948.—1949.«, izd. »Kulture«, Beograd 1950, str. 56. i dr. 


42 Vidjeti o tome napose: Titov referat na V. kongresu KPJ, cit. izdanje, str. 76., 
zatim članak Ed. Kardelja »Narodnooslobodilački odbori moraju postati istinski pri- 
vremeni nosioci narodne vlasti«, objavlj. u »Borbi« od 19. oktobra 1941. 


45 Na sastanku delegata Vrhovnog štaba s izaslanicima Draže Mihajlovića (u Braji- 
ćima, 27. oktobra 1941.) na prijedlog Mihajlovića o obnovi organa stare vlasti na oslo. 
bođenom teritoriju odgovoreno je uz ostalo i ovako: »... Bivši žandarmerijski, policijski 
i sreski aparat, kao i opštinska tela, ne mogu se smatrati danas kao celishodni, jer se 
u taj aparat uvuklo mnogo neprijateljskih elemenata, jer je taj aparat bio do sada u 
službi okupatora, i na njega još uvek neprijatelj ima jak uticaj preko svojih agenata. 
Osim toga, taj aparat koji ne uživa naročito poverenje naroda, nije pogodan u ovim 
sudbonosnim danima ...« 


#4 O revolucionarnom karakteru toga procesa piše pored ostalih Ed. Kardelj (u djelu 
»Deset godina narodne revolucije, 1941-1951.«, »Kultura«, 1951.) ovo: »... Ono što 
je našoj narodnoj revoluciji pre svega davalo socijalistički karakter, bila je ... pre svega 
unutrašnja struktura narodnooslobodilačkog pokreta u Jugoslaviji uopšte; naime činje- 
nica, da je narodnooslobodilački pokret u svom odlučujućem jezgru bio savez radnog 
naroda na čelu s fadničkom klasom. Takav raspored klasnih snaga je sam po sebi 
određivao pravac i tempo daljih revolucionarnih promena u Jugoslaviji«. 

>Prvi korak u tom pravcu bilo je učvršćenje revolucionarne narodne vlasti. Sistem 
narodnih odbora odozdo do gore zamenio je stari državni aparat, koji je razbila na- 
rodna revolucija. To je bio nov aparat po sistemu i po ljudima... To je bio aparat 
revolucionarne diktature ...« (cit. djelo, str. 49). 

Drugu etapu revolucionarne izmjene sistema vlasti u Jugoslaviji“ obi- 
lježava s jedne strane razotkrivanje kolaboracionističkog karaktera ostua- 
taka starog sistema vlasii Kraljevine Jugoslavije, a s druge potpuno usta- 
ljenje osnovnih organa nove vlasti na oslobođenom dijelu Jugoslavije sa 
izrazitijim, ali još nedovršenim procesom njena organizacionog srediva- 
nja u smjeru stvaranja novog sistema vlasti. 

Stara se vlast u zemlji i u inozemstvu već otkrila kao protivnik narod- 
nooslobodilačkog pokreta, koji je već zahvatio široke narodne mase i 
tokom 1942. držao pod svojom kontrolom znatan dio oslobođenog jugo- 
slavenskog teritorija. U samoj zemlji okupatorska vlast produžavajući 
svoje djelovanje i posredstvom starih organa, pojačava omraženost, koja 
je dnevice rasla protiv starog sistema kao oruđa okupatorske vlasti. Iz 
inozemstva raspiruje emigrantska vlada akciju svojih pouzdanika protiv 
Narodnooslobodilačkog pokreta, što pridonosi jačanju uvjerenja o po- 
trebi raskida s tim kolaboracionističkim elementima. Vodstvo Narodno- 
oslobodilačkog pokreta razvija i dalje u tom smjeru svestranu živu poli- 
tičku akciju. 

Nova vlast se i pored nedaće partizanskih odreda u Srbiji, odakle se 
pred jačim ujedinjenim neprijateljskim, njemačko-četničkim snagama, 
morala povući, ipak postepeno jača i tokom 1942. proširuje se u znatnom 
opsegu na nove oslobođene dijelove Jugoslavije. Nu tom oslobođenom te- 
ritoriju razvija se već gusta mreža narodnooslobodilačkih odbora kao 
osnovnih organa nove vlasti, dok još uvijek nema njena vrhovnog organa. 
Još uvijek do podjesen 1942. vrhovni nadzor i koordinaciju poslova na- 
rodnooslobodilačkih odbora vrši Vrhovni štab narodnooslobodilačke voj- 
ske Jugoslavije za cijelu zemlju, a u pojedinim krajevima tamošnji Glav- 
ni štabovi. Razvitak ratnih operacija i neposredne potrebe oslobodilačke 
vojske apsorbiraju sve više rad vrhovnih vojnih organa, te se njihova 
koordinanina djelatnost i ne osjeća u dovoljnoj mjeri u organizaciji i 
radu narodnooslobodilačkih odbora. S druge strane javlja se i tendencija 
osamostaljivanja narodnooslobodilačkih odbora kao organa civilne vla- 
sti od vojne. Ti su odbori naime već »stalni pravi organi nove vlasti«, te 
se ujedno diferencira i njihov djelokrug civilnih poslova zasebno od voj- 
nih vlasti. 


45 L, Geršković (»Historija narodne vlasti«, predavanja i materijali, izdanje »Na- 
učne knjige«, Beograd 1954., str. 90.) označuje ovu etapu vremenski od povlačenja 
narodnooslobodilačkih snaga iz Srbije, t. j. od decembra 194]. do potkraj novembra 
1942. Maršal Tito u svom referatu na Drugom zasjedanju AVNOJ-a ukazao je na zna- 
čajnije događaje u toj etapi. 

“6 Ipak se u jednom aktu Vrhovnog štaba (objavljenom u »Borbi« br. 23. od 22. 
oktobra 1942.) ističe, kako u nadležnost tadanjeg Privremenog upravnog odsjeka pri 
Vrhovnom štabu pripada pored ostaloga i — »davanje direktiva narodnooslobodilačkim 
odborima, pomaganje NO odborima da postanu stvarni organi demokratske narodne 
vlasti i kontrola njihovoga rada ...« Treba međutim ovdje imati pred očima činjenicu, 
da do osnutka AVNOJ-a centralno rukovodstvo nad organizacijom i radom tadanjih 
narodnooslobodilačkih odbora pripada u nadležnost ovog Privremenog upravnog od- 
sjeka, ali se iz drugih podataka može razabrati i to da je Vrhovni štab nastojao da se 
osamostale narodnooslobodilački odbori pa i zabranjivao neposredno miješanje mje- 
snih, odnosno područnih vojnih komandi u poslovanje odbora. Međutim povodom 

U ovoj etapi karakteristično je za revolucionarnu izgradnju nove vla- 
sti na tadašnjem oslobođenom dijelu Jugoslavije napose slijedeće: 1. pot- 
puna likvidacija ostataka stare vlasti u zemlji, ma u kom to bilo pogledu; 
a istovremeno i stabilizacija narodnooslobodilačkih odbora kao isključi- 
vih organa nove vlasti na slobodnom dijelu Jugoslavije; 2. pretvaranje 
dotadašnjih malih partizanskih odreda u veće vojne jedinice (brigade, 
divizije, kasnije i korpuse) i time — organizacija Narodnooslobodilačke 
vojske Jugoslavije kao regularne vojske i članice u sklopu antifašističkog 
bloka u ratu protiv sila Osovine; 3. donošenje prvih propisa o osnivanju, 
organizaciji i djelovanju narodnooslobodilačkih odbora kao stalnih i pra- 
vih izborno-predstavničkih organa vlasti u Jugoslaviji, s kojih se razvo- 
jem na ruševinama sistema vlasti Kraljevine Jugoslavije izražava sve 
očitije prevlađavanje novog nad starim, iako taj proces tada još nije bio 
dovršen; time dolazi do neposrednog i jačeg izražaja revolucionarni pre- 
obražaj Narodnooslobodilačke borbe u revoluciju. 

U tom razdoblju organizaciono se uzdiže nova vlast na oslobođenom 
teritoriju time, što se pored već posvuda na oslobođenom području osno- 
vanih mjesnih narodnooslobodilačkih odbora pojavljuju već i viši, odno- 
sno područni narodnooslobodilački odbori. Oni organizuju i svoje instan- 
ciono djelovanje, te sve vidljivije istupaju kao viši organi vlasti, koji 
nadziru i djelovanje nižih narodnooslobodilačkih odbora, al; ne ukida- 
jući pri tome njihovo pravo na samostalno odlučivanje o tamošnjim lo- 
kalnim pitanjima. U Srbiji je takva organizacija nove vlasti bila već no- 
vembra 1941. u snažnom usponu. Tu je naime pored okružnog narodno- 
oslobodilačkog odbora u Užicama osnovan (16. novembra 1941.) i Glavni 
narodnooslobodilački odbor za Srbiju. Isto tako je 8. februara 1942. 
osnovan,i za Crnu Goru njen Glavni narodnooslobodilački odbor. No u 
obim ovim našim zemljama ratne prilike presjekle su takav dalji razvitak 
nove vlasti. Taj se proces međutim odvija brže u drugim jugoslavenskim 
krajevima. U Sloveniji se već oktobra 1941. mjestimično formiraju pored 
mjesnih (»terenskih«) već kotarski, odnosno rajonski i okružni odbori 
Oslobodilačke fronte, koji prema Uputstvu IOor (od 20. oktobra 1941.) 
preuzimaju na sebe i poslove političke vlasti (prikupljanje dobrovoljaca, 
živežnih namirnica, borbu protiv kolaboracionističkih elemenata i dr.).#7 
U Hrvatskoj se već 1942. organizuju na oslobođenom području posvuda 
viši narodnooslobodilački odbori (općinski, kotarski i okružni). Tako su 
već u februaru 1942. osnovani kotarski odbori za Korenicu, Gospić i Ud- 
binu, zatim za Vojnić, Vrginmost, Slunj, Pakrac, Požegu, Labin, Opatiju, 
Makarsku, Muć, Trogir i dr., kako se to istaklo na II. kongresu KPH 


(21.—25. novembra 1948.).# O višim narodnooslobodilačkim odborima i 


osnutka AVNOJ-a Pozadinski odsjek Vrhovnog štaba NOV i POJ aktom br. 95. od 26. 
novembra 1942. objavljuje svima komandama područja ukidanje Privremenog uprav- 
nog odsjeka pri Vrhovnom štabu. 

47 O tome pobliže govori M. Šnuderl, »Zgodovina ljudske oblasti« Ljubljana 1950, 
str. 124. i slij., zatim »Dokumenti o razvoju ljudske oblasti v Sloveniji«, Ljubljana 
1950, str. 15. i slij. 

48 Vidjeti zbornik referata pod naslovom »Drugi kongres Komunističke partije 
Hrvatske«, Zagreb, 1949, str. 164. i slij. 

njihovu načinu formiranja (izborima), te djelokrugu i međusobnom od- 
nosu govore već i t. zv. Fočanski propisi »o zadacima i uređenju narod- 
nooslobodilačkih odbora«, odnosno »Objašnjenje i uputstva za rad na- 
rodnooslobodilačkih odbora u oslobođenim krajevima«, koje je objavio 
(februara 1942.) Vrhovni štab; o tome nadalje govori i »Naredba o izbo- 
rima narodnooslobodilačkih odbora« Vrhovnog štaba od septembra iste 
godine, te dr, Sve to pokazuje, kako se u ovom periodu već snažno raz- 
vila nova vlast na čitavom tadašnjem oslobođenom (a mjestimično i na 

-neoslobođenom) teritoriju. Sve to pokazuje, da je Narodnooslobodilačka 
borba već u potpunosti prerasla u revoluciju, jer je tada već u punom 
jeku razvitak nove vlasti narodnooslobodilačkih odbora na ruševinama 
vlasti Kraljevine Jugoslavije. Već u tom periodu organizuje se ta nova 
vlast, kako to pokazuje formiranje viših narodnooslobodilačkih odbora, 
a napose i osnutak spomenutog t. zv. Privremenog upravnog odsjeka pri 
Vrhovnom štabu NOV i POJ. No uza sve to ipak nova vlast još nije bila 
izgrađena kao potpuno organizaciono jedinstvo. Privremeni upravni od- 
sjek bio je sastavni dio Vrhovnog štaba i svojim djelovanjem on nije mo- 
gao tada nadomjestiti ono, što je u tom procesu nastajanja nove vlasti 
njoj očito nedostajalo. Još nije bilo vrhovnog organa te vlasti, koji bi kao 
njezin organski, sastavni dio u potpunosti ujedinjavao novu vlast u čvr- 
stu i potpuno izgrađenu jedinstvenu cjelinu, 

Treću epohu ovog procesa“? karakteriziraju naročita dva tadašnja va- 
žna događaja: 1. osnutak AVNOJ-a i 2. osnutak njemu sličnih vrhovnih 
predstavničkih tijela u pojedinim jugoslavenskim zemljama. Ta dva mo- 
menta daju ovome razdoblju posebni pečat obilježavajući viši stepen or- 
ganizacije nove vlasti u Jugoslaviji. Odatle se može razabrati dvoje: 1. 
dovršavanje konstrukcije novog sistema vlasti u Jugoslaviji, jer se od 
razvijanja narodnooslobodilačkih odbora kao osnovnih organa nove vla- 
sti prelazi sada na formiranje i vrhovnih organa nove vlasti, a s time 
dakle prelazi na završnu liniju revolucionarne izgradnje nove jugoslaven- 
ske države, i 2. neposrednije izraženo revolucionarno uklanjanje sistema 
vlasti Kraljevine Jugoslavije, jer se formiranjem vrhovnih predstavničkih 
tijela, kao što je AVNOJ i njemu slični organi kao ZAVNOH i ZAVNOBIH, po- 
kazuje, da se u smjenjivanju vlasti ne zastaje samo kod nižih, odnosno 
osnovnih organa vlasti, nego ide i za uklanjanjem najviših organa starog | 
sistema. Utoliko dakle ova etapa predstavlja višu stepenicu u revoluci- 
onarnom smjenjivanju vlasti u Jugoslaviji za prošloga rata. 

U Rezoluciji, koju je donijelo Prvo zasjedanje AVNOJ-a (26. novembra 
1942. u Bihaću), kaže se o uzrocima osnutka ovog tijela: 


»... Zbog toga predstavnici sviju zemalja Jugoslavije okupljeni u 
slobodnom Bihaću odlučuju, da se konstituišu u Antifašističko veće 
narodnog oslobođenja Jugoslavije kao najviši politički izraz stvore- 


49 Vremenski se tu etapu obilježava kao razdoblje »od novembra 1942. do novem- 
bra 1943.« (L. Geršković, »Historija narodne vlasti«, II. knjiga, Beograd 1953, str. 5.), 
dakle — od Prvog do Drugog zasjedanja AVNOJ-a. Ovakvu podjelu razvitka nove vla- 
sti u Jugoslaviji u toku rata prvi je izvršio maršal Tito u spomenutom svom referatu 
na Drugom zasjedanju AVNOJ-a. 

nog čvrstog jedinstva naroda Jugoslavije, kao izraz njihove nesalo- 
mive volje za pobedu nad okupatorima i svima njihovim slugama i 
pomagačima, kao telo koje će još više raditi i ujediniti napore na- 
rodnooslobodilačkih odbora i svih drugih narodnih masovnih antifa- 
šističkih organizacija u oslobođenim i neoslobođenim delovima naše 
zemlje ...<5% 


AVNOJ se tada javlja sa zadatkom, da u prvome redu djeluje kao vr- 
hovno političko rukovodstvo Narodnooslobodilačkog pokreta, O tome se 
na istom mjestu kaže: 


»Antifašističko veće narodnog oslobođenja Jugoslavije i iz nje- 
gove sredine izabrani Izvršni odbor stajaće pored Vrhovnog štaba 
Narodnooslobodilačke vojske i partizanskih odreda Jugoslavije kao 
vrhovnog vojničkog rukovodioca Narodnooslobodilačke borbe, na 
čelu te borbe kao njeno političko rukovodstvo ...«5! 


Time je podvučena zapravo podjela rada između AVNOJ-a i Vrhovnog 
štaba: prvi preuzima civilne poslove, a drugi zadržava samo vojničku 
kompetenciju, vodstvo oslobodilačkog rata. Ali AVNOJ nije bio, niti ostao 
samo najviše političko rukovodstvo Narodnooslobodilačkog pokreta »po- 
red Vrhovnog štaba«. On se ispoljava sve izrazitije # kao organ političke 
vlasti, nadređen svima tadašnjim osnovnim organima, narodnooslobodi- 
lačkim odborima. Izvršni odbor AVNOJ-a organizovao se po resornoj po- 
djeli poslova na odsjeke, kojih je rad ujedinjavalo i nadziralo Predsjed- 
ništvo AvNoJj-a. Njemu su odsjeci periodički slali izvještaje o radu, a 
odsjeci su koordinirali poslovanje nižih organa vlasti. Taj hijerarhijski 
odnos nije potpuno ni konkretnije reguliran u svima funkcijama, napose 
nema osnova za tvrdnju o podređenosti zemaljskih vrhovnih predstavni- 
štava (na pr. ZAVNOH-a) AVNOJ-u i sl. Ali ima podataka o njegovu koor- 
dinantnom djelovanju u pogledu narodnooslobodilačkih odbora, kako to 
pokazuje na pr. konferencija, koju je 15. januara 1943. održao Upravni 
odsjek Izvršnog odbora AVNOJ-a (zajedno s odsjekom Vrhovnog štaba za 
vojne poslove u pozadini) s predstavnicima sreskih narodnooslobodilač- 
kih odbora i komandi područja, kako je to javio organ AVNOJ-a (»Narod- 
no oslobođenje« od 25. januara 1943.) ili kako to pokazuje niz izvještaja 
raznih odsjeka Izvršnog odbora o njihovu radu AVNOJ-u i t. d. Odatle se 
vidi, što je zapravo tada bio AVNOJ. 

Treba podvući činjenicu, da se AVNOJ u tome periodu nikad i nigdje 
nije isticao kao vrhovni organ vlasti, ni prema narodnooslobodilačkim 
odborima, odnosno zemaljskim vrhovnim predstavništvima, ni prema ino- 
zemstvu.** Osim toga treba ukazati i na činjenicu, da AVNOJ tada još nije 


5% >Prvo i Drugo zasedanje Antifašističkog veća narodnog oslobođenja Jugoslavije«, 
stenografski zapisnici, str. 58. (bez god. izdanja). 

51 Isto, na str. 51. 

82 Ni u Izjavi Izvršnog odbora AVNOJ-a i Vrhovnog štaba NOV i POJ (od 8. fe- 
bruara 1943.) o ciljevima Narodnooslobodilačkog pokreta, kao ni u njihovoj noti (na- 
vodno iz januara 1943.) upućenoj savezničkim vladama o kolaboraciji Draže Mihajlo- 
vića i drugih eksponenata kraljevske vlade ukazujući time na »krivicu jugoslavenske 
vlade u Londonu«. 

ni vršio sve poslove vrhovnog organa vlasti, pa ni vrhovnog egzekutiv- 
nog organa, nego tek neke poslove redovnoga djelokruga vlade. Nameće 
se dakle ovdje pitanje: što je tada bio AVNOJ? 


S obzirom na to potrebno je podsjetiti na slijedeće činjenice: 1. da je 
zbog pobjeda jugoslavenske narodnooslobodilačke vojske, naročito tokom 
1942., bio u času formiranja AVNOJ-a već oslobođen znatan dio jugosla- 
venskog područja, 2. da je na tome području podjesen 1942. već bila gu- 
sto izgrađena mreža osnovnih organa nove vlasti narodnooslobodilačkih 
odbora, 3. da je ta nova vlast nastajala na ruševinama vlasti Kraljevine Ju- 
goslavije, odnosno njenih ostataka uključenih u okupacioni režim i 4. da 
se u tom procesu likvidiranja stare vlasti i istovremene izgradnje osno- 
vice nove vlasti (narodnooslobodilačkih odbora) pojavljuje 26. novembra 
1943. AVNOJ kao vrhovno predstavničko tijelo, koje je istina preuzelo 
na sebe prvenstveno zadatak da bude političko rukovodstvo Narodnooslo- 
bodilačkog pokreta u Jugoslaviji, ali koje preuzima na sebe i vršenje po- 
slova, koji inače pripadaju u.nadležnost vrhovnim organima vlasti, odno- 
sno barem u kompetenciju vlade. Kakav se zaključak o karakteru AV- 
NOJ-a može odatle izvesti? 


U savremenoj pravnoj nauci pojavilo se poslije Prvog svjetskog rata 
naučanje o t. zv. »faktičnoj vladi«. Niz istaknutih pravnih pisaca zastupa 
mišljenje, da se tako može nazvati organ, koji nastaje u revolucionarnoj 
izmjeni vlasti u jednoj državi, kada proces tog razvitka pokazuje očiti 
porast nove, a sve vidljivije opadanje i likvidiranje stare organizacije 
vlasti. Mi ovdje ne mislimo u prilog našega shvatanja uzimati ovakva mi- 
šljenja kao neki argumenat, ali smatramo, da se njima može podsjetiti na 
činjenicu, kako je sam razvitak prilika u nekim zemljama poslije Prvog, 
a naročito nakon Drugog svjetskog rata, prinudio naučni svijet da teoret- 
ski izrazi ono, što se već silom fakata nametalo kao prijeko potrebno, što 
je već bilo stvarno i objektivno egzistentno. Naučna razrada toga stanja 
dala je tom faktičnom revolucionarnom razvitku nove državnosti tek ovu 
posebnu, iako još naučno općenito istina nepriznatu oznaku. Ali ovdje 
je presudnije to, da se ta oznaka slaže sa činjenicama u sklopu revolu- 
cionarne izmjene sistema vlasti. A to je upravo ona strana ovog procesa, 
koja spomenutoj tezi N. Sandera, Alfreda Verdrossa, N. Spiropoulosa i 
drugih o »faktičnoj vladi«?5 i daje realnu naučnu podlogu. 


U Jugoslaviji se s osnutkom AVNOJ-a, stiču već — kako smo istakli — 
svi osnovni kriteriji, koji s obzirom na tadašnje činjenično stanje daju 
stvarnog osnova za sličan zaključak. Kod pravilne ocjene državnopravnog 
značaja osnuika i rada AVNOJ-a u razdoblju između njegova Prvog i Dru- 
gog zasjedanja nipošto se ne smije prelaziti preko činjenice, da je AVNOJ 
u tome razdoblju — iako se izričito još nije proglasio za vrhovni organ 
nove državne vlasti u Jugoslaviji — već tada faktično vršio znatan dio 
funkcija političke vlasti, koje inače pripadaju u redovitu nadležnost vr- 


58 Na što ukazujemo u našoj primjedbi pod brojem 1. 


hovnog organa državne vlasti, odnosno državne vlade." Ta činjenica i 
ovdje opravdava zaključak, da je AVNOJ u vrijeme između svog Prvog i 
Drugog zasjedanja imao obilježja »faktične vlade« za Jugoslaviju. 

No ovoj konstataciji treba pridodati i još neke okolnosti. U prvom 
redu to, da AVNOJ nije vršio — kako smo već istakli — sve funkcije vrhov- 
nog organa državne vlasti,* nego samo jedan njihov dio. U drugom redu 
i okolnost, da AVNOJ u to vrijeme još nije bio i nominalno vrhovni organ 
državne vlasti." | na kraju — okolnost, da u to vrijeme emigrantskoj vladi 
Kraljevine Jugoslavije još nisu bila oduzeta njezina tada još neosporna 
legitimna prava na vršenje funkcija za Jugoslaviju prema savezničkim 
vladama. A sve to pokazuje, da AVNOJ i pored gornjeg svojstva »faktične 
vlade« još nije time izražavao potpunu likvidaciju starog i dovršenje no- 
vog sistema vlasti u Jugoslaviji.58 


Četvrta etapa ovog procesa obuhvata razdoblje od Drugog zasjedanja 
AVNOJ-a (29, i 30. novembra 1943. u Jajcu) do kraja narodnooslobodi- 
lačkog rata (15. maja 1945.) U tome periodu uglavnom je završena revo- 
lucionarna izmjena sistema vlasti u Jugoslaviji. Dotadašnji revolucionar. 
ni preobražaj jugoslavenske Narodnooslobodilačke borbe došao je s Dru- 
gim zasjedanjem AVNOJ-a do toga stepena razvoja, kada je u tom jedin- 
stvenom razvitku stjecajem mnogih unutrašnjih i vanjskopolitičkih fak- 


54 Kako se to pohliže može vidjeti iz niza dokumenata objavljenih u knjizi, koju 
je izdao Prezidijum Narodne skupštine FNRJ pod naslovom »Prvo i Drugo zasjeđanje 
Antifašističkog veća narodnog oslobođenja Jugoslavije«, stenografske bilješke, Beograd 
1953, str. 68. i slijedeće, a napose i u referatu o razvitku AVNOJ-a s njegova Drugog 
zasjedanja (isto djelo, str. 141. i slij.). O razvitku AVNOJ-a općenito, a posebno i o 
njegovim funkcijama u razdoblju između njegova Prvog i Drugog zasjedanja pobliže 
govorimo (i navodimo niz podataka s toga područja) u našoj radnji pod naslovom »Ra. 
zvitak. AVNOJ-a«, objavljenoj u »Starinama« knj. 47, izdanja Jugoslavenske akade- 
mije znanosti i umjetnosti, u Zagrebu, 1957. godine. 


55 Uglavnom zato, jer je već tada vršio iako ne sve, ali bar jedan dio funkcija poli- 
tičke vlasti, i to kao najviše predstavničko tijelo u Jugoslaviji pod uvjetima revoluci- 
onarnog smjenjivanja sistema vlasti. 


56 Napose AVNOJ u razdoblju između svog Prvog i Drugog zasjedanja nije ni bio 
vrhovno zakonodavno predstavničko tijelo, nego to svojstvo dobiva na Drugom zasje- 
danju. On je objavio neke akte (Statut Narodnog univerziteta, Uputstva nastavnicima 
za rad u osnovnim školama, donio je 15. januara 1943. Uredbu o zajmu narodnog oslo- 
bođenja), ali time još nije dobio svojstvo najvišeg zakonodavnog tijela. 


57 O prilikama, koje su tada u Jugoslaviji postojale s obzirom na mogućnost formi- 
ranja legalne vlade kaže M. Pijade u svojoj knjizi »Pet godina narodne države« ovo: 
»... Ako je u vreme osnivanja AVNOJ-a sa stanovišta situacija u zemlji i tada bilo za- 
mišljeno obrazovanje privremene vlade — ma da bi u ovoj situaciji ona imala više ma- 
nifestacioni, nego operativni karakter — međunarodni uslovi to tada još nisu dozvo- 
ljavali ... Vodeće antifašističke koalicije nemaju u to vreme još pravu sliku o onome, 
što se događa u Jugoslaviji i obrazovanje neke privremene vlade kod nas ne bi u tom 
času naišlo na njihovu podršku. Zato u Bihaću nije moglo biti urađeno ono, što je 
godinu dana kasnije postalo mogućno u Jajcu«. 


% Ukazujući na to maršal Tito je na Prvom zasjedanju AVNOJ-a i naglasio ovo: 
»Mi nemamo mogućnosti da stvorimo jednu legalnu vladu, jer nam to međunarodni 
odnosi i prilike ne dozvoljavaju ...« & 

tora nastala prekretnica u državnopravnom smislu: uglavnom? je tada 
srušena Kraljevina Jugoslavija, te ona tada i de facto i de jure prestaje 
postojati, a istovremeno je stvorena i nova jugoslavenska država, Demo- 
kratska Federativna Jugoslavija. 

Najznačajniji događaj u tome periodu predstavlja Drugo zasjedanje 
AVNOJ-a. Svi događaji, koji su u tom revolucionarnom mijenjanju vlasti 
u Jugoslaviji nastali bilo prije, bilo poslije njega (sve do Ustava FNRJ), 
jače ističu centralno mjesto, koje ovo Drugo zasjedanje s pravom zauzi- 
ma u tome zbivanju. Mnogi događaji s toga područja prije ovog Zasjeda- 
nja predstavljaju samo pripremanje ove kulminacione točke toga zbiva- 
nja, kada se s konstituiranjem nove države dovršava postepeno dotada- 
šnje njeno nastajanje. Događaji nakon njega — sve do Ustava FNRJ 
predstavljaju državnopravnu razradu osnovnih konstitutivnih elemenata 
s ovoga Zasjedanja. 

Konstituiranje nove države izražava ovo Zasjedanje u njenim osnovnim 
okvirima napose proglašenjem AVNOJ-a za najvišeg organa vlasti, a 
Nacionalnog komiteta oslobođenja Jugoslavije za prvu vladu nove dr- 
žave. Uređenje nove države utvrdilo je ovo Zasjedanje u bitnim linijama, 
a time ujedno dovelo i do kasnijega konstituiranja državnosti šest dr- 
žava-članica ove feđeracije.#! Pitanje oblika vladavine reguliralo je ovo 
Zasjedanje uglavnom, a kasniji državnopravni akti reguliraju i pitanje 
konačne likvidacije monarhije. 

U nizu budućih državnopravnih akata, koji su došli nakon ovog Zasje- 
danja i s obzirom na njega, naročito mjesto zauzima Sporazum Tito-Šu- 
bašić (sklopljen na Visu, 16. juna 1944. i zatim u Beogradu, 1. novembra 
1944.).#% a s njim u vezi i obrazovanje t. zv. Kraljevskog namjesništva 
(kraljevim ukazom od 2. marta 1945., pošto je prethodno na ovo tijelo 
prenio svoju »kraljevsku vlast«, ukazom br. 54. od 29. januara 1945.).6 
U daljem razvitku nove jugoslavenske vlasti osobito mjesto zauzima De- 
klaracija o proglašenju FNRJ. koju je Ustavotvorna skupština objavila 29. 


%% »Uglavnom« stoga, što su se stjecajem svjetskopolitičkih prilika via facti zadr- 
žali (iako ilegitimno) neki ostaci starog sistema vlasti, koji su se tek u kasnijem ra- 
zviiku nove vlasti, t. j. poslije Drugog zasjedanja, morali konačno likvidirati (ilegi- 
timna reprezentacija Jugoslavije pred savezničkim vladama od strane emigrantske bivše 
kraljevske vlade nakon Drugog zasjedanja AVNOJ-a). 

$ Jer se poslije Drugog zasjedanja AVNOJ-a dalje razrađivala federacija, koja je 
inače već s Drugim zasjedanjem bila ostvarena u svom osnovnom okviru, formiranjem 
savezne države uz pristanak svih jugoslavenskih zemalja, članica ove federacije. 

$1 Slovenije sa zasjedanjem SNOS-a, 19. februara 1944., Hrvatske sa trećim zasje- 
danjem ZAVNOH-a, 8. i 9. maja 1944., Bosne i Hercegovine sa drugim zasjedanjem 
ZAVNOBIH-a, 1. jula 1944., Crne Gore sa zasjedanjem Crnogorske antifašističke skup- 
štine narodnog oslobođenja Crne Gore i Boke, 14. jula 1944., Makedonije sa zasjeda- 
njen ASNOM.-a, 2. avgusta 1944. i Srbije sa zasjedanjem ASNOS- a, 11. novembra 1944. 

$2 Tekst ovih dvaju akata Sporazuma Tito-Šubašić, kao i deklaracije Nacionalnog 
komiteta oslobođenja Jugoslavije i deklaracije vlade dra Ivana Šubašića objavljen je 
(s obrazloženjem maršala Tita) u okviru njegovog referata na V. kongresu KPJ (vidjeti 
cit. zbornik materijala s tog kongresa, str. 132.—139.). 

$ Tekst ovih Ukaza objavljen je u »Zborniku zakona, uredaba i naredaba«, Zagreb, 
1945., sv. IL, str. 141. 

novembra 1945., da sa svoje strane čitavom tom državnopravnom stanju 
dade svoju naročitu, ustavnu sankciju. Konačno treba ovamo dodati još 
i Ustav FNRJ, te šest Ustava jugoslavenskih država-članica, kojima je či- 
tav dotadašnji revolucionarni državnopravni razvitak u Jugoslaviji do- 
bio konačnu ustavnu sankciju. 

Ova etapa revolucionarnog smjenjivanja sistema vlasti u Jugoslaviji 
predstavljala je dakle završnu liniju u tome procesu. Revolucionarno 
smjenjivanje vlasti u Jugoslaviji, otpočeto s osnivanjem prvih narodno- 
oslobodilačkih odbora na tek oslobođenom jugoslavenskom teritoriju 
(još od početka augusta 1941.),5* prošlo je kroz sve prethodne spomenute 
svoje razvojne etape, da s Drugim zasjedanjem AVNOJ-a dobije svoju kul- 
minacionu liniju i dođe do svoje prekretnice u državnopravnom smislu — 
do potpune revolucionarne smjene sistema vlasti. Sav dalji tok državno- 
pravnih događaja s time u vezi nije drugo, nego konačna razrada već svr- 
šene radikalne smjene sistema: s jedne strane — unutrašnjeg uređenja 
nove jugoslavenske države, a s druge — konačna likvidacija ostataka sla- 
rog, već ukinutog# sistema vlasti Kraljevine Jugoslavije. 

U sklopu svih tih događaja u okviru ove etape dakle zaista prekret- 
ničko mjesto, pripada Drugom zasjedanju AVNOJ-a, jer s njim je izražena 
spomenuta revolucionarna smjena sistema vlasti, s njime prestaje posto- 
jati Kraljevina Jugoslavija, a javlja se Demokratska Federativna Jugo- 
stavija. 


O >DATUMU« PRESTANKA STARE, 
A POSTANKA NOVE JUGOSLAVENSKE DRŽAVE 


Nema sumnje, da je vanredno teško konkretno odrediti vrijeme, kada 
u dinamičkom revolucionarnom smjenjivanju vlasti prestaje stara, a po- 
javljuje se nova država. Poteškoće takvog vremenskog određenja ove 
smjene za Jugoslaviju dale su do sada povoda za neke prigovore protiv 
gornje teze o prekretničkom karakteru Drugog zasjedanja AVNOJ-a. 


Prigovorilo se naime s jedne strane, kako se »ne može ... sa tekućih 
događaja u toku revolucije skinuti neki datumi i kazati, da se toga dana 
rodila republika ...«$ Ovaj prigovor sasvim je osnovan, kada je uprav- 
ljen protiv takvog »skidanja datuma« iz historije revolucionarne smjene 
vlasti u Jugoslaviji, gdje se takav »datum« nikako ne povezuje sa svime, 
što mu je prethodilo, te što je faktično predstavljalo niz uzročnih fak- 


% Prema podacima s Drugog kongresa KPH »kod nas u Hrvatskoj može se označiti 
mjesec august godine 1941. kao početak šireg stvaranja NOO-a. U Lici formiran je 
prvi NOO u Divoselu, kotar Gospić. U augustu i septembru 1941. formiraju se mjesni 
NOO-i i u ostalim kotarima, naročito u kotaru Korenica, Donji. Lapac i Udbina ...« 
(cit. izdanje, str. 162. i 163.). : 

#5 S ovim Drugim zasjedanjem AVNOJ-a. 

#6 Kako ističe prof. M. Šnuder! u svom prikazu državnopravnih rasprava objavljenih 
u Zborniku Pravnog fakulteta u Zagrebu (časopis »Arhiv za pravne i društvene nauke«, 


Beograd, 1949., br. 4. str. 676.). 

tora, koji su i doveli do konstatacije o konstitutivnosti toga »datuma«, 
konkreino ovdje — Drugog zasjedanja AVNOJ-a kao »rođendana« Demo- 
kratske Federativne Jugoslavije. Bilo bi antihistorijski, kada bi se po- 
stupalo na takav način, da se na bilo koji događaj iz historije ukazuje 
izolovano od svih prethodnih i okolnih njegovih faktora. Dakle je umje- 
sno, kada se takvo stanovište prema historijskom zbivanju osuđuje kao 
naučno neodrživo, jer takvo gledanje ne bi vodilo nikakvog obzira o hi- 
storijskim činjenicama, kojih se utjecaj odražava, više ili manje, u ovom 
ili onom kasnijem događaju. 

No posve je drukčije, kada se Drugo zasjedanje AVNOJ-a uzima u nera- 
skidivoj vezi s čitavim tadašnjim procesom revolucionarnog smjenjiva- 
nja sistema vlasti u Jugoslaviji. Drukčije je, kada se istražuje njegov dr- 
žavnopravni karakter u zavisnosti od čitavog tog procesa, te na nj gleda 
kao na naročitu kariku u tome jedinstvenom lancu državnopravnog zbi- 
vanja — od prvih narodnooslobodilačkih odbora do Drugog zasjedanja 
AVNOJ-a. Jer ovo Zasjedanje i nije drugo, nego naročito važna karika u 
tome lancu, ali karika s izrazitim prekretničkim državnopravnim zna- 
čajem. 

Pravilno je o tome kazao prof. 1. Krbek u svojoj studiji »Razvitak na- 
rodnih odbora kao osnovnih organa vlasti radnog naroda« —, kada je uz 
ostalo isiakao: »Stvaranje nove Jugoslavije nije išlo jednim aktom, već 
duljim procesom — u čemu su dali osnovicu baš sami narodni odbori. I 
samo II. zasjedanje AVNOJ-a, kraj sveg njegovog velikog državnopravnog 
zračaja, predstavlja doduše vrlo značajnu i važnu etapu u razvoju nove 
jugoslavenske države, ali ta država nije tek toga dana stvorena. Nasta- 
janje nove jugoslavenske države teče duljim procesom i — kako se radi o 
originalnom revolucionarnom stvaranju nove države, a ne o državi koja 
se stvara nečijom voljom izvana — čitavo je to nastajanje i rađanje fak- 
tična, odnosno politička pojava, koja se ne da šematski pravno kon- 
struirati ...<57 

Ova konstatacija prof. Krbeka potpuno je u skladu s historijskim či- 
njenicama, koje vidimo u čitavom tom procesu revolucionarnog smjenji- 
vanja sistema vlasti u Jugoslaviji pod uvjetima Narodnooslobodilačke 
borbe. S time su potpuno u skladu prednja izlaganja o postepenom revo- 
lucionarnom izgrađivanju nove vlasti u Jugoslaviji, pri čemu je Drugo 
zasjedanje AVNOJ-a samo jedna, državnopravno veoma značajna etapa u 
razvoju nove jugoslavenske države, a s tim i likvidiranja Kraljevine Ju- 
goslavije. Odatle treba s pravom zaključiti, da »ta država nije tek toga 
dana stvorena«, jer su joj prethodili mnogi drugi državnopravni rele- 
.antni događaji, među koje smo naprijed istakli naročito pojavu AVNOJ-a 
(s njegovim Prvim zasjedanjem, 26. novembra 1942.) kao pojavu t. zv. 
»faktične vlade« za novu Jugoslaviju. Prema tome posvema je točna ova 
konstatacija prof. Krbeka u pogledu postanka nove države, koja zaista 
nije istom s Drugim zasjedanjem AVNOJ-a nastala, već joj njeni korijeni 


57 Ova je radnja objavljena u zborniku »Nova Jugoslavija«. izdanje Instituta za 
historiju države i prava Pravnog fakulteta u Zagrebu, Zagreb, 1954, str. 44-45. 

sežu natrag sve do prvih narodnooslobodilačkih odbora. Jasno je dakle, 
da se na državnopravni značaj Drugog zasjedanja AVNOJ-a i ne smije 
drukčije gledati, nego kako je to prof. Krbek ovdje istakao, dakle u za- 
visnosti s čitavim tadašnjim procesom revolucionarne izmjene sistema, 
odnosno kao naročitu etapu u kidanju stare, a izgradnje nove vlasti u 
Jugoslaviji za prošlog svjetskog rata. 

Ako dakle na Drugo zasjedanje AVNOJ-a gledamo u toj njegovoj uzroč- 
noj povezanosti s prethodnim razvitkom nove vlasti u Jugoslaviji i ako 
podsjetimo na našu tezu o pojavi AVNOJ-a (s njegovim Prvim zasjeda- 
njem) kao »faktične vlade« u Jugoslaviji (dakle još od novembra 1942.), 
kakav državnopravni značaj ima Drugo zasjedanje AVNOJ-a? 

S obzirom na naprijed izloženo izlazi da Drugo zasjedanje AVNOJ-a ima 
u državnopravnom smislu konstitutivni karakter. Njegova konstitutivnost 
sastoji se u tome, da je u okviru tadašnjeg revolucionarnog smjenjivanja 
sistema vlasti u Jugoslaviji na tom Zasjedanju došlo do prestanka Kra- 
ljevine Jugoslavije, a postanka Demokratske Federativne Jugoslavije.# 

Što govori u prilog ovoj tezi o državnopravnoj konstitutivnosti Dru- 
gog zasjedanja AVNOJ-a? Što opravdava, da se ipak na Drugo zasjedanje 
AVNOJ-a može ukazati kao na »datum« prestanka stare, a postanka nove 
jugoslavenske države? 


Redovno se u dosadašnjim naučnim radovima o ovom problemu ukazi- 
valo uglavnom ili ponajviše samo na državnopravne akte, koje je doni- 
jelo Drugo zasjedanje AVNOJ-a 29. i 30. novembra 1943. Ovo ukazivanje 
na te državnopravne akte kao argumente u prilog ieze, da je tada stvo- 
rena Demokratska Federativna Jugoslavija (a po našem mišljenju je 
istovremeno i prestala postojati Kraljevina Jugoslavija) dalo je do sada 
povoda nekim prigovorima, koji su bili upućeni na čisto pravnu stranu 
toga stajališta. 

Prigovaralo se naime tezi o ovoj konstitutivnosti, da se time navodno 
upada u neki državnopravni formalizam. Tako na pr. prof. R. Lukić s 
pravom prigovara onima, koji _ kod analize državnopravnog karaktera 
Drugog zasjedanja AVNOJ-a vide pri svemu tome samo državnopravne 
akte, odnosno Odluke s toga Zasjedanja, a ne obaziru se na historijske 
činjenice.“ Takav je prigovor potpuno osnovan, kada on osuđuje pravni 
formalizam, odnosno kada se radi nesumnjivoga značaja pravne forme 
zaboravlja ili zanemaruje činjenično stanje, koje i te AVNOJ-eve Odluke 
pravno izražavaju. 

Potpuno je krivo stajalište, ako se revolucionarna izmjena sistema vla- 
sti u Jugoslaviji izvodi isključivo i samo iz državnopravnih akata done- 
senih na Drugom zasjedanju AVNOJ-a ili kasnije. Takva dedukcija isklju- 


% Pri čemu moramo ponovno podsjetiti na to, da taj »postanak« ne smatramo izne- 
nadnim i od prethodnog razvitka nekako izolovanim događajem, nego završnom 
linijom dotadanjeg revolucionarnog postepenog nastajanja, koje sada — na Drugom za- 
sjedanju dolazi do tog stepena, da se dovršava izgradnja novog sistema vlasti, a s time 
i konstituira nova jugoslavenska država. 

% Rad. Lukić, »O datumu nastanka nove Jugoslavije«, objavlj. u čas. »Arhiv za 
pravne i društvene nauke«, br. 4. za 1953., str. 312. 

čivo iz pravne norme nosi u sebi normativističko-pozitivističko obilježje 
i zaslužuje gornji prigovor, U tom pogledu sasvim umjesno kaže prof. 
Krbek kako je »čitavo to nastajanje i rađanje faktična, odnosno politič- 
ka pojava ...<79 

Nema države, koja bi nastala ma s kojim dekretom. Ni Kraljevina Ju- 
goslavija nije prestala s Odlukama Drugog zasjedanja AVNOJ-a, niti je tim 
aktima stvorena Demokratska Federativna Jugoslavija. Nisu dakle dr. 
žavnopravni akti izvor prestanka, odnosno postanka države ni u Jugo- 
slaviji, jer su i Odluke Drugog zasjedanja AVNOJ-a, kao i kasniji državno- 
pravni akti sve do uključujući Ustav FNRJ i t. d. bili samo pravni izraz 
stanja, u kojemu se u neko vrijeme nalazilo naše društvo, odnosno odraz 
niza osnovnih uzročnih faktora, koji su doveli do revolucionarne smjene 
vlasti u Jugoslaviji za Drugog svjetskog rata. 

Ali pri tome potrebno je ovdje ukazati i na zastranjivanje, kada se 
državnopravnim aktima Drugog zasjedanja AVNOJ-a i drugim kasnijim 
aktima o razvitku nove jugoslavenske države, odriče relevantni značaj za 
točnu ocjenu državnopravnog značaja Drugog zasjedanja AVNOJ-a i t. d. 
Pogrešno je, ako se samo iz državnopravnih akata izvodi postanak ili 
prestanak države, ali nije manje pogrešno, kada se kod ocjene državno- 
pravnog stanja Jugoslavije prelazi preko važnosti akata Drugog zasjeda- 
nja AVNOJ-a. Ako se pri prvom postupanju pada u idealističko zastranji- 
vanje, koje nije daleko od normativističko-pozitivističkog precjenjivanja 
norme, odnosno njena postavljanja ispred i iznad države, kod ovog dru- 
gog postupka, — t. |. kada se ukazuje samo na činjenice, a zanemaruje i 
pravne akte — onda se tu zalazi u pseudomaterijalističke nastranosti, jer 
se ne vodi obzira o nerazdvojnosti pravne i faktične strane razvitka 
države. ' 

Kod ocjene karaktera Drugog zasjedanja AVNOJ-a (radi točnog odgo- 
vora na gornje naše pitanje o njegovoj konstitutivnosti) potrebno je uzi- 
mati u razmatranje kako faktično, tako i pravno stanje. Jer pravo je 
uvijek odraz društvenog stanja, te i akti Drugog zasjedanja AVNOJ-a pred- 
stavljaju istina formu, ali je njihova sadržina — slika objektivnog stanja, 
koje je i dovelo do formuliranja tih državnopravnih akata. Zato ćemo 
odgovor na naše pitanje potražiti kako s obzirom na faktičnu, tako i na 
pravnu stranu, koju pokazuju ovi akti. 

S faktične strane u prilog gornje teze o državnopravnoj konstitutiv- 
nosti govori više činjenica, iz kojih izlazi, da je s tim Drugim zasjeda- 
njem konstituiran kako postanak Demokratske Federativne Jugoslavije, 
tako i istovremeni prestanak Kraljevine Jugoslavije. 

Postanak Demokratske Federativne Jugoslavije vidi se napose iz ovih 
činjenica: 1. da je nakon prethodnog postepenog nastajanja nove vlasti, 
nakon razvijene mreže narodnooslobodilačkih odbora kao njenih osnov- 
nih organa, osnovan 26. novembra 1942. (na svom Prvom zasjedanju u 
Bihaću) AVNOJ, koji se po svojim funkcijama razvio u »faktičnu vlađu« 
nove Jugoslavije, iako on to još nije bio nominalno, niti je vršio sve funk- 


% Cit. djelo, str. 45. 


cije vlade, a napose ne one iz djelokruga najvišeg organa državne vlasti; 

2. da se AVNOJ na svom Drugom zasjedanju (29. i 30. novembra 1943. 

u Jajcu) proglasio za najviše zakonodavno i izvršno narodno predstav- 

ničko tijelo, a Nacionalni komitet oslobođenja Jugoslavije za prvu vladu 

nove Jugoslavije:7! 3. da je na istom Zasjedanju tada donesenim AVNOJ 

-evim Odlukama utvrđeno federativno unutrašnje uredenje7? nove države 

i regulirano pitanje njena tadašnjeg oblika vladavine? i 4. da se AVNOJ 

istom prilikom proglasio i za »vrhovnog predstavnika suvereniteta na- 
roda i države Jugoslavije kao cjeline«.7* 

Ove činjenice upućuju na zaključak, da je na tom Zasjedanju konsti- 
tuiran najviši organ državne vlasti (AVNOJ kao vrhovno zakonodavno i 
izvršno predstavničko tijelo) i formirana nominalna prva, iako privre- 
mena vlada za Jugoslaviju? — Nacionalni komitet oslobođenja Jugosla- 
vije. AVNOJ s tim Zajedno prestaje biti samo »faktična vlada«, koja 
je vršila tek jedan dio poslova vladine kompetencije, jer se on tada pro- 
glašuje za najviši organ državne vlasti. Time je dotle postepeno izgra- 
đivani sistem narodnih odbora dobio konačno svoj vrhovni organ, koji 
je to i de facto i de jure. : 


Sistem vlasti nove Jugoslavije imao je do ovog Zasjedanja već izgra- 
đenu svoju osnovnu organizaciju s narodnooslobodilačkim odborima, kao 
it. zv. »faktičnu vladu«, koju su predstavljali za cijelu Jugoslaviju AV- 
NOJ, a u pojedinim jugoslavenskim zemljama dotle već osnovana vrhovna 
zemaljska predstavnička tijela (ZAVNOH, ZAVNOBIH i t. d.). No formira- 
njem ovih »faktičnih vlada« još nije bio dovršen u potpunosti sistem 
nove vlasti u Jugoslaviji. Za taj sistem još je trebao naime najviši organ 
državne vlasti, koji će vršili sve te funkcije i koji će to biti ne samo de 
facto, nego i de jure, koji će dakle, dobiti i državnopravno ozakonjenje 
radi legitimne reprezentacije zemlje pred inozemstvom. To je ostvareno 
Drugim zasjedanjem AVNOJ-a, jer AVNOJ tek sada postaje takav vrhovni 
organ nove vlasti za Jugoslaviju. Time je dakle dotadašnjoj postepenoj 
izgradnji novog sistema vlasti u Jugoslaviji dodan i posljednji član, koji 
je još nedostajao, da on zaista bude potpuno dograđena konstrukcija 
nove vlasti u Jugoslaviji, novi sistem vlasti u punom smislu te riječi. A 
to je Drugo zasjedanje AVNOJ-a faktično i ostvarilo. U tome je dakle i 
njegova državnopravna konstitutivnost, jer se sad istom stvara Demo- 
kratska Federativna Jugoslavija, koja se dotle samo postepeno tek iz- 
građivala. 


7! Odlukom od 29. novembra 1943. »o vrhovnom zakonodavnom i izvršnom narod- 
nom predstavničkom tijelu Jugoslavije i Nacionalnom komitetu oslobođenja Jugoslavije 
kao privremenim organima vrhovne narodne vlasti u Jugoslaviji za vrijeme narodno- 
oslobodilačkog rata« (»Prvo i Drugo zasedanje Antifašističkog veća narodnog oslobo- 
đenja Jugoslavije«, stenografske bilješke, cit. izdanje, str. 224.). 

?? Vidjeti cit. izdanje stenografskih bilježaka sa tog Zasjedanja str. 227.228. 

78 Isto, str. 225.—226. 

“A Isto, str. 224. 

75 [u samoj ovoj Odluci kaže se da AVNOJ postaje takav organ — »za vrijeme 
narodnooslobodilačkog rata«. 

Prestanak Kraljevine Jugoslavije izražavalo je Drugo zasjedanje 
AVNOJ-a napose ovim činjenicama: 1. time, što je AVNOJ-evim proglaše- 
njem za vrhovni zakonodavni i izvršni organ vlasti u Jugoslaviji dovršena 
dotadašnja revolucionarna izgradnja novog jugoslavenskog sistema vlasti 
te postankom Demokratske Federativne Jugoslavije istovremeno izražen 
i prestanak starog sistema vlasti; 2. što je AVNOJ-evim proglašenjem za 
najvišeg predstavnika »suvereniteta naroda i države Jugoslavije kao cje- 
line« istovremeno oduzeto legitimno pravo kralju, da bude predstavnik 
suvereniteta Jugoslavije, što je on dotle de jure i bio kao vrhovni organ 
državne vlasti tada već prestale Kraljevine Jugoslavije i 3. što je na tom 
Zasjedanju AVNOJ oduzeo emigrantskoj kraljevskoj vladi i svima kasni- 
jim takvim vladama pravo da legitimno predstavljaju interese Jugosla- 
vije pred savezničkim vladama proglasivši ujedno sve njihove buduće 
akie za pravno bezvrijedne.7* Time je na ovom Zasjedanju i kralju i nje- 
govoj vladi u emigraciji oduzeto svako pravo da vrše bilo kakve funkcije 
za Jugoslaviju, suverenitet koje od tada predstavlja legitimno jedino i 
samo AVNOJ s Nacionalnim komitetom oslobođenja Jugoslavije. lako da- 
kle AVNOJ na Drugom zasjedanju nije izričito proglasio, da Kraljevina 
Jugoslavija prestaje postojati, on je to učinio na ovaj način, lišivši do- 
tadašnjeg legitimiteta jedine organe vlasti, koji su još preostali od si- 
stema Kraljevine Jugoslavije, naime kralja i njegovu vladu u inozemstvu, 
dok u zemlji već tada nije bilo nikakvih ostataka te stare vlasti. Konsti- 
tutivnost Drugog zasjedanja AVNOJ-a sastojala se dakle i u tom izričito 
neobjavljenom, ali zato posredno izraženom ukidanju sistema Kraljevine 
Jugoslavije. 


S obzirom na pravnu stranu konstitutivnost Drugog zasjedanja AVNOJ-a 
izražena je juridičkom formulacijom ovih zaključaka, u tada donesenim 
njegovim Odlukama i Deklaraciji. Ta državnopravna konstitutivnost toga 
Zasjedanja pravno je izražena u trima osnovnim tadašnjim AVNOJ-evim 
Odlukama: 1. Odlukom o proglašenju AVNOJ-a za najviši zakonodavni 
i izvršni organ vlasti u Jugoslaviji konstituiran je osnutak Demokratske 
Federativne Jugoslavije, a time i prestanak Kraljevine Jugoslavije, 2. 
Odlukom o federativnom uređenju Jugoslavije konstituirano je njezino 
uređenje kao savezne države i 3. Odlukom o zabrani povratka u zemlju 
kralju Petru Il. i o oduzimanju legitimnosti emigrantskoj kraljevskoj 
vladi AVNOJ je na tom Zasjedanju regulirao i pitanje oblika vladavine 
u Jugoslaviji. S tim svojim osnovnim aktima"! AVNOJ je na tom Zasje- 
danju pravno izrazio svoje odluke o prestanku stare i postanku nove 
jugoslavenske države. Ovim Odlukama dan je dakle državnopravni izraz 


78 Kako kaže t. 4. AVNOJ-eve tadanje Odluke »o oduzimanju prava zakonite vlade 
Jugoslavije takozvanoj jugoslovenskoj vladi u inostranstvu i o zabrani povratka u ze- 
mlju kralju Petru II. Karađorđeviću«: »Međunarodni ugovori i obaveze, koje bi ubu- 
duće u inostranstvu sklopila u ime Jugoslavije ili njenih naroda izbjeglička takozvana 
jugoslovenska vlada, neće se priznati«. 

77 Tekst ovih akata objavljen je u spomenutoj zbirci stenografskih bilježaka s tog 
Zasjedanja, str. 219.—228, zatim kod L. Gerškovića, »Dokumenti o razvoju narodne vla- 
sti«, IL. izdanje, Beograd, 1948., str. 245.—263. 


269 


tadašnjeg stanja u zemlji i one (prema tome u vezi s rečenim) izražavaju 
državnopravnu konstitutivnost toga Zasjedanja, 


Dakle, i s faktične i s pravne strane iz svega, što je naprijed o tome 
rečeno izlazi, da je Drugo zasjedanje imalo u državnopravnom smislu 
konstitutivan karakter i to: 1. jer je s tadašnjim proglašenjem AVNOJ-a 
za vrhovno zakonodavno i izvršno narodno predstavničko. tijelo, odno- 
sno za najviši organ vlasti Jugoslavije dovršena dotadašnja postepena 
izgradnja novog sistema vlasti, a samim time se javlja nova država, De- 
mokratska Federativna Jugoslavija i 2. što je istovremeno s konstituira- 
njem nove države prestao de facto i de jure postojati stari sistem vlasti 
time, što su nakon izgradnje nove vlasti u samoj zemlji (na ruševinama 
stare vlasti) Drugim zasjedanjem ujedno prestali biti organi vlasti za Ju- 
goslaviju i kralj i njegova vlada u emigraciji, kojoj je usto ujedno i 
izričito oduzeto svako legitimno pravo na vršenje takvih funkcija. 


Ova konstitutivnost razjašnjava i spomenuti prekretnički karakter tog 
Zasjedanja, ali uvijek gledajući na nj kao na sastavni dio čitavog tada- 
šnjeg revolucionarnog preobražaja jugoslavenske Narodnooslobodilačke 
borbe. Ako se dakle na taj prekreinički državnopravni značaj Drugog 
zasjedanja AVNOJ-a gleda u nerazdvojnoj vezi s prethodnim razvitkom 
nove vlasti u Jugoslaviji, onda je neosnovan svaki prigovor o »skidanju 
datuma« iz historije nove vlasti u Jugoslaviji za Drugog svjetskog rata. 
Gleda li se dakle tako na ovu konstitutivnost kao na prekretnicu u tome 
procesu, onda ima osnovanog razloga ukazivati na »datum« Drugog za- 
sjedanja AVNOj-a kao na dan, kada je dotadašnje revolucionarno smje- 
njivanje sistema vlasti u Jugoslaviji došlo do svog najvišeg izražaja, na- 
ime do prestanka postojanja Kraljevine Jugoslavije i postanka Demo- 
kratske Federativne Jugoslavije.79 


78 Pridajući AVNOJ.u do njegovog Drugog zasjedanja karakter t. zv. »faktične 
vlade« za Jugoslaviju i konstatujući da je ovo tijelo istom s Drugim svojim zasjeda- 
njem postalo vrhovni organ nove državne vlasti (a samim time se istom tada konsti- 
tuira i Demokratska federativna Jugoslavija), nismo time došli u suprotnost sa činje. 
nicama, niti odvajamo »faktično« od pravnog stanja. Činjenice potvrđuju — kako smo 
već istakli — osnovanost teze o državnopravnoj konstitutivnosti Drugog zasjedanja 
AVNOJ-a, ali i postavku o svojstvu AVNOJ-a dotle kao »faktične vlade«. Do Drugog 
zesjedanja AVNOJ samo de facto vrši spomenute (ne sve!) funkcije vlade, dijelom i 
vrhovnog organa državne vlasti. Revolucija daje tom faktičnom stanju svoje ozako- 
njenje, ali ona do Drugog zasjedanja AVNOJ-a još nije sasvim pobjedila i likvidirala 
dotadanje državnopravno stanje Kraljevine Jugoslavije. Istom s Drugim zasjedanjem 
dobiva taj razvitak svoju izričitu državnopravnu sankciju. Faktično stanje AVNOJ-a 
do njegovog Drugog zasjedanja nije lišeno i svog pravnog karaktera, utoliko što mu 
to retrogradno daje pravna sankcija s Drugog zasjedanja, Jedan od naših pravnika 
kazao je s tim u vezi kako »svaka revolucija stvara pravo«. To je samo djelimično 
točno ako se pri tome misli na svaku revoluciju, koja pobjedi. Ako revolucija nije 
pobjedila, ona ne stvara pravo, nego se njeno djelovanje pretvara — prema pobjednič- 
kom sistemu — u politički delikt. Jugoslavenska je revolucija pobijedila, ali je ta po- 
bjeda državnopravno došla do svog nedvojbenog izražaja tek sa Drugim zasjedanjem 
AVNOJ-a. Dotle je ona tek pobjeđivala, ali još ne i pobijedila. Ta činjenica pobjede 
jugoslavenske Revolucije s Drugim zasjedanjem AVNOJ-a vidi se i iz okolnosti, da se 
tada konstituiraju vrhovni organi nove državne vlasti, donose prvi temeljni državno- 
pravni propisi, a samim time se konačno ruši i dotadanji sistem vlasti Kraljevine 

Ali to ipak ne znači, da je Drugim zasjedanjem u potpunosti već do- 
vršena čitava izgradnja osnovne konstrukcije novog sistema. Drugim za- 
sjedanjem AVNOJ-a dovršen je samo glavni okvir tog novog sistema, ali 
unutar njega izvršene su još tokom prošloga rata temeljne razrade kako 
njena unutrašnjeg uređenja, tako i u pogledu njena oblika vladavine sa 
likvidacijom nekih ostataka starog sistema, koji su stjecajem svjetsko- 
političkih prilika preostali bili faktično, ali ilegitimno. O tome govorimo 
u idućem izlaganju. 


IZGRADNJA FEDERACIJE [| IZMJENA VLASTI 
U JUGOSLAVIJI ZA NOB-e 


Pitanje izgradnje jugoslavenske federacije za vrijeme prošlog svjet- 
skog rata ne bi sasvim strogo ni pripadalo u okvir ovih izlaganja o pro- 
blematici prestanka stare i postanka nove jugoslavenske države u spo- 
menutome razdoblju. Na tu srčiku ove problematike uglavnom smo uka- 
zali već u prethodnom izlaganju. Ali jer se i kod izgradnje jugoslavenske 
federacije pod uvjetima revolucionarnog stvaranja Demokratske Federa- 
tivne Jugoslavije radi ipak o dovršenju toga sistema vlasti, o daljoj raz- 
radi osnovnih elemenata novog državnopravnog stanja, to je već i stoga 
— kao i radi cjelovitosti ovoga prikaza — potrebno, da se u osnovnim po- 
tezima osvrnemo ovdje i na ovaj proces izgradnje federalizma u Demo- 
kratskoj Federativnoj Jugoslaviji. 

Ovo je potrebno utoliko više, što se kod toga procesa (razvitka jugo- 
slavenske federacije za prošloga rata) pojavljuju i neke osobitosti, koje 
iom procesu daju posebno obilježje, ali i postavljaju pitanje o tome, 
kađa je stvorena jugoslavenska federacija; samim time ovdje se ističe i 
problem. o likvidaciji sistema centralizma Kraljevine Jugoslavije, te do- 
vršenja sistema vlasti Demokratske Federativne Jugoslavije. 

U našim ranijim radovima o problemu razvitka federacije u Jugosla- 
viji?? mi smo već ukazali na suštinu toga procesa i na njegove glavne ka- 
rakteristike. Ovdje ćemo se zbog naprijed istaknutih razloga osvrnuti 
samo u najbitnijim linijama na tu problematiku, i to koliko je ona u 
vezi s našim osnovnim pitanjem, ukazavši pri tome i na neke nove mo- 
mente, koji pobliže osvjetljavaju ovo područje. 

Složenost problema o postanku jugoslavenske federacije pokazuje već 
i sama AVNOJ-eva Odluka »o izgradnji Jugoslavije na federativnom prin- 
cipu«. Na njenu uvodnom mjestu, naime, kaže se o tomu 


Jugoslavije. Sankcija čitavog tog procesa revolucionarnog smjenjivanja vlasti u Jugo- 
slaviji uslijedila je prvi put s Drugim zasjedanjem AVNOJ-a, ali s retrogradnom va- 
žnošću, pravni karakter dobivaju i svi prethodni akti, koji dakle pravno važe ex tunc. 
Prema tome isto ovo važi i za AVNOJ do njegovog Drugog zasjedanja. Ako se u tome 
gleda neko razdvajanje faktičnog od pravnog, onda sje to neosnovano, jer je i u tom 
faktičnom stanju imanentno i pravno, ali ono se afirmira tek s punom pobjedom ove 
revolucije, što je izraženo na Drugom zasjedanju AVNOJ-a. 

7% Napose u našoj knjizi »Razvitak jugoslavenskog federalizma«, Zagreb 1952. i dr. 

. Jugoslavija izgrađuje se i izgradit će se na federativnom 
ja 2.480 


Ovakva stilizacija te Odluke daje izvjesnog povoda za postavljanje pi- 
tanja, kada je federacija stvorena u Jugoslaviji. Ako se na Drugom za- 
sjedanju AVNOJ-a kaže, kako se ona tek — »izgrađuje i izgradit će se ...«, 
ne znači li ta formulacija možda i to, da ona tada još nije ni bila uve- 
dena u novoj jugoslavenskoj državi?!%! Svakako je ovdje potrebno obja-| 
šnjenje. 

No pored toga složenost toga problema izlazi i iz naročite strane iz- 
gradnje federacije u Demokratskoj Federativnoj Jugoslaviji. Činjenica 
je naime, da se u procesu stvaranja nove jugoslavenske države za vrije- 
me prošlog rata konstituirala najprije savezna država (Drugim zasjeda- 
njem AVNOJ-a), a onda istom poslije toga — tokom 1944. godine — formi- 
raju se i federalne države-članice ove federacije. I s te strane nameće 
se potreba objašnjenja, jer nije li možda demokratska federativna država 
nastala najprije kao neka unitarna država, da istom kasnije dođe do 
federalizacije? 

Na ta pitanja dana su do sada uglavnom tri odgovora, koja se mogu 
sažeti u slijedećem: 

Prvi se sastoji u tvrdnji, da je nova jugoslavenska država u spomenu- 
lom procesu svoga revolucionarnog nastajanja stvorena kao naročita dr- 
žava široke decentralizacije i đa ona nije složena država. 


Drugi je odgovor na gornje pitanje u postavci, da je jugoslavenska fe- , 
deracija nastala tek onda, kada su konstituirane sve njezine države — 
članice. 


Treći je odgovor na to, da je federacija u Jugoslaviji nastala istovre- 
meno s novom državom, Demokratskom Federativnom Jugoslavijom, te 
da ona prema tome i s obzirom na državno uređenje izražava revolucio- 
narnu smjenu sistema vlasti u Jugoslaviji. 


U idućem izlaganju osvrnut ćemo se ukratko na sva ta tri stajališta, da 
bi njihovom analizom došli do odgovora na pitanje kada je u Jugoslaviji 
nastala federacija i koliko je i taj proces u vezi s revolucionarnom smje- 
nom sistema jugoslavenske vlasti. 


9 »Prvo i Drugo zasedanje Antifaštističkog veća narodnog oslobođenja Jugoslavije«, 
cit. izdanje stenografskih bilježaka, str. 227. 


#1 Odatle bi se moglo naime izvoditi zaključak, kao da s Drugim zasjedanjem 
AVNOJ-a još i nije ostvarena federacija, nego da će se ona istom kasnije izgrađivati. 


% Podaci o tome navedeni su u primjetbi br. 61. ove radnje. 
#2 Kako to na pr. ističe Rad. Lukić u svojoj spomenutoj raspravi str. 308. 


% To stanovište izraženo je kod nas i u literaturi (v. »Arhiv za pravne i društvene 
nauke«, br. 4. za 1953.), Rad. Lukić, »O nekim pitanjima iz oblasti teorije države i 
prava« objavlj. u čas. »Anali« Pravnog fakulteta u Beogradu, br. 1. za 1955., str. 60. 
i slij., te dr. 

%5 O tome na pr. naša rasprava »Problem o višedržavnosti jugoslavenske federacije«, 
objavlj. u »Zborniku Pravnog fakulteta u Zagrebu«, za 1955., str. 119. i slij. 

Prvo stajalište o problemu revolucionarne smjene sistema s obzirom 
na uređenje nove jugoslavenske države daje u krajnjoj liniji odričan od- 
govor na pitanje o postanku jugoslavenske federacije. Pri tome se naime 
polazi od naročitog tumačenje samog pojma suštine federacije i s te po- 
lazne linije dolazi do zaključka, kako se ovdje zapravo i ne radi o fede- 
raciji u smislu sistema višedržavnosti. 

Neki autoriš“ć naime misle, da federacija, uzimajući nju općenito, i 
nije nikakva složena država, nego naročita unitarna država sui generis." 
Gledajući dakle na federaciju kao specifičnu široku decentralizaciju do- 
lazi se u krajnjoj liniji i do negiranja, da je nova jugoslavenska država 
uopće federacija. 

U vezi s takvim gledanjem na suštinu federacije odriče se karakter 
složene države novoj jugoslavenskoj državi i s obzirom na pitanje o su- 
verenitetu u feđeraciji. Ako ova država nije općenito uzevši federacija 
(jer je prema lome stajalištu — svaka federacija ipak »samo specifična 
unitarna država široke decentralizacije), onda odatle izlazi i to, da se ni 
kod ove jugoslavenske federacije ne može govoriti o njoj kao o sistemu 
višedržavnosti, odnosno da ni ona nije predstavljala sistem dvaju suve- 
reniteta, t. j. savezne i federalnih država-članica.?? 


Konkretno bi se ta problematika svodila na jedno: da li je u procesu 
revolucionarne izgradnje nove jugoslavenske države za vrijeme prošlog 
rata dolazila do izražaja spomenuta višedržavnost Demokratske Federu- 
tivne Jugoslavije ili ne. Može li se konstatovati, da bi Demokratska Fe- 
derativna Jugoslavija bila unitarna država, makar i sui generis? U čemu 
bi se onda tu sastojala revolucionarna promjena u sistemu vlasti nove 
prema staroj jugoslavenskoj državi? 

U dinamičkom procesu revolucionarnog smjenjivanja sistema vlasti u 
Jugoslaviji nije lako utvrditi posve određeno elemente dvojnog suvere- 
niteta i sasvim izražite državnošti savezne i federalnih država. No činje- 
nice omogućuju ipak neposredniji uvid u suštinu toga procesa, te osvje- 
tljavaju odnose između dijelova i Jugoslavije kao cjeline. Kakvu sliku 


86 Vidjeti o tome na pr. kod H. Kelsena, »Teorija države i prava«, prevod R. Lukića, 
Beograd, 1951., str. 299. i slij., te dr. 

87. | kod nas na pr. Rad. Lukić u svom udžbeniku »Teorija države i prava«, knj. I, 
zastupa mišljenje da je federacija zapravo samo unitarna država naročite vrste, odno- 
sno da je ona decentralizacija, koja se od »obične decentralizacije razlikuje samo po 
visokom stupnju decentralizacije« (cit. djelo, Beograd, 1954.). 

#5 Naši autori, koji su sličnog mišljenja, iz tog svog principijelnog stanovišta (o fe- 
deraciji kao specifičnoj unitarnoj državi, »širokoj decentralizaciji«) ipak ne izvode za- 
ključak o negiranju federacije Demokratskoj federativnoj Jugoslaviji, ali se on nameće 
logičkom nuždom iz takvih postavki o suštini federacije. 

% Tako na pr. R. Lukić u raspravi »O nekim pitanjima iz oblasti države i prava«, 
cit. izd. str. 299. i dr. 

9% Kako to pokazuje na pr. Odluka ZAVNOH.a od 8. maja 1944. »0 odobrenju rada 
predstavnika Hrvatske na II. zasjedanju AVNOJ-a 29. i 30. studenog u Jajeu«, gdje se 
uz ostalo kaže: »... Zbog tog na svom III, zasjedanju, pošto se na osnovu prava samo- 
određenja konstituiralo kao vrhovno zakonodavno i izvršno predstavničko tijelo, kao 
predstavnik narodnog i državnog suvereniteta i kao najviši organ državne narodne 
vlasti federalne države Hrvatske u sastavu federativne države Jugoslavije ....« 

o tome daje izgradnja jugoslavenske federacije u toku prošlog svjetskog 
rata? 

Faktično može se sa sigurnošću kazati, da u procesu revolucionarnog 
razvoja nova jugoslavenska država nije bila unitarna. Jedan od osnovnih 
principa tadašnje Narodnooslobodilačke borbe i njena revolucionarnog 
prerastanja bio je u isticanju neprikosnovenosti samoodređenja naroda 
Jugoslavije. Revolucionarni preobražaj te oslobodilačke borbe bio je 
upravo prožet zahtjevima i nastojanjem, da se u potpunosti likvidira 
stari centralizam Kraljevine Jugoslavije i da se u skladu s historijski raz- 
vijenom internojugoslavenskom višenacionalnošću nova država uredi po 
načelu federalizma. Niz političkih deklaracija Narodnooslobodilačkog 
pokreta i prvih državnopravnih akata iz toga perioda govore o prijekoj 
potrebi uređenja Jugoslavije kao feđeralivne države.?! Može li se dakle 
pretpostaviti, da je u revolucionarnom izgrađivanju nove države druk- 
čije postupano? Činjenice pokazuju, da su vrhovna predstavnička tijela 
u pojedinim jugoslavenskim zemljama (ZAVNOH, ZAVNOBIH i t. d.) upravo 
za vrijeme svoje revolucionarne izgradnje u tokut prošloga svjetskog rata 
samostalno fungirali i da njihovo djelovanje ničim nije sputavao AVNOJ. 
Oni su de facto bili autonomni u pravom smislu riječi, jer su svoje po- 
slove oni sami rješavali, svakako u skladu s općim principima Narodno- 
oslobodilačke borbe i u okviru zajedničkih interesa u čitavoj Jugosla- 
viji.?? Faktično se dakle ne može kazati, da je Demokratska Federativna 
Jugoslavija niti nastala, a niti bila unitarna država. 


Pravno stanje u Jugoslaviji za to vrijeme odgovaralo je spomenutom 
činjeničnom stanju. Na Drugom zasjedanju AVNOJ se proglasio za vrhov- 
nog organa vlasti »Jugoslavije ... kao cjeline. ...« Već to pokazuje, da se 
pri tome mislilo i na izvjesne dijelove te »cjeline«. Inače se ne bi tako 
naglašavala ni ona. Nije bez značenja ni činjenica, da AVNOJ istom pri- 
likom govori o izgrađivanju federalnih dijelova »Jugoslavije ... kao cje- 
line« i izričito spominje prethodni razvitak jugoslavenskih zemalja kao 
takvih samostalnih državnopravnih oblasti u okviru »Jugoslavije ... kao 
cjeline«. 


Ali k tome treba dodati i državnopravnu sankciju izgradnje federacije 
u smislu AVNOJ-eva ozakonjenja federalizma, naime kako se to legalizo- 
valo prilikom konstituiranja vrhovnih organa vlasti u pojedinim jugosla- 
venskim zemljama. Ovdje na pr. treba ukazati na ono, što je o federaciji 
normirano na Trećem zasjedanju ZAVNOH-a (8. maja 1944. u Topuskom), 
gdje se reklo: 


% Kao što to na pr. pokazuje Proglas AVNOJ-a (od 27. novembra 1942.) s njegovog 
Prvog zasjedanja, Komunike Izvršnog odbora Oslobodilačke fronte Slovenije od decem- 
bra 1942., Izjava Vrhovnog štaba NOV i POJ sa AVNOJ-em od 8. februara 1943, Re- 
zolucija ZAVNOH-a od 13. juna 1943. (t. zv. »Plitvička rezolucija«) i t. d. 


%2 Kako to pokazuje na pr. izvještaj o radu ZAVNOH-a na njegovom Trećem za- 
sjedanju u Topuskom od 8. maja 1944. i dr. 

»... Na osnovu suverene volje i prava samoodređenja naroda Hr- 
vatske, a u skladu s odlukama donesenim na II. zasjedanju Antifa- 
šističkog vijeća narodnog oslobođenja Jugoslavije u Jajcu, 29.—30. 
studenog 1943., Zemaljsko antifašističko vijeće narodnog oslobođe- 
nja Hrvatske kao jedini pravi državni Sabor Hrvatske, vrhovni je 
organ državne vlasti, vrhovno zakonodavno i izvršno narodno 
predstavničko tijelo Hrvatske i predstavnik suvereniteta naroda i 
države Hrvatske kao ravnopravne jedinice Demokratske Federativ- 
ne Jugoslavije ...«93 


U svima takvim, uglavnom slično formuliranim, državnopravno konsti- 
tutivnim aktima Hrvatske, Srbije, Slovenije, Bosne i Hercegovine, Crne 
Gore i Makedonije, u skladu s gornjom faktičnom njihovom autonomno- 
šću ovdje je pravno utvrđeno slijedeće: 1. da su njihova područja u tom 
procesu revolucionarne izmjene sistema vlasti u Jugoslaviji, odnosno iz- 
gradnje uređenja nove jugoslavenske države, zaista predstavljala držav- 
nopravnu oblast sa svima osnovnim elementima njihove (»federaine«) 
državnosti, 2. da su na taj način organizovane jugoslavenske zemlje sači- 
njavale dijelove zajedničke Demokratske Federativne Jugoslavije, 3. da 
su se dakle u tadašnjem unutrašnjem uređenju Demokratske Federativne 
Jugoslavije stjecale dvije državnosti, naime ona savezne države — Demo- 
kratske Federativne Jugoslavije — i one njenih »federalnih« država-čla- 
nica (Hrvatske, Srbije, Bosne i Hercegovine, Slovenije, Crne Gore i Ma- 
kedonije) i 4. da je prema tome Demokratska Federativna Jugoslavija 
bila i de facto i de jure ono, što je ona već u svome nazivu izražavala, 
naime složena država, odnosno sistem dvojne višedržavnosti. Odatle izla- 
zi, da je protivno historijskim činjenicama i dakle neosnovano prvo sta- 
jalište, po kojemu se negira Demokratskoj Federativnoj Jugoslaviji svoj- 
stvo složene države. Time se ujedno poriče i činjenica, da je upravo zbog 
rješenja nacionalnog pitanja u Jugoslaviji Narodna revolucija i dovela do 
federacije. 


Drugo stajalište o problemu izgradnje jugoslavenske federacije za Dru- 
gog svjetskog rata polazi od principijelnog stajališta, da je svaka federa- 
cija ujedno i sistem višedržavnosti,*“ ali upravo s te principijelne točke 
tu se naglašava, kako je federacija u Jugoslaviji stvorena istom s konsti- 
tuiranjem svih šest njenih država članica. 

Na prvi se mah ovo stajalište zaista čini, kao da je sasvim u skladu 
s historijskim činjenicama. Jer u Jugoslaviji se u toku prošloga rata nai- 
prije konstituirala savezna država, a onda poslije toga formirane su i 
državnosti njenih članica. U prošlosti međutim federacije su redovno na- 
stajale tako, da su se udružile u zajedničku državu dvije ili više država, 


9 »Treće zasjedanje Zemaljskog antifašističkog vijeća narodnog oslobođenja Hrvat- 
ske« (8.-9. svibnja 1944.), stenografski zapisnici, izdanje Sabora Narodne republike 
Hrvatske, Zagreb, 1950, str. 90. 

% To znači ujedno i sistem dvojne državnosti, odnosno da svaka federacija ima ne 
samo državnost savezne, nego i one njenih država članica (»savezna« i »republička« 
ili »federalna« državnosti). 

koje su već postojale, koje su ugovorom prenijele na saveznu državu 
jedan dio svojih funkcija i prava. Najprije su dakle postojale države, 
koje se imaju ujediniti, a onda je tek njihovim udruženjem nastala sa- 
vezna država.95 

No ako takav redoslijed činjenica kod stvaranja drugih federacija go- 
vori u prilog gornjega stajališta, to još ne znači, da se odatle može doći 
do zaključka o negaciji svojstva federacije Demokratske Federativne Ju- 
goslavije. Kada bismo usvojili gornje stajalište onda bi to značilo, da je 
sve do potkraj 1944. (t. j. do konstituiranja Srbije kao države članice 
Demokratske Federativne Jugoslavije) nova jugoslavenska država bila 
unitarna i da se tek kasnije pretvorila u federativnu. Što pobija ovakvu 
pretpostavku? 

I ovdje treba posegnuti za historijskim faktima, da istom poslije njih 
razmotrimo i juridičku stranu toga problema. Faktično naime tu pretpo- 
stavku o navodnom prvotnom unitarnom karakteru Demokratske Fede- 
rativne Jugoslavije i o njenu kasnijem prijelazu u federaciju pobija već 
ono, što je naprijed rečeno o postojanju »faktičnih vlada« u jugoslaven- 
skim zemljama još prije Drugog zasjedanja AVNOJ-a. S tim u vezi treba 
ukazati i na činjenicu, đa su na Drugom zasjedanju AVNOJ-a sudjelovali 
predstavnici iz svih jugoslavenskih zemalja i da su oni kao njihovi dele- 
gati na tom Zasjedanju svoiim izjavama o potrebi izgradnje federacije 
pridonijeli, da je donesena spomenuta odluka o federativnom uređenju 
nove jugoslavenske države.?" Faktični razvitak zasebnih organizacija nove 
vlasti u Hrvatskoj, Sloveniji? 1 t. d. u okviru Jugoslavije u vezi s izja- 
vama njihovih delegata na Drugom zasjedanju AVNOJ-a pokazuje, da je 
faktično do ostvarenja jugoslavenske federacije došlo iz težnje naroda 
jugoslavenskih zemalja da takvim uređenjem riješe nacionalno pitanje 


%5 Kako to pokazuje na pr. postanak šŠvajcarske federacije savezom triju kantona 
(Uri, Schwyz i Unterwalden, u XIII. vj.), zatim pridruženjem daljnjih pet kantona u 
XIV. vj. i dr., zatim formiranje Njemačke federacije prema Wajmarskom Ustavu od 
1919., i dr. 

%6 O samostalnom djelovanju vrhovnih predstavništava u Jugoslaviji (na oslobođe- 
nom njenom dijelu) za vrijeme ovog izgrađivanja nove jugoslavenske države pruža sliku 
i referat, kojeg je na Trećem zasjedanju AVNOJ-a u Beogradu 7. avgusta 1945. dao 
izvjestilac M. Pijade, kada je uz ostalo rekao: »Ovaj izvještaj ne bi bio potpun, ako 
ge ne bi osvrnuo i na jedan veliki nedostaitsk u radu Predsedništva, a to je gotovo 
potpuno odsustvo veze između Predsedništva AVNOJ-a i predsedništva federalnih na- 
rodnih pretstavništava. Takve tesne veze neizostavne su, ali njih nije bilo ...« (»Treće 
Zasedonje Antifašističkog veća narodnog oslobođenja Jugoslavije i zasedanje Privre- 
mese narodne skupštine«, izd. Privremene narodne skupštine, Beograd, 1945., str. 32.). 

9%. O tome pruža podatke »Prvo i Drugo zasedanje Antifašističkog veća narodnog 
oslobođenja Jugoslavije«, cit. izdanje, str. 141. i slij. 

9% Podatke o razvitku tog vrhovnog predstavništva za Hrvatsku sadrži spomenuti 
zbornik referata »Drugi kongres KPH«, cit. izdanje, naša radnja »Razvitak ZAVNOT-a« 
(objavljena u čas. »Historijski zbornik«, za 1949.), zatim zbornik radova o razvitku 
nove jugoslavenske države »Nova Jugoslavija«, Instituta za historiju države i prava 
Pravnog fakulteta u Zagrebu, te dr. O razvitku vlasti za Sloveniju pruža obilne po- 
datke djelo prof. Maksa Šnuderla pod naslovom »Zgodovina ljudske oblasti«, Ljubljana, 
1950., zatim njegova zbirka »Dokumenti o razvoju ljudske oblasti v Sloveniji«, Lju- 
bljana, 1949., te dr. 

Jugoslavije na demokratski način, polazeći od konstatacije o internojugo- 
slavenskoj višenacionalnosti do zahtjeva i ostvarenja jugoslavenske više- 
državnosti, a to znači — federativne jugoslavenske države. U pravnom po- 
gledu spomenutu pretpostavku o tome, kao da je Demokratska Federa- 
tivna Jugoslavija najprije (od Drugog zasjedanja AVNOJ-a) bila unitarna, 
a postala federacijom tek od konstituiranja državnosti svojih članica 
(dakle do potkraj 1944.), pobijaju svi državnopravni akti, koji su regu- 
lirali federativno uređenje nove Jugoslavije počevši od Drugog zasjeda. 
nja AVNOJ-a do zasjedanja ASNOS-a, gdje je (11. novembra 1944.) konsti- 
tuirana Srbija kao država-članica te federacije. Čitav niz deklaracija i 
drugih obrazloženja u referatima s tih Zasjedanja objašnjavaju, što za- 
pravo znači formulacija odnosnih državnopravnih konstitutivnih akata 
o federaciji u okviru Jugoslavije. Odatle se vidi i s pravne strane, da je 
Demokratska Federativna Jugoslavija bila već svojom pojavom složena 
država i da je pretpostavka o kakvom naknadnom njezinu federalizira- 
nju kao tobožnje unitarne države lišena svoga i faktičnog i pravnog 
osnova. Stoga treba i ovo drugo stajalište o gornjem problemu (otkada 
je u Jugoslaviji federacija) odbaciti kao neosnovano. % 


Treće stajalište o tome problemu polazi od historijskih činjenica, koje 
ukazuju na državnopravni prekretnički karakter Drugog zasjedanja 
AVNOJ-a. Ovdje se ističe ne samo činjenica, da je federacija oblik uređe- 
nja države, koji je s njom u Jugoslaviji istovremeno.nastao kao forma uz 
svoju sadržinu, nego se pri tome podvlači uz spomenute državnopravne 
akte i okolnost, da je Drugo zasjedanje AVNOJ-a izražavalo i u tom po- 
gledu prekreiničku točku s obzirom na prethodni proces federalizacije 
Jugoslavije u revolucionarnom izgrađivanju nove vlasti. 


Faktično se u procesu revolucionarnog nastajanja nove vlasti u Jugo- 
slaviji još prije Drugog zasjedanja AVNOJ-a ne samo isticala tendencija 
federalizacije, nego se ona povremeno i mjestimice ostvarivala. U peri- 
odu do Drugog zasjedanja AVNOJ-a nije se samo isticala potreba federa- 
tivne izgradnje Jugoslavije radi demokratskog rješenja nacionalnog pita- 
nja — kako smo to već naprijed istakli — nego se u više mahova pristupilo 
i ostvarivanju te ideje. Kao izraz ovakva nastojanja za federalizacijom 
Jugoslavije ističe se ne bez osnova na pr. t. zv. Vojno savjetovanje u 
Stolicama održano 26. septembra 1941. Tom prilikom je pored ostaloga 
zaključeno, da se organizuju i Glavni štabovi za pojedine jugoslavenske 
zemlje (Glavni štab za Hrvatsku, pored ovog za Srbiju, za Sloveniju 
it. d.). To pokazuje, da se i u tadanjim uvjetima početne izgradnje oslo- 
bodilačke vojske Jugoslavije mislilo na to, da svaka jugoslavenska ze- 
mlja dobije i svoje vojno rukovodstvo, koje će zajedno s Vrhovnim šta- 
bom voditi ratne operacije na svome području. Dalji izraz postepene 
federalizacije Jugoslavije predstavljaju spomenuta već vrhovna zemalj- 
ska predstavništva (ZAVNOH, ZAVNOBIH i t. d.), koja su zajedno s AVNOJ-em 
preuzeli na sebe i vršenje funkcija političke vlasti, svako za svoje po- 
dručje, i na taj način razvijali klice kasnije državne vlasti šest jugosla- 
venskih federalnih država-članica. 

Sve te činjenice pored drugih okolnosti pokazuju, kako su se u Jugo- 
slaviji u toku prošlog rata u revolucionarnom smjenjivanju sistema vla- 
sti postepeno izgrađivali osnovi kasnije federacije uporedo s nastaja- 
njem same države. Time se ujedno jasno pokazivalo, da centralističko 
uređenje narod ne želi, već ga otklanja zajedno sa čitavim sistemom Kra- 
ljevine Jugoslavije. 

Kasnije konstituiranje šest federalnih država-članica predstavlja za- 
ista specifičnost u razvitku jugoslavenske federacije, ali ne i dokaz, da 
je Demokratska Federativna Jugoslavija bila tobože najprije unitarna, 
pa tek istom s konstituiranjem državnosti svojih članica poprimila fede- 
rativno uređenje. Navedene činjenice naime pokazuju, da je jugoslaven- 
ska federacija nastajala zajedno s izgradnjom Demokratske Federativne 
Jugoslavije u toku revolucionarnog smjenjivanja sistema vlasti u njoj za 
prošlog svjetskog rata. 

Zaključujući ovo razmatranje s obzirom na uređenje nove jugoslaven- 
ske države, konstatujemo, da je s obzirom na istaknute činjenice — fede- 
racija u Jugoslaviji nastala zajedno s novom državom. Ona se u okviru 
revolucionarnog nastajanja Demokratske Federativne Jugoslavije poste- 
peno izgrađivala i na Drugom zasjedanju AVNOJ-a došla je do svoje držav- 
nopravno prekretničke točke, kada je s konstituiranjem nove jugoslaven- 
ske države ozakonjeno i njeno federativno uređenje. Jugoslavenska fede- 
racija razvijala se dakle pod tim uvjetima i ona je nastala: 1. kao negacija 
starog sistema, centralizma Kraljevine Jugoslavije i 2. kao afirmacija 
novog sistema vlasti u Jugoslaviji, odnosno kao državnopravni izraz rje- 
šenja jugoslavenskog nacionalnog pitanja. 


SMJENA SISTEMA U JUGOSLAVIJI 
I LIKVIDACIJA MONARHIJE 


Premda je s obzirom na već navedene historijske činjenice konstato- 
vano, da je do smjene sistema vlasti u Jugoslaviji došlo u toku Narodno- 
oslobodilačke borbe njenim revolucionarnim preobražajem i to u svom 
najvišem stepenu — na Drugom zasjedanju AVNOJ-a, ipak se nameće po- 
treba da pobliže razmoirimo s tim u vezi i neke događaje, koji su se de- 
sili u Jugoslaviji poslije ovog Zasjedanja baš u pogledu pitanja konačnog 
uređenja oblika vladavine u Jugoslaviji. 

U pogledu oblika vladavine u Jugoslaviji stječu se veoma kompliko- 
vana pitanja, koja uvelike otežavaju da se točno utvrdi, kada je stvorena 
Demokratska Federativna Jugoslavija, odnosno kada je prestala posto- 
jati Kraljevina Jugoslavija. Poteškoće oko tog pitanja ističu se već i u 
načinu kojim se na Drugom zasjedanju rješavalo ovo pitanje oblika vla. 
davine u novoj državi. No one se ispoljavaju na poseban način i u vezi 
s nekim kasnijim događajima. 

Prva je poteškoća pri tome već u spomenutom načinu rješavanja pro- 
blema monarhije na Drugom zasjedanju AVNOJ-a. Tada naime nije nova 

država proglašena za republiku, a niti je donesena izričita odluka o uki- 
danju monarhije u Jugoslaviji. Nasuprot tome rečeno je u AVNOJ-evoj 
Odluci (od 29. novembra 1943.) »o oduzimanju prava zakonite vlade 
Jugoslavije takozvanoj jugoslovenskoj vladi u inostranstvu i o zabrani 
povratka u zemlju kralju Petru II. Karađorđeviću«: ' 


.1. Takozvanoj jugoslovenskoj vladi u inostranstvu oduzimaju 
se sva prava zakonite vlade Jugoslavije, a napose pravo da pred stra- 
nim državama zastupa narode Jugoslavije. To važi i za svaku drugu 
»vladu«, koja bi ubuduće bila stvorena u zemlji ili izvan zemlje, a 
mimo volje naroda Jugoslavije, koja se danas izražava jedino u Anti- 
fašističkom veću narodnog oslobođenja Jugoslavije. 

»2. Kralju Petru II. Karađorđeviću zabranjuje se povratak u ze- 
mlju, s tim da će pitanje kralja i monarhije rešiti sam narod svojom 
sopstvenom voljom posle oslobođenja čitave zemlje ...«? | 


Odavde se interpretacijom samoga teksta mogu uočiti dva zaključka: 
1. da je time AVNOJ oduzeo legitimitet svima kraljevskim vladama, kako 
tadanjoj, tako i eventualno budućim, koje će se ma gdje sastaviti bez 
odobrenja jedino legitimnog predstavnika suvereniteta Jugoslavije — 
AVNOJ-a i 2. da je AvNOJ zaključio, kako će pilanje monarhije riješiti 
»sam narod svojom sopstvenom voljom poslije oslobođenja čitave ze- 
mlje«. Time smo stavljeni pred dilemu: đa li je AVNOJ s takvim svojim 
zaključkom zaista riješio pitanje monarhije ili je on to pitanje ipak osta- 
vio otvoreno?! : 

Ako je AVNOJ pri tom zaista ostao pri stajalištu, kako će pitanje oblika 
vladavine u Jugoslaviji (i poslije njegova Drugog zasjedanja) tek po svr- 
šetku rata imati da se riješava (»pitanje kralja i monarhije«), može li se 
onđa održati postavka, da je s Drugim zasjedanjem AVNOJ-a zaista izvr- 
šena revolucionarna smjena vlasti u Jugoslaviji, odnosno da je s tim Za 
sjedanjem zaista prestala postojati Kraljevina Jugoslavija, a stvorena 
Demokratska Federativna Jugoslavija? 

Analiza čitavog sistema vlasti, kako je on ozakonjen na Drugom za- 
sjedanju AVNOJ-a, pokazuje, da kralj u tada stvorenom novom sistemu 
nije bio nikakav organ državne vlasti. A otkuda se međutim donosi na 
tom istom Zasjedanju Odluka, po kojoj će se »pitanje monarhije« rije- 
šiti »poslije oslobođenja čitave zemlje«? Ako takav zaključak AVNOJ-a 
zaista znači, da će se o obliku monarhije rješavati tek nakon svršetka 
rata, da li se može onda govoriti o konstituiranju nove jugoslavenske 
države, kada je tobože i dalje ostala stara monarhija, a s njom i sve ono, 
što je uz nju neposredno povezano? Drugim riječima, nameće se pitanje: 
kakav smisao ima ova AVNOJ-eva Odluka? 

Kad bi nju tumačili samo gramatički, odnosno onako, kako ona glasi, 
onda bi po njezinoj formulaciji zaista morali zaključiti, kao da je AVNOJ 
tim svojim zaključkom ostavio otvoreno pitanje oblika vladavine i da ga 
tada (na svom Drugom zasjedanju) nije riješio. Samim tim došli bismo 


% Stenografske bilješke s Prvog i Drugog zasjedanja AVNOJ.a, cit. izdanje, str. 226. 

do daljeg, s time povezanoga zaključka, da bi AVNOJ na taj način za Ju- 
goslaviju ostavio i dalje monarhiju. Ima li takav smisao ova AVNOJ-eva 
Odluka? 

Njezin smisao treba dakle tražiti u njezinoj povezanosti sa svim onim, 
što joj je prethodilo i što je sa svoje strane na nju više ili manje utje- 
calo. Dovedena u vezu s nizom svojih uzročnih faktora, ta AVNOJ-eva Od- 
luka dobiva međutim sasvim drugo značenje negoli je ono, na koje bi 
upućivala sama gramatička njena interpretacija. 

Ovu Odluku donio je AVNOJ nakon čitavog niza činjenica i akata, koji 
neposredno i sasvim otvoreno govore protiv monarhije i za uvođenje 
republikanskog oblika vladavine u Jugoslaviju. Još januara 1943. Vrhovni 
štab NOV i POJ s Izvršnim odborom AVNOJ-a uputili su vladama Sovjet- 
skog Saveza, Velike Britanije i Sjedinjenih Američkih Država notu, u 
kojoj ustaju protiv kolaboracionističkog stava jugoslavenske kraljevske 
vlade u emigraciji. U toj Noti oni obavještavaju savezničke vlade kako — 


»vojni ministar jugoslovenske vlade u Londonu, Draža Mihajlović 
otvoreno sarađuje sa italijanskim vojnim okupatorskim vlastima, a 
potajno preko pojedinih svojih četničkih komandanata sarađuje i 
s Nemcima i ustašama ...«10% 


Na Prvom zasjedanju AVNOJ-a u Rezoluciji (donesenoj u Bihaću, 27. 
novembra 1942.) nakon konstatacije — 


»... da je aprilski slom Jugoslavije neposredna posljedica nena- 
rodne politike i čitavog niza ifllaja vojnog i političkog vodstva Jugo- 
slavije ... 

»... da je panično bjegstvo jugoslovenske vlade značilo sramno 
napuštanje i izneveravanje naroda u najtežim trenutcima njegove 
istorije ...«19! 


zaključuje se u istoj Rezoluciji: 


»... da jugoslavenska izbeglička vlada nosi punu odgovornost za 
te zločine)! za koje ona prosipa odlikovanja zločincima; da 
prema tome ona nije imala moralnog prava da pored vlada drugih 
porobljenih država poipisuje apel Sovjetskoj vladi o pitanju odgo- 
vornosti za zločine okupatora i njegovih pomagača. Njen ministar 
vojske Draža Mihajlović spada pored fašističkih okupatora, pored 
Pavelića, Ljotića, Nedića, Pećanca također na optuženičku klupu 
za zločine izvršene nad narodima Jugoslavije ...«103 


Na samom Drugom zasjedanju AVNOJ-a poslije niza izjava, kojima se 
istupilo sa zahtjevom, da se potpuno likvidira monarhija i ozakoni repu- 


1% L, Geršković, »Dokumenti o razvoju narodne vlasti«, cit. drugo izdanje, str. 145. 

101 Stenografske bilješke s Prvog i Drugog zasjedanja AVNOJ-a, cit. izdanje, str. 53. 

192 Riječ je o ratnim zločinima, koje su u okupiranoj Jugoslaviji dotle počinili oku. 
patori i njihovi domaći pomagači. 

1% Stenografske bilješke sa Prvog i Drugog zasjedanja AVNOJ-a, cit. izdanje, str. 55. 

blikanski oblik vladavine, na tom Drugom zasjedanju AVNOJ-a u njego- 
voj Deklaraciji poslije konstatacija o kolaboracionističkom stavu ekspo- 
nenata emigrantske jugoslavenske kraljevske vlade ističe se uz ostalo i o 
samom kralju i monarhiji ovo: 


»... Uporedo sa vladom nosi odgovornost za izdajničku politiku 
uperenu protiv osnovnih interesa naroda Jugoslavije, i reakcionarna 
protivnarodna monarhistička klika. U ime kralja Petra i monarhije, 
velikosrpske i druge reakcionarne klike organizovale su i vršile naj- 
podlije zločine protiv vlastitih naroda. Kralj Petar je kroz dve i po 
godine zalagao sav svoj autoritet, da bi podupro izdajnički zloči- 
nački rad izdajnika. Desio se jedinstven primer u istoriji: kralj je 
vrhovni komandant izdajničkih četničkih bandi Mihajlovića, koje su 
sastavni deo okupatorske vojske, sa kojom se naši narodi biju na 
Život i smrt, Pošto su propali svi protivnarodni poduhvati reakci- 
onarnih izdajničkih elemenata, kralj i monarhija ostali su posljednje 
utočište, centar svih protivnarodnih snaga. Pod zastavom kralja i 
monarhije vrše se najgnusnija izdajstva i najstrašniji zločini protiv 
naših naroda. Potrebno je, prema tome, što narodi Jugoslavije traže, 
da se i u pogledu kralja i monarhije preduzmu mere, koje odgova- 
raju njihovom odnosu prema narodnooslobodilačkoj borbi ...«19* 


Jasno je dakle, da se s gramatičkom interpretacijom AVNOJ-eve Od- 
luke (s njegova Drugog zasjedanja) ne dolazi do pravog smisla zaključka, 
kojim se kaže, kako će »pitanje kralja i monarhije riješiti sam narod 
svojom sopstvenom voljom poslije oslobođenja čitave zemlje«. Očigledno 
je, da prednje obrazloženje takve Odluke ne govori za dalje održanje 
monarhije u novoj državi, nego upravo protiv toga. Nije dakle smisao: te 
AVNOJ-eve Odluke bio taj, da se pitanje oblika vladavine ne riješi, nego 
je on upravo u tome, da se to pitanje riješi ukidanjem monarhije. 


Kakav je dakle stav zauzelo prema monarhiji Drugo zasjedanje 
AVNOJ-a? Kako AVNOJ nije donio o tome izričite norme, potrebno je po- 
tražiti odgovor drugim, posrednim putem. Iz navedenoga obrazloženja 
AVNOJ-eva stava protiv monarhije vidi se jasno, kako nema ni govora o 
tome, da bi to Zasjedanje ipak ostavilo monarhijskih oblik vladavine u 
novoj državi. Naprotiv, mnoge činjenice upućuju na zaključak, da je 
AVNOJ već na svom Drugom zasjedanju faktično uveo republikanski oblik 
u novu državu. 


Republikanski karakter vladavine u Demokratskoj Federativnoj Jugo- 
slaviji izlazi pored ostaloga iz slijedećih činjenica: 1. da se AVNOJ naro- 
čito na svom Drugom zasjedanju izričito izjasnio protiv monarhije, a za 
uvođenje republikanskog oblika vladavine u Jugoslaviju, 2. da je na tom 
Zasjedanju ozakonjen takav sistem vlasti, koji je imao na vrhu organi- 
zacije svog državnog aparata predstavničko tijelo, AVNOJ, koji je kao 
»vrhovni predstavnik suvereniteta naroda i države Jugoslavije kao cje- 


104 Isto. str. 221.-222. 

line« isključivao svaki drugi faktor, a napose bivšega kralja od takvih 
funkcija za Jugoslaviju, 3. da je AVNOJ kao najviši organ vlasti u Jugo- 
slaviji vršio svoje funkcije vlasti kolegijalno, odnosno bez ikakvog osvrta 
na kralja i monarhiju, 4. da je s konstituiranjem AVNOJ-a kao vrhovnog 
organa državne vlasti za Jugoslaviju bila dovršena glavna konstrukcija 
novog sistema vlasti, u kojoj monarh nije imao nikakvih funkcija, te 
prema tome kralj nije bio nikakav organ vlasti u tom novom jugoslaven- 
skom sistemu vlasti, te 5. da je težište vlasti u tako stvorenoj novoj jugo- 
slavenskoj državi bilo na strani AVNOJ-a kao najvišeg organa vlasti i 
predstavnika suvereniteta Jugoslavije. 


Ako se dakle prema tim faktima suprotstavi spomenuta, svakako ne- 
dovoljno jasna formulacija AVNOJ-eve Odluke (o tome da će »pitanje 
kralja i monarhije riješiti sam narod ... poslije oslobođenja čitave ze- 
mlje«), onda je očigledan njezin smisao u tome, da je AVNOJ već tada 
riješio pitanje oblika vladavine i to uvođenjem republikanskog oblika 
vladavine; sa spomenutom formulacijom očigledno se mislilo, da se na- 
glasi samo privremenost takvog rješenja pitanja o obliku vladavine, te 
da se naglasi pravo naroda na ustavnu poslijeratnu sankciju republike. 
Uostalom i sam AVNOJ istakao je u Odluci, kojom se istoga dana (29. no- 
vembra 1943.) proglasio za vrhovnog organa državne vlasti, kako je on 
to samo »za vrijeme narodno oslobodilačkog rata«. [I ovdje je dakle uka- 
zano na tu privremenost s obzirom na potrebu kasnije ustavne sankcije 
ovog državnog uređenja. Takvo objašnjenje spomenute AVNOJ-eve Odluke 
o obliku vladavine potpuno je u skladu s činjenicama o stavu ovog pred- 
stavničkog tijela protiv monarhije, a za uvođenje republike u Jugosla- 
viju, kao i sa stajalištem AVNOJ-a na tom Zasjedanju, da će poslije rata 
trebati posebna ustavna sankcija njegovih osnovnih državnopravnih 
akata, dakle i njegove odluke o ukidanju monarhije, a uvođenju repu- 


blike. 


Međutim niz kasnijih događaja u zemlji pokazuje, da je republikanski 
oblik vladavine, uveden u Demokratsku Federativnu Jugoslaviju već 
S Drugim zasjedanjem AVNOJ-a, bio u svom daljem razvoju isprepleten 
sa izvjesnim - barem po njihovoj vanjskoj formi — monarhijskim elemen- 
tima, koji međutim nameću pitanje — da li je s obzirom na njih zaista 
stari monarhijski oblik vladavine već s Drugim zasjedanjem AVNOJ-a ipak 
uklonjen iz Jugoslavije?! Potrebno je dakle osvrnuti se na te događaje 
i njihovom analizom potražiti odgovor na gornje pitanje. 


Sporazum Tito-Šubašić predstavlja u sklopu tih činjenica jedan od zna- 
čajnih državnopravnih akata u procesu likvidacije monarhije u Jugosla- 
viji. Njegova je formulacija međutim takva, da pruža osnova i za pret- 
postavku o mogućnostima uspostavljanja izvjesnih monarhijskih eleme- 
nata u Demokraisku Federativnu Jugoslaviju, dakle poslije Drugog za- 
sjedanja AVNOJ-a. Stoga je za pravilnu ocjenu pilanja o prestanku Kra- 
ljevine Jugoslavije, odnosno o likvidaciji monarhije ovdje, prijeko po- 
trebno osvrnuti se i na taj državnopravni akt, 

U prvom aktu, koji su sklopili predsjednik Nacionalnog komiteta oslo- 
bođenja Jugoslavije maršal Tito i predsjednik jugoslavenske kraljevske 
vlade u Londonu dr. Ivan Šubašić, 16. juna 1944. na Visu, istaknute su 
dvije državnopravno relevantne konstatacije. S jedne strane tadanja 
jugoslavenska emigrantska vlada dra. Ivana Šubašića priznaje državno- 
pravne promjene, koje su nastale u Jugoslaviji za vrijeme toga rata,!9 
a s druge strane i predsjednik Nacionalnog komiteta oslobođenja Jugo- 
slavije maršal Tito s obzirom na kraljevsku jugoslavensku vladu!" isto- 
vremeno ističe, kako se ne misli u tadanjim prilikama »zaoštravati pita- 
nje kralja i monarhije«, jer je »s obje strane prihvaćeno da će konačno 
rješenje državnog uređenja donijeti narod poslije oslobođenja cijele 
zemlje.«197 

Ovaj prvi akt spomenutog Sporazuma kretao bi se dakle uglavnom u 
okviru zaključka, koji je AVNOJ donio na svom Drugom zasjedanju, jer se 
i tu podvlači, kako će sam narod »konačno riješiti pitanje kralja i mo- 
narhije«. Ali ovdje se suočavamo i s jednom novom činjenicom, a to je 
okolnost, da je Nacionalni komitet oslobođenja Jugoslavije priznao kra- 
ljevsku jugoslavensku vladu u Londonu kao faktora, s kojim pregovara 
o uređenju državnih pitanja za Jugoslaviju. Ne znači li to možda uspo- 
stavu Kraljevine Jugoslavije, odnosno priznanje monarhije? 

I ovdje treba ovu činjenicu uzeti u uskoj vezi s čitavim tadanjim sta- 
njem, da bi se došlo do točnog i objektivnog odgovora na to pitanje. Či- 
njenica je naime, da je poslije Drugog zasjedanja AVNOJ-a jedini legi- 
timni predstavnik Jugoslavije bio de jure AvNoj. Međutim se via faeti 
u pogledu međudržavnih odnosa održavao i dalje kontinuitet reprezen- 
tacije Jugoslavije od strane bivše emigrantske kraljevske vlade prema 
savezničkim zemljama. Vlada Kraljevine Jugoslavije u emigraciji izgu- 
bila je s Drugim zasjedanjem dotadanji svoj legitimitet za reprezentaciju 
Jugoslavije u njenim međudržavnim odnosima. AVNOJ sa svojim isklju- 
čivim pravom na tu reprezentaciju odrekao je legitimnost dakle i jugosla- 
venskoj kraljevskoj vladi. Ona, iako od tada ilegitimna, ipak je i dalje 


105 U tom aktu Sporazuma zaključeno je, da će vlada dra Ivana Šubašića objaviti 
Deklaraciju, kojom će »a) priznati nacionalne i demokratske tekovine izvojevane od 
naroda Jugoslavije u toku njihove trogodišnje borbe, kojima su postavljeni temelji de- 
mokratskom federativnom uređenju naše državne zajednice i provedena privremena 
uprava zemlje sredstvom Antifašističkog vijeća narodnog oslobođenja Jugoslavije i 
Nacionalnog komiteta oslobođenja Jugoslavije kao njegovog izvršnog organa ...« 

U Deklaraciji, koju je Šubašićeva vlada tim povodom uskoro objavila istaknuto je 
uz ostalo: »... U isto vrijeme Kraljevska vlada izražava priznanje otporu cjelokupnog 
naroda, čiji je najviši izraz Narodnooslobodilačka vojska Jugoslavije, koja je u tri go- 
dine borbe postigla i očuvala dragocjene nacionalne demokratske tekovine«. 

»Vlada priznaje privremenu upravu, koju je postavilo Antifašističko vijeće i Nacio- 
nalni komitet oslobođenja Jugoslavije kao potrebu održanja unutrašnjeg mira i reda i 
narodne pomoći borcima oslobodilačke vojske, dok se ne obrazuje jedinstveno pred- 
stavništvo zemlje ...« 

106 Jer s njom NKOJ sklapa ovaj Sporazum, kao što je emigrantska vlada time pri- 
znala i novu vladu Jugoslavije, NKOJ na čelu s maršalom Titom. 

107 Tekst objavljen u »Zborniku zakona, uredaba i naredaba«, Zagreb. svezak II. 


za 1945., str. 141. 

reprezentirala Jugoslaviju kod savezničkih vlada. Kraljevina Jugoslavija 
poslije Drugog zasjedanja više nije postojala. Na njenu se mjestu izgra- 
dila nova jugoslavenska država, Demokratska Federativna Jugoslavija sa 
svojim vrhovnim organima državne vlasti. Ali je bivša Kraljevina Jugo- 
slavija fiktivno ostala i dalje prema savezničkim državama, jer ju je i 
dalje sada već ilegitimno predstavljala emigraniska bivša kraljevska 
vlada. Tadanja jugoslavenska kraljevska vlada u Londonu predstavljala 
je Jugoslaviju dakle samo faktično, ali ne legitimno. 


Poslije Drugog zasjedanja AVNOJ-a u pogledu Jugoslavije i njenih 
međunarodnopravnih odnosa vladao je dakle izvjestan dualitet reprezen. 
tacije: legitimno je Jugoslaviju predstavljao AVNOJ, odnosno njegov iz- 
vršni organ — Nacionalni komitet oslobođenja Jugoslavije, a ilegitimno 
ju je reprezentirala bivša jugoslavenska kraljevska vlada u Londonu, To 
stanje bilo je štetno po interese zemlje. Trebalo je taj dualitet ukloniti, 
jer sui to zahtijevale potrebe razvitka Narodnooslobodilačke borbe. Ta je 
potreba bila utoliko neposrednija, što su savezničke velike sile i poslije 
Drugog zasjedanja AVNOJ-a priznavale bivšu jugoslavensku kraljevsku 
vladu i s njom održavale diplomatske odnose. Nasuprot tome, s Demo- 
kratskom Federativnom Jugoslavijom te su veze postojale uglavnom više 
ili manje s obzirom na Narodnooslobodilački rat, odnosno na činjenicu, 
da Narodnooslobodilačka vojska predstavlja regularnu vojsku u sklopu 
antifašističkog bloka protiv sila Osovine.!% Bilo je dakle prijeko po- 
trebno da se uredi pored ostaloga i pitanje međunarodnog priznanja De- 
mokratske Federativne Jugoslavije s AVNOJ-em na čelu. 


To su dakle bili osnovni motivi, koji su potakli NKOJ sredinom 1944. 
da pristupi sklapanju ovog Sporazuma. Nacionalni komitet bio je stje- 
cajem svjetskopolitičkih prilika primoran, da učini tim aktom izvjesnu 
koncesiju prema tadanjoj bivšoj i već ilegitimnoj jugoslavenskoj kra- 
ljevskoj vladi u Londonu. No kakve je prirode bila ta koncesija? 


U ovom pogledu dolazi u obzir naročito drugi akt ovoga Sporazuma, 
koji su spomenuti sukontrahenti sklopili 1. novembra 1944. u Beogradu. 
U drugom aktu ovog Sporazuma s obzirom na konstataciju o neprekinu- 
tom državnopravnom vanjskom kontinuitetu Jugoslavije prema inozem- 


1%8 Tako je potkraj maja 1943. došla na oslobođeno područje Jugoslavije saveznička 


vojna misija (na čelu s britanskim generalmajorom Mac Leanom), koja je boraveći pri 
Vrhovnom štabu NOV i POJ održavala veze sa savezničkim komandama, ali joj se ipak 
ne može odreći u potpunosti ni izvjestan diplomatski karakter. Naprotiv, naše je mi- 
šljenje, da je daljnji boravak savezničkih vojnih misija pri Vrhovnom štabu i poslije 
Drugog zasjedanja AVNOJ-a bio znak da savezničke vlade ipak uzimaju na znanje 
državnopravne promjene, koje su tada u Jugoslaviji nastale, a koje je pravno izrazilo 
Drugo zasjedanje AVNOJ-a, jer su njihove misije i dalje ostale akreditovane pri Vr- 
hovnom štabu. Istina, tome se može prigovoriti da se tu radilo navodno čisto o voj- 
nim savezničkim odnosima, ali kako je Vrhovni štab bio samo naročiti organ vlasti, 
koja je s Drugim zasjedanjem AVNOJ-a organizovana u državu, nemoguće je bilo fak. 
tički saveznicima barem sasvim zatvoriti oči pred tom činjenicom (postojanja Demo- 
kratske federativne Jugoslavije), kada već priznaju jedan organ te državne organi. 
zacije. 

stvu!“ utvrđeno je ovo: 1. da će u pogledu monarhije »dok narodi o tome 
ne donesu svoju odluku« kralj ostati u inozemstvu »a u njegovoj odsut- 
nosti kraljevsku vlast da vrši Kraljevsko namjesništvo«i!? i 2. da će se 
reorganizirati vrhovna državna uprava Jugoslavije formiranjem nove 
proširene vlade i dodano, da »ovakay oblik vladavine ostaje do odluke 
ustavotvorne skupštine, t. j. do donošenja konačnog ustavnog uređenja 
države«.!!i 


U vezi s ovim aktima Sporazuma Tito-Šubašić donio je bivši kralj Pe- 
tar 11. Karađorđević Ukaz pov. br. 54. od 29. januara 1945., kojim je na 
buduće Kraljevsko namjesništvo prenio »svoju kraljevsku vlast«.!!2 Ne- 
što kasnije, 2. marta iste godine donio je on drugi Ukaz, kojim imenuje 
Kraljevsko namjesništvo, koje će u smislu gornjih zaključaka u Jugosla- 
viji »vršiti kraljevsku vlast« do konačne odluke o obliku vladavine u 
zemlji.!!3 

Ovdje se nameće pitanje o tome: što je kralj prenio na Kraljevsko na- 
mjesništvo i u kakvom je odnosu ta činjenica prijenosa »kraljevske vla- 
sti« sa prijašnjom konstatacijom, da je Drugim zasjedanjem AVNOJ-a pre- 
stala postojati Kraljevina Jugoslavija. Ako je dakle prije toga Spora- 
zuma i ovih dvaju Ukaza bivšeg kralja Petra II. u Jugoslaviji već bila uki- 
nuta monarhija i uvedena republika, onda je potrebno objasniti — kakva 
je to republika, u kojoj postoji Kraljevsko namjesništvo i koje ima da 
vrši »kraljevsku vlast«. 


»Kraljevska vlast«, o kojoj se govori u prednjim aktima, bila je suštin- 
ski različita od one vlasti, koja je u Kraljevini Jugoslaviji pripadala vla- 
daru prema Ustavu od 3. septembra 1931. i drugim zakonskim propisima 
o vrhovnoj državnoj upravi.“ Takvu kraljevsku vlast nije imao pred 
očima Sporazum Tito-Šubašić,!!5 a niti je takvu vlast uveo ovim aktima 
u Demokraisku Federativnu Jugoslaviju. 


19 O čemu govori posebno odredba sadržana u t. 4. AVNOJ-eve »Odluke o oduzi- 
manju prava zakonite vlade Jugoslavije t. zv. jugoslavenskoj vladi u inostranstvu ...« 
(od 29. novembra 1943.) 

10 Cit. »Zbornik zakona, uredaba i naredaba«, sv. II., str. 141. 

!M Ovaj zaključak u Sporazumu odnosi se na kasnije obrazovanu Privremenu na- 
rodnu vladu DFJ, koja je zajedno s Privremenim narodnim predstavništvom DFJ i pri- 
premila sve za izbore i sastanak Ustavotvorne skupštine FNRJ. 

H? Taj Ukaz bivšeg kralja Petra II. (br. pov. 54. od 29. januara 1945.) glasi: »Že- 
leći dati izražaja našoj odluci da narodi Jugoslavije slobodno i preko demokratski iza. 
brane Ustavotvorne skupštine izraze svoju suverenu volju o konačnom uređenju drža- 
ve, odlučili smo da našu kraljevsku vlast, do odluke Ustavotvorne skupštine, prene- 
gemo na Kraljevsko namjesništvo. Ovu našu želju i odluku saopćili smo našoj Kra- 
ljevskoj vladi i Kraljevska vlada ju je u cijelosti odobrila«. 

118 Tekst ovog Ukaza objavljen u »Zborniku zakona. uredaba i naredaba«<, sv. II, 
str. 141. 

1i4 Napose sa Zakonom od 6. januara 1929. »o kraljevskoj vlasti i vrhovnoj državnoj 
upravi« (Službene novine, br. 6. od 6. januara 1929.) i dr. 

115 O prilikama pod kojima se pristupilo ovom Sporazumu rekao je maršal Tito u 
svom referatu na V. kongresu KPJ uz ostalo i ovo: »... Mi smo morali pristati na ovaj 
sporazum na uporan zahtjev zapadnih saveznika. Oni su nam htjeli, svom svojom silom, 
ponovo nametnuti kralja, dakle staru diskreditiranu monarhiju, a s njom i sav onaj 

O karakteru i suštini ove »kraljevske vlasti« prema gornjim aktima, 
a koju je vršilo Kraljevsko namjesništvo u Demokratskoj Federativnoj 
Jugoslaviji, dobiva se jasniji uvid, ako se podsjetimo na već spomenute 
činjenice: 1. da je sa Drugim zasjedanjem AVNOJ-a prestala postojati 
Kraljevina Jugoslavija, a s time i sve dotadanje legitimne funkcije biv- 
šeg kralja Petra II. kao vrhovnog organa vlasti za Kraljevinu Jugoslaviju, 
2. da u Demokratskoj Federativnoj Jugoslaviji kralj Petar II. nije bio 
— kako smo već i naglasili — nikakav organ državne vlasti, 3. da je AVNOJ 
na svom Drugom zasjedanju izričito oduzeo sva legitimna prava vršenja 
funkcija vlasti i svima emigrantskim vladama za Jugoslaviju, a samim 
time i u pogledu bivšega kralja s obzirom na ranije potrebnu mu kon- 
trasignaturu njegovih akata od strane vlade.!!$ 


Odatle izlazi zaključak, da kralj Petar II. Karađorđević u vrijeme 
sklapanja ovoga Sporazuma Tito-Šubašić i u času prijenosa te »kraljev- 
ske vlasti« na Kraljevsko namjesništvo (29. januara 1945). takve vlasti 
nije ni imao. A što tko nema, to ne može na drugoga punovažno ni pre- 
nijeti. No kako se u gornjim aktima ipak govori o prijenosu »kraljevske 
vlasti«, potrebno je ipak utvrditi, o čemu se ovdje zapravo radilo. 


Kakva je to »kraljevska vlast« prenesena spomenutim Ukazom pov. 
br. 54. (29. januara 1945.) na Kraljevsko namjesništvo? Nije to mogla 
biti vlast, koja je vladaru pripadala u Kraljevini Jugoslaviji, jer bi time. 
bila srušena sva konstrukcija nove vlasti, kako je ona ozakonjena držav- 
nopravnim aktima Drugog zasjedanja AVNOJ-a. Uspostaviti monarhijsku 
vlast sistema Kraljevine Jugoslavije značilo bi izvršiti radikalni preokret 
u izgradnji nove jugoslavenske državnosti, a zato nije prethodila nikakva 
značajnija radnja, ne može se naći nikakav prethodni razlog, koji bi go- 
vorio u prilog tome, da Nacionalni komitet oslobođenja Jugoslavije ima 
ovlaštenja (od koga?), da uspostavom kraljevske vlasti prema Ustavu od 
3. septembra 1931. poruši sve ono, što je sankcionirano aktima Drugog 
zasjedanja AVNOJ-a. Nema dakle nikakvog osnova za takvu pretpostavku, 
da bi ovim Sporazumom bilo uopće govora o povratku monarhijskog 
oblika vladavine. O čemu se dakle ovdje radi? 


balast oko njega, to jest najgore reakcionare. Kralj bi bio neka vrsta trojanskog konja, 
preko koga bi se polako ponovo vraćalo staro, a u najboljem slučaju narod bi ponovo 
morao da se lati oružja i izvojuje ono, što je već jedanput imao. 


»Prema tome mi smo se riješili na taj sporazum zbog toga, što smo poznavali našu 
snagu, što smo.znali da je ogromna većina naroda uz nas i da će nas on uvijek podr- 
Žavati, kada to zatreba. Osim toga, mi smo imali takvu oružanu silu, o čijoj snazi naši 
protivnici nisu mogli ni slutiti, a kralj i njihova vlada nisu imali ništa, jer je Draža 
Mihajlović bio ne samo diskreditiran kao saradnik okupatora, već i razbijen od naših 
jedinica. Prema tome, mi nismo imali čega da se bojimo i mi smo pristali na taj spo- 
razum, koji nije mogao ništa naškoditi, već samo koristiti — ako se bude pravilno ra- 
dilo. A tako se kasnije i dogodilo ...« (Cit. izdanje materijala s tog kongresa, str. 139). 

116 Prema st. 2. čl. 34. Ustava od 3. septembra 1931. Kako je za valjanost svih kra- 
ljevih akata po tom propisu trebao premapotpis odgovorne vlade, a AVNOJ je oduzeo 
legitimitet svima kraljevskim vladama, to je i s te strane indirektno ukinuta monar- 
hija za Jugoslaviju. 

Ovdje se naime radilo o ostacima nekadanje kraljeve vlasti u smislu 
Ustava od 3. septembra 1931. godine. O onomu, što je de jure kolidiralo 
s novim državnim uređenjem Demokratske Federativne Jugoslavije, ali 
što je bivši kralj Petar II. poslije Drugog zasjedanja de facto vršio ilegi- 
timno za Jugoslaviju. Radilo se dakle o prijenosu faktične funkcije biv- 
šega kralja za Jugoslaviju u pogledu uređivanja njenih međudržavnih 
odnosa. Radilo se o ilegitimnim ostacima starog sistema vlasti, o spome- 
nutom već dualitetu reprezentacije Jugoslavije, što je trebalo likvidirati. 
Te faktične preostatke nekada legitimne svoje vlasti, a od Drugog zasje- 
danja već ilegitimne funkcije, prenio je bivši kralj spomenutim Ukazom 
na Kraljevsko namjesništvo. 

Takav prijenos ove »kraljevske vlasti« imao je dakle i svoj smisao i 
svoj opravdani razlog s obzirom na spomenuti dualitet reprezentacije 
Jugoslavije. A prijenosom tih ilegitimnih ostataka svoje nekadanje legi- 
timne kraljevske vlasti na Kraljevsko namjesništvo faktično je izvršen 
i jedan korak u pravcu konačne likvidacije tih ilegitimnih ostataka Kra-: 
ljevine Jugoslavije, koji su se silom prilika uvukli u sistem Demokratske 
Federativne Jugoslavije. A da se tu sivarno i radilo o likvidaciji ostataka 
monarhije, govori napose i sama tadanja ustanova Kraljevskog namje- 
sništva. 

Kraljevsko namjesništvo je zaista sastavljeno zbog toga, da vrši »kra- 
ljevsku vlasi« u Demokratskoj Federativnoj Jugoslaviji, dok o obliku 
vladavine države ne odluči Ustavotvorna skupština. Ne može se osporiti 
činjenica, da je pod tom »kraljevskom vlašću« i Kraljevskim namjesni- 
štvom emigraniska jugoslavenska »vlada« zaista mislila na mogućnosti 
obnove monarhije u Jugoslaviju, makar i pored AVNOJ-a. Ali se isto tako 
ne može poreći ni činjenica, da AVNOJ i Nacionalni komitet nisu mislili 
na to, nego na uklanjanje dualiteta reprezentacije Jugoslavije prema ino- 
zemstvu i to na način, da ipak izvrše izvjesnu koncesiju emigranitskoj 
»vladi« time, što će se dopustiti formiranje toga specifičnog organa, Kra- 
ljevskog namjesništva. 

Kraljevsko namjesništvo formalno je postavio bivši kralj spomenutim 
Ukazom od 2. marta 1945. Ali faktično je za to dao odobrenje AVNOJ 
i težište odluke o tom organu, kao i o njegovoj kompetenciji, nije bilo 
kod bivšeg kralja (koji nije imao nikakve vlasti u Jugoslaviji, osim po- 
drške od strane nekih savezničkih vlada). 

Taj organ vlasti bio je po svom porijeklu i po svojoj formi, napose po 
svome nazivu i po namijenjenom mu cilju — očigledno organ monarhij- 
skog karaktera, Ali nasuprot ovoj formalnoj strani, sve ostalo govorilo 
je protiv toga i pokazivalo, da je to Namjesništvo bilo naročiti prelazni 
i provizorni organ vlasti, koji je ipak djelovao u okviru novog sistema 
vlasti na čelu s AVNOJ-em, odnosno od 7. marta 1945. s Privremenom 
narodnom skuštinom. Kraljevsko namjesništvo bio je po spomenutoj 
svojoj formalnoj strani ipak strani elemenat u novom jugoslavenskom 
sistemu vlasti. Ovo Namjesništvo bilo je samo nominalno monarhijski 
organ, ali stvarno ono ipak nije izlazilo iz okvira sistema vlasti Demo- 
kratske Federativne Jugoslavije. Uključen kao formalno monarhijski 

organ u ovaj sistem s republikanskom suštinom, Kraljevsko namjesništvo 
je djelovalo u skladu s principima, koji su vrijedili kao mjerodavni za 
sve funkcije Demokratske Federativne Jugoslavije. Kraljevsko namjesni- 
štvo je, kako to pokazuje mnogo činjenica iz njegova perioda, svoje funk- 
cije vršilo u skladu s elementima novog jugoslavenskog sistema vlasti. 

Kakav je status imalo ovo Kraljevsko namjesništvo u sistemu vlasti 
Demokratske Federativne Jugoslavije? Neosporno je jedno, naime da 
ono ni u okvira Demokratske Federativne Jugoslavije nije bilo vrhovni 
organ vlasti u državi. Ono je tek formalno bilo loco regis, ali ne i stvarno. 
Uvođenjem Kraljevskog namjesništva u Demokratsku Federativnu Jugo- 
slaviju nije se u bitnosti ništa izmijenilo u tome sistemu. Jedan od do- 
kaza za to služi i činjenica, da je povodom uvođenja ovog Namjesništva 
(i provođenja Sporazuma Tito-Šubašić) od svih državnopravnih akata 
nove Jugoslavije izmijenjeno jedino nekoliko nebitnih odredaba Odluke 
s Drugog zasjedanja AVNOJ-a (od 29. novembra 1943.), koje su regulirale 
položaj i djelokrug Nacionalnog komiteta, a koje su s formiranjem Pri- 
vremene narodne vlade postale bespredmetne.!" To znači, da su inače 
sve druge odluke s Drugog zasjedanja AVNOJ-a i dalje ostale na snazi. 
Na to upućuje i sam tekst Sporazuma Tito-Šubašić, osnovnog akta za ovo 
Namjesništvo. Pošto je dakle i poslije uvođenja Kraljevskog namjesni- 
štva ostalo nedirnuto čitavo državnopravno stanje, kako je ono ozako- 
njeno Drugim zasjedanjem AVNOJ-a, to znači, da Kraljevsko namjesništvo 
nije bilo vrhovni organ vlasti u Demokratskoj Federativnoj Jugoslaviji. 

No za pravilnu ocjenu položaja Kraljevskog namjesništva u novom 
jugoslavenskom sistemu od osobitog je značenja pitanje, gdje je bilo te- 
žište državne vlasti? Odgovor na to pitanje izlazi iz ovoga, što je napri- 
jed već rečeno. Težište vlasti nije bilo kod Kraljevskog namjesništva, 
nego kod AVNOJ-a, odnosno Privremene narodne skupštine. Prema tome 
zaključujemo, da Kraljevsko namjesništvo nije u suštini novog sistema 
izmijenilo ništa ni u pogledu položaja 1 kompetencije AVNOJ-a, odnosno 
Privremene narodne skupštine. To sve dokazuje. da je taj formalno mo- 
narhijski organ stvarno bio uključen u tadašnji republikanski sistem De- 
mokratske Federativne Jugoslavije i da ni to Namjesništvo, ni uvođenje 
t. zv. »kraljevske vlasti« nisu izmijenili republikanski karakter vlada- 
vine u Demokratskoj Federativnoj Jugoslaviji. 


117 Povodom obrazovanja Kraljevskog namjesništva (2. marta 1945.) došlo je 7. mar- 


ta iste godine do ostavke Nacionalnog komiteta oslobođenja Jugoslavije na čelu s mar- 
šalom Titom kao njegovim tadanjim predsjednikom (i ostavke kraljevske vlade dra 
Ivana Šubašića), te su kraljevski namjesnici svojim Ukazom 7. marta 1945. postavili 
novu, Privremenu narodnu vladu. Istovremeno je Predsjedništvo AVNOJ-a pozivajući 
se na odredbu čl. 4. Odluke o vrhovnom zakonodavnom i izvršnom narodnom pred- 
stavničkom tijelu (od 29. novembra 1943.) donijelo Zakon (7. marta 1945.), kojim se 
ukida član 5. do zaključno 8. AVNOJ-eve Odluke »o vrhovnom zakonodavnom i izvr- 
šnom narodnom predstavničkom tijelu i Nacionalnom komitetu oslobođenja Jugoslavije 
kao privremenim organima vrhovne narodne vlasti u Jugoslaviji za vrijeme narodno- 
oslobodilačkog rata«.Tim su Zakonom naime ukinute samo odredbe, »koje se odnose 
na Nacionalni komitet oslobođenja Jugoslavije kao na najviši izvršni i naredbodavni 
organ narodne vlasti u Jugoslaviji. preko kojeg Antifašističko vijeće narodnog oslobo- 
đenja Jugoslavije ostvaruje svoju izvršnu funkciju«. 

Kakav je onda značaj imala Deklaracija o proglašenju Federativne Na- 
rodne Republike Jugoslavije? Neki su naime mislili, da je taj akt Usta- 
votvorne skupštine imao ne deklaratorni, nego konstitutivni državno- 
pravni karakter. Da li je možda s tim proglašenjem republike u Jugosla- 
viji prestala monarhija, a s njom i stari sistem Kraljevine Jugoslavije?115 

Ustavotvorna skupština FNRJ u ovoj Deklaraciji najprije konstatuje. 
»da je monarhija bila najveća smetnja stvaranju nove Jugoslavije, brat- 
ske i demokratske zajednice ravnopravnih naroda«, kao i da je — »mo- 
narhija glavni krivac i za sve postupke nenarodnih režima i pre rata, 
kao i za ono što su naši narodi morali podnositi od domaćih izdajica, 
koji su bili pomagani od monarhije«. S tim u vezi Ustavotvorna skup- 
ština je zaključila: 

»I, — Federativna narodna republika Jugoslavija je savezna narod- 
na država republikanskog oblika ... 

»II. — Sa ovom odlukom konačno se!!? u ime svih naroda Ju- 
goslavije ukida monarhija u Jugoslaviji, a kralj Petar II. Karađor: 
đević s celom dinastijom Karađorđevića lišava se svih prava, koja su 
njemu i dinastiji pripadala ...«!2 


Kako je sama Ustavotvorna skupština posljednja linija u tadašnjoj iz- 
gradnji novog jugoslavenskog sistema vlasti, te izražava naročitu sank- 
ciju revolucionarne smjene sistema vlasti u Jugoslaviji, tako je i ova 
njezina Deklaracija zapravo jedan od državnopravnih akata u tome pro- 
cesu stvaranja nove jugoslavenske državnosti, odnosno likvidacije pret- 
hodnog sistema, Kraljevine Jugoslavije. Njen pravi značaj može se oci- 
jeniti (dakle) samo u vezi s prethodnim državnopravnim razvitkom nove 
jugoslavenske države.!?! Gledajući dakle na ovu Deklaraciju u vezi s 
preihodnim razvitkom nove jugoslavenske države, ona naročito s obzi- 
rom na Drugo zasjedanje AVNOJ-a predstavlja prvu ustavnu sankciju onog 
državnopravnog stanja, koje je dvije godine prije toga ozakonilo Drugo 
zasjedanje AVNOJ-a sa svojim već spomenutim državnopravnim aktima. 

Pošto je Drugo zasjedanje AVNOJ-a ovim svojim aktima u glavnim lini- 
jama tada normiralo uglavnom uređenje nove jugoslavenske države i 
pravno formuliralo osnovne principe tog državnopravnog stanja, izlazi 
dakle, da ovi njegovi državnopravni akti imaju ustavni karakter. Ustavo- 
tvorna skupština svojim aktima, napose ovom Deklaracijom o proglaše- 
nju FNRJ daje sada tom prvotnom ustavnopravnom privremenom uređe- 
nju nove jugoslavenske države svoju naročitu aprobaciju. To važi napose 
i s obzirom na rješenje pitanja oblika vladavine nove države. 


118 Prema tome ako se ovoj Deklaraciji pridaje državnopravni konstitutivni karakter. 

11% Podvukao autor. 

120 »Zasedanje Ustavotvorne skupštine«, stenografske bilješke, izdanje Prezidijuma 
Narodne skupštine FNRJ, Beograd (bez godine izdanja), str. 45. 

i%1 Kraljevsko namjesništvo prestalo je postojati s donošenjem Deklaracije o pro- 
glašenju FNRJ (29. novembra 1945.). Za njegov prestanak nije bio potreban poseban 
zakonski zaključak, jer je taj organ vlasti i onako po svom osnovnom aktu (Sporazum 
Tito-Šubašić) bio ustanovljen samo dok Ustavotvorna skupština ne odluči konačno o 
obliku vladavine u Jugoslaviji. 


19 RAD su 289 


Na svom Drugom zasjedanju AVNOJ je Odlukom »o oduzimanju prava 
zakonite vlade Jugoslavije takozvanoj jugoslovenskoj vladi u inostran- 
stvu« u pogledu svog republikanskog oblika vladavine normirao, da će 
»pitanje kralja i monarhije riješiti sam narod svojom sopstvenom vo- 
ljom poslije oslobođenja čitave zemlje«. Vidjeli smo u ranijem izlaganju, 
da je time AVNOJ podvukao činjenicu privremenosti rješenja ovoga pita- 
nja — ukidanjem monarhije i ozakonjenjem republikanskog oblika vlada. 
vine. Ovo tada još samo kao privremeno ozakonjeno državnopravno sta- 
nje (u pogledu monarhije i republike) Ustavotvorna skupština, dajući 
ovom Deklaracijom svoju sankciju, priznaje kao konačno ustavnoprav. 
no riješeno. 


Deklaracija o proglašenju FNRJ odnosi se dakle prema spomenutoj 
AVNOJ-evoj Odluci kao aprobacija onoga, što je pred dvije godine prav- 
no već utvrđeno, ali samo kao privremeno stanje, dok o tome ne odluči 
Ustavotvorna skupština. Na taj zaključak upućuje pored ostaloga i to, 
što se u ovoj Deklaraciji posebno ističe izraz »konačno«, što već po svom 
smislu pretpostavlja, da je tom »konačnom« rješenju državnopravnog 
pitanja prethodilo i privremeno. A to je ono, kako je polutke Drugo 
zasjedanje AVNOJ-a. 


Ova Deklaracija dakle nije imala konstitutivni, nego deklaratorni 
državnopravni značaj, jer monarhija u Jugoslaviji nije ukinuta istom 
tada (29. novembra 1945.), već je njezino ukinuće, a uvođenje republike 
u Jugoslaviju ozakonjeno Drugim zasjedanjem AVNOj-a, što se ovom De- 
klaracijom ustavno sankcionira. Time je Ustavotvorna skupština udovo- 
ljila onom zahtjevu, koji je Drugo zasjedanje AVNOJ-a već u spomenutoj 
svojoj Odluci istaklo naglasivši potrebu naknadnog rješenja »pitanja kra- 
lja i monarhije« ustavnim putem. 

Konačno je ovdje potrebno naglasiti i to, da ovom Deklaracijom Usta- 
votvorna skupština nije sankcionirala samo rješenje pitanja oblika vla- 
davine u novoj jugoslavenskoj državi, nego da je tim svojim aktom ona 
ustavno aprobirala i federativno uređenje nove države. T u tom pogledu 
nema ova Deklaracija konstitutivni, nego tek deklaratorni karakter. 


S tim u vezi treba ukazati i na činjenicu, da je Ustavotvorna skupština 
na svojoj sjednici od 1. decembra 1945. zaključila, da »potvrđuje odluke. 
donesene na Drugom zasjedanju Antifaštističkog vijeća narodnog oslo- 
beđenja Jugoslavije od 29. i 30. novembra 1943. godine, po spisku pri- 
loženom uz izvještaj Pretsjedništva Privremene narodne skupštine«. A 
u tom se spisku nalaze sve odluke, koje je Drugo zasjedanje AVNOJ-a do- 
nijelo (29. i 30. novembra 1943.). Dalju sankciju državnopravnih akata 
Drugog zasjedanja AVNOJ-a izražavaju kako Ustav FNRJ, tako i Ustavi 
svih šest članica jugoslavenske federacije. Odatle dakle izlazi, da je sa 
sponaenutom Deklaracijom i ostalim aktima Ustavotvorne skupštine sank- 
cionirano ono državnopravno stanje, koje je već Drugim zasjedanjem 
AVNOJ-a bilo ozakonjeno. 

ZAKLJUČAK 


Na osnovu svega, što je ovdje izloženo o prestanku stare i postanku 
nove države za Drugog svjetskog rata, možemo na kraju s pravom kon- 
statirati ovo: 

1. KRALJEVINA JUGOSLAVIJA JE PRESTALA, A DEMOKRATSKA FEDERA- 
TIVNA JUGOSLAVIJA NASTALA DRUGIM ZASJEDANJEM AVNOJ-A (29. No- 
VEMBRA 1943). Pod uvjetima revolucionarnog preobražaja jugoslavenske 
Nerodnooslobodilačke borbe za Drugog svjetskog rata uz istovremeno ru- 
šenje sistema vlasti Kraljevine Jugoslavije (uključenog pretežnim dijelom 
u okupacioni režim sila Osovine), Demokratska Federativna Jugoslavija: 
nastaje dovršenjem tadašnje osnovne konstrukcije nove vlasti i to pro- 
glašenjem AVNOJ-a (dotle samo revolucionarne »faktične vlade« Jugosla- 
vije) za najviše zakonodavno i izvršno predstavničko tijelo, a Nacionalnog 
komiteta oslobođenja Jugoslavije za vrhovni izvršni organ nove države. 

2. Istovremeno u ovoj revolucionarnoj smjeni sistema vlasti rušeći na- 
ročito centralizam Kraljevine Jugoslavije i TEŽEĆI ZA DEMOKRATSKIM RJE“ 
ŠENJEM JUGOSLAVENSKOG NACIONALNOG PITANJA, TO JE PITANJE RIJEŠENO 
U DRŽAVNOPRAVNOJ SVOJOJ OSNOVI TIME, ŠTO SE NA DRUGOM ZASJEDANJU 
AVNOJ-A ISTOVREMENO S KONSTITUIRANJEM NOVE DRŽAVE OZAKONILA 1 
JUGOSLAVENSKA FEDERACIJA, kojoj su se osnovi postepeno dotle izgradi- 
vali zajedno s organizacijom nove vlasti, kako to naročito pokazuje i 
formiranje »faktičnih vlada« u pojedinim jugoslavenskim zemljama još 
prije Drugog zasjedanja AVNOJ-a (za Hrvatsku ZAVNOH, za Bosnu i Her- 
cegovinu ZAVNOBIH i dr.) 

3. UKINUĆE MONARHIJE, A OZAKONJENJE REPUBLIKE U JUGOSLAVIJI IMA- 
LO JE PREMA IZRIČITOJ ODLUCI DRUGOG ZASJEDANJA TADA JOŠ PRIVRE- 
MENI KARAKTER, te je ovo državnopravno stanje kao konačno sankcioni- 
rano aktima kasnije Ustavotvorne skupštine FNRJ, i to: a) Deklaracijom 
od 29. novembra 1945. »o proglašenju FNRJ«, b) Odlukom Ustavotvorne 
skupštine od 1. decembra 1945. o odobrenju svih prethodnih državno- 
pravnih akata nove Demokratske Federativne Jugoslavije, uključujući 
napose i temeljne državnopravne akte Drugog zasjedanja AVNOJ-a, c) 
Ustavom FNRJ od 31. januara 1946. i d) Ustavima šest jugoslavenskih čla- 
nica ove federacije donesenim u toku 1946. i 1947. godine. 

Na taj način ozakonjena je spomenuta revolucionarna smjena sistema 

ovlasti, koja je izvršena u Jugoslaviji za Drugog svjetskog rata. 

U ORGANIZACIONOM POGLEDU već u tome periodu ovog revolucionar- 
nog stvaranja i postanka nove jugoslavenske države dolazili su do izra- 
žaja osnovni principi, koji se dalje razvijaju u kasnijoj izgradnji nove 
jugoslavenske države. Već u ovom razdoblju naročito se ovdje ispo- 
ljavaju: 

— NAČELO JEDINSTVA VLASTI time, što su sve njezine funkcije i u to 
vrijeme bile i ostale usredotočene u organima vlasti ovog novog sistema, 
i to kako osnovnim, tako i vrhovnim, kako onim saveznim, tako i onim 
država-članica: 

— NAČELO REPREZENTACIJE time, što su svi ti organi vlasti bili i ostali 
predstavnička tijela, čiju je izbornost posebno karakterizirala i dopu- 
njavala ustanova opozivosti organa vlasti, što je ukazivalo na elemente 
poslaničkog t. zv. imperativnog mandata; 

— NAČELO DEMOKRATSKOG CENTRALIZMA time, što su svi organi ovog 
sistema vlasti organizovani prema t. zv. sistemu dvojne zavisnosti, hori- 
zontalne i vertikalne, pri čemu je odnos između nižih i viših utvrđen 
načelom legaliteta u okviru uzajamnih prava i dužnosti. 

U KLASNOM POGLEDU ukazivale su mnoge činjenice na to, da se s ovom 
revolucionarnom smjenom sistema vlasti u Jugoslaviji srušio buržoaski 
sistem Kraljevine Jugoslavije, a razvio sistem vlasti, za koji se s obzirom 
na njegove nosilačke društvene snage, njegov predvodnički sloj na čelu 
s Komunističkom partijom Jugoslavije, a napose po smjernicama njegova 
daljeg razvitka, moglo utvrditi, da nosi u sebi OBILJEŽJA SOCIJALISTIČKOG 
SISTEMA VLASTI, NAPOSE SISTEMA NARODNIH ODBORA. 


DRUGO ZASJEDANJE AVNOJ-A PREDSTAVLJALO JE DAKLE PREKRETNIČKI 
DOGAĐAJ U OVOJ SMJENI SISTEMA VLASTI ZA JUGOSLAVIJU. 


(Primljeno za štampu na 10. sjednici Odjela za filozofiju i društvene nauke 


od 21. XII. 1956.) 


LA FIN DU ROYAUME DE YOUGOSLAVIE 
ET LA FORMATION DE LA YOUGOSLAVIE DEMOCRATIQUE 
ET FEDERATIVE 


Dans le cadre des recherches rčcentes sur les problčmes de la gćnčse 
des ćtats nouveaux, ainsi que le d€monitrent par exemple les ouvrages 
dAlfred Verdross, N. Sander, N. Spiropoulos et d'autres, une place a 
part revient aux problames concernant la fin du royaume de Yougoslavie 
et la formation de la Yougoslavie d&mocratique et f&dćrative. En effet, 
en raison du caracičre spćcifique du changement de pouvoir intervenu 
en Yougoslavie au cours de la deuxičme guerre mondiale, bien des pro- 
blčmes se posent, dont la complexitć exige une ćtude approfondie. 

L'auteur distingue guatre caractčres spćcifiques fondamentaux dans le 
processus du changement de pouvoir en Yougoslavie, conditionnć par la 
transformation rćvolutionnaire de la lutte de libćration nationale. ca- 
ractčres, qui d&ćmontrent aussi combien ces problemes sont compliqućs. 

Le premier €lećment spćcifique est. d'aprčs Pauteur, le fait que la You- 
goslavje dćmocratique et fćdćrative (ainsi que s'appelait Vćtat yougo- 
slave jusqu'au 29 novembre 1945, date de la proclamation de la Rčpu- 
blique populaire f€dćrative de Yougoslavie) sest formće par suite de la 
transformation de la lutte yougoslave de libćration nationale en rćvolu- 
tion. Le deuxičme ćl&ćment est dans les modalitćs de sa formation, qui a 
commencć par les organes du pouvoir a Pćchelon le plus bas, pour se 
dćvelopper ensuite jusqu*aux organes les plus hauts. Le troisičme 6l6- 
ment concerne la maničre de la formation progressive de son organisa- 

tion fćdćrative: VPćtat f6dćratif ćtant formć d'abord, on a procćdć en- 
suite a la formation du caractčre d'ćtat des six rćpubliques membres de 
cette f6dćration. Le quatričme €lećment enfin consiste dans le fait de la 
liquidation du rćgime monarchique et de Padoption du rćgime rćpu- 
blicain. 

Ceci d&ćmonire dćja a quel point tout ce precessus est complexe et 
quels problames surgissent si Pon procčde a Panalyse de ces ćvćnements. 
On voit €galement qu'il n'est ni simple ni facile de rćpondre a la que- 
stion fondamentale traitće ici, A savoir a quel moment le royaume de 
Yougoslavie a pris fin et a quel moment la Yougoslavie dćmocratique 
fedćrative a-t-elle pris naissance. 

On peut distinguer jusqu'a prćsent trois points đe vue principaux dans 
le traitement de ce problčme. D'aprčs le premier, ce changement de sy- 
stame de pouvoir rćvolutionnaire pendant la II“ guerre mondiale sest 
efectuć das la formation des premiers comitćs de lutte de libćration na- 
tionale, cest a dire approximativement au commencement daodit 1941, 
quand les premiers comites de lutte de libćration nationale ont čtć orga- 
nisćs en territoire yougoslave libćrć. Le deuxičme point de vue est expri- 
mć par la thčse que le nouvel ćtat yougoslave a commencć et que Vancien 
royaume de Yougoslavie a pris fin au moment de la reconnaissance in- 
ternationale de la Yougoslavie dćmocratique et fćdćrative, c'est a dire 
immećdiatement apres la fin de la II* guerre mondiale quand la Yougo- 
slavie d€mocratique et fć6dćrative est devenue membre de Porganisation 
des Nations Unies et a rćtabli les rapports diplomatigues avec les ćtats 
ćtrangers. Enfin, le troisičme point de vue est exprimć par la thčse que 
ce changement radical du systčme de pouvoir en Yougoslavie eut lieu 
par suite de la II* session de PAvNOJ, le 29 novembre 1943. 


Aprčs avoir analysć les ćvćnements historiques du domaine de la ces- 
sation du systeme de pouvoir du royaume de Yougoslavie et de la for- 
mation de la Yougoslavie d&mocratique et f6dćrative, Pauteur arrive aux 
conclusions suivantes: 


1. Le royaume de Yougoslavie a cess€ d'exister de jure et de facto et 
la Yougoslavie dčmocratique et fćdćrative a ćtć formće par suite de la 
II“ session de VAVNOJ (29 novembre 1943). Dans les conditions de la 
transformation rćvolutionnaire de la lutte nationale yougoslave de libć- 
ration au cours de la II* guerre mondiale, la Yougoslavie dćmocratique 
et f6dćrative s'est formće simultan€ment au renversement du systeme de 
pouvoir du royaume de Yougoslavie (inclu, dans sa majeure partie, dans 
le rćgime d'occupation de la Yougoslavie). Ceci a eu lieu de telle ma- 
ničre que le rćseau des organes fondamentaux du nouveau pouvoir, 
tels quils existaient dćja sur tout le territoire yougoslave de cette ćpo- 
que, sous forme des comitćs de libćration nationale, a ć6tć complćtć par 
Porgane de Pautoritć supreme, qui ćtait d6ja en formation, mais seule- 
ment comme »gouvernement de fait«, de la nouvelle* Yougoslavie. En 
mč&me temps on a constituć le Comitć national de libćration de Yougo- 
slavie comme organe exćcutif supreme du nouvel ćtat yougoslave. 

2. A cette ćpoque de relčve rćvolutionnaire ce fut surtout le centra- 
lisme du royaume de Yougoslavie qui devait &tre d€moli. Tendant vers 
une solution dćmocratique du problčme national yougoslave, ce proble. 
me fut rćsolu dans sa base de droit public de telle maničre que, a la IT“ 
session de PAVNOJ, simultanćment a la constitution du nouvel ćtat f&de- 
ratif (la Yougoslavie d€mocratique et f&dćrative) le principe de la fćde. 
ration yougoslave recut ćgalement force de loi. Ses fondemenits se dčve- 
loppaient par degrčs meme avant, en mčme temps que s'effectuait la for- 
mation graduelle du nouvel ćtat, ainsi que le prouve surtout la forma- 
tion des gouvernements de fait dans les divers pays yougoslaves (encore 
avant la II* session de PAVNOJ), tels que ZAVNOH pour la Croatie, ZAVNO- 
BIH pour la Bosnie-Herzegovine ete. 


3. Vabolition de la monarchie en Yougoslavie et la ratification de la 
rčpublique ont 6t6 effectućes a la II" session de PAvnNOoJ. Mais cet ćtat 
de choses de droit public concernant telle forme de pouvoir, n'avait 
qu'un caractčre provisoire et devait, ainsi que PVAVNOJ mame le dćclara 
a sa IL* session (29 novembre 1943), recevoir une solution dčfinitive 
aprčs la fin de la guerre, par une decision de PAssemblće constituante. 
L'AVNOJ a certes sanctionnć le rćgime rćpublicain, mais il n'a pas expres- 
sćment aboli la monarchie. 


Dans la phase ultćrieure du dćveloppement de Pćtat yougoslave, mais 
tant que durait encore la II“ guerre mondiale, un organe de pouvoir spć- 
cial fit son apparition qui, par sa forme cu par son appellation, portait 
le caracičre monarchique. C'ćtait la r&gence royale, nommće par le de- 
cret de VPex-roi Pierre II Karagjorgjević du 2 mars 1945, conform€ment 
a Vaccord concelu le 16 juin et le 1*“ novembre 1944, au nom de PAVNOJ, 
par le president du Comiić national de libćration de Yougoslavie le ma- 
rćchal Tito et par Ivan Šubašić, prćsident du gouvernement yougoslave 
en ćmigration a Londres, au nom du roi et de Vancien gouvernement, au- 
quel du reste la II* session de PAVNOJ a expressis verbis retirć le droit 
de reprćsenter la Yougoslavie a Pćtranger. Cette rćgence devait exercer 
le »pouvoir royal«. Elle a exercć ses fonetions dans le cadre du systeme 
de pouvoir de la Yougoslavie d&€mocratique et fćdćrative (c'est a dire du 
2 mars au 29 novembre 1945 quand elles cessčrent automatiquemeni par 
la proclamation de la Rćpublique) non par delćgation de la part de 
Vex-roi, mais par approbation de la part de PAVNOJ, en vertu de Paccord 
mentionnć. En rapport avec d'autres faits, Pauteur constate quen You- 
goslavie le rćgime rćpublicain ćtait en viguer depuis la II* session de 
PAVNOJ et que cet ćtat de droit public, provisoire a cette ćpoque, fut 
sanctionnć par VAssemblće constituante de la R, P. F. de Yougoslavie par 
ses actes, a savoir: a) par la declaration proclamant la Rćpublique Po- 
pulaire Fćdćrative du 29 novembre 1945, b) par la dčcision de la mame 
Assemblće concernant la ratification de tous les actes de droit public de 
Yougoslavie antćrieurs et, en particulier, les dćcisions votćes a la II* ses- 
sion de PAVNOJ (29 novembre 1943) au sujet de la constitution de Ićtat, 

son organisation fćdćrative et la solution de la question de la forme de 

gouvernement, et c) par la Constitution de la R. P. F. de Yougoslavie, 
du 31 janvier 1946, de meme que par les six Constitutions des pays you- 
goslaves comme ćtats-membres de cette f&dćration. Par cela mame les 
actes de la II* session de PAVNOJ ont recu leur sanction constitutionnelle 
de la part d'un facteur indubitablement compćieni. 


La r&ćponse a la question posće dans le titre de ce travail en dčcoule 
€galement en ce sens gu'apparait pleinement justifiće la constatation que 
le royaume de Yougoslavie cessa effectivement d*exister au moment oi 
la Yougoslavie dćmocratique et fćdćrative fut constituće (le 29 janvier 
1943) par la crćation de ses autoritćs suprčmes (AVNOJ et Comitć de li- 
bćration nationale de Yougoslavie), aussi bien que par la promulgation 
des premičres prescriptions constitutionnelles, — certes, provisoires en- 
core — pour le nouvel ćtat, cčest a dire les dćcisions de la II“ session de 
VAVNOJ. ' 

Des cette pćriode de changement rćvolutionnaire du systeme de pou- 

.voir en Yougoslavie, on a pu observer que les principes de base du nou- 
veau systeme de pouvoir ont pu trouver leur expression au point de vue 
vrganisateur comme au point de vue fonctionnel ,en continuant ensuite 
leur ćvolution vers Pćtat de droit public actuel de la Republique popu- 
laire fćdćrative de Yougoslavie. Car dčs ceite pćriode de la formation 
revolutionnaire du nouvel ćtat Yougoslave les principes suivants ont ćtć 
exprimćs: le principe de Vunitć du pouvoir, ćtant donne que les organes 
du pouvoir nouveau en Yougoslavie ont concentr€ dans leur action toutes 
ses fonctions et qu'il n'y avait aucune trace d'une triple division formelle 
des pouvoirs; le principe de la reprćsentation, exprimće par le fait que 
tous les organes du nouvel ćtat yougoslave ont 616, das cette pćriode de la 
formation rćvolutionnaire et de VPorganisation de ce systčme en un 
ensemble uni, des corps vraiment representatifs, dans lesquels on pouvait 
distinguer outre Veligibilitć de leurs organes aussi leur rćvocabilitć; le 
principe du centralisme democratique qui se manifesta dans le systčme 
de la »double dćpendance« des autoritćs, ćtant donnć qu'elles dćpendent, 
dans le sens vertical, des autoritćs supćrieures et inversement, ceci toute- 
fois, en vertu de leurs droits et devoirs rćciproques, — aussi bien qu'ho- 
rizontalement, c'est a dire vis-A- vis de leurs ćlecteurs. 


Au point de vue dappartenance a des classes, on peut constater que 
cette relčve rćvolutionnaire a signifić le renversement du systčme bour- 
geois du royaume de Yougoslavie, dans le but de crćer sur ses ruines un 
nouveau systeme de pouvoir; par ses forces sociales (les masses labo- 
rieuises conduites par le Parti communiste de Yougoslavie) et surtout par 
cet 6ćl6ement d'avant-garde (KPJ) ainsi que par la direction de son ćvolu- 
tion ultćrieure — le nouveau systeme a cependant montrć des caracteres 
de plus en plus prononcćs d'un systeme socialiste. 

L'auteur conclut que le changement de pouvoir rćvolutionnaire inter- 
venu en Yougoslavie pendant la II" guerre mondiale a ćtć produit suc- 
cessivement par Vćvolution des autoritćs nouvelles (comitćs de libćration 
nationale) sur les restes de Pancien systeme, c*est a dire du systeme du 

Toyaume de Yougoslavie, et que le tournant dćcisif de ce processus dans 
le systeme de droit public est reprćsentć par la II“ session de PAVNOJ. 
Car c'est le 29 novembre 1943 que le royaume de Yougoslavie cesse d'exi- 
ster et que commence VPexistence de la Yougoslavie d&ćmocratique et f€dć- 
rative, comme rćsultat de la d&€molition dćja en cours de Vancien et de 
la construction du noveau systčme de pouvoir. C'est dans ce sens que la 
II“ session de PAVNOJ possade un caractčre de droit public constitutif 
pour la Yougoslavie. 

SVETISLAV M. PRvaANOVIĆ 


KO JE BIO HRVATSKI KNEZ BORNA 


(Da li je poreklom iz Istočne Srbije) 


Pojava hrvatskoga kneza Borne iz prve polovine IX. veka nije još do- 
voljno objašnjena. Ono, što se o njemu sigurno zna, na osnovu franačkih 
anala, odnosi se na ulogu, koju je, kao pristalica Franaka, odigrao u toku 
ustanka Ljudevita Posavskog. Ali šta je bio po poreklu, kada je i kako 
postao knezom Primorske Hrvatske i, najzad, zašto se toliko založio za 
franačku stvar, to su pitanja, na koja nije još dat pouzdan odgovor. Ma 
da franački letopisi beleže pojavu i rad Borne kroz period od jedva tri 
četiri godine, hrvatski historičari (Ferdo Šišić, na primer) smatraju, da 
je on vladao mnogo duže, najmanje desetak godina. Francima je bio, po 
tom gledištu, privržen samo zato, što su mu išli na ruku pri razgraniče- 
nju s romanskim gradovima u Dalmaciji.! 

Ja bih, međutim, rekao, da je sve to bilo sasvim drukčije. Pokušaću 
da to i dokažem. 

Najstariju vest o Borni nalazimo kod Ajnharda, najučenijeg letopisca 
na franačkom dvoru. Beležeći, kako su dva slovenska poslanstva, godine 
818, stupila pred cara žaleći se na Bugare, on iznosi u nastavku, da su to 
bili »legati Abodritorum ac Bornae, ducis Guduscanorum et Timociano- 
rum, qui nuper a Bulgarorum societate desciverant et ad nostros fines se 
contulerant«, što u prevodu glasi: ... poslanici Braničevaca i Borne, kneza 
Guduščana i Timočana, koji su nedavno iz zajednice s Bugarima otpali 
i u naše krajeve prešli.? 

Ovaj Ajnhardov podatak u obliku, kako je citiran, potpuno je jasan. 
Jedno poslanstvo je došlo uime Braničevaca, a drugo uime Borne, zajed- 
ničkog kneza Guduščana i Timočana, koji su nedavno (i jedni i drugi), 
zbog sukoba s Bugarima, prešli u krajeve pod franačkom vlašću. U tra- 
ganju za Borninim poreklom ovaj zapis mora biti uzet kao polazna tačka, 
trag za kojim treba samo ići dalje. Slučaj je, međutim, hteo, da u to po- 


1 Šišić Ferdo, Povijest Hrvata u vrijeme narodnih vladara, Zgb sir. 313. 
2 Šafafik J. P., Slovanske starožitnosti, v Praze 1862, str. 224. 

sumnja Franjo Rački, koji je povukao na pogrešan put i kasnije hista- 
Tiografe. ' 

Pošto je ustanovio kao neosporno, iz kasnijih zapisa o Guduščanima, 
onih posle 818. godine, da su to bili u stvari Gačani, malo pleme u Gac- 
koj, severno od Like, koje odatle s Timočanima, zbog geografske udalje- 
nosti, nije moglo imati ni bližeg dodira ni zajedničkog kneza, Rački je 
korigirao latinski tekst i promenio mu smisao. Stavljajući zapetu iza reči 
Guduscanorum, on je Bornu i Guduščane odvojio ne samo od Timočana 
kao njihovih suseda, nego i od daljeg latinskog konteksta, koji je time 
kao misaona celina potpuno iskidan. Tako je ispalo, da su pred cara stu- 
pila ne dva, nego tri poslanstva: prvo-poslanici Abodrita, takozvanih Bo- 
drića ii Braničevaca, nastanjenih isiočno od ušća Velike Morave; drugo 
-poslanici Borne, kneza Guduščana, t. j. hrvatskih Gačana; i treće-posla- 
nici Timočana, koji su se (sami, dakle) sklonili ispred Bugara i prešli u 
franačke krajeve. Činjenicu, da je letopisac sva iri plemena pomenuo za- 
jedno, a Bornu čak označio kao zajedničkog kneza Guduščana i Timo- 
čana, Rački je ocenio kao grešku. Ona se valjda desila, po tom domišlja- 
nju, na taj način, što su na franački dvor jednovremeno stigla sva tri po- 
slanstva, dva iz Podunavlja, a treće (guduščansko) iz podnožja Velebita. 

Za takvu pretpostavku, sudeći po svemu, nema realnog oslonca ni u 
originalnom tekstu, ni u logici zabeleženog događaja. Rački je tako po- 
stupio u oskudici podataka, a kasniji naši historičari, hrvatski i srpski, 
zavedeni autoritetom uvaženog naučnika, nisu ulazili dublje u tu stvar, 
Na taj način Bornino poreklo je protumačeno pogrešno, a celo jedno 
pleme iz Podunavlja, iz današnje Istočne Srbije, izbrisano iz historije kao 
da nije ni postojalo. 

Radi se o plemenu Guduščana. Kako je došlo do toga, da njih Ajnhard 
818. godine zapiše zajedno s Timočanima i Braničevcima, a da su u da- 
ljim zapisima, već iduće godine, označeni kao stanovnici Gacke? U stvari, 
to je jedno isto pleme. Od početka 7-og do početka 9-og veka živelo je 
u današnjoj Istočnoj Srbiji, a potom je iseljeno u Hrvatsku (možda celo, 
a možda samo delimično). 

Čime se dokazuje boravak tog plemena u Istočnoj Srbiji? 

O tome, najpre, govori sam Ajnhardoy zapis. Što io Rački nije uočio, 
kriva je ona njegova korektura, kojom on nije Guduščane od Timočana 
odvojio samo geografski, nego i od daljeg nastavka te iste rečenice, koja 
se do kraja odnosi na oba plemena. U tom se nastavku, naime, govori, 
kako su ta dva plemena, zbog sukoba s Bugarima, prešla u krajeve pod- 
činjene Francima, Ispustivši to iz vida, Rački je ispustio, u stvari, ključ, 
kojim se rešavaju mnoga pitanja u vezi sa Bornom. 

Kad se u Ajnhardovo kazivanje uđe kritički, s geografske i historijske 
tačke promatranja, vidi se, da je ono potpuno na mestu, da ima svoj unu- 
trašnji smisao i logiku. Jer, ako su na Ludovikov dvor došli predstavnici 
Timočana i Braničevaca, nastanjenih u podunavskoj oblasti, a s njima su 
pomenuti, u toj istoj rečenici, i predstavnici Guduščana, onda i gudu- 


3 Rački Franjo, Documenta historiae croaticae, Zgb 1877, str. 320. 

ščansku postojbinu treba tražiti u prostoru Podunavlja. Svi su oni bili u 
nevolji zbog Bugara, koji su posle 800-te godine, da bi nasledili srušenu 
avarsku državu u Panoniji, prešli reku Iskar u današnjoj Severnoj Bu- 
garskoj i počeli šisenje na zapad. S plemenima današnjeg srpskog Podu- 
navlja najpre su napravili ugovor o savezu, a potom prešli na njihovo 
direktno podčinjavanje. Tri pomenuta plemena, odašiljući poslanike 
caru, imala su jedan isti plan, da priznaju njegovu vrhovnu vlast i po- 
traže pomoć protivu Bugara. Prema tome, nelogično bi bilo, čak i 
apsurdno, da je jedno od njih (guduščansko) moglo da potiče iz takve 
daljine-čak iz zaleđa severnog Jadrana. Godine 818., kad je pomenuto. 
prvi put, to pleme je bilo još uvek negde u Podunavlju u plemenskom 
savezu s Timočanima. Borna je tada bio njihov zajednički knez (dux Gu- 
duscanorum et Timocianorum). 

Zatim, latinsko ime Guduscani, koje se javlja u Hrvatskoj 819. godine, 
moglo je da bude doneto samo s istoka, iz njihove prvobitne domovine. 
Još početkom VII. veka, u vreme slovenskog doseljavanja na Balkan, to 
pleme je prešlo s one strane Dunava u današnju Srbiju. Smestilo se oko 
reka Mlave, Peka i njihovih pritoka. između Timočana na istoku i Brani. 
čevaca na zapadu. I kao što su timočki Sloveni saznali od zatečenih sta- 
rosedelaca rimsko ime reke Timacus, pa mu odbacili završetak us i na- 
zvali Timok, a sebe Timočani, tako su postupili i njihovi zapadni su- 
sedi: zatekli su kraj Peka rimski grad Guduskum (Guduseum), odbacili 
završetak-um i nazvali se Guduskani. Od toga je nastao slavizirani oblik 
Gudusčani ili Guduščani. Da su naši historičari, srpski i hrvatski, obra- 
tili pažnju na ime tog grada, ne bi došlo do iskrivljivanja historijskih 
činjenica. Guduskum je rano ušao u naučnu literaturu, još dok je Rački 
bio mlad naučni radnik, i treba žaliti, što mu taj podatak nije došao do 
ruku. Naime, on je pitanje Guduščana pogrešno prelomio 1877. godine 
(tada su objavljena njegova »Documenta historiae croaticae«), a o Gudu- 
skumu je Vladimir Karić objavio podatke deset godina doenije. Evo šta 
je Karić rekao o njemu: »Govoreći o rudarstvu u Srbiji, mi smo u dolini 
srednjeg Peka našli ... i Kučevo (rimski Guduscum) u kučevskoj karlici ... 
Stari rimski Guduseum bio je nedaleko od današnje varošice Kučeva, ali 
na suprotnoj strani Peka, pri ušću rečice Kučajne. Temelji od građevina 
ove varoši, zidani od opeka i kamenja, protežu se duž Peka... dužinom 
od četiri kilometra. Ovde je po svoj prilici, bilo i staro srpsko Kučevo.«“ 
Antonije Lazić, u »Glasniku geografskog društva« za 1939. godinu, tako- 
đer pominje ovaj rimski grad.5 Dakle, ime grada i ime plemena potpuno 
se slažu. Nije, znači, Ajnhard pogrešio, kad je zapisao zajedno Gudu- 
ščane sa Timočanima i Braničevcima, nego su naši historičari, ne zna- 
jući za grad Guduskum, pogrešno tumačili Ajnhardove vesti. 

Dalji argumenat u prilog ove teze bilo bi mišljenje stranih naučnika 
“bugarskih, ruskih i slovačkih koji Guduščane pominju pod imenom Ku- 
čana. Tako, Bugarin Marin Drinov, negdašnji profesor univerziteta u 


* Karić Vlad., Srbija, Beograd, 1887, s. 861. 
5 Lazić Ant., Naseljavanje i razvitak naselja u srednjem i gornjem Peku (Glasnik 
geografskog društva. Bgd 1939, sveska XXV, str. 14). 


Harkovu, lokalizira Kučane između Braničevaca i Timočana, t. j. »jugo- 
istočno od Braničevaca, oko Kučaj-planine«.# Rus A. Hilferding, govo- 
reći o Južnim Slovenima u Podunavlju, takođe nabraja Timočane, Ku- 
čane i Braničevce.? Slovak Pavle Šafašik, koji je duže živeo i radio i u 
našem Novom Sadu, izjavljuje ovo: »Verujem, da Guduščani ili Godu- 
ščani nemačkih letopisaca jesu Kučani, Kučevljani ... stanovnici kraja 
Kučeva i planine Kučaja.«š Ma da nijednom od njih nije bilo poznato, 
da je naziv Guduščani došao od imena grada Guduskuma, oni su stvar 
ipak postavili pravilno. Iz Ajnhardovog zapisa, onakva kakav je, samo 
su izvukli logične zaključke. 

Naposletku, dva posebna plemenska imena — Kučani u Srbiji i Gačani 
u Hrvatskoj, imaju isto jezičko poreklo. Ona su postala od istog [atin- 
skog korena Gudus, koji sadržava ime ovog grada. U slaviziranom obliku 
ispao je najpre zovršetak-us (slično kao: Naissus, Nais, kasnije Niš), tako 
da su Guduščani postali Gudčani, pa je dalja metamorfoza vršena ovako: 

U Srbiji: Gudčani, Gutčani, Gučani, Kučani. 

U Hrvatskoj: Gudčani, Gbdčani, Gadčani, Gatčani, Gačani. 

Ovakve suglasničke promene potpuno su u duhu srpskohrvatskog je- 
zika. Ispadanje glasa »d« ispred glasa »č« izvršeno je u oba slučaja, jer 
je to opšta pojava u našem jeziku (na primer: Sudčević, Sutčević, Suče- 
vić, ili: Gradčac, Gratčac, Gračac). Međutim, promene na početku imena 
Gudčana razvile su se svaka na svoj način. Kako to da objasnimo? Dru- 
gim rečima, kako je moglo jedno isto pleme da se naziva drukčije u sta- 
rom kraju (Kučani), a drukčije u novom (Gačani)? Iseljenjem tog ple- 
mena nije iz starog kraja iščezao svaki trag njegova imena. Tu je ostao 
grad Gudčevo, kasnije srpsko Kučevo, a mogao je ostati i deo plemena, 
čak i veći deo. To isio ime morali su poneti i oni okolni Sloveni, koji su 
mogli naseliti ispražnjeni prostor. Tako se vremenom u Srbiji formiralo 
jedno, a u Hrvatskoj drugo ime. 

U Srbiji je početni glas »G« pretvoren u srodno »K«, jer su oba zad- 
njenepčanici, oba polaze iz grla (kao: mozag, mozak). Nije poznato, kada 
je to izvršeno. Sredinom X. veka čini se da je arapski putopisac Masu. 
dija pomenuo Kučevo (ili Kučajnu), ali u iskrivljenom obliku: Knaša- 
nin? U XIV. veku pominje se pod današnjim imenom, kao Kučevo (»Že- 
leznik na Kučevu«).!? U XV. veku tu je upravljao neki Tomko, činovnik 
Srbije, knez kučevski i braničevski (»Tomcus starosta Rasciae ... comes 
cucievensis et branicevensis«).!! Pod tim imenom pominju ga u Sred- 
njem veku i svi strani pisci (Kuchov, Kucho, Cuciaena, Cuceva).!? Da- 


$ Drinov Marin, Pogled vrhu proishoždenieto na blgarskij narod i načaloto na blgar- 
skata istorija, Wiena 1869, str. 31. 

7 Hilferding A., Pisma o istoriji Srba i Bugara, Bgd 1857, str. 34. 

8 Šafašik J. P., Navedeno delo, strana 227. 

9 Simić Vas., Istoriski razvoj našeg rudarstva, Bgd 1951. (citirano prema knjizi 
»Umetnička obrada metala«, 1953, s. 3) 

10 Izdanje Muzeja primenjene umetnosti, Umetnička obrada metala, Bgd 1953, s. 4. 

11 Šafarik J. P., Navedeno delo, strana 227. 

12 Lazić Ant., Navedeno delo, strana 14. 

nas to ime nosi varošica Kučevo, planina Kučaj, selo Kučajna i rečica 
Kučajna. 

Kad je u Hrvatskoj prvi slog »Gud« pretvoren u »Gad«, teško je znati. 
Konstantin Porfirogenit, grčki car i pisac, koji je Gacku pomenuo sre- 
dinom X. veka, pisao je još uvek glas »u«, ali pomućen glasom »o«: Gout- 
seka!š (slovenski: Gbtbska ili Gbtska, kasnije Gatska). Od toga se doc- 
nije formirao naziv Gačani za stanovnike, Gacka za reku i za čitav kraj 
oko nje i Gacko Polje za krašku ravan istočno od Otočca. Nalazeći, da su 
»imena Krbave, Like i Gacke sasvim tamna postanja i značenja«, Šišić 
je svojevremeno tvrdio, da ona »bezuvjetno nijesu slovenska, pa ni ro- 
manska«, već da mogu imati veze s poslednjim ostacima Avara među 
Hrvatima.!* Iz ovih izlaganja se međutim vidi, da to tvrđenje, ukoliko 
se odnosi na Gacku, ne odgovara stvarnosti. Njeno ime je romanskog 
(rimskog) porekla, a doneto je iz Istočne Srbije. 

No sada se pojavljuje drugo pitanje: Zašto su se Guduščani odselili na 
takvu daljinu? Ima li potvrde u historijskim događajima za tako ne- 
običnu seobu? 

Iz citirane Ajnhardove vesti vidi se samo to, da su Guduščani i Timo- 
čani prešli u franačke krajeve (ad nostros fines se contulerant), Ali kako 
razumeti to prelaženje, upravo — da li su se iselili iz svog zavičaja ne- 
kuda na zapad, ili ga samo stavili pod franačku zaštitu, t. j. ispod vrhovne 
vlasti bugarskog kana prešli pod vrhovnu vlast franačkog cara, ne može 
se sigurno znati. Ima dosta historičara (K. Jireček,? A. Hilferding,!5 
St. Stanojević,!7 Lj. Jovanović, P. Srećković!?) koji odbacuju moguć- 
nost seobe i govore samo o proširivanju franačke vrhovne vlasti do iza 
Vidina. To kao da zaključuju iz same Ajnhardove zabeleške, po kojoj 
odnos Timočana i Guduščana s Bugarima nije bio obično podanstvo, nego 
samo savezništvo (societas), iz koga su oni istupili, valjda, kao slobodna 
ugovorna strana (a Bulgarorum societate desciverant). Drugi pisci pak 
smatraju, osobito Ferdo Šišić, da su se Timočani (on samo o njima go- 
vori) stvarno iselili. Kuda? — »Negdje bliže međama franačkim, odnosno 
Ljudevitovoj oblasti«, odgovara Šišić.?% Iz činjenice, da Guduščane vi- 
dimo u Hrvatskoj već 819. godine, Šišićeva se pretpostavka čini verovat- 
nija, bar u odnosu na Guduščane. Bilo da su preseljeni ranije, pre dola- 
ska Borninih poslanika na franački dvor, bilo pak docnije, kad je počeo 
Ljudevitov ustanak, njihova seoba je izvršena u svakom slučaju. 

Okolnosti, koje su je izazvale, poznate su dobro. To je bio Ljudevitov 
ustanak, koji je Guduščane i Timočane rastavio, još dok je pripreman. 
Bilo gde da su se zatekli pred početak tog događaja, oni su svoju zajed- 


18 Šišić Ferdo, Navedeno delo, str. 313 (napomena 27). 

14 Šišić Ferdo, Navedeno delo, strana 680. 

15 Po Jirečeku iselio se samo deo Timočana (Istorija Srba, Bgd 1911, str. 185.). 
18 Hilferding A., Navedeno delo, s. 34. 

17 Stanojević St., Istorija Srba, Hrvata i Slovenaca, Bgd 1920, s. 18. 

18 Jovanović Lj., O prošlosti Bosne i Hercegovine, Bgd 1909, s. 131. 

1% Srećković P., Istorija srpskog naroda, knj. I, Bgd 1884, s. 170. 

2 Šišić Ferdo, Navedeno delo, strana 312. 

nicu rasturili i svako je krenuo svojim praveem. Zajednički vođa Borna, 
koji kao da je bio samo knez Guduščana, a Timočani mu se pridružili 
privremeno, zbog nevolje s Bugarima, nije pristao na Ljudevitove pla- 
nove. Od saveza sa Francima Ljudevit je uspeo da odvrati samo Timo- 
čane. O tome je Ajnhard zapisao ovo: »(Liudevitus) Timocianorum po- 
pulum, qui dimissa Bulgarorum societate ad imperatorem venire ac di- 
Cioni eius se permittere gestiebat, ne hoc efficeret intercepit«,?! što u 
prevodu znači: »(Ljudevit) je narod Timočana, koji su se odvojili iz za- 
jednice s Bugarima i došli caru, želeći živo da se podčine njegovoj vlasti, 
&prečio da to ne učini.« Pleme Timočana moralo je biti veće od Gudu- 
ščanskog (Ajnhard ga ovde naziva timočkim narodom), a i više ogorčeno 
na tuđinsku vlast, zbog direktnog pritiska od strane Bugara, pa je zato 
napustilo Bornu i pridružilo se Ljudevitu. 

Šta je u pobunjenoj sredini mogao da čini Borna, koji se sa svojim ple- 
menom opredelio za Franke? Ne možemo znati kada i kako, ali Franci 
su njemu, bez sumnje, omogućili, da nekuda skloni svoje pleme, što da- 
lje od ustaničkih oblasti. Tako su Guduščani smešteni između Velebita 
i Male Kapele jer je onaj zabačeni kraj bio izvan Ljudevitove vazalne 
države (pripadao je knezu Primorske Hrvatske). Planinsko zemljište, 
na koje su došli, odgovaralo je onom, sa koga su pošli, te im nije bilo 
teško da se prilagode. Ako su u tim krajevima zaista živeli tada posled- 
nji ostaci Avara, kako Šišić pretpostavlja, smeštaj Guduščana izvršen - 
je bez potresa. Pomeranje domaćih (hrvatskih) plemena nije moralo da 
se vrši. 

Time je bila odlučena i Bornina buduća uloga. U tom događaju treba 
tražiti osnovni uzrok njegova držanja u toku ustanka. Ali, da njegova 
odanost caru Ludoviku bude sigurnija, jača od osećaja solidarnosti s po- 
bunjenom braćom, Franci su potstakli i njegove lične ambicije. Sukob- 
bljeni s narodnim pokretom na golemoj teritoriji, od Timoka i Vidina 
do Soče i Trsta, oni su svoju pobedu mogli da planiraju samo u naslonu 
na domaće snage, na Bornu pre svega. A on je u svemu tome, pošto se 
nazad više nije moglo, gledao povoljnu priliku za sebe, za svoje lične 
interese. Tako Borna postaje gospodar situacije u Primorskoj Hrvat. 
skoj.2* Godine 818., pre izbijanja ustanka, on je kod Ajnharda zapisan 
samo kao knez Guduščana i Timočana (đux Guduscanorum et Timocia- 
norum). Iduće godine, kad je vodio na Kupi onu veliku bitku s Ljude 
vitom, bio je već dux Dalmatiae. U trećoj godini ustanka (821) Borna 
postaje dux Dalmatiae atque Liburniae, dakle knez cele Dalmatinsko — 
hrvatske države. Iz gradacije ovih titula, u vezi sa svim, što je dosad iz- 
loženo, može se izvući samo jedan zaključak: da je Borna, kao nagradu 
od Franaka za svoje držanje, dobijao postepeno sve veću vlast, na sve 
većoj teritoriji, dok nije najzad zauzeo i kneževski položaj. Njegove ti- 


*1 Šafašik J. P., Navedeno delo, strana 224. 
2? Šišić Ferdo, Navedeno delo, strana 680. 
23 Šišić Ferdo, Navedeno delo, str. 310-314. 

tule, po postupnom rastenju i vremenskom redosledu, samo tako treba 
tumačiti, Tako ih je tumačio i Bugarin Drinov.?! 

Međutim, zvanična hrvatska historiografija, kroz gledište Ferda Šišića, 
zastupa sasvim drukčije mišljenje. Pobrkavši pravo Bornino poreklo, a 
u nedostatku ma kakvih podataka o njegovu prethodniku na kneževskom 
položaju, Šišić je početak Bornine vladavine pomakao unazad za dese- 
tak godina, da njime popuni prazninu u historiji. On, naime pretpostav- 
lja, da je Borna postao knezom mnogo ranije, negde oko 810 godine.?5 
U oskudici jačih argumenata, Šišić navodi, da je dalmatinsko-hrvatska 
kneževina bila, i ranije i za vreme borbe s Ljudevitom, jedinstvena admi- 
nistrativno-politička celina, te da je nju Borna dobio odjednom, kao na- 
sleđe od Višeslava, svoga eventualnog prethodnika, a možda i oca.“ Ra- 
zni nazivi za Bormiu letopisima franačkim za Šišića nisu ništa drugo do 
»gole titule«, koje ne znače ništa.*7 On drži, kao što rekosmo, da su Dal- 
macija (južno od Krke) i Liburnija (od Krke do Raše u Istri), kao delovi 
jedne iste kneževine, još pre ustanka činile celinu, t. i. Borninu kneže- 
vinu, te da mu nisu mogle biti predate tek sada, u vidu nagrade od strane 
Franaka. 

A još manje da su mogle biti administrativno rastavljene i njemu pre- 
davane odvojeno, prvo jedna, a onda druga. 

Niz činjenica, međutim, govori, da tamo jedinstvo vlasti i jedinstvo teri- 
torije, ako je stvarno i postojalo ranije, nije moglo biti sačuvano u toku 
ustanka. Dugotrajan vizantijsko-franački rat, vođen za primorske kra- 
jeve kneževine, završen je tek 812. godine, mirom u Ahenu. Godine 817. 
na franačkom dvoru su još uvek raspravljali teške sporove između dal- 
matinskih Romana i Hrvata.?5 Još neoporavljena od rata i tih trzavica, 
formirana od stanovništva nejednakog po jeziku, veri i običajima, ona 
je predata u ruke okrutnim feudalcima franačkim. Našavši se u vrtlogu 
suprotnih interesa i struja — vizantijske, narodne i latinsko-franačke — 
* pritom vrlo siromašna, krševita i neplodna, Dalmatinska Hrvatska bila je 
zrelija za ustanak od Posavske. Sasvim je, prema tome, verovatno, da su 
događaji u pobunjenoj Posavini imali odjeka i u Primorskoj Hrvatskoj, 
te da ona nije mogla biti sačuvana kao jedinstven politički organizam. 

Ustaničke pobede u Posavini, koje su morale zatalasati i narod Pri. 
morske Hrvatske, mogle su i ovde da izazovu, najpre kod plemenskih 
starešina, a potom i kod samog kneza, pometnju i kolebanje, popuštanje 
vernosti franačkim gospodarima. Da nije toga bilo, zar bi Ljudevit pro- 
dro tako lako s vojskom u te krajeve i zar bi tu, u zimu 819.—820., mo- 
gao da se zadrži onako dugo, sateravši Bornine pristalice u utvrđene 
gradove? Dalje, zar bi Ljudevitu, u to isto vreme, pristupili i Slovenci iz 
oblasti Trsta i Soče i zar bi ga Fortunat, mitropolit Istre, poticao na 


*% Drinov Marin, Južnie Slavjane i Vizantija v X. vek, Moskva 1876, s. 37-38. 
25 Šišić Ferdo, Navedeno delo, strana 310. 

26 Šišić Ferdo, Navedeno delo, strana 310. 

27 Šišić Ferdo, Navedeno delo, str. 310 (napomena 25). 

28 Šišić Ferdo, Navedeno delo, strana 313. 

29 Jireček K., Naveđeno delo, strana 185. 

borbu i slao mu vešte majstore, da zida tvrđave?%% Ako su mu zaista u 
Dalmaciji, po nekim vestima, pomagali i Vizantinci da savlada Bornu,! 
onda sve to pokazuje, da je u Primorskoj Hrvatskoj stanje bilo haotično, 
te da je ona teško mogla da sačuva predratno jedinstvo i predratnu vlast. 
Nju je Borna iz meteža i razdrobljenosti imao tek da stvara, naravno, uz 
pomoć Franaka. Pošto su odstranili sve sumnjive i kolebljive, među nji- 
ma i ranijeg kneza, Franci su se oslonili na Bornu i na njega preneli svu 
vlast, najpre u Dalmaciji, a potom i u Liburniji. 

Kakvo je stanje i raspoloženje vladalo u narodu, pokazuje slučaj Bor- 
ninih Gačana. Ostavši pod svojim nižim vođama, pošto je Borna bio oti- 
šao na veći položaj, oni su u borbi na Kupi prebegli na Ljudevitovu 
stranu. Kako iznosi letopisac, poraženi knez Borna, krenuvši natrag u 
Dalmaciju, morao je ponovo da pokorava svoje Gačane (Guduscani do- 
mum regressi, iterum a Borna subiuguntur).?? Iz latinskog izraza »iterum« 
(ponovo, opet, po drugi put) jasno se vidi, da je on i ranije bio njihov 
knez. Ali ne u smislu Šišićeva domišljanja — kao knez cele Primorske 
Hrvatske — nego kao njihov suplemenik, vođa još iz starog, podunavskog 
kraja. 

Da se popne na položaj vazalnog vladara, Borna je, sem podrške fra- 
načkog cara, iskoristio i jedan stari običaj tamošnjeg rodovskog poretka: 
da se na kneževski presto ne dolazi po pravu nasleđa, nego na principu 
narodnog izbora. Nije tu važno, kako je narod i koliko podržao Bornino 
naimenovanje. ali je to bilo pogodna forma, da Franci dignu njega na 
položaj kneza. Oni su na isti način, kad je umro Borna (821), postavili 
za kneza i Vladislava, njegova sinovca. O tome letopisac izveštava: »U 
međuvremenu umro je Borna, knez Dalmacije i Liburnije, i po želji na- 
roda, kao i suglasnošću cara, njegov sinovac imenom Vladislav postavljen 
je za njegova naslednika« (Interea Borna, dux Dalmatiae atque Libur- 
niae, defunctus est, et petente populo atque imperatore konsentiente, 
nepos illius nomine Ladasclavus successor ei constitutus est).33 Uzevši 
u obzir sve, što je dosad izloženo, Ajnhardove reči uz Bornino ime nisu 
samo »gole titule«, kako ih Šišić tretira. One, u stvari, pokazuju put, ko- 
jim je Borna išao naviše, od malog plemenskog vođe do vladara vazalne 
države. Kako Hrvati pre IX. veka nisu poznavali »vladu jednog čoveka«, 
a knez Višeslav (pre Borne) verovatno da je bio izborni starešina samo 
nekih delova buduće Primorske Hrvatske, knez Borna je bio prvi, koji 
je, makar i kao franački vazal, zavladao celom teritorijom od Raše do 
Cetine. Zato se on s pravom, po Šišićevim rečima, »može nazvati osniva- 
čem hrvatske države«.34 

Na kraju, ako se ne nađu dokazi, koji bi mogli da obore ovu tezu u ce- 
lini (ja za takve dokaze zasada ne znam), možda bi se njome mogla da 


9% Šišić Ferdo, Navedeno delo, strana 314. 

31 Manojlović, Jadransko pomorje, 71-72, Grot: Izvjestija Konst. Bagr. o Serbah i 
Horvatah, 120 (Citirano prema Šišiću, 310 — napomena 28). 

32 Šišić Ferdo, Navedeno delo, strana 310 (napomena 25). 

#8 Šišić Ferdo, Navedeno delo, str. 318 (napomena 2). 

34 Šišić Ferdo, Navedeno delo, strana 664. 

objasni još jedna nejasna stvar. Reč je o događajima pri slomu ustanka, 
kad je Ljudevit napustio Sisak, svoj glavni grad; i prebegao Srbima (Liu- 
devitus Siscia civitate relicta ad Sorabos, qui natio magnam partem Dal- 
matiae optinere dicitur, fugiendo se contulit).# Hrvatski i srpski histori- 
čari dugo su polemisali, često sa šovinističkih pozicija, gde su mogli biti 
ovi Ljudevitovi Srbi. Sve se najzad svelo na zaključak, da su oni živeli 
negde oko Vrbasa, u Zapadnoj Bosni. Možda je stvarno tako i bilo. Ali 
ne treba isključiti mogućnost, da su to bili Gačani. Kakve okelnosti na- 
meću tu pretpostavku? Da pogledamo i to. 

Ne mislim, da se sad treba pozivati na rasprostranjenost srpskog imena 
van plemena prvobitnih Srba, koji su zauzimali, otprilike, današnji San- 
džak i okolne krajeve. Navešću podatke, koji se odnose samo na Timo- 
čane, Kučane i Braničevce. Ma da su njihovi predeli do pred kraj XIII. 
veka bili stalno izvan Srba i srpske države, srpsko ime kao da je kod njih 
postojalo vekovima ranije. Vizantijski velikaš Kekavmen u XI. veku 
piše, da su makedonski Vlasi (Cincari) »nekada živeli u susedstvu reka 
Dunava i Save... gde sada Srbi žive, u tvrdim i nepristupačnim mesti- 
ma«.5 Kad se zna, da su tvrda i nepristupačna mesta u Podunavlju samo 
homoljsko-kučajske planine, gde su živeli Guduščani (Kučani), s Timo- 
čanima na istoku i Braničevcima na zapadu, onda ti Kekavmenovi Srbi 
u XI. veku mogu biti samo ova tri plemena. Otkud njima srpsko ime u 
XI. veku? — Oni su ga, besumnje, nasledili od svojih predaka, onih istih 
Kučana, Timočana i Braničevaca, o kojima smo ovde govorili. Podunav- 
ske Slovene iz IX. veka naziva Srbima, s izvesnom rezervom, i sam Ferdo 
Šišić. Evo kako on u »Povijesti Hrvata« završava poglavlje o Ljudevitu: 
»On je bio jedini hrvatski vladar, koji je pored sebe okupio, pored pa- 
nonskih Hrvata, još i veliki dio Slovenaca i podunavskih Slovena, zar 
Srba (t. j. valjda Srba-SP), upravljajući bar kroz jedno vrijeme sudbinom 
čitave zemlje od izvora Save do današnje sjeverne Srbije.«97 

Prema tome, Gačani su mogli, pored svog užeg, plemenskog imena, da 
donesu u Hrvaisku i srpsko ime kao svoje. Verovatno da su ih tim ime- 
nom više nazivala okolna (hrvatska) plemena, da bi ih time označila kao 
došljake u one krajeve. Iznoseći, kako je Ljudevit iz Siska pobegao 
Srbima (ad Sorabos ... fugiendo se contulit), Ajnhard je možda mislio na 
Gačane, za koje je čuo da ih nazivaju i Srbima. U prilog te pretpostavke 
govori nekoliko momenata. 

Prvo. U poznatoj borbi na Kupi, godine 819., Gačani su napustili Bor- 
nine redove i prešli na Ljudevitovu stranu. Zar nije sada Ljudevit mogao, 
u momentu kritičnom po njega, da pobegne upravo ka njima? On je mo- 
gao očekivati da će tu, kod osvedočenih svojih prijatelja, biti sklonjen 
i pomognut bolje nego kod Srba u Bosni, čak preko Vrbasa, s kojima ga 
nije vezivalo ništa. ' 


35 Šišić Ferdo, Navedeno delo, str. 315 (napomena 29). 

38 V. Vasiljevski i J. Jernštet, Cecaumeni strategicon (objavljeno 1896 god. u Pe- 
trogradu, u »Zapiskama« istorisko-filološkog fakulteta, knj. 38, strana 74; ovde citi- 
rano prema Lj. Jovanoviću, nav. delo, s. 115). 

37 Šišić Ferdo, Navedeno delo, str. 316. 

Drugo. Letopisci kažu, da je Ljudevit, pobegavši Srbima, ubio jednog 
od njihovih knezova (uno ex ducibus eorum),*% upravo onog, koji ga je 
primio, i da je tako zavladao onim krajem. Kakvo je to pleme, koje ima 
više knezova, kad se zna, da su sva naša plemena imala u ono doba po 
jednog glavnog starešinu? Tu se opet može da misli na Gačane. Jer oni 
su, odlaskom Borne na veći položaj, mogli ostati s nekoliko nižih stare- 
šina, koji su tu upravljali u Bornino ime. Dolazak carskog buntovnika u 
njihovo pleme mogao je da izazove među njima pometnju i razdor, koji 
je raščistila Ljudevitova oružana pratnja, uz pomoć njegovih pristalica 
među samim Gačanima. 

Treće. Ljudevitovo držanje ne odaje izgubljenog čoveka, očajnika koji 
luta bez cilja. Zavladavši plemenom Gačana, zaklonjenim odasvud pla- 
ninama, on je mogao da pokuša dva izlaza: najpre mirenje sa Francima, 
kojih se vojna sila sručila u njegovu Posavinu, a ako mu to ne uspe (kao 
što nije ni uspelo), da se prebaci u Dalmaciju, gde je na vlasti bio opet 
jedan Gačanin, Bornin sinovac Vladislav. Prema tome, dolazak među 
Gačane možda je bio pokušaj Ljudevitov, da se preko njih poveže s Bor- 
ninim ujakom Ljudemislom, preko njega sa knezom Vladislavom, a po- 
tom i sa Francima. Be 

Njegova stvar, međutim, bila je zauvek izgubljena. Dok su se franački 
feudalci širili po njegovoj Posavini, a Timočani opet došli pod Bugare, 
Ljudevit beži u Dalmaciju, u dvor starog Ljudemisla. Po naređenju Fra- 
naka, tu je uskoro i ubijen, na prevaran način, svakako sa znanjem kneza 
Vladislava. Zajednička država Južnih Slovena, kakvu je pokušao da stvori 
još u ono vreme, mogla je da bude stvorena tek u dalekoj budućnosti, 
posle hiljadu i sto godina. 

To, što su Hrvati u IX. veku prihvatili za vladara Bornu, dotadašnjeg 
kneza timočko-kučevskog, a sa Ljudevitom, gospodarem Siska, povezali 
sudbinu čak i Timočani, to je dokaz, da je narod bio blizak jedan dru- 
gom, ali da su u njemu tuđinci, onda kao i docnije, poticali neslogu i 
razdor i time omeli stvaranje zajedničke države. 

(Primljeno za štampu na 9. sjednici Odjela za filozofiju i društvene nauke 


od 27. XI. 1956.) 


388 Rački Franjo, Documenta, 327. 

JERKO ALAČEVIĆ $ 


JADRANSKE PRUGE: 


POLOŽAJ JUGOSLAVIJE 


Jugoslavija se nalazi na jugu Evrope, gdje more zadire najdublje u 
kopno. Ta činjenica omogućava i uvjetuje, da se kroz nju može provesti 
nekoliko važnih saobraćajnica svjetskog značaja, koje će povezati sje- 
ver sa jugom i istok sa zapadom. S obzirom da je transport vodom naj- 
ekonomičniji, položaj našeg primorja, specijalno sjevernoga, daje mo- 
gućnost veze zemalja srednje Evrope s morem koristeći se našim lukama. 

Jugoslavenske obale Jadranskog mora su jako razvijene i pružaju bez- 
broj mogućnosli za izradu pristaništa. Veze pristaništa sa zaleđem su 
donekle otežane, jer se uzduž cijele naše obale pružaju planinski lanci, 
a rijeke jadranskog sliva su kratke sa uskim i strmim dolinama. Ta okol- 
nost samo oležava, a ne onemogućuje vezu pristaništa sa zaleđem. Kao 
primjer za ovo može nam poslužiti mala kulturna Švicarska, Ona je te- 
renski mnogo teža i nepovoljnija za sprovođenje saobraćajnica od našega 
primorja, a uspjela je uza sve njene ogromne planine i teškoće, koje one 
pružaju, da provede nekoliko važnih svjetskih saobraćajnica preko: svoje 
teritorije. Istina je, da je i povoljnije i jeftinije raditi u ravnici, ali ako 
nje nema, treba se uhvatiti u koštac i sa težim prilikama. To iraži nešto 
više truda i financijskih žrtava, ali s obzirom na cilj i koristi, koje nam 
saobraćajnice pružaju, taj trud se i te kako isplati. 

U svojoj prošlosti naša je zemlja bila rasirgana, pojedini dijelovi su 
bili pod tuđim upravama, koje nisu imale niti smisla niti volje, da nešto 
investiraju, da bi se naš narod pomogao i kulturno uzdigao. Kad je i 
nešto urađeno u pogledu saobraćajnica, to je bilo radi eksploatacije, t. j. 
težnja je bila, da se sa što manjim investicijama što više iz zemlje izvuče. 
Kao rezultat takve politike je, da smo dobili loše saobraćajnice, koje ne 
opslužuju našu zemlju prema njenim stvarnim potrebama, pa joj prema 
tome i ne koriste potpuno u ekonomskom pogledu. 

i Ovaj rad akademika Jerka Alačevića bio je potaknut širom radnjom Dr. Zvoni- 
mira Jelinovića, Borba za jadranske pruge i njeni ekonomski ciljevi, koja se nalazi 


u štampi i izlazi kao knjiga 6 Građe za gospodarsku povijest Hrvatske redovitih 
izdanja Jugoslavenske akademije znanosti i umjetnosti. 

Pri podizanju naših saobraćajnica u prošlosti ima dosta grešaka i pro- 
pusta te će trebati mnogo strpljenja, dobre volje, samoprijegornog rada 
i stručnosti, temeljitog proučavanja uz mnogo ljubavi za ovu našu zapu- 
.štenu i ratom opustošenu zemlju, ukoliko se želi da se griješke otklone 
*% da joj se pomogne. Ako želimo ispraviti stare griješke učinjene pri vo- 
đenju linija naših saobraćajnica i otkloniti ih u budućnosti, prvi je uvjet, 
da svi na nju gledamo kao na jednu cjelinu. 

Glavne saobraćajne arterije ne smiju se ravnati prema granicama poje- 
dinih pokrajina, već treba da povezuju privredna područja raznih zema- 
lja radi razmjene dobara. Takvom saobraćajnom politikom možemo sva- 
kom našem kraju pomoći i ne će se dogoditi, da jedan kraj bude na teret 
drugome. 

Saobraćajnu politiku u državi treba da vodi jedan jedinstveni visoko 
stručni i nepristrasni forum, a nikako se ne smije dopustiti, da to vodi 
svaki kraj za sebe, jer ćemo na taj način dobiti mnogo saobraćajnica, ali 
beznačajnih, bez jedne jedinstvene cjeline, na kojima će se saobraćaj 
odvijati bez ikakve ekonomike po državu kao cjelinu. 

Dobra i dobro postavljena željeznička i cestovna mreža uz savremen 
i ekonomičan saobraćaj, preduslov je za blagostanje svake zemlje, pa i 
naše. Međutim kakvo je stanje u tom pogledu kod nas? Kao što je napri- 
jed napomenuto, veliki dio naših saobraćajnica rađen je radi eksploata- 
cije, velikom štednjom u građevinskim troškovima i zato su naše želje- 
znice loše postavljene i loše izgrađene. Takav način rada se obično sveti, 
jer u eksploataciji imamo vječito mnogo veće troškove, razvoj ekonomije 
zahtijeva dogradnje, i iada i pored većih troškova građenja nemamo je- 
dinstvene cjeline, niti pak one koristi, koje očekuje jedan narod od sa- 
obraćajnica. Uvijek je bolje u samom početku dobro promisliti i saobra- 
ćajnicu postaviti prema potrebama ekonomije, izgraditi je dobro, bez 
obzira na prividno nešto veće troškove, jer se to kasnije narodnoj eko- 
nomiji i te kako isplati, pošto je saobraćajnica opslužuje onako, kako to 
diktiraju potrebe po najmanjim stalnim troškovima. Istina je, da je ne- 
moguće odjednom izgraditi cjelokupno potrebnu saobraćajnu mrežu, jer 
to narodna ekonomija s obzirom na ogromne investicije ne bi mogla da 
podnese, ali je moguće, da se jedna takva mreža postavi i da se nje pri- 
državamo pri građenju, tako da nakon nekog perioda vremena, kad bude 
izgrađen jedan dio saobraćajnica, a postojeće se prilagode stvarnim po- 
trebama, imamo jedinstvenu cjelinu, koja će korisno služiti cjelokupnoj 
narodnoj privredi. 

Priroda je našu državu bogato obdarila. Zauzimamo centralni položaj 
u južnoj Evropi preko kojeg vode najbolji prirodni putovi za razmjenu 
dobara na sve strane svijeta, imamo more koje je kod nas najdublje pro- 
drlo u evropsko kopno, imamo razvijenu obalu i mogućnost podizanja 
pristaništa. Ovo prirodno bogatstvo treba da iskoristimo podizanjem od- 
govarajućih saobraćajnica, tako da navedemo svjetski promet na naše 
saobraćajnice i u naše luke, jer će od toga imali naša narodna ekonomija 
i naš radnik koristi. Dosada zbog političkih pitanja to nismo bili u sta- 
nju izvesti, jer kako sve ostalo tako i saobraćajnu politiku kod nas vodio 

je tuđin, koji je gledao interes svoje zemlje. Sada, kad sami upravljamo 
svojom sudbinom, imamo mogućnost da stare propuste ispravimo, a nove 
da ne činimo. S obzirom da zemlje centralne Evrope nemaju svojega 
mora, a ekonomija ih upućuje na razmjenu dobara sa drugim zemljama, 
treba dobrom tarifnom i saobraćajnom politikom navesti njihov uvoz i 
izvoz našim saobraćajnicama i preko naših luka. Na taj način ćemo po- 
moći najbolje našoj ekonomiji dobivanjem dragocjenih deviza sa najma- 
nje žrtava. Da bismo to postigli, ne možemo računati samo na naše po- 
stojeće saobraćajnice, koje su u dobrom dijelu slučajeva loše građene i 
koje su skupe i za našu nacionalnu ekonomiju, već moramo: dobro pro- 
misliti i u tom cilju reorganizirati saobraćajnu mrežu i sam saobraćaj. To 
traži velike investicije, ali se one brzo vraćaju, a naša nacionalna ekono- 
mija dobiva novu stavku u svojim prihodima. 

Još iz davnina kroz naše teritorije vodile su velike tadašnje saobraćaj- 
nice. Rimski put, dubrovačke ceste, Napoleonove ceste i t. d. Kad je to 
tako bilo ranije, nema razloga, da to ne bude i danas, samo mi treba da 
radimo po dobro smišljenom planu, pa da se to ostvari. Da bismo to po- 
stigli, moramo imati dobre i ekonomične saobraćajnice. 

Tuđin i eksploatator, koji je gradio naše željezničke pruge, gradio ih 
je sa velikim usponima, da bi izbjegao veće tunele, gradio ih je sa oštrim 
krivinama, da bi izbjegao veće radove, gradio ih je, samo da na njih što 
manje utroši. Sa takvim saobraćajnicama mi ne možemo privući ino- 
strani tranzit, jer su takve pruge malog kapaciteta i skupe u eskploata- 
ciji. Naša je zemlja brdovita, pred našim morem pružaju se planinski 
lanci, doline su strme i mi ne možemo graditi pruge. koje mogu odgo- 
voriti zahtjevu, koji se na njih postavlja, bez većih tunela i većih radova. 
Mi danas živimo u svijetu brzine, a oštre krivine ih ne dopuštaju. Da bi- 
smo mogli zadovoljiti našu ekonomiju, a i privući inostrani tranzit, naše 
pruge moraju biti sagrađene sa potrebnom brzinom saobraćaja i kapaci- 
tetom, da mogu primiti i brzo izvršiti sve zadatke, koji se na njih postav- 
ljaju. Iz toga izlazi, da pri građenju novih pruga moramo tražiti najeko- 
nomičnije elemente saobraćajnica, kako u pogledu troškova građenja, 
tako i u pogledu kapaciteta i troškova eksploatacije. Drugim riječima 
moramo pored izdataka, koje ćemo imati pri građenju, voditi računa, da 
nam pruge mogu odgovoriti zadaiku, koji se na njih postavlja, t. j. da 
pruga može da prevuče određeni bruto i da troškovi eksploatacije, koji 
su stalni, budu u granicama ekonomičnosti. 

Kao primjer za gornje možemo navesti prugu Brčko-Banovići. Kod 
nje su se izbjegavali veći objekti, ne iz razloga štednje, već da bi se udo- 
voljilo oštro postavljenom roku. Da bi se izbjegao duži vododijelnički 
tunel, pruga je rađena u usponu od 24%0, a da bi se uštedjelo u radovima, 
primijenjen je poluprečnik R = 200 m. U ljetnjem periodu izgrađen je, 
umjesto vododijelničkog tunela kod Kiseljaka, dubok i dugačak usjek, 
a kad su nastupile jesenje kiše, usjek je počeo da se oburvava i zatvara 
i tek tada je po skuplju cijenu izgrađen tunel. Pruga je dovršena u roku, 
ali kakvu smo prugu dobili? Deset godina smo morali vršiti sanacije pru- 
ge, već nakon tri godine nije mogla svojim kapacitetom zadovoljiti za- 

hijeve Tuzlanskog rudarskog basena, jer zbog velikog uspona morali su 
se primijeniti lakši vlakovi, a zbog oštrih krivina i velikog uspona manja 
brzina vožnje. Troškovi održavanja su joj veliki, jer svake dvije godine 
moraju se u krivinama mijenjati šine. 

Da je pruga odmah u početku izgrađena sa povoljnim elementima i da 
je bez obzira na rok dovršenja solidnije građena, kod nje bi u prvom 
redu troškovi građenja bili manji, a o troškovima Se momisne da i ne 
govorimo. 

Na sličan način građena je i pruga Šamac-Sarajevo. Ona po svojim ele- 
mentima odgovara namjeni, ali je zbog oštrog roka radi smanjenja rado- 
va vođena dolinom rijeke Bosne i trinaest puta je prelazi. Ovaj način 
građenja ne zadovoljava u strateškom pogledu. 

Svake hvale je vrijedan trud graditelja, rukovodioci su izgradnjom u 
roku postigli politički efekat, ali ubuduće ne smijemo tako raditi. 


Iz gornjih primjera može se izvući dragocjena pouka, da je pored šted. 
nje i brzina, odnosno oštri rokovi, neprijatelj solidne, shodne i ekono- 
mične pruge. 

Naša je država siromašna i pred njom stoje ogromni radovi, da bi se 
uzdigla u ekonomskom i kulturnom pogledu, te ne možemo sebi dopu- 
stiti luksus da loše gradimo, jer će se kad tad morati iznova graditi. Ta- 
kav rad jedna racionalna ekonomija, kojoj težimo, ne može dopustiti. 
Prednji primjeri su najnovijeg datuma, a u prošlosti ih ima mnogo više. 
Ovdje ćemo navesti jedan od njih, koji je najkarakterističniji, a to je 
pruga Sarajevo-Moslar. ' 

Prugu je gradila Austrija sa širinom kolosijeka 0.76 m. Građena je uz 
veliku štednju građevinskih troškova. Uzlazna i silazna rampa sa vodo- 
dijelnice — Ivan-planine je izrađena u usponima od 60%0, uz primjenu 
zupčanice. Na taj način je dobiven mali. ali visoko položen vododijel- 
nički tunel. 

Bivša Jugoslavija je 1927. godine vršila rekonstrukciju pruge oko vodo- 
dijelnice, imajući na umu njezinu kasniju normalizaciju. Kao i ranije i 
ovom prilikom vođeno je računa, da građevinski troškovi budu što ma- 
nji, ali je nažalost zastupljen princip nepromišljene štednje. Kota vodo- 
dijelnice je spuštena, izgrađen je vododijelnički tunel dužine 3.224 m 
za normalni kolosijek, ali je opet bio previsoko položen, te je izbjegnuta 
zupčanica samo na uzlaznoj rampi, dok na silaznoj je i dandanas u 
upolrebi. 

Privredni razvoj Bosne i Hercegovine odmah nakon Drugoga rata dik- 
tirao je normalizaciju pruge Sarajevo-Moštar. Već od 1948. godine struč- 
njaci su napravili bezbroj varijanti u tom pogledu, s ciljem da iskoriste 
1927. godine sagrađeni tunel, kojega je građevna vrijednost danas oko 
1,5 milijarde dinara, ali u svakom slučaju dobivaju trasu sa velikim uspo- 
nom i sa velikim razvijanjem sa strane Mostara. 

Da je pri rekonstrukciji 1927. godine malo više vođeno računa o bu- 
dućim mogućnostima i da građenje nije vršeno samo radi trenutno što 
manjih izdataka na troškovima građenja, danas bi se normalizacija mogla 
brzo izvršiti bez ikakvih ponovnih studija, već jednostavno izmjenom 

gornjeg siroja. Tada je stvarno samo vododijelnički tunel izrađen za 
normalni kolosijek, dok je cijela pruga ostala sa elementima uzanog ko- 
losijeka. Bilo je ljudi, koji su graditeljima ukazivali na posljedice takvog 
rada, i predlagali, da se izlaz iz tunela kroz Ivan-planinu sa mostarske 
strane spusti za oko 100 m s produženjem tunela na 5.200 m, čime bi se 
razvijanje skratilo za 6-7 km. Ali zbog većih izdataka to nije učinjeno. 
Zbog takvoga rada mi danas stojimo pred problemom, ili da ponovo iz- 
gradimo lošu prugu koristeći se postojećim tunelom, ili da ga gradimo 
po treći put zajedno sa odgovarajućom prugom. 

Nažalost i mnogi stručnjaci su mišljenja, da se u današnje vrijeme s 
obzirom na elektrifikaciju može primijeniti znatno veći uspon i oštrije 
krivine. Istina je, da je električna vuča povoljnija od parne, ali i tu se ne 
može ići do beskonačnosti. I za električnu vuču je povoljniji manji uspon 
i blaže krivine, pa je i kod primjene te vuče veći kapacitet pruge sa po- 
voljnijim elementima. Pri primjeni električne vuče uvijek treba pomi- 
šljati, što treba uraditi, ako se jednoga momenta uijecajem neke više 
sile ne bude mogla električna vuča primijeniti. Da li će tada biti uput- 
nije, da se saobraćaj obustavi, ili je bolje dati pruzi takve elemente, koji 
su povoljniji i za električnu vuču, a dopuštaju u danom momentu pri- 
mjenu parne vuče? 

Ovi primjeri su dati radi toga, da se vidi, kakve sve štetne posljedice 
mogu imati po privredu loše položene i loše izgrađene pruge i da su za- 
sada manji troškovi samo prividni, jer takva pruga uvijek i u svakom 
slučaju staje zajednicu mnogo više, nego da je izgrađena solidno. Bolje 
je manje i solidnije graditi nego vječito imati bespotrebne izdatke. 

Sjeveroistok naše države je ravan i pogodan za razvoj poljoprivrede. 
Jug i zapad je planinski bogat šumom i rudama. Jugozapadnu granicu 
čini Jadransko more zračne dužine oko 600 km. Prema tome naša je dr- 
žava obdarena velikim bogatstvom, koje treba iskoristiti za narodnu eko- 
nomiju. Uslov za dobro i pravilno iskorištenje su dobre veze i dobar 
saobraćaj, koji dovodi narode u lakši i bliži kontakt, međusobno upozna- 
vanje i jedinstvo. Saobraćaj je preduslov za privredno i kulturno uzdi- 
zanje krajeva, a time i cijelog naroda. 

Nizinski dio naše države, Banat-Bačka-Srijem i sjeverna Srbija bogati 
su poljoprivrednim produktima, brdoviti i planinski krajevi Bosna i Her- 
cegovina—Dalmacija-Slovenija-Crna Gora bogati su stočarstvom, šumama 
i rudama. U primorju vlada blaga mediteranska klima, koja omogućuje 
uzgoj južnih kultura. Ta raznolikost kultura i ostalih bogatstava u raznim 
našim krajevima upućuje na međusobnu razmjenu dobara unutar naše 
države, ili drugim riječima na međusobnu vezu saobraćajnim putovima. 
Kako su ovdje u pitanju masovni produkti, kako šume, rude i žitarice, 
dolazi u obzir transportno sredstvo i saobraćajni put, koji tu potrebu 
može savladati, a to su za danas jedino željeznice. Prema tome ekonom- 
ski uslovi za izgradnju saobraćajnih veza postoje. Jedan dio tih veza je 
gotov, ali nam ostaje još mnogo da izgradimo, da bismo zadovoljili po- 
trebe. Kao što je naprijed rečeno, jedan dio naših saobraćajnica je loše 
izgrađen po narodnu ekonomiju, a to je u nekim slučajevima lošije, nego 

da ih uopće nema, jer iziskuje veće rashode, a ne daje koristi. Prema 
tome pred nama stoji ogroman zadatak poboljšanja starih i izgradnja no- 
vih saobraćajnica. 

Naša zemlja je lijepa. Obiluje sa mnogo prirodnih ljepota, planina, 
jezera, morskih plaža i povijesnih spomenika. Naše su plaže prirodno 
mnogo ljepše od morskih kupališta svjetskog glasa, more nam je toplije 
i omogućuje dužu sezonu. Prema tome našoj zemlji je omogućena još 
jedna privredna grana, a to je turizam. 

Turizam je po narodnu ekonomiju vrlo povoljan, jer u njemu, kako 
se to u narodu kaže, ima kruha bez motike. 

Za razvoj turizma treba također imati preduvjete, a to su dobre i udob- 
ne saobraćajne veze; jer svaki onaj, koji treba da ih iskorišćuje, želi 
imati neku udobnost i brzinu. Kao što se iz prednjeg izlaganja vidi, sva- 
ka grana narodne privrede zahtijeva saobraćajne veze, i to sigurne, lake, 
brze i udobne, velikog kapaciteta. 

Saobraćaj i saobraćajna sredstva moraju služiti narodnoj ekonomiji, 
tako da zadovolje sve njene potrebe, najjeftinije, najbrže i najkraćim 
putem i samo tako mogu nam saobraćajnice poslužiti za napredak i 
razvoj. 

Saobraćajnice moraju vezati centre produkcije sa centrima potrošnje. 
Moraju biti građene solidno i sa elementima, da bi omogućile sigurnost 
vožnje i da savladaju. veliki teret, koji se na njih stavlja. 

Šta znači biti bez dobrih saobraćajnih veza, može nam najbolje ilustro- 
vati primjer, da je u Dalmaciji odmah nakon Prvog svjetskog rata, dok 
još nije bila u saobraćaju Lička željeznička pruga, pšenica iz Banata bila 
skuplja nego uvozna iz Amerike. Ova činjenica nam ukazuje na fakat, 
da je u saobraćaju vodeni put najjeftiniji, a mi ga imamo, samo do danas 
nažalost nismo ga iskorišćivali onako, kako bi to trebalo učiniti i kako 
bi to učinile naprednije zemlje. Mnogo grešaka i krivice, što je takvo sta- 
nje kod nas, snosi tuđin, koji je vjekovima upravljao našim zemljama, 
ali sada upravljamo mi i treba to stanje popraviti za bolji život budućih 
generacija. 

Naše more je zapušteno, naše luke su neizgrađene, unutrašnjost zemlje 
je slabo vezana međusobno, a još slabije sa svjetskim putem — morem. 

Na našem. Jadranu tuđin je izgradio luke, ali one koje su njemu tre- 
bale. Vezao ih je prugama, ali onako, kako je.to diktirala njegova priv- 
reda, bez obzira da li će one unaprediti naše krajeve ili ne. Za tu upravu 
je bilo čak i povoljnije, da se naš narod kulturno ne izdigne, jer je pred- 
stavljao bolji objekat za iskorišćivanje. 

Bivša Austrougarska, koja je dugo vladala našim morem, izgradila je 
Trst kao svoju uvoznu-izvoznu luku i vezala je sa svojim centrom Bečom. 
Ta veza ide periferijom naše države i daje korist krajevima, kroz koje 
prolazi, ona privredi kao cjelini ne daje onu korist, kao da je u tu svrhu 
izgrađena. Nakon toga je Ugarska izgradila Rijeku kao pristanište za 
svoju polovinu države i uspostavila željezničku vezu sa Budimpeštom 
preko Zagreba. Ta pruga je na dijelu od Karlovca do Rijeke dosta loše 
građena sa velikim usponima i oštrim krivinama. Trst i Rijeka kao pri- 

staništa za Ausiriju i Ugarsku najbolje su odgovarala, jer je na tim mje- 
stima s obzirom na njihov geografski položaj najkraća kopnena veza, od- 
nosno more je tim državama najbliže. Građenje pristaništa u Trstu bilo 
je zbog mulja veoma teško, a u Rijeci zbog velikih dubina i strmih obala, 
te danas svako proširenje, a specijalno u Rijeci, zahtijeva ogromne: iz- 
datke, koji bi se teško isplatili. 

Austrija je izgradila i svoje ratno pristanište u Puli i vezala Istru, ko- 
jom je upravljala, za Trst odnosno za svoju zemlju, tako da mi još i da- 
nas imamo gravitaciju Istre u saobraćajnom pogledu ka Trstu, iako on 
ne pripada nama. 

I Rijeka i Trst kao pristaništa i njihove veze sa zaleđem izgrađene su 
u drugoj polovini prošloga vijeka za tadanje potrebe i za tadanja shva- 
tanja. 

Izgradnjom dva pristaništa na krajnjem sjeveru Jadranskog mora, 
od kojih danas jedno pripada našoj državi, a drugo Italiji, stvorena su 
dva rivala, koji se otimaju za tranzit srednjoevropskih država. Trenutno 
je Trst u povoljnijoj situaciji, jer ima više i bolje veze sa zaleđem. 

Ako se želi privući tranzit srednjoevropskih država na naše pristani- 
šte u Rijeci, što je za našu ekonomiju povoljno, nije dovoljno konkurirati 
samo tarifnim olakšicama, kao što se to danas čini, jer od toga ima naš 
saobraćaj samo štetu, već treba pomišljati na bolje veze i bolje saobra- 
ćajnice, koje će bez ikakve štete po našu ekonomiju moći konkurirati 
pristaništu u Trstu. 

Osim spomenutih pristaništa mi ustvari ni do danas nemamo nijedno 
jače pristanište. Imamo dosta mogućnosti, pravimo dosta kombinacija, 
ali nijedno pristanište u pravom smislu te riječi nemamo. Rijeka kao 
naše najbolje i najjače pristanište još je uvijek u relativno primitivnom 
stanju i maloga je kapaciteta. Razvoj pristaništa uvjetuje veze sa zale- 
đem, koje moraju biti u saglasnosti s potrebama ekonomije. Mi ni za 
jednu našu luku nemamo dobrih veza sa zaleđem, a još manje podešenih 
prema potrebama ekonomije. Svako dobro pristanište mora da ispunjava 
dva glavna uslova: da ima dobru vezu sa zaleđem i da omogućava smje- 
štaj samog pristaništa i svih potrebnih građevina na ravnom i čvrstom 
tlu, te da ima mjesta za naselje. 

Pored veze sa Rijekom željezničkom prugom sa zaleđem je vezan Split 
i Šibenik, a uskotračnom Ploče, Dubrovnik i Boka Kotorska. 

Pruga za Šibenik i Split je tako položena, da je za svaki naš kraj izu- 
zev južnu Liku i Dalmaciju bliži Rijeci nego Šibeniku i Splitu i potpuno 
je prirodno, da sve gravilira ka Rijeci. 

Uskotračna pruga ima mali kapacitet, te i pristaništa, koja su njome 
vezana, služe samo za lokalne potrebe. 

Prema tome ako sve saberemo, za vezu unutrašnjosti zemlje s morem, 
mi ustvari imamo samo jedan izlaz na Rijeku s lošom i slabo položenom 
vezom, tako da danas, iako naš bruto ne prelazi 2 miliona tona godišnje, 
dobar dio ide preko Ljubljane i Pivke prema Rijeci, jer je ta pruga, iako 
duža, zbog povoljnijih elemenata ekonomičnija. 

Važnost dobrih luka i dobre veze sa zaleđem najbolje smo osjetili od- 
mah nakon Drugoga svjetskog rata. Tada nismo mogli primiti svu pomoć, 
koju su saveznici pružali našoj ratom opustošenoj zemlji, zbog nedo- 
statka operativne obale, a i ono, što je istovareno, propadalo je na otvo- 
renom prostoru, jer saobraćajne veze nisu imale dovoljno kapaciteta, da 
to otpreme na odredište. 


Nakon Drugog svjetskog rata industrija u našoj državi počela se 
naglo razvijati, što je potpuno prirodno. Povoljnije je za nacionalnu eko- 
nomiju izvoziti polufabrikate ili finalne produkte nego sirovine, jer u 
tom slučaju ima naš radnik zaposlenje. I ta industrijalizacija zahtijeva 
nove saobraćajne veze. Istina je, da treba industriju podizati na mjestu. 
nalazišta sirovina ili u težištu, ako je u produkciji potrebno više vrsta 
sirovina, koje se nalaze na raznim mjestinta, jer na takav način treba pre- 
voziti polufabrikat i finalni produkt, koji je u mnogo slučajeva i deset 
puta manji od sirovina. Podizanjem industrije na mjestu nalazišta siro- 
vina štedimo bespotrebno veliki transport, a u financijskom efektu ne 
štetimo ništa. Prema prednjem izlaganju jasno je, da saobraćajno-eko- 
nomska politika kod nas uopće nije vođena, već je sve građeno bez mno- 
go premišljanja, tako da danas imamo željezničku mrežu, koja u eko- 
nomskom pogledu ne odgovara potpuno potrebama, ai dalje gradimo bez 
nekog unaprijed utvrđenog plana, i ako tako nastavimo, tada nam mreža 
ni u budućnosti ne će predstavljati najbolju i najekonomičniju ejelinu. 

U nastavku ćemo istaći iz djela dr. Jelinovića pojedine odlomke, iz 
kojih se vidi, kako je saobraćajno-ekonomska politika pri građenju na- 
ših pruga vođena i koji joj je bio cilj. 


ŽELJEZNIČKE VEZE TRSTA I ISTRE 


Na ovom mjestu karakteristično je navesti željezničke veze Trsta sa 
zaleđem. ' 


Austro-ugarska monarhija sa svojih 50 miliona stanovnika, razvojem 
svoje ekonomije osjetila je potrebu za jednom lukom na svojoj teritoriji, 
što je naročito potencirano, kad je izgubila Lombardiju i Veneciju. Iz tih 
razloga je već u prvoj polovini prošloga vijeka kao najpogodnije mjesto 
za izgradnju pristaništa izabran Trst i započeta je izgradnja luke u nje- 
mu. Potpuno je prirodno, kad je Austrija gradila luku, da će je vezati 
za svoj ekonomsko-kulturni centar Beč i u tu svrhu izgrađena je pruga 
Trst-Ljubljana-Maribor-Beč u dužini od 577 km i puštena 28. VII. 1857. 
u promet. Na taj način, zbog ekonomskih potreba Austrije, Slovenija je 
i time cijela naša zemlja došla do jedne stvarno dobre pruge. Za vezu 
Beča sa Trstom od Ljubljane promatrane su dvije varijante. Jedna preko 
Postojne, a druga preko Gorice. Izgrađena je pruga preko Postojne, jer 
je 44 km kraća i jeftinija, pa prema tome i povoljnija. Da bi se u tršćan- 
sko pristanište privuklo što više bruta, pruga Beč-Trst vezana je od 

Pragerskog preko Kotoribe za Budimpeštu prugom dužine od 278 km, sa 
ukupnom dužinom od Budimpešte do Trsta od 560 km. 


Da bi Trst kao austrijska luka privukao sebi tranzit zapadne Austrije 
i južne Njemačke i time konkurirao na tim područjima njemačkim luka- 
ma Hamburgu i Bremenu, izgrađena je pruga Trst-Gerica-Salzburg, ko- 
jom je skraćena veza Miinchena za 86 km, Praga za 110 km, a Salzburga 
za 253 km za Trst u poređenju sa prugom preko Ljubljane. 


Izgrađena je i treća veza za Trst radi toga, da se privuče bruto sjevero- 
zapadne Austrije i Švicarske, a to je linija Trst-Tržić-Gorica-Videm i 
Trbiž. 

Iz izloženoga se vidi, da je Austrija izgradila Trst za svoje ekonomske 
potrebe, a kad ga je već izgradila, vezala ga je dobro sa zaleđem, da bi 
od izgrađene luke izvukla šlo više koristi. Ovaj primjer je karakterističan 
i pokazuje, kako je pravilno raditi, da se unapredi jedno pristanište, da 
bi od njega ekonomija imala maksimum koristi. 


Godine 1853. Pula je postala glavna ratna luka Austrougarske i zbog 
potreba odbrane vezana je za prugu Beč—Trst željezničkom linijom. Istra 
je bila tada pod austrijskom upravom i razumljivo je, da je cjelokupna 
tadašnja željeznička mreža Istre gravitirala Austriji. Takva saobraćajna 
politika se i danas osjeća, jer ni do današnjeg dana nije ništa urađeno, da 
bi se ekonomija Istre vezala za matičnu zemlju. Izgradnjom luke i nje- 
nim vezivanjem sa zaleđem, Trst je napredovao u svakom pogledu, a 
specijalno mu je pomogla tarifsko-carinska politika Austrije, te je imao 
pred Prvi rat 12.270 m operativne obale sa svim potrebnim instalacijama. 

Međutim poslije Prvog svjetskog rata politička situacija je promije- 
njena. Trst je pripao Italiji, a veze sa zaleđem Jugoslaviji, i on je bio 
odsječen. Italija je pomagala svoje luke Veneziju i Genovu, a Trst i Ri- 
jeka su postupno propadale. 

Isto tako nastalom političkom situacijom 1918. godine Jugoslavija je 
ostala bez luke i bila je silom prilika upućena, da sve do 1926. upotre- 
bljava za svoj izvoz luku u Trstu. Ovo je narodnu ekonomiju stajalo 550 
milijona dinara, za koju svotu se u to vrijeme mogla izgraditi i potrebna 
luka i željeznička veza. Na to tadašnje rukovodstvo nije mislilo. Jedan 
od vođećih ekonomista jasno je izrazio gledište vladajućih krugova na 
željezničkoj konferenciji 1926./27. Kad je tretirano pitanje pristaništa, 
rekao je, da Jugoslaviji luke na Jadranu nisu potrebne, već da je dovo- 
ljan Solun i Galac. 

Nakon drugoga rata Trst je i pored velike borbe ostao Italiji, a Rijeka 
je pripala nama. Nažalost Ugarska, koja je izgradila pristanište u Rijeci, 
nije vodila tako dobru saobraćajnu politiku kao Austrija u Trstui mi smo 
naslijedili lošu saobraćajnu vezu sa tim zasada jedinim našim većim pri- 
staništem. To se može popraviti, a za to postoji i ekonomska potreba, i 
ako budemo u tome uspjeli, Trst odrezan od zaleđa, rukovođen italijan- 
skom politikom, koja favorizira čisto svoja pristaništa, ima postupno da 
propadne. 

Ništa ne dolazi samo po sebi i zato, ako želimo procvat naše ekono- 
mije, treba raditi i pametno investirati. 

Iz ovoga primjera se vidi, koliko dobre veze sa zaleđem mogu unapri- 
jediti jednu luku i kolika je tragedija za nju, kad se te veze prekinu, jer 
bez arterija njoj nema života. 


Nekoliko godina nakon puštanja u promet pruge Beč-Trst iskeaaig je 
veza Pivka (Šent Petar)-Rijeka, da bi u slučaju potrebe moglo tadašnje 
malo riječko pristanište poslužiti kao pomoćno luci Trstu. Veza je za iz- 
gradnju bila dosta teška i građenje je dugo trajalo. Između dva rata Ita- 
lija, kojoj je ona teritorijalno pripadala, izvršila je njenu elektrifikaciju, 
tako da ta veza danas u zajednici“sa prugom Pivka-Ljubljana-Zagreb 
predstavlja našu najbolju vezu sa pristaništem u Rijeci. Ova veza, iako 
nije najkraća, ima najpovoljnije elemente, a na najtežem dijelu je elek- 
trificirana, tako da je prijevoz bruta tom prugom za pristanište u Rijeci 
skopčan sa najnižim prevoznim troškovima gotovo za cijelu našu državu. 


Ta pruga zasada predstavlja jedinu vezu istarskih željeznica sa Rije- 
kom. Ona nije radi toga građena i zato je za vezu Istre jako zaobilazna. 


Austriji, koja je gradila istarske pruge, nije bio cilj, da ih veže za Ri- 
jeku, a Italiji, koja je njome između dva rata upravljala, još manje, te 
je stanje danas isto kao i u doba građenja istarskih pruga. 

Nakon drugog rata radi transporta uglja iz basena Raše bez pretovara 
izgrađena je pruga Lupoglav—Raša, ali i ona kao i sve istarske pruge ima 
gravitaciju prema sjeveru i prema Trstu bez ikakve pogodne veze na 
Rijeku. 

Da se Istra veže sa Rijekom i da njena ekonomija i dalje ne gravitira 
ka Trstu, činjeni su nakon rata pokušaji, ali do realizacije nije došlo. 
Ako se želi da ekonomija Istre sa ekonomijama ostalih dijelova naše ze- 
mlje čini jedinstvenu cjelinu i da joj se da gravitacija matičnoj zemlji, 
treba izgraditi prugu Lupoglav-Matulji. Izgradnja te pruge zahtijeva do- 
sta izdataka, jer treba kroz Učku izgraditi tunel dužine oko 6,5 kilome- 
tara, ali to se u krajnjoj liniji isplati, jer bi ovu našu pokrajinu vezali 
politički i ekonomski za našu zemlju. Tom vezom bi ujedno omogućili, 
da Pula može postati pomoćna luka Rijeci, što će ubrzo biti Rijeci i po- 
trebno, jer bi ih približili u transportnom pogledu za 102 km (od dana- 
šnjih 206 na 104 km). 

Iz izlaganja je jasno, da tuđin, koji je vodio u ovim krajevima saobra- 
ćajnu politiku, orijentirao ju je prema svojim interesima, a mi do danas 
nismo se postarali, da to preorijentiramo. 

Od veza Austrije za tršćansku luku korisna je za današnju našu državu 
dvokolosiječna pruga Maribor-Ljubljana-Pivka, jer je u toku 100 godina, 
vikako je ona izgrađena, sva industrija i cjelokupna ekonomija Slovenije 
gravitirala k njoj, te ona i danas predstavlja glavnu arteriju sjeveroza- 
padnog dijela naše države. U pogledu te pruge na nama leži, da joj gra- 
vitaciju usmjerimo prema Rijeci umjesto na Trst, kako je to diktirala 
ekonomija Austrije. 

HRVATSKA -HRVATSKO PRIMORJE I RIJEKA 


U ovom dijelu naše države jasno su se u saobraćajnoj politici osjetile 
tri težnje: 

Austrijska, koja je u želji, da trgovinu Hrvatske navrati na svoj teri- 
torij, 1865. godine izgradila prugu Sisak-Zidani Most i vezala je za svoju 
željezničku mrežu i na taj način uputila gravitaciju ekonomskih dobara 
Panonske nizine na Trst i Austriju. 

Mađarska je nakon nagodbe sa Austrijom 1867. godine počela uvoditi 
svoj ekonomski sistem. Da bi odvojila svoju trgovinu od austrijske, iz- 
gradila je svoje pristanište Rijeku i vezala je za Budimpeštu preko Kar- 
lovca-Zagreba i Đekeneša. Izgradnjom te pruge i pristaništa u Rijeci, 
ekonomski su bili uvučeni ostali dijelovi Hrvatskog primorja. 

Hrvatska je željela izgradnju pruge od Zemuna do mora sa ograncima, 
koji bi vezivali sve ekonomski značajne pokrajine. 

Kako je Hrvatska administrativno i politički pripadala mađarskom di- 
jelu monarhije, Mađarska je i ostvarila izlaz na more za svoju privredu 
i radi toga izgradila prugu, koja joj je odgovarala. Tarifnom je politikom 
favorizirala svoju ekonomiju u odnosu na Hrvatsku. Pri izgradnji pruge 
Pešta-Rijeka vođeno je računa samo o tadašnjim potrebama i na njoj 
su primijenjene oštre krivine i veliki usponi, a kao posljedica toga mali 
kapacitet, koji je za tadašnju mađarsku ekonomiju bio dovoljan. Na pra- 
vac trase od Karlovca do Rijeke veliki utjecaj je imao Thurn-Taxis, koji 
je u Gorskom Kotaru imao veliko imanje i da bi šumska bogatstva plasi- 
rao preko novog sagrađenoga pristaništa u Rijeci, svojim utjecajem je 
naveo trasu, da ide ovim pravcem. 

Pruga Budimpešta-Rijeka izgrađena je u drugoj polovini prošloga vi- 
jeka, a i danas treba da predstavlja glavnu vezu pristaništa Rijeke sa za- 
leđem. Mađarska saobraćajna politika nije bila toliko dalekosežna kao 
austrijska, jer kako smo naprijed vidjeli, ona se borila, da svojem prista- 
ništu dobrim vezama osigura napredak, dok Mađarskoj to nije bilo u in- 
teresu, jer nije imala namjeru da ekonomski podigne naše krajeve, već 
je podizanjem pruge željela samo da osigura transport i razmjenu svojih 
dobara, 5 obzirom na takvu saobraćajnu politiku danas ta pruga ne može 
zadovoljiti niti potrebe naše zemlje, a još manje će moći na sebe primiti 
teret država srednje Evrope, za koje se izvoz treba boriti. 

Da bismo donekle pojačali kapacitet pruge nakon Drugog svjetskog 
rata, elektrificiran je dio pod najvećim usponom, ali je ta mjera slaba, 
da bi zadovoljila potrebe. 

Dio pruge Zagreb-Rijeka od Oštarija do Rijeke prolazi kroz reljefno 
veoma težak teren sa velikim vještačkim radovima i sa dosta kraćih i 
srednjih tunela. 

Kao prva misao radi povećanja kapaciteta te pruge dolazi nam, da iz- 
gradimo drugi kolosijek i da dobijemo dvokolosiječnu prugu. S obzirom 
na veoma težak teren, kojim prolazi postojeća pruga, dodavanje još jed- 
nog kolosijeka i rekonstrukcija postrojenja od jednokolosiječne pruge 

na dvokolosiječnu zahtijevali bi ogromne izdatke, a bit same pruge ne 
bi mogli izmijeniti. Ostao bi veliki uspon, a ako bismo htjeli krivine 
ublažiti, potrebni bi bili novi rashodi. Neka bitna rekonstrukcija pruge 
po postojećoj liniji je gotovo nemoguća. 

Ako se želi povećati kapacitet pruge, tada je bolje i shodnije izgraditi 
drugu prugu za vezu sa Rijekom od udvajanja postojeće. Tako možemo 
dobiti prugu s potrebnim elementima i kapacitetom te njome vezati i 
kulturno uzdići druge krajeve, a uz skoro istu cijenu, koju bi trebalo 
investirati za izgradnju dvostrukog kolosijeka. 

Kao jedna od realnih mogućnosti za tu drugu prugu dolaze u obzir 
dvije mogućnosti: 

Odvojak od pruge Zagreb-Split na jednoj od stanica između Oštarija i 
Rudopolja provesti preko Drežničkog polja sa izlazom na more iznad 
Novoga Vinodola kod Ledenica i pored mora spustiti na Rijeku. Ta trasa 
željezničke pruge mogla bi se izgraditi sa 10%4 terenskog nagiba sa kul- 
minacijom na koti oko 500 m nad morem umjesto 836 i 816 na sadašnjoj 
pruzi, i imala bi više nego dvaput veći kapacitet od postojeće. Radovi 
na njoj bili bi teški, jer treba izgraditi tunel dužine oko 12 km, koji se 
može tako situirati, da se iskoristi jedna dolina nad sredinom tunela, pa 
da se jednim kosim oknom od 210 m dođe do sredine tunela, i na taj 
način pretvori za građenje u tunel od dvaput po 6 kilometara, što je 
znatno povoljnije, kako za rok građenja, tako i za građevinske troškove. 
Ako se želi i mora pojačati kapacitet dovoza bruta na Rijeku, onda je to 
najbolje rješenje, a troškovi građenja mu nisu osjetno veći od udvajanja 
postojeće pruge. 

ao druga mogućnost za naprijed opisanu vezu odvojak bi mogao biti 
u Bihaću, što bi sjeverozapadnu Bosnu znatno približilo Rijeci. Rješe- 
nja ima, potreba postoji, ali do realizacije ne dolazi, a takva odlaganja 
idu na štetu naše ekonomije. 

Pored pruge za vezu Rijeke sa zaleđem ranije su postojali razni pro- 
jekti za vezu unutrašnjosti naše zemlje $a morem. Prije izrade riječkog 
pristaništa glavna i najveća luka Hrvatske bio je Senj, pa su neki pro- 
jekti predviđali i vezu Senja sa zaleđem. Za moderna transportna sred- 
stva na moru i današnji opseg razmjene dobara, Senj kao velika uvozna 
i izvozna luka uopće ne odgovara. Oko Senja nema dovoljno mjesta za 
izgradnju kejova i skladišta, luka ne bi bila dovoljno zaštićena od ele- 
mentarnih nepogoda, a niti ima mjesta za razvoj grada, koji je životna 
potreba jedne veće luke. Senj je mogao ranije služiti, kad su zahtjevi za 
razmjenu dobara bili mali i mala transportna sredstva na moru, a za da- 
našnji opseg poslovanja on je potpuno nepodesan. Sa svojim današnjim 
mogućnostima Senj kao luka može služiti za lokalne potrebe, a u izuzet- 
nim slučajevima i kao pomoćna luka Rijeci. 

Druga veza Rijeke sa zaleđem mogla bi pored ekonomičnijeg prijevoza 
dobara za Rijeku u ekonomskom pogledu iskorišćivati i brodogradilište 
u Kraljevici, koje bi se tada moglo razviti i ekonomičnije poslovati. Tom 
prugom bi se omogućila eksploatacija velebitskih šuma i ličkog boksita. 

Da bi se povećala gravitacija dobara u riječkoj luci, bilo je više pri- 
jedloga, koji su na tome i završavali. 

Prema prijedlozima trebalo je vezati Bihać sa Riječkom prugom naj- 
kraćom i najekonomičnijom vezom. U tom smislu su predlagane pruge 
na Otočac, preko Plitvičkih jezera i t. d. Kao jedna od mogućnosti bila - 
je i pruga Bihać-Slunj-Karlovac, t. zv. Koranska pruga, koja je i zapo- 
čela da se gradi 1939. godine, ali je zbog rata prekinuta i do danas nije 
nastavljena. 

Bez obzira, da li je Koranska pruga optimalno rješenje za vezu Bihaća 
sa Rijekom, ona je neophodna u našoj željezničkoj mreži, budući da u 
svojoj namjeni može da posluži i kao veza sjeverozapadne Bosne i Kor- 
duna sa Rijekom, a i kao veza zapadnog dijela naše države sa Bihaćem 
odnosno Unskom prugom, a time i s Dalmacijom. Da bi izgrađena Unska 
pruga, o kojoj će detaljnije biti govora u vezama sa srednjom Dalmaci- 
jom, mogla najbolje poslužiti našoj ekonomiji, nije pogodno, da se odva- 
janje od glavne pruge Beograd-Zagreb vrši kao dosada u Sunji. Do iz- 
gradnje Unske pruge ovaj odvojak je imao lokalni značaj i vezivao je 
prugu Beograd-Zagreb sa Bosanskim Novim i dalje s jedne strane sa Pri- 
jedorom i Banjom Lukom, a s druge strane sa Bihaćem. Ovaj odvojak 
od Sunje pa do Volinje ima u oha pravca bespotrebne velike uspone od 
20%0. Nakon veze Bihaća sa Kninom i Banja Luke sa Dobojem, gubi ova 
pruga svoj lokalni karakter i veliki usponi na tom kratkom dijelu su ne- 
podesni i neekonomični. Ima mogućnosti, da se taj dio ispravi odvaja- 
njem pruge u Dubici ili Šašu dolinom potoka Jastrebice do Une i bez 
izgubljenih padova da se veže za postojeću prugu u Dobrljinu. Ovakav 
odvojak je pogodan za istočni dio naše države, dok se veza u pogledu za- 
padnog dijela malo produžuje, ali izgradnjom Koranske pruge u pravcu 
Splita, ne će se zapadni dio države ni služiti ovom vezom. Ovim odvoj- 
kom otpada i uzvrata u Sunji za pravac sa istoka. 

Da bi se skratila veza za Rijeku, za istočni dio naše države izgrađena 
je pruga Sisak-Karlovac. Ova veza je izgrađena kao čisto lokalna, pro- 
lazi nestabilnim terenima i teško može korisno poslužiti toj namjeni. 

Za vezu Slovenije sa Rijekom služila je pruga Pivka-Rijeka i kasnije 
izgrađena pruga Ljubljana-Karlovac. Boljim vezama Slovenije sa Rijekom 
bila je protivna Austrija zbog konkurencije Trstu. Kad je poslije Prvog 
svjetskog rata Jugoslavija izgubila Istru, Slovenija nije imala povoljnu 
vezu sa morem i tada je tražena najbolja veza Slovenije za prugu Karlo- 
vac-Rijeka. U tom cilju otpočelo je 1939. godine građenje pruge Černo- 
melj-Vrbovsko. Zbog rata građenje nije dovršeno, a poslije rata zbog 
izmijenjenih političkih prilika Slovenija je dobila svoje stare veze sa mo- 
rem, te joj ova nije bila potrebna. Stara veza Pivka—Rijeka bila je ponovo 
na našoj teritoriji, a to je najkraća i najbolja veza Slovenije za Rijeku te 
ona preko Vrbovskog više nije dolazila u obzir. Izgradnja pruge Černo- 
melj-Vrbovsko postala je ponovo aktuelna početkom izgradnje Sutlan- 
ske pruge, u cilju da se vezom Maribor-Pragersko-Rogatec—Sutla-Černo- 
melj-Vrbovsko dobije najkraća i najbolja veza za austrijski izvoz preko 


Rijeke. 

Ali Rijeka kao jedino naše veće pristanište nema ni do danas dobrih 
i ekonomičnih veza. Treba da razmislimo o tome, sa koliko nepotrebnih 
izdataka na taj način opterećujemo našu ekonomiju, pa treba Rijeci dati 
točno fiksirano mjesto u ekonomskom planu i prema tome rekonstruirati 
stare i dati nove veze, koje traže minimum iransportnih troškova, jer 
ćemo u protivnom imati gospodarstvo bez računa, što našoj zajednici ne 
pogoduje. ' 

Ne samo da Rijeku ireba kao naše zasada jedino pristanište povezati 
dobro sa zaleđem, već je treba povezati i sa manjim pristaništima, Ba- 
krom, Kraljevicom i Senjom s jedne i Istrom tunelom kroz Učku s druge 
strane. Ove veze su potrebne, jer se pristaništa nikada ne dimenzioniraju 
prema sezonskom vrhunskom prometu, te kad on nastupi, mora imati 
pristanište mogućnosti oterećenja pomoćnim lukama, koje u redovito 
vrijeme služe čisto lokalnim potrebama. Veza ovih trabanata glavne luke 
ne mora biti direkina sa zaleđem, štaviše bolje je, da bude direkina veza 
sa matičnom lukom i preko nje sa zaleđem. 


VEZE SJEVERNE I SREDNJE DALMACIJE SA ZALEĐEM 


Austrija je za svoje potrebe imala izlaz na more i time je zadovoljila 
svoju ekonomiju, a na podizanje naših krajeva u kulturnom i ekonom- 
skom pogledu nije mnogo polagala. U vrijeme Austrije u čisto ekonom- 
skom pogledu Dalmacija za nju nije bila važna, jer nije bilo ništa za eks- 
ploataciju, pa prema tome u nju nije ništa niti investirano. 


Za vrijeme austrijske uprave u Dalmaciji postojale su u pogledu sa- 
obraćajne politike dvije težnje, jer su postojala dva veća trgovačka i kul- 
turna centra Zadar i Split. Svaki od ova dva grada gledao je na saobra- 
ćajne veze onako, kako je to njegovoj ekonomiji i trgovini pogodovalo. 


Zadar kao luka i trgovačko-kulturni centar sjeverne Dalmacije, s obzi- 
rom na ekonomiju svoje okoline imao je težnju da se poveže sa Hrvat- 
skom, a preko nje sa Mađarskom i Austrijom željezničkom vezom preko 
Knina-Banje Luke za Osijek i vezom od Knina na zapadni dio Hrvatske. 

Split je pak imao drugu težnju i tražio je vezu na Bosnu, a preko nje 
za Srbiju, imajući na umu izgradnju pruge Split-Livno-Bosna-Srbija. 

Oko tih dviju težnji vođene su duge i besplodne polemike. Jedni su 
bili za prijedlog Zadra s motivacijom, da je ista realnija, jer će od nje 
imati korist cijela Dalmacija, dok od splitske će korist izvući samo Split. 
Drugi su pak kritikovali politiku Zadra s motivacijom, da od sjevera ne 
će za dalmatinska pristaništa biti koristi, jer oni imaju Trst i Rijeku, 
već sa vezama treba potražiti korisnija područja, kao što su Bosna i 
Srbija, koje još nemaju veza s morem i od kojih se može nadati, da će 
svojim izvozom podići luke, za koje budu vezane. 

U pogledu gornjih veza u drugoj polovini prošlog vijeka i početkom 
ovog vijeka vršeno je dosta studija, ali izgleda, da su tim studijama 

upravljači dobivali samo na vremenu bez ikakve ozbiljne namjere, da se 
od toga nešto realizuje. : 

Umjesto tih dalekosežnih težnji u toku prošlog vijeka došlo je samo 
do izgradnje dijelova od Siverića do Splita i od Perkovića do Šibenika. 
Ove pruge su imale čisto industrijsko-rudarski karakter, a izgrađene su 
kao lokalne veze bez ikakvih daljih namjera. Nešto kasnije 1877. su one 
povezane među sobom i sa Kninom i sve do 1925. godine one su predstav- 
ljale cjelokupnu mrežu dalmatinskih željeznica. 

Sve težnje Zadra, da dođe do veze sa zaleđem, svele su se na to, da je 
1914. odlučeno, da se gradi pruga Zadar-Benkovac-Drniš, ali zbog rata 
to nije ostvareno. Nakon Prvog svjetskog rata Zadar je pripao Italiji, i 
svaka težnja i namjera, da se Zadar veže prugom za mrežu jugoslaven- 
skih željeznica, sprečavana je zbog eventualne konkurencije Zadra Splitu 
i prodiranja talijanskog utjecaja na Balkan. 

Na ovom mjestu je zanimljivo spomenuti, da je još 1861. god. Englez 
Charles Boyd tražio odobrenje, da izvrši predradnje radi izgradnje pruge 
uzduž jadranske obale, sve od Trsta do Kotora, sa vezom iste za Beograd, 
ali je odbijen. Na isti način su propadale i mnoge druge zamisli, a sve 
zbog nezainteresovanosti upravljača. 

Nakon Drugog svjetskog rata Zadar je oslobođen talijanske uprave i 
pripao je Jugoslaviji i nestalo je svih zapreka, koje su ranije služile kao 
razlog, da se Zadar ne veže željezničkom prugom. Nakon kraćih studija 
pravilno je ocijenjen smjer ekonomije sjeverne Dalmacije i riješeno je, 
da se izgradi pruga Zadar-Benkovac-Knin umjesto Drniš, kako je to 
1914. god. bilo riješeno. Veza na Drniš ne bi odgovarala ekonomiji sje- 
verne Dalmacije, jer njeni produkti gravitiraju ka Hrvatskoj i sjeveru, 
te je rješenje sa vezom na Knin u saglasnosti sa težnjama ekonomije, pa 
prema tome i najpovoljnije. 

Poslije stogodišnje borbe otpočelo je građenje pruge 1953. god. Prema 
smjernicama naše ekonomije ova je pruga trebalo da bude građena kao 
lokalna veza i kao takva trebalo je da opsluži lokalne ekonomske centre 
tog kraja. Međutim projekat, po kojem se ova pruga gradi, nije to pred- 
vidio i trasa je vođena daleko od tih lokalnih ekonomskih centara, izbje- 
gavajući plodna zemljišta, umjesto da je provedena centrima produkcije, 
kako je to bila namjena, ona je vođena periferno, što znatno poskupljuje 
lokalni transport produkata. Pruga se gradi s 8% uspona i minimalnim 
polupriječnikom R == 300 m i bit će od Knina mnogo povoljnija od pru- 
ge Knin—Split i ona će sa 25% svog kapaciteta moći odgovoriti zahtje- 
vima, koje na nju postavlja ekonomija, ali je trebalo bolje promisliti o 
lokaciji pruge u odnosu na ekonomske centre i red pruge. S jedne strane 
smo bili jako izdašni i sagradit ćemo prugu znatno većeg kapaciteta, nego 
što je potrebno, dok je s druge strane zastupan princip štednje i pruga se 
nije produžila za nekoliko kilometara, da bi najpovoljnije poslužila eko- 
nomiji kraja, zbog kojega se gradi. S obzirom na značaj ove pruge u že- 
ljezničkoj mreži i predviđenu količinu direktnog bruta za Zadar sasvim 
je svejedno, da li će vožnja trajati nekoliko minuta više ili manje, ali 

nije svejedno za lokalnu ekonomiju, da li će imati transportno sredstvo 
u težištu produkcije, ilj će ono biti postavljeno periferno na visokoj 
koti, jer će morati sve produkte daleko voziti pod usponom cestovnim 
transportnim sredstvima. 

Ustvari ova je pruga vođena jednom od starih austrijskih trasa s tom 
razlikom, što je uspon smanjen na 8%. 

Ovdje se omaškom mjesto lokalne pruge gradi tranzitna i ako to ni 
lokalna, a ni naša opća ekonomija nije tražila. 

Kako smo naprijed vidjeli, za vrijeme austrijske vladavine u Dalma- 
ciji je izgrađeno svega nešto malo industrijskih pruga bez ikakve veze na 
mrežu državnih željeznica i pored toga, što je za sve vrijeme vodena ži- 
lava borba, da do tog povezivanja dođe. 

Politika dvojne monarhije, od kojih je svaka polovina vukla na svoju 
stranu, ometala je, da do te veze dođe. 

Austrija je iz strateških razloga, da bi sačuvala svoj velevlikć položaj, 
željela imati najkraću vezu između Beča i Dalmacije i predlagala je vezu 
Ogulin-Gospić-Knin-Split. Mađarskoj ova veza nije konvenirala zbog 
eventualne konkurencije dalmatinskih luka Rijeci i predlagala je izgrad- 
nju Koransko-unske pruge kao ekonomičnije. Ustvari nije željela ništa 
da se gradi, a kontraprijedlog je dala radi toga, da bi dobila na vremenu. 

Poslije dugih pregovora i nagađanja došlo je do sporazuma, bez ika- 
kvog obzira, šta bi našoj ekonomiji bolje odgovaralo, da se gradi Lička 
pruga. Sa građenjem je započeto 1913. god. 

Prvi svjetski rat je omeo izgradnju, ali je nakon rata odmah nastav- 
ljeno sa radom, ali na kratko vrijeme. Naredbom ministra saobraćaja, iz 
čisto šovinističko-političkih razloga građenje je obustavljeno i ta obu- 
stava je trajala 2 godine. 

Napokon 1925. pruga je dovršena i puštena u saobraćaj i Dalmacija je 
dobila vezu sa Hrvatskom. 

Od kolikog je značaja ta pruga bila za Split i pored toga, što je po ele- 
mentima loše građena i što se nije poklapala sa težnjama ekonomije, 
može se najbolje uočiti po porastu stanovništva u Splitu, koji je 1910. 
imao 21.000 stanovnika, 1931. 43.000, a 1948. se taj broj povećao na 
55.000. 

Ovaj primjer nam može najrječitije pokazati, kako su vlastodršci po- 
stupali sa njima podložnim krajevima i kako su na svaki. način izbjega- 
vali, da ih ekonomski i kulturno uzdignu. 

Veza Oštarije-Split, odnosno Lička pruga od Ogulina do Knina je gra- 
đena sa 21% uspona i prelazi dvije vododijelnice na kotama 876 i 796 
(Rudopolje i Malovan). Od Knina do Splita stanje je još lošije, usponi 
idu do 28%0, a na tom kratkom odstojanju ima tri vododijelnice (Te- 
pljuh, Unešić i Labin), ali je to razumljivo, imajući na umu način i cilj 
građenja ovog dijela, Veza Knin—Split, kako smo ranije vidjeli, građena 
je parcijalno kao industrijska rudarska veza i bez ikakve adaptacije služi 
i danas, te je neekonomična u eksploataciji, pošto ima jake nagibe i česte 
protupadove. 

Bez obzira na elemente, ova pruga je dobra samo. kao veza između 
Hrvatske i Dalmacije preko Like, ali ona po svom pravcu ne odgovara 
našoj ekonomiji kao cjelini, a niti pak samoj Dalmaciji. Ona ne može ni 
iz jednog dijela naše države da navrati bruto na splitsko pristanište, jer 
je Rijeka zbog saobraćajnih veza bliža i jeftinija, te naša dobra i tim 
zaobilaznim putem ipak k njoj gravitiraju. 

Osnovna težnja Splita — veza za Bosnu i Srbiju — najbolje odgovara i 
našoj ekonomiji kao cjelini, jer ide sredinom države, težištem dobara i 
izlazi upravno na more i najkraćim putem dolazi u pristanište, i Splitu 
kao luci, jer će s obzirom na najekonomičniju vezu privući veliku koli- 
činu dobara i time usloviti razvoj luke. Ovakva veza bi davala koristi 
cijeloj našoj ujedinjenoj državi i ta pruga bi predstavljala u saobraćaj- 
nom pogledu kičmu cijele naše ekonomije, jer bi prolazila kroz ekonom- 
ski najbogatije krajeve i omogućila bi im razmjenu dobara najkraćim, 
najbržim i najjeftinijim putem. 

Za vezu Dalmacije sa Hrvatskom pored Ličke pruge mogla se ostvariti 
i bolja veza po gospodarstvo Hrvatske, a to je Koransko-Unska pruga. 
Ona je dolazila u obzir još za vrijeme Austrije, ali je mađarskoj saobra- 
ćajnoj politici bolje odgovarala Lička pruga, koja je izgrađena. 

Prije Prvog svjetskog rata dolinom Une je započeta izgradnja pruge 
Bos. Novi-Bihać, a ta je vezivala Bosansku krajinu za prugu Banja Luka— 
Dobrljin-Sunja, koja je izgrađena još za vrijeme turske vladavine u ovim 
krajevima. Kao i Lička pruga i ovaj dio je uzet u građenje 1913., ometen 
ratom nastavljen je 1918. godine. Zbog obustave naredbom ministra sa- 
obraćaja 1921. god. dovršena je i puštena u promet tek 1924. godine. 

Dovršenjem pruge Bos. Novi-Bihać i gradnja Unske pruge bila je 
bliže ostvarenju. 

Uz projektovanje i gradnju Unske pruge vezane su razne tehničke i 
financijske smicalice političara bivše Jugoslavije, ispoljena je jasna te- 
žnja, da do tog građenja ne dođe i iz tog razloga ćemo se na ovom mjestu 
osvrnuti na pojedine momente, koji su jako karakteristični za prilike, 
koje su tada vladale. 

Između dva rata za vrijeme bivše Jugoslavije rađeni su projekti za 
izgradnju Unske pruge. U pogledu njene veze za već izgrađenu Ličku 
prugu dolazile su u obzir dvije mogućnosti, jedna sa vezom na Zrmanju, 
a druga sa vezom na Knin. 

U pogledu građenja pruge veza na Zrmanju je bila 22 km kraća, ali je 
u eksploataciji veza na Knin bila za 15km kraća. Ujedno vezom na 
Knin bi se izbjegla Zrmanja, najnepovoljnije mjesto u pogledu vremen- 
skih nepogoda, ne samo na Ličkoj već na našim prugama uopće, zbog 
kojih se promet redovito svake godine obustavlja u zimskom periodu, 
nekiput i na preko dva mjeseca. Ovakva mjesta na pruzi su veoma nepo- 
godna, jer se promet mora odvijali neprekidno i treba ih na svaki način 
izbjegavati ili primijeniti efikasne zaštitne mjere, koje nisu uvijek po- 
uzdane. 

Svi stručnjaci, koji su pravilno gledali na ovaj problem bili su za vezu 
na Knin, a direkcija građenja željeznica iz Beograda zastupala je iz ne- 

poznatih razloga vezu na Zrmanju. U tom svom zastupanju veze na Zr- 
manju direkcija je išla tako daleko, da je u svom izvještaju navela, da je 
veza na Knin 170 milijuna dinara skuplja od veze na Zrmanju i da za- 
htijeva izgradnju šest visokih vijadukata, koji su u strateškom pogledu 
nepovoljni. Međutim stvarno nije tako bilo, jer je komisija obrazovana 
u tom cilju konstatovala, da bi građenje pruge sa vezom na Knin bilo za 
svega 55,000.000 dinara skuplje od veze na Zrmanju; da vijadukti nisu 
potrebni, dok bi naprotiv u slučaju veze na Zrmanju došli u obzir vija- 
dukti na postojećoj Ličkoj pruzi od Zrmanje do Knina. S obzirom da je 
pruga sa vezom na Knin 15km kraća, višak građevinskih troškova od 
55.000.000 bi se isplatilo investirati, jer bi bili nadoknađeni nižim tro- 
škovima eksploatacije. a specijalno je u izvještaju te komisije naglašeno, 
da se predlaže veza na Knin zbog zimskih obustava prometa na Ličkoj 
pruzi kod Zrmanje, jer bi u slučaju veze na Zrmanju imali dvije veze sa 
Dalmacijom, koja bi i pored njih svake zime bila odsječena bez saobra- 
ćajnih veza. 

Mišljenje komisije je usvojeno i utvrđeno je, da se gradi pruga sa ve- 
zom na Knin. U uredbu o građenju željeznica od 1927. god. međutim je 
uzeta Unska pruga »nehotično« sa dužinom od 86 km i troškovima gra- 
đenja 286,000.000 dinara, što odgovara varijanti na Zrmanju, a ne na 
Knin, iako je u naslovu tako stavljeno. Varijanta na Knin je dugačka 
110 km sa predračunskom svotom od 341,000.000 dinara. 

Ova »omaška« je ponovo izazvala duge i besplodne diskusije oko veze 
Unske pruge na Ličku. Ponovo su izlazile komisije, od kojih je svaka 
bila različitog mišljenja u zavisnosti od koga je predlagana. Ako je ko- 
misiju predložila direkcija građenja željeznica, rezultat je bio veza na 
Zrmanju, a ako je predlagač pomoćnik ministra saobraćaja, prijedlog 
je bio na Knin. Takav rad nije mogao donijeti pozitivnog rješenja. 

Konačno je zaslugom vojnih krugova pobijedilo pravilno rješenje i 
veza utvrđena na Knin i 1. IV. 1936. je početo sa izgradnjom pruge. 

Građenje je povjereno francuskom društvu Batignolles, o čemu će de- 
taljno biti u nastavku govora. 

Unatoč tome, što je dokazano, da je projekat direkcije bio iskrivljen, 
da ona nije bila skuplja za 170 miliona dinara već oko 50 miliona, da šest 
vijadukata nisu potrebni, da je zbog vremenskih nepogoda priključak u 
Zrmanji nemoguć, i pored toga, što je počeikom 1936. započeto građenje 
Unske pruge sa vezom u Kninu borba protiv veze na Knin nije prestala. 
Tri godine nakon početka njezina građenja uvaženi prof. Ing. Kirilo Sa- 
vić u svom djelu »Građenje željeznica« II deo — Beograd — 1939. g. na 
str. 340 navodi prugu Bihać-Knin kao primjer jedne pruge, koju nije 
trebalo graditi. I ako je o tome pisano u knjizi »Građenje željeznica« od 
prof. Ing. J. Alačevića — Zagreb — 1950. g., ipak ćemo o tome nešto spo- 
menuti, da se vidi, da li je građenje Unske pruge bilo opravdano ili nije. 

Pošto je prof. Savić utvrdio, da je njome put iz pravca istoka do Kni- 
na, Splita i Šibenika skraćen za 174 km i da će se njome prevoziti u tran- 
zitu 500.000 t. robe i 200.000 putnika godišnje u oba pravca, a 0,215 i 


328 


0,17 din su faktični prosječni rashodi za svaku tonu-kilometar, odnosno 
osobu-kilometar za čitavu tadašnju jugoslavensku željezničku mrežu, iz- 
računao je dobitak, koji će od toga imati godišnje narodna privreda po 
obrascu: 

D = 174 _ (500.000 X 0,215 + 200.000 X 0,17) = 246.210 din. Kod 
ovoga računa se uvaženom prof. Saviću potkrala nehotična računska po- 
greška za dvije nule, pa ta ušteda iznosi 100 puta više, odnosno 


24,621.000 predratnih dinara godišnje. 


Faktična dobit ili ispravnije ušteda željezničke uprave na izdacima 
zbog toga skraćenja puta vožnje mnogo je veća i od toga iznosa, koji bi 
i sam opravdao građenje Unske pruge na Knin, jer bi se ista ušteđom za 
nekoliko godina mogla izgraditi. Prema istom spomenutom djelu prof. 
Savića na strani 314 se tvrdi, da se prema prosječnim koeficijentima za 
čitavu mrežu ne će dobiti točni rezultati, što je i razumljivo, jer su tro- 
škovi transporta ovisni o gradijenti i težini svake pruge. To skraćenje 
od 174 km pula na Unskoj prema Ličkoj pruzi u nagibima 22% izbje- 
gava dvije kulminacije od oko 800 m kod Rudopolja i Malovana i naj- 
teži njen dio izložen je velikim vremenskim nepogodama. Jasno je, da su 
na takvoj pruzi i troškovi transporta višestruki od prosječnih na čitavoj 
mreži, koja je bila oko 90% svoje dužine u nagibima do 10%0, a samo 
10% iznad toga, pa dobivene koeficijente moramo pomnožiti sa 3,38, te 
bi za samo gornju relaciju od pravca Sunje i postavke prof. Savića ušteda 
željezn. uprave iznosila 83,246.000 din/god., s kojim iznosom bi se za 
nepunu godinu dana isplatio višak troškova građenja pruge na Knin. 

Gornjoj uštedi bi trebalo pripisati i bruto od Banje Luke i sa Šipada 
za skraćenje puta od 270 km, iz Zagreba i sjevera (nakon izgradnje Ko- 
ranske pruge) za oko 50 km, sa pruge Bos. Novi-Bihać i sa Ličke Plieši- 
vice, čiji će se šumski kompleksi otad moći eksploatirati, što dosad zbog 
skupog transporta nije bilo moguće. 

U toj računici nisu ni lučke tarife uzimane u obzir, plaćali su se niži 
stavovi za Rijeku, a roba se vozila dužim putem do Splita i Šibenika, pa 
su se plaćali teški milioni dinara. Ti bi izdaci narasli nakon izgradnje 
predviđene pruge iz Srbije od Kraljeva preko Tuzle i Banje Luke, koja 
bi gravitirala na Unsku prugu te bi povećanjem bruta povećala i prihod. 
Nije uzeta u obzir ni znatna ušteda na kraćoj vožnji i manjem kvaru i 
boljem iskorišćenju voznih sredstava, lokomotiva i vagona, u kojima mi 
oskudijevamo, kao i na uposlenju manjeg broja voznog osoblja i boljem 
obrtu voznih sredstava na kraćoj pruzi. ' 

Iz iznesenog se jasno vidi, da su čiste uštede na efektivnim izdacima 
veće od dobivenih oko 83 miliona dinara na samoj relaciji od Sunje Un- 
skom prugom. Unska će sebe isplatiti za samih nekoliko godina i bit će 
jedna od najaktivnijih naših pruga. Ona će nas izvesti u naše srednje dal- 
matinske luke i donijeti zemlji, u prvom redu Dalmaciji, koja je dosad 
bila stalno zapuštena, veliku korist, a mi ne ćemo biti prisiljeni da i dalje 
iskorišćujemo tuđe luke: Trst, Solun i Galac kao u staroj Jugoslaviji, 
gdje su nam se za naš novac pravile razne smetnje. 

Ali korist od Unske pruge bit će potpuna tek nakon izgradnje i Koran- 
ske pruge, koja će skratiti i poboljšati vezu sa sjevera preko Zagreba i 
Karlovca, nakon ispravke Unske od km 60 do km 88 spuštanjem vodo- 
dijelnice od 694 m na 500 m izbacivanjem jakih nagiba od 21%0 i 23%o i 
smanjenjem na 10% nagiba između mimoilaznice Una i Drenovca kao i 
pregradnjom postojeće, sasvim naopako položene pruge od Knina do 
Splita uklanjanjem mnogih izgubljenih padova i smanjenjem nagiba u 
oba pravca vožnje s 28% na samo 10%o uz još nešto kraću prugu od da- 
našnje, a time i iz Savske nizine do mora na srednjem Jadranu. Ovi će 
se ispravci izvršiti, kad zato nastupi potreba, t. j. kad se poveća prijevoz 
robe i kad nas prisile troškovi eksploatacije na to. Unatoč svemu gore 
iznesenom vodila se nerazumna borba protiv Unske pruge, a da se razlo- 
zi njoj u prilog nikad nisu ispitivali niti uzimali u obzir. Zanimljivo je 
naglasiti, da su se u većini slučajeva, kad je bila u pitanju Unska pruga, 
podkradale nehotične greške uvijek na štetu te pruge. Ali unatoč toj ne- 
razumnoj borbi moramo biti zahvalni našim narodnim vlastima i vojnim 
krugovima, da su uspjeli da ovo pitanje riješe ispravno i na korist naše 
zemlje. Neka im to bude podstrek, da i dalje tako rade na korist naše ze- 
mlje, uvijek gledajući na nju kao jednu cjelinu. 


Direkcija za građenje željeznica, koja je imala prostudirati i položiti 
trasu željezničke pruge, izraditi detaljne projekte i predati ih gradite- 
ljima, borila se samo za izlaz pruge na Zrmanju, dok o samoj trasi i nje- 
nu kvalitetu se nije brinula. Trasa je bila položena samo geometrijski, a 
o geološkim prilikama nije vođeno računa. 

Trasu na terenu su polagali tehničari, a direkcija nije našla za shodno, 
niti da je dade od svojih stručnjaka pregledati na terenu. Od Bihaća je 
pruga projektovana desnom obalom Une sve do Strbačkog buka i prola- 
zila je preko jako strmih i dubokih osulina i pločastim vapnencem sa 
slojevima strmo nagnutim prema Rijeci. Tako položena pruga je pred- 
stavljala nemogućnost za izgradnju, jer bi zahtijevala ogromne radove i 
nikada se ne bi ustalila. Ovo je na vrijeme uočeno baš pred samu gradnju 
i trasa je prebačena na lijevu obalu i nije došlo ni do kakve materijalne 
štete, izuzev višak radova skopčan s produženjem roka, što je stjecajem 
prilika te malerijalne štete izazvalo. 

Prvobitno je bio utvrđen rok za izgradnju od 28 mjeseci, t. j. pruga je 
imala biti predana saobraćaju 1. IV. 1940, godine. Zbog prebacivanja 
pruge s jedne obale na drugu, a i zbog nisko utvrđenih količina radova 
u licitacionom elaboratu, količina radova je povećana za 37%, pa je i 
rok ekvivalentno bio produžen za 18 mjeseci, odnosno pruga je trebalo 
da bude predana saobraćaju 1. X. 1941. 

Drugi svjetski rat je zatekao prugu u fazi dovršenja i zbog nastalih 
prilika prekinut je rad. : 

Ratna pustošenja su uništila alat, pripremljeni materijal, pa i sam po- 
loženi kolosijek i pruga je time bila znatno oštećena, pa iako je nakon 
rata odmah produžen rad na Perana pruga je: tek 1948: puštena u 
promet. 


. 330 


NAČIN GRADNJE [I FINANCIRANJA ŽELJEZNIČKIH PRUGA 
DO 1945. GODINE 


Građenje pruga u bivšoj Austro-ugarskoj monarhiji vršeno je u držav- 
noj režiji uz financiranje iz redovnih sredstava, ili ih je vlada izdavala u 
koncesiju na određeni broj godina uz neku otštetu raznim financijskim 
grupama, odnosno privatnom kapitalu. 

U bivšoj Jugoslaviji eksploatacija željeznica je bila isključivo u držav- 
nim rukama. Građenje je principijelno vršeno preko domaćih i stranih 
poduzeća, a ukoliko se za neku prugu nisu pojavili interesenti, građenje 
je izvršeno u državnoj režiji preko sekcija i odbora za građenje. Građe- 
nje pruga je izdavano na licitacijama najpovoljnijem ponuđaču, ali kako 
domaća poduzeća nisu bila financijski tako jaka, da mogu uzeti u grad- 
nju cijelu prugu u nekim slučajevima su na licitacijama izdavane i po- 
jedine dionice, Strana poduzeća su mogla samo kapitalom, a u vezi s ti- 
me i opremom konkurirati domaćima, a u pogledu solidnosti rada, a spe- 
cijalno u pogledu cijena, domaća poduzeća su bila znatno povoljnija. 

U stvarnosti radove su izvodila domaća poduzeća bez obzira, tko ih 
je na licitaciji dobio. U slučaju uzimanja posla od stranih poduzeća, ona 
su ga izdavala domaćim u akord, razumije se, po nižim cijenama. Na ovaj 
način su strana poduzeća zbog svog kapitala i neelastičnosti upravljača 
izvlačili iz gradnje najveću korist na štetu naše ekonomije. 

U financijskom pogledu pruge su građene najvećim dijelom iz zajmo- 
va, a rjeđe iz redovitih sredstava. Praktikovano je i izdavanje građenja 
i financiranja pruga konkursem stranim financijskim grupama uz otplatu 
na određeni niz godina. 

Godine 1930. raspisan je konkurs za gradnju osam željezničkih pruga 
u dužini 406 km sa predračunskom svotom od 1.173 miliona dinara. Me- 
đu tim prugama bila je i Unska pruga. Ponude grupe Boyer, Batignolles 
i Evropskog društva bile su prihvatljive, pa su s njima u tom pogledu i 
zaključeni ugovori. 

Interesantno je razmotriti, kakve su sve koristi ta strana poduzeća 
mogla izvući iz tih ugovora. U ugovoru poduzeća Boyer, koje je trebalo 
graditi Unsku prugu, predviđeni su ovi uslovi: 


Emisioni kurs ...... 12% 
Kamati .......... 79/0 
Interkalarni kamati ... 3% 


Rok isplate je bio 12 godina. Za vrijeme trajanja građenja plaćale su 
se kamate samo na utrošene iznose. Posebnim klauzulama poduzeće je 
bilo oslobođeno svih poreza i taksa i trebalo je položiti kao garanciju 
7,200.000 frs. Poduzeće je bilo obavezno da položi i avans za troškove 
nadzora i eksproprijacije, a država se obavezala, da će ih u tri obroka 
za vrijeme prve tri godine građenja refundirati. 

Ugovor je sklopljen 1932. godine. Poduzeće nije na vrijeme položilo 
kauciju, ali ministar saobraćaja Lazar Radivojević nije raskinuo ugovor. 

Kako poduzeće Boyer nije ni kasnije bilo u mogućnosti da položi kau- 
ciju, tražilo je, da se ugovorne obaveze prenesu na društvo Batignolles, 
što je i urađeno. 

Pri prenosu toga ugovora samo su rokovi nešto izmijenjeni, tako da je 
za Unsku prugu rok građenja umjesto tri godine povećan na četiri, a 
sam početak gradnje odložen do završetka građenja pruge Priština-Pec, 
t. j. za dalje tri godine. 

Zaključeni ugovori su bili nepovoljni za državu, a. specijalno s obzirom 
na način, kako su u praksi te ugovore iskoristila strana poduzeća. 

Namjera je bila, da strana poduzeća financiraju i izgrade pruge u roku 
od tri godine, odnosno od 1932. do 1935. i da na taj način uposle mnogo 
radne snage, podignu nadnice i na taj način ublaže posljedice svjetske 
krize, koja se u to vrijeme i kod nas počela osjećati. Međutim, strana su 
poduzeća uspjela razvući rokove od tri na osam godina i gornja je na- 
mjera propala. , 

Poduzeća su produženjem rokova uspjela da nastave gradnje novcem 
iz dospjelih plaćanja države i tako u državu nisu unijeli novac, kojim je 
trebalo da oni financiraju gradnju. Prema tome je ispalo, da su stranci 
izvukli samo korist od tog posla, a da nisu gotovo ništa uložili. Umjesto 
1.173 miliona dinara, koliko je iznosila predračunska suma za građenje 
pruga po raspisanom konkursu, stranci su unijeli u zemlju svega 128 mi- 
liona frs., a dalje je sve građeno, kao što je naprijed rečeno, iz dospjelih 
plaćanja države. Na taj način država defakto nije ništa postigla i mogla 
je pruge izgraditi sa polovinom investicija iz redovnih sredstava i preko 
domaćih poduzeća. Ovakvim radom su stranci iznijeli iz zemlje najveći 
dio, a na štetu naše narodne ekonomije. 

Pri pretresu budžeta za 1934./35. godinu narodni poslanik i bivši mi- 
nistar saobraćaja Andra Stanić je oštro kritikovao saobraćajnu politiku 
cijele vlade. Isti je, imajući na umu konkurs iz 1930. godine kao i ranije 
konkurse i način rada stranih poduzeća, konstatovao, da su poduzeća 
radila defacto iz naših sredstava i da su se slobodno mogle graditi pruge 
iz budžeta. Isto je tako konstatovao, da su se pruge gradile preko licita- 
cija i domaćih poduzeća, da bi se postigla ušteda od 829,120.000 dinara, 
jer u prvom redu otpali bi svi interesi i ostale obaveze države i bile bi 
postignute jeftinije cijene, a novac bi ostao u zemlji. 

S gornjim motivacijama je podnesena interpelacija Narodnoj skupštini 
i nakon pada ministra Radivojevića 1934. godine obrazovana je specijal- 
na stručna komisija, da prouči ugovore sa stranim poduzećima i da oci- 
jeni njihov financijski i tehnički efekat, kao i utjecaj izmjene financijske 
situacije u zemlji i svijetu. Komisija je podnijela iserpan i dokumentovan 
izvještaj o veličini štete, koju bi država pretrpjela u slučaju, da se ugo- 
vori izvrše do kraja. 

Mišljenje je komisije bilo, da se s obzirom na nepovoljnost ugovora iz 
njega izuzmu nezapočete pruge Kuršumlija-Priština i Bihać-Knin i da 
se za te pruge sporazumno sa poduzećima prekinu ugovori. Taj prekid 
ugovornih obaveza ne bi trebalo da znači i odustanak. od gradnje spome- 
nutih pruga, već bi se one gradile iz redovnih sredstava. 

Ministarski savjet je usvojio mišljenje komisije, ali su pregovori sa dru- 
štvom Batignolles doveli do uređenja spornih pitanja i ugovori su izmi- 
jenjeni tako, da je za prugu Bihać-Knin plaćan prim 40%, a za ostale 
45%, i to po stabiliziranom kursu dinar-franak, a obračun ostatka po 
dnevnom kursu beogradske burze. Zbog pada cijena materijala i radne 
snage smanjene su jedinične cijene radova za 140/09, a kamatna stopa od 
7% snižena je na 5%. Ujedno je društvo odustalo od interkalarnih ka- 
mata od 30. 

Prema tom izmijenjenom ugovoru i isplata dugujućih iznosa društvu 
imala je zajedno sa odgovarajućim primom biti isplaćena u 12 mjesečnih 
obroka, počev od 1. XI. 1935. 

Izmjena ugovora se povoljno odrazila na prugu Bihać-Knin i omogu- 
ćena je izgradnja pruge sa vezom na Knin i pored manje svote »oma- 
škom« unijete u rješenje o građenju. 

Sva tehnička i financijska pitanja, koja bi proizašla iz ugovora, imaju 
se regulirati preko posebnih ugovora — avenana. 

Prema jednome od tih posebnih ugovora amortizacija pruge Bihać 
Knin trebalo je da se vrši svakih 6 mjeseci u visini od 7,500.000 frs., po- 
čevši od 1. VII. 1936. godine, a poduzeće je imalo u roku od 20 dana 
položiti kauciju od 14,736.000 dinara. 

Novim ugovorom su postignute znatne uštede po državu, ali još uvijek 
ne može biti govora o nekim naročito povoljnim uvjetima, Poduzeće je 
još uvijek bilo u mogućnosti da radove izvodi dostiglim plaćanjem dr- 
žave i da se koristi mnogim na osnovu ugovora stečenim pravima. 

Kada je komisija dala prijedlog, da se raskine ugovor u pogledu gra- 
đenja i financiranja pruge Kuršumlija-Priština i Bihać-Knin, učinjen je 
pokušaj od pojedinih rukovodećih ličnosti, da se ugovorne obaveze odr- 
že, ali da se izmijene pruge i da se umjesto pruge Kuršumlija-Priština 
gradi pruga Peć-Andrijevica ispod Čakora kao dio Jadranske pruge, iako 
ona nije bila uvrštena u program. Umjesto Unske pruge po istom prijed- 
logu trebalo je da se grade pruge Ustiprača-Bileća, Tetovo-Gostivar i 
Aranđelovac-Topola. 

Do toga nije došlo, jer u prvom redu društvo Batignolles nije pristalo 
da umjesto pruge Kuršumlija-Priština gradi prugu sa 9 km dugim tune- 
lom ispod Čakora, jer niti uslovi za rad nisu bili isti, a niti je vrsta i 
vrijednost radova bila ekvivalentna. Pored gornjeg i zastupnici Dalmacije 
su ogorčeno protestirali. 

S ovakvom saobraćajnom politikom nije se slagao niti pomoćnik mini- 
stra saobraćaja ing. Petar Senjanović, pa je bio penziniran. Gledište ime- 
novanog u ovom slučaju je bilo potpuno ispravno, jer je praktički opi- 
sana zamjena značila zapostavljanje Šibenika i Splita za račun Dubrov- 
nika, i nekih nepostojećih luka južnog Jadrana. 

Oko toga pitanja su opet nastale žučne polemike u štampi, u kojoj je 
iznijet sav zakulisni rad ministra saobraćaja i odjeljenja za građenje že- 
ljeznica, jer od 4 milijarde, koliko je utrošeno na građenje željeznica od 
1918. do 1934., nije se moglo odvojiti nepunih 300 miliona za Unsku 
prugu. 

U toj polemici je napadana i samovolja pojedinih visokih državnih 
funkcionera, koji su mijenjali zakonske odredbe onako, kako je to nji- 
ma pogodovalo i pod firmom zaštite državnih interesa vodili istu svojom 
sebičnom politikom u propast. 

Kad je došao za ministra saobraćaja Mehmed Spaho, povratio je ing. 
Senjanoviću položaj pomoćnika ministra i povjerio mu nastavak prego- 
vora sa društvom Batignolles, 

Novi ugovor sa društvom Batignolles, koji ni sam nije bio povoljan po 
državu zbog starih obaveza, jasno ukazuje, koliku je štetu napravio dr- 
žavi svojom politikom i radom ministar Radivojević. Tek dvije godine 
kasnije počeo je sud ispitivati aferu u vezi sa građenjem željeznica. Okriv- 
ljeni su bili Alfred Ditroa, Dragiša Vrsalović i Jovan Nenadović, a među 
svjedocima saslušan je Lazar Radivojević, Švrljuga i druge rukovodeće 
ličnosti. Pretresom stana Alfreda Ditroa pronađeni su mnogi dokumenti, 
koji bacaju lošu svjetlost na tadašnje prilike. Među dokumentima bilo ih 
je, koji su govorili, da su optuženi omogućili Boyeru da zaključi posao 
od pola milijarde dinara na osnovu garantnog pisma neke nepoznate 
francuske banke bez sredstava. Kako ni sam Boyer, a ni banka nisu imali 
financijskih sredstava, prodali su posao društvu Batignolles i na njemu 
na štetu države zaradili ogromne svote. 

Sa sklapanjem tih ugovora bio je zainteresiran lično i: sam ministar 
Radivojević, jer je bio suvlasnik građevinskog poduzeća LID (Lazar Ra- 
divojević, Ilija Jerbić i Dragiša Vrsalović), koje je radilo kao podzaku- 
pac potpisnika ugovora. 

Ranije je Radivojević bio član izabranog suda, koji je građevinskom 
poduzeću »Plavšić« dosudio veću svotu uime reklamacije, nego što je 
samo poduzeće tražilo. Kao ministar je oštetio državu za oko 800 miliona 
dinara ugovorima sa stranim poduzećima, ali je i pored svega toga uzet 
u vladu Uzunovića 1934. godine. Konačno kada je javnost preko štampe 
bila upoznata sa njegovim radom, nije se mogao više održati na položaju, 
ali nije bio niti izveden pred sud, nego se samo pojavljuje kao svjedok 
svojem ortaku Dragiši Vrsaloviću. 

Iz prednjeg opisa se jasno vidi, kako je i na koji način rađeno za vri- 
jeme bivše Jugoslavije i kako su pojedine rukovodeće ličnosti iskorišći- 
vale svoj položaj u svom ličnom interesu, a o poboljšanju stanja i na- 
pretku zemlje uopće nisu vodili računa, Takav rad rukovodećih ličnosti 
odrazio se i u ekonomiji i zato u toku više od 20 godina, između dva 
rata nije ništa učinjeno, da se naša država kulturno podigne i ekonomski 
unaprijedi. 

Izgradnjom Unske pruge je nesumnjivo učinjena korist krajevima, 
kroz koje prolazi, pa i samoj Dalmaciji. Ona je u saobraćajnom pogledu 
povoljnija od Ličke pruge, jer ima jednu vododijelnicu na koti 674 
umjesto 2 na koti oko 800 kod Ličke pruge. Izbjegnuta su i sva nepo- 
godna mjesta na Ličkoj pruzi. 

Međutim, da je umjesto Unske pruge građena pruga Split-Livno—Bo- 
sna, nesumnjivo je, da bi u ekonomskom pogledu od nje i Dalmacija i cje- 
lokupna naša ekonomija imala više koristi. Ista bi omogućila prijevoz 

velikog dijela naših ekonomskih dobara najkraćim putem do mora. Utje- 
cala bi na bolji razvoj luke u Splitu i industrije u Dalmaciji, koja se jako 
razvija, i uslovila bi poboljšanje i pojeftinjenje produkcije dopremom 
kvalitetnoga uglja najkraćim putem. 

Nakon Drugog svjetskog rata izgrađena je pruga Lupoglav—-Raša radi 
direktnog prijevoza rašanskog ugljena. Samo Duvanjsko i Livanjsko polje 
prema procjeni stručnjaka imaju preko 45 miliona tona rezervi uglja i 
bez podizanja željezničke pruge on ne može da se iskorišćuje. Za splitsku 
industriju vozi se ugalj na daljinu od 620 km, a u slučaju podizanja pru- 
ge Split-Livno transportna dužina bi iznosila svega 120 km i na tome bi 
se postigla ušteda od pola milijarde dinara godišnje. Dovozom kvalitet- 
nog uglja industrija bi od istih sirovina davala više finalnog produkta. 
Iz prednjeg izlaganja je jasno, da bi pruga, kojom bi se Split vezao sa 
svojim prirodnim zaleđem, bila ekonomična. Ona bi se mogla i parcijal- 
no graditi i svaki njen bi dio mogao korisno i ekonomično poslužiti. Iz- 
gradnjom pruge od Splita do Livna koristili bi se ugljenokopi, produže- 
njem do Bugojna i dalje do Travnika stočarska | šumska bogatstva, da- 
ljim produženjem do Zenice i Tuzle najbogatija rudarska i industrijska 
područja države, a dovršenjem pruge preko Bijeljine do Beograda bogata 
žitnica Panonske nizine. 

Ovako izgrađena pruga uslovila bi razvoj ekonomije cijele zajednice, 
kojoj bi omogućila razmjenu dobara najekonomičnijim putem, a pomogla 
bi i Dalmaciju i uslovila proširenje splitske luke, koja u tom smislu ima 
bezgranične mogućnosti. 

Lička pruga od Ogulina do Knina ima približno slične elemente i ka- 
pacitet kao i pruga Knin—Split. Izgrađena je i Unska pruga i na taj način 
imamo do Knina za vezu sa Dalmacijom dvije pruge. A šta treba da radi- 
mo sa brutom, koji sa te dvije pruge stigne u Knin, kad pruga Knin— 
Split može da propusti samo bruto jedne pruge? Da bismo postigli, da 
pruga od Knina do Splita može propustiti bruto i Unske i Ličke pruge, 
treba da je rekonstruiramo tako, da ima zbirni kapacitet. Lička pruga je 
izgrađena sa usponom 21%0, a također i Unska, pa prema tome bi bilo 
potrebno, da se dio pruge od Knina do Splita rekonstruira tako, da ima 
maksimalni uspon najviše do 15%, pa da pruga može odgovoriti potre- 
bama. Terenske mogućnosti za ovu rekonstrukciju postoje, samo se treba 
postarati, da se ona i ostvari. : 

U slučaju da ne priđemo rekonsirukciji silom prilika, kad bude pu- 
štena u promet pruga Zadar-Knin, ona će zbog svojih povoljnih eleme- 
nata odvući ne samo višak bruta, koji ne može primiti pruga Knin—Split, 
već cjelokupan bruto, koji nije namijenjen za lokalne potrebe ekonomije 
i industrije srednje Dalmacije i Splita. 

Kako naše ekonomske potrebe nisu odredile, da se zadarska luka iz- 
gradi kao uvozno i izvozno pristanište većeg kapaciteta, nastat će odstu- 
panje od privrednog plana i smjernica ekonomije, a to ne vodi napretku. 

Ako treba da se naša ekonomija odvija planski i da ne bude većih ot- 
stupanja, treba vezu od Knina do Splita podesiti zahtjevu, koji joj eko- 

nomija stavlja, ili drugim riječima treba taj dio sagrađen sa drugim ci- 
ljem i potrebama rekonstruirati tako, da odgovara današnjim uslovima. 

I Lička i Unska pruga sa vezom za Split ne mogu zadovoljiti potrebe 
naše ekonomije, a niti mogu unaprijediti industriju sjeverne i srednje 
Dalmacije, a s obzirom na gravitaciono područje ne uslovljavaju niti raz- 
voj luka u toj pokrajini. 

I Lička i Unska pruga gravitiraju sjeveru, prolaze većim dijelom manje 
važnim krajevima za dalmatinsku industriju i luke. One ne mogu privući 
neki veći bruto dalmatinskim lukama, jer je za te naše krajeve bliža 
Rijeka, one ne mogu donijeti dalmatinskoj industriji najkraćim putem 
potreban ugalj. Obje ove pruge mogu korisno poslužiti jedino u pogledu 
razmjene dobara unutar naše države. Životno pitanje srednje Dalmacije 
a poglavito Splita i njegove industrije je već u više mahova spomenuta 
veza sa Bosnom i dalje sa Srbijom i Vojvodinom. 

Bosna je cijelim svojim prostranstvom brdovita i bogata šumama i ru- 
dama. Specijalno je bogat šumom njen zapadni dio. Radi iskorišćivanja 
tog bogatstva »Bosansko dioničko društvo Otto Steinbeiss«, kasnije »Ši- 
pad«, izgradilo je cijelu mrežu pruga širine kolosijeka 0,76 m. Podignuta 
je uzana pruga Prijedor-Srnetica-Knin sa vezom Srnetica-Jajce, koje su 
kasnije služile javnom saobraćaju, sa još mnogo čisto šumskih pruga, tako 
da je mreža tih željeznica bila 338 km dugačka sa 400 km pomoćnih šum- 
skih pruga. Taj privatni kapital imao je namjeru da uzanu prugu produži 
sve do Šibenika, da bi izbjegao pretovar u Kninu, Izgradnja ove uzane 
mreže željeznica početa je pred Prvi svjetski rat i ta mreža, koja je pred- 
stavljala jedinu vezu Dalmacije kopnenim putem za ostali dio države, slu- 
žila je u toku rata za vojne potrebe. Kad je pruga započeta sa gradnjom, 
mađarski predsjednik vlade Tisa postavio je zahtjev, da se obustavi grad 
nja, jer ne pogoduje mađarskim interesima, što iz strateških razloga nije 
učinjeno. Ovaj zahtjev je karakterističan po tome, što se iz njega jasno 
vidi, da su tadašnji vlastodršci u zaštiti svojih interesa išli tako daleko, 
da su u tom pogledu hijeli žrtvovati i interese cjeline. Prema tome da 
bi se ma šta uradilo, što bi bilo od koristi njima podložnim zemljama, 
ne može biti ni govora. 

Nakon rata su podignute pruge služile namjeni, t. j. izvozu drveta, a 
veza Prijedor-Knin i Srnetica—Jajce i javnom saobraćaju. 

Između dva rata ova je pruga izvozila iz naših šuma oko 250.000 m3 
raznog drveta i drvene građe i za vlasnika je bila neobično korisna, pa 
je on izgradio čak i vlastito pristanište u Šibeniku. Do veze uzanom pru- 
gom Knina sa Šibenikom nije došlo, a izgradnjom Unske pruge pretovar 
je prebačen iz Knina u Ličku Kaldrmu i 1952. godine pretovareno je 
18.480 vagona. 

Iz ovoga se primjera jasno vidi, da je prirodna gravitacija ekonomskih 
dobara Bosne prema srednjoj Dalmaciji, jer da to tako nije, ne bi pri- 
vatni kapital, koji gleda jedino svoje interese, izabrao baš taj izlaz za 
svoju robu i investirao ogroman kapital za izgradnju opisanih veza. 

Privatnik je u ovom slučaju vodio računa samo o svojoj privrednoj 
djelatnosti i izgradio je sebi najekonomičniji put za izvoz dobara na tr- 

žište. Narodna ekonomija, koja ima šire poglede i koja ne zastupa samo 
jednu granu, već cjelokupnu privrednu djelatnost zemlje, ima bolje mo- 
gućnosti i treba da se postara, da dobrom saobraćajnom politikom koristi 
cijeloj zajednici. Privatnik je radi zaštite svojih interesa jasno označio 
pravac najekonomičnije gravitacije dobara, a narodna ekonomija treba 
to iskustvo da iskorišćuje radi napretka zemlje. 


Naša ujedinjena domovina dala je široke mogućnosti svakom našem 
kraju, da razvije svoju ekonomiju onako, kako to njemu odgovara. Ovaj 
čisto demokratski postupak treba da razvije samoinicijativu i borbu za 
što bolje i ekonomičnije iskorištenje svih prirodnih dobara, Ova samo- 
inicijativa, koja je korisna u svakom pogledu radi podizanja na ekonom- 
skom i kulturnom polju, u pogledu saobraćajne politike može se loše od- 
raziti, specijalno kad se radi o većim saobraćajnim instalacijama, kao što 
su željeznice i pristaništa. Ako saobraćajnu politiku ne vodi jedan cen- 
tralni visoko stručni forum, može se dogoditi, da nam saobraćajna mreža 
nakon izgradnje ne bude organska cjelina i da ne opslužuje privredu pod 
najekornomičnijim uslovima. Svaka jedinka ima svoju težnju i ona može 
biti za nju najpovoljnija, ali je pitanje, da li to odgovara cjelini. Glavne 
saobraćajnice, velikog kapaciteta, koje treba da opsluže zajednicu kao 
cjelinu, moraju predstavljati najbolje i najekonomičnije rješenje u tom 
pogledu, ali to ne znači, da će poslužiti najekonomičnije i svaku jedinku. 
U saobraćajnoj politici treba da bude zastupljeno gledište, da se opsluži 
najekonomičnije narodno gospodarstvo kao cjelina, a ne svaka jedinka 
ponaosob. Samo ako tako budemo gledali i tako vodili našu saobraćajnu 
politiku, možemo biti sigurni, da ćemo dobiti saobraćajnu mrežu, koja će 
najbolje odgovarati svim zahtjevima narodnog gospodarstva i koja će ga 
opsluživati prema stvarnim potrebama i činiti jednu jedinstvenu cjelinu. 


PROJEKTI [ IZGRAĐENE ŽELJEZNIČKE VEZE 
ZA JUŽNU DALMACIJU 


Željezničke veze sa južnom Dalmacijom tijesno su vezane sa izgrad- 
njom željeznica u Bosni i Hercegovini, jer preko nje vode prirodni pu- 
tovi za provođenje saobraćajnica ovog dijela Dalmacije, a ujedno je Bo- 
sna prirodno zaleđe, koje joj gravitira. 


Izgradnja željeznica u Bosni i Hercegovini počela je nakon okupacije 
tih krajeva od strane Austro-ugarske monarhije, a radi eksploatacije eko- 
nomskih bogatstava. Da bi se ta prirodna bogatstva mogla iskoristiti sa 
što manje investicija, Austrija je u Bosni izgradila cijelu mrežu pruga 
sa širinom kolosijeka 0,76 m. 

Kao prva sagrađena je pruga od Broda do Sarajeva, koja je omogu- 
ćila Mađarskoj, da od nje izvuče najveću korist, jer je bila vezana za 
njenu teritoriju. A Austrija pak, da bi se koristila i povezala je preko 
Dalmacije za svoj dio monarhije, nastojala je, da se Bosna poveže s mo- 

rem i u tu svrhu izgradila je prugu dolinom Neretve od Mostara do Met- 
kovića. Veza između ovih dviju izgrađenih pruga od Sarajeva do Mostara 
bila je u pojedinim dijelovima jako teška i zato je na usponima na vodo- 
dijelnici Evan-planini primijenjena zupčanica, jer je uspon iznosio 60%v. 
Vododijelnicu su prešli na maksimalnoj koti 876 m sa vododijelničkim 
tunelom dužine 648 m. Ovaj dio pruge je završen 1891. godine i njom je 
Bosna povezana s morem u Metkoviću. 

Sam Metković je bio nepodesan i pored stalnog bagerovanja Neretve 
da primi brodove većeg gaza i za to je 1901. godine produžena pruga do 
Gruža i Zelenike. Pored ovih veza tražena je mogućnost, da se u blizini 
Metkovića izgradi nova luka sa povoljnijim uslovima. 

Zupčanica preko Ivan-planine bila je usko grlo na ovoj pruzi, jer je 
smanjivala propusnu moć cijele pruge i nije omogućavala mreži bosan- 
skih uskotračnih željeznica od 2.500 km, da se razvije. Nakon Prvog 
svjetskog rata ekonomija je zahtijevala od pruge veći kapacitet od onoga, 
koji je zupčanica mogla dati. Da bi se pojačala propusna moć ovog uskog 
grla, predlagano je sniženje vododijelnice sa izgradnjom novog vododi- 
jelničkog tunela i primjena athezione vuče, pa i normalizacija pruge ci- 
jelom dužinom, tako da bi njome bio vezan Beograd sa morem. U tom 
cilju je željeznička konferencija 1926. godine predlagala izgradnju nor- 
malne Jadranske pruge Beograd-Obrenovac-Šabac—Bijeljina-Tuzla-Sara- 
jevo—Mostar-Metković sa ograncima Mostar-Imotski-Split i Sarajevo— 
Medjedja-Uvac—Bijelo polje-Kotor. Izgradnjom ove pruge bila bi elimi- 
nirana zupčanica preko Ivan-planine. 

Umjesto izgradnje Jadranske pruge poslije dugih natezanja došlo je 
1927. godine do rekonstrukcije uskotračne pruge od Raštelice do Bra- 
dine, tako da se vododijelnica spusti na kotu 750 i izgradi novi vododi- 
jelnički tunel dužine 3.224 m, imajući na umu kasniju normalizaciju. Ova 
pregradnja vododijelničkog dijela ove pruge nije dovela do poboljšanja 
propusne moći, jer je zupčanica eliminirana samo sa strane Sarajeva, a 
sa strane Mostara je i dalje ostala sa svim svojim manama. U ovu rekon- 
strukciju je utrošen bespotrebno novac, jer propusna moć pruge nije po- 
većana, izgrađen je vododijelnički tunel za normalnu prugu, ali je visoko 
položen i građen sa malim profilom za elektrifikaciju i mi i dandanas 
osjećamo posljedice ovako nedovoljno promišljenog rada, jer nam priv- 
reda nalaže, da tu prugu normaliziramo. Pojedini stručnjaci, koji su bolje 
sagledali ovaj problem upozoravali su nadležne faktore, da se ovako po- 
loženi vododijelnički tunel ne će moći pri normalizaciji iskorišćivati i da 
će tada trebati graditi i treći tunel. 

Za normalizaciju pruga u Bosni i Hercegovini, a,time i veze južne Dal- 
macije sa zaleđem, bilo je za vrijeme bivše Jugoslavije više prijedloga, 
koji su kao i svi drugi prijedlozi za poboljšanje prometa u zemlji ostali 
mrtvo slovo na papiru. Diskutirano je mnogo, ali urađeno nije ništa. 

Tek nakon Drugog svjetskog rata potreba normalizacije pruga u Bosni 
je pravilno shvaćena i pristupljeno je radu. Pri toj normalizaciji ili pra- 
vilnije rečeno izgradnji normalnih pruga zapali smo u griješke, koje smo 
ranije spomenuli. Prva, a i jedna od glavnih griješaka u tome bila je pre- 

velika brzina, prebrzo smo se rješavali, a još brže gradili i iz toga pro- 
istječu sve mane, koje se mogu staviti na izgrađene pruge odmah nakon 
rata. 

Na izgradnji normalnih pruga i normalizaciji uskotračnih linija u Bo- 
sni nakon Drugog rata je mnogo urađeno. Izgrađene su pruge Brčko 
Banovići, Šamac-Sarajevo sa pojedinim odvojcima do rudarskih basena, 
Doboj-Tuzla i Banja Luka-Doboj u ukupnoj dužini od oko 700 km, a u 
najskorije vrijeme treba izgraditi pruge Sarajevo-more i Tuzla-Srbija. 

. U južnoj Dalmaciji u saobraćajnom pogledu je važan Metković sa svo- 
jom okolinom i Dubrovnik sa lukom u Gružu. Tim mjestima može se pri- 
dodati i Boka Kotorska, koja je danas u sastavu NR Crne Gore. ' 

Od rijeka jadranskog sliva kod nas najduži je sliv Neretve i najdublje 
zadire u unutrašnjost zemlje. Dolina Neretve u vezi sa dolinom Bosne ili 
Vrbasa predstavlja dobar i prirodan put za provođenje saobraćajnica. 
Činjenica, da Neretva ima najveću površinu sliva od naših rijeka, koje 
utječu u Jadransko more, s jedne strane je povoljna za provođenje sa- 
obraćajnica, a s druge nepovoljna, jer nosi velike količine nanosa, koji 
deponira na svojem ušću i time otežava izgradnju pristaništa. Kao mjesta 
za izgradnju pristaništa, kojima bi veza sa zaleđem išla dolinom Neretve, 
. dolaze u obzir Ploče i Neum-Klek. 

Ploče su za izgradnju pristaništa nepovoljne, jer je zbog mulja 35-46 m 
dubine teško fundiranje kejova, nema dovoljno mjesta za podizanje 
ostalih pristanišnih potreba, a niti naselja, koje mora da prati jedno veće 
pristanište. Glavna mana je, što se u luku ulazi dugim uskim kanalom, 
tako da u slučaju kakvih međunarodnih zapleta može luka lako biti 
isključena iz upotrebe, kao danas Suez. Pored toga je zbog nanosa Ne- 
retve potrebno stalno jaružanje ulaza. 

Neum—Klek je dobro zaštićena luka, more je dovoljno duboko, ali su 
nagibi obala jako strmi i nema mjesta za izgradnju potrebnih pristani- 
šnih instalacija. 

Što se tiče Boke Kotorske, ona kao veća trgovačka luka ne dolazi u 
obzir, jer zahtijeva mnogo duži kopneni put od svih dosada spomenutih 
luka, nema dovoljno mjesta za razvijanje lučkih instalacija, a i ukoliko 
bi ih bilo, zauzeta su u strateške svrhe. 

Na taj način put dolinom Neretve, iako jako povoljan za provođenje 
saobraćajnica, ne može dobra, s kojim ekonomija raspolaže za razmjenu, 
odvesti do dobre luke u južnoj Dalmaciji i Boci Kotorskoj. 


ŽELJEZNIČKE VEZE JUŽNO OD ZELENIKE DO BARA 
ODNOSNO SA CRNOGORSKIM PRIMORJEM 


Željezničkih veza u saobraćaju za ovaj najjužniji dio našeg primorja 
dosada još nema. U Crnoj Gori i njenu primorju željeznička mreža je 
jako oskudna i izuzev vezu Sarajevo-Mostar-Hum—Bileće—Nikšić-Tito- 
grad širine kolosijeka 0,76 m druge veze uopće nema. Od Titograda do 
Plavnice postoji beznačajna pruga sa kolosijekom 0,60 m, a od Virpazara 

do Bara pruga kolosijeka 0,75 m sa usponom od 45%o, koju je izgradio 
talijanski kapital za svoje potrebe. 

Još prije rata 1914.—1918. u Srbiji se pojavila težnja za vezom sa mo- 
rem s jedne i vezom sa Rusijom preko Rumunije s druge strane. Kako je 
u te pruge s obzirom na teškoću terena trebalo uložiti ogromne svote, 
ekonomija teritorijalno male Srbije to nije mogla izdržati i zato je ova 
težnja ostala samo na papiru. 

Nakon rata intenzivnije su studirane veze Beograda sa našim najjužni- 
jim dijelom primorja, odnosno Kotorom, kako je to tada bilo utvrđeno. 
Pravac te linije prema jednom mišljenju trebalo je da ide pravcem Beo- 
grad-Kragujevac-Kraljevo—Raška-Mitrovica-Priština-Peć—Andrijevica— 
Ivangrad-Mojkovac-Kolašin-Titograd-Kotor, drugi su mišljenja da je 
bolje izgraditi prugu Beograd-Višegrad-Boka i u periodu od 1920. do 
1926. studirane su linije Beograd-Koviljača-Ljubovija-Bajina Bašta-Fo- 
ča-Šavnik—Nikšić-Kotor sa varijantom Šavnik-Risan, Valjevo-Užice—Vi- 
šegrad, Medjedje-Uvac-Prijepolje i još mnogo drugih. 


Nešto kasnije je studiran pravac Niš-Kuršumlija—-Priština-Peć—Kotor 
sa raznim varijantama i u periodu od 1926. do 1930. izgrađen je dio od 
Kraljeva do Kosovske Mitrovice preko Raške, jer je ta trasa Jadranske 
pruge bila ozakonjena. 

Godine 1930. sastavljena je mješovita komisija sa zadatkom da prouči 
i pregleda cio elaborat ove pruge, kao i naknadnih varijanata Mitrovica— 
Rožaj-Bioće na Limu i Kolašin-Manastir Morača-Titograd. Komisija je 
preporučila trasu od Mitrovice na Rožaj i Bioće na Limu sa vezom za 
Mojkovac i dolinom Morače za Titograd. Preporučena trasa je imala 
uspon ka moru 14%, a od mora 25%0. Maksimalna kota bila je 1.130 m, 
a troškovi građenja su bili manji oko pola milijarde dinara od ozako- 
njene varijante. Kasnije je izgrađen dio pruge od Kosovske Mitrovice 
do Peći preko Prištine kao i pruga Kuršumlija-Priština, tako da je kroz 
Srbiju sve od Beograda do Peći bila izgrađena Jadranska pruga, kao i 
njena veza sa istočnom Srbijom Priština-Kuršumlija—Niš. 

Dio Jadranske pruge, koji je prolazio kroz Crnu Goru i izlazio na more 
sve do 1953. godine, ostao je samo u studiju. 

Nakon Drugog svjetskog rata pravac te Jadranske pruge je izmijenjen 
i utvrđeno je, da trasa ide pravcem Beograd-Valjevo—Užička Požega- 
Prijepolje— Bijelo polje Mojkovac —Kolašin—dolina  Morače—Titograd i 
umjesto veze na Boku Kotorsku utvrđen je izlaz i podizanje trgovačke 
luke u Baru. Dužina pruge je nešto oko 520 km, sa maksimalnim uspo- 
nom 25% i minimalnim polupriječnikom R = 300 m. Pruga ima više vo- 
dodijelnica, a prelazi maksimalnu visinu na koti 940 blizu Kolašina. Tro- 
škovi građenja su joj ocijqnjeni na oko sto milijardi dinara. 

Građenju je pristupljeno 1953. godine na dijelu od Beograda do Va- 
ljeva i od Titograda do Bara, kao i na najvećim tunelima, jer od njih 
zavisi rok građenja. 

Izgradnja pruge Beograd—Bar na pojedinim svojim dijelovima je izvan« 
redno teška, jer je u prvom redu težak sam reljef, preko kojega pruga 
prolazi, a pored toga krajevi, kroz koje prolazi, besputni su, što će znat. 

no povećati investicije. Od Beograda do sliva Drine pruga prolazi kroz 
ekonomski bogate poljoprivredne, voćarske i stočarske krajeve, a dalje 
ide krševitim slabo nastanjenim predjelima, koji u ekonomskom pogledu 
nemaju važnosti. 

Kao veza Beograda sa morem odmah nakon Drugog svjetskog rata stu- 
dirana je i trasa od Metohije preko Prizrena, dolinom Drima sa izlazom 
na more u Albaniji, kao i veza ove pruge preko Skadra sa Titogradom. 
Ova varijanta je bila najpovoljnija za izlaz na more, jer vezuje Srbiju i 
Makedoniju i ide sve od Metohije malim nagibom, dolinom rijeke sve do 
mora, ali vodi u tuđe pristanište. Zbog političkih događaja od ove se 
linije odustalo i sad ona više ne dolazi u obzir, jer je građenje pruge u 
pravcu Bara u toku. 

U ekonomskom pogledu pruga Beograd—Bar dobro opslužuje samo bo- 
gatu žitnicu Vojvodine i sjevernu Srbiju. Imajući na umu pravac pruge 
za vezu istočne Srbije preko Niša i za vezu Makedonije, ona je nepogod- 
na. Za svaku vezu ponaosob morale bi se graditi teške brdske pruge, a 
za ostale dijelove naše države ova veza uopće ne odgovara. 

U ekonomskom pogledu kao Jadranska pruga za vezu Beograda sa ju- 
žnim dijelom našeg primorja bila je bolja prije rata ozakonjena trasa ili 
koja od njenih varijanata, jer su povezivale pored Vojvodine i sjeverne 
Srbije i istočnu Srbiju i Makedoniju dobrim i lakim vezama sa morem. 
Nakon rata odabrani pravac nešto malo je povoljniji od predratnih u 
pogledu troškova građenja, ali ako im dodamo veze za istočnu Srbiju i 
Makedoniju i ako imamo na umu, da je po predratnoj trasi pruga dovr- 
šena do Peći sa vezama za istočnu Srbiju i Makedoniju, računica će ne- 
što drugačije izgledati. 

S obzirom na velike uspone na pruzi Beograd-Bar njen kapacitet u 
jednom pravcu može iznositi optimalno tri miliona bruto tona godišnje. 
Maksimalni uspon je plasiran na dužini od 40 km između Titograda i 
Kolašina i cio bruto pruge mora prijeći preko njega i veliko je pitanje, da 
li će perspektivno, ako se za nju veže i Makedonija, imati dovoljan kapa- 
citet. U redovito vrijeme Makedonija gravitira našoj slobodnoj zoni u 
pristaništu Solun, ali ako se stjecajem političkih prilika ova veza onemo- 
gući, morat će se izgraditi veza za prugu Beograd—Bar. 

U Titogradu pruga Beograd—-Bar ima odvojak za Nikšić. Na tom dijelu 
je izgrađena 1948. pruga uzanog kolosijeka, ali sposobna za normalizaciju 
samo izmjenom gornjega stroja. Normalizacija ove pruge je potrebna, da 
ne bi bilo pretovara bruta, koji se sastoji iz sirovina i uglja namijenjenog 
željezari u Nikšiću. Normalizacija, odnosno izgradnja normalne pruge 
po liniji uzane pruge od Nikšića preko Bileća za Bosnu i Hercegovinu 
bila bi veoma teška i zbog malog značaja u ekonomskom pogledu u do- 
gledno vrijeme ne dolazi u obzir. 

Prugom Beograd—-Bar Crna Gora dobiva svoju prvu vezu normalnom 
prugom. Iako siromašna u ekonomskim bogatstvima, Crna Gora će ovom 
prugom biti znatno privredno unapređena, jer je u turističkom pogledu 
jako interesantna i u njenu je sastavu jedan od najljepših dijelova Ja- 
dranskog mora. 

Prolazom željezničke veze daje se ovom našem siromašnom i najzapu- 
štenijem kraju mogućnost, da radi na razvoju turizma, jer za to ima sve 
uslove, koji štaviše daju više mogućnosti, nego što ih ima Švicarska, jer 
pored izvanredno lijepih planinskih predjela Crna Gora ima i more, koje 
Švicarska ne posjeduje. 


ZAKLJUČAK 


Iz prednjeg izlaganja, koje se kritički osvrnulo na stanje naših pro- 
metnih veza, jasno se vidi, da je naša saobraćajna politika loše vođena. 

Vidjeli smo, da je tu politiku u prvo vrijeme vodila tuđinska uprava, 
kojoj je bio cilj eksploatacija i potrebe njene zemlje. Kasnije između 
dva rata saobraćajnice su vođene po političkim linijama i ogl takvog rada 
nacionalna ekonomija trpi štete: 

Da se ne bi griješke prošlosti ponavljale, da bi se nacionalna ekonomija 
podigla, a pojedini naši krajevi ekonomski i kulturno unaprijedili, u na- 
stavku ćemo iznijeti, kako treba raditi, da do tih griješaka ne bi dolazilo. 

Iz prednjeg izlaganja svima je jasno, da je stanje saobraćajnica ogle- 
dalo jednoga naroda, koje jasno pokazuje, koliko je ekonomski i kultur- 
no taj narod jak. 

Otto Blum u svojoj knjizi »Linienfiihrung« u prvom dijelu baši ge sa. 
obraćajnom geografijom i prema stanju saobraćaja u pojedinim zemljama 
dao je i prikaz kulture i ekonomske moći svake pojedine zemlje. Prema 
tom prikazu s pravom nas je svrstao u niži red, jer centar kruga kulture 
je daleko od nas. 

Zbog toga treba svima, koji žele svojem narodu i domovini dobro, da 
uređenje i modernizacija našeg saobraćaja bude prvi zadatak. Ako ne bu- 
demo imali dobre i ekonomične veze, badava nam je trud, da unaprije- 
dimo produkciju, da podignemo industriju i rudarstvo, jer ne ćemo moći 
konkurirati drugim producentima, budući da će nam sve otići na troško- 
ve oko lošeg kontakta i skupih prijevoznih sredstava. 

Dobrim saobraćajnim vezama podići ćemo i standard našeg radnog na- 
roda, jer čim su manji prijevozni troškovi, on dolazi jeftinije do produ- 
kata. Jednom riječju treba prvo urediti saobraćaj, a zatim su nam otvo- 
rena vrata i možemo se tada boriti za kulturni i ekonomski razvoj, koji 
nam je tada osiguran. 

S obzirom na stanje saobraćaja kod nas, treba početi iz početka i po- 
desiti ga principima saobraćajne geografije, koja je našim stručnjacima 
dobro poznata. 

Najveća i najjeftinija svjetska saobraćajnica je more. Imati more za 
jednu državu znači, imati izlaz u svijet, jer na moru nema granica i pro- 
met je slobodan. Transport vodom je najjeftiniji, jer ne traži izgradnju 
saobraćajnih putova, njih je priroda osigurala. Transportna sredstva su 
velikog kapaciteta, a njihov broj nije ničim ograničen. Veliki transportni 
brodovi imaju danas kapacitet i 30.000 neto tona, pa i mnogo više, što 

predstavlja prijevoznu moć od 40 željezničkih kompozicija, koje saobra- 
ćaju na dobroj pruzi, odnosno 2.000 vagona. 

Važnost saobraćaja morem i važnost samog mora uvidjeli su još pra- 
stari narodi i podizali su na njegovim obalama svoja prva naselja. Već u 
ono vrijeme ta naselja nisu podizana na svakom mjestu, nego su gledali 
da ih postave tako, da imaju dobru vezu sa zaleđem, na ušću velikih ri- 
jeka i na mjestima, koja omogućuju vezu sa unutrašnjošću zemlje. Naj- 
bogatiji gradovi Starog i Srednjeg vijeka bili su na moru, a njihova trgo- 
govina i razmjena dobara sezala je daleko u unutrašnjost zemlje. 

Taj princip, za koji su znali još stari narodi, održao se i do današnjeg 
dana, razumije se, sa novim sredstvima i u mnogo većem opsegu, jer raz- 
vojem kulture povećavaju se i potrebe. 

Da bismo mi u našoj državi uredili saobraćajne veze na ekonomskom 
principu, potrebno je da pođemo od davnina utvrđenim stazama. 

Treba izraditi mrežu saobraćajnica bez obzira na administrativne gra- 
nice, tako da iste povežu sve ekonomski važne centre međusobno i sa 
izlazom na svjetsku saobraćajnicu — more. Zatim odrediti ekonomski pri- 
oritet svake pojedine pruge i graditi ih tim redom u opsegu, u kojem do- 
pušta nacionalna ekonomija. Nije potrebno odjednom graditi na mnogo 
mjesta, jer se tada događa, da se građenje razvlači i pruga nepotpuno 
dovršena pusti u saobraćaj i dovršava se pod prometom. Koliko takav 
rad staje truda i koliko je skuplji, najbolje znaju oni, koji su tako radili. 
Kao primjer za to može poslužiti pruga Šamac-Sarajevo, koja je puštena 
u promet 1947. g., a niti do danas nisu sve potrebne zgrade izgrađene. 
Graditi treba postupno jednu po jednu i dovršavati ih potpuno. Na taj 
način imat ćemo kao i danas građenje parcijalno s tom razlikom, što će 
se saobraćajnice, kad budu izgrađene, moći iskorišćivati svaka za sebe, 
a sve zajedno će predstavljati jedinstvenu cjelinu i biti najpovoljnije za 
narodnu ekonomiju. 

Da bismo to postigli, treba stvoriti jedan forum od najstručnijih eko- 
nomista i inženjera, poštenih i nepristranih ljudi, koji će po svom naj- 
boljem znanju i savjesti utvrditi sve izvore dobara i količinski i vremen- 
ski. Istima, treba omogućiti uvid u perspektivne planove naše zemlje, 
kako u pogledu privrede tako i industrijalizacije zemlje. Na osnovu tih 
podataka bit će im omogućeno, da bliže odrede težišta produkcije i te- 
žišta potrošnje raznih dobara. Iz tih podataka moći će utvrditi, koliko će 
dobara proizvedenih u zemlji u njoj se i utrošiti, a koliko će preteći i 
biti raspoloživo za razmjenu sa drugim zemljama, odnosno sa kojom ko- 
ličinom i kakvih dobara raspolažemo za izvoz. Ujedno će se utvrditi, ka- 
kve nam vrste dobara nedostaju i u kakvim količinama, da bismo mogli 
predvidjeti potrebu uvoza. Što se pak tiče uvoza i izvoza treba utvrditi, 
sa kojim će se zemljama vršiti razmjena dobara i u kojim količinama i 
fiksirati put, kojim će ona ići. Ovo je potrebno stoga, što u saobraćaj- 
nom pogledu nije svejedno, da li će razmjena dobara biti vršena na pri- 
mjer sa Mađarskom ili sa Burmom, jer su putovi različiti, pa prema tome 
i potrebe saobraćajnica. 


343 


Spomenuti forum treba utvrditi, koji sve međunarodni putovi vode 
preko naše zemlje i u kojem se opsegu oni od drugih država iskorišćuju 
i kako bi se iskorišćivali, ako se veze poboljšaju. U tu svrhu treba priku- 
piti podatke o izvorištu tih dobara kao i o mjestu, u: koje gravitiraju. 
Moraju se pribaviti podaci, koji bi tranzit našom zemljom mogao ići i 
iskorišćivati naše saobraćajnice, kad budu izrađene u tu svrhu potrebne 
veze. 

Jednom riječju taj forum treba utvrditi količinski i položajno sve 
izvore i mjesta potrošnje dobara kod nas, da utvrdi sadašnji, ai perspek- 
tivni tranzit preko naše države, kako količinski tako i namjenski, t. j. 
gdje je izvor i kuda on teži. 


Kad se prikupe svi gornji podaci, za utvrđivanje kojih treba utrošiti, 
pored mnogo siručnosti i mnogo savjesnosti, još i dosta vremena i tek 
tada se može prići konkretnijem rješavanju potrebne vrste saobraćajnih 
sredstava i najboljeg pravca saobraćajnog puta. 


Kako smo ranije rekli, najjača i najveća svjetska saobraćajnica je more. 
Za kontakt sa tom saobraćajnicom služe nam luke — pristaništa. Prije nego 
što pristupimo izradi saobraćajne mreže, treba utvrditi, gdje je najpo- 
voljnije i najekonomičnije uspostavili kontakt između saobraćajne mreže 
i mora, odnosno treba utvrditi mjesta, gdje će se podići pristaništa, kao 
i njihov broj s obzirom na raspoložive količine dobara namijenjenih, da 
idu tim putem. Pri određivanju tih ishodnih točaka saobraćajne mreže 
treba biti veoma pažljiv i savjestan, jer svaka griješka u tom pogledu 
može se teško osvetiti nacionalnoj ekonomiji. Tim putem gravitiraju 
ogromne količine dobara, pa je i najmanje poskupljenje s obzirom na 
količinu osjetno. 


Pri odredbi broja i mjesta pristaništa moramo težiti u prvom redu, da 
njihov broj odgovara stvarnim potrebama, a zatim da je položaj tog odre- 
đenoga broja pristaništa takav, da sa mrežom saobraćajnica predstavlja 
najekonomičnije rješenje. 


U broju pristaništa treba biti štedljiv i pri njegovoj odredbi treba 
imati na umu, da smo mi relativno mala zemlja, koja ne može opremiti 
i održavati veliki broj moderno uređenih luka. Ako se budemo riješili 
na veći broj pristaništa, ne ćemo ih moći niti dobro izgraditi, a još manje 
dobro opremiti, jer se s obzirom na količinu bruta to ne će ekonomiji 
isplatiti te ćemo i ubuduće imati veliki broj beznačajnih lučica, u kojima 
će se proces odvijati po principima naših pradjedova, odnosno neeko- 
nomično. Pri odredbi broja luka treba znati, da je u nekoliko posljednjih 
godina najveće pristanište evropskog kopna — Hamburg imao oko 17 mi- 
liona tona godišnjeg prometa, London oko 25 miliona, a američke luke 
i do 50 miliona tona. Kad to znamo, a tome dometnemo, da možemo po 
stanovniku u optimalnom slučaju računati oko polovinu tone tranzita, 
što onda izlazi? 


Naša država koja danas broji oko 17 miliona stanovnika, a perspek- 
tivno može doći na 25 do 30 miliona, može imati maksimalni tranzit u 

perspektivi oko 15 miliona tona, a to prema gore izloženim brojevima 
znači, da bi naš tranzit mogla zadovoljiti jedna dobra i dobro opremljena 
luka. 

Radi ilustracije možemo navesti, da je u toku nekoliko proteklih go- 
dina naše najjače pristanište — Rijeka imalo oko 2,50 miliona tona go- 
dišnje prometa, Split oko 800.000 tona, a ukupno sva naša pristaništa ne- 
punih 5,000.000 tona. 

S obzirom na naš geografski položaj možemo računati, da uvoz i izvoz 
morem Austrije, Čehoslovačke i Mađarske može da se privuče, da ide 
preko naših pristaništa, znači, da možemo računati sa još jednom lukom, 
koja će služiti u tu svrhu. 

Ovom analizom došli smo do zaključka, da našu državu i njenu eko- 
nomiju zajedno sa državama srednje Evrope, koje gravitiraju našem mo- 
ru, mogu zadovoljiti dvije, a eventualno tri luke, ali dobro izgrađene i 
dobro opremljene. 

Za jednu luku je izbor lak. Luka, u koju treba u budućnosti da gravi- 
tiraju ekonomska dobra Austrije, Čehoslovačke i Mađarske s obzirom na 
dužinu kopnenog puta, može biti jedino Trst ili Rijeka. Kako Trst nije 
naš, za nas ostaje jedino Rijeka, koju treba urediti kao pristanište i osi- 
gurati joj dobre veze, da može izdržati konkurenciju sa Trstom. 

Što se pak druge luke tiče, izbor je veoma težak. Na našoj jako razvi- 
jenoj obali, dugoj u razvijenoj liniji blizu 2.000 km, imamo mnogo malih 
primitivnih pristaništa i potpuno prirodno većina od njih teži, da se raz- 
vije i ekonomski podigne, te da postane veliko tranzitno pristanište. 
Pored tih čisto lokalnih težnji postoje i pokrajinske težnje, naročito po- 
slije osamostaljenja svake od njih u ekonomskom pogledu. 

Mnogo je težnja, a nama za naše potrebe nedostaje još samo jedno ili 
dva pristaništa i sada treba savjesno izvršiti izbor najpogodnijeg. 

Malo naših pristaništa imaju kopnene veze sa zaleđem, a nijedno nema 
dobrih i ekonomičnih. Uzduž cijele naše obale od Rijeke do Bara pla- 
ninski lanci, koji se pružaju do samog mora, znatno poskupljuju dobre 
veze sa zaleđem i u tom su pogledu sva mjesta jednaka i bez obzira, na 
koje je mjesto pao izbor, mora se mnogo investirati, da bi te veze bile 
izgrađene. 

Pored mogućnosti veza sa zaleđem pri izboru mjesta veliku ulogu 
igraju prirodni uslovi za izgradnju pristaništa, jer izgradnja velikog pri- 
staništa zahtijeva veće investicije, nego što ih treba uložiti za kopnene 
veze. Dobro mjesto za pristanište, i to pristanište velikog kapaciteta, 
može da bude samo ono, koje odgovara ovim uslovima: 

Da ima dovoljno mjesta za izgradnju, kako operativne obale, tako i 
potrebnih stovarišta i spremišta, te da ima mogućnost za proširenje. 

Da je dobro zaštićeno od elementarnih nepogoda, bure i vjetrova. 

Da more nije plitko, a niti preduboko, da bi se smanjili, što je više 
moguće, vještački radovi pri izgradnji kejova. 

Da dno nije muljevito, da se ne bi otežavalo temeljenje kejova. 


Da na mjestu, gdje se namjerava izgraditi pristanište, ne utječu potoci, 
koji nose nanos, jer bi taj s vremenom zatrpavao pristanište i iziskivao 
jaružanje. 

Pored gornjih uslova poželjno je, da u blizini pristaništa ima neko veće 
naselje, da se ne bi pored pristanišnih instalacija morao graditi i grad, 
i da mjesto nije preblizu granice, radi bolje zaštite u specijalnim sluča- 
jevima. 

U slučaju rješenja, da se pored Rijeke za potrebe naše _zemilje izgradi 
još samo jedno pristanište, u tom slučaju dolazi u obzir još i uslov, da se 
luka može dobrim vezama povezati sa svim centrima produkcije i da 
* bude približno podjednako povoljna za sve njih, t. j. da pristanište za- 
uzima središnji položaj. 

Od svih mjesta na našoj obali za izbor druge luke mogu doći mjesta, 
na koje je dosada već pomišljala naša ekonomija, a to su: Bar, Ploče, 
Split i Šibenik. Od svih mjesta, koja su spomenuta, Šibenik ima najma- 
nje uslova za pogodnu vezu sa zaleđem, a pored toga nije pogodan za 
veće pristanište, jer su u njemu smješteni vojni objekti. 

Ploče su također nepodesne, jer ulaz u luku vodi kroz dug i uzak ka- 
nal, ulazni dio zamuljava Neretva i nema naselja, a niti dovoljno mjesta 
za smještaj velike luke i izgradnju naselja. Ukoliko bi mjesta i bilo za 
izgradnju, iziskivalo bi abnormalno velike troškove, jer mulj je mjesti- 
mično dubok i do 40 m. 

Bar ima muljevito dno i plitko more i, izuzev za Srbiju i Makedoniju, 
veze za druge krajeve bi bilo teško uspostaviti, jer s obzirom na dužinu 
i težinu veza, ne bi bile dovoljno ekonomične. Nalazi se na krajnjem 
jugu: i preblizu granice. 

Split zauzima centralni položaj, posjeduje veliki prostor za izgradnju 
i proširenje pristaništa, pogodnu dubinu mora odmah kod obale, i to na 
raznim dubinama, tako da se mogu podizati kejovi za brodove različitog 
gaza. Ima stjenovito dno, izgrađeni grad, razvijenu industriju, koja zahti- 
jeva pristanište kapaciteta milion do milion i pol tona godišnje, bez obzira 
hoće li se smjestiti u Splitu tranzitno pristanište ili ne. 

Prema gornjem najpogodnije mjesto za izgradnju luke od svih pobro- 
jenih je Split, odnosno Kaštelanski zaljev. 

U slučaju da odlučimo, da pored Rijeke izgradimo još dva pristaništa, 
tada pored Splita dolazi u obzir Bar, jer ima najpogodniju vezu za Make- 
doniju i južnu Srbiju. 

Ovdje treba napomenuti, da mi raspolažemo slobodnom. zonom u so- 
lunskoj luci, koja je najpogodnija za Makedoniju. Za nas ta luka nije 
sigurna u svako vrijeme, jer joj pristup vodi kroz tuđu teritoriju. U re- 
dovno vrijeme možemo se njome služiti, ali moramo imati izlaz za slu- 
čaj, da nam tom lukom bude upotreba onemogućena. 

Neki kritičari mogu zamjeriti, što se na ovom mjestu konkretno pred- 
lažu izbori mjesta za luku i što je izbor pao u prvom redu na Split. Tu 
svoju tvrdnju mogu potkrijepiti i činjenicom, da je veza zaleđa za Split 
i teška i skupa. 


346 


<: 


Naprijed smo napomenuli, da su sve veze unuirašnjosti zemlje sa mo- 
rem teške i skupe, bez obzira na koje se one mjesto odnosile, a veza za 
Split niti je teža niti skuplja, a niti duža od ostalih mogućnosti. 

Danas je namjera da se izgrade pristaništa u Baru i Pločama i da se te 
luke najekonomičnije i najbolje vežu sa zaleđem. Za buduće pristanište 
u Baru veza sa zaleđem je potpuno određena i opisana je u prednjim iz- 
laganjima, a veza za Ploče nalazi se još u studijima, i to uglavnom na 
relaciji od Sarajeva do Mostara. Potrebni podaci za vezu luke Ploče uzeti 
su iz članka ing. Uglješe Subotića objavljenog u časopisu »Željeznice« od 
XI. 1955. 

Za vezu luke u Pločama u obzir za izbor dolaze tri mogućnosti: 

1. Sa iskorišćivanjem postojećeg tunela kroz Ivan-planinu. 

2. Sa novim tunelom ispod vododijelnice dužine 13.130 m. 

3. Sa iskorišćivanjem postojećeg tunela i tunelom ispod Prenja dužine 
14.150 m. 

Da bi dokazali prednju tvrdnju, da veze za Split nisu duže niti skuplje 
od ostalih mogućnosti grubo ćemo uporediti pruge Beograd-Bar, Beograd 
-Ploče, Zenica-Ploče sa prugom Beograd-Split i Zenica-Split, uzimajući 
u obzir za prugu dolinom Neretve sve tri vjerojatne varijante. 

Pruga Beograd-Bar prema usvojenom projektu ima dužinu oko-520 km, 
maksimalni uspon joj je 25%0, a minimalni polupriječnik R = 300 m, ima 
pet vododijelnica, a vršna kota penjanja joj je 940 m, na vododijelnici 
sliva Tare i Morače zahtijeva izgradnju cijelom svojom dužinom i pro- 
lazi kroz reljefno veoma teške krajeve. 

Pruga za luku Ploče računajući po postojećim vezama Beograd-Vrpolje 
-Sarajevo-Gabela-Ploče dugačka je 640 km, a dio od Zenice do Ploča po 
istoj liniji 270 km. 

Po prvoj varijanti ova pruga od Zeniće nove do Ploča ima dužinu 
270 km, a time odstojanje do Beograda iznosi 640 km. Ako bi kod ove 
varijante uzeli u obzir, da od Zavidovića do Beograda ide po liniji pro- 
jektovane pruge Beograd-Split, tada bi to odstojanje iznosilo 552 km. 
Maksimalni uspon joj je 24%0 i R min. = 300, a vršna kota penjanja joj 
je 760 m. Ima samo jednu vododijelnicu pri prijelazu iz sliva Crnog u 
sliv Jadranskog mora (Ivan-planina). ' 

Za građenje dolazi u obzir dužina od 170 km u reljefno jako teškom, 
a u geološkom pogledu nestabilnom terenu. U slučaju veze do Beograda 
po liniji Split-Beograd građevna joj dužina iznosi 379 km. 

Po drugoj varijanti dužina pruge Ženica-Ploče iznosila bi 236 km, od- 
nosno 54km je kraća od prve varijante u svim relacijama. Maksimalni 
uspon bi joj bio 17%, najmanji polupriječnik R = 300 m sa vršnom ko- 
tom penjanja 596 m. Karakteristika joj je, da ima samo jednu vododi- 
jelnicu u slučaju veze po postojećoj liniji, a tri ako se veže preko Tuzle 
za Beograd. Najduži joj je tunel 13.130 m. Za građenje dolaze u obzir 
164 km kroz reljefno jako težak i u geološkom pogledu nedovoljno sta- 
bilan teren. U slučaju veze preko Tuzle građevna dužina se povećava na 

Obe ove dosada navedene varijante prolaze velikom dužinom pored 
novoga jezera za hidroenergetsku centralu u Jablanici. U geološkom po- 
gledu taj teren i prije podizanja brane i stvaranja vještačkog jezera bio 
je mjestimično nestabilan. Stvaranjem  vještačkog jezera mijenjaju se 
uslovi i mi u našoj državi u tom pogledu još nemamo iskustva i ne zna- 
mo, kako će se i ranije nedovoljno stabilan teren ponašati zbog te pro- 
mjene. Kako jedna i druga varijanta treba po svom pravcu da prođu po 
tome terenu, pitanje je, kakvu mjeru za sanaciju treba primijeniti, ili 
je pak bolje proći taj dio jednim većim tunelom. 

Po trećoj varijanti dužina pruge Zenica-Ploče bi iznosila 244 km, pa 
prema tome i sve veze bi joj bile duže za 8 km od varijante dva, odnosno 
26 km kraće nego po varijanti jedan. Maksimalni uspon joj je 16%o, a 
R min = 300 sa vršnom kotom 760 m. Karakteristika joj je, da iskorišćuje 
postojeći tunel kroz Ivan-planinu i ne silazi u Konjic, već prolazi visoko 
iznad njega i ide preko Boračkih jezera tunelom dužine 14.150 m ispod 
planine Prenj za Mostar i izbjegava vještačko jezero hidrocentrale u Ja- 
blanici. U slučaju usvajanja ove varijante morala bi se zadržati u saobra- 
ćaju i pruga dolinom Neretve od Konjica do Mostara, jer se ne bi mogla 
ukinuti veza, na koju je u toku 70 godina bilo orijentirano ono malo pri- 
vrede, koja na tom dijelu postoji. Za građenje dolazi u obzir 145 km 
pruge teškim i nedovoljno stabilnim terenom. U slučaju veze preko Tu- 
zle građevna dužina bi iznosila 354 km. 


Pruga Split-Zenica-Tuzla-Beograd ima dužinu Split-Beograd u zavisno- 
sti od dužine vododijelničkog tunela na prijelazu od mora u dolinu 
Vrbasa. A ako se usvoji vododijelnički tunel dužine 19.400 m, trasa je 
dugačka 487 km, a ako se taj tunel smanji na 1.600 m, trasa je dužine 
513 km. Ovdje treba naglasiti, da se tunela od 19.400 m ne treba plašiti, 
jer su u svijetu tuneli slične dužine već izgrađeni. Kod ovoga tunela po- 
stoji mogućnost, da se kosim oknom visine oko 200 m u blizini jezera 
Turjače kod Zamagline podijeli za građenje na dva dijela. Kasnije ovo 
okno može da posluži kao pristup stanici, koja se mora smjestiti u sre- 
dini tunela, a i za provjetravanje. Na isti način dužina do Zenice iznosi 


od 231 do 237 km. 


Maksimalni uspon ove veze od 15% primijenjen je samo na dijelu od 
Splita do Bugojna, dok na ostalim dijelovima trasa ne prelazi 12%v. 
Pruga je projektovana sa najmanjim polupriječnikom R = 300m i 
vršnom kotom 926m pri vododijelničkom tunelu od 19,4km, a 1.165, 
ako se taj tunel smanji na 1.600 m. Vododijelnice imaju četiri, ali zna- 
čajna je samo ona između mora i doline Vrbasa, dok.ostale tri imaju vi- 
sinu penjanja od 60 do 100 m. Za građenje dolazi u obzir cijela dužina 
izuzev 47 km od Zenice do Zavidovića, gdje iskorišćuje prugu Šamac-Sa- 
rajevo, te joj građevna dužina iznosi 440 do 466 km. Za upoređenje se 
mora uzeti u obzir, da će bez obzira, gradila se ova pruga ili ne, morati 
biti izgrađen dio od Splita do Livna u dužini od 118 km. Na taj način 
defacto za realno upoređenje dolazi u obzir na relaciji Split-Beograd 
samo građevna dužina od 322 do 348 km, a od Splita do Zenice u slu- 

čaju, da se dalje iskorišćuju postojeće veze 113 do 139 km u zavisnosti 
od dužine vododijelničkog tunela. 

Iz prednjega izlaganja se vidi, da je veza Split od svih pomenutih pruga 
najkraća i ima najmanji uspon, a u troškovima građenja nije skuplja od 
ostalih mogućnosti. 

Mnogi stručnjaci, pa i sam autor članka o vezi Lašva-Jadran u citira- 
nom časopisu smatra, da je primjena većih tunela na trasama »tunelo- 
manija«, pošto naša operativa dosada nije dovoljno savladala tehniku 
građenja primjenom novih metoda rada i mehanizacije i dosada se nije 
istakla brzinom probijanja tunela. 

To, što se naša operativa ne ističe brzinom građenja niti je dovoljno 
savladala tehniku novijih metoda, ne znači, da tunele uopće ne treba 
primjenjivati, ako su oni potrebni i ekonomični u pogledu troškova eks- 
ploatacije i građenja. Mislim, da je lakše školovanjem osposobiti kadar, 
da ovlada tehnikom građenja, nego da gradimo pruge sa velikim uspo- 
nima, da bismo izbjegli tunele. Školovanje kadra manje staje ekonomiju 
od stalno većih troškova eksploatacije. I na ovom mjestu ponavljam, da 
bez primjene dužih tunela mi u Jugoslaviji ne možemo dobiti povoljnu 
i odgovarajuću željezničku mrežu. Ukoliko dosad pojedini inženjeri nisu 
ovladali tehnikom građenja tunela, moraju da to nauče. 

Što se tiče brzine građenja tunela, naš kadar je dovoljno brz za mo- 
gućnosti naše ekonomije u pogledu financiranja. U našoj zemlji se izgra- 
đuje industrija, ceste, pristaništa, željezničke pruge, jednom riječju sve 
i naša ekonomija nije u stanju da financijski izdrži teret, da bi u toku 
godinu dvije izgradila prugu, za koju treba investirati u nekim slučaje- 
vima i sto milijardi dinara, te se prema tome brzina građenja usklađuje 
sa mogućnostima financiranja. Smatram, da je naša operativa sposobna, 
da uvijek udovolji traženom roku, a kao dokaz tome je, da je bila u sta- 
nju da u roku od šest mjeseci sa primitivnim sredstvima izgradi prugu 
Šamac-Sarajevo dužine 240 km, sa tunelom »Vranduk« dužine preko 
2.354 m. 

U članku se također analiziraju i tokovi bruta, ali pod pretpostavkom, 
da se gradi i Splitska pruga i pruga za Ploče i konstatuje se, da tokovi 
bruta u pravcu Ploča iznose u jednom pravcu 2,5 miliona neto tona, dok 
za Split taj tok ne iznosi niti milion tona na pojedinim relacijama, dok 
pojedini dijelovi su prema autoru potpuno neekonomični i ne bi ih tre- 
balo graditi. 

Međutim, stvari ne stoje tako. Pri upoređenju treba povesti računa, 
da se može izgraditi samo jedna pruga, pa prema tome iz jednoga basena 
bruto bilo u kojem pravcu je isti. Pruga za Split može da opsluži iste ba- 
sene kao i pruga za Ploče, a s obzirom na svoj pravac može opslužiti i 
dolinu Vrbasa i ugljene basene oko Livna i Duvna, koji za pravac Ploče 
ne dolaze u obzir, te prema tome veza Beograd-Split ima veće gravitaci- 
ono područje od veze Beograd-Ploče, pa bi prema tome trebalo da ima 
i veći bruto. 

O ekonomičnosti pojedinih dijelova tranzitne pruge ne može biti ni 
govora, već samo o ekonomičnosti njene cjeline. Kad jedna tranzitna 

pruga prođe dužinom od 300 km i veže žitnicu Vojvodine, bogate rudar- 
ske basene od Tuzle do Zenice i Travnika, ne može se dogoditi, da je ona 
u svojem daljem toku neiskorišćena, nerentabilna i neekonomična. 

Pitanje mogućnosti izgradnje luke, kapacitet luke i njenu sigurnost 
članak ne tretira, a to je u ovom slučaju od kapitalnog značaja, koji je 
aktuelniji od same saobraćajne veze. Saobraćajna tranzitna veza, bez 
obzira koliko ekonomična bila, ako ne vodi u dobru i sigurnu luku, koja 
može osigurati dalji transport i savladati dopremljeni bruto, nema svrhe 
i ne može ni u kom slučaju biti ekonomična. Kapacitet luke mora biti 
podešen kapacitetu veze, a sve zajedno usklađeno sa potrebama ekono- 
mije. 

Još jednom ponavljam, da se u našoj zemlji, koja je pretežnim dije- 
lom planinska, ne može izgraditi pruga velikog kapaciteta bez primjene 
većih tunela. 

Iz naprijed izloženoga se vidi, da veza Beograd-Split ima od svih pome- 
nutih pruga najveće gravitaciono područje, pa je prema tome najpovolj- 
nija za ekonomiju, a vodi u pristanište, koje ima najviše prirodnih uslova 
da se razvije u jednu veliku luku svjetskog glasa, sa neograničenim mo- 
gućnostima proširenja, te je prema tome ta veza u zajednici sa lukom i 
najpovoljnija. 

Što se tiče luke Ploče, ona je naprijed opisana i smatram, da nema 
uslova, da se razvija u jednu luku velikog kapaciteta i pored toga, što 
je veza dolinom Neretve povoljna za provođenje saobraćajnice potrebnog 
kapaciteta. Za razvoj luke pored Splita povoljniji je i Bar od mogućno- 
sti u Pločama, iako mu saobraćajna veza ima relativno malo gravitaciono 
područje, ali kod Bara je osiguran razvoj luke u toj mjeri, da može od- 
govoriti kapacitetu veze i svom gravitacionom području, dok kod Ploča 
sa normalnim investicijama to nije moguće. Pored toga luka u Pločama 
kao veće tranzitno pristanište nije sigurna u strateškom pogledu iz na- 
prijed opisanih razloga. 

Prema gornjim izlaganjima sve opisane veze podjednako su teške i 
samo detaljniji studij može utvrditi, koliko je koja povoljnija po ekono- 
miju, a ovom grubom računicom preimućstvo ima Split, jer ima najbolju 
i najjeftiniju mogućnost za izgradnju luke, koja može odgovoriti i mnogo 
većim zahtjevima, nego što to zasada može postaviti naša ekonomija. 

Oko ovih primjera nešto smo se udaljili od predmeta u obradi, ali oni 
mogu kao primjeri dobro poslužiti. 

Kad smo se odlučili za izbor luka bez obzira na dvije, tri ili više njih, 
dobili smo ishodne tačke za dalji rad. 

Raspolažući sa mjestima luka i izvorištima dobara i količinski i vre- 
menski, možemo prići rješavanju saobraćajne mreže. 

Na. ovom mjestu ćemo izostaviti zračne veze, jer one mogu poslužiti 
kao brze veze za velike daljine, i to specijalno za putnički promet, dok 
za teretni promet, koji najviše interesuje ekonomiju, zasada kod nas ne- 
maju neki značaj. 

Kao saobraćajni put za manje terete i manje daljine u obzir dolaze 
ceste i cestovna vozila. Na ovom mjestu se ne ćemo njima baviti, nego 

ćemo glavnu pažnju obratiti na željeznice, koje su jedino sredstvo za ma- 
sovnu razmjenu dobara i koje kao takve interesuju ekonomiju. 

Izabrane luke ćemo tada povezati sa ekonomskim industrijskim i kul- 
turnim centrima, već prema gravitacionim područjima, glavnim prugama, 
koje ćemo provesti najpovoljnijim prirodnim pravcima. Glavnim pru- 
gama ćemo povezati i velike ekonomsko-industrijske i kulturne centre 
međusobno. 

Pri izradi mreže glavnih pruga treba povesti računa, da to treba da 
budu pruge velikog kapaciteta i pri povlačenju tih pruga ne treba voditi 
računa o sitnijim ekonomskim izvorištima ili lokalnim interesima. Te 
pruge moraju biti izgrađene sa najpovoljnijim elementima, sposobne, da 
na sebe prime zadatak, koji na njih stavlja ekonomija, i moraju ga brzo 
i sigurno izvršavati. 

Pri gradnji tih linija glavnih pruga ne treba zazirati od velikih inve- 
sticija, koje treba u njih uložiti, a specijalno ne treba izbjegavati velike 
tunele primjenom velikih uspona, jer svaka štednja u pogledu kvaliteta 
tih saobraćajnica je neekonomična. Potpuno je razumljivo, da se ne treba 
niti razbacivati, već treba prugu najekonomičnije graditi, ali štednja ne 
smije ići na uštrb elemenata, koje traži potrebni kapacitet. 

Manje ekonomske, industrijske i kulturne centre treba povezati pru- 
gama drugoga reda, koje s obzirom na manji zadatak u privredi mogu 
biti izgrađene sa manjim kapacitetom i slabijim elementima od glavnih 
pruga. 

Lokalne ekonomske i industrijske objekte prema potrebi i ako za to 
ima ekonomskog obrazloženja, treba povezati za željezničku mrežu lokal- 
nim prugama. 

Svaka pruga u mreži treba da ima svoj rang, kapacitet i elemente, koji 
odgovaraju postavljenom zahtjevu privrede, koji je perspektivno pred- 
viđen. Cjelokupna mreža mora predstavljati jedinstvenu cjelinu i put do- 
bara od izvorišta do mjesta potrošnje mora biti najekonomičniji. 

Kada je po ovim principima dovršen plan željezničke mreže, treba u 
prvom redu razmotriti, kako mu odgovaraju postojeće pruge, vidjeti, šta 
im nedostaje i šta na njima treba ispraviti, da bi mogle odgovoriti za- 
htjevu, koji se slavlja na tu vezu. U prvom redu treba dotjerati postojeću 
mrežu u stanje, da odgovara zahtjevima ekonomije, pa je zatim novim 
prugama upotpunjavati. 

Pored željezničke mreže treba izraditi prioritetni plan izgradnje pruga. 
Taj prioritetni plan treba podesiti sa financijskim mogućnostima eko- 
nomije. 

Pri izradi prioritetnog plana treba da se rukovodimo principom, da u 
prvom redu treba izraditi pruge, koje mogu privredi dati najviše koristi, 
a lokalne veze bez nekog velikog ekonomskog značaja staviti u zadnji 
plan. . 

Kad je izrađena mreža i postavljen prioritetni plan, treba ga se strogo 
pridržavati i po njemu postupati bez ikakvih izuzetaka, 

Još jednom ističem, da u prvom redu treba rekonstruirati postojeću 
željezničku mrežu, da ona odgovara namjeni, a zatim kao na skelet do- 

građivati nove pruge, jer nam ništa ne vrijedi graditi novo, kad staro 
propada i ne odgovara. Naše postojeće pruge po svojim pravcima, a spe- 
cijalno glavne pruge predstavljaju po ekonomiju najpreče potrebe i za 
to na njih treba obratiti specijalnu pažnju, da ne budu, kao što se to do- 
sad događalo, zanemarene zbog potrebnih sredstava za gradnju novih 
pruga. 

Samo planskim građenjem na osnovu saobraćajne mreže postavljene 
detaljnim studijima, možemo ispraviti stare i izbjeći nove griješke. Je- 
dino ovim načinom možemo graditi željezničke pruge korisne po narodnu 
ekonomiju, i to u onom obimu, koliko se za njih može odvojiti iz naci- 
onalnog dohotka i samo ćemo na taj način imati mogućnost parcijalnog 
građenja, pri kojem će se svaka pruga moći za sebe iskorišćivati, a sve 
zajedno činiti jedinstvenu cjelinu. 

Samo dobro smišljenim radom možemo pomoći našoj zemlji i dovesti 
je u red kulturnih i dobro razvijenih zemalja. 

O planu željezničke mreže razgovara se kod nas već 30 godina, ali do 
danas nije izrađen. Mi gradimo pruge, ali veliko je pitanje, da li će one 
potpuno odgovarati na opisani način izrađenoj mreži. Iz prethodnog iz- 
laganja vidimo, da se baš u saobraćajnoj politici kod nas mnogo grešilo, 
da je na taj način osjetno oštećena narodna ekonomija i treba jedamput 
učiniti kraj takvom radu. Za neko vrijeme treba žrtvovati nekolicinu na- 
ših najboljih i najsavjesnijih stručnjaka, da bi izvršili prethodne studije 
i postavili plan saobraćajne mreže, jer je to našem narodu kao cjelini 
neophodno, budući da je dobar savremen saobraćaj, abeceda narodne 
ekonomije i ishodište njenih prihoda. 


(Primljeno za štampu na 1. sjednici Odjela za filozofiju i društvene nauke 
ed 28. I. 1957.) 

Vaso BogpDaANOoOv 


HISTORIJSKI UZROCI SUKOBU 
IZMEĐU HRVATA I SRBA 


UVOD 


Uzrokom naših najtežih nacionalnih tragedija i katastrofa u feudalno 
kapitalističkoj prošlosti bilo je postojanje šovinističke netrpeljivosti i 
mržnje među Hrvatima i Srbima. Taj razdor podržavan je i raspirivan 
vjekovnim propagiranjem podvojenosti između pravoslavlja i katolici- 
zma, između srpstva i hrvatstva, između Istoka i Zapada; i jedna i druga 
strana izgradila je čitave sisteme svojih separatističko-ekskluzivističkih 
»ideologija«, koje su se s vremena na vrijeme pretvarale u luđačko hu- 
škanje na međusobnu borbu »do istrage naše ili vaše«, izazivajući uza- 
jamne pokolje i istrebljivačke ratove. »Legenda o Istoku i o Zapadu, o 
Drini ... teza o dva i o tri svijeta, parole o zapadnoevropskoj civilizaciji 
i o Balkanu, kao o pojmovima koji se međusobno isključuju ... sve te 
kajmakčalanske i hrvatske državopravne parole odigrale su tragičnu 
svoju ulogu u periodu 1918.—1941., a naročito pak 1941.—1945 ...«! 

Naša Narodna revolucija je, srušivši kapitalistički sistem i vladavinu 
hegemonističkih i šovinističkih buržoaskih klasa, koje su bile glavnim 
nosiocem nacionalnog ugnjetavanja i izazivačem nacionalnoga razdora, — 
samim tim uklonila iz naše političke i društvene stvarnosti prave uzroč- 
nike nacionalnih sukoba. 

Ali separatističko-šovinistička shvaćanja zadržala su se kao teško na- 
slijeđe prošlosti u glavama i u svijesti mnogih naših sugrađana. Ostaci 
stoljećima planski podržavane vjerske netrpeljivosti i nacionalne razro- 
žnosti još uvijek traju u mislima, u raspoloženju, u sklonostima i osje- 
ćajima brojnih naših malograđana. 

Još je Lenjin upozorio na važnu činjenicu, da i poslije najradikalnije 
promjene, izvršene u društveno političkoj stvarnosti, u svijesti ljudi i đa- 
lje traju ideje iz prošlosti, da one djeluju kao znatna smetnja razviiku i 


1 Miroslav Krleža. O nekim problemima Enciklopedije. Zagreb, 1953., str. 2, 19, 

učvršćivanju nove stvarnosti, i da se ti negativni ostaci prošlosti iz glava 
ljudi mogu ukloniti samo idejnim putem, ideološkim razračunavanjem 
sa njima. »Političko bunilo 1941.—1945. ne bi bilo poprimilo one deli- 
rične oblike, da je kulturna kohezija naših naroda bila osnovana na uza- 
jamnom poznavanju, t. j. na poznavanju onih kulturnih i historijskih 
fakata, koji su oblikovali tu razjedinjenu svijest po diktatu stranih sila 
kojima je naše rasulo u obliku razjedinjenja jedinim programom. Ove 
malograđanske, konservativne, često puta E lutraretalaniohatao sheme 
elementi su još uvijek žive, slabo civilizovane svijesti, u relativno ve- 
oma velikom broju predstavnika danas još uvijek negativno aktivne t. zv. 
»elitne građanske inteligencije«. Ti elementi rasula i dezagregacije, osno- 
vani na romantičnim hipotezama i eskamotirani po inostranim imperija- 
lističkim komponentama, nijesu bili podvrgnuti naučnoj sistematskoj 
analizi, pa prema tome niti reviziji, ni u građanskoj, konservativnoj, ni 
u liberalnoj, ni u dijalektičkoj varijanti«.? »... Ove sopravvivenze i danas 
su još (na žalost) uvijek osnovnim temama na visokim školama: po njima 
se predaju historija i historija književnosti, one su zatrovale lingvistiku 
i filologiju, one se javljaju u obliku književno-kritičkih essayja i onda 
kada su pojedini pisci uvjereni da misle materijalistički kritično, ili da 
su uzvišeni iznad partikularističkih predrasuda.«? 

Kuda sve prodiru i gdje sve izbijaju te zaostale separatističko-parti- 
kularističke predrasude, na to je nedavno upozorio Živko Milić u Borbi: 
»Šovinizam je kod nas tučen na bunkerima za vreme Narodnooslobodi- 
lačke borbe. Tu smo ga uništili, da ga dotučemo ustavom i privrednim 
planovima, I stvarno, danas na republičkim granicama nema carinika ni 
graničara. Mi smo likvidirali priličan broj kulturnih, ekonomskih i men- 
talnih granica. Ali poneke su ostale ... Mi također osećamo potrebu za 
integracijom i kod nas ima smelih glasova. Nedavno je zasedala komisija 
koja je raspravljala o srpskohrvatskom pravopisu. I to je — odlična stvar, 
Ali, uzmimo zagrebačke i beogradske novine i videćemo da se identični 
tekstovi u jednima i drugima razlikuju. Po rečima. U jednima imamo va- 
love, u drugima talase. U jednima sigurnost u drugima bezbednost. I 
kada neko pokuša da u napisu upotrebi istovremeno i valove i talase, 
onda će to ostati samo — pokušaj. Redaktori će, bez obzira na monotoniju 
teksta ostaviti samo valove, makar se ovi ponavljali šest, deset i sto puta. 
Svako protivljenje je nemogućno, jer ovi čuvari jezika kao srednjevekovni 
sveštenici otvaraju teške starostavne knjige jezika, na kojima su zakleti. 
Oni su doprineli da se kod mnogih pisaca stvorila manija jezičnog parti- 
kularizma. 

O čemu se radi? Ima redakcija i časopisa koji su ustvari, tvrđave je- 
zične netrpeljivosti. Makar i nezlonamerno oni ne daju talasima da se 
smenjuju sa valovima, da žive jedni pored drugih. Sprečavaju da nam 
jezik postane jedan, ali dvaput bogatiji, da imamo više izraza za iste po- 
jave, da stvorimo našu jednu riznicu i popunimo leksičke praznine ... 


ž Isto, str. 1-2. 
3 Isto, str. 2. 

Radimo ozbiljne stvari da se vežemo, izravnamo, da premostimo naci- 
onalne i ekonomske provalije, ali, eto, ne primećujemo bunkere iz kojih 
šišti vatra pod kojom padaju mnoge lepe mogućnosti ...«* 


Sva apsurdnost baš i ove pojave povampirivanja prošlosti postat će je- 
sna, ako se ima u vidu, da su ovakva umjetna, nasilna razdvajanja forsi- 
ranjem tobožnjih razlika između hrvatskog i srpskog jezika uveli i prak- 
ticirali ustaše, kako bi i na jezičnom planu iskonstruirali jaz između 
Hrvata i Srba, — a danas u jugoslavenskoj socijalističkoj stvarnosti tu su- 
ludu ustašku praksu ponavljaju naši malograđanski filološki »stručnjaci«. 


Trajanju ekskluzivističko partikularističkih shvaćanja u znatnoj mjeri 
pridonose i naši građanski historičari, koji su često, povodeći se za razvi- 
jenijim tuđim i nama neprijateljskim (njemačkim, mađarskim, talijan- 
skim) historiografijama, pišući o nama više ponavljali i varirali njihove 

«teze o našoj prošlosti, nego što su otkrivali stvarno činjenično stanje o 

južnoslovenskim nacionalnim odnosima. »... Glavna ideja ovih obmana i 
samoobmana jeste: malograđanski patos, koji nije no slabo i književno 
potpuno bespredmetno epigonstvo na temelju njemačke romantične dra- 
me sa političkim tendencijama određenih programa, koje simbolizuju 
glavni likovi kazališnih komada. Feudalno-stematološka  kosmogonija 
croatica i serbica, prepisivane po Jirečeku i plagirane lošim stilom, ta 
lažna pseudohistorija jednog Stanojevića ili Ćorovića, Jaše Tomića, Glu- 
šca, Šegvića, Šuflaja etc. nosi u sebi toliko dinamita te je čudo, da se 
kraljevina SHS nije raspala već prije šestoga januara 1929. Taj otrov 
šovinizma i megalomanije i danas se još propovijeda »ex cathedra« u 
ime nauke, a da po tim smrtonosnim tekstovima polijepi naučne vignete 
s mrtvačkom glavom i natpisom: »pazi, otrov«, još se nije našao nitko! ... 
Madžaroni, obrenovićijanci, radikali, liberali, starčevićanci, obzoraši, ju- 
goslaveni, frankovci, samoslovenstvujušči, vlaškouličanstvujušči, serbo- 
makedonstvujušči, rascijani, raguzei, austroautonomaši, apologeti raznih 
kruna, Venecije, latinaši, Grci, papisti i t. d. i t. d., svi su oni pisali svoj 
historijski ričet, koji se i danas kusa po visokim školama. Kraljevi i ba- 
roni naše feudalne historije glavne su figure ove intelektualno doista bi- 
jedne komedije dell arte, gdje pojedine političke programe propovije- 
daju gospoda za račun pojedinih režima na harlekinski način ... ogromna 
masa najfantastičnijih programa, goiski hiljadugodišnji falsifikati, mitosi 
tijare, krune, estetike, vladike Velimirovića svetosavske besjede, kale- 
megdanška dinaroidna romantika, čaršijski i carskokraljevski refleksi, u 
jednu riječ: mračna zbrka provincijalne megalomanije, sve su to teme 
neobrađene ...«5 

Na nesreću, utjecaja te naše građanske historiografije još uvijek se 
nisu oslobodili ni neki današnji naši povijesni pisci, koji o sebi misle, 
kako probleme naše prošlosti tretiraju na  historijsko-materijalistički, 
način. 


4 Borba, broj 48 od 19. TI. 1957, str. 2. 
M. Krleža, navedeno djelo, str. 17-18. 

Jedan od važnih, psiholoških uzroka održavanju negativnih pariikula- 
rističkih tradicija i historijskih predrasuda dobro je uočio Milan Petro- 
vić u faktoru kolektivnih zabluda. »Ovakve su kolektivne zablude naj- 
opasnije. Čovjek u njima odraste od najranijeg djetinjstva svoga. Još 
onda kada nije počeo ni misliti, ni rasuđivati, on se navikava verovati u 
njih kao u istine. Na taj način one od najranijeg detinjstva našeg postaju 
sadržina naše svesti, prenose se s kolena na koleno, postaju često tradi- 
cijama mnogih pokoljenja. 

Kao tradicije često se ovenčavaju aureolom svetinje, u koju ne sme 
niko dirnuti, niko posumnjati ... Čini mi se, da je i shvatanje, kao da su 
Srbi i Hrvati dva naroda, takva kolektivna i tradicionalna zabluda u ko- 
joj smo živeli vekovima i u kojoj živimo i danas; i to još k tome takva 
zabluda u koju su nas uljuljuškivali oni, koji su se s punim pravom mogli 
smatrati neprijateljima našeg naroda.«* »Ali kao pauk, tako ljudi pletu 
oko sebe mrežu od historijskih predrasuda, od nacionalnih sujeta, od iz- 
vitoperenih načina života, i ona ih može duhovno izolovati od ostaloga 
sveta i učiniti da postanu arhaični ...«7 

Osim naopakih tradicija, trajanje šovinističko-separatističkih nastro- 
jenja podržava ioš jedan živi politički faktor današnjice. Klasni neprija- 
telji nove, socijalističke Jugoslavije smatraju, da najuspješnije mogu ra- 
diti protiv naše državne zajednice podrivanjem njenog temelja: nacional- 
noga jedinstva naših naroda. Brojni nezadovoljnici među starim vlasto- 
dršcima, koji su ostali bez vlasti, pripadnici svrgnute buržoaske vladajuće 
klase, koji ne mogu da prežale gubitak svoje tako unosne klasne vlada- 
vine, četničko-ustaški emigranti, — podržavani od inozemne reakcije, koja 
je isto tako neutješna, jer je zauvijek ostala bez svojih krunisanih i ne- 
krunisanih petokolonaša, svi oni nastoje da oživljavanjem partikularizma 
i separatizma, ponovo raspire nacionalnu mržnju, da nas ponovo raz- 
dvoje, sukohe, zakrve, računajući da će uskrisivanjem tih bratoubilačkih, 
šovinističkih pravoslavno-srpskih i katoličko-hrvalskih atavizama, — moći 
opet da se vrate na vlast. »Ipak, ima još i danas pojedinaca koji gledaju 
unatrag, ima nenarodnih ljudi koji, iz bilo kakvih pobuda, podstrekivani 
iz inostranstva ili od onih koji su zbačeni s vlasti, ponovo, i ne samo po- 
novo nego sistematski, čas jače čas slabije, nastoje da ubace kamen smut- 
nje u redove naših naroda, to jest da siju šovinizam.«? 

Pa ipak, kod nas se još uvijek postavlja pitanje, đa li o izazivačima 
našeg nacionalnog razdora u prošlosti, da li o historijskim uzrocima su- 
koba između Hrvata i Srba ireba danas u socijalističkoj Jugoslaviji uopće 
govoriti, kada su sve te negativne pojave ranijeg kapitalističkog razdoblia 
u našoj savremenoj stvarnosti prevladane i iz nje uklonjene. 

Pišući, godine 1952, na pedesetgodišnjicu pojave čuvenog N. S.-ovog 
članka »Srbi i i Hrvati« (objavljenog 1902 prvo u »Srpskom književnom 


6 Milan Petrović: Dva ili jedan narod. Naš nacionalni paradoks. Novi Sad 1939. 
Str. 50-51. 

7 Jovan Cvijić: Balkansko Poluostrvo. I, str. 418. 

š Tito 27. jula 1952. u govoru u Glini. Navedeno u »Svjedočanstvima«, broj 14 od 
20. IX. 1952. 

glasniku« a zatim preštampanog u zagrebačkom mađaronskom »Srbo- 
branu«, u kom članku se poziva na međusobnu hrvatsko-srpsku borbu 
»do istrage naše ili vaše« i koji članak je izazvao frankovačke protusrp- 
ske pogrome u Zagrebu ujesen te iste 1902 godine) — Marko Ristić je 
uvjerljivo, s izvrsnom argumentacijom progovorio o potrebi razračuna- 
vanja sa svim onim šovinističkim shvaćanjima iz prošlosti, koja, zadr- 
Žavši se u svijesti mnogih malograđanskih pojedinaca, razorno djeluju 
i u našoj današnjoj stvarnosti. »Osvrnuti se, u pedesetogodišnjoj retro- 
spektivi, na taj članak kao na jedan od žalosnih i karakterističnih mome- 
nata te predistorije, može danas lako izgledati kao posao ne samo jalov 
nego čak i štetan, kao morbidno podsećanje na prevaziđene zablude, na 
ispravljene greške, i grehove koje je zaborav pokrio i koje je dobro da 
zaborav pokriva. Ali to baš i jeste u pitanju, to baš i jeste pitanje: jesu 
li te zablude zaista prevaziđene? Slučaj »Levantinca«, i sve ono što se 
oko tog slučaja uskomešalo (v. Svedočanstva br. 3, br. 4 i br. 7), nije na- 
žalost jedini simptom na osnovu koga se mora zaključiti da šovinističke 
predrasude traju i danas, kao nasleđe zairovane prošlosti, i truju i danas 
kao neizlečena bolest. 

... Treba se osvrnuti na taj zaboravljeni članak, da bi se na tom pri- 
meru ukazalo šta je ono čega treba da se čuvamo, iako je taj primer sva- 
kako nesravnjeno manje drastičan, manje prostački od onog ogromnog 
broja drugih primera međusobnog poricanja i psovanja koji se, od ne- 
deljnika Hrvatske do Srbobrana i do Cicvarićevog Dnevnika i Balkana, 
mogu naći i u srpskoj i u hrvatskoj građanskoj štampi, ne samo radikal- 
skoj i ne samo frankovačkoj ... Decenijama je raspirivana nacionalna 
mržnja između dva naroda više no bliska, toliko bliska da se u svojoj da- 
lekoj starini kao ni u svojoj daljoj, možda ne toliko dalekoj razvojnoj 
perspektivi ni razlikovati ne mogu, između dva naroda kojima čitava nji- 
hova istorija rečito govori da im je sudbina jedna i ista i da im je spas 
u svim vremenima i u svim nevremenima bio, i da će tako i biti, samo u 
njihovom bratstvu i samo u njihovom jedinstvu. Primera kako su slepi 
političari i publicisti sistematski sejali razdor i kopali jaz između ta dva 
naroda ima, na žalost, na hiljade, dok u toj, političkim otrovom zasiće- 
noj, smrtonosnoj atmosferi, pero Krste Cicvarića nije zamenio revolver 
Puniše Račića, i dok nije došao dan krvavog pirovanja ustaškog. Baš 
zato, dakle, što je izašao u glasilu liberalne intelektualne elite tadašnje 
mlade srpske buržoazije, i baš zato što po svojoj formi ne spada u naj- 
grublje obrasce antihrvatskog stila velikosrpske publicistike, članak Srbi 
i Hrvati može da bude dobar povod za razmišljanje o opasnostima koje 
su se krile, i koje se još i danas mogu kriti, u predrasudama preživelog 
romantičnog nacionalizma, u pogrešnom shvatanju nacionalnog problema, 
u šovinističkoj megalomaniji, u nepoznavanju ili falsifikovanju istorije, 
u provincijalnom načinu mišljenja, u preziranju i poricanju svega što 
nije »naše«, što nije »naški«, u najužem, u patrijarhalnom, svetosavskom, 
kalemegdanskom ili novogrobljanskom smislu ... 

Tvrditi da Hrvati nemaju ni nacionalne svesti, ni jezika, ni jedinstva 
života, da nisu ni narod ni narodnost i da to nikad neće postati, da se 

Hrvati ne osećaju Hrvatima, da Hrvati i nisu Hrvati, jer nisu uopšte ni- 
šta, da su uvek bili samo sluge i oruđe tuđe politike, da im je ideal da 
budu sluge, i da je to samo raja koja nema ni svog pogleda na svet ni 
svoje nacionalne umetnosti ni književnosti, tvrditi da je »srpsko-hrvatska 
sloga šuplja fraza«, da dakle jedini odnos između srpskog naroda i hrvat- 
ske raje može biti samo borba, (»i šta može ta raja u borbi s narodom 
kod koga je pojam Srbin izjednačen sa pojmom junak«), borba između 
dve političke stranke, hrvatske ultramontansko kosmopolitske i kleri- 
kalne i srpske liberalne i demokratsko-aristokratsko nacionalističke, 
borba u kojoj Srbi kao narod-stranka treba da se udruže sa ostalim bal- 
kanskim narodima bez Hrvata naravno, jer protiv Hrvata, borba »do 
istrage naše ili vaše«, tvrditi da u toj borbi moraju podleći Hrvati, na- 
dati se skoroj propasti hrvatstva, sva ta strašna i glupa i opaka zbrka na. 
rasla je, tokom godina, monstruozno je nabujala do razmera one veliko- 
srpske hegemonističke politike koja je stvorila Eshaeziju i »aleksandrov- 
sku Jugoslaviju« i za koju »ujedinjenje« nije bilo ništa drugo nego jedna 
licemerna' formula za prisajedinjenje. I zato je stara Jugoslavija mogla 
biti samo razjedinjena, i zato je ona zaista bila tamnica naroda. 

Da, treba o tome još uvek govoriti. Suviše dugo je sejano to otrovno, 
smrtonosno seme nacionalnog razdora i međusobnog negiranja, i suviše 
je strašnim plodom zločina i krvi urodilo u neljudskoj klimi hitlerovske 
okupacije, da bi ono zaista moglo bili, već danas, potpuno iskorenjeno. 
Preskupom cenom stradanja i strahota plaćeno je to iskustvo da bismo 
smeli dozvoliti da ono bude zaboravljeno u svojoj gorkoj, sudbinskoj, 
iskonskoj i svakodnevnoj primarnosti. Jer iskustvo o iome šta znači za 
naš opstanak i za naš napredak bratstvo i jedinstvo Srba i Hrvata, to 
iskustvo, makar samo kao korolarija, sledstvo negativnog iskustva o tome 
kakvu je strašnu nesreću omogućio razdor, primarno je za nas. Na bazi 
tog dvostrukog iskustva, kroz proučavanje njegovog pozitivnog i njego- 
vog negativnog vida, ustanovljenjem činjeničnog stanja, konstatacijom 
fakata, istorisko-materijalističkom analizom istoriskih, kulturnoistoriskih 
i političkih podataka i dokumenata, mi jedino možemo izgraditi svoju 
jugoslovensku socijalističku svest, svest o našoj nacionalnoj zajednici. 
U svetlosti te svesti, kao pod dejstvom jedne efikasne političke heliote- 
rapije, nestaće svih onih klica koje još uvek truju organizam te zajednice, 
a koje se samo u pomrčini opskurantizma mogu razvijati ... 

Reč je o sadašnjosti i o prošlosti ukoliko njena senka leži na sadašnjo- 
sti, i ukoliko se iskustvom iz prošlosti naša sadašnjost može koristiti. 
U sadašnjosti hoćemo da opstanemo, da bi nam budućnost bila svetlija 
od prošlosti, a u sadašnjosti možemo opstati, pred svim spoljnim pret- 
njama koje direktno, kremaljski, ili indirektno ugrožavaju našu nezavi- 
snost — bez koje nema socijalizma, — samo ako smo jedinstveni, ako ne 
dopustimo da preživele nacionalističke predrasude nagrizaju naše naci- 
onalno jedinstvo. Ako je u petnaestom veku, kada je osmanliska sila pre- 
tila Evropi a mi stajali na braniku, ante murale, pravoslavlje moglo imati 
istoriskog opravdanja, njegova N. S.-ovska svetosavska pseudo-liberali- 
stička SKG-ovska varijanta već nije bila samo smešan arhaizam i ana- 


358 


hronizam nego opasna megalomanska premisa jednog velikosrpskog impe- 
rijalizma na pomolu, a kosovski mitos, vidovdanska etika i kajmakča- 
lanski ponos, sav taj dim patrijarhalnog i patrijarhovskog tamjana, sva 
ta gusta magla pravoslavne radikalske istoriografije, mitomanije i misti- 
fikacije ... sve to predstavlja, između ostalog, apoteozu te pravoslavne 
hegemonističke negacije hrvatstva koju je N. S. već 1902 tako znalački 
bio formulisao kao negaciju klerikalizma, i koja je, posle Prvog svetskog 
rata, pod maskom integralnog centralističkog jugoslovenstva bila baš 
negacija jugoslovenstva. Državotvorni pobednici, uterujući žandarskim 
pendrecima x»atome sveže srpske demokratske kulture« u organizam ne- 
srpskih naroda Jugoslavije, da bi tako »srpskom narodnom mišlju« spasli 
Jugoslaviju od »germanske najezde«, i nisu mogli učiniti ništa drugo nego 
ono što su učinili: stvorili su jednu nakaradu od države koja se, kada je 
do germanske najezde zaista došlo, za pola sata konačno srušila. A onda 
su, preko svog dičnog predstavnika »armiskog đenerala« Draže Mihailo- 
vića, organizovali, ukoliko im je to Hitler dopustio, četničko »spasavanje 
srpstva«. Ustaše sa jedne, i četnici sa druge strane, jedni i drugi u ime 
nacionalizma služeći svojim zločinima samo germanskom nacionalsocija- 
lizmu, jedni i drugi u ime pobede služeći samo porazu nacije, zar je još 
potrebno posle takvog iskustva, govoriti o posledicama nacionalističkog 
slepila? Pa ipak, zlo je bilo tako strašno da je baš zato potrebno ukazati 
na sve one oblike političke aberacije u mišljenju koji su bili u isti mah 
i preduslovi i ideološka superstruktura one političke prakse vlastodržaca 
koja se pod okupacijom razgolitila do svoje jezive, kriminalne suštine. 

Da je zato bratstvo i jedinstvo najveća tekovina revolucionarne naci- 
onalno-oslobodilačke borbe naših naroda, i temelj i najbolje jemstvo naše 
socijalističke budućnosti, to je ono što konkretno treba da učinimo organ- 
skim tkivom svoje svesti, to je ona naša životna istina od čijeg punog 
uviđanja, od čije odbrane, od čije čistote i snage, u ovom svetu prožetom 
nepomirljivim i pretećim imperijalističkim suprotnostima kroz koji ho- 
ćemo, kroz koji moramo da se probijemo ka svojoj sreći, zavisi naš 
opstanak.«? 

Značajno je, da je ovakvo Ristićevo tretiranje problema naišlo na ne- 
slaganje baš kod jednog od najpoštenijih i najdobronamjernijih jugosla- 
venski orijentiranih javnih radnika, kod S. Kosanovića. On, u 17. broju 
»Svjedočanstava« stavlja, između ostalih, i ove zamjerke Ristićevu shva- 
ćanju: »Marko Ristić svojim člankom u »Svedočanstvima« — »Jedan de- 
talj iz istorije srpsko-hrvatskih odnosa« — učinio je rđavu uslugu ideji 
koju bi hteo da brani, slozi Hrvata i Srba. On je iščupao jedan ružan 
članak nekog nepotpisanog srpskog šoviniste objavljen pred pola veka — 
1902 — u »Srpskom književnom glasniku« i preštampan u tada još mađa- 
ronski zagrebački list »Srbobran« pa bi hteo preko toga ružnog detalja 
da dovede u vezu neke prošle i neke savremene pojave. Taj članak bio 
je tobož povod i maltene opravdanje ondašnjih antisrpskih pogroma u 


% Marko Ristić: Jedan detalj iz istorije srpsko-hrvatskih odnosa. »Svedočanstva« 
broj 14 od 20. IX. 1952. str. 1, 2, 13. 

Zagrebu. I sad, — 1952 — baš iz toga članka više od stopedeset redaka 
nonparela, preštampati u »Svedočanstvima« kao da je za ideju bratstva 
i jedinstva sad najpreče da se tako spasavaju od zaborava glupe, kratko- 
vidne šovinističke uvrede i poniženja Hrvata kao naroda, i kao da se 
takvim, u najmanju ruku proizvoljnim postupkom, može tumačiti istorija 
srpsko-hrvatskih odnosa? ... 

... Pozitivne pojave bile su tako mnogobrojne i tako lepe da se ta slika 
može jedino pokvariti sa ovakvim strahovitim hiperbolisanjem negativ- 
nog, kako je to pokušao Ristić. 

... Za ostvarivanje bratstva i jedinstva puno je važnije podvlačiti pozi- 
tivne činjenice ...«1% 

Utvrdivši, da i u našoj sadašnjoj stvarnosti postoje takvi pojedinci, 
»koji se, još i danas, na dnu svog malograđanskog srca u stvari slažu 
& N. S.-om«, Marko Ristić je, između ostalog odgovorio i ovo: »Da ih još 
uvek ima, takvih, mada se oblik njihovog šovinizma znatno izmenio, i da 
u glavama izvesnih ljudi, koji su možda subjektivno iskreno uvereni da 
su vrlo daleko od N. S.-ovske formule nacionalizma, žive i danas ostaci 
takvih nacionalističkih zastranjenja, u to sam uveren, a to može, mislim, 
i Kosanoviću njegovo svakodnevno iskustvo da potvrdi. Pa pošto sma- 
tram da je za sve nas, za Srbe i za Hrvate podjednako, čuvanje i razvi- 
janje bratstva i jedinstva, kao ideje od koje je tek narodna revolucija 
mogla da učini i učinila stvarnost, da je za sve nas Jugoslovene, dakle, 
čistota te ideje i aktivno potvrđivanje i produbljivanje te stvarnosti, 
uslov našeg nacionalnog opstanka i prema tome preduslov našeg socija- 
lističkog razvitka, to mi se čini još uvek, hoću da kažem i posle prime- 
daba Save Kosanovića, da je moj osvrt na svom mestu, da nije ni depla- 
siran, ni jalov, ni grešan, ni bespredmetan, ni štetan, ako je — a laskam 
sebi da jeste — ma i najneznatniji doprinos raščišćavanju pogrešnih poj- 
mova, putem ukazivanja na jedan tipičan primer velikosrpske aberacije, 
primer onog šovinističkog načina mišljenja, onog negiranja drugog na- 
roda u ime pogrešno shvaćenog megalomanskog veličanja svog naroda. 
Ako sam mišljenja da i danas postoje ostatci takvog načina mišljenja, koji 
ma i u najmanjoj meri, mogu da deluju virulentno, korozivno, da truju, 
da nagrizaju našu jugoslovensku svest, koja je na ideološkom, na politič- 
kom, na psihološkom, na kulturnom i na afektivnom planu neosporno 
jedan od bitnih elemenata otporne snage našeg nacionalnog organizma, 
naše državne zajednice, onda je logično da borbu protiv takvih ostataka 
smatram konstruktivnom, i da mi, sasvim suprotno od tvrđenja Save Ko- 
sanovića, iznošenje jednog negativnog momenta iz istorije srpsko-hrvat- 
skih odnosa, možda neskromno, izgleda kao pozitivan posao, ukoliko taj 
momenat nije izuzetan, kao što nije, i ukoliko upozoravanje na njega 
može da bude ukazivanje na zablude od kojih nam je u životnom inte- 
resu da se klonimo a koje je svakako lakše uočiti, žigosati, u njihovom 
primarnom, N. S.-ovski ekstremnom, razgolićenom vidu ... izričito sam 


1 Sava N. Kosanović: Nekoliko primedaba na članak Marka Ristića, »Svedočan- 
slva«; broj 17 od 1. XI. 1952. str. 4. 

naglasio u svom osvrtu da članak N. S.-a navodim samo kao jedan mo- 
ment karakterističan za negativne pojave u istoriji srpsko-hrvatskih od- 
nosa. A da tih negativnih pojava nije bilo, i da one nisu igrale, naročito 
u epohi 1918—1941, determinantnu političku ulogu, zar bi moglo doči do 
bratoubilačke tragedije 1941 godine? Baš mlade generacije, »koje nisu 
doživljavale te događaje«, dakle i događaje koji, hteli mi to ili ne, svi- 
delo se to ili ne Kosanoviću, predstavljaju predistoriju tog kriminala, 
baš te mlade generacije koje o toj predistoriji uglavnom pojma nemaju. 
treba da budu obaveštene o pojavama koje im nisu poznate ili su im ne- 
dovoljno poznate, da bi razumele smisao i onih događaja u kojima nisu 
učestvovale i onoga što se, više kao negacija nego kao nastavak te pro- 
.šlosti, danas zbiva i u čemu učestvuju. Ostajem ubeđen da se borba pro- 
tiv ostataka i recidiva svega opakog u prošlosti može voditi samo otkriva- 
njem, rasvetljavanjem i tumačenjem onoga, što je bilo, i što, potisnuto, 
neosvetljeno, »zaboravljeno«, može da predstavlja opasnost, delujući iz 
mraka. To sam nazvao političkom helioterapijom ... Radi se o širenju, 
o prodiranju svetlosti ili svesti, a to je jedno isto ... I zato me čudi da on 
poriče simptomatičan značaj N. S.-ovog članka: nije li zar, u svojoj plod- 
noj političkoj karijeri, imao često prilike da čuje fraze skoro identične 
sa frazama N. S.-ovim, nema li zar zbilja danas više nikada prilike da 
čuje, sa novim modulacijama, varijacije na istu temu? 

.. Šovinizam i kominform idealno se dopunjuju: slučaj Dušana Brkića 
i Žigića, između ostalog, dovoljan je dokaz za to. Borba za opstanak ove 
naše Jugoslavije, borba za njenu nezavisnost, za njen integritet, za njen 
suverenitet, i borba za socijalizam, i borba protiv svih onih koji nam ne 
žele dobra, i borba protiv zabluda, predrasuda, provincijalizama i svih 
ostalih regresivnih zaostataka pomrčine u nama, to je jedna i ista borba. 
U okvir te borbe nikako ne spada poricanje onog, pozitivnog što je u pro- 
šlosti učinjeno, ali u prošlosti, u ovoj oblasti kao i u mnogim drugim, 
učinjeno je, na žalost, više negativnog nego pozitivnog ... 

... Članak N. S.-a bio je dakle ipak tipičan, a pad Khuena u Hrvatskoj 
i dinastije Obrenovića u Srbiji. kao ni stvaranje Hrvatsko-srpske koali- 
cije, nisu mogli učiniti to čudo da jednog tipičnog načina mišljenja, poli- 
tički analfabetskog, šovinističkog, megalomanskog, malograđanskog, anti- 
jugoslovenskog, reakcionarnog i neinteligentnog, uslovljenog zaostalošću 
nacionalne i socijalne svesti, odjednom nestane, i da se sve takoreći pre- 
konoć pretvori u jednu štrosmajerovsko-skerlićevsku, koalicionarsku, 
jugoslovenstvujušču, nazdravičarsku, idilu ... 

... radi se o raščišćavanju preostalih zabluda i neizlečenih šovinističkih 
zlonamernosti, o jednoj konačnoj dezinfekciji ...«!! 

Nema nikakve sumnje: uzroke nacionalnog razdora, te najopasnije naše 
bolesti u prošlosti treba pažljivo da utvrdimo, kako bi se ostaci tog bo- 
lesnog stanja jedamput za svagda uklonili. Poziv, što ga je Milan Maka. 
nec uputio godine 1875 govoreći u Hrvatskom saboru o razdoru između 


HM. Ristić: Odgovor na primedbe Save Kosanovića. »Svedočanstva« broj 17 od 
3. XI. 1952; str, 5-6. 

Hrva i Srba, — još je uvijek aktuelan: »ne zatajivajmo pogibeljne bolesti, 
dok joj ne bude prekasno za lijek«.!? 

U svijesti čak i mnogih naših dobronamjernih ljudi i na hrvatskoj i na 
srpskoj strani još uvijek žive krivi separatistički pojmovi, predrasude, 
negativna idejna naslijeđa prošlosti ne samo po zakonu inercije, zato jer 
su se tu zatekla, nego i zato, jer ih nitko nije otklonio odatle: stari na- 
opaki pojmovi, ideje, shvaćanja traju, jer nisu istisnuti novim. A to se 
može postići samo sistematskim, upornim radom na tome, da se u našoj 
novoj jugoslavenskoj socijalističkoj stvarnosti izgradi i jedna nova anti- 
partikularistička nacionalna svijest: idejnim razračunavanjem sa svima 
separatističkim preživjelostima i atavizmima. Pritom ne treba ni na tre- 
nutak zaboraviti, da su svi naši međusobni pokolji i samoubilački ratovi 
do istrebljenja polazili iz glava, nastajali na osnovi naopakih, .deformira- 
nih, izopačenih šovinističkih pojmova u svijesti zakrvljenih strana. I sve 
dok takve šovinističke ideje traju u glavama, u ovoj ili onoj formi, ne 
mogu prestati da budu opasne. Zato osim u stvarnosti treba šovinizam 
definitivno likvidirali i na idejnom planu. 

U našoj feudalnoj i kapitalističkoj prošlosti vladajuće klase su stolje- 
ćima svoje socijalno i političko tlačenje naših naroda obavijale u naci- 
onalno ruho, osiguravajući i održavajući svoju nepravednu ugnjetačku 
klasnu vladavinu razdvajanjem antifeudalnih i antikapitalističkih hrvat- 
skih i srpskih masa — čije jedinstvo je najvećma ugrožavalo opstanak 
feudalnog i kapitalističkog sistema — one su huškale jedan naš puk pro- 
tiv drugog. Prikrivajući svoje sebične, usko klasne, protunarodne inte- 
rese tobožnjom obranom hrvatstva od srpstva, a srpstva od hrvatstva, te 
vladajuće klase su proglašavale Hrvate i Srbe za najveće međusobne ne- 
prijatelje i tako izgradile čitave sisteme svojih separatističkih, eksklu- 
zivističkih ideologija. Raspolažući gotovo isključivo i školom, i crkvom, 
i štampon, i cenzurom, i saborom one su tom svojom rastvornom šovini- 
stičkom ideologijom vjekovima-trovale i jedan i drugi narod učinivši je 
općim nacionalističkim uvjerenjem građanske i malograđanske partikula- 
rističke inteligencije. 

Pa još i danas stari (ne samo po godinama, nego po zastarjelosti svojih 
partikularističkih buržoaskih koncepcija: brojni nezadovoljnici svrgnute 
građanske klase, klerikalci, šovinisti i ostali antisocijalistički i antijugo- 
slovenski nastrojeni elementi) crpući iz te bogate riznice šovinizma iz 
dana u dan zaražuju svojim razornim separatističkim idejama nacionalnu 
svijest jednog dijela one mlade generacije, koja po našim gradovima živi 
u malograđanskoj sredini, nalazeći se pod njenim jakim idejnim utjeca- 
jem već i zato, što svoja obavještenja o hrvatsko-srpskim odnosima prima 
pretežno sa te separatističke strane, jer se raščišćavanju toga problema 
još uvijek posvećuje premalo pažnje i u našoj školi, i u štampi, i u knji- 
ževnosti. ' 

Svi ti separatizmi i partikularizmi zasnivaju se na lažnom, iskrivlje- 
nom prikazivanju naše prošlosti, na falsificiranju stvarnih, istinskih od- 


12 Navedeno kod M. Polića, Parlamentarna povijest Hrvatske ..., HI, str. 211. 

nosa između hrvatskog i srpskog naroda. Zato se najbolje mogu likvidi- 
rati utvrđivanjem i iznošenjem historijske istine o nastajanju i održava- 
nju nacionalnoga sukoba, fiksiranjem njegovih pravih izazivača i uzroka. 
Mi moramo jasno da odgovorimo na pitanje: tko nas je, kako i zašto 
razdvajao u prošlosti, tko nas je jedne protiv drugih huškao i u čijem 
interesu? Kada je i zbog čega nastala ona slijepa, bjesomučna među- 
sobna mržnja, koja je urodila huškačkom parolom o uzajamnoj borbi do 
istrage naše ili vaše, ostvarenom u masovnom zvjerskom četničko-usta- 
škom pokolju za Drugog svjetskog rata? 


Separatizam i partikularizam, šovinističke laži o apsolutnom, trajnom 
nacionalnom neprijateljstvu i razdoru hrvatsko-srpskome, ideologija je 
neprijateljske feudalne, kapitalističke, antisocijalističke klase, — pa je 
najpreča poireba našeg novog socijalističkog društva, da s tom, na laž- 
nom prikazivanju hrvatsko-srpskih odnosa zasnovanom ideologijom obra- 
čuna suproistavljajući joj iznošenje historijske istine o suštini i o smi- 
slu naših nacionalnih sukoba iz prošlosti. 

Zabašurivati, zataškavati, prešućivati istinu o pravim uzrocima hrvat- 
sko-srpskoga sukoba, pa i sprečavati njeno iznošenje mogli su (pa su i 
morali) feudalno kapitalistički vlastodršci, jer su za zločinačko sijanje 
razdora i mržnje bili oni glavnim krivcima. Iznijeti istinu o stvarnim iza- 
zivačima i uzročnicima svih naših ranijih nacionalnih sukoba nosioci so- 
cijalističke Jugoslavije mogu ne samo zato, što za sve ranije šovinističke 
zločine nisu odgovorni, nego i zato, što su, poslije likvidiranja narodnom 
revolucijom tih podržavatelja nacionalnog razdora u našoj političkoj i 
društvenoj stvarnosti dužni da i idejno obračunaju sa ostacima te klasno 
neprijateljske, razaračke, štetočinske, trovačke ideologije. 


A da je danas pravo vrijeme za uspješno obavljanje toga zadatka, za 
to se garancija nalazi u činjenici, što je šovinističko-separatistička ne- 
trpeljivost danas još samo idejna kategorija, koja u našoj socijalističkoj 
stvarnosti nema više oslonca ni izvora, jer je u njoj s uklanjanjem kla- 
snoga tlačenja ukinuta mogućnost stvarnog ekonomskog, društvenog i 
političkog ugnjetavanja jednog našeg naroda drugim, što je dosad sači- 
njavalo pravi sadržaj svih naših hegemonističko-šovinističkih nacionalnih 
sukoba. 

Stoljećima nagomilavana naslaga krivih naopakih pojmova o nacional- 
nim odnosima između Hrvata i Srba tako je ogromna, da se za njeno 
uspješno likvidiranje hoće golemih, sistematskih, ustrajnih napora. Ispra- 
viti, suzbiti, ukloniti sve ono, što su stoljeća neprijateljske vladavine nad 
nama pokvarila, predstavlja najpreči i najvažniji naš zadatak danas, »Sa- 
kupiti svu političku, kulturnu i intelektualnu svijest o svojoj vlastitoj 
pojavi u prostoru i u vremenu, svijest danas dispersiranu i usitnjenu po- 
slije vjekovnih poraza po mnogobrojnim i izolovanim regionalizmima, 
sabrati sve potrebne elemente u sintezi, koja ne će biti kult romantičnih 
fraza, nego istinit prikaz fakata, dati ogromnoj masi impozantne stvara- 
lačke materije programatski okvir, objasniti i protumačiti svu tragičnosi 

naših vlastitih raskola i uzajamnih negacija, to bi trebalo da bude našom 
osnovnom misijom.«1> 

Sve je to od osobite važnosti i za našu sadašnjost i za našu budućnost. 
»Sve današnje intelektualne preživjelosti smetnje su, koje nose u sebi 
veoma velike opasnosti i za budućnost; uklanjajući ih, mi smanjujemo 
vjerojatnost, da bi te neprilike mogle da igraju bilo kakvu ulogu.« 

»Zadatak našeg pokoljenja ... bio bi da progovori na temelju svog isku- 
stva o jednoj i o drugoj obali. O onome što je bilo i o onom što biti ima, 
da ne bude kako je bilo.«!* Inače: »Veza između jučerašnjeg i sutrašnjeg 
«dana se gubi, iskustvo iz prošlosti ne ide na pouku budućnosti.« (Lenjin). 

U odnosu prema separatističko-ekskluzivističkoj interpretaciji prošlo- 

sti naša historiografija ne može sebi postaviti drugi zadatak, nego što ga 
je fiksirao Krleža za Jugoslavensku enciklopediju, koja treba: »da bude 
principijelnom negacijom ovog sistematskog trovanja i ovih trovača, pro- 
sto zato, jer je čitava naša socijalistička koncepcija zamišljena kao ne- 
gacija ludosti koja je palikućama poslužila za izliku da su zapalili naš 
vlastiti krov za račun osvajača.« 
Mi danas napokon treba da udovoljimo onoj osnovnoj našoj potrebi, 
što ju je, još godine 1911 Frano Supilo u svojoj Politici u Hrvatskoj po- 
stavio kao glavni i najpreči naš nacionalni zadatak: »da naš narod izve- 
demo iz stradanja 1 zablude, u kojima se nalazi«.15 

U ovom broju »Rada« raspravlja se o uzrocima sukoba u feudalno 
doba, dok se u drugom dijelu radnje, u narednom broju, razmatraju ti 
uzroci u kapitalističkom razdoblju. 

Na kraju treba naglasiti, da ova radnja znači samo suštinsko rasprav- 
ljanje pitanja, dok svaki problem, koji je ovdje razmatran u okvirima 
pojedinog poglavlja, zbog svoje važnosti i složenosti zaslužuje da postane 
predmetom posebnih monografija. 


18 M. Krleža, navedeno djelo, str. 22. 

14 M. Krleža, navedeno djelo, str. 17, 20, 6. 

#5 Frano Supilo, Politika u Hrvatskoj. Izdanje »Kulture«, Zagreb 1953. Str. 71 i 
231. 

A) 


TUĐINSKI VANJSKI FAKTOR RAZJEDINJAVANJA 


Stoljeinu razdvojenost etnički jedinstvenih Južnih Slavena izazivala 
su i podržavala dva glavna uzročnika, vanjski i unutrašnji. Prvi se sasto- 
jao u nastojanju tuđinaca, naših nacionalnih neprijatelja da osvoje naše 
zemlje time, što će nas, međusobno razjedinjene i oslabljene lakše poro- 
biti i održati u podjarmljenosti ili što će nas, uzajamno zakrvljene, uni-- 
štiti, pa tako i fizički ukloniti sa svog osvajačkog imperijalističkog puta; 
drugi, unutrašnji, ispoljavao se u tome, što je socijalno-političko ugnje- 
tavanje, vršeno sa strane eksploatatorske vladajuće klase jednog južno- 
slovenskog naroda nad potlačenim pukom, koji pripada drugom našem 
narodu, dobivalo vid nacionalnoga sukoba, ili što su se pojedine supar- 
ničke južnoslovenske dinastije i vladajuće klase među sobom gložile oti- 
mljući se oko izrabljivanja i vladanja nad ugnjetenim klasama južnoslo- 
venskih naroda, pa to svoje sebično vlastodržačko irvenje, prikrivajući 
mu prave uzroke, prikazivale kao tobožnju borbu za opće nacionalne 
interese hrvatske ili srpske ... 

Oba ova faktora u svom historijskom djelovanju gotovo nikad ne na- 
stupaju odvojeno nego su među sobom povezani i isprepleteni: tuđinsko, 
izvana vršeno razjedinjavanje uvijek je nalazilo oslonca u unutrašnjim 
klasnim razlikama i suprotnostima južnoslovenskoga društva, a različiti 
južnoslovenski vladari i protunarodne ugnjetačke klase isto su tako kod 
vanjskih činilaca tražile podršku, vodeći borbu protiv vlastitih južno- 
slovenskih potlačenih masa ili ratujući jedni protiv drugih. Zbog toga je 
u ovom prikazu historijskih uzroka našem nacionalnom sukobu razdioba 
na vanjske i na unutrašnje faktore razdvajanja zasnovana samo na redo- 
sljedu kronološkog javljanja tih faktora, a ne na njihovoj razdijeljenosti 
u historijskoj stvarnosti. 

Pri razmatranju vanjskog faktora treba pritom već ovdje, uvodno, na- 
glasiti, da je porobljivačko razjedinjavanje Južnih Slavena sa strane tu- 
đinaca bilo u interesu samo vladajuće, osvajačke, imperijalističke klase 
unutar strane nacije, a ne čitavog pojedinog takvog naroda. 

Poglavlje prvo 


FIZIČKO POLITIČKO RAZDVAJANJE JUŽNIH SLAVENA 
PODVRGAVANJEM TUĐIM DRŽAVAMA 


Nastanivši se na zemljištu, koje je zbog svog geografskog i strateškog 
položaja postalo poprištem krupnih međunarodnih sukoba, južnoslaven- 
ska plemena našla su se u vrtlogu teških političkih borbi i ratova, što ih 
moćne susjedne države vode jedne protiv drugih. Bizant i Rim, Franci, 
Nijemci, Talijani, Mađari, Turci i Austrija na tom našem tlu, preko na- 
ših zemalja, otimali su se o prevlast, vodili bitke za proširenje svoje moći 
i svojih interesnih sfera. Od samog početka svoje historije pa sve do pro- * 
vale Turaka i do njemačkoga »Drang nach Osten« južnoslovenske ze- 
milje bile su izvrgnute napadajima različitih zavojevača s Istoka, i s Juga, 
sa Sjevera i sa Zapada, a svaka od tih ekspanzija imala je za cilj da 
osvoji i podjarmi veći ili manji dio našega teritorija. 

Takav sistem fizičkog, političkog razdvajanja Južnih Slavena nasilnim 
putem, osvajačkim ratovima, primjenjivan je protiv nas stoljećima: »Do- 
laziše vladatelji, koji su mislili, da je narod njih, a ne oni naroda radi na 
ovome svetu: dolaziše jedan za drugim, i narode jednog istog jezika, 
imena i plemena, podeliše među sobom kao i drugu stoku, rasteraše ih i 
razbaciše tamo i amo ...«16 

Da ostvare taj svoj glavni cilj osvajanja i podjarmljivanja naših zema- 
lja, zavojevači su upotrebljavali sva moguća sredstva: od običnih ratova 
do »svetih križarskih« vojna protiv južnoslovenskih »pogana, heretika i 
bezbožnika«, od »širenja i spasavanja kršćanstva« do hinjenja prijatelj 
stva i savezništva, osvajajući i porobljujući naš teritorij čak i onda, kada 
su nas u ime kršćanstva tobože branili i oslobađali od Turaka. 

Pri podjarmljivanju južnoslovenskih naroda vanjski zavojevač je ši- 
renje kršćanstva upotrebljavao kao jedno od glavnih sredstava za osva- 
janje našega teritorija. Protezanje i učvršćivanje tuđinske vlasti s pomoću 
kršćanske crkve došlo je do svog klasičnog izražaja u Sloveniji, čija je 
germanizacija i feudalizacija tekla paralelno s pokrštavanjem.!? 


16 Izabrani članci Svetozara Miletića. S predgovorom Vase Stajića. Priredio Miro- 
slav Jerkov. Novi Sad, 1939, str. 22. ' ' 

17 »Kršćanstvo je trebalo da Karantaniju čvršće priveže uz franačku državu«. 

»... Crkvena središta, iz kojih se ono širilo i kojima je bila podređena crkva u slo- 
venskim pokrajinama, bila su izvan zemlje (Salzburg u Bavarskoj, Akvileja u Fur- 
lanskoj). Prema tome su kršćanstvo i crkvena organizacija, koji su naročito poslije 
820 bili najuže povezani s germanskim feudalnim porobljivačima, sačinjavali jak 
bedem protiv svakog pokušaja, da se slovenski narod oslobodi tuđe vlasti.« 

»... Kralj dijeli znatne komade dosad neiskorištene ili prisvojene zemlje franačkim 
crkvenim i svjetovnim velikašima, a druge oni sami prisvajaju, i kralj im naknadno 
daje za to svoje odobrenje. Tako je u slovenskim krajevima nastao nov društveni sloj 
njemačke feudalne gospode. Ta već formirana klasa feudalaca sprečava dalje sazrije- 
vanje domaće slovenske klase feudalaca. Slovenski velikaši, koji se kod tog prijeloma 
spasavaju među feudalnu gospodu, malobrojni su i manje važni; oni preuzimaju fra- 
načko feudalno pravo i s vremenom se pod utjecajem feudalne sredine germani- 

Franački osvajači su na sličan način iskorišćavali crkvu i protiv Hrvata. 
I Bizantu je za proširenje njegove vlasti nad Srbima i drugim Južnim 
Slavenima poslužilo širenje kršćanstva kao sredstvo.!5 To su radili i Tali- 
jani, a kasnije i Mađari, koji su na poticaj i uz blagoslov pape provalji- 
vali u Bosnu »s krstom i mačem, da unišie bogumilstvo i utvrde kato- 
ličku vjeru i mađarsku vlast«.!? 

Zavojevačke susjedne države iskorišćavale su nadalje svaku veću histo- 
rijsku nepriliku, koja bi zadesila Južne Slavene, da se napadačkim rato- 
vima domognu njihova teritorija. To se je s naročitom drastičnošću ispo- 
ljilo već na samom početku turske provale u naše zemlje; na njih, tako 
ugrožene i paralizirane obranom protiv Turaka, navalili su tada i Mađari 
sa sjevera, i Mleci sa jugozapada, i Nijemci sa Zapada." 

U vezi s nastojanjima osvajača dovoljno je ovdje podsjetiti samo još 
na jedan način, kojim su se služili, da bi postigli svoj glavni cilj: pod- 
vrgavanje našeg teritorija svojoj vlasti; taj način primjenjivan već od 
VIII stoljeća)?! poprimio je najbezobzirnije forme u vrijeme, kada su 
jedne naše zemlje već potpale pod Turke, a druge se našle neposredno 
ugrožene njima. Zapadne kršćanske zemlje (naročito Austrija i Venecija) 
ostvaruju tada sistematsko, plansko porobljavanje Južnih Slavena tako, 


ziraju. ... Time je učinjen odlučan korak prema kasnijem položaju u doba feudalizma, 
kad su Slovenci bili isključivo kmetovi pod vlašću njemačkih feudalaca. Ta se činie- 
nica ne može dovoljno ocijeniti, kako dalekosežne i teške bile su njezine posljedice 
po dalji razvitak Slovenaca ... Germanski feudalizam uvukao je Slovence _ u krug 
evropskih kulturnih naroda, ali mu je nasilničkim podjarmljivanjem zatvorio izvore 
ža njegov vlastiti socijalni i kulturni napredak. Upravo ta činjenica bila je jedna od 
najvažnijih prepreka za razvitak slovenskog naroda« (Karđelj). 

»U vezi s tom podjelom slovenske zemlje njemačkim feudalcima stoje i počeci nje- 
mačke kolonizacije među Slovencima. ... Između Južnih i Zapadnih Slavena zabijen je 
iako na Dunavu njemački klin. Snažna njemačka kolonizaciona struja tekla je i u 
Panoniju, naročito Gornju. U Karantaniji nastaju i prve njemačke naseobine. 

Uvođenje feudalnog vlastelinstva potiskuje Slovence pretežno u kmetstvo. Slo- 
hodnjaci, koji su živjeli na zemlji darovanoj feudalcima ili na onoj, koju su oni 
samovoljno zaposjeli, morali su se ili ukloniti ili postati kmetovi, kako kaže odredba 
u ispravi Karla Velikoga samostanu u Kremsmiinsteru (791): »A ljudi, koji stanuju 
na toj zemlji i žele da zadrže spomenuto zemljište, dužni su davati toj božjoj kući 
dažbine, ako pak ne žele, neka se... odsele.«... (B. Grafenauer, Historija naroda 
Jugoslavije, 1, Zagreb 1953, stn. 146, 150, 152, 153). 

!5 »Nema sumnje, da je Bizant želio da širenjem kršćanstva među srpskim pleme- 
nima proširi svoj utjecaj nad njima.« (Mahajlo Dinić, Historija naroda Jugoslavije, L, 
str, 248.) 

1% Isporedi Vasilj Popović, Istorija Jugoslovena, Sarajevo 1920, str. 62-63, 81-82. 

2»... historija jugoslavenskih naroda se u toj periodi (od druge polovine XIV st. 
napom. V. B.) odvija sva u znaku borbe protiv tih turskih težnji. Ta izmjena situacije 
na istoku uzrokovala je i neke promjene na zapadu i sjeveru: pojačani pritisak Ve- 
necije na gradove'na zetskoj i dalmatinskoj obali, a Ugarske na Bosnu i Srbiju; 
osim toga, na slovenskom tlu, zametak moći Habsburgovaca, koji će u doba turske 
navale na srednju Evropu biti temelj za stvaranje države Habsburgovaca, koja će 
obuhvatiti znatno prostranije oblasti naseljene jugoslavenskim narodima.« (Dušan Pe- 
rović, Historija naroda Jugoslavije, I, str. 344.) 

*| Kada su Bavarci sredinom osmog stoljeća »pomogli« Karantancima u njihovoj 
borbi protiv Avara, iskoristili su to »pružanje pomoći« na to, da Karantaniju pod- 
vrgnu svojoj, odnosno franačkoj vlasti. (Isporedi B. Grafenauer, nav. djelo, str. 145). 

što ih kao »saveznici i zaštitnici« tobože pomažu, brane, pa i »osloba- 
đaju« od Turaka. 

Od samog početka ta kršćanska briga zavojevača i to njihovo saučešće 

-i prijateljstvo prema nama temeljilo se na sebičnosti i prevari. Organi- 
zirajući svoju vlastitu obranu protiv Turaka u Hrvatskoj i osnivajući 
radi toga Vojnu Granicu susjedni austrijski feudalci su otvoreno izjavlji- 
vali, kako je »bolje braniti se od Turaka u tuđoj zemlji, nego li u svo- 
joj«,** dok su habsburški vladari i austrijska vlada putem najgrubljega 
nasilja tu istu Vojnu Krajinu, koja je tobože stvorena zato, da štiti slo- 
bodu i nezavisnost Hrvata, upotrebili kao sredstvo da prvo sav krajiški 
teritorij odcijepe od hrvatske države, podvrgnuvši ga neposrednoj i 
isključivoj vlasti Austrije, a zatim da se njime iznutra posluže kao glav- 
nom oružanom silom za dalje uništavanje hrvatske državne i nacionalne 
samostalnosti i porobljavanje još preostalih dijelova Hrvatske. 

Značajno je pritom, da je hrvatski ban Krsto Frankopan na samom 
početku, još godine 1526, jasno prozreo nakanu Habsburga i da se u 
jednom svom pismu od 29. IX. 1526 ovako suprotstavio takvom austrij- 
skom pomaganju: »... nadvojvoda Ferdinand skuplja u brzini svoje ljude 
i namjerava da zaposjedne ovu kraljevinu oružanom rukom, o čemu su 
se sva gospoda, plemstvo i narod, jednoglasno izjavili, da će se prije 
predati Turcima, nego da budu pod Nijemcima«.?3 

Pravi smisao prijateljstva i savezništva prema nama jasno se pokazao 
u politici kršćanske lige, stvorene povodom protuturskog rata iz godine 
1683 na inicijativu pape Inocenta XI između austrijskog cara Leopolda, 
poljskoga kralja i Venecije. Jedno od glavnih utanačenja te lige bilo je: 
»predobite zemlje neka budu onomu, koji ih predobije«.?4 

Djela kršćanske savezničke vojske na južnoslovenskom teritoriju, 
»oslobođenom« od Turaka u toku rata 1683-1699 još su u većoj mjeri 
dokazivala, kako su ti oslobodioci na riječima u stvari bili porobljivači 
naših zemalja, često bezobzirniji i okrutniji i od samih Turaka, Tlači. 
lačko, neprijateljsko držanje komandujućega austrijskoga generala Ca- 
prare prema našem narodu u Slavoniji godine 1688, na primjer, uistinu 
je prevazilazilo turske zulume i nasilja: »Ono malo tvrđavica u Slavoniji 
bilo je jadnomu narodu naslon i podpora, da u svojim jadnim selima ba- 
rem donekle siguran smije prebivati. Caprara odluči sve slabije tvrđavice 
razvaliti. Tako dade razvaliti Cernik (14. maja), zapali narodu kuće, a 
narod baci prema Požegi tobože u sigurnije mjesto. Žalostnu sliku toga 
naroda, koji ne zna kuda će sklonuti glavu, slika nam sam tajnik Capra- 
rin. Teško je bilo narodu ostaviti na takov način očinsku kuću. Žalostnu 
i prežalosinu sliku podaje nam taj jadni narod u Požegi. Množina kola 
natovarenih miješaju se amo tamo, jedni se penju na brda, a drugi kreću 
po stazama. Ovdje vidiš ženu na natovarenu konju, drugu gdje na ple- 
ćima nosi dvoje djece, tamo dalje opet vidiš čovjeka, gdje nosi bolestnoga 


22 [sporedi Šišić, Pregled povijesti hrvatskoga naroda, Zagreb 1916, str. 182. 

2 Isporedi M. Mirković, Flacius, Zagreb 1938. str. 45. 

* Isporedi Smičiklas, Dvijestogodišnjica oslobođenja Slavonije, I, Zagreb, 1891, 
str. 110. 

oca, a drugi opet majku slabu i svu izvan sebe od tuge. Nježna i mala 
dječica plaču, a malo veći razbiše si hodajuć po kamenu slabe nožice. 

Ovako bez glave razvaljivati i ne skrbiti za to, gdje ćeš i kako ćeš opet 
narod smjestiti, to je mogao činiti čovjek bez srca i bez pameti. Da je 
Caprara beznano radio, to su već i suvremenici s ogorčenjem zabilježili. 
»Razoriti tvrđave, to će reći, da najlaglje uzmognu Turci harati jadna 
sela i narod odvoditi u roblje« — veli ogorčen ban Nikola Erdedi. Još 
dodaje, da mu je iza razora Cernika zapovjednik Velike pisao, da su 
Turci Cernik spalili. Gdje je jadan i pomisliti mogao, da će ga carski 
general spaliti.«25 

I civilne vlasti »oslobodilačke« Austrije postupaju u Slavoniji tako, 
da narod od njihova i od vojničkog kršćanskog zuluma radije bježi pod 
Turke. U tom pogledu od osobite je važnosti ovo mjesto iz pisma vojvode 
Badenskoga caru Leopoldu; javljajući mu, »kako bi dobro bilo, da se 
Slavonija kršćanskim narodom naseljuje«, on piše: »allein Sie von denen 
jenigen, so bereits dariiber, gewohnt, widerum ab geschrčkit, indeme 
selbe lieber darvon und in Feindts landt lauffen wollen, alss weiters von 
denen Dreissigen, Inspektorn und Cameral bedienten so hartwie bisshero 
geschehen sich strapaziren und anstrengen lassen«.26 

Tako je general optuživao komoru, — a predsjednik komore, kardinal 
Kolonić ovako je pisao o postupcima vojske u Slavoniji: »Zapovjednici 
polaze sa četama ili sami ili pošalju vojnike i upute ih, da idu od jednoga 
siroinoga podanika do drugoga, ili da vlastelinstva sa bezbrojnim napa- 
stima i nasiljima muče, dokle im reć bi mozak iz kostiju ne ispiju. Kada 
im ne mogu sve u novcu dati, uzmu im sve, što nađu, vino iz pivnice. 
žito iz hambara ili iz jame, blago iz staje i bez najmanje brige, hoće li 
jadnomu podaniku sa ženom i djecom ostati kruha za ljutu zimu, hoće li 
mu ostati blaga i sjemena, da obradi svoja polja. Dapače hvataju i kućno 
oruđe. Oni hvataju sve, što im može zavrijediti — tako robe jadnoga 
podanika«.?7 ' 

I hrvatski feudalci, kojima zbog ovakvog pljačkanja kmetova sa sirane 
austrijske soldatetske nije ostajalo gotovo ništa da od kmetova uzmu za 
sebe, često se obraćaju kralju predstavkama, u kojima se između osta- 
loga iznosi i ovaj prikaz stanja, stvorenog u »oslobođenoj« Slavoniji: »na- 
rod se buni, jer ne smaže više tolikih tereta, krv i imetak naroda već pro- 
padoše, a tegobe velikoga i dugotrajnoga rata već su gotovo ispile zemlju 
i narod. Na mnogim mjestima ostavlja narod selišta svoja, a mnoga go- 
spoda ostaju bez podanika. Ima krajeva, gdje narod opljačkan od carske 
vojske od gladi umire«. — »Stališi se sabiru u godini po više puta. Depu- 
tacije kralju vodi sam ban po više puta, ali sa slabim uspjehom.«25 

. Napokon je i sam kralj Leopold u svom pismu hrvatskim staležima 
(saboru) od 15 studenog 1697 konstatirao: »Od ovo četiri godine toliki 
je nered u županijama požeškoj, virovitičkoj i vukovarskoj i tolika na- 


#5 Isto, str. 140-141. 

26 Navedeno kod Smičiklasa, citirano djelo, str. 148-149. 
Isporedi isto, str. 165. 

28 [sporedi isto, str. 165—166. 

silja, da se je preko tri hiljade naroda iselilo i drugdje si domovinu po- 
tražilo ...«?? 

Dokle se u tom oduzimanju i otimanju hrvatskih zemalja u toku ovoga 
rata (1683—99) išlo sa strane austrijskoga dvora i bečke vlade vidi se i po 
tome, što je godine 1692 »prodala carska komora Liku i Krbavu za 
80.000 for. grofa Adolfu Zinzendorfu« i samo zato nisu i stvarno prešle 
te hrvatske zemlje u njegov posjed, jer je on kasnije »odustao od kupa«.5? 

Isto je takvo bilo držanje austrijske vojske i u »oslobođenoj« Srbiji: »U 
kraiko vrijeme zamrazi se careva vojska otimljući i robeći i kod Srba i 
kod Albaneza na toliko, da su se »skoro više bojali carskoga vojnika nego 
li Turčina, jer ne ima opačine, koju ne bi bio počinio carski vojnik«.5! 

Slično je u toku protuiurskog rata 1683-1699 postupala i Venecija na 
našem teritoriju, preotetom od Turaka. I ostalim austrijskim ratovima 
»za oslobođenje«, vođenim u XVIII stoljeću, isto je tako bio cilj da nas 
osvoji, podjarmi i porobi, a »oslobodilačka« vojska ponašala se na našem 
tlu kao u neprijateljskoj, okupiranoj zemlji.?? 

Pa premda je u svim tim ratovima južnoslovenski živalj i po broju svo- 
lih učesnika u kršćanskoj vojsci, i po svojoj požrtvovnosti, i po stradanju 
podnosio najviše žrtve, »oslobodioci« su po pravilu postupali prema nje 
mu sebično, nečovječno, nečasno i neodgovorno, ostavljajući ga na cje- 
dilu i prepuštajući ga turskoj osveti kadgod im je to konveniralo. Do. 
prijateljstva, do savezništva, do zajedničkih interesa između porobljenih 
naših naroda i tih kršćanskih »osloboditelja« nije dolazilo baš zbog toga, 
što su se u borbi rukovodili suprotnim ciljevima: porobljenim Južnim 
Slavenima bilo je stalo do slobode, a Veneciji i Austriji do osvajanja, do 
proširivanja svoje moći, isključivo do vlastitih državnih, dinastijskih 
interesa zavojevača. Zato je i moglo da se na raznim krajevima južno- 
slovenskog teritorija u toku 17. i 18. stoljeća iskristalizira jedno i isto 
iskustvo prema takvim »saveznicima« i »zaštitnicima«: Zrinsko-Franko- 
panski stav iz XVII st.: »Viruj Nimcu kao zimskom suncu« — potpuno je 
identičan sa stavom Alekse Nenadovića potkraj XVIII stoljeća: »Tko je 
Srbin, da više Nemcu ne veruje«. 


2? Navedeno na istome mjestu, str. 171. 


30 I[sporedi isto, str. 163. 

#1 Isto, str. 153. 

* »Mi smo se zdravo u svojoj nadi i očekivanju prevarili, jer ne vidimo ništa da 
se radi korisno za naš narod i otadžbinu. Umesto očekivane zaštite, nismo drugo 
videli i dočekali, nego na nebo vapijući greh, kog su od reda svi činili. Gde su nam 
porobljene crkve i manastiri? Gde je naše imanje iz opustošenih sela? Mi smo prosto 
plen i izloženi kinjenju nemačkog naroda ... Kakva su čuda i pokore počinili austriski 
generali Valis i Najpert i ostali generali, zapovednici,*pa i sami vojnici, to nije u 
stanju čovečji jezik ispričati, i to kako po kućama i ostalim imanjima, tako isto i po 
crkvama, šta više nisu ostavili na miru ni same mrtvace, nego su ih iskopavali iz 
grobova, i sa njih skidali, što su od vrednosti našli.« 

»Došlo se dotle, da su ljudi napuštali svoje kuće i sela i bežali čak Turcima ...« 
»Emigracija je tako jaka, da se stanovništvo u Srbiji, prema prošloj konskripciji, za 
polovinu smanjilo« tužila se jedna srpska deputacija u Beču god. 1735... »God. 1721 
bile su u okupiranoj Srbiji 6023 sesije, dok ih je god. 1724 ostalo samo 4146...« 
(Isporedi Ćorović, Istorija Jugoslavije. Beograd 1933, str, 376.) 

Stoljetna nastojanja susjednih zavojevača, da nas podjarme svima sred- 
štvima: i vođenjem običnih ratova protiv nas, i iskorišćavanjem crkve, 
i prijevarnim nastupanjem u ulozi naših branilaca, zaštitnika i oslobodi- 
laca, — potpuno su uspjela, tako da su se Južni Slaveni već u prvoj polo- 
vici XVI stoljeća našli razdvojeni na tuđe države, pod više ili manje for- 
malnom, ali u suštini stvarnom vlašću Venecije, Ugarske, Turske i 
Austrije. (Ta naša rascjepkanost poprimila je takve razmjere, da je čak 
i sam jedan naš narod bio raskomadan među nekoliko država. Tako su, 
na primjer, Hrvati potpadali i pod Veneciju, i pod Tursku, i pod Ugar- 
sku, i pod Austriju. U sličnom položaju bili su i Srbi.) 

Time je bilo izvršeno fizičko, političko razjedinjavanje naših naroda, 
koje nije samo hermetički odvajalo, izoliralo jedan dio južnoslovenskog 
teritorija od drugog podizanjem posebnih državnih granica između njih, 
nego nas je, jer se radilo o potpadanju pod međusobno neprijateljske, 
ratujuće države, i fizički suprotstavljalo jedne drugima, bacajući nas u 
bratoubilačku borbu. Jer nije samo Austrija na pograničnom teritoriju 
organizirala od našeg življa svoju Vojnu Krajinu, nego je isto tako od 
naših vojnika formirala svoju Krajinu i Venecija i Turska, tako da su u 
dugim austro-tursko-venecijanskim ratovima Južni Slaveni, mobilizirani 
i primorani tuđinačkom državnom silom, jedni protiv drugih krvarili na 
trima uzajamno neprijateljskim frontama, ubijajući se i uništavajući 
međusobno. 

U stanju političke razjedinjenosti pod vlašću tuđinskih država ostat će 
Južni Slaveni stoljećima (svi kroz čitavi šesnaesti. sedamnaesti i osamna- 
esti vijek, a golema većina i poslije oslobođenja Srbije i osamostaljenja 
Crne Gore, sve do godine 1918), — a to će presudno djelovati na njihov 
dalji nacionalni razvoj. 


Poglavlje drugo 


RASCJEPKANOST MEĐU TUĐE DRŽAVE KAO PREPREKA 
FORMIRANJU ZAJEDNIČKE NACIONALNE SVIJESTI 
JUŽNIH SLAVENA 


Naše srednjevjekovne države i državice, još i prije svog pada pod tu- 
đinsku vlast, bile su, zbog opće feudalne razdrobljenosti, i same po sebi 
smetnja stvaranju jedinstvene, zajedničke države Južnih Slavena, koja 
bi nužno postala podlogom formiranju i jedne jedinstvene južnosloven- 
ske nacionalne svijesti. »A tek koliko je tih država 1 državica bilo. Tu 
je i Makedonija, i Raška, i Zeta, i Bosna, i Hum, i Srbija, i Hrvatska, 
i Dubrovnik. Osim njih tu je još jedan velik broj pokrajina i oblasti s više 
ili manje odvojenim političkim životom, kao što su: Dalmacija, Boka, 
Slavonija, Srem, Mačva, Crna Gora, Usora, Zahumlje, Hercegovina. 

A te države, oblasti, pokrajine, s jednim velikim brojem naših i stra- 
nih dinastija, s mnogobrojnim feudalnim gospodarima i njihovim intere- 

sima, nisu bile, kao što nisu ni mogle biti, oni istorijski elementi koji bi 
stvarali ili jačali u celokupnom narodu svest o narodnom jedinstvu. «33 

Ipak, da nije došlo do gubljenja samostalnosti i do potpadanja pod 
tuđinsku vlast, srednjevjekovne južnoslovenske države bile bi se razvile 
u sve veće, zajedničke državne formacije, jer je mnoga od tih država od 
samog početka ispoljavala tendencu normalnog razvoja, nastojeći da obu- 
hvati što veći broj etnički srodnih susjednih plemena u jednu širu. za- 
jednicu.?* 

Nema sumnje, da bi dalji nesmetani unutarnji ekonomski i političko 
-kulturni razvoj ranije ili kasnije bio prevladao sve feudalno-partikula- 
rističke smetnje i da bi sa sigurnošću doveo do definitivnog stapanja 
pojedinih srednjevjekovnih organizacija u jednu zajedničku državu, koja 
bi u kasnijem, kapitalističkom periodu stvaranja modernih nacija nužno 
dovela i kod nas do formiranja jednog jedinstvenog južnoslovenskog na- 
roda, — isto onako, kao što je to bio slučaj kod zapadnih nacija, koje su 
se razvijale pod normalnim uvjetima. 

Rački je s pravom bio osvjedočen, da bi se stoljetnim životom u jed- 
noj i istoj državi i kod Južnih Slavena bila formirala zajednička naci- 
onalna svijest, da južnoslovenska plemena nisu bila vanjskim neprijatelj- 
skim silama ometena u pravovremenom stvaranju jedinstvene države: 
»... misao o zajednici, koja je kod drugih plemena tijelom postala, bi se 
bila i na našem jugu uputila ...<$ 

Ali taj prirodni historijski proces kod Južnih Slavena bio je prekinut 
s jedne strane gubljenjem pune državne samostalnosti nekih naših zema- 
lja, pri čemu je najfatalnije posljedice imalo spajanje Hrvatske s Ugar- 
skom godine 1102; s druge strane podvrgavanjem naših naroda vlasti 
tuđinskih država, što je poprimilo ubitačne omjere naročito provalom 
Turaka u drugoj polovici XIV stoljeća, poslije čega su jedna za drugom 
bile podjarmljene gotovo sve naše države. 

Ocjena, što ju je Rački dao o golemom značenju ulaska Hrvatske u 
sklop Ugarske države, ni danas nije izgubila ništa od svoje točnosti. »Što 
je Hrvatska prestala biti potpuno samostalnom državom, to je ne samo 


38 Milan Petrović, navedeno djelo, str. 59. 

34 Od kneza Panonske Hrvatske Ljudevita, koji je dižući početkom IX. stoljeća 
ustanak protiv Franaka uspio da ujedini uz dobar dio Hrvata i Slovenaca i neka 
srpska plemena, — ta tendenca historijskog razvoja bila je ostvarivana u nekoliko ma- 
hova: u X. i XI. stoljeću ujedinjena Hrvatska država za vlade Tomislava i Petra Kre- 
Šimira; velika Makedonska država u doba cara Samuila (976—1014), koja je obuhva- 
tila ogroman teritorij od Jadranskog, Jonskog i Egejskog do Crnog mora i ed Srijema 
do Tesalije i Epira; Srpska država Nemanjića od početka XIII. do polovice XIV. st, 
koja je pod carem Dušanom zapremala gotovo dvije trećine Balkanskoga poluotoka; 
Bosna potkraj XIV stoljeća, kada je Tvrtko, »kralj Srba, Bosne, Primorja, Dalmacije, 
Hrvata ...<, okupio oko Bosne kao središta susjedne južnoslovenske zemlje ujedinjujući 
Srbe i Hrvate. 

85 Vidi o tome podrobnije studiju: V. Bogdanov, Osnovne linije u nacionalnom 
razvoju južnoslovenskih naroda, — štampanu u knjizi »Likovi i pokreti«, izdanje 
»Mladosti«, Zagreb, 1957, str. 251-269. 

š# Franjo Rački u govorima i raspravama 1828-1894. Priredio dr. Viktor Novak 
Zagreb 1925, str. 34. 

po razvitak hrvatskoga naroda nego i po budućnost slovenskoga juga 
odlučno i odsudno bilo ... Svime se time razmak između Hrvatske i osta- 
loga južnoga Slovenstva s druge strane još više raširio. U koliko je Hrvat- 
ska i hrvatski narod slijedećih vijekova uplivao u sudbinu balkanskoga 
poluotoka, bilo je to u zajednici s Ugarskom, štaviše obično pod firmom 
njezinom. A taj upliv nije bio u korist samostalnom razvitku južnog Slo- 
venstva; pa je time i Hrvatska povučena bila, da proti svojemu interesu 
radi.« 

»... Već time ... što je hrvatski narod za rana prestao biti samostalnim 
državnim faktorom i u novom položaju svojem okrenuo leđa onoj narav- 
noj zajednici. A to se zbilo u oči onoga gorostasnog sukoba između 
kršćanstva i islama ...« 

»Ugarska je ne samo stajala na put stvaranju državne zajednice, nego 
je težila i za supremacijom nad slavenskim jugom ... Kad bi Hrvatska 
bila samostalnom državom ostala, kad bi hrvatski narod bio ostao gospo- 
darem svoje sudbine: onda ne bi Ugarska imala upirališta na jugu, da 
priječi državni mu razvoj ...« 


»Ja sam ... čvrsto uvjeren, da je dan, u kojemu je hrvatski narod svoju 
državu predao ugarskomu kralju, na vijekove riješio sudbinu ne samo 
hrvatskoga naroda, nego cijeloga slavenskoga juga, pa da je onaj dan 
zapriječio stvaranje jugoslavenske državne zajednice i dao povoda hege- 
monijskim težnjama ugarske politike na balkanskom poluotoku ... misao 
o zajednici, koja je kod drugih plemena tijelom postala bi se bila i na 
našem jugu uputila, da joj nije Hrvatska združenjem s Ugarskom bitnu 
podlogu oduzela.« 

»Svezom je dakle Hrvatske s Ugarskom ne samo podsječena država 
hrvatska, nego i razvoj jugoslavenske državne zajednice za vijekove obu- 
stavljen.« 


»Do koje bi se visine u prosvjeti i blagostanju hrvatska država i sav 
slavenski jug bio popeo, da im državna samostalnost nije tako rano pod- 
sječena, možemo nagoviještati obazrev se na malenu skupnovladu dubro- 
vačku. Ova je samostalna i u svojem nutarnjem razvoju nepriječena drža- 
vica za razvitak našega jezika, za obogaćenje naše knjige, za prosvjetu 
puka, za uglađenost običaja učinila više nego li cijela ostala trojedna kra- 
ljevina tečajem svojega osamstogodišnjega s ugarskom drugovanja. Hrvat- 
ska privezana Ugarskoj poprimi latinski jezik; pa se i u tome odijeli od 
one zajedničke struje, kojom je Srbija ; Bosna bila pošla, gdje je narodni 
jezik bio državni.«?7 

Uz ovo svoje utapanje u Ugarsku, Hrvatska je ostavši bez potpune 
državne samostalnosti za čitav niz narednih stoljeća bila spriječena da 
postane moćan faktor okupljanja i sjedinjavanja Južnih Slavena još i 
zato, što je kasnije bila raskomadana između Venecije,** Turske i Austrije. 


87 Rački, u navedenom djelu, str. 24-35. 


88 >A prelazom prekovelebitske Hrvatske u područje talijanske vlasti zametnu se 
dualizam u razvoju hrvatskoga naroda.« (Rački, u navedenom dijelu, str. 25.) 

Zbog gubitka državne samostalnosti i zbog potpadanja pod tuđinsku 
vlast, što je onemogućilo stvaranje jedne vlastite, zajedničke države, Ju- 
žni Slaveni su prije svega ostali bez onog presudnog faktora, koji je kod 
drugih naroda djelovao povezujući i spajajući srodna plemena, znatno 
pomažući njihov razvoj u jednu naciju sa jednom jedinstvenom nacjonal- 
nom sviješću. »Dugogodišnji zajednički život u zajedničkoj državi sva- 
kako je jedan od najvažnijih faktora koji su utecali na stvaranje dana- 
šnjih velikih naroda ... Država je bila ona koja je izvršila asimilaciju 
njihovu (različitih srodnih plemena, napom. V. B.) u današnje moderne 
nacije: francusku, englesku, nemačku, talijansku ... Toga faktora u ra- 
zvitku našeg naroda nije bilo ... Taj moćni faktor, koji kod drugih na- 
roda deluje već punu hiljadu godina, kod nas ne deluje ni pune dve 
decenije. «?? 

»Nijedno doba u političkom životu Srba i Hrvata, ma kako slavno bilo, 
nije u punoj snazi potrajalo tako dugo, da bi se u to vrijeme, uz pomoć 
i zaštitu državne vlasti, mogla razviti kakva jaka, samostalna, daa 
radnja, i tako stvoriti osnova i tip narodnosti.«£? 


Nalazeći se pod vlašću tuđinske države, Ivan Kukuljević je ispoređu- 
jući Hrvate i ostale Južne Slavene s velikim, nacionalno jedinstvenim 
kulturnim narodima, godine 1844 u ilegalnom Branislavu jasno uočio 
golemo značenje, što ga postojanje ili nepostojanje vlastite slobodne sa- 
mostalne države ima za nacionalno kulturni razvoj naroda: »... svi ovi 
(prosvijećeni, napem. V. B.) narodi prosvijetlili su se usred prostora 
slobodnih svojih stanja i pod poglavarstvima narodnim, samo mi nesretni 
Hrvati, i veća strana Slavena, moramo se izobraživati i k boljemu dušev- 
nomu materijalnom stanju siliti usred naših tamnica, pokraj jalnih i zlob- 
nih stražara tuđe krvi i pod poglavarstvima tuđim.«*! 


Činjenica, da smo ostali bez vlastite države, nije nas lišila samo njene 
goleme presudne uloge u izgrađivanju zajedničke civilizacije 1 kulture, 
nego nas je život pod tuđinskim, neprijateljskim državama izvrgao nji- 
hovu stoljetnom djelovanju u suprotnom, negativnom pravcu, koji je 
sprečavao i onemogućavao da se kod nas formira jedinstvena nacionalna 
svijest. »... južnoslovensko stanovništvo nije obrađeno, modifikovano i 
postalo gotovo jednoliko pod uticajem civilizacija.« — »Ima geografskih 
položaja i međunarodnih prilika koje mogu sprečiti, čak i u toku vekova, 
razviće stvaralačkih osobina jedriog naroda, a još više jednog malog na. 
roda koji je bio uvek podeljen između više država. Takav je slučaj bio 
sa Južnim Slovenima, koji su na geografskom položaju, najopasnijem što 
može biti, gde su imali da se odupiru turskom nadiranju s jedne i ne- 
mačkom i madžarskom s druge strane. Najveći je broj Južnih Slovena 
bio vekovima pod turskim jarmom, Hrvati i Slovenci su još duže bili pod 


% Milan Petrović, navedeno djelo, str. 62—63. 

40 Almanah Narodna misao, Zagreb 1897, str. 37. 

#1. Branislav, ilegalan list Nirskoga pokreta, štampan u Beogradu 1844, bez oznake 
mjesta # vremena, str. 17-21. Isporedi i moje Društvene i političke borbe u Hrvatskoj 
1848/49. Izdanje Jugoslavenske akademije, Zagreb 1949, str. 89. 

vladom i uticajem Nemačke i Madžarske; vrlo dugo i panonski Srbi. Pod 
tuđom se upravom ne može uspešno učestvovati u kulturnom  stva- 
ranju.«+1* 

Samim tim, što smo se našli pod tuđinskom vlašću, mi smo čitav apa- 
rat ugnjetačke, neprijateljske države sa svim njenim moćnim sredstvima 
financijskim, policijskim, kulturno-političkim imali protiv sebe, protiv 
našeg normalnog, nesmetanog nacionalnog razvoja. Mi smo postali kolo- 
nija »kojoj kolonizatori nijesu dopustili da se civilizuje vjekovima«. »... mi 
spadamo u kategoriju onih civilizacija, koje se nijesu mogle razviti zato, 
jer su im tuđinske snage osporavale prava na moralni i materijalni opsta- 
nak ... Mi smo živjeli ... stoljećima pod raznovrsnim i mnogobrojnim tero- 
rom sablje, novca i duha« tuđinskih neprijateljskih država. »... naše po- 
znavanje vlastite bogate prošlosti oskudno je, jer nam jače sile nikada 
nijesu dopustile da se osvijestimo na temelju vlastitoga pamćenja o zna- 
čenju svoje vlastite uloge u prostoru i u vremenu.«f? 

Naš nesmetan kulturni razvitak, naše normalno nacionalno osvješći- 
vanje i sjedinjavanje bilo je onemogućeno prije svega time, što su nam 
tuđinske, neprijateljske države, pod čijom vlašću smo se našli, sprečavale 
da se ekonomski i društveno razvijemo, da izgradimo svoju industriju 
i trgovinu, da se modernim saobraćajnim sredstvima povežemo, da ostva- 
Timo onu zajedničku materijalnu kulturu, koja jedina može postati so- 
lidnom podlogom i za javljanje jedne jedinstvene nacionalne svijesti. 

Najteže i najtrajnije bile su u tom pogledu posljedice turskih osvaja- 
nja. Provala Turaka u naše zemlje, stoljetni turski ratovi i okupacija 
izazvali su teške potrese u životu Južnih Slavena, iz temelja poremetili 
i stoljećima sprečavali njihov normalan razvitak. 

Ratovanje s Turcima opustošilo je zemlju, razorilo zatečenu materi- 
jalnu kulturu. Kroz nekoliko stoljeća golem dio južnoslovenskog terito- 
rija bio je pretvoren u ratno područje. U doba ofenzivnog turskog rato- 
vanja naši narodi su imali da izdrže najviše pustošenja u vezi sa zaustav- 
ljanjem turskog prodiranja na sjever i na zapad, a isto su tako ponijeli 
najveći teret u borbama, razaranjima i patnjama i prilikom suzbijanja 
turske vojske prema istoku i jugu. Pritom je u dugim turskim ratovima 
i jedna, turska, i druga, kršćanska (mletačka i austrijska) vojska pusto- 
šila, pljačkala i uništavala naše zemlje. 

Turska osvajanja nisu za južnoslovenske narode značila samo gubitak 
nacionalne slobode i državne samostalnosti, nego i uništenje postignutog 
razvojnog stupnja privrede i znatan pad i nazadak u ekonomskom i dru- 
štvenom razvitku. U trenuiku okupacije feudalizam u našim srednjevje- 
kovnim državama bio je daleko razvijeniji od turskog feudalnog poretka. 
Potiskivanje stočarstva zemljoradnjom i njeno znatno napredovanje, ra- 
zvijenost rudarstva i rudarske tehnike doveli su prije turske provale do 
razvitka unutrašnjeg tržišta i do prevladavanja robno-novčane privrede. 
Nova izučavanja Dušanovog Zakonika pokazala su, da je feudalizam srp- 


“la Cvijić, Balkansko Poluostrvo. II. str. 2. i 5. 
“* M. Krleža, O nekim problemima Enciklopedije, str. 5, 22, 23. 


375 


“ ske srednjevjekovne države, na primjer, bio ne samo pod jakim utjeca- 
jem zapadnoevropskog, nego i na približno istom nivou s njim.“ »Feuda- 
lizam balkanskih država pre turskog osvojenja, kao dio evropskog ra- 
zvitka, prelazio je u viši stadij feudalizma, u kome su se stvarali uslovi 
za razvitak novog poretka... Osmanska imperija, međutim, za čitavo 
vreme svoga postojanja bila je prema evropskom društvenom razvitku 
zaostala zemlja, a kako je ona bila izolovana od Evrope, njeno društveno 
uređenje, njen feudalizam se razvijao sporo.«32 

Ratna razaranja, odvođenje u ropstvo, nasilno preseljavanje i drugi 
progoni uništili su onaj građanski stalež, koji se u toku trinaestog i če- 
trnaestog stoljeća razvio u gradovima naših srednjevjekovnih država. 
Kasnije, kada potkraj XV i u prvoj polovici XVI stoljeća dolazi do stva- 
ranja većih gradova pod Turcima, ti su gradovi bili naseljeni gotovo 
isključivo stranim elementom i sve više su se pretvarali u administra- 
tivne i vojničke centre tuđe, neprijateljske države. Zbog toga je nastalo 
potpuno odvajanje između naroda (koji je gotovo sav ili bio potisnut ili 
se sam povukao u sela) i tih gradova kao »tuđeg tijela« i središta nepri- 
jateljske, tlačilačke sile osvajača. 

Izolaciju gradova je pojačavala i okolnost, što je gradska proizvodnja 
i trgovina služila pretežno snabdijevanju vojske i i podmirivanju potreba 
turskih vlasti i stranog gradskog stanovništva. Tako je između grada i 
sela nastao ne samo prekid nacionalno-kulturnih veza, nego je među nji- 
ma bilo onemogućeno i svako znatnije privredno-trgovačko povezivanje. 

Već od samog početka turskog prodiranja najvećma su bili na udaru 
zemljoradnici u plodnim dolinama i kraj prometnih puteva, kojima su 
se kretale vojske i gdje su seljačka dobra bila izložena bezobzirnoj pljački 
i otimanju. Vezan za kuću i za zemlju, u nemogućnosti da pred osvaja- 
čem sakrije svoja dobra i sebe, zemljoradnik je i kasnije najviše strada- 
vao od svakovrsnog zavojevačkog zuluma i nasilja. »Što imasmo imanja, 
sve nam uzimahu, jedan nam dolazeći, a drugi odlazeći« — kazuje nam 
jedan zapis iz godine 1537. 

U takvim prilikama seljaci su se sve više odbijali od zemljoradnje i iz 
plodnih nizina povlačili u nepristupačne planine, gdje su se gotovo isklju- 
čivo mogli baviti stočarstvom. Sve je to dovelo do naglog opadanja ze- 
mljoradnje i do ponovnog prevladavanja stočarstva. S prevladavanjem 
stočarstva dolazi do prevage i njihova plemensko-rodovska društvena 
organizacija, koja nije bila potpuno uništena prije dolaska Turaka. 

Okolnost, da su Turci u našim i ostalim evropskim zemljama vladali 
nad tuđim narodima, neprestana potreba, da se ti podjarmljeni narodi 
drže u pokornošii »uslovila je da se dugo očuva strogo vojnički karakter 
turskog feudalizma i njegova primitivnost«. Zbog toga i zbog ratnog pu- 
stošenja i razaranja, turska feudalna država nije za svoje dalje napredo- 


4 Isporedi Marko Kostrenčić, Dušanov Zakonik kao odraz stvarnosti svoga vre- 
mena. Beograd 1951. 

“a B. Đurđev, Prilog pitanju razvitka i karaktera tursko-osmanskog feudalizma ti- 
narsko- spahijskog uređenja. »Godišnjak Istoriskog društva BiH«. God. I. 1949. str. 
158, 160. 

vanje mogla da iskoristi zatečenu višu ekonomsku razvijenost u osvoje- 
nim zemljama, nego je i u narednim stoljećima ostala uglavnom na svom 
ranijem nivou razvoja. Zato je turski feudalizam još i u XIX stoljeću bio 
»na vrlo niskom i barbarskom stupnju« (Marx). 

Ekonomski razvoj južnoslovenskih naroda, izgradnja materijalne kul- 
ture bio je sprečavan i onda, kada su se nalazili pod vlašću daleko na- 
prednijih tuđinskih država, nego što je bila Turska. »Podvrgavanje pak 
većeg dijela ... primorskih gradova vlasti i trgovačkim interesima Vene- 
cije, osim činjenice, što su time bili politički rastavljeni od svoga zaleđa, 
obilježuje i početak njihova ekonomskog zastoja, a u isto vrijeme je to 
kočilo i privredni razvitak zaleđa.«““ »Ekonomski razvoj Dalmacije 
umjetno otežava sama mletačka vlast koja ne samo ne želi da u Dalma- 
ciji podržava svoje trgovačke konkurente nego u opće prema Dalmaciji 
provodi izrazito kolonijalnu politiku: sprečava razvoj obrta i manufak- 
ture i nastoji da Dalmacija bude samo čisto tranzitno područje mletačke 
trgovine te područje potrošnje mletačkih proizvoda i izvor sirovina za 
mletački obrt i manufakturu.«** »... mletačka vlast je s planom i svijesno 
išla za tim, da te naše krajeve do temelja iskoristi i isiše, to jest ona je 
tjerala u njima kolonijalnu politiku ekonomske eksploatacije, čega su 
još dandanas svjedoci gole planine, nekoć bujne prašume i zapuštena po- 
lja, nekoć plodna kao banatska ...«*5 

Ekonomska politika, što ju je Habsburška dinastija i centralna bečka 
vlada provodila prema Hrvatskoj i prema ostalim Južnim Slavenima u 
sklopu austrijskoga carstva, bila je u presudno doba razvoja kapitalizma 
isto tako neprijateljska i kolonijalistička, sprečavajući podizanje indu- 
strije, saobraćaja i trgovine čak i onda, kada su tim carstvom upravljali 
ponajnapredniji vladari, prosvijećeni apsolutisti Marija Terezija i Josip 
II. Od Nagodbe iz godine 1868 na isti način će se držati i Mađarska pre- 
ma našim narodima u sklopu Ugarske države. 

O neprijateljskoj saobraćajnoj politici, koju od samog početka izgra- 
đivanja željeznice provodi i Austrija i Mađarska prema Hrvatskoj, i o 
planskom, kolonijalnom sprečavanju hrvatskog ekonomskog razvitka u 
vezi s time — od osobitog značenja su djelo Josipa Gorničića-Brdovačkog 
Razvitak željeznica u Hrvatskoj do 1918 godine*7 i studija Mije Mirko- 
vića, objavljena u obliku Predgovora Gorničićevoj knjizi. »Željeznice u 
Hrvatskoj, ma da su građene na hrvatskom području, nisu nastale zato, 
da u prvom redu zadovolje potrebe narodnog gospodarstva Hrvatske niti 
da pokrenu proizvodne snage u samoj Hrvatskoj. Prva željeznička pru- 
ga u Hrvatskoj Zidani Most-Zagreb—Sisak (1862) ... nastala je kao dio 
austrijskog željezničkog sistema sa zadatkom, da sav promet Dunava, 
Tise i Save, koji se dotada vršio vodenim putem Savom do Siska, odatle 
Kupom do Karlovca i od Karlovca cestom u hrvatske luke na Primorju, 


“4 Dušan Perović, navedeno djelo, str. 349. 

#5 Otokar Keršovani, Teze za Hrvatsku povijest (u rukopisu). 

45 Šišić, Biskup Štrosmajer i južnoslovenska misao. Beograd 1922, str. 72. 

"7" »Građa za gospodarsku povijest Hrvatske« Jugoslavenske akademije znanosti i 
umjetnosti, knjiga 3. 

preuzme ova austrijska željeznica u Sisku i prenese na austrijsko pod- 
ručje odstranjujući samostalnu trgovinu naveliko u Hrvatskoj između 
Siska i mora, u prvome redu između Siska i Karlovca i Karlovca i Senja, 
Kraljevice, Bakra i Rijeke, koja se dotada vršila na tome području u oba 
smjera: prema moru i s mora ... Mađarska je nastojala, da njima (želje- 
znicama) uguši svaku moguću pojavu konkurencije svojoj industriji na 
onome području, na kome je ona mogla ta sredstva neograničeno upo- 
trehiti. Takvo područje bila je i Hrvatska i Slavonija. 

Za gospodarstvo Hrvatske i Slavonije bilo je tada od osnovnog interesa, 
da željezničke pruge idu horizontalno zapad=istok po dužini područja, 
da poslovno povežu plodne i bogate slavonske ravnice s trgovačkim i 
obrtničkim gradovima zapadne Hrvaiske i s morskim lukama na Hrv. 
Primorju, da se stvori gospodarsko jedinstvo toga područja, jedinstveno 
i samostalno gospodarstvo Hrvatske sa vlastitim samostalnim tržištem 
kao podlogom za razvitak vlastite industrije. Mađarska je gradila verti- 
kalne pruge sjever-jug, koje su imale rasjeći hrvatsko gospodarsko pod- 
ručje i odvojene njegove dijelove vezati za gradove, poslovne centre, 
trgovačku mrežu i financijske ustanove u Mađarskoj, t. j. gotovo uvijek 
u glavnome gradu Mađarske. ... Iste godine, kad je vezan s Budimpeštom 
Zagreb, vezani su s Budimpeštom Osijek i Dalj, a zatim i Slav. Brod. 
Preko Petrovaradina spojen je s Budimpeštom Zemun (1884). Sve su te 
pruge u Hrvatskoj bile dijelovi velikih mađarskih linija i stvarane su, da 
spoje Budimpeštu kao ishodište svake pojedine pruge, tu s Rijekom i 
morem, tamo s Bosnom, tamo opet s Beogradom, Sofijom i Carigradom. . 
Hrvatsko područje postalo je u novom željezničkom sistemu dijelom pred- 
metom sistematskog gospodarskog izrabljivanja, dijelom samo tranzitnim 
područjem mađarskih željezničkih pruga, bez mogućnosti za Hrvatsku, 
da utječe na uvjete tranzita i da tim tranzitom ostvari koristi za svoje 
gospodarstvo. 

Ako je pri takvim prilikama uzajamno gospodarsko povezivanje poje- 
dinih krajeva Hrvatske i Slavonije između sebe napredovalo polako ili 
nikako, mogućnosti za gospodarsko-poslovno isprepletanje Dalmacije i 
Istre s Hrvaiskom i Slavonijom nisu bile nikakve. Ostajući u državno- 
pravnom sklopu Austrije, Dalmacija i Istra ostajale su i u austrijskom 
gospodarsko-saobraćajnom sistemu. Od 1868. do 1918. nije do kraja iz- 
građena nijedna pruga, koja bi spojila Dalmaciju s Hrvatskom. ... Zbog 
nepostojanja ma kakvog željezničkog spoja s Hrvatskom Dalmacija je 
prometno gospodarski bila upućena na priključak Trstu. Ma da je mor- 
ski put jednako upućivao Dalmaciju na Rijeku kao i na Trst, okolnost, 
da je u Dalmaciji postojalo austrijsko državljanstvo i bio na snazi austrij- 
ski pravni sistem, a da je na Rijeci jedno i drugo bilo mađarsko, da je u 
Trstu bila pomorska vlast i za Dalmaciju, zatim veličina i opseg indu- 
strijske proizvodnje, trgovačkog i lučkog prometa u Trstu stvarali su od 
Dalmacije i Istre gospodarsko zaleđe Trsta. 

Željezničke glavne pruge Beč-Trst i Budimpešta—Rijeka bile su, kao 
uostalom i čitavi željeznički sistemi, austrijski i mađarski, u neprestanoj 
međusobnoj konkurenciji oko privlačenja prometa. Mađarska je htjela da 

ima ne samo svoju morsku luku na Rijeci, nego i da ta njezina luka bude 
međunarodnog značaja, da ima svoju trgovačku mornaricu, izvoz i uvoz. 
Zato je trebalo pronalaziti sredstva, da se privuče promet u tu luku i da 
se brižljivo čuvaju »vlastita« područja (uključivši i Hrvatsku) od daljeg 
gospodarskog i saobraćajnog povezivanja s Austrijom. Željeznička veza 
između Hrvatske i Dalmacije, koja je imala ići preko Like, mogla je 
ugroziti mađarske pozicije u Hrvatskoj time, što bi Dalmacija, kao au- 
strijska pokrajina bila preko željeznica u Hrvatskoj vezana s austrijskim 
zemljama. Tako je Hrvatska mogla postati tranzitno područje i za Au- 
striju na putu za Dalmaciju, kako je bila tranzitno područje za Mađarsku 
na putu za Rijeku. S druge strane, priključenje Dalmacije Hrvatskoj, 
makar i samo željezničko, pojačalo bi položaj gospodarstva Hrvatske u 
odnosu prema Mađarskoj, prema tome i otpor Hrvatske. Dalmacija nije 
mogla biti priključena, a da ne bude i Lika. Dok nije bilo željeznice, nije 
bila gospodarski izolirana samo Dalmacija, nego i Lika. ... 

... Ali nigdje nisu oba ta sredstva: tarife i postupci, bili toliko bezgra- 
nično samovoljno upotrebljeni, koliko na mađarskim željeznicama, Okol- 
nost, da je mađarski jezik bio službeni jezik na svima mađarskim želje- 
znicama, pa i na željeznicama u Hrvatskoj, te da su propisi bili na ma- 
đarskom i da je za tumačenje bio mjerodavan samo mađarski tekst pro- 
pisa, predstavljala je jedan od važnih preduvjeta za uspješnost svakog 
samovoljnog postupka.«# 

Zato, što se tako »moćan monopol, kakve su željeznice« nalazio »u ru- 
kama tuđih i neprijateljskih poduzeća izvan zemlje«, izvan Hrvatske, u 
Austriji i u Mađarskoj, — morao je imati ubitačne posljedice ne samo za 
unapređivanje saobraćaja, nego i za ekonomski, društveni i nacionalno 
kulturni razvoj Hrvata pa samim tim i ostalih Južnih Slavena.“? 

Mi nismo, dakle, bili u povoljnom položaju slobodnog naroda s nor- 
malnim ekonomskim razvitkom u vlastitoj državi, kod kojeg se spajanje, 
sjedinjavanje i formiranje zajedničke kulture i jedinstvene nacionalne 
svijesti javlja kao prirodna posljedica nesmetanog razvoja materijalne 
kulture, prometa i t. d.5" — kod nas je podjarmljenost tuđim državama 
otežavala, a često puta i sasvim sprečavala i onemogućavala naš među- 
sobni »i materijalni i duhovni saobraćaj«. 


48 Isto, str. V, VI, VIII, IX, XI. 

4% Isporedi na istome mjestu, str. XVI. 

5% »Već je Goethe rekao jednoć u razgovoru s Ećkermannom: »Mir ist nicht bange, 
dass Deutschland nicht eins werde; unsere guten Chausseen und kiinftigen FEisenbahnen 
werden schon das ihrige thun.« (»Ja se ne bojim, da Njemačka ne će postati jedno; 
naše dobre ceste i buduće željeznice već će učiniti svoje«). — (Isporedi Milan Prelog, 
Slavenska renesansa, str. 192.) 

»Dalmacija, oslobodivši se u žilavoj borbi Talijanaša, imala je jak srednji stalež... 
no njihove kulturne veze išle su ipak prema Trstu i Italiji isto kao i trgovina i pro- 
met. Dodir sa Hrvatskom, ekonomski i socijalni počeo se tek u novije doba javljati, 
a dok nema željezničke veze s Hrvatskom, teško je govoriti o homogenizaciji i asimi- 
laciji, pogotovo kad Dalmaciju dirigira Beč, a nas Pešta. A ipak je Dalmacija gotovo 
najsvjesnija od sviju hrvatskih krajeva.« (lIvanov, Južnoslavensko pitanje. Zagreb, 


1918., str. 74-75). 

Ona izoliranost, kojom nepovoljna, teško komunikativna geografska 
struktura južnoslovenskoga tla razdvaja među sobom i dijelove pojedine 
naše zemlje,"! nije bila kod nas prevladana i uklonjena podizanjem sku- 
pih i bez postojanja vlastite razvijene zajedničke države neostvarivih ko- 
munikacija. A kad su ponegdje i izgrađene moderne saobraćajne veze, — 
njihova protujužnoslovenska usmjerenost je sama po sebi djelovala raz- 
jedinjujući.?? 

Nalazeći se u takvom stanju podjarmljenosti, jedan dio Južnih Slave- 
na, onaj pod Turcima, nije gotovo uopće mogao da razvija školstvo, knji- 
ževnost, da izgrađuje modernim sredstvima svoju vlastitu materijalnu i 
duhovnu kulturu; kulturni rad je nailazio na velike smetnje i na našem 
teritoriju pod Venecijom; a oni naši narodi, koji su se našli pod Austri- 
jom i pod Ugarskom, imali su gotovo uvijek protiv sebe čitav moćni apa- 
rat neprijateljske države: njenu cenzuru, njenu policiju, njenu protu- 
južnoslovensku prosvjetnu politiku. 

Na težini našeg stanja podjarmljenosti i rascjepkanosti na tuđe države 
nije, uglavnom, ništa mogla izmijeniti ni činjenica, da je na izvjesnom 
južnoslovenskom teritoriju, koji je ostao slobodan (Dubrovnik) došlo do 
visoko razvijene kulture.“ 

Osvajački ratovi, podložnost tuđim, međusobno često zaraćenim drža- 
vama imali su, nadalje, strahovitog učinka na propadanje južnoslovenske 
nacionalne supstance, što nas je sprečavalo, da se na vrijeme, ma samo 
i brojčano razvijemo u veliku naciju. Da smo živjeli u drukčijim, mirni- 
jim uvjetima, mi bismo, na osnovi normalnog porasta našega življa, da- 
nas sačinjavali narod od 50 milijuna. 

Pa i poslije prestanka serije stoljetnih ratova, — ekonomsko, socijalno 
tlačenje i nacionalno ugnjetavanje naših naroda sa strane tuđinskih dr- 
žava izazivalo je, naročito u doba kada se je taj pritisak pojačao, nepre- 
stano smanjivanje južnoslovenskoga elementa. Kao drastičan primjer za 
to služe promjene, nastale za pedeset godina 19. stoljeća u Hrvatskoj. 
»Od 1840 do 1890 je procenat Hrvata i Srba u ukupnom stanovništvu 
Hrvatske pao od 98.48% na 87.9%, u isto vrijeme broj Nijemaca se po- 
peo od 13.226 na 117.493, t. j. za 788%, a broj Mađara od 5151 na 


5! Vidi o tome Cvijić, Balkansko Poluostrvo, IL, str. 68 i dalje. — »Nijedan od 
geografskih elemenata nije bio prikladan za stvaranje bilo kakve homogene civiliza- 
cije en bloc: na čitavom reljefu nema transverzala, a more je odvojeno kamenom 
barijerom, strmom i slabo prohodnom.« (M. Krleža, Republika broj 6 za 1950, str. 
341.) 

52 >A uzmu li se na um i prometna pomagala, koja su lakše dobavljala stvari iz 
Beča ili Pešte, nego iz Varaždina, Karlovca, Požege — kako kaže Mikloušić (u Pred- 
govoru Izbora Dugovanj, napom. V. B.) — da i ne govorimo o drugim hrvatskim gra- 
dovima, tad je lako razumjeti, s čega je hrvatska knjiga stradavala ...« (Šurmin, Hr- 
vatski preporod ... I, str. 59.) j 

#5»... Venecija na Dalmatinskoj terrafermi nije štampala nijedne knjige trista go- 
dina ...« (M. Krleža, Republika, broj 6 god. 1950, str. 330.) 

54 »Ono što je bilo kulturne i književne radnje u Dalmaciji, napose u Dubrov- 
niku ... to se je najbolje razvijalo onda, kad je najveći dio našega naroda bio u rop- 
stvu, i stoga nepristupačan svakom kulturnom uijecaju.« (Almanah Narodna Misao, 
Zagreb 1897, str. 39). 

68.794, t. j. za 1235%o porastao.<5 Od 1897. do 1904. iselilo se iz Hrvat- 
ske 150.000 našeg življa. 

Naš nacionalno-kulturni razvoj bio je nadalje stoljećima sprečavan 
obezglavljivanjem naših naroda spomoću denacionalizacije (talijanizira- 
nje, germanizacija, pomađarivanje) baš pripadnika onih klasa (plemstvo 
i građanstvo) koje su dugo predstavljale jedinu inteligenciju i bile go- 
tovo isključivim nosiocima nauke, kulture, književnosti u pojedinom 
narodu. 

S druge strane je ona inteligencija, koja je ostajala vjerna narodu i, 
suprotstavljajući se tuđinskom tlačenju, borila se za nacionalna i soci- 
jalna prava i za narodnu slobodu, — bivala nesmiljeno progonjena od 
tuđinskih vlada, otpuštana iz službe, hapšena i na bezbroj drugih na- 
čina onemogućavana i uništavana. Oni, koji su radili za svoj narod bivali 
su od srednje škole" do kraja svoga života izvrgavani bezobzirnim šika- 
niranjima, kažnjavanju. Hrvatski, srpski, slovenački, makedonski i 
uopće svaki istinski južnoslovenski patriotizam bio je smatran najvećim 
grijehom, a iskreni, postojani pobornici narodnoga oslobođenja progla- 
šavani izrodima, pokvarenjacima, zločincima i bijesnim psima. »Svaki 
nacionalni i politički pokret ne Mađara tretira se kao izdajstvo domo- 
vine«? Renegati, neprijatelji i izdajnici svoga vlastitog naroda nagrađi- 
vani su, protežirani, afirmirani, a privrženici narodne slobode tjerani 
u bijedu i u materijalnu propast.5! 

Narodni ljudi su obespravljivani i tretirani u svojoj vlastitoj otadžbini 
kao tuđinci: »mi smo pod skerbništvom Barbarah, mi smo tuđinci u na- 
šoj domovini«.#? 

Na nacionalni razvoj Južnih Slavena pod tuđinskom vlašću u velikoj 

je mjeri negativno djelovao i faktor demoralizacije. Znatan dio naše inte- 
ligencije bio je u ekonomski nerazvijenoj zemlji primoran da živi 
od činovničkog služenja neprijateljskom državnom aparatu. Ti naši inte- 
lektualci, čija egzistencija isključivo zavisi od tuđinske vlade, bili su 
trajno, na ovaj ili onaj način, upotrebljavani kao sprovodnici tlačilačke, 
protivnarodne politike. Tom cilju služio je i čitav sistem stipendiranja, 
potkupljivanja i povlašćivanja pojedinaca. Na taj način brojni naši ško- 
lovani ljudi ne samo da nisu služili narodnim ciljevima i interesima, nego 
su radili protiv njih. 

A ona inteligencija, koja je požrtvovno ustrajala na strani naroda, bila 
je potpuno sputana i opsjednuta pružanjem otpora protiv nacionalnoga 
ugnjetavanja i sve bezobzirnijeg nasrtanja tuđinskih država. Tako su se 


# Ljudmil Hauptmann, Die Kroaten im Wandel der Jahrhunderte, str. 80. 

5 Isporedi M. Polić, Parlamentarna povijest Hrvatske, II, str. 137-138. 

#7 Vidi Bogdanov, Iz mladosti Milana Makanca, u knjizi »Živa prošlost«, izdanje 
»Zore«, Zagreb. 1957. 

58 Isporedi Polić, nav. djelo. str. 14. 

5% J4szi Oszkar, A nemzeti dllamok kialakuldsa 6s a nemzetisćgi kćrdćs. str. 515. 

$0 Magyar tartćnet, X. str. 471. 

! »Tko se drži pravice, taj ne muze kravice«, — hrvatska narodna poslovica, nave- 
dena kod A. Radića, Djela IT, str. 42. 

52 A, Starčević, Djela III. str. 43. 

najbolje, najpozitivnije narodne snage gotovo isključivo trošile u borbi 
za golu nacionalnu egzistenciju, sva moralna i intelektualna energija po- 
tlačenih, nacionalno obespravljivanih Južnih Slavena iscrpljivala se u 
obrani jezika i izvojevanju najosnovnijih, elementarnih uvjeta samoga 
narodnog opstanka. O sistematskom, planskom radu na unapređivanju 
drugih grana narodnoga života, o naporima, ulaganima na području eko- 
nomskog, kulturnog, naučnog razvitka, u takvim okolnostima nije uglav- 
nom moglo biti ni govora. U tom stanju podjarmljenosti osim nacional- 
nog pitanja u našoj narodnoj politici, u našem javnom životu za druge 
probleme, za moderne, progresivne socijalne pokrete, za razvijanje širih, 
sveobuhvatnijih vidika nije se nalazilo ni dovoljno interesa ni brojnijih 
nosilaca, 

Potlačenu naciju, njene najbolje sinove, najvjernije, istinske predstav- 
nike drži kao opsjednute to suprotstavljanje stanju potlačenosti, to rje- 
šavanje nacionalnoga pitanja. Sva pažnja, sav interes usredsređen je tu, 
sva narodna borba troši se na to, — a svi ostali, po život i razvitak naroda 
važni problemi, ekonomski, socijalni, bivaju zapostavljeni.# »Po sjajnoj 
slici Bernarda Shawa progonjena nacija je kao bolesnik koji boluje od 
raka: nikad ni za trenutak ne može da se bavi drugim do svojom naci- 
onalnom nevoljom. Sitna pitanja nacionalnoga života zauzimaju pred 
njom golemo značenje, a istinski veliki rad na ekonomskom i socijalnom 
razvoju ne može da otpočne, jer je preduvjet toga rada svijesno ekonom- 
sko i političko klasno-diferenciranje. Bez obzira na obično niži ekonom- 
ski razvojni stupanj ugnjetene nacije, ista ta pojava objašnjava i to, za- 
što je nacija koja se bori za svoja prava većinom bigotnija, religioznija, 
* u jednu riječ zaostalija. Zato, jer ona svaku pojavu procjenjuje prije 
svega sa gledišta svog nacionalnog problema i u tom pogledu njoj gotovo 
jedinu obranu pruža stara, vjerska organizacija — naročito ondje, gdje 
ima poseban, od vladajuće nacije odvojen individualan život — u koju 
ugnjetački feudalizam iz poznatih historijskih i psiholoških razloga naj- 
manje smije da dira. Na taj način u gorke dane ugnjetavanja crkva po- 
staje tako reći jedini sveti azil, gdje — kao u starom vijeku gonjeni kri- 
vac — može progonjena nacija da nađe pokoja i zaštite. Isto tako stoji 
stvar ina ekonomskom polju. Klasno ugnjetavanje, svijest o nepravdama, 
podjele zemljišnog posjeda i zelenaštva gubi se pred mržnjom protiv sa- 
trapske vladavine zajedničkih stranojezičnih ugnjetača. To prouzrokuje, 
da progonjena nacija jedva može da primijeti drugi koji problem, osim 
ugnjetavanja svoje narodnosti.« 

U vezi s tim J4szi navodi Shawovu hipotezu o tome, kako bi francuska 
revolucija, da su Francuzi u vrijeme 1789-e još bili pod engleskim ugnje- 
tavanjem, bila sasvim drukčija. »Ona ne bi bila u prvom redu demokrat- 
ska i liberalna revolucija, nego prije svega bila bi uperena protiv zbaci- 


% Takvo stanje stvari dolazi, na primjer, do svog drastičnog izražaja u radu Hrvat- 
skoga sabora od 1861-1918, u građanskoj štampi, i u ostalim manifestacijama politič- 
kog i javnog života. (Isporedi Polić, navedeno djelo I i IL, Saborske Dnevnike i štampu 
iz toga vremena.) I slabost socijalne demokracije u Hrvatskoj rezultirala je, dobrim 
dijelom, iz takve naše nacionalno potlačene stvarnosti. 

vanja tuđinske engleske vladavine.« »Francuska revolucija bila bi revo- 
lucija protiv Engleske i engleske vladavine, a ne protiv aristokracije i 
popeva, i sve duševne snage u Francuskoj od Turgotta do De Tocqueville& 
izgorjele bi u samom anti-anglicizmu i nacionalističkim ditirambima, na 
mjesto da razvijaju političku znanost i da proširuju ljudsko razmi- 
šljanje.«5 

Negativno, ometajuće djelovanje naše podložnosti tuđinskim državama 
trajalo je, za najveći dio Južnih Slavena, sve do najnovijeg razdoblja 
naše prošlosti. »I u tom pogledu žalosne prilike ranijih perioda nisu se 
ni najmanje popravile ni u XIX veku. Politička razjedinjenost baš u tom 
periodu koji je direktno prethodio našem ujedinjenju, te koji po tome za 
našu sadašnjicu ima najveći značaj, bila je dostigla svoju kulminaciju. 
U tome periodu mi imamo dve samostalne države koje se bile oslobodile 
turskog ropstva. Jedan deo naroda živi još uvek pod Turcima, a drugi 
delovi pod Austrijom i Mađarskom, pa i tu rascepkani na nekih pet 
državnih i administrativnih područja ne žive zajedničkim životom. Veze 
među njima bile su veoma retke, te su uzajamni utecaji, koji su potrebni 
za stvaranje i jačanje jedne zajedničke nacionalne svesti bili otežani, pa 
često i onemogućeni.«$ 

Takav naš historijski razvoj, što ga je prouzrokovao gubitak vlastitih 
samostalnih država i potpadanje pod tuđinsku vlast, nije samo omeo stva- 
ranje jedne zajedničke države kod Južnih Slavena, nego je spriječio i 
stvaranje jedne žajedničke nacionalne kulture, formiranje jedne jedin- 
stvene južnoslovenske nacionalne svijesti. »... faktično je vlastodršcima 
uspjelo, da naše narodno ujedinjenje zadrže baš tako, kao što im je 
uspjelo omesti i naše političko ujedinjenje.«$* 


Poglavlje treće 


IDEJNO DUHOVNO RAZJEDINJAVANJE JUŽNIH SLAVENA 
INICIJATIVOM VANJSKIH NEPRIJATELJA 


I 
Vjersko razdvajanje naših naroda 


Od najranijih vremena svi glavni naši neprijatelji išli su svijesno za 
tim, da prvo sijanjem međusobne mržnje i razdora naše narode razdi- 
jele i oslabe, da bi ih onda lakše mogli da pokore. Formulu, da se Južni 
Slaveni najsigurnije mogu porobiti spomoću razjedinjavanja, postavio je 
još na početku VII stoljeća bizantski car Maurikije ovom svojom klasič- 
nom izrekom: »Kako kod njih ima mnogo glavara, a jedan s drugim ne 


$4 Jaszi Oszkar, navedeno djelo, str. 488-489. 
# Milan Petrović, navedeno djelo, str. 62. 
#6 Ivanov, navedeno djelo, str. 77. 

živi u slozi, nije nezgodno neke od njih pridobiti obećanjima i darovima, 
napose one, koji najbliže međaše (vizantijskom carstvu uz Dunav), a onda 
na ostale napadati, da ih ne bi mržnja na nas (Vizantince) sve ujedinila, 
pa da ne postanu jedna država.«#7 Takvom dijeljenju Južnih Slavena 
imalo je prije svega da posluži i njihovo vjersko podvajanje. 

Cijepanje naših naroda na dvije, a kasnije, u tursko doba, i na tri razli- 
čite vjere izvršili su bez naše volje i protiv naših interesa tuđinački ugnje- 
tači Rim, Bizant i Turska, služeći se pritom i silom, osvajačkim ratovima. 

Najfatalniji je za nas bio crkveni raskol između Istoka i Zapada. »Nas 
je ono (kršćanstvo, napom. V. B.) odma na početku stupanja na istorij- 
sku pozornicu razdvojilo u dva tabora: jedni su potpali pod utecaj rim- 
ske, a drugi pod utecaj vizantijske crkve, i to baš u onom periodu kada 
se spremao i izbio raskol između ovih crkava. Naš narod je bio onaj te- 
ren na kome se antagonizam između jedne i druge crkve javljao u naj- 
ogorčenijem obliku. Zbog podjednake blizine i Rima i Vizantije, oba su 
protivnika koji s našom nacijom nisu imali ništa zajedničko, bila pod- 
jednako jaka, te se nijedan od tih utecaja nije mogao rasprostreti na či- 
tavu naciju, nego su nas bez ikakvog aktivnog učešća naše volje podelili 
na dva verska tabora.«#8 — »Smjestiv se naš narod na razmeđu istoka i 
zapada, kada su se opreke, koje su između obiju odavna postojale, za- 
oštrile i u dva smjera stale razvijati, sav bi mu život zahvaćen ovom dvo- 
jakom strujom. Jedan narod, razdvojen među dvije crkve, crpao je uvjete 
duhovnog života iz dva vruika, odijeljena ogradom dvaju različitih je- 
zika, nosilaca starodavne klasične prosvjete. Uza to, dvije državne tvo- 
revine, koje su si za srednje doba, grčke i rimske predaje usvojile bile, 
bjehu one dvije zvijezde stajačice, oko kojih se državne uredbe obiju 
polovica našega naroda kretahu otcijepljenim smjerom. Time budu grčko 
«istočna crkva i država bizantinska istočnoj, crkva rimsko-zapadna i 
država rimsko-njemačka zapadnoj polovici našega naroda odgojiteljice 
i obrazovateljice. Nije dakle čudo, što taj dualizam probi ovu etnograf- 
sku jedninu u skoro svima njezinim odnošajima: vjerskim i državnim, 
društvenim i prosvjetnim, udarivši štaviše svoje obilježje na isto ime. 
Ogledamo li se na prvo općilo prosvjete, na pismo: latinica i ćirilica, 
kojima se hrvatski i srpski narod odavna služe, sjećaju nas na taj 
dualizam.«$? 

Ta nametnuta prvotna vjerska razdvojenost ne bi imala tako katastro- 
falne posljedice za nacionalni razvoj Južnih Slavena, da njihova dalja 
historija nije pogodovala stoljetnom produbljavanju tog, jednom stvore- 
nog vjerskog jaza. U tom pogledu ubitačno je djelovalo prije svega naše 
vjekovno robovanje Turskoj i Austriji. 

Turska vladavina nad Južnim Slavenima nije porazno utjecala samo 
na njihov ekonomski i društveni razvitak, nego je isto takve negativne 
posljedice imala i za njihov nacionalni razvoj uopće. Turska je bila vjer- 


#7 Navedeno kod Šišića, Povijest Hrvata u vrijeme Narodnih vladara. Zagreb 1925. 
Str. 195. 

% Milan Petrović, navedeno djelo sir. 58. 

$ Rački, navedeno djelo, str. 137—138. 

ska država, koja je priznavala samo vjersku pripadnost svojih podanika, 
ne uzimajući uopće u obzir njihovu narodnost. Zbog toga je jedina pri- 
znata i moguća organizacija južnoslovenskih naroda pod turskom vlašću 
bila crkva. Na taj način Južni Slaveni su mogli da razvijaju bilo kakvu 
nacionalnu, kulturno-političku aktivnost samo kao međusobno odvojene, 
posebne vjerske zajednice, a ne kao jedna jedinstvena južnoslovenska 
narodna cjelina. 

Važnost vjerske pripadnosti bila je u znatnoj mjeri pojačana još i time, 
što je klasni sukob između feudalnog ugnjetača i potlačenoga seljaštva 
dobivao vid vjerskoga sukoba, jer je gotovo po pravilu feudalac bio mu- 
slimanske a seljak kršćanske vjere (osim u Bosni i donekle u Makedoniji, 
gdje je bilo i seljaka muslimana). Na taj način klasna borba, koja se na- 
lazi u centru narodnoga života i čini glavni sadržaj južnoslovenske histo- 
rije u ovo doba, poprima sve više oblik borbe između dvije neprijatelj 
ske vjere: vladajuće muslimanske na jednoj i ugnjetene kršćanske na dru- 
goj strani. » Turska carevina je bila islamska država i vlast turske feudalne 
države nad pokorenim narodima Balkana javlja se kao vlast. musliman- 
skih feudalaca nad pokorenim kršćanskim narodima«, zbog čega se 
»borba pokorenih naroda Balkana javljala kao borba kršćanskih naroda 
protiv osmansko-turskih muslimanskih osvajača« (Đurđev). I dok je islam 
bio ideologija turske feudalne klase i sa svojim učenjem o svetom ratu 
služio njenim osvajačkim i podjarmljivačkim interesima, — dotle su po- 
tlačeni narodi svoju borbu protiv feudalnog tlačenja vodili isto tako pod 
vjerskom parolom: »Za krst časni i slobodu zlatnu«. 

To izbijanje vjere u prvi plan narodnoga života i pridavanje odluču- 
juće važnosti vjerskoj pripadnosti bilo je u znatnoj mjeri pomognuto 
time, što se od druge četvrtine XVI stoljeća najveći dio južnoslovenskih 
naroda izvan granica turskog carstva našao pod vlašću Habsburške mo- 
narhije (Slovenci, Hrvati, austrijski Srbi), koja je bila isto tako vjerska 
država kao i Turska. I tu su se narodi tretirali ne prema nacionalnosti, 
nego prema vjeri, a mase prebjeglih i doseljenih Srba bile su priznate 
isključivo kao vjerska skupina »grčko-neujedinjene vjeroispovijesti«, pa 
su i privilegije, davane tim Srbima, bile vezane za pravoslavnu vjeru. a 
ne za srpsku narodnost. I ovdje je postojala jedna vladajuća, državna, 
katolička vjera, prema kojoj su se sve ostale nalazile u podčinjenome 
položaju. 

Tako su se od početka XVI do kraja XVIII stoljeća gotovo svi južno- 
slovenski narodi našli pod vlašću dviju vjerskih država, što je bilo od 
presudnog utjecaja na njihov dalji nacionalni razvoj. Priznavajući i dije- 
leći svoje podanike isključivo prema vjerskoj pripadnosti turska i austrij- 
ska država razdvajale su Južne Slavene jedne od drugih na osnovi triju 
različitih vjera (katoličke, pravoslavne i muslimanske), sprečavajući sto- 
ljećima da se kod njih na vrijeme izgradi jedna zajednička nacionalna 
svijest bez obzira na vjerske razlike. Namjesto stvaranja takve jedne nor- 
malne moderne jedinstvene nacionalne svijesti kod naših naroda se za 
vrijeme robovanja Turskoj i Austriji formirala neka vrsta srednjovje- 
kovne zastarjele vjerske svijesti, koja je na sasvim apsurdan način jedin- 

stvene južnoslavenske narode nacionalno podvajala prema različitoj vjer- 
skoj pripadnosti. 

Turska i Austrija »kao verske države nisu priznavale nikakve druge 
organizacije osim verskih. Pa kad se narod nije mogao organizirati druk- 
čije, tražio je spas u crkvenim organizacijama ... I Turska i Austrija naj. 
duže su se održale kao dve tipično verske imperije ... U jednoj i drugoj 
državi verska je svest bila državotvorna, i kao takva bila je važniji fak- 
tor od nacionalne ... I muslimanska državna vlast u Turskoj i katolička 
državna vlast u Austriji gledala je na sve nemuslimane i nekatolike kao 
na verske manjine pa su tako i postupale sa njima. Tek u takvoj poli- 
tičkoj atmosferi mogli su biti stvoreni preduveti za političko (pa i na 
cionalno) diferencovanje našeg naroda po veri ... 

Tek u takvoj atmosferi verska se svest razvija do toga stepena, da je 
postala moćnijom i od same narodne svesti ... Tek se u takvim prilikama, 
kakve su bile u Turskoj i u Austriji. moglo otpočeti identifikovanje vere 
s narodnošću ... A _ kada je ono jednom sprovedeno, kako su ne samo 
crkveni ljudi, nego i sam narod počeo smatrati Srbinom samo onoga, 
koji je ispovedao pravoslavnu veru, svi oni koji nisu bili pravoslavni, 
morali su se osećati isključenima ne samo iz verske nego i iz narodne 
zajednice. Kada se pak na taj način Srpstvo organizovalo na verskoj 
osnovi, svi su naši muslimani morali biti oterani u Turke, a time su stvo- 
reni svi uveti, da se preostali, katolički dio naroda organizira kao narod 
na čisto verskoj osnovi. 

Za vreme robovanja ove su verske zajednice dobile politički, a posle 
političkog i nacionalni značaj. 

Tako je stvoren politički (pa i nacionalni) jaz između pojedinih naših 
veroispovesti, a kako je taj utecaj vršen na naš narod vekovima, to je 
najzad produbljen tako, da je postao ozbiljna smetnja stvaranju jedne 
zajedničke narodne svesti, koja bi obuhvatala ceo narod naš ...«99: 

U takvim historijskim uvjetima vjera i narodnost nisu postala samo 
»dva nerazdvojna pojma kod svih Srba turskoga doba« (Cviji6), nego isto 
tako i kod Hrvata, a prevladavanje vjerske svijesti nad nacionalnom do- 
velo je do gotovo nevjerojatnih abnormalnosti i apsurda kod Južnih Sla- 
vena muslimanske vjere. Proučavajući onaj naš muslimanski živalj, koji 
se je poslije okupacije Bosne i Hercegovine iseljavao u Tursku, Cvijić je 
došao do ovog poraznog zaključka: »Nema skoro ni traga od osećanja 
da su oni s nama narodna celina, Ako im pomenete, jasno uvidite kako 
je to od njihove svesti vrlo daleko, onako isto daleko kao što je blisko 
i jasno da su zbog vere isto što i Turci.«% A Antun Radić je u srpnju 
1899 vodio ovakav razgovor s jednim našim bosanskim velikašem, Mehme- 
dom begom Kulinovićem na terenu nekadašnje turske Hrvatske: »Kad 
me je ono pitao za Hrvate, rekao sam mu, da se čudim, što je zaboravio 
to ime: »ta ovo je — rekoh, bila Hrvatska prije trista i toliko godina«. 
A on mi odvrati: »A što mi znamo! Ja znam da sam turčin, pa eto«! 


$%a M. Petrović, nav. djelo, str. 79—86. 
% Cvijić, Govori i članci, I, str. 256. 

Prevladavanje vjerske svijesti nad nacionalnom u takvim historijskim 
uvjetima dovelo je do teških abnormalnosti u nacionalnom razvoju Ju- 
žnih Slavena. »Mi smo valjda jedini narod u Evropi, u kome su vere do- 
šle do takvog značaja, da je verska svest potisla ili poklopila naci- 
onalnu. «70% 

Porobljeni su južnoslovenski narodi doduše kasnije iskoristili crkvu, 
tu jedinu svoju postojeću organizaciju, kao sredstvo u borbi protiv tur- 
skog osvajača, — ali je u suštini to formiranje vjerske nacionalne svijesti 
omelo naš normalan nacionalni razvoj. Identificiranje nacije s vjerom, 
stvarano u nezdravim, neprirodnim uvjetima robovanja zaostalim vjer- 
skim državama, — bacilo nas je natrag u srednji vijek i poslužilo svim 
kasnijim našim neprijateljima kao sigurna podloga za sijanje nacionalnog 
razdora i za izazivanje bratoubilačkih ratova, što je pod fašističkom oku- 
pacijom bilo poprimilo formu međusobnog četničko-ustaškog, pravo- 
slavno-katoličko-muslimanskog istrebljivanja. 

Tu, izvana nametnutu i vjekovnim robovanjem tako produbljenu vjer- 
sku podvojenost podržavali su svima sredstvima i svi ostali neprijatelji 
naših naroda u cilju da nas tako razdvojene lakše porobe ili održe u 
podjarmljenosti. Poticane stoljećima s te vanjske strane tri različite 
crkve, katolička, pravoslavna i muslimanska, prenosit će svoju razro- 
žnost i suparničku netrpeljivost i na naše narode i postati jedan od glav- 
nih činilaca u izazivanju razdora i nacionalnog sukoba među Južnim 
Slavenima. »Nije bilo sredstva koje nije upotrebljeno, da se Južni Slo- 
veni razjedine — divide et impera — da se stave jedni protiv drugih, a 
najviše upotrebljeno oružje u ovu svrhu bila je vera.«7% 

Tome je znatno pridonio i faktor tuđinskog svećenstva, koje je često 
i u jednoj i u drugoj crkvi zauzimalo vrhovne pozicije. Poslije gubljenja 
državne nezavisnosti, kod nas je upravljanje crkvom sve većma prela- 
zilo u ruke tuđinaca. Više svećenstvo, koje je zavisilo od tuđih crkvenih 
i političkih centara (Carigrada, Rima, Beča ili Pešte), regrutiralo se je 
sve više iz redova stranih, nama neprijateljskih naroda (kod pravoslav- 
nih Grci i Cincari, kod katolika Talijani, Nijemci i Mađari). Oni su kao 
tuđinske sluge, osim usko vjerskih, crkvenih interesa, služili porobljivač- 
kim ciljevima naših neprijatelja i zaoštravali nacionalni razdor među 
Južnim Slavenima na bazi postojanja vjerske razlike među njima. »Mno- 
gima od njih svakako su lebdeli pred očima i politički ciljevi onda, kada 
su iz verskih razloga radili na tome, da jaz između pravoslavnih i kato- 
lika naših bude što dublji.«“! I nisu bili samo »... aachenski, salzburški, 
freisingenški biskupi zakleti neprijatelji bilo kakve integracije južnoslo- 
vjenske ...«7?, nego su takvo stanovište zauzimali prema našem nacional- 
nom jedinstvu i brojni patrijarsi, mitropoliti, vladike, biskupi i nadhbi- 
skupi, što ih je Srbima, Hrvatima i Slovencima slala Turska, Italija, 
Austrija ili Mađarska. 


"a Petrović. nav. djelo, str. 68. 

7% Cvijić, Balkansko Poluostrvo, II, str. 242. 

“i Milan Petrović, nav, djelo, str. 84. 

7?" Krleža, Republika, broj 6 za god. 1950, str. 332. 

Neprijesteljsku politiku protiv južnoslovenskoga jedinstva vodilo je, 
naravno, stoljećima i tursko muslimansko svećenstvo.. 

Svu štetnost i ubitačnost podržavanja sukoba među Južnim Slavenima 
zbog nametnute vjerske podvojenosti i zbog produbljavanja vjerskoga 
razdora sa strane onih, koji »nama žele toliko dobra, koliko. vuci ovca- 
ma«, — jasno je sagledao još u XVII stoljeću Juraj Križanić: »Grci i Ri- 
mljani imaju uvijek razloga da se svađaju radi svjetske vlasti ... — A mi, 
ne rasuđujući stvari, idemo za njima-i ubijamo se bez broja i kraja ...«“* 

Apsurdnost, besmislenost toga, da se Hrvati i Srbi međusobno glože 
i krve zato, što pripadaju različitim crkvama, razobličio je i Antun Ra- 
dić. »A koliko je baš Slovjenima, osobito nama Hrvatima škodilo, što je 
— samo pod utjecajem grčko-rimskim — pukao jaz u samom kršćanstvu 
i razdvojio istočnu i zapadnu crkvu! ... Barbarstvo se naše još nije oslo- 
bodilo od tisućljetnih mrtvih tradicija grčko-rimskih, još nas naganjaju, 
da ih branimo kao svoje, da se poradi njih koljemo.«?* 

Švi naši najumniji i uistinu narodni ljudi smatrali su još od Dositejevih 
vremena našom najvećom narodnom nesrećom i tragedijom nacionalno 
opredjeljivanje i podvajanje Južnih Slavena na osnovi vjerske pripadno- 
sti, ističući kao najpreči i najvažniji narodni zadatak uklanjanje vjer- 
skog faktora iz naše nacionalne svijesti. »Dositej, Njegoš, Gaj, Stross- 
mayer, Vuk, Starčević, Daničić, i još k tome jedan vrlo veliki broj nji- 
hovih pristalica, među njima najelitniji duhovi naše nacije, stvarali su 
novu narodnu svest, iz koje bi verska bila eliminisana.«7? 

Ali. usprkos svim njihovim nastojanjima, io apsurdno, abnormalno, 
preživjelo identificiranje vjere s nacijom i potiskivanje nacionalne svi- 
jesti vjerskom, ostalo nam je kao jedno od najnegativnijih naslijeđa teške 
naše prošlosti. 


IH 


Tuđinsko razdvajanje Južnih Slavena na dva protivnička svijeta 
ina dvije suprotne kulture — na Istok i Zapad 


Naši vanjski neprijatelji nisu se, međutim, zadovoljavali samo time, 
da jedanput stvorenu, izvana nametnutu vjersku podvojenost Južnih Sla- 
vena sistematski podržavaju i stoljećima produbljuju u nepremostivi na- 
cionalni jaz među njima, nego su, gradeći dalje na podlozi tih vjerskih 
razlika, upotrebljavali sve nova i nova sredstva u cilju sijanja i zaoštra- 
vanja razdora. 

A u novije doba, kada je u čitavom ostalom civiliziranom svijetu naci- 
onalno opredjeljivanje na osnovi vjerske pripadnosti postalo zastarjelo 
i apsurdno, naši podjarmljivači bili su primorani da, u duhu novog vre- 


78 Vidi: V. Bogdanov, O Jurju Križaniću i njegovoj Politici. »Likovi i pokreti«, 
Zagreb 1957. str. 71—75. 

74 Antun Radić, Narod i narodoznanstvo, Sabrana djela, I. str. 121. Zagreb 1936. 

'5 Milan Petrović, naveđeno djelo, str, 94. 

mena, izmišljaju modernije metode razjedinjavanja i pupretijvljanja 
jednih Južnih Slavena drugima. 

Već postojeću vjersku netrpeljivost trebalo je dakle pojačati, upotpu- 
niti stvaranjem suvremenijih suprotnosti i tako sć pristupilo cijepanju 
Južnih Slavena na dvije različite, među sobom suprotne, neprijateljske 
kulture, na zapadnu i na istočnu. U tom cilju su naši talijanski, njemački 
i mađarski ugnjetači proglasili jedne Južne Slavene (Slovence, Hrvate) 
kulturnim, zapadnim narodima, a druge nekulturnim, istočnim balkan- 
skim i azijatskim barbarima (Srbe). Preuzevši na sebe ulogu zaštitnika 
onih naših naroda, koji pripadaju zapadnoj kulturi, Talijani, Nijemci i 
Mađari su glavnom životnom i nacionalno-kulturnom misijom Hrvata 
i Slovenaca postavili zadatak, da u savezu s njima brane zapadnu kulturu 
od istočne opasnosti, i da se svim silama i u svom interesu i u interesu 
Zapada bore protiv Srba i ostalih Balkanaca, koji su najveći, glavni ne- 
prijatelji ne samo Hrvata i Slovenaca, i njihovih talijansko-njemačko 
“mađarskih, zapadnjačkih »prijatelja i 'saveznika«, nego i opće ljudske 
kulture i čitavoga civiliziranog čovječanstva. 

Uzevši tako Slovence i, naročito, Hrvate pod svoje, — jer oni samim 
tim, što su sudionici iste, zapadne kulture, pripadaju kulturnoj, zapad- 
noj sferi i moraju držati zajedno sa svojom po kulturi talijansko-nje- 
mačko-mađarskom braćom (a to bratstvo je, naravno, daleko važnije od 
etničkog, krvnog, nacionalnog srodstva južnoslovenskog), — ti naši ne- 
prijatelji su, pod izlikom postojeće kulturne provalije Zapad-Istok, plan- 
ski izazivali netrpeljivost, mržnju i neprijateljstvo između Hrvata i Srba, 
— i mobilizirajući neprestano jedne protiv drugih organizirali i podrža- 
vali svima sredstvima njihovu međusobnu borbu. 

I to nisu radili samo političari tih neprijateljskih, porobljivačkih 
država, nego i njihovi tobožnji učenjaci, koje su, decenijima, prepisivali 
i mnogi naši »naučni radnici« u službi neprijateljskoj. Jedan naš inte- 
lektualac »stručnjak«, u knjizi? koja je mnogo citirana, prevođena i u 
stranoj literaturi najpozitivnije ocijenjena, — oslanjajući se na rezultate 
njemačkih znanstvenih radnika, godine 1918 ovako rješava južnosloven- 
sko nacionalno pitanje, zalažući se »da se unutar Austro-Ugarske monar- 
hije ostvari hrvatska država po mogućnosti sa što širom autonomijom«: 

»Ovdje ... treba da se stvori jedan organizam za obranu od nadirajućeg 
Istoka. Mogu također upozoriti, da nisam prvi, koji sam odkrio značenje 
hrvatske države za kulturu Europe. Sredinom posljednjeg stoljeća obja- 
vio je to jedan veliki njemački učenjak na sveučilištu u Freiburgu: Aug. 
Franz Gfrčrer ... U Gfrorerovim predavanjima ima ovaj odlomak: »Po- 
navlja se pitanje, što da bude iz ostavštine Turaka, isto pitanje, kojim su 
se bistre glave bavile u doba Grgurovo, samo s tom razlikom, što se onda 
umjesto Turaka reklo Bizantinci ... Po mome mišljenju postoji samo jedno 


"6 Die siidslawische Frage und der Weltkrieg. Ubersichtliche Darstellung des Ge- 
samt-Problems. Von L. v. Siiddland. Mit 3 Karten. Wien 1918. — Hrvatski prijevod 
izdan pod fašističko-ustaškom okupacijom L. v. Siidland, Južnoslavensko pitanje. Pri- 
kaz cjelokupnog pitanja, Zagreb 1943. (L. v. Sidland pseudonim je Ive Pilara, — na- 
pomena V. B.) 

razumno rješenje, koje se sastoji u tome, da se vrati mislima Grgura VII, 
primenjenim na sadašnje prilike. Današnja hrvatska država, Vojna Kra- 
jina, moraju postati pokretne, moraju preći Dunav, zatim Balkan i dalje 
niže u Rumeliju, -Filipolje, Drinopolje, moraju primiti u sebe narode, 
koji tamo stanuju, ta oni su istog stabla kao i Hrvati, ne gledajući na grčki 
zakon. Tko se tome uzprotivi njega treba udariti mačem! Konačno bit 
će to ipak jedan hrvatski kralj, čija će ruka na prekrasnoj zgradi Justi- 
nianovoj na crkvi sv. Sofije iztaknuti križ, ali ne nedostojni grčki, nego 
blagoslovljeni spasonosni latinski križ.«"! Odbacivši katoličko-konfesi. 
onalni preveliki žar i prilično nesretno spajanje s mislima papinskog na- 
stojanja oko unije, koja je za mene svršeno poglavlje, Gfrčrerova misao je 
u svojoj srži izpravna ... Čast mi je i smatram svojom zaslugom, što sam 
ponovno posegnuo za mišlju Aug. Franz Gfrčrera u obliku prilagođenom 
sadašnjici ... Opetujem dakle upirući se na autoritet velikog njemačkog 
učenjaka: stvaranje jedne katoličko-islamske hrvatske države u okviru 
Monarhije jedini je spas, jedini je izlaz, i pitanje je, koje se ne tiče samo 
Austrije, nego čitave Srednje Evrope.«79 

Tendencijom isticanja pod svaku cijenu svega onoga, što bi moglo da 
razdvaja Južne Slavene među sobom, bila su, uostalom, prožeta ponekad 
i djela daleko ozbiljnijih učenjaka, nego što je Gfrčrer, pa, naročito u 
Austrijskom carstvu, čak i neki radovi slavenskih autora. 

I Talijani su veoma često upotrebljavali protiv nas tu tobožnju našu 
pripadnost dvjema kulturama; naročito su se pak toga sredstva laćali 
onda, kada su se spremali da nas neposredno osvoje i podjarme, u toku 
Prvog i Drugog svjetskog rata. Od 1914-1918 »Talijanski su emisari pri- 
pominjali Hrvatima, da su oni katolici baš kao i Talijani, da imaju za- 
padnu katoličku kulturu ...«5% 

Sredinom godine 1942 talijanski list Corriere della Sera u članku 
»Naša vrata« ovako propagira tu suprotnost između ta »dva svijeta«: 
»Ovo shvaćanje je sasvim jasno u Zagrebu i još jasnije u Bosni. Drina 
dijeli katolički svijet od onog grčko-istočnog (suprotnost između ova dva 
svijeta na Balkanu je duboka) i označuje graničnu crtu zone, u kojoj 
Italija ima ne bezuvjetne interese, ali odlučne.«5! 

Osobito su nastojali, da nas razjedinjene spomoću pripadanja dvjema 
nepremostivim kulturama održe u podjarmljenosti austrougarski politi- 
čari i pisci u trenutku, kada je ujedinjenje Južnih Slavena već postalo 


7" Gfrčrer Aug. Fr., Byzantinische Geschichten. Il. 1878, str. 272. — Navedeno kod 
Siidlanda, cit, djelo str, 406-407 hrvatskog izdanja. 

7% Sudland, navedeno djelo. str, 406-407. 

? »Osim toga na etnografska shvatanja Niederlea u mnogome je uticalo, ono što 
se može nazvati »austrijski način«, koji traži sa predilekcijom sve što deli i razdvaja 
slovenske narode, a ne ono što ih spaja.« (Cvijić, Govori i članci III, str. 31.) 

#% Isporedi Milada Paulova, Jugoslavenski odbor. Zagreb, 1925. Sir, 90. 

#! La porta di casa nostra. Questo concetto č molio chiaro a Zagabria e piu ancora 
in Bosnia. La Drina divide il mondo cattolico da quello greco-ortodosso (Vopposizione 
fra questi due mondi, in Balcania, & profonda) e segna la linea demarcazine di una 
zona in cui |PItalia ha interessi non preponderabili, ma decisivi. (Corriere della Seru 


Merceoledi, 15 Luglio 1942. Anno XX.) 

sasvim aktuelno, godine 1918. Među takvim teoretičarima naročito se 
ističe mađarski stručnjak za hrvatsko i južnoslovensko pitanje, Sziicsi 
JSzsef, koji je tih ratnih godina objavio čitav niz studija o našem naci- 
onalnom pitanju.?? 

>... Hrvatska misao želi da hrvaiski narod bude isključivo sudionik 
zapadne kulture, hrvatsku zemlju smatra krajnjom granicom zapadne 
kulture i sa balkanskom kulturom ne će da ima ništa zajedničkog. Jugo- 
slavenska misao naprotiv čak i u najblažem svom obliku želi kulturno 
jedinstvo Južnih Slavena, dakle hoće da ujedini zapadnu hrvatsku kul- 
turu sa balkanskom srpskom kulturom. Time bi Sava prestala da bude 
kulturna granica, a hrvatstvo, koje je dosad s nama pripadalo istoj kul- 
turi, stupilo bi u jednu, nama tuđu kulturnu zajednicu ... Ali mi moramo 
da pomognemo vladavinu hrvatske misli ne samo u mađarskom interesu, 
nego smo to dužni i hrvatskom narodu i evropskoj kulturi. Za hrvatski 
narod bi pobjeda jugoslavenske mis; značila potonuće hrvatskoga na- 
roda u močvaru bizantske kulture, prestanak hrvatskoga naroda, njegovo 
podvrgavanje pod srpski jaram. Mogli smo imati mnogo muke s Hrva- 
tima, ali u vrijeme najvećih iskušenja oni su ipak ustrajali uz nas. Po- 
slije osamstogodišnjeg zajedničkog života bilo bi nepošteno pomagati 
propast naše braće. 

A dužnost nam je da branimo hrvatsku misao i s obzirom na zapadnu 
kulturu, koja nas je napravila evropskim narodom. Propast hrvatskoga 
naroda značila bi, da bi zapadna kultura bila daleko potisnuta od sjever- 
nih obala Jadrana, da bi stare granične utvrde zapadne kulture (na pri- 
mjer dalmatinski gradovi) bili bačeni kao plijen Balkanu. A propast 
hrvatskoga naroda značila bi još i to, da bi bila izgubljena i jedna naj- 
plemenitija grana zapadne kulture, hrvatska kultura. Svaka nacionalna 
kultura predstavlja vrijednost za čovječanstvo, njen nestanak je dakle 
gubitak za cijelo čovječanstvo. U danom slučaju taj bi gubitak bio još 
teži, jer hrvatski narod ima tako bogatu historijsku kulturu na tako viso- 
kom stupnju, kojom bi mogli da se ponose i narodi mnogo veći od 
Hrvata.«85 

>... u interesu Monarhije i zapadne kulture smatramo i vjerujemo, da 
je potrebno mađarsko-hrvatsko bratstvo ...«8* — »A Zagreb je jedan od 
najljepših i najkulturnijih gradova države Sv. Stjepana (Mađarske države, 
napom. V. B.).« 

Veoma je značajno, da su nas u cilju lakšeg porobljavanja, dijelili u 
slučaju potrebe i na tri suprotne neprijateljske i nepremostive kulture: 
»U kolikoj mjeri jedan jezik ne znači i jedan narod, to najbolje poka- 


8% Horvdtorszdg nćpessćge (Pučanstvo Hrvatske), »F6ldrajzi k&zlemćnyek« 1916, 
4-5 sv. i A horvdt vdlasztojog (Hrvatsko izborno pravo); A horvat kerdesr&l (O hr- 
vatskom pitanju); Kćt kčnyv a delszlav kćrdćsrol (Dvije knjige o jugoslavenskom 
pitanju), — sve u peštanskom časopisu »Politika« za godinu 1918, brojevi 3, 4, 8-9, 
10-11. 

83 Sziiesi, O hrvatskom pitanju, str. 35, 36-37. 

84 Sziicsi J6zsef, O hrvatskom pitanju. U navedenom časopisu Politika, broj 8-9, 
za 1918, str. 18. 

85 Isto, str. 19. 

zuje baš primjer hrvatske nacije, srpske nacije i bošnjačke nacije. Čitava 
historija ovih nacija sastoji se od nepomirljive međusobne mržnje i od 
krvavih međusobnih ratova. Njihov razvoj je već u prvim stoljećima 
njihova života u Evropi krenuo potpuno suprotnim pravcem, a kada su 
te tri nacije prihvatile još i tri vjere, suprotnost među njima postala je 
nepremostiva. «56 

»Hrvatska nacija primila je zapadno kršćanstvo i njena glavna težnja 
bila je, da se u svemu priljubi Zapadu i sva njena historija se iscrpljuje 
u herojskoj, požrtvovnoj obrani zapadne kulture. Svojim životnim pozi- 
vom smatrala je, da bude obranbeni zid protiv svih pokušaja provala 
Istoka. Srpska nacija priključila se istočnom kršćanstvu i osnovavši svoju 
nacionalno-crkvenu organizaciju možda je baš najkarakterističnije otje- 
lotvorila sve ono, što znači pojam bizantske kulture. Stavljanje crkvenog 
života sasvim u službu države, zbog čega je crkva postala rasadnikom sve 
imoralnosti i korupcije, a religioznost je zamijenio kult vanjskih formi 
i masovna sugestija, — to je baš kod Srba došlo do najpotpunijeg izra- 
žaja ... Nezajažljiva mržnja bizantske crkve protiv zapadnoga kršćanstva 
provlači se kroz čitavu srpsku historiju... Bošnjačka nacija je prvo u 
patarenskoj vjeri stvorila sebi nacionalnu vjeru, a zatim je primila islam, 
čime je postala pripadnikom jedne azijatske kulture ...«7 

»... južnoslavenski narodi pripadaju trima kulturama. Slovenci i Hrvati 
sa svima svojim tradicijama vezani su za zapadnu kulturu, Srbi za istočnu, 
a Bošnjaci za azijatsku.« 

To razdvajanje Južnih Slavena prema pripadnosti različitim, suprot- 
nim kulturama i svjetovima, vršeno sa tuđinske neprijateljske strane i 
ne bi bilo tako razorno, da naša vlastita, hrvatska i srpska »znanost«, 
razvijajući se pod teškim, nezdravim prilikama podjarmljenosti, nije 
imala veoma često prepisivački karakter, i da kod nas nije jedno mno- 
štvo nadriintelektualaca poput papiga ponavljalo  talijansko-njemačko 
-mađarske rastvorne teze. Čitava vojska kratkovidih, zavedenih doktora 
nauka, filologa, lingvista, historičara, sitnih malograđanskih dušica — da 
o našim građanskim političarima zasad ovdje i ne govorimo — deceni- 
jima je nasjedala neprijateljskim razjedinjavačkim prijevarama i samo- 
uvjerena da zastupa interese svog posebnog, separatnog naroda zapravo 
služila protujužnoslovenskim, i za Hrvate i za Srbe podjednako ubitač- 
nim ciljevima porobljivača. 

Značajnu ulogu u razjedinjavanju Južnih Slavena odigrali su, naravno, 
i oni više ili manje vješto pritajeni direktni plaćenici neprijateljskih 
ugnjetačkih država, koji su, tobože samo u interesu srpstva ili u interesu 
hrvatstva po tuđinskom diktatu proglašavali Hrvate i Srbe za glavne me- 
đusobne neprijatelje. Od Khuenovih Srba činovnika i Rauchovih franko- 
vaca do četničko-ustaških fašističkih najamnika čitava legija »intelektu- 


8% Sziicsi, O hrvatskom pitanju, nav. djelo str. 29. 

87 Sziicsi, O hrvatskom pitanju, str. 29-30. 

#8 Sziicsi J6szef, Dvije knjige o jugoslavenskom pitanju. »Politika. Politikai, tarsa- 
dalmi ćs kozgazdas&gi folyćirat«. Budapest, broj 10-11 oktobar i novembar 1918. 
Str. 34. 

alaca« je sijala među nama netrpeljivost, mržnju i neprijateljstvo, jer su 
za to bili plaćeni. ' ' 

Već smo u Uvodu upozorili na zločinačku huškašku rabotu Khuenova 
»Srbobranskog« uvodničara, koji poziva Srbe na borbu protiv Hrvata do 
istrage naše ili vaše. O takvim svijesnim trovačima bunara i na srpskoj 
i na hrvatskoj strani bit će još govora u drugom dijelu ove radnje, gdje 
se raspravlja o unutrašnjim faktorima razdvajanja. Ovdje ćemo se u vezi * 
s teorijom o dvije kulture zadržati samo na dva ponajkarakterističnija 
takva slučaja, jedan iz vremena između dva svjetska rata, a drugi iz doba 
okupacije. I prvi, dr. Ivo Frank, nekadašnji šef frankovačke stranke, i 
drugi, rektor ustaškog sveučilišta prof. ing. Stjepan Horvat, propagira- 
jući tezu o nepremostivom kulturnom, zapadno-istočnom jazu između 
Hrvata i Srba, drastično ponavljaju od riječi do riječi talijansko-nje- 
mačko-mađarske formulacije o dva suprotna svijeta. 

»Hrvati na osnovi svojih tradicija, svoje historije i svog nacionalnog 
razvoja smatraju sebe dijelom zapadne kulturne zajednice ...«5% 


»Nije fraza već veoma realna činjenica, da smo mi dva svieta. Na obli- 
kovanje tih dvaju svjetova nije djelovao samo oprečno različiti poviestni 
razvoj, već smo se mi razvijali i pod podpuno drugim kulturnim utjeca- 
jem nego oni. Možda nema primjera na zemaljskoj kugli, da bi između 
dva susjedna naroda postojale ovako velike nebitne sličnosti, a tako ve- 
like bitne razlike, kao što je to slučaj između nas Hrvata i naših susjeda 
Srba.«9 

Dr. Frank pritom u istom govoru, održanom u Pešti pred mađarskim 
revizionistima, sam otkriva motive svoga separatističko-šovinističkoga 
stava i svoju ulogu tuđinskog petokolonaškog najamnika. »Mi hoćemo 
rame uz rame s mađarstvom da se borimo za revizionističku misao, mi 
ćemo upotrebiti sav naš utjecaj — a on nije malen, pa ćemo u Bačkoj, 
Baranji i Banatu, a isto tako i na hrvatskim ostrvima zapadne Mađarske 
svom snagom raditi na tome, da se Zapadna Mađarska (Slovačka, napom. 
V. B.) i Vojvodina ponovo sjedine s matičnom državom (sa Mađarskom, 
napom. V. B.)«?! »... na teritoriju nekadašnje Monarhije (Austro-Ugarske, 
napom. V, B.) mađarstvo postaje najjači faktor, čiji će uzvišen zadatak 
biti, da čini srž jednog snažnog, međunarodno izgrađenog budućeg sta- 
nja i da oko sebe organizira brojčano slabije narode, te da preuzevši vod. 
stvo, osiguravši svakome od njih nezavisnost, stvori jednu takvu poli- 
tičku i ekonomsku zajednicu, koja će u svakom pogledu odgovarati svo- 
me pozivu.«?? »Jedan pogled, bačen na geografsku kartu, može svakoga 
uvjeriti o tome, da je Slavonija u sadašnjem svom položaju sa tri strane 
opkoljena srpskim teritorijem. Na sjeveru i na istoku obuhvaćaju je 


% Dr Ivo Frank, Revizija i Hrvatstvo. Predavanje održano 13. IV. 1933. na skupu 
mađarskih revizionista u Pešti, izdano kao posebna knjižica na mađarskom i na nje- 
mačkom. Budapest, 1933. Str. 6. 

% Stjepan Horvat u knjizi Pismo hrvatskim intelektualcima, Zagreb 1944. preštam- 
pano i u ustaškom »Hrvatskom narodu« broj 1216 od 19. XII. 1944. 

%1 Ivo Frank, navedeno djelo str. 9. 

9% Isto. str. 11. 


393 


Baranja, Bačka, Banat, a na jugu preko Mitrovice Srbija, dakle i naj- 
prvotniji interes hrvatstva nalaže, da svima sredstvima radi na tome, da 
Vojvodina opet pripadne Mađarskoj. Ali i sigurnost hrvatstva zahtijeva, 
da Mađarska rješenjem revizionističkog pitanja izađe što jača i što moć- 
nija.«93 

Kulturtregerski motivi Stjepana Horvata, rektora Pavelićeva sveuči- 
lišta, sami su po sebi jasni. : 

Stotine svijesnih varalica i prevarenih malograđanskih ponavljača tu- 
đinskih teza o dvije suprotne kulture i o dva neprijateljska svijeta naila- 
zili su na veoma povoljno tlo u staroj, ugnjetačkoj Jugoslaviji, u kojoj 
su svi naši narodi kroz dva decenija bili izloženi najgrubljem nacional- 
nom tlačenju sa strane dinastije i velikosrpske čaršije u ime integralnog 
»jugoslavenstva« i »narodnog jedinstva«, — i zato nije čudo, što su i 
brojni dobronamjerni članovi našega društva i na jednoj i na drugoj strani 
povjerovali u to, da Hrvate od Srba uistinu razdvaja nepremostivi kul. 
turni jaz i da hrvatstvo i srpstvo na osnovi pripadnosti dvjema suprotnim 
kulturama, zapadnoj i istočnoj, predstavljaju dva različita, nespojiva i 
nepomirljiva svijeta, među kojima ne može biti zajedničkog života. 

Zbog svega toga treba raščistiti pitanje te dvije kulture, kojima tu- 
đinci razdvajaju Hrvate i Srbe. 

Čak i kad bi se, nehistorijski, pretpostavilo, da su kultura Istoka i Za- 
pada uvijek bile suprotne jedna drugoj, i da među njima nikad nikakvih 
* veza nije bilo. — ni onda ne bi odgovarala historijskoj istini razdioba na 
dvije isključive kulturne sfere, jer ni Srbi ni Hrvati u svojoj povijesti 
nisu nikada bili pod isključivim utjecajem samo istočne ili samo zapadne 
kulture. 

Tako je na primjer danas već historijski utvrđena činjenica, da su Srbi 
kršćanstvo primili sa Zapada. Srednjevjekovne srpske države nalazile su 
se pod jakim i irajnim utjecajem zapada, i u pogledu materijalne i u po- 
gledu duhovne kulture. 


% Isto, str. 13. 


%4 »Zemljište Srbije je nagnuto s Juga na Sever, sve veće reke teku u tom pravcu 
i njihove su doline otvorene prema Dunavu. Ta Srbija je dakle bila po geografskom 
položaju više dunavska nego balkanska zemlja ...« (Cvijić, Govori i članci, I. str. 206.) 


»U srednjem veku je vodilo od arbanaške obale nekoliko karavanskih putova prema 
unutrašnjosti Balk. Poluostrva, kao na pr. od Dubrovnika. Kotora i Bara. Za oblasti 
Kosova, Metohije i Skoplja od najveće važnosti je bio spomenuti zetski put. Njime su 
se na zapad izvozili naročito stočni proizvodi i rude, a uvozili u Srbiju produkti za- 
padno-evropskog kulturnog kruga. I u izvozu i u uvozu najviše je učestvovala Italija, 
osobito Mleci, zatim Dubrovnik i ostale dalmatinske primorske varoši. U manjim 
razmerama je vođena trgovina s Vizantijom, a Solun tada nije imao nikakvog većeg 
značaja za Srbiju. 

Zetski put je sačuvao svoju trgovačku važnost i posle Turske invazije, naročito za 
oblasti severno od Šar-planine. Krajevi južno od Šar-planine služili su se starom Via 
Egnatia, i Dračem kao trgovačkim pristaništem ... trgovinski utjecaji jadranske obale 
osećali su se sve do polovine 19, v. duboko u unutrašnjosti Balkanskog Poluostrva ... 
Čak i iz Zapadne Srbije, naročito iz užičkog okruga, stočarski trgovci su i u prvim 
decenijima 19 veka izvozili stoku preko jadranskih pristaništa. Užice je bilo glavno 

Provala Turaka i gubitak državne samostalnosti prekinuli su takvo ši- 
renje zapadnoga utjecaja na srpske zemlje. Ali je sva novovjeka srpska 
kultura izgrađena pod zapadnim utjecajem. Od Dositeja Obradovića, 
najutjecajnijeg nacionalno-kulturnog reformatora kod Srba, i Vuka Ka- 
radžića, osnivača srpskog književnog jezika, preko Svetozara Markovića, 
do Radoja Domanovića i Skerlića, svi najutjecajniji kulturni i književni 
radnici u Srbiji bili su »zapadnjaci« i sprovodnici »zapadne kulture«. 

Od osobitog značenja je u tom pogledu rad Vuka Karadžića i utjecaj 
što ga je na čitavu njegovu djelatnost vršio takav istaknuti zapadnjak i 
katolik, kakav je bio Kopitar.97 

I svi ponajznatniji ustanci i narodni pokreti kod Srba bili su »u duhu 
zapada«. Još je Ante Starčević s pravom konstatirao, da je negativno 
držanje reakcionarnih država prema Prvom srpskom ustanku nastalo 
zato, »jer pokret puka bijaše u franceskom duhu«. 


irgovačko mesto za primorsku trgovinu i »posle Beograda najmnogoljudnija varoš 
Srbije ...« (»Isto, II., str. 19-20.) 

>... Geografski položaj srpske države koja je dopirala do jadranskih obala i gospo- 
darila gotovo svima poprečnim putevima, učinio je te je ona bila široko otvorena za- 
padnoj kulturi ... dubrovačka republika bila je posrednik između ove države i zapadne 
civilizacije.« (Cvijić, Balkansko Poluostrvo, 1. 136.). 

»Njegova (Dubrovnika, napom. V. B.) trgovina sa balkanskim zaleđem je bila vrlo 
uspešna. U svima znatnijim varošima na Poluostrvu Dubrovčani su bili osnovali 
»faktorije« i naseobine, dobro poznate u Srednjem veku i za turske vladavine, često 
pominjate u republičkim aktima, u dokumentima srpskih kraljeva i u putopisima. 
Učestvovali su u eksploataciji rudnika po staroj srpskoj državi. Despotu Đurađu Bran- 
koviću su platili 300.000 dukata za eksploatisanje rudnika u Novom Brdu i u Janjevu.« 

U Prilepu »znaju se još mesta, na kojima su bili dubrovački trgovci, koji su po- 
sećivali ove sajmove«. 

»Na dvoru srpskih kraljeva javljaju se mnogi Dalmatinci naročito rodom iz Dubrov- 
vika i Kotora. U 14. veku je srpski car Dušan slao svoje mlade vlasteline u Dubrov- 
nik, da se nauče zapadnjačkim načinima ophođenja. (E. Haumant: »La slavisation de 
la Dalmatie«, Revue historique, t. CXXIV, 1917, str. 287—304).« 

»Boka je u ranijim vremenima davala čuvene majstore, koji su zidali Nemanjićčima 
mnoge zadužbine ... U doba Nemanjića su dalmatinski Srbi i Hrvati bili čuveni neimari. 
Jedan je od njih Koioranin Vite, izradio plan jedne od najlepših crkava ovoga doba, 
Dečana u Metohiji.« (Cvijić, Balkansko Poluostrvo 11. str. 106, 159, 88, 96, 101). 

% »Najtipskiji predstavnik ovoga novog duha je veliki pisac Dositej Obradović, koji 
je najviše doprineo, da se srpski narod okrene zapadnoj civilizaciji.« (Cvijić, IL, str. 
239.) 

% Marković je i kao ruski đak bio prije svega pod utjecajem »Novih ljudi« — za- 
padnjaka, antiistočnjaka. 

97 »Pojava Vukova je nezavisna od srpske sredine ... Njega za njegov rad niko od 
Srba nije inspirisao... već čovek druge sredine, jedan od predstavnika romantičke 
. škole, koja se tada stvarala, a to je Kopitar.«... »Romantička škola... počinje u Ne- 
mačkoj upravo pred smrt Dositejevu i zapljuskuje i podiže Vuka.« (Tih. Đorđević, 
Dositejeva Spomenica, 40-41, 51.) 

»I ne nalazimo ništa pretjerano u Murkovim riječima, da je Kopitar čitava Vuka, 
ne samo sabirača i izdavača srpskih narodnih pjesama, nego i gramatičara i leksiko- 
grafa, uopće tvorca novosrpskog književnog jezika i pravopisa sam stvorio.« (Prelog, 
Slavenska Renesansa, str. 16.) 

»Rado se poprečno oštro sudilo o Kopitaru, osobito radi njegove katoličke jedno- 
stranosti i t. zv. zapadno-slavenskog patriotizma.« (Prelog, isto, str. 6.) 

% Isporedi V. Bogdanov, Starčević i strenka prava prema Srbima i prema jedin- 
stvu južnoslavenskih naroda. Zagreb 1951. Str. 29. 

1 pokret mladih srpskih intelektualaca četrdesetih godina 19. stoljeća 
na čelu sa Svetozarom Miletićem bio je pod isključivim uijecajem zapada 
i Štura?? Taj pokret, kao i držanje njegovih glavnih vođa u revoluciji 
1848/49 bio je propoljski, a protiv carske Rusije. 

I pokret Ujedinjene Omladine srpske od šesdesetih godina prošlog sto- 
ljeća bio je pretežno pod zapadnim utjecajem. Svi moderni književni 
pravci, počevši od romantizma, dolazili su sa zapada. Školstvo, admini- 
stracija, sudstvo, zakoni nove srpske države poslije Drugog srpskog 
ustanka izgrađivani su sa strane ugarskih Srba, koji su se isključivo ško- 
lovali na zapadu. Kasnije i inteligencija iz Srbije u daleko najvećem 
broju uči na zapadu, naročito u Francuskoj. 

Što se samog ruskog utjecaja tiče, ne treba zaboraviti, da su na Srbe 
od Petra Velikog, preko Černiševskog pa sve do najnovijeg vremena na- 
ročito djelovali oni Rusi, koji su pristajali uz zapadnu kulturu. 

Protiv nekulturne, despotske, takozvane azijatske vladavine borili su 
se Srbi u Srbiji još prije ujedinjenja tako odlučno i pređano, da je često 
čitav narod pristajao uz one političare, koji su bili najnepomirljiviji i 
najpožrtvovniji protivnici takve vladavine. U odnosu prema takvoj vla- 
sti nije bilo razlike između srpskog i hrvatskog naroda, koji je ustajao 
protiv isto takve politike Habsburga, Raucha i Khuena. Najbolji i naj- 
uljecajniji srpski političari i pisci, od Svetozara Markovića preko Radoja 
Domanovića i Skerlića do nosilaca radničkoga pokreta dali su i najoštriju 
kritiku takvih metoda vladavine i njenih dinastijskih i čaršijskih nosilaca. 

S druge strane, sve kad bi istočna i zapadna kultura i bile među sobom 
sasvim različite i suprotne, i onda ni Hrvati u svojoj historiji nisu se na- 
lazili isključivo pod zapadnim utjecajem. Na izvjesne dijelove Hrvatske 
znatno je djelovao Bizant, Hrvati (pa i Slovenci) vodili su teške borbe 
protiv zapadne rimske kršćanske crkve, nalazili se zajedno sa Srbima i 
ostalim južnoslovenskim narodima pod istim utjecajem braće Ćirila i Me- 
toda i njihovih učenika. Bogumilski pokret isto tako nije bio ograničen 
samo na Srbe ili samo na Hrvate, nego je obuhvatao i jedne i druge. I 
tursko doba je znatno utjecalo i na Hrvate, i to ne samo na one u Bosni. 
A što se ruske komponente tiče, najhrvatskija stranka, Starčevićevi pra- 
vaši, bili su sedamdesetih godina 19. stoljeća najoduševljeniji i najuspje- 
šniji posrednici ruske kulture u Hrvatskoj. »Rusija je postala nadom, 
vidljivom providnošću potlačenih naroda. Poslije godine 1877 to moraju 


? »Između svih tih dačkih družina na ugarskim srednjim i višim školama i omla- 
dime na beogradskom liceju, bile su bliske i redovne veze. Počelo se misliti na obil- 
niji i ozbiljniji rad na buđenju narodne svijesti, Prvi je put tom prilikom stvorena 
duhovna veza između srpske omladine s obje strane Save i Dunava i prvi put tada 
omladina kao cjelina stupa u širu akciju. God. 1847. je »Mladež Srpska« u Pešti, Bra- 
tislavi i Prešovi bila jedno duhovno tijelo (među mladeži ističu se osobito Đorđe Sto- 
jaković i Svetozar Miletić), izdala je »Slavjanku« uz potporu beogradskih drugova 
ispunjenu stihovima poglavito od Svetozara Miletića.« 

»Kada se uvaži, da je god. 1842. bilo u bratislavskom liceju preko 30 Srba, onda 
se može i prosuditi, kako je prostran bio Šturov utjecaj. ... Štur sebe smatra za »duše- 
popečiteljac mladih Srba.« (Prelog, navedeno djelo, ite: 127.) - Isporedi i Skerlić, 
Omladina i njena književnost. 

priznati svi oni, koji su do onda Rusiju mrzili ili prezirali.«!% Značajno 
je pritom, da to nije bilo samo Starčevićevo stanovište, nego je ovako 
bezrezervno prorusko držanje zauzela čitava siranka prava, čiji klub ša- 
lje u to vrijeme pozdrave Petrogradu. Ova orijentacija prelazi stranačko 
političke okvire, pa se prenosi i na kulturno područje, gdje se između 
ostalog manifestira i na prevođenju ruske književnosti i u aktivnosti broj- 
nih hrvatskih književnika pravaša.!"! 

Ako su, nadalje, Nijemci i Austrija predstavnici zapadne kulture, 
onda od mladoga Kukuljevića preko Eugena Kvaternika, Antuna Starče- 
vića, Milana Makanca i čitavog niza najistaknutijih pisaca sve do Frana 
Supila, najeliiniji i najutjecajniji hrvatski javni radnici, političari i i držav- 
nici bili su ujedno i najnepomirljiviji protivnici njemstva i Austrije, sma- 
trajući ih kao glavne i najopasnije neprijatelje hrvatstva. 

Dakle, o kakvoj isključivoj pripadnosti Hrvata samo zapadnoj, a Srba 
samo istočnoj kulturi ne može bili govora. 

Ali ni potpuna nepovezanost, odvojenost, izoliranost i nepremostivost 
između istočne i zapadne kulture u stvarnosti nije nikad postojala. Te- 
orija o nepremostivosti nije ništa drugo nego politička propaganda zavo- 
jevača i imperijalista s jedne i s druge strane. Istok i Zapad su kad više 
a kad manje djelovali u kulturnom pogledu jedan na drugog. i ono što 
se danas smatra zapadnom kulturom mješavina je i istočne i zapadne 
civilizacije. 

A i politička suprotnost između Istoka i Zapada, koja je prenošena i 
na tobožnju kulturnu nepomirljivost i nespojivost, niti je uvijek trajala 
niti je bila podjednako intenzivna. Neprijateljska zaoštrenost između 
Bizanta i Rima nestala je zajedno s prestankom tih dvaju carstava.1?? 

Teze zapadnih imperijalista o tome, da je Istok apsoluino nekulturan, 
barbarski, azijatski — znače u stvari samo permanentno, uvodno ratno 
huškanje i pripremanje zavojevanja i isto su tako smiješne i apsurdne 
kao i porazni pogledi istočnih suparnik o zapadu, o njegovoj kulturi 


1% Ante Starčević, Izabrani spisi. Priredio dr. Blaž Jurišić. Zagreb, 1943. Str, 533. 

11 Vidi i Jurišićev Pogovor Starčevićevim Izabranim spisima, nav. djelo str. 530 
i dalje. 

192»... Račkoga je tješilo što više ne postoje kao u srednjem vijeku dva suprotna 
kulturna središta jedan na zapadu, drugi na istoku, nego postoji jedna opća zapadno- 
evropska kultura. ...« (5. Jovanović, Iz naše književnosti, str. 84.). 

>... stanovništvo Balkanskoga Poluostrva sada nije podeljeno samo na zone kul- 
turnih uticaja Vizantije i Rima, kako se obično misli i piše. 

Najpre, znatne teritorije Balk. Poluostrva pripadaju patriarhalnom režimu. ... 

Od oslobođenja balkanskih država duh i smisao njihove civilizacije je uglavnome 
suprotan staroj balkanskoj civilizaciji, koje usled toga postepeno nestaje i u varošima, 
zajedno sa nienim tipskim predstavnicima Grcima i Cincarima. 

I na Zapadu su se kulturne prilike znatno izmenile prema onima koje su vladale 
još do kraja XVIII veka. Ovde je oblast latinske civilizacije u stvari samo usko 
jadransko primorje do prvog planinskog grebena, iza koga počinje pairiarhalna dal- 
matinska Žagora. ... 

Odavno se dakle vrši proces potiskivanja starih kultura, njihovoga duha i smisla 
i sve više prevlađuju nastrojenost i duh patriarhalnog stanovništva ... na Bik. Po- 
luostrvu, naročito u srpsko-hrvatskim zemljama.« (Cvijić. Balkansko Poluostrvo, 1, 


str. 159-160.) 

i o njegovu kršćanstvu. »K. Aksakov, govoreći o Rusiji veli, da je Rusija 
potpuno originalna, sasvim drukčija, nego što su to ostali evropski kra- 
jevi i države. Latinski zapad i istočno-grčki slavenski svijet, kojemu je 
predstavnica sada Rusija, mogu da se razmatraju kao dva osobita tipa, 
koji se među sobom razlikuju u svim važnijim slranama života počevši 
od religije, a svršavajući s oblicima građanskoga i političkoga života. 
Istočno-grčki slavenski svijet je uistinu kršćanski. Rusija je posluživši 
se u punoj mjeri blagom kršćanske kulture zaslužila ime »Svjatoj Rusi«. 
Na zapadu je čistoća prvotnog vjerovanja iskvarena. Nauka i vjera stoje 
jedna protiv druge kao dvije neprijateljske sile. Taj je antagonizam osla- 
bio obje strane i Zapad je tijelo bez duše, mrtvi organizam, u kojemu. je 
započeo proces truleža.«195 

To su dvije podjednako nekulturne obmanjivačke šovinističke propa- 
gande, koje nemaju veze ni sa kakvom kulturom i koje predstavljaju jed- 
nog od najopasnijih neprijatelja ljudske civilizacije. 

Sva neopravdanost, apsurdnost i sebična imperijalistička tendencioznost 
tog dijeljenja svijeta na dva suprotna tabora drastično dolazi do izražaja 
baš na neprijateljskom cijepanju južnoslavenskih naroda prema njihovoj 
pripadnosti dvjema nepremostivim kulturama. 

Prije svega naši neprijatelji su uključivali u svoju zapadnu kulturnu 
sferu onoliki naš teritorij, i onaj naš narod, koji su se baš spremali da 
osvoje i podjarme, pa je kulturno pripojenje trebalo da priugotovi poli- 
tičko. Različiti dijelovi Južnih Slavena bili su proglašavani za pripadnike 
zapadne kulture prema imperijalističkim apetitima, ciljevima i moguć- 
nostima podjarmljivača. Tako je na primjer Njemačka godine 1848, že- 
leći da od naših zemalja prisvoji Sloveniju, priznavala samo Slovence za 
zapadnjake, koje je, da bi ih spasila »kozačkih horda« i »azijatskog de- 
spotizma« željela da uzme pod svoje. zapadnjačko okrilje. »Nijemci su 
svim silama nastojali da predobiju Slovence. Poznati nam barun Andri- 
jan dokazivaše, da Nijemci ne idu za germanizovanjem Slovenaca, nego 
će se ta veza osnivati na podlozi potpune ravnopravnosti i bratstva. Uje- 
dinjenje s Nijemcima već je i stoga potrebno, budući da se treba bojati 
kozačkih horda i baškirskih četa, od kojih se Slovenci ne će moći obra- 
niti bez njemačke pomoći. Nijemci će biti zid protiv osvajačke politike 
Rusije. Slaveni će, piše Schusselka, u federativnoj Njemačkoj imati obez- 
bijeđenu narodnost, dok im na drugoj strani prijeti svjetski azijatski 
despotizam.«19% 

Tada, te iste godine 1848, kada su htjeli uz užu polovicu Austrije da 
podjarme sebi samo Slovence, Nijemci su još uvijek smatrali nekultur- 
nim, divljačkim, azijatskim narodom — Hrvate. »Zastupnici velike Ger- 
manije strašili su izbornike ptujskoga kralja, đa će doći pod hrvatske 
batine ... ako ne budu birali u Frankfurt«,1%5 ako dakle ne bi privoljeli 
na to, da budu prisajedinjeni Njemačkoj. 


108 Prelog, navedeno djelo, str. 205. 
104 Prelog, navedeno djelo, str. 267. 
105 Igporedi isto, str. 267. 

I Austrija je uključivala u svoju zapadnu kulturnu sferu, kako joj je 
kad trebalo, onoliki naš teritorij i onoliko naših naroda, koliko se je u 
danoj situaciji nadala, da će moći, i s pomoću te »kulturno« razdvajačke 
prijevare da održi u podjarmljenosti ili da proguta. Najprije je obilježa- 
vala kao pripadnike svoje zapadne kulture samo Slovence i Hrvate, Ka- 
snije, kada je ekspanzija Austrijske Monarhije definitivno uzela istočni 
pravac i trajno se usmjerila protiv Balkana, njena zapadna kulturna inte- 
resna sfera obuhvatila je i Bosnu, a poslije okupacije ove južnoslavenske 
zemlje, nakon godine 1878, — i čitavu Srbiju, koja je sad prekonoć bila 
priznata kao apsolutno zapadna kulturna zemlja. koju zato treba uzeti 
pod svoje i branili je od istočne, barbarske, antikulturne ruske opasno- 
sti. Pritom je naročito zanimljivo, da su sada, po diktatu i za račun 
Austrije, i predstavnici službene Srbije kao pripadnici i branioci zapadne 
kulture, stali ponavljati one iste fraze o nepremostivosti između kultur- 
nog zapada i nekulturnog istoka, koje su dotle hrvatski eksponenti 
Austrije upotrebljavali upravo protiv istočnjačke Srbije i Srba uopće. 

»Naprednjaci ... u spoljašnjoj politici naslanjali su se na Beč, koji je 
u njihovim očima predstavljao zapad. Kao svoj glavni zadatak smatrali 
su uvođenje Srbije u red »kulturnih država«. Reč »civilizacija« bila im 
je stalno u ustima ... O ruskoj kulturi mislili su onako kako su o njoj 
čitali u nemačkoj i mađarskoj štampi. Ta štampa isključivala je Rusiju 
iz evropskog kulturnog kruga, i gledala u njenim mnogobrojnim naro- 
dima nove varvarske horde, opasne za zapadnu civilizaciju.«1% 

I talijanski apetit se neprestano povećavao. Najprije su se ograničavali 
s Istrom i sa Dalmacijom, a kada su im u Drugome svjetskom ratu kao 
saveznicima pobjedonosne hitlerovske Njemačke šanse porasle, htjeli su 
da podvrgnu sebi i Sloveniju, i Hrvatsku, i Bosnu, proglasivši, da im je 
njihova granica na — Drini. »Čuvaju se ne granice Poluotoka, nego one 
istočne Hrvatske: Drina. Jer naša vojnička granica, radi garancija koje 
smo dali, je tamo, ne u Sloveniji i u Dalmaciji.«197 

Slično je stvar stajala i s aspiracijama mađarske ekspanzije u pravcu 
južnoslavenskih zemalja. 

Sve to propagiranje nepremostivog kulturnog jaza između Zapada i 
Istoka, koje je izmišljeno samo zato, da se Južni Slaveni, već razdije- 
ljeni po vjeri, pocijepaju i po kulturi na zapadnu i istočnu polovinu, 
— bilo je ispunjeno i drugim nelogičnostima i protuslovljima, među ko- 
jima je ponajdrastičniji slučaj s Bosnom. Ako je turski utjecaj istoč- 
njački, onda je on bio najjači i najtrajniji u Bosni, pa ipak su svi oni, 
koji su htjeli da je okupiraju ili da je održe u podjarniljenosti (i Austrija, 
i Mađari, i Talijani) proglašavali tu našu zemlju apsolutnim pripadni- 
kom zapadne kulturne sfere. 


106 S, Jovanović, Političke i pravne rasprave, MI, str. 68-69. 

7 >Si guardino, non i confini della Peninsola, ma quelli orientali della Croazia: 
la Drina. Perchč la nostra frontiera militare, per effetto della garanzia da noi pre- 
stata, & la, non in Slovenia e in Dalmazia.« (Corriere della Sera — Mercoledi, 15 


Luglio 1942 — Anno XX). 


399 


Ili: svi njemački, talijanski i mađarski »prijatelji« hrvatstva, razvija- 
jući svoju tezu o dva nepomirljiva svijeta i dvije suprotne kulture, — 
svrstavaju s jedne strane Hrvate u zapadnu kulturu i suprotstavljaju ih 
Srbima, koji pripadaju protivnoj, istočnoj kulturi, tvrdeći da su Hrvati 
posebna, srpskoj protivna nacija baš zato, jer su druge, zapadne, kato- 
ličke vjere a Srbi istočno pravoslavne, — a u istim raspravama, gdje kao 
glavni temelj hrvatske i srpske nacionalne posebnosti i suprotnosti ističu 
baš pripadnost različitim vjerama, oni kao osnovno obilježje Zapada, za- 
padne kulture i zapadnoga kršćanstva podvlače upravo činjenicu, da tu, 
u zapadnoj sferi, vjerska pripadnost nema nikakve veze s nacionalnom 
opredijeljenošću. »Kod zapadnog kršćanstva su vjera i nacija jedan pre- 
ma drugom nezavisni pojmovi, kod istočnog kršćanstva se ta dva pojma 
poklapaju, kod muslimana pojam nacije prestaje i ostaje samo onaj 
vjere.«108 

Ako dakle Hrvati sebe prema ostalim Južnim Slavenima smatraju po- 
sebnom, odvojenom nacijom ponajviše zato, jer su različite (katoličke) 
vjere od onih ostalih (koji su pravoslavne ili muslimanske), onda se 
Hrvati, uzimajući vjersku pripadnost kao bazu svoje nacionalne opredi- 
ljenosti, ponašaju kao pripadnici istočnoga kršćanstva i istočne kulture 
— gdje se pojam nacije podudara s pojmom vjere — a ne zapadne, gdje ta 
dva pojma nemaju nikakve međusobne veze. A kad se Hrvati ovako drže 
u ovom tako važnom pitanju nacionalnoga opredjeljivanja, onda oni na 
djelu dokazuju da ne postupaju zapadnjački, nego istočnjački, i onda se 
svi napori tuđinski, da nas nacionalno razdvoje i suprotstave na osnovi 
tobožnjeg našeg. pripadanje dvjema suprotnim kulturama, pokazuju kao 
očita prijevara. 

A šta je tek s našim življem u Bosni, ako se ovo razbijanje, separiranje 
Južnih Slavena prema pripadanju različitim kulturama uvaži? Bosanci 
po tome pripadaju trećoj, posebnoj, protivnoj, azijatskoj kulturi, pa zbog 
toga ne mogu imati ništa zajedničkog ni s istočnom pravoslavnom ni sa 
zapadnom katoličkom kršćanskom kulturom, prema tome, zato jer su 
muslimanske vjere, ne mogu nikada postati ne samo Jugoslaveni, nego 
ne mogu biti ni Srbi, jer su ovi pravoslavni, ni Hrvati, jer je osnovno 
obilježje hrvatstva pripadnost zapadnom katoličanstvu. Onda postaje ja- 
sno, da ovakvo tuđinsko dijeljenje po različitim kulturama ne razjedi- 
njuje nacionalno samo pojedine južnoslovenske narode jedne od drugih, 
nego da cijepa, razdvaja, suprotstavlja jedan drugome i dijelove jednog 
i istog našeg naroda, razbijajući među sobom i same Hrvate, ili i same 
Srbe, i t. d. 

A što se tiče pravljenja razlike između zapadnog i istočnog kršćanstva, 
odnosno između zapadne i istočne kulture, da se naime kod prvog ne 
identificira vjera s nacijom, a kod drugog identificira, — treba još jedan- 
put naglasiti, da identificiranje vjere s nacijom nije svojstvo ni zapadne 
ni istočne kulture, nego je nekulturna pojava, koja ne postoji ni kod jed- 
nog uistinu civiliziranog naroda, a kod nas se (i kod »zapadnjačkih« 


18 Szucsi Jozsef, O hrvatskom pitanju, nav. djelo, str. 30. 


100 


Hrvata i kod »istočnjačkih« Srba podjednako) zadržala kao preživjeli, 
apsurdni ostatak srednjevijekovne naše prošlosti, umjetno podržavan u 
našoj svijesti sa strane naših nacionalnih porobljivača. 

Da protujužnoslovenski imperijalisti sa zapada nikada nisu ozbiljno 
mislili, da su jedni naši narodi uistinu predstavnici zapadne kulture a 
drugi suprotne, istočne, vidi se po tome, da su se ti zapadnjački kultur- 
tregeri, > u isto vrijeme dok su s osvajačkim nakanama ponekom našem 
narodu govorili, da spada u zapadnu kulturu, — podjednako prezirno odr 
nosili prema svim Južnim Slavenima, prikazujući čak i ponajzapadnije 
i ponajkulturnije naše narode (Slovence i Hrvate) kao nekulturne bar- 
bare, opravdavajući svoju okupatorsku misiju na južnoslovenskom teri- 
toriju baš širenjem kulture i civilizacije među neprosvijećenu seljačku 
bagru. 

»Italija je tu postupala promišljeno: prijazno lice trebalo je da pri- 
pravi teren, da na slovenskom području bude ona lijepo primljena, a me- 
đutim je u isti mah radila oko pakta, nastojeći propagandom u štampi 
da upotrebi dobročinstvo civilizacije, koje će ona tobože svojom vlada- 
vinom donijeti Slovencima, kao pretekst za okupaciju.«1% ' 

»Prof. A. Cippico, današnji senator u Rimu, bijaše g. 1915. među naj- 
agilnijim i zakletim agitatorima za talijanstvo Dalmacije u Londonu. On 
je bio na University College lektor talijanskog jezika i tu je najavio javno 
predavanje o Dalmaciji, pa je u njemu napao Hrvate kao barbare, tvr- 
deći, da je kultura u Dalmaciji talijanska, a Hrvati da su samo seljaci, 
i to vjerni Austro-Ugarskoj ...«119 

U stvari, kulturne razlike, koje postoje među Južnim Slavenima, ni u 
kom slučaju nisu »nepremostivi jaz« koji dijeli Hrvate i Srbe. Kulturna 
dvojnost postoji između sela i grada unutar svakog pojedinog našeg na- 
roda, tako da se zapravo može govoriti samo o različitoj kulturi različi- 
tih klasa u narodu, a ne o kulturnoj podvojenosti između samih pojedi- 
nih naroda. 

Međusobno različitim kulturnim utjecajima (bizantskim, romanskim, 
njemačkim, mađarskim i drugim) bilo je zahvaćeno samo veoma malo- 
brojno gradsko stanovništvo, odnosno veoma tanki, neznatni sloj tako- 
zvanih viših klasa, feudalne, a zatim građanske. Golema većina hrvat- 
skoga i srpskoga naroda, seljaštvo, ostalo je, uglavnom, izvan domašaja 
tih utjecaja. »Ogroman postotak Južnih Slavena je jedna homogena se- 
ljačka masa, a diferencije se javljaju poglavito u tankoj, pretankoj na- 
slazi građansitva i inteligencije.« »To ukrštavanje između germanskog 
i romanskog upliva ne bi bilo loše, da se asimiliralo shvaćanju našeg na- 
roda, no puk je ostao gotovo netaknut, tek inteligencija je pošla ili za 
talijanskim na Primorju, ili za germanskim uzorima u Banovini. Tako je 
među seljaštvom i inteligencijom nastao jaz, a i inteligencija živjela je 
u dva svijeta.«!!! 


10% Paulova, navedeno djelo, str. 59. 
110 [sporedi na istome mjestu str, 91-92. 
M4 Ivanov, navedeno djelo, str. 73 1 45. 

»Srpsko-bugarsko stanovništvo varoši vizantijsko-turskoga tipa se po 
gornjim osobinama razlikuje ne samo od stanovništva varoši u severo- 
zapadnom delu Poluostrva, već i od svoga najbližeg seoskog stanovni- 
štva.«!!? — »Poznate su... razlike koje među nama postoje, naročito raz- 
like među varoškim klasama i izvesnom inteligencijom raznih oblasti. 
Seljaci su u stvari mnogo bliži jedni drugima.«!13 — »Ne treba ceniti spo- 
sobnosti naroda u Srbiji po materijalnoj varoškoj kulturi ... U Srbiji su 
varoši bile grčko-cincarske i turske, s malo Srba (u Valjevu je na pr., za 
vreme prvog ustanka bilo 24 džamije, 3.000 turskih i 200 srpskih kuća), 
onako kao što su sada u panonskoj ravnici poglavito nemačke i nemačko 
-jevrejske.«!!* »Građani i školovani ljudi, naročito u varošima primor- 
ske zone, bili su pod uticajem italijanske kulture i renesansa.« »Kad se 
izađe iz jadranskih gradova, zapadnih uticaja brzo nestaje i zavlada pa- 
trijarhalni režim.« — »I zbilja je i dalje postojala ona velika suprotnost 
između pairijarhalnog života zaleđa i visoke civilizacije dalmatinskih 
gradova: na kraćem odstojanju nije bilo nigde u Evropi veće kulturne 
protivnosti.«!5 

Moglo bi se dakle govoriti samo o različitim kulturama različitih klasa 
unutar svakog pojedinog našeg naroda, unutar Hrvata isto tako kao i unu- 
tar samih Srba. 

Te klasne kulture (na jednoj strani »gospodska«, prvo feudalna a za- 
tim građanska, a na drugoj seljačka) razlikovale su se među sobom, bile 
tuđe pa i suprotne, ispunjene jedna prema drugoj prezirom pa i mržnjom. 

U suštini, podvrgavanje stranim kulturnim utjecajima naših viših klasa 
često je vodilo njihovu otuđivanju vlastitome narodu, suprotstavljanju 
narodnoj kulturi. »Što je više barbara grnulo u kulturno renegatstvo, to 
se je školska falanga više stiskala, to je više trubila vrijednost književne 
mudrosti, to je više prezirala »barbare«. Tako to ide do danas. To je ona 
»posve apstraktna kultura«, koja je Micheleta dugo sušila, koja i danas 
suši. Pa da je samo apstraktna! Ne samo što je ropska, već je ropstvo 
rađala: iz robovanja rimskoj kulturi rodilo se robovanje u opće svakoj 
jačoj, sjajnijoj tuđinštini. To nam ne da, da se približimo svomu 
narodu.«1/6 

»... strana uprava znatno škodi, u velikim gradovima, održavanju na- 
rodnog duha.«1!7 

Tu kulturu svojih viših klasa i te strane kulturne utjecaje narod je 
osjećao kao nešto tuđe, pa i neprijateljsko prema sebi. »U uskočkim pe- 
smama i u zagorskim predanjima nema pohvale koja bi išla u prilog Mle- 
čića ... Pesma opominje, da valja uvek biti na oprezi, jer su Mlečići 
»stare varalice«. Nije se moglo razviti ni uzajamno poverenje ...«1!5 


12 Cvijić, Govori i članci, 1, str. 21-22. 

118 Isto, II, str. 220. 

14 [sto, II, str, 117-118. 

115 Cvijić, Balkansko Poluostrvo, II. str. 86; 1, str. 151, 233. 
116 Antun Radić, navedeno djelo, str, 122. 

117 Cvijić, Govori i članci I. str. 87. 

118 Isporedi Cvijić, nav. djelo str. 94. 


Različiti kulturni utjecaji, kojima je podlijegao naročito u novije vri- 
jeme gradski elemenat u pojedinim južnoslavenskim zemljama, često 
puta su bili površni, svodili se na imitiranje načina života ovog ili onog 
srednje ili zapadno evropskog centra, dovodili do veće ili manje vanjske 
uglađenosti prema jednom ili prema drugom uzoru. »Dejstvo kulture 
centralne Evrope naročito se vidi u oblasti materijalnog života, i sve više 
u sklonostima i navikama varoškog stanovništva. Ali je slabo uticala na 
duh ljudi ...«119 ' 

Nerijetko, ti utjecaji na našu građansku inteligenciju bili su negativni, 
i značili povođenje za drugorazrednom problematičnom kulturom austrij- 
ske ili mađarske džentrije. »U varošima (Srijema, Banata i Bačke, na- 
pom. V. B.) su se ispoljavale druge sklonosti koje se uvek razvijaju pod 
vladom pritiska: veština da se prikriju intimna osećanja, pretvaranje da 
se odobravaju dela koja se iz dna duše osuđuju i neka izveštačena, otužna 
uglađenost, koja je često prelazila u otsutnost dostojanstva. 

Ali ovim manama nisu zahvaćeni seljaci, koji su u osnovi ostali 
zdravi.«120 

Takva kultura građanske inteligencije razlikuje se među sobom, pre- 
ma tome kojoj stranoj državi je koji naš grad bio podložan, ali to nisu 
razlike između kulture hrvatskoga i srpskoga naroda. Razlika između 
vojvođanske srpske građanske inteligencije i srpskih građansko činov- 
ničkih elemenata u Srbiji, na primjer, postoji isto tako kao i različitost 
između hrvatskih intelektualaca činovnika u Zagrebu na jednoj i onih 
u Dubrovniku, na drugoj strani, 

»Ali ako ovih razlika u mentalitetu nema u širokim seljačkim masama, 
možda ih ima u srednjim, građanskim slojevima koji su danas nosioci 
javnog života narodnog? O mentalitetu tih srednjih građanskih slojeva 
vrlo je teško govoriti kao o karakteristici narodnih mentaliteta. Menta- 
litet građanskog staleža, a naročito mentalitet školovane inteligencije, 
pada veoma lako pod strane utecaje, lako se i brzo izjednačuje sa sred- 
njim staležima drugih naroda, te je teško razabrati šta su u njemu strani, 
a šta nacionalni elementi. 

Dakle između srednjeg staleža srpskog i hrvatskog, ili da se izrazimo 
još konkretnije, među zagrebačkom i beogradskom školovanom inteli- 
gencijom svakako ima razlika u mentalitetu, i to svakako mnogo većih 
negoli između širokih narodnih masa srpskih i hrvatskih. Za politički 
život naše sadašnjice ti različiti mentaliteti našeg srednjeg staleža, a na- 
ročito školovane inteligencije, imaju svakako veliki, možda čak i pre- 
sudni značaj. U politici današnjih dana svakako se može govoriti o su- 
kobu dvaju mentaliteta. Ali šta znače ti mentaliteti, kad je reč o narod- 
nom mentalitetu srpskom i hrvatskom? 

Možemo li se mi samo zato, što ima neke razlike u mentalitetu školo- 
vane gospode u Beogradu i Zagrebu, proglasiti za dva naroda? ... 

Mentalitet širokih, seljačkih slojeva i srpskih i hrvatskih u glavnom 
je isti. Ako pak u mentalitetu srednjeg građanskog staleža srpskog i hrvat- 


1% Cvijić. Balkansko Pćluostrvo, I, str. 154. 
1% [sto, II, str. 249. 

skog i ima nekih razlika, one ne mogu biti merodavne, te se po tome one 
ni ne mogu uzeti u obzir kao objektivna obeležja naših narodnih indivi- 
dualnosti. Njegovi su elementi promenljivi ... a k tome vrlo često su još 
i stranog porekla, te... s našim nacionalnim osobinama nemaju nikakve 
veze. 

I ovdje je potrebno sravniti naše prilike s prilikama drugih naroda. 
U mentalitetu srednjeg staleža u Beču i Berlinu svakako ima većih raz- 
lika, nego li između srpskog i hrvatskog srednjeg staleža u istom gradu, 
recimo u Oseku ili Ogulinu. Pa kraj sve razlike u mentalitetu, oni Nemci 
u Beču i Berlinu svi osećaju i priznaju da pripadaju jednom narodu; 
Srbi i Hrvati, građani istog grada, Oseka ili Ogulina pokraj sve sličnosti 
i srodnosti svojih mentaliteta neće i ne žele da budu jedan narod ...«!?! 

Postoje, nadalje, razlike između susjednih krajeva u sklopu jedne i 
iste naše zemlje, unutar pojedinog našeg naroda. »Što se kod duhovne 
kulture i kod narodnih običaja mogu konstatovati neke razlike, sve se 
te razlike mogu svesti na utjecaje raznih vjera: pravoslavne, katoličke 
i muslimanske. Kao narodna obilježja te razlike dakle ne dolaze u obzir. 
Još k tome i u tim sekundarnim obilježjima narodnosti mnogo većih raz- 
lika ima među samim Srbima koji žive u raznim pokrajinama, negoli što 
ih nalazimo među Srbima i Hrvatima u istom selu ili u istoj oblasti.!?? 
»Pa ipak oni, među kojima su te razlike veće, čine jedan, a oni među 
kojima su te razlike manje, nisu jedan nego, dva naroda ... Ni jedan od 
tih (različitih, napom. V. B.) kulturnih utecaja nije se nikada prostirao 
na celinu naroda, a pod nekim od tih utecaja stajali su pojedini delovi 
našeg naroda i suviše dugo, po četiri, pet i više stotina godina. Zbog toga 
su se dugim tokom vremena morale i u duhovnoj i materijalnoj kulturi 
stvoriti one psihičke i mentalne razlike koje se među njima mogu kon- 
statovati i danas ... U tome smislu razni mentaliteti su kod nas stvarnost. 
Ali oni prestaju biti to, čim se tim razlikama pokuša iskonstruisati razlika 
između nekog posebnog srpskog i hrvatskog mentaliteta. Te razlike mogu 
se konstatovati samo među pojedinim pokrajinama našim, i u tome smi- 
slu mi možemo govoriti o crnogorskom, bosanskom, srbijanskom, dalma- 
tinskom, zagorskom, slavonskom mentalitetu. Tih razlika ima među po- 
jedinim pokrajinama našim bez ikakva obzira, jesu li te pokrajine srpske 
ili hrvatske. Te razlike stvorene posebnim političkim i kulturnim razvi- 
ćem podelile su nas na Crnogorce, Bosance, Srbijance, Slovence, Zagorce, 
Slavonce, Dalmatince — ali na Srbe i Hrvate one nas podelile nisu ... Ima 
delova našeg naroda među kojima su te razlike u mentalitetu daleko veće 
negoli između Srbije i Hrvatske. Sravnimo samo primera radi Sarajevo 
i Dubrovnik! Razlika dakle u mentalitetu ima, ali ne između narodnih 
masa srpskih i hrvatskih, nego između pojedinih pokrajina naših, tako 
da se u mentalitetu narodnih masa mogu konstatovati mnogo veće raz- 
like među samim Srbima i samim Hrvatima koji žive u udaljenijim po- 


'21. Milan Petrović, navedeno djelo, str. 31-34. 
122 Božićni običaji na primjer kod pravoslavnih Srba u Vojvodini mnogo su sličniji 
hrvatskim katoličkim, nego srbijansko pravoslavnima. 


404 


krajinama, negoli što se primećuju među onim Srbima i Hrvatima koji 
žive u istoj ili susednim pokrajinama.«123 

Očito je, da te razlike, koje u kulturnom pogledu postoje između po- 
jedinih krajeva u samoj Hrvatskoj i u samoj Srbiji ne mogu značiti na- 
cionalno-kulturne nepremostive suprotnosti između Hrvata i Srba, nego 
su rezultat historijski, pa i geografski uvjetovane kulturne zaostalosti po- 
jedinih i hrvatskih i srpskih teritorija. Unutrašnja geografska izoliranost 
pojedinih samo hrvatskih ili samo srpskih područja, koja nije bila pre- 
vladana razvijenom materijalnom kulturom i izgradnjom saobraćaja, 
prouzrokovala je tako dugo trajanje srednjevjekovnih razlika između 
pojedinih dijelova i jednog jedinog našeg naroda,!ž4 

Kulturni jaz između hrvatskoga i srpskoga naroda u stvarnosti ne po- 
stoji. Cijepanje Južnih Slavena na dva suprotna, nepomirljiva, neprija- 
teljska svijeta prema njihovoj tobožnjoj pripadnosti dvjema nespojivim 
i nepremostivim kulturama vršeno je sa strane tuđinaca ili radi prikri- 
vanja imperijalističkih, podjarmljivačkih, protujužnoslavenskih ciljeva 
od propagatora ie podvojenosti.!25 Ili su, svojatajući jedan naš narod kao 


123 Isporedi isto, str. 24-31. 

!4 »Geografsko izolovanje ovih oblasti (crnogorskih, napom. V. B.) prouzrokovalo 
je i podvojenost plemena i formiranje osobina svojstvenih svakome od njih... Sta- 
novništva ovoga tipa (centralnog tipa, napom. V. B.) zauzima središnji dio Balkan- 
skoga Poluostrva, oblasti kosovsko-metohijsku i vardarsku kao i okolne predele... 
Podela reljefa na jasno odvojene delove uticala je na vrlo jaku podvojenost kod sta- 
novništva i doprinela da se razvije oblasni život. Velike kotline, odvojene jedna od 
druge visokim i prostranim planinama, bile su utoliko više povoljna središta za stva- 
ranje posebnog života, što su saobraćajne veze bile nekada vrlo teške i tek odskora 
počele da se popravljaju. Zbog toga se ovde više no u ma kome drugom delu Balk. 
Poluostrva nailazi na veliko etničko šarenilo, na vanrednu raznovrsnost dijalekata. 
nošnje i običaja.« — »Zbog raznovrsnosti zemljišnih oblika i zato što nema središne 
doline bosansko je stanovništvo vrlo različitih osobina.« (Cvijić, nav. djelo, IL, str. 
54, 109, 110, 70). 

»Bosanska krajina je bila jedan od najzabačenijih i najnepristupačnijih delova di- 
narske sisteme u toku poslednjih vekova. 

Od oblasti na jugozapadu, od Like sa Krbavom i Dalmacije, ograđena je vrlo pro- 
stranim krečnjačkim visoravnima i grebenima, koji su teško prohodni, kao što su pla- 
nine Grmeč i Plješevica. I slabi putevi, koji vode preko ovog karsta na jugozapad. 
izlaze mahom u more bez pravih pristaništa, na senjsku obalu. 

Otuda se u Bosanskoj Krajini ne osećaju nikakvi znatniji uticaji sa Jadranskog 
Mora, iako je ono blizu. 

Dalje je bila vekovima zatvorena i od Hrvatske, Vojničkom Granicom i Kordunom ... 

Uz to je najveći deo Bos. Krajine karsna zemlja, gde karst izoluje pojedine kra- 
jeve i otežava promet; zatim je ispresecana kanjonskim dolinama u glavnome pravca 
S.-J. kao Vrbasom, Sanom, Unom, i te doline su kao nožem usječene u površi, i skoro 
vertikalnih strana, preko kojih je prelaz vrlo težak; naposletku je šumovita oblast: 
ogromni šumski kompleks od Jajca do dalmatinske granice kod Knina, koji je takođe 
oiežavao pristup i veze. Ovo je uvek bila ljuta Krajina na kojoj borbe vekovima nisu 
prestajale ... 

Sirovi, duboko patrijarhalni ljudi, vrlo prostog načina života: po materijalnoj kul- 
turi spadaju među najprimitivnije u našem narodu ...« (Cvijić, Balkansko Poluostrvo, 
I str. 81-83.) j 

125)... Rusija ne pripada evropskoj kulturnoj zajednici, to je jedna poluvarvarska 
država, i eto zašto Europa mora biti protivnik Rusije... U Piroćančevo vreme, sedam- 
desetih i osamdesetih godina, mnogo se pisalo po nemačkim i austrijskim novinama o 

tobože sebi ravan, zapadan i kulturan, prijevarno išli za njegovim pod- 
jarmljivanjem ili opravdavanjem dalje svoje vladavine nad njim. To po- 
staje još jasnije, ako se uoči, da su ti isti imperijalisti i prema drugim 
narodima, koje su htjeli da porobe primjenljivali istu taktiku i obasipali 
ih, uvodno, sličnim komplimentima. Tako na primjer, Nijemci, uz zdu- 
šnu pomoć samih zavedenih Poljaka, dugo vremena »nastoje dokazati 
čitavom evropskom Zapadu, da je Poljska u prošlosti bila štit zapada od 
varvara: Tatara, Turaka i Moskala«,!*# pa da, naravno, u savezništvu 
s Njemačkom ireba i dalje da pripada zapadnoj »kulturnoj« fronti. U 
Njemačkoj se još od 1848 »o Češkoj govori kao o prvotno njemačkoj, 
po prirodi, historiji, obrazovanosti, zakonu ... s Njemačkom nerazdjelji- 
voj zemlji ...«!?7 To su bili isti komplimenti, kojima su i Nijemci i Tali- 
jani i Mađari tako obilato obasipali Slovence i Hrvate. A praksa iz 
1941-45 drastično je pokazala, što znači to prijateljstvo na bazi iste za- 
jedničke zapadne kulture između tih imperijalista na jednoj i Poljaka, 
Čeha, Slovenaca i Hrvata na drugoj strani. 

Kad god su jedne »zapadno kulturne« Južne Slavene odvajali od dru- 
gih »istočno nekulturnih«, pod izlikom da su istočni najveći neprijatelji 
zapadnima, ti imperijalisti su uvijek išli za tim da Južne Slavene razbiju, 
da ih mobiliziraju jedne protiv drugih, da se za račun porobljivača među 
sobom zakrve i da tako sami sebi pripreme put u ropstvo. 

Za nas je od osobitog interesa, da je ovakav metod razdvajanja Južnih 
Slavena s pomoću teorije o pripadanju dvjema suprotnim kulturama pri- 
mjenjivao protiv Hrvata i glavni predstavnik velikosrpskoga imperija- 
lizma, Nikola Pašić. Kada su predstavnici hrvatskoga naroda pružali 
otpor njegovoj podjarmljivačkoj, hegemonističkoj politici, on je jedno- 
stavno proglasio, da je takvo antihegemonističko držanje tim njegovim 
protivnicima »tuđa kultura ulila u dušu«.!?5 


HI 


Cijepanje Južnih Slavena na različite međusobno neprijateljske nacije 
po diktatu i u interesu tuđinskom 


Kada su u novovjekoj historiji kulturnih naroda pa i kod nas počeli 
sve više da jačaju nacionalni pokreti za oslobođenje i ujedinjenje, po- 
kazalo se da ugnjetačke države ne mogu više osigurati svoju vlast nad 
slobodoljubivim a obespravljenim i potlačenim našim narodima samo 


opasnosti koja preti evropskoj kulturi od Rusije: da se ne bi opazila stvarna opasnost 
koja je pretila evropskoj ravnoteži od nemačke hegemonije, trebalo je pošto poto 
izmisliti jednu uobraženu opasnost koja preti evropskoj kulturi od kozačke najezde. 
Piroćančeva je pogreška što je primao za gotov novac to tendenciozno novinarsko 
pisanje ...« (S. Jovanović, Političke i pravne rasprave... nav. djelo, II, str. 193.) 

128 Isporedi Prelog, navedeno djelo str. 196. 

127 Isporedi isto, str. 437. 

128 Isporedi Paulova, n&vedeno djelo, str, 569. 

silom državnoga aparata, policijom, cenzurom. A i samo vjersko i kul- 
turno razdvajanje sve se više pokazivalo kao nesuvremeno i nedovoljno. 
Trebalo je, dakle upotrebiti još jedno modernije i efikasnije sredstvo, 
nacionalno razjedinjavanje, kojim će se etnički jedinstveni Južni Slaveni 
razbiti u posebne, separatne, jedne prema drugima suprotne nacije. S 
jedne strane trebalo je našu zastarjelu srednjevjekovnu partikularističku 
izoliranost i rascjepkanost oživjeti, podržati i potencirati formiranjem po- 
sebnih separatističkih nacionalnih svijesti, a s druge strane unutar Južnih 
Slavena stvoriti i nove, sasvim apsurdne nacije, kakva je, na primjer, 
bošnjačka. Takva razjedinjena, separatistička nacionalna svijest obliko- 
vala se »po dikiatu stranih sila kojima je naše rasulo u obliku razjedi- 
njenja jedinim programom.«1?9 

»Gdje ta politika »Divide et impera« nije išla, tamo se iz jednog na- 
roda učinilo više »narodnosti« na pr. kranjska, štajerska, istarska pa 
hrvatska, slavonska, dalmatinska, bosanska, muslimanska, krajiška, mor- 
lačka, bodulska i srijemska. Tako se na jugu monarkije stvorilo oko de- 
setak nacionalnih skupina, koje nisu bile svijesne, da su jedno, a onaj 
koji je tumačio tim raznim narodnostima, da su jedan narod, postao je 
sumnjiv agitator, ako ne panslavist. Ovako podupiranje provincijalizma 
i lokalnog patriotizma bilo je gotovo najveća zapreka svakom narodnom 
pokretu za ujedinjenje ... Zar nemamo još danas »Dalmatinaca« nakon 
što smo teškom mukom istrijebili »Slavonce«, i Bošnjaka, koji se i slu- 
žbeno još tako nazivaju, dok u običnom životu ima i — Zagoraca i Srije- 
maca i Turopoljaca i last non least: »Fiumanaca« i Dubrovčana. Ovo 
cijepanje ne vodi samo do političke nesvijesti već takođe do kulturne, 
ekonomske i socijalne razrožnosti. «150 

U Habsburškoj monarhiji najvećma se radilo na izoliranju Hrvata, na 
njihovom separiranju i suprotstavljanju ostalim Južnim Slavenima. U 
tome su austrijski i, naročito, mađarski imperijalisti ustrajali sve do 
1918. »Da svaki narod mora da ima svoju nacionalnu ideju, mislim, da 
je to jasno. Da, na primjer, nacionalna ideja mađarskoga naroda mora 
biti mađarska, to smatram prirodnim. Tako se dakle ni opravdanost 
hrvatske ideje hrvatskoga naroda ne može dovesti u pitanje. Da li tako 
stoji stvar sa jugoslavenskom idejom? 

Prije svega pada u oči, da sve do danas nikad nije bilo jugoslavenske 
nacije. Postojala je i postoji slovenačka, hrvatska, bošnjačka, srpska i 
bugarska nacija, svaka od tih nacija ima svoju nacionalnu historiju i kul- 
turu, koja se često razvijala jedna protiv druge a nikada zajedno, zato je 
govoriti o jugoslavenskoj historiji ili kulturi upravo smiješno.«15! »... baš 
hrvatsku misao moramo učiniti zvijezdom vodiljom naše (mađarske, na- 
pom. V. B.) politike.«13? 


1% M. Krleža, navedeno djelo, str. 1. 
180 Ivanov, navedeno djelo, str, 74. 


1%. Sziicsi J6zsef, O hrvatskom pitanju. Časopis »Politika«, Pešta, 1918, broj 8-9, 
str. 28-29. 


132. Szilesi, O hrvatskom pitanju, str. 47. 

Jedan, decenijima primjenjivan metod, da se hrvaiski narod izdvoji 
od ostalih Južnih Slavena, bilo je njegovo proglašavanje za državopravni 
narod. To separiranje Hrvata poput neke privilegirane nacije na osnovi 
državnog, historijskog prava od ostalih južnoslavenskih naroda u Austro 
-Ugarskoj Monarhiji (ni Slovenci, ni Srbi nisu imali nikakvih državnih 
historijskih prava u toj državi)!#š imalo je za cilj da onemogući zajed- 
ničku južnoslavensku borbu protiv Austrije i protiv Mađarske, 

Naravno da se s pomoću te specijalne, isključivo hrvatske državoprav- 
nosti nije mogla postići ni sloboda samoga hrvatskoga naroda. Naprotiv, 
još od donošenja Hrvatsko-ugarske nagodbe godine 1868 pa sve do pro- 
pasti Monarhije to samohrvatsko državno historijsko pravo služilo je 
austrijskim i mađarskim podjarmljivačima kao pravna podloga za poro- 
bljavanje Hrvatske, za uništavanje njene nezavisnosti i slobode. Tako je 
jedan od glavnih eksponenata austro-mađarske vladavine nad Hrvatskom, 
predlažući uzakonjenje hrvatske podčinjenosti Mađarskoj putem prihva- 
tanja Nagodbe — opravdavao ukidanje svake stvarne hrvatske samostal- 
nosti baš hrvatsko-ugarskim državnim historijskim pravom.13* 


Takvo protujužnoslavensko izoliranje Hrvata kao državopravnog na- 
roda prakticirali su mađarski imperijalisti čak i u zadnjim časovima 
Austro-Ugarske, u septembru 1918. U tom pogledu je veoma značajan 
članak istaknutog predstavnika »mađarsko-hrvatskog  državopravnog 
bratstva« Szuezi J6zsefa O hrvatskom pitanju. »... privrženici jugosla- 
venske misli stoje na stanovištu etnografskom, a privrženici hrvatske 
misli na državopravnom temelju. Jugoslavenima ne imponiraju nikakva 
historijska prava, oni zahtijevaju sve i svakog, koga i što ohbilježe kao 
jugoslavensko, bez obzira na prava drugih. Privrženici hrvatske misli sve 
tamo do najekstremnijih državopravnih pisaca stoje na temelju historij- 


153 Zagovornik državopravne Hrvatsko-ugarske nagodbe u Hrvatskom saboru 1868, 
Mirko Šuhaj, isticao je u svom govoru kao glavni argument baš tu »prednosi« Hrvata 
prema ostalim slavenskim narodima Monarhije: »Moje je uvjerenje, da nam je narod- 
nost tako osigurana, kakove sigurnosti ne ima nijedno drugo slavensko pleme u mo- 
narhiji ... napokon smo izvojevali takovu autonomiju, kakove također ne ima ni jedan 
slavenski narod«. (Isporedi Polić, nav. djelo, II, str. 60—61.) 

184 »Hrvatski sabor ili hrvatski narod ne imađaše nikada prava predložiti kruni 
svojega bana; jedino smo ušli u trag tome, da je mogao bana preporučiti, no između 
povlasti preporučivanja i one vršenja realnoga prava tolika je razlika, koliko između 
dopuštaja i prava samoga. Na slični su se način, kako je u nagodbenoj osnovi ustanov- 
ljen, u čitavom novijem vijeku banovi predlagali od strane bečkih državnih mini- 
stara i uz njihovu kontrasignaturu, a prije toga od strane ugarskih kancelara, a na 
potonje je još morao izrično privoliti palatin kraljevine Ugarske, u čem se je mani- 
festirala stogodišnja sveza između nas i kraljevine Ugarske. Čim je pako ta sveza u 
svojoj pravnoj neprekidnosti ponovno oživotvorena, čim se među banom kao glavom 
autonomne vlade i predsjednikom ministarstva Ugarske kao glavom zajedničke vlade 
mora po zahtjevu međusobnih državnih interesa sveudilj uzdržavati doticaj; čim inte- 
resi i dobro shvaćeno bratinstvo između jedne i druge kraljevine ne dopuštaju mjesta 
bojazni, da će nam se autonomija oskvrnuti; čim je napokon taj zajednički ministar- 
predsjednik za svoje čine pa i za ovaj odgovoran zajedničkom saboru, u kom sjede 
i naši zastupnici, nismo mogli ino van takovo imenovanje bana usloviti.« (Govor ma- 
đarona unioniste Žuvića u Hrvatskom saboru godine 1868. — Isporedi Polić, nav. djelo, 


TL, str. 70-71). 

skoga prava, pa ako ništa drugo, oni respektiraju bar pravo mađarskih 
kraljeva. IT .mi (Mađari, napom. V. B.) stojimo na državopravnom teme- 
lju, na istom temelju s privrženicima hrvatske misli, među nama je dakle 
pošten kompromis moguć, dok prema Jugoslavenima može pobijediti 
samo sila«.155 

A kad se ovaj tipični predstavnik mađarskoga imperijalizma tako 
zdušno zalaže za državno, historijsko pravo, tvrdeći da time brani hrvat- 
ski narod i hrvatsku državu, — on to u stvari radi u sasvim drugom cilju. 
Evo za čim ide taj tobožnji zaštitnik hrvatskog državnog i historijskog 
prava, odvajajući Hrvate od ostalih Južnih Slavena kao narod koji stoji 
na državopravnom stanovišiu. »Mislim, da se svi slažemo u tome, da su 
Bosna i Dalmacija vlasništvo svete Krune (mađarske države, napom. V. 
B.) ... Prva postavka je, da mi te zemlje uzmemo natrag na osnovi prava, 
koje ima sveta Kruna ... treća postavka je, da se jedinice, koje su se u 
toku historije formirale, ne smiju narušavati. Onima koji rišu geografske 
karte, skrećem pažnju na činjenicu, da naše južne zemlje imaju svoj po- 
seban nacionalni život, koji s pravom osjećaju kao vlastiti glavni cilj i 
njega se ne će_odreći niti će za ljubav bilo kakve genijalne ideje dopu- 
stiti, da budu okrnjene. Hrvatska sa Slavonijom, Dalmacija, Bosna s Her- 
cegovinom, svaka pojedina među njima takva je jedinica, baš zato bi nji- 
hovo komadanje izazvalo takvu reakciju kod hrvatske i kod bosanske 
nacije, koja bi onemogućila unutrašnji mir Ugarske Države. ...« 

»Nad Slavonijom stvarno postoje mađarska historijska prava, ali i 
hrvatska ... Da se Slavonija ekonomski i u pogledu prirasta stanovništva 
u mnogome i danas drukčije ponaša, nego Hrvatska, uzeta u užem smislu, 
to je izvan sumnje ...« Ali usprkos tome, ovaj eksponent mađarskoga 
hegemonizma velikodušno ostavlja Slavoniju Hrvatskoj i ne želi je od nje 
odcijepiti između ostaloga i zato, jer su »Mađari i Švabe u Slavoniji, njeni 
mađarski i njemački veleposjednici uvijek bili vjerni pomagači proma- 
đarske politike, pa će uz uspostavu odgovarajućih ekonomskih veza tu 
svoju ulogu moći u budućnosti još u većoj mjeri da vrše.« 

Sasvim drukčije stoji stvar s Dalmacijom i sa Bosnom. »Današnji teri- 
torij Dalmacije ima za sobom samo stogodišnju prošlost. Južna Dalma- 
cija (Dubrovnik, Kotor i Korčulanski otoci) nikad nisu pripadali Hr- 
vatskoj ... Teritorij Besne je u prošlosti bio izložen mnogim kolebanji- 
ma, ali današnji teritorij je već 400 godina u posjedu Bošnjaka. Da su 
neki dijelovi današnjeg teritorija Bosne u prošlosti pripadali Hrvatskoj 
ili Slavoniji, to je opće poznato, ali je historijski, politički i etnografski 
razvitak danas već svu bošnjačku zemlju učinio homogenom. .. 

Istina je, da jedan dio naše hrvatske braće traži Bosnu za.sebe, ali oni 
uviđavniji među njima znaju da bi to s jedne strane poljuljalo hrvatski 
karakter nove Hrvatske, s druge strane se ipak ne mogu Bošnjaci protiv 


svoje volje predati Hrvatskoj. «1% Dakle: »Bosnu treba prpojpnji čitavoj 
Mađarskoj Državi«.137 


185 Sziiesi, Hrvatsko pitanje, str. 36. 
136 Szicsi, O hrvatskom pitanju, navedeno djelo, str. 43, 45, 46, 47. 
87 [sto. str. dA. 

A kad se pokazalo kao nedovoljno razvrstavanje Hrvata i Srba u dva 
suprotna, nepomirljiva, neprijateljska svijeta prema različitoj pripad- 
nosti vjerskoj, kulturnoj i državopravnoj, trebalo ih je razdijeliti i su- 
protstaviti i jezično. Mnoštvo »studija« napisano je sa strane naših nepri- 
jatelja o razlikama između hrvatskog i srpskog jezika, I ta razorna pro- 
psganda vršena je još i godine 1918. Sva ta neprijateljska »jezična« 
propaganda!" i ne bi bila sama po sebi važna, da sred našeg nezdravog i 
zatrovanog stanja u staroj Jugoslaviji naši doktori filologije nisu godi- 
nama, sve do 1940 (da o ustaškom periodu i ne govorimo) ponavljali te 
tuđinske »teorije«, pišući čitave knjige o iskonstruiranim, apsurdnim i 
upravo smiješnim »razlikama« između hrvatskoga i srpskoga književnog 
jezika. 

Da se jezične razlike, — koje, zbog naše slabo razvijene komunikacije, 
postoje između pojedinih hrvatskih krajeva isto tako kao i unutar samih 
Srba, — ne mogu uzimati kao još jedna nacionalna suprotnost hrvatsko- 
srpska, — to je već davno definitivno utvrđeno, a svu apsurdnost i ovakvog 
suprotstavljanja Hrvata i Srba pokazali su još Vuk i Milan Petrović. 
»Može biti da nikako mjesto u narodu našem nije tako važno i znatno za 
jezik naš kao prava Boka (oko zaliva) ... u svakom se mjestu drukčije 
govori: Dobrota se počinje od samoga Kotora, tako da čovjek koji nije 
odande, ne može znati koje su kuće Dobroiske, koje li su Kotorske, pa 
Dobroćani govore sasvijem drukčije nege- Kotorani; iz Perasta u Risan 
nema više od jednoga sahata, a u govoru je veća razlika između Rišnjana 
i Peraštana nego između Negotinaca i Trebinjana; Prčanjane i Dobro- 
ćane razdvaja samo zaliv, preko koga se može dozvati, i u Kotoru se svaki 
drugi dan na pazaru miješaju. pa opet vješt čovjek svakoga od njih, dok 
progovori, može poznati iz koga je mjesta. Moglo bi se reći da je, n. pr. 
između Rišnjana i Peraštana, uzrok ove razlike što su Rišnjani zakona 
Grčkoga, i što su otprije dugo vremena bili pod Turcima i miješali se više 
s Hercegovcima nego s Bokeljima, a Peraštani zakona Rimskoga i bili 
jošte od nekoliko stotina godina jednako pod Mlečićima; al; između Pe- 
raštana i (n. pr.) Dobroćana nema ni jednoga od ovijeh uzroka, i opet se 
u govoru razlikuju! Tako bih ja rekao da je najveći uzrok ovome što su 
ova mjesta koje vodom koje kamenjacima tako zatvorena, da se iz njih 
bez nevolje nikud maći ne može, pa se stanovnici njihovi (a osobito žene 
i djeca, koji domaći jezik najviše i čuvaju) slabo miješaju s okolnijem 
susjedima svojijem, nego provode vijek svako u svome mjestu; tako n. pr. 


188 Te nepremostive razlike između hrvatskog i srpskog književnog jezika isticali 
su čak i oni tuđinski »stručnjaci«, koji su inače »širokogrudno« priznavali neku vrstu 
jedinstva narodnoga, govornoga jezika. 

19% »Drugi dijalekt postao je hrvatskim književnim jezikom, a drugi srpskim knji- 
ževnim jezikom. A ta dva književna jezika razlikuju se povrh toga i u pisanju 
(hrvatski piše latinicom, a srpski ćčirilskim slovima), razlikuju se i po bogatstvu 
riječi i po stilu, tako da uživanje, a često i razumijevanje srpske književnosti nailazi 
na poteškoće kod Hrvata, a hrvatske kod Srba.« (Sziicsi, O hrvatskom pitanju, na- 
vedeno djelo, str. 29.) 

u Perastu ima žena od 60 godina koje se odande nikud nijesu makle.«14 
— »Onaj Srbin iz Crne Gore i onaj Srbin iz Banata govore raznim nareč- 
jima, pa ipak su jedan narod. Onaj Hrvat iz Zagorja i onaj Hrvat iz Her- 
cegovine govore raznim narečjima, pa ipak svima izgleda sasvim prirodno 
što oni pripadaju istom narodu. Jer ako i ne govore istim narečjem, a 
ono govore istim jezikom. Međutim onaj Srbin i onaj Hrvat iz Hercego- 
vine govore ne samo istim jezikom, nego čak i istim narečjem, — pa ipak 
našem zdravom razumu sad treba da izgleda sasvim prirodno, da ti Srbi 
i Hrvati iz Hercegovine ne čine jedan nego dva naroda! Ko nam je i šta 
nam je u tolikoj meri pomračilo našu nacionalnu svest, te i takve nelo- 
gičnosti primamo kao nešto sasvim prirodno? ... Na terenu našeg jezika 
ima raznih dijalekata. Ali te dijalektske razlike nalaze se među pojedi- 
nim oblastima našim, a dijalektskih razlika između Srba i Hrvata 
nema.«1+! 

A na apsurdnost jezičnoga cijepanja Hrvata i Srba na bazi ekavštine i 
ijekavštine ukazao je Krleža, upozorivši na činjenicu, koja se zaboravlja, 
kako »najhrvatskiji« pisac, Ante Starčević, nikad ni jedne riječi nije 
napisao ijekavski, služeći se samo ekavskim, a »najsrpskiji« književnik, 
tvorac srpskoga književnoga jezika, Vuk Stefanović Karadžić, pisao je 
isključivo ijekavski. — > 


U izazivanju suprotnosti i sukoba između Hrvata i Srba naši nacionalni 
neprijatelji su se često služili Bosnom. Ona je još od petnaestoga stoljeća 
s vremena na vrijeme bacana među Hrvate i Srbe kao »jabuka razdora«, 
da bi se oko nje među sobom pokrvili. »Svladavši otpor bosanske vlastele 
i kralja Stjepana Ostoje polovinom g. 1411. uze sada Sigismundo Bosnu 
komadati. On otrgne od države bosanske upravo svu donju Bosnu, te ju 
podijeli svojim pomagačem ... Nu ni gornje Bosne ne ostavi čitave. Oduze 
joj važnu rudarsku varoš Srebrenicu, te ju pokloni svomu savezniku i 
pomoćniku Sijepanu Lazareviću. Ovim baci kamen smutnje među Bosnu 
i susjednu Srbiju.«1? 

Austro-ugarski ministar Andrassy je godine 1867 ponovo nastojao da 
zavadi Hrvate i Srbe time, što je Bosnu i Hercegovinu htio dati Srbiji.!43 
»Kada je u Salzburgu 1867 Napoleon ponudio Franji Josipu Bosnu i Her- 
cegovinu, Andraši se nije ni najmanje obradovao toj ponudi ... On je, za 
svoj račun, pravio s Bosnom i Hercegovinom druge kombinacije. Te ze- 
mlje trebalo je dati Srbiji. Na taj način ... stvorila bi se stalna zavada 
između Srba, koji su dobili Bosnu, i Hrvata, koji su je izgubili; svaka 
zajednička radnja srpsko-hrvatska protiv Mađara bila bi onemoguće- 
na.«!** Karakteristično je, da je knez Mihajlo bio pristao na ovu Andr4s- 
syjevu protujužnoslovensku političku kombinaciju. Pa iako taj plan nije 


149 Vuk, Crna Gora i Boka Kotorska, Beograd 1922. str. 8-9. 

M1 Milan Petrović, navedeno djelo, str. 20-21. 

122 v, Klaić, Povijest Bosne do propasti kraljevstva. U Zagrebu, 1882. Sir. 242. 

43 [sporedi Vaso Čubrilović Bosanski ustanak 1875-1878. Beograd, 1930, str. 
177-178. 

144 S. Jovanović, Druga vlada Miloša i Mihajla, Beograd, 1933., str. 372-373. 

bio ostvaren, samo pristajanje Mihajlovo uz Andr&ssyja znatno je za dugi 
niz godina pokvarilo odnose između Hrvatske i Srbije. 


U neprijateljskom razdvajanju Hrvata i Srba bio je osobito rado upo- 
trebljavan metod lažnog, hinjenog prijateljstva jedne i iste imperijali- 
stičke države čas prema Hrvatima a čas prema Srbima. To prijevarno 
prijateljstvo dovela je upravo do nevjerojatnoga savršenstva austro-ugar- 
ska vlada, koja je u jedno isto vrijeme bila i isključivo samohrvatski pri- 
jatelj i zaštitnik Hrvata od njihovih i svojih glavnih neprijatelja Srba u 
Bosni, dok je istodobno u Hrvatskoj zauzimala stav isključivih samosrp- 
skih branitelja, huškajući hrvatske Srbe na borbu protiv njihovih zakle- 
tih i jedinih dušmana Hrvata (za Khuenove vladavine nad Hrvatskom i 
istovremene Kallayeve. vlade u Bosni). 

Kakvu je. protuhrvatsku politiku vodio ban Khuen s pomoću svojih 
sluganskih Srba činovnika, koji su tog najvećeg tlačitelja Hrvata progla- 
sili »srpskom majkom«, i koji su bili motivi uloge »Khuenovih Srba« i 
njegova prosrpstva, lucidno je iznio Supilo u svojoj knjizi o Politici u 
Hrvatskoj.!“5 Kako su ti austromađarski vlastodršci, koji su stavivši se u 
Hrvatskoj bezrezervno na stranu Srba protiv Hrvata, u Bosni pomagali 
i favorizirali Hrvate protiv Srba, o tome nam svjedoče ovi statistički po- 
daci. Godine 1907. u Bosni i Hercegovini bilo je u austromađarskoj dr- 
žavnoj službi namješteno 2.368 Hrvata a 344 Srbina,!* dakle sedam puta 
više Hrvata nego Srba, usprkos tome, što je pravoslavnog stanovništva 
bilo u Bosni dva puta više nego katoličkog. 

Taktika je bila: pomagati u pojedinoj našoj zemlji one Južne Slavene, 
koji su tu u manjini, kako bi se s pomoću neprijateljske državne vlasti 
toliko ojačali, da bi mogli u službi tlačitelja efikasno da se bore protiv 
većine i na iaj način da unište, da paralizuju svaki otpor ugnjetene ve- 
ćine protiv tuđinske vladavine. : 

Austro-Ugarska je dakle »nastojala da favorizira Srbe u Hrvatskoj i 
Hrvate u Bosni, samo da posije razdor između obadva plemena ...«147 

Ovakvom svojom ulogom tobožnjega prijatelja, saveznika i zaštitnika 
jednih Južnih Slavena protiv drugih, Habsburška Monarhija nije išla 
samo za tim, da porobi i jedne i druge, nego je postizala još jedan svoj 
cilj: da Hrvate tlači s pomoću Srba (u Hrvatskoj), a Srbe s pomoću Hr- 
vata (u Bosni). Takvo ugnjetavanje jednog našeg naroda slugansko činov- 
ničkim pripadnicima drugoga pokazalo se još od vremena Bachovih hu- 
sara kao najpogodnije sredstvo, da se zajednička borba Južnih Slavena 
za oslobođenje od Austrije razbije i onemogući i, naročito, da se Hrvati 
i Srbi među sobom trajno zamrze i zakrve.145 


145 Frano Supilo, Politika u Hrvatskoj. Uredio i Uvod napisao Vaso Bogdanov. 
Izdanje »Kulture«, Zagreb, 1953. 

146 [sporedi Riječki Novi List, broj od 2. I. 1910. 

147 Iz predavanja dra Ante Mandića, održanog u Petrogradu, — Navedeno kod Mi- 
lade Paulove, citirano djelo, str. 177. 

15 Vidi o tome podrobnije u drugom dijelu ove radnje, gdje se raspravlja o unu- 
trašnjim uzrocima hrvatsko srpskoga sukoba. 

Pritom ova tuđinska neprijateljska politika »razdijeli pa vladaj«, kao 
i praksa, da se s pomoću pripadnika jednog našeg naroda vrši tlačenje 
drugoga, nije, nažalost, prestala s oslobođenjem južnoslavenskih naroda 
od Austro-Ugarske godine 1918. I poslije toga, ona je primjenjivana i sa 
strane hegemonističkih političara, državnika, javnih i »kulturnih« rad- 
nika i srpskih i hrvatskih. Klasičan primjer za to pruža vladavina veliko- 
srpskih šovinista u staroj Jugoslaviji, na čelu s Nikolom Pašićem, koji je 
planski predavao vlast nad Hrvatskom neznatnoj manjini Pribićevićevih 
srpskih pristaša, i tako s pomoću Srba tlačio Hrvate, pokušavajući s mno- 
go uspjeha da time izazove razdor između srpskih i hrvatskih građanskih 
stranaka u Hrvatskoj i da je tako onesposobi za jedinstveno pružanje 
otpora tlačilačkoj vladavini velikosrpskih hegemonista. 


No ponajnevjerojatnije i ponajnelogičnije austromađarsko sredstvo u 
razjedinjavanju Južnih Slavena predstavlja stvaranje posebne bosanske 
nacije. Usprkos svoj njenoj apsurdnosti, mađarsko-njemački eksperti za 
hrvatsko i za jugoslavensko pitanje grčevito su se držali i te svoje pro- 
pagandističke tvorevine sve do propasti Monarhije, do kraja godine 1918. 
»Jedno je sigurno, da bošnjačka nacija sudjeluje u historiji kao samo- 
stana nacija koja'ima posebnu nacionalnu svijest i da na tome ništa nisu 
mogli izmijeniti nikakvi drugi stanovnici Bosne.«1#? »Iza prividnog je- 
zičnog jedinstva hrvatsku, srpsku i bošnjačku naciju razdvajaju jednu 
od druge ovako ogromne provalije pogleda na svijet i nacionalnog osje- 
ćaja. Da jugoslavenska ideja u ovakvim okolnostima nema nikakvog 
opravdanja, o tome jedva da je potrebno govoriti.«15% »Bosna je od naj- 
starijih vremena živjela u položaju nezavisnom od Hrvatske, i ma gdie 
pripadala u prošlosti, ona je svoju unutrašnju autonomiju uspjela da 
sačuva.«151 


Naravno da je cilj i tog stvaranja posebne bosanske nacije, — koja je 
nešto sasvim odvojeno i suprotno i od Hrvata i od Srba, — bio podjar- 
mljivanje tako izolirane, nacionalno dehrvatizirane, desrbizirane Bosne 
Mađarskoj. Ali tim stvaranjem jedne jedinstvene nacije od naroda u 
Bosni, — ti najveći, austromađarski negatori jugoslavenskog narodnog je- 
dinstva pretvorili su se u ujedinitelje Hrvata i Srba u jugoslavenskome 
smislu, — jer spajajući u jednu nedjeljivu, monolitnu naciju žiteljstvo 
Bosne, — koja godine 1918 osim Hrvata i Srba drugog stanovništva po 
nacionalnoj pripadnosti nema, — ti imperijalistički eksponenti zapravo 
sami ostvaruju nacionalno, južnoslovensko jedinstvo hrvatsko-srpsko. 

Ta njihova izmišljotina dakle ne samo da negira sve stoljetne njihove 
teorije o postojanju dva nepomirljiva, suprotna vjerska, kulturna, državo- 
pravna svijeta, koji nepremostivo dijele Hrvate od Srba, — nego ta tvo- 


14% Szilesi Jozsef, Dvije knjige o jugoslavenskom pitanju, navedeno djelo, str. 18. 

150 Szilesi, O hrvatskom pitanju, navedeno djelo, str. 30. 

151 Szilesi, Dvije knjige o jugoslavenskom pitanju, »Politika«, Budapest, 1918 broj 
10-11, str. 25. 

152 »Sveta Kruna (Mađarska država, napom. V, B.)... i na Bosnu ima neosporno 
pravo.« (Szicsi, isto, str, 25.) 

revina jedinstvene bošnjačke nacije znači stvarno, suštinsko afirmiranje 
onoga južnog slavenstva, koje je s te iste strane svima sredstvima i teori- 
jama razbijano i poricano. 

Čini se po svemu, da historija, kada želi da kazni neku dotrajalu, pre- 
Žživjelu imperijalističku tvorevinu, onda najprije njezinim ideolozima 
oduzme pamet. 

Pa ni ovakva iskrenost u »pridobivanju« Hrvata za Mađarsku, i za 
njihovo separiranje od ostalih Južnih Slavena, — ovim argumentima jed- 
nog od glavnih eksponenata mađarskoga imperijalizma, ne može se obja- 
sniti drukčije: »Ali apstrahirajmo sada od toga, da je jugoslavizam. samo 
jedno sredstvo pansrbizma, nemojmo istraživati ni to, kakve veze postoje 
među pojedinim oblicima jugoslavizma, pa se zapitajmo samo, koju od 
te dvije misli trebamo mi (Mađari, napom. V. B.) u našem interesu da 
podupiremo? Bez kolebanja izjavljujem: hrvatsku. 

Ponajprije, Hrvata nema ni tri miliona, naprotiv, Slovenaca, Hrvata i 
Srba ima oko jedanaest miliona. Da je lakše tri miliona ljudi smjestiti 
u okvire države Svetoga Stjepana, nego jedanaest miliona, to je jasno.«15% 

U imperijalističkom jeziku mađarskih hegemonista »smjestiti u okvire 
države Svetoga Stjepana« znači isto što i podvrći vlasti mađarske države. 
Zato dakle treba Hrvate kao posebnu, separatnu naciju svima sredstvima 
odvojiti od Slovenaca i od Srba, da bi ih Mađarska tako izolirane lakše 
i sigurnije mogla podjarmiti ili držati u potlačenosti. 

No ipak sve to nelogično, nedosljedno, često sasvim apsurdno pa go- 
tovo i suludo cijepanje Južnih Slavena čak i na bošnjačku naciju, to si- 
janje mržnje, razdora i neprijateljstva među našim narodima — nije zna- 
čilo nezrelu, naivnu, besmislenu propagandu, koja bi morala biti neefi- 
kasna već i zato, jer je često dolazila u direktan sukob sa zdravim razu- 
mom. Ako se ima u vidu, da se, pod pritiskom neprijateljskog državnog 
aparata, njegove policije i njegove cenzure!š* decenijima na teritoriju 
Monarhije ništa drugo nije moglo da napiše osim tih njemačko-mađarskih 
laži o hrvatsko-srpskim odnosima, — onda je to bezumno huškanje dvaju 
bratskih naroda jednoga protiv drugoga moralo imati tragičnih poslje- 
dica. Mnogi dobronamjerni Hrvat ili Srbin ili Bosanac, zato jer godinama 
ništa drugo nije čuo i nije mogao čuti, — napokon je povjerovao u te si- 
stematski ponavljane protujužnoslavenske propagandističke laži kao u 
istine. To više, jer je neprijateljska država uvijek znala da stavi u službu 
te svoje propagande i domaće sinove, koji su ponajviše s propovjeda- 
onica, a često i sa katedra i s novinskih stubaca svoj vlastiti narod uvje- 
ravali, da su Hrvati Srbima a ovi Hrvatima uistinu vječni i zakleti nepri- 
jatelji. 

Isto takvo bilo je i držanje Talijana prema Južnim Slavenima sve do 
najnovijeg vremena. Tako su, — da pomenemo samo najdrastičnije slič- 


158 Sžiiesi, na istom mjestu, str. 35. 

154 »Austrijska štampa, iskorišćujući vješto situaciju, što narod u otadžbini nije 
mogao da protestira, bez prestanka je pisala, da su Hrvati protiv Srbije i da su joj 
oni dindušmani.« (Paulova, navedeno djelo, str. 22.) 

nosti između austro-mađarske i talijanske politike prema nama — u Pr- 
vom svjetskom ratu i Talijani prikazivali sebe za isključive prijatelje 
Srba, s kojima ih vežu zajednički interesi protiv Hrvata, — a Hrvate su 
uvjeravali, da su jedino njihovi prijatelji i zaštitnici protiv jednih i istih 
neprijatelja Srba. 

Pretvarajući se na jednoj strani kao prijatelji Srbije i pobornici nje- 
nog proširenja i njenog izlaza na more, — oni su u stvari činili sve, što 
je moglo da posluži upropašćavanju i uništavanju Srba. S jedne strane se 
»...u oficijelnoj talijanskoj propagandi ozivao ton, koji je pokazivao, da 
Italija perhorescira stvaranje jedne jugoslavenske države i zato dijeli 
Hrvate od Srba i Slovenaca. Srbi su u talijanskom zrcalu bili dobri save- 
znici, Hrvati i Slovenci — Austrijanci. Austro-Ugarska je prema talijan- 
skom prikazivanju poslavenila talijanske zemlje, Trst, Goricu i Dalma- 
ciju, jer je tobože favorizirala Hrvate i Slovence, koji se sada uspješno 
za nju bore i stoga su oni neprijatelji, na koje se ne treba obazirati. Time 
je lialija nastojala da utire sebi moralni put za okupaciju hrvatskih i 
slovenačkih krajeva. Ta teza držala se konstantno u njezinoj političkoj 
propagandi za čitavo vrijeme rata, a i kasnije u doba mirovne konferen- 
cije.«155.S druge strane: »U Albaniji ne bijaše stanica za prehranu, tu 
nije bilo priprava za srpski uzmak, ni od Srbije, ni od Saveznika. Tek 
kad je već nastala katastrofa, počeše se Saveznici dogovarati radi inter- 
vencije. Dogovoriše se, da će Engleska i Francuska dati hranu, a Nalija 
da će preuzeti dopremu hrane umirućim srpskim četama na albansku 
obalu i prijevoz srpske vojske na ostrvo Krf i u Bizertu. 

Način, kako je Ktalija izvršila tu svoju misiju, može se nazvati goto- 
vom izdajom. Srpska je vojska užasno stradala od glada i napora. Najveća 
srpska hekatakomba bijahu mladi novaci, sve 18 do 21 godišnijaci, njih 
otprilike 30.000, koji izginuše ponajviše putem od zime i glada već u 
Albaniji. Tu, tako reći djecu, poveli su iz Prizrena najprije u Bitolj, a 
odande, mjesto da se sklone u Grčku, postadoše žrtvom opće desorgani- 
zacije, u kojoj je izdana zapovijed, da ih odvedu u Tiranu, a kad su uz 
strašne patnje onamo stigli, Italija je odbila, da ih ondje ukrca, i prisi- 
lila ih je na nov pohod čak u Valonu. (Prema ispitivaniu nabrojeno ie 
od 27.143 novaka iz godine 1915. u svibnju godine 1916. još 7.190, dakle 
ih je poginulo tri četvrtine.) 

Svi Srbi bez razlike, vojska i civilno stanovništvo, dođoše do dubokog 
uvjerenja, prema događajima, koji su im se odigravali pred očima, da je 
postupak Italije bio promišljen, da se Srbima svijesno nije davala pomoć 
ni hrana, i da se svijesno zadržavao transport, da bude zarobljena i da 
propadne srpska vojska. 

Italija se nadala, da će tako nestati srpske vojske i da će se tako lakše 
ostvariti njezin program na Jadranu. 

Srbi, vojnici i pojedini inteligenti bez razlike, pričali su, kako su vi- 
djeli, gdje prolaze talijanski transporti u San Giovanni di Medua i u 
Drač, puni živeža, ali njihovi zapovjednici su imali striktan nalog, da 


155. Paulova, navedeno djelo str. 90. 

iskrcaju svoj tovar za nekoliko sati, a kad to nije bilo moguće, morali su 
s čitavim tovarom otploviti natrag. Što više, Talijani su radije potapali 
svoje vlastite lađe, pune živeža, nego da ga dadu srpskoj vojsci.«156 

Isto tako »iskreno« bilo je i talijansko prijateljstvo prema Hrvatima. 
»Na drugoj strani propagirali su talijanski agenti u Evropi, a također i 
kod emigranata, ideju hrvaisko-slovenske države, koja bi bila u blizim 
i dobrim odnosima s Italijom tako, da bi na njezin prijesto došao Savoj- 
ski princ ... Talijanski su emisari pripominjali Hrvatima, da su oni kato- 
lici baš kao i Talijani, da imaju zapadnu katoličku kulturu ...« — A u isto 
vrijeme ta ista »Italija je u štampi i privatnim razgovorima laskala, mi- 
stificirala, nagovarala idući za tim, da se austro-ugarski Slaveni prikažu 
kao quantitć nćgligeable, koji zaslužuju, da ih Srbija i Saveznici žrtvuju.« 
— »Talijanska je žurnalistika teško mogla da se otrese starih, ukorijenje- 
nih predočaba, da su napose Hrvati živalj sklon Austriji, čime je ona već 
čitave tri godine obrazlagala talijansko pravo na okupaciju hrvatskih 
zemalja.«!57 — »Talijanska je vlada pokazivala neku pripravnost da pušta 
na slobodu samo pravoslavne Srbe, i to najviše iz Vojvodine, a donekle 
iz Bosne i Hercegovine. Hrvate i Slovence nije hijela da oslobađa, a od. 
lučno je odbila svaki zahtjev, da oslobođava one, koji su bili iz zemalja 
Londonskog ugovora. Talijansku vladu očito je vodila politička tenden- 
cija. Kako je vazda tvrdila, da su Hrvati i Slovenci vjerni Austriji, nasto- 
jala je da uguši svaki pokret s njihove strane, po kojem bi se moglo su- 
diti, da Hrvati i Slovenci hoće da se oslobode od Austro-Ugarske. ... Bilo 
je prema tome nemoguće i pomisliti, da bi Italija dopustila, da se na 
talijanskom frontu organizira jugoslavenska jedinica sa svojim nacional- 
nim karakterom, jer bi takva jedinica bila živi dokaz, da se Jugoslaveni 
bore za svoje oslobođenje. ... To pitanje zarobljenika pokazivalo je jasno, 
da čitava akcija Rimskog kongresa služi Italiji jedino kao predmet isko- 
rišćivanja za njezine posebne svrhe.«159 

A kada su se poslije pada Srbije sve južnoslovenske zemlje našle pod 
okupacijom neprijateljske njemačke i mađarske države, poput Austrije i 
»Italija je neprestano lansirala u svijet vijesti o neprijateljstvu Hrvata i 
Srba.«15% 


Najdrastičnije se otkrio smisao tog samohrvatskog i samosrpskog pri- 
jateljstva naših nacionalnih neprijatelja u Drugom svjetskom ratu, kada 
su njemački i talijanski fašistički okupatori tvrdili i srpskoj i hrvatskoj 
strani, da su isključivo njeni prijatelji i zaštitnici, i da sve što rade činc 
samo zato da Srbe brane od Hrvata, a Hrvate od Srba, — a u isto to vri- 
jeme su naoružavali i četnike, da kolju Hrvate, i ustaše da istrebljuju 
Srbe. 

Mi danas možemo ne samo na osnovi pisane historije, nego i na bazi 
vlastitog iskustva i neposrednog zapažanja da budemo sasvim na čistu 


156. Isto, str. 136-137. 

157 Paulova, navedeno djelo, str. 90, 91, 444. 
158. Isto, str. 445-446. 

15% Isto, str. 121. 


s dvjema važnim činjenicama: tko nas je nacionalno razdvajao i zašto? 
Razjedinjavale su nas i suprotstavljale jedne drugima tuđinske, nama ne- 
prijateljske države, da bi nas porobile pa i sasvim uklonile i uništile. 

Sve teorije i ideologije o našim međusobnim suproinostima i nepremo- 
stivostima izmislili su i podržavali glavni neprijatelji i Hrvata i Srba i 
svih Južnih Slavena uopće; oni su nas među sobom zavadili, sukobili 1 
zakrvili, da bi s pomoću nas samih postigli svoj glavni cilj: da nam spri- 
ječe nacionalni opstanak, da nam onemoguće slobodnu, nezavisnu narod. 
nu egzistenciju u našoj vlastitoj domovini, da nas zbrišu kao narod sa 
svoga porobljivačkog, imperijalističkog pula. 

Neprijatelji naših naroda oduvijek su išli za tim, da nas prvo razdvoje, 
rasitne, a onda pregaze, unište i istrebe. Da nas prvo razdijele na dva 
suprotna, neprijateljska tabora: vjerska, kulturna, nacionalna, — da nas 
naoružaju (i idejno i fizički) i nahuškaju jedne protiv drugih i da nas 
tako bace u bratoubilački rat do samouništenja. 

Za čim su išli u krajnjoj liniji njemački imperijalisti, to je jasno uočio 
još Miletić, dozivajući našim narodima u pamet sudbinu Polapskih Sla- 
vena: »Dokle će slavenska manja plemena, a naročito na Jugo-Istoku, 
igrati historiju polapskih Slavena, koje su Nijemci dotle jedno na drugo 
dražili, jedne drugima lovili, dok ih nisu sve u vigove svoje uhvatili i po- 
nemčili?« Ili pobili. 

Taj krajnji cilj se u nekoliko mahova otkrivao za posljednjih stotinu 
godina, od kada su mađarski, njemački i talijanski imperijalisti bili odlu- 
čili da nas uklone s puta svoje ekspanzije. Tako su godine 1848 predstav- 
nici mađarske feudalne vlade izdavali zapovijedi plemićkim komandan- 
tima svoje vojske, da u Vojvodini istrebe i satru buntovnički srpski se- 
ljački narod. A Austrija je te iste godine svoje saveznike, vojvođanske 
Srbe, ostavljajući ih bez svake pomoći, svijesno i planski prepuštala, da 
ih likvidiraju čete mađarskih spahija. 

Neprijateljska težnja za uništenjem i istrebljenjem južnoslavenskoga 
življa još vidljivije se pokazala u Prvom svjetskom ratu.!#? 

Ta nakana Nijemaca dobila je tada i svoju prvu otvorenu formulaciju, 
kada je njemački general Conrad HGtzendorf, šaljući iz Bosne Srbe i Hr- 


19% Pošto su pregazili Srbiju 1915. g. Austro-Mađari su se okomili i na ostalo 
jugoslovensko stanovnišivo, a naročito na srpsko van Srbije, t. j. na svoje rođene po- 
danike. Najgroznija zvjerstva izvršena su u Bosni i Hercegovini, Boci Kotorskoj i 
Sremu. Srbi su ubijani i vešani bez suda na hiljade. Vešali su čak i najmiroljubivije 
ljude, samo zato što su Srbi. Vojska i policija ove srednjevjekovne države imala je 
grozan zadatak, da veša srpske sveštenike iz bosanskih krajeva, koji su blizu Srbijine 
granice i da ih vešaju na stanicama i pored željezničkih pruga da bi na taj način 
zastrašili stanovništvo.« (Cvijić, Članci i rasprave, 11, 155-156.) — Već u austroma- 
darskom ratovanju 1914-18. »zabilježena su smaknuća, gdje su osuđenici pali kao 
žrtva puke vojničke samovolje. Ali time se Austro-Ugarska nije zadovoljila. Srbi su 
morali da okajavaju svoju srpsku narodnost kao narod, svi bez razlike, i to gubitkom 
svega, što znači za čovjeka porodica, porodična sreća, osobna imovina i građanska 
prava. Oblasti su počele da ispražnjuju srpske krajeve i da šalju srpsko stanovništvo 
u »internirske logore«, gdje se umiralo od zime i glada ..« (Paulova, navedeno djelo, 


str. 5.) 

vate na Srbiju, izjavljivao: »Neka se svinje međusobno požderu« (»Die 
Schweine sollen einander auffressen«).!$1 

Ali što su nam ti naši neprijatelji željeli, što su s nama smjerali, postalo 
je bjelodano za svakoga tek u ovom drugom svjetskom ratu. Ono što je 
hitlerovska Njemačka učinila s nama raseljavajući i satirući Slovence, 
zaštičujući i osiguravajući svojim tankovima ustaše dok su ovi, pod nje- 
nim pokroviteljstvom vršili masovni pokolj prvo nad srpskim, a onda i 
nad hiljadama hrvatskoga naroda, naoružavajući u Hrvatskoj ustaše da 
iskorijene Srbe, a u Srbiji četnike da istrebe Hrvate; ono što su talijan- 
ski fašisti napravili od naših krajeva i od našeg naroda, ono kako nam je 
kontrarevolucionarna Mađarska otela i Međimurje i Bačku, i kako je pa- 
lila i žarila po Vojvodini strijeljajući i daveći u Dunavu naš svijet i hr- 
vatski i srpski, bez razlike — sve to konačno je uvjerilo i zadnjeg našeg 
čovjeka o tome, kakvu su nam sudbinu pripremali i željeli oni, koji su 
nas vjekovima dijelili na posebne, suprotne, neprijateljske vjere, kulture 
i nacije, što su smjerali s nama ti sijači razdora, koji su prvu, fašističku 
priliku upotrebili na to, da pokušaju, da nas definitivno i potpuno zatru, 
pokolju i iskorijene. Nijemci zato, jer smo im smetali u njihovom prodi- 
ranju na istok, Talijani zato, jer su još od venecijanskih vremena težili 
da zavladaju našom, istočnom obalom Jadrana i njenom pozadinom, Ma- 
đari zato, jer su megalomanski željeli da se preko nas prošire, da zago- 
spodare Jadranom i Balkanom. 


81 Isporedi Đuro Szabo, Stari Zagreb, str. 261. 

UNUTRAŠNJI UZROČNICI HRVATSKO-SRPSKOGA 
SUKOBA 


Postojanje klasnih suprotnosti i ugnjetačkog političkog vladavinskog 
sistema kao osnovni uzroci nacionalnom sukobu 


Iz onoga, što je izloženo u prvome dijelu ove radnje, vidi se da je 
svake vrste razdvajanje i razjedinjavanje Južnih Slavena (i političko, i 
vjersko, i kulturno) vršeno na inicijativu, u interesu i uz podršku tuđin- 
skog antijugoslavenskog faktora, naših nacionalnih neprijatelja. 

Ali taj tuđinski razorni rad nili bi imao onoliko uspjeha niti bi tako 
dugo trajao, da nije iznutra, među samim Južnim Slavenima, nalazio čvr- 
stog i trajnog oslonca i sprovodnika. Svakom uspješnijem i trajnijem si- 
janju razdora među nama sa strane tudinaca služila je kao podloga naša 
unutrašnja, ekonomska, drušivena i politička sivarnost. Naše razjedinja- 
vanje izvana nikada ne bi poprimilo takve omjere, da se nije zasnivalo 
na onim društvenim i političkim suprotnostima, koje su nastajale i odr- 
žavale se iznutra, u samoj historijskoj stvarnosti Južnih Slavena. 

Do takvog untrašnjeg sukobljavanja dolazilo je, naravno, samo ondje, 
gdje su različiti južnoslavenski narodi živjeli zajedno u sklopu jednog 1 
istog klasnog društva, i tako bili zahvaćeni njegovim protuslovljima i raz- 
dirani njegovim suprotnostima. I kod nas i svagdje drugdje neminovni 
preduvjet za javljanje nacionalnih trvenja sastoji se u postojanju klasne 
podvojenosti i rascjepkanosti, u čemu se nalazi i jedan od glavnih razlo- 
ga, što u neizdiferenciranom, besklasnom društvu nije moglo biti ni na- 
cionalnih protivnosti. : 

Nacionalni sukob unutar jedne zemlje javlja se isključivo zbog naci- 
onalnog ugnjetavanja, a stvarni sadržaj svakog takvog ugnjetavanja čini 
ekonomsko, socijalno i političko tlačenje, što ga izrabljivačka, ugnje- 
tačka klasa, koja pripada jednom narodu, vrši nad pripadnicima nekog 
drugog naroda. 

Kad, na primjer, mađarski feudalac izrabljuje ekonomski i tlači i obe- 
spravljuje socijalno i politički mađarskog kmeta, onda je to eviđenino 
klasno ugnjetavanje; a kada se zbog toga mađarsko seljaštvo buni protiv 
mađarskoga plemstva, onda je to očita klasna borba. Ali kada poljski 
feudalci na isti način podjarmljuju rusko seljaštvo, ili njemački slove- 
načko, ili turski srpsko, — onda to isto klasno tačenje dobiva vid naci. 
onalnog ugnjetavanja, a klasne protivnosti i klasna borba, koja se među 
njima razvija, nužno se pretvara u nacionalni sukob. 

Takvo pretvaranje klasnog sukoba u nacionalni nastaje naročito ondje, 
gdje u istoj zemlji, u istom klasnom društvu žive dva naroda, koja su uz 
nacionalnu razliku razdijeljena među sobom još i time, što izrabljivačka, 
ugnjetačka klasa pripada isključivo jednom narodu, dok čitav drugi na- 
rod sačinjava potlačenu, obespravljenu klasu. 

Historijski ponajpoznatiji takav odnos između dva naroda jest onaj u 
Srbiji uoči Prvoga ustanka, gdje su u to doba svi Srbi, među kojima ne- 
ma ni jednoga feudalca, potlačena, obespravljena raja, dok su ugnjetači 
i spahije isključivo Turci, 

S obzirom na javljanje hrvatsko-srpskoga sukoba, klasičan primjer 
takvih historijskih odnosa pruža Hrvatska XVI i XVII stoljeća, u doba 
formiranja Vojne Granice. Tada ispod i ispred Turaka u Hrvatsku do- 
bjegli i na području Vojne Granice naseljeni Srbi stupaju u ekonomsko- 
društvene i političke odnose sa Hrvatima pod uvjetima, u kojima sav taj 
srpski narod sačinjava neplemićku, seljačku masu, a feudalci su po na- 
rodnosti isključivo Hrvati. 

Klasne suprotnosti, koje su nužno prouzrokovane odnosom između dva 
naroda takvog protivnog socijalnog sastava, ubrzo su morale poprimiti 
vid nacionalnog sukoba između Hrvata i Srba. 

Tu, na tom području Hrvatske, sred takvih klasnih suprotnosti, nastali 
su prvi ozbiljni hrvatsko-srpski sukobi, dok na čitavom ostalom južno- 
slavenskom teritoriju, na kome Hrvati i Srbi nisu došli jedni prema dru- 
gima u takve protivne društvene odnose, nema traga njihovu međusob- 
nom trvenju i neprijateljstvu. 

I kasnije svi stvarni izvori i korijeni hrvatsko-srpskih protivnosti na- 
lazili su se samo u takvim historijsko-društvenim situacijama, u kojima 
su postojale slične klasne suprotnosti između jednih i drugih. Ta, na 
osnovi takvih društvenih odnosa stvorena netrpeljivost i mržnja, vezana 
za jedan uži konkretni zajednički historijski teritorij, razdiran klasnim 
protivnostima i klasnom borbom, uvijenom u nacionalno ruho, — samo će 
se, generalisanjem prenositi izvan područja takvih odnosa i s vremenom 
obuhvatiti »sve« Srbe i »sve« Hrvate. 


Uz tu suprotnost između ugnjetačke i potlačene klase, tu u Vojnoj 
Granici na teritoriju Hrvatske javit će se još jedan klasni uzročnik hr- 
vatsko-srpskog nacionalnog sukoba. U daljem razvoju i diferenciranju 
društva ubrzo će se i unutar Srba formirati jedan viši, vladajući sloj, 
koji će svoju egzistenciju zasnivati na izrabljivanju srpskog seljačkog na- 
roda u Granici, na koji su, kao na seljaštvo nastanjeno na hrvatskom feu- 

dalnom području, polagali pravo i hrvatski svjetovni i crkveni izrablji- 
vači. Tada otpočinje ona stoljetna, u suštini isto tako klasnim motivima 
vođena borba dviju suparničkih ugnjetačkih klasa, srpske i hrvatske, 
zbog otimanja oko eksploatiranja jednog i istog seljaštva. I ta konku- 
rentska klasna borba ispoljavat će se kao nacionalni sukob između Srba 
i Hrvata. 

Takve, dvostruke klasne suprotnosti (sukob tlačilačke klase s ugnje- 
tenom i međusobna konkurentska borba dviju izrabljivačkih klasa) ostat 
će glavnim izvorom nacionalnoga trvenja za sve vrijeme postojanja kla- 
snoga društva; nakon ukidanja feudalizma, kapitalistički poredak će sa 
svojim još oštrijim klasnim protivnostima samo potencirati i nacionalne 
sukobe, zasnovane na njima. 


Osim neposrednog klasnog ugnjetavanja i međusobne klasne borbe, — 
nacionalne sukobe između Hrvata i Srba izazivalo je još i postojanje 
ugnjetačkog političkog sistema, koji je u obliku klasnog državnog apa- 
rata vladao nad Hrvatima i nad Srbima, koji žive pod istim državnim 
uređenjem. 

Tu su postojale tri varijante: i. ili je nosilac i predstavnik tlačilačkog 
političkog sistema bio viši, izrabljivački društveni sloj srpski; 2. ili je to 
bila hrvatska vladajuća klasa; 3. ili su to bili ujedinjeni hrvatskosrpski, 
»jugoslavenski« izrabljivači naroda. 

Vladavinski sistem klasne države bio je protunarodan; on je stvarno 
tHačio i obespravljivao sve svoje podanike, i srpski i hrvatski narod pod- 
jednako, i zbog toga bio od naroda omrznut, jer ga je on osjećao kao 
svoga tlačitelja i neprijatelja. 

Ali kada su nosioci (ili sluge) tog neprijateljskog državnog sistema bili 
vlastodršci srpske narodnosti, hrvatskom narodu se pričinjalo da ga to 
goni, tlači, da mu ugnjetava slobodu cio srpski narod, Srbi kao takvi. 
I obratno, kada su predstavnici takve državne vlasti bili hrvatski »činov- 
nici«, Srbi su smatrali da ih zato, jer su Srbi, ugnjetavaju njihovi naci- 
onalni neprijatelji Hrvati. A kada je takva vlada bila obojena jugosla- 
venski, kada su joj služili i hrvatski i srpski režimlije zajedno i ujedi- 
njeni, — obadva naroda su se odbijala i od takvog, porobljivačkog jugo- 
slavenstva i od svakoga narodnoga jedinstva kao najvećega zla i, naravno, 
međusobno se udaljavala i suprotstavljala. 

Sve tri navedene varijante javile su se još u feudalno doba. 

Vladavinski sistem nije bio manje ugnjetački i neprijateljski prema 
narodu ni pod kapitalističkom klasnom državom. 1 on je bio nošen pri- 
padnicima ili hrvatske, ili srpske, ili obadvije izrabljivačke klase, pod 
firmom jugoslavenskom. I ta kapitalistička vladavina djelovala je iz istih 
uzroka isto tako razorno, razjedinjavajući i suprotstavljajući Srbe i 
Hrvate. 


Klasna vladavina i hrvatske i srpske izrabljivačke klase, koje su sači- 
njavale neznatnu manjinu hrvatskog i srpskog naroda, bila je neprija- 
teljska i prema jednom i prema drugom narodu; motivi, ciljevi i interesi 

one klasne borbe, što su je ti izrabljivači vodili ili protiv potlačenih na- 
rodnih masa ili među sobom — bili su suprotni interesima naroda. Zbog 
toga su ti izrabljivači naroda morali prikrivati prave, sebične, klasne 
uzroke svoga protusrpskog ili protuhrvatskog držanja. Hrvatski feudalci 
osu svoj sukob sa srpskim seljašivom prikazivali hrvatskome seljačkome 

narodu kao borbu koja se vodi u interesu i u obranu hrvatstva, a srpski 
viši vladavinski sloj je svoje protunarodno služenje Austriji u cilju poro- 
bljavanja Hrvatske i svoje otimanje oko izrabljivanja srpskoga naroda 
krstio najsvetijom obranom pravoslavne vjere i srpske nacije. 

Takvim svijesnim stoljetnim prikrivanjem pravih uzročnika hrvatsko- 
srpskoga trvenja i razdora protunarodne ugnjetačke klase su napokon 
uspjele da svoju klasnu borbu, vođenu u sebične svrhe, pretvore i prošire 
u opći nacionalni sukob hrvatskoga i srpskoga naroda. 


DIO PRVI 


U FEUDALNOM PERIODU 


Poglavlje prvo 


KLASNA BORBA U FEUDALNOM DRUŠTVU KAO IZAZIVAČ 
RAZDORA IZMEĐU HRVATA [I SRBA 


I 


Sukob vladajuće izrabljivačke klase s potlačenom 


1. U Vojnoj Granici 


Još prije dolaska Habsburgovaca, već potkraj XV stoljeća, neki ugar- 
ski kraljevi — uviđajući da se uspješna obrana zemlje ne može temeljiti 
na obespravljenim, potlačenim kmetovima, jer ovi niti su htjeli, niti su 
imali zašto da brane seljaštvu neprijateljsku feudalnu državu, koja im 
osim ugnjetavanja i tereta nije pružala ništa — počeli su u pograničnim 
krajevima nastanjene Srbe pridobivati i nagrađivati za protivutursko ra- 
tovanje, oslobađajući ih izvjesnih podavanja, naročito plaćanja desetka 
katoličkoj erkvi. 

Bečki dvor je, nakon izbora Habsburga za ugarsko-hrvatskoga kralja 
(1527), ovo povlašćivanje Srba na pograničnom teritoriju provodio po 
unaprijed točno utvrđenom planu i s jednom metrajnoia dosljednošću i 
sistematičnošću. 

Da bi onaj srpski živalj, koji je tokom šestnaestog i sedamnaestog sto- 
ljeća u velikim masama bježao ispod i ispred Turaka domamila sebi i da 
bi ga zadržala u pograničnim krajevima, Austrija je tim, na hrvatski teri- 

torij dobjeglim Srbima davala velike povlastice. Te povlastice su, pored 
prava slobodnog ispovijedanja vjere i izbora starješina, oslobađale Srbe 
seljake svih onih tereta i dužnosti, kojima je bilo podloženo ostalo sta- 
novništvo tada feudalno uređene Hrvatske. Na taj način ovaj srpski ele- 
menat dobio je neku vrstu svoje samouprave, bio je izuzet ispod svake 
vlasti domorodnoga hrvaiskoga plemstva i svećenstva, te nije morao da- 
vati domaćim plemićima i katoličkoj crkvi ni jednu od mnogobrojnih 
feudalnih dažbina, među kojima su najteže bile: desetina biskupu i deve- 
tina vlastelinu. Osim toga taj pravoslavni živalj nije bio dužan služiti, 
kulučiti domaćoj vlasteli. Sve te dalekosežne povlastice Austrija je prvo- 
bitno davala samo zato, da bi pridobila Srbe za ratovanje protiv Turaka. 

Nešto zbog povlastica, a nešto zbog zajedničke vjere, s ovim pridošlim 
Srbima ubrzo su se sjedinili i oni pravoslavci, koji su se od ranije nala- 
zili na teritoriju Hrvatske. Na taj način u hrvatskim pograničnim kraje- 
vima obrazovale su se velike skupine pravoslavnoga stanovništva, koje i 
zbog svoga broja i zbog vojničke organiziranosti počinju igrati značajnu 
ulogu u povijesti Hrvatske. 

Oslobođenje od feudalnih podavanja dalo je povoda javljanju klasnog 
sukoba između doseljeničkog puka i domaćega plemstva, koje je s pra- 
vom zahtijevalo, da i srpsko seljaštvo, što živi na njegovom feudalnom 
posjedu bude na osnovi postojećeg zakonitog državnog i društvenog ure- 
đenja podvrgnuto istim onim kmetskim podavanjima, koja su u feudal- 
noj državi morali podnositi svi seljački podložnici. 

Na tim suprotnostima razvit će se teška stoljetna borba između dose- 
ljenih Srba i predstavnika hrvatske feudalne klase, jer je s jedne strane 
životna egzistencija feudalaca zavisila gotovo isključivo od seljačkih da- 
žbina, a s druge strane graničarsko stanovništvo uz vršenje vojničke du- 
žnosti o svom ruhu i kruhu i uz ispunjavanje ostalih sve većih obaveza 
prema kralju i centralnim austrijskim vlastima i prema predstavnicima 
svoje pravoslavne crkve nije imalo više otkud da plaća i da podnosi feu- 
dalne terete još i prema domaćem plemstvu i katoličkim biskupima. 
Feudalna podavanja su dakle i za jedne i za druge predstavljala glavno 
životno pitanje. Zbog toga je čitavo XVII i XVIII stoljeće ispunjeno 
očajničkim otimanjem srpskog graničarskog puka od pokmećivanja i 
upornim, nepomirljivim nastojanjem hrvatskoga plemstva i katoličke 
crkve, da, braneći svoja klasna i ustavna prava; doseljenike pretvore u 
podložnike hrvatske feudalne države i da ih primoraju na vršenje svih 
zakonom određenih kmetskih obaveza. Jedna za drugom nižu se tužbe 
srpskih doseljenika protiv nasilnog utjerivanja crkvene desetine i ostalih 
dažbina sa strane katoličkih biskupa i hrvatskih feudalaca, a za sve to 
vrijeme neprestano se ponavljaju i ogorčeni protesti hrvatskog plemić- 
kog sabora protiv nezakonitog izuzimanja graničarskog stanovništva is- 
pod podaničkih i kmetskih tereta. 

Oko 1604. god. »... tuži se sav red velikašah, da i plaćeni vojnici, i sat- 
nici granicah, i njihovi podsatnici, bez pitanja gospoštinah, otimlju i po- 
seduju zemlje, i na njih koga god naseljuju i brane. — Ovako se naselji- 
vaju po Hervatskoj i Slavonii Vlasi što-no nedavno iz Turske amo do- 

đoše. — Ustanovljuje se: da se od onih svih desetina i za gospoštine de- 
vetina; Vlasi Hervatske i Slavonie, u pogledu zemlje na kojoj su, neka 
budu podložni gospoštinam i neka ona plaćaju; neka njegovo veličanstvo 
pozove nadvojvodu Ferdinanda ... da dotične proti njihovoj zemaljskoj 
gospodi nebrani«.!6# 

»Pošto se »Vlasi« nastaniše na posjedima hrvaiske vlastele, trebalo bi, 
da snose sve terete poput drugih kmetova. Zato su Hrvati tražili da i 
»Vlasi« plaćaju porez (»diku«) kralju, zatim daću (»dimnicu«) Hrvat- 
skoj, desetinu biskupu i devetinu vlastelinu, a povrh toga da obavljaju 
običajne službe vlastelinu.« — U jednoj predstavci hrvatskih staleža kaže 
se između ostalog i ovo: »Prije dolaska u Hrvatsku bijahu Vlasi u Tur- 
skoj kmetovi spahija. Zašto dakle da ne kmetuju i sada.« 

»Tako je Sabor u Požunu g. 1604. primio zahtjev hrvatskih nuncija, 
da »Vlasi«, koji se doseliše u Hrvatsku, moraju zagrebačkom biskupu 
plaćati desetinu, a vlasteli služiti kao kmetovi i davati devetinu, I sabor 
u Požunu g. 1613 u 39. članku određuje, da »Vlasi« moraju postati kme- 
tovi one vlastele, na čijim se posjedima nastaniše.«!$3 

O zakonima, što ih je Ferdinand II izdao 1630 god. Ratkaj iznosi: »Po 
tom zakoniku, oni su se Vlasi oko god. 1600 iz Turske u Hervatsku do- 
klatili; oni su deržava u deržavi; od vlastelinah i oblastih kraljevine po- 
sve neodvisni; zemlju na kojoj prebivaju imaju vlastničivom i mogu je 
prodati.«l64 — »Naseljavani su istina po pustim zemljama, ali se redovno, 
pošto ih obrade, javljaju vlasnici, vlastela i katolička crkva, i traže dese- 
tinu i robot. Oni se protive, nastaju duge prepirke, kašto i borbe između 
doseljenika i starinaca, i vojnički zapovednici i austrijski dvor bili su na 
strani doseljenika, jer su im bili potrebni kao vojnici za zaštitu granice ... 
A ekonomska i verska borba za sve to vreme i docnije skoro nije pre- 
stajala.«!5 

Sam Starčević ovako opisuje uzroke i manifestiranje tog sukoba iz- 
među dobjeglih Srba i hrvatskih svjetovnih i crkvenih dostojanstvenika: 
»Suvišno bi bilo dokazivati, da domaće oblasti (vlasti) za uzderžati svoja 
prava i svoj ugled, da popi zapadne cerkve iz sebičnosti, da vlastelini, 
mnogi od potrebe, da svi ovi kako i drugi stanovnici kraljevine iz mer- 
žnje proti beguncem i njihovoj pasmini, svakom prigodom, i navlaš ga- 
ziše one povlastice ...«166 

Veoma je značajno, da su hrvatski svjetovni i crkveni feudalci ovaj 
svoj klasni sukob sa srpskim seljaštvom od samog početka prikazivali kao 
borbu u obranu katoličke vjere, kako bi i pred vlastitim hrvatskim se- 
ljačkim narodom prikrili prave, sebične, staleške, protuseljačke uzroke 
svog neprijateljstva prema srpskom puku. »U Skupnu saboru god, 1751 
predložiše Hrvati kraljici. »za izveršenje zakona 1741. 46., buduć se vla- 


162 Ante Starčević, Djela, knj. III, str. 170. 

1% Dr, Rudolf Horvat, Osebujna Tristogodišnjica, Povlastice pravoslavnim doselje- 
nicima u Hrvatskoj. »Obzer«, god. 1929, br. 51. 

164 Isporedi Ante Starčević, nav. djelo, str. 174. 

165 Cvijić, Balkansko Poluostrvo, 1, str. 205-206. 

186. Starčević, nav. djelo, str. 186. 


424 


dike ili odpadnički da — biškupi, jedan u Plaškom, drugi u Kostanjici, 
tretji u Pakracu, ne samo neustežu od svojih običnih i prirodjenih si bez- 
zakonjah, nego na veliku sablazan vernikah i na večnju pogibel mnogih 
tisućah dušah, nastoje svoje cerkve pomnožati ... to prose staleži i redovi, 
da se ovi biškupi udalje; da se zak. 1723. 85. i 1741. 46. takojer na dol- 
nje Posavje protegnu; i da se povlastnice udeljene Vlahom na štetu kru- 
ne, katoličanske vere, ili koga drugoga, ništetnimi proglase.« ... U skup- 
nu saboru 1764. nanizaše Hervati brojanice starih i novih tužbah i pro- 
šnjah pak zaključuju: ... ako sva ova motrimo, jasno biva da je ovo, kako 
se vidi iz zakona 1604., 14. tudje odpadničtvo, skoro na istom stupnju s 
verom u ovih zemljah gospodujućom. Zato nas obuzimlje temeljit strah, 
da će napredak ovoga iako velika, od moskovskih granicah do Adrie pro- 
težućeg se, vlastju metropolite deržana tela, s vremenom našu veru i der- 
žavu posve udušiti ...«157 


Još jedan važan razlog zaoštravanju i ovakvom prikazivanju prvih hr- 
vatsko-srpskih sukoba bio je u tome, što su hrvatski seljaci-kmetovi, da 
bi se i sami oslobodili kmetskog podložništva prema svojim dotadanjim 
gospodarima, počeli prelaziti na pravoslavnu vjeru i spojivši se tako i 
izjednačivši s ostalim, feudalnih tereta oslobođenim graničarskim seljač- 
kim stanovništvom, s »Vlasima«, poslije takvih prijelaza odbijali dalje 
vršenje podložničkih dužnosti. »... Dakle puk (hrvatski, napom. V. B.) 
bez svake obrambe, svakomu žertvovan vidi da Vlasi imaju svoju zemlju; 
da od nje ne plaćaju niti ne služe; da kad moraju u rat, lahko se mogu 
ukloniti; da izabiru svoje poglavare koji ih zaklanjaju, da mogu bez stra- 
ha krasti i otimati. To gledajuć, ništa ne mogaše biti naravnie nego da se 
mnogi nevoljnik, za poboljšati svoje sdvojeno stanje u Vlahe pomešao i 
time prestao biti kmetom.«15 

Da bi se to prelaženje hrvatskih kmetova spriječilo i da bi se oni od- 
vratili od takvog miješanja sa »Vlasima«, hrvatsko plemstvo i feudalna 
katolička crkva stali su na sve načine ocrnjivati doseljene Srbe i njihovu 
pravoslavnu vjeru, prikazujući ih kao najstrašnije bezbožnike i glavne, 
zaklete neprijatelje katoličkog hrvatskog naroda. Izmišljajući o njiho- 
vom porijeklu, njihovom životu, moralu i karakteru najgroznije i najne- 
vjerojatnije stvari, crkveni i svjetovni feudalci su svaki pa i najmanji 
dodjr pravovjernih katoličkih kmetova s ovim slobodnim seljacima pro- 
glašavali smrtnim grijehom, zbog čega se gubi duša i ide ravno u pakao 
— samo zato, jer su ti seljaci, oslobođeni privilegijama svih feudalnih 
podavanja kao pripadnici pravoslavne vjere tako neodoljivo privlačili i 
kmetove katoličke vjere, da ih je svima sredstvima trebalo izolirati, iz- 
dvojiti i što dubljim jazom odijeliti kao okužene, od kojih svaki Hrvat 
treba da bježi i da se čuva kao od najteže pošasti i najopasnije, moralne 
kuge. Odatle vode porijeklo sve one brojne pogrde, što ih je feudalna 
vladajuća klasa u Hrvatskoj iz klasne mržnje i svojih interesa stoljećima 
širila protiv »Vlaha«, koji naziv je tek ispunjen takvim klasnim neprija- 


167 Isto, str. 195-196. (Podcrtao V. B.) 


18 Starčević, nav. djelo, str. 174. 

teljstvom, prezirom i klevetanjem graničarskih seljaka sa strane feuda- 
laca, dobio sasvim novi sadržaj i postao oznakom nečeg najodvratnijeg, 
najodurnijeg i najmrskijeg, dok se spočetka tim imenom Vlah i nije 
označavala nacionalnost, nego zanimanje stočarsko-seljačko. 

$ druge strane ni predstavnici pravoslavne crkve nisu ostajali dužni i 
ne zaostajući nimalo iza svojih katoličkih, kolega, u želji da sebi očuvaju 
svoje vjernike od čijih su dažbina živjeli, i da ih odbiju od sve češćih 
pokušaja kaltoličenja, oni su isto onako zdušno ocrnjivali i klevetali sve 
pripadnike katoličke crkve i tako na pravoslavnoj strani s istim uspjehom 
produbljivali jaz između etnički jedinstvenih Južnih Slavena katoličke 
i pravoslavne vjere. 

Sticajem takvih specifičnih historijskih okolnosti klasni sukob grani- 
čarskog puka s domaćim feudalcima sve se više pretvarao u vjersko- 
nacionalni razdor Srba i Hrvata već i na osnovi toga, što se tu klasna 
suprotnost poklapala s vjerskom razlikom: dvije neprijateljske klase pri- 
padaju dvjema međusobno zavađenim vjerama, — u vrijeme kada i kod 
Hrvata i kod Srba vjerska svijest prevladava i potiskuje nacionalnu, koja 
je slabo razvijena i nalazi se tek u stadiju nastajanja, lako podložna de- 
formiranju i krivom usmjeravanju svake vrste. 

Pretvaranju ove klasne borbe srpskog seljaštva sa hrvatskim feudalci- 
ma u nacionalni sukob između Srba i Hrvata znatno je pripomogla au- 
strijska vlada, koja je od početka smišljeno radila na tome, da produbi, 
pojača i održi svaki razdor uglavnom tako, da se je stavljala na stranu 
gonjenog srpskog seljaštva. Na brojne zahtjeve hrvatskih velikaša, pod- 
nesene bečkom dvoru i ausirijskim vlastima, da im se omogući pokme- 
ćivanje srpskog graničarskog puka, jedan »austrijanski« dostojanstvenik 
ovako piše o tome Nikoli knezu Zrinskomu: »Što mi pisa da se pod 
Tvoju sudbenost puste Vlasi, nedavno iz Turske u tvoju županiu prene- 
šeni, dao sam kamo sivar zbilja spada bojnomu veću predložiti. Na- 
pokon evo posledka: nevalja ljude, od druguda slobodom namamljene 
nastaniti se na naše granice, u sužanjstvo turnuti ... Doista, bojati se, 
ako se u jaram porenu da će se radije povratiti u neprijateljsku zemlju 
što bi bilo na golemu štetu tih granicah: Medju njimi bo ima ljudih, 
koji predobro poznadu naše pute i stvari«. »Ni malo nade, da ćeš do- 
biti Vlahe pod tvoju oblast ... Sudi bo se za nepravično, nagoniti ljude 
da opet vrat skuče pod jaram sužanjstva, i to proti obećanjem, kon što 
su za osloboditi se turskoga sužanjstva, javnom verom k nami došli. Ni 
oni se na to neće nikada skloniti, govore bo javno svakuda, da vole po- 
vratiti se pod Turčina, nego kako kod nas biva, ičije gospodstvo pod- 
našati«.169 

Stavljajući se gotovo po pravilu na stranu doseljeničkoga srpskog puka 
i braneći tobože njegova prava i njegovu slobodu od ugnjetačkih nasrtaja 
domaćega plemstva, dvor je provodeći osnovni princip svoje politike 
»razdijeli pa vladaj« uistinu uspio da trajno odvoji Srbe od Hrvata, da 
ih jedne drugima suprotstavi i međusobno zavadi i zakrvi, i da tako na: 
pokon uspije da pokori i podjarmi i jedne i druge. 


19 Isto, str, 172, 173. 

Da je sukob između Hrvata i Srba u Hrvatskoj na području Vojne Gra- 
nice imao isključive uzroke u klasnim suprotnostima između feudalne 
klase i seljaštva, o tome nedvojbeno svjedoče ove činjenice. 

Graničari Hrvati držali su se, gdjegod su se javili pokušaji njihova 
feudalnog podjarmljivanja, isto onako, kao i Srbi. Tako su se, na primjer, 
bunjevački Hrvati svima silama odupirali nastojanjima feudalaca, da ih 
pokmete: »da kmeti postanu, to pod nipošto ne 6e«.17% 


Borba srpskog graničarskog puka protiv izrabljivanja hrvatske feu- 
dalne klase ista je po svojoj suštini s klasnom borbom, koju u isto vri- 
jeme i u istoj državi hrvatsko seljaštvo vodi protiv vlastitih, hrvatskih 
feudalaca, Stoljećima, od Matije Gupca do godine 1848 (do ukidanja feu- 
dalizma) hrvatski kmetovi se bune iz istih uzroka protiv istog izrablji- 
vača, kao i srpsko seljaštvo u Granici.!7! 


Srpsko seljaštvo, kadgod se je našlo na srpskom doudodo/ isto se tako 
dizalo protiv feudalnog tlačenja, iako je tu feudalac bio iste, srpske na- 
rodnosti. Klasičan primjer za to predstavljaju borbe, koje se i prije Četr- 
desetosme i u toj godini vode između pripadnika srpske potlačene i 
ugnjetačke klase na Daljskom spahiluku patrijarha Josifa Rajačića.!7? 


A ponajbolji dokaz, da borbe, vođene između graničara i feudalaca 
nisu značile sukob između srpskog i hrvatskog naroda, pružaju nam gra- 
ničarske bune, podizane protiv feudalnog sistema u Hrvatskoj, u kojima 
zajedno sa srpskim graničarskim seljaštvom učestvuje i hrvatsko kmet- 
stvo. »U Banovini planula je god. 1730. velika buna, i to najprije među 
krajišnicima. Povod buni dade regulamenat od 15. travnja 1728., koji su 
časnici drukčije tumačili nego prosti vojnici, koji su držali, da su njim 
zajamčene njihove pravice i sloboštine. Krajišnici stali su buniti i poda- 
nike građanske Hrvatske, naročito kmetove zagrebačkoga biskupa Djure 
Branjuga i kaptolskoga prepošta Sigismunda baruna Sinerspergha, obe- 
ćavajući im potpunu slobodu i oslobodjenje od svih tereta i dužnosti pre- 
ma zemaljskoj gospodi. Tako je planula čitava Banovina; pravoslavni i 
rimokatolici, Srbi (Vlasi) i Hrvati, krajišnici i kmetovi. ... Buna je potra- 
jala više mjeseci, te su veoma stradali posjedi zagrebačkog biskupa i kap- 


170 Isporedi V. Bogdanov, Bunjevci. »Živa prošlost«, izdanje »Zore«, Zagreb, 1957, 
str. 233—254. 


171 O posljednjoj takvoj buni, koju su hrvatski seljaci podigli protiv hrvatskih feu- 


dalaca još u jesen godine 1848 daje Slavenski Jug u broju 20. od 20. rujna 1848 
ovo svjedočanstvo: »Iz Zagreba 19. rujna. U Stubičkom kotaru varmedjije zagrebačke, 
okolici na glasu od seljačkih buna i nemira, ušlo je poglavarstvo u trag jednoj buni, 
koja bi bila imala za osam dana buknuti velikim plamenom. Kolovodje ove bune, 4 
seljaka bijahu srećom za vrijeme uhvaćeni i pred prijeki sud stavljeni. Iz ispita su- 
dačkog i položenih svjedočanstava dokazalo se, da je ondašnji puk naumio navaliti 
na gradove grofice udove Oršićeve i Sermageve, sve potući, što god seljačku odjeću 
ne nosi, i sebi osvojiti vas onaj okoliš, a odonud udariti na Zagreb. Osim toga 
uskratio je oni puk zakonite daće i dužnu pokornost svojem poglavarstvu. Uslijed 
toga dakle puče jučer sud, da se za ova zločinstva imadu vješati, i ovaj sud bi prije 
podne po deset uri na tratini izvršen ...« 

172 Isporedi V. Bogdanov, Društvene i političke borbe u Hrvatskoj 1848/49. Za- 
greb, 1949, str. 222. 

tola. Biskup Branjug i veliki prepošt Sinerspergh više su puta izravno i 
neizravno nastojali da svoje podanike primire. Kad to nije nikako pola- 
zilo za rukom, stadoše tražiti pomoći, da buntovnike silom pokore. Na- 
pokon se je biskup u ime svoje i u ime kaptola obratio na sve strane za 
pomoć. ... Čini se, da su i banski namjesnik i generali uvidjeli, da treba 
odlučno i brzo ustanak svladati. Podigle se tri vojske: jedna u Karlovač- 
koj krajini, druga u Varaždinskoj, dok je grof Drašković skupio zemalj- 
ske haramije i banderijalne čete. Svega se podiglo deset tisuća momaka. 
Vojske su 5. lipnja 1831. udarile na Banovinu. ... ona sela, koja se nijesu 
pokorila, biše nemilo poharana i spaljena, a imanje kmetova i krajišnika 
ostavljeno vojnicima, da ga razgrabe. Tako je do kraja uništeno šest sela, 
po imenu Mošćenica i Budrovec, u kojima su stanovali Vlasi, nadalje 
Pavlovec, Žuti Potok, Glina i katolički Budrovee, u kojima su stanovali 
Hrvati.«178 | u drugim velikim graničarskim bunama zajedno sa Srbima 
Krajišnicima bore se i hrvatski seljaci protiv zajedničkoga klasnog, feu- 
dalnog neprijatelja.!7“ 


Ž. Klasna netrpeljivost i mržnja kao uzrok nacionalnom podvajanja i izvan terilorija 
Vojne Granice 


Kad se u doba Ilirskoga pokreta, i, naročito, u revoluciji 1848/49, po- 
čelo ostvarivati jedinstvo južnoslavenskih naroda, a prije svega ujedinja- 
vanje Hrvata sa Slovencima na jednoj i sa Srbima na drugoj strani, naj- 
brojnije hrvaisko plemsivo (mađaroni) bilo je odlučno i protiv jednog i 
protiv drugog jedinstva, zauzimajući ovakvo stanovište prije svega na 
osnovi svojih klasnih interesa. 


Svakom zbližavanju, povezivanju i spajanju Hrvatske sa Slovenijom 
ovi plemići su se protivili zato, jer je Hrvatska potpadala pod Ugarsku, 
u kojoj je još uvijek vladao puni feudalizam, s neokrnjenim privilegijama 
plemićke klase, — dok se Slovenija nalazila neposredno pod užom Austri- 
jom, u kojoj su (zahvaljujući reformama prosvijećenog apsolutizma) bila 
ukinuta mnoga srednjovjekovna feudalna prava, između ostalog naročito 
pravo plemstva da ne plaća porez. Slovenija se, nadalje, u to doba nazi- 
vala i Ilirijom. Stupiti u bilo kakvu užu vezu sa Slovencima, a pogotovu 
primiti i njihovo ilirsko ime — hrvatski plemići nisu nipošto htjeli iz 
straha, da ne bi gubljenjem stroge izolovanosti, potpune posebnosti Hr- 
vatske i hrvatskog imena izgubili i svoja zastarjela posebna feudalna 
prava, koja su vrijedila za Hrvatsku isključivo kao sastavni dio Ugarske. 
Iz tih razloga ovo hrvatsko plemstvo nije htjelo da čuje za sjedinjenje sa 
bratskim slovenačkim narodom, jer je u Sloveniji položaj plemstva bio 
nepovoljniji (tu »i plemići moraju danak plaćati«) nego u Ugarskoj, i 


178 Vjekoslav Klaić, Nepoznata dosad buna krajiških i kmetskih seljaka u Bano- 
vini 1730-1731. Str. 16-18. 

174 [sporedi na primjer Ljf Ivančan, Buna Varaždinskog generalata i pograničnih 
kmetova godine 1755. Zagreb, 1903. 

zato se opredjeljuju bezuvjetno za »bratstvo« i »vječno« jedinstvo s ultra 
feudalnim Mađarima, koji su u to doba najveći naši nacionalni nepri- 
jatelji. 

Što se Srba tiče, hrvatski feudalci isto tako iz klasnih razloga nisu 
mogli biti ni za jedinstvo s njima, jer bi to značilo sjedinjavanje, brati- 
mljenje privilegiranog plemstva s potlačenim, obespravljenim pukom 
(kakvi su Srbi u to vrijeme bili i u Hrvatskoj, i u Vojvodini, i u Srbiji, 
i u Bosni), a takvo klasno zbližavanje u feudalno doba nije bilo moguće. 
Srbi su nadalje još i druge vjere, a hrvatski feudalci, tijesno povezani s 
feudalnom katoličkom crkvom i pod jakim njenim utjecajem već su i 
zato bili protusrpski nastrojeni. Pored toga postojali su i drugi konkretni 
razlozi, zbog kojih su se hrvatski feudalci protivili političkom i nacional- 
nom sjedinjenju sa Srbima izvan Hrvatske, a naročito s Vojvodinom. 
Spajanje Hrvatske s takvim pučkim, plebejskim srpskim stanovništvom 
znatno bi povećalo broj demokratskih, antifeudalnih, klasno neprijatelj- 
skih elemenata, koji bi, ujedinjeni s pukom u Hrvatskoj, u mnogo većoj 
mjeri ugrožavali vladavinu neznatne plemićke manjine u takvoj novoj 
državi. Zato su se i svjetovni i crkveni hrvatski feudalci (na čelu s baru- 
nom Franjom Kulmerom i biskupom Haulikom) svima sredstvima borili 
protiv ujedinjenja Hrvatske sa srpskom Vojvodinom naročito u doba re- 
volucije godine 1848/49, kada se je pokazalo, da je tamo puk preuzeo 
vlast, dokrajčio vladavinu feudalaca, dokinuo potpuno sve feudalne od- 
nose i na svjetovnoj i na crkvenoj feudalnoj zemlji (i katoličkoj i pravo- 
slavnoj podjednako, iretirajući na isti način i banatski veleposjed kato- 
ličkoga zagrebačkog biskupa Haulika i daljski spahiluk pravoslavnog pa- 
trijarha Rajačića). Zbog toga su »Srbi i ostali seljaci« (tako o njima piše 
barun Kulmer banu Jelačiću) ostali do kraja feudalizma glavni neprija- 
telji za predstavnike hrvatske feudalne klase. 


Tadašnja »hrvatska«, »nacionalna« mržnja proliv Srba — kojoj je isklju- 
čivi izvor bila feudalna katolička crkva i plemstvo — u sivari bila je kla- 
sna mržnja, kojom vladajuća, privilegirana klasa mrzi svoje klasne ne- 
prijatelje. U tome su bili glavni uzroci netrpeljivosti, neprijateljstvu, pa 
i preziru hrvatskih plemića i feudalne katoličke crkve prema Srbima. Iz 
tih razloga ta je (crkvena i svjetovna) feudalna klasa svima silama spre- 
čavala ilirska nastojanja oko ujedinjenja južnoslovenskih naroda, a prije 
svega Hrvata sa Srbima i sa Slovencima. 

I na srpskoj strani glavni protivnici ilirskoga pokreta nalazili su se 
među konzervativnim, reakcionarnim predstavnicima crkve. Oni su se 
svima ilirskim idejama usprotivili prije svega zato, što su one svojom 
novinom ugrožavale postojeće stanje stvari, u kome su crkveni vrhovi 


pripadali privilegiranoj klasi.!7? 


175 Isporedi V. Bogdanov, Historijska uloga društvenih klasa u rješavanju južno- 
slovenskog nacionalnog pitanja. »Rad« Jugoslavenske akademije, knjiga 300, str. 


48-59. 

3. Vjerski razdor kao posljedica sukoba između feudalne crkve i naroda 

Kad je riječ o crkvama kao uzročnicima hrvatsko-srpskoga sukoba, 
onda se tu, naravno, ne misli na religije kao takve, na učenje pojedinih 
vjera, na dogme, jer razlike u tim stvarima — kao što će se to iz daljeg 
izlaganja vidjeti — same po sebi nisu izazivale ni podržavale nacionalna 
trvenja između Hrvata i Srba. Od vremena, kada su se i kršćanske i druge 
vjere pretvorile u društveno političke crkvene organizacije, prvotna vjer- 
ska načela sve su više gubila od svoga značenja, da napokon hudu sasvim 
potisnuta ekonomskim i političkim interesima unutar svake pojedine 
crkve. U feudalizmu crkva se već potpuno pretvorila u političko-ekonom- 
sku kategoriju i njena osnovna funkcija je tada da najprije bude glavnim 
organizatorom, a onda i najvažnijim faktorom i stupom feudalnog dru- 
štvenog i državnog uređenja. 

Postavši najkrupnijim i najimućnijim feudalnim veleposjednikom i naj- 
utjecajnijim nosiocem politike i ideologije u feudalnoj državi, crkva je 
kao glavni predstavnik vladajuće feudalne klase vjeru stavila u službu 
ugnjetačke, izrabljivačke klasne vladavine. 

U periodu formiranja feudalizma, crkva je pomažući izgradnju jednog 
novog, višeg, naprednijeg društvenog uređenja, odigrala i pozitivnu ulogu 
u ekonomskom unapređivanju zemlje.!75 Ali već i u tom razdoblju ona je 
kao feudalna organizacija poput ostalih feudalaca morala da dođe u su- 
kob s narodom, jer je kao pripadnik vladajuće ugnjetačke klase i sama 
živjela od feudalnog izrabljivanja i tlačenja goleme, seljačke većine na- 
roda. »Dobivši od kralja u svim dijelovima države ogromna dobra za 
svoje izdržavanje, crkva ih je i ekonomski morala da iskoristi, ako je 
htjela da dođe do blagostanja ...«.177 

A to se moglo postići samo feudalnim izrabljivanjem kmetova, jer bez 
seljačkog rada darovani zemljišni veleposjedi nisu imali vrijednosti. Uz 
to je nakon uvođenja feudalizma u našim zemljama najunosnije privre- 
đivanje bilo baš na crkvenim feudalnim posjedima, jer su tu bile upo- 
trebljavane savršenije, razvijenije metode eksploatiranja, tako da je u to 
doba katolička crkva najbezobzirniji, najoštriji izrabljivač kmetova, koji 
bježe sa njezine zemlje susjednim svjetovnim feudalcima; značajna je pri 
tom i činjenica, da je u široj Ugarskoj (koja obuhvaća i Hrvatsku) do 
prve pobune potlačenog seljaštva došlo na crkvenom dobru, jer je tu 
feudalni pritisak bio najnepodnošljiviji. 


176 »Crkva je na tom području imala i bogato osobno iskustvo, što ga je, uprav- 
ljajući stoljećima svoje goleme, nepokretne (zemljišne, nap. V. B.), posjede sticala 
na zapadu« (Acs4dy Ignac, A magyar jobbdgysdg tortenete. Budapest, 1944. Str. 41.) 
Uz to iskustvo katolička crkva u našim krajevima raspolagala je i brojnim organima, 
samostanskim redovima, koji su postali čuveni ekonomisti, trgovci, izvoznici i sl. 
Tijesne i razgranate veze sa crkvenim organizacijama u inozemstvu. uvoženje boljeg 
sjemena, prenošenje naprednijih metoda obrađivanja zemlje — isto je tako znatno 
pripomoglo tome, da crkva u doba nastajanja feudalizma bude važan ekonomski 
faktor. (Isporedi na istome mjestu, str. 42, 60.) 


177. Aes4dy, nav. djelo, str. 41. 

I u srpskoj srednjovjekovnoj državi narod je dolazio u oštar sukob sa 
svojom vlastitom, pravoslavnom crkvom isto onako, kao što će i slove- 
nački i hrvatski puk u doba feudalizma voditi duge, ogorčene i krvave 
borbe protiv tlačilačkih predstavnika svoje feudalne katoličke crkve. Pa 
i kasnije, poslije propasti srpske države, u tako zvano tursko doba, srp- 
sko potlačeno seljaštvo je feudalne upravljače pravoslavne crkve osje- 
ćalo kao najveće svoje neprijatelje i ugnjetače, a pravoslavne crkvene 
dažbine i namete kao ponajnesnosniji teret. To je tako potrajalo sve do 
Prvog srpskog ustanka, poprimivši bezobzirne oblike izrabljivanja naroda 
naročito nakon ukidanja Pećske patrijaršije, kada su se na upravi pravo- 
slavne srpske crkve često nalazili vladike i mitropoliti tuđinci, koji su 
od pravoslavne vjere napravili bezočnu trgovinu i pljačku. Mnogi tada- 
šnji pravoslavni episkopi bili su u to doba na glasu po tome što »strašno 
gule svoju i onako siromašnu pastvu«. Drastičan primjer takvog narod- 
noga »mučitelja« jest beogradski mitropolit Metodije.!79 »... ima pismenih 
pomena o tome, da je on srpske knezove,!? koji su se pokazali labavi u 
naplaćivanju njegovih prihoda — na prvom mestu dimnice — stavljao u 
okove, pošto su vladike imale pravo da hapse i kažnjavaju i da sami 
sude.« — »Ta njegova samovolja je dotle otišla, da se narod protiv njego- 
vih postupaka naposletku potužio Hadži-Mustafa-paši, žaleći se kako od 
mitropolita trpi mnogo više nego od najgorih Turaka ...«159 


Sličan je bivao odnos između ugnjetenog srpskog naroda i ovakvih pra- 
voslavnih vladika i u Bosni i Hercegovini: »Nije lako bilo narodu i crkvi 
ni od samih mitropolita. Ne toliko stoga, što su bili tuđini, Grci, nego što 
su bili grabljivi. A donekle su takvi morali i biti, jer eparhije nisu dobi- 
jali po svojim ličnim dobrim svojstvima, nego su ih kupovali. Zlikovac 
i grabljivac bio je hercegovački mitropolit Likanije (1778-1802). On je 
kod vezira opadao kaluđere manastira Žitomislića i Mostarce, koji su se 
odupirali njegovu guljenju. Još je gori bio njegov nasljednik Jeremija 
(1782-1815). U sporazumu s njim njegov đakon Ignjatije iskoristio je 
smutnje u Mostaru, što su nastale za vremena Aliage Dadića, pa je po- 
hapšene ucjenjivao velikim svotama, da ne budu posječeni. Za hercego- 
vačkog mitropolita Aksentija (1838—1848), greciziranog Bugarina, pripo- 
vijedalo se, da je odlazeći sa eparhije, odnio 12.000 dukata u zlatu, osim 
drugog novca. Njima su slični bili dabro-bosanski mitropolit Prokopije 
(1852-1855) i Melentije, zamjenik zvorničkog mitropolita Agatangela 
(1848-1861). Onih teških vremena god. 1858-1859, kada su zbog nesre- 


đenih agrarnih prilika nastali nemiri u Posavini, Melentije je zamjenji- 


178 On je bio porijeklom Grk, a postavljen je za beogradskog mitropolita 1791. 

179 »Knezovi su bili dužni pomagati vladikama u sakupljanju njihovih prihoda po 
narodu, pri čemu su oni, koji bi se u tom poslu pokazali neuredni, takođe kažnja- 
vani.« (D. Pantelić, Beogradski pašaluk posle Švistovskog mira 1791-1794. Izdanje 
Srpske akademije. Beograd, 1927, str. 152). 

180 Isporedi Pantelić, Beogradski pašaluk pred Prvi srpski ustanak (1794-1804). 
Posebna izdanja Srpske akademije nauka. Knjiga CXLVI. Beograd 1949. str. 105. 

vao otsutnog Agatangela i pokazao se kao neprijatelj ugnjetenih čif- 
čija. «181 

U tom pogledu značajan je i ovaj dopis, objavljen u Slavenskom Jugu: 
»BIOGRAD. — Novine opisuju stanje Hercegovine u jednom dopisu iz Mo- 
stara ovako: Naš tako da reknem po nas nesretni vladika, dođe nam po 
drugi put u Mostar, a to je Josif, koj" nam je i od pređe dosta zla, nevo- 
lje i tuge počinio, i koj nam je s njegovim raspusnim životom na sabla- 
zan služio ... Ili su naši uzdisaji nepravedni, te ih bog i naša susjedna 
braća Iistjani ne čuju, ili je ovo kazna božja, da ovako nemilo s dvije 
strane patimo! Pomagajte rođena i nerođena braćo, te nas ovih zlosret- 
nih vladika kurtališite ... Čujte pozdrav i blagoslov vladičin u crkvi, kad 
je na eparkiju došao; ovo su mu prve riječi pred skupljenim narodom 
bile: »braćo Rišćani! Ja sam se u Carigradu zadužio pet ostotina kesa; 
hu! veliki dug! pomozite braćo, to treba da se plati«. Poslije crkve uzeo 
je petrahil i zašao od kuće do kuće da sveti vodicu i nezvan, da samo 
onaj cekin dobije. a da mu ko ne otvori vrata, odmah hi slijedilo proklet- 
stvo u crkvi. Nije dosta što je on s velikim dugom došao, no doveo je sa 
sobom još 20 čeljadi, što on veli da mu je rodbina. I to sve narod hrist- 
janski hercegovački izdržavati i hraniti mora. Skočio je vladika osobito 
na sve monastirske i na mostarske kaluđere, i prijeti im, da će ih rastje- 
rati, jer su, veli, oni protivili se, da on u Hercegovinu ne dojde. Ovo on 
čini, ili da ga oni podmite, ili ako se razbjegnu, da lakše monastira 
opljačka. Pa trpi bog ove nepravde! Pa braća nehajnim očima na ovo 
gledaju! Mi bi se tužili veziru, ali je vladika s vezirom do glave pri- 
jatelj ...«152 

O jednom dijelu feudalnih nameta, što ih pravoslavne vladike u Bosni 
svaljuju na srpsku raju Vladislav Skarić iznosi ove podatke: »Svaka mu 
je kuća morala dati godišnje po I groš i 4 pare pod imenom batik ili di- 
marina. Obje vrste danka skupljao je sveštenik i predavao ih episkopovu 
čovjeku, koji je išao po eparhiji, da skuplja danke. Sveštenici su napose 
plaćali druge danke. Svaki je morao dati episkopu po 25 dukata kada 
bude proizveden za sveštenika, a kada dobije parohiju morao je dati za 
svaku kuću u parohiji po 1 talir. Osim toga svake je godine sveštenik 
davao po 50 groša za vodicu i neke takse vjenčanice. Kada bi se sveštala 
nova crkva, narod je morao dati episkopu 5000 groša.«!#3 Izaslanik dabro 
“bosanske, zvorničke i dijela raško-prizrenske pravoslavne eparhije na 
Carigradskoj skupštini Gavro Vučković podnio je »29 marta 1859 godine 
skupštini opštu pretstavku, u kojoj je na neviđeni način iznio žalbe na- 
roda u Bosni protiv bosanskih mitropolita. Iznio je, da mitropoliti ne 
znaju narodnog jezika, da sveštenike kažnjavaju teškim i nečasnim ka- 


181 Vladislav Skarić, Iz prošlosti Bosne i Hercegovine XIX vijeka. »Godišnjak 
Istoriskog društva Bosni i Hercegovine«, god. 1, 1949, str. 32. — Bilo je naravno i 
drukčijih vladika, kakav je. na primjer, bio dabro- bosanski Amvrozije (1836-1841) 
ili zvornički Agatangel (1848-1861), koga je narod zadržao u dobrej uspomeni. 
(Isporedi na istome mjestu, str. 33.) 

192 »Slavenski Jug«, br. 32, od 18. listopada 1818, str. 2 dodatka. 


1838 [sporedi Vl. Skarić, navedeni članak, str. 34. 

znama, mećući ih u bukagije i tukući po tabanima, da šalju zaptije (žan- 
dare) kada koji sveštenik umre, pa zaptije oduzimaju sveštenikove knjige, 
odežde i konja sa opremom, kao tobožnje mitropolitovo nasljedstvo, da 
za novac postavljaju sveštenike, ljude, koji ništa ne znaju — »ni očenaša 
pravo očitati« — da za osvećenje crkava traže velike takse, kad ih ne do- 
biju, zatvaraju crkve, za novac dopuštaju da se čine svakojake nezakoni- 
tosti. Ukratko da se arhijereji vladaju kao janjičari.«!4 


Ruski konzul u Bosni, Aleksandar Hiljferding, zabilježio je godine 
1859 između ostaloga i ovo: »Veliku nepravdu (zulum) trpimo od aga, 
mudira, desetara, vladika i trgovaca« — »to je fraza koju od prostog Bo- 
šnjaka čujete na svakom koraku.«195 


I Jovan Cvijić govori o tome, kako u nekim krajevima sami Srbi ova- 
kvo pravoslavlje osjećaju »kao tiraniju crkve i svećenstva« i smatraju 
ga »kao vjeru koja podjarmljuje narod«.156 


Slovenačke i hrvatske bune, koje dižu kmetovi katoličke vjere, često 
su izbijale na feudalnim veleposjedima katoličke crkve, dok su na dru- 
goj strani protuseljačku vojsku feudalaca predvodili katolički viši sveće- 
nici, koji su ujedno bivali i najkrvoločniji progonitelji pobunjenih se- 
ljaka, a biskup Drašković koji je godine 1573 izvršio strahovit pokolj 
nad kmetovima i umorio Matiju Gupca groznom mučeničkom smrću, — 
samo je klasičan primjer one klasne borbe, koja se stoljećima vodi iz- 
među hrvatskog katoličkog seljaštva na jednoj i feudalne katoličke crkve 
na drugoj strani. 


Do koje mjere i do kog vremena je seljaštvo osjećalo svoju vlastitu 
crkvu kao nepodnošljivo ekonomsko opterećenje, vidi se i po tome, što 
u svojim »Narodnim zahtijevanjima«, upućivanim Saboru još i u posljed- 
njoj godini feudalizma, spočetka 1848, i srpski i hrvatski narod na teri- 
toriju Hrvatske ustaje protiv svake vrste ekonomskog iskorišćavanja puka 
od popova, vladika i biskupa i jednodušno traži ukidanje »štole« i svih 
ostalih daća i podavanja i pravoslavnoj i katoličkoj crkvi; uz to se za- 
htijeva, da se zemlja oduzme crkvi, ili da se pojedinoj župi ostavi naj- 
više dva rala zemlje.!87 U vezi s time treba naglasiti, da je u klasnoj 
borbi, koja se i unutar katoličke i unutar pravoslavne crkve vodi između 
vrhovnih feudalnih crkvenih upravljača na jednoj i izrabljivanog selja- 
štva na drugoj strani, — niže, siromašno, narodno svećenstvo — i kod kato- 
lika i kod pravoslavnih — držalo po pravilu sa narodom, jer je i samo bilo 
od vlastitih biskupa i vladika tlačeno, eksploatirano i progonjeno. To se 
naročito manifestiralo u ustancima i u narodnim pokretima za slobodu 
— u Prvom srpskom ustanku, u revoluciji 1848, u bunama bosanske raje 


184. Isto, str. 34. 

185 Isporedi Vojislav Bogićević, Stanje raje u Bosni i Hercegovini pred ustanak 
1875-1878 godine. »Godišnjik Istoriskog društva Bosne i Hercegovine«, Sarajevo, god. 
IL, 1950, str. 151. 

185 Isporedi Cvijić, Balkansko Poluostrvo, II, str. 132. 

157 O četrdesetosmaškim »Narodnim zahtijevanjima« vidi V. Bogdanov, Društvene 
i političke borbe, nav. djelo, str. 107-110 i 120-128. 

— kada su se viši svećenici nalazili u otvorenoj borbi ne samo s ustanič- 
kim narodom, nego i sa nižim svećenstvom.155 

U svim pomenutim slučajevima, u kojima potlačeno seljaštvo dolazi u 
sukob s feudalnim crkvenim izrabljivačem iste vjere (katoličko s kato- 
ličkim, pravoslavno s pravoslavnim), jasno je da se radi o klasnim su- 
protnostima i o klasnoj borbi. 

Ali kada ugnjetena seljačka klasa pripada jednoj vjeri, a feudalni 
ugnjetač drugoj, onda se ta, po sadržaju i po suštini ista klasna borba 
pretvara u vjerski sukob između pripadnika dviju različitih vjera. Kad, 
na primjer, kmetovi katoličke vjere dižu bune protiv svog katoličkog 
biskupa feudalca, ili kada seljaci pravoslavne vjere ustaju protiv izrablji- 
vanja pravoslavnih vladika, onda su tu klasni uzroci te borbe očiti. Ali 
kada se ta ista pravoslavna raja bori protiv tlačenja muslimanskih spa- 
hija, onda to nužno poprima vid vjerskog sukoba između pravoslavnih i 
muslimana, iako su njegovi uzroci u stvari isto tako klasni. To je jasno 
uviđao i bosanski feudalac musliman Rustanbeg, koji je ovako objašnja+ 
vao uzroke borbi između spahija i raje: »Raja nas mrzi, ne zato što smo 
mi muslimani, već što smo joj gospodari«.15? 

Na isti način se klasni sukob prenosi na vjerski u svima onim slučaje- 
vima, kada pod feudalizmom pravoslavni vladika dođe u priliku da eko- 
nomski ugnjetava katoličke seljake, ili kada katolički biskupi tlače i 
izrabljuju pravoslavno seljaštvo. 

Prilikom svog prodiranja na Zapad, što je bilo skopčano s ratovima 
protiv katoličkih zemalja (Hrvatske, Austrije, Venecije), — Turska je 
vješto iskorišćavala vjerske razlike koje su postojale između pravoslav- 
nih i katolika, kako bi izazvala vjerski razdor naročito među Srbima i 
Hrvatima. U tom cilju ona je ne samo ostavljala pravoslavnoj crkvi stare 
feudalne privilegije. nego joj je davala i nove povlastice, pa je, da bi 
je pridobila za rat protiv katolika, u tolikoj mjeri favorizirala i proteži- 
rala pravoslavnu patrijaršiju, da je pod njezinu vlast stavljala i katolike 
na novo osvojenom području, primoravajući i katoličke vjernike, da daju 
dažbine pravoslavnim feudalnim crkvenim upravljačima. To se naročito 
provodilo u Primorju a kasnije i u Dalmaciji. Tako je »... patrijarh Mak- 
sim, iskoristivši tadašnju političku situaciju, a naime zapete odnose iz- 
među Vatikana i Turske, istupio protiv katolika ne toliko u interesu vere 
koliko da katoličkim prinosima olakša svoje finansijske obaveze prema 
sultanu Mehmedu IV (1648—1687). Ranije sam istakao da su pećki pa- 
trijarsi, obično po Vaskrsu, sazivali sabor, na kome se podrobno utvrđi- 
valo kako i koliki namet da se razreže na narod da bi Patrijaršija mogla 
odgovarati svojim obavezama sultanu. Patrijarh Maksim sazvao je takav 
sinod po Vaskrsu 1663 u Peći, ali je ovoga puta na taj sinod pozvao i 


188 Isporedi Matija Nenadović, Memoari, Beograd 1893; Vuk Stefanović Karadžić, 
Sakupljeni istorijski i etnografski spisi, knjiga 1, Beograd 1898; Vladislav Skarić, Iz 
prošlosti Bosne i Hercegovine XIX vijeka, nav. djelo; V. Bogdanov, Živa prošlost, 
Zagreb 1957. 

18% Imbro Tkalac, Uspomene iz mladosti u Hrvatskoj. U prevodu i s napomenama 
dra Josipa Matasovića. Izdanje Srpske književne zadruge. knjiga II, str. 51. 

skopskog nadbiskupa Andriju Bogdani i skadarskog biskupa Petra Bog- 
dani. Pozvao ih je stoga, što je, na osnovu sultanove dozvole, mislio da 
ima prava da oporeže i katolički klir.«1% 

1. XL 1664 skopski nadbiskup Andrija Bogdani javlja, kako pravo- 
slavni patrijarh »koji stoluje u Gračanici... traži od katolika .dažbine .. 
tako da bi razrez na sve katoličke parohije izneo na 100 talira. Katolici 
se opiru tome koliko mogu ...<191 

O nametima, što ih datri arh svaljuje na katolike piše i opat Zmajević, 
za razliku od Bogdanija sasvim dobronamjerno, kao o nečem sasvim uobi- 
čajenom. 16. X. 1663 on »javlja da je u Boku-Kotorsku i srpsko primorje 
stigao vikarni episkop Patrijaršije, Rufim. Došao je. veli, da prikupi 
dažbine za sultana, kako je za tu godinu propisao sinod, održan posle 
Vaskrsa u patrijaršijskom pećkom manastiru ...«19 

Nasilno ubiranje dažbina od katolika sa strane pravoslavnog višeg sve- 
ćenstva traje i pod Arsenijem HI i vrši se i u Bosni. »... za vreme admi- 
nistratora Pećke patrijaršije Arsenija IH, čuju se tužbe na agresiju pra- 
voslavnih protiv katolika. Bosanski biskup, fra Nikola Olovčić, pod g 
1672, u opisu svoje kanoničke vizitacije po Bosni, zabeležio je da sara- 
jevski mitropolit, s pomoću Turaka, goni katolike na dažbine ... mladi 
patrijarh Arsenije III, postao je, takođe, agresivan prema katolicima. 
Možda se ovo ima dovesti u vezu s jačim pritiskom Porte na katolike 
zbog akcije novog pape Inoćentija XI da što pre krene krstaški rat pro- 
tiv Turaka ... 24 septembra 1678 žalio se skopski nadbiskup, Petar Bog- 
dani, Kongregaciji na patrijarha Arsenija da je »intimato di novo la 
guerra a questi poveri miei ecelesiastici e catholici popoli«, tražeći od 
njih s pomoću Turaka »gravosa et insoportabile contributione annua di 
denari«. Goni katolike, jada se nadbiskup, da žanju njegove njive... 
Goni, dalje, katoličke sveštenike da mu daju izvestan, godišnji danak 
(»un certo tributo annuo«) koje, ako ne plate, kazni, pa, s pomoću 
Turka (»a braccio de Turchi«), zatvara katoličke crkve i zabranjuje slu- 
ženje u njima. Tako je dao zatvoriti crkvu u Kratovu, jer bedni katolici 
nisu mogli zasititi proždrljivost šizmatika ... Suviše, ovaj narušilac jav- 
noga poretka preti da će, ako mu se ne isplati traženi danak, uvesti u 
katoličke crkve pravoslavne sveštenike i potčiniti ih sebi«.1% Pritisak 
Arsenijev na katolike — piše dalje Bogdani — postaje sve veći »tako da 
od katolika traži da mu dadu za jednu godinu upravo onoliko, koliko je 
trebalo da dadu za protekle četiri godine«.!? 

Razlozi, kojima Jovan Radonić pokušava da obrani i opravda Arse- 
nija,!% nisu uvjerljivi, a osim toga ni u koliko ne mijenjaju činjenično 


1% Jovan Radonić, Rimska kurija i južnoslovenske zemlje od XVI do XIX veka. 
Posebna izdanja Srpske akademije nauka. Knjiga CLV. Beograd 1950. str. 341. 

1%! Isto, str. 342. (Podertao V. B.) 

19% Isto, str. 342. 

195 Isto, str. 369-370. 

1% Isto, str. 370. 

5 »Patrijarh Arsenije III, kako rekosmo, iskoristio je danu političku situaciju, 
pritisnuo dažbinama katolike na teritoriji Pećke patrijaršije samo da bi mogao odgo- 
varati obvezama preuzetim prilikom potvrde za patrijarha.« (Isto, str. 371.) 

stanje, da su feudalni upravljači pravoslavne crkve u to vrijeme uz pomoć 
turske vlasti ubirali nasilno dažbine i od katolika, izrabljujući i tlačeći 
katoličke vjernike gdjegod i kadgod su mogli, 

Slični odnosi između izrabljivačkih vrhova pravoslavne crkve i kato- 
lika traju i za vrijeme patrijarja Kalinika. »Kotorski biskup, Marin Drago, 
bavio se, leti 1700, u Rimu, pa je u izveštaju od 20 maja 1700 naglasio 
da je pravoslavni patrijarh opteretio dažbinama katolike. On im je, to- 
bože, obećavao da će ih osloboditi od tih dažbina, ako pređu na pravo- 
slavlje (»da quali pero promette liberarlj se passano al suo rito«). Sva- 
kako je ovde biskup Drago preterao, jer je patrijarhu Kaliniku poglavito 
bilo stalo do para a ne do prozelitizma.«!%* — U jednom svom izvještaju 
o Srbiji iz godine 1706., zadarski nadbiskup Zmajević piše o Kaliniku: 
»Sadašnji patrijarh, po imenu Calenico, najžešći je neprijatelj, što ga ima 
naša vjera«, pa nastavlja: » Turci su mu dozvolili, da najuri iz Srbije ka- 
toličke misionare i da nagna katoličke župnike »all' annuale contribu- 
tione d* un zechino per testa«. Njegova je namera da potčini sve katolike 
s tim da mu plaćaju godišnje dukat na glavu, a za sklapanje brakova 5, 
6 i 10 dukata prema imovnom stanju bračnika.«197 

Karakteristično je, da Radonić i Kalinika opravdava istim razlozima, 
kao i Arsenija. »Jasno je, dakle, da je patrijarh Kalinik I, da bi odgo- 
vorio svojim teškim obavezama na Porti, pregao da nametima optereti 
i katolike, zašto je dobio pristanak Porte.«1?8 

Isti nadbiskup Zmajević 7. XII. 1708 između ostalog javlja, kako je 
turski veliki vezir, na nagovor patrijarha Kalinika, »naredio pašama da 
katoličke misionare, kao tuđe podanike, proteraju iz Srbije i susednih 
krajeva, a katolici da dođu pod jurisdikciju patrijarhovu i plaćaju mu 
propisane takse kao i pravoslavni. Nadbiskup Zmajević kaže da nije bilo 
moguće ovo sprečiti, iako su se oko toga mnogo trudili francuski i drugi 
hrišćanski poslanici na Porti. On, Zmajević, trudiće se svom snagom da 
ovo osujeti, ali misli da je bolje da misionari napuste krajeve u kojima 
delaju, nego da dođu pod vlast patrijarha.«19 

A _ kada je sultan Ahmed III svojom naredbom od 25. VI. 1707 zabra- 
nio ovakvo presizanje Kalinikovo na području dubrovačkom »patrijarh 
Kalinik I nastavio je svoj rad na oporezivanju katolika u Arbaniji, Srbiji 
i Makedoniji. Tako, na pr., u jednom izvještaju kaže se da su tamošnji 
misionari opterećeni godišnjom dažbinom »di due zecchini e mezzo per 
testa«, dok su u Peći dva misionara oporezana s 900 aspri, »che sono 
novecento baiocchi«, a u Đakovici sa 700 aspri. Zbog toga su misionari, 
i inače slabo nagrađeni, napustili misije, a mnogi katolici prešli na 
islam ... Skopski nadbiskup, Petar Karadžić, žali se, 30 aprila 1708, iz 
svoje rezidencije u Sumbi, u Hasu, takođe, na akciju patrijarha Kalinika 
I. On kaže da »il patriarcha di Macedonia o Servia scismatico pretende 


196 Isto, str. 473. 
197 Isto, str. 473. 
1% Isto, str. 474. 
19% Isto, str. 474-475. 

col breve del Gran Turco ogni anno da ogni religioso cattolico un zechino 
e da ogni casa cattolica 12 baiocchi«.?9% 

Ima podataka, da ovakva feudalna presizanja pravoslavnog višeg sve- 
ćenstva u pravcu ekonomskog izrabljivanja i tlačenja i katoličkih vjer- 
nika na području okupiranom po Turcima, traju i dalje, pa čak i poslije 
ukidanja Pećske patrijaršije 1766.2! 

Isto je tako i feudalna katolička crkva, gdjegod je mogla, podjarmlji- 
vala pravoslavno seljaštvo, ubirala od njega crkveni desetak i druga fe- 
udalna podavanja. I ona je to radila nasilno, uz pomoć državnog aparata 
katoličkih vlada (venecijanske, austrijske), pa je i ovo klasno tlačenje 
i izrabljivanje imalo iste posljedice, te se pretvaralo od klasnog u vjerski 
katoličko-pravoslavni sukob. 

Takva klasna borba između katoličkih crkvenih feudalaca i pravoslav- 
nih seljaka vodi se naročito u Vojnoj Granici, gdje je srpski puk bio izlo- 
žen pritisku ne samo hrvatskoga plemstva, nego i tlačenju katoličkih bi- 
skupa. »Patent nadvojvode Ferdinanda od 10 januara 1612 novi biskup 
zagrebački, Petar Domitrović, shvatio je tako da su Srbi, naseljeni na 
njegovoj teritoriji, njegovi kmetovi s obavezom davanja desetka, a nikako 
graničari. Srbi Ivanićke kapetanije reagirali su odmah i žalili se granič- 
nom generalu u Varaždinu. Raniji zagrebački biskup kažu oni, nije to 
tražio, ali, evo, sada zagrebački biskup poručuje im »da je cezarova i kra- 
ljeva svetlost nas dala mandatom goz. biskupu, da bi nas imala pod svoju 
oblast uzeti i da bi njemu imali pokorni biti«. Mislili su, ističu Srbi, da 
i druge Srbe iz Turske pridobiju da pređu u ćesarevinu, ali kako dalje 
da rade na tome kada hoće da ih kao kmetove predadu zagrebačkom bi- 
skupu? Mole stoga generala neka se založi da ostanu i na dalje podložni 
samo kralju i njegovim generalima.«?0? 

U svom referatu upućenom početkom 1615 austrijskim carskim vla- 
stima o položaju Srba u Marčanskom vladičanstvu, vladika Simeon iznosi 
između ostalog i ovo: »Neka se zakonom odredi da li su Srbi vojnici ili 
“ kmetovi, kome imaju da se pokoravaju i kome šta da daju, od čega su 
slobodni i na šta su obavezni. Prema želji nadvojvode, Srbi su voljni rabo- 
tati u blizini šančeva i uivrđenja municipija, u pograničnim tvrđavama 
pogotovo, ali neka se vlastima naredi da Srbe ne gone na rad železnim 
palicama ... jer ne samo svetovne nego i crkvene vlasti zahtevaju dažbine 
od Srba.« »20 jula 1623 izveštavao je iz Križevaca kapetan Hans Vehsler 
generala u Varaždinu, Sigmunda Fridriha Trautmansdorfa, da su Srbi 
graničari održali zbor »zu Roitschka«, gde su se, posle mnogih govora, 
vike i galame, zaverili da će svi pre glave izgubiti, nego što će se poko- 
riti popovima ili drugima (>... das sie eher alle miteinander sterben wol- 
len, ehe sie sich wollen den pfaffen oder anderen untergeben«). Ujedno 
su odlučili uputiti izaslanstvo caru da izjave da neće zemlju raditi do da- 
lje odluke careve.«?0 


200 Isto, str. 475-476. 

2% [sporedi na istome mijestu, str. 666. 
20% [sto, str. 52-53. 

2% [sto, str. 53-54. 


Tlačenje pravoslavnoga puka sa strane feudalne katoličke crkve vršeno 
je i u Slavoniji, naročito poslije njenog oslobođenja od Turaka. U tom 
pogledu veoma je karakteristična uputa bosanskoga biskupa Ogremića, 
izdana požeškom gvardijanu, gdje se između ostalog kaže: »Eto, tamo 
šaljemo dum Ivana, našega kanonika i paezana, da nam pokupi desetine 
.. I Vlaji i našinac svaki desetinu ima dati i bogat i ubog, i kralj isti. 
Tako je u zakonu i tako se po svemu svijetu kupi, i tako ima biti. I od 
svega što god zemlja daje, i od imanja svakog i od posla, kojim god se 
ljudi rane, svakojaka. I to je božja zapovid, tako od svetih kanona isto- 
mačena, koji redovnikom priteško zapovidaju, da imaju s oltara i drugo- 
jačije svitovati puk, da dadu desetinu potpuno od svašta«. »Biskupe naše, 
kako vidimo, osim biskupske desetine vjekovima pak ni u vrijeme Tu. 
raka nikada nije zanimalo ništa ...«?0% 

Slično je bilo držanje katoličkih biskupa prema pripadnicima pravo- 
slavne crkve i na teritoriju Dalmacije. Generalni mletački providur u 
Dalmaciji, Alvizo Moćenigo u svom izvještaju venecijanskoj vladi od 
1. II. 1720 daje o vjerskim prilikama između ostaloga i ove podatke: 
»Pre svega, on ističe da akcija rimokatoličkih prelata u Dalmaciji ne po- 
tiče toliko iz verskih pobuda, nego se iza njih krije pohlepa za vlašću i 
jačim materijalnim prihodima ... latinski biskupi silno žele da prošire 
svoju vlast nad pravoslavnima ... Ne bi bilo mudro iz političkih razloga 
pustiti pravoslavne, bez duhovnoga pastira, na milost i nemilost rimo- 
katoličkom kliru, što bi, nesumnjivo, izazvalo velike trzavice i nemire... 
Da je biskupima stalo do spasa duša, čuvali bi se od svake mržnje i srdžbe 
koje remete i ometaju službu Bogu... Svoj izveštaj Moćenigo završuje 
tvrdnjom da je katoličkim prelatima najviše stalo do toga da se dočepaju 
dijeceze, u kojoj su veliki prihodi episkopske stolice.«?05 

I katolički vjerski pisac, Nikola Komnen Papadopuli, utvrđuje dvade- 
setih godina 18 stoljeća, da je rad katoličke crkve u Dalmaciji s obzirom 
na podjarmljivanje pravoslavnih »rukovođen prljavim interesom da pri- 
grabi sebi dažbine koje pripadaju carigradskoj crkvi«.?% 

Feudalno crkveno izrabljivanje, vršeno sa pravoslavne strane nad kato- 
ličkim pukom ili sa katoličke nad pravoslavnim, — rađalo je tako dece- 
nijima i stoljećima teške klasne borbe, koje su se, jer su ih vodile dvije 
suprotne klase različite vjerske pripadnosti, pretvarale u trajne i teške 
vjerske sukobe i produbljavale jaz između pravoslavnih Srba i Hrvata 
katolika. A pošio se vjera identificirala s narodnosti, ta klasna borba po- 
primila je oblike ne samo vjerskog razdora nego je ubrzo prerasla i u 
nepomirljiv hrvaisko-srpski nacionalni sukob. 

Pa kao što se klasna borba između raje i turskih spahija u Srbiji prije 
Prvog ustanka pretvorila u pravoslavno-muslimanski a onda i u srpsko 
“turski sukob, — tako se isto feudalno-seljačke suprotnosti u Hrvatskoj 
razvile u katoličko-pravoslavni odnosno srpsko-hrvatski razdor. 


24 Vidi Krleža, Republika broj 11 za god. 1947, str. 746-147. 
5 Radonić, navedeno djelo, str. 595-597. 
Isporedi isto, str. 601. 

Međusobni sukob dviju konkurentskih izrabljivačkih klasa 


Austrijski dvor je prava i slobode, sadržane u privilegijama, što ih je 
dao Srbima, naseljenim na teritoriju Hrvatske, čuvao i održavao samo 
dotle, dok su mu doseljeni graničarski Srbi bili neophodno: potrebni za 
rat protiv Turaka i za kršenje protudinastijskog otpora hrvatskih feuda- 
laca. Kako su te dvije opasnosti bivale slabije pa i prestajale akutno da 
ugrožavaju Austriju, tako je ona prelazila na sistematsko obespravljiva- 
nje i podjarmljivanje srpskog puka u Vojnoj Granici. Novim dvorskim 
odredbama ili obnavljanim privilegijama ukidaju se jedna za drugom sva 
narodna prava i slobode, oduzima se pravo izbora narodnih oficira, kne- 
zova, sudija i crkvenih starješina, i tako uništava svaka narodna samo- 
uprava.?" Paralelno s obespravljivanjem naroda dvor je s jedne strane 
povećavao prava patrijarha,*% mitropolita i ostalih vrhovnih crkvenih 
dostojanstvenika, koji su, zavisni od Beča, po pravilu bili dvorski ljudi, 
a s druge strane, nakon ukidanja izbornosti vojnih starješina »bečki dvor 
je privezao uza se oficire: on ih je postavljao, plaćao, osiguravao im po- 
ložaj. Uglednije oficirske porodice je naročito povlašćivao, pa im je čak 
davao i plemstvo.«?% 


Da bi te svoje nove upravljače Srba privukla sebi i materijalno, 
Austrija u svoju i njihovu korist svaljuje na graničare, koji su prvo bili 
privilegijama oslobođeni kmetskih podavanja hrvatskim feudalcima, či- 
tav niz novih tereta, poreza i kuluka, što je ubrzo graničarski puk dovelo 
u teži, potlačeniji položaj od onoga, u kome su se nalazili kmetovi u pro- 
vincijalnoj Hrvatskoj. 


Na taj način se na teritoriju Vojne Granice uz pomoć Austrije formi- 
rao jedan srpski viši društveni sloj, jedna nova tlačilačka klasa, koja je 
živjela od izrabljivanja vlastitoga srpskog naroda. A kada su se ti srpski 
crkveni i svjetovni dostojanstvenici učvrstili na vlasti, oni su prema srp- 
skom narodu došli u isti odnos klasnog ugnjetača, u kome su se hrvatsko 
plemstvo i više svećenstvo nalazili prema hrvatskome puku. »Kasnie, u 
stvarih protivnih slobodi, puku i domovini, biškupi (pravoslavni, napom. 
V. B.) skoro dostignuše bratju si zapadne cerkve ...«21% »Potkraj 17 sto- 
ljeća predao se i srpski patrijarh pod zaštitu bečkog dvora. Više srpsko 
svećenstvo dobilo je privilegije, no one su se prilično razlikovale od neka- 
dašnjih povlastica graničarskoga stanovništva. Mitropoliti su se sve više 
povezivali s bečkim dvorom i pritom pojačavali izrabljivanje svojih vjer- 


207 Vidi Sučević, Razvitak »Vlaških prava« u Varaždinskom generalatu. »Historij- 


ski zbornik«, VI, Zagreb 1953. 


298 Već i »Privilegija« od 20. VIII. 1691 izričito određuje da »svi pravoslavni Srbi 
imaju zavisiti od arhiepiskopa kao svoga crkvenog poglavara, i to kako u crkvenim, 
tako i u svjetovnim stvarima«. (Vojvodina II, str, 56.) ' 


2% Sučević, navedeno djelo, str. 70. 
#19 Ante Starčević, Djela, III, str. 216. 

nika.«2!! Izuzet najprije privilegijama ispod podložništva hrvatskoj go- 
spoštiji, srpski puk je tako pao pod ne manju podjarmljenost svoje vla- 
stite gospode. 

Zbog toga se prvotna borba čitavog srpskog seljačkog naroda u Gra- 
nici protiv nastojanja hrvatskih feudalaca da ih kao kmetove podjarme 
sebi, — pretvara u borbu dviju konkurentskih izrabljivačkih klasa, hrvat- 
ske i srpske, koje su se, nužno, morale međusobno zavaditi i zakrviti oko 
toga, tko će izrabljivati seljaštvo, nastanjeno na teritoriju Vojne Granice. 
Sad se je dakle počelo raditi isključivo o tome, tko će vladati nad tim 
srpskim pukom, iko će ga iskorišćavati, ubirati od njega crkvene i druge 
dažbine, živjeti od njega: novostvorena srpska gospoštija ili hrvatska fe- 
udalna klasa. Hrvatska svjetovna i crkvena vlastela s pravom su tražila, 
da se pravoslavno srpsko stanovništvo, jer živi na području hrvatske 
države i obrađuje feudalne posjede hrvatske zemaljske gospode, izuzme 
ispod nezakonite vlasti novostvorene srpske gospode, pa da se na osnovi 
postojećih državnih zakona povrati pod vlast hrvatskoga plemstva i fe- 
udalne katoličke crkve. 

To otimanje dvaju suparnika oko izrabljivanja jednog i istog seljaštva 
pretvorilo se u nepomirljivo neprijateljstvo i poprimilo oblike najoštrije 
borbe, jer se i jednoj i drugoj konkureniskoj strani radilo o životnoj egzi- 
stenciji: hrvatskoj vlasteli njezini zakoniti feudalni veleposjedi nisu ništa 
vrijedili, bez stvarnog iskorišćavanja seljačke radne snage, koja na tim 
posjedima živi, — a srpski vlastodršci bi, u slučaju prelaženja graničar- 
skog puka pod hrvatsku feudalnu vlast izgubili glavni izvor svojih 
prihoda. 

Pri tom je i jedna i druga izrabljivačka strana svoje sebične, klasne 
motive prikrivala tobožnjim vjerskim i nacionalnim interesima. To me- 
đusobno trvenje oko tlačenja naroda srpski ugnjetači prikazivali su kao 
borbu koja se vodi jedino u obranu pravoslavlja i srpstva od njegovih 
glavnih neprijatelja Hrvata katolika, i obratno, hrvatska vladajuća klasa 
je tvrdila, kako su uzroci sukoba isključivo zaštita katoličke vjere i hrvat- 
ske nacije, kojoj prijete uništenjem njeni najveći nacionalni protivnici: 
pravoslavni Srbi. 

Tako se konkurentska borba eksploatatorskih klasa pretvarala u vjer- 
sku netrpeljivost i mržnju i poprimala vid hrvatsko-srpskog nacionalnog 
sukoba. 

Austrija je, naravno, u svome interesu planski pomagala da se eko- 
nomski sukob tankog vladavinskog sloja hrvatskog i srpskog produbi u 
nepremostivi vjersko-nacionalni jaz između Hrvata i Srba. 


Kad se razmatra uloga konkurentske borbe dviju izrabljivačkih klasa 
kao uzročnika nacionalnoga sukoba između Hrvata i Srba u feudalno 
doba, onda se glavna pažnja mora posvetiti suparničkom otimanju kato- 
ličke i pravoslavne crkve oko ekonomskog izrabljivanja jednog i istog 
južnoslovenskoga puka, koji živi na zajedničkom teritoriju. Obje te crkve 


*i1 Sučević, nav. djelo, str. 70. 

u to vrijeme predstavljaju ekonomsko-društvenu kategoriju i često mo- 
raju da žive isključivo od feudalnih podavanja vjernika. 

Presizanja u kupljenju dažbina od pripadnika druge vjere nisu samo 
urodila sukobom između tlačitelja i potlačenih, — nego su, naravno, za- 
krvila i dvije crkve, koje imaju jedan i isti objekt izrabljivanja u puku 
hrvatsko-srpskome, koji je jedan i po jeziku, i po običajima, i po religiji 
(i jedni i drugi su kršćani, a razlike su dogmaiske između katoličanstva 
i pravoslavlja minimalne), tako da i jedna, katolička, i druga, pravo- 
slavna crkva smatra da ima pravo da ga u ime kršćanstva izrabljuje, to 
više, jer svaka od tih dviju crkvi je za sebe osvjedočena, da je isključivo 
ona predstavnik pravoga kršćanstva, a da je druga, konkurentska crkvena 
organizacija kriva, lažna, heretička, bezbožnička. Zato se i jedna i druga 
među sobom otimaju oko ubiranja dažbina od jednog i istog kršćanskog 
puka, oko podvrgavanja toga puka isključivo vlasti katoličke odnosno 
pravoslavne feudalne crkve, i to onda nazivaju borbom za spas duša 
vjernika. 

Da je glavni uzrok razdora između katoličke i pravoslavne (rimske i 
grčke) crkve konkurentska borba oko stvarne, svjetovne vlasti, i da ta 
borba nema veze sa religijom, sa vjerom, to je jasno sagledao već u 17 
stoljeću Juraj Križanić. Zbog toga je od osobite važnosti Križanićev stav 
prema crkvenom razdoru između katolika i pravoslavnih, što je značajno 
ne samo u vjerskom, nego i u jednom širem, nacionalnom pogledu. 

Sto i pedesetak godina prije osnivanja teorije historijskog materija- 
lizma, on je ovaj, za nas toliko važan problem tretirao na jedan za ono 
vrijeme gotovo nevjerojatno napredan način, otkrivajući korijene vjer- 
skom razdoru (crkvenom raskolu) u ekonomskim i političkim uzrocima, 
u borbi predstavnika dviju crkvi oko svjetovne moći i vlasti. Pritom 
treba imati u vidu, da se radi o katoličkom svećeniku, koji je dobio naj- 
viši vjerski odgoj, ali kome ni sve crkvene škole ni jezuitske akademije 
nisu bile u stanju da pomute jasno gledanje i pravilno shvaćanje historij- 
skih pojava. »Razdor je u crkvi nastao radi utakmice između dva naroda 
za vrhovnu vlast svjetsku i crkvenu, radi rimskoga carstva i papstva ... 
Grci i Rimljani imaju uvijek razloga da se svađaju radi svjetske vlasti. 
Ove svjetske razloge prikazuju nama lažno i zlobno duhovnima, jedni 
protiv drugih (da se zamrze još više) izmišljaju hereze, gdje nema he- 
reza. A mi, ne rasuđujući stvari idemo za njima i ubijamo se bez broja 
i kraja... Rimsko carstvo dlya radi prewelikye sili i slawi uczinilo se jest 
w soblazen raznim narodom a naipacze nam Slowincem wsim, se iest Ru- 
sianom, Lehom, Czehom, Srblyanom, Herwatom i Boilgarom. Dlya nyego 
bo uczinil se iest cirkowniy razdor i dlya razdora neizgoworno u nas 
korwi prolitie ... nismo obavezni ići na ruku potvorama grčkim i rim- 
skim. Ako se patrijarh i papa svađaju, ako se čupaju i za brade vuku 
radi prvenstva, mi nismo dužni da se zbog prvenstva miješamo u njihov 
razdor ili da se zauzimamo za one, što čine razdor.«ž1? 


“22 Isporedi V. Bogdanov, O Jurju Križaniću i njegovoji Politici, »Likovi i pokreti«. 
Zagreb, 1957. Str. 71-73. ' 

Križanićeva koncepcija crkvenog razdora, na bazi stvarnih historijskih 
činjenica, predstavlja jednu od glavnih okosnica njegove Politike. On je 
izvrsno poznavao i teoretsku i praktičnu stranu ovoga problema. S jedne 
strane bio je ponajbolji poznavalac crkvene literature i zapadne i istočne, 
— decenijima ju je studirao i u školi i čitanjem, — odlično je poznavao 
sve obrede (i katolički i pravoslavni i unijatski) — radi izučavanja svega 
toga išao je čak i u Carigrad. S druge strane Križanić je poznavao sivari 
i iz vlastitog iskustva, godinama je živio u Hrvatskoj, gdje se bavio pro- 
blemom odnosa između zapadne i istočne crkve u vezi s pravoslavnim 
Srbima na teritoriju njegove, zagrebačke biskupije. Ti odnosi spadali su 
među najaktuelnija pitanja Križanićeve Hrvatske, koja je tada bila 
glavno žarište katoličko-pravoslavnog sukoba. 

Na toj osnovi Križanić je čvrsto spoznao dvije činjenice: 1. Da se uz- 
roci crkvenom razdoru ne nalaze u vjerskim razlikama (dogmatskim ili 
obrednim), nego da se sukob između katolika i pravoslavnih temelji na 
borbi za svjetovnu vlast, koju vode najviši predstavnici jedne i druge 
crkve (pape i patrijarsi, biskupi i vladike) zbog svojih materijalnih, eko- 
nomsko-političkih interesa; i 2. da su za »naš narod« (Slavene) ti vjerski 
sukobi besmisleni i štetni, upereni na naše međusobno upropašćavanje 
i uništavanje. 

U 18 stoljeću je Dositej Obradović upozoravao na to, da je glavni uzrok 
vjerskoj mržnji i crkvenom razdoru materijalna korist popova. »Jadni 
Turci čekaju da što pametno čuju od derviša, a bedni i udručeni (ugnje- 
teni, napom. V. B.) hrišćani od kaluđera. No šta će im ovi kazati, kad 
nigde ništa drugo pod nebom ne znaju nego »Daj milostinju! Daj sve 
što imaš«, — a ti umiri od gladi i mrzi i proklinji sve ljuđe na svetu koji 
tvoje vere i zakona nisu!«?13 

Da se tu radi o prodavanju vjere za dažbine, o nastojanju i katoličkog 
i pravoslavnog klera da, uz podršku državne vlasti (prvi uz pomoć Tur- 
ske, drugi uz pomoć Austrije) dođu do monopola u izrabljivanju kršćan- 
skoga puka, jasno je uviđao i Ivan Mažuranić, koji godine 1848 i jednoj 
i drugoj strani uzvikuje: »Na stranu dakle s mračnom samoprodajom 
(monopolom) nebesah«.?1* 

Otuda je glavno nastojanje i jednih i drugih, da s pomoću državne vla- 
sti istisnu, onemoguće rad konkurentskoj crkvenoj organizaciji. Prefekt 
katoličke Kongregacije kardinal Ludovik Ludovisi piše 31. X. 1625 bi- 
skupu Karlu Karafi, nunciju u Beču, pozivajući ga da ispita vjerske pri- 
like graničarskih Srba: »Kongregacija je izveštena, kaže prefekt, da taj 
narod prima grčke (pravoslavne) sveštenike od šizmatičkog patrijarha iz 
Carigrada. U isto vreme, 1. novembra 1625, Kongregacija je izdala sličnu 
naredbu nunciju Karlu Karafi, a naime da isposluje kod cara da se u 
Vojnu Granicu uputi lice koje zna srpski. Pa ako se nuncije uveri da su 
tačne vesti o pravoslavnim sveštenicima, neka ih s pomoću carskih vlasti 
protera odande i na njihovo mesto postavi latinske sveštenike .., 6 febru- 


213 Dositejeva Spomenica, str. 25-26. 
214 Ivan Mažuranić, Hrvati Mađarom. Zagreb, 1848. 

ara 1626 pisala je ona Karafi da izdejstvuje kod cara da naredi kapetanu 
Ernestu Paradajzeru da protera pravoslavne sveštenike, a mesto njih po- 
stavi sposobne »qui dictos Vscochos a shismate ad unionem et obedien- 
tiam Romanae ecclesiae reducant«. U istom smislu pisao je Karafi 14 fe- 
bruara i prefekt Kongregacije kardinal Ludovik Ludovisi ... Pošto je po- 
novo dobio naredbu iz Rima, u februaru 1626, nuncije Karafa tražio je 
od cara da putem svojih generala, silom protera pravoslavne sveštenike iz 
Slavonije i Hrvatske.«?!* Katolički svećenik Ivan Dalmata piše Kongre- 
gaciji iz Zagreba godine 1633 između ostalog: »Ne može se trpeti da u 
zagrebačkoj dijecezi, u Slavoniji, budu dva episkopa »uno cattolico e 
VP altro greco, ouero scismatico«. Ako Maksim dođe u Rim, njega treba 
onde zadržati, jer je on razbojnik koji je svojom rukom dhio 15 ljudi.«?16 

A vjerska podavanja tako su velika i brojna, da ih siromašni potlačeni 
kršćanski puk pod Turcima ne može davati i jednoj i drugoj strani. »Ko- 
liko god je osoba u kojoj kući, toliko župnik dobije groša. Svaki oženjeni 
daje jednu drvenku žita. Kada ide o božiću sa križićem, daje mu svaka 
kuća jedan dinar, jednu svinjsku kraču, barilo (vina ili rakije) i jedan 
hljeb kruha. Pri krstu, ako je muško, dobiva pet dinara, jednoga kokota 
i dva hljeba kruha; ako je žensko pet dinara, jednu kokoš i dva kruha. 
Od vjenčanja dobiva četiri groša, ako je vjerenica djevojka dobije još za 
dar dolamu. Od pokopa dobiva, ako se blagosliva samo na groblju šest 
dinara, ako se pak od kuće sprovodi dvanaest dinara. Kada dođe kositba, 
priprave mu sijena koliko treba. Svaka kuća daje mu voz drva. Zemlje 
dobije koliko može zasijati, a tako i livade. Osim toga zasiju mu vjernici 
tri jutra pšenice, jedno hržulje, jedno zobi, on daje sjeme, a oni sve urade, 
on primi čisto zrno. Napokon u gotovom svake godine dvanaest forinti.«?!7 

Katolička sirotinja raja, koja je opterećena i drugim feudalnim dažbi- 
nama, jedva smaže tolika podavanja, katolički župnik pak primoran je 
samo 'od njih da živi, pa ako njegove vjernike pritisne i pravoslavna crkva 
svojim tražbinama, između pravoslavnog i katoličkog svećenstva nužno 
dolazi do teških suproinosti i »borbe na život i smrt«. 

I u Dalmaciji pod Turcima glavno je biskupima i župnicima da sakupe 
dažbine, a za vjeru i za spas duše sv6jih vjernika slabo se brinu. Tako 
godine 1638 biskup Drivasta Jerolim Lucić izvješćuje Kongregaciju u 
Rimu: »Biskupi sjede po gradovima, a nikada ne izlaze među svoj puk, 
koji je pod Turcima. Tako i župnici po župama samo u vrijeme žetve 
prođu i pobiru, pak se povuku u gradove.«?!8 — Sasvim slično stoji stvar 
i sa dažbinama pravoslavnih vjernika i sa njihovim »dušobrižnicima«. 

O presizanju i jedne (pravoslavne, protiv katoličkih) i druge (kato- 
ličke, protiv pravoslavnih vjernika) crkve postoje brojna svjedočanstva, 
od kojih mi ovdje navodimo samo ponajbitnija. »Godinu i po dana posle 
ovoga sinoda pisao je, 1 novembra 1664, iz Janjeva skopski nadbiskup 
Andrija Bogdani. Pravoslavni su, kaže on, isto toliko ljuti protivnici ka- 


25 Radonić, nav. djelo, str. 55, 56, 57. 
216 Isto, str. 70. 

217 Smičiklas, nav. djelo, str. 92-93. 
218 Isto, str. 93. 

tolika koliko i Turci. Sultan ih naročito štiti, jer vuče lozu od sultana 
Murata II koji je imao za ženu Maricu, »figlia di Georgio despote«. Pa- 
trijarh, koji stoluje u Gračanici, svega jednu milju daleko od Janjeva, 
radi na tom da istrebi katolike. On traži od katolika dažbine sasvim raz- 
ličite od onih koje oni daju Turcima. Ovaj svoj zahtev obrazlaže tim da 
su ranije katolici, jednom prilikom, obdarili njegova prethodnika koji je 
bio naklonjen rimskom obredu (»per esser egli stato affettionato al no- 
stro rito«). Od toga jednoga slučaja hoće da načini zakon i potčini sve 
crkve (»vuole meltere tutte le chiese sotto il suo commando e tributo«), 
tako da bi razrez na sve katoličke parohije izneo na 100 talira. Katolici 
se opiru tome koliko mogu, a on, od svoje strane, moli Kongregaciju da 
zatraži u toj stvari posredovanje carevog ambasadora koji se očekuje u 
Carigradu. Neka poslanik dobije od sultana hatišerif, kojim bi se zapo- 
vedilo patrijarhu da se ne pača u katoličke stvari (»che il patriarca non 
s' ingerisca con loro«) i da ne uzima danak od katolika, koji nisu u sta- 
nju da se odbrane od njega, jer je bogat i podmićuje Turke (»per esser 
egli ricco, mittigando i giudici turchi con danari«).?!? 

Na osnovi arhivskih dokumenata Smičiklas je utvrdio, da su pravo- 
slavni mitropoliti u Srijemu pod Turcima pobirali dažbine i od katolika. 
»Nalazimo posvjedočeno, kako metropolita pobire od prvoga vjenčanja 
dvanaest, od drugoga dvadeset i četiri, od trećega četrdeset i osam akčeta, 
pa i od fratara godišnje dvanaest akčeta; sve je to on stao bez prava po- 
birati od katolika. To je jamačno pobirao i od svojih vjernika. Ako se 
uzme, da je jedno akče vrijedno dva i po novčića, onda se eto od trećega 
vjenčanja plaćalo jednu forintu i pedeset novčića,«??% A to je i u Srijemu 
i u Slavoniji u tursko doba bio jedan od glavnih uzroka vjerskog razdora 
između pravoslavnih i katolika. »Nije sama pohlepa za novcem već ne 
manja mržnja na papu gonila pećkoga srpskoga patriarhu i njegove vla- 
dike, da se sdruže s Turcima i sebi pokore katolike na podavanja i ljute 
danke. Vrijedni povjestnici franjevaca Mijo Batinić i Stipan Zlatović gor- 
kim srcem slikaju ove progone srpskih vladika, gdje sdruženi s Turcima 
dave fratre i katolički puk. »Mi imamo u njima — veli o. Laštrić — ljućih 
dušmana nego li su isti Turci, jer nikada ne prestaju o tom raditi, da nas 
pod svoju vlast sprave.« Nije vjerojatno što pripovijeda otac Bakula, da 
su još sto godina od prilike prije nego što on pisa tek dozvolom pravo- 
slavnih vladika i paroka smjeli župnici katolički vjenčavati i pokapati 
svoje vjernike. Ovo je pak moglo biti ali samo u vrijeme onih velikih 
patnja i progona u sedamnajstom vijeku. U ono doba iskali su i srpski 
patriarhe i vladike a i patriarha carigradski, da im katolici daju one iste 
daće, koje su oni mnogo puta nesmiljeno od svojih vjernika utjerivali. U 
ono doba iskali su oni od katolika, da prime fratri i grčki obred i vjeru, 
kako je uči grčka crkva ... Progon od god. 1632 započeo je patriarka Ciril 
tolikom silom kako nikada prije. Sdružio se u ime progona sa ljutim du- 


219 Radonić, nav. djelo, str. 342. 

2% »Turska listina u hrvatskom prijevodu. Zbirka Zlatovićeva, svojina naše Akade- 
mije. Ferman zvorničkom sandžakbegu, pod koga je jednom i Srijem spadao.« (Smi- 
čiklas, navedeno djelo, str. 78-79 i bilješka broj 1 na strani 79.) 

Ššmaninom kršćanskim, pa u Slavoniji strašne pokore učiniše osobito u 
samostanu našičkom. »Nije manji progon ovdje u Slavoniji« — veli slu- 
žbeni izvjestitelj — »nego što je bilo u prvo doba kršćanstva«. Odvedoše 
u verigama našičke fratre. Najviše da je trpio otac Simon. Ali neka go- 
vori Simon. On pisa pismo u Rim propagandi, u kojem slika svoje nepri- 
like. »Mnokrat otio sam pisati vašemu gospostvu, ali niesam. mogao od 
vellika progona i napasti, kojem nas muče i strova, koje patimo od Cirila 
patriarke vladike, kako bude ova persekutia durati jošte do tri godišta, 
znajte vaša gospostva, da se neće moći katolik u Bosni i u Slavonskoj 
i Ungarii odaržati. Sadanji vesir koji posadi Cirila patriarku, na to ufati 
nas tri sacerdota i darža nas od mladoga božića do kandelore na ledu i 
sniegu, da nam su spali nokti od prsta od nogu; gvozdje na ruku i na 
grlu; po jedanput s ledom vode pismo i po malo kruha crna uzesmo; je- 
smo gdi nabijaju na kolje ljude, a druge pod palicama more, a treće sieku, 
koje sam podpomagao pred smrt s ispoveđu i ponukovao, da umiru ve- 
selo i sam sam bio odlučio karvahu proliti, ali nektiše nas gubiti, nego 
naopako saopače konopcem svezali biući strangom po žila i pod kollienu 
govoreći: ti si obratio od Dunava do Kaniže kamo ti popovi i biskup od 
Rimpape? 

Evo kako se u mržnji na Rimpapu sdružiše patrijarka i najokrutniji 
Turci. Patriarke su plaćali velike danke, pak su nastojali, da ubiru i od 
katolika. Turci su opet-*pazili, da im se tuđa vlast a naročito papinska i 
carska preko katoličkih vjernika ne ušuljaju.«??! »Mnogo su franjevci 
pretrpili od Turaka, ali malo manje u 16. i 17. vijeku od pravoslavnih 
patriarka i vladika. »Takav postupak naših vladika i patriarka nikako se 
pravdati ne da« veli dobro Ruvarac (O pećskim patriarcima str. 79). 
»Koje čudo da se franjevci prikazuju kao najoštriji protivnici svoje ro- 
djene pravoslavne braće u spisima svojim. Koje čudo, da ih u tolikim 
svojim pobožnim spisima, koliko je meni poznato nikada niti braćom u 
Kristu ne zovu, već uvijek gotovo porugljivo ,šizmatici“.«?2? 

Da su ta protukatolička presizanja upravljača pravoslavne crkve po- 
stojala i da su morala biti česta, o tome nam svjedoči i jedan ferman iz 
godine 1668, koji uzima katolike u zaštitu između ostaloga i od Srba, 
Bugara i Grka: »Ili morem brodili — veli ferman — ili po suhu hodili ili 
u stanovima stanovali, nek su sasvim prosti i slobodni. Slobodno im je 
i u njihovim crkvama, koje su od davnine ostale, po obredu rimokato- 
ličkom molitve obavljati i u tom neka ih nitko ne pomete bio sad pogla- 
vica bio kadija ili tko mu drago drugi. Kad milostinju ili što drugo za 
svoje uzdržavanje od puka prime, samo ako s tim nikakovu trgovinu ne 
čine, nisu dužni od toga nikomu ništa plaćati, Kada koji izmed njih 
umre, u njegovu se ostavinu ne ima miješati niti blagajnik carski niti 
itko drugi. I ako u mjestu ili na blizu, gdje se oni nalaze, tkogod pogine, 
neka se spomenuti fratri pod imenom krvarine ne globe. Budući da su 
latinski sljedbenici sasvim druge sljedbe nego što su Srbi, Bugari i Grci, 


21 Smičiklas, nav. djelo, str. 82—84. 
222 [sto, str. 85-86. 

neka im je slobodno u erkvama, koje od davnih vremena posjeduju i po 
svim drugim mjestima, gdje se sljedbenici istoga obreda nalaze molitve, 
po običaju i po odredbama vlastite crkve obavljati, a da se ne usude u 
tom braniti im niti Srbi, niti Bugari, niti Grci.«??3 

Isto su tako brojni dokumenti i o presizanjima katoličke crkve. »Me- 
đutim, pravo prikupljanja desetka sporilo se svaki čas srpskom kliru 
kako od strane bečkih i ugarskih vlasti, tako i od strane rimokatoličkog 
klira. Ovaj je prisvajao sebi pravo prikupljanja desetka i od pravoslav- 
nog življa.«??* 

Kod ovog katoličko-pravoslavnog gloženja oko vjerničkih podavanja 
od osobite važnosti je bilo uzajamno preotimanje vjernika, što su obje 
zainteresirane strane, naravno, prikazivale kao »rad na spasenju duša« 225 

Ta prevođenja s jedne vjere na drugu pretvarala su se u bezobzirna 
preotimanja vjernika između dvije suparničke crkve. Često puta ona su 
vršena s pomoću najgrubljeg nasilja, a i pravoslavna i katolička crkva 
su se pri tome obilno služile i vojničkim i državno političkim aparatom 
tuđinskog ugnjetača. »Turci pomagahu vladike (pravoslavne, napom. V. 
B.), pače oni su kadikad u sporazumu s njima nagonili i katolike, 
da ih priznadu svojim glavarima, naročito u doba, dok je katolički Beč 
bio vođa u turskim ratovima.«??2% »Fanariotske (pravoslavne, napom. V. 
B.) vladike u Bosni smatrale su, da i katolici spadaju pod njihovu upra- 
vu i tražili od njih prinose kao i od pravoslavnih.«?*7 A s druge strane se 
u vrijeme turskih ratova zajedno s prodiranjem katoličke austrijske voj- 
ske na istok obavljalo i masovno pokatoličavanje pravoslavnog i musli- 
manskog življa. 

Na pitanju tog prelaženja i preotimanja vjernika najjače su se pokr- 
vile katolička i pravoslavna crkva, pošto je to zasijecalo u najbitnije, eko- 
nomske inierese i jedne i druge strane, jer su, naročito pod Turcima, 
obje živjele uglavnom od dažbina, ubiranih od vjernika, pa su svim sred- 
stvima nastojale da povećaju ili bar da očuvaju svoje prihode. Da spri- 
ječi to prelaženje, svaka crkva je nastojala da kod svojih vjernika šio 
više ocrni svoga suparnika, da između sebe i svoga protivnika iskopa što 
dublji i što nepremostiviji jaz. Na toj osnovi rađali su se kod katolika 
najteži napadaji ne samo na pravoslavnu crkvu nego i na sve njene pri- 
padnike, a pravoslavni popovi nisu ostajali dužni u klevetanju i opada- 
nju svega što je katoličko. Tako je rasla podvojenost i širila se netrpe- 
ljivost i mržnja između pravoslavnih i katolika, i tako su te klevete i 
omraze, izmišljene isključivo u cilju osiguranja prihoda popova na jednoj 
i na drugoj strani, stoljećima prodirale u naš neprosvijećeni narod, koji, 


223 Nedić, Stanje redodržave Bosne srebrne za četiri vijeka. Đakovo 1884, str. 
69-70. — Ferman je ovdie citiran po Smičiklasu, nav. djelo, str. 83. 

224 Radonić, nav. djelo, str. 491. 

225 Tako tu rabotu krsti, između ostalih, i dr. Janko Šimrak, u svojoj raspravi 
Pavao Zorčić Marčanski vladika. »Spomenica kalendar grkokatolika križevačke bisku- 
pije za godinu 1933.« Zagreb 1933. Str. 70. 

226 Šišić, Pregled povijesti hrvatskoga naroda ..., str. 236. 

227 Smičiklas, Povijest Hrvatska, II. 

živeći pod tuđinom, potlačen i kulturno, često puta i nije mogao da čuje 
ni jednu drugu riječ, osim popovske. 

U jednom katoličkom crkvenom izvještaju iz godine 1634 iznosi se iz- 
među ostalog, kako »narod jatomice prelazi na pravoslavlje« u mjestima 
Ilok, Ljuba, Brkasovo, Kalotinci i nekim drugim selima Slavonije pod 
Turcima. U zapadnom Srijemu, Mitrovici, Rumi, Remeti, Golubincima i 
dr., katolici su u prvoj polovici 17 stoljeća prelazili na pravoslavlje.??? 
Naravno da to izaziva ogorčen otpor kod katoličkoga svećenstva, koje 
osjeća, da mu je tim prevođenjima ugrožena živoina egzistencija. Pone- 
kad, ponajsposobniji katolički svećenici, naročito franjevci, i uspijevaju 
da to spriječe. »Pored svih nasilja pravoslavnih vladika nije mogla pra- 
voslavna crkva uspjeti proti franjevcima, da ih sataru i njihov puk po- 
moćju turske sile prevedu na pravoslavlje. Fratrima je dakako iza mno- 
go patnja, muka i novčanih žrtava pošlo za rukom dokazati, »da su sa- 
svim druge sljedbe nego što su Grci, Srbi i Bugari, pa zato imadu običaje 
svoje crkve i zapovjedi svoje crkve slušati, a ne imaju ih uznemirivati 
Srbi, Greci i Bugari«. Jednom samo spominju nam spomenici veliki pre- 
laz na pravoslavlje. Spominju se mjesta: Soljani, Velike Remete, Golu- 
binci, Ruma, Vojinci (Vogninzi), Mangjeloš, Miirovica u svemu više od 


dvije stotine katoličkih zadruga.«??? Š 


3. 11. 1639 tuži se zagrebački katolički biskup Benko Vinković Kongre- 
gaciji, kako pravoslavni vladika Maksim »ometa ne samo širenje unije. 
nego čak katolike navodi da prelaze na šizmu i prihvate pravoslavne 
obrede ... Maksim katolike naziva jereticima, a papu antihristom, svojoj 
pastvi ne dopušta da ulazi u katoličke crkve i sluša propovedi katoličkih 
sveštenika. ... Vinković se, dalje, tuži da episkop Maksim privlači na svo- 
ju stranu katolike, time, što venčane lako razvodi, pa ih venčava sa svo- 
Jim jednovernicima.«?3% 


Bosanski biskup Orlovčić piše godine 1672, kako sarajevski pravoslavni 
mitropolit »s pomoću Turaka, goni katolike na dažbine i, na osnovu sul- 
tanove naredbe, goni ih da napuste rimokatoličku veru i njemu se pot- 
čine«.231 

Skopski nadbiskup Bogdani žaleći se Kongregaciji kako pravoslavni 
patrijarh Arsenije III nasilu prevodi katolike na pravoslavlje, piše 24. IX. 
1678 između ostaloga kako patrijarh »istupa oholo i tiranski prema kato- 
ličkom kliru da bi ga, na kraju krajeva, primorao da prihvati šizmu«,232 


Nadbiskup Zmajević godine 1721 optužuje pravoslavne svećenike, da 
] »prekrštavaju naše katolike«.?33 


228 Isporedi Cvijić, Balkansko Poluostrvo, [, str. 410. 

229 Vidi Smičiklas, navedeno djelo, str. 95. — Izvjestilac ovdje navodi kao razlog 
prelaženju nemarnost i nebrigu katoličkih popova, pa traži da se namjesto njih po- 
šalju fratri, koji se većma brinu za katoličke vjernike i bolje ih čuvaju. 

2% Isporedi Radonić, nav. djelo, str. 72-73. 

281 [sto, str. 370. 

232 Isto, str. 370. 

288 Isporedi Milaš, Pravoslavna Dalmacija, Novi Sad 1901. Str. IV. 

»Unijatski biskupi stolovali su preko stotinu godina u samostanu 
Marči, sa samostanci sv. Basilija. Godine 1737 navali sa hajduci i razboj- 
nici nesjedinjeni biskup Simo Filipović na Marču, zapali samostan na 
sam god crkveni, poubija samostance, samo njeki se spasiše, i osvoji sa- 
mostanski posjed. Budući da je upravo tada bio rat s Turci, to se u to 
nasilje nije diralo, pak su nesjedinjeni ostali u posjedu Marče, a sjedi- 
njeni biskup osta bez rezidencije a doskora i bez stađa, jer mu vjernici 
prođoše u nesjedinjenu crkvu.«?34 

U prevođenju pravoslavnih na katoličku vjeru naročito su hili revni 
katolički biskupi u Marčanskoj biskupiji. »Primerna života i vatren ka- 
tolik, a pod uticajem biskupa Hrena, dao se Dubravić na posao da pravo- 
slavne u svojoj okolini, osobito u Križevcima i Koprivnici, prevede na 
uniju.«?35 

Prevođenje na uniju u području marčanskoga vladičanstva vršeno je 
uz direktnu asistenciju austrijske državne vlasti.236 


I nastojanja zagrebačkih katoličkih biskupa oko prevođenja na uniju 


marčanskih pravoslavnih Srba imala su kao glavni motiv skupljanje da- 
žbina.237 


Ta borba oko dažbina i preotimanja vjernika kao izvora crkvenih pri- 
hoda dovodila je do kfvavih borba na život i smrt, tako da su se nerijetko 
dvije suparničke popovske strane međusobno ubijale, vršile uzajamno 
paljevine, i sl. »Međutim, zaštitno pismo bilo je samo mrtvo slovo na 
hartiji, te je novi severinski vladika, Simeon Filipović, počeo žestoku 
borbu oko manastira Marče koji su unijati silom preoteli od Srba. ... Čud- 
novato je ipak da je još tokom rata s Turcima, s krajem 1738, pala odlu- 
ka u Beču da se manastir Marča oduzme od Srba. A kada carske vlasti 
silom uvedoše unijatske kaluđere u Marču, zapališe Srbi, 17 juna 1739, 
i manastir i kaluđerske konake.«?38 


I na drugim mjestima dolazilo je do takve zakrvljenosti. »Kada je pa- 
Pinski izaslanik Pavao Rovinjanin g. 1640 prolazio iz Broda prema Po- 
žegi na slavonskim kolima u četveropregu, htjede i u varoš požešku proći. 
Ali kršćani njihovi pratioci veli on, da su im naveli predobre razloge, da 
treba obići Požegu. Najglavniji je bio, što su naši kršćani katolici ubili 
netom jednoga vladiku pravoslavnoga u požeškom polju, koji je izganjao 
svoje prihode ne samo od svojih vjernika, već i od katolika. Vladika je 
polazio sa kaluđerima, svećenicima i Turcima u pratnji od dvadeset i 
četiri osobe. Katolici ih ubiše na polju požeškom i zakopaše ih sve za- 


*84 Ivančan, nav. djelo, Vjesnik zem. arhiva, IV, sv. 3, str. 159. Vidi i Smičiklas, 
Povijest Hrvatska Il, str. 331. 

285 Isporedi Radonić, nav. djelo, str. 49. 

2% Tako austrijski nadvojvoda Ferdinand godine 1611 »izdaje pismo, kojim Simu 
Vratanju potvrđuje kao sjedinjenog biskupa, i nalaže mu, da istrijebi među uskocima 
svaku krivu nauku i da ih utvrdi u pravoj kršćanskoj vjeri«. (Vidi Šimrak, navedeno 
djelo, str. 2.) — Marčanski vladika Sime Vratanja prešao je te godine na uniju. — 
napom. V. B. 

231 Isporedi Radonić, nav. djelo, str. 489. 

288 Isto, str. 621. 

jedno s njihovim konjma u velike jame. ... Sada se je čulo, da ide vladika 
katolički poslan od pape, a pravoslavni se spremahu na osvetu. Zato Pa- 
vao prođe mimo Požege u Veliku. Kako su upravo u 17. vijeku procvali 
razdori izmed katolika i pravoslavnih, o tom na drugom mjestu govo- 
rimo, ali i ovo je jedan gorak prinos te kršćanske nevolje.«239 

». 1670. g. proširila se unija i na Žumberak. Unijatska biskupija 
1777. g. prenesena iz Marče u Križevce gde je i danas.«240 

»Pravoslavni su u znatnom broju primili katoličku veru; bili su i uni- 
jaćeni. Kao što je poznato, ima krajeva u kojima je pravoslavno stanov- 
ništvo prešlo na katoličku ili unijatsku veru, naročito u dubrovačkoj 
oblasti (Pelješac, u mnogome i u Konavlima), u Dalmaciji (Dicmo iznad 
Splita, okolina Makarske i t. d.), u Hrvatskoj (Žumberak), na dosta me- 
sta u Bosni i Slavoniji. To se dešavalo mnogo više nego što je zebeleženo,; 
jer je u ranijim vremenima bio čest slučaj da se pojedine porodice, dose- 
ljene u katoličku sredinu, bez svoje crkve i popa, postepeno naviknu na 
katoličke obrede i prime katoličku veru. I u Kranjskoj i u Štajerskoj 
bilo je mnogo takvih slučajeva.«ž“! 

»A_ katolički biskupi, župnici, franjevački red izjavljuju da je papa 
vrhovni glavar obeju crkava, da su pravoslavni šizmatici a oni prava vera 
i rade na sjedinjenju crkava pod papom. 

U zemljama pod Austrijom oseća se ista težnja kod nekih austrijskih 
vladalaca i zagrebačkih biskupa. (Vidi Smičiklas, p. d. s. 146; Šišić: Pre- 
gled pov. hrv. naroda, s. 303). 

U Bosni i Slavoniji, franjevci, glavni predstavnici katoličke crkve, raz- 
vijaju veliku prozelitsku revnost jer kažu, njihova je prva dužnost »obra- 
ćanje inovernika na katoličku viru«. Zbog svega toga je ojačala versku 
raznolikost u srpsko-hrvatskom narodu i razvila se verska osetljivost i 
surevnjivost, koja se utecajem prosvete i napretkom civilizacije počela 
stišavati tek u toku XIX veka.«?2*? — »Franjevci navode mnogobrojne pri- 
mere, prema kojima su na hiljade pravoslavnih preveli na katoličanstvo. 
Njihovom saradnjom ćak 1831 g. prešli na »katoličko sjedinjenje« po- 
povi sela Krička i Baljka u Petrovom Polju u Dalmaciji zajedno sa se- 
ljacima 2004248 

Prevođenje pravoslavnih Srba na katoličku vjeru vršeno je i u Istri, u 
senjskoj biskupiji, u Vinodolu?“ i drugdje. 

Pokatoličavanje pravoslavnih provodilo se i u Srbiji u prvoj polovici 
18 stoljeća, na čemu je, uz asistenciju austrijskih okupatorskih vlasti, na- 
ročito radio ugarski primas kardinal Kolonić.?# 


29% Smičiklas, nav. djelo, str. 29. 

24% Cvijić, Balkansko Poluostrvo, I, str. 410. 

241 [sto, str. 224. 

24? Isto, str. 406. 

243 Isto, str. 408. 

#4 Isporedi Radonić, nav. djelo, str. 72. 

245 »Pod utecajem katoličkog sveštensiva, car Karlo je, još pre zaključenja mira 
(»Požarevačkog« napom. V. B.), bio poslao u Srbiju njihove misionare, da rade na 
uniji. Državni organi dobili su naredbu da u samoj Srbiji pomažu katoličku veru... 
Ništa nije tokom XVIII veka doprinelo više razjedinjavanju pripadnika pravoslavne 


29 RAD 311 449 


U toku velikoga austrijsko-turskog rata katolička crkva je na »oslobo- 
đenom« teritoriju masovno pokrštavala muslimane. »Iza toga predadu se 
iza malo oklijevanja Bilaj i Budak pa i ljuti inače Perušić, gdje je Marko 
Mesić odpjevao zahvalnu misu i pokrstio mnoge Turke, jer su tamo Tur- 
ci ostali ne hoteći ostaviti svoju staru postojbinu. — Mesić sam piše: »Kada 
je vazeta Lika i Krbava došal je general karlovački z menom skupa u 
Perušić ... a Turci što su ostali u Perušiću da će se krstiti ...« Lopašić: 
Dva hrv. junaka str. 44.246 _ »Hrvati provale do Vranograča (1696, na- 
pom. V. B.) i obsjednu ga. Istom kada su topovi prodrli zidine i neprija- 
teljima ponestalo vode, odluče da se predadu. Zasužnjene kršćane ban 
oslobodi, a zarobljeni primiše sveti krst.«?47 

»Od interesa je spomenuti i suprotan proces, preobraćanje muhame- 
danaca našega jezika u katoličku veru, koje se izgleda najviše vršilo u 
Dalmaciji i Slavoniji ... U svojim izvještajima franjevci pripisuju sebi 
najveći broj ovakvih slučajeva. ... Preobraćali Turke u katoličku veru 
onda kad su Mlečići osvojili Dalmaciju a Austrija Slavoniju. Tako godine 
1688 otac Andrija Rešica zađe po kninskoj Krajini i našavši dosta turskih 
porodica sve ih obuči i krsti. Po osvojenju Vrgorca franjevci obratiše u 
varoši i okolini 25 Turaka. Po osvojenju Čitluka u Neretvi godine 1694 
Bartul Arbić pokrsti 30 Turaka. Kad je osvojen Imotski, župnik Stevan 
Vrlić pokrsti 23 Turčina. (Po Zlatoviću Stipanu [0d franjevačkog reda): 
»Franovci države presv. Odkupitelja i hrvatski puk u Dalmaciji«. Zagreb 
1888, str. 233, 236.) Kao da je poslije zauzimanja Slavonije bilo još više 
pokrštavanja Turaka. Po Batiniću, sam fra Jakov Tvrikovčanin, bivši 
sutjeski gvardijan, krstio 385, a ostala braća obratila su »silu nevjernika 
i raskolnika«. (Batinić fra Mijo V.: »Franjevački samostan u Fojnici od 
stoljeća XIV—XX.« Zagreb 1913, svezak II, str. 147) «.?#5 


U strahu, da im konkureniska strana ne postriže pa i sasvim ne pre- 
otme stado, obje crkve su svima silama nastojale da spriječe svaki među- 
sobni dodir pravoslavnih i katolika, pozivajući svoje vjernike da se klone 
pripadnika druge vjere kao kuge. »Skradinski biskup, Matija, javljao je, 
1719, Kongregaciji u Rimu da smatra svojom dužnošću da sprečava među- 


i katoličke vere koliko taj suviše revnosni rad katoličkih misionara da dođe do sje- 
dinjavanja crkava. Naši ljudi prve polovine toga stoleća na svojim saborima ne govore 
gotovo ni o čem drugom toliko, koliko o gaženju narodnih privilegija i nasrtanju na 
pravoslavlje. Pravoslavne nateruju da silom praznuju katoličke praznike... pravo- 
slavne sveštenike, pa čak i episkope, mame, silom ili milom, na svoju stranu, u uniju, 
ili im, kad ne će da pređu u nju, prave raznovrsne neprilike; otimaju se pravoslavne 
crkve; od Srba se traži desetina za katoličke biskupe; zabranjuje se pravoslavno 
bogosluženje. Čak je sumnjiva i smrt trojice srpskih mitropolita u kratkom roku od 
četiri godine (Isaija Đakovića, Stevana Metohijca i Sofronija Podgoričanina) ...« 
(Corović, Istorija Jugoslavije, str. 375.) Godine 1726., u Smedđerevu je ustanovljena 
katolička biskupija za Srbiju, a kanonikati u Šapcu, Jagodini, Rudniku, Smederevu 
i Paraćinu. (Isporedi isto, str. 375.) 

24 Isporedi Smičiklas, nav. djelo, str. 150 i bilješka broj 6 na istoj strani. 

241 Isto, str. 167. 

248 Cvijić, Balkansko Poluostrvo, I, str. 410. 

sobno versko opšienje između jednih i drugih, jer se boji da će kod me- 
šovitih brakova stradati katolička vera.«2? 

Zadarski nadbiskup Zmajević u svom Ogledalu istine (Specchio della 
verita), napisanom godine 1721, poziva pripadnike katoličke vjere da se 
prema pravoslavnim Srbima drže ovako: »Od tog odmetničkog naroda i 
njegove crkve mora se kloniti svaki pravi sin rimske crkve i izbjegavati 
svako općenje.«?50 

Za razdvajanje, nadbiskup Zmajević svu krivicu baca, naravno, na pra- 
voslavne svećenike, a prešućuje, da su i katolički (pa najviše i on sam) 
svoje vjernike isto tako odvajali od nekatolika. Po njemu, pravoslavni 
»zabranjuju svojima ulaziti u naše crkve, i kazne onoga, koji se posluži 
našom osvećenom vodom, i stružu onaj dio tijela, koji je tom vodom po- 
kvašen bio, kao okaljan i opoganjen ... Zovu latine (katolike, napom. 
V. B.) ilirskim nazivom pagani, i poganom presvetu božansku vjeru, i 
psujući zovu je »pasija vjera i mišija vjera«. Laju kao bijesni psi na nebo, 
i bljujući otrov uzaludno se sile da okaljaju ono, što je na zemlji najsve- 
tije i božansko« ... »Lukavstvo je svagda bilo prvi biljeg svake shizme, ali 
nigdje se ono nije pokazalo toliko strašno na štetu vjere prave, kao u 
Srbiji. A svemu su krivi episkopi i kaluđeri, koji osnivaju svoju sreću na 
mržnji i protivnosti. Znaju oni kako su im slabi dogmati, i da se ne mogu 
uzdržati u disputama o vjeri sa latinima, i radi toga izmišljenim svako- 
jakim basnama oni zavode narod, i čine od njega aspidu, koja proniknuta 
unutrašnjom mržnjom odbija od sebe svaki poziv sa katoličke sirane. Pa 
da ojačaju u narodu grozotu naspram naših stvari i da ga uzdrže od sva- 
kog općenja sa rimskim obredom, zapovijedaju da ne posti u subotu, i 
ako nema mrsnog jela, nalažu mu da taj dan moraju polizati ili od svoje 
krvi ili nož, kojim se prije meso sjeklo. ... Ali ma koliko da je pritajena 
prevara njihova, nije se ona mogla ipak sakriti od oka latinskih pastira, 
koji su otkrili njihov zanat i lukavsivo, koje je pravi otrov, upravo za- 
raza, od koje se slabiji i nevini mogu sačuvati samo, ako pobjegnu od 
njih.«?51 

>... Nisu mogli ili nisu znali obustaviti prijelaz iz jedne u drugu, radi 
toga su otuđivali braću od braće, govorili su pogrdno od protivne strane, 
samo da jedan pred drugim crn postane. Tim postupanjem do toga dođe, 
da nit je hotio katolik za nekatolika, držao ga je bo za prokleta, niti ne- 
katolik za katolika, kog je on za raskolnika i krivovjerca imao, štogod 
učiniti niti se služiti drugoga udvorbom ...«252 

Otimanje oko dažbina i oko vjernika urodilo je čitavim nizom među- 
sobnih optužbi i psovki, od početka tih sukoba između dviju konkurent 
skih crkvi sve do godine 1901, pa i 1933. 

Po nadbiskupu Zmajeviću, u Dalmaciju je »unesen otrov dolaskom 
Srba« koji su »zaraženi jeretičkim učenjem«. Pravoslavno svećenstvo je 
»perfidno, glupo i tvrdoglavo«; pravoslavna crkva je »postala kavez mno- 


24% Radonić, nav. djelo, str. 594. 

Isporedi Milaš, nav. djelo, str. IV. 

251 Milaš, nav. djelo, str. 357, 359, 360. 

25% Slavenski Jug, broj 63 od 29. svibnja 1849., str. 253. 

gobrojnih i divljih zvjerova«; Srbi su »narod surov i divlji, ali bez ičega 
plemenitoga i ponosnoga«. »Otrovna nauka albigeza, proterana iz Fran. 
cuske, a sklonjena u Srbiji, pokazuje svoj veliki otrov i danas među Sr- 
bima, jer kao što ih je ona jedanput ranila, 1o je morao ostati trag te 
rane, da se pokažu još i danas bogalji«. »A takav je upravo karakter 
naših Srba, koji su postali našljednici onih afričkih čudovišta na žalost 
Božje crkve i na propast države«. — »Srpska vjera ... gora je od sviju je- 
retika, koji su lajali protivu neba ...<; pravoslavni svećenici su »lukave 
lisice« i »divlji vukovi u ovčjoj koži«.255 

Pravoslavni vladika Milaš, pošto je iznio sve Zmajevićeve psovke na 
pravoslavne vidi jasno, zašto katolički nadbiskup Zmajević ocrnjuje pra- 
voslavnu crkvu: »On (Zmajević, napom. V. B.) — piše Milaš — psuje i grdi, 
kao što smo vidjeli, da ne može biti gore, srpsko dalmatinsko svećenstvo 
i episkope, a sve to, jer se boji, da ne bi dalmatinski rimokatolici primili 
pravoslavnu vjeru«)?** čime bi se smanjili prihodi biskupa od katoličkih 
vjernika, A zna Milaš te motive sijanja vjerske mržnje i razdora zato, 
jer i on sam, u istom cilju, radi taj isti posao, ocrnjujući i klevećući ka- 
toličku crkvu na preko 600 stranica svoje Pravoslavne Dalmacije. 

Pritom taj pravoslavni vladika ne uviđa, da su njegovi napadaji na 
Južne Slavene katoličke vjere, štampani na početku dvadesetog, stoljeća 
(1901), i da je njegovo sijanje vjerskog razdora i mržnje među Hrvate i 
Srbe, — daleko veći zločin, nego protupravoslavno pisanje katoličkog za- 
darskog nadbiskupa Zmajevića iz godine 1721. 

A dr. Janko Šimrak optužuje godine 1933 pravoslavne kaluđere iz ma- 
nastira Lepavina, da se godine 1678 protiv katoličkih i unijatskih bisku. 
pa, bore udruženi s razbojnicima: »Lepavinski kaluđeri u vezi sa razboj- 
nicima. Lepavinski kaluđeri ne samo da se nisu umirili, nego su pokušali 
u svojoj đavolskoj i neobuzdanoj mržnji i posljednje sredstvo protiv 
Pavla Zorčića. Oni su najmili četu razbojnika, koja je imala noću navaliti 
na Marču, oplijeniti manastir i crkvu, Zorčića i sjedinjene kaluđere po- 
ubijati i tako uništiti jedinstvo. «255 Izvori, međutim, što ih Šimrak na- 
vodi, ne potvrđuju tu njegovu optužbu. 


Osim tih međusobnih psovki, produbljivanju jaza između pravoslavnih 
i katolika (što je kod nas, gdje se vjera identificirala s narodnošću, ujed- 
no značilo i zaoštravanje razdora između Srba i Hrvata) znatno je prido- 
nijelo i generaliziranje. Onaj, tko je, na primjer, na katoličko-hrvatskoj 
strani postao poznat kao najveći protupravoslavac iliti Srbožder, mako- 
liko bio usamljen, proglašavan je kao predstavnik svih katolika Hrvata, 
— i obratno. Dovoljno je ovdje navesti samo jedan primjer, kako pravo- 
slavni dalmatinski vladika Milaš generalizira Zmajevićevo djelo »Ogle- 
dalo istine«, — koje je sasvim izuzetno po svojoj mržnji i psovkama na 
pravoslavne, tvrdeći da Zmajevićevo napadanje na Srbe »sastavlja osno- 


258 [sto, str. 354-358, 360. 
na. Isporedi Milaš, nav. djelo, str. 363. KE RO V. B.) 
255 Šimrak, navedeno djelo, str. 99. 

vu suđenja latinskog sveštenstva, čak i danas (godine 1901, napom. V. 
B.) o pravoslavnim Srbima i daje pravac odnosima njegovima naspram 
pravoslavne vjere i srpskoga naroda«.?5 

Iz navedenih razloga, uglavnom zbog gloženja oko dažbina i zbog pre- 
otimanja vjernika dviju suparničkih crkvi, trvenja između pravoslavnih 
i katolika nisu prestajala ni u 18 stoljeću, pa ni kasnije. »Posle Požare- 
vačkog mira 1718, iako su se odnosi nešto sredili, položaj katolika u Tur- 
skoj nije se poboljšao. Odnosi između pravoslavnih i katolika stalno behu 
zapeti u evropskoj Turskoj.«?57 


Treba pritom naročito istaći, da se uzroci vjerskog sukoba uopće nisu 
nalazili u različnosti, koja postoji u samom učenju dviju crkvi. Razlike u 
dogmama su neznatne, nebitne, a i one vanjske su isto tako sitne, pa 
često i smiješne (jedni popovi briju brade, a drugi ih puštaju da rastu, 
jedni se sa ženama vjenčaju, a drugi se ne vjenčavaju, i t. d.). Da uzroci 
tom sukobu, ni u doba najjačih vjerskih borbi uistinu nisu bili u različ- 
nosti i protivnosti između katoličke i pravoslavne vjere kao takve, Star- 
čević navodi ove dokaze: »Beguncem (pravoslavnim, napom. V. B.) u 
belovarskoj županii, i bez dvojbe drugde, u koliko biahu nastanjeni ter 
ne bežaše od ovud pod Turčina, odonuda amo, dugo vremena svetjenici 
zapadne crkve podeljivaše svetotajstva. Dokaz, da proti duhovnikom, ni 
proti obredu nebiaše prigovora, i da o dogmah nebiaše govora, pače, koji 
o njih štogod znadoše, da se u njih slagaše ...«?59 

U danim teškim uvjetima o razlikama između vjerskih učenja ili nekoj 
dogmatskoj izdiferenciranosti nije moglo biti ni pomena u tursko doba u 
Slavoniji. Katoličko svećenstvo, koje živi s narodom, isto onako neuko 
kao i pravoslavno, nalazi se u tako teškim prilikama, da o nekoj naro- 
čitoj, striktnoj katoličkoj službi božjoj, koja bi se znatno razlikovala od 
pravoslavnog bogosluženja, ne može biti ni govora. U izvještaju papin- 
skog vizitatora iznosi se o vjerskom stanju u Slavoniji u godinama 1629 
1630 između ostaloga: »Spomenuti župnici jesu neznalice bez svećenič- 
koga obrazovanja, samo imadu misal i knjižicu za kršćenje vrlo loše slo- 
ženu. ... Župnici ne vode knjige niti o krštenju niti o vjenčanju.«25% — 
A biskup Kolonić kazuje u svojoj relaciji o tome ovako: »Evo što pripo- 
vijeda biskup Kolonić g. 1688 dakle koncem 17 vijeka u svojoj relaciji: 
Bio jedan župnik kroz dvije godine bez misala, a da ipak njegovi župljani 
ne budu bez službe božje, prepisao si je jednom misu za pokojne, pak ju 
je čitao i pjevao na sve nedjelje i na sve blagdane u godini. Pozvan na 
odgovor izjavi, da je toliki siromah, da si nije mogao misala kupiti. Tru- 
dio se, da dobije kakov misal, ali badava. Tekar na velike molbe dobije 
jedan misal, ali samo na tako kratko vrijeme, da si je misu za mrtve 
mogao prepisati. Drugi opet nije čitao mise cijele godine, jer nije imao 
kaleža ni patene, samo što je izprosio u susjeda posvećenih hostija, te je 


256 [sporedi Milaš, nav, djelo, str. 355. 

257 [sporedi Radonić. nav. djelo, str. 549. 
258. A. Starčević, Djela, III, str. 213. 

2% [sporedi Smičiklas, nav. djelo. str. 91. 

upotrebio za pričest svojih vjernika, ali mnogo puta nije dobio, pak su 
siromašni ljudi umirali bez posljednje utjehe.«260 

Po svjedočanstvima suvremenika, pod Turcima stanje pravoslavnih 
svećenika, od kojih mnogi nisu znali čitati ni pisati, nije bilo ni malo 
povoljnije. »Ako je u 16. vijeku vidio Gerlach svećenika u Srbiji, koji je 
obučen kao svaki drugi srpski seljak, a obavlja sveti čin ukopa jednoga 
svoga vjernika golim nogama do koljena, a razlikuje se od drugih seljana 
samo dugim vlasima i što nosi*drugačiju kapu, to je jedva bilo bolje i u 
17. vijeku. U Ugarskoj kardinal Kolonić — moramo priznati očiti i ljuti 
njihov protivnik — psuje ih, da su najgori ljudi i neznalice ... da su svje- 
tovnim gospodarima podani kao i drugi seljaci, da dobivaju isto tako ba- 
tina i da bivaju sapeti u lisice kao i seljaci. ... Zatim navodi velike ne- 
urednosti, ali naročito dodaje, da je i kod katolika jedva štogod bolje, 
koji su bili pod Turcima, Kod svetih otajstva ne paze niti na formu niti 
na substanciju. U mnogim parokijama pri krstu ne spominju svetoga 
trojstva, već samo jednoga ili drugoga sveca. Mnogi propuste krstiti vo- 
dom, već krste vinom ili pivom. Kod službe božje služe se kadgod zobe- 
nim ili kojim drugim kruhom i tako mnoge druge stvari. Oholi katolički 
kardinal zaboravlja spomenuti, da to čine valjda u slučajevima ljutoga 
siromaštva.«?$! 

Još je manje postojala neka razlika između naroda katoličke i pravo- 
slavne vjeroispovijesti, jer ni jedan ni drugi puk nije u to vrijeme mogao 
dobivati specifično katolički ili specifično pravoslavni vjerski odgoj, te 
je, što se tiče vjerskoga učenja i religioznih dogmi bio sasvim neupućen. 

Što se pravoslavnog puka tiče još u XVIII vijeku, u kraju naseljenom 
»uskocima«: »u 3571 detce, prigodom cerkvene vizite, našlo ih se petero 
koja znadoše odgovoriti na pitanje: koliko je bogovah, kazati otče-naš 
i verovanje.«?$? 

O vjerskoj naobrazbi katoličkih vjernika u Slavoniji pod Turcima pa- 
Pinski vizitator javlja godine 1629—30 između ostaloga i ovo: »U ovim 
mjestima« — u srijemskom i požeškom kraju — »nalazi se mnogo hiljada 
kršćana većim dijelom najvjerniji, najodaniji i najpokorniji apostolskim 
zapovijedima, Ali su velike nevježe u svima stvarima, koje spadaju na 
kršćanina, jer ne imaju poduke. Ispovijedaju se i pričešćaju jednom u 
godini, a mnogi ne znadu niti oče naš, niti zdravu Mariju niti vjerovanje. 
Ovdje ima mnogo vještica, koje su to naučile od Turkinja.«?6# 

»Kada je ovako jadno svećenstvo pravoslavno koncem 17 vijeka, onda 
će i o puku njegovu vrijediti što Gerlach pripovijeda koncem 16. vijeka. 
»Manjina samo zna »oče naš« i »vjerovanje«; vele: »,kako će čovjek to 
da nauči, kad mu valja tri do četiri mjeseca sprovesti u polju pored vo- 
lova ili kad mu valja dan i noć, rano zorom i kasno u mrak kulučiti i 
mučiti se!?“« Ali ipak svi oni znaju, da ima jedan Bog, da je njegov sin 


260 I[sporedi Smičiklas, nav. djelo, str. 92. 

261 Isto, str. 95. 

Isus Hristos, koji je radi nas postradao, raspet i uskrsao, pa će biti uskrs- 
nuće mrtvih, i da ima život vječni. Kako vidjesmo nisu niti katolici na 
mnogo višem stepenu od ovih pravoslavnih. ... Živući ovako popovi i fra- 
tri ne samo da ne zatirahu već gojiše narodne običaje a i predsude i 
stara vjerovanja. 

Isto su tako o čudesima i čudesnim stvarima jednako uvjereni Turci i 
kršćani. ... Čudesima matere božje u Olovu klanjaju se svom pobožnošću 
kršćani katolici, klanjaju se i pravoslavni, a prisiljeni su klanjati se i 
Turci.«?84 

Posljedice te nebrige katoličke crkve za vjersku naobrazbu vjernika u 
toku dugih feudalnih stoljeća, kada je osnovna stvar za crkvu bilo ubi- 
ranje dažbina, pokazivale su se decenijima još i nakon ukidanja feuda- 
lizma iz godine 1848. Tako još šezdesetih godina 19 stoljeća, u centru 
Hrvatske u Zagrebu, u čitavom nizu njegovih rajona, nema nijednog pi- 
smenog djeteta, a ima djece, koja se ni u sedmoj godini ne znaju ni pre- 
krstiti, — premda je sve do tog vremena školski odgoj bio uglavnom po- 
vjeren crkvi. »Mnogi će se s toga začuditi, da je tako napredujući grad 
mogao u svojem krilu kriti pojav, koji po svojoj naravi spada u sredo- 
vječna vremena; laj su pojav prve u javnost izniele unionističke »Hrvat- 
ske novine« a o njem se onda u štampi mnogo raspravljalo. Današnji na- 
raštaj, koji vidi toli velik napredak na polju kulture i školstva u Zagre- 
bu, postignut revnošću i troškom gradskog municipija, morat će se sva- 
kako začuditi, kada sazna, da nije u ono vrijeme iz sela Trnja, Horvatah, 
Vrhovca, Pantovčaka, S. Duha, Ljubljanice i Prekrižja, brojećih 4000 
duša a spadajućih kao i danas u područje gradske obćine, ni jedno jedino 
diete polazilo pučku školu, a bilo je i takove djece, koja se u sedmoj go- 
dini nisu još umjela prekrstiti. Spomenuti list htjede radi toga svaliti 
krivnju na školske oblasti. Taj napadaj bio je u prvom redu naperen 
proti duhovnim oblastima, koje su prije sadašnjega školskoga zakona vr- 
šile na pučku nastavu odlučan upliv. ...«265 


Da je čitav taj vjerski sukob nastao zbog ekonomskih razloga, zbog 
otimanja dviju konkurentskih crkvi oko izrabljivanja jednog i istog kr- 
šćanskog puka, o tome daju dokaza i ove činjenice. 

1. Oko dažbina i vjernika gložile su se ponekad i različite crkvene 
organizacije unutar same katoličke crkve, Iz dvadesetih godina 17 sto- 
ljeća sačuvala su nam se svjedočanstva o neprijateljstvu između franje- 
vaca i papinskih izaslanika, vizitatora, koji su više dolazili radi priku- 
pljanja dažbina, nego radi same vjere kao takve. »Nisu uvijek bili ugodni 
ovi vizitatori niti fratrovima. Imamo pred sobom tužbu jednoga takova 
čovjeka, koji je potajno prolazio Slavonijom. Taj fratre puno tuži, a 
izmed drugih stvari veli, da su nepoćudne sebi vizitatore stresli s glave 
time, što su ih obtužili Turcima, da su papinski uhode.«?6 


264 Isto, str. 96, 97. 
2%5 Polić, Parlamentarna povijest, TI, str. 37. 
#6 Smičiklas, nav. djelo, str. 82. 

Svađaju se zbog dažbina i katolici među sobom. »Rasle su svadje iz- 
med fratara bosanskih i slavonskih. Ove iste godine (1659) učini se ve- 
liki razdor medju njima radi izbora provincijala. ... Biskup bosanski Ni- 
kola Ogramić htjeo bi poslije osvojenja ne samo Slavoniju pod svoju 
vlast, već dapače i sve one krajeve, koje su Hrvati Turcima oteli. ... A 
kakav je bio život biskupa u Slavoniji i Bosni. 


Biskup ne ima stalne stolice, već sjedi u kojem samostanu najviše puta 
u Olovu. Franjevci mu moraju davati od svake župe po tri talira. Računa 
se, da je dobivao 240 talira, kada je imao Bosnu i Slavoniju, a uživao je 
još neke pristojbe. Samostani su mu plaćali još poslužitelje i konje, koje 
je trebao za svoje puteve, 

Međutim čini se, da je biskupu bilo uvijek pomanjih sitnih prihoda, 
pa se je prilično nabiralo. Opet je i čast mamila tašte ljude, da i iz mir- 
noga kršćanskoga svijeta polete na ovo strašno ali i častno biskupsko 
dostojanstvo. Da čujemo još jednom don Simona doduše u verigama i u 
najgroznijem položaju, ali opet slika gorku situaciju i one, koji se izvana 
otimlju za biskupiju. On veli: »Koi od tuda iz Rima dodju, oće da su go- 
spodari, a kada vide suprotivštine, tako bieže. Koju korist učini Dalma. 
tin Petar Katić, biskup od Prizrina, s koga izgubi(še kršćani) tisuću šku- 
di, a on obogati svoie rodiake; a takodjer fra Alberto (to je isti onaj fra 
Alberto, koji je kao biskup smederevski hoteći biskupovati (1626) u Sla- 
voniji prouzrokovao silne sablazni) i ovi od Antibara, koi učini bogate 
svoje nepute ...« 


Potvrđuje se, da su stranci slabo djelovali i redovito bivali s fratrima 
u nesporazumu. Ako i ne imamo drugih svjedočanstva, da bi si strani 
biskupi gledali nabrati novaca, pak bi onda uzmakli, opet pokazuje jasno, 
kakovo je bilo crno mišljenje franjevaca o stranim biskupima. 


Ne govore opet dobro niti ovi papinski vizitatori o fratrima. Jedan od 
tih ljudi poslan u Slavoniju (1629-1630) da razvidi tamošnje stanje kr- 
šćana ne govori dobro o njima, ali ne govori niti sasvim istinito. ... »Fra- 
tri su omraženi, jerbo su raspušteni, a vjernici bi volili popove. Spome- 
nuti fratri ne dadoše se vizitovati, već obtužiše vizitatore Turcima, da su 
papinski uhode. Ti vizitatori budu od Turaka uhvaćeni i zasužnjeni, te 
su samo velikom pomoćju kršćanskih trgovaca spasli život. ... Spomenuti 
fratri župnici pripovijedaju onomu puku, da imadu veću vlast od popova, 
pak daju oprosta i na 500 i 600 godina onima, koji čuju njihovu misu. 
I ovi fratri i popovi odrešavaju slučajeve, koji smiju odriješiti samo bi- 
skupi.«267 

Sredinom 17 stoljeća se »vodila pravda izmed bosanskih franjevaca i 
biskupa Maravića radi Slavonije, gdje je Maravić tvrdio, da Našice i Ve- 
lika spadaju njegovom biskupskom stolu, to jest za prihod bisku- 
pov...«268 


267 Smičiklas, nav. djelo, str. 89, 90, 91. 
268 Isto, str. 99. 

Nakon Požarevačkog mira (1718) »carske vlasti otvorile su širom vrata 
jezujitskom uticaju u Banatu. One su svom snagom pomagale jezujite na 
štetu bosanskih franjevaca koji su dotle u Banatu bili skoro jedini pred- 
stavnici rimskoga zakona. Naravno, kako se i moglo očekivati, ubrzo je 
u Tamiškom Banatu počela borba između jezujita i franjevaca, poglavito 
oko katoličkih Srba Krašovana.«?8 


2. Ponekad kod pravoslavnih crkvenih upravljača jasno je dolazila do 
izražaja činjenica, da im nije toliko stalo do dogmatske strane stvari, 
nego do prihoda što ga imaju kao pravoslavni crkveni dostojanstvenici. 
Tako kardinal Csaki u pismu austrijskomu caru Karlu VI od 30.:XI. 1718 
ovako referira o svojim pregovorima sa predstavnicima pravoslavne kar- 
lovačke mitropolije o prelasku viših svećenika na katoličku vjeru i na 
uniju: »... ove pravoslavne crkvene starešine ističu da su voljni priznati 
rimskog papu kao faktičnu poglavicu crkve, a voljni su i njega u činu 
kardinala priznati za stub Rimokatoličke crkve ... Jedino se boje da će, 
u slučaju unije, izgubiti pravo uživanja dojakošnjih povlastica i imet- 
ka.«279% 

Da se u svim tim trvenjima vjerskim u osnovi radilo o otimanju oko 
dažbina, oko toga dakle, kome će vjernici plaćati crkvenu desetinu i da- 
vati ostala podavanja, da li katoličkoj ili pravoslavnoj crkvi, — vidi se 
između ostalog 1 iz Prisege, što ju je novo postavljeni unijatski marčan- 
ski vladika Zorčić položio »u palači zagrebačke biskupije u prisutnosti 
biskupa Martina Borkovića i punog broja zagrebačkih kanonika dana 8. 
aprila 1671«. Pošto se prvo zakleo na pokornost papi i »svetoj rimskoj 
cerkvi«, vladika Zorčić prisiže, da ne će na teritorij svoga vladičanstva 
puštati nikakve egzarhe i poslanike pravoslavnoga patrijarha »niti dopu- 
stiti, da bi ovde vu keršćanstvu i njegove svetlosti zemlji kakovu milo- 
stinju ili eleemozinu ali vu licu, ali vu obrazu eleemozine podanke ili ha- 
rač rečenomu Pećkomu patrijarke i po njem turskomu caru pobirali i u 
vu tursku zemlju nosili, dapače ako budem čul, ali znal, da kojtakov 
egzarh dojde, krajiškim i takajše mojim duhovnim poglavarom njega i 
onoga, pri kojem stanuval bude, prepovedati hoću ...«?7! 


3. Od vremena do vremena dolazilo je i do nagodbe između pravo- 
slavnih odnosno pounijaćenih vladika na jednoj i katoličkih biskupa na 
drugoj strani o podavanjima pravoslavnog puka. Tako se vladika Simeon 
godine 1628 pogodio sa zagrebačkim katoličkim biskupom ovako: »Nase- 
ljenici Srbi na imanju manastira Marče rabotaće manastiru po dva dana 
od Đurdjeva do arhandjela Mihaila-dne, a od ovoga praznika pa do Đur- 
djeva po jedan dan. Uz slobodnu krčevinu, davaće episkopu desetak u 
vinu i od svake vrste žita, a drugom nikome. Episkop, pak obvezuje se, 
da će ih braniti od straže i od harača generalova (Vjesnik zem. arkiva, 
XVIII, 106—107).«?7? Nešto ranije, godine 1618, zagrebački biskup Petar 


2% Radonić, nav. djelo, str. 593. 
?70 Radonić, nav. djelo, str. 490. 
271 Šimrak, nav. djelo, str. 73, 75-76. 


?72 Radonić, isto, str. 53-54. 

Domitrović »izdao je za episkopa Simeona i bratiju manastira Marče da- 
rovno pismo, po kome su dužni bili za zemljište oko manastira sv. Ar- 
hangela Mihaila na Marči, teritoriji zagrebačkog biskupa, davati zagre- 
bačkim biskupima na dan sv. Martina 12 oka čistog voska.«273 


4. Nadbiskup katoličke erkve, koja je prodavala oprost od grijeha na 
veliko, optužuje i anatemiše pravoslavnu crkvu, jer radi isto: »ona (pra- 
voslavna crkva, napom. V. B.) poriče vječnost muka u paklu u korist 
rasputnosti i ujedno Epikurove škole; jer njihovi sveštenici prodaju taj 
espap, koji im donosi znatnu dobit. Ne priznavajući zajedno sa Grcima 
treće mjesto, gdje se duše čiste, malu bi oni korist imali u velikoj trgo- 
vini ... kad ne bi pokazali, da su oni kadri za odnosni sveti dinar izvući 
duše iz pakla ... Tajna ispovjedi to je javni pazar, na kome se prodaju i 
kupuju grijesi, ko da više. Javni ili tajni lupeži ugovaraju za oproštaj 
za novac. Rukopoloženje je bogato tržište, koje nosi samo dobit. Sva za- 
sluga kandidata sastoji se u tome, koliko može da dade novca, koji važi 
više od svake sposobnosti i znanja.«?74 


Ondje, gdje zbog velikoga siromaštva u narodu ekonomski momenat 
nije igrao važne uloge, gdje se zbog krajnje neimaštine od puka jedva 
moglo što da ubire, — tu nije mogla uhvatiti korijena ni ovakva među- 
sobna vjerska netrpeljivost između pravoslavnih i katolika. To je naro- 
čito bio slučaj u odnosu između Crnogoraca i Albanaca. »U Skopskoj 
Crnoj Gori nadbiskup (Matija, napom. V. B.) beleži. po njemu, ružnu 
naviku, da pravoslavni i katolici jedno drugom kumuju.«?275 


Nije, napokon, bez interesa, da postoje izvjesna svjedočanstva čak i sa 
fratarske strane o tome, kako i u području, gdje je postojala najveća 
zakrvljenost između pravoslavnog i katoličkog svećenstva, sukoba u sa- 
mom narodu nije bilo. Vjernici su se znali podvojiti samo na pitanju 
uvođenja novog kalendara, ali protivljenju pravoslavnih bili su se pri- 
družili i katolici, — a u pitanju borbe za oslobođenje od Turaka bili su 
i jedni i drugi složni i jedinstveni, »Najprije valja da se pitamo: da li je 
izmed naroda bila onakova mržnja, kakova je bila izmed vladika i bi- 
skupa, izmed popova i fratara. »Šizmatici bili su« — veli Grgičević — 
»vrto dobri i prijateljski s katolicima prije uveđenja novoga koledara, a 
poslije toga vrlo su im protivni, a opet đa dođe do oslobođenja sudjelo- 
vali bi«. Ovo zlatno svjedočanstvo potvrđuje nam se i time, što se kato- 
lici kroz pedeset godina bore proti novomu koledaru, hoće da zajedno 
slave svete blagdane sa svojom braćom.«?7$ 


278 Radonić, nav. djelo, str. 57. 

274 Milaš, nav. djelo, str. 358, 359. 

275 Igporedi Radonić, nav. djelo, str. 653. — I Cvijić je prilikom proučavanja crno- 
gorskih krajeva zabilježio: »Crnogorac se ne usteže oženiti djevojkom kakvog arba- 
naškog junaka. Razlika u vjeri, naročito ako je u pitanju katolička vjera, nije pre- 
vreka ili se bar o njoj ne vodi računa ...« 

276 Smičiklas, nav. djelo, str. 86. 

Poglavlje drugo 


SRPSKA ODNOSNO HRVATSKA IZRABLJIVAČKA KLASA 
KAO PREDSTAVNIK UGNJETAČKOG VLADAVINSKOG SISTEMA 


Srpski izrabljivači kao eksponenti tlačilačkog sistema 
1. Povezanost srpskih naročito crkvenih feudalaca s turskom državnom vlašću 


Svakoj izrabljivačkoj, ugnjetačkoj klasi, da bi mogla da vlada nad obe- 
spravljenim i i potlačenim slojevima naroda, da bi te slojeve držala u po- 
kornosti i da bi mogla ekonomski da ih eksploatira, — neophodno je po- 
trebna organizirana vojna i policijsko politička sila klasne države, njen 
državni aparat. Samo to sredstvo prinude u stanju je da osigura nepra- 
vednu, tlačilačku klasnu vladavinu i nesmetano izrabljivanje radnih na- 
rodnih masa. 

Zbog toga su srpski svjetovni i crkveni feudalci, kada su uslijed turskih - 
osvajanja izgubili svoju samostalnu srpsku feudalnu državu, morali u 
svom klasnom interesu da se oslone na novi, turski državni aparat. 


U prvom razdoblju turske vladavine svi društveni slojevi, kojima je 
turski feudalizam pružao priliku da na ovaj ili onaj način sudjeluju u 
izrabljivanju vlastitog porobljenog naroda, povezali su se s turskom drža- 
vom, Sve eksploatatorske klase: ne samo islamizirano. plemstvo, nego 
i kršćani spahije, i crkveni dostojanstvenici, morali su da se oslone na 
tursku vlast, jer je egzistencija eksploatatorskih klasa moguća samo uz 
pomoć tlačilačke, organizirane državne sile; pošto su izgubile vlastitu 
feudalnu državu, te su klase mogle da se održe kao eksploatatorske 
samo uz podršku tuđe, osvajačke države. 


Držanje naših svjetovnih i crkvenih feudalaca i ostalih pripadnika iz- 
rabljivačke klase već je sada jasno pokazalo, da su njima važniji klasni 
interesi od interesa nacionalnih, i da su uvijek gotovi da se udruže i s tu- 
đinskom ugnjetačkom državom protiv vlastitoga naroda, samo da bi oču- 
vali svoj povlašćeni socijalni položaj. 


Jedno od osnovnih obilježja prvoga razdoblja turske vladavine nad 
nama bila je razlika u položaju pojedinih društvenih klasa u pokorenim 
zemljama. Nekadašnje izrabljivačke (takozvane više) klase uživale su u 
to prvo vrijeme turske vladavine privilegirani položaj. Jedni od pripad- 
nika tih klasa zadržali su svoje ranije privilegije, a drugi su od turske 
vlasti dobili i neke nove povlastice. Time je bilo određeno i njihovo drža- 
nje prema turskom osvajaču. Svi povlašćeni elementi unutar porobljenog 
naroda: plemstvo (i to ne samo ono, koje je prešlo na islam, nego i fe- 
udalci, koji su ostali kršćani), crkveni dostojanstvenici i vladavinski sloj 
na selu, knezovi i primićuri — povezali su se s novom vlašću pomažući 
joj i služeći na ovaj ili onaj način. 


a 


U to prvo doba sav pritisak turskih feudalnih zavojevača bio se u osvo- 
jenim južnoslovenskim zemljama svalio na obespravljenu, potlačenu 
klasu naroda i samo između nje i osvajača dolazi tada do nepomirljive 
protivnosti i sukoba. 

Pružajući otpor turskom nadiranju i sudjelujući u dugim protuturskim 
ratovima, braneći, naravno, prije svega svoje posjede, izginuo je velik 
broj srpskih feudalaca; i nekad brojna i jaka hrvatska feudalna klasa 
bila je tim turskim ratovanjem sasvim oslabljena. Mnogi naši velikaši 
istakli su se u tim ratovima svojom golemom sposobnošću i velikim juna- 
štvom, što ih je proslavilo i izvan naših granica. 

Ali oni južnoslovenski feudalci, koji su poslije osvojenja naših zemalja 
ostali da žive pod Turcima, prešli su na stranu osvajača, jer su samo pod 
tim uvjetom mogli zadržati svoja feudalna dobra i svoj dotadašnji polo- 
žaj eksploatatorske klase. Oni su tursku vlast prihvatili kao vladavinu 
svoje vlastite feudalne klase i postali njenim glavnim osloncem i upori- 
štem kod pokorenih naroda. Poslije propasti naših srednjevjekovnih 
država jedina organizirana sila, koja je feudalnoj klasi kao takvoj (pa 
prema tome i našim feudalcima) omogućavala izrabljivanje potlačenoga 
stanovništva — bila je turska feudalna država. Izgubivši svoj vlastiti fe- 
udalni državni aparat, naši plemići mogli su održati svoju dalju klasnu 
egzistenciju samo s pomoću sile turske feudalne države, jer bez njenog 
pritiska ne bi se moglo dalje živjeti od feudalnog izrabljivanja obesprav- 
ljene raje. Zbog toga je s klasnog slanovišta našega plemstva bio daleko 
važniji feudalni karakter turske vlasti, nego njeno tuđinsko nacionalno 
obilježje. 

Spasiti svoju klasnu egzistenciju putem povezivanja s novim nosiocima 
feudalne države postizalo se najjednostavnije i najsigurnije prelaskom 
na islam, Samim tim zadržavao je naš feudalac i zemlju i sve svoje dota- 
dašnje klasne privilegije; to ga je izjednačavalo i u svim drugim pravima 
s ostalim muslimanima, tako da su Južni Slaveni muslimanske vjere 
mogli i u vojsci i u državnom aparatu da dostignu najviše položaje, ka- 
kav je, na primjer, bio slučaj s velikim vezirom Mehmed pašom Sokolo- 
vićem (1505-1579) i s mnogim drugim našim ljudima. Najčešće su ovi 
naši muslimani bili vjerski revniji od pravih Turaka želeći da se »po- 
kažu dostojni nove vere, povlastica i novih položaja, koje im ona donosi 
i stavljali su se u sve veću suprotnost prema sunarodnicima, koji su ostali 
u staroj veri.« (Cvijić).?7" 

Na osnovi novih istraživanja u carigradskim arhivima B. Đurđev je 
utvrdio, da su u prvo vrijeme u velikom broju prišli turskim osvajačima 
i oni plemići, koji su zadržali svoju raniju kršćansku vjeru. Naročito je 


277. Pored ovog glavnog klasnog interesa bilo je i drugih uzroka i motiva brojnoj 
islamizaciji našega plemstva; tako su na plemiće bogumile presudno djelovali vjerski 
progoni, kojima su bili podvrgnuti u Bosni uoči njenog pada pod tursku vlast. Bez- 
obzirna gonjenja bogumila i sa strane državne vlasti i sa strane kršćanske crkve (i 
jedne, katoličke, i druge, pravoslavne) izazvala su čak i masovno prelaženje bogu- 
milskoga puka na muhamedanstvo. »...i bogumili su se listom isturčili, jer su ih zbog 
njihove vjere slobodoumne gonili i pravoslavni i katolici.« (Pelagić V.) 

velik broj ovih kršćana spahija u XV stoljeću bio u sjevernoj Srbiji. Tako 
je, na primjer, u defteru za Braničevski subašiluk iz godine 1467—8 upi- 
sano pedesetčetiri feudalna dobra (timara) na kršćane spahije, a svega 
trideset dva na spahije muslimane; u Smederevskom sandžaku u drugoj 
polovici XV stoljeća je upisano oko osamdeset timara na kršćane spahije. 

Kršćani spahije imali su ista prava i obaveze kao i muhamedanci; i 
»položaj seljaka pod kršćaninom spahijom bio je isti kao i pod muslima- 
nom spahijom«. 

To naše kršćansko, neislamizirano plemstvo bilo je u ovo doba glav- 
nim pomagačem i uporištem turske vladavine nad našim narodima. 

Kršćanska crkva bila je glavni stup naših srednjevjekovnih država, jer 
su joj ove davale bogate poklone i goleme zemljišne posjede osigurava- 
jući joj na njima izrabljivanje kmetova na bazi feudalnoga poretka. Od- 
nos te feudalne crkve prema feudalnoj državi bio je najprisniji i njena 
ponajglavnija politička misija bila je ideološko opravdavanje i podrža- 
vanje feudalnoga sistema. 

Poslije osvojenja naših zemalja turski feudalizam uza svu svoju primi- 
tivnost i vezanost za vlastitu muslimansku vjeru, ipak nije propustio da 
iskoristi u svoje osvajačke svrhe i kršćansku crkvu, tog tako iskušanog 
pomagača feudaine državne vlasti. 5 druge strane ni »crkve se ne odriču 
lako pozicija, koje su ranije stekle ...«?75 Radi toga su turski osvajači 
ostavljali kršćanskoj crkvi, kršćanskim samostanima imanja i potvrđi- 
vali njihove ranije povlastice. U defterima iz toga vremena postoje po- 
daci, da su pravoslavnoj crkvi davani spahiluci (timari) i priznavana nad 
rajom spahijska prava. Interesantan je u tome pogledu defter za mana- 
stir Ravanicu, koji je objavio B. Đurđev, a u kome se između ostalog 
kaže: »U rukama kaluđera koji stanuju u manastiru postoji zapovijest 
pokojnog sultana Murata i njegovog veličanstva moga sultana — neka je 
vječna njegova moć — koja kaže da ne daju harač ni ispendže. Timar u 
rukama kaluđera Ravanice, koji ga uživaju i šalju u vojnu dva oklopnika. 
Sada pošto se prihod povećao, postavljeno je tri oklopnika.« Na kalu. 
đera Nikona upisani timar predstavlja imanje manastira Resave (Mana- 
sije), koji daje dva vojnika za tvrđavu Resavu. 

»Među. hrišćanima spahijama upisana su i dva popa: pop Jakov... i 
pop Todor ...«?7? 

Turska država je tada i u mnogom drugom pogledu izlazila pravoslav- 
noj crkvi ususret. »Velik broj manastira Bosne i Hercegovine podignut 
je za vreme turske vlade XVI stoleća, kao trebinjski manastir (oko god. 
1508), Žitomišljić (1563), Ozren, Lomnica, Vozuća, Moštanica ... Najveći 
deo fruškogorskih manastira potiče isto tako, iz turskoga perioda: Rako- 
vac, Beočin, Šišatovac, Petkovica, Vrdnik i možda Velika Remeta. Čak 
je u budimskoj eparhiji manastir Grabovac iz toga perioda, iz god. 
1585.«?9% Slično su Turci postupali u drugoj četvrti XVI stoljeća i u Dal. 


278 M. Petrović, navedeno djelo, str. 105. 
279 Vidi o tome podrobnije radove B. Đurđeva u Godišnjaku B. i H. 
280. Čorović, navedeno djelo, str. 310. 

maciji, gdje je tada također podignut veći broj pravoslavnih crkvi. Tur- 
ska vlast je, nadalje, vladikama i drugim višim svećenicima osiguravala 
ubiranje crkvenih dažbina i, u slučaju potrebe, davala i oružanu asisten- 
ciju za njihovo nasilno utjerivanje, koja se zbog opadanja proizvodnje 
i osiromašenja nakon ratova često morala primjenjivati. 

Više svećenstvo, koje je živjelo od nameta na narod, od oporezivanja 
i eksploatacije svojih vjernika, bilo je dakle prinuđeno da drži s novom 
turskom vlašću ne samo zato, što joj je ova (u prvo doba) ostavila ime- 
tak i feudalne povlastice, nego i zato, što joj je osiguravala prihode. 
Zbog toga se i privilegirano više svećenstvo isto onako kao i naša fe- 
udalna povlaštena klasa povezalo s osvajačem pretvorivši i crkvenu hije- 
rarhiju u uporište turske vladavine nad našim narodima. Vladika je 
»imao pravo da naplaćuje poreze od svake kuće (dimnicu). Kako se na- 
rod odupirao da plaća ovaj namet, često je upotrebljavana oružana sila 
da se vladičini prihodi utjeraju. Zato je crkvena vlast održavala uvijek 
dobre odnose sa Turcima. Crkveni velikodostojnici su u neku ruku sank- 
cionisali tursku vlast, a u mnogim prilikama su pomagali Turcima da se 
narod održi u pokornosti.« 

Zato, što su u tom prvom razdoblju imali povlastica, koje su htjeli da 
zadrže, i što im je država osiguravala imetak i prihode, upravljači pravo- 
slavne crkve ne samo da se nisu tada borili protiv turske vlasti, nego su 
služili učvršćivanju postojećeg stanja i održavanju naših naroda u pod- 
jarmljenosti, a glavna politička misija višeg svećenstva u to doba bila je 
smirivanje i ugušivanje buna i ustanaka u narodu.?! 

Koliko su bliski odnosi postojali tada između najviših nosilaca turske: 
vlasti i upravljača pravoslavne crkve može se zaključiti po tome, što je 
za prvoga patrijarha obnovljene Pećske patrijaršije postavljen Makarije 
Sokolović, rođak vezira Mehmeda Sokolovića. 


Crkvena organizacija Pećske patrijaršije je od 1557 do 1766 obuhva- 
ćala sve Srbe pod turskom vlašću na ogromnom teritoriju od Makedonije 
do Budima i zapadne Hrvatske. Kroz dva puna stoljeća, u vrijeme kada 
je turska vladavina sprečavala postojanje bilo kakve druge kulturno-po- 


21 Ali i u ovom prvom razdoblju se ovako držalo prema turskim feudalcima samo 
privilegirano, više svećenstvo, — dok su niži svećenici, čiji se ekonomski i društveni 
položaj gotovo ni u čemu nije razlikovao od potlačenoga seljaštva, dijelili sudbinu 
obespravljene raje i već tada bili na strani naroda i njegove borbe protiv ugnjetača. 
To niže svećenstvo bilo je poput seljaštva izrabljivano 4 tlačeno ne samo od Turaka, 
nego i od vlastitoga višeg klera, koji je »od vjere načinio sredstvo koristoljubivog 
eksploatiranja« (Dositej). Zadržala su nam se svjedočanstva o tome, kako su pravo- 
slavne vladike uz podršku turske vlasti iskorišćavali, globili, kažnjavali i na naj- 
bezobzirniji način progonili niže svećenstvo, — zbog čega su se između njega i viših 
crkvenih upravljača već tada stvorile takve suprotnosti, koje će se u kasnijem toku 
naše historije sve više zaoštravati. Ta oštra podvojenost između višeg i nižeg svećen- 
stva odredit će i njihovo zauzimanje stava prema narodnoj borbi za slobodu: dok se 
više gotovo po pravilu suprotstavljalo toj borbi, dotle je niže išlo sa narodom. 

Te razlike unutar jedne i iste crkvene organizacije na sličan su način i u katolič- 
koj crkvi razdvojile niže svećenstvo od višeg i presudno djelovale na njihovo na- 
cionalno-političko opredjeljivanje. 

litičke i nacionalne ustanove osim crkvene, Pećska patrijaršija je bila ne 
samo jedina vjerska, nego i moćna feudalno politička organizacija pod 
Turcima. 

U prvo vrijeme nakon osvajanja srpskih zemalja Turci su nastojali da 
pravoslavnu crkvu, pomažući je i povlašćujući, upotrebe kao sredstvo 
Za učvršćivanje svoje vlasti nad samim srpskim narodom. Na bazi uspje- 
šne suradnje s vrhovnim upravljačima pravoslavne crkve turski osvajači 
su kasnije, a naročito u vrijeme svojih ofenziva protiv katoličkih zemalja 
(ratovi protiv Hrvatske, Austrije i Venecije) došli na ideju da iskoriste 
postojanje vjerskih razlika između pojedinih naših naroda (naročito iz- 
među Srba i Hrvata) u cilju da ih razdvoje jedne od drugih, da izazovu 
među njima vjersku mržnju, kako bi pravoslavne Srbe mogli upotrebiti 
kao oslonac u svom ratovanju protiv Hrvata i ostalih katolika. Dajući 
nova prava pravoslavnoj crkvi Turci su željeli preko njenih upravljača 
pridobiti i srpski narod na svoju stranu u ratovima, što ih vode na te- 
renu Bosne, Hrvatske i Ugarske. 


I obnova Pećske patrijaršije trebala je da posluži ostvarivanju toga 
turskoga plana: izdvojiti sve pravoslavne Srbe u turskom carstvu, izoli- 
rati ih u jednoj posebnoj, isključivo pravoslavnoj organizaciji, okupiti ih 
u njoj i tako podvrći jednom jedinom centralnom utjecaju crkve, kojom 
upravlja više svećenstvo kao prokušani suradnik i pomagač turske 
države. 

Da su ovakvom svojom politikom turski osvajači išli za tim, da pravo- 
slavni južnoslovenski živalj iskoriste u svojoj borbi protiv katoličkih Ju- 
žnih Slavena i katolika uopće, — vidi se i po tome, što su Turci u ovo 
vrijeme pomagali pravoslavnu crkvu naročito u krajevima, gdje ima ka- 
tolika: na osvojenom teritoriju Bosne, Hrvaiske, Ugarske: »Od godine 
1524 do god. 1537 podignuto je u osvojenoj turskoj Dalmaciji devet 
crkava; »od toga vremena«, piše N. Milaš po S. Končareviću, »počeo se 
bujnije razvijati crkveni život i pravoslavna vjerska svijest u Dalma- 
ciji.«?%* Zbog toga se na tom teritoriju uz podizanje novih crkva i mana- 
stira osnivaju i nove episkopije. 

»Grčka ili vizantijska crkva ovladala je, kao i turska država, gotovo 
cijelim poluostrvom, a njeni su organi bili mnogobrojno sveštenstvo i 
crkvene opštine koje su se umnožavale. «?3 

Na taj način se u prvom razdoblju turske vladavine, feudalna pravo- 
slavna crkva pretvorila u oslonac i sredstvo turske državne vlasti, tur- 
skog ugnjetačkog sistema. 

Za nas je ovdje od osobite važnosti suradnja pravoslavne feudalne 
crkve s ugnjetačkim turskim vladavinskim sistemom na teritoriju 
Hrvatske. 

Zbog protektorskog stava turske vlade prema pravoslavnim crkvenim 
upravljačima, ovi su ponekad, a naročito u vrijeme turskih osvajačkih 
ratova, uspijevali, da i jedan dio švojih vjernika mobiliziraju na strani 


282 Čorović, navedeno djelo, str. 310. (Podertao V. B.) 
288 Cyijić, Balkansko Poluostrvo, 1. str. 145. 


463 


turske vojne sile. I uopće, u doba turskog prodiranja na Sjever i Zapad 
zajedno sa turskom silom prostirali su se i Srbi, a paralelno s turskom 
državnom vlašću širila se je i vlast feudalne pravoslavne crkve potisku- 
jući i tlačeći i katoličku crkvenu organizaciju i hrvatsko pučanstvo kato- 
ličke vjere. ' 

»Ali opet moramo to spomenuti da su pravoslavni kršćani u turskim 
vojskama prednja četa, koja ima da pustoši kršćanska sela. Oni su pored 
Turaka »desno krilo« tursko na krajini.«?84 »Šireći svoju vlast na sever 
preko Save i Dunava, Turci su tokom XVI veka iz vojničkih razloga, 
duž granice prema habsburškoj Ugarskoj, naseljavali Srbe iz Bosne i 
Srbije. Tako je srpski elemenat još od XVI veka počeo gušće naseljavati 
Srpsku Vojvodinu sa Sremom, Slavoniju i južne krajeve Hrvatske. Od 
tih Srba formirala je Turska dobru pešadiju t. zv. martoloze. Osobito 
jako potisnuli beku Srbi katolike iz Like i Krbave, kada su one 1528 
pale pod Turke.«? 

Kao sredstvo svoga porobljivačkog pohoda protiv katoličkih zemalja 
turska državna vlast je upotrebljavala feudalne vrhove pravoslavne crkve 
i u Dalmaciji i u Bosni i drugdje u doba svojih ofenzivnih ratova. »Kon- 
gregacija prve mutne vesti o nasilju pravoslavnih na balkanske katolike 
doznala je privatno od pojedinaca. Negde na poč. 1662 došao je u Rim 
Beneventanac Cezar Roza. On je bio u turskom ropstvu pa je, po spora- 
zumu s Turcima, ostavio mesto sebe zamenu, dok se on ne vrati s otku- 
pom. Njega su katolički redovnici i sveštenici zamolili u najvećem pove- 
renju da dostavi Kongregaciji kako je carigradski patrijarh dobio od sul- 
tana privilegiju, kojom se svi katolici u Turskoj podvrgavaju njegovoj 
vlasti. Patrijarh je za tim poslao katolicima, kao svoga emisara, nekoga 
šizmatičkoga episkopa da im to dostavi. Katolici su upravo zaprepašteni 
i u strahu za spas svojih duša. Njima je, pod kaznom nabijanja na kolac, 
zabranjeno da se obraćaju za pomoć Rimu i drugima, a uzeto im je i pet 
talaca. 

Nadbiskup splitski javljao je u Rim, po kazivanju istoga Beneventanca, 
skoro isto, samo s tom razlikom da je patrijarh naredio katolicima da 
imaju preći na pravoslavnu veru. Franjevci s narodom toliko su bili 
ogorčeni da patrijarhov emisar nije smeo da napusti kuću, u koju se bio 
sklonio. Javljajući to, splitski nadbiskup molio je da mu se što pre po- 
šalje dobar i pouzdan misionar da se Split ne pošizmatiči sasvim ... 

S jeseni 1662 stigle su Kongregaciji nešto jasnije vesti iz Bosne. Banja- 
lučani javljali su, naime, da je prošle godine došao u Banjaluku lično 
sam patrijarh (»il Patriarca di Pech scismatico«) sa širokom punomoći 
sultana da može po Bosni i susednim krajevima vršiti kanoničku vizita- 
ciju, da može zabraniti katoličkim biskupima da obilaze svoje crkve, da 
bez njegova dopuštenja ne mogu sazivati provincijalne sinode, da fratri 
ne mogu hirati svoga provincijala i gvardijana, da katolički klir ne sme 
služiti misu, ni venčavati i t. d. Da bi ovo sprečili, katolici su pozajmili 

od turskih trgovaca 8.000 talira i u Carigradu potplatili sultanove do- 
glavnike. Kako na tu sumu moraju da plaćaju veliki interes, mole Kon- 
gregaciju da naredi da svi bosanski katolici, po mogućstvu, podnesu ove 
troškove.« — »Ideja vodilja turske politike je ići na ruku pravoslavnima 
raznim povlasticama i privilegijama i jačati mržnju pravoslavnih na La- 
tine. Vidi se to jasno, kaže Zmajević, iz referata Valijera. Providur Vali- 
jeri ističe da su Turci, ne mogući osvojiti oružjem Krit, zauzeli ostrvo 
8 pomoću religije, jer su onde formirali pravoslavnu mitropoliju sa se- 
dam sufragana koji su narod odvratili od Mletaka. «238 

Skopski nadbiskup Bogdani žaleći se katoličkoj Kongregaciji godine 
1678 na pravoslavnog patrijarha Arsenija III iznosi između ostalog i ovo: 
»Preko jednog svoga nedostojnoga episkopa pitao me je, veli nadbiskup, 
»ko me je postavio za nadbiskupa?« Odgovorio sam: »Bog i njegov vi- 
kar«. A on mi je na to odvratio: »Dakle, papa je veći od našega sul- 
tana?!« Napisavši ovo, što je tako malo verovatno, nadbiskup podseća 
Kongregaciju da je ona, 23 novembra 1671, pisala ćesarevom rezidentu 
u Carigrad i molila ga da se zauzme na Porti u interesu katolika. Carski 
rezident isposlovao je na Porti traženu naredbu, ali od nje nije bilo ko- 
risti. Katolici skopske nadbiskupije skupili su 30 talira, predali ih dubro- 
vačkom poslaniku Kabužiću u ime troškova. Kabužić je dobio od Porte 
željenu naredbu koja se poštovala četiri godine. Nu kako je patrijarh sve 
više i izdašnije darivao Turke, pustili su ovi da patrijarh nastavi raniji 
pritisak, samo u većoj meri, tako da od katolika traži da mu dadu za 
jednu godinu upravo onoliko, koliko je trebalo da dadu za protekle če. 
tiri godine.«?57 

Taj pritisak pravoslavnih crkvenih dostojanstvenika uz asistenciju 
ugnjetačkog turskog državnog aparata nastavlja se i kasnije, i za vlade 
patrijarha Kalinika (1693-1710). »Pritisak od strane turskih lokalnih 
vlasti i patrijarha Kalinika I bio je toliko snažan da su skopski nadbi- 
skup, Petar Karadžić, i novoizabrani nadbiskup Sofije, Pavle Joščić, 
utekli iz svojih rezidencija, a tri misionara bačeni u zatvor, iz koga su 
pušteni uz otkup s tim da što pre napuste Tursku.«?88 

Gledajući decenijima starješine feudalne pravoslavne crkve (koja se 
u to vrijeme poistovećuje sa srpskom narodnošću) kao sluge i predstav- 
nike omrznutog turskog tlačilačkog sistema, — i katolička crkva i njeni 
hrvatski vjernici će zbog takvog držanja jedne (feudalne) srpske klase, 
zbog proturskog stava pojedinih pripadnika srpskoga naroda, — početi 
da identifikuju tursku porobljivačku vladavinu sa tim pravoslavno-srp- 
skim njezinim eksponentima, — i da, generališući, smatraju sve Srbe za 
najljuće i najveće neprijatelje čitavog hrvatskog katoličkog naroda. 

Pa premda je u drugom razdoblju turske vladavine nad našim naro- 
dima ta suradnja višeg pravoslavnog svećenstva sa Turcima prestala — (s 
prestankom pobjedonosnih ratova i s nestankom ratnog plijena i pljačke, 


2% Radonić, nav. djelo, str. 339—340, 598. 

došlo je do smanjenja okupiranog teritorija i do osiromašenja turskih 
vojskovođa, spahija i janjičara, koji su sad morali da nadoknade jačim 
eksploatiranjem i pljačkanjem preostalog područja ono, što su izgubili, 
pa su nasrnuli i na imanja i prihode i pravoslavne crkve, čiji će se fe- 
udalni upravljači sada i sami povezati sa kršćanskim vladama i sudjelo- 
vati u protuturskim ratovima, što će izazvati sve jače progone sa strane 
Turaka) — jednom stvorena protupravoslavna i protusrpska netrpeljivost, 
mržnja i neprijateljstvo kod Hrvata katolika ostat će da traje i dalje, 
naročito pod uljecajem konkurentskog katoličkog svećenstva. Jako su 
dakle stvarni uzročnici toga neprijateljstva nestali, ono će i dalje živjeti 
u osjećajima i u svijesti katoličkih vjernika. Održavanju takvog raspo- 
loženja pridonosilo je i protursko držanje pojedinih pravoslavnih vladika 
i u toku drugoga turskog razdoblja, koji su naročito poslije ukidanja 
Pećske patrijaršije (1766), tobože u ime pravoslavlja, i dalje služili tur- 
skoj nasilničkoj vladavini, pomažući joj da ugušuje sve oslobodilačke 
pokrete kršćanske raje i u Srbiji, i u Bosni, i svagdje, gdje bi se našli 
na upravi pravoslavne crkve. 

Na kraju ovoga poglavlja treba u vezi sa suradnjom između turske 
države i upravljača pravoslavne feudalne crkve upozoriti na dvije zna- 
čajne činjenice. 

1. Izuzetak je u pogledu te suradnje i u prvom razdoblju činilo ono 
pravoslavno više svećenstvo, koje ili nije trajno potpadalo pod tursku 
vlast, ili je živjelo u zemlji u kojoj ne postoji feudalni poredak pa, u 
vezi s tim, ni mogućnost izrabljivanja puka sa strane crkvenih feudalaca. 
To je bio slučaj sa crnogorskim vladikama, koji su od samoga početka 
po pravilu bili na protuturskoj strani između ostaloga i zato, jer im u 
uvjetima plemenskoga društvenoga uređenja tadašnje Crne Gore nije za 
feudalno izrabljivanje vlastitoga naroda bila potrebna turska državna 
sila. 

2. Nije bez interesa da postoje neki dokumenti i o tome, kako su, još 
na početku 17. stoljeća s jedne strane i katolički fratri nudili suradnju 
turskoj državnoj vlasti, i, s druge, kako je i u to doba turska vlada po- 
nekad uzimala u zaštitu i predstavnike katoličke crkve. U tom pogledu 
značajan je ovaj sulianov ferman iz godine 1618, koji između ostalog 
sadrži i ove odredbe: »veziru bosanskomu Skenderpaši i sandžacima zvor- 
ničkomu, srijemskomu, požeškomu, muhačkomu, pečujskomu, hercego- 
vačkomu, kliskomu, ličkomu, smederovačkomu. Neka je svima znano, 
da su fratri iz spomenutih predjela poslali u ovu prestolnicu molbu i 
tužbu govoreći: Mi kao hodavci hodamo od mjesta do mjesta, kud sta- 
nuju naši sljedbenici — čafiri — po starinskom običaju po crkvama, ma- 
nastirima i pazarištima i svojim vjernicima propovijedamo evanđelje 
po starinskom običaju, nukamo ih na službu carsku i na pokornost pre- 


2% [gporedi Matija Nenadović, Memoari, str. 236-237; Vuk Stefanović Karadžić, 
Sakupljeni istorijski i etnografski spisi, I, str. 14, 64, 68, 105-106; Novaković Stojan, 

ma visokim naredbama, preporučamo im, da se brinu samo o svom po- 
slu. Na ovaj način mi postupajući i ne radeći ništa proti carskim nared- 
bama i suviše imajući carsku povelju (»Ahdname«) i mnogobrojne pre- 
jasne odredbe po kojima postupamo, a protivno ne radimo. Ovo naše . 
ponašanje ne mogući gledati ni podnijeti kojekakvi zlikovci kao što su 
tefterdari, tatari, emini, spahije, janjičari, softe i ostali zločinci stadoše 
od toliko crkava uzimati danke, zabranjuju svetkovanje nedjelje i drugih 
svetkovina, mrcvare i ubijaju puk, koji u strahu i žalosti k nama se utiče. 
Sada ištu od nas badžu i đumruk od hrane potrebite nama za vlastiti 
Život i od odjeće za haljine, koje kupujemo po vašarima. To se ovim fer- 
manom zabranjuje.«?9? 

To oslanjanje turske državne vlasti i na katoličku crkvu, pa i speci- 
fično uzimanje u zaštitu baš katoličkoga svećenstva, osobito će se pro- 
voditi u doba, kada centralna turska vlast — naročito za vlade sultana 
Selima III (1789-1808), Mahmuda II (1808-1839) i Abdul-Madžida 
(1839-1860) — uvodi protuspahijske reforme, zbog čega dolazi u sukob 
Sa svojim vlastitim feudalcima. »U svojoj borbi proliv feudalaca, cen- 
tralna vlast je apelovala na viši pravoslavni i katolički kler da zadrža- 
vaju seljake, da ne staju na stranu begova, kao što je u seljačkim bunama 
tražila da vjerski starješine smiruju pobunjene seljake. Kao naknadu za 
to, turske vlasti su crkvi jednoj i drugoj, odnosno njenom višem kleru 
činile razne usluge, opraštajući ih od plaćanja državnih poreza, pa čak 
i od džulusa, vjerskog poreza što su ga morali da plaćaju nemuslimanski 
vjerski starješine. 

Karakterističan je primjer što ga navodi Strukić, koji kaže da je 
1854 g. bosanski valija Huršid-paša doviknuo pred čitavim medžlisom u 
Sarajevu: »Uzimajte od svakog desetinu, paša bio, kajmekam bio, dža- 
mija bila, vakuf bio, osim samih fratara. Njih je devlet (država) mehaf 
učinio (izuzeo) i neću da mi takve dave (tužbe) od fratarski desetina 
više ikad dolaze«.?9! 


2. Izrabljivački sloj srpskog društva u Vojnoj Granici na strani austrijskog 


porobljivačkog sistema 


Pravni položaj u Hrvatsku doseljenih Srba Graničara, bio je lišen 
svake ustavne, zakonite podloge, te je isključivo zavisio od milosti beč- 
koga dvora, koji im je tako podarena prava svakog trenutka mogao uki- 
nuti isto onako samovoljno, kao što ih je i dao, i koji je održavanje i 
obnavljanje privilegija uvjetovao apsolutnom vjernošću i pokornošću 
srpskih doseljenika prema habsburškoj dinastiji. (Taj uvjet sadržan je 
gotovo u svakoj privilegiji. Tako Leopold određuje trajanje svoje privi- 
legije od 21. VIII. 1690 klauzulom: quatenus et quamdiu Nobis universi 


2% Isporedi Smičiklas, nav. djelo, str. 76. 

et singuli fideles et devoti erunt — na koliko i dok budu svi skupa i poje- 
dinačno Nama vjerni i odani —; u zaštitnoj diplomi Karla III iz god. 
1715 se ističe, da će privilegije vrijediti samo. dok Srbi nepokolebivo 
ustraju u vjernosti, odanosti i poslušnosti prema vladaru i njegovom 
domu; to isto ponavlja se i u Karlovom Zaštitnom pismu iz 1735 i u Pri- 
vilegiji Marije Terezije iz 1743, a u njenom Versicherungs-Patentu iz 
1751 naglašava se, da je glavna osnova svih privilegija vjernost i pokor- 
nost dinastiji.) Ta nestalnost, nesigurnost i uvijek otvorena mogućnost 
njihovog oduzimanja (čime je dvor svijesno ucjenjivao doseljene Srbe 
primoravajući ih na poslušnost, što je otvoreno izneseno u elaboratu 
princa Hildburghausena o Vojnoj Granici iz god. 1737) čine glavno obi- 
lježje privilegija, zbog čega su i sva prava Srba u Hrvatskoj, zasnovana 
na njima, bila isto tako nestabilna, netrajna i neizvjesna, »od danas do 
sutra«. 

Privilegijama ustanovljena zavisnost srpskih doseljenika isključivo od 
dinastije bila je od krupnih posljedica ne samo za njihovu budućnost, 
nego je znatno utjecala i na dalju historiju Hrvatske i na razvoj hrvatsko 
-srpskih odnosa, Davane spočetka radi obrane državnih granica od Tu- 
raka, privilegije su se ubrzo pretvorile u uspješno sredstvo dvorske poli- 
tike, koja je već od prve polovice XVI stoljeća išla za tim, da centrali- 
stički podjarmi Hrvatsku Austriji uništavanjem njene feudalne državne 
posebnosti i samostalnosti. Stavljajući ih pod svoju neposrednu »zaštitu«, 
dvor je Srbe, naseljene na teritoriju Hrvatske, izuzeo ispod zakonite 
hrvatske vlasti i doveo u neminovan politički sukob i s hrvatskom 
državom. 


Paralelno sa sukobom između doseljeničkoga srpskog puka i domaćega 
hrvatskoga plemstva traje i borba dvora protiv tog istog hrvatskoga plem- 
stva s jedne strane zbog međusobnog otimanja oko eksploatacije selja- 
štva, a s druge zbog otpora feudalaca kraljevim apsolutističkim nastoja- 
njima oko stvaranja centralističke vlasti ukidanjem državne posebnosti 
i samostalnosti feudalne Hrvatske. U to doba (od XVI do polovice XIX 
st.) glavni i gotovo jedini stvaralac svih dobara u Hrvatskoj bilo je selja- 
štvo (manufakture i industrije nema, obrt i trgovina su nerazvijeni); od 
proizvoda njegova rada imali su se izdržavati i kraljevska centralna vlast 
i domaća feudalna klasa. I baš zato, što je na teritoriju Hrvatske seljak 
bio izvor prihoda i za kralja i za feudalca, ova dva suparnika nužno su 
morala da se sukobe oko toga, koliko će kome pripasti seljačkih poda- 
vanja i plaćanja. Od donošenja Verb&czyjevog zakonika godine 1514 u 
Hrvatskoj je feudalac otimao od seljačkog podanika sve plodove njegova 
rada, ostavljajući mu samo onoliko, što je jedva dostajalo za golu, naj- 
bjedniju prehranu. Kralj i njegova centralna vlast mogli su tu dobiti ne- 
što samo tako, ako smanje ili sasvim ukinu seljačka podavanja feudalcu. 
To otimanje oko prihoda poprimilo je drastične forme baš u Vojnoj Gra- 
nici, gdje je kralj, oslobađajući privilegijama srpske doseljenike od po- 
davanja hrvatskim feudalcima, sva njihova služenja i dažbine uzimao 
sebi (kao vojnici-zemljoradnici, koji sami sebe uzdržavaju, graničari su 
služili i donosili koristi samo centralnoj kraljevskoj vlasti) uskraćujući 

silom hrvatskom plemstvu sva zakonita primanja s feudalnih posjeda 
na teritoriju Granice. 

I drugi glavni sukob dinastije s plemstvom: podvrgavanje Hrvatske 
neposredno pod centralnu i apsolutnu vlast kralja, najoštrije se manife- 
stirao u vezi sa stvaranjem Vojne Granice i tekao paralelno s tim proce- 
som. Podčinjujući na osnovi privilegija srpske doseljenike politički i voj- 
nički direktno sebi, bečki dvor je samim tim podjarmio Austriji i čitav 
graničarski teritorij, nastanjen tim Srbima. Time je dinastija protuzako- 
nito odcijepila od Hrvatske goleme dijelove njenoga područja, i uništivši 
u njima potpuno hrvatsku državnu vlast pretvorila ih u isključivo vlasni- 
štvo austrijskoga vladarskoga doma (»patrimonium domus Austriacae«). 
Tako je od tih doseljenika spomoću privilegija stvorena usred Hrvatske 
država u državi. (»Po tom zakoniku ... oni su deržava u deržavi; od vla- 
stelinah i oblasti kraljevine Hrvatske posve neodvisni«, Ratkaj.) 

Ali hrvaiska feudalna država nije oslabljena i samo ovako parcijalno 
podjarmljivana tim oikidanjem teritorija, nego je njena politička moć i 
samostalnost skršena i činjenicom, što je glavnu i najbrojniju oružanu 
silu u Hrvatskoj predstavljala baš ta graničarska vojska, koja se je, i 
opet na osnovi privilegija, nalazila pod isključivom i direktnom koman- 
dom Austrije. Bečko povlašćivanje srpskih doseljenika u Hrvatskoj pre- 
tvorilo ih je u moćno sredstvo dinastijine centralizatorske politike, jer 
su se interesi privilegiranog doseljeničkog puka, da ništa ne plaća hrvat- 
skim feudaleima i da njime naseljeni teritorij ostane izuzet ispod hrvat- 
ske državne vlasti, koja bi od njih stvorila kmetske podložnike — pokla- 
pali s nastojanjima Habsburgovaca da oslabe hrvatsko plemstvo, svla- 
daju njegov otpor i time unište samostalnost hrvatske feudalne države. 
Zato »Beč navalivši na ustav Hervatske i Ungarie, najde pomoćnike u 
onih Serbih ...«2% »U takvim užasnim prilikama već nalazimo one do- 
bjegle elemente kao graničare i sredstvo njemačkih generala i vlasto- 
držaca protiv autonomijama, pravima i slobodama Hrvatske ... Hrvatska 
povijest onoga doba nije nego niz jeremijada proti atentatima bečke i 
gradačke kancelarije, njihovih generala i njihovih sredstava: ovih u 
Hrvatsku dobjeglih pravoslavnih elemenata ...«?% 

Tako je, zahvaljujući specifičnim historijskim uvjetima, antifeudalni. 
savez između puka i kralja (koji je, naročito za vladanja prosvijećenih. 
apsolutista u nacionalno homogenim državama bio pozitivan, jer je kršeći 
ekonomsku i političku moć plemstva i uklanjajući zastarjelu, srednjevje- 
kovnu feudalnu rascjepkanost, pomagao stvaranje moderne, jedinstvene 
nacionalne države i služio progresu) odigrao u mnogonacionalnom Habs- 
burškom. carstvu, u čijem se sklopu nalazila Hrvatska, sasvim drugu, nega- 
tivnu ulogu. U takvoj državi, u kojoj kralj, nosilac antifeudalne politike, 
pripada jednoj narodnosti, a plemstvo, branilac neprikosnovenosti feudal- 
nih prava, drugoj, sukob između njih ima i jedno posebno značenje: cen- 
tralističko-apsolutistička nastojanja tuđinskog, njemačkog vladara ne 


29% A, Starčević, Djela, III. str. 205. 
2% Frano Supilo, nav. djelo, str. 300. 

znače samo uklanjanje zastarjelih srednjevjekovnih formacija i feudalnih 
pregrada kao smetnji stvaranju naprednije, jedinstvene države, — nego 
i podvrgavanje takve feudalne državne formacije jednoj nacionalno tu- 
đoj, neprijateljskoj, njemačkoj centralnoj vlasti, koja zajedno s feudal- 
nom uništava i nacionalnu posebnost i samostalnost Hrvatske. 

Zato otpor hrvatskoga plemsiva protiv centralističkih i apsolutističkih 
nasrtaja dinastije, koji su u krajnjoj liniji i sa sigurnošću vodili dena- 
cionalizaciji i germanizaciji Hrvatske, nije značio samo obranu preživje- 
lih feudalnih privilegija, nego i zaštitu nacionalne nezavisnosti, koja je 
u to doba sadržana u feudalnoj hrvatskoj državi i bila garantirana jedino 
njenim održanjem i opstankom. 

U takvoj situaciji sudjelovanje srpskog doseljeničkog A na strani 
centralne kraljevske vlasti u rušenju hrvatske feudalne državne organi- 
zacije i u svladavanju otpora jedinih tadašnjih, plemićkih nosilaca hrvat- 
ske državne i nacionalne nezavisnosti, značilo je ma i nesvijesno poma- 
gati austrijske težnje za: nacionalnim porobljavanjem Hrvaiske, zbog 
čega je i antifeudalna borba doseljenika s domaćim plemstvom dobivala 
vid neprijateljske, protuhrvatske aktivnosti, jačajući sve više nacionalni 
sukob između Hrvata i Srba. 

A tom austrijskom porobljavanju Hrvatske služio je potpuno svijesno 
onaj viši sloj srpskog graničarskog društva, koji se je, pod austrijskim 
okriljem tu formirao. 

Srpski viši stalež učestvuje na strani Austrije u. borbi protiv Hrvata 
ne samo zato, da bi svojom pokornošću zadržao milost austrijskoga dvora, 
nego i zato, da bi sačuvao svoj izrabljivački, vladavinski položaj nad pu- 
kom Vojne Granice, koji položaj je bio ugrožen zakonitim zahtjevima do- 
maće hrvatske vlastele, da se Vojna Granica vrati pod vlast hrvatske 
države i plemstva. 

Srpska gospoštija je dakle stupila u ano službu Austrije iz 
ličnih, staleških interesa, zato, da bi sačuvala svoja imanja i svoja dosto- 
janstva, što ih je, nezakonito, od Austrije dobila i samo milošću Austrije 
mogla održati. Austrija je pak bila dovoljno vješta, da potpunu zavisnost 
i bezuvjetnu pokornost, u koju je dovela srpski viši stalež prema sebi, 
iskoristi u svoje protuhrvaiske, porobljivačke svrhe. 

Hrvatski narod kao cjelina je austrijski apsolutističko centralistički 
vladavinski sistem — koji je stoljećima gazio hrvatska državna i naci- 
onalna prava i vršio različita nasilja i bezakonja — osjećao kao ugnjetački, 
neprijateljski, protuhrvatski, što je taj sistem u stvari i bio. 

Zbog toga se na hrvatskoj strani rađala mržnja protiv svih onih, koji 
su se nalazili na strani te tlačilačke austrijske vladavine i, naročito, pro- 
tiv glavnih eksponenaia njenih u Hrvaiskoj: protiv srpskog vladavin- 
skog sloja u Vojnoj Granici. 

Bečki dvor je, dakle, privilegijama oslobađao Srbe ispod vlasti hrvat- 
skih feudalaca 1 hrvatske države i formirao poseban srpski vladavinski 
sloj u Vojnoj Granici zato, da bi upotrebio Srbe kao sredstvo u podjar- 
mljivanju Hrvatske i da bi "nakon toga i njih same, izolirane i oslabljene, 
podvrgao svojoj ugnjetačkoj vladavini. Već u 18 stoljeću Vojna Granica 

se našla pod bezobzirnom, despotskom vladavinom austronjemačke sol- 
dateske i postala, i u socijalno-ekonomskom i u nacionalno-političkom po- 
gledu, većma porobljena i obespravljena nego ostala Hrvatska. 


Austrijski metod izazivanja srpsko-hrvatskoga sukoba povlašćivanjem 
i protežiranjem Srba nasuprot Hrvata imao je od samog početka za svoj 
glavni cilj podjarmljivanje i jednih i drugih.2% Ali to ni jedan ni drugi 
narod, u jeku međusobne borbe, nije mogao jasno da sagleda. Zato će 
stoljetno učestvovanje srpske gospoštije u austrijskom ugnjetavanju i 
obespravljivanju Hrvatske ostati glavnim izvorom onih uzroka, koji su 
sve s nova i s nova oživljavali i podržavali vjekovno trajanje hrvatsko 
-srpskoga sukoba. 


LI 


Pripadnici Hrvatske feudalne klase kao nosioci ili predstavnici 
ugnjetačkog vladavinskog sistema 


Hrvatska feudalna klasa, i svjetovna i crkvena, bila je za trajanja fe- 
udalizma mnogo više povezivana s protunarodnim vladavinskim sistemom 
austrijskim i ugarskim, nego što je to bio slučaj s izrabljivačkim, višim 
slojem srpskoga društva u Hrvatskoj. Prvo zato, jer je ta hrvatska klasa 
i brojem, i ekonomski i politički bila mnogo znatnija od srpske (koja je 
uglavnom ograničena samo na malen broj viših pravoslavnih svećenika 
i na više oficire u Vojnoj Granici); već i na osnovi državnog, historijskog 
prava, u Hrvatskoj, po feudalnom ustavu posebnoj državi, nosioci vlasti 
bili su hrvatski feudalci. Drugo: zato, jer se radi o katoličkoj državi, gdje 
je katolička vjera državna i gdje ona i u politici igra ponajvažniju 
ulogu.?% Katolički biskupi su od vremena do vremena kao banovi ili na- 
mjesnici banske časti ujedno i nosioci vrhovne političke vlasti u zemlji. 


Habsburška dinastija, njena reakcionarna politika, njena policajna 
država i cenzura, njeni progoni svih nacionalnih pokreta za slobodu nisu 
u čitavom austrijskom carstvu imali vjernijeg i pouzdanijeg pomagača, 
nego što su to bili hrvatski svjetovni i crkveni feudalci, 


2%4 Zbog toga se smisao onih privilegija, što ih je Austrija davala Srbima u Hrvat- 
skoj, može ocijeniti samo po stvarnim historijskim rezultatima. A ti rezultati bili su 
negativni i po oba naroda štetni, usprkos tome, što neki srpski građanski historičari 
prikazuiu te privilegije kao najvredniju tekovinu Srba na području austrijskoga car- 
stva. (Vidi, na primjer, J. Radonić i M. Kostić: Srpske privilegije od 1690 do 1792. 
Posebna izdanja SAN, Beograd 1954, str. 2, gdje se između ostalog tvrdi kako su 
Leopoldove privilegije »sačinjavale čvrst pravni osnov položaja i prava srpskog na- 
roda u bivšoj Monarhiji«.) 

2%5 »Sa ovakvim srednjevjekovnim shvatanjem države je bila u neposrednoj vezi 
velika moć katoličke crkve, jedine državne crkve u Austro-Ugarskoj. Po prirodi kon- 
zervativan, austriski klerikalizam je postajao, kad mu se ukaže prilika, vrlo na- 
srtljiv, čak i nasilnički. Bitno njegovo nastojanje je bilo poičinjavanje vere i verskih 
organizacija političkim ciljevima monarhije.« (Cvijić, Balkansko Poluostrvo, IL, str. 241). 

Tijesna suradnja između hrvatske izrabljivačke klase i austrijske fe- 
udalne države naročito je uspostavljena, pošto su prestali sukobi između 
plemstva i centralne kraljevske vlasti zbog Vojne Granice i pošto je pro- 
tuaustrijski otpor Zrinskih i Frankopana bio u krvi ugušen. S izuzetkom 
vladara prosvijećenih apsolutista, a naročito Josipa II, — protiv čijih se 
antifeudalnih reforama plemstvo bori štiteći svoje klasne privilegije, — 
kasniji austrijski carevi imaju u feudalnoj klasi Hrvatske svog najsigur- 
nijeg saveznika.?% 

U Habsburškoj monarhiji presizanja katoličke državne, vladajuće 
crkve protiv pravoslavnog življa (prinudno ubiranje desetine, vjerski 
progoni, unijaćenje i nasilno katoličenje) — vršena su uz direktnu pomoć 
austrijskog državnog aparata i austrijske vojske. »Dok je na Primorju 
akcija na širenju unije poticala poglavito od strane Rimske kurije, po- 
magane retko, pa i to slabo, od Mletačke Republike, u Hrvatskoj akciju 
Kurije pomaže Bečki dvor i katolički klir, osobito zagrebački biskupi. «297 


Kako carski austrijski ljudi, pripadnici hrvatske izrabljivačke klase, 
gledaju potkraj XVI stoljeća na »Vlahe« (što znači i na Srbe istočne 
vjere), i kako ih s pomoću austrijske državne sile progone, o tome iz- 
među ostalog svjedoči ovaj stav kancelara austrijskoga cara Rudolfa II. 
»Lov na ljude traje neprestano i s jedne i s druge strane. Kada Senjani 
hvataju Turke i Židove zagovara ih kancelar Rudolfa II. Faustin Vrančić, 
da moraju imati svoju zaslužbu na onim strašnim stražama. Pa što je 
zato, ako i kršćane hvataju, ta to su Vlasi grčke vjere, za koje nije šteta, 
da ih hvataju. Nadvojvodi Karlu opet treba za mornaricu ljudi, pak traži 
na hrvatskoj krajini, neka mu šalju, koji imađu sužanja turskih i vlaških, 
da ih meće na svoje galije, čemu odgovara cvileća mohamedovska pjesma, 
koja više puta pjeva sužnjevanje na galiji.«?% 

Simu Kordića, arhimandrita manastira Lepavine, optužila je godine 
1663 suparnička strana »da je podizao bune među uskočkim narodom 
na pogibao Krajine i kraljevstva ... Na osnovu te tužbe Kordić je bačen 
u tamnicu najprije u manastiru Marči, zatim u Zagrebu i napokon u Va- 
raždinu. Na koncu je bio osuđen na lomaču, ali je jedne noći opio ču- 
vare i pobjegao u Tursku, gdje mu se posve zameo trag.«?%? 


Karlovački austrijski general Herberstein progoni sedamdesetih go- 
dina 17. stoljeća u sporazumu s katoličkim zagrebačkim biskupom bun- 
tovne pravoslavne kaluđere, koji se odupiru katoličenju i unijaćenju. 
»Karlovački general Herberstein bio je vazda spreman nastupiti protiv 
buntovnih kaluđera najokrutnijim kaznama. On javlja zagrebačkom bi- 
skupu Borkoviću, da će naskoro putovati na Maltu, pa bi tom prilikom 


2% Unutar hrvatske feudalne klase, i svjetovne i crkvene, bilo je veoma značajnih, 
časnih izuzetaka. (Vidi V. Bogdanov, Hrvatska revolucionarna pjesma iz godine 1794 
i učešće Hrvata i Srba u zavjeri Martinovićevih jakobinaca. »Starine Jugoslavenske 
akademije«, knjiga 46. str. 442-461.) 

2%7 Radonić, nav. djelo, str. 43. 

*%8 Smičiklas, nav. djelo, str. 45. 

2% Šimrak, nav. djelo, str. 7. 

želio sa sobom povesti na lađe troveslarke kao robove nekoliko kalu- 
đera, ako ih ima još takvih, kao što su oni, koji su bili prije osuđeni. «29% 

Pounijaćeni marčanski vladika Zorčić godine 1680 traži od zagre- 
bačkog biskupa Borkovića da izradi, da lepavinski pravoslavni kalu- 
đeri, koji se bore protiv njega i protiv pokatoličenja, budu kažnjeni »po 
Uskočkom običaju batinama i tamnicom«.59%1 

Pritom ne treba gubiti iz vida, da je i u toku tog 17. stoljeća, pa po 
pravilu i u ranijim i u kasnijim vjekovima, procarsko, proaustrijsko 
držanje feudalne katoličke crkve bilo upereno i protiv najbitnijih inte- 
resa hrvatskog naroda i hrvatske države. Kardinal Kolonić s pomoću 
Sv. Pisma ide protiv Hrvatske i opravdava otimanje hrvatskih zemalja 
sa strane Austrije u doba austro-turskog rata 1683-1699. »Na bečkom 
dvoru prevlađivala je teorija, da su sve zemlje careve, koje je njegova 
vojska osvojila. Ovo brani i zagovara osobito vele uplivni kardinal Kolo- 
nić navodeći za to svih mogućih dokaza dapače i iz svetoga pisma. Rado 
su to na dvoru prihvaćali i time smućivali stališe hrvatskoga kraljevstva. 
Po ovoj teoriji ne bi Hrvatskoj dopala Lika i Krbava, Slavonija niti Kra- 
jina na Uni, pa niti Primorje, niti Gorski Kotar ne bi Hrvatskoj nikada 
dopali. Hrvatska bi morala ostati i nadalje reliquiae reliquiarum.«?? 

I u politici carice Marije Terezije — premda je ona od vremena do vre- 
mena, kada su joj trebali, znala uzimati pravoslavne i u zaštitu — često 
je prevladavao katolički utjecaj hrvatskih i drugih svjetovnih i crkvenih 
feudalaca. »Požunska dijeta od 1741, po odobrenju kraljice Marije Tere- 
zije, usvojila je još i 46 zakonski članak, po kome se, na molbu hrvat- 
skoga klira, s pozivom na 86 zakonski članak od 1723, u Hrvatskoj i Sla- 
voniji neće, sem rimokatoličke, nikakva druga veroispovest dopustiti i 
da jedino rimokatolici onde mogu imati zemlje i posede. Istim člankom 
srpskom pravoslavnom mitropolitu ne dopušta se vršenje jurisdikcije u 
Karlovačkom i Varaždinskom generalatu. ... Nije prošlo ni punih pet 
godina od preliminarnog mira u Ahenu (30 aprila 1748) kojim je zavr- 
šen rat o nasledstvo, carica i kraljica Marija Terezija naredila je reorga- 
nizovanoj Ilirskoj dvorskoj deputaciji da izradi plan o sprovođenju uni- 
je, naravno u sporazumu s caričinim ispovednikom, jezujitom Kampmi- 
lerom. ... U vezi s tim, naravno, sprečavani behu srpski episkopi u vrše- 
nju kanoničkih vizitacija, a pojedinci, pa i čitavi krajevi, silom prevo- 
đeni na uniju.«295 

Tajne izvještaje o ilirskoj protudržavnoj, revolucionarnoj aktivnosti, o 
njihovoj suradnji sa Srbima i sa Granicom, koji se šalju najvišim austrij- 
skim vlastima, pišu, između ostalih, predstavnici višeg katoličkog sve- 
ćenstva. U tom su pogledu veoma značajni konfidentski izvještaji bisku- 
pa Schrotta, koji denuncira Gaja kod austrijskog ministra policije, »da 
je ubacio zublju mržnje u miran narod, razbio harmoniju u familijama, 


800 Isto, str. 97. 

*0! Isporedi Šimrak, nav. djelo, str. 99-100. 
% Smičiklas, nav. djelo, str. 162. 

#08 Radonić, nav. djelo, str. 622—625. 

fanatizirao omladinu, pa čak i Granicu, da se na grub način upleo u poli- 
tički život i da je postavio nov. državni ideal sa ciljem uništenja stare 
države.«3% 

Isto je tako klasna, feudalna mađarska država za trajanja feudalizma 
imala svog najčvršćeg saveznika u hrvatskim, svjetovnim i crkvenim feu- 
dalcima. Naročito u doba Josipa II i neposredno poslije njegove smrti 
čitavo hrvatsko plemstvo se bez rezerve stavlja pod zaštitu jače ugarske 
feudalne klase i njene države; kasnije, u prvoj polovici 19 stoljeća, 
više hrvatsko plemstvo tijesno je povezano s mađarskim magnatima, a 
niže (mađaroni) sa srednjim mađarskim plemićima kao predstavnicima 
nacionalističke svemađarske države.?% 

Rjeđe, pritisak katoličke crkve, uperen protiv pravoslavnog življa, po- 
maže i mletačka državna vlast. »Jedinstvo vere, mislili su tadašnji ljudi, 
potreban je preduslov za snažnu državu. U tom smislu izdao je generalni 
providur za Dalmaciju, svakako u sporazumu s Mletačkom vladom, 25 
marta 1686, naredbu, po kojoj pravoslavni sveštenici u Dalmaciji imaju 
zavisiti od rimokatoličkih biskupa. ... Teško vreme nastalo je za pravo- 
slavne Srbe u Dalmaciji dolaskom Jusiina Rive za generalnog providura 
Dalmacije. Uprkos spomenutog dukala o slobodnom ispovedanju pravo- 
slavne vere od 12 septembra 1703, stavio je on, 9 oktobra 1705, pravo- 
slavno sveštenstvo pod izvesnn jurisdikciju katoličkih biskupa. ... Epi- 
skop (pravoslavni, napom. V. B.) Busović napustio je svoju eparhiju pod | 
pritiskom generalnog providura Rive, koji ga je hteo podvrgnuti juris- 
dikciji spliiskog nadbiskupa, čemu su se episkop Busović i ceo narod 
žestoko opirali. Došlo je, čak, do pobune Srba koje je predvodio drago- 
vički kaluđer Isaija. Ustanak je bio ugušen, kaluđer Isaija osuđen na 
doživotnu tamnicu, a episkop Nikodim sklonio se u Sv. Goru. ... Svakako 
pod uticajem Justina Rive, Mletačka vlada osnažila je, 18 januara 1708, 
ranije naredbe iz prve polovine XVI veka i naročito naglasila da se na 
mletačkoj teritoriji neće trpeti nikakva druga vera sem katoličke.«597 

Vjerojatno potaknut takvim držanjem generalnog providura Justina 
Rive, generalni vikar skradinskoga biskupa Karlo de Rubeis, žaleći se 
rimskoj kongregaciji na rad pravoslavnih vladika, traži intervenciju dr- 
žavne vlasti, da bi se spriječila aktivnost pravoslavaca i da bi se pravo- 
slavci istrebili. »Bez vladaočeve intervencije nemoguće je pravoslavne 
sprečiti u njihovu radu, a o nekom njihovom istrebljenju ne može se ni 
misliti. «30% 

Zadarski katolički nadbiskup Zmajević proglašuje predstavnike pravo- 
slavne crkve opasnim antidržavnim elementima, od kojih treba pomoću 
državne sile, spasavati katoličku državu. »Za nadbiskupa Zmajevića vla- 


*4 Isporedi V. Bogdanov, Društvene i političke borbe, nav. djelo, str. 142. 

%65 Vidi o tome V. Bogdanov, Počeci stranačko političkog života u Hrvatskoj, u 
knjizi »Živa prošlost«. Izdanje »Zore«, Zagreb 1957. 

86 Vidi V. Bogdanov, Društvene i političke borbe u Hrvatskoj 1848/49, nav. 
djelo, str, 52—63. 

%7 Radonić, nav. djelo, str. 587, 588, 589. 

908 Isto, str. 588. 

dika Stevan Ljubibratić je pravo čudovište, opasno po državu, osobito 
kada ga je srpski patrijarh postavio za mitropolita dalmatinskog. ... Ne 
može se ovo više trpeti u katoličkoj državi, ne samo iz verskih, nego i 
državnih razloga.«3% Isti Zmajević u svom Ogledalu istine (1721) piše o 
toj pravoslavnoj opasnosti i njenom suzbijanju uz državnu asistenciju 
između ostaloga i ovo: »Trgoše se tada katolički prelati, kad opaziše 
opasnost, i digoše glas svoj pred prijestolom vladaoca, moleći za njegovu 
uzvišenu ruku u zaštitu vjere, koja je bila u opasnosti. ...«. »Premise ne 
mogu biti jasnije za zaključak, da vjerske zablude ne treba nikako trpjeti 
u jednoj državi, kojom zapovijeda katolički vladalac, i kao što zlo potiče 
od otrovnog klira, sastavljenoga od episkopa i kaluđera, tako treba dr- 
žati daleko od tih episkoga i kaluđera narod, da bi se sačuvao od zaraze 
i tijem ostao vjeran i Bogu i vladaocu svome; jer kad se ovi uklone, 
uklonjen je i uzrok, isto i pošljedica, da se jeretičkim otrovom ne zarazi 
prosti, nevini i dobri narod ...«,51% 


Naravno, da je takvo držanje hrvatske svjetovne i crkvene feudalne 
klase na strani protunarodnog austrijskog, mađarskog, a ponekad i vene- 
cijanskog vladavinskog sistema bilo podjarmljivačko i prema hrvatskome 
narodu. 

Ali kad takva politika hrvatskih feudalaca kao eksponenata tlačilačke. 
porobljivačke državne vlasti pogađa Srbe u Hrvatskoj, onda ona nužno 
izaziva nacionalni sukob između hrvatskih nosilaca ugnjetačkog sistema 
na jednoj i srpskoga progonjenoga puka na drugoj strani. Jer ugnjeteni 
puk. ni ovdje ne vidi feudalni državni sistem, nego njegove hrvaiske no- 
sioce i predstavnike, i zato ne mrzi apstraktan sistem, nego konkretnu 
njegovu personifikaciju. 

Time, što su predstavnici protunarodnog ugnjetačkog vladavinskog si- 
stema bili čas pripadnici srpske, a čas hrvatske izrabljivačke klase, — 
borba hrvatskog naroda protiv srpski obilježenog sistema nužno se pre- 
tvarala u sukob između Hrvata i Srba; i obratno, suprotnost između hr- 
vatski obojenog tlačilačkog sistema i srpskoga ugnjetenog puka dobivala 
je isto tako vid međusobne srpsko-hrvatske borbe. 


III. 


Zajedničko služenje hrvatskih i srpskih izrabljivača 
protunarodnom ugnjetačkom sistemu 


(»Jugoslavenska« varijanta) 
Ostaje nam ovdje da razmotrimo još jedan naročiti oblik izvrgavanja 


borbe puka s protunarodnim vladavinskim sistemom u sukob Srba i Hr- 
vata za trajanja feudalizma. 


30% Isto, str. 600. 
80 Milaš, nav. djelo. str, 362. 

Dok se dosad sukob puka s ugnjetačkim režimom izvrtao u hrvatsko- 
srpski sukob zato, što su predstavnici protunarodnog režima bili pripad- 
nici čas srpskog a čas opet hrvatskog gornjeg staleža, — dotle se potkraj 
prve polovice 19 stoljeća javlja jedna nova kombinacija služenja naših 
izrabljivačkih staleža protunarodnome vladavinskom sistemu. 


Dok je obično srpska ili hrvatska izrabljivačka klasa preporučivala 
sebe onima »gore« (svojim gospodarima iz Beča ili Pešte), na taj način, 
što je tvrdila, da za sobom dovodi na stranu režima ili srpski ili hrvatski 
narod, dotle su sad pokušavale da steknu blagonaklonost protunarodnog 
vladavinskog sistema tako, da su tom sistemu nudile jedan još čvršći, 
sigurniji, bolji oslonac (nego što bi to mogao biti samo srpski ili samo 
hrvatski narod): one su, obećavale, da će u službu centralne vladavine 
podvesti čitav hrvatski i srpski narod zajedno, sve Srbe i sve Hrvate 
ujedinjene. 


Ta vrsta režimlija, da bi postigla svoj cilj — služila se je lijepim rije- 
čima o jugoslavenstvu, o hrvatsko-srpskom bratstvu i o narodnom jedin- 
stvu Hrvata i Srba, koje da će dovesti do potpune nacionalne slobode 
Južnih Slavena. 


Takva režimlijska nastojanja javljaju se četrdesetih godina 19 stoljeća 
s tako zvanim austroslavizmom, i nailaze s početka na brojne pristaše 
čak i među poštenim, dobronamjernim, idealnim srpskim i hrvatskim 
intelektualcima. Glavna osnova propagiranja austroslavizma bila je ova: 
u Austriji, većinu stanovništva sačinjavaju slavenski narodi; ako se oni 
ujedine, dobit će u centralnom austrijskom saboru većinu, Austrija će se 
pretvoriti u slavensko carstvo, gdje će svakom slavenskom narodu biti 
osigurana puna sloboda i nesmetani razvitak i napredak. 


Kod Hrvata i Srba javljaju se ovakva politička nastojanja u doba ili- 
rizma, kada Gaj kao eksponent baruna Kulmera nastoji još i prije 1848 
taj uistinu južnoslovenski oslobodilački pokret da stavi u službu austrij- 
ske vlade. Prezren i odbačen od naroda zbog svog negativnog političkog 
držanja, taj glavni nosilac ilirskoga pokreta prodat će se u toku četrde- 
setosmaške revolucije definitivno bečkom dvoru i zajedno sa svojim no- 
zinama služiti austrijskoj porobljivačkoj vladavini. 

Takvi režimlijski ujedinitelji Hrvata i Srba bili su godine 1848/49 i 
eksponenti austrijske dvorske politike general Jelačić i patrijarh Ra- 
jačić. »Jelačić je, preuzevši 19. aprila bansku čast, prihvatio narodni 
hrvatski program, on je postao nosilac ideje narodnoga ujedinjenja Hr- 
vata i Srba, on je štaviše postao nosilac ideje slavenske uzajamnosti ...«5!! 

Isto je tako, na riječima, bio tada »jugoslavenski« orijentiran i Ra- 
jačić. 

Zloupotrebljavajući jugoslavenstvo i hrvatsko-srpsko bratstvo i jedin- 
stvo Jelačić i Rajačić su u stvari za račun Beča radili na tome, da i srp- 
ski i hrvatski narod podvedu u ropstvo austrijansko. 


%1 Prelog, navedeno djelo, str. 263. 

Kao jedini stvarni rezultat tog rajačićevsko-jelačićevskog »jugoslaven- 
stva« došla je deset godišnja Bachova apsolutistička vladavina nad Hr- 
vatima i nad prečanskim Srbima. 

To zajedničko porobljavanje hrvatskog i srpskog naroda ugnjetačkoj 
Austriji, vršeno sa strane ujedinjenih pripadnika i hrvatske i srpske iz- 
rabljivačke klase u ime »jugoslavenstva«, — izazvalo je kod potlačenog 
hrvatskog i srpskog naroda ne samo mržnju prema »jugoslavenskim« no- 
siocima takve politike, koja zasužnjuje narode, nego je urodilo i trajnim 
odbijanjem Hrvata i Srba od jugoslavenstva i za dugi niz decenija kom- 
promitiralo ideju narodnoga jedinstva. 

Otuda je Starčevićeva kritika takvog jelačićevskog, podjarmljivačkog 
»jugoslavenstva« bila izraz općeg narodnog ogorčenja ne samo protiv 
Bachova apsolutizma i njegova bana Josipa Jelačića, nego i protiv 
onih, koji su pod jugoslavenskom firmom pripremili hrvatskom i srpskom 
narodu ropstvo onda, kada se je taj narod nadao da će ujedinjen izvoje- 
vati slobodu, Starčević je svoje oštre protuilirske i protujugoslavenske 
napadaje pisao neposredno poslije toga, pošto su jelačićevski nosioci ju- 
goslavenstva bili svojim služenjem austrijskoj kontrarevoluciji i Bachovu 
apsolutizmu kompromitirali i ilirstvo i južnoslavenstvo. Sam Starčević 
bio je neizmjerno oduševljen, vatren i požrtvovan Ilir i Jugoslaven dotle, 
dok se ilirstvo borilo za slobodu, ili dok je on u to vjerovao (do 1849), 
ali, razočaran u ilirsko-južnoslavenske vođe, Starčević će se svom žesti- 
nom okrenuti protiv jugoslavenstva, jer su njegovi predstavnici, na čelu 
s Jelačićem, pod tim barjakom ponovo zasužnjili Hrvatsku. 

Starčević je protiv takvog jugoslavenstva i slavenstva zato »jer pod 
imenom slavjanskim niti se je kada radilo ni uradilo drugo nego sužanj- 
stvo i nesreća«, on je protiv tih ljudi »koji kod nas kažu, da su Slavjani, 
Jugoslavjani«, ustajao zato, jer su oni »Hervatsku dali Madjarom i Nem- 
cem, pak će ju, ako bude prilike, i drugim dati ...«. »... mislite li, da taj 
slavski program ima vodjah, osim kukavnih vladah ... apostolah, osim 
sebičnih nadutnikah: ljubiteljah, osim neprijateljah slobode, napretka, 
čovečanstva?« To »slavjanstvo« nije ništa drugo »nego sužanjstvo«, a ti 
Slavjani samo su »orudje sužanjstva«,3!? — To »slavstvo je čedo Austrije«, 
koje služi porobljavanju naroda. Ovakvo jugoslavenstvo Starčević je sma- 
trao nastavljanjem austroslavizma, služenjem Austriji.?!3 

Tako se još na završetku feudalizma u Hrvatskoj i Vojvodini javila 
feudalna varijanta podjarmljivačkoga »jugoslavenstva« i izazvala protiv 
sebe naše slobodoljubive narode na sličan način, kao što će to učiniti u 
mnogo većoj mjeri, kada će se takvo zloupotrebljavanje »jugoslavenstva« 
javiti u kapitalističkoj eri za monarho-fašističke diktature Aleksandra 
Karađorđevića. 


#2 Starčević, Djela, HI, str. 17, 19. 
815 Isto, str. 317. 

